
BUDAPEST 

AZ  ATHENAEÜM   IRODALMI  ÉS  NYOMDAI  R.-TÁRSÜLAT  KIADÁSA 


Szabadság,  szerelem! 
E  kettő  kell  nekem, 
Szerelmemért  feláldozom 
Az  életet, 

Szabadságért  feláldozom 
Szerelmemet. 


10588.  —   Budapest,  Az  Athenaeum  r.  t.  könyvnyomdája. 


ELBESZÉLŐ  KÖLTEMÉNYEK. 

(1844—1848.) 


*  *  * 


18  4  4. 


*  * 


JÁNOS  VITÉZ. 


I. 


Tüzesen  süt  le  a  nyári  nap  sugara 
Az  ég  tetejéről  a  juhászbojtárra. 
Fölösleges  dolog,  sütnie  oly  nagyon, 
A  juhásznak  úgy  is  nagy  melege  vagyon. 

Szerelem  tüze  ég  fiatal  szivében, 
Ugy  legelteti  a  nyájt  a  falu  végen. 
Faluvégen  nyája  mig  szerte  legelész, 
Ö  addig  subáján  a  fűben  heverész. 

Tenger  virág  nyílik  tarkán  körülötte. 
De  ő  a  virágra  szemét  nem  vetette; 
Egy  kőhajtásnyira  foly  tőle  a  patak, 
Bámuló  szemei  oda  tapadtanak. 

De  nem  ám  a  patak  csillámló  habjára, 
Hanem  a  patakban  egy  szőke  kis  lyányra, 
A  szőke  kis  lyánynak  karcsú  termetére, 
Szép  hosszú  hajára,  gömbölyű  keblére. 

Kis  leány  szoknyája  térdig  föl  van  hajtva, 
Mivelhogy  ruhákat  mos  a  fris  patakba'; 
Kilátszik  a  vizből  két  szép  térdecskéje 
Kukoricza  Jancsi  gyönyörűségére. 

Mert  a  pázsit  fölött  heverésző  juhász 
Kukoricza  Jancsi,  ki  is  lehetne  más  ? 
Ki  pedig  a  vízben  a  ruhát  tisztázza, 
Iluska  az,  Jancsi  szivének  gyöngyháza. 

»Szivemnek  gyöngyháza,  lelkem  Iluskája!'< 
Kukoricza  Jancsi  igy  szólott  hozzája: 
»Pillants  ide,  hiszen  ezen  a  világon 
Csak  te  vagy  én  nekem  minden  mulatságom. 

Vesd  reám  sugarát  kökényszemeidnek, 
Gyere  ki  a  vizből,  hadd  öleljelek  meg; 
Gyere  ki  a  partra  csak  egy  pillanatra. 
Rá  csókolom  lelkem  piros  ajakadra. « 


»Tudod,  Jancsi  szivem,  örömest  kimennék, 
Ha  a  mosással  oly  igen  nem  sietnék; 
Sietek,  mert  máskép  velem  roszul  bánnak, 
Mostoha  gyermeke  vagyok  én  anyámnak. « 

Ezeket  mondotta  szőke  szép  Iluska, 
S  a  ruhákat  egyre  nagy  serényen  mosta. 
De  a  juhászbojtár  fölkel  subájáról. 
Közelebb  megy  hozzá,  s  csalogatva  így  szól : 

» Gyere  ki,  galambom!  gyere  ki,  gerliczém! 
A  csókot,  ölelést  mindjárt  elvégzem  én; 
Aztán  a  mostohád  sincs  itt  a  közelben. 
Ne  hagyd,  hogy  szeretőd  halálra  epedjen. < 

Kicsalta  a  leányt  édes  beszédével, 
Átfogta  derekát  mind  a  két  kezével. 
Megcsókolta  száját  nem  egyszer,  sem  százszor. 
Ki  mindeneket  tud,  az  tudja  csak,  hányszor. 

n. 

Az  idő  akközben  haladott  sietve, 
A  patak  habjain  piroslott  az  este. 
Dúlt-fúlt  Iluskának  gonosz  mostohája: 
Hol  marad,  hol  lehet  oly  soká  leánya  ? 

A  rósz  vén  mostoha  ekkép  gondolkodott; 
Követték  ezek  a  szók  a  gondolatot: 
(S  nem  mondhatni,  hogy  jó  kedvvel  ejtette  ki), 
^Megnézem,  mit  csinál;  ha  henyél:  jaj  neki!* 

Jaj  neked,  Iluska,  szegény  árva  kis  lyány! 
Hátad  mögött  van  már  a  dühös  boszorkány ; 
Nagy  szája  megnyílik,  tüdeje  kitágul, 
S  ily  módon  riaszt  föl  szerelem  álmábul: 

» Becstelen  teremtés!  gyalázatos  pára! 
Ilyet  mersz  te  tenni  világnak  csúfjára? 
Lopod  a  napot,  és  istenteienkedel . . .  [el«  — 
Nézze  meg  az  ember  . . .  hogy  tüstént  vigyen 

»Haneín  most  már  elég,  hallja-őkend,  anyjuk? 
Fogja  be  a  száját,  vagy  majd  betapasztjuk. 
Ugy  merje  kend  Ilust  egy  szóval  bántani. 
Ho2;y  kihullanak  még  meglevő  fogai. « 

Reszkető  kedvese  védelmezésére 
Ekkép  fakadt  ki  a  nyáj  bátor  őrzője; 
Azután  haragos  szemmel  fenyegetve 
Az  elmondottakhoz  e  szavakat  tette: 

»Ha  nem  akarja,  hogy  felgyújtsam  a  házát, 
Meg  ne  illesse  kend  ezt  a  szegény  árvát, 
ügy  is  töri  magát,  dolgozik  eleget, 
És  még  sem  kap  száraz  kenyérnél  egyebet. 

Most  eredj,  Iluskám.  Megvan  még  a  nyelved. 
Hogy  elpanaszold,  ha  roszúl  bánik  veled.  — 
S  kend  ne  akadjon  fönn  azon,  mit  más  csinál, 
Hisz  kend  sem  volt  jobb  a  deákné  vásznánál.* 


Kukoricza  Jancsi  fölkapta  subáját, 
S  sebes  lépésekkel  ment  keresni  nyáját, 
Nagy  megszeppenéssel  most  vette  csak  észre. 
Hogy  imitt-amott  van  egy-kettő  belőle. 

III. 

A  nap  akkor  már  a  földet  érintette. 
Mikor  Jancsi  a  nyájt  félig  összeszedte: 
Nem  tudja,  hol  lehet  annak  másik  fele: 
Tolvaj-e  vagy  farkas,  a  mi  elment  vele  ? 

Akárhová  lett  az,  csakhogy  már  oda  van: 
Búsulás,  keresés,  minden  haszontalan. 
Most  hát  mihez  fogjon  ?  neki  szánva  magát 
Haza  felé  hajtja  a  megmaradt  falkát. 

»Majd  lesz  neked.  Jancsi ...  no  hiszen  lesz  nt'- 
Szomorún  kullogva  gondolta  ezeket,     [kedl^ 
>Gazd'  uramnak  ugy  is  rósz  a  csillagzatja. 
Hát  még  ...  de  legyen  meg  isten  akaratja.* 


Ezt  gondolta,  többet  nem  is  gondolhatott; 
Mert  ekkor  a  nyájjal  elérte  a  kaput. 
Kapu  előtt  állt  az  indulatos  gazda, 
Szokás  szerint  a  nyájt  olvasni  akarta. 

>Soh'se  olvassa  biz  azt  kelmed  gazd'  uranil 
Mi  tagadás  benne?  igen  nagy  híja  van; 
Szánom,  bánom,  de  már  nem  tehetek  róla.« 
Kukoricza  Jancsi  e  szavakat  szólta. 

Gazdája  meg  ezt  a  feleletet  adta, 
S  megkapta  bajszát,  és  egyet  pödrött  rajta: 
»Ne  bolondozz,  Jancsi,  a  tréfát  nem  értem; 
A  míg  jói  van  dolgod,  föl  ne  gerjeszd  mérgem. « 

Kisült,  hogy  koránsem  tréfaság  a  beszéd, 
Jancsi  gazdájának  majd  elvette  eszét; 
Jancsi  gazdája  bó'g,  mint  a  ki  megbőszül: 
Vasvillát!  vasvillát! . . .  hadd  szúrjam  keresz- 

[tül. 
Jaj,  a  zsivány!  jaj,  az  akasztani  valói 
Hogy  ássa  ki  mind  a  két  szemét  a  holló!  .  .  . 
Ezért  tartottalak  ?  ezért  etettelek  ? 
Soha  se  kerüld  ki  a  hóhérkötelet. 

Elpusztulj  előlem,  többé  ne  lássalak !« 
Jancsi  gazdájából  így  dőltek  a  szavak; 
Fölkapott  hirtelen  egy  petrenczés  rudat, 
A  petrenczés  rúddal  Jancsi  után  szaladt. 

Kukoricza  Jancsi  elfutott  előle, 
De  koránsem  azért,  mintha  talán  félne, 
Markos  gyerek  volt  ő,  húsz  legényen  kitett. 
Noha  nem  érte  meg  még  húszszor  a  telet. 

Csak  azért  futott,  mert  világosan  látta. 
Hogy  méltán  haragszik  oly  nagyon  gazdájji, 
S  ha  ütlegre  kerül  a  dolog,  azt  verje  ? 
Ki  félig  apja  volt,  ki  őt  fölnevelte. 

Futott,  mig  a  szuszból  gazdája  kifogyott; 
Azután  ballagott,  megállt,  meg  ballagott 
Jobbra  is,  balra  is   s  mind  evvel  mit  akar  ? 
Nem  tudta,  mert  nagy  volt  fejében  a  zavar. 


IV. 


Mikorra  a  patak  vize  tükörré  lett, 
Melybe  ezer  csillag  ragyogása  nézett: 
Jancsi  Iluskáék  kertje  alatt  vala; 
Maga  sem  tudta,  hogy  mikép  jutott  oda. 


Megállt,  elővette  kedves  furulyáját. 
Kezdte  rajta  fújni  legbúsabb  nótáját; 
A  harmat,  mely  ekkor  ellepett  fűt,  bokort. 
Tán  a  szánakozó  csillagok  könnye  volt. 

Iluska  már  alutt.  A  pitvar  eleje 
Volt  nyár  idejében  rendes  fekvőhelye, 
Fekvőhelyéről  a  jól  ismert  nótára 
Fölkelt,  lesietett  Jancsi  látására. 

Jancsinak  látása  nem  esett  kedvére, 
Mert  megijedt  tőle,  s  ily  szót  csalt  nyelvére: 
»  Jancsi  lelkem,  mi  lelt  ?  mért  vagy  oly  halovány. 
Mint  az  elfogyó  hold  bús  őszi  éjszakán  ?« 

»Hejh,  Iluskám!  hogy  ne  volnék  én  halovány, 
Mikor  szép  orczádat  utószor  látom  tán  .  .  .« 
» Jancsikám,  látásod  ugy  is  megrémített; 
Hagyd  el  az  istenért  az  ilyen  beszédet !« 

»Utószor  látlak  én,  szivem  szép  tavasza! 
Utószor  szólt  itten  furulyám  panasza; 
Utószor  ölellek,  utószor  csókollak, 
Örökre  elmegyek,  örökre  itt  hagylak  Ic 

Most  a  boldogtalan  mindent  elbeszéle. 
Rá  borúit  zokogó  kedvese  keblére, 
Rá  borúit,  ölelte,  de  képpel  elfordult: 
Ne  lássa  a  leány,  hogy  könnye  kicsordult 

»Mosthát, szép  Iluskám ! mosthát,édes rózsám ! 
Az  isten  áldjon  meg,  gondolj  néha  reám. 
Ha  látsz  száraz  kórót  szélvésztől  kergetve, 
Bujdosó  szeretőd  jusson  majd  eszedbe.* 

»Most  hát,  Jancsi  lelkem,eredj,  ha  menned  kell! 
A  jó  isten  legyen  minden  lépéseddel. 
Ha  látsz  tört  virágot  útközépre  vetve, 
Hervadó  szeretőd  jusson  majd  eszedbe.* 

Elváltak  egymástól,  mint  ágtól  a  levél: 
Mindkettejök  szive  lett  puszta,  hideg  tél. 
Könnyeit  Iluska  hullatta  nagy  számmal, 
Jancsi  letörölte  inge  bő  ujjával. 

Indult,  nem  nézte  egy  szemmel  sem,  hol  az  ut? 
Neki  úgy  is  mindegy  volt,  akárhova  jut. 
Fütyörésztek  pásztorgyermekek  mellette, 
Kolompolt  a  gulya  .  .  .  ő  észre  sem  vette. 

A  falu  messzire  volt  már  háta  megett. 
Nem  látta  lobogni  a  pásztortüzeket; 
Mikor  utójára  megállt  s  visszanézett, 
A  torony  bámult  rá,  mint  sötét  kisértet. 

Ka  ekkor  mellette  lett  volna  valaki, 
Hallotta  volna  őt  nagyot  sóhajtani; 
A  levegőeget  daruk  hasították. 
Magasan  röpültek,  azok  sem  hallották. 

Ballagott,  ballagott  a  halk  éjszakában, 
Csak  nehéz  subája  suhogott  nyakában; 
Ö  ugyan  subáját  gondolta  nehéznek, 
Pedig  a  szive  volt  oly  nehéz  szegénynek. 


Mikor  a  nap  fölkelt,  s  a  holdat  elküldte, 
A  puszta,  mint  tenger,  fekütt  körülötte; 
A  nap  fölkeltétől  a  nap  enyésztéig 
Egyenes  rónaság  nyújtózkodott  végig. 

Nem  volt  virág,  nem  volt  fa,  nem  volt  bokor  ott, 
A  harmat  apró  gyér  füveken  csillogott; 
Oldalvást  a  napnak  első  sugarára 
Fölpiroslott  egy  tó;  környékezte  káka. 

A  tónak  szélénél  a  káka  közepett 
Egy  hosszú  nyakú  gém  eledelt  keresett, 
És  a  tó  közepén  gyors  halászmadarak 
Hosszú  szárnyaikkal  le  s  föl  szállongtanak. 

Jancsi  csak  ballagott  sötét  árnyékávai 
S  elméjének  sötét  gondolkozásával; 
Az  egész  pusztában  széjjelsütött  a  nap, 
De  az  ő  szivében  éjek  éje  maradt. 

Mikor  a  nap  elért  az  ég  tetejére. 
Eszébe  jutott,  hogy  falatozni  kéne, 
Tennap  ilyen  tájban  evett  utójára, 
Meg  alig  is  birta  már  lankadó  lába. 

Letelepült,  elővette  tarisznyáját, 
Megette  maradék  kevés  szalonnáját. 
Nézte  őt  a  kék  ég,  a  fényes  nap . .  .  alább 
Ragyogó  szemével  a  tündér  délibáb. 

A  kis  ebéd  neki  jó  izűen  esett. 
Megszomjazott  rá,  a  tóhoz  közeledett, 
Kalapjának  bele  mártá  karimáját, 
Ekkép  enyhítette  égő  szomjúságát. 

A  tónak  partjáról  nem  távozott  messze: 
Az  álom  szemének  pilláját  ellepte; 
Vakandokturásra  bocsátotta  fejét. 
Hogy  visszanyerhesse  elfogyott  erejét. 


Az  álom  őt  oda  vitte,  a  honnan  jött, 
Iluskája  pihent  hű  karjai  között, 
Mikor  a  kis  leányt  csókolni  akarta, 
Hatalmas  mennydörgés  álmát  elzavarta. 

Szétnézett  a  puszta  hosszában,  széltében; 
Nagy  égi  háború  volt  keletkezőben. 
Oly  hamar  támadott  az  égi  háború, 
Mily  hamar  Jancsinak  sorsa  lett  szomorú. 

A  világ  sötétbe  öltözködött  vala. 
Szörnyen  zengett  az  ég,  hullt  az  istennyila; 
Végtére  megnyílt  a  felhők  csatornája, 
S  a  tó  vize  sűrű  buborékot  hánya. 

Jó  hosszú  botjára  Jancsi  támaszkodott, 
Lekonyította  a  karimás  kalapot. 
Nagy  szőrű  subáját  meg  kifordította, 
Úgy  tekintett  bele  a  vad  zivatarba. 

De  a  vihar  a  mi  hamar  keletkezett. 
Oly  hamar  is  hagyta  el  megint  az  eget. 
Megindult  a  felhő  könnyű  szélnek  szárnyán, 
Ragyogott  keleten  a  tarka  szivárvány. 

Subájáról  Jancsi  lerázta  a  vizet. 
Miután  lerázta,  újra  útnak  eredt. 
Mikor  a  nap  leszállt  pihenni  ágyába, 
Kukoricza  Jancsit  még  vitte  két  lába. 

Vitte  őt  két  lába  erdő  közepébe, 
Sűrű  zöld  erdőnek  sötét  közepébe, 
Ott  őt  köszöntötte  holló  károgása, 
Mely  épen  egy  esett  vadnak  szemét  ásta. 

Sem  erdő,  sem  holló  őt  nem  háborgatván, 
Kukoricza  Jancsi  ment  a  maga  utján; 
Erdő  közepében  sötét  ösvényére 
Leküldte  világát  a  hold  sárga  fénye. 


VI. 


Az  idő  járása  éjfél  lehetett  már, 
Mikor  szemébe  tűnt  egy  pislogó  sugár. 
Amint  közelebb  ért,  látta,  hogy  ez  a  fény 
Ablakból  világít  az  erdő  legmélyén. 

Jancsi  e  látványra  ekkép  okoskodék: 
»Ez  a  világ  aligha  csárdában  nem  ég; 
Bizonyára  úgy  lesz  —  hál'  a  jó  Istennek! 
Bemegyek  az  éjre,  benne  megpihenek.* 


Csalatkozott  Jancsi,  mert  az  nem  volt  csárda, 
Hanem  volt  tizenkét  zsiványnak  tanyája. 
Nem  állott  üresen  a  ház,  a  zsiványok 
Mind  a  tizenketten  odabenn  valának. 


Jancsinak  sem  szíve  nem  vert  sebesebben 
E  szókra,  sem  nem  lett  haloványabb  színben; 
A  zsiványkapitány  fenyegetésire 
Meg  nem  ijedt  hangon  ily  módon  felele: 


Éjszaka,  zsiványok,  csákányok,  pisztolyok  . 
Ha  jól  megfontoljuk,  ez  nem  tréfadolog; 
De  az  én  Jancsimnak  helyén  állt  a  szíve. 
Azért  is  közéjök  nagy  bátran  belépe. 


»A  kinek  életét  van  miért  félteni, 
Ha  e  tájt  kerüli,  nagyon  bölcsen  teszi. 
Nekem  nem  kedves  az  élet,  hát  közétek. 
Bárkik  vagytok,  egész  bátorsággal  lépek. 


» Adjon  az  úristen  szerencsés  jó  estét !« 
Mondott  nekik  Jancsi  ilyen  megköszöntést; 
Erre  a  zsiványok  fegyverhez  kapának, 
Jancsinak  rohantak,  s  szólt  a  kapitányok: 


Azért,  ha  úgy  tetszik,  hagyjatok  életben. 
Hagyjatok  ez  éjjel  itten  megpihennem; 
Ha  nem  akarjátok  ezt:  üssetek  agyon, 
Hitvány  életemet  védeni  nem  fogom. « 


» Szerencsétlenségnek  embere,  ki  vagy  te  ? 
Hogy  lábadat  mered  tenni  e  küszöbre. 
Vannak-e  szüleid  ?  van-e  feleséged  ? 
Akármid  van,  nem  fog  többé  látni  téged. « 


Ezt  mondta,  nyugottan  a  jövendőt  várva, 
A  tizenkét  zsivány  csodálkozására. 
A  kapitány  ilyen  szókat  váltott  véle: 
»Egyet  mondok,  öcsém,  kettő  lesz  belőle; 

Te  derék  legény  vagy,  azt  a  bátor    szented  I 
Téged  az  isten  is  zsiványnak  teremtett. 
Éltedet  megveted,  a  halált  nem  féled  .  .  . 
Te  kellesz  mi  nekünk  . . .  kezet  csapunk  véled. 

Rablás,  fosztogatás,  ölés  nekünk  tréfa, 
E  derék  tréfának  dija  gazdag  préda. 
Ez  a  hordó  ezüst,  ez  meg  arany,  látod  ?  . , . 
Nos  hát  elfogadod  a  czimboraságot  ?« 

Furcsa  dolgok  jártak  Jancsi  elméjében, 
S  tettetett  jó  kedvvel  szólt  ilyeténképen : 
>Czimborátok  vagyok,  itt  a  kezem  rájal 
Rút  életemnek  ez  a  legszebb  órája.« 

»No,  hogy  még  szebb  legyen*,  felelt  a  kapitány, 
» Lássunk  embereim,  az  áldomás  után; 
Papok  pinczéjéből  van  jó  borunk  elég, 
Nézzük  meg  a  kancsók  mélységes   fenekét !« 

S  a  kancsók  mélységes  fenekére  néztek, 
S  lett  eltemetése  fejőkben  az  észnek; 
Maga  volt  csak  Jancsi,  ki  mértéket  tartolt, 
Kínálgatták,  de  ő  aprókat  kortyanlott. 

Álmot  hozott  a  bor  latrok  pillájára . . . 
Jancsinak  sem  kellett  több,  ö  csak  ezt  várta. 
Mikor  a  zsiványok  jobbra-balra  dőltek, 
Jancsi  a  beszédet  ilyformán  kezdé  meg: 

»Jó  éjszakát! . . .  nem  kelt  föl  titeket  sem  más, 
Majd  csak  az  Ítéletnapi  trombitálás! 
Élete  gyertyáját  soknak  eloltatok, 
Küldök  és  örökös  éjszakát  reátok. 

»  Most  a  kincses  kádhoz !  megtöltőm  tarisznyám, 
Haza  viszem  neked,  szerelmes  Iluskám! 
Czudar  mostohádnak  nem  lészsz  többé  rabja, 
Feleségül  veszlek  .  . .  isten  is  akarja. 

»Házat  építtetek  a  falu  közepén, 
Ékes  menyecskének  oda  vezetlek  én; 
Ottan  éldegélünk  mi  ketten  boldogan, 
Mint  Ádám  és  Éva  a  paradicsomban  .  .  . 

^Istenem  teremtőm!  mit  beszélek  én  itt? 
Zsiványoknak  vigyem  el  átkozott  pénzit  ? 
Tán  minden  darabhoz  vérfoltok  ragadtak, 
S  én  ilyen  kincsekkel  legyek  boldog,  gazdag  ? 

»Hozzájok  sem  nyúlok  ...  azt  én  nem  tehetem, 
Nincs  elromolva  a  lelkiismeretem.  — 
Édes  szép  Iluskám,  csak  viseld  terhedet, 
Bízd  a  jó  istenre  árva  életedet !< 


Mikor  elvégezte  Jancsi  a  beszédet, 
Az  égő  gyertyával  a  házból  kilépett, 
]\Ieggyujtá  födelét  mind  a  négy  szögleten. 
Elharapózott  a  mérges  láng  sebesen. 

Egy  láng  lett  a  födél  szempillantás  alatt. 
A  láng  piros  nyelve  az  ég  felé  szaladt. 
Feketévé  vált  a  tisztakék  égi  bolt, 
Elhaloványodott  a  teljes  fényű  hold. 

A  szokatlan  világ  a  mint  elterjedett, 
Fölriasztotta  a  baglyot,  bőregeret; 
Kiterjesztett  szárnyok  sebes  suhogása 
A  falombozatok  nyugalmát  fölrázta. 

A  föltámadó  nap  legelső  sugara 
Lesütött  a  háznak  füstölgő  romjára, 
Pusztult  ablakán  át  benézett  a  házba, 
Ott  a  haramjáknak  csontvázait  látta. 


VIL 

Jancsi  már  hetedhét  országon  túl  jára, 
Nem  is  igen  gondolt  a  zsivány  tanyára; 
Egyszerre  valami  csillámlott  előtte, 
Hát  sugarát  a  nap  fegyverekre  lőtte. 

Katonák  jövének,  gyönyörű  huszárok, 
A  nap  fénye  ezek  fegyverén  csillámlott; 
Alattok  a  lovak  tomboltak,  prüsszögtek. 
Kényesen  rázták  szép  sörényes  fejőket: 

Mikor  őket  Jancsi  közeledni  látta, 
Ahg  fért  meg  szíve  a  baloldalába', 
Mert  igy  gondolkodott:   »Ha  befogadnának. 
Be  örömest  mennék  én  is  katonának  !<^ 

A  mint  a  katonák  közelébe  értek, 
Ily  szavát  hallotta  Jancsi  a  vezérnek: 
»Vigyázz,  földi!  bizony  rá  lépsz  a  fejedre . .  . 
Mi  ördögért  vagy  úgy  a  búnak  eredve  ?« 

Jancsi  pedig  szólott  fohászkodva  nagyot: 
»Én  a  kerek  világ  bujdosója  vagyok; 
Ha  kegyelmetekkel  egy  sorban  lehetnék, 
A  ragyogó  nappal  farkasszemet  néznék. « 

Szólt  megint  a  vezér:  »Jól  meggondold,  földi. 
Nem  mulatni  megyünk,  megyünk  öldögölni. 
Rá  rontott  a  török  a  franczia  népre; 
Franczíáknak  megyünk  mi  segedelmére. « 

»Hát  hisz  akkor  én  meg  még  jobban  szeretném, 
Ha  magamat  lóra,  nyeregbe  vethetném; 
Mert  ha  én  nem  ölök,  engem  öl  meg  a  bú  — 
Nagyon  kivánt  dolog  nekem  a  háború. 

Igaz,  hogy  eddig  csak  szamarat  ismertem, 
Mivelhogy  juhászság  volt  a  mesterségem. 
De  magyar  vagyok,  s  a  magyar  lóra  termett, 
Magyarnak  teremt  az  isten  lovat,  nyerget.* 

Sokat  mondott  Jancsi  megeredt  nyelvével, 
De  még  többet  mondott  sugárzó  szemével; 
Nagyon  természetes  hát,  hogy  a  vezérnek 
Megtetszett,  és  be  is  vette  közlegénynek. 

Czifra  beszéd  kéne  azt  elősorolni, 
A  vörös  nadrágban  mit  erezett  Jancsi, 
Mit  erezett,  mikor  a  mentét  fölkapta, 
S  villogó  kardját  a  napnak  megmutatta. 

Csillagokat  rúgott  szilaj  paripája, 
Mikor  Jancsi  magát  fölvetette  rája. 
De  6'  keményen  ült  rajta,  mint  a  czövek, 
A  földindulás  sem  rázhatta  volna  meg. 

Bámulói  lettek  katonapajtási. 
Nem  győzték  szépségét,  erejét  csodálni, 
És  a  merre  mentek,  s  beszállásozának, 
Induláskor  gyakran  sírtak  a  leányok. 

Lyányokra  nézve  a  mi  Jancsit  illeti, 
Egyetlen  egy  leány  sem  tetszett  ő  neki. 
Az  igaz,  hogy,  noha  sok  földet  bejára, 
Sehol  sem  akadt  ő  Iluska  párjára. 


VIII. 

Nos  hát  ment  a  sereg,  csak  ment,  csak  mende- 
Tatárországnak  már  elérte  közepét;        [gélt, 
De  itten  reája  nagy  veszedelem  várt: 
Látott  érkezni  sok  kutyafejű  tatárt. 

Kutyafejű  tatár  népek  fejedelme 

A  magyar  sereget  ekkép  idvezelte: 

» Hogy  mi  kép  mertek  ti  szembeszállni  vélünk  ? 

Tudjátok-e,  hogy  mi  emberhússal  élünk  ?« 

Nagy  volt  ijedsége  szegény  magyaroknak, 
Minthogy  a  tatárok  ezerannyin  voltak; 
Jó,  hogy  akkor  azon  a  vidéken  jára 
Szere csenországnak  jószívű  királya. 


Ez  a  magyaroknak  mingyárt  pártját  fogta, 
Mert  Magyarországot  egyszer  beutazta, 
S  ekkor  Magyarország  jámbor  lelkű  népe 
Igen  becsületes  módon  bánt  ő  véle. 

El  sem  feledte  ezt  a  szerecsen  király, 
Azért  a  magyarok  védelmére  kiáll, 
S  a  tatár  császárral,  kivel  jó  barát  volt, 
Kiengesztelésül  ily  szavakat  váltott: 

»Kedves  jó  barátom,  ne  bántsd  e  sereget, 
Legkisebbet  sem  fog  ez  ártani  neked. 
Igen  jól  ismerem  én  a  magyar  népet, 
Kedvemért  bocsásd  át  országodon  őket.« 

»A  kedvedért,  pajtás,  hát  már  csak-  megte- 
Szólt  kibékülve  a  tatár  fejedelem;      [szem.^ 
De  még  meg  is  írta  az  úti  levelet. 
Hogy  senki  se  bántsa  a  magyar  sereget. 

Az  igaz,  hogy  nem  is  lett  semmi  hántása, 
De  mégis  örült,  hogy  elért  a  határra, 
Hogy  ne  örült  volna  ?  ez  a  szegény  vidék 
Egyebet  se'  terem:  medvehúst  meg  fügét. 


IX. 

Tatárország  hegyes-völgyes  tartománya 
Messziről  nézett  a  seregnek  utána, 
Mert  jól  bent  vala  már  nagy  Taljánországban, 
Rozmarínfa-erdők  sötét  árnyékában. 

Itt  semmi  különös  nem  történt  népünkkel. 
Csak  hogy  küzködnie  kellett  a  hideggel, 
Mert  Taljánországban  örökös  tél  vagyon; 
Mentek  katonáhik  csupa  havon,  fagyon. 

No  de  a  magyarság  erős  természete, 
Bármi  nagy  hideg  volt,  megbirkózott  vele; 
Aztán  meg,  ha  fáztak,   hát  kapták  magokat, 
Leszálltak  s  hátokra  vették  a  lovokat. 


X. 

Ekképen  jutottak  át  Lengyelországba, 
Lengyelek  földéről  pedig  Indiába; 
Francziaország  és  India  határos. 
De  köztük  az  út  nem  nagyon  mulatságos. 

India  közepén  még  csak  dombok  vannak. 
De  aztán  a  dombok  mindig  magasabbak, 
S  mikor  a  két  ország  határát  elérik, 
Már  akkor  a  hegyek  fölnyúlnak  az  égig. 

Tudni  való,  hogy  itt  a  sereg  izzadott, 
Le  is  hányt  magáról  dolmányt,  nyakravalót .  . . 
Hogy  ne  az  istenért?  a  nap  fejők  felett 
Valami  egy  órajárásra  lehetett. 

Enni  nem  ettek  mást,  mint  levegőeget; 
Ez  olyan  sürü  ott,  hogy  harapni  lehet. 
Hanem  még  italhoz  is  furcsán  jutottak: 
Ha  szomjaztak,  vizet  felhőből  facsartak. 

Elérték  végtére  tetejét  a  hegynek; 
Itt  már  oly  meleg  volt,  hogy  csak  éjjel  mentek. 
Lassacskán  mehettek ;  nagy  akadály  volt  ott : 
Hát  a  csillagokban  a  ló  meg-megbotlott. 

A  mint  ballagtak  a  csillagok  közepett, 
Kukoricza  Jancsi  ekkép  elmélkedett: 
»Azt  mondják,  a  hányszor  egy  csillag  leszalad, 
A  földön  egy  ember  élete  megszakad. 

Ezer  a  szerencséd,  te  gonosz  mostoha. 
Hogy  nem  tudom,  melyik  kinek  a  csillaga; 
Nem  kínzanád  tovább  az  én  galambomat  — 
Mert  lehajítanám  mostan  csillagodat.* 

Eztán  nem  sokára  'lejtősen  haladtak, 
Alacsonyodtak  már  a  hegyek  alattok, 
A  szörnyű  forróság  szinte  szűnni  kezdett. 
Mentül  beljebb  érték  a  franczia  földet. 


A  bujdosó  király  ily  szókat  hallatott: 
i-Ugy-e,  barátim,  hogy  keserves  állapot? 
Kincsem  vetélkedett  Dárius  kincsével,   [gel.« 
S  most  küszködnöm  kell  a  legnagyobb  inség- 

A  vezér  azt  monda  vigasztalására: 
»Ne  busúlj,  francziák  fölséges  királya! 
Megtánczoltatjuk  mi  ezt  a  gonosz  népet, 
Ki  ily  méltatlanul  mert  bánni  te  véled. 

Ez  éjjelen  által  kipihenjük  magunk, 
Mert  hosszú  volt  az  út,  kissé  elfáradtunk; 
De  holnap  azután,  mihelyt  fölkel  a  nap, 
Visszafoglaljuk  mi  vesztett  országodat.* 

»Hát  szegény  leányom,  hát  édes  leányom  ?« 
Jajdult  föl  a  király,  í-őtet  hol  találom  ? 
Elrabolta  tőlem  törökök  vezére . .  . 
A  ki  visszahozza,  számolhat  kezére. « 

Nagy  buzdítás  volt  ez  a  magyar  seregnek; 
Minden  ember  szivét  reménység  szállta  meg. 
Ez  volt  mindenkinek  fejében  föltéve: 
s>Vagy  visszakerítem,  vagy  meghalok  érte.« 

Kukoricza  Jancsi  tán  egymaga  volt  csak 
Meg  nem  hallója  az  elmondott  dolognak; 
Jancsinak  az  esze  más  egyeben  jára: 
Visszaemlékezett  szép  Iluskájára. 


XL 


A  francziák  földje  gyönyörű  tartomány, 
Egész  paradicsom,  egész  kis  Kánaán, 
Azért  is  vásott  rá  a  törökök  foga, 
Pusztító  szándékkal  azért  törtek  oda. 

Mikor  a  magyarság  beért  az  országba, 
A  törökök  ott  már  raboltak  javába; 
Kirabolták  a  sok  gazdag  templom  kincsét. 
És  üresen  hagytak  minden  boros  pinczét. 

Látni  lehetett  sok  égő  város  lángját. 

Kivel  szemközt  jöttek,  azt  kardjokra  hányták, 

Magát  a  királyt  is  kiűzték  várából, 

S  megfosztották  kedves  egyetlen  lyányától. 

így  találta  népünk  a  franczia  királyt. 
Széles  országában  föl  s  le  bujdosva  járt; 
A  mint  őt  meglátták  a  magyar  huszárok, 
Sorsán  szánakozó  könnyet  hullatának. 


xn. 

Másnap  reggel  a  nap  szokás  szerint  fölkelt. 
De  nem  lát  és  nem  hall  olyat  minden  reggel, 
Mint  a  milyet  hallott,  mint  a  milyet  látott 
Mingyárt,  mihelyest  a  föld  szélére  hágott. 

Megszólalt  a  sereg  harsány  trombitája, 
Minden  legény  talpon  termett  szózatára; 
Jól  kiköszörülték  aczél  szablyáikat, 
Azután  nyergelték  gyorsan  a  lovakat. 

A  király  erőnek  erejével  rajt  volt, 
Hogy  ő  is  elmegy,  s  a  többiekkel  harczol; 
Hanem  a  huszárok  bölcs  eszű  vezére 
A  királyhoz  ilyen  tanácsot  intéze: 

»Nem,  kegyelmes  király!  csak  maradj  te  hátra, 
A  te  karjaid  már  gyöngék  a  csatára; 
Tudom,  meghagyta  az  idő  bátorságod, 
De  mi  haszna  ?  hogyha  erőd  vele  szállott. 


13     — 


J.x  ]    -^     , 


í 


Bízd  az  isten  után  mi  reánk  ügyedet; 
Fogadást  teszünk,  hogy  mire  a  nap  lemegy. 
Országodból  tova  űzzük  ellenséged, 
S  elfoglalhatd  újra  a  királyi  széket.* 

Erre  a  magyarság  lóra  kerekedett, 
S  keresni  indult  a  rabló  törököket; 
Nem  soká  kereste,  mingyárt  rajok  akadt, 
És  egy  követ  által  izent  nekik  hadat. 

Visszajött  a  követ,  harsog  a  trombita. 
Rémséges  zúgással  kezdődik  a  csata; 
Aczélok  csengése,  torkok  kurjantása 
Volt  a  magyaroknál  harczi  jel  adása. 

A  sarkantyút  vágták  lovak  oldalába, 
Dobogott  a  földön  lovak  patkós  lába, 
Vagy  talán  a  földnek  dobbant  meg  a  szive, 
E  vészt  jövendölő'  zajra  megijedve. 


Törökök  vezére  hét  lófarkú  basa, 
Öt  akós  hordónak  elég  volna  hasa; 
A  sok  boritaltól  piroshk  az  orra, 
Azt  hinné  az  ember,  hogy  érett  uborka. 

A  török  csapatnak  nagy  hasú  vezére 
Rendbe  szedte  népét  a  harcznak  jelére; 
A  rendbeszedett  nép  ugyan  csak  megállott, 
A  mint  megrohanták  a  magyar  huszárok. 

De  nem  volt  gyerekség  ez  a  megrohanás, 
Lett  is  nem  sokára  szörnyű  rendzavarás: 
Izzadott  a  török  véres  verítéket, 
Tőle  a  zöld  mező  vörös  tengerré  lett. 

Hejh  csinálom-adta !  meleg  egy  nap  volt  ez, 
Hegygyé  emelkedett  már  a  török  holttest. 
De  a  basa  még  él  mennykő  nagy  hasával, 
S  Kukoricza  Jancsit  czélozza  vasával 

Kukoricza  Jancsi  nem  veszi  tréfának, 
S  ily  szóval  megy  neki  a  török  basának: 
»Atyafi!   te  úgy  is  sok  vagy  egy  legénynek: 
Megállj,  én  majd  kettőt  csinálok  belőled. « 

S  akként  cselekedett,  a  mint  megfogadta, 
Szegény  török  basát  ketté  hasította, 
Jobbra-balra  hullott  izzadó  lováról, 
így  múlt  ki  ő  kelme  ebből  a  világból. 

Mikor  ezt  látta  a  gyáva  török  sereg, 
Ucczu!  hátat  fordít  és  futásnak  ered. 
Futott,  futott  s  talán  mostanság  is  futna, 
Hogyha  a  huszárok  el  nem  érték  volna. 

De  bezeg  elérték,  le  is  kaszabolták; 
Hullottak  a  fejek  előttök,  mint  a  mák. 
Egyetlen  egy  nyargal  még  ló  halálába, 
Ennek  Kukoricza  Jancsi  ment  nyomába. 

Hát  a  török  basa  fia  vágtatott  ott, 
Ölében  valami  fehérféle  látszott. 
A  fehérség  volt  a  franczia  királylyány; 
Nem  tudott  magáról  semmit,  elájulván. 

Soká  nyargalt  Jancsi,  a  mig  utolérte, 
»Megállj,  a  hitedet !«  kiálta  feléje.  fput, 

»Állj  meg,  vagy  testeden  mingyárt  nyitok  ka- 
Melyen  által  hitvány  lelked  pokolba  fut.« 

De  a  basa  fia  meg  nem  állott  volna, 
Ha  a  ló  alatta  össze  nem  omolna, 
Összeomlott,  ki  is  fújta  ott  páráját. 
Basa  fia  ilyen  szóra  nyitá  száját: 

»Kegyelem,  kegyelem,  nemes  lelkű  vitéz! 
Ha  semmi  másra  nem:  ifjúságomra  nézz; 
Ifjú  vagyok  még,  az  életet  szeretem  . . . 
Vedd  el  mindenemet,  csak  hagyd  meg  életem !« 

»Tartsd  meg  mindenedet,  gyáva  élhetetlen! 
Kezem  által  halni  vagy  te  érdemetlen. 
Hordd  el  magad  innen,  vidd  hirűl  hazádnak, 
Haramja  fiai  hogy  és  mikép  jártak. « 

Leszállott  lováról,  királylyányhoz  lépé, 
És  bele  tekintett  gyönyörű  szemébe. 
Melyet  a  király  lyány  épen  most  nyita  ki, 
Mialatt  ily  szókat  mondának  ajaki: 

>Kedves  szabadítóm!  nem  kérdezem,  ki  vagv? 
Csak  annyit  mondok,  hogy  hálám  irántad  nagy. 
Háladatosságból  én  mindent  megteszek, 
Hogyha  kedved  tartja,  feleséged  leszek.* 


Jancsi  ereiben  nem  folyt  viz  vér  helyett, 
Szívében  hatalmas  tusa  keletkezett; 
De  lecsillapítá  szíve  nagy  tusáját, 
Emlékezetébe  hozván  Iluskáját. 

Nyájasdadon  igy  szólt  a  szép  királylyányhoz . 
»Menjünk,  rózsám,  elébb  az  édes    atyádhoz,. 
Ott  majd  közelebbről  vizsgáljuk  a  dolgot. « 
S  ló  előtt  a  lyánynyal  lassacskán  ballagott. 


XIII. 

Kukoricza  Jancsi  meg  a  királyleány 
Csatahelyre  értek  a  nap  alkony atán. 
A  leáldozó  nap  utósó  sugara 
Vörös  szemmel  nézett  a  siralmas  tájra. 

Nem  látott  egyebet,  csak  a  véres  halált. 
S  hollósereget,  mely  a  halottakra  szállt; 
Nem  igen  telt  benne  nagy  gyönyörűsége. 
Le  is  ereszkedett  tenger  mélységébe. 

A  csatahely  mellett  volt  egy  jókora  tó, 
Tiszta  szőke  vizet  magába  foglaló. 
De.  piros  volt  az  most,  mert  a  magyar  sereg 
Török  vértől  magát  vizében  mosta  meg. 

Miután  megmosdott  az  egész  legénység. 
A  franczia  királyt  várába  kisérték; 
A  csatamezőtől  az  nem  messzire  állt . .  . 
Ide  kisérték  hát  a  franczia  királyt. 

AUghogy  bevonult  a  várba  a  sereg, 
Kukoricza  Jancsi  szinte  megérkezett. 
Olyan  volt  mellette  az  ékes  királylyány, 
Mint  felhő  mellett  a  tündöklő  szivárvány. 

Hogy  az  öreg  király  leányát  meglátta. 
Reszkető  örömmel  borult  a  nyakába, 
S  csak  azután  mondta  a  következőket, 
Mikor  a  lyány  ajkán   tőle  sok  csók  égett: 

»Most  már  örömemnek  nincsen  semmi  híjfí 
Szaladjon  valaki,  s  a  szakácsot  híja, 
Készítsen  a  mi  jó,  mindent  vacsorára, 
Az  én  győzedelmes  vitézim  számára. « 

»Király  uram!  nem  kell  híni  a  szakácsot*, 
A  király  mellett  egy  hang  ekkép  rikácsolt, 
»EIkészítettem  már  mindent  hamarjában. 
Föl  is  van  tálalva  a  szomszéd  szobában.* 

A  szakács  szavai  kedvesen  hangzottak 
Füleiben  a  jó  magyar  huszároknak; 
Nem  igen  sokáig  hivatták  magokat, 
Körülülték  a  megterhelt  asztalokat. 


Járta  már  a  kancsó  isten  igazába, 
Ekkor  a  királynak  ily  szó  jött  szájába : 
»Figyelmezzetek  rám,  ti  nemes  vitézek. 
Mert  nagy  fontosságú,  a  mit  majd  be>zélek.« 


A  mily  kegyetlenül  bántak  a  törökkel, 
Csak  ugy  bántak  ők  most  a  jó  ételekkel; 
Nem  is  csoda  biz  az,  mert  megéhezének 
A  nagy  öldöklésben  a  derék  vitézek. 


S  a  magyar  huszárok  mind  figyelmezének. 

Fölfogni  értelmét  király  beszédének. 

A  ki  egyet  ivott,  azután  köhhentett, 

S  végre  ily  szavakkal  törte  meg  a  csendet 

»Mindenek  előtt  is  mondd  meg  a  nevedet, 
Bátor  vitéz,  a  ki  lyányom  megmentetted.* 
»Kukoricza  Jancsi  becsületes  nevem; 
Egy  kicsit  parasztos,  de  én  nem  szégyenlem  « 

Kukoricza  Jancsi  ekképen  felele, 
Azután  a  király  ily  szót  váltott  vele: 
>En  a  te  nevedet  másnak  keresztelem, 
Mától  fogva  neved  János  vitéz  legyen. 

Derék  János  vitéz,  halld  meg  beszédemet: 
Minthogy  megmentetted  kedves  gyermekemet, 
Yedd  el  feleségül,  legyen  ó'  a  tied, 
És  vele  foglald  el  királyi  székemet. 

A  királyi  széken  én  sokáig  ültem, 
Rajta  megvénültem,  rajta  megó'szültem. 
Nehezek  nekem  már  a  királyi  gondok, 
Annakokáért  én  azokról  lemondok. 

Homlokodra  teszem  a  fényes  koronát. 
Fényes  koronámért  nem  is  kivánok  mást, 
Csak  hogy  e  várban  egy  szobát  rendelj  nékem, 
Melyben  hátralevő  napjaimat  éljem. « 

A  király  szavai  ím  ezek  valának, 
Nagy  csodálkozással  haliák  a  huszárok, 
János  vitéz  pedig  e  szives  beszédet 
Alázatos  hangon  ekkép  köszöné  meg: 

»Köszönöm  szépen  a  kelmed  jó  'karatját, 
A  mely  reám  nézve  nem  érdemlett  jóság; 
Egyszersmind  azt  is  ki  kell  nyilatkoztatnom . 
Hogy  én  e  jóságot  el  nem  fogadhatom. 

Hosszú  históriát  kéne  elbeszélnem, 
Miért  e  jósággal  lehetetlen  élnem; 
De  attól  tartok,  hogy  megunnák  kelmétek; 
S  én  másnak  terhére  lenni  nem  szeretek.* 

»De  csak  beszélj,  fiam,  meghallgatjuk  biz  azt; 

Hiábavalóság,  a  mi  téged  aggaszt.* 

így  biztatta  őt  a  jó  franczia  király, 

S  János  vitéz  beszélt,  a  mint  itt  írva  áll: 


XIV. 

[előtte 
»Hogy  is  kezdjem  csak  hát  ?  . . .  Mindennek 
Hogyan  tettem  szert  a  Kukoricza  névre  ? 
Kukoricza  között  találtak  engemet, 
ügy  ruházták  rám  a  Kukoricza  nevet. 


Egy  gazdaember  jó  lelkű  felesége 

—  A  mint  ő  nekem  ezt  sokszor  elmesélte  -  - 

Egyszer  kinézett  a  kukoriczaföldre, 

S  ott  egy  barázdában  lelt  engem  heverve. 

Szörnyen  sikítottam,  sorsomat  megszánta, 
Nem  hagyott  a  földön,  felvett  a  karjára, 
Es  haza  felé  ezt  gondolta  mentiben:   [kem.« 
>Fölnevelem  szegényt,  hisz  ugy  sincs  gyerme- 

Hanem  volt  ám  neki  haragos  vad  férje, 
A  kinek  én  sehogy  sem  voltam  ínyére, 
Hej,  a  mikor  engem  az  otthon  meglátott, 
Ugyancsak  járták  a  czifra  káromlások. 

Engesztelte  a  jó  asszony  ily  szavakkal: 
»Hagyjon  kend  föl,  apjok,  azzal  a  haraggal; 
Hiszen  ott  kinn  csak  nem  hagyhattam  vesztére, 
Tarthatnék-e  számot  isten  kegyelmére? 

Aztán  nem  lesz  ez  a  háznál  haszontalan: 
Kendnek  gazdasága,  ökre  és  juha  van; 
Ha  felcsuporodik  a  kis  istenadta, 
Nem  kell  kendnek  bérest,  juhászt  fogadnia.* 

Valahogy,  valahogy  csakugyan  engedett; 
De  azért  rám  soha  jó  szemet  nem  vetett. 
Hogyha  nem  ment  dolgom  a  maga  rendiben. 
Meg-meghusángolt  ő  amúgy  istenesen. 

Munka  s  ütleg  között  ekkép  nevelkedtem. 
Részesültem  nagyon  kevés  örömökben; 
Az  egész  örömem  csak  annyiból  állott, 
Hogy  a  faluban  egy  szép  kis  szőke  lyány  volt. 

Ennek  édes  anyja  jókor  a  síré  lett, 
Édes  apja  pedig  vett  más  feleséget; 
Hanem  az  apja  is  elhalt  nemsokára, 
így  jutott  egyedül  mostoha  anyjára. 

Ez  a  kis  leányzó  volt  az  én  örömem, 
Az  egyetlen  rózsa  tüskés  életemen. 
Re  tudtam  is  őtet  szeretni,  csodálni! 
Ugy  hítak  minket,  hogy:  a  falu  árvái. 

Már  gyerek  koromban  hogyha  őt  láthattam. 
Egy  túrós  lepényért  látását  nem  adtam; 
Örültem  is,  mikor  a  vasárnap  eljöU, 
És  vele  játszhattam  a  gyerekek  között. 

Hát  mikor  még  aztán  sihederré  lettem. 
S  izegni-mozogni  elkezdett  a  szivem  I 
Csak  úgy  is  voltam  ám,  mikor  megcsókoltam, 
Hogy  a  világ  összedőlhetett  miattam. 

Sokszor  megbántotta  gonosz  mostohája  . . . 
Isten  neki  soha  azt  meg  ne  bocsássa! 
És  ki  tudja,  még  mit  el  nem  követ  rajta, 
Ha  fenyegetésem  zabolán  nem  tartja. 

Magamnak  is  ugyan  kutyául  lett  dolga, 
Bele  fektettük  a  jó  asszonyt  a  sírba, 
A  ki  engem  talált,  és  a  ki,  mondhatom. 
Mint  tulajdon  anyám,  ugy  viselte  gondom. 

Kemény  az  én  szivem,  teljes  életemben    , 
Nem  sokszor  esett  meg,  hogy  könnyet  ejtet- 
De  nevelő  anyám  sírjának  halmára       [tem, 
Hullottak  könnyeim  zápornak  módjára. 

Iluska  is,  az  a  szép  kis  szőke  leány, 
Nem  tettetett  bútól  fakadt  sírva  halmán; 
Hogy  ne  ?  az  istenben  boldogult  jó  lélek 
Kedvezett,  a  miben  lehetett,  szegénynek. 

Nem  egyszer  mondta,  hogy:  » várakozzatok 
Én  még  benneteket  összeházasítlak ;  [csak! 
Olyan  pár  válik  is  ám  ti  belőletek,  [kek!« 
Hogy  még! .  .  .  várjatok  csak,  várjatok,  gyere- 

Hát  hiszen  vártunk  is  egyre  keservesen; 
Meg  is  tette  volna,  hiszem  az  egy  istent 
(Mert  szavának  állott  ő  minden  időbe'), 
Ha  le  nem  szállt  volna  a  föld  mélységébe. 

Azután,  hát  aztán,  hogy  meghalálozott, 
A  mi  reménységünk  végkép  megszakadott: 
Mindazonáltal  a  reménytelenségbe' 
Ugy  szerettük  egymást,  mint  annakelőtte. 

De  az  úristennek  más  volt  akaratja. 
Szívünknek  ezt  a  bús  örömet  sem  hagyta. 
Egyszer  én  valahogy  nyájam  elszalasztám. 
Annak  következtén  elcsapott  a  gazdám. 

Búcsút  mondtam  az  én  édes  Iluskámnak, 
Keserű  érzéssel  mentem  a  világnak. 
Bujdosva  jártam  a  világot  szettére, 
Mígnem  katonának  csaptam  föl  végtére. 

Nem  mondtam    én  neki,  az  én  Iluskámnak. 
Hogy  ne  adja  szivét  soha  senki  másnak, 
Ö  sem  mondta  nekem,  hogy  hűséges  legyek  — 
Tudtuk,  hogy  hűségünk-  ugy  sem  szegjük  mi 

[meg. 

Azért,  szép  királylyány,  ne  tarts  reám  számot; 
Mert  ha  nem  bírhatom  kedves  lluskámat: 


Nem  is  fogok  birni  senkit  e  világon, 
Ha  elfelejtkezik  is  rólam  halálom.* 


XV. 

János  vitéz  ekkép  végzé  történetét, 
Nem  hagyta  hidegen  a  hallgatók  szivét; 
A  királylyány  arczát  mosta  könnyhullatás. 
Melynek  kútfeje  volt  bánat  s  szánakozás. 

A  király  e  szókat  intézte  hozzája: 
»Nem  erőtetlek  hát,  fiam,  házasságra; 
Hanem  a  mit  nyújtok  hálámnak  fejében, 
Elfogadását  nem  tagadod  meg  tőlem. « 

Erre  kinyitotta  kincstárát  a  király; 
Parancsolatjára  egy  legény  előáll, 
S  aranynyal  tölti  meg  a  legnagyobb   zsákot, 
János  ennyi  kincset  még  csak  nem  is  látott. 

»Nos  hát,  János  vitéz,  lyányom  megmentője*, 
Beszélt  a  király,  »ez  legyen  tetted  bére. 
Vidd  el  mindenestül  ezt  a  teli  zsákot, 
És  boldogítsd  vele  magadat  s  mátkádat. 

Tartóztatnálak,  de  tudom,  nem  maradnál. 
Kívánkozol  lenni  már  is  galambodnál. 
Eredj  tehát  —  hanem  társid  maradjanak; 
Éljenek  itt  néhány  mulatságos  napnak. « 

Ugy  volt  biz  az,  a  mint  mondotta  a  király, 
János  vitéz  kívánt  lenni  galambjánál. 
Búcsúzott  a  királylyánytól  érzékenyül; 
Aztán  a  tengerhez  ment  és  gályára  ült. 

A  király  s  a  sereg  elkísérte  oda, 
Tőlök  sok  »szerencsés  jó  utat«  hallhata, 
S  szemeikkel  néztek  mindaddig  utána, 
Mig  a  nagy  messzeség  ködöt  nem  vont  rája 


XVI. 

Ment  János  vitézzel  a  megindult  gálya, 
Szélbe  kapaszkodott  széles  vitorlája, 
De  sebesebben  ment  János  gondolatja, 
Útjában  semmi  sem  akadályoztatta. 

János  gondolatja  ilyenforma  vala: 
»Hejh,  Iluskám,  lelkem  szépséges  angyala! 
Sejted-e  te  mostan,  milyen  öröm  vár  rád  ? 
Hogy  haza  tart  kincscsel  bővelkedő  mátkád 


Petőfi  költeményei. 

Haza  tartok  én,  hogy  végre  valahára 
Sok  küzködés  után  legyünk  egymás  párja, 
Egymás  párja  leszünk,  boldogok,    gazdagok ; 
Senki  fiára  is  többé  nem  szorulok. 

Gazd'uram  ugyan  nem  legszebben  bánt  velem, 
Hanem  én  ő  neki  mind  azt  elengedem. 
S  igazság  szerint  Ő  oka  szerencsémnek; 
Meg  is  jutalmazom,  mihelyt  haza  érek.« 

Ezt  gondolta  János,  s  több  ízben  gondolta. 
Mialatt  a  gálya  ment  sebes  haladva; 
De  jó  messze  volt  még  szép  Magyarországtól, 
Mert  Francziaország  esik  tőle  távol. 

Egyszer  János  vitéz  a  hajófödélen 
Sétált  föl  s  alá  az  est  szürkületében. 
A  kormányos  ekkép  szólt  legényeihez: 
» Piros  az  ég  alja:  aligha  szél  nem  lesz.« 

Hanem  János  vitéz  nem  figyelt  e  szóra. 
Feje  fölött  repült  egy  nagy  sereg  gólya; 
Ószre  járt  az  idő:  ezek  a  madarak 
Bizonyosan  szülő-földéről  szálltának. 

Szelíd  epedéssel  tekintett  utánok, 
Mintha  azok  neki  jó  hirt  mondanának, 
Jó  hirt  Iluskáról,  szép  Iluskájáról, 
S  oly  régen  nem  látott  kedves  hazájáról. 


XVII. 

Más  nap,  a  mint  az  ég  alja  jövendölte, 
Csakugyan  szél  támadt,  még  pedig  nem  gyönge. 
Zokogott  a  tenger  hánykódó  hulláma 
A  zúgó  fergeteg  korbácsolására. 

Volt  a  hajó  népe  nagy  megijedésben, 

A  mint  szokott  lenni  olyan  vad  szélvészben. 

Hijába  volt  minden  erőmegfeszítés, 

Nem  látszott  sehonnan  érkezni  menekvés. 

Sötét  felhő  is  jön;  a  világ  elborul. 
Egyszerre  megdördül  az  égiháború. 
Villámok  czikáznak,  hullnak  szanaszerte: 
Egy  villám  a  hajót  ízről  porrá  törte. 

Látszik  a  hajónak  diribje-darabja, 

A  holttesteket  a  tenger  elsodorja. 

Hát  János  vitéznek  milyetén  sors  jutott  ? 

Öt  is  elsodorták  a  lelketlen  habok  ? 


Hejh  biz  a  haláltól  ő  sem  volt  már  messze, 
De  mentő  kezét  az  ég  kiterjesztette, 
S  csodálatos  módon  szabadította  meg, 
Hogy  koporsója  a  habok  ne  legyenek. 

Ragadta  őt  a  víz  magasra,  magasra. 
Hogy  tetejét  érte  már  a  felhő  rojtja; 
Ekkor  János  vitéz  nagy  hirtelenséggel 
Megkapta  a  felhőt  mind  a  két  kezével. 

Bele  kapaszkodott,  el  sem  szalasztotta, 
S  nagy  erőködéssel  addig  függött  rajta. 
Mígnem  a  felhő  a  tengerparthoz  ére: 
Itten  rá  lépett  egy  szikla  tetejére. 

Először  is  hálát  adott  az  istennek, 
Hogy  életét  ekkép  szabadította  meg; 
Nem  gondolt  vele,  hogy  kincsét  elvesztette, 
Csakhogy  el  nem  veszett  a  kincscsel  élete. 

Azután  a  szikla  tetején  szétnézett, 
Nem  látott  mást,  csupán  egy  grifmadár-fész- 
A  grifmadár  épen  fiait  etette,  [ket. 

Jánosnak  valami  jutott  az  eszibe. 

Oda  lopózkodott  a  fészekhez  lassan, 
És  a  grifmadárra  hirtelen  rápattan. 
Oldalába  vágja  hegyes  sarkantyúját. 
S  furcsa  paripája  hegyen-völgyön  túlszállt. 

Hányta  volna  le  a  madár  nyakra-főre, 
Lehányta  volna  ám,  ha  birt  volna  véle. 
Csakhogy  János  vitéz  nem  engedte  magát. 
Jól  átszorította  derekát  és  nyakát. 

Ment,  tudj'  az  isten  hány  országon  keresztül ; 
Egyszer,  hogy  épen  a  nap  az  égre  kerül: 
Hát  a  viradatnak  legelső  sugara 
Rá  sütött  egyenest  faluja  tornyára. 

Szent  isten!  hogy  örült  ennek  János  vitéz, 
Az  öröm  szemébe  könycseppeket  idéz; 
A  madár  is,  mivel  szörnyen  elfáradt  már. 
Vele  a  föld  felé  mindinkább  közel  jár. 

Le  is  szállott  végre  egy  halom  tetején, 
Alig  tudott  venni  lélekzetet  szegény; 
János  leszállt  róla  és  magára  hagyta, 
És  ment,  elmerülve  mély  gondolatokba. 

»Nem  hozok  aranyat,  nem  hozok  kincseket, 
De  meghozom  régi  hűséges  szívemet. 
És  ez  elég  neked,  drága  szép  Iluskám! 
Tudom,  hogy  nehezen  vársz  te  is  már  reám.* 

Ily  gondolatokkal  ért  a  faluvégre, 
Erintette  fülét  kocsiknak  zörgése, 
Kocsiknak  zörgése,  hordóknak  kongása; 
Szüretre  készült  a  falu  lakossága. 

Nem  figyelmezett  ő  szüretremenőkre, 
Azok  sem  ismertek  a  megérkezőre; 
A  falu  hosszában  ekképen  haladott 
A  ház  felé,  a  hol-  Iluskája  lakott. 


A  pitvarajtónál  be  reszketett  keze, 
S  mellében  csakhogy  el  nem  ailt  lélekzete; 
Benyitott  végtére  —  de  Iluska  helyett 
Látott  a  pitvarban  idegen  népeket. 

»Tán  rósz  helyen  járok«,  gondolta  magában, 
És  a  kilincs  megint  volt  már  a  markában  .  . . 
»Kit  keres  kegyelmed  ?«  nyájasan  kérdezte 
János  vitézt  egy  kis  takaros  menyecske. 

2* 

Elmondotta  János,  hogy  kit  és  mit  keres  . . . 
»Jaj,  eszem  a  szívét,  a  naptól  oly  veres! 
Bizony,  bizony  alig  hogy  reá  ismértem«, 
Szólott  a  menyecske  meglepetésében. 

»Jőjön  be  már  no,  hogy  az  isten  áldja  meg. 
Oda  benn  majd  aztán  többet  is  beszélek. « 
Bevezette  Jánost,  karszékre  ültette 
S  így  folytatta  ismét  beszédét  mellette: 

» Ismer-e  még  engem  ?   nem  is  ismer  talán  ? 
Tudja,  én  vagyok  az  a  kis  szomszédleány, 
Itt  Iluskáéknál  gyakran  megfordultam...* 
»Hanem  hát  beszéljen  csak:  Iluska  hol  van '?« 

Szavaiba  vágott  kérdezőleg  János, 
A  menyecske  szeme  könnytől  lett  homályos. 
»Hol  van  Iluska,  hol?«    felelt  a  menyecske: 
» Szegény  Jancsi  bácsi! . . .  Hát  el  van  temetve. < 

Jó,  hogy  nem  állt  János,  hanem  űlt  a  széken. 
Mert  lerogyott  volna  kínos  érzésében; 
Nem  tudott  mást  tenni,  a  szivéhez  kapott, 
Mintha  ki  akarná  tépni  a  bánatot. 

így  űlt  egy  darabig  némán  merevedve, 
Azután  szólt,  mintha  álmából  ébredne: 
»Mondjatok  igazat,  ugy-e  hogy  férjhez  ment  ? 
Inkább  legyen  férjnél,  mintsem  hogy  oda  lent. 

Akkor  legalább  még  egyszer  megláthatom. 
S  édes  lesz  nekem  e  keserű  jutalom.* 
De  a  menyecskének  orczáján  láthatta, 
Hogy  nem  volt  hazugság  előbbi  szózata. 


XVIII. 

János  reá  borúit  az  asztal  sarkára, 

S  megeredt  könnyének  bőséges  forrása; 

A  mit  mondott,  csak  ugy  töredezve  mondta, 

El-elakadt  a  nagy  fájdalomtól  hangja: 

»Miért  nem  estem  el  háború  zajában  ? 
Miért  a  tengerben  sírom  nem  találtam  ? 
Miért,  miért  lettem  e  világra,  miért  ? 
Ha  ily  mennykőcsapás,  ilyen  gyötrelem  ért!« 

Kifáradt  végre  őt  kínozni  fájdalma, 
Mintha  munkájában  elszenderűlt  volna. 
»Hogy  halt  meg  galambom  ?  mi  baj  lett  ha- 
Kérdé,  s  a  menyecske  ezt  felelte  rája:  [lála '?« 


»Sok  baja  volt  biz  a  szegény  teremtésnek, 
Kivált  mostohája  kínzása  törte  meg; 
De  meg  is  lakolt  ám  érte  a  rósz  pára. 
Mert  jutott  ínséges  koldusok  botjára. 

Aztán  meg  magát  is  szörnyen  emlegette, 
Jancsi  bácsi;  ez  volt  végső  lehellete: 
» Jancsikám,  Jancsikám,  az  isten  áldjon  meg. 
Más  világon,  ha  még  szeretsz,  tied  leszek.* 

Ezek  után  kimúlt  az  árnyékvilágból; 
A  temetőhelye  nincsen  innen  távol. 
A  falu  népsége  nagy  számmal  kisérte; 
Minden  kísérője  könnyet  ejtett  érte.< 

Kérelemszavára  a  szíves  menyecske 
Jánost  Iluskája  sírjához  vezette; 
Ottan  vezetője  őt  magára  hagyta. 
Lankad  tan  borult  a  kedves  sírhalomra. 

Végig  gondolta  a  régi  szép  időket. 
Mikor  még  Iluska  tiszta  szive  égett, 
Szíve  és  orczája  —  s  most  a  hideg  földben 
Hervadtán,  hidegen  vannak  mind  a  ketten. 

Leáldozott  a  nap  piros  verőfénye, 
Halovány  hold  lépett  a  napnak  helyébe. 
Szomorún  nézett  ki  az  őszi  homályból. 
János  eltántorgott  kedvese  hantjától. 

Még  egyszer  visszatért.  A  sírhalom  felett 
Egyszerű  kis  rózsabokor  nevelkedett. 
Leszakította  a  vírágszálat  róla, 
Elindult  s  mentében  magában  így  szóla: 

»Ki  porából  nőttél,  árva  kis  virágszál. 
Légy  hűséges  társam  vándorlásaimnál; 
Vándorlok,  vándorlok,  a  világ  végéig. 
Míg  kívánt  halálom  napja  megérkezik.* 


XIX. 

János  vitéznek  volt  útjában  két  társa: 
Egyik  a  búbánat,  a  mely  szívét  rágta. 
Másik  meg  kardja  volt,  bedugva  hüvelybe. 
Ezt  a  török  vértől  rozsda  emésztette. 

Bizonytalan  úton  ezekkel  vándorolt. 
Már  sokszor  telt  s  fogyott  a  változékony  hold, 
S  váltott  a  téli  föld  szép  tavaszi  ruhát. 
Mikor  így  szólitá  meg  szíve  bánatát: 

s  Mikor  unod  már  meg  örökös  munkádat, 
Te,  a  kínozásban  telhetetlen  bánat  ? 
Ha  nem  tudsz  megölni,  ne  gyötörj  hijába; 
Eredj  máshova,  tán  akadsz  jobb  tanyára. 

Látom,  nem  te  vagy  az,  ki  nekem  halált  hoz, 
Látom,  a  halálért  kell  fordulnom  máshoz; 
Máshoz  fordulok  hát:  ti  viszontagságok! 
Óhajtott  halálom  tán  ti  meghozzátok.* 

Ezeket  gondolta  s  elhagyta  bánatát; 
Ez  szivéhez  vissza  most  már  csak  néha  szállt, 
Hanem  ismét  eltűnt  (mert  be  volt  az  zárva, 
S  csak  egy  könnycseppet  tett  szeme  pillájára). 

Utóbb  a  könynyel  is  végkép  számot  vetett, 
Csupán  magát  vitte  a  megunt  életet; 
Vitte,  vitte,  vitte  egy  sötét  erdőbe, 
Ott  szekeret  látott,  a  mint  bele  Icpe. 

Fazekasé  volt  a  szekér,  melyet  látott: 
Kereke  tengelyig  a  nagy  sárba  vágott; 
Ütötte  lovait  a  fazekas,  szegény; 
A  szekér  azt  mondta:  nem  mozdulok  biz'  én. 

»Adj    isten  jó  napot I«  szólott  János  vitéz; 
A  fazekas  rútul  a  szeme  közé  néz, 
S  nagy  boszankodással  im  ezeket  mondja: 
» Nem  nekem...  van  biz' az  ördögnek  jó  napja,  ^< 

»Be  rósz  kedvben  vagyunk !  ;<  felelt  neki  János. 
» Hogyne  ?  mikor  ez  az  út  olyan  posványos, 
Nógatom  lovamat  már  reggeltől  kezdve; 
De  csak  ugy  van,  mintha  le  volna  enyvezve. « 

»Segíthetünk  azon. .  .de  mondja  meg  kend  csak. 
Ezen  az  úton  itt  vajon  hova  jutnak  ?« 
Kérdé  János  vitéz,  egy  útra  mutatva. 
Mely  az  erdőt  jobbról  végig  hasította. 

»Ezen  az  úton  itt?  dejsz'  erre  ne  menjen, 
Nem  mondok  egyebet; . . .  oda  vesz  különben. 
Óriások  lakják  ott  azt  a  vidéket, 
Nem  jött  még  ki  onnan,  a  ki  oda  lépett. « 

Felelt  János  vitéz:  »Bizza  kend  azt  csak  rám. 
Mostan  a  szekérhez  lássunk  egymás  után.« 
így  szólott,  aztán  a  rúd  végét  megkapta, 
S  csak  tréfamódra  a  sárból  kiragadta. 

Volt  a  fazekasnak  jó  nagy  szeme,  szája, 
De  mégis  kicsiny  volt  az  álmélkodásra; 
A  mire  föleszmélt,  hogy  köszönjön  szépen, 
János  vitéz  már  jól  benn  járt  az  erdőben. 


János  vitéz  ment,  és  elért  nem  sokára 
Az  óriásföldnek  félelmes  tájára. 
Egy  vágtató  patak  folyt  a  határ  mellett; 
Hanem  folyónak  is  jóformán  beillett. 

A  pataknál  állt  az  óriásföld  csősze; 
Mikor  János  vitéz  a  szemébe  néze, 
Oly  magasra  kellett  emelnie  fejét, 
Mintha  nézné  holmi  toronynak  tetejét. 

Óriások  csősze  őt  érkezni  látta, 
S  mintha  mennykő  volna,  igy  dörgött  reája. 
»Ha  jól  látom,  ott  a  fűben  ember  mozog;  — 
Talpam  ugy  is  viszket,  várj,  majd  rád  gázolok. « 

De  az  óriás  a  mint  rá  lépett  volna, 
János  feje  fölött  kardját  föltartotta, 
Bele  lépett  a  nagy  kamasz  és  elbődült, 
S  hogy  lábát  felkapta:  a  patakba  szédült. 

»Épen  ugy  esett  ez,  a  mint  csak  kivántam!« 
János  vitéznek  ez  járt  gondolatában; 
A  mint  ezt  gondolta,  szaladni  is  kezdett, 
S  az  óriás  felett  átmente  a  vizet. 

Az  óriás  még  föl  nem  tápászkodhatott, 
A  mint  János  vitéz  a  túlpartra  jutott; 
ütjutott  és  neki  suhintva  szablyáját, 
Végig  metszette  a  csősz  nyaka  csigáját. 

Nem  kelt  fel  többé  az  óriások  csősze. 
Hogy  a  rábízott  tájt  őrző  szemmel  nézze; 
Napfogyatkozás  jött  szeme  világára, 
Melynek  elmúlását  hasztalanul  várta. 

Keresztül  futott  a  patak  vize  testén, 
Veres  lett  hulláma,  vértől  befestetvén.    — 
Hát  Jánost  mi  érte,  szerencse  vagy  inség  ? 
Majd   meghalljuk    azt   is,  várjunk    csak   ki- 

csinnyég. 


XX. 


János  az  erdőben  mindig  beljebb  haladt; 
Sokszor  meg-megállt  a  csodálkozás  miatt, 
Mert  nem  látott  minden  léptében-nyomában 
Olyat,  a  mit  látott  Óriásországban. 

Volt  ennek  a  tájnak  sok  akkora  fája. 
Hogy  a  tetejöket  János  nem  is  látta. 
Aztán  olyan  széles  volt  a  fák  levele, 
Hogy  szűrnek  is  untig  elég  volna  fele. 

A  szúnyogok  itten  akkorákra  nőttek. 
Hogy  ökrök  gyanánt  is  máshol  elkelnének. 
Volt  is  mit  aprítni  János  szablyájának, 
Minthogy  feléje  nagy  mennyiségben  szálltak. 

Hát  még  meg  a  varjúk !  .  ,  .  hú,  azok  voltak  ám  I 
Látott  egyet  ülni  egyik  fa  sudarán. 
Lehetett  valami  két  mérföldre  tőle, 
Még  is  akkora  volt,  hogy  felhőnek  vélte. 

így  ballagott  János  bámulva  mód  nélkül. 
Egyszerre  előtte  valami  sötétül: 
Az  óriás  király  nagy  fekete  vára 
Volt,  a  mi  sötéten  szeme  előtt  álla. 

Nem  hazudok,  de  volt  akkora  kapuja,  [kora, 
Hogy,  hogy . . .  biz'  én  nem  is  tudom,  hogy  mek- 
Csak  hogy  nagy  A''olt  biz'  az,  képzelni  is  lehet : 
Az  óriás  király  kicsit  nem  építtet. 

Hát  oda  ért  János  s  ekkép  elméikedék: 
»A  külsejét  látom,  megnézem  belsejét. « 
S  nem  törődve  azon,  hogy  majd  megugratják, 
Megnyitotta  a  nagy  palota  ajtaját. 

No  hanem  hisz  ugyan  volt  is  mit  látnia! 
Ebédelt  a  király  s  tudj'  isten  hány  fia. 
Hanem  mit  ebédelt,  ki  nem  találjátok; 
Gondolnátok-e,  mit?  csupa  kősziklákat. 

Mikor  János  vitéz  a  házba  belépett, 
Nem  igen  kivánta  meg  ezt  az  ebédet; 
De  az  óriások  jó  szivü  királya 
Az  ebéddel  őt  ily  szépen  megkínálta: 

»Ha  már  itt  vagy,  jöszte  és  ebédelj  velünk, 
Ha  nem  nyelsz  kősziklát,  mi  majd  téged  nye- 
Fogadd  el,  különben  száraz  ebédünket  [lünk ; 
Ízről  porrá  morzsolt  testeddel   sózzuk  meg.« 

Az  óriás  király  ezt  nem  ugy  mondotta. 
Hogy  János  tréfára  gondolhatta  volna; 
Hát  egész  készséggel  ilyen  szókkal  felelt: 
>Megvallom,  nem  szoktam  még  meg  ez  eledelt; 

De  ha  kívánjátok,  megteszem,  miért  ne  ? 
Társaságotokba  beállok  ebédre; 
Csupán  egyre  kérlek,  s  azt  megtehetitek, 
Számomra  előbb  kis  darabot  törjetek.* 

Letört  a  sziklából  valami  öt  fontot 
A  király,  s  a  mellett  ily  szavakat  mondott: 
>  Nesze,  galuskának  elég  lesz  e  darab, 
Aztán  gombóczot  kapsz,  hanem  összeharapd.* 


» Harapod  bizony  te,  a  kínos  napodat! 
De  fogadom,  bele  is  törik  a  fogad !« 
Kiáltott  fel  János  haragos  beszéddel, 
S  meglódította  a  követ  jobb  kezével. 

A  kő  ugy  a  király  homlokához  koppant. 
Hogy  az  agyveleje  azonnal  kilocscsant. 
»Igy  híj  meg  máskor  is  kőszikla-ebédre «, 
Szólt  s  kaczagott  János,  »rá  forrt  a  gégédre!* 

És  az  óriások  elszomorodának 
Keserves  halálán  a  szegény  királynak, 
S  szomorúságokban  elfakadtak  sírva . .  . 
Minden  csepp  könnyök  egy  dézsa  víz  lett  volna. 

A  legöregebbik  szólt  János  vitézhez:  [mezz! 
» Urunk    és    királyunk,    kegyelmezz,    kegyei- 
Mert  mi  téged  ime  királynak  fogadunk. 
Csak  ne  bánts  minket  is,  jobbágyaid  vagyunk ! « 

»A  mit  bátyánk    mondott,  közös  akaratunk. 
Csak  ne  bánts  minket  is,  jobbágyaid  vagyunk!* 
A  többi  óriás  ekképen  esengett: 
»Fogadj  el  örökös  jobbágyidúl  minket.* 

Felelt  János  vitéz:  ^Elfogadom  tehát 
Egy  kikötéssel  a  kendtek  ajánlatát: 
Én  itt  nem  maradok,  mert  tovább  kell  mennem, 
Itt  hagyok  valakit  királynak  helyettem. 

Már  akárki  lesz  is,  az  mindegy  énnekem, 
Kendtektől  csupán  ez  egyet  követelem: 
A  midőn  a  szükség  ugy  hozza  magával, 
Nálam  teremjenek  kendtek  teljes  számmal. « 

»Vidd,  kegyelmes    urunk,  magaddal  e  sípot, 
S  ott  leszünk,  mihelyest  jobbágyidat  hívod.  ^ 
Az  öreg  óriás  ezeket  mondotta, 
S  János  vitéznek  a  sípot  általadta. 

János  bedugta  a  sípot  tarsolyába. 
Kevélyen  gondolva  nagy  diadalmára, 
És  számos  szerencsekivánások  között 
Az  óriásoktól  aztán  elköltözött. 


XXI. 

Nem  bizonyos,  mennyi  ideig  haladott, 
De  annyi  bizonyos,  mennél  tovább  jutott, 
Annál  sötétebb  lett  előtte  a  világ,  [lát. 

S  egyszerre  csak  annyit  vett  észre,  hogy  nem 

*£j  van-e,  vagy  szemem  világa  veszett  ki  ?« 
János  vitéz  ekkép  kezdett  gondolkodni. 
Nem  volt  éj,  nem  veszett  ki  szeme  világa, 
Hanem  hogy  ez  volt  a  sötétség  országa. 

Nem  sütött  az  égen  itt  sem  nap,  .sem  csillag; 
János  vitéz  csak  iigy  tapogatva  ballag, 
Néha  feje  fölött  elreppent  valami, 
Szárnysuhogás-formát  lehetett  hallani. 

Nem  szárnysuhogás  volt  az  tulajdonképen, 
Boszorkányok  szálltak  arra  seprőnyélen; 
Boszorkányoknak  a  sötétség  országa 
Rég  ideje,  a  hogy  birtoka,  tanyája. 

Ország  gyűlését  ő  kelmök  itt  tartanak, 
Éjfél  idejében  ide  lovaglanak. 
Most  is  gyülekeznek  ország  gyűlésére, 
A  sötét  tartomány  kellő  közepére. 


Egy  mélységes  barlang  íogadta  be  őket, 
A  barlang  közepén  üst  alatt  tűz  égett. 
Ajtó  nyilasakor  meglátta  a  tüzet 
János  vitéz  s  annak  irányán  sietett 

Mikor  János  vitéz  oda  ért:  valának 
Egybegyülekezve  mind  a  boszorkányok. 
Halkan  lábujjhegyen  a  kulcslyukhoz  mene, 
Furcsa  dolgodon  is  akadt  meg  a  szeme. 

A  sok  vén  szipirtyó  benn  csak  úgy  hemzsegett. 
Hánytak  a  nagy  üstbe  békát,  patkányfejet, 
Akasztófa  tövén  nőtt  füvet,  virágot, 
Macskafarkat,  kigyót,  emberkoponyákaí. 

De  ki  tudná  sorra  mind  előszámlálni  ? 
Csakhogy  János  mindjárt  át  kezdette  látni. 
Hogy  a  barlang  nem  más,  mint  boszorkány- 
Erre  egy  gondolat  agyán  átvillana.      [tanya. 

Tarsolyához  nyúlt,  hogy  sípját  elővegye, 
Az  óriásoknak  hogy  jöjjön  serege; 
Hanem  megakadt  a  keze  valamiben. 
Közelebb  vizsgálta  s  látta,  hogy  mi   legyen: 

A  seprők  voltak  ott  egymás  mellé  rakva, 
Miken  a  boszorkány-nép  oda  lovagla. 
Fölnyalábolta  és  messzire  elhordá, 
Hogy  a  boszorkányok  ne  akadjanak  rá. 

Ekkor  visszatért  és  sípjával  füttyentett, 
És  az  óriások  rögtön  megjelentek. 
sRajta,  törjetek  be  szaporán,  legények I« 
Parancsolá  János,  s  azok  betörének. 

No  hisz'  keletkezett  czifra  zenebona: 

A  boszorkány  sereg  gyorsan  kirohana; 

Keresték  a  seprőt  kétségbeeséssel, 

De  nem  találták,  s  igy  nem  röpülhettek  el. 

Az  óriások  sem  pihentek  azalatt, 
Mindenikök  egy-egy  boszorkányt  megragadt, 
S  ugy  vágta  a  földhöz  dühös  haragjába', 
Hogy  széjjellapultak  lepénynek  módjára. 

Legnevezetesebb  a  dologban  az  volt,      [holt, 
Hogy  valahányszor  egy-egy  boszorkány  meg- 
Mindannyiszor  oszlott  az  égnek  homálya, 
S  derült  lassankint  a  sötétség  országa. 

Már  csaknem  egészen  nap  volt  a  vidéken. 
Az  utolsó  banya  volt  a  soron  épen .  . . 
Kire  ismert  János  ebbe'  a  banyába'  ? 
Hát  Iluskájának  mostoha  anyjára. 

»De«,  kiáltott  János,  »ezt  magam  döngetem!  < 
S  óriás  kezéből  kivette  hirtelen, 
Hanem  a  boszorkány  kicsusszant   markából. 
Ucczu!  szaladni   kezd,  és  volt  már  jó  távol. 

»A  keserves  voltát,  rugaszkodj'  utána !« 
Kiáltott  most  János  egyik  óriásra. 
Szót  fogadott  ez,  és  a  banyát  elkapta, 
És  a  levegőbe  magasra  hajtotta. 

így  találták  meg  az  utolsó  boszorkányt 
Halva,  János  vitéz  faluja  határán; 
S  minthogy  minden  ember  gyűlölte,  utálta. 
Még  csak  a  varjú  sem  károgott  utána. 

Sötétség  országa  kiderült  végképen, 
Örökös  homálynak  napfény  lett  helyében; 
János  vitéz  pedig  rakatott  nagy  tüzet, 
A  tűz  minden  seprőt  hamuvá  égetett. 


Az  óriásoktól  azután  búcsút  vett, 
Szivükre  kötvén  a  jobbágyi  hűséget. 
Ezek  Ígérték,  hogy  hűségesek  lesznek, 
S  János  vitéz  jobbra  és  ők  balra  mentek. 


xxn. 

Vándorolgatott  az  én  János  vitézem, 
Meggyógyult  már  szíve  a  bútól  egészen. 
Mert  mikor  keblén  a  rózsaszálra  nézett, 
Nem  volt  az  többé  bú,  a  mit  akkor  érzett. 

Ott  állott  a  rózsa  mellére  akasztva, 
Melyet  lluskája  sírjáról  szakaszta; 
Valami  édesség  volt  érezésében. 
Ha  János  elmerült  annak  nézésében. 

így  ballagott  egyszer.  A  nap  lehanyatlott. 
Hagyva  maga  után  piros  alkonyatot; 
A  piros  alkony  is  eltűnt  a  világról, 
Követve  fogyó  hold  sárga  világától. 

János  még  ballagott;  a  mint  a  hold  leszállt. 
0  fáradottan  a  sötétségben  megállt, 
S  valami  halomra  fejét  lehajtotta, 
Hogy  fáradalmát  az  éjben  kinyugodja. 

Ledőlt,  s  el  is  alutt,  észre  nem  is  véve. 
Hogy  nem  nyugszik  máshol,  hanem  temetőbe" ; 
Temetőhely  volt  ez,  ócska  temetőhely, 
Harczoltak  hantjai  a  rontó  idővel. 

Mikor  az  éjfélnek  jött  rémes  órája, 
A  száját  mindenik  sírhalom  feltátja, 
S  fehér  lepedőben  halvány  kisértetek 
A  sírok  torkából  kiemelkedtenek. 

Tánczot  és  éneket  kezdettek  meg  legott. 
Lábok  alatt  a  föld  reszketve  dobogott; 
Hanem  János  vitéz  álmai  közepett 
Sem  énekszóra,  sem  tánezra  nem  ébredett. 

A  mint  egy  kisértet  őt  megpillantotta: 
»Ember,  élő  ember !«  e  szót  kiáltotta. 
»Kapjuk  fel,  vigyük  el!  mért  olyan  vakmerő. 
Tartományunkba  belépni  mikép  mer  ő  ?« 

És  oda  suhantak  mind  a  kisértetek, 
És  körülötte  már  karéjt  képeztenek, 
És  nyúltak  utána,  de  a  kakas  szólal, 
S  a  kisértet  mind  eltűnt  a  kakasszóval. 

János  is  felébredt  a  kakas  szavára, 
Testét  a  hidegtől  borzadás  átjárta; 
Csipős  szél  lengette  a  síri  füveket, 
Lábra  szedte  magát  s  útra  kerekedett. 


XXIII. 

> 
János  vitéz  egy  nagy  hegy  tetején  jára, 
Hogy  a  kelő  hajnal  rásütött  arczára. 
Gyönyörűséges  volt,  a  mit  ekkor  látott, 
Meg  is  állt,  hogy  körülnézze  a  világot. 

Haldoklófélben  volt  a  hajnali  csillag, 
Halovány  sugara  már  csak  alig  csillog. 
Mint  gyorsan  kiröppent  fohász,  eltűnt  végre, 
Mikor  a  fényes  nap  föllépett  az  égre. 

Föllépett  aranyos  szekerén  ragyogva, 
Nyájasan  nézett  a  sik  tengerhabokra. 
Mik,  ugy  tetszett,  mintha  még    szenderegné- 
Elfoglalva  térét  a  végtelenségnek.  [nek, 

Nem  mozdult  a  tenger,  de  ficzkándoztanak 
Sima  hátán  néha  apró  tarka  halak, 
S  ha  napsugár  érte  pikkelyes  testöket. 
Tündöklő  gyémántnak  fényeként  reszketett. 

A  tengerparton  kis  halászkunyhó  álla; 
Öreg  volt  a  halász,  térdig  ért  szakála, 
Épen  mostan  akart  hálót  vetni  vízbe; 
János  oda  ment  és  tőle  ezt  kérdezte: 

»Ha  szépen  megkérem  kendet,  öreg  bátya, 
Átszállít-e  engem  tenger  más  partjára? 
Örömest  fizetnék,  hanem  nincsen  pénzem. 
Tegye  meg  kend  ingyen,  köszönettel  vészem. « 

»Fiam,  ha  volna,  sem  kéne  pénzed  nékem<r. 
Felelt  a  jó  öreg  nyájasan,  szelíden. 
j-Megtermi  mindenkor  a  tenger  mélysége 
A  mi  kevésre  van  éltemnek  szüksége. 

De  micsoda  járat  vetett  téged  ide  ? 
Az  óperencziás  tenger  ez,  tudod-e?  • 
Azért  semmi  áron  által  nem  vihetlek. 
Se  vége,  se  hossza  ennek  a  tengernek.* 

»Az  óperencziás  ?«  kiáltott  fel  János, 
»Annál  inkább  vagyok  hát  kiváncsiságos ; 
De  már  így  átmegyek,  akárhová  jutok. 
Van  még  egy  mód  hátra  ...  a  sípomba  fuvok.« 


És  megfújta  sipját.  A  sipnak  szavára 
Egy  óriás  mindjárt  előtte  is  álla. 
»Át  tudsz-e  gázolni  ezen  a  tengeren  ?« 
Kérdi  János  vitéz  »gázolj  által  velem. « 

>At  tudok-e  ?«  szól  az  óriás  és  nevet, 
»Meghiszem  azt;  foglalj  a  vállamon  helyet, 
így  ni,  most  kapaszkodj'  meg  jól  a  hajamba. « 
És  már  meg  is  indult,  a  mint  ezt  kimondta. 


XXIV. 

Vitte  az  óriás  János  vitézünket; 
Nagy  lába  egyszerre  félmérföldet  lépett; 
Három  hétig  vitte  szörnyű  sebességgel, 
De  a  túlsó  partot  csak  nem  érhették  el. 

Egyszer  a  távolság  kékellő  ködében 
Jánosnak  valami  akad  meg  szemében. 
»Nini,  ott  már  a  part!«  szólt  megörvendezve. 
»Biz'  az  csak  egy  sziget «,  felelt,  a  ki  vitte. 

János  ezt  kérdezte:  »És  micsoda  sziget  ?« 
»Tündérország,  róla  hallhattál  eleget. 
Tündérország;  ott  van  a  világnak  vége, 
A  tenger  azon  túl  tűnik  semmiségbe.* 

»Vigy  oda  hát  engem,  hűséges  jobbágyom, 
Mert  én  azt  meglátni  fölötte  kívánom. « 
»Elvihetlek«,  felelt  az  óriás  neki, 
»De  ott  életedet  veszély  fenyegeti. 

Nem  olyan  könnyű  ám  a  bejárás  oda. 
Őrizi  kapuját  sok  iszonyú  csoda . . .« 
5>Ne  gondolj  te  azzal,  csak  vigy  el  odáig; 
Hogy  bemeh etek-e  vagy  nem,  majd  elváhk.< 

Szófogadásra  így  inté  az  óriást, 
A  ki  tovább  nem  is  tett  semmi  kifogást. 
Hanem  vitte  őtet  és  a  partra  tette. 
És  azután  útját  vissza  felé  vette. 

XXV. 

Tündérország  első  kapuját  őrzötte 
Félrőfös  körmökkel  három  szilaj  medve. 
De  fáradságosan  János  keze  által 
Mind  a  három  medve  egy  lett  a  halállal. 

»Ez  elég  lesz  mára«,  János  ezt  gondolta. 
Nagy  munkája  után  egy  padon  nyugodva. 
»Ma  ezen  a  helyen  kissé  megpihenek, 
Holnap  egy  kapuval  ismét  beljebb  megyek.* 

És  a  mint  gondoita,  akkép  cselekedett, 
Második  kapuhoz  másnap  közeledett. 
De  már  itt  keményebb  munka  várt  ám  rája, 
Itt  őrzőnek  három  vad  oroszlán  álla. 

Hát  neki  gyürközik;  a  fenevadakra 
Ráront  hatalmasan,  kardját  villogtatva; 
Védelmezték  azok  csúnyául  magokat. 
De  csak  mind  a  három  élete  megszakadt. 

Igen  feltüzelte  ez  a  győzedelem,  [pihen. 

Azért,  mint  tennap,  most  még  csak  meg  sem 
De  letörölve  a  sűrű  verítéket, 
A  harmadik  kapu  közelébe  lépett. 

Uram,  ne  hagyj  el !  itt  volt  ám  szörnyű  strázsa ; 
Vért  jéggé  fagyasztó  volt  rémes  látása: 
Egy  nagy  sárkánykígyó  állt  itt  a  kapuban; 
Elnyelne  hat  ökröt,  akkora  szája  van. 

Bátorság  dolgában  helyén  állott  János, 
Találós  ész  sem  volt  ő  nála  hiányos; 
Látta,  hogy  kardjával  nem  boldogul  itten. 
Más  módot  keresett  hát,  hogy  bemehessen. 

A  sárkánykígyó  nagy  száját  feltátotta. 
Hogy  Jánost  egyszerre  szerteszét  harapja; 
S  mit  tesz  ez  a  dolog  ilyen  állásába'  ? 
Hirtelen  beugrik  a  sárkány  torkába. 

Sárkány  derekában  kereste  a  szívet, 
Ráakadt  és  bele  kardvasat  merített; 
A  sárkány  azonnal  széjjelterpeszkedett, 
S  kinyögte  magából  a  megtört  életet. 

Hejh,  János  vitéznek  került  sok  bajába. 
Míg  lyukat  fúrhatott  sárkány  oldalába; 
Végtére  kifúrta,  belőle  kimászott, 
Kaput  nyit,  és  látja  szép  Tündérországot. 


XXVI. 

Tündérországban  csak  híre  sincs  a  télnek, 
Ott  örökös  tavasz  pompájában  élnek; 
S  nincsen  ott  nap  kelte,  nap  lenyugovása, 
Örökös  hajnalnak  játszik  pirossága. 

Benne  tündérfiak  és  tündérleányok 
Halált  nem  ismerve  élnek  boldogságnak; 
Nem  szükséges  nekik  sem  étel,  sem  ital. 
Élnek  a  szerelem  édes  csókjaival. 


Nem  sír  ott  a  bánaf,  de  a  nagy  örömtül 
Gyakran  a  tündérek  szeméből  könny  gördül; 
Leszivárog  a  könny  a  föld  mélységébe, 
És  ennek  méhében  gyémánt  lesz  belőle. 

Szőke  tündérlyányok  sárga  hajaikat 
Szálankint  keresztülhúzzák  a  föld  alatt; 
E  szálakból  válik  az  aranynak  ércze, 
Kincsleső  emberek  nem  kis  örömére. 

A  tündérgyerekek  ott  szivárványt  fonnak 
Szemsugarából  a  tündérleányoknak; 
Mikor  a  szivárványt  jó  hosszúra  fonták. 
Ékesítik  vele  a  felhős  ég  boltját. 

Yan  a  tündéreknek  virágnyoszolyája, 
Örömtől  ittasan  heverésznek  rája; 
Illatterhes  szellők  lanyha  fuvallatja 
Őket  a  nyoszolyán  álomba  ringatja. 

És  a  mely  világot  álmaikban  látnak. 
Tündérország  még  csak  árnya  e  világnak. 
Ha  a  földi  ember  először  lyányt  ölel, 
Ennek  az  álomnak  gyönyöre  tölti  el. 


XXVII. 

Hogy  belépett  János  vitéz  ez  országba. 
Mindent,  a  mit  látott,  csodálkozva  láta. 
A  rózsaszín  fénytől  kápráztak  szemei, 
Alig  hogy  merészelt  körültekinteni. 

Meg  nem  futamodtak  tőle  a  tündérek, 
Gyermekszelídséggel  hozzá  közelgének. 
Illették  őt  nyájas,  enyelgő  beszéddel. 
És  a  szigetbe  őt  mélyen  vezették  el. 

A  mint  János  vitéz  mindent  megszemléle, 
S  végtére  álmából  mintegy  föleszméle: 
Kétségbeesés  szállt  szivének  tájára. 
Mert  eszébe  jutott  kedves  Iluskája. 

»Itt  hát,  hol  országa  van  a  szerelemnek, 
Az  életen  által  én  egyedül  menjek? 
A  merre  tekintek, azt  mutassa  minden,[cseu  ?« 
Hogy  boldogság  csak  az  én  szivemben  nin- 

Tündérországnak  egy  tó  állott  közepén; 
János  vitéz  búsan  annak  partjára  mén, 
S  a  rózsát,  mely  sírján  termett  kedvesének, 
Levette  kebléről,  s  ekkép  szólítá  meg: 

»Te  egyetlen  kincsem!  hamva  kedvesemnek! 
Mutasd  meg  az  utat,  én  is  majd    követlek. « 
S  beveté  a  rózsát  a  tónak  habjába; 
Nem  sok  híja  volt,  hogy  ő  is  ment  utána  .  .  . 

Üe  csodák  csodája!  mit  látott,  mit  látott! 
Látta  Iluskává  válni  a  virágot. 
Eszeveszettséggel  rohant  a  habokba, 
S  a  föltámadt  leányt  kiszabadította. 

Hát  az  élet  vize  volt  ez  a  tó  itten, 
Mindent  föltámasztó,  a  hova  csak  cseppen. 
Uuska  porából  nőtt  ki  az  a  rózsa, 
így  halottaiból  őt  föltámasztotta. 


Mindent  el  tudnék  én  beszélni  ékese;i, 
Csak  János  vitéznek  akkori  kedvét  nem, 
Mikor  Iluskáját  a  vízből  kihozta, 
S  rég  szomjas  ajakán  égett  első  csókja. 

Be  szép  volt  Iluska!  A  tiindérleányok 
Gyönyörködő  szemmel  mind  rá  bámulanak; 
Öt  királynéjoknak  meg  is  választották, 
A  tündérfiak  meg  Jánost  királyokká. 

A  tündér-nemzetség  gyönyürű  körében 
S  kedves  Iluskája  szerető  ölében 
Mai  napig  János  vitéz  ő  kegyelme 
Szép  Tündérországnak  boldog  fejedelme. 


(Pest.) 


^^v^^ 


18  44. 

*  * 

A   HELYSÉG    KALAPÁCSA. 

Hősköltemény  négy  énekben. 


ELSŐ    ÉNEK. 

Szeretnek  az  istenek  engem, 

Rémítő  módra  szeretnek: 

Megajándékoztanak  ők 

Oly  ritka  tüdővel, 

Mely  a  csatavészek 

Világrendítő  dúlakodásit 

Illendőn  elkurjantani  képes, 

S  melyet  tőlem  minden  kántor  irigyel. 

És  hogy  férfi  legyen, 

Méltó  e  tüdőhöz, 

Lőn  az  égi  hatalmak  irántami  hajlandó- 

A  széles  tenyerű  Fejenagy,  [ságából 

A  helységi  kovács, 

Vagy  mint  őt  a  dús  képzeletű  nép 

Költőileg  elnevezé: 

A  helység  kalapácsa.   — 

Ti,  kik  erős  lélekkel  birván 

Meg  nem  szeppentek  a  harczi  morajtól, 

Halljátok  szavamat! 

De  ti,  a  kiknek  szíve 

Keményebb  dolgoknál 

A  test  alsó  részébe  hanyatlik, 

Oh  ti  kerüljétek  szavamat! 

*  *  * 

»Ámen!«  szólt  az  áhítat 

Szent  hangján 

A  menny  szolgája;  s  az  egyház 

Négy  fala,  régi  szokása  szerint. 

Komolyan  mondotta  utána,  hogy:  »Ámen.« 

A  nép  pedig,  a  mely  esti  imára 

Gyülekezett  a  szentegyházba,  azonnal 

Elhordta  magát, 

S  egy-egy  kancsó  bor  előtt 

Otthonn  vagy  a  csapszék  asztala   mellett 

Dicsérte  az  istent. 

A  becsukott  templomban  csend  lett; 

Nagyobb  csend  nincs  a  mocsárok  partjainál 

Mikor  a  gém,  bíbicz  s  béka  elalszik,  [sem, 


Csend  vala  hát; 

Csak  két  éhes  pók  harczolt 

Életre,  halálra 

Egy  szilvamagon-hízottlégyczombja  felett. 

De,  oh  balsors!  a  czombot  elejtek. 

Egy  egér  fölkapta,  s  iramlott 

Véle  az  oltár  háta  mögé 

A  tiszteletes  reverendájába, 

S  lakomáz  vala, 

S  a  pókok  szeme  koppant. 

Hah,  de  mily  szörnyű  zaj, 

Mily  lárma  riasztja 

Egyszerre  az  egyház 

Temetői  nyugalmát! 

Mennydörgés  ? 

Vagy  kásának  forrása  fazékban  ?  .  . . 

Nem ! 

Ott  ember  hortyog. 

Ugy  van!  ez  emberalak. 

Egy  zugban  két  öklére  hajolva 

Alszik  . .  .  hanem  íme  fölébredt. 

Miután  elhortyantotta  magát. 

Ásít .  . .  szemeit  dörzsölve  körülnéz  .  . . 

Lát  és  sejt .  . .  sejtése  pogány. 

Megy  az  ajtóhoz;  megrázza  kiHncsét. 

És  rázta  híjába. 

Éles  eszével 

Átlátta  azonnal 

A  dolog  állását. 

És  ezt  mondotta:  »Bezártak.« 

S  még  egyszer  mondotta:  »Bezártak.c 

Azután,  mint  férfihoz  illik, 

Tég^d  híva  segédül, 

Lelki  jelenlét! 

S  kére:  ne  hagyd  el. 

S  te  nem  hagytad  el  őt. 

Védő  szárnyadnak  alatta 

Ily  gondolatok  szüleiének 

Nem  tökkelütött  koponyájában, 

Mialatt  orrát  mutató  ujjára  tévé: 


—     29     — 


s>Hogy  szabaduljak  ? 
Kiabálni  potyára, 
Valamint  a  puskagolyóbics 
Kétannyira  nem  megy, 
Mint  a  mennyire  megy: 
Szintúgy  az  emberi  hang. 
így  hát  hahogy  ordítanék  is 
Meghallani  nem  volnának 
Képesek  a  falubéli  fülek, 
Mert  innen  a  helység 
Majd  félórányira  fekszik 
Lenn  a  völgy  tekenőjében.  — 
Leugorjam  az  ablakon  által  ? 
Az  igaz,  gyerkó'cze-koromban 
A  cseresznyefa  legtetejéről 
Gyakran  ugortam  alá. 


Ha  csősz-szagot  érzék. 

De  az  régen  volt,  Már  az  idén 

A  negyvenedikszer 

Értem  meg  a  krumplikapálást. 

Lelkem  hüvelyét 

A  férfiuság  kora 

Megnehezíté; 

S  ha  leugornám: 

Nyakamat  szegném, 

Vagy  más  bajom  esnék. « 

így  főzte  a  gondolatok  seregét 

Feje  bográcsában 

A  bölcs  férfiú,  a  ki 

Az  idén  már  negyyenedikszei 

Éré  meg  a  krumplikapálást. 


80 


Ezután  folytatta  tűnődve: 

»Mást  kell  kitalálnom  . . . 

Vagy  itt  húzom  ki  az  éjét, 

S  ez  nem  lesz  módnélkűli  mulatság.^ 

S  komoran  nézett  a  híg  levegőnek 

Egy  pontjára, 

Miként  a  gólyamadár  néz 

Fenekére  a  tónak, 

Mikor  a  prédát  lesi,  melylyel 

A  kémény  tetején 

Várakozásba  merült  fiait 

Megvendégelni  akarja. 

í> Megvan!..,  ahá,  megvan !«  rikkanta, 

S  komoly  orczájára  derű  jött: 

Mint  kiderül  példának  okáért 

A  föld,  mikor  a  nap 

Letépi  magáról 

A  felhők  hamuszín  ponyváját; 

Szintén  így  kiderül 

A  sötétlő  konyha  is  éjjel. 

Ha  kólyika  kezdi  gyötörni 

A  mopszli-kutyácskát, 

S  a  tekintetes  asszony 

Rémülve  kiált 

A  cselédi  szobába: 

>; Panni  te!  kelj  fel, 

Rakj  tüzet,  és  melegíts  téglát ... 

De  szaporán !« 

Panni  pediglen 

Föltápászkodik  . . .  egy-két 

Botlásnak  utána 

Kijut  a  konyhába .  .  .  kovával,  aczéllal 

Meggyújtja  a  taplót, 

Taplóval  a  kéngyertyát, 

Kéngyertyával  a  szalmát, 

Szalmával  a  fát. 

Hogy  téglát  melegítsen 

Hasacskájára  a  mopszli-kutyának. 

Mondom:  valamint  ilyenkor 

Kiderül  a  konyha  sötété, 

Úgy  oszlott  a  ború 

Hőstink  komor  orra  hegyéről, 

Midőn  e  szót  ejtette  ki:  »Megvan!« 

S  a  kíváncsi  világ  azt  kérdi :  mi  van  meg  ? 

Hegyezd  füledet. 

Kíváncsi  világ! 

Lantom  neked  elzengendi:  mi  van    meg. 

S  ha  ekkorig  aggodalommal 

Néztél  hősünk  sorsának  elébe, 

S  netalán  tán  arczodat 

Érette  a  búnak  könnye  füröszté: 

Most  már  szemeid  pilláin 


Az  öröm  könnyének 

Gyöngye  ragyoghat, 

Mint  fekete  atila-dolmányon 

A  csinos  ezüst  gomb  — 

Mert  megvagyon  a  szabadulás  terve, 

Jeles  terv!  illő 

Ily  okos  emberhez. 

» Sikerülni  fog,  és  sikerülnie  kell!« 

Monda  a  szentegyházi  fogoly  diadalmasan. 

»A  toronyba  megyek  fel, 

És  a  torony  ab  lakon  által 

Leereszkedem 

A  harang  kötelén  . . . 

De  ha  megkondul? 

Majd  úgy  intézzük  a  dolgot, 

Hogy  szólni  ne  tudjon: 

A  kötél  jó  hosszú. « 

Míg  a  bölcs  férfm  tervét. 

Leleményes  eszének 

Fényes  tanuját. 

Teljesülés  koronázza: 

Pihennénk  tán  egyet,  —  aztán 

Uj  erővel 

Térjünk  a  tettek  más  mezejére. 


MÁSODIK  ÉNEK. 

Regényes  domb  tetejében 

A  helység  nyugati  részén, 

Honnan  faluszerte 

Legjobban  látni  sarat,  port. 

Már  mint  az  idő  járása  vagyon;  — 

Mint  mondom:  a  helység 

Nyugati  részén, 

Környékezte  csalántól 

S  a  növények  több  ily  ritka  nemétől, 

Áll  a  díszes  kocsma,  a  melyet 

Sajátjának  nevez 

Isten  kegyiből 

És  egykori  férjének  szorgalmából 

A  szemérmetes  Erzsók  asszony  .  . . 

Mint  őt  nevezek. 

Lantom,  kegyes  égnek  ajándoka!  zengd  cl 
Honnan  ez  elnevezés. 

Erzsók  asszonyom  ékes, 

lloldkerek  arczulatán,  —  hol  még  csak 

Ötvenöt  év  lakozik,  — 

Örökös  hajnalnak 

Pírja  dereng. 

S  innen  ez  elnevezés. 

Vannak  ugyan,  kik 

Állítni  merészek, 

Hogy  Erzsók  asszonyom  arczát 

Nem  a  szende  szemérem, 

Hanem  a  borital  festette  hasonlóvá 

A  hajnali  pirhoz. 

De  ezek  csak  pletyka  beszédek; 

Mert  Erzsók  asszony  nem  is  iszsza  a  bort . 

Csak  ugy  önti  magába. 

Ilyen  a  rágalom  aztán! 

Oh  ez  előtt  nincs 

Szentség  a  föld  hátán, 

A  legszűzebb  ártatlanságnak 

Tiszta  vizét  is 

Bemocskolja  iszappal, 

A  hóra  sarat  hány, 

És  .  .  .  De  hová  ragadál  ? 

Oh  fölhevülésnek 

Gyors  taly igája! 

Vissza  tehát 

A  szemérmetes  Erzsók 

Ötvenöt  éves  bájaihoz. 

Bájos  vala  ő! 

Mint  a  pipacsból 

Font  koszorú, 

Vagy  mint  a  bakter  dárdájába  ütó'dött 

Éjjeli  holdsugár. 

És  ennek  okáért 

Látogatá  őt 

Az  egész  falu  népe 

Oly  szorgalmatosan; 

Elannyira,  hogy 

Be  se'  nézett  más  kocsmába  . . . 

Az  igaz,  más  kocsma  nem  Ls  volt 

A  faluban. 

Ide  járt  hát 

A  falu  népe,  kivált 

Vasárnapi  délnek  utána, 

És  nagy  mértékben  vigadozott, 

S  a  vígadozásnak 

Végéről  szó  sem  volt, 

Mig  a  kisbírói  tekintély 

Tudtokra  nem  adta 

Szívreható  mogyorófa-beszéddel, 

Hogy  már  haza  menni  tanácsos. 

Ma  is  így  megy 

A  szemérmetes  Erzsóknál. 


Az  isteni  tisztelet  elmúlt, 

A  csapszék  népesedik, 

Valamint  a  mezőség, 

Hol  a  tehenek  csordája  legel, 

Megnépesedik 

Két  szárnyú  seregélyekkel 

A  nyári  napoknak 

Forró  idejében. 


Jelen  volt 

Közepette  a  vendégek  seregének 

A  helybeli  lágyszivü  kántor, 

Torkának  szárazságával 

S  szerelemvágyas  kebelének 

Tengerkínjaival. 

ót  ugyan  is 

A  szemérmetes  Erzsókért 

Öröműző  lángok  emésztek, 

Mint  a  vér  rozsdája  emészti 

Ólmos  fütyköseinket,  a  mikkel 

Tisztújítási  csatákban 

Egymást  simogatjuk. 

Ki  vetemednék 

Bámulatra  tehát, 

Hogy  ő  egyikével 

Feje  ablakinak 

Le-lenéz  a  folyó  bor 

Billikomába, 

A  másikkal  azonban 

Andalgva  mereng 

A  szemérmetes  Erzsók 

Kellemes  arczán. 


Nem  maradott  el 

A  béke  barátja 

Bagarja  uram  sem, 

A  csizmacsinálás 

Érdemkoszorúzta  művésze. 

Méltóságos  termetű  férfi. 

Majd  akkora  volt  ö. 

Mint  a  bajusz  orrának  alatta. 

Oldala  mellett 

A  bort  szörpölte  Harangláb, 

A  fondor  lelkületű  egyházfi, 

Ki,  mikoronta  Bagarja  uram 

E  kérdést  terjesztette  elébe: 

»Hát  Fejenagy  koma  hol  lehet  ?« 

így  hallatta  a  választ: 

»Ott  van,  a  hol  van; 

Hanem  itten  nincs  .  .  .  s  ma  alig  les? 

S  miután  ezeket  mély  titku  alakkal 

Elmondotta:  kiprémzé 

Szája  vidékét 

Sátáni  mosolylyal. 

Bagarja  uram  pedig  űle, 

S  oly  formán  néze  szemével, 

Mint  nézni  szokott  a  halandó, 

Ha  nem  érti  a  dolgot. 

S  vala  még  több  érdemteljes  egyén 
A  vendégek  koszorújában. 

Megnyílt  akközben  az  ajtó, 

S  lett  széles  az  ő  nyílása, 

Mint  szája  a  helybeli  kántornak, 

Mikor  éneket  énekel 

A  sok  sípú  orgona  mellett. 

S  ki  volt,  ki  az  ajtót 

Kinyitotta  imígyen  ? 

Ha  a  hagyomány  állításának 

Hinni  szabad: 

Nem  más,  mint  a  vitéz  Csepü  Palkó, 

A  tiszteletes  két  pej  csikajának 

Jó  kedvű  abrakolója. 

Jöttek  nyomban  utána 

A  hangászkarnak  tagjai  hárman: 

A  kancsal  hegedűs, 

A  félszemű  czimbalmos 

S  a  bőgó'  sánta  húzója   — 

Mind  ivadéki 

A  hősi  seregnek, 

Mely  hajdan  Nagy-Idánál 

A  harczi  dicsőség 

Vérfestette  babérját 

Oly  nagyszerűen  kanyarítá 

Nem-szőke  fejére 

S  nem-szőke  fejének 

Göndör  hajára. 

A  kancsal  hegedűs, 

A  félszemű  czimbalmos 

S  a  bőgő  sánta  húzója 

Föltelepűlt  kényelmesen 

A  kemenczének  tetejére;  mi  közben 

Vitéz  Csepű  Palkó, 

A  tiszteletes  két  pej  csikajának 

Jó  kedvű  abrakolója, 

így  adta  bizonyságát 

Ekesszólási  tehetségének: 

»Bort!« 

Fölfogta  azonnal 

A  szemérmetes  Erzsók 

E  szónoklat  magas  értelmét, 

S  eszközlé  annak  teljesülését 


Nem  fontolva  haladván. 

Miután  a  vitéz  Csepű  Palkó 

Az  orra  alatti  nyíláshoz 

Emelte  a  kancsót. 

És  miután  mértékletesen 

Egyet  kortyanta  belőle: 

(Körülbelül  annyit, 

A  mennyivel  öt  vagy  hat  ürgét 

Lehetne  kicsalni  lyukának 

Mélységeiből,) 

Annakutána. 

Fölnéze  az  ég  tájéka  felé  — 

A  kemenczetetŐre, 

S  ilyféle  szavakkal 

Terhelte  meg  a  levegőnek 

Könnyű  szekerét, 

Hogy  szálKtná  azokat 

A  derék  hangászi  fülekbe: 

»Házd  rá,  Peti, 

A  fűzfán  fűtyűlődet  is, 

A  ki  megáldott !« 

S  Peti  nem  késett, 

A  háromság  más  ketteje  sem. 

Czimbalom  és  hegedű  és  bőgő 

Hangot  adott . . . 

Jaj  de  mi  hangok  ezek!  — 

Ezeknek  hallata  visszaidézi 

Tündérhatalommal 

Emlékezetembe 

Éltem  legszebb  idejét, 

A  gyermek-időt. 

Látom,  mint  játsztam  öcsémmel 

S  kis  házi  kutyánkkal. 

Aztán  a  kutyát  elvette  öcsém, 

Én  meg  nem  akartam  od'adni. 

S  így  hajba  kapánk. 

Mi  jött  ki  belőle? 

Az  jött  ki  belőle, 

Hogy  a  zajra  apánk  kirohan. 

Nálunk  terem,  és  mindkettőnket 

Jól  megnadrágol. 

Azalatt  a  kutyát  mi  elejtők, 

S  rá  hágtunk  farka  hegyére. 

Mikor  e  perczben  mindhárman 

Összevisítánk : 

Ez  összevisítás 

Alig  lehetett  szebb, 

Mint  a  Peti  és  két  társa  zenéje. 

És  lett  a  zenére 

A  szemérmetes  Erzsók 

Teremében  nagy  vigalom. 

Mindennek  előtte 

Összeütötte  bokáját 

Vitéz  Csepü  Palkó, 

A  tiszteletes  két  pej  csikajának 

Jó  kedvű  abrakolója. 

Követé  e  csáberejű  példát 

A  többi  legénység, 

Béhurczolva  szelíden 

Egy  pár  fürge  leányzót, 

Kik  eddig  az  ablakon  által 

Kukucsáltak  kandi  szemekkel, 

S  kiknek  már  viszkete  talpok 

A  táncznak  vágya  miatt, 

Hallván  a  mennyei  bájú  zenét, 

S  kóválygani  kezdtek 

Mindnyájan  a  táncz  gyönyörében, 

Mint  a  ki  nadragulyával 

Fűszerezte  ebédjét. 

A  lábak  dobogása  pedig 

Rendes  vala, 

Mint  ama  zaj,  mit 

Néha  a  tiszteletes  hall, 

Mikor  ül  a  biblia  mellett, 

S  olvassa  nagy  elmerüléssel; 

És  a  mely  zajra  imígyen 

Teszi  megjegyzését 

Jámbor  szívvel: 

»0h  az  a  Palkó 

Istentelen  ember! 

Megint  nyaggatja  csikóimat, 

A  szegény  párákat. 

Korbácsa  csapásaival* 


Míg  ily  események 

Gazdagiták  a  világ  történeteit 

A  kocsmaterem  közepén: 

Szélről  a  béke  barátja, 

Bagarja  s  Harangláb, 

A  fondor  lelkületű  egyházfi. 

Ültének,  ittanak  egyre.  — 

A  helybeli  lágyszívű  kántor 

Még  mindig  pislogatott 

A  szemérmetes  Erzsók 

Ötvenöt  éves  bájaira. 

Arczúlata  lelki  tusának 

Volt  tűkörözője. 

Látszék,  hogy  valamit 

Akar  és  nem  akar. 

Vagy  inkább,  hogy  valamit 

Merne,  ha  merne. 

Mikoron  meglátta  Harangláb, 

A  fondor  lelkületű  egyházfi, 


Hogy  a  lágyszívű  kántor 

Se'  széna  se'  szalma: 

Hozzája  vonult, 

S  ily  szókat  láta  helyesnek 

Intézni  a  késedezőhöz 

Bátorításnak  okáért 

Hangtalan  hangon. 

Mint  a  sugólyuk 

Lakói  beszélnek  a  színpadokon, 

Holott  nők  s  férfiak  által 

Szomorú-  és  vígjátékok  adatnak. 

S  közbe  bohózatok  és  operák 

A  közönségnek  gyönyörére: 

»0h  kántor  uram! 

Hát  elmegy  a  nap, 

Megjön  az  alkony. 

Utána  az  éj, 

Elülnek  a  csirkék 

És  ludak  és  verebek, 

Mielőtt  ügyesen  szőtt 

Tervünknek  drága  gyümölcse  megérik  ?  — 

Gondolja  meg  azt  komolyan 

És  nem  csak  ugy  átabotába, 

Hogy  századok  adnak 

Tervkivitelre 

Egy  ilyen  pillanatot. 

Az  ilyen  pillanatokkal 

Fukaran  kell  bánni  tehát 

Az  előre  tekintő 

Emberi  léleknek, 

Valamint  fukaran  bánik 

Beszédeivel 

Bíró  uram, 

A  bölcs  aggastyán.  — 

Előre  tehát, 

Hogy  az  alkalom  el  ne  sikoljék, 

Mint  elsiklik  néha  a  hal 

A  halásznak  körme  közöl, 

Ha  ügyetlen  kézzel 

Kap  utána  az  ostoba  filkó.  — 

Rajta  azért, 

Oh  kántor  uram! 

Most  vagy  sohasem.  — 

Mért  engedni  helyet  kebelében  * 

A  félelem  erezetének  ? 

Hiszen  részt  vett  a  győri  csatában,  c 

Ekképen  szóla  Harangláb, 
A  fondor  lelkületű  egyházfi. 
A  helybeli  lágyszívű  kántor 
Elgyebet  nem  válaszola, 
Mint  a  mi  következik: 


Petőfi  költeményei. 

»  Oh  te  tudója  szivem  titkának! 

Igaz  egy  betűig 

Tartalma  beszédidnek, 

Mint  igaz  a  szent-írás. 

Bölcsen  tudom  azt. 

De  a  mint  van  okom, 

Nem  hordani  többé 

A  titkolt  szerelemnek 

Eletölő  fájdalmát: 

Szintúgy  van  okom, 

Elfojtani  lelkem 

Mélységes  mélyében  e  titkot. 

Ha  az  emberek  itten 

Észre  találnák  venni  ?  .  .  . 

Avvagy  ha  pofon  vág 

A  szemérmetes  Erzsók 

E  szörnyű  merényért  ?  .  .  . 

Hát  feleségem, 

Az  amazon  természetű  Márta  ?  .  .  , 

Ó  én  a  legboldogtalanabb 

Valamennyi  teremtmény  közt, 

Mely  látta  a  nap  karimáját, 

A  sugarakban  úszót, 

Ha  felleges  ég 

Vagy  éjszaka  nem  volt!  — 

Olyan  az  én  lelkem. 

Mint  a  Duna  legközepében 

A  szélvészhá  nyta  dereglye, 

Vagy  mint  a  dióhéj. 

Mit  a  gyerekek 

Pocsolyába  vétenek:  — 

Hánykódik     erre,amarra  .  .  . 

De  bátorság;  a  ki  nem  me^,  nem  nyer. 

Oh  szólj  erre.  Harangláb, 

Mondd  meg  nekem :  ugy  van-e  vagy  sem?. 

Akként  áldja  meg  isten 

Életedet  s  unokáidat  is, 

A  mily  őszinte  leszen 

E  kérdésemre  a  válasz, 

A  melyet  adandasz!« 

S  ó'szintén  szóla  Harangláb, 
Mondván:   »Úgy  van,  kántor  uram!« 

\No,  ha  ügy  van:  hát  neki  vágok!* 

S  ezzel  a  helybeli  lágyszívű  kántor 

Fölemelte  s  letette  a  kancsót; 

Csak  hogy  mikoron  fölemelte, 

Csordultig  vala  az,  — 

És  a  midőn  letevé, 

íires  vala  az. 

Valamint  üresek  zsebeim 

Most,  mikor  ezt  éneklem 

Nagy  lelkesedéssel 


Költői  dühömben.  — 
Annakutána  a  lángszivű  kántor 
Egyet  rántott  a  lajblija  szélén, 
S  kétségbeesett  elszántsággal. 
Mint  a  ki  hidegfűrdőt 
Éltében  először  használ. 
Oda  rontott 
A  szemérmetes  Erzsókhoz. 


HARMADIK  ÉNEK. 

Oh  nagyon  is  jó  szívű  közönség. 

Különösen  ti. 

Szép  lyánykái  hazámnak. 

Kiket  annyira  szeretek  én. 

Hanem  a  kiktől 

Nyem  nyerek  egy  makulányi  szerelmet, 

Ha  szépen  kérlek  benneteket: 

Ugy-e  nem  fogtok  haragudni  reám, 

Hogy  a  helybeli  lágyszívű  kántornak 

Szerelemvallásától 

S  a  táncz  kellő  közepéből 

Drága  figyelmeteket 

A  templom  tájékára  csigázom  ? 

Hol  a  leleményes  eszű  fogoly 

Épen  mostan  ereszti 

Magát  lefelé  a  harang  kötelén, 

Valamint  leereszkedik  a  pók 

Gyakorta  szobám  tetejéről 

Saját  fonalán. 

És  íme  leért. 

És  kutyabaja. 

A  kötél  ugyan  azt  akará, 

Hogy  hála  fejében 

Hagyná  ott  bőrét  tenyerének; 

Hanem  a  hűséges  bőr 

K9nokúl  így  szólt  a  kötélhez: 

>Én  ugyan  itten  nem  maradok, 

Awagy  ha  maradnom  kell, 

Hát  szinte  maradjanak  itt 

Hús  és  csont  testvéreim  is.c 

A  kötél  jó  szíve  megindult 

E  ritka  bizonyságán 

A  szép  tesívérszeretetnek, 

S  lemonda  kívánságáról. 

Már  este  felé  volt. 

A  nap  gombócza  piroslott, 

Valamint  a  paprika. 

Vagy  mint  a  spanyolviasz. 

Oh  te  piros  nap! 

Mért  vagy  te  piros  ? 

Szégyen-e  vagy  harag  az, 

Mi  arany  sugaraidat 

Megrezesíti, 

Mint  a  bor  az  emberek  orrát? 

Nem  szégyen,  de  nem  is  harag  az, 

Csak  én  tudom  ennek  okát, 

Én,  kit  földöntúH  izék 

Földöntúli  izékbe  avattak. 

Ez  vésznek  előjele, 

A  mely  még  ma  lesújt  a  világra, 

Miként  a  mészáros  taglója  lesújt 

Az  ökörnek  szarva  közé. 

S  nem  csak  a  nap  hirdette  a  vészt, 


A  már  közelállót; 

Az  egész  természet 

Elhagyta  a  régi  kerékvágást. 

Két  kutya,  melyek  előbb 

Őszinte  barátságnak 

Példái  valának  hosszú  időktől. 

Most  egymást  marta  dühödve 

Egy  nyomorú  juhbőr-darabért, 

Mit  a  mészárszéknek  előtte  találtak. 

S  még  száz  ily  példát  zengene  lantom, 

Melyek  mind  iszonyú  pusztulást 

Jósiának  a  földnek, 

De  csak  a  legnevezetesbet 

3* 

Közleni  légyen  elég: 
A  lágyszívű  kántornak  felesége 
Ma  nem  ivott  meg  többet 
Egy  messzely  pálinkánál. 

így  állt  a  világ, 

A  midőn  a  szentegyházi  fogoly 

Elereszté  a  mentő  kötelet, 

S  ekképen  szóla  magában: 

s>Lenn  volnék  .  .  . 

Hála  a  mennyek  urának! 

Most  egyenest  a  szemérmetes  Erzsókhoz. 

Ó  szemérmetes  Erzsókom, 

Szivem  műhelyének 

Örök  árendása  te!  nemde 

Vársz  epedve  reám  ? 

Valamint  én  várom  a  tiszteletestől 

Kontójának  megfizetését, 

ÍJelyért  nála  hetenként 

Kunyorálok  hiába. 

Nem  fogsz  te  sokáig  várni  reám; 

A  szerelem  lesz  sarkantyúm. 

Hozzád  rohanok. 

Mint  a  malaczok  gazdasszonyaikhoz, 

Ha  kukoriczát  csörgetnek. « 

Még  bé  sem  fej  ezé 

Költői  beszédét, 

S  íme  rohant  a  szemérmetes  Erzsókhoz, 

Mint  a  malaczok  gazdasszonyaiklioz, 

Ha  kukoriczát   csörgetnek. 

A  midőn  megfogta  kihncsét 

A  kocsmai  ajtónak: 

Ketyegett  hő  szíve  erősen 

Üdv-kéjek  gyönyörétől. 

A  mint  benyitott  a  terembe, 

A  táncz  még  egyre  dühöngött, 

S  csak  a  béke  barátja, 

Bagarja,  vévé  őt  észre, 

S  őszinte  örömmel 

Idvezlette,  kiáltván : 

5>Jó  napot  adj'  isten, 

Fejenagy  koma!« 

(Mert  ő,  a  nagy  férfiú,  volt  ez,) 

s>Jó  napot  adj'  isten; 

Hát  kelmed  is  eljött?- 

Ezek  voltak  szavai 

Bagarja  uramnak, 

A  béke  barátjának; 

De  a  széles  tenyerű  Fejenagy. 

A  helység  kalapácsa, 

A  »jó  napot  adj'  isten « -re 

Nem  mondta:  »fogadj  isten  . 


Nem  mondott  semmit; 

De  nem  is  hallotta  beszédét 

Bagarja  komájának, 

Dehogy  hallotta,  dehogy  .  .  . 

0  csak  látott  — 

Oh  mért  kellett  látnia  ekkor  ? 

Mért  nem  született  vakon  inkább  ? 

És  átaljában  mért  született  ?  .  .  . 

Ott  látá  térdepelésben 

A  helybeli  lágyszívű  kántort 

A  szemérmetes  Erzsók 

Ötvenöt  éves  lábainál. 

E  látványra  szivét. 

A  tiszta  szerelmű  szivet, 

Pokolbeli  kínnak 

Százharminczhatezer  bicskája 

Hasította  keresztül, 

S  fölgyujtá  agyvelejét 

A  haragnak  czíntmasinája  legott. 

Mint  prédájához  a  macska, 

Zajatlan  léptekkel 

S  szeme  égő  üszkével 

Sompolygott  a  lágyszívű  kántor 

Háta  mögé, 

A  ki  titokban 

Gyötrődő  szive  érzelmét 

Ekkép  foglalta  szavakba: 

»Szemérmetes  Erzsók, 

Koronája  az  asszonyi  nemnek, 

S  kezelője  a  bornak 

S  a  pálinkának! 

Lesz-e  engedelem  számomra  szívedben, 

Ha  lelkem  tartalmát 

Előtálalni  merészlem  ?  .  .  . 

De  nekem  már  mindegy,  akár  van. 

Akár  nincs  engedelem  számomra. 

Kimondom : 

Mi  fúrja  az  oldalamat. 

Kimondom,  igen, 

Nem  holmi  czikornyabeszéddel, 

De  az  érzés  egyszerű  hangján:  — 

Keblem  kápolnájában 

A  hűséges  szerelemnek 

Az  öröklétnél 

Félrőffel  hosszabb  gyertyája  lobog 

Szent  lobogással. 

S  éretted  lobog  az, 

Ó  szemérmetes  Erzsók! 

S  ha  meg  nem  koppan  tod 

A  viszonszerelem  koppá  utójával: 

El  fog  aludni. 

És  vele  el  fog  aludni 

Életem  is!  .  .  . 

Itt  várom  ítéletemet; 

Most,  rögtön,  ezennel 

Mondja  ki  szűz  ajakad: 

A  reménység  zöld  koszorúja 

Övedze-e  homlokomat, 

Vagy  a  kétségbeesésnek, 

Bunkósbotja 

Üssön  agyon  ?  .  .  .« 

>En  ütlek  agyon  .  .  . 

Én  vagyok  a  kétségbeesés « 

Szólt  .  .  .  nem !  mennydörgött  egy  hang, 

A  széles  tenyerű  Fejenagynak  hangja; 

S  széles  tenyerével  megragadá 

A  lágyszívű  kántor  gallérját, 

S  fölemelte  a  térdepelésből, 

Hogy  talpa  sem  érte  a  földet. 

Aztán  meg  letevé. 

Hogy  az  orra  is  érte  a  földet; 

»Én  ütlek  agyon  .  .  .« 

Folytatta  tovább 

A^  széles  tenyerű  Fejenagy, 

3>En  morzsolom  össze 

Csontjaidat, 


Mint  a  malomkő 

A  búzaszemet! 

Hogy  mertél  ...  de  előbb 

Téged  vonlak  kérdőre,  oh  Erzsók! 

Mondd  meg  nekem  azt: 

A  hűtlenségnek  fekete  posztaja 

Vagy  az  ártatlanságnak 

Patyolatlepedöje  takarja-e  lelked  ? 

Oh,  szólj  nekem  erre!« 


A  szemérmetes  Erzsók 

Nem  szóla  reá; 

De  tengervízszinü  szemének 

Bájdús  kifejezéséből 

Ezt  silabizálta  ki  mennyei  kéjjel 

A  széles  tenyerű  Fejenagy: 

»0h  széles  tenyerű  Fejenagy, 

Helységünk  kalapácsa 

S  csapra  ütője  szivem  hordójának! 

Még  kétkedel  ?  .  .  . 

Ártatlan  vagyok  én, 

Mint  az  izé  .  .  .« 

Érté  e  néma  beszédet 

A  helybeli  lágyszívű  kántornak  • 

Dühteljes  dögönyözője, 

S  engesztelve  sóhajtott: 

»Lelkem  lelke,  bocsáss  meg, 

Hogy  kételkedni  merek 

Hűséged  aczél  lánczának 

ÁUhatatosságában.  — 

Most  pedig,  oh  kántor! 

Téged  veszlek  elő; 

Készülj  a  meglakolásra  — 

Rémséges  leszen  az, 

Valamint  rémséges  a  bűn, 

Mit  elkö vetél. 

Példádon  okuljanak  a  késő  unokák. 

Hogy  kell  csábítni  az  ártatlanságot. 

Hogy  kell  konkolyt  hinteni 

Két  szerető  szívnek 

Tisztabuzája  közé!« 

Miután  a  nyelve  megállott. 

Két  keze  kezdett  mozgani 

A  széles  tenyerű  Fejenagynak: 

A  helybeli  lágyszívű  kántort 

Úgy  ütögette  a  földhöz, 

Mint  a  gyertyát  mártani  szokták. 

A  helybeli  lágyszívű  kántor 

El  kezdett  bőgni,  a  mint  még 

Nem  bőgött  soha 

Sem  temetéseknél, 

Sem  a  soksípú  orgona  mellett. 

Bőgése  zavarnak 

Lett  okozója 

A  mulatók  közt. 

Megbomlott  a  táncz; 

A  kancsal  hegedűs, 

A  félszemű  czímbalmos 

S  a  bőgő  sánta  húzója 

Feledte  tovább  hallatni 

Hangszere  égi  zenéjét. 

A  nép  oda  csődűlt. 

Karéjt  képezve,  hoíottan 

A  széles  tenyerű  Fejenagy 

Példát  ada  a  késő  unokáknak, 

Hogy  kell  csábítni  az  ártatlanságot. 

S  hogy  kell  konkolyt  hinteni 

Két  szerető  szívnek 

Tisztabuzája  közé. 

A  helybeli  lágyszívű  kántor 

Bőgéseí  közben 

Ily  szókkal  esengett 

A  helység  kalapácsához: 

»Csak  addig  várjon,  a  míg 

Egy  szócskát,  egy  kicsi  szócskát  mondok 


Aztán  verjen  kelmed  agyon-, 
Ha  jónak  látja. « 

A  széles  tenyerű  Fejenagy, 

Ki  már  belefáradt 

A  példaadásnak  kedvéérti 

Földhözűlésbe, 

Ezeket  szuszogá: 

»Beszéljen,  kántor  uram! 

Mentse  magát, 

Meghallgatom  én  az  okos  szót 

Minden  időben  .  .  . 

Mentse  magát. « 

S  a  helybeli  lágyszívű  kántor 

így  mentette  magát. 

Heverve  a  földön: 

» Bűnös  vagyok  egy  részt, 

Nem  tagadom. 

Mert  megszeretem 

Lángzó  szerelemmel 

A  szemérmetes  Erzsókot  .  .  . 

De  tehettem-e  róla  ? 

Oh  a  szerelem 

Nem  oly  portéka,  a  melytől 

Elzárni  lehetne  a  szívet; 

Tündéri  madár  ez,  a  melynek 

Ajtó  sem  kell,  hogy  a  szívbe  röpüljön, 

Mint  bölcsen  tudhatja  kegyelmed.  — 

De  szerelmemet  én 

Titkoltam  volna  örökké, 

Elvittem  volna  magammal 

A  más  életbe,  a  hol  tán 

Nincsen  is  élet  — 

Ha  nem  veszi  észre  Harangláb. 

0  észrevéve, 

S  bujtotta  tüzem. 

Mi  okért,  mi  okért  nem  ? 

Arról  nincs  tudomásom. 

0  volt,  ki,  midőn  ma 

Az  isteni  tisztelet  alkalmával 

Kegyelmed  az  álomnak  karjába  hajolt, 

Ezt  javasolta  nekem: 

Zárjuk  kelmedre  az  ajtót, 

S  így  zárva  levén. 

Ma  baj  nélkül  tehetem 

Hódításaimat 

A  szemérmetes  Erzsóknál  .  .  . 

S  én  balga,  szavát  fogadám !« 

Mind  ezeket  monda 

A  helybeli  lágyszívű  kántor 

A  megbánásnak  örömtelen  hangján. 

Mint  megfordul  a  rézkakas 
A  templom  tetején. 

Ha  más  tájról  kezd  fúni  a  szél, 

ügy  vett  más  fordulatot 

A  széles  tenyerű  Fejenagynak 

Lelke  s  irányt, 

Mikor  e  szók  érintek  füle  dobját. 

»Mit  szól  kend  erre,  Harangláb  ?« 

Voltak  szavai, 

S  nem  szeliden  mondott  szavai. 

» Igazolj  a  magát  kend, 

Vagy  akkép  vágom  fültövön, 

Hogy  azonnal  megsiketűl  bele.« 

Oda  álla  Harangláb, 
A  fondor  lelkületű  egyházfi, 
S  rendületlen  nézve  szemébe 
A  széles  tenyerű  Fejenagynak, 
Ily  bátor  szókra  fakadt: 

» Igazolni  fogom  magamat, 

Nem,  mintha  remegnék 

A  kend  fenyegetésitől. 

Jobban  felkösse  gatyáját, 

A  kitől  meg  kelljen  ijednem  ... 

Érti-e  kend  ezt?  — 

Mind  igaz,  a  mit  kántor  uram  szólt, 

A  ki,  úgy  mellesleg  mondva, 

Gyáva,  haszontalan  ember. 

Hogy  oly  pimaszul  rám  vallott.  — 

Én  bujtogatám  őt, 

Hogy  csapja  el  a  kelmed  kéziről 

A  szemérmetes  Erzsókot, 

Mert  én  kendet  utálom, 

Mint  a  kukoricza-gölődint.« 

» Ugyan  úgy-e  ?« 

Ti>Biz  úgy  ám!« 

»Hát  kend  azt  gondolja  talán, 
Hogy  én  kendet  szeretem 
Avval  a  macskapofájával  ?« 

»  Micsodával  ?« 

» Avval  a  macskapofájával !« 

»  Macskapofámmal  ? 

Hát  te,  te  süldisznó  ? 

A  ki  kovácsnak  tartja  magát, 

Pedig  holmi  czigánytól 

Tanulta  meg  a  kalapálást .  .  .« 

»Hát  még  mesterségemet  is 
Oyalázni  mered? 


Te  hitvány  templomegér    .  . 

No  megállj!  majd  megkalapálíak.* 

S  úgy  megütötte 

Öklének  buzogányával 

A  fondor  lelkületű  egyházfinak  orrát, 

Hogy  vére  kibuggyant. 

Erre  Harangláb 

Ügyesen  leütötte  fejéről  a  kucsmát, 

Megkapta  hajának  fürtözetét, 

S  oly  istenesen  kezdette  czibálni, 

Mint  a  harang-kötelet. 

Ez  iszonyú  látvány 

Megragadá  gyöngéd  idegét 

A  szemérmetes  Erzsóknak, 

S  a  szegényke 

Ájulat  örvényébe  bukott. 

Bagarja,  a  béke  barátja. 

Fölemelte  szelíden, 

S  ápolva  tévé  őt 

Az  ágy  párnái  közé. 

Élettelenül  feküvék  ott, 

Mint  a  lepuskázott  vadlúd 

A  tó  közepén.  — 

De  most  jön  a  haddelhadd! 

A  midőn  a  vitéz  Csepü  Palkó, 

A  tiszteletes  két  pej  csikajának 

Jó  kedvű  abrakolója 

Látá,  hogy  komolyabb  kezd  lenni 

A  dolog  fordulata: 

Fejenagynál  terme  serényen, 

S  magát  frígyestársának  ajánlá.' 

Öt  kedves  kötelek  csatolák 

A  széles  tenyerű  Fejenagyhoz: 

Nála  tanúlá  tudnillik 

A  kovács-mesterséget 

Valami  két  hétig.  — 

Hanem  ekkor  eleblábolt. 

Mert  nem  volt  hajlama  a  mesterséghez. 

Vakarta  i'kább  a  lovat, 

Semmint  patkolta. 

De  azért  kedveltje  maradt 

A  széles  tenyerű  Fejenagy, 

S  neki  most  is  » mester  uram«  volt. 

» Mester  uram!« 

Kurjanta  vitéz  Csepü  Palkó, 

A  tiszteletes  két  pej  csikajának 

Jó  kedvű  abrakolója, 

»Ne  féljen  semmit,  mester  uram, 

Itt  vagyok  éi  is.« 

S  ezzel  neki  ugrék 

A  fondor  lelkületű  egyházíinak, 

Hátán  termett,  s  kezdte  püfölni. 

Nem  bírta  Harangláb 

Csepü  Palkónak  terhét, 

És  összerogyott, 

De  véle  rogyott 

A  helység  kalapácsa  is, 

Mivel  üstöke  mindig 

Marka  között  volt  még. 

Nagyszerű  volt  ez  esés, 

így  hullnak  alá  a  kövek 

A  romladozó  várak  tetejéről 

A  völgy  mélységébe. 

A  tusázókhoz  több  forró  vérű  legény 

Csatlakozék, 

Két  pártra  szakadva. 

S  lett  rúgás,  harapás, 

Fejbetörés,  vérontás  és  a  többi. 

A  lyányzók  pedig  elvonulának 

A  kocsmateremből. 

Mint  elvonul  a  napnak  sugara, 

Ha  zivatar  támad. 

S  elkotródott  a  lyányok  után 

A  béke  barátja,  Bagarja. 


NEGYEDIK  ÉNEK. 

Merre,  Bagarja  uram, 

Test-épületének 

Elő  oszlopain. 

Oh  merre  szalad  kend 

Gyors  szaladással, 

Mint  a  kugli-golyóbis  ? 

Hát  férfihoz  illik 

Megfutamodni  a  harczi  veszélytől  ? 

Lemondani  a  csatabajnak 

Hősi  jutalmáról, 

A  dicsőség  tölgy  koszorújáról  ? 

Ne  kárhoztassuk  a  jámbort! 

A  gondviselésnek 

Választott  embere  ő. 

Ki  elhárítani  termett 

A  vég  pusztulást  falujáról. 

Awagy  ha  nem  ekképen  cselekednék, 

Mért  híná  őt  a  világ 

A  béke  barátjának? 

Ö  e  nevezetnek  megfelelőleg 
Intézé  tette  irányát, 
S  könnyű  inakkal  iramlott 
Az  öregbírói  lakáshoz, 


A  melynek  előtte 
Méltóságosan  állott 
A  kaloda. 

Bagarja,  a  béke  barátja, 

Alva  találta 

A  kevés  szavú  bírót, 

A  bölcs  aggastyánt. 

Ottan  feküvék  ez 

Testének  egész  hosszában 

A  pamlagon  .  .  . 

Azaz  a  fapadon. 

Párnául  ködmöne  szolgált, 

Az  öregebbik, 

Mert  az  ujat  kímélnie  kellett.  — 

Bagarja  uram 

Megdöfte  az  oldalbordáját, 

Hogy  az  álom  sűrű  ködét 

Szétoszlassa  szeméről. 

De  korán  sem  volt  ez 

Oly  könnyű  munka,  minőnek 

Első  látásra  talán 

Gondolja  az  ember. 

Soká  bajlódék  véle  Bagarja, 

Míg  fölnyílt  az  egyik  szeme  nagynehezen, 

S  lelki  nyugottsággal  kérdezte: 

»Mi  baj  ?« 

»Baj  van,  bíró  uram,  és  nagy  baji 

Csak  talpra,  de  gyorsan. 

Ha  azt  nem  akarja, 

Hogy  vége  legyen  helységünknek. 

Vége  örökre! 

Kiütött  a  háború,  és  dúl. 

A  szemérmetes  Erzsók 

Csapszéke  lőn  a  csatatér. 

Az  egész  falu  népe 

Egymást  kaszabolja, 

Hogy  nézni  iszony. 

Potyognak  az  emberek. 

Mint  a  legyek  őszi  időben. 

A  föld  a  kifutott  vértől 

Olyan,  mint  a  vörös  posztó. 

Az  enyészet  gyászlobogója 

Leng  a  szomorú  csatatéren. 

Tápászkodjék  föl,  bíró  uram. 

És  menjünk  szaporán! 

Mert  csak  bíró  uram  az. 

Ki  követ  gördíteni  képes 

A  rohanó  romlásnak  elébe. « 

így  végzé  a  csata  festését 
A  béke  barátja,  Bagarja. 

A  kevés  szavú  bíró, 

A  bölcs  aggastyán, 

Föhiyitva  szemének  másodikát  is, 

E  kérdést  látá  szükségesnek: 

»Hát  menjünk  ?« 

»Pedig  tüstént!*  volt  a  felelet. 

»Nem  bánom «,  szóla  szokott  nyugalommal 

A  bölcs  aggastyán, 

S  miután  uj  ködmöne  rajt'  volt, 

És  botja  kezében: 

Útnak  eredtek.  — 

Szomszéd  volt  a  kevés  szavú  bíróhoz 

A  hivatalában  pontos  kis-bíró. 

Beszóltanak  ehhez  az  ablakon  által, 

És  mondák:  jőne  velők. 

S  szót  fogadott  a  hivatalában 

Pontos  kis-bíró, 

Bár  nem  nagy  örömmel. 

Mert  legszebb  kedvtöltésében  zavarák: 

Éppen  feleségét  verte. 

Mikor  a  kántorlak  elébe  jutottak. 

Az  amazontermészetü  Márta 

Szomszédnéjával 

Akkor  végzetté  pőrét. 

Mely  onnan  eredt, 

Hogy  a  rósz  lelkű  szomszédné 

Egy  tyúkját  agyon  ütötte, 

Mert  ez  mindig  az  ő  csirkéi  közé  járt 

S  elette  előlök  az  árpát. 

Képzelni  lehet, 

Hogy  mekkora  volt  dühödése 

Az  amazontermészetű  Mártának 

Hallatlan  kára  miatt; 

Da  azt  már  képzelni  lehetlen, 

H)gy  mekkora  lett  dühödése, 

A  midó'n  a  béke  barátja 

T adtára  adá  férjének  csínját. 

Siólni  akart, 

De  a  szó  elakadt  gégéjén. 

Szeme  vérszinü  lett 

S  arczűlata  kék, 

És  reszkete  minden  tagja. 

Valamint  a  kocsonya. 

Szétnézett  vizsga  tekintettel, 

Mellette  hevert  egy  seprő-nyél. 

Azt  fölragadá, 

S  bőszülve  kiálta:  »Utánam!« 

A  midőn  a  kevés  szavú  bíró, 

A  béke  barátja,  Bagarja, 

A  hivatalában  pontos  kis-bíró 


S  az  amazontermészetü  Márta 

Elértenek  a  csatahelyre: 

Iszonyú  vala  a  látvány  látása, 

A  melyet  láttak. 

A  harcz  járta  javában. 

A  béke  barátja,  Bagarja, 

Nem  füllentett,  mikor  azt  monda 

A  kevés  szavú  bírónak, 

Hogy  az  enyészet  gyászlobogója 

Leng  a  szomorú  csatatéren. 

Ugy  volt  egy  betűig! 

A  kemencze  a  honnan  — 

A  kancsal  hegedűs, 

A  félszemű  czimbalmos 

S  a  bőgő  sánta  húzója 

Az  ifjúságot  tánczra  vidítá 

Húrjai  bájos  pengésével,  — 

A  kemencze  lezúzva 

Ugy  mered  a  levegőbe. 

Mint  valami  sziklai  vár 

A  tatárjárásnak  utána. 

Tört  asztalnak  s  tört  poharaknak 

Romjai  lepték 

A  véráztatta  szobát, 

S  a  vérnek  közepette 

Búsongva  tűnődött 

Egy  leharapott  fül. 

Az  amazontermészetü  Márta 

Hős  elszántsággal  törte  magát  át 

A  vívó  tömegen, 

Mígnem  férjére  talált. 

Ki  egy  szögletbe  vonultán. 

Kínjában  most  is  nyögve,  kuczorgott. 

Oh  Hamlet!  mi  volt  ijedésed, 

Mikoron  megláttad  atyád  lelkét, 

Ahhoz  képest,  a  mint  megijedt 

A  helybeli  lágyszívű  kántor 

Feleségének  látásán ! 

Egy  fél-ép  asztal  alá  bújt, 

S  kezeit  könyörögve  kinyujtá 

Az  amazontermészetü  Mártához. 

De  ez  nem  könyörült. 

Megfogta  egyik  lábszárát, 

S  kihúzta  az  asztal  alól, 

És  addig  döngette,  a  míg  csak 

A  seprő-nyélben  tartott. 

Aztán  ott  ragadá  meg  haját, 

A  hol  legjobban  fáj. 

És  elhurczolta  magával, 

Mint  a  zsidó  a  lóbőrt; 

S  ekkép  vigasztalta:  »Jerűnk  csak. 

Itt  a  világ  szeme  láttán 

Nem  akarlak  csúffá  tenni  ...  de  ott  honn 

Majd  megkapod  a  magadét !« 

S  miután  ura  volt  mindenha  szavának 

Az  amazontermészetü  Márta: 

Hinni  lehet,  hogy  most  sem  szegte  meg  azt. 

Az  alatt  a  kevés  szavú  bíró, 
A  bölcs  aggastyán^ 
Nem  ékesszólásánál, 
De  tekintélyénél  fogva 
Lecsillapitá  a  harcznak  fergetegét. 
A  vérontásnak  idője  lejárt. 
Meghunnyászkodtak  a  küzdők, 
Mint  a  marakodó  ebek, 
A  mikor  gazdájok  előjön, 
S  rajok  bőgi:  »Kimenj!« 
A  háború  közkatonái 


Elsompolyodának. 

A  fondor  lelkületű  egyházíi 

S  a  helység  kalapácsa 

Bírói  parancsra  előállt, 

S  mindkettő  fölterjesztette  ügyét. 

A  kevés  szavú  bíró, 

A  bölcs  aggastyán, 

]\Iegdorgálta  keményen 

A  fondor  lelkületű  egyházíit  — 

S  a  helység  kalapácsát, 

Mint  kezdőjét  a  csatának, 

A  hivatalában 

Pontos  kis-bíró  által 

Kalodába  csukatta. 

Ott  nyögi  most  fájdalmát  hősünk 
A  kalodában, 

S  csak  azzal  vigasztalja  magát, 
Hogy  elleneit  megverte  'vitézül, 
S  ha  innen  az  isten  megszabadítja, 
Megkéri  azonnal 
A  szemérmetes  Erzsókot. 
*  *  * 

Te  pedig,  lantomnak  húrja,  pihenj ! 
Nagy  volt  a  munka,  s  bevégzed 
Emberül  e  munkát. 

Én  is  pihenek 

Babéraimon, 

Miket  a  hírnek  mezején 

Borzas  főmre  kaszáltam. 

Mostan  akár  ma  megássa 
Gödrömet  a  sírásó. 
Bánom  is  én! 


Azért  én  élni  fogok. 
Míg  a  világnak 
Szappanbuboréka 
Szét  nem  pattan. 

Pislogni  fog  a  hír  mécse  síromnak 

Koszorús  halmán, 

Mint  éjjel  a  macska  szeme. 

Eljő  az  irigység 

Letépni  babéraimat  ...  de  hiába! 

Nem  fogja  elérni; 

Magasan  függendnek  azok, 

Mint  Zöld  Marczi. 

S  ha  sötét  zsákjába  dugand 

A  feledés: 

Fölhasogatja  sötét  zsákját 

A  halhatatlanságnak  fényes  borotvája. 


Mutató  tábla, 

mely    azt   mutatja,    hogy    az 

I.  énekben 
fölébred  álmából  egy  fogoly,  s  szabadulást 
tervez  —  azonban  az  nincs  megénekelve : 
hogy  ki  légyen  ezen  szabadulást  tervező, 
álmából  fölébredt  fogoly  ?  csupán  azért, 
hogy  később  a  meglepetés  annál  meg- 
lepőbb legyen.  —  A 

II.  énekben 
már  több  foglaltatik :  kié  a  helység  legláto- 
gatottabb kocsmája  ?  mily  ékes  e  kocsma 


birtokosnéja ?  miben  sántikál  a  kántor? 
ki  buzdítja  merényének  végbevitelére  ? 
sat.  —  A 

III.  énekben 

megszabadul  a  fogoly,  s  börtönéből  a 
kocsmába  megy ;  s  a  mily  szörnyű  dolgo- 
kat lát:  oly  szörnyű  dolgokat  cselekszik. 
Itt  már  az  is  orrára  köttetik  a  nyájas 
olvasónak,  hogy  a  fogoly  nem  más,  mint 
a  költemény  hőse.  —  A 


IV.  énekben 
a  szörnyű  dolgok  véget  érnek, 
meny  hőse  szörnyű  véget  ér. 


s  a 


költe- 

SZERELEM   ÁTKA. 


Te,  vitéz  Barangó,  hova  oly  vágtatva  ? 
Mért  öltöztél  fényes  hadi  pánczélodba  ? 
Mért  fényesebb  szemed  fényes  pánczélodnál 
S  kezedben  villogó  kardod  aczélánál  ? 

Vitéz  Barangónak  leszen  útja  hosszú, 
Azért  megy  sebesen,  mint  halálos  bosszú, 
De  nem  bosszú  űzi,  hanem  a  szerelem, 
Azért  a  tündöklő  szikra  szemeiben. 

Szép  szeretője  van  vitéz  Barangónak, 
Híják  szeretőjét  a  szép  Ildikónak. 
Ildikónak  arcza  szép,  mint  az  ég  boltja; 
Szeme,  mint  a  nap,  a  csillagot  kioltja. 

Barangó  szerette  őt  véghetetlenül. 
Föl  is  szólította,  menjen  hozzá  nejül. 
Ildikó  felele:  » Kezem  neked  adom, 
Hogyha  teljesíted  három  kivánatom. 

Hozz  nekem  az  égből  szivárványdarabot, 
Menyasszonyi  ruhát  majd  abból  varratok; 
Hozz  nekem  rózsákat  a  hajnal  kertébül 
Koszorúnak  főmre  nászi  ékességül; 

Végső  kívánságom  a  gönczölszekere, 
Ezen  üljek,  hogyha  megyünk  esketőre. 
Ha  teljesíted  e  három  kívánságot, 
Férjem  leszesz,  veled  élek  házasságot.* 

lm  ezek  valának  Ildikó  szavai. 
Barangó  alig  hogy  hallá  kimondani. 
Paripáján  termett  s  gyorsan  elrobogott, 
S  hozott  először  is  szivárványdarabot. 

Azután  berontott  a  hajnal  kertébe, 
És  a  levirítóbb  rózsákat  letépte. 
Sok  bajába  került  mindezt  végbevinni, 
De  vitézségének  nem  állt  gátul  semmi. 


Most  megyén  harmadszor,  a  gönczölszekérért. 
Magára  öltötte  minden  jó  fegyverét; 
Ha  szép  szóval  meg  nem  kapja  a  mit  akar^ 
Erőszakkal  vívja  ki  a  fegyveres  kar. 

Szép  Tündérországban  éktelen    sok  a  kincs. 
Hanem  hát  a  gönczölszekérnek  párja  nincs; 
Őriztetik  is  ám  a  fenevadakkal, 
Meredő  körmökkel,  tátongó  szájakkal. 

Barangó  oda  ér,  kéri  a  szekeret; 
De  mihelyest  kérő  beszéde  megeredt. 
Végét  nem  is  várva,  neki  rohantanak 
Dühös  méreggel  az  őrző  fenevadak. 

Esztendeig  harczolt  Barangó  hős  keze, 

Mig  elhullt  a  szekér  egész  őrizete, 

Mig  kivívta  a  nagy  és  véres  diadalt, 

A  melybe  maga  is  majd  hogy  bele  nem  halt. 

Ekkoron  Barangó  nem  is  tett  egyebet, 
Az  istállóból  négy  tátost  kivezetett. 
A  legszebb  négy  tátost  vezette  ki  onnan, 
S  befogta  őket  a  szekérbe  legottan. 

A  gyémántos  gyeplőt  ragadta  kezébe. 
Csillagsugárostort  a  másik  kezébe. 
Saját  paripáját  saraglyához  köté, 
Ugy  hajtott  serényen  szeretője  felé. 

Szeretője  addig,  szép  Ildikó,  mit  tett  ? 
Gondolta  Barangó,  búsan  várja  őtet. 
Grondolta  Barangó:  »Szivem  Ildikója, 
Ne  marjon  a  bánat  fulánkos  kígyója! 

Ne  marjon  a  bánat  fulánkos  kígyója, 
Közeledem  immár,  szivem  Ildikója! 
Közeledem  hozzád  szép  gönczöl  szekerén. 
És  boldog  vagyok,  mert  kezed  megnyerem  én.« 

Ne  félj,  jó  Barangó,  Ildikó  nem  búsul! 
Vigad  ő  más  karján  kicsiny  magzatostul, 
Van  már  kis  magzata,  van  már    férje    neki, 
Jösz-e  te  vagy  nem  jösz?  nem  igen   keresi. 

Feledte  Ildikó  régen  igéretét, 
A  jött-ment  Kévének  adta  szívét,  kezét. 
Kéve  bírja  mostan  azt  a  boldogságot, 
Melyért  kezed  fáradt  és  szived  sóvárgott. 

Ildikó  most  is  ott  űl  Kéve  ölében, 
Egymást  csókolgatják,  ölelgetik  épen. 
A  mint  ezt  meglátja  jó  Barangó  vitéz, 
Nincs  ereje  szólni,  csak  merőn  áll  és  néz. 

De  föllázad  a  vér  félholt  nyugalmábul, 
Barangónak  összeszorult  szive  tágul, 
Eszeveszett  harag  fut  égő  agyába. 
Kirántja  szablyáját  és  megindul  lába. 

A  két  szeretőnek  borsózott  a  háta, 
Mikor  a  vitézt  így  közeledni  látta. 
Egymás  kebeléről  gyorsan  fölriadnak, 
Megszökni  előle  a  szilaj  haragnak. 

Hős  Barangó  erre  kardját  elvetette. 
És  ily  szókat  ejtett  nagy  gúnynyal  nevetve: 
»Nem  érdemiitek  meg,  hogy  ezen   kar    által 
Ismerkedjetek  meg  a  méltó  halállal! 

Nem  fogja  szivetek  kardom  hegye  érni, 

Te  szószegő  asszony,  te  csábító  férfi! 

De  a  mi  átka  van  a  széles  világnak. 

Ha  isten  meghallgat,  mind  reátok   szállnak. 

(Borjiid.) 


Mindkettőtök  élte  legyen  halhatatlan, 
Hogy  szenvedhessetek  örökös  kínokban. 
Éljetek,  míg  eljön  az  üstököscsillag, 
Melytől  a  rengő  föld  sarkai  bomolnak. 

Kívánom:  váljatok  kővé  mind  a  ketten, 
Szivetek  a  kíntól  hogy  meg  ne  repedjen. 
Te  csábító  férfi,  a  mint  most  kebled  ég: 
Azt  olyan  mértékben  örök  lángok  egyék. 

S  te  szószegő  asszony,  bűnbánó  könnyeid 
Szüntelen  folyjanak  a  világ  végéig. 
És  a  patakba,  mely  szemeidből  ered, 
Könnyed  patakjába  fuladjon  gyermeked. 

S  az  én  életem  is  legyen  halhatatlan, 
Hogy  kínaltokat  váltig  kaczaghassam ! « 
Barangó  vitéz  az  átkot  így  végezte, 
Meghallgatta  isten  s  beteljesítette. 

Kősziklákká  váltak  Ildikó  és  Kéve. 
Csábító  Kévéből  tűzokádó  leve. 
Hányja  magából  a  tüzet  szakadatlan, 
Mai  nap  is  hányja  s  jajgat  a  kínokban. 

És  a  mely  Ildikó  volt  egykor,  a  hegyből 
Kiapadhatatlan  két  forrás  buzog  föl, 
E  forrásokba  fúlt  be  kicsiny  magzata, 
Kit  isten  a  völgyben  fává  változtata. 

Barangóból  pedig  sötét  fergeteg  lett. 
Mely  ottan  borong  a  két  átkos  hegy   felett. 
Míg  Ildikó  sír  és  mig  Kéve  lángol  s  nyög, 
Reájok  Barangó  rettentőn  mennydörög. 

TÜNDÉRÁLOM. 


Sajkás  vagyok  vad,  hullámos  lolyón, 
Hullámzik  a  viz,  reng  a  könnyű  sajka. 
Reng,  mint  a  bölcső,  melyet  ránczigál 
Szilaj  kezekkel  a  haragvó  dajka. 
Sors,  életemnek  haragos  dajkája, 
Te  vagy,  ki  sajkám  ugy  hányod-veted, 
Ki  rám  zavartad  fergeteg  módjára 
A  csendriasztó  szenvedélyeket. 

Elfáradtam  már,  messze  még  a  part? 
Mely  befogad   révébe ;  .  .  .  vagy  az  örvény  ? 
Mely  nyugodalmat  szintúgy  ad,  midőn 
Mélyébe  ránt,  a  sajkát  összetörvén. 
Sem  part,  sem  örvény  nincsen  még  előttem. 
Csak  hánykódás,  csak  örökös  habok; 
Hánykódom  egyre  a  folyó  nagy  árján:  .  .  . 
Ki  sem  köthetek,  meg  sem  halhatok. 

De  mily  hang  ez,  mily  túlvilági  hang. 
Mely  bévegyűl  a  habzugás  közé? 
Tán  szellem,  égbe  szálló  a  pokolból, 
Hol  büntetését  már  átszenvedé  ?  .  .  . 
Egy  hattyú  száll  fölöttem  magasan, 
Az  zengi  ezt  az  édes  éneket  — 
Oh  lassan  szállj  és  hoszszan  énekelj, 
Haldokló  hattyúm,  szép  emlékezet !  .  .  . 

Nem  voltam  többé  gyermek,  s  nem  valék 
Még  ifjú.  Ez  az  élet  legszebb  éve. 
Mint  legszebb  perez,  midőn  a  hajnalégről 
Az  éj  kárpitja  félig  van  levéve. 
Sötétség  volt  még  egyfelől  szivemben, 
De  másfelől  már  pirosan  kelének, 
Mint  a  közelgő  nap  szemeiből 
Kilőtt  sugárok,  a  vágyak  s  remények. 

A  mire  vágytam,  birni  is  reméltem, 
S  a  mit  reméltem,  azt  el  is  nyerem; 
Talán  azért,  mert  nem  sok  volt . . .  egyéb  sem, 
Mint  pihenés  egy  hű  barát  ölén. 


Hű  volt  barátom,  mert  hisz  ilyenkor  még 
Nincsen  kikelve  a  rejtett  önérdek, 
E  mindent  elrágó  hernyója  a 
Baráti  hűség  virágos  kertének. 

Barátom  hű  volt;  ürítgettem  véle 

A  boldog  órák  édes  poharát, 

S  a  lelkesülés  égi  mámorában 

Sasként  röpültem  a  világon  át. 

S  a  merre  szálltam,  minden  az  enyém  volt; 

A  dúsgazdagság  bársony  pamlagára 

Hajtám  le  főmet,  melyet  övezett 

A  dicsőségnek  csillagkoronája. 

Ily  nagyszerűnek  álmodám  jövőmet, 
S  már  hittem  is,  hogy  ez  való,  nem  álom  . . . 
De  most  egyszerre  szívem,  melyet  a 
Világgal  tölték  meg,  tágulni  látom; 
Szivem  tágúla,  vagy  tán  a  világ 
Kisebbedett?  azt  nem  tudom,  de  érzem. 
Hogy  kebelemben  hézag  támadott, 
Hézag,  keblemnek  legmelegebb  részén. 

És  napról-napra  nőttön  nőtt  ez  ür, 

S  ez  ür  miatt  nem  szállhatott  már  lelkem, 

Félt,  hogy  mélyébe  hull . . .  s  nem  kellé  többé 

Mit  eddig  olyan  lángolón  öleltem, 

Nem  kellett  kincs  és  nem  kellett  dicsőség. 

Mind  a  kettő  oly  fénytelen  vala! 

Oly  fénytelen,  mint  lesz  az  ég  idővel, 

Ha  elkopik  majd  csillagfátyola. 

Nem  kellé  semmi,  még  a  jó  barát  sem, 
Magam  magamnak  voltam  terhire, 
S  futottam,  mint  kit  rémek  serge  üldöz. 
Az  életzajtól  messzi-messzire. 
Csöndes  magányban  keresek  tanyát, 
Sötét  erdő  völgyébe  telepedtem  .  .  . 
Oh  e  magányban  milyen  alakok 
Lengtek  körűlem  s  szálltak  el  fölöttem. 

Szivembül  jöttek  e  tündéri  lények, 
Szivemnek  nem  rég  támadt  üregébül, 
Tündéri  lények,  milyenekre  félig 
Emlékezem  a  szép  gyermekregékbül. 
»  Megállj  átok !  megálljatok !«  kiálték, 
»0h,  csak  egy  álljon  meg  közületek, 
Csak  addig,  míg  egy  csók  s  egy  ölelés  tart!« 
Nem  álltának  meg;  mind  eltűntének. 

Kerestem  őket,  és  meg  nem  lelem, 
Még  csak  nyomukra  sem  akadhaték; 
Nyom  nélkül  jártak,  oly  könnyűk  valának, 
Könnyebbek,  mint  a  szellő,  mint  a  lég. 
S  minél  messzebbre  távozának  tőlem. 
Minél  homályosabban  láttam  őket: 
Annál  dicsőbbek  voltak,  és  szivem 
Annál  emésztőbb  sóvárgásban  égett. 

Szivem  sóvárgott  és  én  sorvadék; 

Társim  nevettek  a  sápadt  fiún, 

Csak  jó  barátom,  ő  nem  nevetett. 

Fejét  csóválta  búsan,  szomorún. 

Mi  lelt?  kérdezte;  én  nem  felelék, 

Mert  hisz  magam  sem  tudtam,  hogy  mi  lelt. 

Szomjas  valék  s  vizet  hiába  ittam, 

Nem  enyhité  viz  a  tikkadt  kebelt. 

S  meguntam  ezt  a  földi  életet. 

Mely  elvesztette  szépségét  szememben. 

Föl,  föl!  mondám,  a  mennybe!  a  hová 

Fájó  szivemnek  tündérnépe  lebben; 

Föl  a  mennyekbe!  ha  a  léget  szívom, 

Mit  ők  színak:  tán  majd  e  szomj  nem  éget  .  .  . 

S  ha  ott  is  futnak  tőlem  ?  ah,  utánok 

Keresztülbolygom  a  nagy  mindenséget!  — 

Fényes  tavasz  volt.  A  mezőn  szivárvány, 
Égő  szivárvány  százezer  virágbul; 
De  rám  oly  búsan  néztenek  talán  .  . . 
Tudták,  hogy  elkészülök  a  világbul. 
A  legnagyobb  hegy  tetejére  mentem, 
Onnan  tekintek  föl  az  ég  felé. 
Átlátszó  kék  volt  a  felhőtlen  ég  .  .  . 
Belé  láttam  .  .  .  tisztán  láttam  belé  .  . , 

Ábránd-alakjaim  legszebbike 
Ott  volt  az  égben.  Ajka  mozgott;  szinte 
Hallottam  hívó  hangjait  ...  de  jól 
Láthattam,  hogy  felém  kezével  inte. 
Megyek!  mondám,  s  a  bérez  szélére  léptem, 
A  hol  száz  ölnyi  mélység  nyilt  alattam. 
Már-már  ugrám. . .  hátul  egy  kéz  ragadt  meg. . . 
Eszmélet  nélkül  visszahanyatlottam. 


Midőn  eszméltem:  a  dicső  alak, 

Kit  az  egekben  láttam  az  imént, 

Ott  állt  mellettem  .  .  .  oh,  mit  érezek? 

Leírhatatlan  édes  érzemény t! 

» Ilyen  közel  van  hát  a  föld  az  éghez  ?« 

Zavart  elmémmel  ekkép  gondolkodtam, 

»Im  a  mennyben  vagyok  szép  angyalomnál, 

S  elébb  egy  perczczel  még  a  földön  voltam.* 

Ezt  gondolám,  de  szólni  nem  tudék, 
Avvagy  talán  nem  mertem  szólani, 
Félvén,  hogy  majd  ha  ajkam  megnyitom. 
Keblemből  a  menny  ki  fog  szállani. 
És  megragadtam  angyalom  kezét, 
Hogy  el  ne  tűnjék  tőlem  újólag, 
És  derekát  átövezé  karom, 
Átövezé,  mint  egy  égő  szalag. 

S  merőn  szemléltem  fényes  arczulatját. 
Most  is  csodálom,  hogy  szemem  világa 
El  nem  veszett  e  földöntúli  fénytől, 
Midőn  benéztem  szeme  csillagába. 
Sötétkék  csillag  volt  az  ő  szeme, 
És  szemöldöke  fekete  szivárvány, 
S  vállán  ugy  úsztak  barna  fürtéi, 
Miként  az  éj  egy  rózsatenger  árján. 

Meg  mertem  végre  nyitni  ajkamat, 
S  beszéltem  üdvről,  angyalokrul,  égről. 
Nagyon  homályosan  beszélhetek, 
Mert  ő  nem  értett  semmit  e  beszédből. 
»Én  lyány  vagyok«,  szólt,  »földi  lyány,  nem 
A  hol  vagyunk,  ez  a  föld,  nem  az  ég,  [angyal ; 
S  te  itt  a  mélybe  estél  volna,  ámde 
Én  mentésedre  még  jókor  jövék.« 

»Legyünk  tehát  a  földön«,  válaszoltam, 
»Földön  vagy  égen,  az  mindegy  nekem, 
Csak  oldaladnál,  kedves  oldaladnál; 
Hisz  a  hol  te  vagy,  ott  az  én  egem. 
De  űlj  le  mellém,  s  engedd,  hogy  karom 
Szorosabban  fűzhessen  át,  oh  engedd! 
Ugy  is  sajátom  vagy,  tulajdonom, 
Mert  téged  az  én  képzetem  teremtett !« 

Leültünk  ott  a  szikla  tetején, 
S  beszélgeténk.  Kérdezte :  ki  vagyok  ? 
»Egy  bús  sóhajtás  voltam  eddig*,  szólék, 
» Öledben  ím  e  csókkal  meghalok. 
Most  csókolj  vissza,  lyányka,  hogy  legyen 
Föltámadásom  ...  —  ím,  föltámadok, 
Mert  csókod  ért;  s  ki  bú-sohaj  valék. 
Most  a  gyönyörnek  mosolya  vagyok. « 


49    — 


Ó  megcsókolt.  Nem  kereté  magát, 
Első  szavamra  ajkamon  volt  ajka;  [kővé? 
E  csók!  ez  ajk!  . . .  mért  nem  váltunk  itt 
Hadd  függtem  volna  mindörökre  rajta! 
E  csók,  e  csók!  ez  édesb  volt  a  méznél 
S  az  anyatejnél.  Csak  ezóta  élek; 
Midőn  elcsattant  e  csók  ajkamon, 
Érzem,  hogy  ekkor  szállt  belém  a  lélek. 

»Tekints  körül«,  szólott  a  csók  után 
A  lyányka,  » látod,  milyen  változás  ? 
Én  nem  tudom,  honnan  s  miként  van  ez, 
De  mostan  ég  és  föld  egészen  más. 
Kékebb  az  ég,  sugárosabb  a  nap, 
S  e  fák  alatt  is  hűvösebb  az  árnyék, 
S  pirosb  a  rózsa,  illatosb  a  lég  ,  .  . 
Ah,  mintha  csak  egy  más  világban  járnék !« 

>Más  a  világ,  más,  nem  olyan,  minő  volt«. 
Feleltem  én,  »vagy  csak  mi  változánk  ? 
De  bármiként  van,  mit  törődünk  véle, 
Midőn  e  változás  áldás  reánk !« 
Egymás  ölében  így  fontuk  tovább 
Beszélgetésünk  rózsakötelét, 
S  a  mint  eszméltünk  szép  ábrándjainkból, 
Láttuk,  hogy  a  nap  már  a  földre  lép. 

Alkonyodék.  Arany  felhőkön  szállott 
A  nap  violaszín  hegyek  mögé. 
A  messzeségbe  nyúló  rónaságot, 
E  száraz  tengert,  halvány  köd  fődé. 
A  szikla,  melyen  állottunk,  piroslott 
A  végsugártól,  miként  bíbor  párna 
A  trónon.  De  hisz  trón  volt  ez;  mi  rajta 
A  boldogság  ifjú  királyi  párja. 

Elbúcsuzánk;  nem  szóval,  szemeinkkel; 
S  nem  szomorúan,  oh  nem,  oly  vidáman ! 
Az  éjt  ugy  néztük,  mint  a  haldokló 
A  sirt,  a  melyen  túl  egy  szebb  világ  van. 

(Szalk-Szent-Márton.) 


Nem  ígértük,  hogy  holnap  eljövünk, 
De  mind  a  ketten  eljövénk  hiven, 
S  igy  éltük  által  az  egész  tavaszt, 
Ajk  ajakon,  kéz  kézben,  szív  szivén. 

S  igy  éltük  által  az  egész  nyarat. 
Minden  napunk  egy  virágszál  vala 
A  bokrétából,  melytül  illatot  nyer 
Az  istenek  olympi  asztala. 
De  e  virágok  elhervadtanak  már; 
Mit  ér,  szemlélnem  száraz  kelyhöket  ? 
Repülj  ki  e  szép  kornak  édenéből, 
Haldokló  hattyúm,  bús  emlékezet! 

Eljött  az  ősz,  ez  a  vad  zsarnoka 
A  természetnek.  Kérlelhetlen  karja 
Letépi  a  szegény  fák  levelét, 
A  földre  sújtja,  és  lábbal  tiporja. 
Lábbal  tiprá  boldogságunkat  is; 
Reánk  küldé  enyészetes  szelét 
Elválás  képiben,  s  ez  arczainknak 
Leszaggatá  szép  rózsalevelét. 

Elváltunk,  hogy  ne  lássuk  egymást  többé- 
Komoly  borongó  volt  az  őszi  este; 
A  ködön  át  a  távolból  lyánykámat 
Könnyes  szemem  még  egyszer  fölkereste 
Aztán  futottam,  utat  nem  tekintve, 
Arczom,  kezem  tövistől  vérezek  . . . 
Futottam  árván,  mint  a  hullócsillag, 
Melyet  magából  kilökött  az  ég.  —  — 

Azóta  arczom  és  kezem  begyógyult, 
Arczom  s  kezem,  mit  tüske  serte  meg, 
S  szivemből  is  ki  vannak  irtva  már 
Az  elválástól  támadott  sebek; 
De  e  sebeknél  jobban  fáj  nekem  most, 
Jobban  fáj  az,  hogy  már-már  feledem 
Ábrándjaidnak  édes  üdvességét, 
Oh  tündérálom,  első  szerelem! 


Petőfi  költeményei. 

ógrád  s  Gömör  közt  hosszan  nyúlik  el 
A  Mátra  egyik  erdőséges  ága, 
Miként  sörényes,  elfáradt  oroszlán, 
Nézvén  sötéten  messze  tájakig. 
E  hegytetői  kősziklára  ül 
Borús  napokban  a  pihenni  vágyó 
Terhes  felhőknek  vándor  serege; 
Ez  a  műhely,  hol  a  komor  kovács, 
A  dörgedelmes  égi  háború, 
Készítni  szokta  a  villámokat, 
Haragvó  isten  égő  nyilait. 
Itt  állt  Salgóvár,  mint  egy  óriás, 
Ki  az  egekre  nyújtja  vakmerő 
Kezét,  hogy  onnan  csillagot  raboljon; 


i 

Itt  állt  Salgó  ....  az  éghez  oly  közel, 
És  benne  még  is  a  pokol  tanyázott. 
A  századoknak  döntő  lábai 
Elgázolák  rég  e  vár  tornyait. 
Belőlök  egy-két  csonka  fal  maradt,  mely 
Szomorkodással  tölti  idejét, 
Mint  a  ki  lármás  ifjúság  után 
Éltét  megunva  remetéskedik. 
Fölmentem  a  hegy  sziklatetejére, 
S  letelepedtem  a  romok  fölött. 
Verőfényes  nap  volt,  tekintetem, 
Nem  lelve  gátot,  mérföldekre  szállt. 
Mint  börtönéből  megszökött  madár, 
S  vigan  köszönté  a  kék  messzeséget. 
Hol  a  faluknak  tornyán,  a  mezőknek 
Juhnyáj ain  s  a  patakok  vizén 
S  mindenhol  a  nap  fénye  tündökölt. 
De  lelkemet  nem  ily  képek  körözték, 
Nem  ily  vidámak;  lelkemet  homályos 
Látkörbe  vitte  a  komoly  merengés. 
Holott  körüle  kétes  ködruhában 
Mogorva  árnyak  lengtek,  a  kihalt 
Sötét  középkor  véres  napjai. 


*  *  * 


Kipusztiták  már  a  szomszéd  Somoskőt, 
utána  jött  a  távolabb  Fülek, 
S  most  a  fölött  van  a  tanácskozás: 
Hová  fordítsák  léptöket  jelenleg? 
Ottan  hevernek,  apa  és  fiúk, 
Komor  teremben  medvebőr  felett, 
Mit  kaczagányul  vetnek  vállaikra, 
Ha  indulóra  a  kürt  megriad. 
Ottan  hevernek  és  Eger  borával 
Sűrítik  úgy  is  sűrű  verőket, 
Mely  ereikben  rémesen  kereng, 
Mint  a  világok  közti  téreket 
Keresztülkasul  bolygó  üstökös. 
» Emeljétek  föl  a  kupát,  fiúk*, 
Kiálta  Péter,  »és  kocczantsatok 
Gedő  Simonnak  egészségire!  .  .  . 
Ha  élünk  és  az  isten  megsegít, 
Még  holnap  éjjel  vendégei  leszünk; 
Azért  sokáig  éljen  ő  kegyelme !« 
, Sokáig  éljen!'  zúgtak  a  fiúk 
Utána  harsány,  mennydörgő  torokkal, 
És  a  teremnek  hangos  boltozatja 
Az  éljenekre,  mint  a  nyughelyéről 
Fölvert  szelindek,  elkezdett  morogni, 
S  morgott  hosszan,  mig  bele  f áradott. 


Megvirradott  a  tizennegyedik 
Század  s  hazánkra  éj  következek. 
Borús  éj  jött  rá  . .  .  ekkor  áldozott  le 
Az  ő  napjának,  az  Árpád  családnak 
Végső  sugara.  Harmadik  Endre  halt  meg. 
Pártok  kelének,  s  a  párt  fergeteg, 
S  a  fergetegben  a  folyó  zavart, 
S  zavart  folyóban  könnyű  a  halászat. 
Elfeledek  a  hazaszeretetnek 
Örök  szentségét  a  fejetlen  ország 
Önzés  bűnébe  sűlyedt  tagjai, 
S  rabolni  kezdték  édes  anyjokat, 
A  gyámolától  elesett  hazát. 
Haramjabarlang  lett  sok  sziklavár. 
Honnan  le  a  kipusztított  vidékek 
Sóhajtására  gunykaczaj  felelt, 
Miként  az  őszi  bús  szellő  után 
Jön  a  süvöltő  téli  zivatar.  —  — 
Saigon  Kompolti  Péter  volt  az  úr, 
Nevét  rettegve  emlité  a  táj,  mert 
A  meddig  kardja  s  buzogánya  ért, 
Övé  lett  minden,  a  mi  kincs  vala, 
S  hol  ellenállás  szállá  szembe  véle, 
A  kincs  helyén  vérfoltokat  hagyott. 
Követte  őt  a  rablás  útain 
Kompolti  Dávid  és  Kompolti  Jób, 
Zsivány  apjoknak  méltó  fiai. 


*  *  * 


Gedővár  csöndös,  mintha  halva  volna; 

Reá  borult  az  éj,  mint  rá  borúi  a 

Halottra  a  koporsó  födele. 

Ki  viraszt  még  a  késő  éjszakán 

Gedővár  néma  falai  között? 

A  szerelem  s  a  hazaszeretet. 

Az  égnek  e  két  legszebb  csillaga. 

Mindenki  szunnyad,  csak  Gedő  Simontól 

Riasztja  messze  álma  nyugodalmát 

A  honfigondok  éber  tábora. 

És  míg  a  férj  bús  lámpa  fénye  mellett 

Pusztult  hazája  sorsán  elmereng. 

Szomszéd  teremben  nője  térdepel, 

A  szépségében  ragyogó  Perenna, 

S  imát  sóhajt  az  égiek  felé, 

Hogy  boldogítsák  a  magyar  hazát. 

Mert  míg  a  honnak  boldogsága  nincs, 

Mindaddig  férje  is  boldogtalan. 

Egyszerre  a  nő  felsikolt  ijedve, 

Hallván  közelgő  fegyvercsörgetést, 

S  belép  férjéhez  s  rémülve  áll  meg  .... 

A  másik  ajtó  ekkor  nyílt  s  azon 

Kompolti  Péter  jött  be  kardosán. 

»Gedő  uram,  szép  jó  estét  kívánok «, 

Szólt  a  haramja,  »vendégid  jövének; 

Remélem,  szíves  házigazda  lészsz, 

S  kérés  nélkül  is  átadod  nekik, 

A  mit  kívánnak  ....  minden  vagyonod. 

Csodálkozol,  hogy  ily  váratlanul 

Leptünk  meg  és  ily  észrevétlenül 

Léptünk  eléd  ?  Ez  .  .  .  .  egyszerű  dolog : 

Megvesztegettük  a  jó  porkolábot, 

S  ő  megnyitotta  várad  kapuját, 

S  bejöttünk  százan  .  .  .  százan!   érted-e? 

És  most  legényid  egyig  megkötözvék. 

A  jó  fiúk  javában  álmadoztak, 

Midőn  kezökre  a  hurok  került. 

Azért,  Gedó'  ur,  add  elő',  a  mid  van .... 

Vagy  szavaimban  tán  kételkedel  ? 

lm  hát  tekints  ki!«  Megnyitá  az  ajtót, 

S  láthatta  a  száz  fegyverest  Gedó', 

Köztök  Kompolti  Jóbot  s  Dávidot. 

»Foszsz  hát,  zsivány,  és  vidd,  a  mit  találsz  I« 

Szólt  megvetőleg  a  várúr;  »Perennám, 

Eredj  szobádba,  és  az  aggalom 

Ne  bántsa  lelked:  tégedet  mególak, 

Téged,  legdrágább  kincse  életemnek! 

A  többivel  nem  gondolok  sokat  .... 

Hadd  hízzanak  rajt  e  gaz  tolvajok.* 

Kompolti  Péter  ment  kutatni  s  véle 

A  martalékra  vágyó  czinkosok; 

Csak  Dávid  és  Jób  állt  merőn,  ha  aj  kok 

Le  nem  pecsétli  a  csodálkozás, 

Ezt  kérdtek  volna :  milyen  látomány  ez  ? 

Melyik  tündére  az  álomvilágnak 

Szállott  a  földre,  e  falak  közé  ? 

S  midőn  a  méla  bámulás  ködében 

Eltévedt  leikök  ismét  visszatért: 

Egyszerre  léptek  az  ajtó  felé, 

A  mely  Perenna  teremébe  nyílt, 

S  a  mely  előtt  vont  karddal  állt  a  férj, 

Vont  karddal  és  rettentőn,  mint  az  angyal, 

Ki  őrizé  a  paradicsomot. 

>Eddíg  s  tovább  nem!«  dörgött  a  jövőkre. 

>Eddig  s  tovább  nem!  ...  a  kétségbesés,  a 

Halál  szolgája  áll  e  küszöbön, 

E  szent  ajtónak  tiszta  küszöbén !« 

Ekkép  a  férj ;  de  a  két  zordon  ifjút 

Nem  rettenték  meg  a  dörgő  szavak. 

Sem  a  szemeknek  átszúró  világa. 

Mely  villámlásként  szállt  a  hang  előtt. 

»Utamba  állasz  ?«  így  kiálta  Jób, 

>Utamba  mersz  még  állni?  jaj  neked! 

Keresztültörnék,  bárha  kezeidben 

Száz  kard  villogna  s  minden  kard  hegyéről 

Ezer  halál  vigyorgna  is  reám!« 

És  összecsaptak  csengő  fegyverökkel 

Gedő  és  Jób,  mint  két  kőszikla,  melyet 

Egymás  felé  sújt  a  földindulás. 


Akközben  Dávid  rést  lelt  s  besuhant, 
A  hol  Perenna  elszorult  kebellel 
Az  aggodalmak  árján  fuldokolt. 
Egy  jaj  sikoltás  és  egy  halk  sóhaj  .... 
A  nő  sikoltott  és  a  férj  sóhajtott. 
A  nő,  kit  Dávid  vett  ölébe  s  vitt, 
S  a  férj,  kinek  Jób  átdöfé  szivét. 

*  *  * 

Salgó  s  Gedővár  közt  emelkedék 
Hajnácskő,  szinte  sziklaormi  vár. 
Csend  volt  a  várban  és  a  vár  alatt. 
Mindenki  alvék;  a  toronynak  őre 
Viraszta  csak  még  féhg  nyilt   szemekkel. 
A  fövenyóra  éjfélt  nmtatott. 
Mi  zaj  hasítja  a  csendet  keresztül  ? 
Még  halk,  de  perczről  perezre  hangosabb. 
Az  őr  keresztet  hány  és  a  toronyból 
Fél  bátorsággal  néz  a  völgybe  le; 
Ki  más  zavarná  a  világ  nyugalmát 
Az  éjszakának  kellő  közepén, 
Mint  boszorkányok  és  kisértetek  ? 
Lenéz  az  őr  .  .  .  a  teljes  hold  világa 
Arany  fátyolként  leng  a  vár  körül, 
S  a  vár  alatti  völgy  ezüst  ködével. 
Mint  két  szerelmes  lélek,  összeolvad. 
A  félhomályban  Gedővár  felől  a 
Salgói  úton  nyargal  egy  lovag, 
Ölében  egy  hölgy  hófehér  ruhában, 
Hollósötét  haj  lengő  fúrtivel. 
Mögöttök  távol  ismét  egy  lovag.  — 
Olyan  tünékeny  volt  e  jelenés, 
Hogy  a  toronynak  őre  más  nap  ezt, 
Midőn  fölébredt,  álomnak  hívé. 

^  ^  4: 

Midőn  fölére  Salgó  udvarába 
Kompolti  Dávid  a  szép  martalékkal, 
Ez  életének  nem  adá  jelét, 
Aléltan  fekvék  annak  karjain; 
Szivében  a  vért  és  eszméletet 
Megállitá  a  félelem  s  futás. 
Gyöngéd  karokkal  tette  őt  az  ifjú 
Egy  kerevetre;  csínnal  bánt  vele, 
Miként  a  gyermek  a  kicsiny  madárral. 
Melyet  fészkébül  épen  most  lopott  ki; 
S  megállt  előtte  s  elmerülve  nézte 
És  lelkesedve  így  szólt:  »0h  iiiiért 
Fejem  nem  oly  nagy,  mint  az  ég  hogy  annyi 
Szem  volna  rajt,  a  hány  csillag  van  olt, 
Hadd  bámulnálak  valamennyivel!  .... 

Ki  vagy,  ki  vagy  te  ?  olyan  ismerős 

Előttem  arczod  mindenik  vonása; 

Találkozám  már  veled  ?  ....  oh  igen,  most 

Emlékezem,  hogy  egykor  láttalak. 

Régen,  fölötte  régen.  Még  midőn 

Mint  gyermek  jártam  a  vadon  homályin, 

Miként  ártatlan  gyermek,  a  kinek 

Vérzett  szive,  ha  vérezett  az  őz 

Szilaj  vadászok  gyilkoló  nyilától: 

Oh  akkor,  akkor  gyakran  láttalak. 

Ha  szenderegtem  a  kis  völgyi  forrás 

Virágos  partján:  édes  álmaimban 

Meg-megjelentél,  tündérek  leánya! 

Hozzám  jövel  s  lehajlottál  reám, 

Miként  lehajlik  földre  a  szivárvány, 

S  fülembe  égi  hangokat  sugál. 

Karom  kinyujtám,  hogy  öleljelek,  , 

S  fölébredek  ...  te  már  távol  valál, 

A  rengeteg  sötétzöld  mélyiben 

Láttam  fehérlő  árny-alakodat, 

S  futék  utánad,  mint  az  esti  szél 

A  tünedékeny  pillangó  után, 

Futék  a  hegyre  ....  a  hegy  tetején 

Bámulva  álltam  és  szomorkodám;  már 

Oly  messze  voltál  tőlem,  fönn  az  égen 

Az  esti  csillag  képiben  ragyogtál.  — 

Gyermekkorom  tűnt  s  gyermekéveimmel 

Eltűnt  regényes  ábrándim  világa, 

S  vad  ifjúvá  lett  a  szelíd  fiú, 

S  azóta  véled  nem  találkozám  . . . 

De  én  beszélek  hozzád,  és  te  nem 

Hallod  beszédem;  mozdulatlanul 

Fekszel,  miként  az  elesett  szobor. 

Élsz,  vagy  meghaltál  ?  oh  csak  meg  ne  halj, 

Inkább  hervadjon  el  minden  virág 

A  föld  szinén,  s  ne  légyen  több  tavasz ! . . . 

Hah,  végre,  végre  nyílnak  szemeid; 

Milyen  szemek,  mily  égetőn-vakítók  .  .  . 

Hová  jutottam  ?  hol  vagyok  ?  talán  a 

Teremtő  műhelyében,  a  hol  a 

Napok  készülnek  ?  ottan,  ottan  ...  oh 

Ha  e  két  nap  az  égre  fölkerül, 

A  mindenséget  porrá  égeti!  .  .  .« 

,Elég  már,  bátya,  most  én  rajtam  a  sor'. 

Ily  hang  szakasztá  félbe  Dávidot, 

Jób  hangja,  a  ki  mostan  érkezett  meg, 

,Elég  volt,  bátya,  most  én  rajtam  a  sor; 

E  drága  kincsen  ketten  osztozunk!' 

*  *  * 


Eszmélt  Perenna,  és  csodálkozással 
Nézett  körűi,  és  töredezve  szólt: 


»Férjem! ...  de  ez  nem  férjem  ...  ez  sem  az; 

És  e  terem  .  .  .  hisz  ez  nem  a  mienk. 

Hová  juték  ?  és  férjem  hol  marad, 

Hogy  így  magára  hagyja  hitvesét?* 

^Férjed,  menyecske,  messze  útazott«, 

Ekkép  felelt  Jób,  »kár  lesz  várnod  őt, 

Mert  míg  utából  ismét  visszajő, 

Rég  elvirítnak  ifjú  bájaid. 

Azért  feledd  őt,  s  add  nekünk  magad. 

Hogy  részesüljünk  mink  is  a  gyönyörben, 

Mit  férjed  a  mennyországtól  bitorlott.« 

»E1  oldalamtól!  vissza,  szemtelen !« 

Kiálta  a  nő,  »vissza!  ...  és  ne  szólj, 

Mert  minden  szóért  s  minden  léptedért, 

Ha  férjem  eljön,  rémesen  lakolsz  .  .  .« 

»Ha  férjed  eljő,  akkor  ?«  szóla  Jób, 

»Hisz  mondtam  már,  hogy  messze  utazott, 

Oly  messzire,  hogy  onnan,  a  hová  ment. 

Porszemnek  látja  a  nagy  földtekét. 

Szóval  —  hogy  őt  ne  várd  hiába  —  nézd 

E  kardot  s  rajta  ezt  a  szép  piros  vért: 

Ez  férjed  vére ...  én  megöltem  őt. 

Most  hát  szabad  vagy,  szép  asszony,  szabad! 

A  női  hűség  rabbilincsei 

Nem  korlátozzák  többé  lelkedet. 

Szabad  vagy,  használd  szabadságodat. 

Két  kar  helyett  most  négy  kar  vár  reád, 

Hogy  boldogítson  ölelésivel.« 

Perenna  némán  és  merően  állt. 

Némán,  merően,  hidegen,  fehéren, 

Miként  holt,  csendes  téli  éjszakán  a 

Száraz  bokor,  mit  ellepett  a  hó. 

Ott  állt  Perenna  és  a  kardra  bámult, 

A  melyen  olyan  drága  vér  alutt  meg.  — 

E  mozdulatlan  némaság  alatt 

Szivét,  lelkét  mily  harczok  szaggaták! 

A  lélek  benne  ugy  sírt,  ugy  nyögött, 

Ugy  küzködött,  ugy  jajgatott,  miként 

A  jég  alatt  a  befagyott  patak. 

Kitört  végtére  a  kétségbesés. 

Kitört  belőle,  mint  a  tűzokádó 

Hegy  méhéből  a  füst  s  lángoszlopok, 

És  átkokat  szórt,  rémes  átkokat 

Zsivány  fejére  férje  gyilkosának. 

De  mintha  minden  átok  egy  virág 

Lett  volna,  egy-egy  illatos  virág, _ 

Miket  feléje  dobnak,  hogy  szagolja, 

Olyan  kedvtelve  állt  a  hölgy  előtt  Jób, 

S  midőn  az  végzé,  így  kezdette  ez: 

s>Hah,  istenemre,  hogyha  átkozódva 

Ily  szép  vagy, asszony, menj  férjhez  naponként, 

S  én  férjedet  naponként  megölöm!  .  .  . 

Átkozz  tovább,  szép  hölgy,  én  hallgatom. 

Ha  minden  átkod  megfogamszik  is.« 


~    54í    — 


Perenna  Dávid  lábaihoz  borult, 

Átfogta  térdét,  és  így  esdekelt: 

»0h  ifjú,  arczod  nem  oly  ördögi, 

Miként  ezé  itt  .  .  .  légy  könyörülő, 

És  ój  meg  tőle,  ój  meg  engemet! 

Szeretni  foglak,  szolgálód  leszek, 

Csak  ments  meg  engem  férjem  gyilkosától. 

Csak  e  sátán  ellen  légy  paizsom.« 

»Meg  foglak  óni,  gyermekálmaim 

F  öldönf ölűli  tündérgyermeke ! « 

Kiáltá  Dávid,  fölemelve  őt, 

»Meg  foglak  óni,  paizsod  leszek; 

S  ki  hozzád  nyúlni  kíván:  annak  e 

Paizst  előbb  ketté  kell  törnie. 

Most  hát  öcsém,  Jób,  ehhez  tartsd  magad  1« 

»Nem  ugy,  jó  bátya«,  monda  Jób,  s  szemében 

Ellenszegülő  dacznak  lángja  gyúlt, 

»Nem  ugy,  jó  bátya!  igy  nem  alkuszunk. 

Mi  nálunk  minden  martalék  közös. 

Azért  kettőnké  e  menyecske  is; 

És  ha  nem  engedsz,  tudd:  e  kard,  a  mely ly el 

Férjének  irtam  úti  levelet 

A  más  világra,  e  kard  most  is  éles, 

S  karomnak  sincsen  legkisebb  baja!« 

Egymás  elébe  állt  a  két  fiú, 

Egymás  elébe  állt  és  hallgatott, 

Nyelvök  helyett  most  kardjaik  beszéltek. 

Kompolti  Péter  jött  be  s  rajok  ordít: 

» Megállj  átok !«  s  a  bajvívók  megálltak. 

» Apánk,  te  légy  hát  köztünk  a  bíró«, 

így  szóla  Jób,  »ez  asszonyt  itt  magának 

Akarja  Dávid  bátya  tartani; 

De  én  azt  mondom:  ehhez  nincs  joga, 

Mert  ő  kettőnké.  Nincs-e  igazam  ?« 

^Hitvány  íiúk«,  szólt  megvetőieg  apjok, 

»Ily  hasztalanság  annyira  feltüzel, 

Hogy  egymás  ellen  karddal  rontotok  ? 

S  ilyen  mihaszna  pörben  engemet 

Mertek  bíróul  híni,  engemet!  ...  jó; 

Igazságot  hát  én  szolgáltatok. 

Halljátok:  e  hölgy  nem  lesz  egyiké  sem. 

Sem  egyiké,  sem  másiké  . . .  igen, 

E  hölgyet  bírni  én  fogom,  magam !« 

Kihullt  a  kard  a  két  fiú  kezéből, 

Vérök  föllázadt,  sustorgott,  miként 

A  víz,  a  melybe  a  villám  csapott, 

S  dörmögni  kezdtek  bosszús  dolgokat. 

Keresztülszúró  lángtekintetét 

Jártatta  végig  rajtok  az  apa, 

S  parancsolólag  így  kiálta  föl: 

»Ki  mer  mocczanni  és  morogni,  hogyha 

Kompolti  Péter  ezt  kiáltja:  csitt !« 


Miből  teremte  isten  a  szivet  ? 

Hogy  annyi  bútól,  kíntól  sem  hasad  meg, 

A  mennyi  érte  a  szegény  Perennát.  — 

Őrizve  Salgó  szűk  falai  között 

Ült  a  fogoly  hölgy  napok  óta  csak, 

De  mindenik  nap  századokra  nyúlt, 

Azokra  nyujtá  azt  a  szenvedés. 

Az  árva  lélek  mennyit  szenvedett! 

Egy  pillanatban  kebie  meggyuladt 

A  fájdalomtól,  és  más  pillanatban 

A  rettegéstől  ismét  megfagyott. 

Hosszan  tünődék,  véghetetlenül: 

Hogy  szabaduljon  e  falak  közül, 

S  hogy  álljon  bosszút  férje  gyilkosán  ? 

És  nem  talála  semmi,  semmi  módot! 

S  most  jött  reá  a  legnagyobb  csapás; 

Kompolti  Péter  így  nyilatkozék: 

»Szép  asszony,  benned  a  sátán  lakik. 

Te  megbűvöltél,  napról  napra  jobban 

Tetszel  nekem,  s  ha  akarod,  ha  nem: 

Én  feleségül  veszlek  tégedet. « 

» Hozzád  megyek*,  szólt  elhatározó ttan 

Perenna,  ámde  oly  hangon,  mikén tha 

Lett  volna  a  halálnak  angyala, 

S  ezt  mondta  volna  ama  szók  helyett: 

»Kompolti  Péter,  végórád  ütött !«  — 

Magához  híta  Dávidot  Perenna. 

S  így  szóla:  »Ifju,  igazán  szerettél? 

Vagy  pillanatra  fellobbant  lidércznek 

Volt  lángja  csak,  mit  érezél  irántam  ? 

És  ha  szerettél,  mondd:  szeretsz-e  még  ?« 

» Szeretlek  egyre «,  válaszolt  az  ifjú, 

» Szeretlek,  mint  a  völgyet  a  patak. 

Szeretlek,  mint  a  csillag  az  eget, 

Szeretlek,  mint  a  féreg  a  gyümölcsöt! 

S  ha  te  szeretnél  ...  oh  szólj,  asszonyom, 

Hogy  érdemeljem  meg  szerelmedet  ?< 

»Hogyan  ?«  felelt  a  nő,  »egy  módja  van: 

Öcséd  megölte  férjemet,  s  apád  most 

Engem  magának  hitvesül  kíván. 

De  én  apádat,  ezt  a  második 

Leendő  férjemet  szintúgy  utálom. 

Miként  első  férjemnek  gyilkosát. 

Szeretsz  valóban  ?  ugy  hát  szabadíts  meg 

E  két  gonosztól.  —  A  tiéd  leszek,  ha 

Apádat  és  öcsédet  megölöd.* 


*  *  * 


Örök  rejtélyü  érzés,  szerelem! 

Te  nagy  folyó,  mely  egyszer  szemetet, 

Máskor  virágot  hordasz  vizeden. 

S  mind  egy  helyről:  az  emberek  szivéből. 

Oh  szerelem,  te  végtelen  óczeán, 
Melynek  határát  még  nem  látta  senki, 
S  melynek  le  nem  szállt  fenekére  senki. 
Ott  állsz  te,  óriások  óriása, 
Mesés  nagyságban  ....  hogyha  nyúgoszol, 
Meglátja  széles  tükrödben  magát  a 
Határtalan  menny  minden  csillaga; 
S  ha  háborogsz:  fölszíneden  csatáznak 
Az  alvilágnak  minden  szörnyei. 
Mindenható  erő  vagy,  szerelem! 
Mindenható  vagy  .  .  .  angyallá  az  embert, 
Az  angyalt  ördöggé,  az  ördögöt 
Emberré  könnyen  átváltoztatod  ...  —  — 


*  *  * 


Derűit,  kék  éj  volt,  tiszta  csendes  éj, 

Vidáman  néztek  felhőtlen  magasból 

A  földre  a  hold  és  a  csillagok, 

Olyan  vidáman! . . .  hah,  pedig  mi  történt 

A  földön  ?  apa-  és  testvérgyilkolás ! 

Kigyóként  csúszott  Dávid  a  terembe. 

Hol  apja  szunnyadt.  Ágya  függönyét 

Széttolta  halkan  . . .  reszketett  keze. 

Mintha  kősziklát  hengerítene. 

»Itt  fekszik,  alszik«,  így  gondolkodók, 

Merőn  szegezve  rá  égő  szemét, 

»De  mily  szelíd  most  arcza,  melynek  ébren 

Minden  vonása  egy-egy  Luczifer; 

Vagy  csak  te  látod  tán  ilyen  szelídnek. 

Te  mindig-gyáva  lelkiismeret  ? 

Eredj,  hívatlan  vendég,  menj  tova; 

Nem  hallgatok  rád,  nem,  nem!  hasztalan 

Nyújtod  felém  fenyítő  ujjadat. 

Híjába  intesz  oly  parancsolólag, 

Nem  hallgatok  rád  . . .  nézd,  nem  hallgatok !« 

Az  alvót  ekkor  torkon  ragadá, 

S  beléje  fojtá  a  lélekzetet  .  .  . 

Nem  is  nyögött ....  egy  rángás,  s  vége  volt. 

Bevonta  ismét  a  függönyt  s  mene. 

De  a  küszöbnél  visszafordula, 

Hogy  megtekintse:  nem  maradt-e  élet 

Ama  testben  ?  nem  támadand-e  föl  ? 

Az  ágy  előtt  megállt .  .  .  állt,  s  nem  meré 

A  kárpitot  szétvonni  újólag. 

Nem  mert  benézni  rettentő  müvére, 

S  lélekszakadva  kifelé  rohant 

Másik  terembe,  a  hol  öcscse  volt. 

A  zajra  Jób  fölébredett  s  fölült, 

S  fél  eszmélettel  nézte  a  jövőt, 

S  midőn  egészen  eszmélt,  akkorára 

Keblében  járt  a  gyilkoló  aczél, 

A  melyet  bátyja  a  falról  ragadt  le. 


De  nem  halálos  volt  Dávid  szúrása, 

Feléje  lépett  tántorogva  öcscse, 

Hogy  megragadja  öldöklő  kezét  .  .  . 

Egy  új  suhintás  és  Jób  homlokát 

Elborította  vére,  s  összedőlt. 

A  kardot  messze  dobta  Dávid,  és 

Futott,  futott  ki,  mintha  lépteit 

Követte  volna  százezer  boszorkány, 

Lidércz,  kisértet,  ördög  s  minden,  a  mi 

Irtóztató  a  képzeletben  él. 

Futott;  futott,  és  nem  tudá:  hová  fut? 

Sötét  sarokban  megvoná  magát, 

Szemét  behunyta,  hogy  ne  lássa  a 

Számithatatlan  rémeket;  de  látta 

Még  akkor  is.  ha  behunyá  szemét. 

S  majd  apja  halvány  arcza  állt  előtte. 

Majd  öcscse  véres,  megvagdalt  alakja. 

Intett  kezével,  hogy  távozzanak; 

Nem  távozának.  Mindig  közelebb 

Jöttek  hozzája . .  .  egyre  közelebb  .  .  . 

Beléje  vágták  végre  körmüket  .  .  . 

Torkon  ragadták ...  lég  után  kapott, 

S  egy  jajnyögéssel  összeroskada. 

Midőn  fölébredt,  reggeledni  kezdett, 

A  hajnalfény  betört  az  ablakon; 

Körűltekinte,  s  akkor  látta  meg. 

Hogy  apja  ágya  mellett  feküvék. 

»Apám,  ébredj  föl,  ébredj  .  .  .  hallod-e  ?« 

Szólott  megrázva  a  holttetemet, 

»Mit  alszol,  hosszan,  mint  a  mormotér  ? 

Már  fényes  nap  van.  Jer,  menjünk  rabolni . . . 

Szabad  vásár  van,  minthogy  nincs  király. 

Menjünk  rabolni,  szálljuk  meg  Gedővárt; 

Tiétek  minden  kincs,  arany  .  .  .  nekem 

Nem  kell  egyéb,  csak  a  vár  asszonya. 

De  kelj  föl  hát!  ne  rángattasd  magad 

Hiába.  S  még  sem  ébredsz  föl . . .  no  semmi, 

Fölébredsz  majd  az  ítéletnapon. 

De  akkor  ki  ne  böffentsd  valahogy 

Az  istennek,  hogy  én  voltam,  ki  téged 

Elaltatálak,  mert  megfőj  tálak !« 

Elindult  és  ment  a  szomszéd  terembe, 

»Hát  ez  ki  itten  ?«  kérdé,  öcscse  testét 

Megrúgva,  »mit  ?  te  volnál,  Jób  öcsém  ? 

Mi  a  manó,  hát  a  földön  heversz  ? 

Neked  bezeg  jó  ágyad  lehetett. 

Bordáidnak  becsületére  válik, 

Hogy  nem  jajgatnak  ilyen  durva  ágyon. 

Hanem  hát  kelj  föl  s  mosd  meg  arczodat, 

Hiszen  merő  vér;  kelj  föl,  hallod-e? 

Mi  a  tatár,  ugy  veszem  észre,  hogy  ma 

Fölkelni  nincsen  kedve  senkinek. 

Annál  jobb.  Oh  ez  pompás  alkalom! 

Szép  kedvesem  most  megszöktethetem  . . .« 

S  ment  a  szobába,  hol  Perenna  volt. 

»Megölted  őket  ?«  kérdezé  a  hölgy. 

»Kit  öltem  én  meg?«  fölkiálta  Dávid, 

»Én  meg  nem  öltem  senkit,  senkit  is! 

Ottan  feküsznek  szépen,  csendesen, 

Egyik  fehér  és  a  másik  piros. 

Jer,  angyalom,  jer.  Mélyen  alszanak; 

Megszökhetünk.  Jer.  Senki  sem  vesz  észre. 

Fölnyargalunk  a  bástya  tetejére, 

S  onnét  aztán  az  égbe  röpülünk !« 

»Hah,  ez  megőrült*,  gondola  Perenna, 

S  borzadva  hátrált;  de  az  ifjú  őt 

Ölébe  fogta  s  vitte  kifelé. 

A  nő  sikoltott.  » Csitt,  légy  csendesen. 

Mindenre  kérlek,  a  mi  szent  előtted !« 

Szólott  az  ifjú,  »fölkel  valaki 

Zajodra,  s  akkor  el  nem  szökhetünk. 

Elfognak  . . .  hah  nézd,  nézd,  már  jőnek  is!« 

Ezzel  rohanni  kezde,  fölrohant 

A  bástyafalra.  »Most  röpülj!*  kiálta, 

»Mingyárt  ott  fönn,  ott  fönn  leszünk  az  ég- 

És  átszorítva  a  hölgyet,  leugrott . . .      [ben«, 

(Dömsöd.) 


Alant  a  mélység  sziklacsúcsai 
A  vértül  és  a  hajnaltól  pirultak. 


*  *  * 

Dávidnak  már  nem  kellé  temetés, 
Elnyelte  őt  a  vár  alatti  mélység, 
El  volt  temetve.  S  a  ki  eltemesse 
Apját  s  öcscsét:  nem  volt  ember  reá. 
Kipusztulván  mind  a  Kompoltiak, 
Elosztották  a  rablott  kincseket 
Legényeik;  de  osztozás  alatt 
Egymásnak  esvén  kardot  fogtanak. 
Kevés  jutott  el  épen  közülök. 
Nagy  részt  elestek,  és  holttesteik 
Az  éhes  hollók  tápláléki  lettek, 
így  állt  sokáig  Salgó  zajtalan, 
Csak  a  hollóknak  károgása  szólt 
Holttetemekkel  megtelt  udvarában: 
S  alant  a  völgyben  a  népség  futoU 
A  szél  elől,  mely  Salgóról  jőve. 


SZILAJ    PISTA. 


I. 


Jó  ideje,  hogy  a  nap  lenézett. 
Pihennek  az  elfáradt  révészek, 
A  révházban  pihennek,  alusznak. 
Szilaj  Pista  maga  nem  alszik  csak. 

Szilaj  Pista,  tőled  én  azt  kérdem. 
Hogy  miért  vagy  te  még  most  is  ébren  ? 
»E  kérdésre  én  csak  azt  felelem. 
Hogy  ébren  tart  engem  a  szerelem.* 

Holdvilágos  éjben  Szilaj  Pista 
Csónakát  a  partról  eloldozta, 
Az  evezőt  is  kezébe  vette, 
Át  is  ment  a  vízen  a  szigetbe. 

A  Dunának  kellő  közepében 
Áll  a  sziget  virágos  kertképen. 
A  szigetnek  legszebb  virágszála 
Egy  vén  halász  fiatal  leánya. 

A  vén  halász  nádvityillójában 
Subaágyán  alszik  már  javában. 
A  vén  halász  fiatal  leánya 
Sziget  partján  vár  Szilaj  Pistára. 

Mikor  átért  a  szép  révész  legény, 
Jó  dolga  lett  rózsája  kebelén. 
Csókolóztak  ...  de  nem  mondom  ezt  el ! 
Tele  van  a  világ  irigyekkel. 

Legtüzesebb  bor  a  szép  lyány  csókja. 
Csók  az  észnek  könnyen  zavarója; 
Pistának  is  megzavarta  eszét. 
Származott  is  tőle  tarka  beszéd. 

»Lidi  lelkem,  Lidim,  galambocskám, 
Gyöngyvirágom,  aranyos  halacskám, 
Gyémánt  gyűrűm,  csillagom  sugara, 
Csókolj  agyon  hajnal  hasadtára. 

Fekete  a  pillád,  kék  a  szemed, 

Mint  mikor  a  felhő  kettéreped. 

A  megrepedt  felhőben  kék  az  ég, 

S  mint  ebben  a  csillag,  szemed  ugy  ég. 


Ha  egyetlen  egy  füzért  fonnának 
Minden  virágából  a  világnak, 
Át  nem  érné  az  én  szerelmemet, 
Olyan  nagy!  ...  s  az  egyedül  a  tied. 

Szerelmemnek  nincs  határa,  vége; 
Hát  a  tied  ily  végtelenség-e  ? 
Csak  szerelmed  határát  ne  érjem. 
Mert  ott,  kis  lyány,  jaj  néked,  jaj  nékem  í 

Egy  óriás  alszik  ott,  angyalom. 

Egy  óriás,  az  én  indulatom; 

Mihelyt  oda  érkezünk:  fölébred, 

S  összeszaggat  engem  úgy,  mint  téged. « 

így  beszélt  az  ifjú  révészlegény. 
De  megnyugott  a  lyány  tekintetén, 
Tekintetén,  mely  ezt  magyarázta: 
Szerelmének  nincs  vége,  határa. 

Még  sokáig  váltogatták  a  szót. 
Közelökben  a  fülemile  szólt; 
Vagy  tán  nem  is  madár  dalolása 
Volt  ez,  hanem  szivök  dobogása. 

Elváltanak  egymástól  végtére 
Szép  reménynyel  a  jövő  estére. 
Az  ifjú  ment  a  révésztanyába, 
A  leány  ment  apja  kunyhajába. 

Csendesség  volt  az  egész  vidéken, 
Hajlott  a  hold  lefelé  az  égen, 
Gönczölszekér  rúdja  is  leálló tt, 
A  fiastyúk  föl  magasra  szállott. 

Csendes  a  révkocsmárosnak  háza, 
A  szellő  a  bokrokat  nem  rázza. 
Semmi  sem  szól,  csak  a  Duna  habja, 
Mely  a  komp  oldalát  locsolgatja. 


H. 


A  vén  halász  város  piaczára 
Hordta  halát  a  hetivásárra. 
» Gyere  velem  a  városba,  lyányom.* 
»Ha  kivánja  keed,  apám,  nem  bánom. « 

Apa,  leány  a  városba  mentek. 
Hejh,  csak  ne  lett  volna  épen  péntek! 
Először  volt  a  városban  Lidi, 
Azért  nem  tetszett  ez  a  nap  neki. 

De  csakhamar  ezt  elfelejtette 

A  városi  zajnak  közepette. 

Jöttek  czifra,  szép  ruhás  úrfiak, 

S  a  szép  lyánynyal  csintalankodtanak. 

Szólt  egy  úrfi,  ki  mellette  megáll: 
»Hol  termettél,  gyönyörű  virágszál  ?« 
Felelt  Lidi:  »Lenn  a  szigetségben 
Termettem  a  Duna  közepében.* 

Szólt  az  úrfi:  »Már  ez  derék  dolog! 
Mert  hisz  én  is  oda  való  vagyok. 
Csak  azt  mondd  meg,  van-e  már  szeretőd  ? 
Ha  van,  inkább  engem  szeress,  ne  őt.« 

Felelt  Lidi :  »Hogy  van-e  szeretőm  ? 
Azt  én  senki  orrára  nem  kötöm. 
Ha  az  úrfi  tudni  ugy  kivánja: 
Van  czigányné  s  van  annak  kártyája. « 

Ment  az  úrfi,  mivelhogy  őt  Lidi 
Csak  igy  apró  pénzzel  fizette  ki; 
De  még  is  a  lyány  meg  nem  állotta. 
Egyet  pillantott  utána  lopva.  — 

Ezek  után  egyszer  sok  időre 
Kiült  Lidi  a  Duna  szélére, 
Dunaparton  vad  virágok  között 
Ülve  a  kis  leány  hálót  kötött. 

Ereszkedett  már  a  nap  lefelé, 
Festegette  a  bokrok  levelét, 
Befestette  pirosra,  sárgára. 
Piros  fátyolt  húzott  a  Dunára. 

A  kis  lyány  a  hálót  csak  kötötte, 
S  im  megzörren  a  bokor  mögötte. 
Ki  az  ?  ki  jön  ?  .  .  .  .  egy  fiatal  vadász. 
»Szép  jó  estét,  galambom;  mit  csinálsz ?« 

»Ha  nem  vak,  hát  látja,  mit  csinálok; 
Látja  az  úr,  hogy  kötöm  a  hálót ;« 
így  felelt  a  kis  leány  kereken, 
Hogy  melléje  lépett  az  idegen. 

Szólt  a  vadász:  »Te  hamis  kis  leány! 
Arczod  rózsa,  de  beszéded  csalány. 
Látom,  te  még  most  is  a  régi  vagy, 
Szemed  s  szavad  a  szívben  sebet  hagy. 


De  ismersz-e,  jut-e  még  eszedbe, 
Hogy  láttuk  már  egymást  az  életbe'  ? 
Láttuk  egymást  egy  hetivásáron  .... 
Emlékszel-e  még  rá,  szép  virágom  ?« 

Felelt  Lidi:  »Azt  én  megengedem, 
Hogy  úrfi  már  találkozott  velem; 
De  nem  olyan  nagyok  szépségei. 
Hogy  el  ne  lehetne  felejteni. « 

S  igy  a  mit  a  vadász  úrfi  szólott, 
Minden  szóra  kapott  egy  jó  tronfot, 
Még  sem  tudott  bosszankodni  rája, 
Arra  a  kis  csintalan  leányra. 

Hát  csak  azon  vette  észre  magát. 
Hogy  a  sötét  éjszaka  már  beállt. 
És  így  szóla:  »Tudod-e,  aranyom. 
Hogy  az  utat  innen  én  nem  tudom. 

Rám  nézve  hát  rettenetes  baj  van. 
Ha  csak  tán  te  nem  könyörülsz  rajtam. 
Légy  kísérőm  csak  az  erdőszélig. 
Vagy  akár  a  szobám  közepéig.* 

Lidi  végig  gondolta  a  dolgot: 
Ez  az  úrfi  oly  sok  szépet  mondott, 
Oly  nyájasan,  oly  szivesmelegen, 
S  ő  mindezért  háládatlan  legyen  ? 

» Világért  sem  leszek  háládatlan!* 
Szólt  a  lyányka  eUiatározottan, 
Szólt  magában,  azután  ezt  mondta 
Fennszóval,  a  vadászra  pillantva: 

»Jőjön  hát  az  úrfi,  jőjön  velem, 
De  hazáig  el  nem  kisérhetem, 
Elkísérem  csak  az  erdőszélig  .... 
Mert  az  embert  könnyen  megítélik. « 

És  elmentek.  Mire  Lidi  megjött, 
Szilaj  Pista  már  régen  kikötött. 
»Régen  várlak,  hol  jártál,  galambom  ?« 
Ez  nem  tudta:  hirtelen  mit  mondjon? 


m. 


Lidinek  a  magaviselete 

Akkor  este  különös  lehete, 

Mert  Pistának  az  sehogysem  tetszett, 

S  kegyetlenül  gyanakodni  kezdett. 

Hejh  a  gyanú  furcsa  gyermek  pedig! 
Müielyest  a  világra  születik, 
Mingyárt  éhes,  mingyárt  enni  vágyik; 
S  ha  jóllakott:  szörnyeteggé  válik. 

Mit  tett  Pista  ?  már  a  másik  este 
Bokor  mögé  bujt  titokban,  s  leste  .... 
Tán  maga  sem  tudta,  hogy  mit  lesett? 
Csak  várta,  hogy  mit  hoz  a  vakeset. 

Nem  soká  várt,  hogy  egy  úr  érkezett, 
S  hallott  tőle  édes  beszédeket, 
Mikre  Lidi  csak  ugy  irult-pirult. 
Szilaj  Pista  mérgében  majd  megfúlt. 

S  ha  még  nem  lett  volna  más,  csak  beszéd. 
De  az  úrfi  meg  is  fogta  kezét 
A  leánynak,  sőt  meg  is  ölelte  .... 
Poklokra  szállt  Pistának  a  lelke. 

Fölugrik,  az  úrfit  megrohanja: 
»Gyilkos,  zsivány,  gaz,  lator,  haramjal 
így  csábítsd  el  más  ember  mátkáját .  . . .« 
S  kirántotta  zsebébői  bicskáját. 

A  bicska  a  vadász  szivének  ment, 
De  a  vadász  puskával  állt  ellent, 
Puskaagygyal  úgy  ütötte  főbe. 
Hogy  hosszában  elbukott  a  fűbe. 

Mikor  Pista  magához  tért  megint. 
Lassan  fölállt,  jobbra-balra  tekint, 
Senkit  sem  lát . . .  sem  vadász,  sem  leány. 
Azt  gondolja:  csak  álmodott  talán. 

Hogy  nem  álom,  azt  onnan  tudta  meg, 
Mert  vére  még  akkor  is  csepegett. 
Sírt  bujában,  sírt,  sírt ....  könnye,  vére 
Összefolyva  csorgott  le  képére. 


IV. 

Szép  Lidihez  a  vadász  el-eljár, 
S  bátorsággal  ölelkezhetnek  már, 
Nem  tartanak  semmi  ellenségtől, 
Szilaj  Pista  eltűnt  a  vidékről. 

Szilaj  Pista  elment  nagy  bujában; 
Hol  bujdosik  most,  melyik  világban? 
Erős  szélvész  volt  szive  bánata. 
Szegény  fiút  messze  ragadhatta. 


Vándo'lt  Pista,  hátra  sem  tekintvén, 
Meg  sem  állt,  csak  a  Bakony  közepén; 
Bakonyerdő  kellő  közepében 
Megpihent  egy  vén  cserfa  tövében. 

Pihent  ám,  de  nem  pihent,  csak  teste- 
Leikét  ő  le  nem  csendesíthette. 
Teste  tó  volt,  lelke  benne  a  hal. 
Bár  a  tó  áll:  a  hal  benne  nyargal. 

>Zsivány  leszek,  zsivány,  útonálló. 
Végesvégül  bitófa-czifrázó! 
Mit  bánom  én?  jussak  a  bitóra. 
Az  lesz  nekem  legboldogabb  óra.« 

Kiült  a  nagy  országút  szélére, 
S  várakozott  jó  módú  vendégre. 
Kinek  oly  nagy  teher  lesz  zsebében, 
Mint  ő  neki  bátorság  szivében. 

Jött  is  egy  úr  nem  igen  sokára. 
Gyorsan  hozta  őt  négy  paripája, 
Négy  paripa  czifra  szép  hintóban. 
Fönn  a  bakon  kocsis  és  hajdú  van. 

»Megállj!«  kiált  Szilaj  Pista  rája, 
»Mozduljon,  a  ki  halálát  várja !« 
A  halálra  egynek  sem  volt  kedve, 
Megállottak,  kővé  merevedve. 

Pista  oda  lépett  s  minden  zseben 
Keresztülment  lelk'ismeretesen ; 
A  mit  talált,  szépen  ki  is  szedte, 
Messzely  bor  árát  sem  hagyott  benne. 

» Elmehettek!*  szóla  mostan  Pista; 
»Hó  megállj !«  kiáltá  a  kocsisra, 
Ki  az  ostort  már  kezébe  vette, 
>Nem  vagyok  én  zsiványnak  teremtve  . . . 

Itt  van,  uram,  egy  fillérig  pénze.* 
Az  úr  reá  nagy  szemekkel  néze. 
Nem  tudta:  a  dolgot  mire  vélje? 
Tán  csak  tréfál  a  haramja  véle? 

Nem  tréfált  ő,  a  pénzt  visszaadta, 
A  hintónak  hátát  fordította. 
És  elindult  és  tovább  bujdosott. 
Vitt  magával  bánatos  haragot. 

Meddig  tartott  bizonytalan  útja? 
Merre  járt-kelt?  ő  maga  sem  tudja; 
Míg  egyszerre  csak  azt  veszi  észre. 
Hogy  a  Duna  partjaihoz  ére. 

Dunaparton  áll  a  révház  felelt, 
Hol  annak  előtte  révészkedett, 
Átellenben  Lidiék  kunyhaja  .... 
Pistának  kél  keserves  sóhaja. 

»Lidi,  Lidi,  mért  voltál  csapodár  ?  .  .  .  . 
De,  szegény  lyány,  tán  meg  is  bántad  már, 
Hű  szeretőd  tán  már  megsirattad, 
A  ki  annyit  szenvedett  miattad. 

Ha  megbántad  hűtelenségedet, 
Elfelejtem  a  megtörténteket. 
Magadat  csak  ezután  becsüld  meg: 
Megbocsátok,  mert  nagyon  szeretlek !« 

Ezt  gondolta  s  a  ladikba  lépé, 
Hogy  átevezzen  a  szigetségbe, 
S  hogy  Lidinek  szóval  azt  elmondja, 
A  mi  mostan  volt  csak  gondolatja. 

Épen  mikor  a  ladikba  lépett, 
Háta  mögött  hallott  ily  beszédet: 
>Hejh,  atyafi,  mi  is  átakarunk. 
Várjon  kend,  jó  borravalót  adunk. < 

Pista  majd  befordult  a  Dunába, 
Mert  Lidit  s  a  vadász-uríit  látta; 
Rajok  ismert,  bár  jó  messze  voltak, 
S  vége  járta  már  az  alkonyainak. 

Félig-meddig  összeszedte  magát, 
Míg  amazok  elérték  csónakát. 
Hejh,  mikor  a  csónakba  bementek, 
Gondolhatni,  mint  rémültének  meg. 

(Szalk-Szent-Márton .) 


Pista  gyorsan  el  kezdett  evezni. 
Nem  lehet  azt  a  kínt  megnevezni, 
A  mit  a  lyány  és  az  úrfi  érzett. 
Nem  tudták:  hogy  kezdjék  a  beszédet. 

Pista  nem  szólt,  hanem  csak  evezett. 
Már  közel  volt  hozzájok  a  sziget, 
És  csak  akkor  vette  észre  magát, 
S  hirtelen  megfordítá  csónakát. 

»Hova?«  szólott  most  az  úrfi,  »vissza  ?« 
»Nem  egészen«,  felelt  neki  Pista, 
>Csak  a  Duna  közepéig  ....  ottan 
Veletek  egy  kis  számadásom  van.« 

És  a  mire  kimondta  ezeket. 
Már  a  Duna  közepén  evezett. 
Itt  a  vízbe  dobta  a  lapátot, 
S  a  ladiknak  legvégére  hágott. 

>>Tudjátok,  mit  ?  .  .  .  .  meguntam  éltemet, 
És  azt  ti  miattatok  untam  meg; 
Elmegyek  a  más  világra  ....  hanem 
Nektek  is  el  kell  ám  jőni  velem !« 

Szólt  s  fölfordította  a  ladikot. 
Mind  a  három  a  Dunába  bukott. 
A  csalfa  lyányt  Pista  megölelte. 
Hogy  mellette  hagyja  őt  el  lelke. 

De  a  midőn  az  úrfit  meglátta. 
Hogy  úszni  tud,  hogy  úszik  javába': 
Utána  ment,  és  őt  ölelte  meg, 
S  küzdöttek,  míg  el  nem  merültenek. 


1847, 


*  * 


BOLOND    ISTÓK. 


»Jön  biz  a,  tagadhatatlan, 
Mindjárt  itt  lesz  a  hátam  megett, 
S  mily  haragos!  soh'  se  láttam 
Ilyen  gyilkos  szemeket. 

Korbácsolja  lovait, 
S  a  gyeplőt  közéjök  vágta, 
Ugy  jön  egyenest  nekem 
Sebesen,  ló  halálába. 

Hallj'  az  úr, 

Legyen  aanyi  embersége, 
Hagyjon  békét  én  nekem, 
Menjen  félre  pokol  fenekébe. 

Hisz  elég  nagy  ez  a  puszta. 
Megférünk  egymás  mellett  is  könnyen 
Mért  törnénk  tehát  egymásra  ? 
Egyik  jobbra,  másik  balra  menjen. 

És  ha  épen  úgy  kivan  ja. 
Hát  meg  is  süvegelem. 
Csak  térjen  ki  az  utamból, 
Csak  hagyjon  békét  nekem.* 

így  beszél  a  jámbor  ifjú 
A  záporhoz,  mely  utána  nyargal. 
De  biz  ez  nem  fordul  el,  hanem 
Utóiéri,  s  dől  rá  vad  haraggal. 

És  az  ifjú? 

Ott  helyben  megáll  merően, 
Mint  Caesar,  midőn  meglátta 
A  gyilkot  Brutus  kezében. 

S  köpenyét,  mint  Caesar, 
Rá  voná  a  képire  .... 
Azaz  hogy  rá  vonta  volna, 
Ha  lett  volna  köpenye. 


De  azért,  mint  a  kinek  nyakál)an 
Egy  pár  bunda  és  köpönyeg, 
Oly  nyugottan  áll,  s  ezt  mondja 
Kimondhatatlan  egykedvüleg : 

»Jó;  ha  nem  hallgatsz  rám, 
Üssön  a  mennykő  beléd. 
Majd  meglátom,  melyikünk 
Unja  meg  elébb. 

Istenemre,  én  vagyok  tán 
A  világon  a  legjobb  keresztyén, 
Mert  biz  annyiszor  még  senki  sem 
Keresztelkedett  meg,  mint  én. 

Mennyit,  mennyit  mos  a  zápor  engem! 

Hanem  hiszen  szerecsent  mos. 

Mert  biz  én  a  milyen 

Egykoron  valék,  olyan  vagyok  most. 

Leáztathat  rólam 

Az  eső  minden  ruhát. 

De  nem  áztathat  le  egyet:  a 

Philosophiát. 

Az  már  aztán  a  szabó, 

A  ki  ezt  a  ruhát  varrja; 

S  miiyen  olcsó!  ingyen  kapni, 

S  még  is  milyen  kevés  hordja.* 

így  elmélkedik  az  ifjú  ember, 
S  erre  oly  jó  ízűt  kaczagott, 
Hogy  a  zápor  megbosszankodott  rá, 
S  még  kegyetlenebbül  szakadott. 

De  az  ifjú  győzte  türelemmel. 
Állt  vidáman  és  nyugodtan; 
Gondola,  hogy  zúgolódni 
Teljesen  méltóságán  alul  van. 

Végre  is  a  mérges  felhő 
Szégyent  vallva  távozék, 
S  szivárványos  lett  —  talán  az 
Ifjú  kedvétől  —  az  ég. 

>Szép  szivárvány!*  szólt  a  vándor, 
i>Mint  életem,  olyan  tarka, 
S  olyan  fényes,  mint  jövendőm 
S  mint  a  paradicsommadár  farka; 

Szép  szivárvány,  szép  diadalív, 
A  verőfény  tiszteletire. 
Hogy  a  vészen,  a  felhőkön 
Győzelmet  nyere; 

Szép  szivárvány,  messze  vagy  te  tőlem. 
Jaj  de  messzehb  még  a  város, 
A  nap  vége  pedig  már  közel, 
És  az  út  irtóztatóan  sáros. 

Én  ugyan  próféta  nem  vagyok. 
Hanem  annyit  merek  jóslani, 
Hogy  ma  nem  gyönyörködhetnek  már 
Bennem  a  város  leányai. 

Sajnálom  szegényeket, 
De  híjába,  nem  tehetek  róla  ...  . 
Hogyha  még  is  szállni  tudnék, 
Mint  amott an  az  a  gólya. 

Mit  csináljak  hát? 
Ha  az  éjét  itt  kinn   töltöm, 
Gyönyörű  mulatságocska  lesz, 
Nedves  háttal  sáros  földön  .... 

Bár  Bolond  Istóknak  hínak. 
Ily  bolond  csak  nem  leszek  — 
Mit  tűnődöm  ?  amott  egy  tanya, 
Bemegyek. 

Zsiványfészek  is  lehet 
Barátságos  alakjára  nézve, 
De  nincs  annak  félelem  szivében, 
A  kinek  még  bányában  a  pénze. 

És  a  kémény  füstölög. 
Ergo  tűz  van  a  konyhán, 
Ergo  megmelegszem,  sőt  még 
Vacsorálok  is  talán. 

Mily  szerencse,  mily  boldogság, 
Hogy  tanultam  logikát, 
Most  ezt  föl  sem  érném  észszcl  .  .  . 
Éljenek  az  iskolák!* 


Ez  komor  tanya, 
A  hová  az  ifjú  megyén, 
Mélyen  benn  a 
Puszta  közepében. 

Félig  ép, 
Félig  rom; 
Ház-e  vagy 
Sírhalom  ? 

Mint  az  árva  gyermekek 
Anyjok  sírhalmánál. 
Egy  pár  vad  fa  körülötte 
Olyan  szomorún  áll. 

És  pedig  nagy  épület, 

Nem  paraszt  kőmíves  rakta, 

Drága  mű. 

Csak  hogy  az  enyészet  Iába  rajta. 

Oldaláról  hull  a  vakolat, 
Kopott  zsaluk  lógnak  lefelé, 
Mint  helyökből  kifeszíté 
Egyik-másik  kósza  szél. 

Az  ajtó  előtt  egy 
Életunt  komondor. 
Ellenséget  s  jó  barátot 
Egyaránt  megmormol. 

Hátul  a  cselédház,  oldalánál 
Egy  öreg  mogorva  béres  lézeng; 
Dolgoznék,  ha  dolgoznék, 
Balta  és  járomszög  a  kezében. 

Minden  oly  bús, 
Oly  kedvetlen. 
Mintha  egy  világnak 
Átka  volna  itten. 

Gondola  is  fiatal  barátunk, 
Hogy  elért  e  tanya  közelébe: 
»A  tatárjárásnak  itt  talán  még 
Mostanában  volt  csak  vége. 

De  ha  benn  még  mostan  is  Timurlán, 
Dzsengizkhán  s  az  egész  Tatárország. 
Még  ugy  is  belépek;  lábamat 
Vissza  még  ez  urak  sem  riasztják.* 

S  a  küszöbre 

És  belépett, 

S  láta  egy  vénséges 

Asszonyképet. 

A  parazsat  túrta 
Csíptető  vasával  ...» 
Szólt  az  ifjú  hozzá 
Elragadtatással : 

»Jó  estét  magának 
Szerelem  galambja, 
Ifjúság  rózsája, 
Nagyanyám  nagyanyja!     ,  .<^ 

De  az  érdemes  bölgy  közbevágott 
A  beszédnek  végét  el  nem  várva: 
>Mit  keres  kend  ?  isten  hírivei 
Menjen  arrébb,  ez  nem  csárda. 

Majd  biz  itt  minden  sehonnait 
Befogadni,  hát  hogy  is  ne! 
Kivált  ilyen  tájban, 
Mikor  itt  van  már  az  este.« 

>Ejh,  babám«,  felelt  a  vándor, 
»Hisz  nem  ment  el  az  eszem, 
Hogy  beüssem  orrom  ilyen  helyre, 
Ha  el  nem  esteledem. 

Ep  azért,  mert  este  van  .  .  .« 
De  szavát  el  nem  végezheté, 
Nagy  csetepatéval  küldte 
Őt  az  asszony  kifelé. 

Ö  nem  tágított.  »Ki  itt  az  úr  ?« 

Kérdezé, 

»Véle  szólok;  vigyük  az  ügyet 

Ö  elé.« 

»Itt  az  úr,  mi  a  baj  ?« 
Szólt  egy  tompa  hang, 
Mintha  szólna  tenger 
Fenekén  haransr. 


És  az  ifjú  lelke  a  pajkosság 
Tarka  köntösét  rögtön  letette, 
S  szólt  illendő  szerénységgel 
S  tisztelettel  közeledve: 

»Jó  uram,  bocsánat! 

Utazó  vagyok; 

Még  ugyan  nem  fagytam  meg,  de 

Nem  is  izzadok. 

Nagyon  utolért  a  zápor, 
Át  találtam  ázni  egy  kicsit, 
Engedelmeddel  fölmelegenném 
S  megszárítnám  a  ruhámat  itt. 

S  ha  jóságodból  ezen  kívül 
Még  maradna  egy  darabka  hátra, 
Azt  csak  arra  használnám,  hogy 
Megmaradnék  itten  éjszakára. « 

»Jól  van«,  volt  a  kurta  válasz, 
S  ezzel  befordult  az  agg. 
Kurta  volt  a  válasz,  ámde  több 
Nem  kellett  az  ifjúnak. 

Fönn  termett  a  tűzhelyen, 
A  láng  mellé  guggolt  szépen, 
S  űlt  kevélyen  és  vidáman. 
Mintha  ülne  egy  királyi  széken. 

»Most  nekem  áll  a  világ !« 
Ekképen  gondolkodék, 
»Tudtam,  így  lesz,  és  azt  is  tudom, 
Hogy  vacsorám  is  lesz  még.« 

Ezt  gondolta,  s  összevissza 
Gondolt  minden  tarkabarkát, 
És  miért  ne  gondolt  volna  ? 
Hisz  Bolond  Istóknak  híták. 


Hófejér  aggastyán  volt  az  úr, 
Hófejér  bajuszszal  és  szakállal, 
Homlokán  kevés  haj,  sok  redő, 
Úgy  állt  ottan  komoly  méltósággal. 

Úgy  állt  ott  merően, 
Mint  egy  sírkereszt, 
Melyet  tél-időben, 
Tiszta  hó  fedez. 

Úgy  állt,  mint  egy  egész  temető. 
Melyben  oly  sok,  oly  sok  a  halott, 
S  látható  volt  jól,  hogy  az  öröm  van 
Legrégebben  eltemetve  ott. 


A  mi  volt  és  a  mi  lesz, 
A  mi  nem  volt  s  nem  leszen, 
Minden,  minden 
Megfordult  a  fejiben. 

S  a  mit  ő  magában  gondolt, 
Ki  is  szokta  mondani; 
No  hiszen  a  vén  anyónak 
Volt  mit  hallani! 

Három  vendégoldalas  szekér 
Sem  bírná  el,  annyit  fecsegett  ott, 
S  olyakat,  hogy  rajtok  az  anyó  is 
Néha  még  —  uram  bocsa' !  —  mosolygott. 

Hejh  pedig  ezt  vajmi  régen, 
Régen  nem  tévé  már, 
Szinte  csikorgott  belé  a  szája, 
Mint  a  megrozsdásodott  zár. 

De  hogy  minden  mértéken  fölül 
Hosszú  ne  legyek: 
Mint  az  ifjú  jóslá,  meghivá  őt 
Vacsorára  az  öreg. 

»Ejnye,  ejnye«,  gondola  az, 
Másod  ízben  rakva  meg  a  tányért, 
»Ez  a  Matuzsálemína 
Hogy  kitett  magáért! 

Hiszen  ez  királyi  vacsora; 

Kár,  hogy  ilyen  búsan  költjük  cl  .  . 

Megszólítom  az  öreg  urat, 

Ha  felel,  ha  nem  felel. 

Jó  uram,  tisztelt  úr. 
Ételed  jó,  de  egy  híja  van. 
Az  az  egy  híja,  hogy 
Nagyon  sótalan. 

Nem  ezt  a  sót  értem  .  .  .  mással 
Szoktam  sózni  én  az  ételt: 
Mutatással, 
Víg  beszéddel. 

A  halak  is  kaczagnának  rajtunk, 
Ekkép  látva  minket .  .  . 
Avagy  siralomházban  vagyunk  Ián, 
S  holnap  már  kivisznek  ? 

Fél  halál  a  hallgatás, 
Tőle  szinte  félek  én ; 
Ha  te  restelsz  beszélni. 
Majd  beszélek  én. 

Történet,  földmívelés,  művészet. 
Csillagászat,  természettan, 
Költészet,  jogtudomány,  kuruzslás. 
Mind,  mind,  mind  a  fejemben  van 

Ismerős  előttem 
Éjszak,  dél,  kelet,  nyugat, 
Jártam  fényes  palotákban 
Es  rongyos  kunyhók  alatt. 

Mondd,  miről  beszéljek  ?« 
És  az  agg  (inkább  szemeivel, 
Mint  hangjával)  ekkép  válaszolt: 
>Engemet  már  mi  sem  érdekel. « 

Petőfi  költeményei. 


>0h,  uram,  ne  mondd  ezt«,  szólt  az  ifju, 
>Isten  ellen  vétkezel  vele .  .  . 
Elzárkózni  e  dicső  világtól, 
A  mely  széppel,  jóval  úgy  tele!* 

»Tele  széppel,  jóval«,  mormogá  az 
Aggastyán  fejét  megrázva, 
»Tele  széppel,  jóval,  meglehet,  de 
Legfölebb  csak  néhányok  számára. 

Majd  ha  hetven,  nyolczvan  év  keservét 
Hordod  a  szíveden, 
S  közte  még  csak  egy  hervadt  virág. 
Egy  szép  emlék  sem  leszen, 

Majd  ha  dőlni  készül  élted  fája, 
S  azt  sem  mondhatod, 
Hogy  ágán  a  boldogság-madár 
Egyszer  nyugvék,  egy  dalt  csattogott. 

Hanem  a  kínszenvedések  függtek 
Rajta,  mint  akasztott  emberek: 
Akkor  mondd  meg,  milyen  a  világ, 
Akkor  mondd  meg,  fiatal  gyerek. 

Tél  vala  már  ifjúságom, 
Hát  öregkoromnak. 
Hát  ennek  még 
Milyen  nevet  adjak  ? 

Szerettem;  szerelmem  angyal  volt, 
Ott  fönn  született  az  égben, 
S  gyalázat  sarával  megdobálva 
Halt  meg  itt  lenn,  a  földön,  szeméten. 

Hogy  virágtalan  volt  tavaszom, 
Kétségemnek  rémeit  legyőzve. 
Jó  reménynyel  néztem  a  kalászos 
Nyár  elé  és  a  gyümölcsös  őszbe. 

Eljött  s  elment  mind  a  kettő, 
És  mi  hasznom  benne  ? 
Hogyha  mindent  elbeszélnék, 
Szíved  megrepedne. 

Hosszú  fájdalom  rövid  tartalma: 
Sírban  két  jó  gyermekem. 
Még  egy  él,  és  ez  rósz  ember 
És  irántam  idegen. 

Elhagyám,  s  már  nem  láttam  sem  ő,  sem 
A  világot  tíz  esztendő  óta, 
És  ezóta  nincs  egyéb  érzelmem, 
Mint  bevágyni.  be  a  koporsóba. 

En  bevégzém  számadásom 
Az  élettel, 

Mit  akarhat  még  velem,  hogy 
Nem  ereszt  el? 

Kiivott  már  mindent,  bennem 
Semmi  nem  maradt, 
Mért  nem  dobja  hát  el  már  az 
Üres  poharat? 

Átkozott  légy,  élet, 
Légy  elátkozott, 
A  ki  rabszolgádat 
Ekkép  kínozod! 

Átkos,  átkos  a  világon  minden, 
Egy  van  csak,  mi  áldást  érdemel, 
Az  az  egy  kicsiny  gödör,  hová  az 
Élet  minket  nem  kisérhet  el. 

Milyen  áldás,  ott  lenn  porladozni. 
Elfeledni,  hogy  valánk. 
Hogy  ama  nagy  kínpadon  szenvedtünk, 
A  melynek  neve  világ !« 

Itt  megállott  a  sok  évnek 

És  sok  búnak  embere, 

És  az  ifjú  szót  emelni 

Csak  hosszú  szünet  multán  mere: 

» Szent  előttem  minden  fájdalom, 
Kettősen  szent  az  öreg  szive  .... 
Nem  akarlak  bántani;  bocsáss  meg, 
Ha  beszédem  lelked  sértené. 

Jó  uram,  te  vétkezel. 
Tűrd  tehát  a  büntetést, 
Mely  ha  nagy,  azért  az,  mert 
Bűnöd  is  nagy:  a  kétségbeesés. 

Ez  a  bűnök  koronája, 
Minthogy  ez  nem  más. 
Mint  a  legsötétebb 
Istentagadás. 

A  kétségb'esés  pokoli  hang, 
A  mely  fölkiált  az  égre: 
Nincs  tebenned  isten,  a  kinek 
Gondja  volna  az  emberiségre. 

S  méltó  rá  bizonynyal, 
A  ki  ezt  kimondja. 
Róla  hogy  kezét  a 
Jó  isten  levonja; 


Mert  van  a  világnak  atyja, 
Van  egy  hű  gondviselője, 
Minden  ember  megláthatja, 
A  ki  el  nem  fordul  tőle. 

Csak  ne  legyünk  türelmetlenek! 
Néki  sok  a  gyermeke, 
Ne  kívánjuk,  hogy  minket  tegyen 
Mindeneknek  elibe. 

Itt  a  törvény:  »várj  sorodra*, 
És  nem  vársz  hiába; 
Mint  a  nap  a  föld  körűi,  úgy 
Vándorol  jósága. 

S  nincs  itt  a  kit  elkerülne, 
Ha  ma  nem  jött,  eljön  holnap  .  .  . 
Míg  az  ember  boldog  nem  volt. 
Addig  meg  nem  halhat. 

S  a  boldogság  soh'  sem  késő, 
És  ez  oly  bűvszer,  mitül 
—  Essék  csak  egy  csepp  beléje  — 
Egy  tenger  megédesül.« 

Még  soká  beszélt  az  ifjú, 
És  az  agg  mindig  jobban  figyelt, 
S  ugy  szivá  be  lelke  e  beszédet 
Mint  a  gyermek  az  anyatejet. 

És  midőn  elhallgatott  az, 
Álmélkodva  kérdezé  az  agg: 
»Hol  tanultad  ezeket  ? 
Ki  vagy,  ifjú,  hogy  hínak  ? 

Az  pedig  a  komolyságot 
Már  nagyon  megunta, 
S  válaszát  vidáman,  pajkosan 
Ilyeténkép  mondta: 

»Hol  tanultam  ezeket? 
Egy  bagoly  beszélte, 
A  midőn  egy  vészes  éjjel 
Egy  odúban  háltam  véle. 

Ki  vagyok  ?  sehonnai, 
Se  országom,  se  hazám. 
Valamely  vándormadár 
Lehetett  az  ősapám. 

Járok-kelek  a  világban, 
Ma  itt  vagyok,  holnap  olt, 
És  a  kinek  tetszik,  annak 
Emelek  csak  kalapot. 

Minél  többet  éhezem  és  fázom, 
Annál  több  az  örömem, 
Mert  annál  szebb  lesz  jövendőm, 
Minél  rútabb  jelenem. 

S  hogy  hínak  ?  biz  én  már  jóformán 
Elfeledtem  igaz  nevemet, 
Azt  tudom  csak,  hogy  most  a  világ 
Bolond  Istóknak  hí  engemet.« 

Másnap  reggel  Bolond  Istók 
Fölvevé  kis  batyuját, 
Oda  állt  a  vén  gazdához 
És  elmondá  búcsúját: 

»Isten  hozzád,  jó  öreg,  ha  egykor 
Boldog  lészsz,  gondolj  reám, 
Jussak  akkor  az  eszedbe,  a  ki 
Boldogságodat  megjósolám.« 

Megfogá  kezét  a 

Remegő  aggastyán, 

S  szóla,  s  egy  nehéz  könny 

Pergett  végig  arczán: 

»Isten  hozzád,  ifjú  ember, 
A  kitől  én  ...  a  ki  bennem  . . . 
A  ki  nékem  . . .  látod,  látod, 
Hogyan  kell  a  szót  keresnem. 

Isten  hozzád  ....  vagy  nem, 
Mondok  valamit: 
Ne  búcsúzzunk  még  el, 
Maradj  vélem  itt. 

Maradj  itt,  míg  meg  nem  unod 
E  tanyát, 

És  ha  tetszik,  maradj  itt  az 
Élten  át. 

Mondd  el,  a  mit  tennap  mondtál, 
Mondd  még  százszor  el  nekem, 
Olyan  jól  esik  azt  hallanom, 
S  végre  majd  el  is  hiszem, 

Ugy-e  itt  maradsz,  barátom  ?« 
Szólt  az  ifjú:  »Maradok; 
Kötelességem  maradni, 
Ha  már  így  van  a  dolog. 

Az  olyan  beszédben 
Ha  kedved  telik. 
Elbeszélek  én,  ne  félj,  akár 
Száz  esztendeig  . . .« 


Kinn  azonban  zaj  van, 
Kocsi  érkezett; 
Kocsi  itt  e  pusztán! 
Vajon  ki  lehet  ? 

»Nem  szabad  bejőni  senkinek  !< 
így  kiálta  ki  az  agg  .... 
»Én  nekem  sem,  nagyapám  ?« 
Szól  kivűl  egy  édes  női  hang. 

És  kinyílt  az  ajtó. 
És  bejött  a  lyány, 
Oly  fiatal,  oly  szép, 
És  oly  halovány! 

S  rá  borult  a  bámuló  öregre, 
Könnye,  csókja  égeté  kát  arczát, 
S  így  önté  ki 
Lelke  harczát: 

»Unokád  függ  rajtad,  nagyapám, 
Úgy  ölellek  át,  mint  a  keresztet. 
Áhítattal  és  reménynyel . .  .  hangom 
Fájdalomtul  és  örömtül  reszket. 

Jöttem  hozzád  ótalmat  keresni. 
Hol  találnám  azt,  ha  nálad  nem  ? 
Jaj,  hogy  erre  rászorultam,  s  százszor 
Jaj,  hogy  apám  az  én  ellenem! 

Tőle  fátok,  védj  meg  ellenében; 
Szívtelenűl  férjhez  menni  készt. 
Van-e  annak,  van-e  annak  szíve, 
Ki  egy  szívet  összetörni  kész  ? 

Kérelem  s  könny,  mind  hiába  volt, 
Kőszoborra  hulltak  könnyeim  .... 
Oh,  ha  itt  is  ugy  járok,  mint  ottan, 
Lesz-e  több  ily  sors,  mint  az  enyim? 

Értem,  értem,  mit  jelent  e 
Szemrehányás  szemeidben, 
TJgy-e  azt,  hogy  az  utósó 
Szükségből  vagyok  csak  itten  ? 

Ne  Ítélj  meg,  százszor  jöttem  volna, 
S  apám  tiltá,  hogy  ne  jőjek  el, 
Ö  monda,  hogy  senkit  sem  szeretsz  te  . . 
Ah,  hogy  őt  mindig  vádolnom  kell! 

Csak  hogy  itt  vagyok  végtére, 
El  sem  hagylak  már  ezeníal, 
Hogyha  csak  te 
Ki  nem  kergetsz  hajlékodbul.< 

Mennyit  nem  akart  felelni 
E  beszédre  az  aggastyán, 
És,  egy  szó  kevés,  de  annyi 
Sem  jöhetett  ki  az  ajkán. 

Könnyhullása,  zokogása 
Volt  a  felelet. 

És  hogy  édes  könnyekot  sír, 
Látni  lehetett. 

Mint  két  árviz,  a  mely  ' 

üsszejő, 

Összefolyt  fölötte 
Múlt  s  jövő, 

És  e  tenger  őt  örök 
Elnyeléssel  fenyegette, 
Vagy  ha  éleiét  nem  is,  de 
Elméjét  nagyon  féltette. 

Végre  is  csak  tört  eszméket  monda: 
>Van  tehát,  ki  engem  is  szeret. 
Mintha  feketedni  érzeném 
Ezeket  a  fejér  fürtöket! 

Mily  kicsiny  volt,  hogy  utószor  láttam  . 
Milyen  szépen  néz  reám  .... 
Ifjú  ember,  hol  vagy  ?  nézz  ide, 
Ez  az  én  kis  unokám! 

Ifjú  ember,  addsza  kezedet. 
Mert  hiszen  te  mondtad: 
Míg  az  ember  boldog  nem  volt. 
Addig  meg  nem  halhat. 

0  hozzám  jött,  volt  bizalma  bennem  . 
Többé  már  el  sem  hagy  .... 
Védni  foglak  isten,  ember  ellen. 
Kis  unokám,  ne  félj,  jó  helyen  vagy. 

És  ki  tudja,  még  mit 
Össze  nem  beszélt, 
Összevissza  hányva 
Végét,  elejét. 

Kinn  azonban  újra  zaj  van, 
A  leányért  apja  jött. 
De  kilép  az  agg  s  reá  dörg: 
>Át  ne  lépd  e  küszöböt, 

Nem  szentségtelen  lábnak  való  ez, 
A  tied  szentségtelen  .... 
Vagy  jer,  azt  megteheted:  taszíts  el 
És  gázolj  keresztül  testemen. 


Lyányod  itt  van  ....  lyányod  9 
Többé  nem  tiéd, 
Mért  is  volna  ?  őt  ugy  is  csak 
Veszni  kény  szeri  tenéd. 

Megtagadtad  egykoron  apádat, 
Megtagad  most  téged  gyei-meked  .  .  . 
Él  az  isten  s  őrizi  törvényét, 
Őrködik  az  igazság  felett. 

Meg  nem  átkozlak,  de 
Meg  sem  áldalak  . . . 
Menj  el  ugy,  hogy  többé 
Ne  is  lássalak. « 

És  a  fiú  nem  mert  közeledni, 
Összezúzva  távozék. 
Apja  keményen  parancsolói ag 
Nyújtotta  ki  jobb  kezét; 

Úgy  állt  ott  az  aggastyán 
Bús  hideg  fönségben. 
Mint  a  jégnek  oszlopa 
Éjszak  tengerében. 

A  midőn  már  messze  járt  fia, 
Egy  sóhajt  küldött  utána, 
Egy  kebeltépő  sóhajt, 
S  beballagott  hajiokába. 

Odabenn  nagy  hallgatás  lett. 
Mélyen  hallgatának. 
Végre  szólt  az  ifjú  vándor 
Az  öreg  gazdának: 

»Most,  uram,  már  ugy  hiszem,  hogy 

Én  fölösleges  vagyok, 

Van  már,  aki  majd  vigasztal, 

A  ki  földerítni  fog. 

Jó  kedvemmel  és  vándorbotommal 
Megyek  én  megint  a  magam  útján . 
Isten  hozzád,  öreg  ember. 
Isten  hozzád,  ifiú  lyány.* 

Menne  is,  ha  őt  a  gazda 
Meg  nem  fogná, 

S  nyájas  keménységgel  így  nem 
Szólna  hozzá: 

»Az  elébb  maradni  kértelek, 
Mostan  ezt  parancsolom, 
Láss  boldogságomban  is, 
Hogyha  láttad  bánatom.* 

^Maradok,  ha  úgy  kívánod, 
Sőt  maradok  örömest«, 
Szólt  az  ifjú,  »de  egy  kikötéssel: 
Én  leszek  a  gazda,  mindenes. 

Lyány  levén  a  háznál. 
Rendnek  is  kell  lennie, 
És  így  bízni  kell  a  kormányt 
Ügyes  ember  kézire. 

Én  világlátott  ember  vagyok, 
Meglásd,  mit  csinálok 
E  házból,  mely  most  beillenék 
Medve-  és  farkastanyának. « 

S  hozzá  látott  a  dologhoz, 
A  cselédség  véle, 
Lusta  nép  volt,  hanem  őket 
Váltig  ösztökélte. 

Seprő,  meszelő,  sikárló, 
Szappan,  minden  működék, 
S  harmad  napra  a  tanyát  már 
Majd  magok  .sem  ismerek. 

Minden  tiszla,  fényes,  mint  a 
Katonaruhán  a  gomb, 
Nincs  sehol  a  régi  rozsda, 
Régi  szenny  és  régi  gond. 

S  ez.  Bolond  Istók  öcsém, 
Ez  mind  a  te  munkád, 
Ember  vagy,  ember  a  lelked  is, 
Akárki  mit  mond  rád. 

Tudja  ő  jó],  mit  hogyan  kell, 
Hagyjátok  csak  őt  magára, 
Tudja  azt  is,  hogy  a  szép  lyány 
Nem  haragszik  a  virágra. 

Annak  hát  az  ő  okáért 
Hajnalonként  kimegy  a  pusztába, 
Összeszedi  a  sok  szépen-nyiló 
Vadvirágot,  s  köti  bokrétáb?. 

És  ezt  a  lyányka, 
Hogyha  felkel, 
Ablakában  látja 
Minden  reggel. 

Reggelenkint  szép  virágbokréta, 
Nap  hosszában  tarka  víg  beszéd  . 
Hejh  dicséri  az  öreg  az  ifjú 
Elméjét,  a  lyány  pedig  szivét! 


És  igy  telnek,  igy  röpülnek 
Órák  és  napok, 

Sőt  még  ugy  sem  hazudok,  ha 
Mondok  egy  pár  hónapot. 

Hogy  múlt  el,  hogyan  nem. 
Azt  nem  tudja  senki, 
De  hogy  elmúlt  szépen, 
Nem  tagadja  senki. 

S  már  akárhogyan  húzzuk,  halasztjuk, 
Végre  is  csak  el  kell  mondani  .... 
Szinte  restelem  leírni, 
Olyan  furcsa  valami. 

Nagyon  egyszerű  dolog  különben: 
A  fiú  fölszedte  holmijét, 
S  a  vándorbottal  kezében 
Az  öreg  elébe  lép, 

S  szólt,  azaz  csak  szólott  volna, 
S  nem  tudott,  csak  szája  mozgott, 
Elfelejtett 
Minden  hangot. 

De  az  öreg  szó  nélkül  is 
Általlátott  szándokán, 
Nem  különben,  a  ki  ott  állt 
Másfelől,  a  kis  leány. 

És  egyszerre  csak  elkezdtek 
Sírni  mind  a  ketten, 
S  rá  kezdte  az  ifjú  is,  tán 
Még  keservesebben. 

Ugy  megsírtak,  sírdogáltak. 
Jobban  sem  kell, 
Egyszer  ülőhelyéből  a 
Gazda  fölkel. 

És  hátáról  a  tarisznyát 

Leveszi, 

A  leány  meg  kezéből  a 

Botot  veszi  ki. 

És  azóta  nyugszik 
A  tarisznya  s  bot. 
Bolond  Istók  többé 
El  nem  távozott 

Nem  volt  bolond, 
Hogy  távozzék. 
Onnan,  a  hol 
Ugy  szerették!  -^  —  — 

Már  kevés  virág  van  a  pusztában, 
Mert  az  őszi  szelek  fújnak, 
De  vagyon  még  annyi,  hogy  elég  lesz 
Menyasszonyi  koszorúnak.  —  —  — 

A  midőn  a  templomból  mint 
Feleség  s  férj  jöttének, 
E  szavaknál  egyebet  nem 
Mondhatott  a  jó  öreg: 

» Gyermekeim,  legyetek 
Mindig  ilyen  boldogok  .... 
Már  én  is  tudom,  mi  a 
Boldogság,  meghalhatok.* 

»Nem  szabad  meghalnod*,  súgta  a  vő, 
» Hátra  van  még  valami: 
Unokádnak  gyermekit  idővel. 
Őket  is  meg  kell  még  áldani !«  —  — 

Évek  jöttek,  évek  mentek, 
Mindenik  vetélkedett, 

(Pest.) 


Melyik  adjon  a  másiknál 
Ö  nekik  több  örömet. 

Most  pedig  .  .  .    elmondjam-e,  ne    mond- 
Űzik  a  felhőket  a  szelek,  [jam  ? 

Nagy  pelyhekben  sűrűn  omlik  a  hó. 
Hó  a  földön,  éj  a  hó  felett. 

A  pusztában  csak  egy  fény  világít, 
A  tanyának  mécsvilága  ez. 
Boldogokra  vetheti  világát, 
Ugy  tetszik,  hogy  örömében  rezg. 

A  tanyában,  jó  meleg  szobában, 
Pattogó,  szikrázó  tűz  körűi 
Az  aggastyán,  a  férj,  a  menyecske 
És  egy  pár  kis  pajkos  gyermek  űl. 

A  menyecske  fon  s  dalol;  nagyapja 
S  férje  játszik  a  két  fiúval.  — 
Kün  süvít  a  tél  viharja  ...  ott  benn 
Perg  a  rokka  s  vígan  zeng  a  dal ....  — 

Zordon,  de  ragyogó,  lovagkor!  kiégett 
Piros  éj  szaki- fény !  újra  meggyújtalak, 
Képzetem  fáklyája  újra  meggyújt  téged, 
S  lángodnál  látszik  a  tündérkert  újólag. 
Melynek  oly  szép  fája  volt  s  oly  szép  virága: 
Vitézség  cserfája,  szerelem  rózsája!  —  — 

Idó'sb  Rákóczi  György  két  száz  esztendővel 
Ezelőtt  elhagyta  szép  Erdélyországot, 
S  a  hitszabadságért  küzdő  seregével 
Bátran,  elszántan  a  magyar  földre  vágott; 
Gömör  bérczei  közt  magas  Murány  vára 
Rá  s  katonáira  nyilt  kapukkal  vára. 

Bethlen  szép  özvegye  volt  Szécsi  Mária, 
Ki  megérkezésén  ekkép  üdvözölte: 
»Üdvez  légy,  fejdelem,  Erdélynek  hős  fia, 
Lelked  rokon  s  Szécsi  Máriának  lelke. 
Ugyanaz  ügy  köti  össze  lelkeinket, 
Azért  kezet  fogni  mi  gátolna  minket? 

Itt  van  íme  jobbom,  add  ide  jobbodat, 
Bátran  szoríthatod,  bátran  megrázhatod: 
Apám  s  férjem  hős  volt,  hát  sikoltásomat 
Asszony  létemre  is  hallani  nem  fogod. 
így,  Rákóczi  bátya;  most  szent  a  frigy  velem, 
Barátod  barátom  s  ellened  ellenem !« 

Tovább  ment  Rákóczi  a  frígykötés  után. 
Serege  kis  részét  hagyván  csak  ott  őrül. 
Ha  jön  ellen,  jőjön;  csak  mosolyog  Murány 
Rá  a  víhatatlan  sziklai  tetőrül  .... 
Magas  és  meredek,  fölnyúl  a  fellegig, 
Tán  még  a  villám  is  alatta  születik. 

Jött  is  az  ellenség,  pedig  nem  sokára, 
A  haragra  lobbant  császár  emberei ; 
Őket  a  pártütő  várnak  ostromára 
Vitéz  Vesselényi  Ferencz  vezéreli, 
Követet  nevez  ki,  hogy  a  várba  menne, 
S  vagy  megadást  hozna  vagy  harczot  üzenne. 

Elindult  a  követ,  be  is  bocsáttaték, 
Bethlen  szép  özvegye  kérdé :  mit  kívánna  ? 
»Vár  kapitányával  szólni  óhajtanék,* 


,Szólj,  felelt  a  hölgy,  én  vagyok  kapitánya.' 
Elbámult  a  követ,  hogy  ne  iDámiilt  volna  ? 
Ily  kapitánnyal  még  soha  sem  volt  dolga. 

Azután  elkezdé  s  mondta  mondókáját. 
Mely  röviden  hangzék,  csak  ennyibül  állott: 
»Megnyitjátok-e  ti  nekünk  Murány  várát? 
Vagy  mi  magunk  nyissuk  meg,  aztakarjátok  ?« 
Kurta  megtagadás  volt  a  válasz  érte. 
Azt  is  gúnyos,  büszke  mosolygás  kisérte. 

Visszakallogott  a  követ  a  vezérhez, 
S  eléje  terjeszté,  kivel  és  mit  beszélt. 
Vesselényi  maga  sem  tudja  mit  érez? 
Mijét  bántja  e  hír:  szivét-e  vagy  eszét? 
Lelkére  sötéten,  sűrűn  jött  a  felleg, 
És  belőle  ilyen  villámok  löveltek: 

»  Ördög  és  boszorkány,  még  csak  ez  volt  hátra, 
Hogy  fejkötő  ellen  szögezzem  ágyúmat; 
Rá  találok  lépni,  jó  asszony,  pártádra, 
S  majd  pártáddal  együtt  fejed  is  leszakad. 
Tán  üres  a  konyhád,  nincs  mit  kotyvasztanod, 
Hogy  főzőkanál  helytt  most  a  kardot  fogod. 

Soha  sem  hallotta  ez  asszony  híremet  ? 
Vesselényi  hírét,  hogy  így  ki  mer  kötni  ?  .  .  . 
Holnap  halvány  lesz  a  hajnal,  mert  elijed, 
Olyan  ágyúdörgés  miatt  fog  ébredni, 
S  mire  ő  elszalad  és  a  nap  föltámad, 
Murány  égő  romján  gyújtom  meg  pipániF  i. 

Hm,  fegyveres  asszony!  furcsa,  furcsa  Ijhet, 
Olyanforma  tán,  mint  szoknyában  a  férfi. 
Tehát  amazonok  csakugyan  termének, 
Melyekről  nem  egyszer  hallottam  regélni  ?  . . . 
S  mondja  követem,  hogy  szép  és  ifjú  asszony. 
Meg  kell  látnom,  igen,  meg!  el  nem  mulasz- 

[tom.« 

A  vezérnek  hosszú  volt  ez  a  nap,  hosszú, 
Két  madár  szállott  rá,  türelmét  ostromló: 
Tarka  kíváncsiság  és  fekete  bosszú. 
Kerepelő  szarka  és  károgó  holló. 
Végre  jött  az  éj  s  ment,  viradni  is  kezdett .  .  . 
A  vár  tetejéről  lesz  szép  nézni  ezt^t, 

Jött  az  ifjú  hajnal,  az  ékes  levente, 
Ragyogó  szép  csillag  a  kócsagtoll  fején, 
S  vállán  újdonat-új  piros  bársony  mente: 
Így  jött  elé  fényes  diadalszekerén  .... 
Megölte  az  éjét,  fejét  vette:  vére 
Fölfeccsent  egész  a  fellegek  szélére. 

A  köd  pedig,  az  éj  csüggeteg  tábora, 
Mert  fő  nélkül  maradt,  futni  kezde  gyáván, 
S  oszladozott  számos  apró  csoportokra. 
És  elbújt  a  völgyek  legtitkosabb  táján, 
Ott  végsó'  kétségbeesés  szállá  rája, 
S  fölakasztá  magát  fenyőfák  ágára. 

Ezalatt  Murányon  a  nép  talpon  terme. 
Látván,  hogy  ott  kinn  az  ellenség  sem  alszik. 
Fegyverre!  kiáltá  a  vezér,  fegyverre! 
Szava,  mint  pacsirta  éneke,  ugy  hangzik, 
Mert  Szécsi  Mária  volt  a  vezér  maga. 
Vagy  talán  leesett  a  hajnal  csillaga  ? 

Pej  paripa  tombolt,  prüsszögött  alatta, 
Békétlenűl  rágván  szájában  a  vasat; 
Oldalán  aranyos  kardját  csattogtatta, 
Keblén  aczél  pánczél,  fején  aczél  sisak. 
Fényes  volt  pánczélja,  sisakja,  szablyája. 
De  legfényesebb  volt  szeme  két  gyémántja. 

Állt  sorban  a  sereg,  s  előtte  vezére, 
Várván,  hogy  megszólal  a  sok  ágyú-torok. 
Melyek,  kitéve  a  szomszéd  hegytetőre, 
Néztek,  mint  a  lánczrakötött  komondorok, 
De  ím,  a  várba  az  ágyúdörgés  helyett 
Az  ellenségtől  egy  új  követ  érkezett. 

Szép  ifjú,  a  milyen  csupán  magyar  lehet, 
Tüzes  két  szeme  a  bátorság  fáklyája. 
Mely  koporsóba  vagy  diadalhoz  vezet .... 
Még  is,  nézzétek,  hogy  Máriát  meglátja, 
Arcza  piros  vére  futni  kezd,  ugy  rémlik, 
Fut  lefelé  mélyen,  meg  sem  áll  szivéig. 

Ott  áll  haloványan  a  vezérhölgy  előtt, 
És,  mint  a  nyelvetlen  harang,  oly  szótalan. 
Mindenki  gyávának,  ijedtnek  tartja  őt. 
Csak  Mária  tudja,  csak  ő:  mi  baja  van. 
Az  asszony  ne  látna  férfiak  lelkébe  ? 
Ne  látná,  mennyire  hatott  be  szépsége  ? 

S  melyik  asszonynak  nincs  kedvére,  ha  tet- 
Egyet  emelt  fején  a  fiatal  özvegy,  [szik? . . . 
Ajkát  rejtett  mosoly  vonásai  jegyzik. 


S  a  megzavarodott  ifjúhoz  közel  megy. 

Egy  ugrással  vitte  mellé  paripája. 

Nagy  nehezen  megnyílt  a  követnek  szája: 

>Asszonyom,  még  egyszer  küld  hozzád  a  vezér 
Császári  királyi  fönségünk  nevében. 
Add  meg  magad,  add  meg  a  várat,  a  mig  kér. 
Megbánás  terem  a  makacsság  földében. 
Nézd,  ott  állanak  az  ágyu-oroszlánok, 
Melyek  tüzet  hánynak  s  halált  bőgnek  rátok.  <' 

Mária  mosolygott,  s  szólni  ekkép  kezdett: 
»Köszönöm  vezéred  szíveá*  jó  'karatját. 
Hogy  a  fenyegető  bajra  figyelmeztet, 
De  mondd  meg,  hogy  azt  itt  fölöslegnek  lart- 
Küldje  oroszlánit;  mire  ide  jutnak,  [ják. 

Lábainknál,  mint  kis  kutyák,  meglapulnak. 

Magasak  a  sziklák,  erősek  a  falak  .... 
És  hogyha  nem  volna  sem  egyik,  sem  másik. 
Itt  vannak  kardjaink,  hogy  oltalmazzanak 
Vérünk  kifolytáig,  lélek-szakadásig!« 
S  megüté  oldalán  a  fölcsengő  kardot, 
S  lelkesedve  tovább  ily  beszédet  tartott: 

» Jertek,  ha  jöhettek:  ha  gyöngék  falaink, 
Megmutatjuk  azt,  hogy  karjaink  erősek; 
Eldőlhet  a  sáncz,  de  bátorságunk  nem  ing: 
Meghalhatunk,  de  úgy  halunk  meg,  mint  hősek : 
Ha  itt  e  lobogó  helyett  más  lengedez,  [lesz.« 
Mi  már  azt  nem  látjuk,  mert  szemünk  hunyva 

Végig  hallgatá  a  követ  e  beszédet. 
Vagy  tán  nem  is  hallá,  csak  az  asszonyt  látta, 
S  szemeitől  lelke  meggyuladt  s  ugy  égett. 
Mint  Ítéletkor  majd  az  isten  világa. 
Meghajtá  magát  —vagy  meg  sem  hajtá  talán  — 
Ment,  s  vitte  mélységes  sebét  bal  oldalán. 

Bethlenné  pediglen,  titkos  kedvtelésben 
Küldé  tekintetét  a  távozó  után,  [nem, 

S  ezt  gondolta:  »Kár  volt,  tovább  nem  beszél- 
Maradt  volna  még  itt,  s  nézett  volna  . . .  reám. 
Szép  ifjú!  szemével  több  bajt  okozhatna. 
Mint  vezére  minden  fegyveres  hatalma. « 

Midőn  már  a  követ  a  kapuhoz  ére, 

A  hogy  úgy  fölszedte  elszórt  eszméletét, 

És  a  porkolábtól  Íróeszközt  kére. 

Irt,  s  ily  szókkal  adta  át  megirt  levelét: 

»Ugy  jártam,  barátom,  mint  járt  hajdanában 

A  szultán  követe  Mátyás  táborábaii, 

Tudod,  hogyan  történt?  a  nagy  király  elé 
Vitték  a  törököt.  ,A  szultán  üdvezel/ 
Megzavarodtában  e  két  szót  hebegé, 
S  tovább  nem  mehetett  elakadt  nyelvivel. 
Miket  el  nem  mondtam,  mik  reám  bízattak, 
E  levélbe  írtam,  add  át  asszonyodnak. « 

Ezt  cselekedni  a  porkoláb  nem  késék. 
Lóhátról  olvasta  a  hölgy  az  iratot. 
Jó,  hogy  meg  nem  látták  nagy  meglepetését. 
Mely  miatt  a  lóról  csak  hogy  le  nem  bukott. 
Le  is  szállt  hirtelen,  magát  összeszedé, 
S  tettetett  közönVhyel  ment  szobája  felé. 

Alig  várta,  alig  várta,  hogy  benn  legyen. 
És  midó'n  béére,  pánczélát  ledobta, 
Hogy  könnyebb,  szabadabb  lélekzetet  vegyen, 
S  zajló  szíve  meg  ne  repedjen  alatta. 
Sisakja  sem  kellett,  messze  félreveté  .... 
Elég  súly  most  szíve;  mért  terhelje  fejét? 

És  ha  már  nincs  pánczél,  sem  sisak  fölötte, 
Mit  csináljon  a  kard  egyedül  oldalán  ? 
A  kardot  is  többi  fegyveréhez  tette, 
S  oly  kiméivé,  mintha  félne  tőle  talán. 
Igen,  melyet  eddig  kivonva  forgatott, 
Mostan  fél  a  kardtól,  bár  hüvelyében  volt. 

Marsból  Venus  termett.  így  változik  által 
A  haragos  vihar  bágyadt  fúvalommá, 
így  változik  át,  mely  gyújtott  sugarával, 
A  tüzes  nap,  enyhe  szelid  alkonyattá. 
És  a  szem,  mely  elébb  villámot  lövelt  szét, 
Arcza  két  rózsáját  harmattal  füröszté. 

Többször  olvasá  már  a  kapott  levelet, 

S  újra  elolvassa  ....  reszket  keze  s  lelke  .... 

> Gyönyörű  szép  asszony, szép  mindenek  felett! 

Egy  eszem  volt,  azt  is  látásod  elvette. 

De  ez  egy  ész  helyett  adott  ezer  szivet  .... 

Csillagok  csillaga,  valamennyi  tied! 

Kell,  hogy  még  lássalak,  az  ütközet  előtt. 
Melyben  eleshetem.  Kell,  hogy  meglássalak. 
A  kárhozat  keze  vonna  rám  szemfedőt, 
Ha  már  nem  látnálak,  dicső  tündér  alak. 
Mutasd  meg  magad  egy  rövid  pillanatban. 
Csak  a  mig  előttem  szíved  egyet  dobban. 

Mondj  akármily  utat,  hogy  hozzád  mehessek, 
Ha  az  alvilágon  visz  is  az  keresztül, 
É5  ha  ott  leszek,  ha  láttalak:  öless  meg! 


Szívesen  veszem  a  halált  is  kezedbül.  — 
Vesselényinek  irj  vagy  izenj,  ha  izensz 
Mert,  ki  előtted  volt,  Vesselényi  Ferencz.« 

E  lángoló  szavak  voltak  e  levélben, 
De  ki  írná  le  azt,  leírni  ki  tudná: 
Mi  volt  és  mi  nem  volt  Mária  szivében, 
A  midőn  szemeit  e  sorokon  tartá  ? 
Tengeri  szélvész  ment  át  zajongó  keblén, 
Fehér  hullámait  magasan  emelvén. 

És  e  hullámok  közt  egy  kicsiny  kis  sajka, 
A  szív,  hánykódott,  de  evezett  vakmerőn; 
Egy  egész  világnak  kincsét  vitte  rajta 
A  félelmet  hírből  sem  ismerő  remény. 
Messze  látszott  még  a  part,  de  immár  látszott, 
És,  ha  nem  volna,  ez  adna  bátorságot. 

>Irok  neki«,  szólott  a  szép  hölgy  magában. 
Hosszan  gondolkodott,  gondolt  is  sok  szépet. 
De  mikor  azt  hitte,  hogy  már  ott  tollán  van, 
Azt  vette  észre,  hogy  megint  messze  tévedt. 
Végre  csak  ezt  írta  válaszul  hamarján: 
»Éjfélkor  légy  a  vár  délnyugati  sarkán.*  — 

Hogy  ért  Vesselényi  hogy  sem  táborába? 
Mint  tudhatnám  én  azt,  hisz  maga  sem  tudta. 
Bement,  de  nem  soká  maradt  sátorába', 
Olyan  kemény  volt  a  medvebőr  alatta. 
Puhább  fekvőhelyért  indult  ki  a  dőre, 
S  kapta  magát,  ráült  egy  sziklatetőre. 

Magas  volt  a  szikla,  szemközt  Murányvárral, 
Hol  leült  a  vitéz  mélán  elmerengve; 
Fenyőfa  borítá  sötét  árnyékával, 
Mellette  kis  patak  és  kis  madár  zenge. 
Azt  sem  tudta  eddig,  van-e  madárének  ? 
S  most  elhallgatta  s  oly  jól  esett  szivének. 

Végre  bosszankodva  szóla:  >Istenemre, 
Ez  asszony  boszorkány,  ugy  megbüvölt-bájolt! 
Egy  a  gondolatom  s  ez  ő  .  .  .  .  szemeimre 
Vont  az  egész  földet  betakaró  fátyolt. 
Nincs  ezen  fátyolnak  csak  egy  kis  nyilasa. 
És  ez  is  azért  van,  hogy  szemem  őt  lássa. 

Oly  szép,  s  olyan  bátor!  én  hozzám  illenék. 
Feleségem  meghalt,  és  ezt  bölcsen  tette. 
Nem  szerettem,  szegényt;  jósága  volt  elég, 
De  nagyon  sok  gondja  volt  a  feszületre. 
Nem  mondom,  hogy  nem  lett  volna  jó  apácza, 
Kár  is,  hogy  nem  az  lett,  nagyon  elhibázta, 

Szerelem,  szerelem,  te  kedves  szép  vendég, 
Itt  vagy  végre,  itt;  de  nem  átkozlak-e  meg, 
Hogy  álmaiból  e  lelket  fölserkented, 
Hogy  megmozdítottad  gránitkő-szívemet? 
Ha  hidegen  felel  a  forró  levélre  .  .  . 
Örülés,  ne  vezess  örvényed  szélére!* 

Fölugrott  és  szinte  fenyegetve  nézett 

A  vár  felé,  ugy  ment  vissza  sátorába. 

Csaknem  összeroskadt  térde,  hogy  belépett, 

Mert  ott  Máriának  levelét  találta. 

Nagy  volt,  a  mig  bontá,  nagy  volt  lelki  harcza, 

S  mi  volt  halványabb :  a  levél-e  vagy  arcza  ? — 

Sokára  ugyan,  de  csak  eljött  az  éjfél, 

A  szellemeknek  e  fényes  fejedelme  .... 

Kinek  koronája  dúsabb  az  övénél  ? 

S  több  csillaggal  kinek  van  megrakva  melle  ? 

De  most  koronáját  letevé,  a  holdat, 

S  mellén  a  ragyogó  rendjelek  nem  voltak; 

Egyszerű  fekete  felhőpalástban  jött, 
Tán  mert  ő  is  titkos  kalandokra  készül, 
Miként  Vesselényi.  —  Sűrű  bokrok  között 
Állt  ez  s  gondolkodék  szíve  szereimérül, 
Rég  gondolkodék  már,  midőn  fenn  az  óra 
Lomha  nyelve  végre  tizenkettőt  szóla. 

Olyan  hatalmasan  dobogott  kebele. 
Mintha  azt  belülről  buzogány  döngetné. 
Mert  ím  kötélhágcsó  indul  meg  lefelé; 
A  vitéz  elfojtott  sóhajjal  köszönté:     [talán  . . . 
» Mennyországba  megyek  .  .  .  vagy  vérpadra 
Mindegy!*  ment,  s  belépett  a  vár  kis  ablakán. 

Mária  fogadta,  egyedül  várt  rája. 

Egyedül  ?  nem ! . .  . .  együtt  ezer  szépségével. 

Fehér  kebelével,  fekete  hajával. 

Piros  ajkaival,  sötétkék  szemével. 

Az  asztalra  téve  reszketett  a  lámpa; 

Tán  szerelemféltés  volt  reszkető  lángja. 

>Eljöttem,  asszonyom !«  szólalt  meg  a  lovag, 
^Nagyságos  kegyedért  vedd  köszönetemet, 
A  mit  már  megírtam,  elmondjam  újólag  ? 
Elmondjam,  mennyire  feldúltad  eszemet? 
Keblemnek  egykori  holt,  rideg  magánya 
Most  a  szerelemnek  hangzatos  tanyája. 

Reszket  a  szivem,  de  nem  mint  a  rózsafa, 
Mely  fölött  elsuhant  az  esti  fuvalom. 
Reszket  a  szivem,  mint  kárpáti  szikla,  ha 


Földindulás  tör  át  alatta  szilajon. 

Bástyás  az  én  szivem;  nagy  szenvedély  kellett, 

Hogy  meghódíthassa  e  pánczélos  keblet. 

Oh  de  te,  asszonyom,  szólj,  miért  hívattál? 
Azért-e,  hogy  lássad  kínomat,  s  kinevess. 
Vagy  talán  azért,  hogy  rajtam  szánakozzál? 
Inkább  erre  vagyok,  mint  arra  érdemes  .... 
Vagy  talán  azért,  hogy  szerelmem  hegyére 
Remény  várat  építs  ....  asszonyom,  ezért-e  ?« 

» Ezért,  sőt  még  többért«,  szólt  Szécsi  Mária, 
» Szeretlek  tégedet,  szívemet  megnyered. 
Szívem  már  tied  és  kész  rá  hajolnia. 
Hogy  bírd  kezemet  is  ....  de  egy  föltételért. 
Ha  igazán  szeretsz,  könnyű  lesz  a  válasz: 
Szerelmem-  s  kezemért  pártom  közé  állasz  ?« 

»Nem!«  szólt  Vesselényi  gondolkodás  nélkül. 
Szólt  ünnepélyesen  és  határozottan, 
»Ezen  föltétellel  elmém  meg  nem  békül. 
Kívánj  akármi  mást,  mi  hatalmamban  van. 
Sokkal,  sokkal  drágább  vagy  te,  mint  életem. 
De  becsületemet  nem  adom  érted  sem. 

A  mely  zászlónak  én  hűséget  esküvém, 
Annak  fogok  élni,  az  alatt  halok  meg; 
És  ha  másnak  adott  eskümet  megszegném. 
Hinnéd-e  az  esküt,  melyet  neked  teszek  ? 
Ha  szeretsz,  asszonyom,  úgy  kívánj  egyebet, 
Különben,  tört  szívvel,  de  mégis  elmegyek.* 

Mária  csendesen,  némán  nézte  a  hőst, 
Ajaka  nem  szólott,  csak  szíve  dobogott. 
»Ily  nagynak  hittem  és  óhajtottam  is  őt!« 
Lelkének  mélyében  ekkép  gondolkodott, 
»0h    de    most   mit   tegyek,    mihez    tartsam 

[magam  ? 
Én  törjek  hűséget,  én  szegjem-e  szavam  ?« 

Azután  fennszóval  monda  a  vitéznek, 
S  szavában  tettetett  haragláng  lobogott: 
»Jól  van;  ha  én  értem  nem  jösz:  kényszerítlek 
Pártomhoz  . . . .  e  várat  elhagyni  nem  fogod. 
Itt   maradsz,  s   ha   nem    kell  menyasszonyi 

[ágyam. 
Erre  fekszel,  és  ez  nincs  megvetve  lágyan,* 

S  megnyitván  egy  ajtót,  a  vérpadra  mutat. 
Mely  állott  a  szomszéd  szobában  sötéten. 
Vesselényi  látja  ....  a  félelem  utat 
Nem  talál  szivéhez,  de  bántja  a  szégyen. 
> Bolond,  a  ki  vagyok,  szerelem  bolondjai* 
Ezt  gondolja,  s  tudtán  kívül  el  is  mondja, 

*0h  én  bolond!  hisz  ezt  gyaníthattam  volna, 
Sőt  gyanítottam  is  ....  és  még  is  eljöttem. 
Végeztesd,  asszonyom,  hol  van  a  vérszolga  ? 
Mert  nem  igen  van  több  szó  közted  s  közöttem. 
Üttesd  le  fejemet,  és  a  hol  elásnak, 
Tétess  szamárfület  síromhoz  fejfának. 

Gyalázat,  gyalázat  1  kit  a  harcz  istene 
Nem  mert  bántani,  ím  asszonyi  csel  ejt  meg.— 
De  mért  zúgolódom,  miért  ő  ellene  ? 
Hiszen  minden  ember  úgy  arat,  a  mint  vet. 
Végeztess  ki,  hamar  végeztess,  asszonyom! 
Nem  átkozlak  téged,  magamat  átkozom. « 

»Nem,  nem  a  vérpadra!*  kiált  föl  az  asszony, 
»Ide  karjaimba,  forró  karjaimba! 
Nincs  hatalom,  a  mi  tőlem  elszakaszszon, 
Sorsom  és  sorsod  egy  csillagra  van  írva. 
Ha  már  egyikünknek  meg  kell  szegni  hitét, 
Én  szegem  meg,  legyen  sértetlen  a  tiéd. 

Tudom,  mit  várhatok  pártom  híveitől, 
De  lesz  annyi  erőm,  hogy  eltűrjem  érted, 
S  a  jövendő  tán  majd  szeUdebben  ítél, 

(Szatmár.) 


S  ha  le  nem  mossa  is  a  foltot,  mely  érhet, 
Legalább  elfödi,  s  megbocsát  a  nőnek. 
Hogy  elfelejtette  végét  szerepének. 

Mert  csak  szerep    s  nem  más  ai;  asszonyvi- 
Elhagyom  a  csata  térét,  a  színpadot ;  [tézség, 
A  kardot,  a  pánczélt  nem  nekünk  készítek. 
Szégyenlem,  hogy  vele  kezem  kontárkodott. 
Fölveszlek,  szerelem  eldobott  rózsája. 
Asszonyok  fegyvere,  királyi  pálczája!« 

És  rövid  nap  múlva  az  ágyúk  dörgének. 
De  csalatkoznék,  ki  ostromnak  gondolná, 
Lakadalmat  adtak  hírül  a  vidéknek, 
A  hős  vezér  s  a  szép  özvegy  lakodalmát. 
Meddig  tartott,  meddig  nem  a  lakodalom  ? 
Nem  tudom,  de  víg  és  zajos  volt.  mondhatom.  — 

Kétszáz  esztendővel  utóbb,  hogy  itt  jártam, 
Híre  sem  volt  többé  az  egykori  zajnak, 
Az  elhagyott,  az  elpusztult  Murányvárban 
Vadrózsa-bokrok  közt  halk  szellők  susogtak. 
Letörtem  egy  rózsát  s  magammal  hoztam  őt . .  . 
Talán  a  szép  asszony  szíve  porából  nőt ...  — 

AZ  APOSTOL. 


I. 

Sötét  a  város,  rá  fekütt  az  éj, 

Más  tájakon  kalandoz  a  hold, 

S  a  csillagok  behunyták 

Arany  szemeiket. 

Olyan  fekete  a  világ, 

Mint  a  kibérlett  lelkiismeret. 

Egyetlen  egy  kicsiny  fény 
Csillámlik  ott  fönn  a  magasban 
Bágyadtan  s  haldokolva, 
Mint  a  beteg  merengőnek  szeme, 
Mint  a  végső  remény. 

Padlásszobának  halvány  mécse  az. 
Ki  virraszt  ott  e  mécs  világa  mellett? 
Ki  virraszt  ott  fönn  a  magasban  ? 
Két  testvér :  a  nyomor  és  az  erény ! 

Nagy  itten,  nagy  itten  a  nyomor, 

Alig  hogy  elfér  e  kicsiny  szobában. 

Kicsiny  szobácska,  mint  a  fecskefészek, 

S  a  fecskefészeknél  nem  díszesebb. 

Kietlen  puszta  mind  a  négy  fal, 

Azaz  hogy  puszta  volna,  ha 

Ki  nem  czifrázta  volna  a  penész, 

S  csikósra  nem  festette  volna  az 

Eső,  mely  a  padláson  át  befoly  . . . 

Aláhuzódik  az 

Eső  vastag  nyoma, 

Mint  gazdagok  lakában 

A  csengetyűzsinór. 

A  lég  olyan  nyomasztó 

A  sóhajoktól  s  a  penész  szagától! 

A  nagy  urak  kutyái  tán, 

A  melyek  jobb  tanyához  szoktanak, 

Eldöglenének  e  helyen. 

Fenyőfaágy,  fenyöfaasztal, 

Mely  a  zsibvásáron  sem  kelne  el, 


Az  ágy  lábánál  egy  vén  szalmazsák 
S  az  asztal  mellett  egy  pár  szalmaszék 
S  az  ágy  fejénél  egy  szu-ette  láda, 
Ez  a  szobának  minden  bútora. 

Kik  laknak  itten  ? 
A  lámpa  fáradt  pislogása  mellett 
Küzd  a  homály  és  fény  ...  az  alakok 
Mint  álomképek  el  vannak  mosódva 
S  a  félsötétben  félig  rémlenek. 

A  mécs  világa  csalja  a  szemet  ? 

Vagy  e  födél  alatt  lakók  mind 

Oly  halványak  valóban, 

Oly  kísértetszerűek  ? 

Szegény  család,  szegény  család! 

Az  ágy  fejénél  űl  a  ládán 

Csecsemőjével  az  anya. 

Boldogtalan  kis  csecsemő! 

Rekedt  nyögéssel  szíja,  szívogatja 

Anyjának  száraz  emlejét, 

S  híjába  szíja. 

Az  asszony  elgondolkodik, 

S  fájók  lehetnek  gondolatjai. 

Mert  mint  megolvadt  hó  a  házereszrül 

Süríín  omolnak  könnyei. 

Omolnak  végig  arczán 

A  kisded  orczájára  le  . . . 

Vagy  tán  nem  is  gondolkodik. 

Csak  megszokásból,  öntudatlanul 

Szakadnak  a  könnyek  szeméből. 

Mint  a  sziklából  a  patak  ? 

Idősebb  gyermeke, 

Istennek  hála,  alszik 

(Vagy  csak  alunni  látszik  ?) 

A  fal  mellett  a  nyoszolyán, 

Mely  födve  durva  lepedővel, 

A  mely  alól  kikandikál  a  szalma, 

Aludj\  kicsiny  fm,  aludj*, 

S  álmodj'  aszott  kezedbe  kenyeret, 

S  álmád  királyi  lesz! 

Egy  ifjú  férfi,  a  családapa, 

Az  asztalnál  sötét  homlokkal  űl . . . 

Tán  e  homlokrul  árad  a  ború, 

Mely  a  szobát  betölti? 

E  homlok  egy  egész  könyv,  a  mibe 

A  földnek  minden  gondja  van  beírva; 

E  homlok  egy  kép,  melyre  miljom  élet 

ínsége  és  fájdalma  van  lefestve. 

De  ott  alatta  a  sötét  homloknak 

Két  fényes  szem  lobog, 

Mint  két  bolyongó  üstökös, 

Mely  nem  fél  senkitől, 

S  melytől  mindenki  fél. 

Tekintete 

Mindig  messzebb,  mindig  magasbra  száll, 

Mig  elvesz  ott  a  végtelenben, 

Mint  a  felhők  között  a  sas! 


11. 

Csendes  kivűl  a  nagy  világ, 
Csendes  belül  a  kis  szoba, 
Csak  néha  sóhajt  kinn  az  őszi  szél, 
Csak  néha  sóhajt  ott  benn  az  anya. 

A  kis  fiú  halkan  fölül  az  ágyon, 
Falhoz  támasztva  bágyadt  tagjait, 
S  rimánkodólag,  mintha  temető 
Földéből  jőne  a  hang,  így  susog: 
»Apám,  ehetném! 
Erőködöm,  hogy  elaludjam, 
Erőködöm,  de  el  nem  alhatom; 
Apám,  az  éhség  fáj,  adj  kenyeret. 
Vagy  csak  mutasd  meg,  az  is  jól  esik.<r 

»Várj  holnapig,  kedves  kicsiny  fiam. 
Várj  holnapig,  holnap  kapsz  kenyeret. 
Kakastejjel  sütött  fehér  czipót.« 

»Inkább  ma  száraz  barna  kenyeret, 

Mint  holnap  lágy  fehér  czipót,  apám. 

Mert  holnapig  meghalhatok, 

Meg  is  halok,  tudom  . .  . 

Olyan  sokáig  nem  jön  az  a  holnap, 

Mióta  mondod  azt  a  holnapot, 

S  mindig  ma  van,  mindig  csak  éhezem! 

Vajon  ha  meghalunk,  apám. 

Ha  sírba  tesznek,  éhezünk-e  ottan  ?< 

»Nem,  gyermekem, 

Ha  meghalunk,  többé  nem  éhezünk. « 


>Ugy  én  óhajtom  a  halált,  apám. 

Kérlek,  szerezz  nekem  koporsót. 

Egy  kis  fehér  koporsót. 

Olyan  fehéret,  mint  anyámnak  arcza. 

Vitess  a  temetőbe 

És  tégy  a  föld  alá  .  . . 

A  holtak  olyan  boldogok, 

Mert  nem  éheznek  ők!« 

Ki  mondja  ártatlannak 

A  gyermeket  ? 

Hol  a  tőr,  hol  van  a  kard,  a  mely 

Irtóztatóbb,  gyötrelmesebb 

Sebet  vón  képes  ejteni, 

Mint  apja  szívén  ejtett 

E  gyermek  ajaka? 

Szegény  apa! 

Tartóztatá  magát. 

De  könnye  hirtelen  kicsordult, 

S  ő  arczához  kapott 

S  azt  megtörölte  reszkető  kezével, 

Azt  gondola,  hogy  meghasadt  szivéből 

Feccsent  reá  a  vér! 

0  a  panaszhoz  nem  szokott,  de  most 

Kitört  belőle  ellenállhatatlanul: 

>0h  ég,  isten!  mi  végre  alkotál? 

Miért  nem  hagytál  ott  a  semmiségben, 

A  melybe  lelkem  testem  visszavágy  ? 

Vagy  embernek  miért  teremtél 

És  miért  ad  ál  családot, 

Ha  már  azt  nem  táplálhatom 

Saját  véremmel,  mint  a  pelikán  ?  . . . 

De  állj  meg  ajkamon,  szó. 

Az  isten  tudja,  mit  cselekszik. 

Magas  tervébe  nem  lát  a  vak  ember, 

S  kérdőre  vonnunk  őtet  nem  szabad. 

Rá  külde  a  tengerre  engem. 

Lelkembe  tette  az  iránytűt, 

A  merre  ez  vezet,  megyek.  — 

Nesze,  fiam,  nesze 

E  kis  darab  kenyér,  egyél. 

Edd  jóizűn,  ez  a  végső  darab, 

Holnapra  szántam,  s  ha  most  megeszed, 

A  jó  ég  tudja,  holnap  mit  eszel.* 

Mohó  örömmel 

Kapott  a  kis  fiú  utána, 

Az  ágyra  visszaguggolt, 

S  oly  jóízűen  falatozta 

Az  istenadta  száraz  kenyeret, 

Hogy  csillogott  belé  szeme, 

Mint  két  szerelmes  szentjánosbogár; 

S  midőn  a  végső  falatot 

Lenyelte,  rá  borult  az  álom, 

Mint  völgyre  a  napalkonyat  köde, 

S  lehajtá  a  párnára  kis  fejét, 

S  alutt,  és  álmodott  mosolygó  arczczal  .  . 

Vajon  mit  álmodott,  miről? 

Koporsóról-e  vagy  kenyérről  ? 

Álomba  sírdogálta 

Magát  az  anya  is, 

A  másik  mellé  tette  kisdedét, 

Karjával  mind  a  kettőt  átölelte 

S  a  nyoszolyának  szélén  úgy  alutt. 

A  férfi  fölkelt  asztalától, 
Az  ágyhoz  lépdegélt  lábujjhegyen, 
Megállt  előtte  összefont  karokkal, 
És  elgondolkodék : 

»Végtére  boldogok 

Vagytok,  szeretteim! 

Az  életet  nem  érzitek, 

Levette  vállaltokról  az  álom 

E  nagy  súlyt,  mit  napestig  hordotok. 

Szegény,  szegény  szeretteim. 

Én  istenem,  hát  jobban  szereti 

Az  álom  őket,  mint  én  szeretem,  hogy 

Ez  teszi  őket  boldogokká, 

A  mikké  én  nem  tehetem  ? 

De  hisz  mindegy,  elég  hogy  boldogok  .  . 

Aludjatok,  kedveseim. 

Aludjatok,  jó  éjszakát! 

Megcsókolá  a  három  alvót, 

Szentháromságát  családéletének, 

Áldásadólag  térj  észté  föléjök 

Kezét  (hogy  e  kéz  mást  nem  adhatott 

Nekik,  mint  puszta  áldást!) 

S  helyére  visszaballagott. 

Még  egy  szelíd  tekintetet 

Vetett  a  népes  nyoszolyára, 

Egy  oly  szehd,  édes  tekintetet, 

Melytől  az  alvók  álmaikban 

Rózsák  és  angyalok  között  mulattak, 

Aztán  kinézett  ablakán. 

Beléje  nézett  a  sötétbe, 

Nézett  beléje  oly  merően,  mintha 

Azt  föl  akarta  volna  gyújtani 

Északfényével  lángoló  szemének. 

III. 

IIol  járhat  e  virasztó  férfi  lelke  ? 
Minő  utat  választolt  s  kit  keres  ? 
Ott  fönn  bolyong  azon  magasban, 


Hová  csak  őrültek  s  félistenek 
Merészlenek  s  birnak  fölszállani! 

Ledobta  a  ház  és  nap  gondjait,  mint 

Tojása  héját  a  madár. 

Kikelt  s  röpül. 

Az  ember  meghalt  benne  s  él  a  polgár. 

Ki  a  családé  volt  elébb. 

Most  a  világé; 

Ki  három  embert  ölelt  az  imént, 

Most  milliókat  ölel  át. 

Ott  fönn  csattognak  lelke  szárnyai, 

Honnét  a  föld  olyan  parányinak 

Látszik,  mint  a  megégett 

Papír  hamván  a  szikra. 

Sebes  röptében  a  hogy  elsuhant 

Egy-egy  csillagnál,  ez  megreszketett 

A  gyertyalángként,  melyre  rá  lehellek. 

Röpült,  röpült. 

Miljom  s  miljom  mérföldnyire 

Van  egyik  égi  test  a  másikától, 

S  azok  mögötte  még  is 

Oly  hirtelen  maradtak  el. 

Mint  vágtató  lovas  mögött 

Sűrű  erdőben  a  fák. 

S  midőn  immár  fölül  volt 

A  csillagoknak  miUiárdjain, 

Elért  .  .  .  elért  .  .  . 

A  mindenség  végére  tán  ? 

Nem  ...  a  mindenség  közepére! 

S  ott  volt  előtte, 

Ki  kormányozza  a  világokat 

Pillantatával, 

Kinek  valója  fény, 

S  kinek  szeméből  minden  szikra  egy  nap 

Mit  földek  s  holdak  forganak  körűi. 

És  szólt  a  lélek,  az 

Ös-szellem  fényében  fiirödve. 

Miként  a  hattyú  fürdik 

A  tónak  átlátszó  vizében: 

»Isten,  légy  üdvöz,  légy  imádva! 

Fölszállott  hozzád  egyik  porszemed,  hogy 

Előtted  leboruljon, 

S  elmondja:  hű  fiad  vagyok,  atyám! 

Kemény  pályára  útasítál, 

De  én  nem  zúgolódom. 

Sőt  áldalak,  mert  azt  mutatja  ez,  hogy 

Szeretsz,  hogy  én  választottad  vagyok. 

A  föld  lakói  elfajultanak. 

Eltértek  tőled,  rabszolgák  levének  .  ,  , 

Rabszolgaság,  ez  a  bűnök  szülője, 

A  többi  ennek  apró  gyermeke. 

Ember  hajol  meg  emberek  előtt! 

Ki  embertársának  fejet  hajt, 

Az,  isten,  tégedett  csúfol! 

Meg  vagy  csúfolva,  isten,  ott  a  földön, 

De  ez  örökké  nem  maradhat  így, 

Dicsőségednek  helyreállni  kell. 

Egy  éltet  adtál  én  nekem,  atyám, 

S  én  azt  szolgálatodra  szentelem. 

Mi  lesz  a  díj  ?  vagy  lesz-e  díjam, 

Nem  kérdezem; 

A  legrosszabb  rabszolga  is  kész 

Fáradni,  hogyha  megfizetnek  érte. 

Én  dijkívánat,  díj  reménye  nélkül 

Fáradtam  eddig,  s  fáradok  tovább  is. 

De  lesz  jutalmam,  s  nagy  jutalmam  lesz. 

Azt  látni  majd,  hogy  embertársaim 

Rabokból  újra  emberek  levének, 

Mert  én  őket,  bár  vétkesek, 

Vétkökben  is  fölötte  szeretem. 

Adj,  isten,  adj  fényt  és  erőt  nekem, 

Hogy  munkálhassak  embertársimért!« 

így  szólt  a  lélek, 
Es  visszaszállott  a  nagy  égből 
A  földre,  a  kicsiny  szobába. 
Hol  elzsibbadva  várta  őt  a  test. 

A  férfiú  fölrezzene, 

Hideg  futott  át  tagjain, 

Veríték  folyt  le  homlokán  .... 

Nem  tudta,  ébren  volt-e  eddig. 

Vagy  álmodott  ?  .  .  . 

Ébren  volt,  mert  elálmosodni  kezdett. 

Nehéz  pilláin  ült  az  álom. 

Fölszedte  fáradt  tagjait, 

És  vánszorogva  vitte 

A  földön  fekvő  szalmazsákra. 

Ki  fönn  az  égben  járt  imént, 

Ottan  hever  most  durva  szalmazsákon! 

Mig  a  világ  hóhérai 

Selyempárnákon  nyugszanak, 

ü,  a  világnak  jótevője, 

Daróczon  hentereg. 

De  íme  végsőt  lobban  a  mécs. 
Kialszik  bágyadt  élete, 
S  kivűl  az  éj  mindegyre  oszHk, 
Mint  a  tovább-lovább  adott  titok, 
S  a  hajnal,  a  vidám  kertészleány, 
Rózsákat  szór  a  ház  kis  ablakára 
S  rideg  falára  a  szobának. 


S  a  fölkelő  nap  legelső  sugara 
Az  alvó  férfi  homlokára  szállt. 
Miként  egy  arany  koszorú,  miként  egy 
Fényes  meleg  csók  isten  ajakárul! 


IV. 

Ki  vagy,  csodálatos  teremtmény, 

Ki  vagy  te,  férfiú  ? 

Lelked  ruhája 

Csillagsugárból  szőtt  fényes  palást, 

És  testedet 

Kopott  rongyok  fedik. 

Családod  éhes,  éhes  vagy  magad, 

S  vasárnapod  van. 

Ha  lágy  kenyér  kerül  véletlenül 

Abrosz  nélküli  asztalodra, 

S  mit  a  tiéidnek  s  magadnak 

Nem  bírsz  megszerezni, 

A  nagy  világot 

Törekszel  boldogítani. 

Az  égbe  van  szabad  bejáratod, 

S  ha  úri  ház  előtt  kopognál, 

Az  ajtót  bezárnák  előtted; 

Az  istennel  társalkodói, 

S  ha  nagyurat  szólítanál  meg, 

Nem  állna  szóba  véled. 

Az  embereknek 

Egy  része  szent  apostolnak  nevez, 

A  másik  rész  pedig 

Szentségtelen  gonosztevőnek. 

Ki  vagy  ?  kitől  van  származásod  ? 

Büszkén  neveznek-e  szülőid 

Fióknak,  vagy  szégyenre  gyúlad  arczok 

Nevednek  hallatára  ? 

Min  születél  ?  ponyván  vagy  bársonyon 

Elmondjam  a  történetet, 
E  férfi  életét? 

Elmondom  azt  .  .  .  ha  festeném, 
Ugy  festeném  le,  mint  egy  patakot, 
Mely  ismeretlen  sziklából  fakad,  moly 
Sötét  szűk  völgyön  tör  keresztül. 
Hol  károgó  hollók  tanyáznak, 
Minden  nyomon  egy  kőbe  botlik. 
S  örök  fájdalmat  nyögnek  habjai. 


V. 

Az  óra  nyelve  éjfélt  hirdetett. 

Kegyetlen  téli  éj  vala, 

A  téli  éjszakák  két  zsarnoka 

Uralkodott: 

A  hideg  és  sötétség. 
Födél  alatt  volt  a  világ, 
Ki  is  kisértené  az  istent 
Ilyenkor  szabad  ég  alatt  ? 


Az  utczák,  melyeken  nem  régiben 
Tolongva  járt  az  embersokaság, 
Üres-puszták  voltak,  mint  a  meder, 
Melyből  kiszáradt  a  folyó  ...  a 
Népetlen  utczákon  csak  egy 
Örült  bolyongott, 
A  fergeteg. 

Nyargalt  az  utczákon  keresztül, 
Mikén tha  ördög  ülne  hátán, 
És  lángsarkantyút  verne  oldalába. 
A  háztetőkre  ugrott  fel  dühében, 
És  besüvített  a  kéményeken. 
Tovább  rohant  s  teli  torokkal 
Ordítozott  belé  a 
Vak  éj  siket  fülébe. 
Aztán  a  fellegekbe  markolt, 
Rongyokra  tépte  éles  körmivel, 
S  reszkettek  a  megrémült  csillagok, 
''     S  a  felhődarabok  között 

ídébb-odább  hömpölyge  a  hold, 

Mint  a  holt  ember  a  hullámokon. 

Egy  pillantás  alatt 

Lélekzetével  ismét 

A  felhőket  tömegbe  fújta, 

Es  a  magasból  lecsapott  a  földre, 

Mint  prédájára  a  rablómadár, 

Egy  ablak  tábláját  ragadta  meg, 

Megrázta  és  sarkából  kifeszíté, 

S  midőn  mély  álmokból  a  bennlakók 

Sikoltva  fölriadtak, 

Elvágtatott  ő  rémesen  kaczagva. 


Népetlen  a  város  ...  ki  járna  ily 

Időben  kinn  ?  ...  és  még  is,  még  is  ott  egy 

Elő  alak  .  .  .  vagy  kísértet  talán  ? 

Járása  olyan  kísérteiszerű. 

Errébb   jön,    errébb,    már    látszik,    hogy 

De  a  sötétség  titka,  hogy  [asszony, 

Koldúsnő-e  vagy  úri  hölgy  ? 

Körültekint  leselkedőleg, 

Amott  a  bérkocsit  pillantja  meg. 

Tolvajléptekkel  hozzá  sompolyog, 

A  kocsis  alszik  a  bakon, 

Halkan  kinyitj'  a  hintó  ajtaját, 

És  lop  talán  ?  ellenkezőleg 

Beletesz  valamit,  becsukj'  az  ajtót, 

S  elillan,  mint  a  gondolat. 

Petőfi  költeményei. 


Nyílt  nem  sokára  a  kapu, 

Kijött  egy  asszonyság  s  egy  úr, 

Beülnek  a  hintóba,  a  kocsis 

Indítja  lovait,  rohan  .  .  . 

Ott  benn  nyögés,  aztán  sikoltás  .  .  . 

Az  asszonyság  sikolta  föl, 

Mert  lábánál  egy  kis  gyermek  nyögött. 

Elérte  a  hintó  a  czélt. 

Az  úr  s  az  asszonyság  kiszáll, 

S  az  asszony  így  szól  a  kocsishoz: 

»Nesze  a  díj,  fiú, 

S  itt  benn  a  kocsidban  a  borravaló. 

Egy  szép  kis  gyermekecske. 

Viseld  gondját,  mert  isten  adománya.* 

így  szólt  az  asszony  s  ment  az  úri  pár. 

Szegény  kisded  te  ott  a  kocsiban! 

Miért  kutyának  nem  születtél  ? 

Ottan  lett  vón  neveltetésed 

Ez  asszonyság  ölében, 

Eltáplált  volna  gyöngéd-gondosán; 

De  mert  ember  lettél  és  nem  kutya, 

Az  isten  tudja,  milyen  sorsra  jut-sz! 

A  bérkocsis  fülét,  fejét  vakarta. 
S  imádkozott-e  vagy  káromkodott, 
Nem  tudni,  csak  hogy  morgott  valamit. 
Az  istenáldás  nem  tetszett  neki. 
Gondolkodék,  mit  tegyen  e  kölyökkel  ? 
Ha  elviszi  haza. 

Otthon  a  gazda  majd  fejéhez  vágja, 
S  kidobj'  az  ajtón  mindkettőjöket. 
Nagy  mérgesen  csap  a  lovak  közé. 
És  hajt  keservesen. 

A  külvárosban  egy  szurtos  lebujban 

Mulatnak  még,  a  lámpafénytől 

Piroslik  ím  az  ablak, 

Mint  az  iszákos  ember  orra. 

A  bérkocsisnak  sem  kellett  egyéb. 

Az  istenáldást  oda  tette  szépen 

A  kocsma  küszöbére,  s  ment. 

Alig  hogy  elhordá  magát, 

Jó  éjszakát  mond  ott  benn  társinak 

Egy  részeg  czimbora, 

S  a  mint  kilép  a  küszöbön, 

Olyat  botlik,  hogy  képivel 

Barázdát  húz  a  megfagyott  havon. 

Teremtettéz  a  tisztes  férfiú, 

Hogy  méltósága  ilyen  pórul  járt. 

>Az  a  küszöb  nőtt  tennap  óta«, 

G 

Úgymond,  »tennap  nem  volt  ilyen  magas, 
Ha  ily  magas  lett  volna,  tennap  is 
Meg  kellett  volna  botlanom, 
De  én  tennap  meg  nem  botoltam, 
Pedig  nem  ittam  kevesebbet,  mint  ma, 
Mert  én  rendes,  pontos  vagyok, 
Minden  nap  egyformán  iszom. « 


így  dörmögött,  és  föltápászkodék, 

S  indult  és  folytatá  a  dörmögést: 

»Hiába  is  beszéltek,  mert  az  a 

Küszöb  nagyobb, mint  tennap  volt,  nagyobb; 

Már  ettül  el  nem  állok,  nem  bizony. 

Hisz  mekkorát  emeltem  lábamon! 

S  még  is  hogy  jártam,  szégyen  és  gyalázat. 

Az  a  küszöb  megnőtt,  igen  .  .  . 

Vagy  tán  követ  tett  oda  valaki  ? 

Az  meglehet,  mert  hejh  rósz  a  világ, 

A  gáncsolódást  szörnyen  szereti. 

Rósz  emberek,  rósz  emberek. 

Követ  gördítnek  lábaim  alá, 

S  lábam  vakságát  orrom  bánja  meg. 

Csak  az  vigasztal,  hogy  a  többi  is, 

Ha  majd  kijő,  rajt  átbukik. 

Kedvem  vón  ottan  lesbe  állani, 

És  nézni,  mint  potyognak  el, 

Mikor  kilépnek,  hehehe  .  .  . 

De  mit  beszélsz,  vén  ember,  mit  beszélsz  ? 

Hát  illik  ez. 

Illik  hozzád  ily  káröröm  ? 

Nem,  ez  nem  illik,  s  én  ezennel 

Azzal  javítom  meg  magam, 

Hogy  visszamék,  és  elhajílom 

Az  ajtó  mellől  a  követ. 

Tolvaj  vagyok,  s  szükségnek  esetén 

Rabló  is,  és  ha  rá  kerül  a  sor. 

Az  embert  főbe  kőlUntom,  de  azt, 

Hogy  orrát  így  beverje. 

Azt  el  nem  birná  lelk'isméretem.c 


És  visszaballagott  a  jó  öreg, 
Hogy  elhajítsa  a  gonosz  követ. 
Utána  nyúl  .  .  .  csóválja  .  .  .  hah, 
Milyen  visítás! 


Meghökken  a  vén  ember  és 
Tűnődve  ekkép  szól  magában: 
»A  mennydörgős  mennykőbe  is. 
Ilyen  kő  még  nem  volt  kezemben, 
Olyan  puha  s  azon  fölül  sikít  is! 


Sikító  kő,  ez  furcsa  egy  kicsit. 

Nézzük  csak  itt  az  ablaknál  .  .  .  hohó, 

Hisz  ez  gyerek,  valóságos  gyerek. 

Jó  estet,  kis  öcsém 

Vagy  kis  húgom...  nem  is  tudom,  mi  vagy  ? 

Hogy  a  manóba  jutottál  ide  ? 

Megszöktél  úgy-e  szüléidtől. 

Te  kis  gonosztevő  ? 

De  mit  beszélek  én  megint. 

Milyen  bolond  beszédek  már  ezek! 

Hiszen  pólyában  van  szegényke. 

Talán  épen  ma  született. 

Vajon  kik  a  szülői  ? 

Tudnám  csak,  vissza  is  vinném  nekik. 

De  már  ez  még  is  csak  czudarság 

így  elhajítani  a  gyermeket,  mint 

Az  elviselt  bocskort,  czudarság. 

Ezt  a  disznók,  de  még 

A  rablók  sem  teszik. 

Pólyája  vén  kopott  ruha. 

Szegény  asszonynak  gyermeke  .  .  . 

Hm,  hátha  gazdagé  ?  s  azért 

Takarta  anyja  e  rongyokba,  hogy 

Ne  is  sejthessék  úri  származását  ? 

Ki  tudja,  nem  tudhatja  senki  sem. 

Már  ez  titok,  s  örökre  az  marad. 

Ki  lesz  apád,  szegény  kicsiny  gyerek  ?  .". . 

Ki  ?  én  leszek ! 

Biz  isten,  az  leszek,  apád. 

Miért  ne  ?  fölnevellek  tisztesen. 

Lopok  számodra,  míg  tőlem  telik,  s  ha 

A  munkából  végkép  kivénülök, 

Számomra  majd  te  lopsz.  Ez  így  van, 

így  mossa  egyik  kéz  a  másikat. 

Nagyon  jó  lesz.  Most  már  törvényesebbek 

Lesznek  lopásim,  kettőnkért  lopok. 

Majd  még  kevésbbé  furdal 

A  lelkiismeret. 

De  a  patvarba,  még  neked 

Tej  kell,  biz  a,  tej  .  .  .  hóh,  se  baj. 

Hisz  ott  a  szomszédasszony,  épen 

Tennap  temette  el  kis  gyermekét. 

Majd  fölvállalja  ő  a  szoptatást. 

Bizony  föl  ám,  jó  fizetésért 

Elszoptatná  az  ördögöt  magát  is.« 


így  elmélkedve  ballagott  haza 
A  jó  öreg.  Keskeny  sikátorok 
Vezettek  elrejtett  lakához. 
Mely  földalatti  pinczelyuk  vala. 
A  szomszédasszonyt  fölveré 
Almábul  ökle  döngetésivel, 
Mit  a  nyikorgó  ajtón  gyakorolt. 

>Szomszédasszony,  gyertyát,  világot*, 

Szólt  a  vén  ember,  » gyertyát  hirtelen, 

A  házat  gyújtom  fel  különben. 

Minek  ?  minek  ?  mit  kérdezi  ? 

Gyertyát,  ha  mondom,  szaporán! 

így  .  .  .  most  egymásután 

Szoptassa  meg  e  gyermeket. 

Hol  vettem  ?  ugy  találtam. 

Az  isten  áldott  meg  vele. 

Hisz  mindig  mondtam  én,  hogy  engem 

A  jó  isten  szeret.  Szeret  bizony 

Jobban,  mint  a  papok  hiszik. 

Hm,  ez  nagy  kincs!  magára  bízom, 

Szomszédasszony,  viselje  gondját, 

De  jobban,  mint  saját  fiának. 

Nevelje  föl,  neveltetési 

Költségeit  magamra  vállalom, 

Megalkuszunk,  hiszen  mi  értjük  egymást. 

Igaz,  hogy  a  pénz  mostanában 

Szűken  terem,  mert  tudja  ördög, 

Az  emberek  mind  százszeműek; 

De  én  azért  királyilag 

Fogok  fizetni,  isten  megsegít. 

Hanem  mondom,  viselje  gondját, 

Ugy  bánjék  véle,  mint  szemfényivel. 

Mert  e  gyermek  vén  napjaim  reménye. « 

Megalkuvának. 

A  félfagyott  kisded  fölmelegűlt 

Az  emlőn,  mit  szájába  vett, 

A  melyből  édesen  szivá  a 

Keserű  életet. 

Csak  egy  napos  még,  s  mennyit  hánykódott 

Mennyit  nem  fog  hánykódni  ezután !  [már 


VI. 


Más  nap  korán  az  öreg  úr 

A  szomszédasszonyhoz  kíváncsian 

Bekukkantott,  és  szólt  vala: 

»Nos,  hogy  van  a  vendég  ?  remélem,  jól. 

De  itten  egy  kissé  hűvös  van. 

Szomszédasszony,  boszorkányadta, 

Fűtsön  be  .  .  .  százszor  mondjam-e, 

Hogy  a  költség  enyém  ?  .  .  .  de  úgy,  igaz. 

Fiú-e  vagy  lány  ?  még  nem  is  tudom. « 

»Fiú,  szomszéd  uram,  fiú, 

Olyan  fiú  ő  kelme,  mint  a  pinty. « 

»Annál  jobb.  Hét,  nyolcz  esztendő  alatt 
Olyan  tolvaj  lesz,  mint  a  Krisztus, 
Dicsőséges  tolvajjá  nevelem! 
Szó  a  mi  szó,  már  ahhoz  értek, 


Hogyan  kell  a  fiút  nevelni, 

Értek  hozzá,  mint  senki  más. 

A  vak  Tamást  is  én  neveltem, 

Kit  a  minap  kötöttek  föl .  .  . 

Ez  volt  a  tolvaj!  félszemű  volt, 

S  még  is  meglopta  az  ezerszemű 

Istent  is.  —  Kis  fiam,  ne  félj. 

Belőled  sem  lesz  kontár,  esküszöm. 

De,  szomszédasszony,  tán  nevet 

Csak  kéne  adni  néki,  melyet 

Híressé  tegyen  a  világ  előtt. 

Mit  gondol,  angyalom,  [volt 

Minek  nevezzük  ?  .  .  .  hadd  lám  csak,  mi 

Tennap  ?  .  .  .  Szilveszter  napja  .  .  .  jó, 

Legyen  Szilveszter.  Én  a  pap  leszek, 

Szomszédasszony  lesz  a  keresztanya. 

Kereszteljük  meg,  hogy  nevét 

Törvényesen  viselje, 

S  legyen  keresztény,  nem  pedig  pogány, 

Hogy  egykor  el  ne  utasítsa 

Szent  Péter  bátya  a  menny  ajtajától. 

Van  víz  ebb'  a  fazékba'  ?  .  .  .  van. 

Emelje  csak  föl  a  fiút. 

És  hozza  hozzám  ...  de  megálljunk. 

Hisz  pap  vagyok,  hát  reverenda  kell  .  .  . 

Ahol  van  egy  zsák,  azt  kötöm  nyakamba. « 


Az  öreg  úr  a  zsákot  felköté, 

Kezébe  vette  a  fazék  vizet, 

S  egész  pompával  s  ünnepélylyel 

Keresztelé  meg  a  fiút. 

És  Szilveszter  lett  a  neve. 


VII. 

Négy  év  haladt  el. 

És  gyermek  lett  a  csecsemő. 

Ott  nőtt  fel  a  sötétben 

A  föld  alatt,  a  bűnnel 

S  férgekkel  egy  tanyán. 

Nem  szítta  a  menny  tisztább  levegőjét, 

Nem  látta  a  földnek  szépségeit. 

Élt,  s  olyan  volt,  mint  a  halott. 

Az  öreg  úrnak  benne  kedve  telt. 

Mert  ész  s  ügyesség  villant  ki  belőle. 

Miként  a  tűzkőből  a  szikrák. 

És  gondola  az  öreg  úr: 

Szikrából  támad  a  láng. 

Ahg  négy  esztendős  és  már  lopott 

Gyümölcsöt  a  kofától,  és  kilopta 

6* 

A  vak  koldus  kalapjából  a  krajczárt. 

Jó  nevelője  minden  csínjáért 

Adott  szép  szót  és  kenyeret  neki, 

De  egyszersmind  megdöngeté,  ha 

Egész  nap  semmit  sem  lopott. 

Azonban  ez  ritkán  fordult  elő. 

S  az  öreg  úr  reményei 

Szemlátomást  növének, 

S  építé  fáradatlanul  a 

Jövő  szikláin  a  légvárakat, 

És  addig  épité,  míg  egyszer 

Ott  fönn  akadt  a  levegőben, 

A  jó  öreg,  a  gondos  nevelő! 

Akasztófára  kellett  jutnia, 

Ki  annál  sokkal  többet  érdemelt. 

A  szomszédasszony  ott  vala 
Fölmagasztaltatásán, 
Látá,  midőn  a  mester 
Hurkot  kötött  nyakán,  s  ő 
Nyelvét  hosszan  kiölte, 
Mintegy  csúfolva  a  világot, 
Ki  ilyen  csúffá  tette  őt. 
S  midőn  a  czerimónia  után 
A  szomszédasszony  haza  ment, 
A  kis  fiúhoz  így  szólt  nyájasan: 

»Most  már  az  ördög  elvihet,  fiam;  menj 

Isten  hírével  a  pokolba. 

Mától  megszűnt  a  fizetésem  érted, 

S  magam  költségén,  nem  kívánhatod, 

Hogy  itt  hizlaljalak  mint  a  libát, 

Jer,  azt  a  szívességet  megteszem, 

Hogy  kikísérlek  a  kapun.  De 

Ha  visszajösz,  a  csatornába  doblak. « 

A  kis  fiú  ezt  a  dolgot  nem  érté, 
Némán  engedelmeskedett. 
Midőn  becsukták  az  ajtót  mögötte, 
Még  egyszer  visszapil lantolt  e  zajra. 
Aztán  elindult  s  ballagott. 

Ment,  mendegélt 

Egy  utczából  ki,  a  másikba  be. 

Ily  hosszú  utat  még  nem  tett  soha, 

Uj  volt  előtte  minden,  a  mit  látott .  .  . 

Szép  czifra  boltok,  czifra  emberek. 

Bámulva  állt,  bámulva  ment  tovább. 

S  a  mint  egy  utczát   elhagyott,  a  másik 

Ott  volt  azonnal  s  így  végetlenűl, 

A  városnak  végét  nem  érte. 

Sok  bámulástól,  sok  menéstől 

Elfáradt  a  kis  fiú, 

Egy  utczasarkon  lekuporodott, 


A  szögletkőhöz  támasztá  fejét. 
Átellenében  tarka  játékszerrel 
Vigadt  egy  pár  virgoncz  gyerek, 
Azokra  nézett,  és  mosolyga,  mintha 
Ott  játszanék  ő  is  velők. 
És  addig-addig  nézte  őket. 
Míg  szép  lassacskán  elalutt. 

Alutt  sokáig;  egyszer 

Azt  álmodá,  hogy  két  hegyes  tüzes  vas 

Közéig  feléje,  mindig  közelebb 

Jött  az  szeméhez,  hogy  kisüsse  ezt  .  .  . 

Nyöszörgött  félelmében  és 

Kétségbeesve  ébredett  föl .  .  . 

Az  éj  immár  késő  vala. 

Az  égen  csillagok  valának  és 

Az  utczákon  nem  voltak  emberek, 

Csak  egy  öreg  banya 

Állott  előtte 

Merő  szemekkel. 

Miktől  még  jobban  félt  a  kis  fiú,  mint 

Álmában  a  tüzes  vastól  .  .  .  oda 

Húzá  magát  a  szögletkőhöz,  hogy 

Majd  belapult  feje, 

S  rá  sem  mert  nézni  a  banyára, 

El  sem  mert  nézni  róla. 

A  vén  asszony  végig  czirógatá 

Arczát,  s  szólt  hozzá  oly  szelíden, 

A  mint  csak  tőle  telt: 

»Hogy  hínak,  kis  fiam  ? 

Ki  az  apád,  ki  az  anyád, 

S  hol  laknak  ?  majd  elkísérlek  haza. 

Jer,  addsza  kezedet.* 

»Nevem  Szilveszter...  nincs  apám  s  anyám. 
Nem  is  volt,  úgy  találtak  engem, 
És  haza  mennem  többé  nem  szabad; 
A  szomszédasszony  azt  ígérte: 
Ha  visszamék,  a  csatornába  dob.« 

»Hát  jer  velem,  fiacskám. 
Jer  hozzám,  én  anyád  leszek. 
Gondos,  szelíd  anyád  .  .  .  jerünk.« 

Kézen  foga  a  kis  fiút  az  asszony. 
Követte  őt  az  aggodalmasan 
S  reszketve,  szinte  eszméletlenül, 
Nem  tudva,  hogy  mi  történik  vele  ? 

»Nézd,  itt  lakunk,  fiacskám«. 
Szólott  otlhonn  a  vén  banya, 
»Az  én  lakásom  e  szoba, 
Tied  pedig  a  konyha  lesz. 

Nem  fogsz  magadban  lakni...  hejh,  kutyus, 

Kutyus  ne ! . . .  itt  van. . .  úgy-e  szép  kutya  ? 

Ezzel  tanyázol  itten. 

Ott  a  pokrócz,  elfértek  rajta  ketten. 

Olyan  jó  ágy,  hogy  jobb  se  kell, 

És  a  kutyus  majd  meleget  tart, 

Ne  félj,  nem  bánt,  jó  kis  kutya, 

Látod,  mily  nyájasan  tekint  rád, 

Hogyan  csóválja  farkát? 

Mint  testvérek  fogjátok  egymást 

Szeretni,  nem  kételkedem. 

Fekügy'  le  mellé,  s  alugyál,  fiam. 

Ehetnél  tán  ?  adnék  is  vacsorát. 

De  már  késő  van,  látom  alhatnál. 

Aztán  rósz  is,  kivált  gyermeknek,  az 

Alvás  előtti  vacsora. 

Mert  tőle  ördögökkel  álmodik. 

Fekügy'  le  hát  és  alugyál,  fiam.« 

Ott  hagyta  őt  a  vén  banya; 

Félénken  kullogott  a 

Pokróczra  a  kutyához, 

S  a  pokrócz  szélén  meghuzá  magát, 

Nem  mert  társához  közeledni. 

De  a  kutya 

Hozzá  simult  barátilag, 

Átcsillogott  szeme 

Az  éj  sötétségén,  s  e  csillogás 

Olyan  szelíd,  olyan  testvéri  volt, 

Hogy  barátságot  és  bizalmat 

Öntött  a  kis  fiúba. 

Egymáshoz  egyre  közelebb 

És  közelebb  húzódtak. 

Az  eb  szőrét  simítgatá  a  gyermek, 

S  az  ennek  arczát  nyalogatta. 

Beszélt  is  véle  a  fiú,  s  az  állat 

Válasz  gyanánt  halkan  nyöszörgött. 

Meleg,  forró  barátságot  kötöttek. 

Más  nap  pediglen  a  fiúhoz 
így  szólt  a  vén  boszorkány: 

» Mostan  figyelj  rám,  gyermekem, 

Képzelheted,  hogy  ingyen 

Nem  tartalak, 

Mert  ingyen  a  Krisztus  koporsóját 

Sem  őrizék. 

Dolgozni  fogsz,  mert  írva  van: 

A  ki  nem  dolgozik,  ne  is  egyék. 

Azonban  dolgod  könnyű  lesz, 

Valódi  kiskirályság  .  .  . 

Koldulni  fogsz,  mást  nem  teszesz. 


Én  a  munkát  már  restelem, 

Mert  elhíztam  nagyon, 

S  elűznek,  hogyha  koldulok. 

Elűznek  a  kegyetlen  emberek. 

Te  fogsz  koldulni  hát  helyettem. 

Te  rajtad  szánakozni  fognak, 

S  megajándékoznak,  fiam. 

Azt  mondod  majd,  hogy  árva  vagy, 

Apád  most  halt  meg,  és  anyád 

Honn  fekszik  éhen  s  betegen. 

Én  a  távolban  lesni  foglak, 

S  vigyázok  rád,  azért  te  is  vigyázz. 

Különben  nem  lesznek  jó  napjaid, 

Becsületemre  mondhatom. 

Én  nagyon  jó  vagyok,  ha  jó  vagyok. 

De  nagyon  rósz  vagyok,  ha  rósz  vagyok, 

Ezt  írd  fejedbe  és  szivedbe. 

Kedves  fiam. 

Koldulni  fogsz  mindenkitől, 

Kinek  jobb  a  ruhája,  mint  tiéd, 

És  ilyet  eleget  találsz,  ne  félj. 

Előre  nyújtod  kezedet, 

Oldalra  hajtod  fejedet. 

Fel-  s  összehúzod  a  szemöldököd, 

A  szádat  le  fogod  biggyeszteni, 

S  szemed  megnyálazod 

És  ugy  rimánkodol 

Beteg  anyád  s  az  isten  szent  nevében. 

Megértettél-e,  gyermekem  ? 

Ha  meg  nem  értél,  újra  magyarázom, 

S  ha  szó  után  egyáltalában 

Meg  nem  tanulod  ezt  a  tudományt. 

Bottal  verem  beléd. « 


A  gyermek  állitá,  hogy 
Mindent  tud  s  nem  felejti  el. 
Az  asszony  elpróbáltatá  vele 
A  jelenést  és  elcsudálkozott  a 
Fiúnak  mesterfölfogásán. 


>  Aranybányát  találtam 

Benned,  fiacskám,  hihihi!* 

Vigyorgott  a  boszorkány, 

»Valódi  grófi  életünk  lesz, 

Valódi  grófi  életünk! 

Lássunk  mingyárt  az  aratáshoz  .  .  . 

Ehetnél?  majd  ha  megjövünk,  fiam, 

Akkor  jól  lakhatol. 

Neked  különben  nem  szabad  sokat 

Enned,  mert  mint  én  elhízol, 

Aztán  elillan  a  nyúl 

S  üthetjük  bottal  a  nyomát. 

Kövér  koldusnak 

Soványan  jár  az  alamizsna.* 

Egy  népesebb  utczába  mentenek, 

Ott  a  banya 

Kiállitá  a  gyermeket, 

S  ő  egy  közel  csapszékbe  tért, 

És  onnan  kandikált  ki, 

S  a  hányszor  a  fiú  kezébe 

Dobának  valamit. 

Fölvette  a  pálinkás  poharat. 

Egyet  kortyantott  és  vigyorgott. 


VIÍI. 

Egyik  nap  úgy  folyt,  mint  a  másik. 

Koldult  és  koplalt  a  fiú; 

A  vén  banyának  gondja  volt  reá. 

Hogy  el  ne  hízzék  valahogy  szegényke. 

Koldult  és  koplalt,  e  kettőt  tudá 

Az  életből  s  nem  egyebet. 

Elnézte  sokszor, 

Midőn  játszottak  gyermektársai, 

Nézett  rajok  merően, 

S  gondolta,  milyen  jó  lehet 

Az  a  játék,  az  az  öröm! 

S  elméje  napról  napra  érett, 

S  érezni  kezde,  érezé, 

Hogy  ő  boldogtalan  .  .  . 

Két  évet  élt  már  át  a  koldulásban. 

Nem  volt  többé  szükség  reá, 

Hogy  megnyálazza  szemeit. 

Gyakorta  telt  meg  az  könyűivel. 

Egyetlen  egy  barátja  volt, 

Ki  nyájasan  nézett  reá. 

Kit  szeretett,  ki  őt  szerette, 

S  kivel  megosztá 

Sovány  falatjait, 

A  melyeket  otthonn  kapott, 

S  a  melyeket  a  városban  talált  .  .  . 

Ez  egy  barátja  a  kutya, 

Mely  hálótársa  volt. 

Mint  vágya  hozzá,  hogyha  reggelenként 

Elhagyta  őt,  s  ha  este  haza  ment, 

Minő  örömmel  volt  vele! 

A  vén  anyó  már  irigyelni  kezdé 

A  barátságot,  a  melyet  kötének, 

Irigyeié,  hogy  a  kutya 

A  gyermeket  jobban  szerette,  mint  őt, 

És  sokszor  megveré,  s  midőn  az  állat 

Fájdalmában  keservesen  vonított. 


A  gyermek  sírt,  zokogva  sírt. 

És  a  vén  asszony  elkergette  végre 

A  háztul  a  jó  állatot, 

Több  ízben  elkergette,  de 

Az  visszajött  mindanyiszor, 

S  a  kis  fiúhoz  mindig  nyájasabb  lett. 

így  élt  a  gyermek.  Már  hat  éves  volt, 

S  átélte  hat  századnak  nyomorát 

És  néhány  percznek  árva  örömét. 

Ott  állt  egy  utcza  szögletében  egyszer, 

S  didergett  .  .  .  késő  őszi  este  volt. 

Sár  volt  az  utczán,  s  köd  a  sár  felett, 

Nehéz,  komor  köd,  s  ő  a  sárban,  ködben 

Mezítláb  és  hajadon  fővel  állt, 

S  az  elmenőkhöz  nyöszörögve 

Nyújtotta  sárga  kis  kezét. 

Ugy  ment  be  hangja  a  szivekbe, 

Miként  egy  égő  fájdalom. 

Mint  a  harang  szava, 

Mely  haldokló  ember  számára  szól. 

Egy  vén  mogorva  úr 

Megállt  mellette  s  hosszan  nézte  őt. 

Hosszan,  merően,  átfúró  szemekkel. 

A  gyermek  elszaladni  készült. 

» Megállj !«  morgott  reá  az  úr. 

A  gyermek  állt  s  mocczanni  sem  mert, 

S  az  úr  kérdé:  »vannak  szülőid  ?« 

»Va  .  .  .«  azt  akarta  mondani, 

Van  anyja,  a  ki  éhezik  s  beteg, 

S  most  halt  meg  apja. 

De  a  mogorva  úr  előtt 

Nem  mert  hazudni, 

Torkán  akadt  a  szó,  azt  gondola. 

Hogy  ez  mindent  tud,  és  így  válaszolt: 

»Nekem  szülőim  nincsenek. 

Vagy  nem  tudom,  hogy  vannak-e  ? 

Mert  én  talált  gyermek  vagyok. « 

»Kövess  tehát«,  szólt  a  mogorva  úr, 

S  utána  indult  a  fiú. 

A  vén  asszony  kilépett  rejtekéből, 

És  rá  kiáltott  »itt  maradsz, 

Hazug  kölyök!  .  .  . 

Ez  a  fiú  az  én  fiam,  uram!« 

»Nagyságos  úr«,  rimánkodott  a  gyermek, 
>  Nagyságos  úr,  én  nem  vagyok  fia. 
Mentsen  meg  engemet,  vigyen  magával, 
Az  isten  s  a  szentek  nevére  kérem! 

Meguntam  már  a  koldulást, 

Az  ő  számára  kellett  kéregetnem, 

És  engemet  koplaltatott, 

Hogy  csak  minél  rosszabb  színben  legyek, 

Hogy  szánakozzék  rajtam,  a  ki  lát. 

Oh  istenem,  most  is  hogy  éhezem !« 

így  szólt  a  gyermek,  a  mogorva  úrra 

Fölnéze,  s  esdeklő  szeméből 

Könny  folyt  le,  könnyek  zápora. 


»0h  gaz  dög,  oh  te  istentagadó. 

Te  ördögfának  makkja  te!« 

Rivalt  a  vén  boszorkány  a  fiúra, 

»Te  bocskortalpra  sem  méltó  pofa, 

Te  hazugság  kalásza, 

Te  minden  rósz,  te  semmi  jó! 

Még  hogy  nekem  koldult,  uram  fia, 

Mikor  halálba  szégyenlem  magam, 

Hogy  kéreget,  s  e  rósz  szokása  megvan, 

Mihelyt  elfordítom  szemem. 

És  hányszor  vertem  már  meg  érte, 

Hogy  ilyen  szégyent  hoz  reám! 

Szegény  vagyok,  de  koldulásra 

Nincsen  szükségem,  mert  elélek 

Becsületes  munkám  után. 

És  még  hogy  én  őtet  koplaltatom! 

Én!  a  legjobb  falatokat 

A  szájamtól  szakítom  el, 

S  belé  tömöm! 

De  mind  ez  hagyján  . . .  még  meg  is  tagad. 

Nem  fáj  a  szíved,  te  puruttya  lélek, 

Te  csúf  poronty,  anyádat  megtagadni, 

Szülő  anyádat?  hogy  ki  nem  szakadt  e 

Szóval  belőled  a  lép  és  tüdő 

S  a  májad  és  a  zúzád  ? 

A  földön  sincs  jobb  nagyanya, 

Mint  én  vagyok,  s  ő  ily  rósz  unoka! 

De  már  nincs  messze  az  itélet .  .  . 

Saját  tulajdon  anyját 

Tagadja  meg  a  gyermek, 

Édes  szülőjét !« 


Ennyit  darált  a  vén  malom 

Egy  lélekzés  alatt; 

Itt  a  mogorva  úr 

Szóhoz  jutott  s  szólt: 

»Elég  már  a  komédiából, 

Különben  e  bottal  némítlak  el, 

Undok  szipirtyó! 

Részeg  vagy    mint  a  csap; 

Ha  kijózanodol, 

Jőj  hozzám  a  keresztlevéllel. 


(Ott  ama  nagy  házban  lakom,) 
S  a  gyermeket  elviheted, 
De  csak  ha  a  keresztlevéllel  jősz. 
És  most  hordd  el  magad  ...  s  te 
Kövess,  fiú.« 


És  a  fiú  követte  az  urat, 
Koronként  vissza-visszanézett, 
Azt  képzeté,  hogy  a  banya 
Már  nyúl  utána  s  galléron  ragadja; 
De  az  nem  mert  közelgeni. 
Ottan  maradt  állóhelyében, 
Csak  öklével  fenyegetőzött, 
S  forgatta  égő  szemeit,  mint 
A  kovács  a  tüzes  vasat. 


IX. 


Jobban  lett  dolga  a  fiúnak. 

Nem  kellett  többé  lopnia. 

És  nem  kellett  koldulnia. 

Milyen  boldogság,  mily  jótétemény! 

Csak  néha  szállt  az  aggalomnak  ölyve 

Föléje:  hátha  a  boszorkány 

Előjön  a  keresztlevéllel. 

Mi  lesz  akkor  megint  belőle  ?  .  .  . 

És  néha  szállt  a  bú  galambja 

Föléje,  ha  eszébe 

Jutott  a  hű  kutya, 

A  hálótárs  és  a  barát. 

Ennek  kedvéért  gyakran  szinte  kész  volt 

A  vén  banyához  visszamenni, 

S  koldulni,  csak  hogy  együtt  legyenek. 

Gyakorta  álmodott  felőle. 

Álmodta,  hogy  ölelte  a  kutyát 

S  ez  nyalta  képét  és  kezét, 

S  midőn  fölébredt,  s  társát  nem  leié, 

Elkezdett  sírni,  s  hosszan  sírdogált. 


Midőn  haza  ért  a  fiúval  a 

Nagyságos  úr,  átadta  őt  a 

Cselédségnek.  Kitisztiták  őt 

A  régi  szennyből,  mely  reá  nőtt 

És  régi  rongyai  helyett 

Kapott  szép  uj  ruhát. 

Mily  jól  esett  neki! 

Azt  vélte,  eddig  nem  is  élt. 

Azt  vélte,  hogy  most  született. 

Ekkor  magához  hívatá 

Az  úr,  és  így  szólt  szigorúan: 

»Fiú,  e  gyermek  itt  fiam,  te  öt 

Nagyságos  úrfinak  hivod, 

0  lesz  parancsolod, 

S  te  szót  fogadsz  neki, 

0  lesz  az  úr,  te  lészsz  a  szolga. 

Egyéb  dolgod  nem  lesz,  mint  szót  fogadni, 

De  ennek  pontosan  tégy  eleget. 

Minden  szem-intés  egy  parancsolat; 

Ha  teljesíted,  nem  lesz  semmi  baj, 

Lesz  enned,  innod  és  ruhád  .  .  . 

Ellenben  ócska  rongyodat, 

A  melyben  fölfogadtalak, 

Nyakad  közé  akasztatom. 

Aztán  mehetsz  a  nagy  világba 

S  koldulsz,  mint  eddig  koldulál.« 

Szolgált  az  árva  gyermek  a 

Nagyságos  úrfinak. 

Mögötte  ment.  mögötte  állt, 

Mindig  árnyéka  volt, 

És  leste  ajka  mozdulását, 

S  alig  volt  a  parancs  kimondva, 

Midó'n  már  teljesült  is, 

S  a  jó  fiú 

Még  is  mennyit  nem  szenvedett! 

Mert  a  nagyságos  úrfi 

Oly  gazkölyök  vala, 

A  milyenek  rendesen  a 

Nagyságos  úrfiak. 

Érezteté,  hogy  ő  az  úr, 

Érezteté  minden  nyomon. 

Ha  száját  a  leves  megégeté, 

Kis  szolgáját  üté  pofon; 

Ha  nem  köszönt  más  nékie, 

A  kis  fiú  fejéről 

Ütötte  le  a  kalapot. 

És  ennek  markolt  üstökébe, 

Ha  a  fésű  belé  akadt  hajába, 

S  nem  volt  olyan  csíny,  oly  gonoszság, 

Mit  rajta  el  nem  követett, 

Mihelyt  eszébe  jut  vala. 

Lábára  lépett  készakarva, 

Aztán  ellökte,  hogy  mért  áll  az  útban  ? 

Sarat  kent  rá,  s  aztán  nyakon  véré, 

A  mért  olyan  tisztátalan. 

Szemébe  önté  a  vizet,  s  ha  sírva 

Fakadt  rá,  mázna  fattyunak  nevezte. 

Sok  szenvedése  volt  szegény  fiúnak, 
És  napról  napra  többet  szenvedett, 
De  tűrte  békén  bajait, 
Tűrt  elszántan,  miként  egy  férfiú, 
Kiben  magas  lélek  lakik. 


S  mi  végre  tűrt,  miért  el  nem  hagyá 
Kínos  helyét,  mint  gyakran  volt  eszében  ? 
Ha  tudnátok,  miért  maradt! 


Nem  a  jó  étel  és  a  jó  ruha 
Gsalá  őt  vissza,  hogyha  útnak  indult. 
Hogy  elbujdossék  a  széles  világba; 
Nem  volt  ő  olyan,  mint  a  tyúk  vagy  a  lúd, 
Mely  elbarangol,  s  ha  megéhezik, 
Jóllakni  ismét  visszamegy  helyére, 
Mig  ellenben  a  csalogány  s  pacsirta. 
Ha  megnyílt  börtönének  ajtaja, 
Ott  hagyva  a  kész  és  jó  eledelt. 
Elszáll  örökre  s  megelégszik  azzal, 
Mit  kinn  a  szabadban  talál. 


így  erezett  a  kis  fiú, 

Mint  e  szabadba  vágyó  madarak, 

S  még  is  maradt,  mint  a  tyúk  és  a  lúd, 

S  ha  indult,  ismét  visszatért. 

Mi  csalta  vissza  őt  ? 

A  tanulás. 


Az  úrfi  mellett  eltanulgatott. 

Ott  állt  mögötte  észrevétlenül, 

Könyvébe  kandikált, 

S  a  nevelő  minden  szavára 

Figyelmezett, 

S  mit  egyszer  megtanult, 

El  nem  feledte. 

Előbb  tudá  az  írást,  olvasást, 

Mint  a  nagyságos  úrfi. 

És  a  mint  szaporodtak  évei. 

Azokkal  szaporodtak 

Ismereti, 

Mint  a  szarvas  szarván  az  ágak, 

S  ő  büszke  kezdett  lenni  rája, 

S  ha  a  nagyságos  úrfi 

Bolondokat  beszélt  szokás  szerhit, 

Kijobbitá  magában, 

S  mosolyga  a  badar  beszédeken. 

S  a  nevelő  előtt 

Nem  tűnt  el  észrevétlen 

A  szolga  fensősége 

Az  ifjú  úr  fölött, 

S  ha  nem  tudá 

Leczkéit  a  tanítvány, 

Azzal  piríta  rá. 

Hogy  a  szolgával  mondata  el, 

Ki  azt  hallás  után  tanulta  meg. 

Becsületére  vált  ez  a  fiúnak, 
De  nem  vált  örömére,  erre  nem. 
Mert  a  kevély  nagyságos  úrfi 
Mindannyiszor  keményen 
Lakoltatá,  hogy  őt  megszégyeníté. 
Naponta  új  és  durvább  üldözések 
Jutottak  a  szegény  fiúnak, 
És  ő  naponta  jobíían  érezé 
A  szenvedett  méltatlanságokat, 
S  most  már,  ha  megüté  az  úrfi  őt, 
Nem  teste  érezé,  de  lelke. 
Pirult,  de  nem  mivelhogy  fájt  neki. 
Hanem  mert  szégyenlé  magát. 


Tizenhat  esztendős  vala. 

Minden  nap  egy-egy  sugarat  lövelt 

Elméje  oszladó  ködébe, 

S  minden  sugár  egy-egy  betű  volt, 

És  ilyen  írat  lett  a  sok  betűből: 

»Mi  jognál  fogva  vernek  itten  engem  ? 

Mi  joggal  bánt  embert  az  ember? 

Különbnek  alkotá  az  isten 

Az  egyik  embert,  mint  a  másikat? 

Igazságosnak  hirdetik  az  istent, 

Ha  igazságos,  úgy  azt  nem  tehette, 

Ügy  minden  embert  egyformán  szeret. 

S  én  többé  tűrni  nem  fogok. 

Akármi  lesz  belőlem. 

Táplálatot,  ruhát,  szállást  kapok, 

De  én  ezért  szolgálom  őket, 

S  ezzel  leróva  a  jótétemény. 

Dolgoztathatnak,  erre  van  jogok, 

De  a  verésre  nincs. 

Még  egyszer  fognak  csak  megütni, 

De  többször,  istenemre,  nem!« 


Ugy  is  lett.  Első  alkalommal 

(Es  várni  erre  nem  kellett  sokáig) 

Midőn  az  úrfi  rá  kezét  emelte, 

Ekkép  kiálta  föl: 

» Megálljon  ön! 

Ne  bántson  többet,  mert  úgy  visszavágom, 

Hogy  megsiratja  holta  napjáig. 

Elég  soká  voltam  kutya. 

Kit  verni,  rúgni  lehetett. 

Eztán  ember  leszek. 

Mert  ember  ám  a  szolga  is! 

Megvallom,  itt  jótéteményt 

Rakott  egy  kéz  reám, 

De  más  kéz  azt  bottal  véré  le  rólam. 

És  e  szerint 

Nem  tartozunk  egymásnak  semmivel. « 


Az  úrfi  e  szokatlan  szókra 

Elképedett,  megmerevült, 

S  tajtékot  túrva,  ekkép  ordított: 

»Hah  szolgafaj!  hah  lázadó  gazember!* 

És  a  fiú  így  válaszolt, 

És  hangja  megvető  volt: 

>Hm,  szolgafaj  ?  ha  már  a  születést 

Veszszük,  talán  az  én  apám 

Különb  úr  volt,  mint  minden  ivadékod, 

S  hogy  eldobott  magától. 

Az  ő  hibája,  nem  enyém, 

S  ha  minden  úr  ilyen  rósz  lelkű,  mint  te, 

Jól  is  tévé,  hogy  eldobott. 

Mert  úgy  ennek  köszönhetem,  ha 

Becsületes  ember  leszek. 

És  lázadó  ?  ...  ha  lázadás  az, 

Midőn  az  ember  érzi  és  kimondja. 

Hogy  ő  is  ember,  mint  akárki  más, 

Ugy  büszkén  mondom:  lázadó  vagyok. 

S  tudnám  csak  mind  azt,  a  mit  érezek, 

Ugy,  a  mint  érezem,  kimondani, 

Föllázadnának  milliók  velem, 

S  reszketne  a  világ, 

Mint  Spartacustól  Róma  reszketett, 

Midőn  eltépett  lánczaikkal 

Verték  falát  a  gladiátorok!  — 

Nagyságos  úrfi,  isten  önnel, 

Mi  együtt  többé  nem  maradhatunk, 

Én  önnel  mint  ember  beszéltem, 

És  hogyha  egyszer  már 

A  szolga  emberré  emelkedik, 

Éhen  hal  meg  vagy  a  bitófán. 

De  többé  szolga  nem  lesz!« 

Ezzel  megfordult  és  kiment, 
Örökre  ott  hagyá  a  házat. 
Hol  gyermeksége  úgy  úszott  el. 
Mint  a  virág  az  iszapos  patakban. 

A  merre  látott,  arra  indult, 

Ment  a  világba  czéltalan. 

Az  ifjúság  fölgyúladott  szivében, 

Ugy  égett,  mint  a  fölgyúlt  város  ég, 

A  melyre  rá  fúj  a  viharnak 

Süvöltő  óriása; 

S  e  lángokban  milyen  csudálatos 

Mesés  képek  keletkezének! 

S  lelkét  e  lángok  ugy  megedzék, 

Mint  a  hámortűz  a  vasat. 

A  város  végén  utolérte  őt 
Az  úrfi  nevelője. 

Alig  lélekzett  a  jó  férfiú, 

Sokat  futott,  hogy  utolérje. 

Kiverte  arczát  a  veríték, 

Törölgeté  mind  untalan, 

Mi  közben  a  fiúval  így  beszélt, 

S  beszédiben 

Nem  volt  nagyon  sok  összefüggés: 


»Ne,  tedd  el  ezt  a  pénzt,  fiam, 

Nekem  egy  évi  jövedelmem, 

Te  nálad  eltart  évekig. 

Ha  jól  gazdálkodói. 

Nagy  ember  lesz  belőled, 

Én  mondom  azt  neked. 

Dicsőbb  fiút  még  nem  láttam  te  nálad. 

Én  szorul  szóra  érzem  azt,  a  mit  te. 

De  soha  sem  mertem  kimondani. 

Féltem  tőled  s  bámultalak. 

Midőn  beszéltél. 

Az  isten  áldjon  minden  szavadért. 

Tanácsolom,  parancsolom. 

Igen,  parancsolom,  fiú,  hogy 

Tanulj,  végezd  az  iskolákat, 

Különben  én 

Megátkozlak  s  megver  az  isten. 

Te  nem  magadnak  születél, 

De  a  hazának,  a  világnak. 

Azt  mondom  néked,  hogy  tanulj, 

A  mit  különben 

Nem  is  kén  mondanom, 

Hiszen  te  úgy  szeretsz  tanulni. 

És  most  az  isten  áldjon  meg,  fiam, 

Légy  szerencsés,  élj  boldogul, 

S  emlékezzél  meg  rólam  is  koronként, 

De  ha  tanácsomat  nem  fogadod. 

Akkor  felejts  el  engemet.* 


Lehajlott  a  fiú. 

Hogy  megcsókolj'  a  jó  ember  kezét. 

De  ő  nem  engedé,  sőt  a  fiút 

Megölelé  s  arczát  csókolta  meg, 

S  úgy  távozott  könnyes  szemekkel. 

Mily  jól  esett  ez  a  fiúnak, 

Szegény  fiúnak  milyen  jól  esett! 

Ez  volt  az  első  szeretet, 

Melylyel  találkozott. 

Tizenhat  évig  kellé  élnie 

S  kínlódnia, 

Mig  oly  emberre  akadott, 

Ki  nem  taszítá  el  magától, 

Ki  megölelte  őt! 


Kiért  a  városból  az  ifjú. 
Midőn  kiért  a  szűk  falak  közül. 
Azt  gondola:  börtönből  szabadult, 
S  mohón  szivá  a  tiszta  léget. 
Az  isten  legdrágább  ajándokát. 
Melytől  a  láb  erőt  kap  és  a 
Léleknek  szárnya  nő. 

Egyszer  sokára  visszanézett, 

Nagyot  haladt  már,  messze  volt  a  város, 

A  házak  összeolvadának 

Egymással,  és  a  barna  tornyokat 

Elnyelte  félig  a  távol  köde, 

S  méhdongás  volt  az  ezerek  zaja. 

Az  ifjú  biztatá  magát: 

»Tovább,  tovább, 

Semmit  ne  halljak,  és  semmit  ne  lássak 

Onnét,  hol  eddig  éítem. 

Ha  életnek  mondhatni  éltemet. « 

S  ment,  mint  a  ki  ostorhegyet  fut. 

S  midőn  végkép  eltűnt  a  város, 

S  ott  álla  ő  a  végtelenben, 

Szabadnak  akkor  érzé  csak  magát. 

3>Szabad  vagyok !«  kiálta  föl, 

» Szabad  vagyok!* 

Többet  nem  mondhatott. 

De  könnyei  beszéltek, 

S  jobban  mondták  el  érzeményeit, 

Mint  nyelve  mondta  volna. 

Oh  milyen  érzés,  milyen  gondolat, 

Midőn  az  ember  először  szabad! 

És  ment  az  ifjú,  egyre  ment, 

A  merre  szép  táj  csalta,  arra 

Irányozá  lépéseit. 

Megbámulá  a  síkot  és  hegyet, 

A  sík  mezőt  és  a  hegy  erdejét 

És  mindent,  a  mi  csak  szemébe  tűnt, 

Mert  minden  oly  új  volt  előtte, 

Először  látta  a  természetet 

A  természet  szépségeit. 

És  ott  a  rengetegben, 

A  fellegekbe 

Ágaskodó  bérezek  között, 

A  hol  mennydörgés  a  folyam  zúgása 

S  a  mennydörgés  Ítéletnap  rivalma  .  .  . 

Vagy  ott  a  puszták  rónaságán, 

Hol  némán  ballag  a  csendes  kis  ér, 

S  hol  a  bogárdöngés  a  legnagyobb  zaj  .  .  . 

Ottan  megállt  az  ifjú, 

Körültekintett  áhítattal, 

S  midőn  szemét  s  lelkét  meghordozá 

A  láthatár  fönségein, 

Erőt  vett  rajta  egy  "szent  érzemény, 

Letérdepelt  s  imádkozék: 

»Imádlak,  isten;  most  tudom,  ki  vagy, 

Sokszor  hallottam  és  sokszor  kimondtam. 

De  nem  értettem  nevedet. 

A  nagy  természet  magyarázta  meg 

Hatalmad  és  jóságodat  .  .  . 

Dicsértessél,  dicsértessél  örökre! 

Imádlak,  isten;  most  tudom,  ki  vagy.< 

A  merre  csak  ment,  mindenütt 

Oly  szépnek  látta  a  természetet, 

De  benne  mindenütt  az  embert 

Olyan  boldogtalannak; 

Nyomor  s  gazság  gyötörte  mindenütt. 

Azt  kezdte  észrevenni, 

Hogy  ő  nem  a  legszerencsétlenebb, 

És  fájt  nagyon  neki, 

Hogy  vannak  nála  szánandóbbak  is. 

Mindig  kicsinyebb  lett  előtte 

Saját  baja, 

Mig  végre  végkép  elfelejté, 

S  nem  látta  és  nem  érezé  azt. 

Csak  a  mások  baját, 

És  homlokát  a  hideg  kőre  tette, 

S  forró  keserves  könnyeket  sírt. 


XI. 

Eszében  tartá,  mit  szivére 

Kötött  a  jámbor  nevelő, 

Midőn  búcsút  vett  tőle 

És  pénzt  adott  neki; 

Eszében  tartá  ezt  az  ifjú, 

S  nem  hagyta  telj  esi  tlenűl. 

Beállt  az  iskolába, 

S  tanúit  szorgalmasan, 

S  olyan  volt  társai  körében, 

Mint  csillagok  között  a  hold. 

Azok  csodálták  őt,  de  nem  szerették, 

Lelkének  fensősége  rajtok 

Mint  sziklakő  nehézkedett, 

És  ellenében  » 

Irigység  és  gúny  támadott  föl, 

És  rá  lövöldözé 

A  sebesítő  nyilakat. 

»Mért  bántotok  ti  engemet?* 
Szólott  szelíd  jószívűséggel 
Gyakorta  társihoz, 


»Mért  bántotok,  barátim,  engem? 

Én  nem  tanulok  a  magam  javára, 

Ti  értetek  tanulok  én; 

Mit  én  tudok,  higyétek,  annak 

Más  fogja  venni  hasznát, 

Akárki  más,  csak  én  nem. 

Ha  belátnátok  lelkem  mélyibe, 

Ragaszkodnátok  hozzám,  jó  fiúk, 

Ugy  szeretnétek,  mint  most  nem  szerettek, 

Mint  én  szeretlek  titeket. 

Ha  belátnátok  lelkem  mélyibe, 

Általlátnátok  gyarlóságtokat, 

S  nem  vagdalnátok  a  fa  ágait. 

Mely  egykor  számotokra  hoz  majd 

Árnyékot  és  gyümölcsöt. 

Szegény  rövidlátó  fiúk  ti! 

De  majd  szerettek  még  ti  engemet. 

Szeretni  fogtok,  istenemre,  engem!* 

Kaczaj  követte  ilyetén  beszédit, 
S  csak  újabb  töltésül  szolgáltának 
A  gúnyolódás  fegyverébe, 
A  mely  mindég  szivének  állt. 

És  elvadult  lassanként  a  világtól, 
Mindegyre  mélyebben  szállott  magába, 
S  került  mindenkit .  .  .  egy  barátja  volt, 
A  senkitől  meg  nem  zavart  magány. 

Ott  élt  azon  képek  között,  miket 
Üres  ábrándoknak  tart  a  világ, 
De  melyekről  ő  tudta,  hogy  azok 
Élő  valódi  lények. 
Az  ő  lelkébe  néző 
Jövő  alakjai. 

Ott  a  magányban  buzgón  olvasá, 
Miként  a  hívő  a  koránt 
S  mint  a  zsidó  a  bibliát. 
Olvasta  ott  buzgóan  a 
Világtörténetet. 

Világtörténet!  mily  csodálatos  könyv! 
Mindenki  mást  olvas  belőle. 
Egyiknek  üdv,  másiknak  kárhozat. 
Egyiknek  élet,  másiknak  halál. 
Egyiknek  így  szól  s  kardot  ad  kezébe: 
»Eredj  és  küzdj!  nem  küzdesz  hasztalan, 
Az  emberiségen  segítve  lesz.« 
Másikhoz  így  szól:  »tedd  le  kardodat. 
Hiába  küzdenél, 

Mindig  boldogtalan  lesz  a  világ, 
Mint  ezredévek  óta  az.« 

Mit  olvasott  ez  ifiú  belőle? 
Mit  gondolt  ő,  midőn 'e  könyvet 
Becsukta  reszkető  keze  ?  .  .  . 
Ezt  gondola: 


»A  szőlőszem  kicsiny  gyümölcs, 

Egy  nyár  kell  hozzá  niég  is,  hogy  megérjék. 

A  föld  is  egy  gyümölcs,  egy  nagy  gyümölcs, 

S  ha  a  kis  szőlőszemnek  egy  nyár 

Kell,  hány  nem  kell  e  nagy  gyümölcsnek, 

A  míg  megérik  ?  ez  belékerül 

Évezredek  vagy  tán  évmiljomokba, 

De  bizonyára  meg  fog  érni  egykor, 

És  azután  az  emberek  belőle. 

Világ  végéig  lakomázni  fognak. 

A  szőlő  a  napsugaraktul  érik; 

Mig  édes  lett,  hány  napsugár 

Lehelte  rája  élte  melegét. 

Hány  százezer,  hány  miljom  napsugár  ?  . . . 

A  földet  is  sugárok  érlelik,  de 

Ezek  nem  nap  sugarai,  hanem 

Az  embereknek  lelkei. 

Minden  nagy  lélek  egy  ilyen  sugár,  de 

Csak  a  nagy  lélek,  s  ez  ritkán  terem; 

Hogyan  kivánhatnók  tehát,  hogy 

A  föld  hamar  megérjék  ?  .  .  . 

Érzem,  hogy  én  is  egy  sugár  vagyok, 

A  mely  segíti  a  földet  megérni. 

Csak  egy  nap  tart  a  sugár  élete. 

Tudom,  hogy  a  midőn  megérkezik 

A  nagy  szüret, 

Akkorra  én  már  rég  lementem, 

S  parányi  művemnek  nyoma 

Elvész  az  óriási  munka  közt, 

De  életemnek  a  tudat  erőt  ad, 

Halálomnak  pedig  megnyúgovást, 

Hogy  én  is,  én  is  egy  sugár  vagyok!  — 

Munkára  hát. 

Föl  a  munkára,  lelkem! 

Ne  légyen  egy  nap,  egy  perez  elveszítve. 

Nagy  a  föladat,  az 

Idő  röpül,  s  az 

Élet  rövid.  — 

Mi  czélja  a  világnak  ? 

Boldogság !  s  erre  eszköz  ?  a  szabadság ! 

Szabadságért  kell  küzdenem. 

Mint  küzdtek  érte  oly  sokan. 

És  hogyha  kell  elvérzenem. 

Mint  elvérzettek  oly  sokan, 

Fogadjatok,  ti  szabadság-vitézek, 

Fogadjatok  szent  sorotok  közé. 

Zászlótokhoz  hűséget  esküszöm, 

S  hahogy  véremben  lesz  egy  pártütő  csepp, 


Kiontom  azt,  kifeccsentem  belőlem, 
Habár  szivemnek  közepén  lesz  is!c 


Ily  vallomást  tett  .  .  .  nem  hallotta  ember, 
De  meghallotta  odafönn  az  isten. 
Fölvette  a  szent  könyvet,  melybe 
Jegyezve  vannak  a  martírok, 
S  belé  irá  a  Szilveszter  nevet. 


XII. 

A  gyermek  ifjúvá  lett 

S  az  ifjú  férfivá. 

Esztendő  esztendő  után 

Jött  a  földet  meglátogatni. 

S  búcsút  sem  véve  távozának. 

Ót  sem  kerülték  ki  az  évek, 

Elment  hozzája  mindenik, 

S  nyomot  hagyott  arczán,  szivén. 


Túl  volt  immár  az  iskolákon. 

Régen  kijárta  azokat, 

És  benn  volt  a  világban. 

Az  életben,  az  emberek  között. 

Hol  minden  lépten  meglökik  az  embert, 

S  minden  lökés  egy  darabot  töröl  le 

A  lélek  zománczából 

S  az  orczának  színéből. 


Beh  másnak  látta  e  világot, 

Mint  a  milyennek  képzeté! 

Naponta  kisebbnek  tetszett  előtte, 

Mélyebben  sűlyedettnek 

Az  ember,  a  kit  isten 

Saját  képére  alkotott, 

Az  ember,  a  kinek  szemével 

A  napba  kéne  néznie, 

És  e  helyett  a  porba  néz, 

Mikéntha  férgeket  keresne. 

Hogy  tőlök  a  csúszást  tanulja. 

És  mentül  kisebbnek  tetszett  előtte 

Az  ember,  annyival  nagyobbnak 

Lá4;á  a  munkát,  a  mire 

Hivatva  érezé  magát. 

De  el  nem  csüggedett. 

Tán  oly  parányit  végzett,  mint  a  hangya, 

De  mint  az,  olyan  fáradatlan  volt. 

Szűk  volt  köre. 

De  e  kört  teljesen  betol té 

Lelkének  fényivel. 

Erkölcse,  tudománya  néki 

Nevet  szerzett  még  iskoláiban, 

S  midőn  e  pályát  végezé, 

Több  úr  hivá  meg  őt 

Nagy  s  gazdag  hivatalra 

Ilyen  kecsegtetéssel : 

> Szegődjél  hozzám;  szolga  lészsz,  igaz, 

De  ily  urat  szolgálni,  mint  én, 

Dicsőség,  és  azért,  hogy 

Előttem  meghajolsz, 

Előtted  ezren  hajlanak  meg. 

Más  dolgod  nem  lesz,  mint  ez  ezreket 

Nyúznod  tehetséged  szerint,  s  e 

Könnyű  munkából  meg  fogsz  gazdagodni. « 


Szilveszter  megköszönte  szépen 

E  könnyű  munkát  és  így  válaszolt: 

» Azért,  hogy  én  nekem 

Szolgáim  legyenek, 

Én  más  szolgája  nem  leszek. 

Én  nem  kivánom,  hogy  előttem 

Embertársim  hajlongjanak. 

De  ne  kivánja  tőlem  más  se,  hogy 

Előtte  én  hajoljak; 

Nem  ismerek  nálam  kisebbet 

S  nem  ismerek  nálam  nagyobbat. 

S  a  gazdagságot  illetőleg,  az 

Nekem  talán  ingyen  sem  kellene, 

Annál  kevésbbé  kell  olyan  nagy  áron, 

Hogy  érte  nyúzzak  másokat !« 

Ekkép  szokott  beszélni  ő 

Levett  kalappal,  de  fölemelt  fővel. 

El  nem  fogadta  a  nagy  hivatalt, 

De  jöttek  hozzá  szegény  emberek, 

És  meghivák  őt  falujokba 

Jegyzőnek,  és  az  ifjú  ment, 

Ment  örömest  és  boldogan. 

S  midőn  elért  a  faluba. 

S  körülvevék  őt  a  lakók, 

I^y  szólt  hozzájok  lángoló  szemekkel: 

»Üdvöz  légy,  nép!  ugy  nézz  szemembe. 

Tanítód  és  atyád  leszek. 

A  bölcső  óta  mit  vertek  fejedbe  ? 

Kötelességidet ; 

Én  megtanítlak  jogaidra!* 

És  teljesíté,  a  mit  ígért. 
Nem  a  kocsmába  jártak  ezután 
A  munkavégzett  gazdaemberek, 
Mint  jártak  eddig  világkezdet  óta; 
A  faluház  előtt  karéjba 


Állottak,  és  az  ifjú  jegyzőt 

Hallgatták  a  vén  emberek. 

És  jobban  hallgatták,  mint  papjokat,  mert 

Papjoknál  jobbakat  beszélt. 

S  mit  ott  tanultak,  elvivék  haza. 

És  elbeszélték  fiaiknak, 

S  a  jegyző  tiszteletben  állt. 

De  két  ház  volt  a  faluban,  mely 

Az  ifjú  apostol  fejére 

Átkot  mondott  áldás  helyett. 

Az  a  két  ház,  hol  a  pap  és 

Az  uraság  lakott, 

A  kastély  s  a  parochia. 

Naponta  gyűlöltebb  és  rettegettobb 

Lett  e  két  házban  a 

Jegyző  gazdálkodása, 

S  elpusztulását  tervezek,  mert 

Látták,  ha  a  jegyző  marad, 

Ugy  ők  pusztulnak  el. 

De  volt  fönn  a  kastélyban  is 

Egy  lény,  ki  a  nép  emberét  ugy 

Tisztelte,  mint  a  nép  maga. 

Kinek,  midőn  az  ő  dicséretét 

Hallotta,  jól  esett, 

Midőn  pedig  gyalázták,  fájt  neki. 

Ki  volt  e  lény,  a  ki 

Oly  rósz  világításban  is 

Megismeré  a  kép  becsét, 

S  felőle  helyesen  itélt. 

Ki  volt  ez  ?  .  .  .  a  kastély  kisasszonya. 

Ki  is  lett  volna  más!  .  .  . 

Dicső  hely  a  hölgyek  szive, 

Önzés  előtt  bezárva  ajtaja, 

Ha  bejut  is,  csak  lopva  jut  belé  vagy 

Erőszak  által, 

De  nyitva  áll  mindennek,  a  mi  szép  s  jó, 

S  az  üldözött  igazság. 

Ha  mindenhonnan  számkivetve  van. 

Végmenedéket  ott  talál. 

Dicső,  dicső  hely  a  hölgyek  szive! 

Nem  is  sejté  az  ifjú,  hogy  barátja. 
Hogy  pártfogója  van 
Ott  fönn  az  úri  lakban, 
S  olyan  szép  pártfogó! 
Látá  koronként  a  leánykát, 
Midőn  az  végigsétált  a  falun 
Vagy  ablakából  nézett  a  vidékre, 
S  ha  látta  őtet,  hosszan  elmerengett. 
Ilyenkor  egy  csodálatos 
Érzés  szállotta  meg  szivet, 

Mely  hozzá  igy  beszélt: 

Az  ember  nem  csak  polgár, 

Egyszersmind  ember  is: 

Mindig  másoknak  éljen-e 

És  soha  se  magáért  ? 

Szegény  fiú  te,  mikor  élsz  magadnak, 

Lesz-e  idő,  midőn  magadnak  élsz  ? 

Te  szétosztod  mások  közt  lelkedet, 

Lesz-e,  ki  néked  adja  lelkét 

Vagy  lelkének  csak  egy  darabját 

Vagy  egy  tekintetét  csak,  a  miből 

Gyanítanom  lehetne  legalább, 

Mi  a  boldogság  ?  .  .  .  oly  szomjas  szivem, 

Fölinna  egy  záport,  s  talán  [hogy 

Egy  harmatcsepp  sem  hull  reá  soha! 

Nyugodjál  meg  sorsodban,  jó  fiú, 

Viseld  békén  a  rideg  életet; 

Tégy  másokat  boldoggá,  ha  lehet, 

S  maradj  magad  boldogtalan. 

Légy  föld,  a  mely  gabnát  terem, 

Hogy  mások  learassák; 

Légy  lámpa,  mely  mig  másoknak  világit, 

Tulajdon  életét  fogyasztja  el. 


A  jó  vagy  rósz  sors  ugy   hozá   magával 

Egyszer,  hogy  a  leányka  véle 

Találkozott  és  szóba  állt. 

Rövid  volt  a  találkozás 

És  keveset  beszéltek. 

De  attól  fogva  többször  jöttek  össze, 

Véletlenűl-e  vagy  tán  készakarva  ? 

Sem  a  lyány,  sem  az  ifjú  nem  tudá. 

És  egyre  hosszabbak  levének 

S  bizalmasabbak  a  találkozások, 

De  önmagokról  soha  sem  beszéltek. 


Azonban  egykor  (fölhivá-e  a  lyány 
Vagy  csak  magától  nyílt  meg  kebele? 
Eszébe  nem  jutott)  az  ifjú 
Elmondta  életét. 

Elmondta,  mily  magában  áll  a  földön. 
Hogy  nincsen  ember  és  nem  volt  soha, 
Kit  őt  testvérnek  vagy  barátnak 
Vagy  gyermekének  híta  volna. 
Elmondta,  a  mint  rá  emlékezett. 
Hogy  egy  tolvaj  találta  őt  az  utczán. 
Aztán  egy  koldusnő  fogadta  föl. 
S  aztán  mint  szolga  ugy  nevelkedett; 
Lopott,  koldult  és  szolgált .  .  .  így  telek  el 
Gyermek-  s  ifjúkora. 
Elmondta   az  irtóztató  nyomort, 
Mely  gyermekévein  fekütt, 


S  a  lelki  szenvedéseket. 

Mik  ifjúságát  terhelek, 

S    mik    a  nyomornál  még  irtóztatóbbak; 

S  a  mint  lenézett  életébe,  ez 

Örvénybe,  melyből  fölkapaszkodott, 

A  melyben  mint  egy  fekete  vizű 

Tengerszem,  úgy  állt  kínja  özöne: 

Elszédült  lelke,  és  szeméből 

A  könnyek  úgy  rohantak, 

Mint  csatatérről  a  vert  hadsereg  .  .  . 

És  a  lyány  véle  zokogott. 


XHL 

Még  ez  nap  a  leány  atyjával 
Egy  egészen  más  jelenése  volt. 
Fölhívatá  a  büszke  földesúr  őt 
S  megleczkéztette  irgalmatlanul, 
A  mért  jobbágyait 
Tévútra  vezeti, 
És  pártütőket,  lázadókat 
Csinál  belölök;  s  azzal  végezé. 
Ha  még  tovább  is  bujtogat, 
El  fogja  csapni  őt. 

Méltósággal  felelt  az  ifjú: 

»Uram,  kikérem  a  leczkéztetést, 

Kinőttem  már  az  iskolából, 

De  ahhoz  szokva  még  ottan  se  voltam. 

Ha  vétkem  van,  ha  lázitó  vagyok, 

Ott  a  törvény,  az  majd  itél  fölöttem; 

Ha  vétkes  nem  vagyok,  mi  joggal 

Dorgál  ön  engemet  ? 

És  a  mi  az  ijesztést  illeti, 

Az  elcsapástól  meg  nem  ijedek; 

Annyit  mindenhol  keresek, 

A  mennyiből  megélek. 

De  innen  én  el  nem  megyek, 

Mert  itt  hasznosnak  érzem  magamat, 

S  ön,  hogy  elcsapjon  engemet, 

Nem  fogja  megkísérteni 

Saját  javának  érdekében. 

Mert  vagy  velem  jön  az  egész  falu 

Vagy  ön  lesz,  a  ki  távozik  .  .  . 

Nem  mondom  ezt,  miként  fenyegetést, 

Ugy  mondom  ezt  inkább,  mint  jó  tanácsot. 

Ki  a  lakókat  ismerem, 

S  tudom,  hogy  engem  mennyire  szeretnek, 

És  mit  nem  lesznek  értem  tenni  készek. « 

így  szólt  az  ifjú,  meghajtá  magát  s  ment. 

Következő  vasárnapon 

0  róla  szólt  a  prédikáczió, 

Borzadva  mondta  a  híveknek  a  pap, 

Hogy  milyen  istentagadó  ez  ember, 

Istentagadó  s  lázitó! 

S   ha   még  tovább  is  tűrik  őt  magoknál, 

El  vannak  veszve  mind  a  két  világon, 

Mert  a  mért  lázitóval  czimborálnak. 

Legyilkoltatja  őket  a  király, 

S  az  istentagadó  barátait 

Halál  után  az  ég  be  nem  fogadja. 

Intette,  kérte  őket,  hogy 

Javuljanak,  míg  van  idő, 

Míg  rajok  nem  jön  a  vész,  az  ítélet. 

Könnyezve  kérte,  hogy  tekintsék  földi 

És  másvilági  boldogságukat. 

Ne  válaszszák  a  halált  és  a  poklot 

Az  élet  és  az  üdvesség  helyett! 


Bőszülten  hagyta  el  a  nép 

A  templomot 

(Az  isten  és  a  béke  házát) 

S  vadállatként  rohant  az  ifjúhoz, 

Kit  tennap  még  atyjának  nevezett, 

S  reá  parancsolt:  holnap  ilyen  tájig 

Ha  itt  látják,  tüstént  agyonverik. 


Beszélt  az  ifjú,  a  mint  tőle  telt. 

Beszélt  oly  lelkesen,  mint  még  soha. 

Hiába.  A  hol  pap  emelt  szót, 

Ott  az  igazság  megfeszíttetik, 

Az  igazság  szörnyet  hal  ott.  A  pap 

Minden  szavára 

Egy  ördög  áll  elé, 

S  az  ördög  nem  hatalmasabb, 

De  ékesebb  szólásu,  mint  az  isten, 

S  ha  tettel  győzni  nem  tud, 

Tud  elcsábítani.  — 

Káromkodó  fenyegetéssel 

Hagyá  el  az  ifjút  a  nép. 


Egy  pillanatra  meg  volt  lelke  törve, 

Kétségbeejtő  eszmék  ültének 

Megnehezült  fejére, 

Mint  a  holttestre  a  hollósereg. 

»Ez  hát  a  nép!«  kiálta  föl, 

»Ez  hát  a  nép,  a  melyet  én  imádok, 

A  melyért  élek  s  halni  akarok! 

Ilyen  volt  ezredév  előtt  .  .  . 

De  semmi,  semmi,  ezredév  után 

Majd  nem  lesz  ilyen ;  még  most  gyermek  ő, 

El  lehet  könnyen  bolondítani,  [kit 

Majd  meg  fog  érni,  férfi  lesz  belőle, 


S  épen  mert  gyermek,  gyámolítni  kell. 

Nincs  mit  csodálni,  ősidőktül  óta 

Azon  valának  papok  és  királyok, 

E  földi  istenek, 

Hogy  vakságban  tartsák  a  népet, 

Mert  ők  uralkodni  akarnak, 

S  uralkodni  csak  vakokon  lehet. 

Szegény,  szegény  nép,  mint  sajnálom  őt, 

S  ha  eddig  küzdtem  érte,  ezután 

Kettős  erővel  fogok  küzdeni  !€ 


Beállt  az  est,  beállt  az  éj, 

Utósó  éje  itt  az  ifjúnak. 

Ott  a  fasornak  árnyékában  áll, 

S  fölnéz  a  kastély  amaz  ablakára, 

A  melybül  a  leány  szokott  kinézni. 

De  puszta  most  ez  ablak, 

Nincs  ott  virága,  nincs  ott  a  leány, 

S  az  ifjú  még  is  néz  föl,  néz  merően. 

Mint  egy  kővé  vált  sírontúli  szellem; 

Arczára  halovány  fátyolt  borított 

A  csendes  bánat  és  a  holdvilág. 


Egyszer  megfogva  érezé  kezét .  .  . 
Az  első  perczben  észre  sem  vévé 
Az  érintést,  ugy  elgondolkodék  .  . 
Midőn  megfordult,  oldalánál 
Azt  látta,  a  kit  ott  fönn  keresett. 


^Kegyedre  vártam«,  szólt  az  ifjú, . 

^Kegyedre  vártam,  azt  reméltem. 

Hogy  még  egyszer  meglátom  ablakánál, 

Egy  néma  búcsút  küldök  föl  szememből, 

Aztán  örökre  távozom. 

Reményemen  túl  jó  a  sors. 

Ajkam  beszélhet  szemeim  helyett, 

S  kezem  foghatja  e  kedves  kezet. 

Isten  veled,  te  drága,  drága  lény,  te 

Egyetlen  egy  a  nagy  világon,  a  ki 

Barátodnak  neveztél  engemet, 

S  a  kit  barátomnak  szabad  nevezni. 

Emiékim  nincsenek  nekem, 

Magad  fogsz  állani  szivemben, 

Mint  a  szegény  kunyhó  falán  a  szent  kép, 

A  mely  előtt  estenként  térdepel 

Jámbor  lakója  és  imádkozik; 

De  hogyha  telve  volna  szívem 

A  legdicsőbb  emlékek  kincsivei. 

Kiszórnám  azt  e  pillanatban  mind, 

S  téged  hagynálak  benne  egyedül. 

Isten  veled!  ...  ha  hallod  híremet. 

Ha  szépeket  mond  majd  a  hír  felölem, 

Hidd  el,  hogy  a  te  érdemed  lesz  az. 
Azért  törekszem  jónak  s  nagynak  lenni. 
Nehogy  megbánd  és  szégyeneid,  sőt 
Ellenkezőleg  büszke  légy  reá, 
Hogy  engemet  barátodnak  fogadtál. 
Isten  veled,  lelkem  védangyala!« 

Indult  az  ifjú  és  ment  volna,  de 
Kezét  tartotta  a  leány 
És  görcsösen  szorítá  .  .  . 


Beszélni  vágyott  s  elhagyá  a  hang, 
Hosszú  szünet  telt  el  bele, 
Míg  akadozva  ekkép  szólhatott: 

j> Isten  veled  . . .  menj  .  . .  menj,  isten  veled. 

Te  ifjak  legnemesbike ! 

Menj  .  .  .  bár  mehetnék  én  is  te  veled, 

Mennék  örömmel,  édesörömest. 

S  nem  látjuk  egymást  soha,  soha  többé  ? 

\iehullsz  egemről,  fényes  csillagom  ? 

Mert  én  szeretlek  tégedet, 

Ki  kell  ezt  mondanom, 

Hogy  ki  ne  vesse  lelkemet  belőlem, 

Mint  a  Vezúv  a  lángoló  követ. 

Szeretlek,  és  tied  nem  lehetek! 

De  istenemre, 

Ha  a  tied  nem,  másé  sem  leszek! 

Vedd  e  gyűrűt  .  .  .  e  jegygyűrűt  .  .  . 

Előbb  fog  széjjeltörni  benne 

Ez  a  gyémántkő,  mint  az  én  hűségem. 

Isten  veled,  szép  álma  életemnek!* 

Az  iíiúra  a  mennyország 
Szakadt  le  üdvösségivei, 
Leomlott  a  leány  előtt 
S  ölelte  és  csókolta  térdeit. 

Más  nap,  midőn  a  falut  elhagyá, 
Útjában  százszor  s  százszor  nézte  meg 
A  gyűrűt,  mert  csak  a  mikor 
Ezt  látta,  akkor  nem  kételkedek. 
Hogy  a  múlt  éji  jelenet  valóság 
S  nem  lázas  lelke  őrült  álma  volt. 

Útját  (miért,  miért  nem  ? 

Nem  tudta  maga  sem) 

A  fővárosnak  vette,  hol 

Lopott,  koldult  és  szolgált  egykoron. 

A  külvárosban  ott 

Egy  kis  padlásszobát 

Bérelt  ki,  s  nem  tudá  még, 

Mihez  fog  kezdeni  ?  , 

Egyszer  kopognak  ajtaján, 

S  bejött  egy  fátyolos  hölgy  .  .  . 

Midőn  belépett,  fölveté  a  fátyolt, 

Némán  és  mozdulatlan  állt  .  .  . 

Az  ifjú  szédelgett .  .  .  megállt  esze  .  .  . 

Barátnéját  ismerte  meg. 

^Utánad  jöttem«,  szólott  a  leány, 
»Utánad  jöttem  ...  ha  terhedre  van. 
Kiutasíthatsz  e  szobából, 
Ne  félj,  hogy  rósz  nevén  veszem. 
Akkor  leülök  ott  kinn  a  küszöbre, 
Es  ott  ülök,  mig  megreped  szivem. 
Utánad  jöttem,  nem  maradhaték. 
Nyomodban  voltam  mindenütt. 
Egész  idáig,  és  most  itt  vagyok. 
Szólj,  mit  teszesz  velem  ?« 

Az  ifjú  kebelére  hajlott, 

S  együtt  zokogtak  hosszan,  boldogan. 

»Nem  űzesz  el  hát?«  szólott  a  leány, 

Petőfi  költeményei. 


>  Veled  maradhatok  ?  . . .  veled  leszek,  hogy 

Enyém  legyen  fájdalmaid  fele 

S  a  tied  legyen  minden  örömem! 

Együtt  tűrök  veled 

Bút  és  nyomort, 

S  ha  egyszer  zúgolódom, 

Ne  hidd  azontúl,  hogy  szeretlek. 

Hogy  valaha  szerettelek !« 


XIV. 

Együtt  maradtak,  mint  férj  s  feleség, 

Nem  pap  kötötte  össze  őket, 

Hanem  az  isten  és  a  szerelem. 

Nem  esküvének  egymásnak  hűséget, 

Nem  vették  e  szót  ajkaikra. 

Ott  benn  hagyák  azt 

Szivök  mélyében  érintetlenül, 

A  hol  s  a  hogy  kell  annak  lennie, 

S  azért  maradt  oly  tiszta,  mint  a 

Csillag,  melyhez  még  lélekzet  sem  ér. 

És  boldogságban  teltek  a  napok, 

A  hónapok  .  .  .  nem  tudta  a  világ,  hogy 

Ok  élnek-e?  s  ők  nem  tudták, 

Van-e  világ  kivűlök  ? 

De  végre  fölszólalt  az  ifjúban 

A^ lélek,  és  ezt  mondta  szigorún: 

^Ébredj,  ébredj,  te  nem  magadnak 

Te  másokért  születtél! 

Felejted  hivatásodat  ? 

Föl,  föl,  fiú,  kezdj  a  dologhoz !« 

És  szólt  hozzá  még  szigorúbban  is 

Egy  hang,  a  házi  gond: 

»Föl  a  dologra,  mert  különben 

Koplalni  fogtok  mind  a  ketten 

S  maholnap  mind  a  hárman. « 

Dolgozni  kezde,  írt, 

Ugy  írt,  a  mint  sugallta  lelke. 

Hozzája  méltón,  szabadan. 

Egy  szerkesztőhöz  vitte  művét, 

Átolvasá  az,  és  igy  válaszolt: 

»Nagy  ember  ön,  uram, 

S  a  mellett  nagy  bolond! 

Nagy  ember  ön,  mert  ez  dicső,  remek  mű 

Ennél  különbet  még  Rousseau  sem  írt; 

És  nagy  bolond  ön,  mert  azt  képzeli. 

Hogy  ezt  a  munkát  ki  lehet  nyomatni. 

Soh'sem  hallotta  ön  hirét 

A  censurának  ?  .  .  .  hogyha  nem, 

Hát  megmondom,  mi  az  ? 


--    98    — 


Az  a  pokol  cséploje,  mely  alá 

Kévéinket  kell  tartanunk,  s  ez 

Az  igazságqt,  a  magot 

Kicsépeli  belőle,  aztán 

Az  üres  szalmát  visszadobja, 

S  ezen  rágódik  a  közönség. 

Ha  ön  nem  hisz  szavamnak,  ám 

Próbálja  meg,  s  én  minden  szem  magért, 

A  mely  kévéjében  marad, 

Egy  ón  golyót  nyelek  le. 

Ha  azt  akarja  ön,  hogy  e 

Cséplő  alá  ne  jusson, 

Ne  gabonát,  de  maszlagot 

Termeszszen,  mely  kábít,  bolondít, 

Ezt  mindenestül 

Kitálalhatja  ön, 

Sőt  érte  még  meg  is  díjazzák. « 

Bódultan  tért  az  ifjú  vissza,  mintha 

Falnak  ment  volna  egyenest  fejével, 

Asztalhoz  űlt,  és  föltéve  magában, 

Hogy  szép  lágyan  szelíden  ír 

S  olyan  simán,  hogy  a  censor  keze 

Elsikhk  rajta,  mint  a  bársonyon. 

Midőn  müvét  bevégezé, 

Azt  vette  észre,  hogy  még  szabadabb. 

Még  keserűbb,  mint  először  vala. 

S  így  tízszer,  százszor  újra  s  újra  írt, 

Aztán  eltépte,  belátván,  hogy  a 

Kerékvágásba  csak  nem  jön  bele. 

És  meggyőződék  végre  is. 

Hogy  a  mi  kinyomathatik. 

Abból  nem  fog  tanulni  senki, 

És  a  miből  lehet  tanulni, 

Az  nem  jut  napvilágra. 

»Irtóztató!«  kiálta  föl, 

»Nincs  mód  tehát,  hogy  meghallják  szavam? 

Lelkem  tüzét,  mely  a  világot 

Gyújtotta  volna  föl, 

Magamba  kell  hát  fojtanom. 

Hogy  ön  magát  emészsze  el  ? 

És  élnem  is  kell  .  .  .  mibül  élek  ? 

Vagy  megtagadjam  elvemet, 

Azt  a  szentséges  elvet  ? 

Oda  szegődjem  a  gazokhoz, 

Az  emberiség  ámítóihoz  ? 

Nem,  istenemre,  nem! 

Inkább  szeméten  éhen  veszek  el, 

Inkább  ugy  végzem  éltemet, 

A  mint  elkezdtem  azt, 

Lopok,  szolgálok,  koldulok 

Mint  egy  betűt  írjak,  mi  nem 

Lelkem  forrásából  fakadt, 


Mint  gondolatim  legkisebbikére 

Hamis  pecsétet  üssek!  — 

Isten  hozzátok,  gondolatjaim,  ti 

Befalazott  rabok. 

Legyen  fejem  börtön  s  koporsó 

A  számotokra  ...  oh  de  nem, 

Ti  nem  halhattok  ott  el; 

Eljő  a  nap,  mert  el  kell  jőnie, 

Midőn  kinyíl  e  börtön  ajtaja, 

S  ti  bejárjátok  a  kerek  világot, 

S  fényt  s  meleget  visztek  magatokkal. 

Miként  a  nyári  nap  sugarai !« 

És  így  az  ifjú 

Nyugonni  hagyta  gondolatjait, 

S  hogy  a  kenyérből  ki  ne  fogyjon, 

Másoknak  gondolatjait 

Másolgatá.  Keserves  munka, 

Tán  a  favágásnál  keservesebb. 

Elkezdte  reggel  s  este  végezé 

S  gyakorta  éjszakáit  is 

A  lámpa  fénye  látta  elhaladni, 

S  előbb  alutt  el  ez,  mint  ő, 

És  ennyi  fáradás  után  is 

Elégszer  állt  az  asztal  üresen, 

És  ablakára  a  fehér  hideg  tél 

Elégszer  festett  jégvirágokat, 

S  a  nő  szemében  megfagyasztá 

A  könnyeket ...  de  nem  fagyaszthatá  meg 

Örök  hevű  érzelmeit. 

így  jöttek  évek,  mentek  évek, 

S  megszaporodott  a  család. 

Hárman  levének  s  nem  sokára  négyen, 

És  négyszeres  lett  a  nyomor 

Ott  fönn  a  kis  padlásszobában. 

Melynek  falát 

Csikósra  festé  az  eső 

És  kiczifrázta  a  penész. 

Hol  most  egy  ágyban  hárman  alszanak, 

Két  gyermekével  az  anya, 

És  láboknál  a  földön 

A  durva  szalmazsákon 

A  férfiú  ...  a  felkelő  nap 

Első  sugara  homlokára  száll, 

Miként  egy  arany  koszorú,  miként  egy 

Fényes  meleg  csók  isten  ajakánd. 


XV. 

Egyenként  ébred  a  család,  először 
A  férj,  ki  legkésőbb  alutt  el. 
Aztán  az  anya,  azután 

A  kis  fiú  ...  s  a  csecsemő  ? 
Ez  még  nem  ébred,  mélyen  alszik  .  .  . 
Testvére  s  a  szülők  lábujjhegyen 
Járnak,  s  beszedők  csendes  suttogás, 
Hogy  el  ne  verjék  a  kisdednek  álmát. 

Jó  testvér,  jó  szülők, 

Miért  e  halk  járás,  e  suttogás  ? 

Dobogjatok,  tomboljatok. 

Lármázzatok  ...  ne  féljétek, 

A  kisded  föl  nem  ébred. 

Mert  nem  hallják,  a  lármát  a  halottak  . .  . 

A  kisded  halva  van,  éhen  hala! 

Mit  érezhet,  mit  érez  a  szülő, 

Midőn  meglátja,  hogy  szülötte  meghalt  ? 

Hát  még  azon  szülő,  kinek 

Éhen  veszett  el  gyermeke. 

Szép  ártatlan  kis  gyermeke  ? 

Ha  jobb  kezének  erejét 
Az  én  kezembe  öntené  az  isten, 
Leírhatnám-e  úgy  is  azt  a  kínt, 
Mely  a  szegény  asszony  szivét 
Ezer  körömmel  szaggatá  ? 

Hagyjátok  őt  a  holttetemre 

Borulva  sírni,  sírni,  sírni, 

Zokogni,  fölüvölteni, 

A  fájdalomnak  mély  örvényiből 

A  magas  égre  fölkiáltani, 

S  az  isten  arczát  káromlással,  a 

Lélek  sarával  meghajítani!  ,  .  . 

Hagyjátok  őt,  hagyjátok  őt, 

Ne  bántsátok  szent  őrjöngésiben. 

A  férfi  néma  fájdalommal 

Állt  a  kicsiny  halott  előtt, 

Avvagy,  ki  tudja,  tán  örömmel  ? 

Örömmel,  hogy  kiszenvedett. 

A  kis  fiú  pedig  merően 

Nézé  testvérét,  és  azon 

Gondolkodék,  hogy  ő  is  ilyen 

Halvány,  ilyen  fehér  és  mozdulatlan 

Leszen,  ha  majd  meghal,  ha  többé 

Nem  éhezik.  — 

Lassan,  lassan,  de  csak  lefolytak 

Egymás  után  az  órák,  és  az  asszony 

Keserve  meghalt  kisdedére 

Ájulva  vagy  meghalva  omlott, 

És  szíve  megkönnyebbedett. 

S  lelkének  fölvert  habjai 

Nem  ostromolták  többé  az  eget, 

Csak  halkan  rezgedeztek, 


Mint  a  szellőben  a  kalászok. 

Ölébe  vette  a  halottat 

S  szelíden  ringatá, 

És  félig  énekelve  suttogott, 

Miként  az  erdő  lombjai 

Az  őszi  alkonyatban: 


»Alszol,  kicsiny 
Kis  magzatom; 
Mit  álmodol? 
Mondd  meg  nekem, 
Szép  álmokat 
Látsz,  úgy-e  bár  ? 
Hisz  még  nem  a  föld 
Ölében  alszol, 
Anyád  ringat  még, 
Anyád  ölel.  — 
Aludj',  aludj'. 
Szép  gyermekem, 
Fehér  virág, 
Fehér  sugár. 
Kit  elnyel  a 
Fekete  föld.  — 
Pirul  az  ég, 
Megcsókolá 
Az  alkonyat; 
Megcsókolom 
Én  arczodat, 
S  ez  nem  pirul, 
Mért  nem  pirul  ? 
Csak  egyszer  is 
Mosolyganál  még 
Reám,  anyádra. 
Lelkem  szive. 
Kis  magzatom!  — • 
Zöld  sírhalom  .  .  . 
Fehér  kereszt  .  .  . 
Alatta  te  .  .  . 
Fölötte  én  .  .  . 
Mi  hulldogál  rá  ? 
Nem  az  eső. 
Az  én  könyűm.  — 
Halgassatok,  ti 
Ákáczfa-lombok 
A  temetőben, 
Kis  gyermekemmel 
Beszélgetek, 
Szépet  beszélünk, 
Hallgassatok.  — 
Nem  fáj  fejed  ? 
Nem  fáj  szived  ?  nem 
Nehéz  a  föld  ?  mely 
Fölötted  álJ. 

Mi  volt  lágyabb,  az 

Én  karjaim 

Vagy  a  koporsó  ?  .  .  . 

Aludj',  aludj \ 

Szivem  galambja. 

Jó  éjszakát, 

De  egyre  kérlek: 

Álmodj'  felőlem, 

Legyünk  együtt.* 

S  mig  így  altatta  a  holt  gyermeket, 

Mellette  maga  is  elszenderíílt, 

S  mig  ő  alutt,  a  férj  azon  tünődék, 

Miből  szerez  koporsót  ? 

Miként  ásatja  meg  a  sírt? 

Egy  árva  fillér  sem  volt  birtokában. 

Körültekintett  a  szobában. 

Ha  tán  találna  valamit, 

A  melynek  egy  kis  becse  van, 

Hogy  azt  eladja  . . .  semmi,  semmi  sem  volt! 


Mi  jött  eszébe,  hogy  e  gondolatra 
Elsápadt  és  megreszketett  ? 
Ujján  a  gyűrűt  pillantá  meg, 
Leikénél  drágább  jegygyűrűjét  .  . . 
Ezt  kell  tehát  eladnia. 
Hogy  meztelen  ne  menjen 
A  földbe  gyermeke  ? 
E  drága  kincstől  kell  elválnia, 
Melyet  szeménél  jobban  Őrizett, 
Mit  ujjáról  le  nem  szakíthatott 
Olyan  sok  évnek  oly  sok  nyomora; 
El  kell  most  tőle  válnia  ? 


Hajszálai  őszültenek  meg 

A  gond  miatt . . .  s  nem  volt  más  menedék  ! 


Midőn  ujjárul  a  gyűrűt  levonta. 
Olyan  volt,  mintha  kebléből  a  szívet 

Szakítanák  ki  gyökerestül  .  .  . 
Ketté  lett  vágva  múltja  és  jelenje, 
Fölbontatott  a  híd,  mely  a  tavaszt 
A  télhez  kapcsolá, 
Eltört  a  lépcső,  melyen  a 
Földről  a  mennybe  járt! 
De  meg  kellett  történnie, 
Hogy  meztelen  ne  menjen 
A  földbe  gyermeke.  — 

Szépen  temették  el  a  kisdedet, 

Kemény  fából  volt  a  koporsó, 

A  szemfedő  selyemből, 

És  sírhalmához  nagy  követ  tevének, 

Mert  drágán  kelt  el  a  gyűrű, 

S  árát  rá  költék  mind  a  temetésre  . 

Lelkére  nem  vehette  a  férj. 

Hogy  jegygyűrűje  árából  csak  egy 

Garast  is  tartson  meg  kenyérre, 

Bár  erre  olyan  nagy  szüksége  volt. 

Méreggé  vált  vón  benne  e  kenyér, 

Mely  őt  megölte  volna. 

És  néki  még  soká  kell  élnie  ! 


XVI. 

Megmondta  ő,  hogy  gondolatjai 
Fejébe  nem  halhatnak  el. 
Hogy  eljön  a  nap,  a  midőn 
Ezek  kijőnek  börtönükből, 
S  bejárják  a  világot. 

És  úgy  történt.  A  mit  sok  évi 

Erőködés  meg  nem  hozott,  a  mért 

Hiába  volt  olyan  sok  fáradás, 

Meghozta  egy  véletlen  pillanat. 

Egy  titkos  nyomdát  fedezett  föl 

Alant,  elrejtve  föld  alá, 

S  ott  kinyomatta  műveit. 

Mi  volt  ezen  müvekben?  az, 

Hogy  a  papok  nem  emberek, 

De  ördögök, 

S  a  királyok  nem  istenek, 

Hanem  csak  emberek. 

És  minden  ember  ember  egyaránt, 

S  az  embernek  nem  csak  joga, 

Hanem  teremtőjéhezi 

Kötelessége  is 

Szabadnak  lennie, 

Mert  a  kis  isten  legszebb  adományát 

Meg  nem  becsüli, 

Magát  az  istent  sem  becsüli  az! 


Kijött  a  könyv,  s  ország-világban 

Ezrével  olyan  gyorsan  terjedett  el, 

Mikéntha  villám  hordta  volna  szét. 

Mohón  nyélé  el  a  szomjas  világ 

E  tiszta  enyhítő  italt. 

És  lelke  tőle  megfrisült, 

De  elsápadt  a  hatalom,  kiült 

Ránczokba  szedett  homlokára  a  düh 

És  elmennydörgé  haragos  szavával: 

»Ez  lázító  könyv ! 

Vallást  s  fölséget  sért, 

Szerzőjének  lakolnia 

Kell  a  törvény  szerint.* 

És  a  mégrémült  nép  utána  monda: 

»Valóban,  e  könyv  lázító, 

Vallást  s  fölséget  sért. 

Szerzőjének  lakolni 

Kell  a  törvény  szerint. 

A  törvény  szent  és  sérthetetlen!* 


S  szerzője  rémesen  lakolt. 

Az  utcza  közepén 

Fogták  el  őt,  s  elhurczolák. 

»Megálljatok«,  szólt  esdekelve, 

»0h  irgalom,  megálljatok! 

Nem  akarok  én  menekülni. 

Mindenhová  megyek  nyugottan, 

Csak  egy  kevéssé  várjatok. 

Nézzétek  azt  az  ablakot, 

Az  én  szobámnak  ablaka. 

Ott  nőm  és  gyermekem  lakik. 

Vezessetek  hozzájok  egy. 

Csak  egy  rövid  kis  pillanatra, 

Míg  egyszer  ölelem  meg  őket 

S  egy  isten-hozzádot  mondok  nekik, 

Aztán  nem  bánom  én,  hurczoljatok. 

De  én  búcsú  nélkül  nem  mehetek. 

Inkább  megyek  le  a  pokolba 

A  búcsúzás  után. 

Mint  föl  a  mennybe  búcsú  nélkül. 

Nem  vagytok  férjek  és  apák  ? 

Mit  mondanátok,  és  mit  érzenétek, 

Ha  véletek  mások  bánnának  így  ? 

Nekem  nincs  senkim  a  kerek  világon, 

Csak  nőm  és  gyermekem. 

És  ő  nekik  sincs  a  világon 

Kívülem  senkíök,  de  senkiök; 

Ereszszetek,  jó  emberek, 

Ereszszetek,  hadd  lássuk  egymást 

Még  egyszer  és  talán  utószor. 

Ne  rajtam  szánakozzatok. 

De  ő  rajtok,  hisz  ők  ártatlanok, 

Hisz  nem  vétettek  ők 

Sem  a  törvénynek,  sem  ti  nektek, 
Ne  öljétek  meg  őket!  .  .  . 
Oh  istenem,  ha  szavaimra 
Nem  indultok  meg,  könnyeim 
Indítsanak  meg  .  .  .  e  könyűk 
Szivem  vérének  cseppjei. 
Halálveríték  lelkem  homlokáról!* 

Zokogva  térdepelt  le, 

S  mint  szebb  időkben  egykor  kedvesének, 

Most  a  poroszlók  térdeit  ölelte, 

De  ők  kegyetlen,  gúnyos  röhögéssel 

Emelték  öt  fel  s  vitték  a  szekérhez, 

Mely  ott  az  ő  számára  állt. 

Midőn  látá,  hogy  nem  használ  a  szép  szó, 

Düh  szállta  meg,  s  előszedé 

Testének  minden  erejét,  hogy 

Erőszak  által  győzzön,  meneküljön. 

Oroszlánbátorsággal  és 

Örült  erővel  küzködött. 

De  hasztalan!  legyűrték,  megkötözték, 

S  bedobták  őt  a  szekér  mélyibe, 

Ott  ordított,  mint  a  vadállat. 

Ordított  ilyen  átkokat: 

y-Átok  reátok  s  maradékitokra, 

Ti  emberbőrbe  öltözött, 

Sátánokkal  bélelt  fenevadak. 

Kiknek  keblében  szív  helyett 

Undok  varangyos  béka  van! 

Borítsa  el  pofátokat 

A  fekély  olyan  vastagon, 

Mint  a  gazság  van  lelketek  felett, 

És  aztán  faljanak  föl  a 

Szemétdomb  férgei! 

Átok  reátok  és  királyotokra, 

Kinek  nevében  az  erényt 

A  mészárszékre  viszitek! 

Átok  reád,  bitang,  lator  király. 

Ki  istennek  tartod  magad, 

S  ördög  vagy,  a  hazugság  ördöge! . .  . 

Ki  bízta  rád  a  milliókat? 

Farkasra  a  nyájat  ki  bízta? 

Kezed  vörös,  mint  bíborod, 

Arczod  sápadt,  mint  koronád, 

Szived  fekete,  mint  a  gyász, 

Mely  műveid  után  húzódik, 

Miként  az  esti  hosszú  árnyék. 

Meddig  bitorlód  még  a 

Rablott  hatalmat,  rablott  jogokat  ? 

Lázadjanak  föl,  mint  az  óczeán, 

Alattvalóid,  és  ha  zsoldosidnak 

Százezrivel  kiállasz  ellenök, 

Ne  adja  isten,  hogy  meghalj  vitézül 


Ott  a  csatán,  mint  illő  férfihoz; 
Te  légy,  ki  megkezdd  gyáván  a  futást, 
Fuss  és  bújjál  el  trónusod  alá, 
Mint  ágy  alá  a  megszeppent  kutya, 
Onnan  kotorjanak  ki  és  kaczagva 
Köpködjenek  könyörgő  szemeidbe 
A  gyermekek  s  vén  asszonyok, 
S  kik  egykor  lábad  csókolák. 
Azoknak  csókold  majd  te  lábait. 
Azok  rugdossák  ki  egyenként 
Vigyorgó  fogadat, 
Azok  rugdossák  ki  belőled  a 
Nyomorúságos  hitvány  életet! 
Dögölj  meg  oly  kétségbeesetten, 
A  milyenné  engem  tevéi!  .  .  . 
Oh  nőm  ...  oh  gyermekem  .  . .« 


XVII. 

Alutt-e  s  most  fölébredett?  vagy 

Eszét  veszílé  s  ez  most  visszajött  ? 

Egy  óra  vagy  több  hónap  óta  volt 

Magán  kivűl  ?  .  .  .  Szilveszter  nem  tudá. 

Gondolkodék,    gondolkodék, 

Mi  történt  és  mi  történik  vele? 

Körülnézett,  nem  láta  semmit, 

Sötét  volt,  éktelen  sötét. 

így  szólt  magában:  »Éj  van  csakugyan, 

Aluttam  s  álmodtam, 

Álmám  csak  féüg  jut  eszembe. 

De  az  borzasztó  egy  álom  vala. 

El  sem  beszélem  hitvesemnek. 

Nem  háborítom  föl  vele. 

Csak  már  viradna,  ilyen  nyomasztó 

Éjem  tán  még  nem  volt  soha. 

Alszol,  szerelmem  ?  alszol,  kedvesem  ?  .  . . 

Alszik  bizonynyal,  mert  nem  válaszol. 

Aludjatok,  szeretteim, 

Aludjatok  szép  csendesen. 

S  még  sem  virad !  mikor  fog  már  viradni  ? 

Megfojt  e  sűrű  vastag  éj! 

Emeld  föl,  hajnal,  fényes  arczodat, 

Vagy  csak  mutasd  meg  ujjadnak  hegyét . . , 

Ugy  ég  a  homlokom,  mikéntha 

Egy  tűzokádó  hegy  vón  a  fejemben; 

Majd  szétröpűl  az  agyvelőm !« 


S  hogy  megtörölje  izzadt  homlokát, 

Kezét  emelte  föl .  .  .  hah, 

Mily  csörrenés!  .  .  . 

Megcsördütt  rajta  a  nehéz  bilincs. 

Most  már  mindenre  jól  emlékezett, 

S  végigfutott  rajta'  a  hideg, 
Mint  a  romok  között  a  szél. 


Mindenre  jól  emlékezett  .  ,  . 

Elfogták  őt  az  utcza  közepén, 

S  clhurczolák  erőnek  erejével, 

És  kedvesét  és  gyermekét 

Nem  láthatá,  nem  mondhatott  nekik 

Isten-hozzádot,  nem  tekinthetett 

Még  egyszer  a  kedves  szemekbe, 

Mik  boldogsága  s  gazdagsága  voltak! 

S  most  itt  van  a  börtönfalak  között, 

A  föld  alatt,  ki  tudja  milyen  mélyen, 

Mélyebben,  mint  a  rothadó  halottak 

A  temetőnek  fenekén! 

S  mikor  lát  újra  fényes  napvilágot, 

Mikor  láthatja  újra  kcdvesit? 

Talán  soha! 

S  miért  jutott  e  kárhozat  helyére  ? 

Mert  amit  isten  meghagyott  neki. 

Tudtára  adta  azt  az  embereknek. 

Hogy  egy  közös  jó  van,  miből 

Egyenlőn  jár  mindenkinek 

A  rész,  s  ez  a  közös  jó  a  szabadság! 

Ki  ebbül  elvesz  egy  porszemnyit  is 

Mástól,  halálos  vétket  követ  el, 

S  azt  ki  szabad,  azt  ki  kell  irtani! 

»0h  szent  szabadság,  érted  szenvedek*, 

Szólt  elözönlő  fájdalommal  a  rab, 

»S  ha  a  világban  magam  állanék. 

Mint  álltam  egykor  hosszú  évekig, 

Nyugottan  ülnék  most  e  kőpadon 

S  büszkén  mint  trónján  a  bitor  király, 

S  oly  boldogan  viselném  e  bilincset, 

Mint  jegygyűrűmet  egykor  viselem! 

De  hitvesem  van  és  van  gyermekem  .  . 

Mi  lesz  belőtök  nélkülem  ? 

Ki  fogja  eltáplálni  őket 

Kenyérrel  és  szerelemmel  ? 

S  mi  lesz  belőlem  nélkülök  ? 

Oh  szív,  ha  kővé  válni  nem  tudsz. 

Miért  meg  nem  hasadsz !« 

Sírt,  jajgatott,  dühöngött, 
És  az  örök  sötétség 
Egykedvüleg  szemlélte  őt. 
Míg  végre  lassacskán  elhallgatott, 
Kifáradt  lelke  megadá  magát, 
És  mozdulatlan  néma  volt  s  oly 
Érzéktelen,  mint  a  kő,  melyen  űlt, 
Mint  a  sötétség,  mely  reá  borult. 


Nem  érzett,  csak  gondolkodék, 
Alant  röpüllek  gondolatjai. 
Mint  a  meglőtt  szárnyú  madár: 

^Koporsónak  testvére,  börtönöm, 

Ki  épített,  ki  fog  ledönteni  ? 

Mióta  állsz,  meddig  fogsz  állni  még  : 

Ki  űlt  előttem  e  rideg  kövön  ? 

Ilyen  mártír,  mint  én  vagyok, 

Vagy  egy  haramja  tán  ? 

Itt  hamvadott  el  csontja  e  helyen 

Vagy  látta  még  az  isten  szép  világát  ? 

Szép  a  világ,  az  erdők  és  mezők, 

A  bérezek  és  a  rónaságok,  a 

Virágok  és  a  csillagok  .  .  .  talán  én 

Többé  nem  is  látom  már  ezeket, 

Vagy  oly  későn,  hogy  akkorára 

Még  nevöket  is  elfelejtem  .  .  . 

Ha  itt  egy  évig  kéne  lennem. 

Hol  minden  perez  egy  örökkévalóság. 

Hol  az  idő  oly  lassan  ballag  el, 

Mint  két  mankóján  a  vén  sánta  koldus  . 

Egy  évig  ?  és  ha  tízig  itt  leszek. 

Tízig  vagy  húszig  vagy  többig  talán  ? 

Jertek  föl  hozzám,  ti  halottak. 

Kik  egykor  e  helyen  szenvedtetek. 

Beszélgessünk  egy  keveset. 

Tanítsatok  meg,  az  időt 

Hogyan  kell  itt  eltölteni. 

Jertek  föl  hozzám,  ti  halottak. 

Talán  én  is  halott  vagyok  már, 

S  a  sírban  álmodom  .  .  .  rósz  álom  .  . 

Halott  vagyok,  kit  élve 

Temettek  el  .  .  . 

Halott  vagyok . . .  már  nem  dobog  szivem 

E  reszketés,  melyet  keblemben  érzek. 

Beteg  lelkem  végvonaglása  ez.« 

Végtére  megszűnt  gondolkodni  is, 
Nem  volt  szivében  és  fejében 
Sem  érzelem,  sem  gondolat, 
Ott  űlt  merőbben  a  szobornál, 
S  farkasszemet  nézett  az  éjjel, 
Melylyel  megtömve  volt  a  börtön. 

Zsibbadni  kezdtek  tagjai. 
Eszméletét  kezdé  veszítni. 
Feje  húzódott  lefelé, 
S  ledőlt  hosszában  a  kövekre  .  .  . 
Elájult-e  ?  vagy  elalutt  ? 

Soká  fekütt  ott  mozdulatlanul. 
Talán  nem  véve  még  léiekzetet  sem; 


—     104 


Egyszerre,  mintha  lőpor  által 
Vetették  volna  föl,  mikéntha 
Égő  vasat  sütnének  oldalához, 
Fölugrott,  s  oly  szívszaggató 
Hangon,  hogy  a  hideg  falak 
Utána  jajdulának, 

Ekkép  kiálta  föl:  »Megallj  .  . .  megállj  !< 
S  kiterjesztette  két  kezét. 

Soká,  soká  állott  igy,  azután 

Lankadtan  hullatá  le  kezeit, 

Leroskadott  ülő  helyére, 

Fejét  keblére  hajtá, 

S  két  nagy  könyűvel  két  szemében, 

S  oly  hangon,  mintha  lelkét 

Sóhajtaná  ki,  ezt  nyögé: 


S  még  is  -való! 

A  mint  ott  hosszában  fekütt,  előtte 

Egy  hölgy  alak  jelent  meg. 

Kiben  rá  ismert  hitvesére, 

Oda  hajolt  melléje, 

Fülébe  ezt  sugá: 

»En  már  kiszenvedek, 

Isten  veled !« 

S  megcsókolá  a  férfi  arczát, 

S  ez  erre  ugrott  föl  .  .  .  midőn 

Kinyíltak  szemei, 

Még  látta  kedvesét,  de 

Egy  pillanatnál  kevesebb  alatt 

Eltűnt  az,  és  a  börtön,  a  mely 

Világos  volt,  ismét  sötét  lett 

Mint  villámlás  után  az  éjfél. 


»Nem  állt  meg  . . .  elment ...  itt  hagyott. 
Mindennek  vége  van!« 

Mi  lelte  őt?  ki  hagyta  itt? 
Minek  van  vége  ?  .  .  .  álmodott  ? 

Nem  álmodott,  az  nem  volt  puszta  álom  . 
Valónak  képtelenség, 


»Én  már  kiszenvedek,  isten  veled!* 

Ismétlé  a  hallott  szavakat, 

»Ezt  mondta  édes  hangja,  melyet 

Nem  hallok  én  többé  soha: 

Én  már  kiszenvedek,  isten  veled  .  .  . 

Isten  veled  hát,  lelkem  lombja  te, 

Kit  rólam  lesodort  a  vész; 

Ha  téged  elvitt,  mért  hagyott  meg  engem  ? 

Mit  ér,  mit  ér  az  ilyen  lombtalan  fa  ? 

S  hová  sodort  el  a  vihar  ? 

Hol  foglak  föltalálni  téged 

Habár  elhervadottan  is, 

Hogy  életemnek  maradékát 

Szent  romjaidnál  kisohajtsam!  .  . . 

Nekem  többé  nem  kell  az  élet, 

Mert  czélját  elveszítem; 

Te  voltál  czélja  életemnek 

Te  általad  s  te  érted  éltem, 

Szerelmem  istenasszonya! 

Te  egy  magad  voltál  valóság; 

A  többi  ?  az  emberiség,  szabadság. 

Ez  mind  üres  szó,  puszta  ábránd, 

Melyért  bolondok  küzdenek. 

Te  egy  magad  voltál  valóság. 

Szerelmem  istenasszonya ! 

És  én  örökre  elvesztettelek! 

Föltúrhatom,  mint  a  vakondok,  az 

Egész  földet,  nem  foglak  megtalálni  .  .  . 

Por  lesz  belőled,  mint  akárki  másból, 

Olyan  por,  mint  a  többi,  nem  különb, 

És  elvegyűlsz  közötte,  mintha 

Növény  vagy  állat  lettél  volna  csak. 

De  tűrném  veszteségemet, 

Békén  tűrném  ez  óriási  terhet, 

A  míg  alatta  megszakadnék, 

Csak  elbúcsúztam  volna  tőle,  csak 

Egy  szót  mondhattam  volna  még  neki, 

Egy  kis  rövid  szót  .  .  .  vége,  vége  van, 

Az  isten  ezt  sem  engedé  meg. 

Milyen  kegyetlen  az  az  isten! 

S  a  balga  ember  térdet  hajt  előtte, 

Atyjának  híja  és  imádja  őt .  .  . 

Zsarnok  vagy,  isten,  és  én 

Átkozlak  tégedet! 

Ott  ülsz  az  égi  trónuson  hideg 

Méltóságodban  érzéketlenül, 

Csak  úgy,  mint  itt  a  földi  zsarnokok, 

S  uralkodói  kevélyen,  és  naponként 

Hajnalsugárral  s  megrepedt  sziveknek 

Vérével  újra  s  újra  fested 

Királyi  széked  kopott  bíborát! 

Légy  átkozott,  zsarnoknál  zsarnokabb, 

A  mint  te  megtagadtál  engem, 

Ugy  tagadlak  meg  tégedet. 

Egy  rabszolgáddal  kevesebb  lesz. 

Vedd  vissza  ezt  az  életet,  a  melyet 

Mint  alamizsnát  dobtál  le  nekem, 

Vedd  vissza  és  add  másnak  ismét. 

Hadd  tengődjék  most  rajta  más. 

Nekem  nem  kell  ez  alamizsna-élet, 

Eledbe  vágom  azt,  hogy  összetörjék, 

Mint  a  haszontalan  cserép!* 


Ugy  ordított  a  rab,  hogy  a  sötétség 

Megijedett  és  reszketett  belé, 

Ezt  orditá,  s  veszett  dühében 

Fejét  a  falhoz  vágta  és  leroskadt, 

S  a  fal  megkondult  a  rémes  csapástól, 

Mikéntha  néki  fájna  az. 

Ott  fekszik  a  rab,  zúzott  homlokának 
Alutt  vérében  a  kövek  felett. 
Ott  fekszik,  és  nem  halt  meg,  és  él! 
Hozzá  van  nőve  a  keserves  élet, 
Hozzája  nőtt  letéphetetlenűl, 
Miként  lelkéhez  a  kínszenvedés, 
Mint  börtönéhez  az  örök  sötétség. 


xvni. 

Tiz  éve  már,  hogy  e  négy  fal  között  ül! 
Tiz  év  még  ott  kinn  a  szabadban  is  sok. 
Hát  még  ott  benn  az  iszonyú  odúban  I  .  ,  . 
Megnőtt  szakálla  és  megnőtt  haja, 
S  ő  sokszor  nézte,  nem  fejér-e  már  ? 
De  azt  mindig  csak  feketének  látta, 
Pedig  fejér  volt  már,  mint  a  galamb. 
Csak  hogy  nem  látszott  színe  a  sötétben. 

Tiz  éve  már,  s  ő  néki  e  tiz  év 

Egyetlen  egy  hosszú  végetlen  éj  volt, 

És  egyre  várta,  hogy  mikor  virad  már  ?  . . . 

Koronként  ugy  tetszett  neki. 

Hogy  már  több  század,  több  évezred  óta 

Van  e  helyen,  hogy  a  világ  már 

Az  ítélet  napján  rég  túl  vagyon, 

Hogy  a  föld  régen  elenyészett, 

Csak  e  börtön  maradt  belőle. 

És  őt  magát  a  börtönben  feledték. 

Kihalt  immár  a  szenvedély  szivéből, 

Nem  átkozódék  többé  isten  ellen. 

Eszébe  sem  jutott  sem  isten, 

Sem  ember  többé  nékie. 

Kihalt  szivéből  már  a  bánat  is, 

Csak  néha  sírdogál,  midőn 

Álmából  ébredett,  mert 

Álmában  meg-meglátogatta  őt 

Ama  szép  tünemény,  örökké 

Imádott  kedvesének  szelleme, 

Ki  hozzá  még  a  síron  túl  is  oly  hű! 

De  mihelyest  fölébredett. 

Eltűnt  a  kedves  szép  alak, 

Es  sírt  a  rab,  sírt,  sírdogált 

De  mért  nem  látogatta  meg  fia  ? 
Hisz  ő  neki  volt  fia  is; 
Mért  nem  jött  ez  hozzá  soha  ? 
Ezt  kérdezé,  s  ekkép  felelt  magának: 
»Fiam  még  él  bizonynyal,  mert  ide 
Élő  nem  jön,  csak  a  halott  jöhet, 
Csak  te  jöhetsz,  szerelmem  angyala! 
Fiam  még  él  s  már  nagy  lehet, 
Azóta  rég  felnőhetett. 
Vajon  mi  lett  belőled, 
Szegény  árvám,  szegény  fiam  ?  .  . . 
Ki  tudj',  a  szükség  mire  vitte. 
Talán  rabló  lett  s  hóhér  temeté  el  .  . 
És  hátha  apja  nyomdokát  követte, 
És  most,  mint  apja,  föld  alatt  lakik, 
Talán  ép  ebben  a  börtönben, 
Talán  épen  szomszédom  itten  ? 
Fiam,  fiam,  szeretsz-e  engemet. 
Emlékszel-e  apádra,  gyermekem  ?« 


De  hallga,  mily  nesz,  mily  szokatlan  han- 

Figyelmez  a  rab,  mindinkább  figyel,  [gok! 

Ugy  elmerül  a  hallgatásba, 

Hogy  lélekzeni  sem  mer, 

S  bezárt  lelkét  e  hangok  megnyiták. 

Mint  a  virág  kelyhét  a  napsugár, 


És  ajka  mosolyogni  kezd. 

Tíz  hosszú  esztendő  után  először! 

Madárka  szállott  a  börtön  falának 

Fárkányzatára  közel  ablakához. 

Ott  űl  a  kis  madár  s  dalolgat, 

Ah,  milyen  édesen  dalol! 

És  szólt  a  rab,  vagy  csak  gondolkodék, 

Mert  szólni  nem  mert,  nehogy    elzavarja 

A  kedves  vendéget  szava: 

»0h  istenem,  mi  jól,  mi  jól  esik! 

Először  hallok  ilyen  hangokat, 

Mióta  itt  vagyok,  pedig  már 

Nagyon  rég  óta  vagyok   itt. 

Dalolj,  dalolj,  kis  madaram,  dalolj, 

Eszembe  jut  dalodról, 

Hogy  egykor  éltem,  hogy  még  most  is  élek. 

Eszembe  jut  dalodrul  ifjúságom, 

A  régen,  régen  elszállt  ifjúság, 

A  szép  tavasz,  s  ezen  tavasznak 

Virága,  a  szép  szerelem! 

Dalod  fölkelti  szenvedésimet. 

De  egyszersmind  meg  is  vigasztal, 

S  a  megvigasztalt  fájdalom  talán 

Még  édesebb,  mint  maga  az  öröm. 

Dalolj,  dalolj,  kis  madaram,  dalolj !  .  .  . 

Ki  küldött  hozzám  tégedet! 

Ki  mondta  néked,  hogy  e  falra  szállj, 

A  melyre  nem  száll  átoknál  egyéb  ?  .  .  . 

Szentséges  ég,  e  sejtelem, 

Ez  engemet  megöl, 

Boldogságával  öl  meg  engemet! 

Egy  sejtelem  azt  súgja  nékem. 

Hogy  én  szabad  leszek. 

Hogy  nem  e  dögvészes  helyen  halok  meg. 

De  kinn  az  isten  szép  ege  alatt .  .  . 

Te  kis  madár  ott  a  falon,  te 

Szabad  világnak  szabad  vándora. 

Te  a  szabadság  hírmondója  vagy!  — 

Ez  így  van,  így  lesz,  nem  kételkedem. 

Erős  légy,  szív,  ha  meg  nem  tört  a  bú, 

Ne  törjön  meg  majd  az  öröm. 

Valóban  úgy  lesz.  A  világ  megunja 

A  jármot  végre  s  a  gyalázatot, 

S  le  fogja  hányni,  és  először  is 

Kinyitja  e  sírhalmok  ajtait. 

S  első  örömkönyűi 

Azoknak  orczájára  folynak,  a  kik 

Itt  a  szabadságért  szenvedtenek. 

Te  kis  madár  ott  a  falon,  te 

Szabad  világnak  szabad  vándora, 

Te  a  szabadság  hírmondója  vagy!« 

Csikorgott  a  börtön  zárában  a  kulcs, 
A  kis  madár  ijedve  szállt  tova. 
Megnyílt  az  ajtó,  és  a  börtönőr 
A  rabnak  azt  monda:  »Szabad  vagy.« 

Följajdult  a  rab  édes  örömében, 
S  oda  kapott  fejéhez,  mintha 
Eszét  ragadta  volna  meg, 
Mely  el  akarta  hagyni  őt. 

»Megvan!«  szólt  gyermekes  örömmel, 
»Megvan!  nem  hagytam  elrepülni. 
Nem  tébolyodtam  meg  .  .  .  tudom, 
Mi  történt:  én  szabad  vagyok  .  .  . 
Szabad  tehát  a  nemzet,  a  haza  ?« 

A  börtönőr  mogorván  válaszolt: 
»Mi  gondod  a  hazára,  golyhó  ? 
Köszönd  meg,  hogy  te  vagy  szabad. « 

De  a  rab  ezt  nem  hallá,  mert  esze 

Már  messze,  messze  járt  .  .  .  bejárta 

A  félvilágot,  azt  a  sírt  kereste, 

A  melyben  édes  kedves  hölgye  alszik. 

»Először  is  hozzád  megyek, 

Lelkem  halottá*,  így  szólott  magában, 

»Hozzád  megyek;  miként  te  fölkerestél, 


Ugy  fölkereslek  én  most  tégedet, 

Hogy  megcsókoljam  azt  a  földet, 

Mely  néked  nyugodalmat  ád!  .  .  . 

Oh,  mily  soká  tart,  míg  e  lánczot 

Kezem-lábamról  leverik; 

Ez  a  néhány  perez  hosszabb,  mint  valának 

Itt  átnyomorgott  hosszú  éveim !« 

XIX. 

Mint  anyjának  tejét  a  gyermek, 

Olyan  mohón,  oly  édesen 

Szivá  a  szabad  levegőt, 

S  minden  lehellet  egy-egy  kínos  évet 

Emelt  le  bágyadt  lelkiről, 

Míg  ez  könnyűnek  érezé  magát. 

Mint  a  pillangó,  s  szerte  röpködött 

A  természetnek  uj  virányin 

S  szivének  régi  szép  emlékein. 

Megifjitá  a  tiszta  levegő, 

Megifjitá  lelkének  erejét, 

De  teste  vén  és  roskatag  maradt, 

Csak  vánszorogva,  botra  dőlve  ment; 

Hosszú  fejér  haját  s  szakállát 

A  szellők  búsan  lengetek. 

Tíz  év  alatt  száz  évet  élt. 

Elért  a  házhoz,  melynek  egykor 

Padlásszobájában  lakott. 

Merőn  megnézett  minden  embert, 

De  nem  lelt  köztök  ismerősöket. 

Tán  új  lakók  valának,  vagy  hogy 

Nem  ismert  rajok,  elfeledte  őket. 

Kérdezte:  emlékeznek-e 

Ama  szegény  családra,  mely 

Ott  fönn  lakott,  de  már  fölötte  régen  ? 

Ezek  s  ezek  valának  tagjai. 

»0h,  én  emlékszem,  jól  emlékezem*, 

Szólott  egy  jámbor  öreg  asszony, 

»Szegény  menyecske,  olyan  szép  teremtés 

És  oly  jó  lelkű  volt  ...  de  férje 

Istentelen  gonosztevő  volt, 

A  mért  aztán  meg  is  lakolt  ám, 

Elfogták  és  börtönbe  dobták, 

S  ha  meg  nem  halt,  még  most  is  ott  van. 

Midőn  megtudta  felesége. 

Hogy  férjét  elfogták,  s  nem  látja  többé, 

Szörnyet  halt,  szíve  megrepedt. 

Én  föl  nem  érem  észszel,  oly  rósz 

Embert  hogy  lehetett  szeretni. 

Hogy  lehetett  meghalni  érte.« 

Szilveszter  érzéketlenül 
Hallgatta  a  beszédet,  mintha 

Nem  ó'  vón.  a  kiről  beszélnek, 
S  azt  kérdezé:  »Hová  temették 
Az  ifjú  asszonyt,  és  mi  lett  fiából  ?« 

» Fiából  nem  tudom,  mi  lett,« 

Felelt  a  vén  asszony,  »nem  láttam  őt 

A  temetés  után  soha. 

Hová  temették  a  menyecskét, 

Azt  sem  tudom  .  .  .  szerettem  volna 

Temetésére  menni,  de 

Épen  keresztelőbe  hítak.« 

j^Majd  megtalálom*,  szólt  magában  a  férj, 
»Majd  megtalálom  kinn  a  temetőben. 
Megnézek  minden  sírt  egyenként, 
Mig  az  övére  akadok. « 

S  elballagott  a  temetőbe. 

Bejárta  a  sírhalmokat, 

Egyiktől  a  másikhoz  ment, 

S  midőn  elvégzé,  újra  kezdte, 

De  kedvesének  halmát  nem  leié. 

Hát  semmi,  semmi  nem  maradt  utána! 

Az  a  dicső  lény  elenyészett 

Nyom  nélkül,  mint  a  napsugár. 

Fejfáját  a  vihar  kitépte, 

S  dombját  a  zápor  elmosá. 

Isten  neki!  ... 

Fájt,  fájt,  nagyon  fájt  a  szegény  öregnek. 

Hogy  nem  leié  meg,  a  mit  keresett,  hogy 

Könyűiből,  a  mik  még  megmaradtak, 

Oly  hosszú  szenvedés  után, 

A  kedves  édes  lény  porára 

Nem  sírhatá  le  azokat  ...  de 

Azzal  vígasztala  magát, 

Hogy  életében 

Ez  az  utósó  fájdalom, 

Hogy  itt  örömmel  s  fájdalommal 

Számot  vetett  örökre, 

S  ezentúl  ugy  jár  a  világba',  mint 

Testetlen  árnyék,  mint  lélektelen  test. 

Pedig  csalatkozott. 

Ez  nem  végső  fájdalma  volt. 

Midőn  a  börtönből  kilépett, 

Azt  kérdezé:  > Szabad  tehát 

A  nemzet,  a  haza?« 

S  a  feleletre  ő  nem  is  figyelt, 

Mert  szentül  hitte,  hogy  szabad. 

És  mit  tapasztalt  nem  sokára  ? 
Hogy  nemzete,  hogy  a  világ 


Még  mélyebben  van  meggörbedve,  mint 
Tíz  év  előtt,  midőn  ő  szót  emelt; 
Az  emberméltóság  naponta  törpül, 
És  a  zsarnokság  óriásodik. 

Hiába  volt  hát  annyi  szenvedés, 
Hiába  annyi  áldozat. 
Mit  a  magasztosabb  szivek  hozának 
Az  emberiségnek  ?  haszontalan 
Minden  törekvés,  minden  küzködés  ? 
Az  lehetetlen,  százszor  lehetetlen! 

E  gondolatra  megerősödék, 
Fölgyúladt  benne  a  kihamvadó  tűz, 
Görnyedt  fejét  az  ég  felé  emelte, 
A  roskadt  aggból  izmos  ifjú  lett, 
És  homlokán  rejtélyes  szándok  ült. 
Merész  nagy  szándok,  elhatározás, 
Melytől  egy  nemzet  vagy  talán 
A  nagy  világnak  sorsa  függ. 
E  terv  nem  új,  már  ezrek  életébe 
Került,  de  hátha  egynek  sikerűi, 
S  ha  épen  ő  ez  egy  ?  .  .  . 
Mélyen  titkolta  szándokát, 
Alunni  sem  ment  mások  közelébe. 
Nehogy  kimondja  álmában,  nehogy 
Megsemmisüljön,  ha  napfényre  jön. 
Nem  szerzett  társakat  magához, 
Nem  dicsvágyból,  hogy  egy  maga 
Végezze  bé  az  óriási  munkát. 
De  hogy  ne  szálljon  másra  is  veszély, 
Ha  terve  megbukik. 

A  város  zajban  s  fényben  úszik, 
A  népség  ezrivel  tolong, 
Hömpölyg,  mint  a  kiáradott  folyó,  az 
Utczákon  át  az  »éljen«  harsogása, 
Arczok  s  ruhák  ünnepiek! 

Mely  alkalom,  mely  ünnep  ez? 
Talán  az  isten  jött  a  földre 
Saját  képében,  és  saját  kezével 
Átadta  a  rab-embereknek 
Rég  elveszített  szabadságukat? 
Hogy  ily  nagy  a  fény,  az  öröm. 

Nem;  nem  az  isten,  más  megy  ottan,  a  ki. 
Kisebb  az  istennél,  azonban 
Magát  nagyobbnak  tartja:  a  király!  .  .  . 
Lenéző  gőggel  megy  az  emberek  közi. 
Mint  a  szelindek  a  kicsiny  ebek  közt, 
S  a  merre  néz,  térdek  s  fejek  hajolnak, 
Mint  a  viharban  a  nád  erdeje, 

S  torok  szakadtáig  kiáltja 

A  szolgacsorda:  » éljen  a  király!* 

Ki  merne  nem  kiáltani 

Vagy  épen  mást  kiáltani 

Az  ezerek  és  ezerek  között  ?  .  ,  . 

Ki  merne  ?...  egy  mer...  egy  a  sok  között... 

Ez  egy,  oly  hangon,  mely  a  tömeget 

Túlbőgi,  mást  kiált. 

Ez  azt  kiáltja:  > haljon  a  király!* 

És  eldurrantja  fegyverét,  s  a 

Gőgös  király  a  porba  rogy  .  .  .  — 

Kelj  föl,  te  gyáva  zsarnok! 

Hisz  nem  talált  a  fegyver, 

Ruhádba  s  nem  szivedbe 

Ment  a  tévedt  golyó. 

Az  ördög,  a  kinek  eladtad, 

Megőrzé  éltedet. 

Kelj  föl,  te  gyáva  zsarnoki 

S  töröld  le  képedről  a  port. 

Ki  a  gyilkos,  ki  s  hol  van  ő  ? 
Ott  áll  .  .  .  de  már  fekszik,  nem  áll. 
Félhalva  fekszik,  leverek 
Lábárul  őt,  és  boldog,  a  ki 
Vén,  ránczos  orczájára  köphet 
És  megrúghatja  ősz  fejét. 

Boldogtalan  nép,  mért  gyűjtőd  fejedre 

Az  isten  átkát?  nem  elég, 

A  mely  már  rajta  fekszik? 

Nem  volt  elég  a  Krisztust  megfeszítned, 

Minden  megváltót  megfeszítesz  hát  ? 

Boldogtalan,  százszor  boldogtalan  nép! 

Néhány  nap  múlva   vérpad  állt  a  téren, 
És  egy  ősz  ember  fönn  a  vérpadon. 
Midőn  melléje  lépett  a  bakó  a 
Sötét  halálnak  fényes  pallosával, 

(Pest.) 


Az  ősz  ember  véglgtekinte  a 
Kárörvendő,  szilaj  tömeg  során,  és 
Sajnálkozó  könny  reszketett  szemében, 
Sajnálta,  a  kik  őt  megrugdosák, 
S  a  kik  gyönyörrel  nézik  most  halálát  . 
Suhant  a  pallos,  rémesen  suhant, 
S  a  fej  legördült  .  .  .  Szilveszter  feje. 
A  nép  rivalta:   »éljen  a  király!* 
És  a  halottat  a  hóhérlegények 
Eltemetek  az  akasztófa  mellett. 


XX. 

Vénült,  kihalt  a  szolganemzedék, 

Uj  nemzedék  jött,  mely  apáit 

Arczpirulással  emlité  s  azoknál 

Jobb  akart  lenni  és  az  is  lett, 

Mert  csak  akarni  kell!  ,  .  . 

Fölkelt  az  új  hŐs  nemzedék, 

S  mit  örökségben  hagytak  rá  apái, 

Leverte  rabbilincseit, 

S  kezéről,  a  kik  ezt  szerezték, 

Azoknak  sírhalmára  dobta. 

Hogy  a  csörgésre  fölriadjanak,  s  ott 

A  földben  is  szégyeljék  magokat  .  .  . 

S  megemlékeztek  a  győzelmesek 

Ama  szentekrül  és  nagyokrul,  a  kik 

A  szolgaságban  szabadok  valának, 

És  hirdették  az  igét, 

S  díjok  halál  lett, 

Csúfos  halál!  .  .  . 

Megemlékeztek  a  győzők  ezekről, 

S  a  diadalmak  örömébe  szőtték 

Szent  neveiket  koszorú  gyanánt, 

S  elvitték  volna  őket  a 

Dicsőség  templomába, 

De  hol  keressék,  hol  lelik  meg  őket? 

Rég  elhamvadtak  a  bitófa  melletti 

LEHEL  VEZÉR. 

(Töredék.) 


ELSŐ  ÉNEK. 


1. 


Nem  nagy  hírű  város  Jász-Berény  városa, 
És  itt  a  nyakam,  hogy  nem  is  lesz  a'  soha, 
De  van  abban  egy  kürt,  van  annak  na^y  híre, 
Akkora,  hogy  nem  fér  a  jászok  földére, 
Kiterjed  éjszak,  dél,  nyugat  és  keletre, 
Mint  a  Tisza,  mikor  szűk  neki  a  medre, 
Terjed  a  némettől  a  székely  világig, 
A  lengyel  határtól  egész  a  horvátig. 

2. 

Ugy  bizony,  hires  kürt  az  a  jászberényi, 
Nem  haszontalanság  a  felől  beszélni, 


Megérdemli  a  szót  és  jobban,  mint  sok  más, 
Mikre  akárhányszor  volt  idöfogyasztás ; 
Megérdemli  a  szót,  nem  is  leszek  fösvény. 
Kutatva,  melyik  a  legrövidebb  ösvény  ? 
Széltében-hosszában  mondom  el  a  dolgot. 
Mit  csinált  az  a  kürt,  ki  kezében  forgott. 


[mást  ? 
De  hol  is  kezdjem  csak,  hogy  megértsük  eg^^- 
Mert  hát  tudnivaló,  hogy  én  itt  mostanság 
Nem  írástudóknak,  nem  az  úri  rendnek. 
De  beszélek  szűrös  gubás  embereknek; 
Hisz  az  írástudók  jobban  tudják  magok, 
Mint  én,  a  miket  most  mondani  akarok, 
Az  uraknak  pedig  az  ideje  drága. 
Rá  sem  érnek  ilyen  apró  mulatságra. 

Nem  is  igen  bánom,  ha  ők  nem  figyelnek, 
A  mint  nélkülem  elvannak  ő  kegyelmek, 
Csak  ugy  elvagyok  én  ő  kegyelmek  nélkül, 
Egyiknek  sem  élek  az  emberségébül. 
A  kik  ő  előttök  görnyesztik  hatokat, 
Lesve  asztalukról  a  morzsalékokat 
S  lesve  ajkaikról  a  kegyes  mosolygást: 
Őket  ez  érdemes  emberek  mulassák. 


Fejedelmi  ember  Taksony  volt  a'  tájba', 
Taksony:  Zoltán  fia,  Árpád  unokája  .  .  . 
De  tudjátok-e  ti,  jámbor  atyafiak, 
Ki  volt  a  vitéz,  kit  Árpádnak  hítanak  ? 
Barátaim,  mikor  e  nevet  halljátok, 
Mintha  oltár  mellett  templomban  volnátok, 
Emeljétek  meg  a  kalapjaitokat. 
Mert  köszönhetitek  néki  hazátokat. 


Megvallom  őszintén,  épenséggel  mások 
Azok,  a  kiket  én  mulattatni  vágyok; 
Nem  a  palotáknak  fényes  gyertyaszála 
Vagyok  én,  hanem  a  kunyhók  mécsvilága. 
Alant  születtem  én,  szalmafödél  alatt, 
Soh'sem  tagadom  meg  a  származásomat. 
Kis  házikókra  száll  lelkem,  mint  a  gólya, 
S  egyszerű  nótákat  kerepöl  le  róla. 


10. 

Magyarország  szép  föld,  meg  kell  vallanotok, 
Rá  a  jó  isten  tíz  annyi  áldást  rakott, 
Mint  igazság  szerint  a  mennyi  illetné; 
Annyi  az  áldása,  hogy  alig  fér  belé. 
Ezt  a  tejjel  mézzel  folyó  dús  Kánaánt, 
Hol  megdönti  saját  terhe  a  gabonát, 
S  hol  tűzzel  van  tele  a  szőlő  gerezdje: 
E  szép  országot  a  nagy  Árpád  szerezte. 


6. 


De  vissza,  vagy  is  rá  térek  a  dologra  .  .  . 
Hejh,  felebarátim,  régesrégen  volt  a\ 
A  mit  én  elmondok;  akkor  még,  látjátok, 
Szopós  gyerek  volt  a  huszadik  apátok. 
Száz  esztendő  szép  szám,  pedig  már  azóta 
Az  idő  a  földre  azt  kilenczszer  rótta; 
Kilencz  száz  esztendő !  .  .  .  kilencz  vén  óriás. 
Egymás  után  egyik  a  másiknak  sírt  ás. 


11. 

Mert  nem  Ádám-Éva  óta  mienk  e  föld, 
Messze  Ázsiában  lakozánk  azelőtt, 
Messze  Ázsiában  a  világ  más  részén, 
Kaszpi  tengeren  túl  Arai  tó  környékén. 
Irtóztató  távol  van  az  a  hely  innét!        [nék. 
Ha  megmondanám :  hány  mérföld  ?  el  se  hin- 
Hejh,  az  vón  a  kulacs,  az    vón  a  tarisznya. 
Melyből  a  bor  s  kenyér  addig  ki  nem  fogyna. 


7. 

Akkor  más  világ  járt,  elgondolhatjátok, 
Nem  volt  még  korona,  nem  voltak  királyok. 
Fejedelem  volt  az  első  a  nemzetben. 
Nem  hátul,  de  elől  ment  az  ütközetben. 
Hejh  pedig  ugyancsak  járta  az  ütközet, 
Nem  ült  a  nép  otthon  a  kemencze  megett. 
Mind  háborúskodott,  csak  az  maradt  hátra, 
A  ki  épen  kellett  az  eke  szarvára. 


12. 

Vitézlő  eleink  ott  tanyáztak  hajdan, 

De  biz  nem  fürödtek  ők  ott  tejben  vajban. 

Rengeteg  erdőkben  magas  füvek  nőttek, 

Nyargalózó  vadak  nem  tiporták  őket, 

A  hol  meg  kellett  vón  ló,  barom  számára, 

Vala  a  mezőkön  a  legelő  árva. 

Kapják  hát  magokat,  szedik  a  sátorfát, 

S  indulnak  keresni,  hol  vagyon  jobb  ország. 


8. 

Kegyetlen  legények  kerekedtek  akkor, 
Soha  el  nem  váltak  a  kardmarkolattól. 
Egy  felől  őrizték  a  megszerzett  hazát. 
Más  felől  kívülről  a  sok  kincset  hozák. 
Félt  is  tőlök  minden  halandó  nemzetség, 
Az  adót  nekik,  mint  a  köles,  fizették, 
Mert  hisz  nagyon  bölcsen  látták  ők  azt  által. 
Hogy  haláluk  egy  a  hátramaradással. 


13. 

Tőlök  napnyugatra  —  így  szólt  a  hír  szája  — 
Fekszik  Attilának  egykori  országa, 
Szörnyű  Attilának,  isten  ostorának, 
A  magyar  nemzetség  dicső  ősapjának. 
Fölkeresik,  abban  állapodtanak  meg, 
Fölkeresik,  akármeddig  tévelyegnek. 
És  ha  rá  akadnak,  visszaszerzik  áztat. 
Hogy  a  maradékjok  legyen  boldog  s  gazdag. 

Volt  közöttük  egy  bölcs,  józan  ember,  Álmos, 
Ezt  szólították  fel :  > Vezess  minket  már  most, 
Józan  okosságod  vezéreljen  bennünk, 
Ha  lehetséges,  a  kivánt  földre  mennünk; 
Mint  a  darusereg  az  elöljáróját, 
Ugy  követünk  téged  ország-világon  át, 
Míg  nem  látjuk  magunk  a  Tisza  folyóban, 
Kol  Attila  alszik  három  koporsóban.* 


19. 

Álmos  vezér  fia  volt  hatalmas  Árpád; 
Gondolta-e  milyen  nagy  becsület  vár  rá  ? 
Nemcsak  hogy  vezérnek,  de  fejedelemnek 
Kiáltotta  ki  az  egész  magyar  nemzet. 
Pajzsra  állították,  úgy  emelték  fel  őt. 
Ekkép  mutatta  meg  magát  népe  előtt! 
A  nép  pedig  rajta  hogy  ne  örült  volna  ? 
Képére  volt  írva  harczok  diadalma! 


15. 

Elfogadta  Álmos  a  vezéri  tisztet, 
A  magyarság  véle  vándorolni  kezdett. 
Meddig  vándoroltak?  a  jó  isten  tudja; 
Mint  a  csillagok  közt  a  nagy  országútja, 
Itt  alant  a  földön  oly  nyomot  hagyának 
Magok  után  hosszan,  a  merre  csak  jártak  .  .  . 
Csak  hogy  nem  fejér  volt  e  nyom,  mint  az  égi, 
De  sötétpiros,  mert  vérrel  festették  ki. 

16. 

Esztendők  multán  nagy  hegygerinczen  álltak, 

A  hegy  tetejéről  tenger  síkra  láttak. 

>A  határt  elértük !«  monda  Álmos  nékik, 

^Tekintsetek  ott  a  rónaságon  végig, 

Birodalma  hajdan  ez  volt  Attilának, 

E  hegyeket  híják  a  Kárpát  sorának. 

És  itt  hála  néked,  magyarok  istene. 

Hogy  ezt  mind  meglátta  a  vén  Álmos  szeme! 

17. 

Megvénültem  immár,  fejemet  hó  fedi. 
Fejér  a  fejem,  mint  e  Kárpát  hegyei: 
Rólok  a  havat  a  tavasz  leolvasztja, 
De  a  fejem  havát  le  nem  olvaszthatja. 
A  méltóságot  átadom,  mit  adtatok, 
Az  új  csatákra  uj  vezért  válaszszatok ; 
Rám  nézve  két  határ  e  hely  bizonyára: 
Jövendő  hazánk  és  életem  határa.* 

18. 

A  mit  Álmos  sejtett,  nem  sejtette  roszul, 
Mert  azon  a  helyen  Istenben  boldogult; 
Leszállt  fejér  feje  a  fekete  földbe, 
Zöld  mohos  sírhalom  domborult  ífölötte. 
Körülállta  sírját  az  egész  magyar  faj, 
S  esküt  tett  le  felhőt-szaggató  morajjal: 
»E  szent  helytől  kezdve  kezökre  kerítik 
Az  egész  tartományt,  mely  elöttök  nyílik. « 


20. 

Negyven  nap  pihentek  Munkács  róna  földén, 
Az  időt  ünnepi  lakomákkal  töltvén. 
Kettős  ünnep  volt  ez:  halotti  lakoma 
Álmosért,  s  a  haza  keresztelő  tora. 
Negyvenegyedik  nap  a  midőn  megviradt, 
Ifjú  Lehel  ajkán  a  kürtszó  megriad  .  .  . 
Akkor  még  ifjú  volt,  állán  a  gyönge  szőr 
Nem  téli  bunda  volt,  csak  nyári  könnyű  szűr. 

21. 

Takaros  legény  volt  Lehel  akkor  tájban, 
Ott  benn  született  még  messze  Ázsiában, 
Ott  látta  először  a  szép  napvilágot, 
Már  gyermekjátékból  párduczra  vadászott, 
S  gyermekjátékot  még  alig  hogy  felejtett. 
Mikor  nyilával  egy  elefántot  ejtett. 
Kivette  és  kürtnek  csinálta  agyarát, 
A  czifrát  tulajdon  keze  faragta  rá. 

22. 

Gyönge  tüdejének  erős  volt  még  e  kürt, 
De  ő  mindenféle  nehézséget  legyűrt. 
Vadon  erdőkbe  járt  magános  sziklákra. 
Ott  szoktatta  magát  kürtje  fu vására, 
Makranczoskodott  a  csont  soká,  de  végre 
Szépen  rá  tanult  az  engedelmességre, 
S  azt  a  hangot  adta,  mely  Lehelnek  tetszett, 
Mely  földet  riasztott,  mely  eget  repesztett. 

23. 

S  hangját  a  magyar  nép  már  nagyon  ismerte, 
Jeladó  volt,  hogyha  mentek  ütközetre, 
Föl  is  gyúltak  tőle,  mintha  hangok  helyett 
Öntene  szivökbe  nyári  napmeleget. 
Most  is,  hogy  megharsant  Munkács  rónaságán, 
Felzúdult  a  tábor  mint  megannyi  sárkány, 
De  sirva  fakadt  rá  nem  egy  apró   gyermek, 
A  haza-szerzésben  hogy  részt  nem  vehetnek. 

Szétment  a  magyarság  nyugatra  keletre. 
Zászlóikat  mindig  szerencse  követte, 
Nem  kimélték  a  vért  és  nem  az  életet, 
De  jutalmuk  ez  a  gyönyörű  haza  lett. 
Öt  esztendő  multán  Tokaj  s  Ménes  borát, 
Búzáját  az  alföld,  a  Balaton  halát, 
Vadait  a  Bakony,  s  gazdag  Erdély  földe 
Aranyját  ezüstjét  magyarnak  termetté. 

25. 

Lehel  ifjúsága  e  csatákban  telt  el. 
Nem  ért  rá  játszani  a  szép  szerelemmel 
S  a  szerelemgalamb,  gyönge  erejével 
Nem  győzött  repülni  Lehel  sas-leikével. 
Volt  még  is  kedvese,  a  kinek  szerelmet 
Eskütt,  ki  mindig  ott  volt  oldala  mellett. 
Kit  nem  adott  volna  a  félvilágért  sem  . .  . 
Szükség-e  mondanom,  hogy  a  kürtöt  értem  ? 


29. 

Furcsa  érzés  is  volt,  hazánkat  elhagyni, 
Mert  az  ember  még  is  csak  sajnálta  vagy  ml, 
Az  igaz,  hogy  napról  napra  lett  soványabb, 
De  hiába,  ha  már  ott  szoptuk  anyánkat. 
Aztán  meg  ki  tudta,  czélt  nem  veszítünk-e. 
Nem  jön-e  pusztulás  bujdosó  népünkre  ? 
Elveszhettünk  volna  hosszú  bujdosásban, 
Mint  üstökös-csillag  az  ég  távolában. 

30. 

Figyelmezzetek ! . .  .  új  nótát  kezd  vezérünk, 
Hah,  ez  az,  mikor  a  Kárpátokra  értünk. 
Kárpátok  hegyéről  először  tekinténk 
Le  e  szép  országra,  mely  most  már  a  miénk. 
Mily  rivalgó  hangok!  azok  a  vén  kövek. 
Mikor  meghallották,  hosszan  döbörögtek. 
Elküldték  keletre  nyugatra  szerteszét 
A  kürt  harsogását,  a  nemzet  örömét. « 


26. 

Hogy  szerette  kürtjét!  meg  is  érdemelte; 
Nem  csont-darab  volt  az,  de  tulajdon  lelke. 
Mit  elméje  gondolt,  a  mit  szíve  érzett, 
Szózatos  ajkával  mindent  elbeszélett. 
Hol  vidám  hangja  volt,  hol  pedig  szomorú. 
Tudott  harsogni,  mint  az  égiháború, 
S  tudott  lágyan  búgni,  mint  a  kis  madárka. 
Ki  utána  csalja  párját  ágrul  ágra. 


31. 

A  magyarázónak  itt  megállt  a  nyelve, 
Mindnyájan  fölzúgtak  vígaságra  kelve, 
A  rivalgó  kürttel  versenyt  kurjogattak 
Emlékére  ama  nevezetes  napnak, 
De  az  öröm-lárma  nem  tartott  sokáig, 
Mert  a  vidám  nóta  kesergővé  válik, 
Neki  búsul  a  kürt,  hangja  méla  tompa 
S  belc-belemerül  síró  fájdalomba. 


•  27. 

Sokszor  éjjelenként,  ha  pihent  a  tábor, 
Ki-kiszólt  a  kürtszó  Lehel  sátorából, 
Ott  benn  ült  a  vezér  kürtjét  fújogatva. 
Elgondolkodott  a  katonaság  rajta. 
Ilyenkor  nagy  volt  a  csend ;  még  a  paripák, 
Azok  is  a  füvet  lassabban  harapták, 
Mintha  csak  félnének  rendzavarók  lenni, 
Vagy  hogy  jobban  esett  hallgatni,  mint  enni. 


32. 

Nem  egyéb  volt  ez,  mint  temetési  ének. 
Azok  temetésén,  a  kik  elesének 
A  Latorcza  mellett  a  legelső  csatán. 
Melyet  a  magyarság  küzdött  az  új  hazán. 
Ennek  hallatára  szépen  alább  hagytak 
A  kedvökkel,  a  kik  elébb  kurjogattak. 
Elalélt  a  víg  zaj,  s  a  múlt  emlékére 
Nem^egy  könny  perdült  a  vitézek  képére. 


28. 

Egyik  másik  tűzhöz  oda  ültek  többen, 
S  némán  figyelmeztek  a  nótákra  ott  benn; 
Akadt  köztök  legény,  a  ki  suttogólag 
Magyarázgatta  a  többi  hallgatónak: 
>Halljátok,  hol  jár  az  esze  ?  Ázsiában, 
Születő  földünkön,  hajdani  hazánkban; 
Eztet  fújta,  mikor  elindultunk  onnan  . . . 
Benne  váltogatva  öröm  s  fájdalom  van. 

Petcfi  költeményei. 


33. 

Ilyen  hatalmas  volt  Lehel  vezér  ajka, 
Ugy  járta  a  nemzet,  a  mikép  ő  fújta. 
Kénye  szerint  osztott  örömet,  bánatot. 
Kürtjével  vidított,  kürtjével  ríkatott. 
Szerette  is  szörnyen,  a  mint  mondtam  is  már, 
Napestig  oldalán  lógott,  akárhol  járt. 
Éjjelenként  pedig  od'  a  párduczbőrre 
Tette  maga  mellé,  s  álmodott  felőle. 

34. 

De  a  milyen  nagyon  ő  szerette  kürtjét, 
A  magyarok  őt  oly  mértékben  szerették, 
Nagy  becsülete  volt  jó  Lehel  vezérnek 
Mindenütt,  a  hol  csak  magyarul  beszéltek; 
Szolgált  a  hazának  nem  csak  vaskezével, 
De  szolgált  egyszersmind  arany  elméjével, 
Szent  volt  minden  szó,  mely  száján  kiröppene, 
Mintha  szólna  maga  magyarok  istene. 


39. 

S  nem  egyszer  se  kétszer  ment  oda  vendégül : 
Minden  esztendőben,  míg  csak  ki  nem  vénült, 
Míg  a  gyermek  Zoltán  markos  ifjú  nem  lett, 
A  kire  magát  rá  bízhatta  a  nemzet. 
Ekkor  a  magyarság  három  fővezére, 
Lehel,  Bulcsú,  Botond  országgyűlést  kére, 
Ottan  a  maga  és  két  társa  nevében 
Nagyrabecsült  Lehel  szólt  ilyeténképen: 


35. 

És  azért  ki  fogna  csodálkozni  rajta, 
Hogy  midőn  Árpádot  a  sír  eltakarta, 
S  kis  fiára,  Zoltánra,  jutott  az  ország. 
Mellé  kormányzónak  Lehelt  választották, 
Lehelt  és  még  kettőt,  Bulcsút  és  Botondot . . . 
Ok  hárman  viselték  a  hazai  gondot. 
Viselték  mindaddig  fényes  dicsőséggel. 
Míg  a  kicsiny  Zoltán  emberré  nem  nőtt  fel. 


40. 

>Nemzetes  nagyurak,  országunk  vitézi, 
Az  ember  életét  isten  úgy  intézi, 
Hogy  az  idő  nem  áll,  de  folyton  folyva  mén. 
Ifjú  lesz  a  gyermek,  az  ifjú  pedig  vén. 
Mi  már  ugy  vagyunk,  hogy  ki  megkopaszodott, 
Mint  jó  magam,  ki  meg  őszbe  csavarodott, 
Mint  itt  Botond  öcsém.  Bulcsú  sem  különben, 
Éveink  száma  több,  mint  háromszor  ötven. 


36. 

Mikor  az  a  három  kormányozni  kezdett, 
Három  fejű  sárkány  lett  a  magyar  nemzet, 
S  a  mely  országokra  kinyujtá  fejeit, 
Tán  a  mai  napig  sírva  emlegetik. 
Konstantinápolynak  ment  Botond  keletre, 
S  szörnyű  taglójával  kapuját  betörte. 
Szép  Itáliába  zászlós  Bulcsú  lejárt. 
Tengerek  fuvalma  ringatá  zászlaját. 


De  lám,  míg  az  idő  fosztogatott  minket. 
Vén  fákat,  hervasztván  zöld  leveleinket. 
Mellettünk  felnőtt  az^  apró  kis  csemete, 
Az  élet  földébe  kit  Árpád  ültete. 
Itt  áll  az  ifjú  tölgy,  nézzetek  szemébe, 
Bátran  oda  áll  már  a  vihar  elébe. 
Nincsen  rá  szorulva  senki  istápjára, 
Annak  okáért  hadd  üljön  a  kormányra. 


37. 

Hát  a  kürtös  Lehel  útját  merre  vette  ? 
0  leginkább  csak  a  németet  szerette, 
Ugy  szerette,  hogy  no!  könnyebb  volt  lelkének, 
Ha  csak  a  nevét  is  hallotta,  hogy  német. 
Hát  ha  még  ott  benn  járt  a  termő  földében. 
Kardja  pedig  benn  a  szívok  közepében: 
Annak  itta  ám  még  meg  az  áldomását! 
Akkori  kedvének  világ  látta  mását. 


42. 

Mi  pedig  ezennel  leteszszük  a  tisztet, 
Melylyel  bizalmatok  bennünket  díszített. 
Fényes  polczunkról  lelépünk  a  homályba, 
A  nyugalom  fogad  ölelő  karjába. 
Van  is  rá  szükségünk,  fáradtunk  eleget, 
De  jutalmaz  érte  a  lelkiismeret. 
Megjutalmaz,  mert  oly  bátorságos  szót  ád. 
Hogy  jó  rendbe  hagyjuk  az  ország  szénáját. 


88. 

El  is  látogatott  hozzájok  gyakorta, 
A  tavaszhírt  oda  rendesen  ő  hordta, 
Tudták  már,  ha  ő  jött,  hogy  a  tavasz  közel, 
S  azon  imádkoztak,  bár  csak  már  múlna  el; 
De  nem  csoda,  hejh  mert  az  meleg  tavasz  lett, 
Olyan  meleg,  hogy  még  nyárnak  is  beillett, 
Nyárnak  és  veszettül  fűtött  kemenczének  . . . 
Hideg  aczél  a  kard,  még  is  nagyon  éget. 


43. 

Rendben  van  az  ország,  nem  csonkult  határa. 
Oroszlán-szemmel  néz  a  félő  világra. 
Sörénye  rázása  népek  reszketése. 
Szeme  pillantása  városok  égése. 
Ifjú  ember,  Zoltán,  nevünk  nagy  és  híres, 
Te  dicsőségünkhöz  még  több  sugárt  keress, 
Az  egész  világot  rángasd  fülön  fogva. 
Kivált  a  németet  vedd  pártfogásodba.* 

U. 

Ennyit  mondott  Lehel.  Utána  még  többen 
Előterjesztették,  a  mi  volt  fejőkben, 
Ki  a  három  öreg  vezért  magasztalta, 
Ki  meg  a  fiatal  Zoltánt  buzdította; 
Nem  tanulták,  még  is  sok  szépet  beszéltek. 
De  legszebben  szólott,  —  mindnyá'n  úgy  itél- 
Ki  azt  tanácsolta,  hogy  fejezze  be  ma  [tek  — 
Az  ország  gyűlését  országos  lakoma. 


49. 

Fölállott  Lehel  szép  lassan,  és  fölállván 
Egy  hosszút  simított  bajuszán  szakállán. 
Vesződött  arczával,  hogy  mogorva  legyen, 
Mert  az  volt  ő  neki  a  természetiben, 
Hogy  a  jó  kedvet  és  a  tréfát  szerette, 
De  ilyenkor  képét  szörnyen  ránczba  szedte; 
Minél  komorabb  volt  szeme  pillantása, 
Lelke  annál  inkább  hajlott  a  vígságra. 


45. 

Egy  sem  gáncsoskodott,  mind  helybenhagyá, 
S  fényesen  megülték  e  napot  apáink,  [mind, 
Délelőtt  komolyan  a  hol  tanácskoztak. 
Délután  ott  vígan  ettek  és  boroztak. 
Ugy  vagyon,  boroztak,  pedig  hatalmasan, 
Válogatva  Tokaj  s  Ménes  boraiban  . . . 
Jól  tették,  azt  mondom ;  a  ki  inni  nem  mer. 
Ha  talán  ember  is,  de  nem  magyar  ember. 


50. 

Szólt  pedig  ekképen,  a  kupát  emelve, 
A  mely  színültig  volt  sötét  borral  telve: 
» Fűnek  fának  ittunk  már  egészségére, 
Talán  el  is  fogyott  már  a  hordók  vére. 
Pedig  még  hátra  van  egy  nagy  isten  éltess', 
Mit  el  nem  hagyhatok,  hogy  ne  legyek  vétkes. 
És  a  kiért  inni  nekem  áll  tisztemben, 
Minden  jó  magyarnak  részt  kell  venni  ebben. 


46. 

S  mikor  már  az  ebéd  felén  túl  esének. 
Jöttek,  a  mint  illik,  a  felköszöntések, 
Éltették  a  haza  minden  jelesebbjét, 
Éltették  magát  a  magyarok  istenét, 
És  mikor  vége  lett  a  jó  kívánságnak, 
A  muzsikusok  rá  hangos  tust  huzának, 
A  sok  összeveszett  hang  forgott  a  légben, 
Mint  a  por  a  forgószélnek  örvényében. 


51. 

A  mi  szerelmetes  szomszédunk,  a  német, 
A  kiért  ezennel  csavarom  elmémet. 
Hogy  találjak  hozzá  nem-méltatlan  szókat, 
Mire  engem  forró  barátságom  nógat; 
Mert  barátja  vagyok  a  német  sógornak, 
Mint  e  tolakodó  légy  itt  az  orromnak; 
Noha  neki  nem  kell  az  én  barátságom. 
Oda  tolakodom  és  reá  tukmálom. 


47. 

Fölállott  Lehel  is,  nagy  lett  a  csendesség, 
Noha  egy  kicsit  már  nehezökre  esek. 
Hogy  elhallgassanak,  mert  a  bor  hatalma 
Ösztönözte  őket  zajra,  rivalomra; 
De  dicséretökre  legyen  mégis  mondva, 
Egyetlen  egy  sem  volt  köztök  oly  goromba, 
Hogy,  míg  a  beszédet  Lehel  nem  végzé  el, 
Zavarná  a  csendet  csak  egy  köhhentéssel. 


52. 

Nem  tehetek  róla,  hogy  engem  nem  kedvel, 
Én  a  lelkén  függök  teljes  szeretettel . . . 
Bár  szeretetemnek  olyan  súlya  volna, 
Hogy  lehúzhatnám  őt  véle  a  pokolba. 
Kedves  németjeim,  hogy  ne  szeretnélek, 
Legvígabb  napjaim  nálatok  telének, 
S  kinek  boldogságom  részét  köszönhetem. 
Hogyan  állhatnám  meg,  föl  nem  köszöntenem  ? 


48. 

Fölállott  Lehel.  Nagy,  kopasz  homlokára 
Rá  szállt  a  bor  lelke,  rózsaszín  sugara, 
S  lenn  a  képe  alján  torzonborz  bajusza 
S  rengeteg  szakálla  széles-hosszán  úsza; 
Olyan  volt,  mint  mikor  az  ég  egyik  fele 
A  pirulni  kezdő  hajnallal  van  tele, 
A  másik  felén  meg  szürke  felhőtábor 
Lengeti  nagy  szárnyát  szellők  játékától. 


53. 

Jámbor  szomszéd,  német,  világ  minden  kincsét 
Szerencse  markai  országodra  hintsék. 
Legyen  oly  bőséged,  annyi  gazdagságod. 
Hogy  színigmegtöltsön  minden  magyar  zsákot, 
Adjon  isten  neked  mindig  bő  nadrágot. 
Hogy  elférjen  benne  egész  bátorságod, 
S  a  mennydörgős  mennykő  ne  üssön  meg  té- 
Bízza  a  magyarra  ezt  a  mesterséget !«    [ged 

MÁSODIK  ÉNEK. 


1. 


Jött  és  rá  borult  az  este  a  határra, 
Mint  a  gyászos  asszony  oltár  zsámolyára. 
Halkan  imádkozott,  néma  volt  az  ajka, 
Csak  egy  szellő-sohaj  jött  néha  ki  rajta. 
A  lakmázó  urak  átalták  zavarni. 
Vagy  hogy  elfáradtak  már  tovább  mulatni. 
Elég  a'  hozzá,  hogy  sátraikba  bújtak 
S  fáradalmaikhoz  méltókép  aluttak. 


Botond,  Bulcsú,  Lehel,  nem  várták  a  hüsön, 
Hogy  a  fölkelő'  nap  a  hasokra  süssön, 
Mihelyt  orra  hegyét  kidugta  a  hajnal, 
Lóháton  valának,  s  indultak  robajjal. 
Ifjú  kedvvel  mentek  az  öreg  legények, 
Bánatot  magokkal  haza  nem  vivének. 
Nem  kellett  búsulni  nemzetöknek  sorsán, 
Megbíztak  te  benned,  fejedelmi  Zoltán. 


Kaczagányaikat  derékaljnak  vették, 
Fejőket  domború  paizsra  fektették, 
S  álmadoztak  vala  nagy  véres  csatákról, 
S  a  mi  következik:  nagy  boros  kupákról. 
Kívül  a  lakoma  maradványa  fölött 
Éhes  hollósereg  zajos  tábort  ütött, 
Csúnyául  károgtak,  szidták  az  urakat,   [nak. 
Hogy  oly  sok  csontot  s  oly  kevés  húst  hagyta- 


5. 


Mentek,  mendegéltek  és  elértek  végre 

A  Jászság  és  Kunság  szép  róna  földére. 

Mely  a  délibábnak  szülő  tartománya, 

És  a  melynek  Lehel  volt  a  kapitánya. 

Valahányszor  Lehel  e  földre  rá  lépé, 

A  megilletődés  szállott  be  szivébe. 

Most  is  ugy  járt,  most  is  meg  volt  illetődve, 

S  szólt  oly  érzékenyen,  a  hogy  csak  telt  tőle: 

§• 


.Á 

f  r 


A  táblabíró. 

(Töredék.) 


Elöljáróheszéd. 

Ah  siralmas  idő!  oh  elfajult  világ; 
Boldog  mostan  a  vak,  s  jaj  annak,  a  ki  lát, 
Hajh  százszor  jaj  annak,  mert  csak  azt  láthatja, 
Hogy  küszöbön  van  már  az  Ítélet  napja. 

A  földön  mind(!n  fölfordult  fenekestül, 
Lábra  kap  a  gonosz  és  a  jó  elrestül, 
Bizony  pedig  csoda,  mert  nem  nő  a  hája, 
Sőt  oly  sovány  lett,  hogy  csörög  a  bordája. 

Életem  sok  drága  éjét  virasztám  át, 
Az  elmélkedésnek  égetvén  lámpáját: 
Mi  lehet  az  oka,  hogy  a  világ  pusztul. 
Hogy  hátunkra  nyerget  kaptunk  a  gonosztul  ? 

És  egy  éjszakának  a  dereka  felé, 
Midőn  lelkem  már  az  álom  borát  nyélé, 
Feltűnt  előttem  a  rettentő  kisértet. 
Melytől  e  világra  jön  a  vég-itélet. 

Nem  síri  kisértet  fejér  lepedőben 
Volt  ez,  mely  lakozik  kinn  a  temetőben; 
Francziaország  az  ő  laka,  nem  kripta, 
A  neve  pediglen:  jacobínus-sipka. 

Oh  e  sipka  ördögkezektől  van  varrva. 
Ez  a  piros  sipka  a  bőségnek  szarva, 
A  melyből  minden  rósz  csak  úgy  dűl  szerteszét, 
Hogy  a  jó  lelkeknek  elveheti  eszét. 

»lljítás«  a  jelszó  e  sátán  zászlaján, 
S  még  a  dögvésznél  is  harapósabb  talán; 
Annyira  vagyunk  már,  hogy  ama  régi  jó 
»ElőÍJáróbeszéd«,  mostan  csati  »előszó«, 


De  mit  nekünk  a  nyelv,  mit  az  irodalom! 
Ez  csak  haszontalan  czifra  az  asztalon; 
Nagyobb  az,  hogy  recseg  az  asztal  lába  is, 
Bebujt  az  ördög  a  politicába  is. 

S  hah  szentségtörése  a  szentségtörésnek! 
A  táblabírák  is  oda  esküvének, 
Od'  ahhoz  az  isten  nélkül  való  néphez, 
A  mely  újítást,  mely  haladást  visz  véghez.. 

Igen,  már  a  táblabirák  közt  is  vannak, 
A  kik  parókájok  porának  rohannak, 
Kik  parókájokról  a  szent  port  lerázzák, 
Melylyel  a  századok  őket  koronázák. 

Ah  siralmas  idő!  oh  elfajult  világ!  . . . 
De  hála  istennek,  maradt  még  legalább, 
Maradt  egy-kettő  a  táblabirák  között. 
Kikhez,  te  rósz  szellem,  nincsen  semmi  közöd. 

A  dicső  férfiak!  fölírom  nevöket, 
Kalapomba  vetem,  s  aztán  a  melyiket 
A  szerencse  éri,  a  mely'ket  kikapom, 
Halhatatlanítni  fogja  harsány  dalom  ...  — 

Felső-Kis-Kálnai  és  Szent-Demeteri 
Fegyveres  Tamás  . . .  hah,  épen  jól  jőve  ki! 
Ö  méltó  dalomra!  testi-lelki  képe 
Bátran  oda  illik  Árpád  idejébe. 

I-ső  §. 

Régi  példabeszéd:  »nehéz  minden  kezdet^, 
De  én  csak  most  kezdem  tapasztalni  eztet; 
A  midőn  kezdeni  kellene  dalomat, 
ToUnak  rái^ásáhan  gyakorlom  magamat. 

Kitaláltam  végre ! . . .  hősöm  vezetem  be, 
De  hogy  is  nem  jutott  ez  mingyárt  eszembe  ? 
Bevezetem  hősöm  .  . .  kérem  az  urakat, 
Emeljék  meg,  a  mint  illik,  kalapjokat. 

Először  is  pedig  leírva  mi  lenne. 
Hogyha  nem  az,  a  mi  legfontosabb   benne  ? 
Szerencse,  hogy  írom,  és  hogy  nem  rajzolom, 
Erre  nagyon  kicsiny  volna  papirosom. 

Fegyveres  Tamás  úr  legfontosabb  része 
Az,  mely  arra  van,  hogy  az  ételt  emészsze. 
Ki  látta  a  Gellérthegyet  életébe'  ? 
Ama  hegy  e  hasnak  miniature-képe. 

Tiszteletgerjesztő,  méltóságteljes  has! 
Csak  azt  ne  adja  az  ég,  hogy  megapadhass, 
Hova  lenne  akkor  ama  nagy  tekintély, 
Melyet  gazdádnak  oly  fényesen  szereztél? 

Ritka  szép  látvány,  ha  a  megyeházánál 
Fegyveres  Tamás  úr  szónokolni  föláll, 
Első  tempója,  hogy  hasát  ügy  gyei-bajjal 
Föltálalja  . . .  csak  ugy  recseg  a  zöld  asztal. 

Ktilönben  arányos  testalkata  vagyon. 
Mert  hasához  feje  hozzá  illik  nagyon, 
Egyik  a  másiknál  nem  rútabb  s  nem  kisebb. 
Csak  az  a  különbség,  hogy  a  fej  üresebb, 

S  ezt  a  physicából  könnyű  magyarázni: 
A  teher  mindenkor  alá  szokott  szállni, 
S  innen  van  —  a  mit  sok  hinni  vonakodik  — 
Hogy  táblabíró  ur  mélyen  gondolkodik. 

Arcza  kellemdús  arcz,  bár  az  orra  kurta .  . . 
Tán  mert  az  alkotmány  árkát  annyit  túrta: 
Hát  ne  is  fitymáljuk  ezt  az  orrot,  melyet 
Invalidussá  ily  nagy  és  szent  dolog  tett. 

Valami  rejtélyes  van  vonásaiban, 
Nem  tudhatni:  mihez  hasonlít  legjobban? 
Némelyek  azt  tartják,  hogy  bivalybikához. 
Mások,  hogy  hasonlít  tengeri-kutyához. 

Nincsen  az  igazság  sem  egy,  sem  más  részen! 
Én  a  természettant  keresztülfürkésztem 
Csupán  csak  e  miatt  s  a  legnagyobb  gonddal, 
S  ugy  találtam,  hogy  ő  valóságos  czethal. 

Táblabíró  úr  hű  gyermeke  a  földnek, 
Lelke-teste  rajta  hűséggel  ragad  meg. 
Egy  van  benne,  mit  az  ég  magához  húza. 
Ez  egy:  kaczkiásan  kipödrött  bajusza, 


S  ezzel  kész  az  arczkép.  Érzem,  tökéletlen; 
De  van  egy  vigaszom  ebb'  a  tekintetben: 
Mit  ecsetem  roszul  festett  vagy  felede, 
Pótolja  olvasóm  kegyes  képzelete. 

Külsőképen  immár  táblabíró  urat 
Ismernők,  most  már  csak  a  belseje  marad, 
S  ez  még  nagyobb  munka,  ezt  egy  lélekzettel 
Ugy  kutya  futtában  nem  végezhetni  el. 

Lelkiismeretem  fölvigyázó  lészen. 
Hogy  dolgom  valahogy  el  ne  hevenyészszem, 
S  hogy  ne  legyek  csalfa,  hazug  farizeus. 
De  igazat  szóljak...  segíts,  uram  Jézus! 


n-dik  §. 

Betyárok  nélkül  nem  szűkölködik  hazánk, 
De  a  legszilajabb  betyár  a  mi  Tiszánk, 
Rakonczátlan  legény,  nincsen  semmi  módja. 
Merre  kedve  tartja,  arra  van  az  útja. 

Fél  óra  a  medre  Felső-Kis-Kálnótul, 
De  ha  eszébe  jut,  neki-neki  lódul, 
És  a  szegény  falun  olyanokat  ölel, 
Hogy  a  dereka  is  csak  ugy  ropog  bele. 

Ugy  kell  neked,  hazám!  mért  nem  tanítottad, 
Iskolába  mért  nem  járattad  folyódat? 
De  hogyan  járatnál  folyót  iskolába, 
Mikor  ez  alig  van  fiaid  számára? 

S  attól  tartok,  hazám,  hogy  majd  fiaiddal 
Azon  módon  jársz,  mint  Tisza  folyamoddal; 
Mint  ez  környékének,  ugy  esnek  ők  neked, 
S  ezt  tőlök  még  csak  rosznéven  sem  veheted. — 

Tisza  mellett  Kálnó;  azért  jövünk  rája. 
Mert  Fegyveres  Tamás  residentiája. 
Genialis  egy  kis  falu  ...  a  mennyiben 
Rajta  a  jó  rendnek  híre  sincsen  jelen. 

Ugy  állnak  a  házak,  oly  egyenes  sorba\ 
Valamint  a  mezőn  a  legelő  csorda. 
Egyik  nyugatra  néz,  a  másik  keletre. 
Harmadik,  negyedik,  isten  tudja,  merre. 

A  paraszt  kunyhók  a  tehenek  és  borjak, 
Köztök,  mint  ökrök,  a  közbirtokos  urak . . . 
Azaz  csak  házaik,  engedelmet  kérek, 
Megbotlott  a  nyelvem;  akarva  nem  sértek. 


^ 

Se  szere  se  száma  Káinon  az  uraknak, 
Itt  a  faluvégen  Latócziék  laknak, 
Tőszomszédságokban  az  öreg  Gödördi, 
Tovább  Badallóék  s  a  többi,  s  a  többi. 

Fegyveres  Tamás  úr  háza  a  más  végen 
A  tiszteletes-lak  s  templom  közelében, 
Homlokára  írva:  1608 ... 
Utána  illenék:  az  újítást  várom. 

Csak  hogy  persze  szörnyen  hasztalanul  várja, 
Mert  Tamás  úr  ennek  rettentő  barátja, 
Semhogy  újitólag  kezeit  tenné  rá, 
Inkább  töstön-tőbül  azokat  kivágná. 

» Szentségtelen  kezek  soha  se  bántsanak, 
Ti  az  idők  által  szentesített  falak !« 
Szól  táblabíró  ur  lelkesedésébe', 
Ha  javítást  súg  a  rósz  szellem  fülébe. 

»S  miért  javítanám  ?  azért,  hogy  repedez, 
Hogy  ingó  félben  van  ?  semmit  sem  teszen  ez! 
Hiszem  azt  az  egyet,  hiszem  én  azt  szentül, 
Ha  apámra  nem  dűlt,  unokámra  sem    dül.« 

Négyszögű  épület,  majd  egy  hossza,  széle. 
Van  elől  középütt  holmi  tornácz-féle ; 
Itt  szuszog  a  háznak  érdemes  gazdája, 
Ha  a  délutáni  álom  borul  rája. 

A  tornácz  teteje  torony,  s  óra  rajta. 
Mely  az  időt  három  oldalra  mutatja: 
Éjszak-,  kelet-  s  délre;  csak  nyugat  felé  nem  . . . 
Rövid  kis  történet,  tehát  elbeszélem. 

Az  én  táblabíróm  és  Latóczi  Endre 
Régi  ellenségek,  pörlekednek  egyre, 
S  a  boszút,  ha  kezök  ügyére  eshetik. 
Egymás  ellen  teljes  szívből  elkövetik. 

Latóczi  Endrének  nyugatra  a  háza, 
S  hogy  ez  az  időnek  járását  ne  lássa, 
Tamás  úr,  követvén  örökös  boszúját. 
Kivette  nyugati  óramutatóját.  — 

Jobbra  a  cselédház,  az  istállók  balra, 
Középütt  egy  almafa  a  nagy  udvarba', 
Árva  fa!  ha  egyszer  gyümölcs  téved  rája. 
Három  következő  esztendő  megbánja. 

Ha  belépsz  a  házba,  szent  borzalom  száll  rád: 
Meglátod  az  ó  kort,  hogyha  még  nem  látád, 
Régi  karosszékek,  régi  almárjomok. 
Az  egyik  roskadoz,  a  másik  tántorog. 


A  vén  bútoroknak  talán  a  legvéne 
Borbála  kisasszony,  Tamás  úrnak  nénje, 
De  van  köztük  új  is,  egy  kis  gyémánt  láda; 
A  szép  kis  Piroska,  Tamás  úr  leánya. 

Az  ebédlő  terem  egyszersmind  képcsarnok. 
Ott  lóg  fölakasztva  a  sok  híres  bajnok, 
A  kik  a  Fegyveres  családból  erednek. 
Kiket  a  törökök  annyiszor  kergettek. 

S  immáron  ismervén  a  háznak  mivoltát, 
Kivül  is  belül  is  annak  állapotját. 
Nehezen  hiszem,  hogy  ideje  ne  lenne 
Elkezdeni  végre,  mi  történik  benne  ? 


Ill-dik  §. 

Kukorít  a  kakas  hajnal  hasadtára, 
Ki  teremne  talpon,  hogyha  nem  Borbála  ? 
Borbála  kisasszony,  gazdaság  tengelye, 
Tővel-hegygyel  állna  minden  ő  nélküle. 

Talán  a  mióta  század  ez  a  század. 
Nem  érte  Borbálát  még  az  a  gyalázat. 
Hogy  a  kamrában  ne  sürgött-forgott  volna, 
Midőn  piros  orrát  a  hajnal  föltolta. 

Istentelen  nyelvek  azt  regélik  ugyan: 
A  pálinkás-üveg  a  kamarába'  van, 
S  ez  az,  a  mi  őt  oly  jókor  oda  vonja. 
Korán  sem  a  háznak,  gazdaságnak  gondja. 

De  mi  nem  hallgatunk  minden  szíre-szóra. 
Rágalom  malmára,  pletyka-darálóra; 
Üssön  le  a  mennykő  a  feje  búbjára, 
Ki  előtt  még  hölgyek  jó  neve  sem  drága.  — 

Tehátlan  tehát  a  kakasság  kukorít, 
Borbála  kisasszony  a  kamrában  virít, 
A  konyha  számára  ád  ki  főzeléket, 
S  ex  tempore  pofon  vágja  a  cselédet. 

Ugy  kell  neked,  ugy  kell,  te  kotnyeles  Sára! 
Nem  volt  elég,  nézned  az  aszalt  szilvára, 
Bele  is  markoltál,  de  Borbála  lesett. 
Rajta  is  kapott . . .  most  dugd  el  a  poflevest. 

Fegyveres  Tamás  úr  azonban  még  alszik, 
Még  pedig  ugy,  hogy  a  szomszédba  is  hallik; 
Gyermekek  hallják  a  hortyogást  az  utczán, 
S  azt  hiszik:  trombita  . . .  katonák  jőnek  tán. 

De  most  megrázkódik,  torka  muzsikája 
Elfúl,  mintha  kötél  burkolódnék  rája, 
Szemöldöki,  mint  két  ellenséges  medve, 
Egymásnak  rohannak,  s  megállnak  meredve. 

Fején  a  haj  ezer  zsindelyszöggé  válik, 
Kiegyenesűl  mind  az  utolsó  szálig, 
Redő-árkak  nyílnak  homloka  rónáján, 
S  képe  tetemesül,  orczáit  fölfújván. 

Hirtelen  fölébred  és  az  ágyán  fölül, 
Harag  és  iszonyat  lángol  szemeibül: 
^Borzadalmas  álom!«  szuszogja,  lihegi, 
»Arczomat  a  hideg  veríték  verte  ki. 

írnom  kellett  volna  . . .  írni  erőtettek  . .  . 
Lelkem  most  is  dühöng,  lelkem  most  is  retteg. 
Hah,  ki  föltaláltad  az  írást,  gazember. 
Hánykolódjék  veled  koporsód,  mint  tenger! 

Alva  sem  hagy  békét  az  átkozott  írás! 
Istennek  hála,  hogy  csak  álom  volt  s  nem  más. « 
Nem  más  ?  szegény  ember!  gondold  meg  csak 

[jobban. 
Hejh,  írnod  kell  még  ma,  írnod  kell  valóban. 

Eszébe  is  jutott  nem  igen  sokára. 
Nyilait  az  oldala,  borsózott  a  háta. 
Káprázott  a  szeme,  izzadt  az  üstöke, 
Kiszáradt  gégéje,  viszketett  a  feje. 

Eszébe  jutott,  hogy  van  egy  édes  fia, 
A  kinek  levelet  kell  még  ma  írnia, 
S  a  dolog  sürgetős,  nincs  mód  halogatni. 
Azért  is  fölfelé  kezdett  tápászkodni. 

Fölkelt,  felöltözött,  bebujt  ruhájába. 
Mintha  egy  nagy  bőgőt  dugnának  tokjába. 
Meg  is  reggehzett,  két  font  húst  bevága, 
Éh-gyomorra  csak  nem  kaphat  ily  munkába. 

Az  almáriomnak  tetejéről  pedig 
A  toll  s  kalamáris  előkerittetik, 
Kiszáradt  belőle  a  tenta  fenékig, 
Annakokáért  is  borral  föleresztik. 

Most  már  teljességgel  nincsen  egyéb  hátra, 
Csak  hogy  Fegyveres  úr  álljon  ki  a  gátra, 
írja  meg  levelét ...  de  mi  hagyjuk  őt  itt ! 
Keresztyéntelenség  nézni,  mint  vesződik. 

Láttuk  a  vén.  tölgyet,  nézzük  meg  lombját  is, 
Illendő  megnéznünk  a  kis  Piroskát  is; 
Hol  találjuk  őt  fel  karcsú  derekával. 
Mosolygó  szemével,  pajkos  mosolyával! 


Ne  is  menjünk  tovább,  csak  a  kert  aljáig, 
A  kertnek  legalsó  sötét  lúgosáig. 
Hiába  keressük,  ha  ott  meg  nem  leinők, 
Reggelenkint  a  nap  ottan  üdvezli  őt. 

íme,  nem  megmondtam  ?  a  lúgos  mélyében 
Űl,  mint  a  csalogány  űl  rejtett  fészkében. 
Mért  rejtezik  így  el  a  világtól  mindig, 
S  riad  föl,  ha  szellők  a  lúgost  legyintik? 

Megmondom,  hogy  miért  ?  .  . .  aztán  borzadja- 
Mert  iszonyúságos  az,  a  mit  hallotok!    [tok, 
Oly  fiatal  leány,  olyan  szép  rózsaszál, 
S  már  is  és  még  is  az  ördöggel  czimborál. 

Ördöggel  czimborál!  apja  is  bevallja, 
Gátolná  is,  hanem  hiába  gátolja; 
Lel  módot,  hogy  a  jó  öreget  rá  szedje  .  . . 
Áldoz  a  gonosznak  .  . .  könyvet  olvas  egyre. 

Itt,  és  leginkább  a  napnak  kezdetével, 
Itt  táplálkozik  ő  a  pokol  főztével; 
Keze,  zsebe  most  is  könyvekkel  van  teli .  . . 
A  kárhozat  magvát  milyen  mohón  nyeli! 

Olvas,  olvas,  olvas,  szeme  fényes  ablak. 
Melyet  egy  égő  ház  lángi  ragyogtatnak; 
Ez  már  a  pokolnak  rá  lövelő  lángja. 
Sajnálatra  méltó  szegény  kis  leányka. 

Azonban  kinn  a  kert  mögött  ostor  pattan 
(Tiszai  rév  felől  jön  el  az  út  ottan), 
Ostorpattogásra,  kocsi  zörgésére 
Fölugrott  Piroska  s  a  palánkhoz  téré. 

Bántotta  őt  a  zaj,  bántotta  fölötte. 

Mely  ábrándjaiból  őt  felijesztette, 

De  a  kíváncsiság  szinte  felkelt  benne. 

Megnézni,  hogy  ki  jön  ?  ha  ismerős  jönne  ? 

Több  jött,  mint  ismerős;  bátyja  jött  meg. 
Kitörő  örömmel  nevét  elkiáltja:  [bátyja. 

»Dezső,  Dezső,  lelkem !«  s  kinyitá  a  kertet, 
S  a  kis  ajtón  által  az  húgánál  termett. 

»Hogy  vagy,  édes  húgom  ?«  kérdezé  a  bátya, 
»Egyre  vig?  szívedet  a  bú  most  se  bántja? 
Arczod  most  is  piros,  szemed  most  is  élénk, 
Mint  midőn  búcsúszót  és  csókot  cserélénk. « 

»0h!«  felelt  a  lyányka,  »nekem  semmi  bajom! 
Mindennapos  vendég  ugyan  az  unalom, 
De  ez  az  öreg  úr  éppen  ugy  utálja       [látja. 
A  könyvet,  mint  apánk  . ,  •  fut,  mihelyt  meg- 

Igaz,  a  könyvekkel  csak  titkon  mulatok, 
De  a  tiltott  gyümölcs  a  legjobb,  tudhatod. 
Milyen  gyönyör,  hogyha  fölnyitom  könyvemet! 
Mintha  nyilni  látnám  fölöttem  az  eget. 

Abból  olvasom  a  világ  tarkaságát, 
S  feledem  falunknak  bús  egyformaságát, 
S  a  hová  magamnak  elmenni  nem  szabad, 
Legalább  elküldöm  oda  vágyaimat. 

így  élek,  de  te,  jó  bátya,  te  hogyan  vagy  ? 
Szerelmed  s  bánatod  még  most  is  olyan  nagy  ? 
Ilyen  váratlanul  haza  mi  vezetett? 
Szarka  sem  jelenté  megérkezésedet.* 

»Mi  vezetett  haza?  az  a  mi  elhajtott«, 
Válaszola  Dezső  s  kínosan  sóhajtott, 
»Tudod,  gyermek  vagyok,  dajkám  a  szerelem, 
A  hogy  neki  tetszik,  megyén  és  jön  velem. 

Néha  eló'vettem  férfiuságomat, 
Hogy  kiszabadítsam  öléből  magamat, 
Akkor  ő  lett  gyermek,  zokogott  előttem, 
S  újra  elgyöngülék,  s  karjaiba  dőltem. 

De  nem  küzdök  többé.  Merre  kedve  tartja, 
Vigyen .  .  .  s  először  is  vezetni  fog  karja 
Az  elhatározás  erős  sziklájához ... 
Azonban  jer,  húgom,  menjünk  most  apánkhoz. « 


IV-dik  §. 

Táblabíró  úr  az  ég  segedelmével 
Óriási  dolgát  ép  akkor  végzé  el, 
A  midőn  az  ajtón  kopogtattak  vala, 
S  kopogás  után  belépett  Dezső  fia. 

» Ejnye,  akasztani  való  rósz  portéka, 
Napjaim  gyilkosa,  életem  hóhéra !« 
Ilyen  barátságos  szavak  hangozának 
Nyájas  üdvezletűl  ajkán  az  apának. 

Dezső  pedig  örömkönnyekre  nem  fakadt, 
Hallván  ez  édesen  üdvezlő   szavakat; 
Bátor  volt  kérdezni,  folyvást  hüledezve: 
E  szép  fogadtatást  hogyan  érdemelte  ? 

»Hogyan  érdemelted!*  kiálta  föl  apja, 
S  kezéből  a  tollat  dühösen  eldobja, 
»Nem  tudott  az  ördög  elébb  haza  hozni 
Csak  egy  pár  órával,  vagy  ott  tartóztatni  ? 


Itt  van,  kész  a  levél,  nincs  egy  betű  híja. 
És  az  ember  ezt  mind,  mind  hiába  írja! 
Kinos  fáradságom  nagy  potyára  történt; 
Szabott  fejemre  a  sors  ily  kemény  törvényt. 

Hogyha  nem  sajnálnám  az  úti  költséget, 
Ebb'  a  nyomba'  visszakergetnélek  téged, 
Olvasnád  levelem  ott  Pest  városába', 
Ne  írtam  légyen  azt  ily  szörnyen  hiába. 

Azt  írtam:  jőj  haza;  henyéltél  eleget, 
Illő,  hogy  ezentúl  szolgáld  a  nemzetet. 
Itt  a  tisztújítás,  egy  becses  virágot 
Terem  neked  e  kert:  szolgabíróságot.* 

Nem  felelt  egyebet  erre  Dezső,  csak  azt. 
Hogy  ő  ezen  kertből  virágot  nem  szakaszt, 
S  a  nemzetre  nézve  azt  jegyzi  meg,  hogy  ez 
A  mint  eddig  elvolt  nélküle,  el  is  lesz. 

»Hogyha  vétekc<,  úgymond,  »a  közügyi  terhet 
El  nem  fogadni,  ha  az  ember  rá  termett, 
Szinte  az,  sőt  kettős  vétek  elvállalni, 
Ha  viselésére  gyöngék  a  vállai. 

Érzem  gyöngeségem,  azért  ki  sem  lépek, 
Foglalják  el  a  tért  markosabb  legények. 
Én  majd  benn  maradok  csendes  hajlékomban 
A  nekem  való,  a  rejtett  nyugalomban. « 

»Kivel  beszélsz,  kölyök  ?«  kurjantott  reája 
Az  apa  oly  igen  méltó  haragjába', 
»Kivel  beszélsz,  kölyök,  s  mióta  feleded. 
Hogy  apádnak  minden  hangja  parancs  neked  ? 

Ki  sem  lépsz  ?  röpülni  fogsz,  ki  az  ablakon, 
Hogyha  vonakodol  szót  fogadni  vakon; 
Azt  teszed,  mit  mondok,  én,  a  ház    királya, 
S  tizenkét  vármegye  főtáblabirája!* 

Dezsőben  nem  nyargal  szilaj  vér  patakja, 

De  szelidségéből  e  beszéd  kikapja, 

S  a  fiúi  érzés  tusakodik  benne: 

Nem  lenne-e  jobb,  ha  szivéből  kimenne  ? 

Végre,  a  mint  illett,  csak  erőt  vett  magán, 
S  így  kezdé  szavait  nagy  hallgatás  után: 
»Jól  van,  apám,  tehát  legyen,  mint  kívánja, 
Ki  fogok  lépni  a  nyilvány  piaczára. « 

Táblabíró  úrnak  nyájasabb  lett  képe, 
Béke  angyalaként  szállt  e  szó  fülébe; 
Hejh  pedig  ha  tudná  fiának  szándokát, 
Csibének  nézné  őt  s  kitekerné  nyakát. 


V-dik  §. 


(KoHó  és  Pest.) 


LYEAI  KÖLTEMÉNYEK. 

(1842—1849.) 


^  *  * 


1842. 


*  * 


Hazámban. 

Arany  kalászszal  ékes  rónaság, 
Melynek  fölötte  lenge  délibáb 
Enyelgve  űz  tündér  játékokat, 
Ismersz-e  még  ?  oh  ismerd  meg  fiad ! 

Rég  volt,  igaz,  midőn  e  jegenyék 
Árnyékain  utószor  pihenek. 
Fejem  fölött  mig  őszi  légen  át 
Vándor  daruid  V  betűje  szállt; 

Midőn  az  ősi  háznak  küszöbén 
A  búcsú  tördelt  hangját  rebegem; 
S  a  jó  anyának  áldó  végszavát 
A  szellők  már  régen  széthordozák. 

Azóta  hosszú  évsor  született. 
És  hosszú  évsor  veszte  életet, 
S  a  változó  szerencse  szekerén 
A  nagy  világot  összejártam  én. 

A  nagy  világ  az  életiskola; 
Verítékemből  ott  sok  elfolya. 
Mert  oly  göröngyös,  oly  kemény  az  ut, 
Az  ember  annyi  sivatagra  jut. 

Ezt  én  tudom  —  mikép  nem  tudja  más  — 
Kit  ürömével  a  tapasztalás 
Sötét  pohárból  annyiszor  kinált. 
Hogy  ittam  volna  inkább  a  halált! 

De  most  a  bút,  a  hosszú  kínokat 
Melyektől  szívem  oly  gyakran  dagadt. 
És  minden  szenvedés  emlékzetét 
Egy  szent  öröm  könnyűje  mossa  szét; 

Mert  a  hol  enyhe  bölcsőm  lágy  ölén 
Az  anyatejnek  mézét  izlelém: 
Vidám  napod  mosolyg  ismét  reám, 
Hű  gyermekedre,  édes  szép  hazám! 


A  Dunán. 

Folyam,  kebled  hányszor  repeszti  meg 
Hajó  futása  s  dúló  fergeteg! 

S  a  seb  mi  hosszú  és  a  seb  mi  mély! 
Minőt  a  szíven  nem  vág  szenvedély. 

Még  is,  ha  elmegy  fergeteg  s  hajó, 
A  seb  begyógyul,  s  minden  újra  jó. 

S  az  emberszív  ha  egyszer  megreped: 
Nincs  balzsam,  mely  hegeszsze  a  sebet. 

(Komárom.) 


K  . . .  Vilmos  barátomhoz. 

Katonának  száműzött  balvégzetem, 
S  kétszer  élt  a  szép  tavasz  a  ligeten, 
A  ligeten,  oh  de  nem  e  szív  fölött, 
Míg  sorsomnak  rabbilincse  megtörött. 

Még  is  —  bár  a  léleksujtó  vész  miatt. 
Mely  emésztő  hatalommal  rám  szakadt. 
Keservesen  megsiratni  van  okom  — 
E  két  tavaszt  megsiratni  nem  fogom. 

Hű  bajtárs,  e  két  diszetlen  kikelet 
Tőn  enyémmé  mindörökre  tégedet; 
S  nem  két  évet,  volna  kettő  életem: 
Érted  adnám  mind  a  kettőt  szívesen. 

Én  tudom,  mit  érsz  te  nékem,  jó  barát! 
Jó,  minőt  az  isten  többé  sohsem  ád ; 
Te  valál,  ki  vélem  híven  felezed 
A  nyomornak  végső  falatkenyerét. 

E  falattal  nekem  adtad  lelkedet, 

E  falattal  lelkünk  összeköttetett; 

És  nincsen  hely,  nincs  erőszak,  nincs  idő, 

Szent  frigyünk  szép  kötelét  eltéphető. 

S  a  mint  nincs  hely,  sem  erőszak,  sem  idő, 
Szent  frigyünk  szép  kötelét  eltéphető: 
Nincs  is  ember,  a  ki  oly  két  szívre  lel, 
Mely  egyezzen,  mint  egyez  e  két  kebel. 

Minket  egy  sors  fondor  kénye  hányt- vetett, 
Minket  egy  csillagnak  fénye  vezetett, 
Még  szerelmet  is  egy  lénynek  áldozánk  — 
Neked  éltünk,  érted  égtünk,  jó  hazánk! 

Oh,  midőn  a  két  közember  homlokát 
Néma  bánat  mély  redői  ránczolák: 
A  ki  látta,  nem  gondolta,  jól  tudom, 
Hogy  keservünk  téged  gyászol,  drága  hon ! 

És  ha  néha  jobb  időkben  a  pohár 
Bútemetni  köztünk  kézről  kézre  járt: 
Ott  is  a  hon  éltetését  zengte  szánk, 
Ott  is  a  hon  megvetőit  átkozánk. 

Messze  vagy  most,  messze  tőlem,  jó  barát! 
De  ne  nyomd  el  a  reménynek  szép  szavát, 
Mely  hitetve  súgja,  hogy  megjő  a  kor, 
Hol  szivünk  hév  ölelés  közt  összeforr. 

S  él  az  isten,  s  tudni  fogja,  hogyha  él: 
Mit  szenvedtem,  s  te  bajtárs,  mit  szenvedél ; 
Él  az  isten,  a  ki  annyi  bánatért 
Tán  megadja  akkor  a  várt  pályabért. 

(Mezo-Berény.) 


Két  vándor. 


Hónán  kül  a  fiú, 
Honában  a  patak 
Magas  hegyek  között 
Együtt  vándorlanak. 

De  míg  az  ifjú  megy 
Csüggedt  lépésivel. 
Sziklákon  a  patak 
Gyorsan  sikamlik  el; 

S  az  ifjú  ajkain 

Míg  néma  csend   honol, 

Az  illanó  vízár 

Vig  hangokat  danol, 


A  hegysor  elmarad; 
Az  ifjú  s  a  patak 
Sík  róna  téréin 
Tovább  vándorlanak. 

De,  ifjú  és  patak! 
Oly  gyorsan  szerepet 
A  róna  téreiu 
Miért  cseréltetek? 

Hallgatnak  a  habok, 
S  ballagva  lejtenek, 
Míg  gyors  szökés  között 
Az  ifjú  dalt  zeneg. 

Az  elnémult  patak 
Hónát  vesztette  el; 
A  dalra  kelt  fiú 
Ismét  honára  lel. 

(Pápa.) 


A  borozó. 


Gondűző  borocska  mellett 
Vígan  illan  életem; 
Gondűző  borocska  mellett, 
Sors,  hatalmad  nevetem. 

És  mit  ámultok?  ha  mondom, 
Hogy  csak  a  bor  istene, 
A  kit  én  imádok,  a  ki 
E  kebelnek  mindene. 

És  a  bor  vidám  hevében 
Füttyentek  rád,  zord  világ! 
Szívemet  hol  annyi  kínnak 
Skorpiói  szaggaták. 

Bor  taníta  húrjaimra 
Csalni  nyájas  éneket; 
Bor  taníta  elfeledni. 
Csalfa  lyányok,  titeket. 

Egykor  majd  borocska  mellől 
A  halál  ha  űzni  jő: 
Még  egy  korty — s  nevetve  dűlök 
Jégöledbe,  temető! 

(Pápa,) 

esem  uram,  vigyázzon  magara, 
Vagy  inkább  az  oldalbordájára; 
Fiatal  is  szép  is  a  menyecske  — 
Ugy  segéljen,  kutya  van  a  kertbe'.* 

,Bátyám  uram,  mit  nem  kell  hallanom  ? 
Szomorú  az  eset,  ha  úgy  vagyon; 
No  de  míg  másnak  fúja  kásáját, 
Meg  ne  égesse  a  maga  száját.' 

KÖcsém  uram!  mit  gondol,  az  égre? 
Az  én  öregem  ezt  már  túllépte . . .« 
.Hja,  a  sót  vén  kecske  is  megnyalja. 
Wanero  ez  csak  ugy  van  mondva,  tudja.' 

így  az  agg  szomszéd  jó  indulatja 
Öcscse  urát  gyakran  látogatja; 
S  sohsem  hiányzik  ilyetén  leczke: 
Fiatal  is  szép  is  a  menyecske. 

Történik,  hogy  a  jó  szomszéd  bátya 
Öcscs'  urától  elmarad  sokára. 
Megtudni,  hogy  mi  ennek  az  oka, 
Öcscse  ura  hozzája  ballaga. 

S  akközben,  hogy  ballagott  hozzája, 
Már  készült  is  erősen  reája, 
Mit  feleljen?  ha  majd  szól  a  leczke: 
Fiatal  is  szép  is  a  menyecske. 

De  most  ez  egyszer  szomszéd  bátya 
Jó  tanácsával  elő  nem  álla; 
Hanem,  ülvén  a  kemencze  mellett, 
Nagy  szomorún  ilyen  szókat  ejtett: 

» Öcsém  uramnak  igaza  vala. 
Mikoriban  azt  mondotta,  hogy  a  .  . .« 
S  felsikolt  felesége  magzatja, 
S  a  jó  öreg  —  mit  tegyen  ?  —  ringatja  ? 

(Duiia-Vecse.) 


Hortobágyi  kocsmárosné  . . . 

Hortobágyi  kocsmárosné,  angyalom  I 
Tegyen  ide  egy  üveg  bort,  hadd  iszom; 
Debreczentől  Nagy-Hortobágy  messze  van, 
Debreczentől  Hortobágyig  szomjaztam. 

Szilaj  nótát  fütyürésznek  a  szelek, 
Lelkem,  testem  majd    megveszi  a  hideg: 
Tekintsen  rám,  kocsmárosné  violám! 
Fölmelegszem  kökényszeme  sugarán. 

Kocsmárosné,  hejh  hol  termett  a  bora  ? 
Savanyú,  mint  az  éretlen  vadalma. 
Csókolja  meg  az  ajkamat  szaporán. 
Édes  a  csók,  megédesííl  tőle  szám. 

[csók . . . 
Szép  menyecske  . .  .  savanyu  bor . . .  édes 
Az  én  lábam  ide  s  tova  tántorog: 
Öleljen  meg,  kocsmárosné  édesem! 
Ne  várja,  mig  itt  hosszában  elesem. 

Ejh  galambom,  milyen  puha  a  keble! 
Hadd  nyugodjam  csak  egy  kicsit  fölötte; 
Ügy  is  kemény  ágyam  lesz  az  éjszaka, 
Messze  lakom,  nem  érek  még  ma  haza. 

(Hovtob4gy.) 


Első  szerepem. 

Szinészszé  lettem.  Megkapám 
Az  első  szerepet, 
S  a  színpadon  először  is 
Nevetnem  kelletett. 

En  a  szerepben  jó  izűn 
S  szivemből  nevetek; 
Pályámon,  oh  ugy  is  tudom, 
Leend  ok  sírni  még. 

(S?:ékPS-FeliéTváv.) 


Vadonban. 

Ej  leng  alá  a  mély  vadonra, 
S  az  út  majd  jobb-,  majd  balra  tér; 
Lépteim  bolyongva  tévedeznek  — 
Ki  lesz  előttem  hű  vezér? 

A  menny  ivén  ugyan  fölöttem 
Ragyognak  égő  csillagok, 
De  vajh  talál-e  czélra  pályám, 
Ha  lángjaiknak  hinni  fog? 

Az  égi  fények  ezredénél 
A  lyányszem  tündöklőbb  vala, 
S  még  is,  ki  hittem  sugarának,  • 
Hajh,  engem  még  is  megcsala! 

(Veszprém.) 


Felköszöntés. 

Miljom  átok!  bort  a  billikomba, 
Részegítő,  lánghullámu  bort! 
Mely  keservet  és  bút  martalékul 
A  felejtés  örvényébe  hord. 

Bort  öblébe  váltig  a  kehelynek, 
Bort  elembe  szakadatlanul! 
Ide  nézzen  a  puszták  homokja, 
És  ha  nem  tud  inni,  megtanul. 

Kedvben  ég  e  csont  velője  már  is, 
És  eremben  a  kéj  habja  forr; 
Üdv  neked,  te  mámorok  homálya! 
Üdv  neked,  te  mámor  anyja,  bori 

Hah,  e  kancsó  a  mesés  világnak 
Feneketlen  hordája  talán? 
Bort  belé!  mert  nem  sziveihetem,  ha 
Puszta  szájjal . ásitoz  reám; 

Bort  belé!  hogy  felköszöntsön  ajkam  - 
Éljen  a  nemes  keblű  barát, 
Ki  midőn  a  vész  harangja  zúgott, 
Szent  hűséggel  nyujtá  jobb  karát; 

Éljen  a  világ  dicső  folyása . . . 
És  az  élet ...  és  a  szép  világ . . . 
S  az  igazság  védpalástja,  mely  az 
Üldözöttnek  menedéket  ád; 

Éljen  a  szív  biztató  vezére, 
A  varázsdalt  pengető  remény; 
Éljen  a  menny,  a  pokol  és  minden, 
Minden  éljen...  oh  csak  veszszek  éni 

(Pápa.) 


Disznótorban. 

Nyelvek  és  fülek  . . .  csend, 

Figyelem ! 

Szóm  fontos  beszédre 

Emelem. 

Halljátok,  mit  ajkim 
Zengenek ; 

Egyszersmind  az  ég  is 
Hallja  meg. 

Hosszan  nyúljon,  mint  e 
Hurkaszál, 
Életünk  rokkáján 
A  fonál. 

Valamint  e  sültre 
A  mi  szánk: 
Mosolyogjon  a  sors 
Szája  ránk; 

S  pályánk  áldásával 

Öntse  le. 

Mint  e  kasát  a  zsír 

Özöne. 

S  életünk  fölé  ha 
A  halál 

Romboló  torát   meg- 
ülni száll: 


Egy  gömböcz  legyen  a 

Magas  ég. 

És  mi  a  gömböczben 

Töltelék! 

(Székes-Fejérvár.) 


Mi  haszna,  hogy  a  csoroszlya , 

Mi  haszna,  hogy  a  csoroszlya 
Az  ugart  fölhasogatja? 
Hogyha  magot  nem  vetsz  bele, 
Csak  kóróval  leszen  tele. 

Hejh  kis  leány,  pillantatod 
Mélyen  a  szivembe  hatott; 
Mint  a  földet  a  csoroszlya, 
Azt  keresztűihasogatta. 

De  hiába  hasogatta, 
Azért  csak  bú  terem  rajta! 
Ültesd  bele  szerelmedet, 
Ugy  nő  rózsa  tövis  helyett. 

(Pápa.) 


Járnak,  kelnek  sokan  . . . 

Járnak,  kelnek  sokan  zöld  erdőben; 
Vagyon  a  nap  épen  lemenőben. 
Rózsákat  fest  utósó  sugara 
Dombtetőre,  lombok  sudarára. 

De  veszik  ők  mind  ezt  csekélyebbnek, 
Semhogy  rajta  megörvendezzenek; 
Párosult  két  vad  galamb  bugása  — 
Ebben  fakad  örömök  forrása. 

Járok,  kelek  én  is  zöld  erdőben. 
Nap  lementén  van  gyönyörűségem, 
Nap  lementén,  nap  piros  sugarán, 
A  mint  játszik  a  lombok  sudarán. 

Csak  ne  volna  galambok  bugása  — 
Ebben  fakad  bánatom  forrása; 
Mert  ha  látom  szép  páros  voltokat, 
Megsiratnom  kell  árva  magamat. 

(Mezö-Berény.) 


1843. 


** 


Távolból. 

Kis  lak  áll  a  nagy  Duna  mentében; 
Oh  mi  drága  e  lakocska  nékem! 
Könnyben  úszik  két  szemem  pillája, 
Valahányszor  emlékszem  reája. 

Bár  maradtam  volna  benne  végig! 
De  az  embert  vágyai  vezérlik; 
Vágyaimnak  sólyomszárnya  támadt, 
S  oda  hagytam  ős  lakom  s  anyámat. 

Kínok  égtek  a  szülőkebelben, 
Hogy  búcsúmnak  csókját  rá  leheltem; 
S  kínja  lángi  el  nem  aluvának 
Jéggyöngyétől  szeme  harmatának. 

Mint  ölelt  át  reszkető  karával! 
Mint  marasztott  esdeklő  szavával! 
Oh,  ha  akkor  látok  a  világba: 
Nem  marasztott  volna  tán  hiába. 

Szép  reményink  hajnalcsillagánál 
A  jövendő  tündérkert  gyanánt  áll; 
S  csak  midőn  a  tömkelegbe  lépünk: 
Venni  észre  gyászos  tévedésünk. 

Engem  is  hogy  csillogó  reményem 
Biztatott  csak,  minek  elbeszélnem  ? 
S  hogy  mióta  járom  a  világot. 
Bolygó  lábam  száz  tövisre  hágott. 

. . .  Szép  hazámba  ismerősök  mennek; 
Jó  anyámnak  tőlök  mit  izenjek  ? 
Szóljatok  be,  földiek,  ha  lészen 
Útazástok  háza  közelében. 

Mondjátok,  hogy  könnyeit  ne  öntse, 

Mert  fiának  kedvez  a  szerencse 

Ah,  ha  tudná  mily  nyomorban  élek, 
Megrepedne  a  szive  szegénynek! 

(Pozsony.) 


Az  én  mátkám. 

Istenem,  be  várva  várom 
Azt  az  órát,  a  midőn, 
Kit  nekem  rendelt  a  végzet, 
A  leány  ölembe  jön. 

És  ugyan  ki  és  minő  lesz 
Majd  az  én  szerelmesem? 
Ugy  sovárgok  tudni,  mint  még 
Nem  sovárga  senki  sem. 

Szőke,  barna  lesz-e  fürté  ? 
Szeme  kék  vagy  fekete? 
Felnyuló-e,  mint  a  czédrus, 
Gömbölyű-e  termete  ? 

Szép  a  szőke,  szép  a  barna, 
Mind  a  kettő  szép,  ha  szép; 
Hátha  még  a  bájjal  aztán 
A  jóság  is  frigybe  lép! 

Isten,  ilyet  adjsza  nékem, 
S  nem  bánom  —  csak  ilyet  adj 
Akár  szőke,  akár  barna. 
Akár  kicsiny,  akár  nagy! 

(Pozsony.) 


Érik  a  gabona . . . 

Erik  a  gabona. 
Melegek  a  napok, 
Hétfőn  virradóra 
Aratásba  kapok. 

Érik  szerelmem  is, 
Mert  forró  a  szivem; 
Légy  te  aratója. 
Édes  egyetlenem! 

(Pest.) 

Jövendölés. 

»Mondád,  anyám,  hogy  álmainkat, 
Éjente  festi  égi  kéz; 
Az  álom  ablak,  melyen  által 
Lelkünk  szeme  jövőbe  néz. 


Anyám,  álmodtam  én  is  egyet. 
Nem  fejtenéd  meg,  mit  jelent  ? 
Szárnyim  növének,  s  átröpűltem 
A  levegőt,  a  végtelent. « 


,Halál,  ne  vidd  el  őt  karomból, 

Ne  vidd  korán  el  a  fiút; 

Soká  Ígérte  őt  éltetni 

Az  ég  ... .  vagy  álmunk   is  hazud  ? 


» Anyám,  az  álmok  nem  hazudnak; 
Takarjon  bár  a  szemfödél: 
Dicső  neve  költő  fiadnak. 
Anyám,  soká,  örökkön  él.« 

(Kecskemét.) 


,Fiacskám,  lelkem  drága  napja, 
Napomnak  fénye!  örvendezz; 
Hosszúra  nyújtja  élted  isten, 
Álmodnak  boldog  titka  ez.'  — 


És  nőtt  a  gyermek,  lángra  lobbant 
Meleg  keblén  az  ifjú  kor, 
S  a  dal  malasztos  enyh  a  szívnek, 
Midőn  hullámzó  vére  forr. 


Lantot  ragadt  az  ifjú  karja, 
Lantjának  adta  érzetét, 
S  dalszárnyon  a  lángérzemények 
Madárként  szálltak  szerteszét. 


Égig  röpült  a  bűvös  ének, 
Lehozta  a  hír  csillagát, 
És  a  költőnek  sugarából 
Font  homlokára  koronát. 


De  méreg  a  dal  édes  méze; 
S  mit  a  költő  a  lantnak  ad, 
Szivének  mindenik  virága, 
Éltéből  egy-egy  drága  nap. 


Pokollá  lett  az  érzelemláng, 
És  ő  a  lángban  martalék; 
A  földön  őt  az  életfának 
Csak  egy  kis  ága  tartja  még. 


Ott  fekszik  ő  halálos  ágyon. 
Sok  szenvedésnek  gyermeke, 
S  hallá,  mit  a  szülő  bús  ajka 
Kínjának  hangján  rebege: 

Petőfi  költeményei. 


Halálvágy. 

Sírt  nekem,  sírt  és  koporsót, 
Mélyen  fekvőt  föld  alatt! 
Hol  nem  élnek  érzemények, 
Hol  nincs  többé  gondolat. 

Oh  fej,  oh  kebel,  te  kettős 
Átok  életem  felett! 
Mért  kínozni  lángcsapásu 
Ostorokkal  engemet  ? 

Mért  a  vágy  e  lázas  agyban, 
Szállni  csillagok  fölé? 
Hogyha  őt  a  sors  haragja 
Földön  csúszni  rendelé. 

Vagy  ha  száll  e  vágyak  szárnya, 
Mért  nincs  rajta  égi  toll? 
Mely  vigyen,  hol  a  magasban 
Halhatatlanság  honol! 

És  ha  puszta  nekem  üdvben 
E  világ,  mért  e  kebel  ? 
Megteremtve,  hogy  lakóul 
Örömet  fogadjon  el. 

Vagy  ha  van  szív,  mely  a  kéjben 
Föllobogva  érzene, 
Mért  reám  e  jégtekintet? 
Boldogságnak  istene! 

Sírt  nekem,  sírt  és  koporsót, 
Mélyen  fekvőt  föld  alatt, 
Hol  nem  élnek  érzemények, 
Hol  nincs  többé  gondolat 

(Kecskemét.) 

Farkaskaland. 

,Pajtás,  te  ettél,  véres  a  fogad; 
S  mi  szenvedünk  éhségi  kínokat. 

Mogorva  a  tél,  puszta  a  határ, 
Rajt  a  vihar  légparipája  jár, 

Csak  ember  és  állatnak  nincs  nyoma  .... 
De  most  beszélj:  hol  volt  a  lakoma?' 

így  kérdi  társát  a  farkassereg, 
Kit  érkezéskor  üdvezeltenek. 

A  jóllakott  nem  késik  szólani, 
És  tőle  ily  beszédet  hallani: 

»Ott  a  vityilló  pusztaközepen, 
El  a  juhász  és  felesége  benn. 

A  ház  mögött  pedig  terűi  az  ól. 
Honnan  juhoknak  bégetése  szól. 

E  lakhoz  éjszakának  idején 

Két  utazó  suhant.  Egy  úrfi  s  én. 

A  pásztornéra  titkon  foga  fájt 
Az  úrfinak,  s  én  éhezem  a  nyájt. 

Ott  sompolygott  ő  a  kunyhó  előtt. 
Juhot  nem  kaptam  én  ... .  megettem  őt.« 

(Kecskemét.) 


Páln&pkor. 

Itt  van  a  tél,  a  hideg  tél 

Közepe, 

Zúgolódik  az  idő  kinn 

ízibe. 

Zúgolódjék  !  egyéb  dolga 

Nincs  neki; 

Úgy  akarja,  hagyjuk  kedvét 

Tölteni. 

Hisz  nekünk  ez  úgy  sem  árthat, 
Igaz-e  ? 

Meg  nem  fázunk  —  jó  meleg  van 
Ide  be. 


A  kandallón  pattog  a  fa, 
Ég  a  tűz, 

S  a  kulacsnak  kotyogása 
Fagyot  űz. 

Hát  a  csók  piros  menyecskék 

Ajakán  ? 

Az  hevíti  ám  az  embert 

Igazán. 

Háborogj  hát,  istenadta 

Ideje! 

Föl  sem  veszszük  ...  víg  barátim, 

Igaz-e  ? 

(Kecskemét.) 


Matildhoz. 

Mért  vagy  hozzám  olyan  idegen  ? 
Mért  tekintesz  rám  oly  hidegen  ? 
Hidegen,  mint  téli  napsugár. 
Melynek  mosolya  is  fagygyal  jár. 

Be  sokat  szeretnék  mondani, 
S  alig  merlek  megszólítani! 
Alig  merlek  nézni,  hejh  pedig 
Elnéznélek  világ  végéig! 

Emelj  föl  magadhoz  engemet, 
Fogadd  el  neked  szánt  lelkemet, 
Anyibul  ha  megérdemli  tán, 
Hogy  szeretni  képes  igazán. 

Oh,  szerelmem  forró  szerelem, 
Forróbb,  mint  a  dél  nyár  közepén; 
Ha  a  nap  ily  tűzzel  sütne  ránk, 
Rég  elégett  volna  a  világ. 

(Debreczen.) 


Dínomdánom. 

Hegedűszó,  furulyaszó,  czimbalom 

Van-e  még,  kit  a  búbánat  terhe    nyom? 

A  kinél  van,  igazítsa  el  a  bút, 

Nehogy  neki  mutassuk  meg,  hol  az  út  ? 

A  búbánat  gonosz  vendég,  rósz  madár, 
A  kebelbe  életet,  vért  lopni  jár. 
A  búbánat  szívet  rágó  ürgefi; 
Borral  lehet,  borral  kell  kiönteni. 

9* 

A  bor  éleszt,  a  bor  éget,  mint  a  csók  — 
Csókot,  lyányka,  hosszút,  édest,  lángolót! 
Csókod  lángja,  mint  a  napfény,  mennyei, 
Mely  az  élőfán  a  lombot  neveli. 

Lombon  fakad,  lombon  fejlik  a  virág. 
Lomb  nélkül,  virág  ne'kül  mit  ér  az  ág  ? 
Hogyha  pusztán  s  szárazon  a  törzsök  áll, 
Hamar  éri  a  sodró  vész,  a  halál .... 

Hah  halál,  te  nagy  kérdésjel,  melyre  még 
Nem  felele  sem  idő',  sem  bölcseség. 
Mivel  áldasz,  mivel  versz  a  sír  után  ? 
Van-e  ott  is  élet  és  bor  és  leány  ? 

Mit  törődöm,  mit  tűnődöm  még  sokat! 
Élek  most,  és  ölelem,  mi  élvet  ad; 
S  mi  ad  élvet,  hogyha  nem  bor  és  leány  ? 
Éljen  a  lyány, éljen  a  bor  . .  .húzd,  czigány ! 

(Kecskemét.) 


De  mi  a  kő!  mért  e  hosszú 
Méla  bámulás! 

H'sz  én  vagyok,  ha  nem  csalódom, 
Én  és  senki  más. 


Vagy  feledve  már  talán  a 
Régi  jó  barát? 
Nem  hihetem,  hogy  reátok 
Illenék  e  vád. 


A  szövetség,  melynek  szála 
Minket  összefont, 
ÁH,  a  mig  csak  vért  bir  a  szív 
És  velőt  a  csont. 


No  de  kissé  meglepett  tán 
Jöttem,  úgy-e  bár? 
Hja,  öcséim,  velem  a  sors 
Furcsa  tánczot  jár. 


ne. 


Én  alkotóm!  mindenható   vagy 
Hozd  vissza  a  pillanatot, 
Midőn  e  hölgy  a  szerelemnek 
Első  tüzére  gyúladott; 
Midőn  ajkán  a  vallomásnak 
Első,  szent  hangja  reszkete, 
S  ott  én  legyek,  kit  csókra  hí 
Édes  kedves  tekintete! 


föl 


S  mit  adjak  érte  ? . . .  E  húsz  éves 

Életnek  vedd  el  tavaszát, 

A  szép  remények  tündérföldét, 

Mit  lelkem  a  jövőben  lát; 

S  ha  nyílik  út  embernek  égbe, 

És  üdvességet  osztasz  ott: 

E  túlvilági  üdvességből 

Végy  el  egy  drága  századot! 

(Pest.) 


Köztem  s  közte  folyton  folyva 
Tart  a  háború, 

S  majd  lenyom,  majd,  mint  a  pelyhet. 
Végtelenbe  fú. 


De  azért  nem  csüggedünk  ám, 
A  ki  lelke  van! 
Szembeszállók  ő  kelmével 
Bátran,  sziláján. 


S  tán  ha  látja  sors  komám, 
Csüggedés  nem  ért: 
Egykor  annál  bőkezűbben 
Nyújtja  majd  a  bért .... 


Eh,  de  mit  most  okoskodni 
Csapjatok  kezet; 
Jó  barát  markába  csapni 
Kedves  élvezet. 


hogy 


Barátimhoz. 

Nos,  íiúk,  nem  szólt  a  szarka 
Házfödélteken  ? 

Vagy  ki  álmodá  meg,  hogy  ma 
Vendégtek  leszen  ? 


S  mely  bennünket  ily  váratlan 
Együvé  hozott, 
Áldomással  ünnepeljük 
A  pompás  napot! 

(Pápa.) 

En. 

A  világ  az  isten  kertje! 

Gyom  s  virág  vagytok  ti  benne, 

Emberek ! 

Én  a  kertnek  egy  kis  magja, 

De  az  úr  ha  pártom  fogja: 

Benne  gyom  tán  nem  leszek. 


Mért  is  tart  hát  kertet  s  benne 

Körtefát  ? 

És  az  isten  rá  gyümölcsöt 

Minek  ád  ? 

Csábitólag  kandikált  a 

Körte  rám; 

Csábjait  ki  már  sehogy  sem 

ÁUhatám. 


Tiszta  e  kebelnek  mélye; 

Égi  kéz  lövelt  beléje 

Lángokat. 

És  a  lángok  szűzen  égnek 

Szent  oltárul  az  erénynek 

El  nem  romlott  szív  alatt. 

Nem  építek  sors  kegyére, 
Tűrök,  mit  fejemre  mére, 
Jót,  rosszat; 

Mit  ma  ád,  elveszi  holnap; 
Majd  megadja,  a  mit  elkap 
Jellemképe  változat. 

Mint  a  róna,  hol  születtem, 
Lelkem  útja  tetteimben 
Egyenes ; 

Szavaimmal  egy  az  érzet, 
Czélra  jutni  álbeszédet 
Tétovázva  nem  keres. 

És  az  ég  szivem  földébe 
Drága  fádat  ülteté  be, 
Szerelem ! 

Koszorúba  fűzöm  ágit, 
Koszorúm  szerény  világit 
A  hazának  szentelem. 

(Kecskemét.) 


Szeget  szeggeL 

Jaj,  a  hátam,  jaj,  a  hátam 

Oda  van! 

Szomszéd  bácsi  kiporozta 

Csúfosan. 

Átkozott  a  görcsös  fütykös 

Somnyele ! 

Melylyel  engem  oly  pogányul 

Csépele. 


Átugortam  a  palánkon  — 

Átesem ! 

Hogy  megingott  bele  májam 

És  vesém. 

S  nem  elég  ez;  szomszéd  bácsi 

Rajta  kap, 

S  akkor  jött  még  a  valódi 

Haddelhadd. 


Én  teremtőm!  mért  is  értem 

E  napot? 

Megrakott,  hogy  minden  csontom 

Ropogott. 

Nesze,  monda,  nesze  másik, 

Harmadik ! 

És  a  mindentudó  tudja, 

Hányadik. 


Jelen  volt  a  holdvilág  a 

Lakzinál ; 

Búsan  nézte:  szomszéd  bácsi 

Mit  csinál. 

Fellegekből  vett  magára 

Gyászmezet, 

És  megosztva  szenvedésem 

Könnyezett. 


Ó,  csak  ő  nem  könyörűle 

Egyedül; 

Három  a  táncz  !  monda,  s  egyre 

Hegedűlt,  — 

Hegedűlt  a  bottal  hátam 

Közepén, 

Keservesen,  siralmasan 

Jártam  én. 


.^. .  De'szen  jól  van !   kiheverem 
Én  e  bajt, 

S  visszakapja  még  a  kölcsönt, 
Vissza  majd. 


lU    — 


Tudjuk,  hányat  vert  az  óra, 

Tudjuk  ám! 

Ön  is  rak  a  tűzre  rósz  fát, 

Bácsikám. 


És  lettem  szelíd  láng, 
Min  melegszenek 
Őszi  estén  békés 
Pásztoremberek. 


Ablakunkhoz  estenként  mért 

Sompolyog  ? 

Vettem  észre,  hányadán  van 

A  dolog. 

Más  szemében  ő  a  szálkát 

Megleli, 

S  az  övében  a  gerendát 

Feledi. 


A  deákné  vászonánál 

Ö  se  jobb: 

Engem  dönget  a  lopásért 

S  szinte  lop; 

Lopni  jár  ő,  csókot  lopni 

Nénihez, 

Míg  anyánk  a  bibliában 

Levelez. 


Tegye  lábát  ablakunkhoz 

Ezután : 

Fogadom,  nem  nézek  által 

A   szitán. 

Megugratni  vagy  anyánkat 

Hívom  át, 

Vagy  leöntöm  dézsa  vízzel 

A  nyakát! 

(Puszta- Palota.) 


Megunt  rabság. 


Mindent  elkövettem, 
A  mit  lehetett, 
Jó  remény  fejében, 
Hogy  majd  megszeret. 


Féktelen,  szilaj  volt 
Lelkem,  m'nt  a  tűz, 
Melyet  a  szól  meggyúlt 
Háztetőkön  űz; 


Voltam  mélybe  omló 
Bérezi  zuhatag. 
Habjaim  robajjal 
Szakadoztanak ; 


S  lettem  méla  csermely, 
*Halk,  moraj  talán. 
Kedvemet  lelő  a 
Part  virágiban. 


Voltam  sziklahomlok, 
Zordon  és  magas. 
Hol  lakott  mennydörgő 
Villám  s  büszke  sas; 


S  lettem  völgy  ölébe 
R^tezett  berek, 
Melyben  csalogányok 
Búja  kesereg. 


Voltam  ...  mi  nem  voltam 
Mivé  nem  levek! 
És  a  lyányka  most  is 
Csak  a  régi  még. 


Nem,  tovább  nem  űzömi 
Mert  ez  drága  bér; 
Tán  ily  áldozattal 
A  díj  föl  sem  ér. 


Szerelem,  lerázom 
Fölvett  lánczodat. 
Kedves  láncz,  igaz,  de 
Még  is  láncz  marad. 


Most  hát  lelkem,  repdess 
Régi  szárnyadon. 
Merre  a  szabadság 
Végtelenje  von. 

(Dtíbreczen.) 

Temetőben. 


Fölhangolom  olykor  a  lant  idegeit, 
Megzengeni  téged,  oh  kellemes  élet! 
—  Mert  kellemes  az,  noha  sok  sebet  ejt, 
Es  rengetegekbe  nem  egy  uta  téved. 

De  bármi  magasra  törekszik  a  dal. 
Bármint  csalogassam  az  életi  mézzel: 
Mélázva  örömtelen  hanfrjaival 
Mindenkor  a  sírban,  a    sírban  enyész  el. 

Kívánatos  a  tavasz  éke  nekem, 
Indulok  is  olykor  örülni  virághoz; 
S  mig  kertbe  röpíti  sugárit  a  s^em, 
Lábam  temetői  keresztek  alá  hoz. 

Itt  élek  a  szív  komoly  álmai níik 
A  halk  temető  moraj atlan  ölében; 
Akáczai  lombja  rezegve  inog, 
Hintázza  az  est  fuvalomja  szelíden. 

A  szobrok  a  domború  hant  elején 
Mindannyi  betűi  egy  isteni  lapnak; 

(Gűdöllö.) 


Nagy  gondolatit  mikor  olvasom  én: 
A  sírba,  a  sírbul  az  égbe  ragadnak. 

Bús,  tompa  harang  konog  a  faluban. 
Új  gödröt  amott  komor    emberek    ásnak. 
Gyászhanga  kiséri  áhítatosan 
A  holtat  hónához  a  hamvadozásnak. 

Sejtése  szivemnek  aligha  csaland: 
Nem  messze  lehet  keze   már    az   időnek, 
Mely  engem  is  ágyba  tesz  itten  alant, 
S  szememre  halál  örök  álmai  jőnek. 

Isten  neki!  üssön,  ha  ütnie  kell, 
Mely  pályafutásom  elállja,  az  óra; 
Létem  fonalai,  szakadozzatok  el, 
Társim,  bucsucsókot  a  hervadozóra. 

S  mit  sorsom  elérni  nem   engede,   nem! 
Bár  vágyaimon  koszorúba  szovödék: 
Isten  veled,  égi  virág  ....  szerelem ! 
S  a  föld  hajnali  csillaga,  napja  . . .  dicsőség! 

Élő  halott. 

Egem  ki  nem  derül, 
Ha  jő  a  kikelet; 
Egem  be  nem  borúi, 
Ha  látom  a  telet. 


Hát  azért  csak  iddogálunk, 
Míg  fel  nem  kötik  az  állunk. 
Iddogálunk  nap  hosszában, 
Iddogálunk  a  kocsmában. 

(Pest.) 


Mint  őszi  alkonyon 
A  félhomályu  köd, 
Fásult  egykedvűség 
Mereng  szivem  fölött. 

Ellenség,  jó  barát. 
Végeztem  veletek; 
Senkit  sem  gyűlölök. 
Senkit  sem  szeretek. 

Nincs  semmi  örömem, 
Nincs  semmi  bánatom; 
Érzelmim,  vágyaim 
Mind,  mind  elaltatom. 

Ohajtásim  közül 
Ébren  csak  egy  marad: 
Aludjam  én  . . .  minél 
Elébb  ....  a  föld  alatt. 

(Debreczen.) 


Szemrehányás. 


Már  ezt  föl  nem  tettem  rólad, 
Szív  barátom! 

Te  ugyan  derék  legény  vagy, 
A  mint  látom. 

Oh  te  szív,  te  szív,  te  csalfa, 
Háládatlan ! 

Szólj:  ki  véde  annyi  baj  közt 
Szakadatlan  ? 


Sorscsapási  buzogányok 

Súlya  ellen. 

Mondd,  ki  őrze  ?  mondd,  ki  óva  ? 

Nemde  mellem  ? 


Kördal. 

Bús  az  ember,  ha  nincs  kedve; 
Borba  van  a  kedvmag  vetve. 
Hát  azért  iszunk  mi  mindig, 
Meg  sem  állunk  tíz-husz  pintig. 

Van  minék«nk  pinczénk,  házunk, 
Mindazáltal  itt  tanyázunk. 
Itt  tanyázunk  nap  hosszában, 
Itt  tanyázunk  a  kocsmában. 

Itt  tanyázunk,  mert  van  nékünk. 
Mert  van  nékünk  feleségünk. 
Nyelves,  szájas  mind  az  asszony; 
Rá  az  ember  hogy  hallgasson  ? 

Van  minékünk  egy  kis  pénzünk, 
Da  a  pénzre  mi  nem  nézünk; 
Ügy  is  holtig  él  az  ember. 
Költeni  ha  mer,  ha  nem  mer. 


Lám,  e  mellnek  bizton  voltál 
Rejtekében, 
Bekeríte  csontfalával 
Bástyaképen. 

S  ím,  hogy  fordult  most  a  koczka, 

S  a  szerencse 

Kis  szeszélye  víg  ajakkal 

Rád  köszönte: 

Mostan  —  ahha,  háládatlan!  — 

Örömödben 

Háborogva,  zajgva  tombolsz 

Őröd  ellen. 

Égsz,  dagadsz  ....  alig  hogy  bírom 

E  keresztet!  .  .  . 

Mellemet  majd  meggyújtod,  majd 

Megrepeszted. 

(Pest.) 

Lopott  ló. 

int  a  porszem  szélvész 

Fuvatán, 

Röpül  a  legény  gyors 

Paripán. 

,Honnan,  atyafi,  oly 
Hevényen  ?' 
» Pusztáról  csikóval 
Jövök  én. 

A  nyerítő  ménes 
Ott  legel; 

Pej  csikómat  onnan 
Loptam  el. 

Túri  vásár  nincsen 
Messze  már; 
Szegény  legény  oda 
Lovon  jár.« 

,Ejh,  nem  ugy,  jó  földi. 

Nem  ugy  ám! 

Adja  kend  csak  vissza 

Paripám, 

Enyim  a  ménes,  mely 
Ott  legel. 

A  csikót  kend  tőlem 
Lopta  el.  — 

De  szavára  nem  hajt 
A  betyár; 

0  kegyelme  már  jó 
Tova  jár. 

Még  is  a  gazdának 
Vigaszul, 

Hátrafordulván,  így 
Válaszol : 

»Föl  se  vegye  kárát, 
Gazd'  uram; 
Hiszen  úgy  is  elég 
Lova  van. 

Hejh,  csak  egy  szivet  bírt 
E  kebel  — 

Azt  is  a  kend  lyánya 
Lopta  el.c 

(Kecskemét.) 


Az  utósó  alamizsna. 

A  költő  és  a  sorsharag 
Egy  anyaméhből  született; 
Ikertestvérek  voltak  ők, 
Együtt  bolygák  az  életet. 

Fa,  mint  most,  akkor  is  virult, 
Árnyában  sok  megnyugodott; 
De  használt  a  költőnek  is: 
Ágáról  tört  koldusbotot. 

S  ezek  valának  társai: 
Koldusbot  és  a  sorsharag; 
Elhagyja  minden  hűtlenül. 
Csak  e  kettő,  mi  hű  marad. 

Es  lantja!  lantja  hová  lőn ? 
Hisz  a  költőnek  lantja  van  .  .  . 
Igen  bizony,  volt  lantja  is. 
Mely  zenge  bűvösbáj osan. 

Megpendítette  húrjait 
Mennydörgő  éjben  egykoron, 
S  a  mennydörgésnek  ágyuja 
Elszenderűlt  e  hangokon. 

S  az  ég,  a  barna,  haragos. 
Midőn  danáját  hallaná: 
Feledni  kezdé  a  boszút, 
S  csillagmosolylyal  néze  rá. 

És  a  költő  megéhezett. 
És  emberek  közé  mene. 
Tudá:  az  emberszív  kemény; 
De  vélte:  lágyít  a  zene. 


S  mely  a  vihart  elaltatá, 
És  földeríté  az  eget. 
Elandalító  húrjain 
Az  ének  újra  zenegeit. 


De  melyet  ég,  vihar  megért, 
A  dalt  ember  nem  érti  meg  .  . , 
És  ím  a  lant  elszégyenűl, 
S  fájdalmában  ketté  reped.  — 

Ez  volt  a  lant  története. 
A  költőbül  tovább  mi  lett? 
Soká  nyögé  —  nem  tudni,  hol? 
Az  inségterhes  életet. 

Egy  újabb  nemzedék  előtt 
Évek  multán  megjelenek. 
Nem  őszült  ő  meg  .  .  .  fürtéit 
A  gond,  a  bú  kitépte  rég. 

» Egy-két  garast,  egy-két  garast  Ic 
Halk  hangja  így  esedeze; 
S  mint  szélringatta  száraz  ág, 
Remegve  nyúlt  ki  két  keze. 


A  részvét  megkérdezte  őt: 
,Ki  vagy,  nyomornak  embere! 
Kit  sujtoló  isten  harag 
Ily  könyöretlen  megvere?' 


S  nevét  elmondja,  s  újra  esd: 
>>Egy-két  garast... « —  ,Megállj,  jövel, 
Örök  dicsőség  gyermeke! 
A  bőség  szarva  födjön  el. 

Neved  ragyog,  miként  az  ég 
Gsülagsugáros  éjfelén; 
Mely  egykor  árván  hangozék, 
Bámulja  lantod  a  jelen. 

Jövel  tehát!  jövel,  cserélj 
Bársonyt  e  koldusrongy  helyett; 
Borostyán  koronázza  fó'd 
Dús  asztalnál  legyen  helyed!' 

>0  szép  beszéd  .  .  .  o  köszönet! 
De  én  semmit  sem  éhezem, 
És  nincsen  is  szükség  reá. 
Hogy  elcseréljem  rongymezem. 

És  a  borostyán  ...  oh  mi  szép, 
Mi  jó  lehet  lángifjunak; 
De  száraz  törzsön  a  galyok 
Többé  meg  nem  fogamszanak. 

Hanem  ha  dobsz  egy-két  garast: 
Fogaddsza  hálaszózatom ; 
Mert  pénzre  vár  az  asztalos  .  . , 
Koporsómat  csináltatom. « 

(Pest.) 


Ki  vagyok  én,  nem  mondom  meg  . 

Ki  vagyok  én?  nem  mondom  meg; 
Ha  megmondom:  rám  ismernek. 
Pedig  ha  rám  ismernének, 
Legalább  is  felkötnének. 

Nincs  a  fokos  a  kezemben, 
Hogyha  kéne  verekednem; 
Nyerges  lovam  messze  legel, 
Nem  t'ok  futni,  ha  futni  kell. 

Hogy  is  tudnék  futni  mostan? 
Mikor  a  fejem  tele  van; 
Nem  csak  fejem,  de  szívem  is  — 
A  bor  meg  a  leány  hamis, 

Ha  elhagyom  galambomat, 
Kialuszom  mámoromat, 
S  rajtam  ütnek  a  hadnagyok: 
Majd  megmondom,  hogy  ki  vagyok! 

(Pozsony.) 


Merengés. 

Jó  Petőfi,  te  sem  félhetsz, 
Hogy  két  vállad  valahogy 
A  szerencse  áldásának 
Nagy  terhétől  összerogy. 

Adománya  mindössze  is 
E  lantocska  és  a  dal, 
Mit  belőle  búsan,  vígan 
Érzelmid  játéka  csal. 


Hátha  így  találna  szólni 
Egy  tündérvilági  hang: 
»Nos,  fiam,  mi  kell?  jó  kedvem 
íme  mindent  megadand.* 

Mondaná,  hogy:  >Rád  ruházom 
A  bubáját,  a  varázst, 
Daljaid,  mivé  kívánod, 
Azzá  testesülni  lásd. 

Hogyha  kell  hír:  minden  hangod 
Egy  borostyángaly  legyen, 
Mig  Petrarca  koszorúja 
Nem  vet  árnyat  fürtiden. 

—  Hisz  Petrarca  és  Petőfi 
Félig-meddig  már  rokon; 
Annál  inkább  osztozhatnak 
A  borostyánlombokon.  — 

Hogyha  kincs  kell:  mind  megannyi 
Gyöngygyé  váhk  éneked. 
Mígnem  gyöngygyei  rakhatod  ki 
Gombod,  sarkantyúszeged. « 

Mit  felelnél  mindezekre, 
Mit  felelnél,  jó  fiú  ? 
Tudom  én  szived  bibéjét. 
Tudom,  a  szél  honnan  fú. 

Te  bizony  csak  ezt  felelnéd: 
Szép  a  hír  és  jó  a  kincs; 
És  hogy  őket  ne  kívánnám, 
Abból  ugyan  semmi  sincs. 

De  ha  már  ezermesterré 
Engeded,  hogy  válhatom: 

—  Van  a  hírnél,  van  a  kincsnél 
Egy  igézőbb  hatalom; 

Mint  csillagfüggés  az  égen 
Változatlan,  végtelen, 
Ugy  függ  rajta  és  csak  rajta 
Vágyban  égő  kebelem!  — 

Hadd  legyen  hát  egy  lépvessző, 
Egy  kalitka  énekem, 
S  a  legszebb  madárt:  egy  lyányka 
Szívét  fogja  meg  nekem. 

(Gödöllő.) 

Befordultam  a  konyhára  . , , 

efordúltam  a  konyhára, 
Rá  gyújtottam  a  pipára  . .  , 
Azaz  rá  gyújtottam  volna, 
Hogyha  már  nem  égett  volna. 

A  pipám  javában   égett, 
Nem  is  mentem  én  a  végett! 
Azért  mentem,  mert  megláttam, 
Hogy  oda  benn  szép  leány  vau. 

Tüzet  rakott  eszemadta, 
Lobogott  is,  a  mint  rakta; 
Jaj  de  hát  még  szeme  párja, 
Annak  volt  ám  nagy  a  lángja! 


Ul    — 


Én  beléptem,  ő  rám  nézett, 
Aligha  meg  nem  igézett! 
Égő  pipám  kialudott, 
Alvó  szívem  meggyúladott 

(Pest.) 


Lánggal  égő  teremtette  ?  .  .  . 

Lánggal  égő  teremtette! 
Nagy  a  harag  a  szivembe'; 
Úgy  háborgók,  úgy  hánykódom 
Mintha  volnék  a  Balaton. 

Viszontagság  az  életem, 
Ezer  bajba  keveredem, 
Hogyha  leányszemem  volna, 
Egy  pár  kendőt  tele  sírna. 

Eh,  a  sírás  nem  kenyerem! 
Kinek  tetszik,  pityeregjen. 
Én  egy  nagyot  káromkodom, 
Úgy  csillapul  a  haragom. 

(Pozsony.) 


A  szerelem,  a  szerelem  .  .  , 

A  szerelem,  a  szerelem, 
A  szerelem  sötét  verem; 
Bele  estem,  benne  vagyok, 
Nem  láthatok,  nem  hallhatok. 

Őrizem  az  apám  nyáját. 
De  nem  hallom  a  kolompját; 
Rá-rá  megy  a  zöld  vetésre, 
Hejh  csak  későn  veszem  észre. 

Tele  rakta  édes  anyám 
Eleséggel  a  tarisznyám; 
Elvesztettem  szerencsésen, 
Lesz  módom  a  böjtölésben. 

Édes  apám,  édes  anyám, 
Ne  bízzatok  most  semmit  rám, 
Nézzétek  el,  ha  hibázok  — 
Tudom  is  én,  mit  csinálok! 

(Székelyhíd.) 


Keresztúton  állok  .  .  , 

Keresztúton  állok. 
Merre  tartsak  ? 
Ez  kelet  felé  visz, 
Az  nyugatnak. 

Akármerre  megyek, 
Mindegy  nekem, 
Mindenütt  szomorú 
Az  életem. 

Mért  nem  tudom,  hol  vár 
A  halál  rám? 
Hogy  egyenesen  azt 
Választhatnám ! 

(Miskolcz.) 


Síkos  a  hó,  szalad  a  szán  .  .  . 

Síkos  a  hó,  szalad  a  szán, 
Esketőre  viszik  babám, 
Esketőre  viszik  szegényt 
Mások  kívánsága  szerént. 

Hajh,  ha  mostan  hó  lehetnék: 
A  szán  alatt  beroskadnék; 
Fölfordulna,  s  kedves  babám 
Még  egyszer  átkarolhatnám  — 

Átkarolnám,  ajakára 
Csókot  nyomnék  utoljára, 
S  melegétől  hű  szivének 
Elolvadnék  . . .  úgy  halnék  meg ! 

(Debreczen.) 


Temetésre  szól  az  ének  .  .  . 

Temetésre  szól  az  ének. 
Temetőbe  kit  kisérnek  ? 
Akárki!  már  nem  földi  rab, 
Nálam  százszorta  boldogabb. 

Itt  viszik  az  ablak  alatt; 
Be  sok  ember  sírva  fakadt! 
Mért  nem  visznek  engemet  ki, 
Legalább  nem  sírna  senki. 

(Debreczen .) 

Kis  furulyám  szomorúfűz  ága 

is  furulyám  szomorúfűz  ága, 
Temetőben  szomorkodik  fája; 
Ott  metszettem  azt  egy  sírhalomról, 
Nem  csoda,  hogy  oly  siralmasan  szól. 

Ott  hunytál  le,  kedves  szép  csillagom  1 
Ragyogásod  többé  nem  láthatom. 
Hogy  ne  volna  hát  sötét  világom! 
Hogy  volna  hát  élni  kívánságom  1 

Haza  ballag  nyájam  este  felé, 
Én  ballagok  a  temetó'  felé. 
Kél  a  holdnak  halovány  orczája, 
Kél  furulyám  epedő'  nótája. 

Addig  epeszt  a  bánat  engemet, 
Addig,  addig  nyögöm  keservemet: 
Míg  egyszer  a  hanggal  egyetemben 
Lelkem  is  a  más  világba  reppen. 

(Diószeg.) 

A  virágnak  megtiltani  nem  lehet .  . . 

A  virágnak  megtiltani  nem  lehet, 
Hogy  ne  nyíljék,  ha  jön  a  szép    kikelet; 
Kikelet  a  lyány,  virág  a  szerelem, 
Kikeletre  virítani  kénytelen. 

Kedves  babám,  megláttalak,  szeretlek! 
Szeretője  lettem  én  szép  lelkednek  — 
Szép  lelkednek,  mely  mosolyog    szelíden 
Szemeidnek  bűvösbájos  tükrében. 

Titkos  kérdés  keletkezik  szivemben: 
Mást  szeretsz-e,  gyöngyvirágom,  vagy  en- 
Egymást  űzi  bennem  e  két  gondolat,  [gem? 
Mint  őszszel  a  felhő  a  napsugarat. 

Jaj  ha  tudnám,  hogy  másnak  vár  csókjára 
Tündér  orczád  tejben  úszó  rózsája: 
Bujdosója  lennék  a  nagy  világnak, 
Vagy  od'adnám  magamat  a  halálnak. 

Ragyogj  reám,  boldogságom  csillaga! 
Hogy  ne  legyen  életem  bús  éjszaka; 
Szeress  engem,  szívem  gyöngye,  ha  lehet, 
Hogy  az  isten  áldja  meg  a  lelkedet. 

(Debreczen.) 


Fa  vagyok  én,  lelkem  a  gyökér, 
Gyökér  nélkül  a  fa  meg  nem  él; 
S  hogy  téphetném  azt  ki  földéből, 
Ide  való  mátkám  szivéből? 


Azért  nem  mék  innen  sehova, 
Noha  sorsom  igen  mostoha; 
De  ha  volna  még  mostohább  is, 
Megmaradnék  itten  tovább  is. 

(Debreczen.) 


Hejh  nekem  hát  vigasztalást 
mi  sem  ad? 

Hejh  nekem  hát  vigasztalást  mi  sem  ad  ? 
Bánatomban  le  kell  innom  magamat. 
Az  irgalmát,  ide  avval  a  borral! 
A  bú  vagy  én,  de  egyikünk  bele  hal. 


Úgy  sem  tetszik  ez  a  világ  én  nekem; 
Sok  már,  a  mit  él  temben  szenvedtem. 
Nagyon  is  sok  e  parányi  életre! 
Annyi  baj  közt  kinek  volna  még  kedve  ? 


Nem  megyek  én  innen  sehova  .  . 

Nem  megyek  én  innen  sehova, 
Noha  sorsom  itten  mostoha; 
Hát  ha  volna  még  mostohább  is. 
Nem  maradnék-e  itt  tovább  is  ? 

Nagyon  kedves  nekem  ez  a  hely; 
Elmegy  majd  a  tavasz,  ^ menjen  el, 
Elmehet  a  nap,  a  csillagok  .... 
De  én  nem  mék,  én  itt  maradok. 


Nem  vagyok  én  gyökeres  fa,  virágzó. 
Hanem  vagyok  letörött  ág,  fonnyadó; 
Nem  vagyok  én  az  örömnek  rózsája. 
De  vagyok  a  szomorúság  gyászfája. 


Én  előttem  ilyen  élet  nem  élet, 
Hol  az  ember  de  semmit  sem    remélhet. 
Volna  bár  e  pohár  borban  halálom, 
Hogy  lehetne  bajaimtól  megválnom! 

(Pest.) 


-^ 

*  * 


Honfidal. 


Elmondanám  .  .  . 


Tied  vagyok,  tied,  hazám! 
E  szív,  e  lélek; 
Kit  szeretnék,  íia  tégedet 
Nem  szeretnélek  ? 

Szentegyház  keblem  belseje, 
Oltára  képed. 

Te  állj,  s  ha  kell:  a  templomot 
Eldöntöm  érted; 

S  az  összeroskadó  kebel 
Végső  imája: 
Áldás  a  honra,  istenem 
Áldása  rája!  — 

De  én  nem  mondom  senkinek, 
Ki  nem  kiáltom: 
Legkedvesebbem  hogy  te  vagy 
A  nagy  világon. 

Titkon  kisérem  lépteid, 

S  mindegyre  híven; 

Nem,  mint  az  árny  az  utazót. 

Csak  jó  időben. 

De  mint  az  árnyék  nő,  midőn 
Az  est  közelget: 
Nő  búm,  ha  sötétedni  kezd, 
Hazám,  fölötted. 

És  elmegyek,  hol  híveid 
Pohárt  emelve 
A  sorstól  új  fényt  esdenék 
Szent  életedre; 

S  kihajtom  egy  cseppig  borút 
A  telt  üvegnek, 
Bár  keserű  . . .  mert  könnyeim 
Belé  peregnek! 

(Debreczen.) 


Elmondanám;  »Megállj,  leányka. 
Megállj,  virágom,  csillagom! 
Egy  istenadta  szívet  bírok; 
Nesze,  ha  kell,  neked  adom.« 

Elmondanám,  hogy:  »Szívem  tenger, 
Uralkodjál  e  tengeren! 
Jól  jársz  vele,  mert  a  legszebb  gyöngy 
A  hűség  gyöngye  itt  terem. « 

Elmondanám,  hogy:  »Tiszta  fényét 
E  gyöngy  örökre  tartja  meg.« 
Elmondanám  ezt,  s  többet  ennél; 
De  nem  mondom,  mert  nincs  kinek. 

(Debreczen.) 


Tél  végén. 

Örültök  úgy-e  a  kies  tavasznak  ? 
Maholnap  eljő,  s  annyi  élvet  ad! 
A  réteken  majd  méhek  táboroznak, 
Megostromolni  a  virágokat. 

S  a  míg  elszántan  ütközetre  mégyen 
A  szűz  bimbók  mézéhes  ellene: 
Csicserg  a  szomszéd  lombozat  hüsében 
Madárajakról  lelkes  harczzene.  — 

Elzárkoztában  a  kihalt  kebelnek 
Engem  virág,  dal,  méh  nem  érdekel . . . 
Ohajtásim  még  is  mi  végre  kelnek  ? 
Hogy  menjen  a  tél,  menjen  gyorsan  ol. 

Én  a  tavaszt  csak  annyiból  kívánom. 
Mert  melegebbek  lesznek  a  napok, 
S  mint  mostan,  akkor  hűlt  rideg  tanyámon 
Kopott  ruhámban  fázni  nem  fogok. 

(Debreczen.) 

Fütty. 

Adta  finnyás  közönsége! 
Csúnyaság,  a  mit  mivel: 
Minden  este  megköszönti 
Társaságunk'   füttyivei. 

És  aztán  a  füttyök  mellett 
Milyen  a  jövedelem  ? 
A  szinész  elébb-utóbb  is 
Csak  megszökni  kénytelen. 

Ejh,  egy  rókát  kétszer  nyúzni, 
Ez,  urak,  még  sem  megyén ; 
Már  ha  fütty  van,  legalább  hát 
Tele  színházban  legyen! 

(Debreczen.)^ 

Végszó  ***hoz. 

Isten  veled,  te  elpártolt  barát, 
Veszett  ebként  ki  szívem  megmarad. 
Isten  veled; 

Fogadd  a  vett  sebért  emlékül, 
Mely  fölszivárog  belsejébül, 
Lelkemnek  vérét,  könnyemet. 

Nem  a  legelső  rajtam  már  e  seb, 

De  egyik  sem  volt  fájóbb,  mérgesebb 

A  sok  között, 

Melyet  vétkes  könnyelműséggel 

A  hűtelenség  fegyverével 

Bennem  baráti  kéz  ütött. 

Dúsgazdag  bánya  a  tapasztalás. 
Melyből  sok  ember  életkincset  ás  — 
Nem  én,  nem  én! 

Gyönyörszomjas  szivem  . . .  remélve  . . . 
Az  annyiszor,  megnyílt  örvénybe 
Hanyatthomlok  rohan,  szegény. 

Remény,  remény,  mért  vagy  te  szép  virág  ? 

Téged  nekünk  az  ég  miért  is  ád? 

Azért-e  csak  ? 

Hogy  hervadanc'ó  ke'yhed  légyen, 

Hová  csalódás  éjje.jben 

Szemünk  harmatjai  hulljanak  . . . 

De  nem  panaszlok,  bár  keblem  teli, 
S  az  elfojtás  még  inkább  neveli 
Búm  tengerét; 

Ugy  is  ki  tudja  ?  hogyha  halinád 
Lelkem  kiáradó  fájdalmát: 
Talán  már  meg  sem  értenéd. 

Petőfi  költeményei. 


Nem  is  kívánom  megtérésedet. 
Akár  óhajtod,  akár  megveted 
Uj  frigyemet. 
Az  istenség  is  tehetetlen 
Egygyé  bűvölni  e  kebelben 
A  szertezúzott  lánczszemet . . . 

Nem  lánczszem  az,  nem!  egy  világ  vala, 

Melynek  napjául  a  hit  lángola, 

A  drága  hit"! 

Rá  jött  a  végitélet  napja, 

S  már  semmi  föl  nem  támaszthatja 

Ledúlt  világom  romjait. 

Isten  veled  hát,  elpártolt  barát. 
Ki  ábrándim  ködét  elzavarád, 
Isten  veled! 

Fogadd  a  multakért  emlékül 
Megcsalt  barátság  gyötrelmeiül 
Utószor  omlott  könnyemet. 

(Debreczen.) 


A  daL 

Bölcsőben  sír  az  éber  csecsemő; 
Bölcső  előtt 

A  dajka  zeng  —  el  szokják  a  dalok 
Altatni  őt. 

Sok  szenvedésem  síró  gyermeke 

A  fájdalom; 

Dalt  dalra  költök  —  dalaimmal  őt 

Elaltatom. 

(Debreczen.) 


A  nemes. 

Deresre  húzzák  a  gazembert, 
Bűnét  botokkal  róni  le; 
Lopott,  rabolt,  és  tudj'  az  ördög, 
Még  mit  nem  mi  vele. 

De  ő  kiált  ellenszegülve: 

»Hozzám  ne  nyúljatok! 

Nemes  vagyok  . . .  nincs  nemesembert 

Botozni  jogotok. « 

Hallottad  e  szót,  meggyalázott 
Ősének  szelleme  ? 
Most  már  őt  húzni  nem  deresre: 
Akasztófára  kellene! 


(Debreczen.) 

Szomjas  ember  tűnődése 

jnye,  mi  az  istennyila! 
Üres  már  a  láda  fia? 
Üres  ám  — 
Jaj  pedig  be  ihatnám! 

Száraz  kút  a  gégém  csapja, 
Süti  a  szomjúság  napja; 
Még  meggyúl, 
Ha  rá  boreső  nem  hull. 


Hm,  biz  a  nem  tréfa  volna, 
A  felhőből  hogyha  folyna 
Boreső  — 
Volna!  itt  a  bökkenő. 


Volt  a  szőlőben  határom, 
De  eladtam  tavaly  nyáron, 
S  az  ára 
Garatomon  lejára. 

A  kocsmából  meg  már  régen 
Kikopott  az  emberségem; 
» Addsza  —  ne!« 
Ilyen  szépen  főznek  le. 

. . .  Valami  jutott  eszembe ! 

Zálogul  majd  azt  teszem  be. 

Előre, 

Hitvesem  fejkötője! 

Jaj  de  hisz  már  sírba  zártam 
Szerelmetes  hitestársam, 
S  ott  véle 
Nyúgoszik  fejkötője. 

Oh  miért  is  emlékezem 
Halálodra,  én  kedvesem? 
Könny  gördül 
Azonnal  két  szemembül. 

Hátha  könyeimnek  árja, 
Uram  bocsa'!  borrá  válna: 
Akkor  még  — 
Hejh,  akkor  többet  sírnék. 

(Debreczen.) 


Halvány  katona. 

Volt  a  honvédő  legénység 
Harczra  készülőben; 
Volt  egy  ifjú  a  sereg  közt, 
Halovány  színében. 

»Hát  kendnek  tán  az  inába 
Szállt  a  bátorsága  ?« 
Kérdi  egy  tiszt  gúnyolón,  »hogy 
Képe  olyan  sárga. « 

,Tiszt  uram',  felelt  az  ifjú, 
,Már  az  az  én  gondom: 
Merthogy  olyan  sárga  képem? 
Én  azt  meg  se  mondom. 

Még  ma  úgy  is  kipiroslik, 
Hogyha  nem  egyébtől: 
A  kardomról  rája  feccsent 
Ellenség  vérétől.' 

(Debreczen.) 


Eger  mellett. 

Hol  jó  bort  érezek,  betérek; 
Ne  térnék  hát  Egerbe  ? 
Ha  ezt  a  várost  elkerülném, 
Az  isten  is  megverne. 

Egy  úttal  azt  is  megtekintem, 
Hol  vitt  Dobó  nagy  lelke; 
És  felköszöntöm,  a  ki  őt  oly 
Dicsőn  megénekelte. 

S  ha  majd,  a  mint  hiszem,  a  bortól 
Hatalmas  kedvem  lészen: 
Még  verset  is  csinálok  —  Pesten 
Eladhatom  jó  pénzen. 

Áll  a  határzat,  áll  erősen, 
Be  kell  Egerbe  mennem ! 
Mert  annyi  édes  vonzerőnek 
Szivem  nem  állhat  ellen. 

(Andornak.) 


Egri  hangok. 

Földön  hó,  felhő  az  égen  — 

Hát  hiszen  csak  hadd  legyen! 

Rajta  nincsen  mit  csodálni, 

Télen  ez  már  így  megyén. 

Én  ugyan  nem  is  tudnám,  hogy 

Tél  vagyon, 

Ha  ki  nem  pillantanék  az 

Ablakon. 

Itt  benn  ülök  a  melegben, 
Környékez  sok  jó  barát, 
Töltögetve  poharamba 
Egri  bérezek  jó  borát. 
Jó  barátok,  jó  borocska  — 
Kell-e  más  ? 

Kebleinkben  a  kedv  egy-egy 
Óriás. 

Kedvemnek  ha  magja  volna: 

Elvetném  a  hó  felett, 

S  ha  kikelne:  rózsaerdő 

Koszorúzná  a  telet. 

S  hogyha  földobnám  az  égre 

Szívemet, 

Melegítné  a  világot 

Nap  helyett!  — 

10* 

Ide  látszik  a  hegy  is,  hol 

Dobó  a  hír  könyvibe 

Nagy  neve  örök  betűit 

Török  vérrel  irta  be. 

Hejh,  az  volt  ám  még  az  ember, 

Biz  az  ám! 

Míg  olyan  lesz,  sok  viz  elfoly 

A  Dunán, 

Elvirult  már  a  magyarnak 
Tettvirágos  tavasza! 
Hosszú  gyáva  tespedésben 
Pang,  sínlődik  e  haza. 
Megjövend-e  még  az  elszállt 
Kikelet? 

Lesz  virány  e  régtől  puszta 
Hon  felett?.,. 

Eh  de  hagyjuk,  hagyjuk  ezt  most! 

Úgy  is  ritkán  vígadok; 

E  napot  ne  háborítsák 

Legalább  a  bánatok. 

S  a  sopánkodásnak  ugy  sincs 

Sikere, 

S  mit  tehet  mást  a  lant  gyönge 

Embere  ? 

El  tehát  a  hon  bajával. 

Most  ez  egyszer  el  vele! 

A  kitört  bút  minden  ember 

Új  pohárral  öntse  le. 

Új  pohár  bort  hát,  barátim, 

Új  pohárt! 

S  ismét  újat,  az  előbbi 

Ha  lejárt. 

így!...  de  ím,  mit  veszek  észre? 

Egy  század  minden  pohár; 

A  jelen  hátam  mögött  van, 

Lelkem  a  jövőben  jár, 

A  jövőben  vígan  élek, 

Boldogon! 

Mert  nem  árva  már  az  egykor 

Árva  hon. 

(Eger,) 


Javulási  szándék. 

Mikor  térsz  már  az  eszedre,  te  Sándor  ? 

Tivornya  éjjeled  és  napod; 

Az  istenért!  hisz  az  ördög  elvisz 

Ha  még  soká  így  folytatod. 


Szeretetreméltó  barátom, 
Nézd  meg  csak  a  tükörben  magadat; 
Hát  ember  az,  a  kit  ott  látsz  ?  mennykő ! 
-    Tükröd  kísértetet  mutat. 

Fiú,  légy  hát  okosabb  valahára, 
Szedd  rendbe  rendtelen  életedet; 
Hidd  el,  kedves  pajtásom,  az  ember 
Korhelység  nélkül  is  ellehet. 

Naponként  egy  messzely  borocska, 
Én  úgy  hiszem,  ennyi  untig  elég. 
S  mi  a  szerelmet  illeti:  jobb  lesz 
Talán  szeretők  helyett  feleség. 

De  mit  beszélek  ?  mit  beszéltem ! 
Messzely  borocska  és  feleség? 
Én  és  feleség,  én  és  messzely  bor? 
No  hisz  csupán  az  kellene  még! 

0  nem,  nem!  engem  a  rendes  élet 
Időnek  előtte  megölne,  tudom; 
Költő  vagyok,  költőileg  kell 
Végig  rohannom  az  életuton! 

(Pest.) 


Fürdik  a  holdvilág  az  ég  tengerében    . . 

Fürdik  a  holdvilág  az  ég  tengerében, 
Méláz  a  haramja  erdő  közepében: 
Sűrű  a  füvön  az  éj  harmatozása, 
De  sűrűbb  két  szeme  könnyének  hullása. 

Baltája  nyelére  támaszkodva  mondja: 
»Mért  vetettem  fejem  tilalmas  dolgokra! 
Édes  anyám,  mindig  javamat  akartad; 
Édes  anyám,  mért  nem  fogadtam  szavadal  ? 

Elhagytam  házadat,  földönfutó  lettem, 
Rablók,  fosztogatók  közé  keveredtem; 
Most  is  köztök  élek  magam  szégyenére, 
Ártatlan  utasok  nagy  veszedelmére. 

Elmennék  én  haza,  itt  hagynám  ezeket, 
Örömest  itt  hagynám!  de  most  már  nem  lehet: 
Édes  anyám  meghalt ...  kis  házunk  azóta 
Régen  összeroskadt ...  s  áll  az  akasztófa. 

(Pest,) 

if   Megy  a  juhász  szamáron  . . . 


egy  a  juhász  szamáron, 
Földig  ér  a  lába; 


'^^^^É^^k^^^^^^wS^'^"'^^    Boldogtalansága 


Gyepes  hanton  furulyáit, 
Legelészett  nyája. 
Egyszer  csak  azt  hallja,  hogy 
Haldoklik  babája. 

Fölpattan  a  szamárra, 
Haza  felé  vágtat; 
De  már  későn  érkezett, 
Csak  holttestet  láthat. 

Elkeseredésében 
Mi  telhetett  tőle? 
Nagyot  ütött  botjával 
A  szamár  fejére. 

(Kún-Szent-Miklós.) 


A  szegény  lyány  ment  egy  kis  darabot, 
Aztán  leült,  ültében  megfagyott. 
Esett  ez  a  betyárnak  tudtára, 
S  csapiaménak  lett  kínos  halála. 

Betyár  ezért  hóhérkézre  került, 
De  nem  bánta  ő,  még  inkább  örült; 
Mert  mióta  a  lyányt  elvesztette: 
Pipa  dohányt  sem  ért  az  élete. 

(Pest.) 


A  csaplárné  a  betyárt  szerette  .  . . 

A  csaplárné  a  betyárt  szerette. 
De  a  betyár  őtet  nem  szerette. 
Csapiaménak  örökbe  vett  lyánya 
Volt  a  betyár  egész  boldogsága. 

A  csaplárné  ezt  megirigyelte, 
Irigységből  a  leányt  elverte. 
Elverte  a  háztól  a  világba; 
Pedig  ott  kinn  tél,  fagy  volt  javába. 


Árvalyányhaj  a  süvegem  bokrétája    . 

Árvalyányhaj  a  süvegem  bokrétája, 
Árva  leány  a  szerelmem  violája;     [tam, 
Azt  magamnak  kinn  a  pusztán  szakasztot- 
Ezt  magamnak  a  faluban  választottam. 

Gyönyörű  kis  szőke  leány  a  kedvesem. 
De  hogy  jó  lesz  még  abban  sem  kételkedem. 
A  kék  virág  tiszta  búza  között  terem, 
Mátkámnak  is  kék  virág  van  a  szemiben. 

(Laczháza.) 

Vándorélet. 

(Barabás  rajzához.) 

Szent  Kleófás! 

Milyen  karaván  . . . 

Nem  lehet  más, 

Mint  oláhczigány; 

Avvagy  e  szép  utazási  rend 

S  pőre  purdék  serege  mit  jelent  ? 

Ott  húzódik  a  diszes  csapat 

Hosszú  sorban  zöld  erdő  alatt; 

A  családfő  vén,  kehes  lovon, 

Kit  kötőfékszárnál  fogva  von 

Ügygyel-bajjal  egy  izmos  legény  . . 

No  hisz  izzad  még  az  is  szegény  1 

Mert  bizony  már  régen  lehete, 

Hogy  gabanczuk  a  csikófogat 

Elhullatta  . . .  s  most  mi  élete  ? 

Koplalásban  tölt  gyásznapokat. 

Ily  esetben  aztán  ép  erő 

Nem  tudom,  hogy  volna  nyerhető. 

S  a  mi  több,  ki  rája  nehezül, 

Nem  csak  a  jó  dádé  egyedül: 

Oldalain  egy-egy  tarisznya  lóg, 

3  mindenikben  rajkók  láthatók; 


Ki-kidugván  borzas  fejőket, 
Pityeregnek  szörnyű  éneket, 
Mert  helyök  nem  legkényelmesebb; 
A  gyaloglás  ?  még  keservesebb ! 
ügy  sipognak,  mint  az  orgona, 
S  tudja  isten,  meddig  tartana? 
De  nagyapjok  hátra-hátra  rúg, 
S  meglapulnak  szépen  a  fiúk. 

Megy  megettök  férj,  menyecske,  lyány 
Egymás  mellett  és  egymás  után. 
Ki  bagóz,  ki  füstöt  ereget, 
Képezőleg  terhes  felleget, 
Mely  szemet  rág,  s  fojtja  a  tüdőt. 
Tán  dohányuk  paprikában  főtt. 

Leghátul  kóczmadzagon  pedig 
Egy  lopott  malacz  hetvenkedik. 
Boldogulni  nem  lehet  vele! 
Sejti  tán,  hogy  napja  alkonyul, 
Azért  viseli  magát  oly  roszúl. 
De  segít  a  meszelő  nyele, 
Melylyel  a  derék  családanya 
líagy  vitézül  neki  rohang,. 

így  intéznek  bátor  lépteket 
Faluvégtől  falu  végéig. 
Ily  hős  népet  mi  sem  rettegtet . . , 
Csak  a  szél!  ezt  megsüvegelik. 
S  okosan!  mert  e  kaján  elem 
Mértéken  túl  emberségtelen. 
Néha  rajok  a  midőn  akad: 
Súg  fülökbe  olyan  dolgokat, 
Hogy  lábszárok  is  remeg  bele, 
Mintha  volna  nyárfa  levele. 

De  ha  szél  úr  könnyű  szekerén 
Gyors  lovakkal  más  vidékre  hajt: 
Régi  kedvök  ismét  ott  terem, 
S  fumigálnak  minden  földi  bajt. 

(Pest.) 


Betegségemben. 

Megmondtam  úgy-e?  térj  eszedre! 
S  te  nem  fogadtad  szavamat; 
Tovább  üzéd  eszeveszetten 
Az  ostobáskodásokat. 


Most  szépen  vagy,  szépen  . . . 
Az  ilyen  szeleverdinek! 
Hanem  mit  prédikálok  ?  késő 
Eső  után  a  köpönyeg. 


de  úgy  kell 


A  mint  van,  úgy  van;  most  a  dolgon 
Már  változtatni  nem  lehet, 
És  legjobb,  a  mit  tehetek,  ha 
Előveszem  türelmemet. 

Ah,  türelem!  reád  lelkemnek 
Valóban  nagy  szüksége  van; 
Itten  heverni  a  kórágyon, 
Kínok  között,  magányosan! 

Lám,  irtózám  a  házasságtól. 
Mondám,  hogy  nem  kell  feleség; 
Pedig  egy  szép,  egy  hű  menyecském, 
Ha  volna  most,  mi  jól  esnék! 

Hozzám  hajolna,  édes  ajka 
Elcsókolná  fájdalmamat. 
És  ölelése  enyhet  adna, 
Minőt  az  orvosság  nem  ad.  — 


S  tán  eddig  is  azért  ejtek  csak 
Nő  elleni  beszédeket. 
Mivelhogy  senki,  senki  nem  volt, 
Nem  volt,  ki  engem  szeretett. 

S  ha  lenne...  oh,  ha  lenne!  érzem: 
Szeretni  tudnék  végtelen!  — 
Megérem-e,  hogy  nekem  is  lesz 
Szép  csendes  házi  életem? 

(Pest.) 


Szerelem-  és  pipadal. 

Szeretlek  én  téged,  pipám! 
És  a  dohányt,  mely  benned  ég; 
Hogy  is  ne  ?  füstöd  fellege, 
Miként  galambom  szeme,  kék. 

Szeretem  én  galambomat, 
Miként  szeretem  a  dohányt; 
Hogy  is  ne  ?  pipa  és  leány 
Érettem  égnek  egyaránt. 

S  miként  a  lyányszem  s  mint  a  füst, 

Nem  kék-e  a  menny  födele  ? 

S  miként  ezek,  a  mennyfödél 

—  Gsillagtüzben  —  nem  lángol-e  ? 

Hasonmásául  alkotá 
Az  ég  e  kettőt  én  nekem, 
Hogy  látva  őket,  lássam  azt. 
Kitől  boldogságom  nyerem. 

(Pest.) 


Egy  estém  otthon. 

Borozgatánk  apámmal; 
Ivott  a  jó  öreg, 
S  a  kedvemért  ez  egyszer 
Az  isten  áldja  meg! 

Soká  nem  voltam  otthonn, 
Oly  rég  nem  láta  már, 
Ugy  megvénült  azóta  — 
Hja,  az  idő  lejár. 

Beszéltünk  erről,  arról, 
A  mint  nyelvünkre  jött; 
Még  a  színészetről  is 
Sok  más  egyéb  között. 

Szemében  » mesterségem* 
Most  is  nagy  szálka  még; 
Előítéletét  az 
Évek  nem  szüntetek. 

»No  csak  hitvány  egy  élet 
Az  a  komédia !« 
Fülemnek  ily  dicsérést 
Kellett  hallgatnia. 

»Tudom,  sokat  koplaltál, 
Mutatja  is  szined. 
Szeretném  látni  egyszer, 
Mint  hánysz  bukfenczeket.« 

Én  műértő  beszédit 
Mosolygva  hallgatám; 
De  ő  makacs  fej!  föl  nem 
Világosíthatám. 

Továbbá  elszavaltam 
Egy  bordalom  neki; 
S  nagyon-nagyon  örültem, 
Hogy  megnevetteti. 

De  ő  nem  tartja  nagyra, 
Hogy  költő  fia  van ; 
Előtte  minden  ilyes 
Dolog  haszontalan. 

Nem  is  lehet  csodálni! 
Csak  húsvágáshoz  ért; 
Nem  sok  hajszála  hullt  ki 
A  tudományokért. 

Utóbb,  midőn  a  bornak 
Edénye  kiürült. 
Én  írogatni  kezdtem, 
Ö  meg  nyugodni  dűlt. 

De  ekkor  száz  kérdéssel 
Állott  elő  anyám; 
Felelnem  kellé  —  hát  az 
írást  abban  hagyám. 

És  vége-hossza  nem  lett 
Kérdezgetésinek ; 
De  nekem  e  kérdések 
Olyan  jól  estének: 


Mert  mindenik  tükör  volt, 
A  honnan  láthatám: 
Hogy  a  földön  nekem  van 
Legszeretőbb  anyám! 

(Duna-Vecse.) 


Ebéd  után. 

Ugy  jól  laktam,  hogy  még! 
Egyet  nyújtózom,  és 
Aztán  tied  vagyok, 
Imádott  heverés! 

Oh  kedves  pamlagom, 
Be  áldott  puha  vagy! 
Ki  téged  föltalált. 
Az  volt  ám  még  az  agy.  — 

Kölyök,  pipát  ide  . . . 
Siess,  a  nagyapád! 
Nincs  rútabb  valami. 
Mint  az  a  lomhaság. 

Add  errébb  hát,  ökör! 
Én  nyúljak  érte  tán  ? 
Nem  elég  tőlem,  hogy 
Föltátom  rá  a  szám  ? 

Istentelen  legye! 
Ingerkedik  velem  . . . 
Kergesd  el .  .  .  a  kutya 
Ott  ül  a  fülemen. 

Az  ember  élete 
Méreggel  van  tele; 
Csodák  csodája,  hogy 
Meg  nem  pukkad  bele. 

Húzd  a  függönyt  odább 
Azon  az  ablakon. 
Hadd  lám,  az  építés 
Ott  kinn  meddig  vagyon  ? 

A,  szépecskén  halad, 
Munkálnak  mindenütt . . . 
De  tedd  b'  az  ablakot, 
A  nap  szemembe  süt. 

Disznó  forró  idő ! . . . 
No  semmi;  legalább 
Ki  ott  kinn  dolgozik, 
Nem  hűti  meg  magát. 

(Duna-Vecse.) 

Zsuzsikához. 

Ne  hozd,  ne  hozd  azt  a  bort,  kis  leányi 

Hisz  már  a  nélkül  is  részeg  vagyok  — 

Megrészegített  kellemed, 

Fölfordította  eszemet. 

Nem  ihatom  . . .  nem  kell . . .  sok,  a  mi  sok. 

Vagy  a  borban  szerelmet  hozsz  talán  ? 
Azt,  angyalom  ?  . . .  szerelmedet  ?  . . .  ne- 
Úgy  addsza  azt  a  poharat,  [kem  ?  . . 

Iszom,  mig  egy  csepp  sem  marad, 
Legyen  bár  méreg,  addsza,  lenyelem! 

(Duna-Vecse.) 

Magány, 

Messze,  messze  a  világ  zaj  átül 
E  kis  faluban, 
Itt  kívánok  élni  én  ezentúl, 
Csendben,  boldogan. 

Boldogan!  mert  hajh  a  nagy  világban 
Boldog  nem  valék; 
Üldözött  az  utczán  és  szobámban 
A  föld  és  az  ég. 

Nem  volt  biztos  sem  napom,  sem  éjem; 
Vad  hiúz-szemek 
Támadásra,  elfogásra  készen 
Egyre  lestenek. 

Összeszedtem  végre  sátorfámat, 
S  szépen  megszökém, 
S  itt  vagyok,  hol  a  nap  újra  támad 
Éltem  bús  egén. 

Szent  magány!  hegylánczaid  tetőin 
Át,  nem  látnak  ők. 
Szívtelen,  rémarczu  üldözőim 
...  A  hitelezők. 

(Duna-Vecse.) 

Álmodom-e  ? 

Álmodom-e  ? 
Vagy  látok  igazán  ? 
S  a  kit  látok, 
Tündér-e  vagy  leány? 

Akár  leány, 
Akár  tündér  lenne, 
Mit  bánom  én, 
Csak  belém  szeretne! 

(Duna-Vecse.) 


Éjjel. 

Kinézek  én,  benéz  a  hold 
Szobámnak  ablakán; 
Sugarait  szerelmesen 
Mosolygva  hinti  rám. 

Szegény  bohó!  mit  kandikálsz 
Olyan  szerelmesen  ? 
Avvagy  talán  azt  gondolod, 
Hogy  képedet  lesem  ? 

Eszem  ágába'  sincs  biz  a, 
Hogy  téged  nézzelek. 
Isten  hírével  elmehetsz  — 
Mit  gondolok  veled! 

Ott  általellenben  lakik 
Az  én  kedves  babám; 
Azt  várom  én,  ha  valahogy 
Még  megpillantanám. 

(Duna-Yecse.) 


Ivás  közben. 

Hányadik  már  a  pohár  ?  . . .  csak 

Ötödik  ? 

Teremt'  úgyse!  becsülettel 

Működik. 

Máskor  megfe-felelek  kétannyinak, 

S  lábaim  most  már  öttől  is  ingának. 

Ing  a  lábam,  a  nyelvem  meg 

Elakad   — 

Torkom  a  therpomyléi 

Szorulat, 

Ledionas  a  bor,  mely  csepege, 

Gondolatim  Sex  . . .  Rex  . . .  Xerxes  serege. 

Sehogy  se  t'om  kifejezni 

Magamat  — 

Azt  hiszitek,  hogy  talán  a 

Bor  miatt? 

Ne  higyétek,  édes  atyámfiai. 

Nekem  a  bor  nem  szokott  megártani. 

Nekem  a  bor  hogymikép  is 

Ártana  ? 

Hát  hiába  voltam  volna 

Katona  ? 

Ügy  biz,  a  ki  fölmarkolta,  katona  — 

Még  pedig  bakancsos  voltam  valaha. 

Zöld  hajtókás,  sárga  pitykés 

Közlegény  .  .. 

Egész  a  közlegénységig 

Fölvivém ! 

Jó:  bakancsom  hogy  hamar  lerúghatám; 

Még  idővel  degradáltak  volna  tán. 

Tyhű,  látjátok,  ott  az  könnyen 

Megesik, 

Mert  a  katonai  pálya 

Fene  sik; 

Legkivált  az  olyfélének,  mint  magam, 

Kinek  kissé  akaratos  feje  van. 


Útmutatást  nekem  ne  is 

Adjatok, 

Szent  Dávid  hárfájára  sem 

Hallgatok! 

Orrnál  fogva  senki  engem  nem  czibál,  — 

Azt  cselekszem,  a  mi  tetszik  .  .  .  tudja  Pál, 

Mit  kaszál. 


Füstbe  ment  terv. 

Egész  utón  —  haza  felé  — 
Azon  gondolkodám: 
Miként  fogom  szólítani 
Rég  nem  látott  anyám  ? 

Mit  mondok  majd  először  is 
Kedvest,  szépet  neki? 
Midőn,  mely  bölcsőm  ringatá, 
A  kart  terjeszti  ki. 

S  jutott  eszembe  számtalan 
Szebbnél  szebb  gondolat, 
Mig  állni  látszék  az  idő, 
Bár  a  szekér  szaladt. 

S  a  kis  szobába  toppanék  , .  • 
Röpült  felém  anyám  .  .  . 
S  én  csüggtem  ajkán  .  . .  szótlanul 
Mint  a  gyümölcs  a  fán. 

(Duna-Vecse.) 


...  Eh,  de  én  itt  egyre-másra, 

Mint  malom, 

Csak  darálok,  csak  darálok, 

S  szomjazom. 

Adjatok  bort!  a  malom  jól  nem  megyén: 

Hogyha  nincs  nedv,  a  mi  hajtsa,  bőviben. 

Hadd  igyam  hát!  hogy  forogjon 
Kerekem  — 

Meg  sem  állok,  csak  a  kancsó- 
Feneken,  [lana  — 

Bárha  mingyárt  —  a  mint  Falstaff  szó- 
Bárha,  mondom,  egy  mérföldig  tartana. 

Hol  is  hagytam  ?  .  .  .  tudja  gólya  .  . . 

Úgy,  igaz! 

A  malom  volt  az  utósó  .  . . 

Vagy  nem  az  ? 

Mit  is  mondtam  a  malomról  ...  én  bizon 

Hogyha  présbe  csavarítnak  sem  tudom. 

Annyi  szent:  a  szemem  héja 

Oly  nehéz, 

Mint  malomkő  .  .  .  tán  az  álom 

Környékez. 

Elég  is  ma  a  tivornya,  ágyba  hát! 

Álmodozzuk  folytatását  ...  jó  'jszakát! 

(Pebreczen.) 


Vizén. 

Beszélgetnek  sajkámmal 
A  fecsegő  habok; 
Feszítem  a  lapátot, 
Hogy  szinte  izzadok. 

Anyám,  ha  mostan  látnál, 
Tudom,  hogy  mondanád: 
»Az  istenért!  ...  ha  feldőlsz  . ,  » 
Nem  féled  a  halált  ?« 

Apám,  ha  mostan  látnál, 
Tudom,  hogy  mondanád: 
»Az  ördög  hurczol  arra, 
Szaggatni  a  ruhád. « 

(Duna-Vecse.) 


Boldogtalan  voltam  •  •  • 

Boldogtalan  voltam, 
Teljes  életemben; 
Csak  az  vigasztal,  hogy 
Meg  nem  érdemeltem. 

Boldogtalan  leszek 
Koporsóm  zártáig; 
Csak  az  vigasztal,  hogy 
Nincs  messze  odáig. 

Hiába  biztattok, 
Hiába  beszéltek  — 
Tudom  azt  az  egyet, 
Hogy  nefn  soká  élek. 

(Debreczen.) 


Gyönge  vagyok  .  .  . 

Gyönge  vagyok,  lelkem-testem 

Fáradt. 

Vessétek  meg  nekem  azt  az 

Ágyat. 

Vesd  meg,  rózsám,  hadd  fekügyem 

Bele, 

Hadd  pihenjem  ki  magamat 

Benne. 

Istenem!  mi  van  ezen  az 

Ágyon  ? 

Mindenütt  nyom,  minden  felől 

Fázom. 

Nem  vetette  rózsám  meleg 

Keze ; 

Vetette  a  halál  hideg 

Keze. 

(Pest.) 


Mi  foly  ott  a  mezőn  .  .  . 

Mi  foly  ott  a  mezőn  ? 
Patakvíznek  gyöngye  — 
Hát  szeretőm  arczán  ? 
A  búbánat  könnye. 

Hadd  folyjon  a  patak! 
Habjai  mentében. 
Piros  rózsa  fejlik 
A  zöld  mezőségen. 

De  könnyed  ne  folyjon, 
Lelkem  kis  leánya! 
Elhervad  a  könnytől 
Orczáid  rózsája. 

(Pest.) 


Mi  nagyobb  a  nagy  Szentgellért- 
hegynél .  .  . 

Mi  nagyobb  a  nagy  Szentgellérthegynél  ? 
Mi  mélyebb  a  mély  Duna  vizénél  ? 
Dunaviznél  mélyebb  mély  szerelmem, 
Szentgelléitncl  nagyobb  nagy  keservem. 


Dunaparton  fűbe  heveredtem, 
Halásztak  a  halászok  mellettem, 
Kihalásztak  sok  apró  kis  halat, 
Ilálójokban  ahg  hogy  megakadt. 

Ha  azt  tudnám,  hogy  az  én  hálómba 
Valami  nagyon  nagy  hal  akadna, 
Akkora,  hogy  berántana  engem: 
Nekem  is  volna  halászni  kedvem. 

(Pest.) 


Pusztán  születtem  .  . . 

Pusztán  születtem,  a  pusztán  lakom. 
Nincs  födeles,  kéményes  hajiokom; 
De  van  cserényem,  van  jó  paripám : 
Csikós  vagyok  az  alföldi  rónán. 

Szőrén  szoktam  megülni  a  lovat, 
Ha  ide  vagy  oda  utam  akad; 
Nem  szükséges  a  nyereg  a  hátán  — 
Csikós  vagyok  az  alföldi  rónán. 

Gyócs  a  gatyám,  patyolat  az  ingem: 
Nem  vettem,  a  rózsám  varrta  ingyen. 
Hejh,  maholnap  az  én  piros  rózsám 
Csikósné  lesz  az  alföldi  rónán. 

(Kún-Szent-Miklós.) 


A  faluban  utczahosszat  .  . . 

A  faluban  utczahosszat 
Muzsikáltatom  magamat; 
Tele  palaczk  a  kezembe', 
Tánczolok,  mint  veszett  fene. 

Húzd  rá  czigány,  siralmasan, 
Hogy  magamat  kisírhassam. 
De  majd  ott  az  ablak  alatt 
Húzzatok  valami  vigat. 

Ott  lakik  az  én  csillagom, 
Az  én  bujdosó  csillagom, 
A  ki  tőlem  elbujdosott, 
S  világát  mással  éli  most. 

Hejh  czigányok,  itt  az  ablak. 
Most  a  leges-legvigabbat! 
Ne  lássa  az  a  csalfa  lyány. 
Hogy  búsulok  csalfaságán. 

(Duna-Vecse.) 

Elvennélek  én,  csak  adnának... 

Elvennélek  én,  csak  adnának, 
De  hiába  szólok  anyádnak! 
Megtagadja  tőlem  kezedet; 
Nem  tudom,  az  oka  mi  lehet. 

Olyan  háborodott  az  elmém! 
Sokszor  sírnék,  ha  nem  szégyelném. 
Mért  nem  vagyok  felhő  az  égen  ? 
Sírnom  akkor  nem  volna  szégyen. 

Miért  nem  termettem  búzának? 
Aratás  van,  most  levágnának; 
Nem  kellene  soká  szenvednem 
Ebben  a  keserves  életben. 

(Pest.) 


Nem  nézek  én,  minek  néznék  ?  az  égre . . . 

Nem  nézek  én,  minek  néznék?  az  égre; 
Bele  nézek  kedvesem  kék  szemébe. 
Kedvesemnek  kék  szemében  van  egem, 
Onnan  süt  rám  tiszta  napfény  melegen. 

Nekem  ez  a  világ  nem  is  kellene, 
Ha  nem  volna  kedvesem  két  kék  szeme; 
Ez  az  egy  szép,  a  mi  van  a  világon, 
Ezen  a  rút,  ezen  a  csúf  világon. 

Ne  nézzetek  kedvesemnek  szemébe! 
Ne  ejtsetek  engemet  a  kétségbe! 
Féltve  őrzöm,  féltve  őrzöm  kincsemet, 
A  leggyönyörűségesebb  kék  szemet. 

(Pest.) 


Kerényi  Frigyeshez. 

Szerelmetes  barátom,  jó  napot! 
(Vagy  estét ...  a  mint  e  firkát  kapod) 
Hát  hány  hét  a  világ  Eperjesen? 
Hallom,  hogy  szenvedtél  keservesen. 
De  csak  hogy  már  bajod  végén  vagyon! 
Örvendek  én  ezen,  pedig  nagyon; 
Mert,  oh  barátom,  azt  elhiheted. 
Hogy  szörnyű  mód  szeretlek  tégedet. 
Már  ismeretlen  is  szerettelek. 
Hát  még  mióta  rusztiztam  veled! 
T'od,  a  Komlóban,  persze  hogy  tudod; 
Hogy  is  feledhetnéd  azt  a  napot? 


Én  részemről  csak  el  nem  feledem, 
Legyen  bár  Matuzsálem-életem. 

Nos  hát  te  jól  vagy,  háP  istennek!  Én? 

Mint  gazdag  városban  szegény  legény. 

Másfél  hete,  hogy  őket  elhagyám, 

Kiknél  valék,  apám  és  jó  anyám. 

Apám  kibékült;  volt  is  rája  ok: 

Hiszen  színész  már  többé  nem  vagyok. 

Orűl  ő  —  de  olyasmit  érzek  én, 

Mint  a  paradicsomnak  küszöbén 

Almát-evett  ősünk  érezhetett, 

Midőn  belőle  kikergettetett. 

Ott  éltem  volna  én  a  színpadon 

Kín  és  gyönyör  közt . . .  hírben . . .  szabadon , 

Dicső  álom  volt.  Volt!  Már  elmula. 

Boruljon  rá  felejtés  fátyola. 

Mint  mondám,  itt  vagyok  másfél  hete, 

Másod  magammal  jöttem  én  ide. 

Tudod,  ki  az,  ki  Pestre  elkísért? 

A  bú  —  egy  szép  kis  szőke  gyermekért. 

Szegényke!  titkolá,  hogy  értem  ég. 

Midőn  búcsúzni  hozzá  elmének, 

Oly  szomorúan  pillantott  felém: 

S  ösztönszerűleg  én  megölelem. 

És  csókot  érzék,  forrót,  ajkamon. 

És  könnyet  érzék,  forrót,  arczomon. 

Én  nem  tudám,  hogy  őtet  szeretem, 

De  a  midőn  megindult  szekerem, 

S  elgondolám,  hogy  végkép  elhagyom: 

El  kezde  fájni  a  szivem  nagyon. 

Mi  egymáséi  soha  nem  leszünk, 

Egymást  feledni  lesz  talán  eszünk. 

Egyébiránt  időm  honn  jól  telek. 
Vers,  pajtikám,  hó!  vers  termett  elég. 
Nem  vagyok  én  verseknek  szűkiben, 
Bár  pénzem  jőne  olyan  könnyeden. 
A  pénz,  a  pénz!  ez  ám  a  bökkenő. 
Ez  életünkben  a  szekérkenő. 
Nélküle  a  kerék  lassan  forog, 
S  forgása  közben  szörnyen  nyikorog. 
Azonban  érte  nem  töröm  magam; 
Jelenleg  is  —  a  mennyi,  annyi  —  van. 
Naponként  jön,  miből  eszem  s  iszom; 
A  holnapról  én  nem  gondolkozom, 
S  ha  a  jövőbe  vetem  is  szemem: 
Vagyon  dolgában  bizonyára  nem; 
Azt  kérdezem  magamban  legfölebb: 
Mikor  mulathatok  megint  veled  ? 
Veled  s  a  többiekkel,  a  kiket, 
Mint  téged,  oly  őszintén  szeretek. 

fi  vagytok  nékem  minden  örömem; 
Emlékezetben  legyetek  velem, 
Mig  a  boldogság  szép  órája  üt: 
Hol  ismét  áldomásozunk  együtt  1 

(Pest.) 


Nem  ver  meg  engem  az  isten . . 

Nem  ver  meg  engem  az  isten, 
Hogy  szeretőt  mást  kerestem. 
Te  hagytál  el,  nem  én  téged; 
Délibáb  volt  a  hűséged. 

Iskolába  nem  járattak. 
Olvasni  nem  tanítottak, 
De  szemedből  kiolvastam, 
Hogy  szivedben  bánat  vagyon. 

Mért  búsulsz  ?  tán  megbántad  már, 
Hogy  engemet  megbántottál? 
Sohse  búsulj!  úgy  is  késő; 
A  mi  elmúlt,  vissza  nem  jő. 

Találtam  már  mást  magamnak, 
Találj  te  is  mást  magadnak; 
Éljed  világodat  vele, 
Áldjon  meg  az  isten  vele. 

(Debreczen.) 


Deákpályám. 

Diligenter  frequentáltam 
Iskoláim  egykoron, 
Secundába  ponált  még  is 
Sok  szamár  professorom. 

A  poézisból  is  ebbe 

Estem  inter  alia; 

Absurdum  pedig,  de  nagy,  hogy 

Ennek  kelljen  állnia. 

El  sem  obliviscálnak,  mert 
Ha  occasióm  akadt: 
Kutyáliter  infestáltam 
E  jó  dominusokat. 

Egynek  pláne ...  no  de  minthogy 

Szerelemhistória, 

Talán  jobb  lesz  in  aeternum 

Sub  rosa  maradnia. 


Csak  denique  mi  közöttünk 
Sine  fine  folyt  a  per, 
S  consilium  abeundi 
Lett  a  vége  breviter. 

Ergo  mentem  és  vagáltam 
A  hazában  szanaszét; 
Verte  tandem  a  bal  czombom 
Kard  . . .  azaz  hogy  panganét. 

(Duna-Vecse.) 

Sírom. 

Hogyha  én  majd  meghalok, 
Nem  leszen  kő  síromon; 
Egy  kis  fej  fa  lesz  a  jel, 
A  hová  teszik  porom. 

De  ha  megkövül  a  kín, 
Mely  most  elhat  lelkemig: 
Alacsony  sírom  fölött 
Pyramíd  emelkedik. 

(Duna-Vecse.) 

Poharamhoz. 

Különben  én  becsüllek,  oh  pohár! 
Csak  egy  van  benned,  a  mit  restelek; 
Azt  restelem  csak  benned,  oh  pohár! 
Hogy  olyan  könnyen  kihörpentelek. 

Ha  én  te  néked  volnék,  oh  pohár! 
Ki  nem  fogynék  a  borból  sohasem; 
Aztán,  ha  nékem  volnál,  oh  pohár! 
Innál  belőlem  véges-végtelen. 

(Duna-Vecse.) 

Színbírálat. 

Hogy  játszottak?  ne  is  kérdezzétek! 
Vétek  volt  ma  őket  nézni,  vétek. 
Ily  kontárkodás  mégis  gyalázat; 
Csaknem  megszalasztották  a  házat. 
Semmi  tűz  egyben  sem,  semmi  lélek! 
Mint  fajankók,  úgy  álltak  s  beszéltek. 
A  darab  is  rósz,  silány  végképen, 
Untató  a  legnagyobb  mértékben. 
Ásítottam,  hányat  és  minőket! 
S  oly  sötét  volt,  tán  világ  sem  égett. 

(Hol  maradhatott  az  a  kis  lyány  ?  hol  ? 
Üres  volt,  a  melybe  jár,  a  páholy.) 

(Pest.) 

Gazdálkodási  nézeteim. 

Jertek  barátim,  van  egy-két  forintom, 
Hágjunk  nyakára,  a   réz-angyalát! 
Mit  a  jövendő!  arra  semmi  gondom; 
A  jó  isten  majd  eztán  is  csak  ád. 
Azért  szerezzem  a  pénzt,  hogy  legyen  ? 
Azért  szerzem,  hogy  eligyam  s  egyem. 

Mert  oh  barátim,  a  terített  asztal 

Dicsőbb,  mint  Ádám-Éva  édene; 

Ez  a  mi  búban  engemet  vigasztal, 

Ennél  virít  a  lét  kietlené. 

Szerzem  tehát  a  pénzt,  nem  hogy  legyen, 

Hanem  azért,  hogy  eligyam  s  egyem. 

Emberségemre!  nincs  szánandóbb  pára, 
Mint  kit  fukarság  nyavalyája  bánt; 
Halmozva  kincset  kincse  halmazára. 
Küzd,  fárad,  izzad,  s  él  koldus   gyanánt. 
Nekem  nem  kell  a  pénz,  csak  hogy  legyen . 
Megszerzem  én,  hogy  eligyam  s  egyem. 

Azt  mondják  e  rend  érdemes  vitézi: 
Ki  nem  zsugorgat,  mig  nyújt  a  jelen. 
A  múltat  könnyen  búslakodva  nézi 
Öreg  korának  szűk  időiben. 
S  én  még  sem  szerzem  a  pénzt,  hogy  legyen : 
Csupán  azért,  hogy  eligyam  s  egyem. 

Megnyugtat  egykor,  tán  ha  semmim  sem 
Hogy  a  meddig  volt,  jól  éltem  vele;     [lesz, 
De  most  ha  mennék  éhen  őseimhez, 
Nem  lenne  sírom  nyugalom  helye. 
Ebből  indulva,  nem  hogy  meglegyen, 
De  szerzek  pénzt,  hogy  eligyam  s  egyem. 

Menjünk  tehát,  és  e  néhány  forinton 
Élvezzük  a  jót,  mennyiben  lehet; 
Meg  sem  jövünk,  szent  Jóllakásra  mondom, 
Mig  egy  rósz  pótra  nyomja  zsebemet   — 
Mert  nem  szerzem  én  e  pénzt,  hogy  legyen : 
Azért  szerzem,  hogy  eligyam  s  egyem, 

(Duna-Vecse.) 


Vizet  iszom. 

Figyeljetek  reám. 
És  oh  bámuljatok! 
Mert  nem  mindennapi, 
A  mit  most  hallotok. 
E  dolgon  magam  is 


Nagyon  csodálkozom, 
De  még  is  szent  igaz; 
Nem  bort . . .  vizet  iszom, 
Vizet  bizon. 

A  szőlőket  tavaly 
Elverte  tán  a  jég? 
Vagy  a  dér  csipte  meg 
S  bor  nem  termett  elég  ? 
Nem  volt  se  jég  se  dér. 
Bor  terme  gazdagon, 
De  mindazáltal  én 
Nem  bort . . .  vizet  iszom, 
Vizet  bizon. 

Vagy  tán  azt  véhtek: 

Hogy  szomjas  nem  vagyok  ? 

Dehogy  nem!   szomjaim 

Krisztustalan  nagyok. 

S  kizárólag  pedig 

A  borra   szomjazom, 

De  mindazáltal  én 

Nem  bort . . .  vizet  iszom, 

Vizet  bizon. 

Hogy  rajta  senki  ne 
Csigázza  az  eszét, 
Megfejtem  röviden 
E  találós  mesét: 
Én  a  bort  rendesen 
Kocsmából  hozatom. 
Most  pénzem  nincs  —  vÍ70t, 
S  nem  bort,  azért  iszom, 
Azért  bizon! 

(Pest.) 


István  öcsémhez. 

Hát  hogymint  vagytok  otthonn,  Pistikám  ? 
Gondoltok-e  ugy  néha-néha  rám  ? 
Mondjátok-e,  ha  estebéd  után 
Beszélgetésiek  meghitt  és  vidám. 
Mondjátok-e  az  est  óráinál: 
Hát  a  mi  Sándorunk  most  mit  csinál  ? 
És  máskülönben  hogy  van  dolgotok  ? 
Tudom,  sokat  kell  fáradoznotok. 
Örök  törődés  naptok,  éjetek, 
Csak  hogy  szükecskén  niegélhessetek. 
Szegény  atyánk!  ha  ő  ugy  nem  bizik 
Az  emberekben:  jégre  nem  viszik. 

Mert  6  becsületes  lelkű,  igaz: 
Azt  gondola,  hogy  minden  ember  az. 
És  e  hitének  áldozatja  lett, 
Elveszte  mindent,  a  mit  keresett. 
Szorgalmas  élte  verítékinek 
Gyümölcseit  most  más  emészti  meg. 
Mért  nem  szeret  ugy  engem  istenem  ? 
Hogy  volna  mód,  sorsán  enyhítenem. 
Agg  napjait  a  fáradástul  én 
Mily  édes-örömest  felmenteném. 
Ez  fáj  nekem  csak,  nyúgott  éltemet 
Most  egyedül  ez  keseríti  meg. 
Tégy  érte,  a  mit  tenni  bír  erőd; 
Légy  jó  fiú,  és  gyámolítsad  őt. 
Vedd  vállaidra  félig  terheit, 
S  meglásd,  öcsém,  az  isten  megsegít. 
S  anyánkat,  ezt  az  édes  jó  anyát, 
Oh  Pistikám,  szeresd,  tiszteld,  imádd! 
Mi    ő  nekünk?  azt  el  nem  mondhatom; 
Mert  nincs  rá  szó,  nincsen  rá  fogalom; 
De  megmutatná  a  nagy  veszteség: 
Ha  elszólítná  tőlünk  őt  az  ég  .  .  . 


E  néhány  sorral  érd  be  most,  öcsém, 
Én  a  vidámság  hangját  keresem, 
És  akaratlan  ilyen  fekete 
Lett  gondolatjaimnak  menete; 
S  ha  még  tovább  fonnám  e  fonalat. 
Szivem  repedne  a  nagy  kín  alatt. 
Más  levelem  majd  több  lesz  és  vidám, 
Isten  megáldjon,  édes  Pistikám! 

(Pest.) 


Carmen  lugubre. 

Meghalt ...  ki  ?  .  .  .  azt  mit  kérditek' 
Hisz  a  név  ugy  sem  teszi  meg; 
Hazánknak  ...  oh  nem!  a  világnak 
Egy  ritka,  példás  férfia, 
Kinek  szent  fogadása  tartá: 
Vizet  soha  nem  innia. 


Ö  most  békével  alhatik 

Sírjában  Ítéletnapig; 

Mert  ama  boldog  Öntudattal 

Dugá  fejét  a  föld  alá: 

Hogy  a  vizet  ugyan  használta 

(Mosdásra),  de  meg  nem  ivá. 

Petőfi  költeményei, 


Nagyon  szűken  termett  tavaly 
A  bornemű  dicső  ital. 
És  ez  lett  megölő  betűje 
A  szilárd  lelkű  férfinak: 
Szomjan  halt,  a  hogy  pinczéjéből 
Minden  borok  kifogytanak. 

És  engem,  nem  tagadhatom, 
Kínos  sejtésnek  terhe  nyom. 
Ha  jövendőben  következnek 
Borban  szűkölködő  napok: 
Miként  e  sírba  dőlt  nagy  férfi, 
Még  magam  is  ugy  járhatok. 

(Pest.) 


Hattyúdalféle. 

Bizony,  bizony  csehül  vagyunk! 
Mellem  szorul,  majd  megfúlok, 
S  szivem  táján  valami  rág  .  .  . 
Belőled  én,  árnyékvilág, 
Aligha  el  nem  patkolok. 

Hányszor  kívántam  a  halált! 
És  most,  midőn  már  közeleg, 
Midőn  félig  rám  lehelé: 
Olyanformán  vagyok  vele, 
Mint  a  mesében  az  öreg. 

Hiába!  bármi  a  halál, 

Az  élet  nála  többet  ér. 

Van  ottan  béke  —  semmi  más; 

Van  itten  bú  —  de  vígadás 

Kéjében  is  pezsg  ám  a  vér. 

S  én  már  maholnap  elhagyok 
Örömeket,  fájdalmakat. 
Most  gomblyukamban  a  virág, 
S  ha  újra  zöldül  a  világ: 
Talán  sírom  halmán  fakad. 

S  ti  majd,  ti  jó  fiúk,  kiket 
Hozzám  barátság  láncza  köt, 
Kikkel  most  annyi  éjszakát 
Fölségesen  virasztok  át: 
Gyászoltok  a  halott  fölött. 

De  én  azt  mondom,  társaim. 
Hogy  engem  ne  gyászoljatok; 
Természetünktől  az  elüt  — 
Mert  tudjátok,  velem  együtt, 
Ti  mind  víg  ficzkók  voltatok. 

Jertek  ki  hozzám  legfölebb, 
S  ha  állótok  sirom  körűi: 
Vigan  hangoztassátok  itt 
Holt  czimborátok  dalait 
A  múlt  idők  emlékéül! 

(Duna-Vecse.) 


Hirös  város  az  aafődön  Kecskemét . . . 

(Tisza-Duna  közti  tájbeszéd  szerint.) 

Hírős  város  az  aafödőn  Kecskemét, 
Ott  születtem,  annak  öszőm  kőnyerét. 
A  búzáját  magyar  embőr  vetötte, 
Kakastéjjee  szép  mőnyecske  sütötte. 

Nincs  én  nékőm  mestőrségőm,  nem  is  kő, 
Van  azé  jó  keresetöm,  jobb  se  kő, 
Vót  is,  van  is,  lösz  is,  hiszöm  istenöm, 
Míg  utast  lát  a  pusztába  két  szömöm. 

Omáspej  a  nyergös  lovam,  nem  vöttem, 
Szögény  legény  szép  szörivee  szőröztem. 
Csillagos  a  feje,  kese  a  lába  — 
Mögeresztöm,  a  szél  sem  ér  nyomába. 

Ezön  járok,  mint  kiskiráj,  kényösen, 
Borjúszájas  ingom  lobog  szélösen, 
Süvegöm  a  jobb  szőmömön  viselőm, 
Mindön  embőr  előtt  mög  sem  emelőm. 

Be-benézök  a  bugaczi  csárdába, 
Öszőm,  iszom  kedvem  szörint  rovásra; 
Ölégségös  hitelöm  van  ott  nékőm, 
Mögfizetök,  böcsületőm  nem  sértőm. 

A  vármőgye  embőreit  pej  lovam 
Csak  ojan  jól  mőgősmeri,  mint  magam. 
Ha  érköznek,  nagyot  nyerít  —  rá  termők; 
S  ha  rajt  vagyok,  gyühetnek  má  ő  keeniök! 

(Debreczen.) 


Az  én  feleségem  torka 
Valóságos  pergő  rokka; 
Hejh  az  én  jó  feleségem 
Pörpatvart  fon  azon  nékem. 

Zúg,  ha  őröl,  zúg  a  malom  . .  . 
Csak  hadd  zúgjon,  locsolgatom; 
Zúgjon,  zúgjon  —  ne  halljam  meg, 
Hogy  kincsem  rokkája  pereg. 

(Duna-Vecse.) 


De  már  nem  tudom,  mit  csináljak ... 

De  már  nem  tudom,  mit  csináljak? 
Meginnám  borát  az  országnak. 
S  mentül  több  az,  a  mit  megiszom, 
Annál  iszonyúbban  szomjazom. 

Mért  nem  tesz  az  isten  most  csodát  ? 
Változtatná  borrá  a  Tiszát, 
Hadd  lehetnék  én  meg  a  Duna: 
Hogy  a  Tisza  belém  omlana! 

(Tokaj.) 


Te  szivemnek  szép  gyönyörűsége... 

Te  szivemnek  szép  gyönyörűsége, 
Mért  van  szivednek  kőkeménysége  ? 
Csakugyan  meg  akarsz, 
Meg  akarsz  ölni  hát  ? 
Vagy  mért  nem  enyhíted 
Szeretőd  fájdalmát  ? 

Szeretőd  vagyok  én,  hű  szeretőd, 
Elmondhatom  isten,  ember  előtt; 
De  azt  is  mondhatom, 
Hogy  ez  a  világ  nagy, 
S  a  világon  te  a 
Legkegyetlenebb  vagy, 

(Duna-Vecse.) 


Az  én  torkom  áUó  malom  . , . 

Az  én  torkom  álló  malom; 
Ugy  őröl,  ha  meglocsolom. 
Árva  szívem  a  molnárja, 
Bánatot   hord  garatjára. 


Mondom,  ne  ingerkedjetek  velem, 

Mondom,  ne  ingerkedjetek  velem! 
Nem  ismeritek  a  természetem. 
Ha  föltámad  haragom  szélvésze, 
Nem  marad  el  fejek  beverése. 

Jó  a  tréfa,  jó  a  maga  helyén, 
De  boszant,  ha  a  mértéken  túlmén, 
S  ki  megboszant,  legyen  az  akárki, 
Megtanítom  keztyűbe'  dudálni. 

De  te,  kis  lyány,  mit  huzódol  tőlem  ? 
Hiszen  ezt  én  nem  neked  beszélem; 
Gyere  mellém,  eszem  a  szépséged, 
A  világért  sem  bántalak  téged! 

(Pest.) 


Meredek  a  pinczegádor  . . . 

Meredek  a  pinczegádor, 
Nehéz  teher  az  a  mámor: 
Haza  felé  mendegéltem. 
Terhem  alatt  összedőltem  — 
Összedőltem ! 

Elnyúltam  a  föld  színére, 
Megeredt  az  orrom  vére. 
Ha  ott  tégla  nem  lett  volna: 
Orrom  vére  nem  folyt  volna  - 
Nem  folyt  volna! 

Newi  járnék  én  a  pinczébe 
Jó  időbe',  rósz  időbe'  .  .  . 
De  tehetek  is  én  arról. 
Hogy  oly  igen  jó  az  a  bor  — 
Jó  az  a  bor! 

(Duna-Vecse.) 


Kis  menyecske,  szép  kis  menyecske. 

Kis  menyecske,  szép  kis  menyecske! 
Hejh,  miért  vagy  te  már  menyecske? 
Ha  te  még  nem  volnál  menyecske: 
Nem  volnék  én  kétségbe  esve. 

Nem  választottál  meg  uradnak, 
Mert  nem  vagyok  se  szép  se  gazdag. 
Van  most  urad,  módos,  takaros  — 
Módos,  takaros,  de  haragos. 

Nem  tudom,  szereted-e  őtet  ? 
De  tudom,  nem  szeret  ő  téged. 
Nem  csak  hogy  szerelmet  nem  ismer, 
Szegény  menyecske,  még  meg  is  ver. 


Ha  megunod  ezt  az  életet, 
Tedd  a  kezembe  a  kezedet, 
Menjünk  ki  a  Duna  partjára, 
Ugorjunk  együtt  a  Dunába! 

(Pest.) 


Hejh  Biingözsdi  Bandi . . . 

Hejh  Büngözsdi  Bandi,  istentelen  zsivány! 
Mért  sikkasztottad  el  az  én  jó  paripám? 
Te  bitangolsz  mostan  drága  szép  lovamon  — 
Hóhér  kössön  hurkot  átkozott  nyakadon! 

Hejh  Büngözsdi  Bandi,  istentelen  zsivány! 
Mért  csábítottad  el  az  én  kedves  babám  ? 
Te  öleled  most  szép  szeretőm  valahol  — 
Fűljön  rósz  lelkeddel  a  mélységes  pokol! 

De  mi  haszna  van  az  átkozódásoknak  .  .  . 
Imádkozzál,  Bandi,  hogy  meg  ne  kapjalak; 
Mert  ha  megkaphatlak   —   mennykő   üssön 
Megemlegeted  a  magyarok  istenét,  [beléd!— 

(Pest.) 


Ezrivel  terem  a  fán  a  megy  . 

Ezrivel  terem  a  fán  a 

Megy  .  .  . 

Feleségem  van  nekem  csak 

Egy; 

De  mikor  még  ez  az  egy  is 

Sok! 

Előbb-utóbb  sírba  vinni 

Fog. 

Furcsa  isten  teremtése 

Ö! 

Reszketek,  ha  közelembe 

Jő. 

Megteszek  mindent,  a  mit  csak 

Kér, 

Még  is  mindig  dorgálás  a 

Bér. 

Már  ilyesmit  is  gondoltam 

Én: 

Megverem  .  .  .  bírok  vele,  hisz 

Vén. 

De  mikor  a  szemem  közé 

Néz: 

Minden  bátorságom  oda 

Vész. 

Három  ízben  volt  már  félig 

Holt; 

Jaj  istenem!  be  jó  kedvem 

Volt. 

De  az  ördög  sohasem  vitte 

El; 

Oly  rósz.  hogy  az  ördögnek  sem 

Kell. 

(Pest.) 


Katona  barátomhoz. 

Ha  előttem  a  multat  kitárja 
Képzeményim  hű  panorámája: 
Katona  barátom! 
Tévelygő  szememnek 
Elfáradt  sugara 
Képeden  pihen  meg. 

Oh  ez  a  múlt!  pusztaság  vidéke, 
Mely  felett  hő,  tikkasztó  nap  ége. 
Te  a  pusztaságban 
Árnyékos  fa  voltál, 
Új  erőt  szereztem 
Enyhe  sátorodnál. 

Kedvezett  a  jó  szerencse  nékem: 

Túljövék  e  szomorú  vidéken. 

De  itt  is  nagyobb  volt 

A  bú  örömemnél: 

Mit  használt,  hogy  jöttem  ? 

Ha  te  nem  jöhettél. 

S  a  mióta  sors  parancsolatja 

Közös  utunk  ketté  ágaztatta, 

Évek  érkezének, 

Évek  távozának, 

És  még  csak  hirét  sem 

Hallhatók  egymásnak. 

El  vagyok  már  szívedben  feledve  ? 
Vagy  jutok  még  néha  tán  eszedbe? 
Vagy,  miként  emlékem 
Rajzol  egyre  téged, 
Szinte  rajzol  engem 
Nem  múló  emléked  ? 

(Duna-Vecse.) 


Ez  a  világ  a  milyen  nagy  . . , 

Ez  a  világ  a  milyen  nagy, 
Te,  galambom,  oly  kicsiny  vagy; 
De  ha  téged  bírhatnálak, 
A  világért  nem  adnálak! 

Te  vagy  a  nap,  én  az  éjjel, 
Teljes  teli  sötétséggel; 
Ha  szívünk  összeolvadna, 
Rám  be  szép  hajnal  hasadna! 

Ne  nézz  reám,  süsd  le  szemed   — 
Elégeti  a  lelkemet! 
De  hisz  úgy  sem  szeretsz  engem. 
Égjen  el  hát  árva  lelkem! 

(Pest.) 


Kedves  vendégek. 

Oh,  ez  az  ostoba  falusi  nép! 
írják,  hogy  majd  feljőnek  Pestre.  Szép,. 
S  meglátogatnak.  Még  szebb.  Jőjetek. 
Hanem  meg  is  szököm  előletek. 

Pompás  mulatság  lenne.  Képzelem. 
Bejárnák  Tolnát,  Baranyát  velem. 
Vezetném  őket,  mint  nyájt  a  szamár. 
Jaj,  ha  tudnák,  mint  várom  őket  már. 

Jeles  család  is.  Annyit  mondhatok. 

Körében  borzasztóan  mulatok. 

A  táti,  ez  derék  legény.  Derék. 

Az  embert  mostan  is  magázza  még. 

S  mily  érdekes  hallgatni,  hogyha  szól 

Trágyárul,  béresekről,  gyapjúról. 

És  kérdi  tőlem :  hogy  kel  most  a  zab  r  .  . 

A  búza  ?  . .  .  árpa  ?  .  . .  széna  ?  . . .  krumpli  ? 

Költői  dolog  mindenek  felett,  [bab '? 

Csak  ugy  hízik  tőlök  a  képzelet. 

A  mami,  ez  már  művelt  egy  személy. 

Még  az  irodalomról  is  beszél. 

Könyvtára  van  szobája  ablakán. 

A  könyvtár  dísze  Szigvárt,  Kártigám, 

És  a  kisasszony,  oh  be  kellemes. 

Mint  a  sült  rák,  olyan  szemérmetes. 

Mindig  pírul.  S  mi  bájjal  társalog. 

»Igen«  s  >nem«  nála  az  egész  dolog. 

Vigan  vagyunk.  Valóban.  Ha  ezek 
Meglátogatnak,  majd  lesz  élvezet. 

(Pest.) 

Ambrus  gazda. 


erre  oly  nagy  széllel,  Ambrus  gazda? 

»A  kocsmába,  ilyen-olyan  adta! 

Megharagított  a  feleségem. 

Haragom  most  borral  szelídítem. 

S  azzal  járt  csak  jól  e  nyelves  asszony, 

Hogy  tovább  is  nem  maradtam  otthonn; 

Mert  ha  még  soká  darál  előttem, 

Nem  hiszem,  hogy  nyelvét  ki  nem  tépem.* 

*  *  * 


Hah,  rósz  asszony  roszabb  szolgálója  I 
Ambrus  gazdáról  e  pletykát  szórja: 
Otthonn  ülne  ő,  de  felesége 
Kivetette  őt  a  ház  elébe. 

II. 

Ambrus  gazda  hősleg  iddogála, 
Mig  a  bakter  tízet  nem  kiálta. 
Ekkor  fölkelt,  és  haza  kotródolt, 
S  tudja  isten,  most  miként  pusztít  ott. 
Á,  de  íme,  újra  visszatére  — 
Ambrus  gazda,  mi  jutott  eszébe  ? 
»Hát  lármázni  kezde  feleségem; 
S  lármázott,  mig  végig  nem  keféltem. 
Ekkor  hátat  forditék  a  háznak. 
Reggelig  most  otthonn  nem  is  látnak. « 
*  *  * 

Gaz  szolgáló !  csak  nem  nyugszik  nyelve. 
Másnap  meg  már  e  hírt  terjesztgette: 
Ambrus  gazda  honn  volt,  s  visszatére, 
Mert  nem  ereszté  be  felesége. 

(Pest.) 


Boldog  pestiek. 

Hiába  is  dicséritek 

A  szép  természetet! 

Az  tart  legföljebb  veletek, 

Ki  rósz  gombát  evett. 

Szegény,  szegény  falusiak 

S  kisvárosbéliek! 

Mi  élünk  csak  valódilag, 

Mi  boldog  pestiek! 

Lakásunk  fényes  palota; 
Mindent  találni  benn. 
Mit  a  mesterség  adhata, 
Hogy  légyen  kényelem. 
Selyem,  rugalmas  pamlagunk 
Lágy  hintaként  remeg; 
Egész  török  basák  vagyunk 
Mi  boldog  pestiek! 

És  minden  nap  véghez  viszünk 

Nagy  epicuri  tort. 

Hol  étket  és  italt  nekünk 

Sok  czifra  szolga  hord; 

Míg  a  zenének  hangjai 

Vígan  fölzengenek. 

Lelkünk  elandalítani.  — 

Mi  boldog  pestiek! 

Hát  a  színház  ?  a  táncztercm 
És  több  efféle  hely? 
Kapunk  alatt  hintó  terem, 
S  mint  a  villám  visz  el. 


így  múlik  éjünk  és  napunk. 
Nincs  híja  semminek, 
Míg  végre  csődöt  nem  kapunk 
Mi  boldog  pestiek! 

(Pest.) 

Búcsú  a  szinészettöL 

Adom  tudtára  mindazoknak, 
Kiket  tán  sorsom  érdekel, 
Hogy  tiszta  lálkörét  j övömnek 
Sötét,  nehéz  köd  lepte  el. 
Eddig  Thalia  papja  voltam, 
Most  szerkesztő-segéd  leszek. 
Isten  veled,  regényes  élet! 
Kalandok,  isten  veletek! 

Szép  élet  a  színészi  élet. 
Ki  megpróbálta,  tudja  jól. 
Bár  ellene  a  balítélet 
Vak  órjásának  nyelve  szól. 
Hogy  én  lelépek  a  színpadról, 
Szívem  nagyon,  nagyon  beteg  —  . 
Isten  veled,  regényes  élet! 
Kalandok,  isten  veletek! 

Igaz,  hogy  ottan  a  rózsának 
Sokkal  nagyobb  tövise  van, 
De  oly  rózsákat,  mint  ott  nőnek, 
Máshol  keresni  hasztalan. 
Mindezt  szivemben  igazolják 
Két  évi  emlékezetek. 
Isten  veled,  regényes  élet! 
Kalandok,  isten  veletek! 

Mert  nem  lesz  már  nekem  kalandom ; 
Pedig  e  nélkül  a  világ 
Előttem  untató,  kietlen, 
Egyalakú,  nagy  pusztaság. 
Ki  egy  országon  átfuték,  most 
Egy  kis  szobában  ülhetek  — 
Isten  veled,  regényes  élet ! 
Kalandok,  isten  veletek! 

De  sorsom  egykor  még  ezt  mondja. 
Ha  majd  rám  megbékülve  néz: 
» Eredj,  a  honnan  számüzélek. 
Légy  a  mi  voltál,  légy  színész!* 
Hát  addig  is,  mig  újra  elzárt 
Mennyországomba  léphetek; 
Isten  veled,  regényes  élet! 
Kalandok,  isten  veletek! 

(Pest.) 

Az     alföld. 


Mit  nekem  te  zordon  Kárpátoknak 
Fenyvesekkel  vadregényes  tája! 
Tán  csodállak,  ámde  nem  szeretlek, 
S  képzetem  hegyvölgyedet  nem  járja. 

Lenn  az  alföld  tengersík  vidékin 
Ott  vagyok  honn,  ott  az  én  világom; 
Börtönéből  szabadult  sas  lelkem, 
Ha  a  rónák  végtelenjét  látom. 

Felröpűlök  ekkor  gondolatban 
Túl  a  földön  felhők  közelébe, 
S  mosolyogva  néz  rám  a  Dunától 
A  Tiszáig  nyúló  róna  képe. 

Délibábos  ég  alatt  kolompol 
Kis-Kunságnak  száz  kövér  gulyája; 
Deleléskor  hosszú  gémű  kútnál 
Széles  vályú  kettős  ága  várja. 

> 
Méneseknek  nyargaló  futása 
Zúg  a  szélben,  körmeik  dobognak, 
S  a  csikósok  kurjantása  hallik 
S  pattogása  hangos  ostoroknak. 


A  tanyáknál  szellők  lágy  ölében 
Ringatózik  a  kalászos  búza, 
S  a  smaragdnak  eleven  színével 
A  környéket  vígan  koszorúzza. 

Ide  járnak  szomszéd  nádasokból 
A  vadludak  esti  szürkületben, 
És  ijedve  kelnek  légi  útra, 
Hogyha  a  nád  a  széltől  meglebben. 

A  tanyákon  túl  a  puszta  mélyén 
Áll  magányos,  dőlt  kémény ü   csárda; 
Látogatják  a  szomjas  betyárok, 
Kecskemétre  menvén  a  vásárra. 

A  csárdánál  törpe  nyárfaerdő 
Sárgul  a  király  dinnyés  homokban; 
Oda  fészkel  a  visító  vércse, 
Gyermekektől  nem  háborgatottan. 

Ott  tenyészik  a  bús  árvalyányhaj 
S  kék  virága  a  szamárkenyérnek; 
Hűs  tövihez  déli  nap  hevében 
Megpihenni  tarka  gyíkok  térnek. 


168 


Messze,  hol  az  ég  a  földet  éri, 
A  homályból  kék  gyümölcsfák  orma 
Néz,  s  megettök,  mint  halvány  ködoszlop, 
Egy-egy  város  templomának  tornya.  — 

Szép  vagy  alföld,  legalább  nekem  szép! 
Itt  ringatták  bölcsőm,  itt  születtem. 
Itt  boruljon  rám  a  szemfödél,  itt 
Domborodjék  a  sír  is  fölöttem. 

(Pest.) 


.  .  .  Ah,  szép  idők!  ti  elmulatok 
És  mindörökre  tán, 
Már  nem  terem  számomra  többé 
Sem  sonka,  sem  leány, 

(Pest.) 


Első  szerelmem. 

Virány  a  múlt,  szorgalmatos  méh 
A  hű  emlékezet; 

Meghozza  méz  gyanánt  szivembe 
Első  szerelmemet. 

Csak  hozza  is!  mert  az  nekem  hajh 
Mindig  mi  jól  esek; 
Hiszen  e  prózai  világban 
Nincs  más  költőiség. 

Mint  iskolás  fiú,  gazdámnak 
Lyányát  szerettem  én, 
S  boldog  valék,  mert  a  lyány  kától 
Viszont  szerettetem. 

Mint  szeretett  ő!  az  ebédnél 
Tálalni  ő  szokott. 
S  mindenkor  én  elembe  tette 
A  legjobb  falatot. 

És  uzsonnára  kaptam  tőle 
Sonkát  s  más  egyebet, 
Mit  szép  szerével  a  kamrából 
Kihozni  lehetett. 

Ha  jött  az  este,  s  holdvilág  volt: 
A  kertbe  illanánk, 
És  ott  a  kertben,  ottan  várt  csak 
Az  üdvek  üdve  ránk! 

Csend  volt;  méláza  a  természet 
Nagy  ünnepélyesen, 
Csak  a  békák  kuruttyolának 
A  szomszéd  réteken. 

Mi  e  regényes  helyezetben 
Érzelgénk  boldogan; 
Mondók,  hogy:  ejnye,  hogy  süt  a  hold, 
Be  szép  egy  este  van! 


A  régi  jó  Gvadányi. 

Kegyelmednek  már  rég  pihen  a  pennája. 
Kegyelmednek  régen  megnyílt  a  sír  szája, 
Hol  békességgel  a  föltámadást  várja, 
De  még  most  is  kedves  nekem  a  munkája. 

Nincs  abban  sok  ezifra  poétái  szépség, 
De  vagyon  annál  több  igaz  magyar  épség, 
S  nagy  mértékben  áztat  bélyegzi  elmésség. 
Azért  is  olvasni  lelki  gyönyörűség. 

Sok  számos  poéta  vagyon  mostanában, 
Fogyasztják  a  tintát  nagy  Magyarországban 
Sokan,  de  nem  írnak  úgy,  mint  hajdanában 
A  kegyelmetek  jó  régi  világában. 

Ember  azt  sem  tudja,  hol  tanultak  nyelvet  ? 
Beszedjek,  nem  tudni,  magyar-e  vagy  német  ? 
Magyar  constructio  végkép  elenyészett, 
S  nagy  szomorúsággal  lehet  nézni  eztet. 

Szomorú  dolog  ez  s  valóságos  csúfság; 
Gyötri  leikeiket  gyalázatos  hívság, 
Hívságtól  üldözve  a  calamust  fogják, 
S  édes  anyánk  nyelvét  szörnyen  megrongálják. 

Illendőképen  a  ki  nem  tud  beszélni 
És  fundamentomos  magyarsággal  élni, 
Ki  kellene  minden  olyant  küszöbölni. 
Nem  kellene  hagyni  magyar  nyelvet  ölni. 

Ha  kegyelmed  mostan  sírból  föltámadna, 
S  ilyen  magyarságot  könyvekből  olvasna: 
Élni.  jól  tudom,  hogy  nem  igen  kívánna, 
De  halottaihoz  újra  visszaszállna. 

Nyugodjék  kegyelmed  csendes  békességgel! 
Appetitusomat  ha  korcs  magyarok  el- 
Rontják:  mulatok  a  kegyelmed  könyvével. 
Könyvének  igazi  magyar  beszédjével. 

(Pest.) 

nap  lement. 
Eljött  a  csend. 
Szellőüzött 
Felhők  között 
Merengve  jár 
A  holdsugár, 
Mint  rom  felett 
A  képzelet. 
A  városi 
Nem  élvezi; 
Falun  keresd: 
Mi  szép  az  est. 
Utczára  mén 
Leány,  legény, 


S  dalolni  kezd; 
Hallván  a  neszt, 
Dalol  vele 
A  fülmile 
Lágy  éneket 
A  lomb  megett. 
A  kert  alól 
Furulya  szól; 
A  pásztor  ott 
TíJzet  rakott; 
S  mig  elterül 
A  tűz  körűi, 
S  megszólal  a 
Bús  furulya: 


—     170     -^ 


Ókre  lova 
Jár  tétova, 
És  harmatos 
Fiivet  tapos. 
Akközben  a 
Kert  ajtaja 
Halkan  kinyíl: 
Miként  a  nyíl 
Oda  suhan 
Vig-boldogan 

(Pest.) 


A  pásztor,  és 
Van  ölelés, 
Van  csókolás  — 
Ki  volna  más, 
Ki  eljőve  ? 
Mint  szép  hivc. 
Mulassatok, 
Ti  boldogok!  .  .  . 
Mért  köztetek 
Nem  lehetek? 


Szobámban. 

Esős  idő  van;  szürke  a  menny, 
Mint  a  bakancsos-köpenyeg. 
Arról  szó  sincs,  hogy  kiderüljön, 
Sétálni  hát  már  nem  megyek. 

Mit  kéne  tennem  ?  feleséget 
A  jó  isten  még  nem  adott; 
Ha  feleségem  volna:  véle 
Majd  eltréfálnám  a  napot. 


A  csavargó. 

Önkénytelen  az  ember, 
Mindenre  születik, 
Mint  a  magasb  hatalmak 
Ott  fönn  elvégezik. 
Fölöttem  is  határzott 
Az  égi  végzemény: 
Csavargónak  születtem, 
Csavargó  vagyok  én. 

Betérek  Debreczenbe 
Bolond  Istók  gyanánt, 
S  tovább  megyek,  ha  ittam 
Bort  és  öleltem  lyányt. 
Ma  itten,  holnap  ottan. 
Csak  ez  az  élemény  .  . . 
Csavargónak  születtem, 
Csavargó  vagyok  én. 

Igaz,  most  a  czudar  sors, 
Rútul  bánik  velem: 
Lekötve  hivatalhoz 
Tengődöm  egy  helyen. 
De  nem  tart  ez  sokáig, 
így  biztat  a  remény; 
Mint  voltam  eddig,  újra 
Csavargó  leszek  én. 

(Pest.) 


Nem  tesz  föl  a  lyány  magában  egyebet... 

Nem  tesz  föl  a  lyány  magában  egyebet, 
Csak  hogy  téged,  csalfa  legény,  elfeled; 
Addig  feled,  addig  feled,  csak  feled, 
Mig  a  szíve  bánatában  megreped. 

(Pest.) 


Pipára  gyújtok,  s  az  esőnek 
Halk  susogását  hallgatom. 
És  végig  szállok  gondolatban 
A  messze  fekvő  multakon. 

Sokon  mentem  már  én  keresztül. 
Sok  jót  értem,  de  több  roszat, 
Snagyrésztmagamnakkellköszönnöm, 
Hogy  megvalljam  az  igazat. 

Könnyelműség,  könnyelműség!  ez 
Gyakorta  oly  lépésre  vitt. 
Melynek  később  vásott  fogakkal 
Ettem  fanyar  gyümölcseit. 

De  bátran  mondom:  más  hibám  nincs 
A  könnyelműségen  kivűl, 
S  ez  majd  a  maga  idejében 
Az  ifjúsággal  elröpül. 

Viszontagságos  életemnek 
Egy  hű,  igaz  barátja  van. 
Egyetlen  ő,  ki  nem  hagyott  el 
Balsorsom  háborúiban. 

Velem  volt  ő,  mig  a  hazában 
Bujdosva  jártam,  mint  a  vad, 
És  ittam  a  forrás  vizéből, 
S  alvám  a  szabad  ég  alatt; 

Velem  volt  ő,  mig  a  hazán  túl 
Naponta  négy  krajczár  díjért 
Hiven  fogyasztám  a  katonák 
Sületlen,  sótlan  kenyerét; 

Velem  volt  ő,  mig  a  könyűkkel 
Sózott  színészi  kenyeret 
Megpaprikázták  bosszúsággal 
Ármánykodó  gazemberek. 

Ez  egy  barátom  a  költészet. 
0  volt  mindenkor  én  velem, 
Verseltem  én  minden  bajom  közt 
A  színpadon  s  az  őrhelyen. 

Leend-e  haszna  verseimnek  ? 
Túlélik-e  majd  apjokat? 
Ragyognak-e  holdként  fölöttem, 
Ha  sírom  éje  befogad  ?  .  .  . 

De  már  derűi!  szivárvány  támad 
Amott  a  rákosi  mezőn, 
Sétára  hát!  .  .  .  csak  el  ne  csípjen 
Valamelyik  hitelezőm. 

(Pest.) 

Egy  telem  Debreczenben. 

Hejh  Debreczen, 

Ha  rád  emlékezem!  .  ,  . 

Sokat  szenvedtem  én  te  benned, 

És  mind  a  mellett 

Oly  jól  esik  nekem, 

Ha  rád  emlékezem,  — 

Pápista  nem  vagyok, 
És  még  is  voltak  böjtjeim,  pedig  nagyok. 
Jó,  hogy  az  embernek  csont  foga  van, 
Ezt  bölcsen  rendelek  az  istenek, 
Mert  hogyha  vas  lett  volna  a  fogam, 
A  rozsda  ette  volna  meg. 

Aztán  a  télnek  kellő  közepében 

Kifogya  szépen 

A  fűtőszalmám, 

S  hideg  szobában  alvám. 

Ha  fölvevém  kopott  gubám, 

Elmondhatám, 

Mint  a  czigány,  ki  a  hálóból  néze  ki: 

»Juj,  be  hideg  van  oda  ki'!< 

S  az  volt  derék, 

Ha  verselék! 

Ujjam  megdermedt  a  hidegben. 

És  ekkor  mire  vetemedtem  ? 

Hát  mit  tehettem  egyebet? 

Égő  pipám 

Szorítgatám, 

Míg  a  fagy  végre  engedett. 

Ez  Ínségben  csak  az  vígasztala, 

Hogy  ennél  már  nagyobb  Ínségem  is  vala. 

(Pest.) 


Egressy  Gáborhoz. 

Megénekellek!  ...  de  to  lészsz  oka. 
Ha  énekem  tán  szabadon  nem  szárnyal: 
Lerészegítéd  szomjas  lelkemet 
Művészetednek  édes  italával. 
Megénekellek  .  .  .  ámbár  vakmerőség 
így  fölhangolni  kis  nádsípomat. 
Legyen  mentségem,  hogy  a  milyen  gyönge 
Oly  szívbül-ömlő  tiszta  hangot  ad. 


Gyakran  nem  érti  emberét  a  kor; 
Nagyot  teremt  nagy  lelke  erejébül, 
És  ez  bukása!  népét  fölviszi 
Olyan  magasra,  honnan  az  leszédül. 
Még  jó  ha  költőt  ér  e  balszerencse, 
Az  ész  holt  fénye  egykor  föllobog, 
S  feltámadását  fogják  ünnepelni 
Világosabban  látó  századok. 

Egészen  más  a  színész  végzete. 
Lekötve  csügg  ő  egy  rövid  bilincsen  — 
Ez  a  jelen;  csak  erre  számolhat. 
Mert  a  jövőhöz  semmi  köze  nincsen. 
Ha  a  jelennek  biztos  fövényébe 
Le  nem  bocsátá  híre  horgonyát: 
Elmegy  nevével  az  idő  hajója. 
És  menni  fog  az  örökléten  át. 

Vakon  mért  tartja  a  sors  korodat, 
Hogy  meg  ne  értsen  ?  nemzetem  művésze ; 
Avvagy  —  kivéve  egy-kettőt  talán  — 
Méltányolólag,  lelkesedve  néz-e? 
Születtél  volna  boldogabb  hazában, 
Hol  érdemeknek  kedvezőbb  az  ég: 
Dicsőségednek  fényes  ragyogása 
Egy  fél  világra  elsugárzanék. 

Eljőnek  ők,  és  néznek  hidegen, 

És  tőled  egyre  csak  nagyot  kívánnak; 

Nem  értik  azt  ők,  mily  kis  száma  van 

A  sikerűlés  remek  órájának. 

A  költő  ír,  csak  hogyha  kedve  tartja, 

A  képíró,  ha  kedve  tartja,  fest  .  .  . 

És  a  színészt  befogják  az  igába, 

Habár  halállal  sújtja  őt  az  est. 

S  mit  szóljak  arról,  a  ki  ellened 
Viseltetik  rút  pártos  szenvedélylyel  ? 
Ki  koszorúd,  mit  néhányan  fonánk. 
Dühös  kezekkel  tépné  szerteszéjjel? 

Oh  mert  van  ilyen,  és  pedig  nem  egy  van; 
Hogy  is  ne  volna?  . . .  magyarok  vagyunk, 
A  párt,  a  párt  és  mindörökké  csak  párt 
Sok  század  óta  átkos  jelszavunk.  — 

S  mindekkorig  te  el  nem  csüggedél, 
A  zsibbadásnak  terhe  nem  lepett  meg, 
Hogy  ily  kevés,  ily  kétes  bére  van 
Sok  átvirasztott,  puszta  éjjelednek. 
De  nem,  jutalmad  nem  fog  elmaradni ! 
Megtisztuland  az  érzet  és  az  ész, 
És  eljövend  a  méltánylás  idője, 
Midőn  niindnyájuknak  kedvencze  lészsz. 

(Pest.) 


Éjszakáim. 

Még  ugy  csak  megjárja,  ha  az  ég 
Fellegtelen,  holdas,  tisztakék. 
Ablakomra  rá  könyökölök, 
Hosszú  szárból  sűrűn  füstölök, 
S  elmerengek  majdnem  reggelig  .  .  . 
Nekem  ebben  nagy  kedvem  telik. 
De  mikor  hold,  csillag  nem  ragyog, 
Akkor  én  végkép  oda  vagyok. 
A  tyúkokkal  el  nem  alhatom. 
Hát  galléron  csíp  az  unalom, 
S  összenyaggat  irgalmatlanul  .  .  . 
Az  időm  fut,  mint  a  sánta  nyúl. 

Véghetetlen  kínom  közepett 
Mit  tehetnék  ekkor  egyebet  ? 
A  tintába  mártom  tollamat. 
Vagy  is:  megpendítem  lantomat, 
S  kong  belőle  oly  szeráíi  dal. 
Hogy,  ki  hallja,  rögtön  szörnyet  hal. 
Én  azonban  folytatom  dalom, 
Míg  az  álom  és  az  unalom 
Egymással  fölöttem  hajba  kap, 
S  csakugyan  az  első  markosabb.  — 
Máskép  múlnak  éjeim  bezeg. 
Majd  ha  feleségre  szert  teszek. 

(Pest.) 


Elet,  halál. 

Boldog,  kinek  fejére 
Az  ég  oly  sorsot  mért, 
Hogy  bor-  s  leányért  éljen 
És  haljon  a  honért. 

(Pes..) 


Az  utánzókhoz. 

Azt  gondoljátok:  a  költés  szekér, 
Mely  ballag  széles  országutakon  ? 
Sas  a  költés;  hol  nem  járt  senki  sem, 
0  arra  indul  fennen,  szabadon. 

S  az  élhetetlen  nyomorú  csoport 
Azt  lesi  gyáván:  merre  nyílik  ut? 
S  ha  nyílik  aztán,  mint  éhes  kutya 
A  kon  ez  után,  a  kezdett  útra  fut. 

Fogj  tollat  és  írj,  hogyha  van  erőd 
Haladni,  merre  más  még  nem  haladt; 
Ha  nincs:  ragadj  ekét  vagy  kaptafát, 
S  vágd  a  földhöz  silány  dorombodat! 

(Pest.) 


Tompa  Mihályhoz. 

Hát,  fiú,  olvastam  azt  a  verset, 

A  melyet  te  én  hozzám  csináltál 

Valahol  a  bártfai  forrásnál, 

S  mondhatom,  hogy  nagy  örömet  szerzett. 

Sok  szépet  elmondtál  e  levélben, 
(Ne  véld,  hogy  hizelgéskép  beszélem,) 
De  legjobban  az  gyönyörködtetett. 
Hogy  a  bort,  öcsém,  te  is  szereted. 

Ejh,  be  derék  gyerek  vagy  te,  Miska! 
Mért  nem  ölelhetlek  össze-vissza  ?  .  .  . 
Látszik:  deák  vagy  és  kálomista, 
A  ki  a  vizet  nagy  kínnal  iszsza. 

Ember  a  lelked  is,  atyámfia! 
Imádkozzunk  a  bor  istenéhez, 
S  hagyjuk  a  világot  papolnia, 
Hogy,  ki  a  bort  szereti,  ez  és  ez. 

Haszontalan  világ  ez  a  mai; 
Egyátaljában  nem  tetszik  nékem. 
Jőjünk  csak  mi  össze !  .  .  .  fenn  az  égben 
Örömkönnyeket  sír  Csokonai. 

Egyébiránt  ne  gondold,  barátom, 
Hogy  én  valami  vad  ficzkó  vagyok, 
Mihelyest  a  bor  színét  meglátom; 
Kom  én!  csak  ugy  csendesen  vígadok. 

S  ha  bizalmas  ember  van  mellettem, 
Mosolyogva  a  bús  múlt  időket 
Elbeszélem,  hogy  mennyit  szenvedtem, 
Mint  majd  egyszer  elbeszélem  néked. 

Hidd  el,  csodálkozni  fogsz  fölötte, 
Hogy  huszonkét  éves  ember  ennyi 
Bajon  magát  keresztül  törhette 
S  nem  birta  őt  a  baj  sírba  tenni. 

Az  igaz,  most  jobb  az  állapotom, 
Bár  a  legjobbnak  ezt  sem  mondhatom; 
Hanem  ugy  csak  állok,  hogy  ha  véled 
Találkoznám,  megvendégelnélek. 

De  miért  is  nem  jösz  egyszer  hozzánk  ? 
Majd  meglátnád,  milyen  jól  mulatnánk! 
Messze  vagy,  de  én  baka  koromban 
Hetvenhétszer  annyit  gyalogoltam. 

Siess  hát,  mert  ha  sokáig  késel. 
Élted  napjáig  megemlegeted; 
Én  rontok  hozzád,  s  akkor  jaj  neked: 
Agyonszorítlak  egy  öleléssel! 

(Pest.) 


Furfangos  borivó. 

Megiszom  én  a  bort,  mert  szeretem, 
De  néha  megy  belém  nagy  nehezen; 
Azonban  rajtam  nem  fog  ki  soha, 
Minden  dolognak  van  oka-foka. 

»A  kancsó  zsarnokszív«  — aztgondolom 
»Ki  kell  belőle  a  vért  ontanom !« 
S  e  gondolatra  kancsom  kiürül, 
Készítették  bár  feneketlenül. 

(Pest.) 


Pinty  úrfi. 

Én  nem  panasztok  sorsom  ellen, 
Mi  ördögért  panaszlanék  ? 
Lehet-e  kegyesebb  irántam. 
Mint  a  milyen  kegyes,  az  ég  ? 
Nekem  jutott  a  nagy  szerencse: 
Pinty  úrfit  énekelni  meg! 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 


Pinty  úrfinak  fillére  sincsen, 
Tán  a  nagyapjának  se  volt; 
A  mit  telt  erszénynek  neveznek, 
Távol  van  tőle,  mint  a  hold. 
Azért  magát  föl  nem  akasztja, 
De  még  csak  nem  is  kesereg, 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 


Asztalt  számára  nem  terítnek, 
S  ki  hinné  ?  éhen  még  se  vesz ; 
Ha  enni  kell,  a  vendéglőkbe 
Bekullog  ismerősihez, 
S  egy-egy  falatka  innen,  onnan 
Böndőjét  ekkép  tölti  meg. 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 


Mikép  teszen  szert  öltözetre? 
Ez  is  igen  eredeti: 
Bál-  és  egyébre  a  ruhákat 
Ugy  kölcsön  elkéregeti; 
Csakhogy  többé  ezen  ruhákat 
Nem  látják  a  jó  emberek. 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 

Hol  a  szállása?  azt  nem  tudjuk; 
De  ő  fennen  dicsekszi  el: 
Milyen  pompás  szobái  vannak! 
És  a  mit  ő  mond,  hinni  kell. 
Bár  kávéházakban  gyakorta 
Olyan  Pintyféle  szendereg: 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 

És  ilyen  ő  tetőtül  talpig, 
Tökéletes  képmása  ez; 
Magának  és  kedves  honának 
Roppant  becsületet  szerez. 
Kiáltson  föl  hát  minden  ember 
Tartsák  meg  őt  az  istenek! 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 

(Pest.) 

A  naphoz. 

Panaszom  van  kelmed  ellen, 
Hallja  kelmed,  nap  uram! 
Mi  dolog  az,  sugarával 
Bánni  olyan  fukaran? 

Elballag  kelmed  fölöttem 
Minden  istenadta  nap, 
Kis  szobám  kelmédtől  még  is 
Egy  sziporka  fényt  se  kap. 

Oly  sötét  van  benne,  mint  a  .  . , 
Majd  kimondtam,  hogy  mibe'; 
Legyen  egy  kis  embersége, 
S  nézzen  kelmed  néha  be. 

/ 

Hiszen  azt,  hogy  versírás  a 
Mesterségem,  tudja  tán, 
Azt  is  tudja,  ily  esetben 
Nem  lehet  pompás  szobám; 

Hogy  ne  tudná,  'sz'  hajdanában 
Kelmed  szinte  lantot  vert, 
Még  mikor  le  nem  rudalták 
Az  Olympról  Jupitert. 

Szánjon  meg  tehát  kegyelmed, 
Kedves  collega  uram, 
S  mátul  fogva  sugarával 
Ne  bánjék  oly  fukaran. 

(Pest.) 


Takarékosság. 

Akármiképen  csűrjük,  csavarjuk, 
Szép,  a  ki  gazdálkodni  tud: 
Ilyennek  aztán  az  adósság 
Nem  köt  nyakába  háborút; 

Nem  szurkol,  ha  bizonyos  utczán 
Világos  nappal  menni  kell, 
Hegykén  tekinthet  jobbra-balra, 
Találkozzék  akárkivel; 

Nem  mondja,  a  midőn  javában 
Cseng  a  kocsmában  a  pohár: 
»Barátim,  megbocsássatok,  de 
Mennem  kell,  otthonn  munka  vár« 


S  a  többi!  —  —  szóval,  mátul  fogva 
Takarékos  fiú  leszek. 
Minden  garast  úgy  megbecsülök, 
Miként  apám,  a  jó  öreg. 

Hejh,  csakhogy  én  az  efféléket 
Mindig  pénz -fogytán  fogadom; 
S  a  mint  pénzem  jön:  akkor  ismét 
Hegyen-völgyön  lakodalom. 


(Pest.) 


Ha. 


Ha  kalapomnak  szőre  volna, 
És  jobbra-balra  nem  konyulna: 
Én  volnék  a  derék  legény! 
Arszlánnak  is  beilleném. 

Ha  már  nem  volna  vagy  két  éve, 
Hogy  a  mellényem  meg  van  véve: 
Én  volnék  a  derék  legény! 
Arszlánnak  is  beilleném. 

Ha  volna  több,  mint  egy  kabátom, 
Mit  hordanom  kell  télen  nyáron: 
Én  volnék  a  derék  legény  I 
Arszlánnak  is  beilleném. 

Ha  a  nadrágom  alja,  térde 
Nem  volna  oly  nagyon  megsértve: 
Én  volnék  a  derék  legény! 
Arszlánnak  is  beilleném. 

Ha  a  czizmámnak  talpa,  sarka 
Nem  kérdené,  hogy  hol  a  varga  ? 
Én  volnék  a  derék  legény! 
Arszlánnak  is  beilleném. 

Ha  majd  e  ha,  ha,  ha,  ha  meg  ha 
Elpusztul  tőlem  a  pokolba: 
Én  leszek  a  derék  legény! 
Mingyárt  arszlánnak  illem  én. 

(Pest.) 


Szemfájásomkor. 

Teremtő  isten!  szemeimre 
A  vakságot  tán  csak  nem  küldöd  ? 
Mi  lesz  belőlem,  hogyha  többé 
Nem  láthatok  lyányt  s  pipafüstöt! 

(Pest.) 

Szerelem  vándorai. 

Kél  a  hold,  az  éj  lovagja, 
Hold  kíséretében, 
Mint  hűséges  apród,  a  kis 
Esti  csillag  mégyen. 

Indulóban  vagyok  én  is, 
S  nem  megyek  magamban; 
Holddal  esti  csillag,  vélem 
Égő  szerelem  van. 

Csak  eredj,  hold,  csak  eredj  a 
Barna  éjszakához; 
Megyek  én  is,  megyek  én  is 
Barna  kis  leányhoz. 

(Pest.) 


A  nap  házasélete. 

A  nap  házas  legény, 

Tudjátok  ? 

Hanem  szegény 

Fején 

Ez  épen  a  nagy  átok, 

Mert  a  papucskormány  terhét  nyögi; 

Kosz  felesége  annyi  bút  szerez  neki. 

Természetes  hát,  hogy  a  jó  öreg 

A  bort  nem  veti  meg, 

A  bort,  mely  minden  bajnak  orvoslója, 

A  bort,  mely  a  szívből  a  bút  kiszórja. 

De  otthonn  inni  nem  merészel, 

Mert  ekkor  kész  a  pör  a  feleséggel. 

Azonban  tud  magán  segíteni. 

Midőn  az  égen  a  szokott  utat  teszi: 

Csak  arra  vár. 

Hogy  fellegekbe  öltözzék  a  láthatár, 

Ekkor  nem  félve, 

Hogy  őt  meglátja  felesége, 

Bebaktat  egy  közeleső 

Kocsmába, 

S  iszik,  mint  a  kefekötő, 

Bujába'!  — 

Ha  jön  az  est, 

S  a  felleg  oszlani  kezd, 

Látjátok  őtet,  a  mint  mámorosan 

Piros  pofával  az  égről  lezuhan. 

(Pest.) 


Mi  lelt  ? 

Nem  tudom,  mi  lelt  ma  engem? 
Jó  kedvemben  nincs  határ; 
Dalolhatnék,  fütyölhetnék, 
Egyikhez  sem  értek  bár. 

Összeverem  a  bokámat, 
Noha  nem  szól  muzsika; 
A  szobám  világos,  ámbár 
Nap  nem  süt  belé  soha. 

Még  a  füst  is  rózsaszínű, 
Melyet  rósz  cserép  pipám 
Legroszabb  kapadohányból 
Küld  keresztül  a  szobán. 

A  szivem  ver,  mintha  benne 
Háborogna  szerelem; 
Pedig  egy  leány  sem  váltott 
Csak  egy  jó  szót  is  velem. 

S  annál  megfoghatlanabb  ez, 
Mert  zsebemnek  zord  egén 
Pénzfogyatkozásnak  éje 
Úl  sötéten,  feketén. 

Szóval:  a  világ  előttem 
Egy  szép  tulipán-bokor  .  .  . 
Kár,  hogy  addig  lesz  csak  az,  mig 
Kimegy  fejemből  a  bor! 


(Pest.) 


Halálom. 


A  halál  két  neme  áll  előttem. 
Nem  tudom,  hogy  melyiké  leszek; 
Nem  tudom,  pedig  szeretném  tudni; 
Éhen  vagy  szomjan  halok-e  meg  ? 


(Pest.) 


Igyunk 


A  kinek  nincs  szeretője. 

Bort  igyék, 

S  hinni  fogja,  hogy  minden  lyány 

Érte  ég. 

És  igyék  bort  az,  a  kinek 
Pénze  nincs, 
S  az  övé  lesz  a  világon 
Minden  kincs. 

És  igyék  bort  az,  a  kinek 

Búja  van, 

S  a  bú  tőle  nyakra-főre 

Elrohan. 

Sem  szeretőm,  sem  pénzem, 

Csak  bánatom; 

Másnál  háromszorta  többet 

Ihatom. 

(Pest.) 


Hozzá. 

Szent  borzalommal  nyújtom  ím  feléd 
Nem  földi  kéjtől  reszkető  kezem, 
S  enyém  vagy-e  ?  valóban  az  enyém  ? 
Nem  álmodom-e  ?  félve  kérdezem. 

Oh  nem,  nem  álom!  hallom  hangjaid, 

Az  andalító  édes  hangokat, 

És  arczaidnak  látom  líljomát, 

És  itt  pihensz,  hol  hév  szivem  dagad. 

Mennyit  nem  küzde  a  balsors  velem, 
Mig  valahára  még  is  engedett, 
Mig  a  dicső  perczet  megérhetem, 
Hol  sajátomnak  mondtak  tégedet. 

Sajátom  vagy!  s  e  boldogságomat 
Kinek,  vajon  kinek  köszönhetem  ? 
Isten  megáldja  kedves  verseim! 
Ök,  ők  szereztek  meg  téged  nekem. 

Engedd,  hogy  még  egyszer  nézzek  reád, 
S  szorítsanak  szivemhez  e  kezek!  [pénz, 
És  most ...  és  most  ...  jer  a  zsebembe 
S  menjünk,  először  is  csizmát  veszek. 

(Pest.) 


Búsan  Budára  kullogok, 
Megállok  a  vár  tetején; 
Nagyszálnak  borszülő  hegye 
Távolból  kékellik  felém. 
Nagyszálnak  borszülő  hegye 
Sok  jó  napot  szerzett  nekem ; 
Hanem  mi  haszna?  hogyha  most 
A  száraz  kortyokat  nyelem. 

Mint  holmi  falusi  biró. 
Leteszem  a  két  könyököm, 
Remélve,  hogy  tán  valahogy 
Majd  búmat  versben  kinyögöm. 
Hiába  minden  fejtörés! 
Nem  boldogul  a  vers  velem, 
Hogy  is  verselhetnék?  midőn 
A  száraz  kortyokat  nyelem. 

Nagy  bosszúsan,  nagy  álmosan 
Az  ágyba  vágom  magamat, 
S  hejh  a  szüret!  ezt  mormogom 
Fülig  a  takaró  alatt. 
És  a  szüretről  álmodom 
S  a  borról  minden  éjjelen; 
Másnap  megint,  mint  azelőtt, 
A  száraz  kortyokat  nyelem. 

Csak  menne  már  el  a  szüret. 
Csak  menne  a  pokolba  már! 
Hozná  meg  isten  a  telet, 
Hideg  házban  húzzam  ki  bár. 
Vagy  meglövöm  magam,  vagy  a 
Duna  leszen  fekvő  helyem, 
Ha  a  jövő  szüretkor  is 
A  száraz  kortyokat  nyelem. 

(Buda.) 


Verseim. 


Sovány  ösz. 

Megköszönöm  az  ilyen  őszt, 
Alázatosan  köszönöm! 
Egész  világ  örül,  vigad, 
Csak  én  nekem  nincs  örömöm. 
Iszik  boldog,  boldogtalan, 
Szüret  van  úton,  útfelén, 
És  én  isten  kegyelmiből 
\  száraz  kortyokat  nyelem. 


A  költészet  fája  életem. 
Minden  versem  egy  levélke  rajt. 
Fa,  levél  el  fog  hervadni  majd, 
A  felejtés  szele  rá  sóhajt. 

És  mivelhogy  elhervadni  fog, 

Ne  is  ápolgassam  én  e  fát  ? 

Más  hasznot  ha  nem  hajt:  legalább. 

A  mig  élek,  hűs  árnyékot  ád. 

(Pest.) 


17^ 


Petf'll  költeményei. 


Egy  kálomista  pap  s  Csokonai 
Egymásnak  voltak  jó  barátai. 
Kilódul  egyszer  Debreczenből 
S  a  jó  barát  előtt  megáll, 
S:  ihatnám  pajtás!  így  kiált  föl 
Csokonai  Vitéz  Mihály. 

»No  ha  ihatnál,  hát  majd  ihatol, 
Akad  még  bor  számodra  valahol, 
Ha  máshol  nem,  tehát  pinczémben; 
Ottan  nenr  egy  hordó  bor  áll«, 
Szólott  a  pap,  s  leballag  véle 
Csokonai  Vitéz  Mihály. 

»lhol  ni,  ucczu!«  fölkiált  a  pap, 
A  mint  egy  hordóból  dugaszt  kikap; 
»Szaladj  csapért!  ott  fönn  felejtem; 
Szaladj,  öcsém,  de  meg  ne  állj!< 
És  fölrohan  ló  halálában 
Csokonai  Vitéz  Mihály. 

12 

A  likra  tette  tenyerét  a  pap; 

Csak  vár,  csak  vár,  hogy  jön  talán  a  csap, 

S  a  csap  nem  jött,  és  a  pap  morgott: 

»De  mi  az  ördögöt  csinál, 

Hol  a  pokolba  marad  az  a 

Csokonai  Vitéz  Mihály  ?« 

Tovább  nem  győzte  várni  a  csapot, 
Ott  hagyta  a  hordót,  (a  bor  kifolyt,) 
Fölmén  a  pinczéből  a  házba, 
De  ott  fönn  senkit  nem  talál. 
Csak  késő  este  érkezett  meg 
Csokonai  Vitéz  Mihály. 

Hát  a  dologban  ez  volt  az  egész: 
Kereste  ott  fönn  a  csapot  Vitéz, 
Zeget-zugot  kikutat  érte, 
De  csak  nem  jön  rá,  hogy  hol  áll  ? 
És  így  csapért  szomszédba  mégyen 
Csokonai  Vitéz  Mihály. 

A  szomszédban  valami  lakzi  volt. 
Elébe  hoztak  ételt  és  italt; 
És  ím  az  étel  és  bor  mellett 
És  a  zenének  hanginál 
Csapot,  papot,  mindent  felejtett 
Csokonai  Vitéz  Mihály. 

(Pest.) 


Dáridó  után. 

Ez  volt  aztán  az  éjszaka! 
Bort  többé  soh'se  lássak, 
Ha  életemben  párja  volt 
Ennek  az  áldomásnak. 

Egész  mohácsi  ütközet 
Ment  végbe  ott  közöttünk; 
Igaz,  hogy  a  török  a  bor, 
Es  a  magyar  mi  lettünk. 

Hanem  még  az  is  igaz  ám, 
Hogy  harczoltunk  vitézül, 
Kivált  mikor  már  a  király, 
Az  ész,  kidőlt  nyergébül. 

A  győzelmes  poharakat 
Dühhel  nyakon  ragadtuk, 
S  függtünk  letéphetetlenú'l, 
Mint  a  piócza,  rajtuk. 


Ha  oly  hosszú  lesz  életünk, 
Mint  kortyaink  valának, 
Megérjük  boldogabb  korát 
A  bús  magyar  hazának. 

(Pest.) 


Szerelmem  zúgó  tenger  .  . . 

Szerelmem  zúgó  tenger, 

De  most  zúgása  nem  ver 

Orjási  hánykódás  közt  földet  és  eget; 

Elszenderűlt,  miképen 

A  gyermek  bölcsejében, 

Ha  hosszan  jajgatott  és  hosszan  könnyezett. 

A  sima  habtükörben 

Evez  föl  és  le  lelkem 

Szelíd  merengésnek  hintázó  csónakán; 

Partjáról  a  jövőnek 

Csattog  felém  lágy  ének  .  .  . 

Te  énekelsz,  remény,  te  kedves  csalogány! 

(Pest.) 


Volnék  bár  . .  • 

Volnék  bár  sivatag  bús  szigete 

A  tenger  közepének, 

Hová  ember,  madár  nem  lépne  be  — 

Csak  tégedet  ne  ismernélek. 

Volnék  megdermedt  jégsziklája  bár 
A  messze  föld  végének, 
Mit  nem  melenget  lanyha  íiapsugár  — 
Csak  tégedet  ne  ismernélek. 

Volnék  bár  a  földöv  homokja,  hol 
A  nyári  nap  tüzének 
Örök  sugara  égető  pokol  — 
Csak  tégedet  ne  ismernélek. 

Volnék  bár  hallgató  éjféleken 
Átokvert  kósza  lélek, 
Ki  még  koporsójában  sem  pihen  — 
Csak  tégedet  ne  ismernélek. 

Nem  volna  mérve  oly  nagy  terhe  rám 
A  kínnak,  szenvedésnek. 
Létem  keresztjét  jobban  hordanám  — 
Csak  tégedet  ne  ismernélek. 

S  még  is,  még  is  . . .  nem  volna  életem, 
Az  örök  üdvességnek 
Magas  helye  sem  tetszenék  nekem, 
Ha  tégedet  nem  ismernélek. 

(Pest.) 

Az  én  szerelmem  . . . 

Az  én  szerelmem  nem  a  csalogány, 
Kit  fölkeltett  a  hajnalszürkület, 
Hogy  édes  ének  szóljon  ajakán 
A  nap  csókjától  rózsás  föld  felett. 

Az  én  szerelmem  nem  kies  liget, 
Hol  csendes  tóban  hattyúk  ringanak, 
Fehér  nyákok  mig  bókot  integet 
A  vízbe  néző  hold  sugárinak. 

Az  én  szerelmem  nem  nyugalmas  ház, 
Mit  kert  gyanánt  körűi  a  béke  vett, 
Hol  a  boldogság  anyaként  tanyáz, 
S  tündér  leányt  szül:  a  szép  örömet. 

Az  én  szerelmem  rengeteg  vadon; 
A  féltés  benne  mint  haramja  áll, 
Kezében  tőr:  kétségbeesés  vagyon, 
Minden  döfése  százszoros  halál. 

(Pest.) 


Szemek,  mindenható  szemek ! 

Szemek,  mindenható  szemek! 
Ne  nézzetek,  ne  nézzetek 
Reám  oly  hidegen,  oly  hidegen; 
Megöltök,  ez  halál  nekem, 
Halál  nekem! 

Vagy,  oh  mindenható  szemek! 
Csak  öljetek  meg,  öljetek; 
Aztán  mosolygjatok,  mosolygjatok, 
S  én  újólag  föltámadok. 
Föltámadok! 

(Peat.) 


Élet,  halál !  nekem  már  mindegy ! 

Élet,  halál . . .  nekem  már  mindegy ! 
Ez  a  kétség  irtóztató; 
így  nem  mehet  tovább,  a  mint  megy. 
És  »a  ki  mer,  nyer«  példaszó. 


Hozzá  megyek,  hozzá  kell  i^ennem. 
Előtte  szívem  fölnyitom, 
Hadd  lássa  meg,  mi  kín  van  bennem, 
S  hogy  azt  mind  érte  hordozom. 

S  ha  szenvedésem  látni   fogja, 
S  a  halvány  színt,  melyben  vagyok; 
Talán  meglágyul  indulatja. 
Talán  majd  szánakozni  fog. 

És  hátha  könyvéből  szemének 
E  drága  sort  olvashatom: 
Hisz  én  már  téged  rég  kisérlek, 
Van  érted  titkos  bánatom. 

És  hátha  csókja  szent  kulcsával 
Nyitand  számomra  majd  eget . . . 
Vagy,  mint  őrültet,  szolga  által 
Szobájából  majd  kilöket. 

(Pest.) 


A  külföld  magyarjaihoz. 

Ti  fekélyek  a  hazának  testén, 
Mit  mondjak  felőletek? 
Hogyha  volnék  tűz:  kiégetnélek, 
Égetném  rósz  véretek. 

Nem  vagyok  tűz,  nincs  emésztő  lángom; 
De  van  éles  hangú  szóm. 
Mely  reátok  átkait  kiáltja. 
Átkait  irtóztatón. 

Annyi  kincse  van  hát  e  hazának, 
Hogy  nem  is  fér  benne  meg  ? 
Hiszen  e  hon,  e  boldogtalan  hon 
Oly  szegény  és  oly  beteg. 

És  ti  rablók!  a  mit  orvosságra 
Izzad  kínnal  e  haza: 
Elhordjátok  idegen  bálványtok, 
A  külföld  oltárira. 

E  hazán,  mely  porban  esd   kenyérért. 
Nem  esik  meg  szívetek; 
Míg  ő  vért  sír,  poharaitokba 
Kinn  ti  a  bort  töltitek. 

És  csak  akkor  tértek  vissza,  már  ha 
Koldusbot  van  nálatok: 
Kit  koldussá  tettetek,  hogy  tőle 
Ismét  koldulhassatok. 

12* 

A  miként  ti  e  szegény  hazából 
Magatok  száműzitek: 
Vesse  úgy  ki  csontotokat  a  sír 
S  a  mennyország  lelketek! 

(Pest.) 


Mért  nem  születtem  ezer  év  előtt? 

Mért  nem  születtem  ezer  év  előtt  ? 
Midőn  születtek  Árpád  daliái, 
S  ragadva  kardot,  a  vérkedvelőt, 
A  nagy  világgal  mentek  szembeszállni. 

Beh  mondtam  volna  csataéneket. 
Versenyt  rivalgót  kürtjével  Lehelnek, 
Melynek  zugási  mennydörgéseket 
Vadul  kavargó  örvényükbe  nyeltek. 

Beh  fölvetettem  volna  magamat 
Hadvész  után  nyerítő  paripára, 
Keresni  a  sírt  vagy  babéromat 
Hazát  teremtő  harczok  viharába'. 

Beh  énekeltem  volna  diadalt. 
Vitézeimnek,  párduczbőrre  dőlve, 
Midőn  az  ütközetmoraj  kihalt 
S  az  áldomás  csengése  jött  helyébe. 

Vagyok  henyélő  század  gyermeke, 
Hol  megdalolni  méltó  tárgyam  nincsen; 
S  ha  volna  is,  mi  lenne  sikere  ? 
Sínlődik  a  nyelv  terhes  rabbilincsen. 

(Pest.) 


Fejem  nehéz, 

És  reszket  már  e  kéz, 

Mely  a  teli 

Pohárt  ajkamhoz  emeli; 

Ezt  befolyásod  eszközölte. 

De  nem  hatál  be  a  kebelbe: 

A  lélek  ép. 

Nem  részegülhet  semmifélekép. 

A  múltnak  fekete 

Emlékzete 

—  Mint  Dejaníraköntös  —  rajta  van 

Letéphetetlenűl,  minduntalan. 

Oh  bor! 

Ki  annyiszor 

Voltál  bajomnak  orvossága, 

Légy  most  is  az,  bár  utójára: 

Feledtesd  el  velem  a  gúnymosolyt, 

Mely  lángszerelmem  jégjutalma  volt! 

(Pest.) 


Katona  vagyok  én  . . . 

Katona  vagyok  én,  kiszolgált  katona, 

Csak  káplár  sem  voltam,  mindig  közkatona. 

A  katonasághoz  ifjúságot  vittem, 

Ott  maradt  az,  haza  öregséggel  jöttem. 

Nagy  volt  pontosságom,  nagy  volt  a  hűségem, 
Nem  volt  reám  mérve  csak  egy  büntetés  sem. 
Mi  lett  a  jutalmam,  mikor  kiszolgáltam  ? 
A  generális  megveregette  vállam. 

(Pest.) 


A  borhoz. 

Oh  bor!  te  voltál  eddig  egy  barátom; 
De  látom, 

Hogy  már  kihalt  tüzed,  mely  értem  ége, 
S  frigyünknek  vége,  vége. 

Ha  eddig  hoz/ád  folyamodtam 

Bús  állapotban, 

Keresztelő  lett ...  a  búbánatot 

Vidámsággá  kereszteled. 

Mért  járulok  hiába  most  eléd  ? 

Varázserődet  mért  nem  mutatod  ? 


Szivem,  te  árva  rabmadár  I 

Szivem,  te  árva  rabmadár! 
Kit  szűk,  szoros  kalitka  zár, 
Légy  csendesebben  odabenn, 
Ne  hánykolódjál  oly  igen; 
Ugy  meg  találod  sérteni 
Magad,  hogy  vér  fog  ömleni . . 

Vagy  üsd  meg  magadat  tehát, 
Jőjön  halálos  seb  reád; 
Véreddel  majd  megírhatom 
Szerelmem  és  hattyúdalom. 

(Pest.) 

Gyere  lovam ... 

Gyere,  lovam,  hadd  tegyem  rád  nyergem ! 
Galambomnál  kell  még  ma  teremnem. 
A  kengyelbe  most  teszem  bal  lábam, 
De  lelkem  már  a  galambomnál  van. 

Száll  a  madár,  tán  párjához  siet; 
Sebesen  száll,  el  is  hagyott  minket. 
Érjük  utol  szaporán,  jó  lovam, 
A  párját  ő  sem  szereli  jobban. 

(Pest.) 


A  leánykákhoz. 

Ne  haragudjatok  rám, 
Leánykák,  lelkeim! 
Hogy  oly  sokszor  beszélnek 
A  borról  verseim. 

Ti  nem  gondolhatjátok, 
Mily  bús  az  életem, 
Hogy  gyakran  a  keservek 
Keservét  szenvedem. 

Mig  olvassátok  tőlem 
A  tréfás  dalokat, 
Nem  sejtitek,  hogy  néha 
Szivem  majd  megszakad. 

S  lássátok,  szépeim!  ha 
A  bú  nekem  rohan, 
Mint  felbőszült  oroszlán, 
Emésztő-szilajan ; 

Ha  a  világ  előttem 
Éjjé  sötétedik, 
S  a  sötétséges  éjben 
Vihar  kerekedik, 

És  a  vihar  szivemben 
Dúl  irgalmatlanul: 
Csak  a  bor,  a  mitől  ez 
Ismét  lecsillapúl. 

Lecsillapúl  lassanl^ént, 
Elzúg  a  fergeteg, 
S  én  újólag  vidám,  kék 
Eget  szemlélhetek; 


S  a  föl  vidám  ult  égen 

A  régi  fényben  jár 

A  jó  kedv  holdja,  a  szép 

Örömcsillagsugár. 

Ily  jótevő  orvosság 

A  szőlőnedv  nekem; 

Nem  egyszer  menté  meg  már 

Megunt,  bús  életem. 

Mert  gyakran  voltam  úgy,  hogy 
Csak  még  egy  pillanat . . . 
S  most  pókháló  födözné 
Versíró  tollamat, 

Mig  én  magam  fekünném 
A  sírban  hidegen, 
S  a  föld  hideg  porával 
Vegyülne  tetemem  —  —  — 

Ne  haragudjatok  hát, 
Leánykák,  lelkeim! 
Hogy  oly  sokszor  beszélnek 
A  borról  verseim. 

(Pest.) 


Szülőimhez. 

Hejh  édes  szülőimék. 
Gazdagodjam  meg  csak! 
Akkor,  hiszem   istenem, 
Nem  panaszolkodnak. 

Minden  teljesülni  fog, 
A  mit  csak  kivannak; 
Megelőzöm  vágyait 
Ed"s  apám  s  anyámnak. 

Lesz  csinos  ház,  a  mibeu 
Megvonúlnak  szépen; 
Pincze  lesz  a  ház  alatt, 
Jó  bor  a  pinczében. 

Meghihatja  éd's  apám 
Minden  jó  barátját; 
Borozás  közt  leiköket 
A  jó  kedvbe  mártják. 

Szép  kocsit  csináltatok 
Éd's  anyám  számára; 
Nem  kell,  hogy  a  templomot 
Gyalogosan  járja. 

Lesz  arany  szegélyzetű 
Imádságos  könyve, 
Krisztus  urunk  képe  lesz 
Szépen  metszve  benne. 

Pistinak  meg  majd  veszek 
Drága  paripákat, 
Rajtok  jó  Istók  öcsém 
Vásárokra  járhat. 

Végesvégül  lesz  nekem 
Dúsgazdag  könyvtárom; 
Akkor  majd  a  verseket 
Nem  pénzért  csinálom. 

Ingyen  osztom  azokat 
Szét  az  újságokba; 
Minden  szerkesztő,  tudom, 
Szívesen  fogadja. 

S  hogyha  szép  lyányt  kaphatok; 
—  De  magyar  lelkűt  ám!  — 
Éd's  apám  tánczolni  fog 
Fia  lakodalmán. 

így  élünk  majd  boldogan 
A  mulatságoknak, 
így  biz,  édes  szüleim  . . . 
Gazdagodjam  meg  csak! 

(Pest.) 


Boldog  éjjel . . , 

Boldog  éjjel!  együtt  vagyok  rózsámmal, 

A  kis  kertben  mulatozunk  egymással; 

Csendesség  van,  csak  az  ebek  csaholnak. 

Fenn  az  égen 

Tündérszépen 

Ragyog  a  hold,  a  csillag. 

Nem  jó  csillag  lett  volna  én  belőlem; 

Tudja  isten,  nem  maradnék  az  égen, 

Nem  kellene  én  nekem  a  mennyország, 

Lejárnék  én 

Minden  estén. 

Kedves  rózsám,  tehozzád, 

(Pest.) 


Fényes  csillag  . . . 

Fényes  csillag,  mondd  meg  nekem. 
Mért  nem  maradtál  odafenn  ? 
Mondd  meg:  arra  mi  ok  szolgál, 
Hogy  az  égről  lefutottál  ? 

3>Csak  az  az  ok  szolgál  arra. 
Mert  rá  néztem  galambodra; 
Sugaramnál  szebb  a  szeme, 
Bosszankodás  kergetett  le.<i 

(PesG.) 


A  természet  vadvirága. 

Mit  ugattok,  mit  haraptok 
Engemet,  hitvány  ebek! 
Torkotokba,  hogy  megfúltok, 
Oly  kemény  konczot  vetek. 
Nyirbáljatok  üvegházak 
Satnya  sarjadékain: 
A  korláttalan  természet 
Vadvirága  vagyok  én. 

Nem  verték  belém  tanítók 
Bottal  a  költészetet, 
Iskolai  szabályoknak 
Lelkem  soh'sem  engedett. 
Támaszkodjék  szabályokra. 
Ki  szabadban  félve  mén. 
A  korláttalan  természet 
Vadvirága  vagyok  én. 

Nem  virítok  számotokra. 
Árva  finnyás  kóficzok! 
Kiknek  gyönge,  kényes,  romlott 
Gyomra  mingyárt  háborog; 
Van  azért,  ki  ép  ízléssel 
Üdvezelve  jön  elém. 
A  korláttalan  természet 
Vadvirága  vagyok  én. 

Hát  azért  nekem  örökre 
Szépen  békét  hagyjatok; 
Ugy  sem  sok  gyümölcsű  munka; 
Falra  borsót  hánynotok. 
S  kedvetek  ha  jön  kötődni, 
Ugy  kapkodjatok  felém: 
A  természetnek  tövises 
Vadvirága  vagyok  én. 

(Pest.) 

Esik,  esik,  esik  .  .  . 

Esik,  esik,  esik, 
Csókeső  esik; 
Az  én  ajakamnak 
Nagyon  jól  esik. 

Az  eső,  az  eső 
Villámlással  jár; 
A  szemed,  galambom, 
Villámló  sugár. 

Mennydörög,  mennydörög 
A  hátunk  megett; 
Szaladok,  galambom, 
Jön  az  öreged. 

(Pest.) 


Levél  egy  szinész  barátomhoz. 

Jut  még  eszedbe  a  fiú  ?  kivel 
Együtt  czepelted  a  vándorbotot. 
Mely  koldusbotnak  is  beillenék, 
Midőn  a  sorsnak  íenyes  kedve  nincs; 
És  ez  nem  épen  olyan  ritkaság 
Színészre  nézve,  mint  boldogtalan 
Magyar  hazánkban  a  hű  honfigond.  — 
Lásd,  én  reátok  még  emlékezem, 
És  elfeledni  nem  fogom  soha 
A  jót  s  roszat,  mely  ott  közöttetek 
Múlt  napjaimnak  osztályrésze  volt. 
Előttem  áll  a  délután,  midőn 
A  színészetbe  béavattatám. 
Barangolék  föl  és  le  czéltalan 
A  nagy  hazának  minden  tájain. 
Tarisznyámban,  mit  hátamon  vivék. 
Nem  mondhatom,  hogy  nagy  volt  a  teher, 
De  a  nyomor,  mint  ólom,  megnyomott. 
Könny í te  rajt  a  víg  könnyelműség, 
Mely  útaimban  hű  társam  vala. 
Ekkép  juték  egy  nyári  délután 
Egy  kis  városba;  fáradt  lábaim 
A  fogadóban  megpihentenek.  — 
Vendégszobája  egyik  oldalán 
Helyet  szerényen  színpad  foglala. 
Mire  való  is  már  a   fényűzés  ?  . . . 
Azon  tűnődtem  épen:  kérjek-e 
Ebédet  vagy  se  ?  hát  ha  majd  sovány 
Zsebem  bicskája  szépen  bentörik  ? 


Az  ajtót  ekkor  megnyitá  egy  ur; 

Volt  bennem  annyi  emberismeret. 

Rá  foghatnom,  hogy  nem  más  mint  szinész. 

Fején  kalapja  nagybecsű  vala. 

Mert  Elizéus  prófétával  az 

Rokonságban  volt . . .  tudnillik :  kopasz. 

Kabátja  új,  a  nadrág  régi  rongy. 

És  lábát  csizma  helytt  czipő  fődé, 

Alkalmasint  a  melyben  szerepelt. 

»Thalia  papja ?«  kérdem.  »Az  vagyok; 

Talán  ön  is  ?«  —  »Még  eddig  nem.«  —  » Tehát 

Jövőben?  fölség...« —  »Azt  sem  mondhatom*. 

Vágtam  szavába;  ámde  ő  rohant, 

S  vezette  gyorsan  az  igazgatót. 

Fehér  köpenyben  az  igazgató 

Jött  üdvezelni  engem  nyájasan: 

» Isten  hozá  önt,  tisztelt  honfitárs! 

Lesz  hát  szerencsénk  önhöz,  édes  ur? 

Imádja  úgy-e  a  művészetet? 

Ah,  jó  barátom,  isteni  is  az! 

S  önnek  szeméből  olvasom  ki,  hogy 

Színészetünknek  egykor  hőse  lesz. 

És  kürtölendik  bámult  nagy  nevét 

A  két  hazának  minden  ajkai . . . 

Ebédelt  már  ön?  itt  az  ételek 

Fölötte  drágák,  s  a  mi  több:  roszak. 

Az  ispán  úrtól  őzczombot  kapánk, 

A  káposztából  is  van  maradék  — 

Ha  meghívásom  nem  méltóztatik 

Elútasítni:  jó  ebédje  lesz.« 

így  ostromolt  a  jó  igazgató. 

Forgatva  nyelve  könnyű  kerekét. 

Én  nem  rósz  kedvvel  engedek  neki. 

Menék  ebédre,  és  ebéd  után 

Beiktatának  ünnepélyesen 

A  társaságba  —  nem  kutatva:  mi 

Valék,  deák-e  vagy  csizmadia? 

Másnap  fölléptem  a  Peleskeí 

Nótáriusban.  Hősleg  működém 

Három  szerepben,  minthogy  összesen 

A  társaságnak  csak  hat  tagja  volt.  — 

Egy  ideig  csak  elvalék  velők; 

Faluzgatánk  jó  s  bal  szerencse  közt. 

De  a  barátság  végre  megszakadt, 

Mert  én  utáltam  a  nyegléskedést, 

A  sok  »utószor«-t,  a  görögtűzet, 

S  tudj'  a  manó,  mily  csábításokat. 

A  társaság  is  végre  szétoszolt 

Egymást  érő  bel-  s  külvíszály  miatt; 

S  én  újra  jártam  széles  e  hazát. 

Mígnem  keblébe  vett  más  társaság. 

Mit  ottan,  itt  is  azt  tapasztalam, 

S  tapasztalásom  nem  volt  olyatén, 

Mely  kedvre  hozta  volna  lelkemet. 

Kényért  keresni  színészek  leszünk, 
Nem  a  művészet  szent  szerelmiből, 
S  haladni  nincsen  semmi  ösztönünk. 
»Pártolj,  közönség,  és  majd  haladunk«, 
Mond  a  szinész;  és  az  meg  így  felel: 
»Haladjatok,  majd  aztán  pártolunk;* 
És  végre  mind  a  kettő  elmarad. 
Nem  is  hiszem,  hogy  a  színészetet 
Becsülni  fogják,  míg  az  befogad 
Minden  bitangot,  gaz  sehonnait. 
Kik  a  világnak  söpredékei, 
S  itten  keresnek  biztos  menhelyet. 
Barátom,  ez  fájt  én  nekem  s  neked, 
Ez  keseríte  minket  annyira. 
Az  isten  adja,  hogy  minél  előbb 
Akképen  álljon  szinművészetünk, 
A  mint  valóban  kéne  állnia. 

(Pest.) 


Az  öreg  úr. 

Az  öreg  urnák  élete 
Szánandó  gyötrelem, 
Veséig  gyötri  a  szegényt, 
Féltékeny  szerelem. 

Unokaöcscse  oly  gonosz, 
S  szép,  ifjú  a  neje; 
Unokaöcscse  ver  szöget 
Megőszült  fejibe. 

Míg  nőtlen  volt:  terhére  nem 
Esett  a  hivatal, 
Nyugottan,  híven  végezé; 
De  most  majd  belehal. 

Míg  nőtlen  volt:  barátinál 
El-elkártyázgatott ; 
De  mostan  éjszakázni  fél . . . 
Keserves  állapot! 

Míg  nőtlen  volt:  álom  között 
Folyának  éjei; 
De  most  az  öreg  úr  szemét 
Behunyni  sem  meri. 

Pedig,  pedig,  szegény  öreg, 
Féltés  hiába  bánt; 
Öcséd  nődet  nem   szereti . . . 
Hanem  a  szobalyányt. 

(Pest.) 


Szerelem,  szerelem  . 

Szerelem,  szerelem, 
Keserű  szerelem! 
Miért  bántál  olyan 
Kegyetlenül  velem  ? 
Te  voltál  szivemben 
Első  és  utósó. 
Nem  sokára  készül 
Számomra  koporsó. 

Elmegyek  az  ácshoz, 
Fejfát  csináltatok, 
Egyszerű  fej  fámra 
Csak  egy  sort  iratok; 
Fekete  betűkkel 
Ez  lesz  írva  rája: 
»Itt  hervad  a  hűség 
Eltépett  rózsája. c 

(Pest.) 

János  gazda. 

János  gazda  derék  gazda, 
Nincsen  párja  hat  faluba'; 
Csak  egy  a  bibéje, 
Hogy  soha  sincs  pénze. 

Széles,  hosszú  szántóföldje, 
Sok  gabona  terem  benne, 
Vásárra  jár  véle, 
Még  sincs  soha  pénze. 

Nem  kóborol  a  kocsmába, 
Kocsmárosra  nem  kiáltja: 
Hejh,  bort  az  icczébe! 
Még  sincs  soha  pénze. 

Felesége  szép,  takaros, 
Legényekre  nem  haragos, 
Kivált  béresére  . . . 
Hát  azért  nincs  pénze. 


(Pest.) 


A  tintás-üveg. 


Vándorszínész  korába  Megyeri 

(Van-e,  ki  e  nevet  nem  ismeri?) 

Körmölgeté,  mint  más,  a  színlapot. 

Kapott 

Ezért 

Egyszer  vagy  öt  forintnyi  bért, 

A  mint  mondom,  vagy  öt  forintnyi  bért 

Először  is  hát  tintáért  megyén, 

Ha  ismét  írni  kell,  hogy  majd  legyen. 

A  tintás-üveget  pedig  hová 

Dugá? 

Bele 

Kabátja  hátsó  zsebibe, 

A  mint  mondom,  kabátja  zsebibe. 

S  hogy  pénzre  tett  szert,  lett  Megyeri  vig, 

S  haza  felé  menvén,  ugrándozik. 

Hiába  inti  őt  Szentpéteri: 

»Kari, 

Vigyázz ! 

Kedved  majd  követendi  gyász, 

A  mint  mondom,  majd  követendi  gyász. « 

Ugy  lett.  A  sok  ugrándozás  alatt 

Kifolyt  a  tinta;  foltja  megmaradt. 

Megyeri  elbúsult  —  kedvét  szegi 

Neki 

A  folt, 

Mivel  csak  egy  kabátja  volt, 

A  mint  mondom,  csak  egy  kabátja  volt. 

Mi  több:  kabátja  épen  sárga  volt, 

És  igy  annál  jobban  látszott  a  folt. 

»Eldobnám  —  szólt  —  de  mással  nem 

Ez  ok  [birok;* 

Miatt 

Horda,  mig  széjjel  nem  szakadt, 

A  mint  mondom,  mig  széjjel  nem  szakadt. 

(Pest.) 


Mit  szól  a  bölcs  ? 

Hm,  bizony  csak  sok  nem  úgy  halad, 
A  mint  kéne,  itt  a  nap  alatt. 
Szikrát  sem  törődve  szól  a  bölcs: 
Itt  van  a  pohár,  hol  a  bor?  tölts! 

Tenger  a  pénz,  melyben  elsülyed 
Sok  hajó:  elv,  jellem,  becsület. 
Szikrát  sem  törődve  szól  a  bölcs: 
Itt  van  a  pohár,  hol  a  bor?  tölts! 

Korpafőt  diszít  selyem  kalap, 
S  az  okos  fő  teng  darócz  alatt. 
Szikrát  sem  törődve  szól  a  bölcs: 
Itt  van  a  pohár,  hol  a  bor?  tölts! 


A  lét  könyviből  e  szót  »barát« 
Az  idők  régen  kivakarák. 
Szikrát  sem  törődve  szól  a  bölcs: 
Itt  van  a  pohár,  hol  a  bor?  tölts! 

Egyenesség,  nyilt  őszinteség 
Rókaságnak  zsákmányul  esek. 
Szikrát  sem  törődve  szól  a  bölcs: 
Itt  van  a  pohár,  hol  a  bor  ?  tölts ! 

Feleséghűség  járatlan  ut. 
Rajta  már  csak  az  együgyű  fut. 
Szikrát  sem  törődve  szól  a  bölcs: 
Itt  van  a  pohár,  hol  a  bor  ?  tölts ! 

Igazmondás  elhajított  kő, 
Hajító  fejére  visszajő. 
Szikrát  sem  törődve  szól  a  bölcs: 
Itt  van  a  pohár,  hol  a  bor?  tölts! 

Megterem  sok  prédikáczió, 
Nem  igen  hallgatják,  bármi  jó. 
Szikrát  sem  törődve  szól  a  bölcs: 
Itt  van  a  pohár,  hol  a  bor?  tölts! 

(Pest.) 


Pál  mester. 

Pál  mester  ilyformán  okoskodott, 
És  félre  csapta 
Szilajhegykén  a  kalapot: 
»Eh,  a  ki  adta! 
Mire  való  a  feleség  nekem  ? 
Nélküle  szabadabb  lesz  életem; 
Elkergetem  ...  az  lesz  belőle. « 
És  ugy  tett,  a  miként  beszéle. 

Pál  mester  később  így  okoskodott^ 
Csak  hogy  nem  csapta 
0  félre  most  a  kalapot: 
»Hejh,  a  ki  adta! 

Még  is  csak  kár  volt  elkergetnem  őt; 
Kezében  gazdaságom  egyre  nőtt, 
S  most  elpusztul ...  az  lesz  belőle.* 
És  ugy  lett,  a  miként  beszéle. 

Pál  mester  ekkor  így  okoskodott, 
És  félre  csapta 
Ismét  hegy  kén  a  kalapot; 
»Eh,  a  ki  adta! 

Mi  haszna  minden  búm  és  bánatom  ? 
ügy  sincs    sokam;    azt  is    tovább  adom, 
Tovább  adom  ...  az  lesz  belőle. « 
És  ugy  tett,  a  miként  beszéle. 

Pál  mester  végre  így  okoskodott, 

S  szemére  csapta 

Keservesen  a  kalapot: 

»Hejh,  a  ki  adta! 

Most  már  minden,  de  minden  oda  van; 

Mi  tévő  legyek  ?  felkössem  magam  ? 

Fel,  felkötöm  ...  az  lesz  belőle. « 

És  ugy  tett,  a  miként  beszéle. 

(Pest.) 


Midőn  a  szerelem  kertében, 

A  nap  tikkasztóan  süt  az  égen: 

Térjünk  hüs  árnyékú  lugasba 

A  borgyümölcs  tőkéihez. 

Igyunk!  pénzünk  van,  hátha  pénzünk 

Idő  jártával  oda  lesz. 

E  kép  a  legszebb  élet  képe; 
Adjunk  érette  bút  cserébe. 
Mint  fellegekre  a  szivárvány, 
Reánk  mosolyogni  fog  ez, 
Ha  majd  derengő  ifjúságunk 
Idő  jártával  oda  lesz. 

(Pest.) 


Részegség  a  hazáért. 

Fiuk,  az  isten  áldjon  meg, 
Én  is  iszom,  igyatok! 
Én  nem  nézhetek  vidámon 
Végig  elhagyott  hazámon, 
Csak  mikor  részeg  vagyok! 

Ekkor  úgy  látom  hazámat, 
A  mint  kéne  lennie; 
Mindenik  pohár,  a  melynek 
Habjai  belém  ömölnek, 
Egy  sebét  hegeszti  be. 

S  ha  mig  részeg  vagyok:  boldog 
Volna  a  hon  csakugyan, 
Bár  örökké  kéne  élnem, 
Fiuk,  nem  láthatna  engem 
Soha  senki  józanan. 


(Pest.) 


Szerelem  és  bor. 


Azt  mondom,  a  mit  mindig  mondok: 
Ne  háborgassanak  a  gondok, 
Ne  háborgassanak  bennünket! 
Legyen  vidámság,  tréfa,  nesz; 
Ifjak  vagyunk,  és  ifjúságunk 
Idő  jártával  oda  lesz. 

Járjunk  a  szerelem  kertében, 
Virág  ott  nyílik  minden  lépten; 
Ha  meg  talál  tüskéje  szúrni: 
Illatja  gyógyulást  szerez. 
Szeressünk!  mert  erőnk,  szeretni, 
Idő  jártával  oda  lesz. 


Etelkéhez. 

Láttad-e,  angyalom,  a  Dunát 
S  a  szigetet  közepén  ? 
Ide  szivembe  képedet 
Akként  foglalom  én. 

A  szigetről  zöld  fa-lomb 
Mártja  a  vízbe  magát; 
Ha  te  szivembe  igy  a  remény 
Zöldjét  mártanád! 

(Buda.) 

Rabhazának  fia. 

Menjünk,  menjünk  a  földbe, 

Beteg  szivem! 

Hiszen 

Megtetted,  a  mit  kellé. 

Megtetted,  a  mit  lehetett: 

Viselted  honfisebedet. 

Hideg  van  a  siréjben; 

Másnak  lehet . . . 

Meleg, 

Forró  lesz  a  sir  nékem: 

Mit  életemben  viselek, 

A  honfisebb  még  ott  is  ég. 

De  az  ítélet  napja 

Eljön  talán, 

S  hazám 

Bilincseit  lerontja. 

Akkor  sebem  begyógyuland, 

S  hűvösben  nyugszom  ott  alant. 

(Pest.) 

flhős  az  ég  hazámon, 

Aligha  nem  lesz  vész; 

Csak  hadd  legyen,  nem  bánomj 

Lelkem  reája  kész. 

Lantom  nagyon  szeretne 
Hallgatva  állani, 
Régóta  van  kezembe', 
Már  kopnak  húrjai. 

S  amott  a  zugban  kardom 
Folyvást  panaszkodik: 
Hiába  meddig  tartom, 
Az  ítéletnapig  ?  . , , 

(Pest.) 


Cs.  E.  kisasszony  emlékkönyvébe. 

Ha  e  sötét  betűk,  a  miket  itt  leírok. 
Lennének  a  balsors,  a  mely  tán  téged  ér: 
Elvetném  tollamat,  nem  írnék,  bárha  lenne 
Minden  vonásomért  egy-egy  ország  a  bér, 

(Pest.) 

V.  S.-né  emlékkönyvébe. 

Tudom:  mint  boldogítod  férjedet; 

De  szinte  kívánnám,  hogy  azt  ne  tedd, 

Ne  olyan  nagy  mértékben  legalább. 

A  fájdalomnak  csalogánya  ő, 

S  mióta  boldog,  hangja  ritkán  jő  .  .  . 

Gyöt.örd,  hogy  halljuk  édesbús  dalát. 


(Pest.) 


Búcsú  1844-töl. 


Egy  esztendő  a  másik  sírját  ássa, 
Gyilkolják  egymást,  mint  az  emberek. 
Idő,  szárnyadnak  még  egy  csattanása, 
S  a  jelen  év  is  sírban  szendereg. 
Oltsd  el,  haldokló,  hervadt  ajakadnak 
Lélekzetével  életmécsedet, 
Nem  foglak  oda  írni  tégedet. 
Hol  boldog  évim  följegyezve  vannak. 

Magas  tervektől  izzadó  fejembe 
Te  oly  sok  eszme  magvait  veted, 
S  én  a  gyümölcsöt  bőven  megteremve 
Láthatván,  rajta  büszkén  nézek  szét. 
Jutalmául  nem  rest  munkálatomnak 
A  hír  csillagja  rám  sugárt  vetett, 
S  én  még  sem  írlak  oda  tégedet, 
Hol  boldog  évim  följegyezve  vannak. 


Szivem  sokáig  a  sors  bal  kezében 
A  fájdalom  meggyúlt  világa  volt; 
Te,  megvénült  év,  szóltál,  hogy  ne  égjen, 
És  szózatodra  a  vad  láng  kiholt. 
Elhamvadt  üszke  van  csak  bánatomnak 
A  romba  dőlt  s  már  fél-ép  szív  felett; 
S  én  még  sem  írlak  oda  tégedet. 
Hol  boldog  évim  följegyezve  vannak. 

Oh  haldokló  év!  sírod  mellett  engem 
Lágy  bölcsejében  ringat  a  remény, 
S  hahogy  szabad,  a  mit  jövendöl,  hinnem: 
A  mennyországnak  állok  küszöbén. 
Szomszédságában  ilyen  boldog  kornak 
Mondom,  tűnő  év,  a  búcsút  neked, 
S  én  még  sem  írlak  oda  tégedet, 
Hol  boldog  évim  följegyezve  vannak. 

Reád  függeszté  hévvel  esdekelve 
Bágyadt  szemét  sóhajtó  nemzetem, 
S  te  sóhajára  semmit  nem  figyelve, 
Ekkép  feleltél  mennydörögve:  nem! 
Te  koszorúját  eltépted  honomnak, 
Ifjú  reménye  mit  fejére  tett; 
Ezért  nem  írlak  oda  tégedet. 
Hol  boldog  évim  följegyezve  vannak. 

(Pest.) 


18  45. 


*  * 


Két  testvér. 

Van  én  nekem  egy  kedves  czimborám, 
Talpig  derék,  becsületes  fiú: 
Midőn  szomorúságnak  szele  fú, 
Vidámság  köpenyét  akasztja  rám. 

Ha  nemzetem  sorsára  gondolok, 
S  szivem  szorítja  fojtó  sejtelem: 
Az  én  kedves  pajtásom  ott  terem 
És  szól,  hogy  ez  nem  férfias  dolog; 

Azt  mondja,  hogy  csak  várjak  egy  kicsit, 
Hogy  majd  idővel  másformán  leszen, 
Az  ég  kegyébe  ismét  fölveszen. 
És,  minket  árva  népet,  megsegít. 

Ha  szerelem  bújában  epedek, 
És  a  lemondás  már-már  főbe  ver. 
Az  én  kedves  pajtásom  nem  hever, 
Hanem  jön  és  szól:  ne  legyek  gyerek. 

Azt  mondja,  hogy  ne  hagyjam  magamat; 
Ámbátor  az  most  rám  nem  is  figyel. 
Ki  szerelmem  tőkéjét  vette  fel. 
Majd  megkerül  még  tőke  és  kamat. 

S  ha  eszmetársulatnál  fogva  itt 
Eszembe  jutt  borzasztó  pénzügyem: 
Biztat,  hogy  a  szerencse,  elhigyem, 
Számomra  is  megnyitja  markait; 

Azt  mondja,  hogy  még  megjön  az  idő, 
Hol  fűtetlen  szobában  nem  lakom, 
Ha  szűk  udvarra  nyíló  ablakom 
Tábláin  a  tél  délvirága  nő.  — 

Az  én  kedves  pajtásom  így  beszél 
Kimondhatatlan  barátságosan, 
S    e'kemnek  oly  széles  jó  kedve  van 
Bút,  bajt  felejtető  meséinél. 


E  jó  fiúnak  egy  rósz  bátya  van, 
Igen  komor,  goromba  férfi  ő; 
Ez  a  rósz  bátya  mindig  közbejő, 
És  fölpofozza  öcscsét  csúfosan. 

S  tőlem  kegyetlenül  elkergeti. 
Levert  kedélylyel  ballag  tőlem  el, 
De  újra  jő,  vigasztal  és  ölel 
A  jó  fiú,  ha  szerit  ejtheti. 

Tudjátok  tán,  s  fölösleges  a  szó: 
Ily  jó  barátomul  kit  bírok  én  ?  . . . 
Vigasztaló  pajtásom  a  remény, 
S  komor,  goromba  bátyja  a  való. 

(Pest.) 


Hull  a  levél  a  virágról . . . 

Hull  a  levél  a  virágról, 
Elválok  én  a  babámtól. 
Isten  hozzád,  édes, 
Isten  hozzád,  kedves 
Galambocskám ! 

Sárgul  a  hold  az  ég  alján. 
Mind  a  kettőnk  oly  halovány. 
Isten  hozzád,  édes, 
Isten  hozzád,  kedves 
Galambocskám ! 

Harmat  hull  a  száraz  ágra. 
Könnyek  hullanak  orczánkra, 
Isten  hozzád,  édes. 
Isten  hozzád,  kedves 
Galambocskám ! 

Lesz  még  virág  a  rózsafán. 
Egymást  még  mi  is  látjuk  tán. 
Isten  hozzád,  édes, 
Isten  hozzád,  kedves 
Galambocskám ! 

(Pest.) 

Apám  mestersége  s  az  enyém. 

Mindig  biztattál,  jó  apám: 
Kövessem  mesterségedet, 
Mondtad,  hogy  mészáros  legyek. 
Fiad  azonban  író  lett. 

Te  a  taglóval  ökröt  ütsz, 

Tollammal  én  embert  ütök 

Egyébiránt  az  egyre  megy, 
Különböző  csak  a  ne  vök. 

(Pest.) 


Elmondom,  mit  eddig... ^ 

Elmondom,  mit  eddig 
Rejtve  tartogattam, 
Mint  gyöngyét  a  tenger 
Legmélyebb  habokban. 
Halld  meg,  drága  gyöngyöm, 
Szép,  szelíd  galambom! 
A  mit  érezek  és 
Szenvedek,  elmondom. 

Éreztem  szerelmet, 
S  szenvedtem  miatta, 
És  nagy  volt  szerelmem," 
Nagy  szivem  bánatja. 
Bánatom  s  szerelmem, 
Ez  ikertestvérek 
Engemet  gyötörni 
Általad  levének. 


Sőt  hazudtam  többször 
Másokért  szerelmet; 
E  hazugság  által 
Csak  nagyobb  kínom  lett.  — 
S  most  tudsz  mindent,  a  mit 
Ereztem,  szenvedtem; 
Fogsz-e  vigasztalni 
Nyájas  feleletben  ? 

Szólj,  üdvességemnek 
Megváltó  keresztje! 
Nem  nyílik  meg  ajkad! 

Semmit  sem  felelsz-e? 

Oh,  mikép  felelnél, 
Hiszen  néma  nyelvvel . . , 
Kiterítve  . . .  holtan  . . , 
Koporsóban  fekszel! 

(Pest.) 


Mit  nem  tettem  volna  érted .  • , 

Mit  nem  tettem  volna  érted, 
Szép  kis  szőke  gyermekem! 
De  szerelmem  bemutatni 
Megtiltotta  végzetem. 

Az  egész,  mit  életemben 
Érted  tennem  lehetett. 
Annyi,  hogy  a  koporsóba 
Én  tevém  be  tetemed. 

(Pest.) 


Szigorú  körülmény 
Ajkamat  lezárta. 
Hogy  ne  jőjön  titkom 
Senkinek  tudtára. 
Oh,  minő  teher  volt 
Azt  eddig  viselnem! 
Hányszor  volt  alatta 
Roskadóban  lelkem  I 

Mint  a  napfény  elvesz 
Felhők  fáty ólában, 
Képedet  szivemben 
Eltemetni  vágytam. 
Könnyű  szél  pusztítást 
Tészen  a  felhőben, 
S  felsüt  a  nap  akkor 
Annál  égetőbben. 


Hová  levél . . , 

Hová  levél  ?  te  szebb  reményeimnek 
Korán  kiégett  hajnalcsillaga! 
Keresni  foglak;  —  hasztalan  kereslek 
Vagy  még  meglátjuk  egymást  valaha, 

Ha  majd  az  éjnek  hallgatag  felében 
Halvány  sugárt  a  hold  a  földre  vet: 
A  temetőnek  küszöbét  átlépem, 
S  fejem  lehajtom  sírhalmod  felett. 

Fölébredendsz-e  akkor  álmaidból, 
És  elhagyod  mély,  hűvös  nyoszolyád  ? 
Hogy  meghallgasd,  a  mit  majd  ajakam  szól; 
A  szerelemnek  epedő  szavát. 

Fölébredendsz-e  ekkor  álmaidból, 
És  elhagyod  mély,  hűvös  nyoszolyád? 
Hogy  letöröljed  lankadt  pilláimról 
Az  érted  omló  könnyek  záporát. 

Fölébredendsz-e  ekkor  álmaidból, 
És  elhagyod  mély,  hűvös  nyoszolyád  ? 
Hogy  szellemed  majd  égő  csókjaimtól 
S  keblem  tüzétől  melegűljön  át. 

Vagy  holtjokat  a  sírok  ki  nem  adják  ? 
S  csak  a  mennyben  találkozol  velem  ?  . . . 
Vagy  többé  sem  az  éj  sem  a  mennyország 
Meg  nem  mutat  már  tégedet  nekem?! 

(Pest.) 


Zárjátok  be  már  azt  a  koporsót. 

Zárjátok  be  már  azt  a  koporsót, 

És  vigyétek  ki  a  temetőbe! 

Hisz  elég  rég  nézem  már,  hogy  bennem 

Megmaradjon  mindörökre  képe, 

Vagy  hogy  szívem,  lelkem  összetépje! 

(Pest.) 


Ha  ébren  meg  nem  látogatsz 

Ha  ébren  meg  nem  látogatsz, 
Jőj  hozzám  álmaimban, 
Jőj  hozzám,  meghalt  életem! 
Sok  mondani  valóm  van. 


Hisz  egymással  mi  ekkorig 
Oly  keveset  beszéltünk; 
Csak  egy-két  gyorsan  illanó 
Tekintet  volt  beszédünk. 


Tudod,  ha  hozzátok  menék, 
Te  mindig  ügy  futottál; 
De  más  szobából  titkosan 
Rám  gyakran  pillantottál. 

S  öröm  volt,  látnom  téged  ott 
Félig  nyilt  ajtó  mellett, 
Mikéntha  láttam  volna  az 
Egészen  megnyílt  mennyet. 

Ha  távozám:  az  ablakból 
Tekintettél  utánam; 
Vélted,  hogy  észre  nem  veszem? 
Oh,  én  mindent  jól  láttam. 


Jaj,  be  bús  ez  a  harangszó ! 

Jaj,  be  bús  ez  a  harangszó! 
Neked  harangoznak, 
Kedves,  hervadt  rózsaszála 
Tizenöt  tavasznak! 

A  templomnál  van  koporsód 
Koporsód  van  itten! 
Hova  veled  vőlegényként 
Egykor  jőni  hittem. 

Védangyala  kedvesemnek 
Odafönn  a  mennyben! 
Szánj,  és  vedd  el  eszemet,  vagy 
Vigasztalj  meg  engem. 

Vagy  talán  te  is  meghaltál? 
Tán  megölt  a  bánat? 
Hogy  hervadni  hagytad  ezt  a 
Legszebb  rózsaszálat. 

(Pest.) 


De  láttam  temetésed  is  .  .  . 
Csak  ezt  ne  láttam  volna! 
Az  a  gödör,  mely  sírod  lett, 
Az  lett  szivemnek  pokla. 

Egyszerre  lelkemet  ezer 
Mennykő  csapása  érte  .  . , 
Ekkor  hullott  alá  a  föld 
Koporsód  födelére. 

Ott  vagy  te  most,  szent  angyalom! 
Eljősz-e  hozzám  vájjon  ? 
Mindenkor  tárva  lesz  karom, 
Ha  jősz,  hogy  átkaroljon. 

Csak  érintsen  lehellete 
Közelgő  szellemednek: 
A  mennybe  föl,  vagy  sírba  le, 
Mindenhová  követlek! 

(Pest.) 


—     192    — 


Te  voltál  egyetlen  virágom  . . . 

Te  voltál  egyetlen  virágom: 
Hervadt  vagy:  puszta  életem. 
Te  voltál  fényes  napvilágom 
Lementél:  éj  van  körülem. 
Te  voltál  képzeményim  szárnya; 
Megtörve  vagy:  nem  szállhatok. 
Te  voltál  vérem  forrósága; 
Meghűltél:  oh,  majd  megfagyok. 

(Pest.) 


Amott  fönn  egy  csillag  ragyog  . . . 

Amott  fönn  egy  csillag  ragyog 
A  tiszta  ég  legtetején; 
De  oly  gyönyörűen  ragyog! 
Egy  csillagon  sincs  annyi  fény. 

És  bennem  így  szól  valami: 
»Nézd,  nézd,  Etelkéd  e  sugár! 
Hagyd  itt  a  földi  életet. 
Menj  föl  hozzá,  ő  téged  vár.« 

Fölmennék  édesörömest, 
De  vágyam  hasztalan  hevit, 
Mert,  a  mi  fölsegítene, 
Eltörve  lajtorjám,  a  hit. 

(Pest,.) 


Én  vagyok  itt .  ♦ . 

Én  vagyok  itt,  emésztő  gyönyöröm! 
Én  sírhalmodnak  hű  zarándoka; 
Kérdezni  jöttem,  hogy  mit  álmodál 
A  föld  alatt  az  első  éjszaka? 

Oh  én  nagyon  borzasztót  álmodám: 
A  földet  a  nap  űzé,  kergéié. 
Kétségbeesve  vágtatott  a  föld 
A  mélybe  le  s  a  csillagok  fölé 

Utána  a  nap  fáradatlanul  .  .  . 
A  végtelent  keresztühiyargalák, 
És  végre  elkezdett  rohanni  az 
Egész  rendvesztett,  megbomlott  világ. 

És  e  zavarba  egyre  kergéié 
A  földet  a  nap,  s  vad  haragja  közt, 
Hogy  kergéié  hiába,  megragadt 
Szilaj  kezével  egy  nagy  üstököst. 


S  rá  dobta .  .  .  épen  szívemen  talált. 
Képzelhető,  mint  fájt  e  seb  nekem; 
De  úgy  még  sem  fájt,  mint  az,  a  mit  vert 
Bennem  halálod,  legszebb  örömem! 

(Pest.) 


Nem  háborítom-e  nyugalmad  . 

Nem  háborítom-e  nyugalmad, 
Elásott  kincse  életemnek! 
Ha  szívem  árva  gyermekével, 
A  halvány  arczu  szenvedéssel, 
Hozzád  gyakorta  kijövendek? 

Nem  fog  zajt  ütni  érkezésem, 
Sírhalmod  mellé  halkan  lépek: 
Csak  csókomat  teszem  fejfádra. 
—  Azt  is  lemossa  könnyem  árja. 
És  ekkor  ismét  haza  térek. 

(Pest.) 


Természet !  még  te  is  gúnyolódol  ? 

Természet!  még  te  is  gúnyolódol  ?  .  .  . 
A  mióta  őt  eltemetők: 
Tél  havának  kellő  közepette 
Olyan  tavasziak  az  idők. 

Semmi  jég  a  sima  Dunavízen, 
Semmi  hó  a  Szentgellérthegyen  ,  .  . 
Csak  hogy  testem  és  lelkem  szemében 
Mentül  sértőbb  ellentét  legyen. 

Mért  nem  keltek  bőszült  háborúra? 
Mit  alusztok?  lusta  elemek? 
Éjszak  vésze,  te  prédát  üző  sas, 
Szárnyaid  mért  nem  süvítenek  ? 

Mért  nem  hajtod  a  felhőt  az  égen? 
Mint  vadász  a  sebzett  madarat; 
Hadd  hullatná  szét  hópillangóit. 
Mint  ama  madár  a  tollakat. 

Ezt  szeretném,  kedvem  ebben  telnék. 
Ugy  láthatni  a  természetei, 
Mint  szivem  van,  mely  szép  Persiából 
Vad  Szibériává  vetkezett.  — 

Oh,  de  hátha  e  meleg  veroteny 
A  természetnek  nem  gúnyja?  nem! 
Sőt  részvéte:  csak  azért  nincsen  tél, 
Hogy  ne  fázzék  olt  kinn  kedvesem. 

(Pest.) 

Miért  tekintesz  be  szobámba  ? 

Miért  tekintesz  be  szobámba  ? 
Kiváncsi  hold! 

JSÍem  ugy  foly  már  itt  a  világ,   mint 
Hajdanta  folyt. 

Egykor  ha  pillantásod  hozzám 

Betévedett : 

Látád  a  szívben  meg  nem  férő 

Lángéletet. 

Bú,  kedv  között  élet-halálra 
Látál  csatát, 

De  győzedelmeskedni  a  bút 
ííem  láthatád. 

Ez  akkor  volt,  —  ha  megtekinted 

Most  arczomat, 

Azt  vélheted:  tükörben  látod 

Tenmagadat. 

Hideg  vagyok  és  szótalan,  mint, 
—  A  honnan  jő 
E  hidegségem,  szótlanságom,  ■ — 
A  temető. 

(Pest.) 


Láttam  két  hosszú  nap 

Láttam  két  hosszú  nap 
Hideg  tetemidet, 
A  szótlan  ajakat, 
A  becsukott  szemet; 

Csókoltam  homlokod 
Letartott  édenét, 
—  Ez  első  csókom  volt, 
S  te  ezt  sem  érezédi 

Csókoltam,  romba  dőlt 
Oltárom,  homlokod; 
És  e  csókban  hideg 
Lelkem  reá  fagyott; 

Csókoltam  szemfedőd, 
E  dönthetlen  határt, 
Min  túl  nem  léphetek, 
Mely  mennyemből  kizárt. 

Petőfi  költeményei. 


Láttam  koporsódnál 
A  fáklyák  lángjait, 
És  a  gyászszekeret, 
Mely  temetőbe  vitt; 

Ott  voltam  magam  is, 
Haliam,  a  mint  a  hant 
Az  ásók  éliről 
Tompán  reád  zuhant . , . 

Mindent,  mindent  tudok  I 
És  még  sem  hihetem; 
Mindez  nem  álom-e  ? 
Kétkedve  kérdezem. 

Éö  hozzátok  megyek, 
S  tekintek  szerteszét: 
Nem  látom-e  szemed 
Tündökletes  egét  ? 

Nem  látom,  mindenütt 
Hiába  keresem, 
És  haza  térek,  és 
Sírok  keservesen. 

(Pest.) 


Hol  vagy  te,  régi  kedvem  ? 

Hol  vagy  te,  régi  kedvem  r 
Te  pajkos,  vad  fiúi 
Fölválta  lyánytestvéred, 
A  szótlan,  méla  bú. 

Játékszered  volt  szívem, 
Hová  nem  hordozád! 
Nyílként  rohanva,  vitted 
A  nagy  világon  át, 

Mig  végre  megbotlottál 
Egy  sírhalom  fölött, 
S  estedben  a  játékszer. 
Szivem,  kettétörött. 

(Pest.) 

Le  az  égről  hull  a  csillag . . . 

Le  az  égről  hull  a  csillag; 
Szemeimből  könnyek  hullnak. 

Nem  tudom,  mért  hull  a  csillag  ? 
Könnyeim  halottért  hullnak. 

Csak  hull,  csak  hull  könny  és  csillag; 
Egyre  hullnak,  még  sem  fogynak. 


(Pest.) 

Mi  volna  különös  azon  . . , 

Mi  volna  különös  azon, 
Ha  néha  elmosolyodom 
Vidám,  tréfás  beszéd  felett  ? 
Felhős  ég  is  mutat  derűt . .  . 
Csakhogy,  midőn  a  nap  kisüt, 
A  felhő  keble  megreped. 

(Pest.) 


Ö,  a  kedves  drága  kis  leány . . . 

0,  a  kedves  drága  kis  leány, 
0  s  az  éiet  lakták  szívemet; 
Mint  repkény  a  fákat,  a  remény 
Átszőve  e  tündérteremet. 

Kis  leánykám  elment . . .  elvivék  . . 
Most  alant  a  mély  házban  lakik, 
Melynek  egyszer  elzárt  ajtaja 
Meg  nem  nyíl  az  ítéletnapig. 

S  a  leánynyal  elment  életem  . , . 
Kikísérte  .  . .  odakinn  maradt, 
S  elfoglalni  régi  lakhelyét 
Nincsen  benne  semmi  akarat. 

így  lett  szívem  csöndes  és  üres, 
Egy  elpusztult  ház,  bús,  lakatlan ; 
Rajt  az  árva  repkény,  a  remény, 
Leng  sohajtásim  fuvalraiban; 

S  mert  a  földön  ápolója  nincs, 
Feltörekszik,  fel  az  ég  felé  . . . 
Oh,  csak  a  rontó  kételkedés 
Sarját  mindig  el  ne  metszené!   — 

S  ki  lesz  új  lakó  szivemben,  mely 
Nem  sokára  végkép  romban  áll  ? 
Legfölebb  is  egy  vén  remete, 
És  ez  a  remete  a  halál. 

(Pest.) 


Álltam  sírhalma  mellett . . . 

Álltam  sírhalma  mellett 
Keresztbe  font  kezekkel . . . 
Mozdulatlan  szoborként .  . . 
A  dombra  szögzött  szemmel. 


Áll  a  hajós  a  parton 
S  a  tengeren  tekint  szét, 
Mely  koldussá  tévé,  mely 
Elvette  minden   kincsét. 

(Pest.) 


Hazugság,  a  mit . . . 

Hazugság,  a  mit  annyiszor  hallottam. 
Hogy  ölni  képes  a  nagy  fájdalom. 
Különben  már  rég  nem  volnál  magadban. 
Veled  fekünném,  édes  angyalom! 
A  fájdalom  nem  éles  fejsze,  melynek 
Csapásától  az  élet  fája  dől . . . 
A  fájdalom  féreg,  mely  lassan,  lassan, 
De  nem  fáradva,  folyvást  rág  belől. 

(Pest.) 


Barátim,  csak  vigasztalással . . » 

Barátim,  csak  vigasztalással 
Ne  szomoritanátok  engem! 
A  bú  egyetlen  kincs,  a  melyet 
A  szerelemtől  örököltem; 

S  e  kincset  híven  őrzi  szívem, 
(Mert  a  szív  üresen  nem  állhat, 
Kell,  hogy  legyen  mindig  lakója^ 
Akár  öröm,  akár  búbánat;) 

E  kincset  el  nem  tékozolnám 
A  föld  minden  gyönyöreért  sem. 
Minden  darabja  dallá  olvad 
Lelkemnek  titkos  műhelyében. 

S  minden  dal  kő  egy  épülethez. 
Mely  a  felhőket  érni  fogja; 
E  büszke,  fényes  épület  lesz 
Kedves  halottam  Pantheonja. 

(Pest.) 


Jőj,  tavasz,  jöj  ! . .. 

»Jőj,  tavasz,  jőj !«  —  gondolám  az  őszszel.  — 
»Váriak,  mert  boldogságommal  jősz  el; 
Kinn  falun  lesz  ifjú,  szép  galambom. 
És  szabad  lesz  őt  meglátogatnom, 
S  hogyha  tőle  száz  mérföldre  lennék,. 
Száz  mérföldről  is  hozzája  mennék. 
Ha  jön  a  nap  hajnal-ölelésre, 
Ha  megy  a  nap  éj-fölébresztésre, 


-     195    — 


És  a  hold,  a  ziűtán,  ha  belépe 
Csiilaglyányos  gazdag  háremébe: 
Én  galambom  hű  árnyéka  leszek, 
Követője  minden  lépésének, 
Mig  szerelme,  mint  tavasz!  virágod 
Melegűlő  keblén  kicsirázott, 
És  a  míg  ö  e  virágot  szűzi 
Pirulással  én  szivemre  tűzi; 
S  mért  nem  tűzné  ?  s  lehetetlenség-e  ? 
Hogy  menyasszonycsók  leend  a  vége. 
Jőj,  tavasznak  illatos  füzére! 
Tegyelek  föl  jegyesem  fejére.  <•' . . . 
*  *  * 

Jőj,  tavasznak  illatos  füzére! 
Tegyelek  föl  sírja  keresztjére. 

(Pest.) 


Be  szomorú  az  élet  én  nekem  . . . 

Be  szomorú  az  élet  én  nekem, 
Mióta  eltemették  kedvesem! 
Csak  úgy  lézengek,  mint  az  ősz  virága, 
Mely  minden  szellő  érkezésivel 
Egy-egy  megszáradt  szirmot  hullat  el, 
S  mely  csüggedt  fővel  kimúlását  várja. 

A  fájdalom  gyakorta  megrohan. 

Mint  éhező  vad,  mérges  sziláján, 

S  éles  körmét  szivembe  vágja  mélyen. 

Kiáltok  a  sors  ellen  átkokat, 

A  mely  az  embernek  mennyet  mutat, 

Hanem  megtiltja,  hogy  belé  ne  lépjen. 

Legtöbbször  csendes,  néma  bánatom; 
Élek  ?  nem  élek  ?  szinte  nem  tudom. 
Jön  és  megszóht  egy-két  jó  barátom; 
Beszédeikre  ritkán  felelek. 
Örültem  egykor,  hogyha  jöttének. 
Most,  hogyha  mennek,  szívesebben  látom. 

Gyakran  bolyongok  föl  s  le  czéltalan. 
Bolyongok,  míg  —  azt  sem  tudom,  hogyan? 
A  drága  kis  lyány  sirhalmához  érek. 
Édes  remény  tart  ottan  engemet; 
Remélem,  hogy  majd  szívem  megreped  . 
Mért  csalnak  mindig,  mindig  a  remények! 

(Pest.) 


Panaszkodám  hát  ?  . . , 

Panaszkodám  hát?  elpanaszolám 
Szivem  baját,  búját  az  embereknek  ? 
Miként,  ha  ujját  megmetszé  a  gyermek 
Panaszkodik  . . .  szégyen,  szégyen  reám! 

S  volt  a  panasz  véglére  is  miért? 
Hisz  a  keservét  mutató  kebelnek 
Vagy  szánalommal  vagy  gúny  nyal  fizetnek, 
S  egyik  sem  kell.. .  egyik,  mint  másik  sért. 

Vagy  elmondhattam  szóval  sorsomat? 
Elmondhatám  ?  mi  az :  midőn  a  lélek, 
Sírhalma  mellett  porló  kedvesének. 
Egy  kínba  fúló  életet  sirat. 

És  én  még  is,  még  is  panaszkodám 
Kislelküen,  gyáván  az  embereknek. 
Miként,  ha  ujját  megmetszé,  a  gyermek 
Panaszkodik  . . .  szégyen,  szégyen  reám. 

De  többé,  többé  nem  panaszkodom. 
Bűvös  szigetté  fog  változni  keblem, 
Honnan  ki  nem  fog  út  vezetni,  melyben 
Elátkozottan  él  a  fájdalom. 

(Pest.) 


Hatalmas  orvos  az  idő  . . . 

Hatalmas  orvos  az  idő;  előbb-utóbb 

Minden  sebet  befog. 

Bármennyit  szenvedek: ez  orvos  által  majd 

Én  is  meggyógyulok. 

A  bú,  mely  most  sötét  felhők  villámtüze, 

Lesz  nyájas  hold  sugara. 

Mely  tündökölni  száll  szehd  emlékzetem 

Moraj  talán  tavára. 

És  fon  talán  a  sors  nem  fáradó  keze 

Egy  rózsás  kötelet. 

Mely  összefűzi  majd  az  életvágyat  és 

Fölépült  szívemet. 

Ekkor,  gondolható,  a  könnyek  és  a  szók 

Mi  keserűk  lehetnek. 

Melyekkel  a  tört  szív  örökre  búcsút  mund 

Remény-  vagy  élvezetnek. 

Azért  szeretném  most,  midőn  hűlt  kebelem 
Vágy-  s  kívánságtalan. 
Azért  szeretném  most,  ha  elmennék  oda, 
A  hol  Etelke  van. 

Öleld  fel,  oh  halál,  kifáradt  éltemet, 
És  tedd  a  temetőbe, 

Mint  keblén  elszunyadt  magzatját  a  szülő 
Leteszi  bölcsejébe. 

És  hogyha  meghalok,  óhajtásom  csak  egy, 

Barátim,  tőletek: 

Hogy  engem  a  mellé  a  kedves  kis  leány 

Mellé  temessetek. 

Mik  voltak  álmaink,  majd  minden  éjfelén 

Elmondjuk  ott  egymásnak, 

S  egyszerre  indulunk,  ha  ébresztő  szava 

Zeng  a  föl  támad  ásnak. 

(Pest.) 


Játszik  öreg  földünk  . . . 

Játszik  öreg  földünk 
Fiatal  sugarával  a  napnak; 
Pajkos  enyelgés  közt 
Egymásnak  csókokat  adnak. 

A  Duna  hullámin, 
Bérczén,  völgyén  a  vidéknek, 
Tornyokon,  ablakokon, 
Mindenhol  csókjaik  égnek. 

Oly  jó  kedvű  a  nap 
Jöttén,  jó  kedvű  lementén, 
Mintha  nem  is  látná 
Sírhalmodat,  édes  Etelkém! 

(Pest.) 


Kéket    mutatnak  még  . . . 

Kéket  mutatnak  még  a  távol  erdő 
Virító  fáin  a  zöld  levelek  ? 
Tajtékzik  még  a  Duna,  mint  szilaj  mén  ? 
Ha  vakmerő  harczosként  rajt  teremvén, 
Kergetni  kezdi  őt  a  fergeteg. 

Pirul  a  szép  menyasszony  még,  a  hajnal  ? 
Ha  vőlegényét  várja,  a  napot; 
S  harmatkönnyűket  sír  még  a  bús  özvegy. 
Az  éj  ?  midőn  a  csillagokhoz  fölmegy, 
És  látja  a  sok  árva  magzatot. 

Megmérhetetlen  látköröm  volt  egykor, 
Hanem  most  már  nem  látom  ezeket: 
Az  a  kis  domb,  mely  kedvesem  takarja, 
Rám  nézve  kél  átláthatlan  magasra, 
S  elrejt  előlem  földet  és  eget. 


Ha  életében  . . . 

Ha  életében  nem  szerettem  volna 
A  szőke  fürtök  kedves  gyermekét: 
Övé  leendett  életem,  szerelmem. 
Midőn  halotti  ágyon  feküvék. 

Mi  szép,  mi  szép  volt  a  halotti  ágyon! 
Mint  hajnalban  ha  fényes  hattyú  száll, 
Mint  tiszta  hó  a  téli  rózsaszálon: 
Lengett  fölötte  a  fehér  halál. 

(Pe.st.) 


E  szobában  küzködött . . . 

E  szobában  küzködött  az 

Élet  és  halár  fölötte, 

Míg  az  élet 

Ót,  a  szépet, 

Öt,  a  kedvest,  elvesztette. 

E  szobában  siratám  őt 

Könnyeimnek  tengerével; 

—  Szenvedésem 

A V vagy  létem 

E  tenger  mért  nem  nyélé  el! 

E  szobában  lesz  lakásom; 

Édes  kín  lesz  laknom  itten. 

Itten  laknom. 

Öt  láthatnom 

Mindig  éber  emiékimben. 

Egy  kivan  atom  leszen,  ha 
E  szobából  el  kell  menni; 
Az,  hogy  engem 
Akkor  innen 
Szent  Mihály  lova  vigyen 


ki. 


(Pest.) 


Mi  bűvös-bájos  hang  . . . 

Mi  bűvös-bájos  hang  ? 
Völgyben  csendült  meg  ünnep-est  ha- 
Mely  a  buzgó  falut  [rangja  ? 

Imádkozásra  szentegyházba  vonja; 

Vagy  lelkem  almiban 

Cseng  édesbús  emléke  a  lyánykának  ? 

Ki  szép  és  ifjú  volt 

S  kinek  sírjára  könnyeim  folyának. 


(Pest.) 


(Eperjes.) 


—     197 


A  hó,  a  holt  föld  téli  szemfedője . , 

hó,  a  holt  föld  téli  szemfedője, 

Az  éjen  át 

\.  temetőre 

Leszállt. 

A  nap 

Hideg  sugara 

Néz  komoran 

Le  a  halottak  puszta  országára. 

Nem  enged  a  hó  a  nagy  temetőben, 

Csak  egyedül 

Etelke  sírja 

Körűi ; 

De  itt 

Sem  a  napfénytől, 

Hanem  szemem, 

Síró  szememnek  szakadó  könnyétől. 

iPest.) 

Midőn  nagyon  bánt . . . 

Midőn  nagyon  bánt  a  vad  fájdalom, 

A  várost,  a  világot  elhagyom, 

S  oda  megyek  ki,  hol  az  emberek 

Napestig  mélyen  alva  fekszenek, 

De  ha  az  óra  éj  felére  jár, 

S  felhők  közt  búsong  sárga  holdsugár: 

A  szendergőknek  álma  megszakad, 

S  elhagyják  mély,  sötét  tanyájokat, 

S  fehér  ruhában  járnak  tétova, 

Mig  hajnalt  hirdet  a  kakas  szava. 

Ide  megyek,  a  temetőbe,  én 

Fájdalmaimnak  vészes  éjjelén, 

S  ha  itten,  drága  sírhalmom  felett 

Könnyűimnek  forrása  megered. 

És  e  könnyükhöz  sóhajom  vegyül: 

Fájdalmam  lassacskán  lecsendesül. 


Akkor  leszek  ám  még  majd  csendesen, 
Ha  melléd  fekszem,  édes  kedvesem! 

(Pest.) 


Tizenkettőt  ütött  az  óra . . . 

Tizenkettőt  ütött  az  óra. 

Fölébredek  a  harangszóra, 

És  ím  sötét  szobámban  egy 

Fejér  alak 

Föl-  és  lemegy  . . . 

Te  vagy,  te  vagy,  kit  annyit  vártalak, 

Te  vagy,  boldogságom  fájának 

Idő  előtt  lehullt  gyümölcse! 

Jer,  karjaim  kitárva  állnak, 

S  kész  ajkam,  hogy  csókját  ajkadra  hintse. 

Jer,  elröpült  kedves  galambom ! .    . 

De  szólt  a  lyány  ka  halk,  fájdalmas  hangon : 

»Megállj,  megállj!  előbb  megkeresem 

Elvesztett  életem; 

Lásd,  élet  nélkül  ott  a  sírban 

Fekünni  olyan  szomorú  dolog: 

Ott  oly  sötét  és  oly  hideg  van . . . 

Én  újra  élni  akarok; 

Megkeresem 

Elvesztett  életem. 

Nincs   nálad  ? 

Add  vissza, kérlek, hogyha  megtaláltad.*  — 

Oh  nincs  az  nálam, 

Meg  nem  találtam, 


Meg  nem  találtam  drága  életed! 

De  hogyha  az  enyém  kell :  íme  vedd ! 

S  átadni  akarám 

Tulajdon  éltem, 

De  már  a  látomány 

Eltűnt  az  éjben. 

(Pest.) 


Anyám,  anyám  . . . 

Anyám,  anyám,  oh 

Legjobb  s  legboldogtalanabb  anyám! 

Nincs  hát  reményed, 

Mit  a  fösvény  való  beváltana  ? 

Kiküldözéd,  mint 

Galambját  Nóé,  a  reményeket; 

De  teljesülés 

Zöld  ágával  meg  egy  sem  érkezett. 

Végső  reményed: 

Ha  majd  halálod  meg  fog  hűteni, 

Fölmelegítnek 

Még  egyszer  gyermeked  hő  könnyei. 

Szegény  anyám  te! 

Ez  a  vigasztalás  sem  jut  neked; 

Elsírta  könnyeit 

Szerelmesének  sírján  gyermeked. 

(Pest.) 


Hiába  várlak  hát . . . 

Hiába  várlak  hát  ezentúl  ? 
Megsiratott  szép  gyermekem! 
Meg  nem  jelensz  többé  nekem  ? 
Mint  eddig  gyakran  megjelentél 
Szobámban  csöndes  éjeken. 

Eljő  az  éj,  eljő  az  éjfél; 
Mi  haszna  jő  ?  nem  jő  veled. 
Nem  látom  lengő  szellemed, 
S  reményem  eltörött  szárnyával 
Födöm  be  bágyadt  szememet. 

Hová  levél  ?  miért  maradsz  el  ? 
Örökre  kedves  szép  leány! 
Hervadt  orczám  ijeszt  talán  ? 
Ne  félj,  ne  félj  hervadt  orczámtól; 
Érted  levek  oly  halovány. 

Oh  jőj  fel  egyszer  még  sírodból, 
Mindennél  drágább  árnyalak! 
Csak  hogy  még  egyszer  lássalak; 
Aztán  mondd,  hogy  terhedre  van  búm, 
S  többé  nem  háborítalak. 

(Pest.) 


Függ  már  a  lant .  .  . 

Függ  már  a  lant  megérintetlenűl, 
Melylyel  keservemet  elénekeltem, 
Keservem,  érted,  a  sír  börtönének 
Örök  rabjává  záratott  szerelmem. 

Ott  függ  a  lant  megérintetlenűl, 
S  ha  megpendül  a  méla  nyugalomban: 
Az  nem  az  összes  hangszernek  zenéje, 
Egy-egy  húr  hangja  csak,  mely  ketté  pattan. 

(Pest.) 


Messze  vándoroltam  .  .  . 

Messze  vándoroltam,  elhunyt  édes  lelkem. 
De  mindig,  mindenütt,  a  hol  jártam-keltem, 
Bánatos  emléked,  mind  egy  sötét  fátyol 
Húzódott  utánam  sírodnak  halmától. 

Visszajöttem  hozzád.  Csókot  nem  adhattam 
Nyájas  üdvözletül;  mélyen  vagy  alattam. 
Lehajtom  fejemet  árvafűz  módjára, 
Nem  lágy  kebeledre,  de  kemény  fej  fádra. 

Játszanak  ujjaim,  nem  szőke  hajaddal, 
Tán  már  hamvaidból  sarjadt  fűszálakkal; 
És  hallok  suttogást,  nem  kedves  ajkadét, 
Hallom  csak  suttogni  a  temető  szelét. 

Ekképen  merengek  sírod  csendes  halmán, 
A  lefolyt  időre  nyugottan  gondolván. 
Nyugott  már  kebelem.  Fájdalmam  szélvésze 
Kitombolt,  elzúgott,  megszűnt,  elenyésze. 

Alvó  tenger  a  múlt.  Halálod  a  kőszirt, 
A  melyen  reményim  sajkája  kettétört. 
Ez  a  durva  kőszirt  most  már  olyan  szépen 
Áll  a  látkör  végén  a  kék  messzeségben; 

És  állani  fog  az  szemem  előtt  váltig. 
Szívemen  lesz  képed,  Etelkém,  halálig! 
Függni  fog  szívemen  képed,  mind  domború 
Sírodnak  fej  fáján  e  hervadt  koszorú. 

(Pest.) 


így  is  jó. 

Megkopott  a  mentém  préme, 
A  sarkantyúm  rozsdás,  görbe, 
Nincs  a  kucsmám  félrecsapva, 
Nincs  a  bajszom  kipödörve. 

így  is  jó  ily  bús  legénynek, 
A  kit  elhagyott  rózsája, 
És  lement  a  földbe  mélyen, 
Hogy  ne  is  nézhessek  rája. 

(Pest.) 


Vahot  Sándorhoz. 

Szent  a  költő  lantja, 
A  föld  működését 
Csillagtáborából 
Őrszemekkel  néző 
Isten  adománya; 
0  beszél  a  rezgő 
Húrok  énekében, 
Majd  vigasztalólag, 
Majd  pedig  fenyítve, 
Mint  a  nép  erénye 
Elvetett  magvából 
Vagy  konkolyt  arat,  vagy 
Tántorodva  lép  a 
Nemesebb  törekvés 
Tiszta  ösvényéről 
A  lealjasúlás 
Iszapos  gödrébe. 
Szent  a  költő  lantja. 
És  nekem  nagyon  fájt 
Látnom,  hogy  van  olyan 
És  hogy  nem  kevés  van, 
A  ki  e  szentséghez 
Nem  fél  vakmerően 
Nyúlni  szennyes  ujjal, 
S  hogy  csak  fényes  álarcz 
Sok  költő  beszéde, 
Mely  sötét  szivének 
Foltjait  takarja. 
Szebb  örömeimnek 
Napja  volt  azon  nap. 
Melyben  a  te  kebled 
Rejtekébe  láttam, 
S  láthatám,  hogy  benned 
Egy  a  költő  s  ember, 
Hogy  dalod  s  dalodnak 
Kútforrása,  szíved, 

Tiszta  egyaránt,  mint 
A  nap  és  sugara. 
Bizalommal  adtam 
Kezemet  baráti 
Szoritásra,  és  te 
Vissza  nem  taszítád ; 
S  ha  Etelka  meghűlt, 
Szíve  ott  alant  nem 
Porlanék  a  sírnak 
Hold-  és  csillagtalan 
Éjjelében:  ah,  ugy 
Tán  nem  csak  barátod 
Lettem  volna  egykor. 
Megtörtént!  ...  a  multat 
A  jelen  keserve, 
A  jelen  siralma 
Vissza  nem  teremti. 
Enyhítsd  legalább  te, 
Enyhítsd  a  barátság 
Balzsamolajával 
Veszteségem  sebjét. 
És  ne  bánd,  ha  olykor 
Elmerengve  csüggök 
Bámuló  szemekkel 
Hitvesednek  arczán, 
Oh  ne  bánd,  barátom! 
Hamvadó  testvére, 
A  szegény  Etelke 
Elvesztett  vonásit 
Keresem  csak  ottan; 
S  ha  lelek  közűlök 
Bárminő  kévést  is: 
A  remények  eldőlt 
Tündércsarnokából 
Szent  ereklyeképen 
Tartom  emíékimnek 
Drága  kincstárában 
S  őrzöm  a  felejtés 
Eltörlő  kezétől, 
Mint  a  megfagy ástól 
Őrzi  a  világot 
A  meleg  verőfény, 

(Pest.) 


Elfojtott'  könnyek. 

Ugy  sírhatnék!  .  ,  .  megbántott  valami, 
Nagyon  megbántott,  mondhatatlanul. 
És  a  felhővel  a  lélek  rokon: 
Megkönnyebbül,  midőn  esője  hull. 


De  én  nem  sírok,  nem  sziveihetem, 
Meg  fogadám,  hogy  többé  nem  sírok. 
El,  könnyek!  ,  .  ,  szívem  úgy  is  oly  üres. 
Megfértek  benne,  oda  folyjatok. 


(Pest.) 


Hir. 


Mi  hát  az  a  hír,  a  költőnek  híre  ? 
Hogy  annyi  a  bolondja  és  irigye  ? 
Van-e,  van-e,  ki  nem  sovárg  utána  ? 
Van-e,  van-e,  kinek  az  nem  bálványa  ? 
S  méltán!  a  hír  fönséges  terebély  fa, 
Királyi  széknél  pompásabb   árnyéka. 
Zöld  ágait  ki  századokra  nyújtja. 
Rontó  enyészet  vésze  nem  fog  rajta. 
S  hozzá  magzatjai  a  késő  világnak 
Zarándokolni  áhítattal  járnak. 
Oh  szép,  oh  szép  a  hír  borostyánfája 
Nem  is  csoda,  ha  hervadás  nem  bántja. 
Hiszen  tövét  a  meggyilkolt  boldogság 
Kiontott  vére  és  könyűi  mossák. 

(Pest.) 

A  toronyban  delet  harangoznak. 

A  toronyban  delet  harangoznak. 
A  fejem  tetejére  süt  a  nap. 
Hejh,  ha  olyan  közel  volna  sírom, 
Mint  a  milyen  rövid  az  árnyékom. 

Kihozta  az  ebédet  a  gyerek; 
A  mint  látom,  egy  kis  bort  is  küldtek. 
Beh  savanyu!  ...  de  csak  kiürítem, 
Hiszen  még  savanyúbb  az  életem. 

Élet,  élet,  áldástalan  élet! 
Számadásod  velem  mikor  végzed  ? 
Mikor  mondod:  menj  isten  hírével. 
Porladozzál,  porló  szeretőddel  I 

(Pest,) 

A  világ  és  én. 

Megvetésem  és  utálatomnak 
Hitvány  tárgya,  ember  a  neved! 
A  természet  söpredéke  vagy  te. 
S  nem  király  a  természet  felett. 
A  teremtés  legutósó  napján 
Alkotott  az  isten  tégedet. 
Elfáradt  már  ekkor  a  munkában . 
S  így  jelessé  nem  teremthetett. 

Szeretélek  téged  egykor,  s  szívem 
Veled  hű  szövetséget  köte, 
Megvetésem  és  utálatom  lett 
E  szövetség  kettős   gyermeke; 
Jól  ismerlek,  te  nem  érdemelsz  mást, 
Nem,  mint  megvetést  s  utálatot  ... 
Szolgazsarnok!  vagy  nyalod  más  talpát, 
Avvagy  talpad  mással  nyalatod. 

S  azt  hiszed  tán,  te  nyomorú  pára! 
Mint  te,  én  is  olyan  rab  vagyok  ? 
Azt  hiszed,  hogy  én  dicséretedre 
Vagy  gyalázatodra  hallgatok  ? 
Azt  hiszed,  hogy  tettben  és  Írásban 
Engem  aggódásnak  férge  rág. 
És  szorongva  kérdezem  magamban: 
Mit  fog  erre  szólni  a  világ  ? 

Hidd,  ha  jónak  látod;  ámde  tud  meg: 
Én  nem  függök  tőled  semmiben, 
A  mily  utat  választott  magának 
Lelkem,  rajta  egyenest  megyén. 
És  ha  tetszik  engem  fölemelned, 
Ám  emelj  föl,  mint  bálványodat; 
Ha  fölültetsz  fejed  tetejére. 
Majd  kirúgom  szolgafogadat! 

(Pest.) 


Szerelemvágy. 

Szeretnék  már  szeretni  újólag  .  .  . 
Mit  ér  a  kert,  ha  rózsát  nem  terem? 
Ha  szerelemmel  nem  diszeskedik. 
Mit  ér  az  élet,  ifjúság  nekem  ? 

Szerettem  én,  s  csak  búját  érezem 
A  szerelemnek  mind  ez  ideig, 
S  e  bú  mindennél  édesebb  vala, 
Mire  szívem  csak  emlékezhetik. 

Oh  istenem,  ha  gyötrelmében  is 
Ily  boldogító  már  a  szerelem: 
Hát  akkor  még  minő   lehet,  ha  a 
Szívben  szelíd  mosolygással  pihen! 

Lelkem  bolyongó,  hontalan  madár. 
Keresve  száll:  fészkét  hol  rakja  meg? 
Hol  a  leányszív  a  mely  megnyílik 
Tanyát  óhajtó  érzeményinek  ? 

De  bár  szeretni  vágyok  újólag, 
A  holt  leánykát  nem  feledtem  el  .  .  . 
A  hegytetőn  még  űl  a  téli  hó. 
Midőn  tövében  már  virág  fesel. 

(Pest.) 


Mulatság  közben. 

Most  már  mulassatok,  kedves  barátim. 
Az  én  mulatságomnak  vége  van; 
A  tréfaságok,  az  elmés  beszédek. 
Az  ének,  a  bor,  mind  haszontalan. 

Az  embernek  mért  is  van  gondola tja  ? 
Lássátok,  én  oly  bolond  vagyok: 
Mikor  legvígabb  a  jelen,  jövőbe 
Ragadnak  rögtön  a  gondolatok. 

Az  a  jövő!  az  a  kegyetlen  szélvész. 
Mely  szétzilál  bennünket,  szerteszét; 
S  lesz-e  azontúl  még  találkozásunk  ? 
Vagy  halijuk-e  csak  egymásnak  hirét  ? 

Igen,  halljuk!  majd  elbeszéli  a  hír: 
Ez  és  ez  és  ez  nyugszik .  .  .  oda  lenn  . . 
Haszontalan  história  az  élet! 
Miért  is  van,  vagy  mért  nem  végtelen? 

(Pest.) 


Költő  lenni  vagy  nem  lenni. 

Légy  átkozott,  de  átkos  pillanat. 

Melyben  fogantatám, 

S  te,  melyben  kínnal  a  kín  emberének. 

Költőnek  szült  anyám! 

Oh  költészet,  te  a 

Gyanútalan  szív  csalfa  pókhálója. 

És  azután  foglyodnak 

Oly  irgalomtalan  fojtogatója! 

Véremből  már  te  oly  sokat  szivál, 

Mérges  fulánku  pók! 

De  szálaid  bármilyetén  kuszáltak. 

Még  elszaggathatok. 

Letépem  azokat. 

Bármint  keresztülszőtték-fonták  szívem, 

S  ha  összenőttenek  már: 

Ugy  vélök  együtt  szívem  is  kitépem! 

De  véremből  e  gyilkos  férget  én 
Többé  nem  hizlalom, 
Ugy  is  mi  lenne  a  kiszívott,  elfolyt 
Vérért  a  jutalom, 

Dicsőség  legfölebb, 

Ez  a  szem  fényét  elvakító  semmi; 

És  még  az  is  nagy  kérdés: 

E  semmi  is  fog-e  jutalmam  lenni  ? 

Széles  folyódon  úszom  ezután, 

Oh  mindennapiság! 

Ballagsz  velem  majd,  és  csendes  folyásod 

Sziklák  közé  nem  vág. 

Nem  lesz  hirem,  nevem, 

Tán  a  boldogság  karjai  sem  várnak, 

De  lesz  még  is  nyugalmam, 

S  a  nyugalom  fele  a  boldogságnak. 

És  elnémuljak  mindörökre  hát  ? 

Egy  hangszer  életem; 

E  hangszer  ép  még,  s  azt,  mint  elromlottat, 

A  szögre  föltegyem  ? 

Hallgasson  örömem  ? 

Ne  légyen  hangja  többé  fájdalmamnak  ? 

Hallgathat-e  a  tenger. 

Midőn  hullámin  szélvészek  rohannak? 

Nem,  költészet,  nem  hagylak  el  soha, 

Mert  nem  hagyhatlak  el! 

Táplálni  foglak  a  gyötört  kebelnek 

Legforróbb  vérivel. 

Nem  bánom:  tépj,  emészsz. 

Másoktól  meghallgattatást  sem  várok, 

Azért  éneklek,  költök, 

Mig  végső  csép  vérem  ki  nem  szivárog! 

(Pest.) 


Piroslik  a  kecskerágó  .  . . 

Piroslik  a  kecskerágó 
Szőlő  árka  mellett. 
Az  árokban  tehéncsordás 
Kutyája  megellett. 

Tehéncsordás,  vízbe  ne  hányd 
A  kutyakölyköket ! 
Tudod-e,  hogy  sok  legénynek 
Tetszik  feleséged  ? 

Alattomban  környékezik 
Házad  a  legények; 
Uszítsd  rajok  a  kutyákat, 
Majd  mikor  felnőnek. 


Kicsapott  a  folyó  .  .  . 

Kicsapott  a  folyó. 
Vízben  úszik  a  táj, 
Túl  a  vizén  lakol. 
Édes  rózsám,  ne  várj. 
Elvitte  az  árviz 
A  töltést,  a  hidat; 
Amott  megy  a  hídból 
Az  utósó  darab. 

Magam  egy  halomról 
Nézek  át  a  vizén; 
A  vízen  keresztül 
Galamb  száll  sebesen. 
Nem  is  tudom  ugyan: 
Galamb-e  igazán, 
A  mi  ott  száll  .  .  .  vagy  az 
Én  sóhajtásom  tán  ? 

(Pest.) 


A  sorshoz. 

Egyet  mondok,  sors,  kettő  lesz  belőle: 
Nekem  csak  egy  leány  szerelmit  add, 
S  érette  én  átengedem  cserébe 
Minden,  de  minden  .  .  .  adósságomat. 

(Pest.) 


Pest. 

Hiába,  Pest  csak  Pest,  tagadhatatlan! 
S  én  Pestnek  mindig  jó  barátja  voltam, 
És  a  hol  csak  kell,  hát  pártját  fogom. 
Volt  itt  nekem  sok  kellemes  napom. 
Kivált  h'  az  utczán  kóborolhatok: 
Az  angyaloknál  boldogabb  vagyok. 
Egy  óriáskígyó  bámészkodásom, 
Végighúzódik  a  népsokaságon. 
S  aztán  itt  minden  olyan  érdekes, 
A  szív  örömében  csak  ugy  repes. 
A  vargainasok  pofozkodása, 
A  bérkocsiknak  embergázolása, 
A  zsebmetszők,  a  pörölő  kofák 
Az  embert  mind  igen  mulattatják. 
S  azt  kell  még  lální,  hogyha  szép  időben 
Sétára  kél  a  tarka-barka  nőnem; 
Mi  szépek  ők,  mi  szépek,  teríngette, 
Elől  kifestve  és  hátul  kitömve. 
Hát  a  hol  a  dicső  arszlánok  járnak! 
Azt  nevezem  aztán  baromvásárnak. 


(Pest.) 


(Pest.) 

Gyors  a  madár,  gyors    a   szélvész 

yors  a  madár,   gyors  a  szélvész, 
Gyors  a  villám; 
Hanem  az  alföldi  betyár 
Még  gyorsabb  ám! 

Ma  ő  kelme  csikót  szerez 
Kecskeméten, 

Szentmártonnál  az  nap  át  is 
Megy  a  réven. 

Holnap  a  csikót  eladja 
Fej  érváron, 

Eladja,  még  újat  is  lop 
E  vásáron. 

Holnapután  már  valahol 

Becskereken 

Lovagol  egy  karcsú  fakón: 

A  deresen. 

(Pest.) 

Orbán. 

Komor,  mogorva  férfiú 

Volt  Orbán, 

Bár  oly  vidám  hajnal  pirult 

Az  orrán. 

De  hisz  mogorva  ép  azért 

Volt  Orbán, 

Mert  oly  vidám  hajnal  pirult 

Az  orrán. 

Oka  egyébiránt  maga 

Volt  Orbán, 

Hogy  oly  vidám  hajnal  pirult 

Az  orrán. 

Temérdek  borfélét  ivott 

Meg  Orbán, 

Vidám  hajnal  azért  pirult 

Az  orrán. 

(Pest.) 


Rósz  verseimről. 

Tán  én  nem  tudnék  irni 
Mindig  jó  verseket? 
De  szívem  főerénye 
Az  emberszeretet. 

Valóban ! . . .  már  pedig  ha 
Mindig  csak  jót  irok, 
Mivé  lennének  úgy  a 
Szegény  kritikusok  ? 

Időnként  valamicske 
Ezeknek  is  csak  kell, 
S  Ők  minden  hulladékot 
Gyönyörrel  falnak  fel. 

Rágódjanak  szegények. 
Csak  élősködjenek! 
Hiszen,  ha  nem  csalódom, 
Tán  ők  is  emberek. 

(Pest.) 


Egy  szép  hölgy  emléke. 

Ládámat  tolvajtól  nem  féltem  én. 
Mert  oly  üres,  mint  sok  tudós  feje. 
Szivemben  hordom  kincseim  .  .  .  szivem 
Sok  szép  emlék  kincsével  van  tele. 


Ah,  mon  dieu,  ha  végig  gondolom 
Egy  gőzhajói  utazásomat: 
Minő  boldogság !  .  . .  útitársamúl 
Egy  gyönyörűséges  szép  hölgy  akadt. 

Hölgyek  körűi  én  szégyenlős  vagyok, 
Előbb  tehát  csak  némán  bámulám; 
Elszántam  végre  magamat,  mivel 
Oly  nyájasan  pillantgatott  reám. 

Kitudtam  a  beszélgetés  között, 
Hogy  ő  német  színésznő  s  Pestre  mén  .  .  . 
Hohó,  színésznő,  már  kész  a  kaland! 
Háborgó  szívvel  ezt  gondoltam  én. 

S  ebédre  mentünk.  Az  ebédnél  a 

Szép  hölgy  bevágott  vagy  két  itcze  bort. 

Hanem  dicséretére  mondhatom: 

Nem  is  látszott  meg  rajta,  hogy  ivott. 

(Pest.) 

A  nap. 

Mi  az  a  nap  ?  mi  az  a  nap  ? 
Nem  is  nap  az  tulajdonkép. 
Ugyan  mi  hát  ?  .  .  .  hát  semmi  más, 
Mint  egy  nagy  szappanbuborék. 
Valami  óriásfiú 
Kifúja  reggel  keleten, 
S  szétpattan  este  nyugaton.  — 
És  ez  minden  nap  így  megyén. 

(Pest.) 

Mi  kék  az  ég ! 

Mi  kék 

Az  ég! 

Mi  zöld 

A  föld! 

Zöld  föld  felett,  kék  ég  alatt  a 

Hangos  pacsirta  fütyörész; 

Dalával  a  napot  kicsalta, 

A  nap  rá  gyönyörködve  néz. 

Mi  kék 

Az  ég! 

Mi  zöld 

A  föld! 

Zöld  a  föld,  kék  az  ég,  tavasz  van  .  . . 

És  én  oly  sült  bolond  vagyok, 

Hogy  idebenn  a  szűk  szobában 

Kadencziákat  faragok! 

(Eperjes.) 

Téli  világ. 


^ölte  valaki  magát, 
Az  hozta  ezt  a  rút  időt. 
Fuj  a  szél,  tánczol  a  tányér 
A  borbélyműhelyek  előtt. 
TIol  a  boldogság  mostanában  ? 
Barátságos  meleg  szobában. 


A  napszámos,  napszámosné 
Tuskót  fürészel  és  hasít; 
Darócz  pólyában  gyermekök 
A  szélvészszel  versenyt  visít. 
Hol  a  boldogság  mostanában  ? 
Barátságos  meleg  szobában. 


A  hosszú  lábú  drótostót 

Kopott  gubáját  czepeh; 

Az  orra  érett  paprika, 

S  hidegtől  folynak  könnyei. 

Hol  a  boldogság  mostanában  ? 

Barátságos  meleg  szobában. 


Jár  nagy  léptekkel  föl  s  alá 
A  katona  az  őrhelyen, 
És  számlálgatja  lépteit; 
Kínjában  mást  mit  is  tegyen  ? 
Hol  a  boldogság  mostanában  ? 
Barátságos  meleg  szobában. 


Barangol  a  vándorszínész 
Egy  falutól  a  másikig; 
Meleg  ruhája  nincs  ugyan, 
De  mindazáltal  éhezik. 
Hol  a  boldogság  mostanában? 
Barátságos  meleg  szobában. 

Hát  a  czigány  ?  . .  .  vaczog  foga 
A  rongyos  sátorok  alatt; 
Kopogtat  a  szél,  és  bemegy, 
Bár  a  czigány  nem  szól:  szabad! 
Hol  a  boldogság  mostanában  ? 
Barátságos  meleg  szobában. 

Megölte  valaki  magát, 
Az  hozta  ezt  a  rút  időt, 
Fuj  a  szél,  tánczol  a  tányér 
A  borbély  műhelyek  előtt. 
Hol  a  boldogság  mostanában  ? 
Barátságos  meleg  szobában. 

(Pest.) 


Ekkor,  leányka,  jó  leányka,   téged 
Édes  testvéreműi  fogadtalak. 
Kössük  meg  ezt  a  drága  szövetséget 
Egy  csókkal,  Vilmám,  és  én  áldalak. 

Különben  is  te  voltál,  a  ki  mondád, 
Hogy  megcsókolni  a  költőt  szabad; 
Szép  állitásod,  lyányka,  teljesítsd  hát; 
Tedd  ajkaimra  testvércsókodat! 

(Losoncz.) 


Azokhoz  az  én  jó  pesti  pajtásaimhoz. 


í 


P  .  .  .  y  Vilma  kisasszonyhoz. 


Ifjú  szivecskéd  legelőször  játsza 
A  szerelemnek  szép  játékait. 
Gyönyör  nekem  e  játék  láthatása, 
Nem  én  vagyok  bár,  a  kit  boldogít. 

Ki  is  ne  volna  lelkesült  néző  ott, 
Hol  a  szív  első  mozdulásra  kél  ? 
Nem  clyan-é  ez,  mint  ha  rózsabokrot, 
Virító  rózsabokrot   ráz  a  szél  ? 

Az  égő  szív,  ez  a  rózsának  bokra, 
Lengő  fuvalmak  érzeményei, 
S  hull  a  bokorról  a  halvány   arczokra 
Piros  levél,  ha  a  szél  lengeti. 

Ha  szép  orczádat  ekkép  égni  látom. 
Oh  lyányka,  szíved  érzeményitül : 
Derűi  kissé  az  én  sötét  világom, 
Mit  szerelemnek  napja  elkerül. 

Költőkebelnek  nem  szolgál  szerencse; 
Tudod  szerelmem  bús  történetét: 
Volt  életemnek  egy  királyi  kincse, 
Koldus  vagyok,  mert  azt  eltemetek. 

Szempilláidnak  fekete  virágán 
A  részvét  könnyharmatja  reszketett, 
Midőn  előtted  szívemet  kitárám 
És  elbeszélem  e  történetet. 


Hah,  börtönöm  ajtaja  megnyílt, 

—  Nem  börtön-e  a  hivatal  ?  — 

Csókolgat  a  drága  szabadság 

Édes  tüzes  ajkaival. 

De  lelkem  hová  lett  ?  . .  .  merre,  ó   lélek, 

Szárnyad  suhogási  merre  vivének  ? 


Mi  messze,  mi  messze  röpülsz  már, 

Végetlen  előtted  az  ut; 

Hiába  suhanna  utánad 

A  fecske,  nyomodba  se  jut. 

El  lelkem  után  a  messze  világba! .  .  . 

De  vissza  mi  tart  ?  szív,  monddsza,  mi  bánta? 

Távozni!  e  gondolat  úgy  fáj, 

Ügy  fáj  nekem  ...  és  mi  okért  ? 

Volt  itt  szeretőm,  hanem  az  már  ^g 

A  sírhalom  éjibe  tért.  ^^ 

És  nem  vagyok  én  már  senki  barátja.  | 

E  puszta  üres  szót  lelkem  utálja.     .  ^ 

Pajtásaim!  értetek  a  bú; 

Elhagyni,  fiúk,  titeket. 

Ez  fáj  nekem,  ez  szomorít  el. 

Ez  ver  kebelembe  sebet ... 

De  nem!  mi  vigadtunk  minden  időben, 

így  hát  szomorú  a  búcsú  se  legyen. 

Föl,  czimboraság,  vigalomra, 

S  pogány  legyen  a  vígalom: 

A  bút  kiürült  poharakkal 

Kegyetlenül  üssük  agyon, 

Hogy,  majd  ha  jön  a  sor  kézszorításra. 

Öt  könnyre  fakadni  senki  ne  lássa! 

(Pest.) 


^ 

Az  erdei  lak. 

(Költői  verseny  Kerényi  és  Tompával.) 


Mint  a  szív  az  első  szerelemnek  titkát, 
Rejti  a  kis  kunyhót  bérezek  koszorúja; 
Meg  nem  árt  erőtlen  szalmafödelének, 
Ha  dühét  a  szélvész  e  vidékre  fúja. 

Szalmafödelét  beárnyékozza  hűsen 
Susogó  erdőség  rezgő  lombozatja, 
Min  magát  a  vígan  fütyölő  rigófaj 
És  a  búsan  búgó  vadgalamb  ringatja. 

Mint  a  kergetett  őz,  fut  le  gyors  futással 
Kis  patak  magasról  a  völgy  mélységébe; 
Két  felől  virágok,  mint  kaczér  leánykák, 
Kandikálnak  a  víz  fényes  tükörébe. 


S  a  viráglyánykákhoz  jőnek  az  imádók^ 
Égő  szenvedélylyel  jőnek  a  vadméhek, 
S  élveznek  szerelmet.  Hejh,  de  sok  megjárja  \ 
Vízbehullás  vége  részeg  örömének. 

A  nap  és  a  szellő  szánakozva  nézi; 
Levelet  hajít  le  a  szellő,  számára, 
És  ha  fennűl  már  ez  életmentő  sajkán,. 
Megszárítja  szárnyát  a  jó  nap  sugara. 

A  hegyek  tetőin  duzzadó  emlőkkel 
Jár  az  anyakecske  gödölyéi  mellett. 
Kikerült  ettől  s  a  vad  méhektől  mindig^ 
Mi  a  kunyhó  kicsiny  asztalára  kellett. 

S  búgó  vadgalamb  és  fütyülő  rigófaj 
Nem  félnek,  hogy  őket  csalják  lépvesszőre  . 
Önmagáról  tudja  e  lak  népe,  milyen 
Édes  a  szabadság  tiszta  levegője. 

Nincsen  itten  rabság,  nincsen  itten  urkény, 
Mely  parancsolatját  mennydörögve  adja; 
Csak  az  égiháborúnak  zeng  koronként 
Istentiszteletre  buzditó  szózatja. 

És  az  isten  jó,  ő  nem  soká  haragszik; 
A  dorgáló  felhők  torkait  bezárván. 
Újólag  mosolyg  ...  a  megengesztelődött 
Isten  mosolygása:  tündöklő  szivárvány. 

(Eperjes.) 


Ki  a  szabadba ! 

Ki  a  szabadba,  látni  a  tavaszt. 
Meglátni  a  természet  színpadát! 
Az  operákban  ki  gyönyörködik? 
Majd  hallhat  ott  kinn  kedves  operát. 

A  természetnek  pompás  színpadán 
A  primadonna  a  kis  fülmile; 
Ki  volna,  énekesnők!  köztetek 
Merész:  versenyre  kelni  ő  vele? 

Megannyi  páholy  mindenik  bokor, 
A  melyben  ülnek  ifjú  ibolyák, 
Miként  figyelmes  hölgyek  .  .  .  hallgatván 
A  primadonna  csattogó  dalát. 

És  minden  hallgat,  és  minden  figyel, 
És  minden  a  legforróbb  érzelem  . . . 
A  kősziklák,  e  vén  kritikusok. 
Maradnak  csak  kopáran,  hidegen. 

(Eperjes.) 


Szép  vagy,  de  szép  orczáidat 

Az  ember  addig  nézi  csak, 

A  míg  nem  látja  sugarát 

Lelked  dicső  villáminak. 

Minden  szavad  egy  villám, 

Mely  szem  fényét  ölő  szikrákat  hány; 

Nem  ismerem  még  párod 

Az  elmésségben,  szép  varróleány! 

S  azonkivűl  hogy  tündökölsz 

Az  elmésség  sugáriban: 

Ki  oly  könnyen  megbukhatál, 

Erényednek  közhíre  van. 

Elmés  vagy,  mint  az  ördög, 

S  jó,  mint  az  angyal . . .  hogy  ne  hajtanám 

Meg  térdeim  előtted, 

Te  szép,  elmés,  te  jó  varróleány! 

Meghajtom  íme  térdemet, 

Emelj  föl  engem  szívedig; 

Ennél  följebb  nem  vágyok  én. 

Hisz  ott  a  menny,  a  hetedik. 

Itt  várok  térdepelve. 

Ruházd  a  »szerető<  czimet  reám, 

Vagy  varrd  meg  szemfedőmet, 

Ha  nem  szeretsz,  te  szép  varróleány! 

(Losoncz.) 


Paripámnak  az  ö  színe  fakó . . 


Paripámnak  az  ő  színe  fakó. 
Szőre,  mint  a  vert  arany,  ragyogó; 
Paripámnak  az  ő  neve  csillag, 
Gyors  a  lába,  mint  a  hullócsillag. 


A  varróleány. 

Varróleány  a  szeretőm. 
Azaz  hogy  én  őt  szeretem, 
Oly  fennhangon  kiáltja  ezt 
Vadul  ugrándozó  szivem, 
Hogy  semmi  kétség  benne.  — 
Bolondos  egy  história  talán; 
De  már  egyéb  nincs  hátra: 
Szeress  te  is,  te  szép  varróleány! 


Hejh  szép  lovam,  hejh  jó  lovam,  fakó! 
Hol  az  egyik  lábadról  a  patkó  ? 
Hadd  vigyelek,  lovam,  a  kovácshoz, 
Azután  majd  vígy  el  a  rózsámhoz. 


Hejh,  tüzes  a  kovácsnak  a  szene, 
De  tüzesebb  rózsámnak  a  szeme. 
Hejh,  lágy  a  vas  a  kovács  szenétől. 
Lágyabb  szivem  a  rózsám  szemétől. 

(Igló.) 

an  a  nagy  alföldön  csárda  sok . . . 


Van  a  nagy  alföldön  csárda  sok. 
Azok  között,  kiket  én  tudok, 
LegkülönöseÍDb  a  Betekints  — 
Ennek  széles  földön  párja  nincs. 

(Késmárk.) 


Menni  akar,  de  csak  dűledez, 
Mint  ivója,  kiben  sok  a  szesz! 
Födele  is  félre  van  csapva, 
Mint  a  részeg  ember  kalapja. 


Egy  fiatal  Íróhoz. 


Üdvezellek  ifjú  pályatárs. 
Pályatársam  s  szeretett  barátom  I 
Egykor  én  te  rólad  jósolék, 
S  jóslatom  most  teljesedni  látom. 

Láttam  egykor  egy  kis  felleget, 

S  megmondtam,  hogy  ebből  fergeteg  lesz. 

E  kicsiny  felhőcske  te  valál. 

És  most  villámterhesen  közelgesz. 

Jőj  és  ontsd  lelked  villámait, 
S  lángjaikkal  gyújtsd  föl  a  világot; 
Rendüljön  meg  a  föld,  a  midőn 
Mennydörgő  jelszódat  elkiáltod. 

Hogyha  majd  villámlasz  s  mennydörögsz. 
Jőnek  ellened  zudúló  hangok; 
Mert  ha  nagy  az  égiháború, 
Félre  szokták  verni  a  harangot. 

(Pest.) 

Petőfi  költeményei.. 


De  azért  dúl  a  vihar  tovább 
Minden  félrevert  harang  daczára, 
így,  barátom,  te  se  hajts  ama 
Jajveszéklő  emberek  szavára. 

Ekkép  kellett  volna  nekem  is 
Tenni  sokszor  ostromolt  pályámon. 
Én  e  tehetetlen  hangokat 
Figyelemre  méltatám.  Sajnálom. 

Eh,  megtörtént,  mit  sajnálkozom  ? 
Hadd  szorítsam  jobbod,  ifjú  bajnok, 
Én,  ki  ilyen  rokonszellemű 
Pályatárs  után  már  rég  sóhajtok. 

Fölléptél.  Ez  engem  megújít, 
Hogy  a  sorompók  közt  ketten  álluak. 
Most,  barátom,  küzdjünk,  hadd  legyen 
Győzedelmünk  vagy  vitéz  halálunk  I 

Piroslik  már  a  fákon  a  levél . 

íroshk  már  a  fákon  a  levél, 
Sűvolt  koztok,  suvoIt  az  őszi  szél, 
Homályos  a  nap,  a  mező  deres; 
Pásztor,  betyár  meleg  tanyát  keres. 

Meleg  tanyát  a  pásztor  csak  talál, 
Vár  ott  reá  kulacs  bor,  tele  tál. 
Ha  kifogy  a  kulacs  bor  s  tele  tál, 
Lágy  párnán  felesége  vele  hál. 

Betyár  embernek  jó  tanyája  nincs, 
Minden  felől  csörög  rá  rabbilincs. 
Száraz  bokorban  húzza  meg  magát, 
Átkozza  a  hűs  őszi  éjszakát. 

(Dömsöd.) 


Holdvilágos  éj. 

A  hold  az  égen  egy  ezüst  lant, 
Megannyi  húr  a  sugarak; 
A  hold  ezüst  lantján  a  szellőlí 
Szellemkezekkel  játszanaL 

Egy  faluhoz  közéig  a  vándor, 
Egyúttal  költő  is  talán? 
Mert  úgy  elandalodva  csügg  a 
Holdon  s  elömlő  sugarán. 

Megy,  megy  tovább  a  méla  vándor, 
S  eléri  végre  a  falut; 
A  faluban  csend,  néma  csend  van, 
Népsége  régen  elalutt. 

A  kántor  háza  kapujánál 
Szép  hajadon  leány  zokog; 
Az  este  hűs  . . .  ő  pongyolában  . . . 
Reszketnek  a  gyöngéd  tagok. 

A  vándor  arra  ballag  és  szól: 
»Mi  lelt,  mi  lelt,  szép  hajadon  ? 
Felelj,  legszebbik  holdsugár  te. 
Segíthetek-e  bajodon? 

Hűségtelen  kedvest  siratsz  tán  ? 
Ha  én  lehetnék  kedvesed. 
Olyan  lennék,  hogy  a  világ  még 
Nem  láta  oly  hűségeset. 

Légy  holdvilágom,  szép  leányka! 
S  nem  bánom:  a  sors  bármit  ad; 
Legyen  örök  éj  létem  . . .  csakhogy 
Örökké  lássam  holdamat !« 


Rég  veri  már  a  magyart  a  teremtő  . . . 

Rég  veri  már  a  magyart  a  teremtő, 
Azt  sem  tudja:  milyen  lesz  a  jövendő? 
Lesz-e  még  ezen  a  földön  jó  napja  ? , 
Örüljön-e,  búsuljon-e  ?  nem  tudja. 

De  ha  isten  bút  adott  e  nemzetnek, 
Azt  is  adott,  mivel  a  bút  ölje  meg. 
Hol  terem  több  jó  bor  és  több  szép  leány, 
Mint  itt  belül  Magyarország  határán  ? 

Leányt  ide,  leányt  az  én  ölembe! 
Hadd  szorítsam  két  kezemmel  szivemre. 
Hadd  szíjam  ki  édes  lelkét  csókommal, 
Vessek  számot  sok  keserű  bajommal. 

Hát  az  a  bor?  hejh,  a  borral  ide  már; 
Sírja  belém  piros  könnyét  a  pohár! 
Piros  könnye  tüzes,  mint  istennyila, 
A  kialutt  életet  is  meggyújtja. 

Te  meg,  czigány,  húzd  rá,  majd  kifizetem; 
De  úgy  húzd,  hogy  megrepedjen  a  szivem, 
Repedjen  meg  örömébe',  bujába' .  . . 
így  vigad  a  magyar  ember,  hiába! 

(Pest.) 


így  szólt  a  vándor  lelkesedve, 
De  a  leányka  nem  felel; 
Csak  áll  és  némán  nehezíti 
Kis  kendéjét  könyűivel. 

A  hold  a  kántor  szobájába 
Sugarait  most  beveti; 
A  kántor,  a  lyány  részeg  apja, 
Benn  feleségét  döngeti. 

(Hatvan.) 


Fekete  kenyér. 

Miért  aggódol,  lelkem  jó  anyám, 
Hogy  kenyeretek  barna,  e  miatt  ? 
Hisz  meglehet:  ha  nincs  idehaza, 
Tán  fejérebb  kenyérrel  él  íiad. 
De  semmi  az!  csak  add  elém,  anyám, 
Bármilyen  barna  is  az  a  kenyér. 
Itthonn  sokkal  jobb  ízü  én  nekem 
A  fekete,  mint  máshol  a  fejér. 

(Szalk-Szent-Márton.) 


Fresco-ritornell. 

Mihelyt  megpillantottalak,  menyecske. 
Bordám  alatt  ez  a  kis  húsdarab 
Ugrálni  kezdett,  mint  sziklán  a  kecske. 

Azóta  mellem  folyton  égő  katlan, 

S  a  láng  mindig  tovább,  tovább  harap  . . . 

Csak  te  ne  volnál  oly  meggy ujthatatlan! 

Kebled  fejérlő,  mint  az  alabástrom, 

De  búm  sötét,  mint  holmi  ócska  klastrom, 

S  csak  a  halál  lesz  dúlt  szivemre  flastrom. 

(Igló.) 


Liliom  Peti . . . 

Liliom  Peti  volt  ám  csak 
A  derék  legény! 
Alig  akadt  volna  párja 
A  föld  kerekén. 

Emberül  megült  ő  minden 
Paripa  hátán; 
Le  nem  vette  volna  a 
Hétfejű  sárkány. 

A  mennyi  bor  öt  más  embert 
Döntött  volna  meg: 
Annyi  még  jó  formán  meg  se 
Kottyant  Petinek. 

S  a  hol  vele  elvágtatott 
Gyors  paripája, 
Majd  megveszett  a  falusi 
Lyányság  utána. 

De  nyakravalója  lett  a 
Hóhér  kötele  .  . . 

Mért?  azért,  mert  Angyal  Bandi 
Lelke  bújt  bele. 

(Igló.) 


Jó,  hogy  sebemre  az  ég  orvosságot  ad. 

Keblem  varázsfüve 

A  büszke  öntudat. 

Mely  tőlem  már  oly  sok  fájdalmat  elveve. 

Ha  ez  nem  volna,  a  kígyók  marása 

Eddig  szivemnek  közepébe  ásna. 

Mardossatok  csak  hát,  ti  kígyófaj zatok! 

Eltiprom  köztetek, 

Kit  eltiporhatok, 

S  a  kit  nem:  azt  majd  az  idő  gyilkolja  meg; 

Mert  az  idő  a  jobb  lelkek  segéde, 

Kiáll  ezeknek  védelmezésére. 

Idő,  hű  gyámolóm!  benned  megbízhatom, 

Ha  úton-útfelén 

Sárral  dobállatom  .  . . 

Ha  senki  nem  lesz  is,  leszesz  te  majd  velem^ 

A  melyet  a  szennyes  világ  dobott  rám. 

Megtisztítod  te  majd  a  sártul  orczám! 

(Pest.) 


Magyarország. 

Te  sem  termettél  ám  szakácsnak, 
Magyarország,  édes  hazám! 
A  sült  egy  részét  nyersen   hagynád, 
S  elégetnéd  más  oldalán. 
Mig  egy  felől  boldog  lakóid 
Megfúlnak  a  bőség  miatt: 
Hát  más  felől  meg  éhhalállal 
Megy  sírba  sok  szegény  fiad. 

(Eperjes.) 


Gyalázatos  világ . . . 

Gyalázatos  világ!  mit  nem  gondolsz  ki  még  ? 
Hogy  szívemet  sebezd  . . . 
De  mért  panaszlanék  ?  [ezt. 

Hisz  a  mi  megtörtént:  mind,  mind  várhattam 
Az  én  pályám  nem  mindennapi  pálya, 
S  ki  új  utat  tör:  gaz  és  tüske  várja. 

Uj  pályámon  paréj,  tövis  közt  gázolok; 

De  megyek  egyaránt, 

Bár  fájdalmas  dolog, 

Ha  sziszegő  kígyók  mérges  fulánkja  bánt. 

(Az  én  utamba  sok  a  kígyófészek, 

S  hogy  eltiporjam,  én  beléje  lépek!) 


Egy  hajfürthöz. 

Barna  lyányka  szép  fejéről 
Kaptam  e  haj  fürtöt  én. 
Én  s  e  fürt  együtt  pihentünk 
A  leányka  kebelén. 

A  búcsúnak  órájában 
Adta  emlékül  nekem; 
A  búcsú  órája  óta 
Mindig  itt  volt  szívemen. 

Oh  ha  nézem  e  hajfürtöt: 
Minden  perez  eszembe  jut, 
Melyben  a  boldogság  szárnyán 
Mennybe  nyílt  előttem  ut; 

A  letűnt  szerelmi  órák 
Körülöttem  lengenek. 
Mint  vidám  csillagsugáros 
Túlvilági  szellemek. 

Nézlek,  nézlek,  drága  hajfürt, 
Hosszan  nézlek  tégedet, 
A  ki  üdvem  holt  időjét 
A  sírból  kivezeted. 

Hosszan  függenek  te  rajtad. 
Oh  szép  hajfürt,  e  szemek, 
Hosszan . . .  hosszan . . .  és . . .  utószor , 
Minthogy  már .  . .  mást  szeretek. 

(Pest.) 

Falun. 

Király  vagyok  most  minden  alkonyon: 
A  nap  pirosló  fényt  lövel  reám, 
A  nap  pirosló  búcsusúgara 
Biborra  festi  egyszerű  ruhám. 


Gyönyörrel  járom  estenként  a  tájt, 
Kilépvén  a  kis  házfödél  alól; 
Porfellegekben  a  nagy  ég  alatt 
A  haza  térő  nyáj  kolompja  szól. 

Elandalodva  hallom  e  zenét, 
Elandalodva  szemlélek  körűi; 
És  messze  látok,  mert  mindenfelé 
Megmérhetetlen  rónaság  terűi. 


A  rónaságnak  messze  tengerén 
Imitt-amott  áll  egy  fa,  mint  sziget, 
S  hová  imát  küld  a  mohamedán: 
Kelet  felé  ez  hosszú  árnyat  vet. 

Miként  csatában  a  sebzett  vitéz, 
Elvérzik  a  nap  végre,  s  elesik; 
S  mint  a  dicsőség  a  vitéz  halált, 
A  napot  csillagok  s  hold  követik. 

Körűlem  éj  van,  fényes  éjszaka; 
A  csillagfényes  éjben  méla  csend, 
Oly  csend,  hogy  szinte  vélem  hallani, 
Mit  a  holdban  szent  Dávid  lantja  zeng. 

A  szomszéd  tóból  a  vadludakat 
Látom  csapatban  messzeszállani; 
Szivemből  is  föl-  és  elszállanak 
A  nagyravágyás,  hír  vad  álmai. 

Feledni  kezdem  Pestet  és  zaját, 
S  jövendőm  minden  büszke  terveit; 
Jobb  lenne  élnem,  így  gondolkodom. 
Jobb  lenne  élnem  elfeledve  itt. 

A  fölmagasztalt  nagy  nevek  között 
Ne  hangoztassa  senki  nevemet, 
dsak  szőlőm  és  szántóföldem  legyen, 
Termők  piros  bort  s  fejér  kenyeret. 

S  midőn  szőlőmből  s  szántóföldemről 
Házamba  térek  este:  hozza  be 
Majd  a  piros  bort  s  fejér  kenyeret 
Piros  menyecskének  fejér  keze. 

S  ha  a  késő  halálnak  ujjai 
A  férj  és  nő  szemét  majd  befogák: 
Tegyék  egy  sírba  a  két  aggastyánt 
Nem  tettetésből  síró  unokák. 

(Szalk-Szent-Márton.) 


»Szál]j  a  magasra  fel!« 

Felszáll  s  a  légben,  mint 

Pacsirta,  énekel! 

S  ha  ekkor  biztatom: 

j>Még  följebb,  képzetem !« 

Vele  a  sasokat 

Rendre  megkergetem. 

A  sas  mind  elfárad, 

De  nem  fárad  ő  el, 

Egy  utat  kezd  a  leg- 

Magasabb  felhővel. 

És  a  felhőknek  sem 

Társa  ő  sokáig, 

Egyenest  fölfelé 

Tör  az  ég  boltjáig, 

És  ha  ekkor  épen 

Napfogyatkozás  van : 

Az  elsötétedett 

Nap  mellett  elsuhan, 

Elsuhan  mellette, 

Egyet  pillant  rája, 

S  megkerül  a  napnak 

Elveszett  pompája. 

És  az  én  képzetem 

Még  ekkor  sem  pihen, 

Hanem  a  legfelső 

Csillagzaton  terem, 

S  ott,  hol  már  megszűnik 

Az  isten  világa, 

Uj  világot  alkot 

Mindenhatósága.  —  — 

(Pest.) 


BÚCSÚ  Kun-Szentmiklóstól. 


Képzetem. 

Még  mit  nem  mondanak! 
Hogy  az  én  képzetem 
Alant  jár,  magasra 
Föl  nem  röpíthetem.. 
Lent  jár  a  föld  színén. 
Ha  ugy  tartja  kedve, 
Sőt  a  föld  alá  is 
Van  gyakran  sülyedve; 
Mint  búvár,  sülyed  a 
Mélységek  mélyére, 
A  legmélyebb  tenger: 
A  szív  fenekére. 
De  ha  mondom  neki: 


Szól  a  kakas  innen-onnan 

Viradóra. 

Kivígadtunk,  takarodjunk 

Nyugovóra. 

Hejh,  ennek  a  mai  napnak 

Nagy  az  ára  .  .  . 

T'om:  sokáig  fáj  belé  a  — 

Fáj  belé  a  kezem  szára. 

Fáj  az  én  jobb  kezem  szára 

Véghetetlen, 

Mert  nagyon  sok  telt  palaczkot 

Emelgettem. 

De  ha  fáj  is  a  karom,  tán 

Utójára 

Fölbirom  még  e  palaczkot  — 

E  palaczkot  .  .  .  búcsúzásra. 

Ki  veled,  bor,  ki  veled,  bor, 

Az  üvegből! 

Tele  sírom  könnyeimmel 

Két  szememből; 

De  magam  sem  tudom  én,  hogy 

Majd  az  benne 

fájdalomnak  vagy  örömnek  — 

Vagy  örömnek  lesz-e  könnye  ? 

Mostanában  a  keblemnek 

Megtelése 

Fájdalomnak  és  örömnek 

Vegyülése. 

Az  örömem  onnan  ered. 

Mert  itt  voltam; 

El  kell  mennem:  innen  ered  — 

Innen  ered  a  fájdalmam. 

Kiskunsági  Szentmiklósnak 

Ifjú  népe! 

Benyitottál  a  szivemnek 

Közepébe; 

Hejh,  pedig  e  szívközép,  ez 

Szentek  szenté, 

Nem  sok  ember  fordult  meg  még 

Fordult  meg  még  eddig  benne. 

De  kinek  meg  helyet  adtam 

Egyszer  itt  benn, 

Az  ugyan  ki  soha  többé 

Nem  megy  innen. 

Ezután  ugy  nézzetek  hát 

A  szemembe: 

Babok  vagytok  mindörökre  — 

Mindörökre  a  szivembe' ! 

Hát  közöttetek,  ha  újra 

Visszatérek, 

Lesz  emléke  a  barátság 

Ünnepének  ? 

Ünnep  volt  ez,  a  barátság 

Szép  ünnepje, 

Nem  is  hiszem,  hogy  valaki  — 

Hogy  valaki  elfeledje. 

Mostanáig  itt  vígadtunk 

Tennap  déltül, 

Nem  csoda  nai,  ha  kissé  a 

Fejem  szédül  .  .  . 

De  azért  jól  tudom  ám,  hogy 

Mit  miveltünk? 

Ettünk,  ittunk,  tánczot  jártunk  — 

Tánczot  jártunk,  énekeltünk. 


Ilyen  a  magyar  mulatság. 

Már  hiába! 

Ha  iszik,  hát  jár  a  nyelve, 

Jár  a  lába. 

Hejh,  csak  oly  gyors  lenne  honja 

Haladása, 

Mint  lábának,  hogyha  tánczol  — 

Hogyha  tánczol,  a  mozgása! 

Hanem  hiszen  száz  szónak  is 

Egy  a  vége: 

Legyen  rajtatok,  barátim, 

Áldás,  béke. 

Legyen  oly  vig  mind  halálig 

A  pályátok, 

A  mily  vígak  valamennyin  — 

Valamennyin  ma  valátok! 

.  .  .  Hejh,  ha  volna  ősz:  elszállna 

Már  a  gólya; 

Mennék  én  is  már,  ha  még  egy 

Szóm  nem  vóna. 

Kimondjam-e,  vagy  ne  mondjam  ? 

Eh,  kimondom; 

Mit  szóltok  rá,  mit  nem  szóltok  — 

Mit  nem  szóltok,  semmi  gondom. 

Amott  virít  Szentmiklósnak 

Egy  rózsája  ,  .  . 

Hejh  csak  soha  ne  is  néztem 

Volna  rája! 

Vagy  ha  már  megbűvölt  édes 

Arczulatja: 

Hadd  lennék  én,  a  ki  őtet  — 

A  ki  őtet  leszakasztja! 

(Kun-Szentmiklós.) 


Három  szív  története. 
I. 

Volt  egy  lovag,  kinek  nem  volt  hazája, 
.Mert  rajt  ütének  ellenséges  népek, 
És  pusztulás  lett,  mit  hozának  rája 
Komor  fényében  a  csaták  tüzének. 
Komor  fényében  a  csaták  tüzének 
Piroslott  a  lovag  hős  arcza  szinte 
S  piroslott  vére,  melyet  bőven  önte 
Megmentésére  a  hon  életének. 
De  hasztalan  folyt  a  lovagnak  vére; 
Ö  megmaradt  és  honja  véget  ére. 
S  a  hontalan  lett  fának  eltört  ága, 
Mit  a  fáról  a  fergeteg  törött  le, 

S  mit  ez  most  kerget  a  széles  világba. 
Midőn  a  felhő  ott  szállott  fölötte, 
A  hol  volt  a  ledöntött  hon  határa, 
Megállott  és  letérdepelt  hantjára, 
Hogy  könnyeit  végső  cseppig  kishja 
A  földre,  mely  holt  nemzetének  sírja; 
Mert  könnye  volt  egyetlen  kincse,  melyet 
Elvesztett  mindenéből  még  megtarta: 
S  ezt  tékozolni  másra  nem  akarta.   — 
Megindult  és  ment  tompa  búja  mellett, 
Mely  árnyképében  őt  folyvást  kisérte. 
Midőn  kifáradt  már  a  bujdosásban: 
Csöndes  vidékbe  megpihenni  téré 
Egy  idegen  nép  távol  országában. 
És  gondola  azt  is,  hogy  őt  halála, 
Ha  egy  helyen  lesz,  hamarabb  találja; 
S  ha  rá  hull  a  halál  fehér  virága, 
Beteljesülve  minden  kívánsága. 
Ezt  várta  ő  a  csendes  zárt  vidéken, 
Hová  fáradtan  megpihenni  téré, 
S  hol  élt  egy  lyányka  olyan  ifjuszépen, 
Hogy  a  vidéknek  vált  bámult  diszére. 
De  ő  a  lyányka  szépségét  nem  látta. 
Semmit  sem  látott,  csak  romját  honának; 
Nem  látta,  hogy  rá  gyakran  szállt  a  lyányka 
Tekintetének  csillagos  világa, 
S  tekintetei  mi  lángolók  valának! 
így  a  leányka  napjai  folyának, 
S  arczára  halvány  liljomot  föstének 
Gyötrelmei  a  szólni  nem  mérésnek; 
Mert  mit  mondhatna  a  fényes  lovagnak, 
Mit  mondhat  ő,  ki,  bár  eléggé  gazdag. 
De  pórszülőknek  egyszerű  magzatja?  — 
És  a  vidéket  még  egy  ifjú  lakja; 
Szegény  fiú,  a  legszegényebb  szolga, 
Tengődve  éli  nyomorú  világát, 
Kit  tán  megölne  sok  fárasztó  dolga, 
Ha  nem  láthatná  néha  a  leánykát; 
A  titkon  bámult  lyányka  láthatása 
Fogyó  erője  meghozó  varázsa. 
Fél  rá  gondolni,  hogy  kérjen  szerelmet 
A  pór,  de  gazdag  szülők  gyermekétől, 
Ö,  a  kinek  ha  jut  száraz  kenyérből 
Egy-két  nagyobb  falat,  sorsán  örülhet. 
S  ő  mégis  boldog,  és  azzal  beéri, 
Hogy  a  leánykát  messziről  kiséri. 


n. 


És  a  lovagnak  kondult  a  nagy  óra. 
Mely  e  világból  őt  egy  másba  vitte, 
A  hol  bitor  kény  mennykövit  nem  szórja 
Az  ártatlanság  népének  fölötte. 


Letették  öt  az  anyaföld  ölébe; 
Követ  nem  tettek  a  halom  fölébe. 
Mely  pajzsa  lett  az  élet  búja  ellen  .  . 
Miért  is  volna  kő?  a  lyányka  szive, 
Halála  által,  kő  lett,  érzéketlen; 
S  ha  nincsen  érzés  a  szív  birtokában, 
Az  ember  mit  keressen  a  világban  ? 
Nem  volt  a  lyányka  sem  sokáig  földi: 
Lefekvék,  honnan  senki  fel  nem  költi. 
És  a  szegény,  az  árva,  árva  szolga, 
Tüntén  egyetlen  gyönyörűségének. 
Az  élet  terhét  hogy  viselte  volna  ? 
Végét  vetette  terhes  életének. 


Hl. 


Az  éjszakának  sírnyitó  felében 
Fölkél  a  szolga,  és  a  helyre  mégyen. 
Hová  temették  a  kedves  leánykát; 
Akarja  látni  élte  szép  bálványát. 
De  a  leánynyal  nincs  találkozása. 
Mert  a  leány  a  sírból  szinte  eljár, 
Hogy  a  lovagnak  szellemét  meglássa, 
S  ott  vár,  ott  vár,  de  szinte  hasztalan  vár. 
Mert  a  lovag  száll  messze,  messze  tájra, 
Elszáll  megnézni :  rab-e  még  hazája  ? 

(Pest.) 


A  jó  öreg  kocsmáros. 

Itt,  a  honnan  messze  kell  utazni,  míg  az 
Ember  hegyet  láthat,  itt  a  szép  alföldön, 
Itten  élek  én  most  megelégedéssel, 
Mert  időm  vidáman,  boldogságban  töltöm. 
Falu  kocsmájában  van  az  én  lakásom; 
Csendes  kocsma  ez,  csak  néha  zajlik  éjjel, 
Egy  jó  öreg  ember  benne  a  kocsmáros  . .  . 
Áldja  meg  az  isten  mind  a  két  kezével! 

Van  szállásom  itten  s  ennem-innom  ingyen, 
Soha  sem  volt  ennél  jobb  gondviselésem. 
Az  ebédre  nem  kell  senkit  is  megvárnom. 
És  mindnyájan  várnak  én  rám,  hogyha  késem. 
Csak  egyet  sajnálok:  az  öreg  kocsmáros 
Összekocczan  néha  jó  feleségével; 
No  de  a  mint  összekocczan,  meg  is  békül .  .  . 
Áldja  meg  az  isten  mind  a  két  kezével! 

Elbeszélünk  néha  a  letűnt  időkről. 
Hejh,  régibb  idői  boldogak  valának! 
Háza,  kertje,  földje,  pénze,  mindene  volt, 
Alig  tudta  számát  ökrének,  lovának. 
Pénzét  a  hitetlen  emberek  csalása, 
Házát  a  Dunának  habjai  vitték  el; 
így  szegényült  el  a  jó  öreg  kocsmáros  .  .  . 
Áldja  meg  az  isten  mind  a  két  kezével! 

Alkonyuló  félben  van  már  élte  napja, 
S  ilyenkor  az  ember  nyugodalmat  óhajt, 
S  ö  reá,  szegényre,  a  szerencsétlenség, 
0  reá  mostan  mért  legtöbb  gondot  és  bajt. 
Fáradoz  napestig,  vasárnapja  sincsen, 
Mindig  későn  fekszik,  mindig  idején  kel; 
Mint  sajnálom  én  e  jó  öreg  kocsmárost  .  .  . 
Áldja  meg  az  isten  mind  a  két  kezével! 

Biztatom,  hogy  majd  még  jóra  fordul  sorsa; 
Ö  fejét  csóválja,  nem  hisz  a  szavamnak,  [som, 
»Úgy  van,  úgy«,  szól  később :  »jóra  fordul  sor- 
Mert  hisz  lábaim  már  a  sír  szélén  vannak. « 
Én  elszomorodva  borulok  nyakába, 
S  megfürösztöm  arczát  szemeim  könnyével, 
Mert  az  én  atyám  e  jó  öreg  kocsmáros  .  .  . 
Áldja  meg  az  isten  mind  a  két  kezével! 

(Szalk-Szent-Mártoii .) 


A  megvetés,  alázatosság. 
Behunyvák  a  szemek,  s  hideg  már 
A  szív,  e  kis  pokol,  a  mely  száz 
Meg  száz  ördögnek  volt  tanyája, 
Hol  a  bűnök  máglyája  égett 
Kihamvadatlan  lángolással. 
Hanem  már  mindeneknek  vége, 
Alszik  már  a  becsületorzás. 
Barát-  s  honárulás,  s  egyéb  szörny, 
S  a  mely  őket  nyomban  követte, 
A  lelkiösmeret  marása  .  .  . 
De  ez  nagyon  régen  halt  már  meg. 
Az  újabb  kornak  nemzedéke 
Ismerte  ezt  csupán  híréből.  — 
Mindennek  vége.  Minden  alszik. 
Becsukva  a  szem.  Hűlve  a  szív. 
Csak  én  magam  vagyok  még  élő 
A  sírbolt  roppant  üregében, 
S  tűnődöm,  egy  vendégre  várván, 
A  késedelmező  halálra. 
Halál,  mért  nem  jösz  ?  félsz  talán,  hogy 
Megbirkózom  veled  s  legyőzlek  ? 
Ne  félj,  nem  az  vagyok,  ki  voltam, 
Ki  egykor  vakmerő  kebellel 
Daczoltam  sorssal  és  világgal. 
Bátran  jöhetsz.  Meg  nem  támadlak. 
Hagyom  magam.  Erő  telén  hang 
Leszek.  Te  szélvész  légy.  Sodorj  el. 

(Pest.) 


Az  utósó  ember. 

Mi  az  fölöttem?  ég  vagy  sírbolt? 

Igen,  sírbolt,  a  melyben  a  föld, 

Ez  óriás  koporsó  fekszik. 

És  ott  fejem  fölött  az  a  fény 

A  nap  ?  vagy  a  sírbolti  lámpa  ? 

Igen,  sírbolti  lámpa,  melynek 

Bágyadtan  pislogó  sugara 

Sötétségét  a  síri  éjnek 

Halvány  piros-sárgára  festi. 

S  mily  hallgatás!  ...  de,  hah,  mi  zendül 

A  némaságnak  közepette? 

Madárszó  vagy  leánydal?  Oh  nem! 

A  férgek  rágják  a  koporsó 

Behunyt  szemű,  hideg  lakóit. 

Igen,  behunyvák  a  szemek  mind, 

Melyekben  egykor  szerelemnek 

S  gyülölségnek  szikrája  lángolt, 

S  a  melyekből  oly  undorítón 

Nézett  ki,  mint  a  kéj  leányok 

A  bordélyházak  ablakából, 

A  gőg,  irigység,  elbizottság, 


Ifjúság. 

Mondják  hidegnyugalmasan 

Az  öregek: 

Szilaj,  bolond  fiú  vagyok, 

Csendesb  legyek. 

Vénség  az  életnek  visszhangja  csak, 

E  tompa  hangok  meg  nem  bántanak. 

Szilaj  vagyok,  igaz ;  s  bolond  ? 

Az  is  lehet. 

Az  észt  tanácsra  nem  hivom, 

Csak  a  szivet. 

No  de  fejemnek  is  hasznát  veszem : 

Reá  bokrétás  kalpagom  teszem. 

S  a  szív  nem  rossz  tanácsadó, 

Higyétek  el. 

Az  észnél  gyakran  messzebb  lát 

Sej  telm  ivei. 

Az  ifjú  szíve  lánglobogva  ég; 

Világit  ez,  midőn  sötét  az  ég. 

S  szolgál  a  szív  nem  csak  vezér- 

Szövétnekűl. 

Balsors  telében  életünk 

Oyakorta  hűl. 

S  az  ész  miatt  akár  megfagyhatnánk, 

De  szívünkben  fölmelegít  a  láng. 

És  ne  higyétek,  csendes  öregek, 

Hogy  tán  megárt, 

Ha  túllobogja  is  a  fiatal 

Tűz  a  határt; 

Föl  szoktak  gyújtani  egész  mezőt, 

S  lesz  égés  által  ez  gyümölcsözőbb. 

(Pest.) 


Imádságom. 

Elkárhozástól  félt  szegény  anyám, 
S  talán  féltése  nem  alaptalan. 
Tart  tőle  —  s  ebben  igazsága  van  — 
Hogy  már  régóta  nem  imádkozám. 
Imádkozom  hát;  íme  két  kezem 
Szent  áhítattal  összekulcsolom. 
Hallgass  meg  engem,  égi  hatalom, 
Hallgass  meg  engem,  édes  istenem! 

Adj  én  nekem  ...  hó,  első  a  haza. 
Hatalmas  isten,  népem  istene!  .  .  . 
De  kérni  vajon  mit  is  kellene 
Hazámért,  melynek  annyi  a  baja  ? 
Ezért  csak  egy,  csak  egy  a  kérelem: 
Mely  így,  mint  van,  már  nem  sok  évet  lát, 
Teremtsd  egészen  újjá  e  hazát. 
Hallgass  meg  engem,  édes  istenem! 

És  magamért?  mit  kérjek  magamért? 
Adj  hát  nekem  szépséges  szeretőt, 
S  a  melyen  majd  meglátogassam  őt, 
Gyors  paripát;  aztán  sok,  sok  babért... 
Nem  hogy  fejemet  ékesítse,  nem, 
De  hogy,  ha  nem  lesz  szénám,  abrakom, 
Csikóm  legyen  mivel  jól  tartanom  ... 
-Hallgass  meg  engem,  édes  istenem! 

(Szalk-Szent-Márton.) 


A  szeretőm  nyalka  gyerek  . . , 

A  szeretöm  nyalka  gyerek, 
Alája  termett  a  nyereg. 
Ha  viszi  a  paripája. 
Gyönyörűség  nézni  rája. 


Gyakran  látogat  meg  engem, 
Most  is  amott  jön  a  lelkem; 
Ugy  megvágtat  paripája, 
A  négy  körmét  majd  elhányja. 

Öregbiró  lyánya,  szivem. 
Mit  kukucsálsz  olyan  igen  ? 
Mit  lesed  a  szeretőmet  ? 
Ugy  sem  szeret  ám  ő  téged.  — 

Szállj  le  kincsem  a  nyeregből, 
Vedd  ki  lábad  a  kengyelből, 
Ereszd  meg  a  terhelődet. 
Öleld  meg  a  szeretődet. 

Istenem,  be  ver  a  szived. 
Mert  itt  van  az  enyim  mellett. 
Szived  az  én  kincses  ládám, 
Három  faluért  sem  adnám. 

Mulattató,  nevettető. 
Ha  összejön  két  szerető; 
Elbeszélnek  végtelenül, 
Magok  sem  tudják,  hogy  mirül. 

Jaj  de  mi  zaj  van  odakint? 
Hát  biz  ott  a  lovad  nyerít. 
Hogy  elfeledkeztünk  róla! 
Isten  bűnünkül  ne  rója. 

Jól  tartottad  a  lovadat. 
De  már  föl  is  kantároztad. 
Még  egy  csókot,  itt  az  orczám, 
Isten  hozzád,  kedves  rózsám! 

Kedves  rózsám,  isten  hozzád, 
Adjon  isten  arany  zablát. 
Arany  zablát  a  lovadnak, 
Aranyos  kedvet  magadnak! 

(Duna-Földvár.) 


Irmerjetek  meg ! 

Ismerjetek  meg  végre:  ki  vagyok? 
Álarcz  alatt  volt  mostanáig  képem, 
De  már  meguntam  én  álarczomat. 
És  azt  most  ünnepélyesen  letépem. 

Olvastátok  vidám  dalaimat? 
Azt  gondoljátok,  hogy  lelkembül  írom? 
Oh,  dalaimban  a  kedv,  nevetés. 
Csak  olyan  ez,  mint  a  virág  a  síron. 

Kivül  a  síron  nyílik  a  virág, 

S  belül  a  sírban  féreg  és  halott  van; 

így  írtam  én  enyelgő  dalokat, 

Míg  lelkem  haldokolt  a  fájdalomban. 

De  többé  nem  leszek  komédiás, 
Ki  víg  pofákat  vág  a  közönségnek, 
És  odabenn  a  színfalak  között 
Arczán  kínszenvedés  könyűi  égnek!  — 

Oh  nem,  ez  még  sem  szép  határozat!  .  .  . 
Múljék  oly  gyorsan,  a  mily  gyorsan  támadt. 
Szenvedjen  bár  szivem:  a  víg  dalok 
Ne  szűnjenek  meg  .  .  .  hátha  áltatok 
Kissé  vidítom  szomorú  hazámat. 

(Pest.) 


Felhő  és  csillag. 

Mikor  isten  a  felhőt  teremte, 
Homlokára  szállt  sötét  ború, 
Nem  tudom  mért  ?  csak  hogy  e  borúból 
Lett  a  felhő  s  égiháború. 

Mikor  isten  a  hölgyet  teremte, 
Örömében  sírva  fakadott. 
Most  is  látni  ez  örömkönnyeknek 
Cseppjeit,  a  sok  szép  csillagot. 

(Czinkota.) 


A  hütelen  barátokhoz. 

Derék  fiúk,  mint  hagyogatnak  el!  . 
Eredjetek  csak  isten  hírivei; 
Hagyjátok  itt  a  fát,  ti  levelek, 
A  fát,  e  szívet,  melyen  függtetek. 
Az  őszi  szél,  mely  titeket  lefú, 
Majd  elmúlik,  nem  lesz  örökkorú; 
S  ha  eljövend  ismét  a  kikelet, 
Fog  kapni  a  fa  új  leveleket. 
De  tudjátok:  többé  ki  nem  virul 
Az  a  levél,  mely  fájáról  lehull. 


Én  és  a  nap. 

Bámulja  sok  oly  epedőleg  a  holdat, 
Ezt  a  megtestesült  sóhajt. 
Miattam  akár  kimaradjon  örökre, 
Nem  csüggök  én  merengve  rajt. 


Megtestesülése  te  érzeteimnek, 
Magas,  fényes,  hő  napsugár! 
Te  vagy  szivem  öröme,  gyönyörűsége. 
Érted  szemem,  lelkem  sóvár. 

Egymás  szeretői  vagyunk  mi  a  nappal; 
Mi  hűséges  két  szerető! 
Ki  mondja  meg:  én  melegűlök-e  tőle? 
Vagy  szívemtől  melegszik  ő  ? 

És  hogyha  síromba  leűzni  fog  a  sors. 
Csak  azt  az  egyet  fájlalom, 
Hogy  majd  szeretőmet  a  földnek  alatta, 
A  szép  napot,  nem  láthatom. 

De  szabad  a  holtnak  egy  óra  naponként, 
S  én  arra  kérem  istenem: 
Éjfél  idején  legyen  zárva  koporsóm, 
S  nyíljon  meg  az  délben  nekem! 

(Pest.) 


Búm  és  örömem. 

Nincsen  oly  bú, 

Mint  az  én  búm. 

Oh,  ha  én  búsulok! 

Keblem  egy  oroszlánbarlang, 

S  szívem  benne  bárány; 

Szaggatják  az  éhes  oroszlánok 

Fogaikkal,  körmeikkel. 

Vérét  iszszák, 

Csontját  rágják 

És  velőjét  szíják 

E  szegény  báránynak  az 

Éhes  oroszlánok. 

Olyan  öröm  sincs, 

Milyen  az  én  örömem. 

Oh,  mikor  én  örülök! 

Keblem  egy  édeni  kert, 

S  rózsa  e  kertbe'  szivem. 

Napsugarakkal, 

Tarka  lepékkel 

Játszik  e  rózsa, 

S  zeng  körülötte 

A  csalogány. 

És  jön  egy  angyal. 

És  leszakítja  e  rózsát, 

S  illeti  csókkal, 

S  keblire  tűzi, 

S  véle  az  égbe  röpűL' 

(Pest.) 

Egy  asszonyi  állathoz. 

Megláttuk  egymást  és  a  szerelem 
Mindkettőnk  szívében  lobbot  vetett. 
Fölösleges  volt  minden  vallomás, 
Értők  a  kölcsönös  tekintetet. 
Alig  múlt  egy  nap,  már  csókoltalak, 
S  te  visszacsókolál  és  öleiéi. 
Te  is  leány  vagy,  édes  angyalom, 
Egy  szikrával  sem  jobb  a  többinél. 

Miként  folyammá  nő  a  kis  patak, 
S  miként  tengerbe  vész  el  a  folyam: 
Szerelmem  akkép  napról-napra  nőtt, 
S  lett  végre  tenger,  mély,  határtalan. 
Láttam  piruló  arczod  hajnalán, 
Hogy  boldogságom  napja  újra  kél. 
Te  is  leány  vagy,  édes  angyalom. 
Egy  szikrával  sem  jobb  a  többinél. 

Boldogságomnak  napja  újra  kelt, 
Boldogság  napja  volt  szived. 
A  mely  szemedbe  szállt,  s  onnan  reám 
Elolvasztó  s ugarokat  vetett. 
Minő  boldogság  volt,  ha  háborgó, 
Fölindult  kebleden  pihentetél! 
Te  is  leány  vagy,  édes  angyalom, 
Egy  szikrával  sem  jobb  a  többinél. 

Együttlétünknek  végső  napja  jött, 
Tán  mindörökre  válandók  valánk; 
De  gondolám,  nyugtatva  magamat: 
Vár  még  egy  este  boldogsága  ránk. 
Az  este  eljött.  Épen  bál  vala, 
Te  bálba  mentél,  hozzám  nem  jövel. 
Te  is  leány  vagy,  édes  angyalom. 
Egy  szikrával  sem  jobb  a  többinél, 

(Igló.) 


Felsülés. 

Ebédre  hittak.  Elfogadtam 

A  meghívást  nagy  szívesen, 

Nem  az  ebédre  nézve. 

Hanem  mert  vettem  észre. 

Hogy  köztünk  szép  lyány  is  leszen. 

S  volt  szép  lyány,  még  pedig  milyen  szép! 
Könnyű  lehellet  termete. 
Fejér  egén  szemének 
Sötétkék  napok  égtek  .  .  . 
De  ez  nem  tartozik  ide. 


Csakhogy  szép  lyányka  volt,  nagyon  szép, 
S  én  őt  tüstént  megszeretem. 
» Kigyúlt  indulatommal 
Ebéd  után  azonnal 
Kirontok!*  így  elméikedém. 

Ebéd  alatt  erősen  szítam 
A  szíverősitő  italt. 
Hogy  a  nagy  pillanatban 
Majd  annál  biztosabban 
Vívhassam  ki  a  diadalt. 

De  hah,  a  szíverősitő  úgy 
Megerősíté  szívemet, 
Hogy,  az  erőből  aztán 
Lábamban  nem  maradván, 
Kirontanom  nem  lehetett. 

(Eperjes,) 


Gyermekkori  barátnémhoz. 

Te  vagy  ?  valóban  te  vagy  az  ? 
Vagy  e  látmány  csak  képzelet  ? 
.Csak  képzetemnek  tündér  délibábja, 
A  melyben  lelkem  újra  látja 
Szép  arczod  s  boldog  gyermekségemet? 

Te  vagy  valóban!  ennyire 
Csalódás  nem  megy,  nem  mehet; 
Ismerem  én  jól  e  szemek  sugarát, 
A  melylyel  glóriába  zárad 
Hajdanta  boldog  gyermekségemet. 

A  kis  leányból  hajadon, 

A  kis  íiuból  ifjú  lett; 

Jött  az  idő,  mely  soha  meg  nem  állott, 

S  miként  a  szélvész  a  virágot. 

Elvitte  boldog  gyermekségemet. 

Azóta  tiszta  látköröm 

Oly  gyakran  elsötétedett, 

S  az  éjszakában,  mely  sírként  fedett  el^ 

Csak  egy  csillag  volt,  a  könny,  melylyel 

Sirattam  boldog  gyermekségemet. 

Viszontlátásunk  ünnepén 
Ölelj  meg,  lyánykám,  engemet; 
Hagyd  elfeledni  kínos  ifjúságom, 
Hagyd  karjaidban  újra  látnom 
Ragyogni  boldog  gyermekségemet! 

(Borjád.) 

A  négy  ökrös  szekér. 

Nem  Pesten  történt,  a  mit  hallotok, 
Ott  ily  regényes  dolgok  nem  történnek. 
A  társaságnak  úri  tagjai 
Szekérre  ültek  és  azon  ménének. 
Szekéren  mentek,  de  ökörszekéren. 
Két  pár  ökör  tévé  a  fogatot. 
Az  országúton  végig  a  szekérrel 
A  négy  ökör  lassacskán  ballagott. 

Világos  éj  volt.  A  hold  fenn  vala ; 
Halványan  járt  a  megszakadt  felhőkben. 
Miként  a  bús  hölgy,  a  ki  férjinek 
Sírhalmát  keresi  a  temetőben. 
Kalmár  szellő  járt  a  szomszéd  mezőkön, 
S  vett  a  füvektől  édes  illatot. 
Az  országúton  végig  a  szekérrel 
A  négy  ökör  lassacskán  ballagott. 

A  társaságban  én  is  ott  valék, 

S  valék  szomszédja  épen  Erzsikének, 

A  társaságnak  többi  tagjai 

Beszélgetének  s  énekelgetének 


Én  ábrándoztam  s  szóltam  Erzsikéhez. 
»Ne  válaszszunk  magunknak  csillagot?* 
Az  országúton  végig  a  szekérrel 
A  négy  ökör  lassacskán  ballagott. 

»Ne  válaszszunk  magunknak  csillagot?* 
Szólék  én  ábrándozva  Erzsikéhez, 
*A  csillag  vissza  fog  vezetni  majd 
A  múlt  időknek  boldog  emlékéhez, 
Ha  elszakaszt  a  sors  egymástól  minket.* 
S  választottunk  magunknak  csillagot. 
Az  országúton  végig  a  szekérrel 
A. négy  ökör  lassacskán  ballagott. 

(Borjád.) 


Sírba  tették  . . . 


Sírba  tették  első  szeretőmet, 

Búm  e  síréj  holdvilága  volt. 

Uj  szerelmem,  mint  nap,  jött  ez  éjre. 

Fölkelt  a  nap  . .  .  halványul  a  hold. 

(Pest.) 

A  magyar  nemes. 


Őseimnek  véres  kardja 
Fogason  függ,  rozsda  marja, 
Rozsda  marja,  nem  ragyog. 
Én  magyar  nemes  vagyok! 


Van,  igaz,  egy  tudományom. 
Ebben  párom  ritkán  látom: 
Enni,  inni  jól  tudok. 
Én  magyar  nemes  vagyok! 


Munkátlanság  csak  az  élet. 
Van  életem,  mert  henyélek. 
A  paraszté  a  dolog. 
Én  magyar  nemes  vagyok! 


Milyen  jó,  hogy  nem  adózok, 
Gazdaságom  van,  de  nem  sok. 
S  van  adósságom,  de  sok. 
Én  magyar  nemes  vagyok! 


Jól  készítsd  paraszt  az  utat. 
Mert  hisz  a  te  lovad  vontat. 
Csak  nem  járhatok  gyalog. 
Én  magyar  nemes  vagyok! 


Mit  törődöm  a  hazával  ? 
A  hazának  száz  bajával, 
Majd  elmúlnak  a  bajok. 
Én  magyar  nemes  vagyok! 


Tán  a  tudománynak  élj.ek  ? 
A  tudósok  mind  szegények. 
Nem  irok,  nem  olvasok. 
Én  magyar  nemes  vagyok! 

(Borjád.) 


Ósi  joggal,  ősi  házban 
Éltemet,  ha  elpipáztam: 
Mennybe  visznek  angyalok. 
Én  magyar  nemes  vagyok! 

Alku. 

Juhász  legény,  szegény  juhász  legény! 
Tele  pénzzel  ez  a  kövér  erszény; 
Megveszem  a  szegénységet  tőled, 
De  rá'dásul  add  a  szeretődet. 

i-Ha  ez  a  pénz  volna  csak  foglaló, 
S  még  száz  ennyi  lenne  borravaló, 
S  id'adnák  a  világot  rá'dásnak, 
Szeretőmet  még  sem  adnám  másnak!* 

(Szalk-Szent-Márton.) 


A.  B.  emlékkönyvébew 

Kalmáridőket  élünk  mostanában, 

Egy  pénzdarabnak  nézik  a  világot, 

S  ha  a  világ  pénz:  a  költő  mi  rajta? 

A  költő  —  mondják  —  hasztalan  penész  csak. 

Pedig  a  költő  a  királyi  kép  a 

Világ  tallérján  .  . .  nem,  királyi  kép.  sem! 

0  a  tallérnak  csengő,  tiszta  hangja. 

Szép  szellemrésze  a  hitvány  anyagnak.   — 

Légy  büszke  rá,  hogy  költőnek  születtél. 

(Vár-Gedő.) 


S.  Zs.  kisasszony  emlékkönyvébe. 

Méhek  s  virágok  kertednek  lakói, 
Méhes,  virágos  kert  legyen  szived: 
Ha  nyílik  benne  szerelem  virága, 
A  barátságnak  méhét  is  bevedd; 
Mert  jól  tudod:  szép  a  virág;  azonban 
Tavaszszal  él  csak,  és  ez  oly  rövid, 
Míg  a  szerény  méh  munkálódásábóí 
Megédesíted  téli  napjaid. 
Ha  e  tanácsom  nem  lesz  sikeretlen: 
Engedd,  hogy  én  is  méh  legyek  szivedben. 

(Borjád.) 


M.  E.  kisasszony  emlékkönyvébe. 

Legboldogabb  perez  életünkben  az 
(Még  nem  próbáltam,  ámde  úgy  hiszem). 
Ha  kedvesünkkel  oltárhoz  megyünk. 
S  neked  maholnap  e  sorsod  leszen. 
Megállítnám,  ha  volnék  Józsue, 
Megállítnám  itt  a  napot,  időt. 
Hogy  mindörökké  oly  boldog  lehess. 
Minő  ekkor  lészsz  az  oltár  előtt 

(Pest.> 

S.  K.  emlékkönyvébe. 

Vén  épület  már  a  világ, 
Le,  alacsonyra  sülyedett. 
Ha  egyenest  jársz:  beütöd 
A  gerendában  fejedet. 
Hajolj  meg,  ha  a  fejtörő 
Gerenda  ellenedre  van  .  .  . 
Én  inkább  betöröm  fejem, 
Semhogy  meghajtsam  derekam! 

(Borjád.) 


Virágos  kert  a  költő  szíve  . . . 

Virágos  kert  a  költő  szíve, 
De  másnak  termi  a  virágokat; 
Mig  ezeket  szétosztogatja, 
Önnön  magának  csak  tövis  marad. 

És  pillangó  a  költő  lelke; 
Szegény  pillangó!  neki  megesett: 
Addig  bolyong  a  puszta  kertben, 
Mig  összetépik  őt  a  tövisek. 

S  a  puszta  kert  s  tépett  pillangó 
Eszébe  sem  jut  senkinek  talán, 
Midőn  élvezettel  mereng  a 
Szegény  költő  mártír  koszorúján. 

(Pest.) 


Hegyen  ülök  . . . 

Hegyen  ülök,  búsan  nézek  le  róla, 
Mint  a  boglya  tetejéről  a  gólya. 
Lenn  a  völgyben  lassú  patak  tévedez. 
Az  én  fáradt  életemnek  képe  ez. 

Elfárasztott  engemet  a  szenvedés, 
Be  sok  búm  volt,  örömem  meg  be  kevés. 
Bánatomból  egy  nagy  árvíz  lehetne, 
Örömem  kis  sziget  lenne  csak  benne. 

Fenn  a  hegyen,  lenn  a  völgyben  zúg  a  szél. 
Közelget  az  időjárás  ősz  felé; 
Ószszel  szép  csak  a  természet  én  nekem, 
A  haldokló  természetet  szeretem. 

Tarka  madár  nem  fütyörész  az  ágon, 
Sárgapiros  levél  csörög  a  fákon, 
Innen-onnan  lehull  a  fák  levele  . . . 
Bár  csak  én  is  lehullanék  ő  vele! 

Holtom  után  vajon  mi  lesz  belőlem  ? 
Vadfa  lenni  szeretnék  az  erdőben; 
Ott  lenne  az  én  számomra  jó  tanya, 
Egész  világ  engem  ott  nem  bántana. 

Szeretném,  ha  vadfa  lennék  erdőben, 
Még  inkább:  ha  tűzvész  lenne  belőlem; 
Elégetném  ezt  az  egész  világot, 
Mely  engemet  mindörökké  csak  bántott. 

(Pest.) 


A  zsiványság  vége. 

Hej  zsiványság,  derék  szép  zsiványság! 
A  te  véged  hatalmas  mulatság; 
Lesz  belőled,  ugy  hord  a  szerencse, 
Száraz  fának  száradó  gyümölcse. 

Hogy  kimúlj,  szikrát  sem  fáradsz  magad 
Kitekeri  a  hóhér  a  nyakad. 
Hogy  pedig  ne  láthasd  szégyenedet. 
Kivájják  a  varjak  szemeidet. 

És  mig  tested  a  tánczot  úgy  járja, 
A  mint  szól  a  szemek  muzsikája: 
Mélységében  a  sátán  házának 
Lelkeddel  az  ördögök  labdáznak. 

(Pest.) 


Forrás  és  folyam. 

Szelíd  a  forrás  habja,  s  dalai 
Beillenének  csengetyű  szavának. 
Ilyen  szelídek  és  csengők  valának 
Ifjúságomnak  első  hangjai. 

Akkor  kedélyem  a  forrás  vala, 
Mosolygó  tükre  a  szép  mennyországnak. 
Nap,  csillagok  s  hold  beleláthacának. 
Szivem  volt  a  forrás  víg,  fris  hala. 

De  a  kis  forrás  most  már  nagy  folyam. 
Csengő  szavát  s  nyugalmát  elvesztette. 
Vészek  kergetnek  vészeket  fölötte, 
S  belé  a  mennvnek  nézni  hasztalan. 

Ne  nézz  beléje,  oh  menny,  hasztalan! 
Magad  most  benne  ugy  sem  láthatod  meg, 
Mert  az  csatáitól  a  fergetegnek 
Mind  fenekiglen  fölforgatva  van. 

És  mit  jelent  e  vérfolt  a  vizén, 
E  vérfolt  a  haboknak  közepette  ?  .  .  . 
Horgát  a  vad  világ  beléd  ütötte. 
Te  vérzel,  árva  hal,  szegény  szivem! 

(Pest.) 


Mintha  nap  volna  mindenik, 
Oly  tündöklők  e  szellemek. 
Tündöklők,  mert  hisz  a  dicsőség 
Sugármezébe  öltözködtenek. 


Ne  nézz  ősidre,  oh  magyar, 

Ki  most  sötétségben  vagy  itt, 

Ne  nézz  ősidre,  e  napokra  .  .  . 

Szemeid  gyöngék  ...  a  napfény  megvakit. 


Örök  ölelkezés. 

A  téren  kettős  sírhalom  van, 
Fölöttök  egy-egy  zöld  bokor; 
Egymásra  hajlanak,  miként  ha 
Két  szerető  szív  összeforr. 

Igen,  két  szerető  szív  szállá 
Pihenni  e  két  domb  alá. 
Midőn  a  háborgó  életnek 
Kemény  harczát  kiharczolá. 

Egymás  mellé  temettetek  a 
Hű  szeretők  itt  magokat, 
Hogy  egyesülve  legyenek,  mint 
A  földön,  úgy  a  föld  alatt. 

És  egyesülve  maradának, 
Mely  a  sírhalmokon  nőve, 
A  két  ölelkező  bokorfa 
A  két  szerelmes  szelleme. 

(Pest.) 


A  hazáról. 

Lement  a  nap.  De  csillagok 

Nem  jöttének.  Sötét  az  ég. 

Közel  s  távolban  semmi  fény  nincs, 

Csak  mécsvilágom  s  honszerelmem  ég. 

Szép  csillag  a  honszeretet, 
Gyönyörűségesen  ragyog. 
Szegény  hazám,  szegény  hazám  te, 
Neked  kevés  van  ilyen  csillagod. 

Mécsemnek  lángja  mint  lobog! 
Mitől  lobog  ?  mi  lengeti  ? 
Éjfélt  ütött.  Ti  lengtek  itten 
Mécsem  körül,  ti  népem  ősei! 

Petőfi  költeményei. 


Hazám  dicső  nagy  ősei. 

Ti  földetrázó  viharok! 

Ti  egykoron  a  porba  omlott 

Európa  homlokán  tomboltatok. 


Oh  nagy  volt  hajdan  a  magyar. 
Nagy  volt  hatalma,  birtoka; 
Magyar  tenger  vizében  hunyt  el 
Éjszak,  kelet  s  dél  hullócsillaga. 


Csak  hogy  rég  volt,  midőn  magyar 
Fejekre  termett  a  babér; 
A  képzelet  sebes  szárnyú  sas, 
Elffirad  mégis,  mire  oda  ér. 


Oly  rég  elhervadt  a  babér 
A  magyaroknak  homlokán, 
Hazám,  oly  rég  voltál  te  nagy,  hogy 
Nagyságod  híre  csak  mese  talán. 


Már  rég  nem  sírtam,  s  íme  most 
Pillámon  egy  könny  rengedez. 
Magyar  nép,  vajon  hajnalodnak 
Vagy  alkonyodnak  harmatcseppje  ez  ? 


Magyar  dicsőség,  mi  valál? 
Hullócsillag?  mely  tündökölt, 
Aztán  lehullott  a  magasból 
És  mindörökre  elnyelé  a  föld. 


Vagy  üstökös  vagy,  oh  magyar 
Dicsőség!  mely  jött  s  távozék, 
Hogy  századok  multával  újra 
Lássák  fényét  a  népek  s  rettegjék? 


(Pest.) 

A  költő  s  a  szőlővessző. 


Szép  vidéknek  szépséges  leánya 


Semmi  vágyam,  semmi  kedvem 
A  borostyánkoszorúhoz ! 
Magyarország  szép  leányi, 
Szőiővessző-koszorúval 
Koszorúzzatok  meg  engem, 
Mert  a  szőlővessző  és  a 
Költő  sorsa  oly  hasonló. 
Költő  és  a  szőlővessző 
A  világnak  adja  lelkét. 

Szőlővessző  lelke  a  bor, 
A  költőnek  lelke  a  dal. 
Lelkünket  ha  általadtuk 
Borban,  dalban  a  világnak: 
Elhervadunk,  elenyészünk. 
És  midőn  már  elenyésztünk: 
Lelkeink,  a  bor  s  dal  mellett 
Vigad  a  világ!  —  —  —  — 

(Borjád.) 


A  jegygyűrű. 

»Isméred  e  gyűrűt  ? 
Aranymives  barátom !« 

—  , Ismerem  jói,  uram, 
E  gyűrűt  én  csináltam; 

Azt  is  tudom:  kinek 
Számára  készíttetted  ? 
Az  szép  leányka  volt, 
És  aztán  hitvesed  lett.' 

—  »Tgen,  szép  lyányka  volt. 
És  aztán  hitvesem  lett. 

De  megszegé  hitét 

S  mással  kötött  szerelmet. 


Szép  vidéknek  szépséges  leánya! 
Eszem  azt  a  gyönyörű  szemed  — 
Gyönyörű  ?  nem !  csak  azért  sem  az,  mert 
Hazugságban  hagytál  engemet. 

Hányszor  mondtam,  hányszor   irtam    én 
Hogy  már  láttam  tiszta  kék  eget!     [meg, 
S  ez  hazugság,  mert  nem  láttam  addig, 
Míg  nem  láttam  a  te  szemedet. 


Vetted  észre?  mily  hosszan  merengtem 
S  milyen  áhítattal  szemeden  ? 
Áhítattal  függtem  rajta,  mint  a 
Haldokló  szent  a  feszületen. 


S  te  valóban  megváltóm  lehetnél, 
Mindazáltal  nem  halnál  te  meg: 
Holt,  hideg  fán  nem  függnél  .  .  .  ölelned 
Kéne  élő,  égő  keblemet  .  .  . 


Mit  beszélek  ?  mit  mondtam  ?  . . .  szerelmet 
Tőled  én  nem,  oh,  nem  várhatok! 
Szerelemmel  a  szegény  költőre 
Áldást  hozni  melyik  lyányka  fog  ? 


Mert  szegénynek  alkotá  az  isten 
A  költőt,  s  tán  rendén  is  van  ez: 
Tarka,  pompás  toll  nem  ékesíti 
A  madárt  sem,  a  mely  zengedez. 

így  a  költő  egyszerűségében 
Képes-e  lyányt  meghódítani  ? 
Tündökölni  vágynak  a  leányok 
S  méltán  ...  ők  a  föld  csillagjai. 


E  gyűrű  rósz  helyen 
Volt  ujján;  visszavettem. 
Legdrágábi)  kincsem  ez. 
Jobb  helvre  kell  hát  tennem. 


Te,  leányka,  az  én  csillagom  vagy, 
S  tőlem  senki  nem  tilthatja  meg: 
Ha  keblemre  nem  tűzhetlek  is,  hogy 
Szemeimmel  ne  kisérjelek. 


Ezennel  önts  golyót 
E  gyűrűből,  barátom!  .  .  . 
.  .  .  Fegyverbe  töltöm  azt, 
S  szivem,  beléd  bocsátom. « 

(Pest.) 


Fog  kisérni  szemeim  világa. 
Fog  kisérni  vándorútamon. 
A  távolból  ha  nem  melegítesz: 
Legalább  nézz  rám,  szép  csillagom! 


(Pest.) 

Megteremted  lelkem  új  világát  .  . 

Megteremted  lelkem  új  világát, 
Szerelem  dicső  világa  ez! 
Hálából  e  szív,  örök  tüzével, 
Istenséged  szent  oltára  lesz. 

Oh  leányka,  ha  te  nem  szeretsz  is, 
Engedd  meg,  hogy  szerethesselek, 
Mert  különben  köztem  s  a  világ  közt 
Megszakadnak  minden  kötelek. 

Vad,  sötét  föld  keblem  birodalma, 
Fejedelme  gyűlölő  harag, 
Harczban  állok  a  nagy  mindenséggel 
Szeretetre  csak  képed  marad. 

Képed  a  fény,  az  egyetlen  egy  fény. 
Mely  keblemnek  éjjelébe  jár. 
Mint  a  rabhoz,  földalatti  börtön 
Kisded  ablakán,  a  napsugár. 

Én  szeretlek!  bár  tudom:  mily  rém  a 
Nem  viszonzott  szerelem  baja; 
De  kit  annyi  rém  gyötör,  szivemnek 
Könnyű  lesz  ezt  is  megszoknia. 

Nem  viszonzott  szerelem  keserve! 
Türelemmel  hordom  terhedet, 
Mint  az  istenember  a  keresztfát, 
Melyen  aztán  megfeszíttetett: 

(Pest.) 


Félre  mostan  .  . . 

Félre  mostan,  hagyjatok  magamra, 
Hagyjatok,  ti  régi  czimborák! 
Nem  látjátok,  hogy  mi  lett  belőlem  ? 
Czímerem  most  rózsa  s  nem  borág. 

Szerelemnek  katonája  lettem  .  .  . 
A  lant.  a  dal  töltött  fegyverem. 
Töltés  benne  forró  érzeményem. 
Boldog  én!  ha  a  csatát  nyerem. 

Oh,  ha  nyernék,  istenem,  ha  nyernék 
Tündérország,  mely  előttem  áll; 
Sikerüljön  ezt  bevennem:  akkor 
Én  leendek  a  tündérkirály! 

(Pest.) 


Ablakodból  hogyha  . . , 

Ablakodból  hogyha  kitekintesz: 
Kertet  látsz  csak,  kertet  és  eget. 
(Adja  isten,  hogy  legyen  hasonló 
E  látványhoz  teljes  életed!) 

Képzelem:  mily  boldog  vagy,  leányka. 
Hogy  körűled  ilyen  kert  virit. 
Jaj,  de  e  kert  sokkal  boldogabb  még, 
Mert  beléje  néznek  szemeid. 

(Gödöllő.) 


Éj    van .  .  . 

Éj  van,  csend  és  nyugalomnak  éje, 
A  magas  menny  holdas,  csillagos; 
Szőke  gyermek,  kék  szemű  kökényfa, 
Drágagyöngyöm!  mit  csinálsz  te  most? 

Engem  édes  álmák  környékeznek, 
De  nem  alszom,  ébren  álmodom. 
Minden  álmám  egy  fényes  királyság, 
S  koronája  te  vagy  angyalom! 

Beh  szeretném  most,  ha  lopni  tudnék, 
A  lopás  bármily  rút  lelki  folt! 
Meglopnám  az  álmák  kincstárát,  hogy 
Gazdagítsam  a  szegény  valót. 

(Pest.) 


Nála  voltam  . . , 

Nála  voltam,  a  kedves  leánynál, 
Nála  voltam,  ismét  eljövék. 
Honn  vagyok  . .  .  honn  ?  nem  tudom.  Szé- 
Kereng  velem  a  föld  és  az  ég.       [dűlök. 

Oh,  mi  szép,  mi  jó  vagy  te,  leányka. 
Szép  és  jó  s  oly  lelkes  honleány! 
Te  hazám  leglelkesebb  leánya. 
Te  hazám  nemtője  vagy  talán. 

Lyány  ka,  neked  költőt  kell  szeretned, 
Más  nem  méltó  birni  tégedet, 
Nem  méltó  más  erre,  mert  hazát  ugy, 
Mint  a  költő,  senki  nem  szeret. 

Mit  tegyek  ?  szólj,  üdvem  gyöngyvirága, 
Mit  tegyek  ?  hogy  megnyerhesselek. 
Kész  vagyok,  kész  mindent  elkövetni, 
Mindent,  hogy  megérdemeljelek. 

De  ha  semmit  nem  tennék  is,  lyányka. 
Érdemetlen  nem  vagyok  reád: 
Szerelemért  csupán  szerelem  kell, 
S  én  szeretlek,  mint  te  a  hazát! 

(Pest.) 


Vasárnap  volt .  .  . 

Vasárnap  volt.  Nem  felejtem  én  el 
E  napot.  Lenn  a  kertben  valánk. 
Néztelek  ...  te  bokrétát  kötöttél. 
A  nap  jó  kedvvel  mosolyga  ránk. 

És  midőn  elkészült  a  bokréta, 
Általadtad,  —  oh,  meglepetés!  — 
Altaladtad  azt  nekem,  leányka  .  .  . 
E  gyönyörre  minden  szó  kevés! 

Altaladtad  nekem  a  bokrétát, 
Most  is  itt  van  az  szivem  felett; 
S  ha  fölhajtod  egykor  szemfedőmet, 
Akkor  is  még  szivemen  leled. 

Higy  nekem,  hogy  szívem  és  bokrétád 
Egy  időben,  együtt  hamvad  el  .  .  . 
Milyen  édesen  fog  majd  pihenni 
Ö  alatta  e  fáradt  kebel! 

S  a  míg  élek,  addig  paizsom  lesz. 
Oly  szükséges  nekem  a  paizs! 
Most  merészen  állok  ki,  ha  mingyárt 
Az  egész  föld  ostromolna  is. 

Rágalom,  gúny,  ármány,  balszerencse 
Szórhatnak  rám  millió  nyilat: 
Szánakozva  nézem  ellenségim 
E  tündér  virágpaizs  alatt. 

(Buda.) 


Nagy  bizalma  van  szivemnek  önben, 
Mert  ön  már  többször  segíte  rajt. 
De  siessen,  kérem,  csak  siessen, 
Még  talán  elűzheti  a  bajt.« 

Es  az  ész,  ez  a  jó  háziorvos. 
Nem  késett,  hanem  lesietett; 
És  megrémült  és  fejét  csóválta, 
Meglátván  a  vérző  beteget; 

S  igy  kiálta  föl:  »Fiatal  ember, 
Mit  cselekszik  ön,  az  istenért? 

Sebe  mélyebb  s  szélesb  a  Dunánál 

Mért  is  nem  vigyáz  magára,  mért  ? 

De  legyünk  csak  egy  kis  türelemmel, 
Még  talán  .  .  .  talán  segíthetek. « 
Szóla,  és  a  sebet  megvizsgálván, 
Abba  balzsamot  csepegtetett. 

»Ah!«  felelt  a  szív,  »ön  a  reménynek 
Balzsamát  használja  ?  .  .  .  hagyjon  föl  .  .  , 
Kínom  szörnyű  .  .  .  gyógyuljak,  vagy  ha/ 
A  reménység  sem  gyógyít,  sem  öl.«    [jak !.. 

(Pest.) 


Hol  van  oly  nagy  pusztaság  .  .  . 

Hol  van  oly  nagy  pusztaság,  mint  keblem  ? 
Oh,  e  puszta  oly  határtalan! 
Jobbra,  balra  terméketlen  föld,  csak 
Közepében  egy  élőfa  van. 

S  hol  van  olyan  nagy  élőfa,  mint  ez? 
Árnyat  az  egész  világra  vet! 
Tudjátok:  mi  e  roppant  fa  keblem 
Pusztájában  ?  ...  ez  a  gyűlölet. 

El  fog  dőlni  e  világborító 
Fa,  ha  majd  egy  órjás  megjelen. 
E  világborító  fát  eldöntő 
Óriás  a  boldog  szerelem. 

(Pest.) 


Drága  orvos  úr .  . . 

» Drága  orvos  úr!«  szólék  eszemhez, 
»Látogassa  meg  csak  szívemet; 
Látogassa  meg,  kérem  .  .  .  roszul  van 
És  gyógyítsa  ki,  ha  még  lehet. 


Nö  szerelmem  . .  . 

Nő  szerelmem,  egyre  nő,  pedig  már 
Végtelen  tengerré  árada. 
És  a  mint  nő:  szaporodik  benne 
A  szörnyeknek  rémes  tábora. 

És  ha  benne  a  rémek  mozognak, 
És  ha  rajta  szélvész  vágtatott: 
Föl  az  égre  csap  szilaj  hulláma, 
S  lemos  onnan  minden  csillagot. 

És  mi  kelti  e  vihart  ?  .  .  .  az  eszme : 
Ha  te,  lyányka,  nem  lennél  enyém! 
Iszonyú  ez  éj  és  e  sötétség 
S  villám  benne  égő  agyvelőm. 

Oh,  az  ily  perez  helyett  egy  öröklét 
A  pokolban  áldás  volna  rám!  ...  — 
Múl  a  vész,  a  tenger  csendesül,  ha 
Ezt  az  eszmét  elzavarhatám. 

Csendesül  a  tenger  és  lesímul, 
És  a  tengerpartra  lépek  én, 
S  ott  remények  erdejében  járok; 
Oh,  mi  szép  zöld  erdő  a  remény! 

A  remények  szép  zöld  erdejében 
Két  galamb  ül  s  búg  egy  ág  felett, 
S  én,  lyánykám,  azt  gondolom:  jövőben 
E  galambpár  én  leszek  veled! 

(Pest.) 

Meg  ne  ítélj  .  . . 

Meg  ne  ítélj  a  találkozásról, 
Mely  közöttünk  a  legelső  volt! 
Mint  magát  ekkor  viselte  nyelvem: 
Az  nem  mindig  olyan  néma,  holt. 

Ajkaimról  hallhatják  gyakorta 
A  beszéd  megáradt  folyamát, 
S  közbe-közbe  tréfa  úszik  árján. 
Mint  enyelgő  csónakos-család. 

De  midőn  te  véled  összejöttem. 
Ajkamon  szó,  hang  meg  nem  jelent. 
Fergeteg  ha  van  keletkezőben: 
Megelőzi  temetői  csend. 

Fergeteg  volt  itt  keletkezőben, 
Fergetegre  készült  kebelem, 
S  az  kitört  már  .  .  .  ontja  villámlását. 
Mennydörgését  a  vad  szerelem. 

Zúg,  süvölt  és  szaggat  és  ront  és  bont 
Bennem  a  föllázadt  fergeteg  .  ,  . 
De  tűröm;  tán  egykor,  mint  szivárványt, 
Látom  majd  viszonszerelmedct. 

(Pest.) 


Voltak  sokkal  jelesebbek  .  .  . 

Voltak  sokkal  jelesebbek,  mint  én, 
Hírök  még  is  elfelejtve  már. 
Hát  ti  rátok,  dalaim,  ti  rátok 
A  jövendőben  vajon  mi  vár  ? 

Éltek-e  ti  még  akkor,  midőn  már 
Én  fölöttem  füvek  lengenek  V 
Ugy,  miként  a  lantnak  húrja,  mely,  ha 
Elszakad,  még  aztán  is  zeneg. 

Nem  bánom,  ha,  a  mit  eddig  irtam, 
Nem  bánom,  ha  mind  az  elenyész; 
Csak  a  mit  te  hozzád  írok,  lyányka, 
Ezt  ne  bántsa  elmulási  vész. 

S  én  hiszem,  hogy  ezt  idő  nem  bántja: 
Szent  lesz  minden  hozzád  írt  dalom, 
Mert  hisz  azok  a  mennyből  erednek, 
Kék  szemedből,  szőke  angyalom! 

(Pest.) 

Vadonerdő  a  világ  .  . . 

Vadonerdő  a  világ  körűlem, 
Oly  sötét,  oly  éktelen  vadon ! 
Benne  járok  én,  elfáradt  vándor; 
Éj  van  és  az  utat  nem  tudom. 

Egy  kicsiny  fény  rezg  amott  előttem 
Ágak-bogak  gyér  nyilásin  át; 
Te  vagy  az,  te  szeretett  leányka, 
Követem  fényednek  sugarát. 

Vajon  e  fény  mécs  világ-e  —  a  hol 
Nyughatom  majd  —  egy  csöndes  tanyán  ? 
Vagy  csalóka  bolygótűz  csak,  a  mely 
Temetőbe  .  .  .  sírba  visz  talán  ? 

(Pest.) 

Nincs  jogom,  hogy  .  .  . 

Nincs  jogom,  hogy  féltselek,  leányka, 
Mert  hiszen  nem  is  vagy  még  enyém; 
Néha  még  is  szerelemféltés,  e 
Legborzasztóbb  mennykő  üt  belém. 

Elsötétül  a  világ  ilyenkor  .  .  . 
Elsötétül  ?  nem,  sőt  meggyulad  .  .  . 
Végitélet  van  ...  az  alkotó  az 
Angyalokkal  trombitát  fúvat. 

Harsog  az  arkangyal  trombitája  .  .  . 
Agyvelőm  reng  .  .  .  szerteszét  szakad 
Mert  reám  igy  dörg  le  az  ítélet: 
A  te  sorsod  örök  kárhozat! 

(Szalk-Szent-Márton.) 


Nem  kerül  ám  sok  fáradságodba, 
Ne  gondold ;  csak  egy  kis  perczig  vársz 
Szólnod  sem  keli . . .  minek  ? . . .  egy  tekintet 
Mindent  oly  szépen  megmagyaráz. 

(Szalk-Szent-Márton.) 


Száz  alakba  . . . 

Száz  alakba  öltözik  szerelmem, 
Száz  alakban  képzel  tégedet. 
Majd  sziget  vagy  s  vívó  szenvedélyem 
Mint  szilaj  folyam  fut  körüled. 

Máskor  ismét,  édes  kedvesem,  hogy 
Szentegyház  vagy,  én  azt  gondolom, 
És  szerelmem  mint  repkény  húzódik 
Fölfelé  a  szentegyház-falon. 

Néha  gazdag  utas  vagy  s  szerelmem 
Mint  az  útonálló  megrohan. 
Néha  meg  mint  jámbor  alamizsnás 
Lép  eledbe  alázatosan. 

Majd  a  Kárpát  vagy,  s  én  ott  a  felhő, 
S  mennydörgéssel  ostromlom  szived. 
Majd  meg  rózsalomb  vagy,  s  én  körűled 
Csalogányként  zengek  éneket. 

lm,  szerelmem  ekkép  változik,  de 
Soha  meg  nem  szűnik,  mindig  él, 
S  nem  gyöngül,  ha  néha  szelídebb  is  . .  . 
Gyakran  csendes  a  folyó,  de  mély! 

(Szalk-Szent-Márton.) 


Megvallom,  hogy  . . . 

Megvallom,  hogy  én  az  iskolában 
Rest  tanuló  voltam,  szörnyű  rest. 
Légy  tanítóm,  jó  leányka,  tőled 
Majd  tanulok  édesörömest. 

S  okvetetlen  tőled  kell  tanulnom, 
A  mit  mostan  tudni  akarok. 
Nem  tanulják  azt  az  iskolában. 
Nem  tudják  azt  a  professorok. 

Nos,  leányka,  lészsz-e  hát  tanítóm  ? 
Kell-e  tőlem  a  professorság  ? 
Azt  szeretném  én  csak  megtanulni: 
Mit  tesz  az  a  szó,  hogy  »boldogság«  ? 


Álmaimban  gyakran  .  .  . 

Álmaimban  gyakran  látogatsz  meg, 
Eletemnek  legszebb  álma  te! 
Onnan  van,  mert  rajzolásit  elmém 
Minden  este  véled  végzi  be. 

Te  vagy  elmém  végső  gondolatja, 
Mielőtt  bezárkózik  szemem, 
így  az  égen,  mielőtt  az  éj  jön, 
A  szép  alkony  mindig  ott  terem. 

Hejh,  leányka,  akarod-e  tudni: 
Álmaimnak  foglalatja  mi  ? 
Rövid  az,  de  oly  szép!  .  .  .  látlak  téged 
Szerelemmel  rám  mosolygani. 

Ha  ez  igy  van,  mint  álmodni  szoktam. 
Ha  szeretsz  tán  engem,  oh  leány! 
Add  tudtomra,  kérlek,  hogy  ne  légyen 
Boldogságom  álomkép  csupán. 

De  ha  nincs  igy,  oh,  ha  nem  szeretsz,  s  tán 
Kebled  értem  soha  nem  hevül: 
Akkor  .  .  .  akkor  legjobb  lesz  alunnom 
És  álmodnom  véghetetlenül. 

Kérem  istent,  hogy  ne  ébreszszen  föl 
Az  ítéletkor  se  engemet; 
Jobb  itt  lenn  csak  álmodnom,  hogy  bírlak, 
Mint  a  mennyben  lennem  nélküled! 

(Szalk-Szent-Márton.) 


Szerelemnek  lobogója  . . . 

Szerelemnek  lobogója  szívem. 
Érte  két  szellem  viaskodik; 
Rémes  a  harcz  és  mindennap  eltart 
Kora  regtől  késő  alkonyig. 

Egyik  szellem,  hófehér  ruhába 
Öltözködve,  a  vidám  remény; 
Másik  szellem  a  mogorva  kétség, 
Öltözködve  hollófeketén. 

Egyre  vínak,  és  nem  tudhatom  még: 
Győzedelmes  melyikök  lehet? 
Attól  tartok,  hogy  kettészakítják 
E  szerelmi  zászlót,  szívemet! 

(Szalk-Szent-Műrton.) 


Mihelyest  megláttalak  .  .  . 

Mihelyest  megláttalak,  leányka, 
Én  azonnal  megszerettelek. 
Látásodkor  ugy  jártam,  mint  a  fa. 
A  melyet  a  villám  gyujta  meg. 


I 


Alacsony  kis  ház  . . . 

Alacsony  kis  ház  az  én  lakásom: 
A  tiéd  magas,  nagy  palota     • 
Jaj  nekem,  jaj  én  nekem,  leányka, 
Nem  emelkedhetem  én  oda  .  .  . 


Fa  valék  én,  egy  kiszáradott  fa, 
Melynek  lombja  szertehulla  rég. 
Most  örülök  rajta,  hogy  az  voltam,, 
Mert  a  száraz  fa  legjobban  ég. 

(Szalk-Szent-Márton,) 


De  miért  ne  egyesülhetnénk  mi  ? 
Én  hozzám  le  mért  ne  hajlanál  ? 
Le  a  völgybe  tér  a  hegy  patakja, 
S  az  égről  a  nap  a  földre  száll. 

így,  mint  a  nap  földre  száll  az  égről, 
És  a  völgybe  hegyről  a  patak: 
Palotádból,  lelkem  szép  galambja, 
Szállj  le  hozzám,  hogy  bírhassalak! 

Én  hiszem,  hogy  boldogabb  lennél  te 
Itt  lenn  nálam,  mintsem  odafenn. 
A  magasban  hűvös  levegő  van, 
A  tavasz  legszebb  a  völgyeken. 

Szép  tavasz  vár,  ha  lejösz,  leányka, 
Szerelemnek  ékes  tavasza; 
Nem  mulandó  e  tavasz  viránya, 
Mint  az,  melyet  a  május  hoza. 

A  mezőkre  jő  az  ősz  és  hervaszt, 
A  hol  látja  a  virágokat. 
Titkos,  rejtett  kert  szivem  szerelme, 
A  hervasztó  ősz  rá  nem  akad. 

Kell-e  e  kert,  lyányka,  és  lejősz-e 
Hajlékomba?  .  .  .  szűk  s  kicsinké  bár: 
Oh  azért  megférünk  benne  ketten, 
Mint  fészkében  a  páros  madár. 

Jőj  le,  lyányka,  nem  törődöm  azzal, 
Ha  ott  hagyod  minden  ékszered  .  .  . 
Mért  is  volna  rajtad  ékszer  ?  úgy  is 
Elhomályosítja  azt  szived. 

(Szalk-Szent-Múrton.) 


Lyányka,  mikor  .  . . 

Lyányka.  mikor  úgy  együtt  sétáltunk, 
Én  nem  szóltam  és  te  hallgatál. 
Hejh !  ha  tudnám,  be  sokért  nem  adnám^ 
Hogy  te  ekkor  min  gondolkozál  ? 

Én  csak  ilyenféléket  gondoltam, 
Hogy  ...  izé  .  . .  bizony  már  nem  tudom : 
Mit  gondoltam  ?  — csak  hogy  volt  temérdek 
Gyönyörűséges  gondolatom. 

Minden  eszmém  tündércsengetyű  volt, 
Mely  bűbájosán  csihngele, 
Bájosan  ...  de  némely'k  olyan  búsan. 
Hogy  szivem  majd  megrepedt  bele! 

(Pest.) 


A  világtól  elvonulva  .  . , 

A  világtól  elvonulva  élni 
Egy  csöndes  kis  házfödél  alatt, 
Elvonulva,  lyányka,  véled  élni  .  .  . 
Oh  mily  szép,  mily  édes  gondolat! 

Ilt  szeretném  hagyni  a  világot, 
Mely  ugy  sem  más,  mint  egy  csatatér. 
Harczolunk  s  mi  harczaink  jutalma  ? 
Legfölebb  is  tán  egy  kis  babér. 

És  ezért  küzködjem  én  örökké  ? 
S  megvagdalni  hagyjam  lelkemet? 
A  babér  csak  elfödi  sebünket. 
Elfödi,  de  nem  gyógyítja  meg. 

fedd  kezembe  kezedet,  leányka, 
S  a  hová  vezetsz :  megyek  veled ; 
Oh  de  messze  menjünk,  hogy  ne  lássam 
Távolról  se  a  csatahelyet. 

Messze  menjünk  és  sebes  léptekkel, 
Hogy  minket  ne  érjen  majd  utol 
Múlt  időm  emléke,  e  madár,  mely 
Harczaimról  oly  búsan  dalol. 

(Pest.) 


A  mióta  szerelembe  .  . . 

A  mióta  szerelembe  estem. 
Igazán,  hogy  féleszű  vagyok. 
Szemkötó'sdit  játszanak  fejemben 
S  falnak  mennek  a  gondolatok. 

Nem  csoda,  ha  olyasmit  teszek,  mit 
Józanon  tőlem  nem  láttatok, 
A  mit  szinte  szégyenlek  kivallni: 
A  tükörbe  is  pillantgatok. 

Reggel  sokszor  jó  estét  kívánok. 
És  jó  reggelt,  hogyha  este  van. 
Isten  hozott!  mondom  a  menőnek, 
S  annak,  a  ki  jő:  élj  boldogan! 

Tollam  gyakran  a  porzóba  mártom, 
A  tintát  meg  porzónak  veszem. 
S  mindez  hagyján!  de  mikor  szájamba 
A  szivar  tüzes  végét  teszem  .  .  . 

Erre  aztán  elmondhatni  ám,  hogy 
Valóságos  szerelem  sebe. 
Te  miattad  kaptam,  lyányka  .  .  .  illő 
Volna,  hogy  csókod  gyógyítsa  be! 

(Szalk-Szent-Márton.) 


Soha  sem  volt  az  szerelmes  . . . 

Soha  sem  voll  az  szerelmes,  a  ki 
Mondja,  hogy  rabság  a  szerelem. 
Szárnyat  ád  ő,  és  nem  rabbilincset, 
Szárnyat  ád  ö  .  .  .  azt  adott  nekem. 

S  a  madárnak  nincsen  olyan  szárny.a, 
Mint  minőt  a  szerelem  növeszt. 
El  sem  kezdem  oly  parányisággal, 
Mint  a  föld,  hogy  átröpüljem  ezt. 


Szállok  én  az  angyalok  kertébe. 
Föl  az  égre,  pillantás  alatt, 
S  koszorúba  fűzöm  ott  e  kertnek 
Lángrózsáit,  a  csillagokat.  • 

Majd  ez  égi  fény  borít  el,  majd  az 
Alvilágnak  éjszakája  föd  .  .  . 
Szállok  és  egy  pillanatban  látok 
Istent  s  mennyet,  poklot  s  ördögöt. 

Nincsen  itt  tér,  nincsen  itt  időköz, 
Hogyha  szárnyam  fölkerekedik; 
A  világnak  megteremtésétől 
Szállok  a  végső  ítéletig. 

S  így  ha  mennyet  és  poklot  bejárok: 
A  pokolban  a  mi  gyötrelem 
És  a  mennyben  a  mi  üdvösség   van^ 
Egy  perczben  mindazt  átérezem. 

(Szalk-Szent-Márton.) 


A  bokrétát,  melyet .  . . 

A  bokrétát,  melyet  nekem  adtál, 
Háromszin  szalaggal  kötted  át, 
Szereted  a  hazának  színeit, 
Lyányka,  mert  szereted  a  hazát. 

Adok  én  is  három  színt  cserébe: 
A  zöld  színnek  vedd  reményimet, 
A  fehérnek  halovány  orczámat, 
A  pirosnak  vérző  szívemet. 

(Szalk-Szent-Márton .) 


Fa  leszek,  ha  . .  , 

Fa  leszek,  ha  fának  vagy  virága. 
Ha  harmat  vagy:  én  virág  leszek. 
Harmat  leszek,  ha  te  napsugár  vagy  .  . ., 
Csak  hogy  lényink  egyesüljenek. 

Ha,  leányka,  te  vagy  a  mennyország. 
Akkor  én  csillaggá  változom. 
Ha,  leányka,  te  vagy  a  pokol:  (hogy 
Egyesüljünk)  én  elkárhozom^ 

(Szalk-Szent-Márton.) 

őszi  reggel  járok  .  . . 

Őszi  reggel  járok  a  szabadban, 
De  hiába  nézek  szerteszét; 
Sűrű  ködnek  fátyolában  a  táj, 
A  toronynak  látni  csak  hegyét. 

A  természet  elhagyott  szentegyház; 
Nincsen  benne  buzgó  népe  már: 
A  virágok  .  .  .  s  hallgat  orgonája, 
•Hallgat  a  sok  énekes  madár. 

A  természet  néma  szentegyháza 
Fölzajlik  még  egyszer  az  idén 
—  A  tavasznak  mintegy  viszhangjául 
A  szüretnek  megjövetelén, 

A  szüret  víg,  kellemes  mulatság. 
■Gyakran  ekkép  sóhajtott  szivem: 
Be  szeretnék  én  is  szüretelni, 
Mért  nincs  nekem  is  szőlőhegyem  ?  .  . 

Most  beérném  egyetlen  gerezddel. 
Egy  egész  szőlőhegy  nem  epeszt; 
Hejh,  beérném  én  veled,  leányka, 
Te  legszebb,  legédesebb  gerezd! 

(Szalk-Szent-Márton.) 


Háborúval  álmodám  . . , 

Háborúval  álmodám  az  éjjel. 
Háborúba  hittak  a  magyart; 
Fölhivó  jelül,  mint  hajdanában, 
Országszerte  járt  a  véres  kard. 

S  fölriadt  a  véres  kard  láttára, 

A  kinek  csak  egy  csepp  vére  volt. 

A  szabadság  drága  koszorúja, 

Nem  hitvány  pénz  volt  a  harczi  zsold. 

Épen  e  nap  volt  menyegzönk  napja. 
Az  enyém,  leányka,  s  a  tiéd; 
S  én,  hogy  haljak  a  honért,  elhagytam 
Házasságunk  első  éjjelét. 

Ugy-e,  lyányka,  a  menyegző  napján 
Menni  és  meghalni,  szörnyű  vég? 
És  mégis,  ha  rá  kerülne  a  sor, 
ügy  tennék,  mint  álmomban  tevék. 

(Szalk-Szent-Márton.) 


Életem  most . .  . 

Életem  most  egyetlen  kívánság: 
Megnyerhetni,  lyányka,  szívedet! 
Néha  mégis  csaknem  azt  óhajtom: 
Vajha  ne  szeretnél  engemet. 

Azt  hiszem,  hogy  sorsom  a  tiéddel 
Összekötni  vétek  volna  tán; 
Az  enyém  oly  boldogtalan,  oly  bús, 
A  tiéd  oly  boldog,  oly  vidám! 

Berekeszszem  a  szelíd  galambot 
Vérszomjas  vadállatok  közé  ? 
Tengerekre,  vészes  tengerekre 
A  kicsiny  sajkát  vezessem-é  ? 

Nem  járnál-e  ugy  mellettem,  lyányka. 
Mint  ott  a  galamb  s  a  sajka  jár  ? 
Megbirnád-e  a  balsorsot  ?  melyet 
Én  megbírok,  mert  megszoktam  már  . 

Csak  szeress  te  engemet,  leányka, 
Szenvedésim  tudni  sem  fogod. 
Nem  borúi  el  soha  én  miattam, 
Nem  borúi  el  fényes  homlokod. 

Megkíméllek  bánatomtól  téged, 
Mint  a  föld  a  napot,  kedvesét. 
Víg,  derült  ő,  s  ha  lenyugszik  a  nap: 
Akkor  lesz  csak  szomorú,  sötét. 

(Szalk-Szent-MtÁrton.) 


A  letarlott . . , 

A  letarlott,  megsárgult  vidéken 
Szomorúan  űl  az  őszi  köd  .  .  . 
Múlt  időmnek  szomorú  emléke 
Őszi  ködként  ült  szívem  fölött. 

Feljön  a  nap  fényes  arczulatja 
És  eloszlik  a  szomorú  köd ".  .  . 
Fényes  arczod  megláttam,  leányka, 
S  világosság  lett  szívem  fölött. 

Oh  de,  lyányka,  ugy  ne  tégy,  mint  a  nap, 
Mely  azért  véré  el  a  ködöt. 
Csak  azért,  hogy  tisztán  lássék:  milyen 
Hervadás  van  a  világ  fölött. 

(Szalk-Szent-Márton.) 

Elnémult  a  fergeteg  .  . . 

Elnémult  a  fergeteg  süvöltő 
Karfájának  zordon  éneke. 
Nyúgott  a  táj,  mint  az  arcz.  mely  küzdött 
A  halállal  s  már  kiszenvede. 

Oly  szelíd,  szép  őszi  délután  van! 
Itt-ott  látni  csak  kis  felleget; 
A  viharból  ugy  maradt  meg  ez,  mint 
Bús  időkből  az  emlékezet. 

A  faluknak  bádog  tornyait  a 
Nap  sugári  megaranyozák ; 
Délibábok  távol  tengerében 
Mint  hajók  lebegnek  a  tanyák. 

Áttekintek  a  nagy  láthatáron, 
Rónaság  ez,  völgy-  és  hegytelen. 
Szívem  is  most  ily  végetlen  róna  .  . . 
Nincsen  benne  más,  csak  szerelem. 

Szívem  olyan  tele  szerelemmel, 
Hogy  terhétől  csaknem  elesik. 
Ugy  vagyok,  mint  a  fa,  melynek  ága 
Alig  bírja  dús  gyümölcseit. 

Szívem  így,  megtelve  szerelemmel. 
Egy  pohár,  a  mely  csordultig  áll  .  .  . 
Drága  bor!  ...  s  ha  a  lyány  porba  önti  ? 
Kár  lesz  .  .  .  inkább  idd  ki  te,  halál! 

(Szalk-Szent-Márton.) 


Arczképemmel  .  .  . 

Arczképemmel,  lelkem  arczképével 
Ajándékozlak  meg  tégedet. 
Nem  bánom,  ha  senkinek  sem  tetszik, 
Csak  neked  tessék,  lyánykám,  neked! 

Lelkem  egy  könyv,  a  mely  mindig  nyitva, 
Olvashatja,  ki  mellette  jár. 
Olvassák  is  —  a  sok  forgatásban 
Össze  is  van  az  szaggatva  már. 

Lelkem  gyűrű,  egy  aczélgyűrü;  de 
Láthatsz  benne  drágaköveket. 
Legnagyobb,  legszebb  ezen  kövek  közt 
Egy  gyémánt,  a  tiszta  becsület. 


Lelkem  oszlop,  egy  kősziklaoszlop, 
Mely  soha  meg  nem  rendíttetett. 
Nem  reszket  .  .  .  csak  egy,  csak  egy  eset- 
Hogyha  rá  száll  szép  tekinteted.       [ben: 


Lelkem  felhő,  egy  haragvó  felhő, 
Gyakran  ontja  a  villámokat; 
De,  leányka,  te  ne  félj !  —  a  villám 
Tölgyeket  sújt,  nem  virágokat. 

Lelkem  Illés  próféta,  a  mennybe 
Száll  a  dicsőség  lángszekerén  .  .  . 
Híj  öledbe,  lyányka,  s  lángszekérről 
És  mennyországról  lemondok  én! 

(Szalk-Szent-Már  ion.) 


Ha  az  isten  .  .  . 

Ha  az  isten  ekkép  szólna  hozzám: 
»Fiam,  én  neked  megengedem. 
Hogy  ugy  halj  meg,  mint  magadnak  tet- 
Erre  kérnem  akkor  fstenem:  [szik«, 

Legyen  ősz,  de  szép,  szelíd,  derült  ősz, 
Sárga  lombon  fényes  napsugár; 
Sárga  lomb  közt  zengje  végdalát  egy 
A  tavasztól  elmaradt  madár. 

S  valamint  az  őszi  természetre 
A  halál  jön  észrevétlenül: 
Én  reám  is  igy  jőjön  .  .  .  csak  akkor 
Vagyem  észre,  ha  mellettem  ül. 

Ekkor,  mint  a  lombon  a  madárka, 
Zengjem  én  is  el  végdalomat 
Bűvös  hangon,  mely  le  a  sziveknek 
Fenekére  s  föl  az  égbe  hat. 

És  ha  vége  a  varázséneknek: 
Ajkaimat  egy  csók  zárja  be, 
A  te  csókod,  szőke  szép  leány,  te 
Földi  lények  legdicsőbbike !  — 

De  ha  ezt  nem  engedné  az  isten, 
Kérném  akkor,  hogy  tavasz  legyen, 
Harcz  tavasza,  hol  rózsák  teremnek, 
Véres  rózsák,  féríikeb leken. 


236     — 


S  lelkesítve  zengjenek  a  harczok 
Csalogányai,  a  trombiták. 
Ott  legyek,  s  az  én  szivemből  szinte 
Nőjön  egy  halálos  vérvirág. 

S  ha  ledőlök  ekkor  paripámról: 
Ajkaimat  egy  csók  zárja  be, 
A  te  csókod,  te  szép  szabadság,  te 
Égi  lények  legdicsőbbike ! 

(Szallv-Szent-Márton.) 


Avvagy  én  már  soha  . .  , 

Avvagy  én  már  soha  meg  nem  nyugszom  ? 
Mindörökké  tart  e  lelki  harcz  ? 
Oh  leányka,  e  véget  nem  érő 
Kínozással,  mondd,  hogy  mit  akarsz  ? 

Mert  te  kínzasz,  mert  te  gyötresz  engem, 
Pedig  én  meg  nem  bántottalak; 
Vagy  talán  az  megbántás  előtted, 
Hogy  szeretlek,  bogy  imádalak  ? 

És  ezért  kell  oly  sokat  szenvednem, 
Oly  sokat,  a  mennyit  csak  lehet! 
Szivemet  megvesztegetted,  lyányka. 
Hogy  örökké  verjen  engemet, 

S  ezelőtt  még,  ha  reggeliül  estig 
Gyötörtettem  is  a  kínpadon: 
Az  enyém  volt  a  pihentető  éj; 
Most  sem  éjem  többé,  sem  napom! 

Mint  galamb  száll  én  felém  az  álom, 
De  reám  nem  édesgethetem: 
A  galamb  félénk  madár , , .  tovább  száll , . . 
Elriasztja  dobogó  szivem. 

Kérlek,  lyányka,  parancsolj  szivemnek, 
Csendesítsd  le  e  vad  pártütőt. 
Nehogy  egyszer  a  kétségbesésnek 
Óráján  keresztüllőjem  őt! 

(Szalk-Szent-Márton.) 


Földön,  égen  nincs  valódi  béke; 
Örökös  harcz,  örökös  zavar. 
Mint  a  földön,  éppen  úgy  az  égen 
Minden  csak  uralkodni  akar, 

A  nap  és  éj  háborút  viselnek. 
Hol  az  egyik,  hol  a  másik  nyer. 
Mi  a  hajnal  és  az  alkony  ?  ,  ,  ,  a  nap 
S  éj  közötti  harczban  elfolyt  vér. 

És  mi  a  hold  ?  egy  zsarnok  király  ő, 
És  jobbágyai  a  csillagok. 
És  a  jobbágy,  ki  nagyon  tündöklik  ? 
Jaj  neki,  mert  száműzetni  fog. 

Hány  jobbágyát  számüzé  e  zsarnoki 
Minden  éjjel  hull  alá  néhány  .  ,  . 
Tán  te  is  így  fényedért  az  égből 
Száműzött  csillag  vagy,  szép  leány  ? 

(Szalk-Szent-Márton.) 


Messze  estem  . . , 

Messze  estem,  oh  lyánykám,  beszédes 
Szemeidnek  szép  sugáritól  .  .  . 
(Szemeidből  jóság  és  vidámság 
E  kedves  két  égi  gyermek  szól.) 

Messze  estem  tőled,  oh  te  szép  lyány, 
Te  aranyba  foglalt  drágakő! 
De  a  nap,  hol  majd  eledbe  állok, 
Ez  a  nagy  nap  nem  sokára  jő. 

Nagy  lesz  e  nap,  sorsomat  határzó, 
Mint  Waterloo  Napóleonét. 
Még  király  vagyok  .  ,  .  kevélyen  hordom 
Koronámat,  a  fényes  reményt. 

Oh,  de  mi  lesz  éltem,  ha  fejemről 
Porba  hull  e  drága  korona  ? 
Mi  lesz  akkor  éltem  ?  .  .  ,  fájdalomnak 
Oczeánján  a  Szentilona, 

(Szalk-Szent-Márton.) 


Azt  hivém,  hogy  .  . . 

Azt  hivém,  hogy  csak  az  emberek  közt 
Van  irigység  és  kajánkodás. 
Csalatkoztam!  mert  a  milyen  a  föld, 
Ott  fenn  az  ég  egy  cséppel  se  más. 


Milyen  furcsa  álmám  . . . 

Milyen  furcsa  álmám  volt  az  éjjel! 
Lyányka,  te  megszúrtad  szívemet, 
És  belőle  minden  vér  kifolyt;  de 
Minden  csepp  vérből  egy  rózsa  lelt. 

Mit  jelenthet  ez  az  álom  ?  .  .  .  semmit, 
Csak  azt,  hogy  ilyen  a  szerelem; 
A  szegény  szivet  halálra  gyötri, 
S  olyan  édes  ez  a  gyötrelem! 

(Szalk-Szent-Márton.) 


Gyalázat  a  gyáva  katonára; 
Ki  a  síkra  búsfélénken  áll  — 
Vigalomra  hát  —  vigan  rohanjunk 
A  csatába  —  élet  vagy  halál!  —  - 

(Szalk-Szent-Márton.) 


Félre  mostan  .  . . 

Félre  mostan,  félre  a  fejemről, 
Bú,  te  fekete,  nehéz  sisak!  .  .  . 
Jer,  jókedv,  te  könnyű  tarka  csákó, 
Melyen  pajkos  tollak  ingának. 


Félre,  bú,  te  lándzsa,  mely  szögezve 
Vagy  tulajdon  gazdád  keblinek  .  .  . 
Jer,  jókedv,  te  szép  virágbokréta. 
Mit  keblemre  bátran  tűzhetek. 


Félre  bú,  te  alvilági  kínpad, 
A  melyen  a  szív  martírkodik  .  .  . 
Jer,  jókedv,  te  hattyutollas  párna, 
Melyen  a  szív  mennyről  álmodik. 

Jöszte,  jókedv!  jöszte,  víg  barátom, 
Csapjunk  egy  hatalmas  ünnepet. 
Oly  hatalmast,  a  minő  közöttünk 
Még  soha  nem  ünnepeltetett. 

Jöszte,  jókedv!  fényes  szivárványod 
Vond  keresztül  a  nagy  ég-iven; 
Jöszte,  kezdd  el  szép  szellemzenédet. 
Hadd  tánczoljon  lelkem  és  szivem! 

Kérdezed,  jókedv  barátom,  hogy  mért, 
Mért  tartunk  ilyen  nagy  ünnepet? 
Csak  azért,  mert  megtudom:  a  lyányka 
Szeret-e  hát  avvagy  nem  szeret  ? 

Hogyha  visszatérünk  a  leánytól, 
És  szerelmet  tőle  nem  hozunk: 
Messze  útra  küldelek,  barátom, 
S  többé  tán  nem  is  találkozunk. 

Megvallom,  hogy  eddig  én  reszkettem 
Az  időtől,,  mely  most  jőni  fog; 
De  kihamvadt  bátorságom  lángja 
Most,  hogy  épen  kell,  megint  lobog. 


Megpendítem  ... 

Megpendítem  hónapok  multával 
Még  egyszer  szerelmi  lantomat; 
Még  ez  egyszer,  egyszer  és  utószor. 
Mert  ezentúl  hangot  ő  nem  ad. 

Nem  pazarlom  én  többé  leányra 
Dalaimat,  érzeményimet. 
Érzéketlen  bábok  a  leányok. 
Szívet  és  dalt  nem  érdemlenek. 

Nem  beszél  vak  indulat  belőlem;- 
Csendes  elmém  higgadt  szózata. 
Megszűnt  már  a  vész,  mely  nem  viszonzott 
Szerelmem  kinjából  támada. 

Tiszta  szemmel  nézek  a  jövőbe. 
Nem  lebeg  rajt  szenvedély  köde. 
Mely  előlem  annyi  szép  virányt,  de 
Annyi  puszta  tájt  is  elföde. 

Tiszta  szemmel  nézek  a  jövőbe, 
Jaj  de  mit  lát,  mit  lát  ott  szemem  ? 
Azt,  hogy  nincs  már  semmi  szépet  látnom... 
Nincs  barátság,  nincs  ott  szerelem! 

Egyedül,  e  roppant  nagy  világtól 
Elhagyatva,  szeretetlenül, 
Máriusként,  a  ki  számüzötten 
Egy  országnak  omladékin  űl. 

Nem  lehet,  hogy  én  még  ne  szeressek. 
És  hogy  engem  ne  szeressenek! 
Bármily  hideg  a  világ:  szívem  még 
Nem  fagyott  meg,  szívem  még  meleg. 

Lesz  leány  még,  kell  leánynak  lenni, 
A  ki  éreztesse  majd  velem, 
Hogy  áldás  az  átkos  élet,  melyben 
Van  egy  percznyi  boldog  szerelem! 

(Pest.) 

I 


A  csárda  romjai. 


e  vagy,  oh  szép  alföld  végtelen  rónája, 
Lelkem  legkedvesebb  mulatótanyája. 
Az  a  görbe  felföld  hegy-  és  völgyeivel 
Könyv,  melynek  számtalan  lapját    forgatni  kell, 
De  te,  alföldem,  hol  hegy  után  hegy   nem  kél^ 
Olyan  vagy,  mint  a  nyilt,  a  fölbontott  levél, 
A  melyet  egyszerre  általolvashatok; 
S  vannak  beléd  irva  szép,  nagy  gondolatok. 
Mint  sajnálom  én,  hogy  egész  életemet 
Itt  kinn  a  pusztákon  töltenem  nem  lehet! 
Itt  szeretnék  élni  a  puszták  közepin. 
Mint  Arábiában  a  szabad  beduin. 
Puszta,  puszta,  te  vagy  a  szabadság  képe, 
És,  szabadság,  te  vagy  lelkem  istensége! 
Szabadság,  istenem,  még  csak  azért  élek, 
Csak  azért,  hogy  egykor  érted  haljak  én  meg, 
S  síromnál,  ha  érted  onthatom  véremet, 
Meg  fogom  áldani  átkos  életemet. 

De  mi  ez?...  sír...  halál... hova  nem  vetődtem! 
Nem  csoda  különben,  mert  rom  van  előttem. 
Nem  váromladék  ez.  Csárdának  romjai. 
Hanem  hiszen  azt  az  idő  nem  keresi : 
Mely'k  milyen  épület  ?  vár-e  avvagy  csárda  ? 
Ennek  is,  annak  is  reá  lép  falára; 
S  hova  az  idő  lép,  omlik,  ha  kő,  ha  vas, 
És  neki  semmi  nem  alacsony,  nem  mxagas.  — 
Hogy  van,  hogy  e  csárda  kövekből  épüle  ? 
Holott  kőtermésnek  nyoma  sincs  körüle. 
Itt  régente  falu  avvagy  város  állott, 
Míg  nem  nyögte  hazánk  a  török  rabságot; 
(Szegény  Magyarország,  szegény  édes  honom, 
Be  sokféle  bilincs  volt  már  lábaidon!) 
E  hajdani  várost  földúlta  az  ozmán, 
Kő  kövön  nem  maradt,  csak  az  isten  házán. 
A  templom  maradt  meg  —  de  ez  is  betegen  — 
Hogy  a  pusztulásnak  gyászolója  legyen. 
És  gyászolt  a  templom  több  hosszú  századot, 
Mig  végre  bujában  össze  nem  roskadott. 
Hogy  haszna  ne  veszszen  széthullott  kövének, 
Belőle  e  helyen  csárdát  építenek. 
Az  isten  házából  csárda !  .  .  .  és  miért  ne  ? 
Ott  léleknek:  testnek  szolgált  itt  enyhére. 
És  nem  ugy  részünk-e  a  test,  mint  a  lélek  ? 
Egyenlőn  kedveznünk  kell  mind  a  kettőnek. 
Az  isten  házából  csárda!  ...  és  miért  ne? 
Itt  és  ott  élhetünk  az  isten  kedvére; 
S  láttam  én  csárdákban  tisztább  szíveket  már, 
Mint  kit  naponként  lát  térdelni  az  oltár.  — 
Csárda,  eldőlt  csárda,  még  mikor  te  benned 
Utasok  vigadtak,  utasok  pihentek! 
Fölépít  tégedet  újra  képzeletem, 
S  vendégidet  színről  színre  szemlélhetem: 
Itt  görcsös  botjával  egy  vándorlólegény. 
Ott  zsíros  subában  egy  pár  szegénylegény, 
Itt  hosszú  szakállal  egy  üveges  zsidó, 
Amott  egy  drótostót  s  több  ilyen  borozó. 
Hát  a  szép  csaplárné  fiatalságával  ? 
Mostan  ölelkezik  egy  hamis  deákkal, 
Kinek  a  bor  kissé  megzavarta  fejét. 
De  a  szép  menyecske  még  jobban  a  szivét. 
S  hol  a  vén  csaplár,  hogy  ezért  föl  nem  pattan? 
Kinn  a  kazal  végén  álmodik   nyúgottan  .  .  . 
Kazal  végén  akkor,  most  már  lenn  a  sírban, 
És  a  szép  fiatal  menyecske  is  ott  van, 
F.s  a  hamis  deák  s  mind,  kik  itt  boroztak, 
Ok  valamennyien  már  rég  porladoznak. 
A  csárda  is  vénült,  véntilt  és  roskadott, 
Leüté  fejéről  a  szél  a  kalapot, 
A  födelet  .  .  .  ekkép  áll  hajadon  fővel, 
Mintha  urával  beszélne,  az  idővel, 
S  kérné  alázattal,  hogy  kissé  kímélje; 
Hanem  sikeretlen  esdeklő  beszédje. 


Dűledez,  dűledez;  félig  ismerni  csak: 
Melyik  volt  az  ajtó,  melyik  volt  az  ablak. 
Még  áll  s  emelkedik  az  éghez  kéménye, 
Mint  a  haldoklónak  utósó  reménye. 
Pinczéje  beomlott,  a  kút  is  mellette, 
Honnan  az  ostorfát  valaki  elvitte; 
Csak  az  ágas  és  a  gém  van  meg    épségben^ 
Egy  mogorva  sas  űl  a  gém  tetejében. 
Legmagasabb  hely  a  pusztán  e  gém  vége, 
Azért  ült  föl  a  sas  ennek  tetejébe. 
Fönn  űl  és  merően  maga  elé  bámul, 
Mintha  gondolkodnék  a  mulandóságrul. 
Fölötte  lángol  a  nap,  az  égnek  ifja, 
Lángol,  mert  kebelét  a  szerelem  vívja; 
Szeretője,  a  ki  epedve  néz  rája, 
Délibáb,  a  puszták  szép  tündérleánya. 

(Szalk-Szent-Márton.) 


Jókai  Mórhoz. 

Miért  szeretsz  te  engemet, 

Kit  annyian  gyűlölnek  ? 

S  én,  a  ki  annyit  gyűlölök. 

Téged  miért  szeretlek  ? 

Szeretlek  téged,  oh  barátom  .  . , 

Nem,  nem  barátom!  .  .  .   megbocsáss^ 

Hogy  e  gúnynévvel  illetetek; 

Mert  a  jelenkor  gyermekének 

E  szó  »barát«  csak  gúnyolás. 

Perczenként  jobban-jobban  el- 
sötétül háthatárom; 
De  én  éltemnek  éjjelét 
Nem  rettegem,  sőt  várom  .  .  . 
Hisz  annál  fényesebb  a  csillag. 
Minél  sötétb  az  éjszaka. 
Tudom,  mert  a  szív  mondja  nékem r 
Te  lészsz  sötét,  kietlen  éjem 
Hamvadhatatlan  csillaga. 

Nem  hiszek  én  már  senkinek, 
Nincs  senkiben  bizalmam. 
Mert  életemben  sokszor,  ah. 
Oly  sokszor  megcsalattam. 
Bizalmam  várát  fölgyújtották, 
Ledöntötték  az  emberek; 
Romjai  között  egy  ép  oszlop  van: 
Te  állasz  ott . . .  csak  te . . .  magadban . . » 
Téged  le  nem  dönthettenek. 

Szentül  hiszem,  ha  a  világ 
Elfordul  is  szivemtül, 
Ha  a  világnak  ajakán 
Rám  átkok  átka  zendül: 
A  te  ajkadról  akkor  is  még 
Reám  csak  áldás  lebben  el  .  .  . 
Ha  az  egész  világ  egy  kéz  lesz, 
Mely  eltaszít,  miként  dögvészest: 
Kezed  még  akkor  is  ölel. 

Tudom,  hogy  így  tesz  a  világ, 
Hogy  így  fog  tenni  vélem. 
Fejemre  köveket  hajít, 
Míg  éltemet  leélem. 
S  hóhéraim,  ha  halva  fekszem, 
Agyonveretve,  egykoron : 
Koporsómhoz  majd  oda  lépnek, 
S  melyet  elébb  megkövezének, 
Babérral  födik  homlokom. 

Oh  e  babér,  a  melylyel  a 
Világ  magát  gúnyolja. 
Ez  a  babér,  ez  a  babér 
Velőm  égetni  fogja. 
De  nem  soká  tart  égetése  .  .  . 
Te,  lelkem  megmaradt  fele, 
Hozzám  te  szinte  eljövendesz, 
És  koszorúmra  könnyet  ejtesz, 
S  eloltod  lángjait  vele. 

(Pest.) 


Remény. 

Mi  a  remény  ?  .  .  .  förtelmes  kéjleány. 
Ki  minden  embert  egyaránt  ölel. 
Ha  rá  pazarlód  legszebb  kincsedet, 
Az  ifjúságot:  akkor  elhagy,  el! 

(Pest.) 


Változás. 

Nem  úgy  van,  a  mint  volt.  A  földön 
Minden  mindegyre  változik. 
Multam  s  jelenkorom  két  testvér, 
S  egymást  tán  meg  sem  ismerik. 

A  tenyeremben  hordtam  egykor 
Szivem,  barátsággal  tele; 
Nem  volt  szükség,  hogy  kérjék  tőlem: 
Magam  kínáltam  mást  vele. 


Mostan  ha  kérik,  szívemet  sem 
Adom,  nem  adom  senkinek. 
Azt  hazudom,  ha  jőnek  hozzám: 
»Nincsen  szivem,  eredjetek !« 

Egykor  ha  szerelemre  gyúltam: 
Plátói  szerelem  vala. 
Oly  szentül  hittem,  hogy  minden  lyány 
A  mennyországnak  angyala. 

Azt  hittem !  .  .  .  most  tudom,  hogy  inkább 
Ördög,  mint  angyal,  a  leány; 
S  nem  sírok,  ha  nem  kellek  egynek, 
Akad  helyette  akárhány. 

A  hazaszeretet  napom  volt, 

Mely  melegíté  lelkemet; 

S  mi  mostan  ?  holdvilág,  mely  sárga 

Hideg  sugárt  arczomra  vet. 

Egykor  ha  a  világ  megbántott, 
Kivánkozám  a  sírba  le; 
Most,  épen  mert  bánt,  élni  vágyok, 
Daczolni  van  kedvem  vele. 

Agyag  voltam,  hig,  engedékeny, 
Egy  ujjal  is  átszúrható; 
Márvány  vagyok  ...  ki  rám  lő:  rólam 
Rá  visszapattan  a  golyó. 

Fejér  bor,  szőke  lyány,  fényes  nap 
Hatottak  egykor  lelkemig; 
Vörös  bor,  barna  lyány,  sötét  éj, 
Kedvem  most  bennetek  telik! 

(Szalk-Szent-Márton.) 


Hogy  van,  hogy  azt  a  sok  gazembert 

Hogy  van,  hogy  azt  a  sok  gazembert 
Egytől-egyig  föl  nem  kötik  ?  .  .  . 
Tán  csak  azért,  mert  annyi  fája 
Nincs  a  világnak,  hogy  reája 
Akasztathatnék  mindenik. 

Oh  mennyi,  mennyi  a  gazember 
E  földön!  ...  én  megesküszöm: 
Ha  mind  esőcseppé  változnék, 
Negyven  nap,  negyven  éjjel  esnek, 
Támadna  egy  új  vízözön. 

(Pest.) 

A  sivatag  koronája 


Olyan  mint  vén  királynak 
Feje,  a  sivatag; 
Hajszálai,  a  füvek, 
Csak  gyéren  ingának. 

E  vén  királyi  főn  egy 
Nagy  tölgy  a  korona. 
Ha  megszólamlanék,  sok 
Századról  szólana. 

Megszólamlott  végtére. 
Kóbor  felhő'  jőve; 
Elfáradott,  s  leszálla 
Pihenni  fölibe. 

Ez  kérte,  mondaná  el 
Élettörténetét, 
És  a  felhőnek  a  tölgy 
Következőt  beszélt. 
♦  ♦  * 

Petőfi  költeményei. 


>Távol  világ  regényes  bcrczein 
Virágozának  boldog  őseim. 
Anyám   --  közel  hozzá  az  égi  bolt  — 
A  vadonerdő  legszebb  fája  volt. 
A  fergeteg  beléje  szeretett, 
S  mivel  szerelme  czélt  nem  érhetett: 
Anyámra  —   oh  mi  aljaslelküség!  — 
Szegény  anyámra  bosszút  esküvék. 
És  teljesíté.  Ottan  függtem  én 
Testvéreimmel  szülőnk  kebelén; 
Letépe  minket  és  szétkergetett 
A  bosszújában  rémes  fergeteg. 
Idáig  űzött  engem  haraga, 
E  sivatag  magába  fogada. 
Felnőttem  itten,  és  sok  századot 
Láttam  már,  a  mint  jött  és  távozott, 
Ah,  mily  unalmas  hosszú  életem! 
Csak  szomorúság  széttekintenem; 
Bármerre  nézek:  látnom  nem  lehet 
Szegény  anyámat  és  testvérimet. 
Koronként  jőnek  hozzám  emberek. 
Javokra  vagyok,  a  mint  lehetek. 

16 

Ki  nyáron  jő,  midőn  nap  égeti. 

Szolgálok  hűvös  sátorul  neki; 

Ha  jőnek  erre  tél-idő  alatt, 

Adok  tüzelni  száraz  ágakat, 

S  a  kit  kétségbe  ejte  a  világ, 

Jön  s  fölakasztja  én  reám  magát.  — 

S  ezzel  végeztem.  Eddig  terjede 

Hosszú  éltem  rövid  története. 

Éltemnek  is  bár  vége  volna  már! 

A  fergeteg,  mely  ide-ide  jár, 

A  fergeteg,  e  régi  ellenem, 

Nem  győzhetett  meg,  nem  bírt  én  velem. 

S  a  hőst,  ki  annyi  századéven   át 

Oly  bátran,  olyan  rendületlen  állt, 

E  hőst  mi  fogja  most  eldönteni  ? 

Önnön  keblének  hitvány  férgei ! 

Oh  isten,  isten,  a  ki  alkotál. 

Hát  nincs  számomra  nemesebb  halál  ?« 


*  *  * 


lm  ezt  beszélte  a  tölgy. 
Fönn  űlt  a  tölgytetőn 
A  felleg,  s  a  beszédet 
Hallgatta  részvevőn. 


Részvétből,  szánalomból 
Villámot  vett  elé, 
Az  árva  tölgyre  sujtá 
S  azt  porrá  égoté, 

(Pest.) 


Láttam  kiszáradt  sárga  arczokat, 
Sárgák  valának,  mint  az  éji  hold, 
Igen  bizony,  mert  minden  arcz  az  éhség 
Éjének  egy-egy  holdvilága  volt. 


Láttam  mellettök  fényes  arczokat. 
Miken  a  jóllét  napja  ragyoga; 
Bokáikon  arany  sarkantyú  .  .  .  sárga» 
Mint  amaz  éhezők  arczúlata. 


Láttam  halotti  ágyon  férfiút, 
Szivének  táján  mély  seb  tátogott. 
Saját  magzatja  ölte  meg.  De  nője 
Siratja  tán  a  bús  áldozatot  ? 


Mit?  nője?  nője  nem  siratja  őt! 
Mig  egy  szobában  a  férj  álmodik 
Halotti  ágyon:  más  szobában  a  nő 
Uj  szeretőjével  bujálkodik. 


S  midőn  sirban  volt  már  a  férfiú. 
Eljöttek  éjjel  az  atyafiak, 
Feltörték  sírja  ajtaját,  s  halotti 
Ruhája  kincsén  megosztoztanak. 


Láttam  veszendő,  dúlt  országokat, 
Hol  kész  halál  volt  a  polgárerény. 
Hol  éj  közeige ...  már  pirult  az  alkony 
Hóhérok  honfivéres  fegyverén. 


Ál 


maim. 


Irtóztatók  koronként  álmaim. 
Az  éjjel  is  szörnyűket  álmodám. 
Alig  hogy  eltűnt  egyik  álomképem, 
Másik  mereszte  vad  szemet  reám. 


Láttam  bíborban  a  bűn  hőseit. 
Tiprott  erény  volt  lábuk  zsámolya. 
Fejérpirosra  volt  e  zsámoly  festve: 
Szeméből  könny,  szivéből  vér  folya. 


Láttam  ledöntött,  rab  országokat. 
Hol  nem  hallatszott  a  rabok  jaja, 
Mert  jajgatásukat  fölülhaladta 
A  zsarnokhatalom  gúnykaczaja. 


lm,  ilyek  éji  látományaim. 
De  nem  csodálkozom,  hogy  ilyenek; 
Mert,  a  miket  szemlélek  álmaimban,. 
Történnek  egyre  és  történtének. 


Meddig  tart  még  ez  iszonyú  világ  ? 
Miért  nem  jösz,  te  rontó  égitest. 
Te  üstökös,  mely  arra  rendeltettél, 
Hogy  tengelyéből  a  földet  kivesd! 

(Pest.) 

ík  a  puszta,  mint  a  pihenő  tó. 
Közepén  megy  gazdag  úri  hintó. 
ixJ  Megy  a  hintó,  még  pedig  vágtatva, 
Mintha  villám  volna  bele  fogva. 
Van  beléje  fogva  négy  paripa. 
Az  út  olyan,  mint  a  pallós  szoba. 
De  a  jó  út  s  jó  lovak  daczára 
Most  a  hintó  hirtelen  megálla. 

16* 

Elvágták-e  a  négy  hámistrángot  ? 
Vagy  a  kerék  mély  kátyúba  vágott  ? 
Sem  az  egyik,  sem  a  másik  biz  a! 
Hanem  ott  termett  a  puszták  fia, 
Ottan  termett  a  puszták  királya, 
A  haramja:  egy  nagyot  kiálta, 
S  pisztolyt  vett  ki  a  nyeregkápábul. 
Azért  áll  a  hintó  és  nem  mozdul. 
A  haramja  gyönge  sikoltást  hall, 
Azt  gondolja,  hogy  talá.n  madárdal, 
És  körűinéz  és  be  a  hintóba, 
Hát  ott  van  a  madár,  a  ki  szóla; 
Szép  kis  madár,  gyönyörű  menyecske. 
Talán  nem  is  él,  csak  ugy  van  festve. 
»Könyörűlj!«  szól,  s  tovább  esdekelne, 
De  elvette  hangját  ijedelme. 
A  haramja  lelkesen  néz  rája, 
S  ilyen  nyájas  szókra  nyílik  szája: 
»Ne  rettegjen,  tekintetes  asszony! 
Nem  gátolom,  hogy  tovább  utazzon. 
De  mielőtt  innen  odább  menne. 
Kérem  szépen,  nézzen  a  szemembe !« 
És  az  asszony  félénk  bátorsággal 
Farkasszemet  néz  a  haramjával, 
Ki  közelebb  lépett,  és  megint  kért: 
5>Tegyen  meg  még  egyet  a. kedvemért; 
Engedje  megfognom  szép  kacsóját . . . 
Megengedi  ?  megengedi  tehát  ? 
Oh  köszönöm,  köszönöm ! ...  de  hátha 
Volna  még  egy  esdeklésem  hátra  ? 
Egyetlen  egy  . . .  azután  utazzon  .  . . 
Csókoljon  meg,  tekintetes  asszony!  — 
Arcza  pirul . .  .  harag  ez  vagy  szégyen  ? 
Oh  akármi,  csak  harag  ne  légyen; 
Ne  váljunk  el  haragban  egymástól. 
Inkább  lemondok  e  kívánságról. 
A  csók  úgy  is,  ha  eró'tetve  jő, 
Olyan,  mint  a  korán  szedett  szőlő. 
Teens  asszony,  isten  áldja  meg  hát! 
Felejtse  el  a  szegény  haramját, 
A  ki,  a  ki . .  .«  itt  megszakadt  szava, 
De  érezte  sarkantyúját  lova, 
Egyet  ugrott  és  vágtatni  kezdett, 
Meg  sem  állott,  a  mig  este  nem  lett. 

(Pest.) 


Téli  éj. 

Vad  téli  éj.  Sürü  hópelyhek  esnek. 
Szélvész  ragadja.  S  hátha  nem  hópelyhek  ? 
Talán  egy  őrült  gondolatjai  ? 
Vagy  összetépett  lelkem  rongyai. 


Közéig  az  éjfél.  Fenn  virasztva  várom. 
Akkor  kisértet  látogat  meg,  három; 
Szent  háromság,  mely  egykor  vezetett: 
A  hit,  a  remény  és  a  szeretet. 

Nem  élnek  többé.  Meggyilkoltatának, 
De  éjfelenként  sírjokból  kiszállnak, 
S  felém  lebegnek  halvány  képeik, 
S  a  régi  szép  időt  emlegetik.  — 

Szétszaggatá  a  felleget  a  szélvész, 
Tekintetem  a  csillagok  közé  vész. 
Olyan  sötétpiroslók  fényeik, 
Mikéntha  vércsepp  volna  mindegyik. 

S  ki  mondja  meg:  nem  vércsepp-e  a  csillag? 
Hisz  itt  a  földön  oly  sokat  gyilkolnak, 
Ábelszivek  fölfeccsent  vére  ez. 
Mit  a  zsivány  föld  csillagnak  nevez.  — 

Veszett  szélvész,  te  még  mindegyre  tombolsz, 

A  fellegekbe  és  hajamba  markolsz; 

Ki  akarod  tán  tépni  fürtimet  ? 

Ah,  tépd  ki  inkább,  tépd  ki  szívemet. 

Hogy  dobog  e  szív!  —  szinte  félek  tőle,  — 
Ugy,  mint  a  kő,  mely  várromokról  dől  le, 
Vagy  mint  a  koporsónak  födele, 
Ha  a  halottat  szögezik  bele. 

Koporsó  vagy,  koporsó  vagy  te,  keblem, 
A  melybe  szívem  élve  eltemettem. 
Oh  szív,  te  élő  eltemettetett! 
Ki  Írhatná  le  györelmeidet  ? 

Megszűnt  a  vész,  a  hold  is  fönn  az  égen, 
Már  béke  és  fény  lebeg  a  vidéken. 
Haza  mehetek  hát  s  lefekhetem, 
Mert  béke  és  fény  nem  való  nekem. 

(Szalk-Szent-Márton.) 


Szemere  Pálhoz. 

Sok  van,  miben  büszkélkednem  lehet. 
De  büszkeségem  mindenek  felett. 
Hogy,  mint  barátod,  úgy  állok  szivednél 
Bár  korra  nézve  nagyapám  lehetnél. 
Tiszteltelek;  mint  tisztelőd  menék 
Hozzád.  Te  szóltál,  hogy :  ez  nem  elég, 
Engem  ne  tisztelj,  engemet  szeress! 
Mostan  szeretlek  és  tisztellek  téged; 

Mind  a  kettőre  vagy  te  érdemes. 

Mig  tiszteletre  indit   öregséged, 

Szeretnem  kell  ifjúi  szívedet . . . 

Mert  nyom  nélkül  haladt  el  e  felett 

Esztendeidnek  terhe,  sokasága, 

Hervadhatatlan  kebled  e  virága. 

Öreg  barátom  fiatal  sziveddel! 

Fa  vagy  te,  melynek  elhullt  levele, 

A  melyet  már  a  téli  hó  lepett  el, 

De  rajta  vígan  zeng  a  czinege. 

S  bár  késő  este  van  már  életedben, 

Szemed  még  most  is  tisztán  s  messze  lát: 

Megismered  a  felhők  madarát. 

Kit  fényes  nappal  sem  láttak  meg  többen. 

Magamról  szólok.  —  Hah,  mig  annyian 

Vetnek  reám  lenéző  szemeket, 

Kezedben  a  borostyán  lombja  van. 

Megkoszorúzni  véle  fejemet. 

Tedd  föl  fejemre,  tedd  e  koszorút! 

Ha  most  nem  érdemelném  is,  talán 

Megérdemelni  fogom  ezután. 

Előttem  még  olyan  hosszú  az  út, 

(Szalk-Szent-Márton.) 


S  a  boldogságról  már  végkép  lemondék, 
ügy  sem  találnám  meg,  hát  életem 
Keresésére  nem  vesztegetem; 
Szivemnek  csak  egy  óhajtása  van  még  .  .  . 
Erre  törekszem,  ez  a  mit  kívánok; 
■Büszkén  nevezzen  a  haza  fiának!  — 
Elérem-e  e  nagy  czélt  ?  félúton 
Nem  roskadok-e  össze  ?  nem  tudom. 
Tán  egy  bevégezetlen  épület 
Lesz  életem  munkája,  meglehet, 
A  mely  ha  készen  volna,  bele  szállna 
A  hír,  a  feledés  örök  királya, 
Mig  így  elkezdve,  félig-meddig  készen 
Csak  rövid  emlék  szűk  tanyája  lészen. 
De  ha  erőm  vágyamnál  nem  kisebb. 
Ha  ezt  a  hosszú  pályát  megfutandom, 
S  egy  nemzet  fogja  megtapsolni  lantom: 
Nem  lesz  előttem  e  taps  kedvesebb, 
Mint  az  volt,  melylyel  pályám  kezdetén 
Egy  magad  által  üdvözöltetém, 
És  mint  szivednek  dobbanása  volt, 
Midőn  szivemre  először  hajolt. 


í 

Isten  csodája. 

A  meddig  a  történet  csillaga 

Röpíti  a  multakba  sugarát: 

A  szem  saját  kezünkben  mindenütt 

Saját  szívünkre  czélzó  gyilkot  lát, 

S  ez  öngyilkos  kéz  hányszor  szállá  ránk ! . . . 

Isten  csodája,  hogy  még  áll  hazánk. 

így  hordozunk  sok  százados  sebet. 
Keblünk  soha  be  nem  gyógyulhatott; 
Mérget  kellett  mindenkor  innia, 
Ki  sebeinkre  önte  balzsamot. 
Valami  rossz  szellemtől  származánk! 
Isten  csodája,  hogy  még  áll  hazánk. 

S  mig  egymást  martuk  szennyes  konczokért, 
Mint  a  szeméten  a  silány  ebek. 
Azt  vettük  észre  csak,  hogy  ezalatt 
Az  oroszlánok  itt  termettének; 
Jött  a  tatár,  jött  a  török  reánk. 
Isten  csodája,  hogy  még  áll  hazánk. 

Ott  foly  Sajó .  . .  oly  görbén  kanyarog, 
Mint  ember,  a  ki  görcsben  haldokol; 
■Ott  haldokoltunk,  vérünk  ott  szivá 
Az  óriási  nadály,  a  mogol, 
S  holttesteinket  fölfalá  a  láng! 
Isten  csodája,  hogy  még  áll  hazánk. 

S  ott  van  Mohács  ...  ott  nyomta  a  királyt 

Sárkoporsóba  pánczéla  s  lova, 

S  készült  számunkra  a  ledőlt  király 

Kardjából  a  rettentő  zabola, 

Melytől  még  most  is  ég  és  vérzik  szánk !  .  . . 

Isten  csodája,  hogy  még  áll  hazánk. 

Mi  lesz  belőlünk  ?  ...  ezt  én  kérdezem, 
De  mily  kevesen  gondolnak  vele. 
Oh  nemzetem,  magyar  nép!  éltedet 
Mindig  csak  a  jó  sorsra  bízod-e  ? 
Ne  csak  istenben  bízzunk,  mint  bizánk; 
Emberségünkből  álljon  fönn  hazánk! 

(Szalk-Szent-Mii'ton.) 


Az  örült. 

— Mit  háborgattok? 

Takarodjatok  innen! 

Nagy  munkába'  vagyok.  Sietek. 

Ostort  fonok,  lángostort,  napsugarakból; 

Megkorbácsolom  a  világot! 

Jajgatnak  majd,  s  én  kaczagok. 

Mint  ők  kaczagtak,  a  mikor  én  jajgattam. 

Hahaha! 

Mert  ilyen  az  élet.  Jajgatunk  s  kaczagunk, 

De  a  halál  azt  mondja:  csitt! 

Egyszer  már  én  is  meghal  ék. 

Mérget  töltöttek  azok  vizembe, 

A  kik  megitták  boromat. 

S  mit  tettek  gyilkosaim. 

Hogy  gaztettöket  elleplezzék  ? 

Midőn  kiterítve  feküdtem: 

Reám  borultak  s  könnyezének. 

Szerettem  volna  fölugrani, 

Hogy  orraikat  leharapjam. 

De  nem  harapom  le!  gondolám, 

Legyen  orrok  és  szagolják, 

Ha  rothadok,  s  fúladjanak  meg. 

Hahaha! 

És  hol  temettek  el  ?  Afrikában. 

Az  volt  szerencsém, 

Mert  egy  hiéna  kiása  síromból, 

Ez  az  állat  volt  egyetlen  jóltevőm, 

De  ezt  is  megcsaltam. 

Ö  czombom  akarta  megenni; 

Én  szívemet  adtam  oda, 

S  ez  oly  keserű  volt,  hogy  megdöglött  tőle. 

Hahaha! 

De  hiába,  csak  így  jár, 

Ki  emberrel  tesz  jót.  Mi  az  ember  ? 

Mondják:  virágnak  gyökere, 

A  mely  fönn  a  mennyben  virul. 

De  ez  nem  igaz. 

Virág  az  ember,  melynek  gyökere 

Ott  lenn  van  a  pokolban. 

Egy  bölcs  tanított  engemet  erre. 

Ki  nagy  bolond  volt,  mert  éhen  hala. 

Mért  nem  lopott,  mért  nem  rabolt  ? 

Hahaha! 

De  mit  kaczagok  ?  mint  a  bolond; 

Hisz  sírnom  kellene, 

Siratni,  hogy  oly  gonosz  a  világ. 

Az  isten  is  felhő-szemével 

Gyakran  siratja,  hogy  megalkotá. 

De  mit  használ  az  ég  könyűje  is  ? 

A  földre  hull,  a  ronda  földre, 

Hol  az  emberek  lábbal  tiporják, 

S  mi  lesz  belőle, 

Az  ég  könnyéből  ?  .  .  .  sár. 

Hahaha! 

Oh  ég,  oh  ég,  te  vén  kiszolgált  katona, 

Érdempénz  melleden  a  nap, 

S  ruhád,  rongyos  ruhád  a  felhő. 

Hm,  így  eresztik  el  a  vén  katonát, 

A  hosszú  szolgálat  jutalma 

Egy  érdempénz  és  rongyos  öltözet. 

Hahaha ! 

S  tudjátok-e  mit  tesz  az  emberi  nyelven, 

Midőn  a  fürj  azt  mondja:  pitypalatty  ? 

Az  azt  teszi,  hogy  kerüld  az  asszonyt! 

Az  asszony  vonzza  magához  a  férfiakat. 

Mint  a  folyókat  a  tenger; 

Miért?  Hogy  elnyelhesse. 

Szép  állat  az  asszonyi  állat, 

Szép  és  veszedelmes; 

Arany  pohárban  méregital, 

Én  ittalak,  oh  szerelem! 

Egy  harmatcseppnyi  belőled  édesebb, 

Mint  egy  mézzé  vált  tenger; 

De  egy  harmatcseppnyi  belőled  gyilkosabb. 

Mint  egy  méreggé  vált  tenger. 

Láttátok-e  már  a  tengert, 

Midőn  a  fergeteg  szánt  rajta 

És  vett  beléje  halál  magot? 

Láttátok  a  fergeteget, 

E  barna  parasztot, 

Kezében  villám-ösztökével  ? 

Hahaha! 

Ha  megérik  a  gyümölcs :  lehull  fájáról. 

Érett  gyümölcs  vagy  föld,  lehullanod  kell. 

Még  várok  holnapig; 

Ha  holnap  sem  lesz  a  végitélet: 

Beások  a  föld  közepéig, 

Lőport  viszek  le. 

És  a  világot  a 

Levegőbe  röpítem  . . .  hahaha! 

(Szalk-Szent-Márton.) 


Minden  virágnak  . . . 

Minden  virágnak,  minden  kis  fűszálnak 
Jut  a  napból,  ha  több  nem,  egy  sugár. 
Oh  szerelem,  te  szívek  napja,  szívem 
Egy  sugárt  tőled  csak  hiába  vár? 
Nincsen  leány,  ki  engemet  szeretne, 
Nincsen  leány,  ki  mondaná  nekem: 
Hideg  világ  van,  lelkedet  meghűté, 
Jer,  melegedj  föl  forró    keblemen! 

Nincsen  leány,  ki  mondaná:  fáradt  vagy, 
Bocsásd  vállamra  bágyadt  fejedet! 
Nincsen  leány,  ki  véremet  lemosná 
E  homlokról,  mely  megköveztetett!  . . . 
Magam  vagyok,  mint  a  szőlő  karója, 
Melyről  leszáradt  a  zöld   venyige; 
Madár  nem  száll  rám,  csak  fölöttem  repdes 
Sötét  eszméim  hollóserege. 

így  foly  le  majd  az  ifjúság,  az  élet, 

így  foly  le  tőlem  árván,  egyedül, 

Azt  veszem  észre  csak,  hogy  elfagy  vérem 

A  halál  hideg   ölelésitül. 

S  ha  meghalok,  ha  megfagyok:  szememre 

Megkönnyezetlen  szemfedő  borúi, 

S  ültetni  nem  fog  senki  egy  virágot 

A  sírra,  a  mely  rajtam  domborul. 

Ott  hamvadok  majd  egy  kopott  fej  fánál, 
Kopott  fejfánál,  puszta  domb  alatt; 
Nő  ott  a  kóró,  mert  meg  nem  tapossa, 
Nem  jő  megnézni  senki  síromat. 
Meglátogatni  csak  te  fogsz,  hogy  elzúgd 
Testvéri  búdat,  éji  fergeteg, 
Testvéri  búdat,  mert  hiszen  testvére 
Voltál  te  lelkem  érzeményinek! 

(Pest.) 


Nem  sírok  én  . . . 

Nem  sírok  én  és  nem  panaszkodom; 

Nem  mondom  én  el  másnak :  mi  bajom  ? 

De  nézzetek  szinetlen  arczaimra, 

Ott  föl  van  írva; 

És  nézzetek  szemembe,  mely  kiégett, 

S  belőle  kiolvashatjátok. 

Hogy  rajtam  átok  fekszik,  átok, 

Hogy  fáj  nekem,  hogy  nagyon  fáj  az  élet! 


(Szalk-Szent-Márton.) 

Elvándorol  a  madár  . . . 

Elvándorol  a  madár, 

Ha  őszre  jár 

Az  idő. 

(Tavaszszal  azonban  ismét  visszajő.) 

Száll . . .  száll . .  .  száll .  .  .  viszi   szárnya ; 

Azon  veszed  észre  magad,  hogy  már  a 

Távolság  kék  levegőit  iszsza. 

Olyan  sebesen  száll, 

Hogy  eltűnő  álomnak  véled.  — 

A  madárnál 

Mi  száll  tova  még  sebesebben  ?  ...  az  élet! 

De,  mint  a  madár,  ez  nem  tér  többé  vissza. 

(Szalk-Szent-Márton.) 


Vajda  Péter  halálára. 

Oh  természet,  midőn  alunni  mentél, 

Alunni  a  múlt  ősznek  végivel: 

Elbúcsuzál-e  kedves  gyermekedtől, 

Elbúcsuzál-e  leghívebb  fiadtól, 

0  tőle  ?  . .  .  és  ha  elbúcsuztatoK; : 

Gondoltad-e,  hogy  végbucsútok  ez?  ^ 

Alszod,  természet,  téli  álmádat . .  , 

Alszol .  . .  vajon  megálmodád-e  már, 

Megálmodád-e  azt  a  bánatot. 

Mely  ébredésed  reggelén  megüt  ? 

Föl  fogsz  ébredni,  fölkelt  a  tavasz, 

S  a  csalogány  mond  legszebb  éneket 

Föltámadásod  hangos  ünnepén ; 

Pedig  volt  egykor,  a  ki  érkezésed 

A  csalogánynál  szebben  üdvezelte. 

Te  széttekintesz,  s  kérdeni  fogod: 

Hol  van  legelső  dalnokom  ?  hol  ő  ?  . . . 

Egy  sírhalom  lesz  rá  a  felelet. 

Oh,  természet,  viseld  gondját  e  sírnak, 

Melynek  lakója  leghívebb  fiad. 

Viseld  gondját . . .  ültesd  áldás  gyanánt 

Virágaid  legszebbjeit  reá; 

Ugy  sincs  e  honnak,  nincs  hálás  keze, 

Hogy  megtegye,  ha  elmulasztanád. 

Oh  e  hazában  olyan   sok  jeles 

Sírján  ingatja  vándor  fuvalom 

A  feledésnek  tüskebokrait!  — 

Vagy  mondd,  hazám,  hogy  multad  illeti, 

Csak  multadat  s  nem  a  jelent,  e  vád; 

Mondd,  hogy  szivedben  lesz  egy  kis  helye 

Maradni-méltó  emlékezetének. 

Vagy  nem  méltó-e  rá,  hogy  a  haza 

Szivében  hordja  annak  emlékét. 

Ki  a  hazát  szivében  hordozá  ?  . . . 


Emlékezést,  emlékezést  neki! 
S  ha  sírhalmához  mentek:  ejtsetek 
Reá  egy  könnyet,  mert  megérdemel 
Egy  könnyet  az,  ki  annyit  szárított  fö) 
Meleg  lelkének  hő  sugárival!  —  — 
És  míg  ti  benne  dalnokot  sirattok: 
Az  én  könnyűim  hadd  omoljanak 
A  függetlenség  bajnok  férfiáért, 
Ki  e  hajlongó,  görnyedő  időkben 
Meg  nem  tanúla  térdet  hajtani. 
Ki  sokkal  inkább  hajtá  le  fejét  a 
Szabad  szegénység  kőszikláira, 
Semmint  a  függés  bársony  pamlagára.  - 
Sirassa  benned,  elhunyt  férfiú, 
A  természet  leghívebb   gyermekét. 
Sirassa  benned  dalnokát  a  hon  . . . 
Legkeserűbb  az  én  könyüm,  ki  benned 
A  függetlenség  hősét  siratom! 

(Pest.) 


Mögöttem  a  múlt . . . 

Mögöttem  a  múlt  szép  kék  erdősége, 

Előttem  a  jövő  szép  zöld  vetése; 

Az  mindig  messze,  és  még  sem  hagy  el, 

Ezt  el  nem  érem,  bár  mindig  közel. 

Ekkép  vándorlok  az  országúton, 

Mely  puszta,  vadon, 

Vándorlok  csüggedetten 

Az  örökké  tartó  jelenben. 

(Szalk-Szent-Márton.) 


Mért  vagyok  én  még  a  világon . . . 

Mért  vagyok  én  még  a  világon,  ha    már 
Átéltem  minden  szenvedéseket? 
Végeztem  pályám,  mert  hiszen  az  ember 
Hogy  szenvedjen,  csak  azért  született. 
Mért  vagyok  én  még  a  világon,  hisz  már 
Láttam  mindent,  mi  látható  van  itt; 
Látám  a  jónak  örökös  bukását 
S  a  rossznak  örök  diadalmait. 

Hallottam  már  az  éhezők  nyögését 
S  dorbézolási  kurjantásokat, 
Hallottam  már  a  csalogányt  dalolni 
És  csörömpölni  a  rablánczokat. 
Tudom,  hogy  így  volt  ezredév  előtt  s  hogy 
Ezred  multán  is  ekkép  lenni  fog . . . 
Mindent  tudok,  mindent  hallottam,  láttam, 
Hát  mért  élek  még  ?  mért  meg  nem  halok  ? 

Vagy  tán  valólag  a  világ  nem  ilyen  ? 
Ily  szomorúnak  én  látom  csupán  ? 
Én  látom  így  csak,  keresztül  nézvén  a 
Kétségbesésnek  sötét  fátyolán  ? 
Mindegy  .  .  .  elég,  hogy  én  kétségbeestem, 
Elég,  hogy  én  elkárhozott  vagyok. 
Hogy  engem  éles,  égő  körmeikkel 
Tépnek,  szaggatnak  a  rósz  angyalok! 

(Pest.) 


Szakadj  meg  szívem!  hagyj  el  engem,  életf 
Fogadj  öledbe,  mély  öledbe,  föld! 
Borulj  reám,  sír!  és  te  fergeteg,  jőj, 
Hogy  rólam  a  sírhalmot  elsöpörd! 
Söpörd  el  s  szórd  ki  összeporlott  csontom^ 
S  szórd  el  csontommal  hírem-nevemet . . . 
Ne  tudja  senki  se,  hogy  egykor  ilyen 
Megátkozott  teremtmény  létezett! 


A  jégeső'  szakad, 
Fejérek  a  habok, 
A  tajték  tánczol,  és 
A  villámlás  ragyog  — 
El,  el! 

>Egy  vitorlánk  van  ...  a 
Kormányos  halovány; 
Ki  merne  szállani 
Most  csónakunk  után  ?« 
Az  ifjú  szólt. 


»És  látsz-e  ?  s  hallasz-e  ? 
S  nem  retteg-e  szived  ? 
S  nem  szállunk  szabadon 
A  vad  tenger  felett. 
Én  és  te?« 


A  várudvarban  a 
Kapusnéhoz  közel, 
Áll,  mint  megvert  kutya, 
És  szégyen  marja  fel 
A  vőlegényt. 

(Szalk-Szent-MArton.) 


A  szökevények. 

(Shelley  után  angolból.) 
I. 

A  mennydörgés  ropog, 
A  forgószél  kereng. 
Harangok  zúgnak  és 
Az  erdők  rengenek  — 
El,  el! 

II. 

A  lyány  felelt:  »Evezz, 
Taszítsd  a  csónakot !« 
S  jégzápor  és  golyók 
Boríták  utjokat 
A  tengeren. 

m. 

Egy  tengerészköpeny 
Fölöttök  a  fedél; 
Együtt  ver  kebelök, 
És  suttognak  kevély 
Örömben. 

IV. 

Rémes  kísértetként 
A  zsarnok  ősz  apa 
Áll  a  toronytetőn  .  .  . 
Hangjához  képest  a 
Vihar  szelíd; 


Mint  tenger,  mozg  a  föld^ 
Rajt  minden  romba  dől, 
Ember,  állat,  madár 
Elbújt  a  vész  elől  — 
El,  el! 


A  kék  őrtűz  lobog; 
Némán  villámlanak 
Az  elsült  fegyverek; 
Elnyelte  hangjokat 
A  fergeteg. 


Mozgó  hegyekbül  áll 
A  vészes  óczeán. 
Kelnek  s  enyésznek  a 
Habok  egymásután 
Köröskörül. 


S  hallatlan  átkokban 
Kívánja  a  halált 
Lyányának,  ki  legjobb 
És  legszebb  s  a  család 
Végtagja  volt 


Voltak  barátim. 


Voltak  barátim,  jó  embereim  .  . 

Oh  mért  meg  nem  halának! 

Sírhalmaikra  mostan  könnyeim 

Folynának, 

S  virágokat  termesztene 

Fölöttök  könnyeim  özöne.  — 


Meg  fognak  halni  majd. 

De  egyik  régi  barát 

Sem  nyer  tőlem  könyűket,  csak  sóhajt. 

Csalódás  kínos  sóhaját; 

S  ha  ez  leng  rajok: 

Sírhalmukon  elszáradnak  a  virágok. 


(Szalk-Szent-Márton.) 

Annyit  sem  ér  az  élet . . . 

Annyit  sem  ér  az  élet, 

Mint  egy  eltört  fazék,  mit  a  konyhából 

Kidobtak,  s  melynek  oldaláról 

Vén  koldus  nyalja  a  rá  száradt  ételt! 

(Szalk-Szent-Márton.) 


Szállnak  reményink  .  .  . 

Szállnak  reményink,  e  szép  madarak 

Midőn  legjobban  szállanak, 

S  szíják  a  mennyei  tiszta  léget, 

Hol  már  sas  nem  tanyáz: 

Jön  a  való,  e  zord  vadász, 

S  lelövöldözi  őket. 

(Szalk-Szent-Márton.) 


Emlékezet  .  . . 

Emlékezet! 

Te  összetört  hajónk  egy  deszkaszála, 
Mit  a  hullám  s  a  szél  viszálya 
A  tengerpartra  vet ...  —  — 

(Szalk-Szent-Márton.) 


Viseld  egyformán  .  .  . 

>Viseld  egyformán  jó  s  bal  sorsodat !« 

így  szól,  kit  a  bolond  világ  bölcsnek  nevez. 

Az  én  jelszóm  nem  ez; 

Én  örömimet  és  fájdalmimat 

Erezni  akarom  . .  .  kettősen  érezem. 

Lelkem  nem  a  folyó  leszen, 

A  mely  egykedvüleg 

Ragadja  magával  a  rózsalevelet. 

Melyet  tavaszszal  szép  lyány  vet  bele, 

S  a  száraz  füveket. 

Miket 

Árjára  sodort  az  ősz  szele. 

(Szalk-Szent.-Márton.) 


Mi  szebb,  mint  .  . . 

Mi  szebb,  mint  a  szép  gyermeklyány  or- 
Ki  azt  álmodja,  hogy  ifjat  öleli,       [czája  ? 
Az  ifjút,  a  kivel  ébren  nem  meri 
Sejtetni  sem,  hogy  őt  imádja! 


Amott  a  távol  kék  ködében  . . . 

Amott  a  távol  kék  ködében 

Emelkedik  egy  falu  tornya  sötéten; 

Van  egy  fehér  ház  e  faluban, 

Hol  egy  fekete  szemű  lyányka  van. 

E  lyányka,  e  lyányka, 

E  fekete  szem, 

Ez  bánatom  és  örömem 

Százszinű  szivárványa. 

(Szalk-Szent-Márton.) 

Hajamnak  egy  fürtjét  levágom  .  . . 

Hajamnak  egy  fürtjét  levágom. 

Melynek  most  minden  szála  szög; 

S  ha  majd  elmúlik  ifjúságom. 

Ha  majd  megőszülök: 

A  falra  függesztem  tükör  helyett 

E  barna  fürtöt;  így  csalom  meg  szememet, 

Hitetve,  hogy  még  fiatal  vagyok  .  . . 

De  vajon  nem  árul-e  el 

A  szív  ütése,  mely 

Majd  mindig  halkabban  dobcg? 

(Szalk-Szent-Márton.) 

Elváltam  a  lyánykától . . . 

Elváltam  a  lyánykától, 

Ki  kedvesem  vala; 

Ugy  fájt  leszakadnom  ajakáról, 

Mely  csókola.  — 

Rég  volt  ez;  azóta  már 

Sok  esztendő  lejárt. 

Az  elválás  keserűségét 

Többé  nem  érezem. 

De  a  csók  édességét 

Még  most  is  érezem. 

(Szalk-Szent-Márton.) 

Szeretném  itt  hagyni . . . 

Szeretném  itt  hagyni  a  fényes  világot, 

A  melyen  oly  sok  sötét  foltot  látok. 

Szeretnék  rengetegbe  menni, 

A  hol  nem  lenne  senki,   senki! 

Ott  hallgatnám  a  lombok  suttogását, 

Ott  hallgatnám  a  patakok  zúgását 

És  a  madárnak  énekét, 

S  nézném  a  felhők  vándorseregét. 

Nézném  a  nap  jöttét  s  lementét  .  . , 

Mig  végre  magam  is  lemennék. 


i 


(Szalk-Szent-Márton.) 


(Szalk-Szent-Márton.) 

Itt  állok  a  rónaközépen  . . » 

tt  állok  a  rónaközépen, 

Mint  a  szobor,    merően. 

A  pusztát  síri  csend  fődé  el, 

Mint  elfödik  a  halottat  szemfödéllel. 

Nagy  messze  tőlem  egy  ember  kaszál; 

Mostan  megáll, 

S  köszörüli  a  kaszát .  . . 

Pengése  hozzám  nem  hallatszik  át. 

Csak  azt  látom:  mint  mozg  a  kéz. 

És  most  ide  néz. 

Engem  bámul,  de  én  szemem  sem  mozdítom  . 

Mit  gondolhat,  hogy  én  miről  gondolkodom  ? 

(Szalk-Szent-Márton.)  » 


Ha  jöne  oly  nagy  fergeteg.. 

Ha  jőne  oly  nagy  fergeteg, 
Mely  meghasítná  az  eget, 
És  e  hasítékon  át 
A  földgolyót  behajítaná! 

(Szalk-Szent-Mávton.) 


A  bánat  ?  egy  nagy  oczeán  . . . 

A  bánat  ?  egy  nagy  oczeán. 
S  az  öröm  ? 

Az  oczeán  kis  gyöngye.  Talán, 
Mire  fölhozom,  össze  is  töröm. 

(Szalk-Szeut-Márton.) 


Mintha  a  nagy,  nehéz  . . , 

Mintha  a  nagy,  nehéz  világot  tartanám 
Leányka,  hogy  az  ne  szakadjon  rám, 
Ugy  reszketek, 
Ha  megfogom  könnyű,  kis  kezedet. 

(Szalk-Szent-Márton.) 

Oh  lyány,  szemed  . . . 

Oh  lyány,  szemed 
Milyen  sötét, 
S  mégis  ragyog; 
Kivált  midőn 
Reám  tekintesz, 
Ugy.  tündököl, 
Mint  zordon  éjben 
Villám  tüzénél 
A  hóhérpallos! 

(Szalk-Szent-Márton  .i 

Mi  a  dicsőség  ?  . . . 

Mi  a  dicsőség  ?  .  .  .  tündöklő   szivárvány, 
A  napnak  könnyekben  megtört  sugara. 

(Szalk-Szent-Márton.) 

Mit  ettél,  föld... 

Mit  ettél,  föld,  hogy  egyre  szomjazol? 
Hogy  annyi  könnyet  s  annyi  vért  iszol? 

(Szalk-Szent-Márton.) 


Gyertyám    homályosan  . . . 

Gyertyám  homályosan  lobog .  .  . 

Magam  vagyok  . .  . 

Sétálok  föl  s  alá  szobámban  . . . 

Szájamban  füstölő  pipám  van  .  .  . 

Multam  jelenési  lengenek  körűlem 

Sétálok,  sétálok,  s  szemlélem 

A  füst  árnyékát  a  falon. 

És  a  barátságról  gondolkodom. 

(Szalk-Szent-Márton.) 


Mely'k  a  legvígabb  temető  ? 

Melyek  a  legvígabb  temető  ? 

A  bú  temetője!...  »S  ez  hol  lelhető  ?« 

Azt  kérditek,  úgy-e  bár?  — 

A  bú  temetője  a  boros-asztal. 

Közepén  a  kereszttel,  a  nagy  palaczkkal, 

E  mellett  sírhalom  minden  pohár.  — 

Járjunk  e  víg  temetőbe 

Ily  szomorú  időbe'! 

(Szalk-Szent-Márton.) 

Egy  bölcs  hajdan... 

Egy  bölcs  hajdan  szamáron  utazott.  — 

Azóta  az  idő  megváltozott, 

Nagyon  megváltozott  már, 

Most  a  szamarak 

Lovagolnak, 

A  bölcs  pedig  gyalog  jár. 

(Szalk-Szent-Márton.) 

Daczos  leány ! 

Daczos  leány! 

Hagyd  megcsókolni  magad, 

Hagyd  átölelnem  derekad. 

Nap  megy  nap  után, 

S  ha  napjaid  elhaladnak, 

Maradsz  magadnak. 

Száraz  derekad 

Majd  senki  meg  nem  öleli, 

Csak  a  koporsónak  deszkája, 

S  halvány  ajakad 

Más  nem  csókolja,  csak  a  sír  férgei . . . 

Gondolj  reája.  — 

Mit  érzesz, 

Nem  rendül  meg  szived  ? 

Nem  erezed. 

Hogy  ez  hideg  csók,  hideg  ölelés  lesz? 

(Szalk-Szent-Márton.) 


Mondják,  hogy  mindenikünk  . . . 

Mondják, hogy  mindenikünk  biregy  csillag- 

S  az,  a  kié  lehull  az  égről,  meghal,  [gal. 

És  így  fogy  az  ember,  így  fogy  a  csillag; 

Mindegyre  omolnak  . . . 

A  csillag  az  égrül  a  földre. 

Az  ember  a  földrül  a  sírgödörbe. 

Hah,  majd  ha  miljom  s  miljom  év  lemé- 

S  a  földön  és  az  égen  [gyen, 

Csak  egy  ember  s  egy  csillag  bujdosik  . .  . 

S  ha  végre  ez  is  leesik ! . . . 

(Szalk-Szent-Márton.) 

Sok  embert  ismerek ... 

Sok  embert  ismerek. 

Ki  önmagát  legjobban  szereti; 

De  másnak  ismét  vannak  kedvesi, 

Kiket  magánál  forróbban  szeret, 

S  ezeket  sokszor  még  is  bántja. 

Aztán  megbánja. 

Hogy  könnyeket  facsart  szeméből, 

Kinek  egy  vidám  pillantatáért, 

Kinek  egy  mosolyáért 

A  legszebb  részt  od'adná  életéből. 

Ilyenkor  tudja  csak:  mi  a  gyötrelem? 

Mik  a  keservek  ? 

És  kéri  szivét:  repedj  meg,  oh  szivem! 

S  ez  —  büntetésül  —  nem  reped  meg. 

(Szalk-Szent-Márton. y 


Ha  a  sírban  . . . 

Ha  a  sírban  megszáradt  szíveket 

Mind  egy  halomra  hordanák, 

S  meggyújtanák, 

Ki  mondja  meg: 

Hány  színű  lenne  majd  e  láng  ? 

(Szalk-Szent-Márton.) 

Mosolygjatok  rám  . . . 

Mosolygjatok  rám,  oh  mosolygjatok, 

Ti  szép  leánykák  szemei! 

S  én  el  fogom  felejteni, 

Hogy  már  olyan  sokszor  megcsaltatok.  — 

Véljük,  hogy  a  lyányok  szíve  az  ég, 

Mert  mélyei,  mint  ez,  úgy  ragyognak. 

A  lyányi  szív  csalárd  folyó  csak, 

A  melybe  sugaraikat  vetek 

Az  égi  csillagok  .  . . 

Ki  ott  mennyet  keres,  elnyelik  a  habok. 

(Szalk-Szent-Márton.) 


Hová  lesz  a  kaczaj . . . 

Hová  lesz  a  kaczaj, 

Hová  lesz  a  sóhaj, 

Ha  hangja  elenyész  ? 

S  hová  lesz  az  ész, 

Midőn  már  nem  gondolkodik  ? 

S  a  szeretet 

S  a  gyűlölet. 

Ha  a  szívből  kiköltözik  ? 

(Szalk-Szent-Márton.) 


Elmém  ezen  sokat  gondolkodik 

Elmém  ezen  sokat  gondolkodik: 

Ha  valaha 

A  világrendszer  fölbomlana 

S  mint  most  az  eső  és  hó  esik, 

Esnének  akkor  csillagok, 

S  folynának  a  csillagpatakok! 

(Szalk-Szent-Márton.) 


Nem  csak  mi  vénülünk . . . 

Nem  csak  mi  vénülünk,  mi  emberek . . 

Mi  volna,  a  mi  nem  vénülne  meg  ? 

Nézzétek  a  napot,  ha  jön  a  deczember : 

Nem  valóságos  öreg  ember  ? 

Későn  ébred,  s  alig 

Hogy  fölkapaszkodhatik 

Az  égre,  oly  erőtelen; 

Mogorván  néz  a  világra  s  hidegen, 

S  olyan  korán  ledől  megint  ágyára. 

Majd  végesvégül 

Azt  is  megérjük,  hogy  megőszül, 

És  ekkor . . .  ekkor  fejér  lesz  sugara. 


Földét  a  földmives . . . 

Földét  a  földmives  felszántja, 
Aztán  beboronálja. 
Képünket  az  idő  felszántja, 
De  be  nem  boronálja. 

(Szalk-Szent-Márton . ) 


Hány  csepp  van  . . . 

Hány  csepp  van  az  óczeánban  ? 
Hány  csillag  az  égen  ? 
Az  emberiség  fej  in  hány  hajszál  van  ? 
S  hány  gonoszság  szivében  ? 

(Szalk-Szent-Márton.) 

Barátim  vagytok  . . . 

Barátim  vagytok,  azt  mondjátok. 
Talán  nem  mondtok  hazugságot. 
Ez  meglehet; 

De  azért  nem  adom  nektek  hitemet, 
Nem  adhatom;  most  jó  dolgom  van, 
Jertek  hozzám,  ha  majd  napom  lejár, 
Mert  a  barátság  nappal  láthatatlan, 
Éjjel  ragyog  csak,  mint  a  fénybogár. 

(Szalk-Szent-Márton.) 

Futó  folyam  hullámai . . . 

Futó  folyam  hullámai 

Az  ember  miljom  vágya; 

Perez  hozza  őket,  perez  ragadja  el. 

A  sors  azért  nem  szokta  teljesíteni, 

Azért  nem  hallgat  rája; 

Jól  tudja:  mikorra  egy  kegyét  leejti, 

Az  ember  már  régen  mást  esdekel, 

S  hogy  kérte  amazt,  el  is  felejti. 

(Szalk-Szent-Márton.) 

Nem  sülyed  az  emberiség ... 

Nem  sűlyed  az  emberiség! 

Ilyen  gonosz  vala  rég, 

ilyen  gonosz  már  kezdet  óta  . . . 

Hisz  különben  nem  kellett  vóna 

Százféle  mesét, 

Eget,  isteneket, 

Fokolt  és  ördögöket 

Gondolni  ki,  hogy  zaboláztassék. 


(Szalk-Szent-Márton.) 


(Szalk-Szent-Márton.) 

Kik  a  íöld  alacsony  porából . . . 

Kik  a  föld  alacsony  porából, 

Mit  minden  féreg  gázol, 

A  naphoz  emelkedtek, 

Ti  szárnyas,  óriási  lelkek! 

Hogy  van,  hogy  titeket  a  törpe  világ 

Mindig  kicsinyeknek  kiált  ?  .  .  . 

Természetes!  hiszen  a  tölgy  a  bérczeken 

Kisebbnek  tetszik,  mint  a  fűzfa  ide  lenn. 

(Szalk-Szent-Márton.) 


Az  ember  ugyan  hova  lesz  ?  . . 

Az  ember  ugyan  hova  lesz  ?  . . , 

Sokrates,  — 

Ki  a  mérget  megitta, 

S  hóhéra,  ki  a  mérget  neki  adta, 

Egy  helyre  mentek  mind  a  ketten? 

Oh  lehetetlen! 

És  hátha  , . .  hátha  . . . 

Mért  nem  láthatni  a  más  világba! 

(Szalk-Szent-Márton.) 


Te  ifjúság  . . . 

Te  ifjúság,  te   forgószél! 

Ki  szép  virágfűzért 

Sodorsz  magaddal . .  .  e  virágokat 

Futtodban  homlokunkra  keríted  . . . 

Egy  perez  alatt 

Ismét  leröpited, 

S  gyorsan  tovább  futasz. 

Mi  búsan  álmélkodva  állunk 

S  kérdezzük:  igaz-e,  hogy  nálunk 

Valál  ?  talán  nem  is  igaz ! 

.    (Szalk-Szent-Márton.) 

Mivé  lesz  a  föld  ? . . . 

Mivé  lesz  a  föld  ?  . . .  megfagy-e,  elég-e  ? 
Én  ugy  hiszem,  hogy  meg  fog  fagyni  végre, 
Megfagyasztják  a  jéghideg  szivek, 
A  melyek  benne  s  bele  fekszenek. 

(Szalk-Szent-Márton.) 


Oda  nézzetek! 

Oda  nézzetek! 
Csatára  iramlik  a  fergeteg; 
Paripája  a  szél,  a  nyargaló. 
Kezében  a  felleg  a  lobogó, 
A  melynek  villám  a  nyele. 
Vágtat  vele,  vágtat  vele 
Csatára,  csatára  ,  . . 
Mint  harsog  trombitája, 
A  mennydörgés! 

Oh  fergeteg, 

Ki  a  tornyokat 

Eldöntögeted, 

Kinek  kezébe  kiszakad 

A  tölgy  a  bérez  kebelébül. 

Hol  századok  óta  vénül. 

Hatalmas  fergeteg!  ki  nem  szakíthatod 

Az  emberi  szívbül  a  bánatot.  —  — 

(Szalk-Szent-Márton .) 


Az  én  szivem  . . , 

Az  én  szivem  egy  földalatti  lak, 

Sötét,  sötét! 

Az  öröm  egy-egy  fényes  sugarat 

Csak  néha  vét 

Mélyébe  e  földalatti  háznak. 

Ez  a  fény  is  csak  azért  pillant  bele. 

Hogy  lássa  a  szörnyeket,  mik  ott  tanyáznak, 

Mikkel  tele  van,  tele! 

(Szalk-Szent-Márton.) 

Ki  fogja  vajon  megfejteni . . . 

Ki  fogja  vajon  megfejteni 

E  rejtélyt: 

Az  emberiségnek  könnyei 

Lemoshatnák-e  az  emberiségnek  szennyét? 

(Szalk-Szent-Márton.) 


Szeretője-e  vajon  . . . 

Szeretője-e  vajon  a  testnek  a  lélek  ? 
S  mint  szeretőkhöz  illik,  együtt  enyésznek 
Vagy  a  lélek  a  testnek  csak  barátja  ? 
S  ugy  tesz,  mint  rendesen  a  barát: 
Elhordja  magát, 
Midőn  amazt  pusztulni  látja? 

(Szalk-Szent-Márton.) 

Hideg  ellen  a  tél . . . 

Hideg  ellen  a  tél  a  folyókat  jéggel, 

A  földet  hóval  leplezé  el. 

Csupán  némely  embernek 

Kell  öltözetlenül  bujdosnia... 

Tehát  a  természetnek 

Az  ember  a  legmostohább  fia  ? 

(Szalk-Szent-Márton.) 


Ji 

Már  sokszor  énekeltem  . . . 

Már  sokszor  énekeltem  rólatok, 

Még  többször  is  éneklek,  szép  csillagok. 

Én  úgy  szeretlek  titeket! 

Egy  szebb  világgal  hiteget 

Sugárotok; 

S  ti  egyre  mosolygótok, 

S  oly  jól  esik  nekem, 

Oda  tekintenem, 

Hol  egy  kis  vidámság  van 

E  szomorú  világban. 

(Szalk-Szent-Márton.) 


Fönséges  éj  I 

Fönséges  éj! 

Az  égen  tündökölve  ballag 

A  nagy  hold  s  a  kis  esti  csillag. 

Fönséges  éj! 

A.  harmat  csillog  a  gyep  bársonyán, 

Bokor  sátrában  zeng  a  csalogány. 

Fönséges  éj! 

Az  ifjú  mostan  megy  szeretője  után . 

S  most  megy  gyilkolni  a  zsivány. 

Fönséges  éj ! 

(Szalk-Szent-Márton.) 


Szép  kedvesem  . . . 

Szép  kedvesem,  ha  majd  az  oltár  mellett 
Dobog  felém  szerelmes  kebled !  . . . 
S  ha  majd  körűlünk  apró  gyermekek 
Mosolyganak,  enyelgenek ! . . . 
S  ha  majd  fölénk  a  szemfedő'  borúi, 
S  kivisznek,  s  rajtunk  a  sír  domborul! . . . 
S  ha  majd  hozzánk  az  unokák  kijőnek 
Szép  alkonyán  a  sárga,  csendes    ősznek, 
S  merengve  nézik  ákáczlombjainkat, 
Miket  fej  fánknál  a  lég  halkan  ingat . . . 

(Szalk-Szent-Márton.) 

Barátaim  megölelének  . . . 

Barátaim  megölelének, 
Szivökhöz  nyomták  szívemet; 
Bennem  mi  boldog  volt  a  lélek ! . . . 
Később  tudám  meg:  mért  öleltenek?  — 
Azt  tapogatták,  míg  öleltek: 
Hol  van  legfájóbb  része  e  kebelnek? 
Hogy  gyilkukat  majd  oda  döfjék  . . . 
És  oda  döfték! 

(Szalk-Szent-Márton.) 


Oh  szerelem . ,. . 

Oh  szerelem,  te  óriási  láng! 

Ki  a  világot  gyújtod  ránk, 

Aztán  ellobbansz  .  . .  tán  egy  perez  alatt, 

S  örök  sötétség  és  hideg  hamvad  marad. 

(Szalk-Szent-Márton.) 


Vajon  mi  ér? 

Vajon  mi  ér  ?  vajon  mi  történik  velem  ? 
Sejtek,  s  e  sejtelem,  ez  olyan  rettentő 
Ugy  rángatózik,  úgy  ugrándozik  szivem^ 
Miként  a  porban  a  levágott  emberfő. 

(Szalk-  Szent-Márton . ) 


A  férj  haza  jő  betegen. 

A  férj  haza  jő  betegen. 

Hű  nője  orvosért 

Megy  hirtelen. 

Miként  siet,  az  istenért! 

Az  orvostól  mindent  remél, 

Azért  rohan  érte,  mint  a  szél. 

Oly  gyorsan  azért  keresi  föl . . . 

Jól  tudja:  az  orvos  gyakran  öl. 

(Szalk-Szent-Márton.) 


Miért  hogy  láthatatlanok . . . 

Miért  hogy  láthatatlanok 

Az  ördögök  s  az  angyalok  ? 

Ismerni  szeretném  őket 

A  végett, 

Hogy  tudjam,  a  mit  nem  tudok: 

Mi  van  ebben  s  mi  van  abban? 

S  az  ember  melyikhez  hasonlít  jobban? 

(Szalk-Szent-Márton.) 


Mulandóság . . . 

Mulandóság  a  királyok  királya. 
Ez  a  világ  az  ő  nagy  palotája. 
Sétál  föl  és  le  benne, 
S  nincs  hely,  hová  ne  menne, 
S  hová  lelép,  a  mire  hág, 
Minden  pusztul . .  .  körüle  fekszenek 
Szétszórva:  eltört  koronák. 
Hervadt  virágok,  megrepedt  szivek. 

(Szalk-Szent-Márton.) 

Igazság !  alszol  ? 

Igazság !  alszol  ?  vagy  meg  is  halál  ? 
E  férfi  méltó  volt  rá,  hogy  nyakáról 
Aranyláncz  függjön;  s  íme  a  helyett 
O  függ,  ő  függ  ...  a  hóhér  kötelén, 
S  ennek  nyakában  aranyláncz  van,  pedi 
Hóhérkötélen  kéne  függnie.  — 
Igazság!  alszol?  vagy  meg  is  halál? 

(Szalk-Szent-Márton .) 


Az  álom . . . 

Az  álom 

A  természetnek  legszebb  adománya. 

Megnyílik  ekkor  vágyink  tartománya, 

Mit  nem  lelünk  meg  ébren  a  világon. 

Álmában  a  szegény 

Nem  fázik  és  nem  éhezik, 

Bibor  ruhába  öltözik, 

S  jár  szép  szobák  lágy  szőnyegén. 

Álmában  a  király 

Nem  büntet,  nem  kegyelmez,  nem  birál 

Nyugalmat  élvez. 

Álmában  az  ifjú  elmegy  kedveséhez, 

Kiért  epeszti  tiltott  szerelem, 

S  ott  olvad  égő  kebelén.  — 

Álmámban  én 

Rabnemzetek  bilincsét  tördelem! 

(Szalk-Szent-Márton.) 


Az 


özvegy 


Az  özvegy  gyászba  öltözék; 

Kedves  férjét  eltemetek. 

Ö  gyászruhát  ölt  a  meghalt  után!  — 

Jó  asszony,  ez  egyet  föl  se  vedd, 

Vagy  végy  föl  többet . . .  hisz  ez  egy  ruhán 

Keresztülcsillog  titkos  örömed. 

(Szalk-Szent-Márton.) 

Mint  lót-fut  a  boldogság... 

Mint  lót-fut  a  boldogság  után 

Az  ember,  a  dőre, 

Az  egyik  hátra,  a  másik  előre, 

Mikéntha  már  ott  volna   nyomán. 

Hiába  igyekeznetek! 

Előttetek,  mögöttetek 

Nincs  a  boldogság ...  ott  alattatok  van 

A  sírhalomban. 

(Szalk-Szent-Márton.) 


Voltak  fejedelmek . . . 

Voltak  fejedelmek, 

A  kiknek  emlékoszlopot  emeltek 

Magast  és  fényeset. 

Mely  hirdeté  nagyságukat. 

Mely  hirdeté  jóságukat. 

És  hol  van  az  oszlop  ?  . . .  elesett! 

El  kellett  esnie, 

Mert  hazugsággal  volt  tele. 

Az  idő  igaz, 

S  eldönti,  a  mi  nem  az. 

Olt  áll  a  sír  most  emléktelenül, 

Az  eltörött  helyett  mást  nem  tevének 

De  nem!  hisz  örök  átka  nemzetének 

Sötét  oszlopként  rajta  nehezül. 

(Szalk-Szent-Márton .) 


Kereszt . . , 

Kereszt  jutalma  a  fáradságoknak, 
Mindenfelé  keresztet  osztogatnak. 
Arany  keresztet  tűznek  a  fejedelmek 
Jobbágyaik  mellére;  a  földmivesnek 
Oszt  a  természet  búzakereszteket . . . 
Fakereszt  illet,  megváltók,  titeket! 

(Szalk-Szent-Márton.) 


E  gazdag  úr . . . 

E  gazdag  úr  miként 

Gőgösködik,  mint  nézi  le  a  szegényt! 

Ne  gőgösködjél,  jó  barát, 

Azért,  hogy  most  oly  jó  dolgod  van; 

Majd  e  szegény  magasabbról  néz  le  rád, 

Ha  ő  a  mennyben  lesz  s  te  a  pokolban. 

(Szalk-Szent-Márton.) 


Midőn  a  földön . . . 

Midőn  a  földön  még  csak  pár  ember  vala, 

Már  meghalt  egyik  a  másiknak  általa. 

Ábelt  megölte  Kain. 

Ha  a  világ  végén  majd  újólag 

Két  ember  lesz  a  föld  határain, 

Ök  is  bizonynyal  így  egymásra  rontanak, 

S  az,  a  ki  megmarad  ott, 

Nőül  fog  venni  egy  vadállatot. 

Talán  e  vadállatnak  méhibül 

A  réginél  szelídebb  emberfaj  kerül. 

(Szalk-Szent-Márton.) 

Fövényszem  . . .  harmatcsepp  . . . 

Fövényszem  . . .  harmatcsepp  ...  a  szikla, 

Ezer  villám  meg  nem  rengethet .  . .  [melyet 

Az  örökké  rengő  tenger  .  ,  . 

A  tiszta  napfény  és  a  szennyes  ember 

És  minden,  minden  a  világon 

Csak  álom,  tünedékeny  álom. 

Ez  álma  mind  a  természetnek, 

Kit  miljom  év  előtt  szender  lepett  meg, 

S  ki  álmodik 

Talán  még  miljom  s  miljom  évekig. 

De  fölébred  végre, 

Egyszerre  fölriad, 

Fölkeltik  egyre-rémesb  álmai. 

És  ekkor  a  borzalom  miatt 

A  semmiség  feneketlen  tengerébe 

Fog  ugrani. 

(Szalk-Szent-Márton.) 


Kivágom  én  . , , 

Kivágom  én  keblemből  szívemet, 

Ott  úgy  sem  okoz  mást,  csak  gyötrelme- 

Kivágom  és  a  földbe  ültetem  .  .  .       [ket, 

Talán  kikél  babérfa  képiben, 

S  koszorúja  lesz  a  bajnokoknak, 

Kik  a  szabadságért  harczolnak! 

(Szalk-Szent-Márton.) 


Átok  és  áldás. 

Legyen  átok  a  földön, 

Hol  ama  fa  termett, 

A  melyből  én  nekem 

Bölcső  készíttetek; 

Legyen  átkozott  a  kéz, 

Mely  e  fát  ülteté, 

És  átkozott  az  eső  s  a  napsugár, 

Mely  e  fát  felnövelte!  ...  — 

De  áldás  légyen  a  földön, 
Hol  ama  fa  termett, 
Melyből  nekem  majd 
Koporsó  készül; 
Áldott  legyen  a  kéz, 
Mely  a  fát  ülteté, 
Áldott  az  eső  s  a  napsugár, 
Mely  e  fát  felnövelte! 

(Szalk-Szent-Márton.) 
Patőfi     költeményei. 


Fejemben  éj  van  .  •  • 

Fejemben  éj  van,  éjek  éjjele, 
S  ez  éj  kísértetekkel  van  tele; 
Agyamban  egymást  szülik  a  gondolatok, 
S  egymást  tépik  szét,  mint  vadállatok. 
Lázzal  verő  szivemnek  vére  forr, 
Mint  boszorkány  üstjében  a  bűvös  víz. 
Gyúlt  képzeletem  mint  meteor 
Fut  át  a  világon  és  magával  visz. 
Laktársam  a  kétségbeesés, 
Szomszédom  a  megőrülés. 

(Szalk-Szent-Márton.) 


A  szerelmes  tenger. 

Ült  a  lyányka  boldogan  tűnődve 
Sziklaparton  a  tenger  fölött, 
És  a  kit  várt,  a  kiről  tűnődék, 
Kedvesének  koszorút  kötött. 

Átellenben  kelt  az  esti  csillag, 
De  a  tenger  nem  gondolt  vele; 
A  leányra  nézett  kék  szemével, 
S  így  sohajta  hullámkebele: 

»0h  mi  szép  vagy,  oh  miként  szeretlek! 
Jőj  le,  ha  van  benned  irgalom, 
Jőj  s  fürödjél  bennem  .  .  .  üdvezűlök, 
Hogyha  kebled  megcsókolhatom. 

Jőj  le  hozzám,  szépségek  leánya, 
Jőj  le,  és  szeress,  légy  hitvesem; 
Földiszítlek,  mint  menyasszonyát  még 
Nem  diszíté  egy  királyfi  sem. 

Fűrteidre  fölhozom  dúsgazdag 
Mélységemnek  minden  gyöngyeit; 
S  elveszíti  ragyogásaiktól 
Szeme  fényét,  a  ki  rád  tekint. 

Nem,  nem,  oh  rád  ne  tekintsen  senki! 
Messze  viszlek  innen  téged  el 
Napkeletre  egy  szigetbe,  a  mely 
Telve  a  föld  gyönyöreivel. 

Ottan  minden  patak  egy  szivárvány, 
S  híg  gyémánt  a  tiszta  levegő, 
S  a  mezőnek  minden  órán  új  s  a 
Régieknél  szebb  virága  nő. 

Ottan  szebb  az  éj,  mint  itten  a  nap, 
S  szebb  a  tél,  mint  itt  a  kikelet, 
S  madarak  a  hópelyhek  .  .  .  mig  esnek, 
Zengedeznek  tündéréneket. 

Jőj  keblemre,  szépségek  leánya, 
Jőj  le,  és  szeress,  légy  hitvesem; 
Napkeletre  szigetembe  viszlek, 
Ott  élünk  örök-szerelmesen. 

Itt  a  sajka,  űlj  beléje,  lyányka, 
Ringatom  majd  oly  szelídeden, 
Hogy  elalszol;  és  mire  fölébredsz, 
Ott  íeendesz  a  szép  szigeten.* 

Esdekelve  így  beszélt  a  tenger; 
A  leány  nem  érté  meg  szavát, 
Nem  fejté  meg  a  rengő  haboknak 
Suttogó,  egyhangú  moraját. 

És  akközben  kész  lett  koszorúja, 
S  a  kit  várt,  az  ifjú  megjőve. 
És  látá  az  érkezőt  a  tenger, 
S  hah  miként  fölháborult  szive! 

Hátha  még  a  többit  látta  volna  .  . . 
Eltünének  sűrű  fák  mögé, 
S  őket  a  sötétzöld  lombozat  s  az 
Éj  sötét  kárpitja  elfödé. 

Más  nap  reggel  vitorlás  hajón  a 
Boldog  ifjú  a  tengerre  szállt; 
Es  a  tenger  jó  kedvvel,  nyugottan 
Vitte  őt  a  messzeségen  át. 

»Menj,  menj,  ifju<,  gondola  magában, 
>Sok  szerencsét  vándorlásodon; 
De  halálod  lesz  az  óra,  mely  e 
Lyányhoz  téged  ismét  visszavon. 

Kedvezek  most,  sebesen  röpítlek, 
Mert  a  lyánytól  messze  távozol; 
De  ha  vissza,  a  leány  felé  jősz, 
Minden  vészemmel  találkozol.* 

A  leányka  ott  állt  nem  sokára, 
A  hol  tennap  koszorút  kötött; 
Koszorúja  összetépve  fekvék 
Széteresztett  fürtéi  között. 

Ottan  állt,  a  tenger  s  ég  közötti 
Végtelenben  járt  tekintete. 
Mint  elf áradott  galamb,  a  melyet 
A  sas  helyről  helyre  kergete. 


»Itt  volt.  Elment,  elment  mindörökre, 
Megcsalt;  megcsalt!  Engem  itt  hagyott. 
Itt  hagyott,  oh,  engemet  .  ,  .  kettőnket: 
Engemet  és  a  gyalázatot !« 

így  panaszlá  a  leány  keservét, 
Es  a  tenger  meghallotta  azt. 
És  egyszerre  nagy  birodalmában 
Minden  alvó  habot  fölriaszt; 

És  utána  küldé  a  hajónak, 
Mely  a  csábító  ifjút  vivé, 
S  a  hullámok  a  hajót  s  az  ifjút 
Egy  csapással  zúzták  semmivé. 

S  szólt  a  tenger:  »Te  szegény  teremtés. 
Mit  teszesz  most,  mondd,  hogy  mit  teszesz? 
Megcsalt  téged  az,  a  kit  szerettél, 
Én  szeretlek  s  engem  nem  szeretsz! 

És  mit  ér  az  élet  már  te  néked  ? 
Karjaimba  vesd  le  magadat, 
Hadd  legyek  koporsód  .  .  .  eltemetlek, 
Tégedet  és  gyalázatod at.« 

A  mit  egykor  nem  értett  a  lyányka, 
Most  megérté  a  tenger  szavát; 
Leugrott  a  szikláról,  s  a  tenger 
Eltemette  őt  s  gyalázatát. 

(Szalk-Szent-Márton.) 


Elhagytam  én  a  várost . . 

Elhagytam  én  a  várost, 
Azt  a  holt  életet. 
Hol  a  halál  is  élet: 
Jó  sorsom  a  természet 
Vidám  ölébe  tett. 

Vidám  vagy,  oh  természet! 
El  is  csodálkozál, 
Midőn  körödbe  léptem, 
Hogy  oly  mogorva  képem, 
Hogy  rajta  oly  köd  áll. 

De  ép  azért  jövék,  hogy 
Elűzzem  a  ködöt, 
A  mely  már  olyan  régen 
Borong  komor-sötéten 
Halvány  arczom  fölött. 

Azért  jövék,  hogy  szívem 
Mit  a  bú  s  a  harag 
Oly  feketére  feste, 
E  gyászruhát  levesse, 
S  mosolygjon  újólag. 

Gyógyulj  meg,  én  szivem,  ha 
Még  gyógyulnod  lehet!  .  .  . 
Szép  harmatos  füvekkel, 
Lágy  rózsalevelekkel 
Kötöm  be  sebedet. 

(Szalk-Szent-Márton.) 


Erdőben. 

Sötétzöld  sátoros 
Erdőben  járok. 
Kevély  tölgyfák  alatt 
Szerény  virágok. 

A  fákon  madarak, 
Virágon  méhek. 
Ott  fönn  csattognak,  itt 
Lenn  döngicsélnek. 

Nem  rengedez  sem  a 
Virág,  sem  a  fa: 
Hallgatják  a  zenét 
Elandalodva. 

Vagy  alszanak  talán  ? 
Elszenderedtek  ?  .  .  . 
Megálltam  én  is  és 
Mélán  merengek. 

Merengve  nézek  a 
Patak  habjára. 
Melynek  nyílsebesen 
Rohan  le  árja; 

Fut,  mintha  kergetné 
A  felleg  árnyát, 
A  fellegét,  a  mely 
Fölötte  száll  át. 

Ekként  kergettelek, 
Ifjúi  vágyak! 
Árnyak  valátok,  el 
Nem  foghatálak  —  — 

Menj,  menj,  emlékezet! 
El  is  feledtem. 
Hogy  e  magányba  én 
Feledni  jöttem. 

(Szalk-Szent-Márton.) 


Mint  felhők  a  nyári  égen  . . « 

Mint  felhők  a  nyári  égen, 
Érzeményim  jőnek,  mennek, 
Majd  fejéren,  majd  sötéten; 
S  egy  sem  áll,  egy  sem  pihen  me^ 
Hova  mennek  ?  honnan  jőnek  ? 
Nem  tudom,  nem  sejthető; 
Hozza  és  elfúj  a  őket 
Az  öreg  szél,  az  idő. 

A  szerelem  fellegéből 
Hulltanak  reám  villámok; 
A  barátság  fellegéből 
Záporesők  szakadának. 
Zápor  és  villám  multával 
Csendes  tiszta  lett  az  ég, 
S  a  másik  perez  fuvalmával 
Újra  felhő  érkezek. 

S  a  felhők,  habár  fejérek, 
Árnyat  akkor  is  csak  vetnek. 
Majd  ha  én  oly  időt  érek, 
Hogy  felhőim  megrepednek! 
S  széleikre  rózsaszínben 
Száll  az  égő  napsugár, 
S  ők  úgy  állanak  fölöttem, 
Mint  megannyi  tündérvár! 

Oh  ez  idő  el  fog  jőni, 

A  midőn  majd  szerelmemnek 

S  barátságomnak  felhői 

Rózsaszínben  tündökölnek; 

Hanem  akkor  már  indulhat 

Temetésemre  a  pap. 

Mert  ha  a  felhők  kigyúlnak, 

Lemenőben  van  a  nap. 

(Pest.) 


Gyermekkori   emlékek. 

(Béranger  után  francziából.) 

Vidék,  hol  egykor  ringatott  reményem, 
lm  újra  látlak  ötven  év  után. 
Megifjodunk  a  gyermek-emlékektől, 
Mint  a  tavasznak  langy  fuvallatán. 

Köszöntelek,  ti  kis  korom  baráti! 
Köszöntelek,  ti  áldott  rokonok! 
Ti  itten  a  vész  idejében  nékem 
Szegény  madárnak  fészket  raktatok. 

Megnézek  mindent,  még  a  szűk  börtönt  is, 
Hol  húgával,  ki  kedves  szép  vala, 
Uralkodott  a  vén  tanitó  s  büszkén 
Tanítá,  s  mit  maga  sem  tud  a. 

Több  mesterségbe  kaptam  itt ...  a  restség 
Nagy  befolyással  volt  mindig  reám; 
S  hittem,  hogy  a  bölcs  névre  már  jogom 
Midőn  Franklin  mesterségét  tudám.  [van, 

E  korban  támad  a  barátság,  e  föld, 
A  mely  virágzik  reggel  gazdagon, 
S  hol  egy  fa  nő,  a  melynek  ága  gyakran 
Támasz-botunk  az  életalkonyon. 

Vidék,  hol  egykor  ringatott  reményem, 
lm  újra  látlak  ötven  év  után. 
Megitj odúnk  a  gyermek-emlékektől. 
Mint  a  tavasznak  langy  fuvallatán. 

Gyászos  napokban  e  falak  közt  volt,  hogy 
Haliám  az  ellenségnek  ágyúit; 
S  az  ünnepzaj  közé  vegyülve,  hangom 
A  haza  nevét  itt  rebegte,  itt. 

Galambszárnyú,  ábrándos  lelkem  itten 
Fa-saruimnak  terhét  feledé. 
Itten  csapott  le  rám  az  ég  villáma. 
És  megszokám  a  fejedelmekét. 

E  kis  házban  készült  el  a  balsorsra 
Elmém,  s  már  itten  volt  megvetni  kész 
A  dicsőséget,  e  tünékeny  füstöt, 
Mely  szemeinkbe  könnyet  is  idéz. 

Rokon-  s  barátok,  hajnalom  tanúi! 
Kiket  mindegyre  jobban  tisztelék, 
Igen,  még  most  is  szépnek  tetszik  bölcsőm, 
Ámbár  a  dajka  elenyésze  rég. 

Vidék,  hol  egykor  ringatott  reményem, 
lm  újra  látlak  ötven  év  után. 
Megifjodunk  a  gyermek-emlékektől, 
Mint  a  tavasznak  langy  fuvallatán. 

(Szalk-Szent-Márton.) 


Barna  menyecskének  . . . 

Barna  menyecskének  szeme  közé  néztem. 
Az  én  szemem  fénye  elveszett  egészen. 
Én  teremtőm,  ugyan  hogy  is  teremhet  már 
Olyan  sötét  szemben  olyan  fényes  sugári 


Elveszett,  elveszett  az  én  szemem  fényé, 
Hejh  pedig  talán  már  indulnom  is  kéne! 
Hogy  induljak  ?  hova  menjek,  ha  nem  Iá- 
Nyakamat  szegheti  valamelyik  árok.  [tok  ? 

De  még  is  indulok...  állj  elém,  menyecske, 
Ha  már  el  kell  esnem:  essem  az  öledbe; 
Egyszer  ölellek  meg,  s  karomat  levágom. 
Ne  öleljek  többé  senkit  a  világon! 

Nem  kellek,  ugy-e  bár,  nem  kellek  én  ne- 
Van  már  kit  te  ölelsz,  ki  téged  ölelget  ;[ked? 
Megyek  hát,  megyek ...  ha  árokba  esem  is, 
Habár  az  árokban  nyakamat  szegem  is! 

(Péczel.) 

F.  L.  kisasszony  emlékkönyvébe. 

Miért  mondjam,  hogy  nem  feledlek  el  ? 

Miért  mondjam,  hogy  rólad  e  kebel, 

Oh  lyány,  örökre  megemlékezik  ? 

Hitelt  szavamnak  szíved  úgy  sem  ad ! .  . . 

Mert  mi  poéták  hazudunk  sokat, 

S  aztán  ha  szívből  szólunk,  sem  hiszik. 

(Pest.) 

Sors,  nyiss  nekem  tért .  . . 

Sors,  nyiss  nekem  tért,  hadd  tehessek 
Az  emberiségért  valamit! 
Ne  hamvadjon  ki  haszon  nélkül  e 
Nemes  láng,  a  mely  ugy  hevit. 

Láng  van  szivemben,  égbül-eredt  láng, 
Fölforraló  minden  csepp  vért; 
Minden  sziv-ütésem  egy  imádság 
A  világ  boldogságaért. 

Oh  vajha  nem  csak  üres  beszéddel, 
De  tettel  mondhatnám  el  ezt! 
Legyen  bár  tettemért  a  díj  egy 
Uj  Golgotán  egy  új  kereszt! 

Meghalni  az  emberiség  javáért. 
Mily  boldog,  milyen  szép  halál! 
Szebb  s  boldogitóbb  egy  hasztalan  élet 
Minden  kéjmámorainál. 

Mondd,  sors,  oh  mondd  ki,  hogy  így  halok 
Ily  szentül  ...  s  én  elkészítem         [meg, 
Saját  kezemmel  azon  keresztfát, 
A  melyre  fölfeszíttetem. 

(Pest.) 

Zöld  leveles,   fejér... 


Zöld  leveles,  fejér 
Virágos  ákáczfa, 
Kék  ruhában  szőke 
Kis  lyány  van  alatta; 
Megeredt  az  eső, 
Annak  végét  várja, 
A  pitaraj tóból 
Kacsintgatok  rája. 

(Szalk-Szent-Márton .) 


Gyere  be,  galambom, 
Gyere  a  szobánkba! 
Míg  eláll  az  eső. 
Ülj  föl  a  ládánkra; 
Ha  magas  a  láda. 
Rája  felültetlek; 
Ha  kemény  az  ülés, 
Az  ölembe  veszlek. 


Száll   a   felhő... 


Száll  a  felhő  magasan,  magasan. 

Az  én  rózsám  messze  van,  messze  van. 

Száll  a  felhő  nyugatra,  nyugatra, 

A  napnak  is  arra  van  az  útja. 


Szállj,  felhő,  szállj  a  rózsám  fölébe, 
Mondd,  hogy  oly  bús  a  szivem,  miként  te, 
Szállj  te  is,  nap,  a  rózsám  fölébe, 
Mondd,  hogy  úgy  ég  a  szivem,  miként  te. 


(Berencze.) 

Rég  elhúzták  az  esteli  harangot .  » , 


Rég  elhúzták  az  esteli 

Harangot. 

Ki  az,  a  ki  még  mostan  is 

Barangol  ? 

Csak  én  járok  a  faluban 

Egyedül. 

Keresem  az  álmot,  de  az 

Elkerül. 


Amott  egy  ház,  a  tetején 

Két  gólya, 

Alant  egy  pár  ember  a  kis 

Ajtóba'  .  .  . 

Legény,  leány  —  amaz  szőke, 

Ez  barna. 

Legény  a  lyányt  subájába 

Takarja. 


Fönn  van  a  hold,  fönn  vannak  a 

Csillagok ; 

Mint  megannyi  szép  leányszem, 

Ugy  ragyog. 

Sötét  árnyat  vetnek  a  fák, 

A  házak, 

Unalmokban  egyebet  sem 

Csinálnak. 


Mellettök  mentem  el,  észre 

Sem  vettek. 

Én  istenem,  be  boldogok 

Lehetnek ! 

Nem  irigylem,  de  még  is  jobb 

Szeretném, 

Ha  azt  a  kis  barna  lyányt  én 

Ölelném  I 


(Szalk-Szent-Márton.) 


Világgyűlölet. 

Mennybéli  isten,  ördög  és  pokol! 
Mivé  lett  a  föld,  s  még  mivé  lehet? 
Minden  bokorban  egy  világfaló, 
Minden  bokorban  embergyűlölet. 

Most  kezdem  én  csak  még  ismerni . 

Most  kezdem  én  csak  még  ismerni 
Az  én  derék  jó  szívemet! 
Ennél  a  szívnél  a  világon 
Jobb,  derekabb  szív  sem  lehet. 


Gyűlölnek  ők,  és  átkaik  kövét 
Dobálják  szerte  irgalmatlanul, 
Ugy  dől  belőtök  az  átok,  miként 
Rothadt  szag  a  sirok  nyilásibul. 

Szerettetek-e,  ficzkók,  valaha, 

Hogy  most  gyűlöltök  ?  s  imádkoztatok 

Az  emberiség  boldogságaért, 

Hogy  most  lehessen  átkozódnotok  ? 


Elkérték  kebletekből  a  szivet 
S  aztán  széttépték  azt  az  emberek  ? 
Nem,  a  világnak  ti  nem  adtatok 
Szívet  soha,  mert  nincsen  szívetek! 


Nincs  bennetek  szív,  nincs !  csak  zsebetek 
És  gyomrotok  van,  s  mert  ez  nincs  tele. 
Azért  rút  a  világ  előttetek, 
Azért  keltek  ki  rútul  ellene. 


Én  is  gyűlöltem  .  .  ,  volt  okom  reá; 
De  a  mióta  e  bitangokat 
Láttam,  mint  vágnak  Byronképeket, 
Azóta  gyűlölségem  megszakadt. 


Mióta  ők  a  földi  életet 
Oly  feketére  mázolják:  nekem 
Sokkal,  de  sokkal  jobban  tetszik  az. 
Több  fénypontot  vesz  észre  rajt  szemem. 

Valóban  szép,  igen  szép  a  világ, 
Van  minden  évben  rajta  kikelet, 
S  van  szép  leánya  minden  falunak, 
S  ha  itt  egy  ember  sír,  ott  más  nevet. 

Mily  tréfás  még  maga  a  bánat  is! 
Sziv  s  fejre  mily  külömbözőleg  hat: 
Sötétre  festi  a  fejér  szivet, 
S  fejérre  festi  a  sötét  hajat. 

(Eperjes.) 


Mint  aggódtam,  hogy  már  ezentúl 
Nem  lesz  nekem  több  víg  napom! 
És  im  bokámat  újra  össze- 
S  kalapomat  félrecsapom. 


Szivem  még  ép  virág,  a  melynek 
Féreg  nem  bántja  gyökerit; 
Elhervad  minden  őszszel,  ámde 
Minden  tavaszszal  kivirit. 

(Pest.) 


A  jó  aggastyán. 

{Béranger  után  francziából.) 

Vidám  fiúk,  kik  bornál  egyesültök, 
Közétek  bájol  engem  dalotok. 
Öreg  vagyok,  de  bárha  reszket  hangom, 
Fogadjatok  be,  én  is  danolok. 
A  múlt  időkről  újakat  beszélek; 
A  vén  Panarddal  én  együtt  ivám. 
Bor  és  dicsőség  s  szerelem  baráti, 
Mosolygjatok  az  aggastyán  dalán. 

Mi  ez  ?  mind  vágytok  engem  ünnepelni  ? 
Nemes  bor  ömlik  egészségemért. 
E  fogadásra  büszke  szívem,  mely  fél, 
Mely  attól  tart,  hogy  mást  csak  szomorít. 
Csak  hadd  födözzön  a  vidámság  szárnya. 
Idővel  úgy  is  máskép  lesztek  ám! 
Bor  és  dicsőség  s  szerelem  baráti, 
Mosolygjatok  az  aggastyán  dalán. 

Miként  ti  most,  én  is  szerelmeskedtem  ; 
Szólhatnak  erről  nagyanyáitok. 
Házam,  barátim,  kedvesim  valának, 
Ezek  közül  már  semmit  sem  birok. 
Emlékeim  maradtak  meg  csak;  olykor 
Sóhajtok  is,  ha  más  nem  néz  reám. 
Bor  és  dicsőség  s  szerelem  baráti, 
Mosolygjatok  az  aggastyán  dalán. 

Volt  vészeinkben  több  hajótörésem, 
De  Frankhon  szép  egét  nem  hagytam  el. 
Azt  a  kevés  bort,  melyet  megmentettem. 
Sértett  kevélység  nem  zavarja  fel. 
Sőt  énekeltem  az  új  szüretekben 
Egykor  tulajdon  hegyem  oldalán. 
Bor  és  dicsőség  s  szerelem  baráti, 
Mosolygjatok  az  aggastyán  dalán. 

Egy  elmúlt  kornak  régi  katonája, 
Mint  Nestor  nektek  nem  beszélek  én. 
Egész  időm,  hol  fénylett  bátorságom, 
Egy  harczotokkal  fölcseréleném. 
Sőt  halhatatlan  hősiségtek  által 
Egy  új  zászló  mellé  csatoltatám. 
Bor  és  dicsőség  s  szerelem  baráti, 
Mosoly gj átok  az  aggastyán  dalán. 

Milyen  jövendőt  biztosít  erénytek! 
Éltessük,  ifjak,  végszerelmemet. 
Szabadságában  a  világ  megújul, 
Jobb  napok  járnak  majd  sirom  felett. 
Kedves  fecskéi  ti  egy  szép  tavasznak. 
Hogy  lássalak,  azért  nem  távozám. 
Bor  és  dicsőség  s  szerelem  baráti, 
Mosolygjatok  az  aggastyán  dalán. 

(Pest.) 


Rabság. 

(Töredék.) 

Milyen  vig  a  világ!  folyvást  miként  vigad! 
Örök  énekszóval  s  zenével  van  tele! 
E  tombolók  között  a  legzajos bikát 
Kérdezzétek  meg  csak:  ha  vajon  boldog-e? 
Én  nem  hiszem,  hogy  az;  dehogy  boldog,  dc- 
Csak  a  kétségbeesés,  mi  bennünket  vidít.[hogy ! 
Azért  kelünk  csak  e  rivalgó  zajra,  hogy 
Ne  halljuk  lánczaink  csörömpöléseit. 
Rab  a  világ,  igen,  kezén-lábán  bilincs  .  .  . 
Az  volna  lelkén  is,  hanem  már  lelke  nincs 

(Pest.) 


Szeretek  én  .  . . 

Szeretek  én,  miként  még  ember 
Sohasem  szeretett  talán. 
Szeretek  én  szent  szerelemmel, 
De  kedvesem  nem  földi  lyány. 


Szeretek  én  egy  istenasszonyt, 
Egy  számkiűzött  istennőt: 
A  szabadságot.  Fájdalom,  hogy 
Csak  álmaimban  látom  öt. 

De  álmaimban  igen  gyakran, 
Majd  minden  éjjel  megjelen. 
Múlt  éjszakán  is  egy  virágos 
Mezőben  együtt  volt  velem. 

Letérdepeltem  s  elmondék  egy 
Égő  szerelmi  vallomást, 
S  földhöz  hajoltam,  hogy  virágot 
Szakítsak,  s  néki  adjam  át. 

Ekkor  hátam  mögött  termett  a 
Hóhér  s  lesujtá  fejemet  .  .  . 
Épen  kezembe  hulla,  és  én 
Azt  adtam  át  virág  helyett. 

(Pest.) 


Képzelt  utazás. 

(Béranger  után  francziából.) 

Az  Ősz  sietve  jő  és  nedves  szárnyán 
Az  én  számomra  uj  fájdalmat  hoz. 
Mindegyre  szenvedek,  szegény  félénk  én, 
És  jó  kedvem  virága  hervadoz. 
Ragadjatok  ki  Párizsnak  sarából. 
Megújulok,  ha  szép  tájt  láthatok. 
Mint  ifjú  már  Hellasról  álmodoztam, 
Ottan  szeretnék  én  meghalni,  ott! 

Értem  Hómért,  igen,  hisz  görög  voltam. 

Pythagorasnak  igazsága  van. 

Athén  szült  engem,  Perikies  korában. 

Láttam  Sokratest  rablánczaiban. 

Megtömjéneztem  Phidias  csodáit, 

Láttam  Hissust,  mint  virágozott, 

S  Hymett  hegyén  a  méheket  fölkeltém. 

Ottan  szeretnék  én  meghalni,  ott! 

Oh  ég,  csak  egyszer  éledhetne  szívem 
E  szemderítő  nap  sugáritul! 
A  szabadság,  kit  távolból  köszöntök, 
Rám  így  kiált:  jer  győzött  Thrasybul! 
Menjünk,  induljunk,  készen  áll  a  sajka, 
Tenger,  ne  nyeljen  engem  el  habod, 
Hagyd  múzsámat  Pyréumnál  kikötni, 
Ottan  szeretnék  én  meghalni,  ott! 

Szép  Olaszország  ege,  de  azúrját 
Rabszolgaság  homályosítja  el. 
Evezz,  kormányos,  távolabb  evezz  le, 
Hol  a  nap  olyan  tiszta  fényben  kel. 
Milyen  hullám  ez  ?  hogy  híják  e  sziklát  ? 
Milyen  virító  a  vidék  amott! 
A  zsarnokság  haldoklik  ama  parton, 
Ottan  szeretnék  én  meghalni,  ott! 

Athén  szüzei,  fogadjatok  a  révbe. 
És  bátorítsatok  föl  engemet. 
Oly  földet  hagytam  el,  hol  a  királyok 
Rabszolgává  teszik  a  szellemet. 
Védjétek  lantom,  melyet  üldöznek;  s  ha 
Dalom  sziveitek  meglágyítaná, 
Tegyétek  hamvam  Tirteus  hamvához, 
Meghalni  jöttem  e  szép  ég  alá! 

(Pest.) 


A   nép. 

Egyik  kezében  eke  szarva, 

Másik  kezében  kard, 

így  látni  a  szegény  jó  népet, 

így  ont  majd  vért,  majd  verítéket, 

A  míg  csak  élte  tart. 

Miért  hullatja  verítékét  ? 
A  mennyit  ő  kivan 
Az  eledelbül  és  ruhábul: 
Hisz  azt  az  anyaföld  magátul 
Megtermené  talán. 

S  ha  jő  az  ellen,  vért  miért  ont? 
Kardot  miért  foga  ? 
Hogy  védje  a  hazát  ?  . . .  valóban ! . 
Haza  csak  ott  van,  hol  jog  is  van, 
S  a  népnek  nincs  joga. 

(Pest.) 


A  hevesi  rónán. 


Zörg  a  szekér,  az  ostor 
Koronként  egyet  pattan  .  .  , 
Ezen  kivűl  a  róna 
Oly  néma,  oly  zajatlan. 

Leszálla  a  nap;  vége 
A  piros  alkonyatnak. 
A  messze  látkör  szélén 
Pásztortüzek  pislognak. 

De  pásztortűz-e  az,  vagy 
Tán  csillag,  mely  lelépett 
Egy  síró  furulyának 
Meghallgatása  végett? 

Emelkedik  föl  a  hold; 
Olyan  szép  s  olyan  halvány. 
Mint  a  meghalt  menyasszony 
Bús  vőlegénye  karján. 

S  talán  a  hold  valóban 
Egy  holt  menyasszony  árnya, 
Kit  a  koporsóból  visz 
Az  égbe  szellemszárnya. 

Oly  szomorú  ez  a  hold 
És  még  is  rája  nézek, 
Nem  nézhetek  le  róla, 
Sugári  megigéztek. 

Oly  mondhatatlanul  bús 
Ez  a  hold,  hogy  láttára 
Eszembe  jut  éltemnek 
Legkínosabb  órája. 

Magam  sem  tudom  én,  hogy 
Mi  történt  ekkor  rajtam  ? 
De  sírnom  kell,  zokognom, 
Miként  akkor  zokogtam. 

(Pest.) 


Hátrább  vonul  mindegyre 
És  halványul  a  Mátra, 
Az  esti  nap  piros  fényt 
Lövel  kék  homlokára. 

Olyan  ez  a  piros  fény. 
Mely  a  kék  Mátrán  lángol, 
Mint  kék  szemű  lyány  arczán 
A  rózsaszínű  fátyol. 


Megfagy  a  szív,  ha  nem  szeret . 

Megyfagy  a  szív,  ha  nem  szeret; 
És  ha  szeret,  megég. 
Ez  és  az  baj.  E  két  baj  közt 
Melyik  jobb  .  .  .  tudj'  az  ég! 

(Pest.) 

Nagy-Károlyban. 

Sept.   7.   1846. 

Hát  e  falak  közt  hangozának 
Nagy  szavaid,  oh  Kölcsey  ?  .  .  . 
Ti  emberek,  nem  féltek:  épen 
E  szent  helyet  ily  nagy  mértékben 
Megszentségteleníteni  ? 

Nem  féltek-e,  hogy  sírgödréből 

Kikél  a  megbántott  halott  ? 

Hogy  sírgödréböl  ide  jő  el, 

S  —  hogy  hallgassatok  —  csontkezével 

Szorítja  össze  torkotok  ? 

Nem,  ő  a  sírt  el  nem  hagyandja; 
De  lenn,  sírjában,  nem  hiszem, 
Hogy  könnyei  ne  omlanának 
Éretted,  te  az  aljasságnak 
Sarába  sűlyedt  nemzetem! 

Mily  szolgaság,  milyen  hízelgés! 
S  mindig  tovább  mennek,  tovább, 
S  ki  legszebben  hizelg,  az  boldog.  — 
Ha  már  kutyákká  aljasodtok: 
Miért  nem  jártok  négykézláb  ? 

Isten,  küldd  e  helóta  népre 
Földed  legszörnyűbb  zsarnokát, 
Hadd  kapjon  érdeme  dijába' 
Kezére  bilincset,  nyakába 
Jármot,  hátára  kancsukát! 


Csalogányok  és  pacsirták. 

Ugyan  még  meddig  zengitek, 

Ti  holdvilágos  emberek, 

A  régi  kort, 

Mit  elsodort 

Hullámival  már  az  enyészet? 

Mikor  rontjátok  le  a  fészket, 

Mit  várromokban  raktatok. 

Hogy  ott  versenyt  huhogjatok 

Vércsékkel  és  bagolyfiakkal  ? 

Milyen  kísértetes  ez  a  dal!  — 

S  dalolnak  egyre  még, 

És  szemeikben  ég 

A  lelkesülés  lángja 

Vagy  a  bánat  könny  árja. 


Ál  lelkesülés,  gyáva  könnyek! 

Miket  nekik  meg  nem  köszönnek. 

Tudjátok-e,  mik  vagytok, 

Kik  a  múltról  daloltok? 

Halottrablók ! 

Halottrablók ! 

Sírjából  fölássátok 

A  holt  időt, 

Hogy  őt 

Babérokért  árulhassátok. 

En  nem  irigylem  koszorútokat: 

Penész  van  rajta  és  halotti  szagi 


Sínlődik  az  emberiség, 

A  föld  egy  nagy  betegház,' 

Mindegyre  pusztít  a  láz, 

S  már  egy  egész  ország  esek 

Áldozatául, 

És  több  elájul; 

S  ki  mondja  meg: 

Hol  ébrednek  föl  majd  e  nemzetek, 

Ezen-e,  vagy  a  más  világon, 

Muló-e  vagy  örök  az  álom  ?  — 

De  ím  e  bajnak  közepette 

Fiait  az  ég  el  ílem  feledte, 

Megszána  minket  nagy  fájdalmainkban, 

Orvost  küld  hozzánk,  és  ez  útban  is  van, 

És  már  maholnap  meg  is  érkezik, 

Midőn  hóhérink  észre  sem  veszik.  — 

Tiéd  minden  dal,  minden  hang, 

Melyet  kezemben  ád  a  lant. 

Te  lelkesítesz  engemet, 

Te  néked  ontom  én  könyűimet, 

Én  tégedet  köszöntelek, 

Te,  a  beteg 

Emberiségnek  orvosa,  jövendő! 


És  ti,  elkésett  dalnokok, 

Hallgassatok  I 

Hallgassatok! 

Bár  lenne  oly  szívszaggató 

S  egyszersmind  oly  szívgyógyitó, 

Mint  csalogányé,  szavatok. 

A  csalogány  az  alkony  madara, 

Már  vége  felé  jár  az  éjszaka, 

A  hajnal  közeleg; 

Most  a  világnak 

Nem  csalogányok. 

Hanem  pacsirták  kellenek. 

(Szatmár.) 

bilincs. 


zabadságért  küzdött  az  ifjii, 
S  börtönbe  dobták,  ottan  űl, 
És  meg-megrázza  és  átkozza 
Bilincsét  nagy  kegyetlenül. 
Bilincse  ekkép  szóla  hozzá: 
»Csörgess,  de  oh  ne  átkozzál! 
Csörgess,  ifjú,  csörgésem  átok, 
Mely  a  zsarnok  fejére  száll. 


Ugy-e  nem  ismersz?  a  szabadság 
Csatáiban  kard  voltam  én, 
S  épen  talán  a  te  kezedben 
Villogtam  a  vér  mezején. 
Szerencsétlen  te,  szerencsétlen 
Kardoddal  hol  találkozál! 
Csörgess,  ifjú,  csörgésem  átok, 
Mely  a  zsarnok  fejére  száll. 

(Nagy-Károly.) 


Bilincset  vertének  belőlem, 
Belőlem,  a  ki  kard  valék, 
S  ki  vélem  vitt  a  szabadságért, 
Most  azt  szorítom  .  .  .  szörnyűség! 
Szégyennek  és  haragnak  pírja 
A  rozsda,  a  mely  rajtam  áll! 
Csörgess,  ifjú,  csörgésem  átok, 
Mely  a  zsarnok  fejére  száll. < 

Nehéz,  nehéz  a  szivein  .  , . 

Nehéz,  nehéz  a  szivem, 
Rajta  csügg  a  szerelem, 
A  szerelem  bánata, 
Roskadozok  alatta. 

Sem  éjem  sem  nappalom, 
Egyre  csak  gondolkodom, 
Csak  arról  gondolkodom. 
Gondolsz-e  rám,  angyalom  ? 

Hogyha  neked   nem  kellek, 
Ne  kelljek  én  senkinek; 
Ha  te  nem  szeretsz  engem, 
Az  isten  se  szeressen! 

(Szatmár.) 


Szerelmes  vagyok  én 

Szerelmes  vagyok  én. 
Vagy  tán  tűzbe  estem  ? 
Nem  tudom,  de  igaz, 
Hogy  ég  lelkem,  testem. 

Látjátok  pirulni 
Halovány  orczámat? 
Hajnal-e  vagy  alkony, 
A  mi  ottan  támad? 


Hajnal  is,  alkony  is: 
Örömim  hajnala, 
Örömim  hajnala. 
Bánátim  alkonya. 

Megvallom:  nem  első 
Bennem  e  szerelem, 
De  hogy  az  utósó. 
Arra  esküdhetem. 

Szerelmem  sasmadár; 
Vagy  égbe  száll  velem, 
Vagy  széjjelszaggatja 
Körmeivel  szivem. 

(Nagy-Bánya.) 


Szerelmes  vagyok  én  .  . 

Szerelmes  vagyok  én; 
Megmondjam-e  kibe  ? 
Egy  barna  kis  leány 
Hófejér  lelkibe! 

Hófejér  a  lelke 

Ennek  a  kis  lyánynak; 

Liliomszála  ő 

Az  ártatlanságnak. 

Fejér,  mint  a  galamb, 
A  melynek  képibe' 
Isten  a  szent  lelket 
Az  égből  küldte  le. 


Szállj  rám,  fejér  galamb, 
Galambomnak  lelke, 
Hadd  legyek  meo áldva, 
Legyek  megszentelve. 

Hogyha  már  hallottam 
Szárnyad  csattogását, 
Hadd  halljam  egyúttal 
Szíved  dobogását! 

(Nagy-Bánya.) 


Szerelemnek  rózsákkal . . . 

Szerelemnek  rózsákkal 
Hintett  nyoszolyája! 
IMpgint  lefektettem  a 
Lelkemet  reája. 
Szerelem  rózsáiból 
Tövis-e  vagy  illat. 
Mely  szívemig,  életem 
Gyökeréig  elhat? 

Akár  tövis  jut  nekem. 
Akár  az  illatja, 
Mindegy!  fekügy  rá  lelkem, 
S  álmodozzál  rajta; 
Álmodd  meg  azt  a  nagy  szót, 
A  mely  nincsen  még  meg, 
A  mely  kifejezze  majd: 
Milyen  forrón  érzek! 

(Nagy-Bánya.) 


Sz.  J.  kisasszony  emlékkönyvébe. 


Senki  sem  szól  így  a  fellegekhez: 
» Napkeletre  vándoroljatok,  mert 
Napkelet  e  szép  hajnal  hazája, 
Ki  rózsákat  mosolyog  reátok, 
Lángrózsákat  sötét  arczotokra.* 
Senki  sem  szól  így  a  fellegekhez, 
És  ők  mégis  napkeletre  mennek, 
Napkeletre  vonja  őket  egy  mély 
Titkos  sejtés  lágy  szellemkezekkel. 
Mennek,  mennek,  és  ha  oda  értek, 
Megfürödnek  a  piros  tengerben, 
A  hajnalnak  sugártengerében, 
És  ha  egyszer  megfürödhetének, 

(Szatmár.) 


Nem  törődnék  aztán  életökkel. 

Nem  bánják,  ha  mingyárt  elenyésznek. 

Vagy  ha  hosszú  pálya  vár  reájok, 

Hosszú  pályán  vihar  és  sötétség. 

Akkor  is,  ha  szétszaggatta  őket 

A  vihar  s  ők  este  haldokolnak: 

Fölgyulad  még  egyszer  arczulatjok. 

S  e  pirulás,  végső  órájokban, 

Ifjúságuk  visszaálmodása, 

A  dicső,  az  édes  ifjúságé, 

Midőn  rajok  a  hajnal  mosolygott.  — 

Mint  a  felhők,  titkos  sejtelemből. 

Napkeletre  vándoroltam  én  is  .  .  .  — 

Borús,  ködös  őszi  ido; 
A  nap  nem  is  pillant  elő, 
Hidegen  jár  a  nap 
Sötét  felhők  megett; 
A  kandalló  tüze 
Ád  egy  kis  meleget. 


Ajtóm,  ablakom  bezárva, 
Üldögélek  a  szobába'. 
Bánatosan  nézek 
Kandallóm  tüzére, 
Gondolván  életem 
Elmúlt  idejére. 


A  múlt  idő  nagy  mezein 
Hervadt  lombok  emlékeim; 
Összeszedem  őket. 
Kötöm  egy  csomóba, 
Ugy  vetem  bele  az 
Égő  kandallóba. 

Mint  füstölnek,  mint  füstölnek! 
De  nem  csoda,  mert  nedvesek; 
Nedvesek,  de  nem  az 
Ősznek  esőjétől, 
Hanem  szemeimnek 
Sokszor  folyt  könnyétől. 

Egy  könny  most  is  pillámon  áll 
Barna  lyányka,  ha  itt  volnál. 
Letörlenéd-e  ezt 
Egy  selyemkendővel, 
Édes  mosolygásod 
Selyemkendőjével  ? 

(Cseke.) 


Ereszkedik  le  a  felhő  .  •  • 

Ereszkedik  le  a  felhő, 
Hull  a  fára  őszi  eső, 
Hull  a  fának  a  levele, 
Még  is  szól  a  fülemile. 

Az  óra  jó  későre  jár, 
Barna  kis  lyány,  alszol-e  már? 
Hallod-e  a  fülemilét. 
Fülemile  bús  énekét? 

Záporeső  csak  ugy  szakad, 
Fülemile  csak  dalolgat. 
A  ki  bús  dalát  hallgatja, 
Megesik  a  szíve  rajta. 


Mint  üstökös,  nyargalt  sivatag  pusztákra. 
Zöld  vadonerdőkbe,  kék  hegyek  ormára; 
A  vadonerdőkben  tölgyeket  szaggatott, 
A  hegyek  tetején  sziklákat  ingatott. 

Hol  most  e  vad  fiú  ?  . . .  egy  kis  virág  mellett, 
Melletted,  barna  lyány,  mindig  csak  melletted, 
Ott  eped,  suttog,  mint  a  beteg  esti  szél  .  .  . 
Szilaj  képzeletem,  be  megszelídültél ! 


(Cseke.) 


Te  a  tavaszt  szereted  . . . 

Te  a  tavaszt  szereted, 
Én  az  Őszt  szeretem. 
Tavasz  a  te  életed, 
Osz  az  én  életem. 

Piros  arczod  a  tavasz 
Virító  rózsája, 
Bágyadt  szemem  az  ősznek 
Lankadt  napsugara. 

Egy  lépést  kell  tennem  még, 
Egy  lépést  előre, 
S  akkor  rá  jutok  a  tél 
Fagyos  küszöbére. 

Lépnél  egyet  előre, 
Lépnék  egyet  hátra, 
S  benne  volnánk  közösen 
A  szép  meleg  nyárba'. 

(Szatmár.) 


Barna  kis  lyány,  ha  nem  alszol, 
Hallgasd,  mit  e  madár  dalol; 
E  madár  az  én  szerelmem, 
Az  én  elsóhajtott  lelkem! 

(Cseke.) 


Az  én  képzeletem  nem  . , , 

Az  én'  képzeletem  nem  a  por  mozgatja, 
Mennydörgés  volt  apja,  villámlás  volt  anyja, 
Csecsemő  korában  sárkánytejet  szopott, 
Ifiú  korában  oroszlánvért  ivott. 

Nem  is  bírtam  vele,  vad  képzeletemmel, 
Országról  országra  vándorolni  ment  el, 
Tenger  zúgásával  összekeveredett, 
Ugy  barangolta  be  a  földet  és  eget. 


Kinn  a  kertben  voltunk  . .  í 

Kinn  a  kertben  voltunk, 
Egymás  mellett  ültünk, 
Az  úr  isten  tudja, 
Mi  történt  körültünk  ? 
Azt  sem  tudtam,  mi  van, 
Ösz-e  vagy  kikelet? 
Csak  egyet  tudtam,  hogy 
Veled  vagyok,  veled! 

Mélyen  bele  néztem 
Fekete  szemedbe, 
S  fejér  kezecskédet 
Tartottam  kezembe'. 
Hogy  úgy  egymást  néztük, 
Ily  szókat  ejtettem: 
Ha  mi  most  itt  kővé 
Válnánk  mind  a  ketten  ? 

Azt  mondtad:  nem  bánnád; 
Vajon  miért  mondtad  ? 
Azért-e,  hogy  már  az 
Életed  meguntad  ? 
Oh  vagy  tán  azért,  hogy 
Boldogság  lenne  rád, 
Ha  együtt  maradnánk 
Örök  időkön  át? 

(Erdőd.) 


Te  vagy,  te  vagy,  barna  kis  lyány  . . 

Te  vagy,  te  vagy,  barna  kis  lyány, 

Szemem  s  lelkem  fénye! 

Te  vagy  mind  a  két  életem 

Egyetlen  reménye! 

Ha  ez  az  egy  reményem  is 

Elmúlandó  álom, 

Nem  leszek  boldog  sem  ezen 

Sem  a  más  világon! 

Álldogálok  a  tó  partján 

Szomorúfűz  mellett. 

Nekem  való  hely;  engem  ily 

Bús  szomszédság  illet. 

Nézem  lecsüggő  ágait 

Szomorúfűzfának, 

Mintha  azok  csüggedt  lelkem 

Szárnyai  volnának. 

Elszállott  már  a  madár  a 

Hervadt  őszi  tájról, 

Hejh  ha  én  is  kiszállhatnék 

Búmnak  országából! 

Nem  szállhatok,  mert  búm  oly  nagy, 

Oly  nagy,  mint  szerelmem, 

És  szerelmem  ...  és  szerelmem  ,  . . 

Oh  ez  véghetetlen! 

(Erdőd.) 


Tele  írta  fényes  arany  tollal, 
Pávatollnál  tarkább  gondolattal.  -  • 

Nem  lakik  már  itt  a  gondtalanság, 
E  jó  fiút  messze  elzavarták, 
Elzavarta  egy  hatalmas  szellem, 
A  szerelem.  Ez  lakik  most  bennem, 
Ez  lakik  most  keblem  szobájában 
Halvány  arczczal  és  sötét  ruhában. 
Az  asztalhoz  ment,  és  leült  mellé, 
A  pohárból  az  italt  kiönté. 
Letörölte  a  szép  arany  írást 
Az  asztalról,  és  helyébe  írt  mást; 
S  oh  szerelem,  az,  a  mit  te  irtai, 
Feketébb  a  halálnál  s  a  sírnál! 

(Szatmár.) 


Ha  szavaid  megfontolom  . . . 

Ha  szavaid  megfontolom. 
Szeretsz  engem,  azt  gondolom. 
Mért  nem  mondod  meg,  ha  szeretsz? 
Ha  nem  szeretsz,  mért  hitegetsz  ? 

Nem  hiszed,  hogy  én  szeretlek? 
Az  isten  is  ugy  áldjon  meg, 
Ugy  áldjon  az  isten  engem, 
A  mily  igaz  a  szerelmem. 

Megszerettem  szépségedet. 
De  még  inkább  szép  lelkedet, 
Szeretlek  én  oly  igazán, 
Mint  engem  az  édes  anyám. 

Nem  óhajtok  én  egy  tavaszt, 
Hogy  véled  átmulassam  azt, 
Sem  egy  tavaszt,  sem  egy  telet, 
Hanem  egész  életemet! 


Mi  vagy  keblem  ?  . , , 

Mi  vagy  keblem  ?  nem  más,  mint  egy  szoba, 
E  szobának  szívem  az  asztala, 
Ez  asztalon  nagy  ezüst  pohárba' 
Pezsgett,  habzott  a  vidámság  árja, 
S  gondtalanság  volt  a  ház  lakója, 
S  a  pohárnak  szomjas  fölhajtója. 
Ki,  midőn  a  poharat  kiitta, 
Szívemet,  az  asztalt  tele  írta, 


Egy  napja  van  csak  az  égnek, 
Egy  holdja  van  csak  az  éjnek, 
Egy  isten  van  a  világon. 
Egy,  csak  egy  a  kívánságom. 

Azt  várom  én,  azt  az  órát. 
Mikor  így  szólhatok  hozzád 
Ölelésem  szent  hevében: 
»Édes  kedves  feleségem!* 

(Cseke.) 

Költői  ábránd  volt,  mit  eddig  érzék  . . . 

Költői  ábránd  volt,  mit  eddig  érzék, 
Költői  ábránd  és  nem  szerelem, 
Mert  meggyógyult  e  szív,  a  mely  ugy  vérzék, 
És  nem  maradt  a  sebnek  helye  sem. 
Ha  szerelem  lett  volna  keblem  hullámzása, 
Időknek  multával  sem  nyúgott  volna  el. 
Vad  ár  e  szenvedély;  a  merre  medrét  ássa. 
Sodor  magával  s  végre  bele  halni  kell. 

Most  értem  én  csak  e  szilaj  folyóra. 
Mint  von  magával,  mint  von,  mint  ragad! 
Kiáltsatok  rá  a  harangozóra. 
Hogy  verje  félre  a  harangokat;      [jőnek  .  .  . 
Nagy  a  veszély,  s  talán    majd    mentésemre 
De  nem!  hisz  félrevert  harang  lázas  szivem. 
Hallá  zaját  a  lyány  és  nem  jött  megmentőnek. 
És  hogyha  ő  nem  jött,  ne  jőjön  senki  sem! 

Oh  lyány,  oh  lyány,  hogy  rám  ily  bánatot  hozz. 
Nem  olvasám  sejtésim  könyviből! 
Azért  vontál  csak  oly  közel  magadhoz. 
Hogy  megvakuljak  lelked  fényitől? 
Ugy  fénylik  lelked,  mint  a  nap  világa  fénylett. 
Midőn  fogyatkozás  még  nem  szennyezte  meg; 
De  a  mily  hideg  lesz  a  nap,  ha  minden  élet 
Kifogy,  kihal  kebléből,  kebled  oly  hideg. 

Mondád  —  és  nem  is  reszketett  beszéded  — 
Mondád,  hogy  soha  senkit  nem  szeretsz. 
Nem  féled  a  boszúló  istenséget. 
Hogy  szent  czéljával  ellenkezni  mersz  ? 
Vagy  tán  azt  gondolod,  hogy  nincsen  olyan  férfi, 
Ki  megérdemlené  a  te  szerelmedet  ? 
Attól  tartasz,  hogy  kincsét  szíved    elfecsérli. 
És  aztán  vissza  többé  nem  szerezheted  ? 

Hisz  meglehet,  hogy  tán  csalódni  fognál, 
Ám,  nem  szeretni,  oknak  ez  kevés; 
A  mozdulatlan,  a  holt  nyugalomnál, 
Hidd,  többet  ér  az  élő  szenvedés. 
És  csak  azért  nem  fogsz-e  építtetni  házat. 
Mert  hátha  egykor  azt  a  tűz  emészti  fel  ? 
S  ezért  tűröd,  midőn  a  nyár  esője  áztat, 
S  midőn  a  tél  hideg  karjával  átölel? 

De  láttam  én  jól,  hogy  ajkad  sohajta, 
S  innen  hiszem:  van  szíved,  lángoló. 
Csakhogy  az  észnek  jégpánczélja  rajta, 
Miként  a  volkán  tetején  a  hó. 


Szólj,  oh  leány,  hogy  így  van,  s  várok  türe- 

[lemmel, 
Mindaddig  várok,  mig  nem  mondod,  hogy  elég, 
Várok  békével,  mig  az  óra  nem  jövend  el, 
Midőn  birod  hűségem  nem  csaló  jelét. 

Hosszú  idő,  egy  örökkévalóság, 

Lesz  varasomnak  minden  napja  majd. 

Nézem  magam,  mint  tengerek  hajósát. 

Kit  a  szél  a  part  közelébe  hajt, 

De  itt  megfordul  a  szél,  s  látja  bár  a  révet 

A  küzködő  hajós:  nem  közeledhetik. 

Kinos-keserves  lesz  ez  örökszomju  élet, 

Hanem  éretted  még  e  kín  is  jól  esik! 

Nem  fájhat  úgy  a  betegek  testének, 
Ha  éles  vas  jár  át  sebeiken. 
Nem  fájna  ugy,  ha  tűzzel  égetnének. 
Mint  e  sóvárgó  vágy  fáj  én  nekem. 
Csak  egy  kis  cseppet  önts  e  fájdalom  tüzére, 
Egy  cseppet  a  remény  kútjából,  oh  leány, 
Hogy  évek  múlva  bár,  de  meg  fog  jőni  bére 
Gyötrelmeimnek,  oh  csak  azt  mondd,  hogy: 

[talán.  — 

Nem,  nem,  ne  biztass  a  jövővel  engem, 
Ne  alamizsnát:  üdvösséget  adj! 
Hazudtam  én,  hogy  várok  türelemben, 
Türelmem  már  is  messze,  messze  hagy; 
Fut,  mint  szilaj  ló,  s  lelkem  rája  van  kötözve, 
S  pályája  mindig  sűrűbb  rengetegbe  vész, 
A  hol  talán  majd  egy  vadállat  tépi  össze, 
Tudod,  melyik  vadállat?  ...  a  megőrülés! 

Adj  vissza,  lyány,  adj  vissza  en  magamnak. 
Adj  a  világnak  vissza  engemet  .  .  .  [nak, 
Vagy  mit  beszélek  ?  tarts  meg,  tarts  magad- 
Tiéd  éltem,  te  el  nem  vetheted.  [gadtad  I 
Oh  mondd,  hogy  elfogadtad,  mondd,  hogy  elfo- 
E  nagy  szavadra  tán  ég-föld  reám  szakad; 
Mit  bánom  én  ?  az  isten  szebb  halált  nem  adhat 
Mint  sirba  dőlni  a  gyönyör  terhe  alatt! 

S  ha  nem  szeretsz,  ha  soha  nem  szeretnél  ? 
Mindegy!  hozzád  van  nőve  szellemem, 
Mint  a  levél  a  fához  .  .  .  eljön  a  tél, 
S  akkor  lehull,  de  már  élettelen. 
Ez  sorsunk  a  sírig.  Bár  járj  be  messze  földet. 
Kerülj  bár,  mind  hiába,  engem  el  nem  hagysz. 
A  soha  el  nem  váló  sötétség  melletted. 
Mit  árnyékodnak  vélsz,  az  én  bús  lelkem  az. 

(Szatmár.) 

Álmodtam  szépet,  gyönyörűt  . . . 

Álmodtam  szépet,  gyönyörűt, 
Álmodtam  és  fölébredek. 
Mért  keltettél  föl  oly  korán? 
Mért  nem  hagyál  álmodni  még  ? 
Mit  a  való  nem  küld  reám, 
A  boldogságról  álmodám. 
Miért  bántottad  álmámat  ?  .  ,  , 
Oh  istenem,  oh  istenem! 
Hát  a  boldogságról  nekem 
Még  csak  álmodni  sem  szabad  ? 


Mondád  többször,  hogy  nem  szeretsz. 
De  nem  hivém,  nem  hihetem. 
Ne  mondd,  ne  mondd  már!  mostan,  ha 
Nem  mondod  is,  elhiszem  én. 
S  midőn  tudom,  hogy  szíveden 
Fölírva  nincs  az  én  nevem: 
Maradjak-e,  el  menjek-e  ?  .  .  . 
Marasztasz  ...  és  miért?  .  .  .  talán 
Mulatni  vágysz  lelkem  baján, 
Melyet  te  hoztál  rája,  te! 

Oh  lyány,  ez  nagy  kegyetlenség-. 
Bocsáss,  bocsáss,  hadd  menjek  el. 
Nekünk  egymástól  válni,  és  .  .  . 
És  mindörökre  válni  kell. 
Futnék  tőled,  miként  a  por, 
Mit  a  forgószél  elsodor 
Ember-nem-járta  földekig; 
De  csak  alig  hogy  léphetek, 
Mert  a  bú,  melyet  elviszek, 
Nagyon  reám  nehezedik. 


Isten  veled  hát  .  .  .  jaj  nekem, 
Hogy  e  szót  ki  kell  mondanom; 
Miért  nem  válik  rögtöni 
Halállá  e  hang  ajkamon  ? 
Isten  veled  .  .  .  nem,  nem  lehet! 
Hagyd  még  megfogni  kezedet. 
Mely  üdvemet  szétszaggatá. 
Mely  jövőmet  gyilkolta  meg  .  .  . 
Add  kezed,  hadd  ömöljenek 
Könyűim  s  csókjaim  reá! 

Könyűim-e  vagy  csókjaim, 
Mi  égeti  jobban  kezed  ? 
Csók  és  könyű,  mind  a  kettő 
Nagyon,  nagyon  forró  lehet, 
Mert  szerelmemmel  egy  helyen, 

Petőfi  költeményei. 


A  szív  mélységes  mélyiben, 
E  tűzhegyben  termettének  .  .  . 
Mint  ájtatos  zarándokok 
Jövének  fel,  s  ők  boldogok, 
Hogy  kezeden  halhatnak  meg. 

Egyet  kérek  ...  ne  félj,  ne  félj, 
Nem  kérem  már  szerelmedet, 
Csak  azt  a  kis  vigasztalást, 
Hogy  nem  feledsz  el  engemet. 
Az  emlékezet  fonalát 
Jövődön  meddig  nyújtod  át  ? 
Ha  rám  addig  emlékezel, 
Mig  olyat  lelsz,  ki  tégedet, 
Mint  én,  olyan  forrón  szeret: 
Ugy  soha  sem  felejtesz  el! 

De  nem  kívánom,  hogy  ne  lelj 
Oly  hű  szívet,  mint  az  enyém. 
Nem  szeretnélek  oly  nagyon, 
Ha  ezt  a  vágyat  érzeném. 
Óhajtom  én:  élj  boldogul, 
Szedj  bármi  fának  ágirul, 
Csak  szedj  te  zöld  leveleket, 
S  aztán  vesd  el,  mint  elvirult 
Elszáradt  régi  koszorút, 
Az  én  emlékezetemet! 

(Szatmár.) 


Volt  egy  szegény  fiú  . . . 

Volt  egy  szegény  fiú, 

Ki  mindig  éhezek; 

Nem  volt  egy  megevő  falatja, 

Nem  szánta  őt  sem  föld  sem  ég. 

Hosszú,  nagyon  hosszú  ínség  után 
így  szóla  hozzá  egy  sötét  alak: 
»En  téged  minden  földi  bajtól 
Megszabadítalak. « 

Az  éh-halál  volt,  a  kinek 

Szavai  ekkép  hangozának; 

És  a  fiú,  hogy  mentül  hamarabb 

Pihenjen,  ment  sírt  ásni  önmagának. 

S  a  mint  így  sírján  dolgozék, 
A  földben  egy  edényt  talál, 
A  mely  aranynyal,  drágakővel 
Csordultig  áll. 

A  koldusból  nagyúr  lett, 
Él  íejedelmileg, 
Körüle  pompa,  fény 
És  drága  ételek. 

Mért  a  fiú  ezen  dúsgazdagságban 
Csak  féligmeddig  és  csak  néha  vig  ? 
Mert  fél  szegény,  fél  a  fölébredéstől, 
Azt  véli,  hogy  csak  álmodik.  — 

Én  vagyok  e  szegény  fiú, 
S  te  a  talált  kincs,  édes  angyalom! 
Nem  merem  hinni,  hogy  szeretsz; 
Ugy  félek,  félek,  hogy  csak  álmodom ! 

(Nagy-KAroly.) 


Nem  csoda,  ha  njra  élek  .  . 

Nem  csoda,  ha  újra  élek 
Mert  hisz  újra  láttam  őt! 
Visszaszállt  belém  a  lélek, 
Eszmélek,  mint  azelőtt. 

Kín  s  reménység  kebelemben 
Újra  fáklyát  gyújtanak. 
És  e  fénynél  e  teremben 
Kergetőznek,  játszanak.  — 

Tudni  most  csak  azt  szeretném: 
Mi  volt  e  találkozás  ? 
Csak  azon  tűnődik  elmém: 
Véletlen  vagy  számítás  ? 


Egy  pár  rövid  nap  . . . 

Egy  pár  rövid  nap,  és  én  mennyit  éltem ! 
Tükörbe  nézni  szinte  nem  merek, 
Attól  félek,  hogy  már  hajam  megőszült . . . 
Ez  a  szív  itten,  oh  ez  oly  öreg. 

Az  éjszakákat  keresztülvirasztom. 
Az  álmot  már  nem  is  keresem  én, 
Ugy  sem  találnám.  Nem  tudok  alunni, 
Mióta  bennem  alszik  a  remény. 

A  kínok  is  már  mind  elfáradának, 
Elfáradának  engem  bántani; 
Pedig  könnyebb  a  kínok  gyilkait,  mint 
Holttestöket  keblünkben  hordani. 

Én  hordom  őket,  és  azt  gondolom,  hogy 
Egy  század  óta  hordom  őket  már. 
Olyan  nehéz  és  oly  hideg  halottak! 
Fagy  tőlök  vérem,  csak  alig  hogy  jár. 

Erőtlen  szemmel  nézek  szerteszéjjel, 
Mint  a  ki  kőhöz  vágia  homlokát, 
Aztán  föleszmél  félig,  s  két  alakban 
Lát  mindent,  s  tisztán  még  semmit  se  lát. 

Nincs  bennem  élet,  nincs  a  lélek  bennem, 
Kétségeim  azt  messze  zavarák. 
Ugy  hull  reám  egy  szebb  idő  emléke, 
Mint  sírhalomra  a  tépett  virág. 

(Szatmár.) 


Oh  e  lyányka  oly  rejtélyes. 
Szíve  olyan  mély  folyam, 
Hogy  szemem,  bár  milyen  éles, 
Néz  beléje  hasztalan! 

Rejtély  vagy  te,  lyányka,  nékem, 
S  állsz  megfejtbe  tétlenül; 
Kárhozatom  ?  üdvösségem  ? 
Egyik  a  kettő  közül. 

Oh  de  melyik?  .  .  .  törhetetlen 
Láncz  körűlem  e  titok; 
Vonna  már  el  sorsom  innen, 
És  nem  szabadulhatok. 

Bontsd  ki,  lyányka,  e  titoknak 
Fátyolából  homlokod. 
Mert  én  addig  el  nem  hagylak, 
Míg  le  nem  hull  fátyolod  .  .  . 

Jaj  de  kell,  kell  mennem,  bárha 
Bizonytalanság  kisér; 
Úr  a  sors,  hajlok  szavára, 
Ö  parancsol  és  nem  kér. 

Elmegyek,  de  nem  örökre, 
Majd  ha  fris  virágokat 
Hint  a  tavasz  fürteidre, 
Dalnokod  meglátogat. 

Én  leszek  az  első  fecske. 
Mely  ti  hozzátok  röpül, 
S  minden  reggel,  minden  este 
Cseveg  ablakod  körűi. 

Le  a  kertbe,  a  mezőre 
Együtt  járunk,  úgy-e  Jaár  ? 
S  nézzük,  lyányka,  a  föld  vére, 
A  patak,  mi  pezsgve  jár. 

Nézzük  majd  a  sok  virágot, 
A  mint  nyílnak  kelyheik, 
S  ha  ezeket  nyílni  látod, 
Szíved  is  tán  megnyílik. 

(Nagy-Károly.) 


Erdélyben. 

Barangol  és  zúg,  zúg  az  őszi  szél. 
Csörögnek  a  fák  száraz  lombjai, 
Mint  rab  kezén  a  megrázott  bilincs. 
Hallgass,  zúgó  szél,  hadd  beszéljek  én! 
Ha  el  nem  hallgatsz,  túlkiáltalak, 
Mint  nősirást  az  égiháború. 
Egy  nemzet  és  két  ország  hallja  meg, 
Mi  bennem  eddig  titkon  fórra  csak, 
S  a  mit  keblemből  mostan  kiröpítek, 
Mint  a  volkán  az  égő  köveket. 
Az  fórra  bennem,  az  fájt  én  nekem. 
Hogy  egy  nemzetnek  két  országa  van,  hogy 
E  két-országos  nemzet  a  magyar! 
Ez  tette  lelkem  pusztává,  a  bánat 
Pusztájává,  hol  egy  tigris  lakik: 
A  vérszemű,  a  lángszemű  harag. 
Oh  e  vadállat  hányszor  verte  el 
Magányos  éjim  csendét,  a  midőn 
Besüvöltötte  puszta  lelkemet!  — 
Mely  ördög  súgta,  hogy  kettészakadjunk, 
Hogy  szétrepeszszük  a  szent  levelet, 
Mit  diadalmas  őseink  irának, 
Szivök  vérébe  mártván  kardjokat  ? 
Kettészakadtunk,  és  a  szép  levélből 
Rongyok  levének,  miket  elsodort 
És  sárba  dobott  a  századok  viharja. 
Lábbal  tiportak  bennünket.  Könyűket 
És  jajkiáltást  küldöttünk  az  égbe. 
De  panaszunkat  az  be  nem  fogadta, 
A  rabszolgákat  nem  hallgatja  az  meg. 
Mert  a  ki  jármot  hagy  nyakába  tenni. 
Méltó  reá,  hogy  azt  hurczolja  is. 
Míg  össze  nem  dől  a  korbács  alatt. 
Tartottunk  volna  össze:  a  világ  most 
Tudná  hírünket,  nem  volnánk  kizárva 
A  templomból,  hol  a  nagy  nemzeteknek 
A  tisztelet  tömjénét  égetik. 


Tartottunk  volna  Össze,  nem  törölnénk 

Szemünkből  annyi  fájdalmas  könyüt. 

Midőn  forgatjuk  reszkető  kezünkkel 

Történetünknek  sötét  lapjait. 

A  porszemet,  mely  csak  magában  áll, 

Elfúja  egy  kis  szellő,  egy  lehellet; 

De  hogyha  összeolvad,  összenő,  ha 

A  porszemekből  szikla  alakúi: 

A  fergeteg  sem  ingathatja  meg! 

Fontoljuk  ezt  meg,  elvált  magyarok, 

A  mit  mondtam,  nem  új,  de  szent  igaz. 

Az  események  romboló  szele 

Nem  fú  jelenleg,  és  a  porszemek 

Nyugton  hevernek  biztos  helyökön; 

De  ha  föltámad  a  szél,  mielőtt 

Egygyé  olvadnánk:  el-szétszór  örökre 

A  nagy  világnak  minden  részibe. 

És  soha  többé  meg  nem  leljük  egymást. 

Iparkodjunk.  A  század  viselős, 

Születni  fognak  nagyszerű  napok. 

Élet-halálnak  vészes  napjai. 

Fogjunk  kezet,  hogy  rettegnünk  ne  kelljen 

Az  eljövendő  óriásokat. 

Tartsuk  meg  a  szép,  a  szent  kézfogást. 

Tartsuk  meg  azt,  oh  édes  nemzetem! 

Ki  legelőször  nyújtja  ki  kezét. 

Azé  legyen  a  hála  s  a  dicsőség; 

S  ki  elfogadni  azt  vonakodik  ? 

Annak  porára  szálljon  minden  átok. 

Melyet  sírunkra  majd  virág  helyett 

Ültetni  fognak  maradékaink, 

Kiket  örökre  megnyomoritánk ! 

(Koltó.) 


Szeretsz  tehát . . . 

Szeretsz  tehát,  kedves  szép  angyalom  ? 
Szeretsz  valóban,  én  nem  álmodom!  • 
De  mért  hagyád  a  végső  pillanatnak: 
Megfejtését  e  drága  szent  titoknak  ? 

Egy  pillanat  hozá  meg  üdvem.et 
És  elválási  gyötrelmeimet; 
Ugy  jártam,  mint  ki  palotát  építtet, 
S  midőn  fölépül,  számkiűzik  őtet. 

Sóvár  szívemre  föl  nem  tűzheted 
Az  ölelésnek  tündér  gyűrűjét; 
Nem  szakíthattam  ajkad  szép  bokrárul 
Egy  csókvirágot  édes  útitársul. 

Távol  te  tőled  oly  bús  életem! 
De  egy  eszmével  meg-megszépitem : 
Egykor  mi  mélyen,  mélyen  szállok  én  be 
A  viszontlátás  gyönyörtengerébe! 


(Koltó.) 


Rövidre  fogtam  a  kantárszárat .  •  • 

Rövidre  fogtam  a  kantárszárat, 
Régóta  fut  a  lovam,  kifáradt, 
Szájában  tajtékos  a  zabola, 
Sarkantyúmtól  véres  az  oldala. 

Egy  gondolat  kergetett  engemet, 
Ha  galambom  az  enyim  nem  lehet, 
Mini;  hegyes  nyílvessző  a  madarat, 
Úgy  űzött  engem  ez  a  gondolat. 

Lassan,  lassan,  jó  lovam,  lassan  jáij, 
Ez  a  rósz  gondolat  elmaradt  már, 
Egy  kökényfa  bokrában  megakadt, 
A  bokor  tüskéi  közt  szétszakadt. 

Kökény  szemeket  szerettem  hajdan, 
De  szerencsés  ezekkel  nem  voltam. 
Most  fekete  szem  tőrébe  estem. 
Ennél  tán  majd  megsegít  az  isten. 

(Koltó.) 


Véres  napokról  álmodom  , . , 

Véres  napokról  álmodom. 
Mik  a  világot  romba  döntik, 
S  az  ó  világnak  romjain 
Az  új  világot  megteremtik. 

Csak  szólna  már,  csak  szólna  már 
A  harczok  harsány  trombitája! 
A  csatajelt,  a  csatajelt 
Zajongó  lelkem  alig  várja! 

Örömmel  vágom  én  magara 
Föl  paripámra  a  nyeregbe! 
A  bajnokok  sorában  én 
Szilaj  jókedvvel  nyargalok  be! 

Ha  megvagdalják  mellemet, 
Fog  lenni,  a  ki  bekötözze, 
Fog  lenni,  a  ki  sebemet 
Csókbalzsammal  forrasztja  összo. 


Ha  rabbá  tesznek,  lesz,  a  ki 
Homályos  börtönömbe  jő  el, 
S  föl  fogja  azt  deríteni 
Fényes  hajnalcsillag-szemével. 

Ha  meghalok,  ha  meghalok 
A  vérpadon,  vagy  csatatéren, 
Lesz,  a  ki  majd  holttestemről 
Könyűivel  lemossa  vérem! 

(Berkesz.) 

Mi  van  innen  távol . . , 

Mi  van  innen  távol  ?  a  Tisza  .  .  . 
Mi  van  a  Tiszán  túl  ?  Hortobágy  . 
Hortobágyon  túl  ?  egy  szép  leány. 
Kihez  lelkem  visszavágy! 

Szép  leány,  szép  barna  kis  leány, 
Tőled  oh  be  messze  estem  el!  .  .  . 
Csak  azt  tudhatnám,  hogy  legalább 
Néha  rám  emlékezel! 

Engemet  sokszor  meglátogat 
A  jó  angyal,  az  emlékezet, 
És  karon  fog,  s  öntudatlanul, 
Kedvesem,  hozzád  vezet. 

Az  ős  vár,  melynek  tündére  vagy, 
Mely  a  dombról  a  rónára  lát, 
Hol  a  kék  Szamosban  tölti  a 
Holdvilág  az  éjszakát. 

És  a  kert  a  vári  domb  alatt, 
És  a  kertben  a  tó  partinál 
A  gyászfüzek  néma  lombjai  — 
Mind  ez,  mind  előttem  áll. 

Oh  e  kertben  kert  volt  életünk, 
Minden  óránk  benne  egy  virág; 
Múlt-  s  jövőnket  a  gazdag  jelen 
Koszorúi  takarák.  — 

Lyányka,  hogyha  visszagondolod 
E  dicső  kort :  dobog-e  szived  ? 
Költ-e  benned,  mint  én  bennem,  oly 
Édes  érzeményeket  ? 

Várod-e  ugy,  mint  én  a  napot, 
Mely  kettőnket  összehoz  megint? 
Én  hiszem,  hogy  e  szép  kor  felé 
Szép  szemed  gyakran  tekint! 

(Pest.) 

Mikor  a  láncz  lehull  .  . 

Mikor  a  láncz  lehull 
A  rab  lábairul, 
Még  sokáig  ugy  jár, 
Mintha  rajta  volna, 
A  szomorú  terhet 
Annyira  megszokta. 

Te  is,  hogy  megszoktad, 
Szívem,  a  fájdalmat, 
Most,  mikor  jó  sorsom 
Rólad  azt  lerázta, 
Nem  tudsz  még  örülni 
Isten  igazába'. 

Örülj,  örülj,  szivem! 
Ki  örül,  ha  te  nem  ? 
Kinek  van.  mint  neked. 
Ilyen  boldogsága? 
Kinek  van  a  földön 
Ilyen  mennyországa  ? 

(Koltó.) 


Búsulnak  a  virágok  .  .  . 

Búsulnak  a  virágok, 
Szegénykék  betegek. 
Nincs  messze  már  halálok, 
Mert  a  tél  közeleg. 


Miként  az  aggastyánnak 
Megőszült  fürtéi, 
Ugy  hullanak  a  fáknak 
Sárgult  levelei. 

Hiába  a  vidéken 
Körültekintenem , 
Nincs  a  nagy  messzeségben 
Egy  zöld  bokrocska  sem. 

Van  egy !  majd  elfeledtem . . . 
Lelkem,  te  vagy,  te  vagy 
A  zöld  bokor,  a  melyben 
Az  ősz  nyomot  nem  hagy; 

Rajtad  folyvást  teremnek 
S  fognak  virítani 
A  boldog  szerelemnek 
Örökzöld  lombjai. 

(Koltó.) 


Kellemetlen  őszi  reggel. 

Kellemetlen 

Őszi  reggel. 

Kedvetlen,  borús  idő. 

Hulldogál  az 

Elvirított 

Őszi  tájra  az  eső. 


A  szobában 

Ketten  ülünk 

Együtt:  én  s  az  unalom. 

Terhes  vendég! 

Mint  malomkő 

Csügg  rajtam.  De  megcsalom. 


Szépen  titkon 
A  szobából 
Kiröpítem  lelkemet. 
Szállj,  lelkem,  szállj 
Messze,  messze  .  .  . 
Utad  napnyugatra  vedd. 

Napnyugatra 

Vannak,  a  kik 

Én  előttem  kedvesek: 

Agg  szülők  és 

Ifjú  lyányka, 

S  mind,  a  kiket  szeretek. 

Járd  be  őket, 

Járd  be  sorra. 

S  jőj  meg  késő  est  felé, 

Édességgel 

Megterhelve. 

Mint  virágokról  a  méh. 

(Koltó.) 


Karácsonkor. 


Én  hozzám  is  benézett  a  karácson. 

Tán  csak  azért,  hogy  bús  orczát  is  lásson 

És  rajta  egy  pár  reszkető  könyűt. 

Menj  el,  karácson,  menj  innen  sietve. 
Hiszen  családok  ünnepnapja  vagy  te, 
S  én  magam,  egyes-egyedül  vagyok. 

Meleg  szobám  e  gondolattól  elhűl. 
Miként  a  jégcsap  függ  a  házereszrül, 
Ugy  függ  szivemről  ez  a  gondolat. 

Hejh  be  nem  igy  volt,  nem  igy  néhanapján! 
Ez  ünnep  sokszor  be  vigan  viradt  rám 
Apám,  anyám  és  testvérem  között! 

Oh  a  ki  együtt  látta  e  családot, 
Nem  mindennapi  boldogságot  látott! 
Mi  boldogok  valánk,  mert  jók  valánk. 


Em.bert  szerettünk  és  istent  imádtunk, 
Akármikor  jött  a  szegény,  mi  nálunk 
Vigasztalást  és  kenyeret  kapott. 

Mi  lett  a  díj !  rövid  jólét  multával 
Hosszú  nagy  inség  . . .  tenger,  melyen  által 
Majd  a  halálnak  révéhez  jutunk. 

De  a  szegénység  én  nekem  nem  fájna, 
Ha  jó  családom  régi  lombos  fája 
Ugy  állna  még,  mint  álla  hajdanán. 

Vész  jött  e  fára,  mely  azt  szétszaggatta; 
Egy  ág  keletre,  a  másik  nyugatra, 
S  éjszakra  a  törzs,  az  öreg  szülők. 

Lelkem  szülőim,  édes  jó  testvérem, 

Ha  én  azt  a  kort  újólag  megérom, 

Hol  mind  a  négyünk  egy  asztalhoz  űl  ?  . . . 

Eredj,  reménység,  menj,  maradj  magadnak, 
Oly  kedves  vagy,  hogy  hinnem  kell  szavadnak, 
Ámbár  tudom,  hogy  mindig  csak  hazudsz  . . . 

Isten  veled,  te  szép  családi  élet! 

Ki  van  rám  mondva  a  kemény  itélct. 

Hogy  vágyam  űzzön  és  ne  érjen  el. 

Nem  nap  vagyok  én,  föld  és  hold  körében; 
Mint  vészt  jelentő  üstökös  az  égen. 
Magányos  pályán  búsan  bujdosom. 

(Pest.) 


Világos  kék  a  csillagos  éjszaka  . .  . 

Világoskék  a  csillagos  éjszaka. 
Tárva-nyitva  szobánmak  az  ablaka, 
Az  ablakból  tekintetem  az  égen, 
Lelkem  pedig  angyalomnak  ölében. 

A  csillagos  ég  és  az  én  angyalom 
Mindennél  szebb,  a  mi  csak  szép,  mondhatom, 
Én  legalább  a  világot  bejártam. 
De  ezeknél  szebbet  sehol  nem  láttam. 

Fogytán  van  a  hold,  úgy  ballag  lefelé 

A  megé  a  messze  kéklő  hegy  megé. 

A  fogyó  hold  talán  az  én  bánatom, 

Oly  halvány,  hogy  már  csak  alig   láthatom. 

Magasan  áll  a  fiastyúk  az  égen, 
Szólanak  a  kakasok  a  vidéken, 
Hajnalodik,  hűvös  csipös  szél  támad, 
Hűvös  szárnya  legyintgetl  orczámai 

Itt  hagynám  már  ablakom,  hogy  elmenjek 
Lefekűnni  és  álmodni ;  de  minek  ? 
Álmodni  ugy  sem  tudnók  én  oly  szépei, 
Mint  a  mily  szép  most  előttem  az  élet. 

(Koltó.) 


E.  R.  kisasszony  emlékkönyvébe. 

Tavaszszal  menj  ki  a  szabadba, 
Hol  fris  patak  suttog  szaladva, 
Kergetvén  az  est  szellejét. 
Mely  a  virágok  illatával 
És  a  csalogányok   dalával 
Fut  a  mezőben  szerteszét. 
Míg  mosolyogva  néz  le  rája 
A  csillagok  s  a  hold  sugara.  — 


S  ha  patakzajjal,  madarak  dalával, 
Virágillattal,  csillag-  s  holdsugárral 
Ifjúi  lelked,  lyányka,  megtelik, 
Eredj  haza,  s  aludjál  reggehg. 
És  a  mit  ekkor  álmodd  jót,  szépet. 
Adja  meg  mindazt  a  jövendő  néked! 

(Debreczen.) 


K.  J.  kisasszony  emlékkönyvébe. 

Szived  bölcsőben  fekvő  csecsemő; 
Ott  fekszik  és  még  mélyen  alszik  ő, 
De  majd  fölébred  és  keservesen  sír .  . 
Akkor,  szép  gyermekem. 
Legyen  szelíden  ringató  dajkája 
A  nyájas  szerelem. 

(Debreczen.) 


Halhatlan  a  lélek  . . , 

Halhatlan  a  lélek,  hiszem. 
De  más  világba  nem  megy  át, 
Csak  itt  lenn  a  földön  marad, 
A  földön  él  és  vándorol. 
Többek  közt  én,  emlékezem, 
Rómában  Cassius  valék, 
Helvécziában  Teli  Vilmos, 
Párizsban  Desmoulins  Kamill . 
Itt  is  leszek  tán  valami. 

(Pest.) 


Nem  ért  engem  a  világ  . . 

Nem  ért  engem  a  világ! 
Nem  fér  a  fejébe. 
Egy  embernek  éneke 
Hogy  lehet  kétféle? 
Hogy  dalolhat  az  jelenleg 
Szívrepesztő  bánatot. 
Ki  elébb  egy  pillanattal 
Úgy  örült,  úgy  vigadóit? 

Ember  és  polgár  vagyok. 
Mint  ember  mi  boldog! 
És  mint  polgár,  lelkemen 
Mily  keservet  hordok! 
Az  örömnek  könnyét  sírom, 
Ha  lyánykámra  gondolok; 
Fájdalomnak  könnyét  sírom, 
Ha  hazámhoz  fordulok. 

Keblemen  a  szerelem 

Virágbokrélája, 

Fejemen  honszeretet 

Töviskoronája; 

így  lantomra  majd  megscbzcU 

Homlokom  vércseppje  huij, 

Majd  egy  illatos  levélke 

Bokrétám  virágiLal. 

(Pest.) 


Reszket  a  bokor,  mert . . . 

Reszket  a  bokor,  mert 
Madárka  szállott  rá. 
Reszket  a  lelkem,  mert 
Eszembe  jutottál. 
Eszembe  jutottál, 
Kicsiny  kis  leányka, 
Te  a  nagy  világnak 
Legnagyobb  gyémántja! 


Teli  van  a  Duna, 
Tán  még  ki  is  szalad. 
Szivemben  is  alig 
Fér  meg  az  indulat. 
Szeretsz,  rózsaszálam  ? 
Én  ugyan  szeretlek, 
Apád  anyád  nálam 
Jobban  nem  szerethet. 


Mikor  együtt  voltunk, 
Tudom  hogy  szerettél. 
Akkor  meleg  nyár  volt, 
Most  tél  van,  hideg  tél. 
Hogyha  már  nem    szeretsz, 
Az  isten  áldjon  meg. 
De  ha  még  szeretsz,  ügy 
Ezerszer  áldjon  meg! 

(rest;) 


A  magyar  nemzet. 

Járjatok  be  minden  földet, 
Melyet  isten  megteremtett, 
S  nem  akadtok  bizonyára 
A  magyar  nemzet  párjára. 


Vajon  mit  kell  véle  tenni: 

Szánni  kell-e  vagy  megvetni  ?  — 

Ha  a  föld  isten  kalapja, 

Hazánk  a  bokréta  rajta! 

Oiy  szép  ország,  oly  virító, 

Szemet-lelket  andalító, 

És  oly  gazdag!  .  .  .  aranysárgán 

Ringatózik  rónaságán 

A  kalászok  óczeánja; 

S  hegyeiben  mennyi  bánya! 

És  ezekben  annyi  kincs  van, 

Mennyit  nem  látsz  álmaidban. 

S  ilyen  áldások  daczára 

Ez  a  nemzet  mégis  árva, 

Még  is  rongyos,  még  is  éhes, 

Közel  áll  az  elveszéshez. 

S  szellemének  országában 

Hány  rejtett  gyöngy  és  gyémánt  van! 

S  mind  ezek  maradnak  ott  lenn, 

Vagy  ha  épen  a  véletlen 

Föl  találja  hozni  őket. 

Porban,  sárban  érnek  véget, 

Vagy  az  inség  zivatarja 

Őket  messze  elsodorja, 

Messze  tőlünk  a  világba. 

Idegen  nép  kincstárába. 

És  ha  ott  ragyogni  látjuk, 

Szánk-szemünket  rajok  tatjuk, 

S  ál  dicsőséggel  lakunk  jól, 

Hogy  ez  innen  van  honunkból. 

Ez  hát  nemes  büszkeségünk, 

Melyről  annyiszor  mesélünk? 

Azzal  dicsekedni  váltig, 

A  mi  szégyenünkre  válik!  .  .  . 

Csak  a  magyar  büszkeséget, 

Csak  ezt  ne  emlegessétek! 

Ezer  éve,  hogy  e  nemzet 

Itt  magának  hazát  szerzett, 

És  ha  jőne  most  halála, 

A  jövendő  mit  találna, 

Mi  neki  arról  beszélne. 

Hogy  itt  hajdan  magyar  éle? 

S  a  világtörténet  könyve  ! 

Ott  sem  lennénk  följegyezve  ! 

És  ha  lennénk,  jaj  mi  nékünk, 

Ezt  olvasnák  csak  felőlünk: 

>Élt  egy  nép  a  Tisza  táján, 

Századokig  lomhán,  gyáván. «  — ■ 

Oh  hazám,  mikor  fogsz  ismét 

Termi  egy  sugárt  egy  kis  fényt 

Megrozsdásodott  nevedre  ? 

Mikor  ébredsz  önérzetre? 

(Pest.) 

Egy  gondolat  bánt  engemet  .  .  . 

Egy  gondolat  bánt  engemet: 
Ágyban,  párnák  közt  halni   meg! 
Lassan  hervadni  el,  mint  a  virág, 
A  melyen  titkos  féreg  foga  rág; 
Elfogyni  lassan,  mint  a  gyertyaszál. 
Mely  elhagyott  üres  szobában  áll. 
Ne  ily  halált  adj,  istenem. 
Ne  ily  halált  adj  én  nekem! 
Legyek  fa,  melyen  villám  fut  keresztül. 
Vagy  melyet  szélvész  csavar  ki  tövestül; 
Legyek  kőszirt,  mit  a  hegyről  a  völgybe 
Eget-földet  rázó  mennydörgés  dönt  le...  — 
Ha  majd  minden  rabszolga  nép 
Jármát  megunva  síkra  lép, 
Pirosló  arczczal  és  piros  zászlókkal 
És  a  zászlókon  eme  szent  jelszóval: 
»  Világszabadság !« 
S  ezt  elharsogják, 


Elharsogják  kelettől  nyugatig, 

S  a  zsarnokság  velük  megütközik: 

Ott  essem  el  én. 

A  harcz  mezején, 

Ott  folyjon  az  ifjúi  vér  ki  szivembül, 

S  ha  ajkam  örömteli  vég  szava  zendül, 

Hadd  nyelje  el  azt  az  aczéli  zörej, 

A  trombita  hangja,  az  ágyúdörej, 

S  holttestemen  át 

Fújó  paripák 

Száguldj anak  a  kivívott  diadalra, 

S  ott  hagyjanak  engemet  összetiporva.  — 

Ott  szedjék  össze  elszórt  csontomat. 

Ha  jön  majd  a  nagy  temetési  nap, 

Hol  ünnepélyes,  lassú  gyász-zenével 

És  fátyolos  zászlók  kíséretével 

A  hősöket  egy  közös  sírnak  adják, 

Kik  érted  haltak,  szent  világszabadság! 

(Pest.) 

Dalaim. 

Elmerengek  gondolkodva  gyakran, 

S  nem  tudom,  hogy  mi  gondolatom  van, 

Átröpűlök  hosszában  hazámon, 

Át  a  földön,  az  egész  világon!  — 

Dalaim,  mik  ilyenkor  teremnek, 

Holdsugári  ábrándos  lelkemnek. 

A  helyett,  hogy  ábrándoknak  élek, 
Tán  jobb  volna  élnem  a  jövőnek,  [nám  ? 
S  gondoskodnom  ...  eh,  mért  gondoskod- 
Jó  az  isten,  majd  gondot  visel  rám.  — 
Dalaim,  mik  ilyenkor  teremnek, 
Pillangói  könnyelmű  lelkemnek. 

Ha  szép  lyánynyal  van  találkozásom, 
Gondomat  még  mélyebb  sírba  ásom. 
S  mélyen  nézek  a  szép  lyány  szemébe. 
Mint  a  csillag  csendes  tó  vizébe.  — 
Dalaim,  mik  ilyenkor  teremnek, 
Vadrózsái  szerelmes  lelkemnek. 

Szeret  a  lyány?  iszom  örömemben; 
Nem  szeret?  kell  inni  keservemben. 
S  hol  pohár  és  a  pohárban  bor  van, 
Tarka  jókedv  születik  meg  ottan.  — 
Dalaim,  mik  ilyenkor  teremnek, 
Szivárványi  mámoros  lelkemnek. 

Oh  de  míg  a  pohár  van  kezemben, 
Nemzeteknek  keze  van  bihncsen; 
S  a  milyen  víg  a  pohár  csengése, 
Olyan  bús  a  rabbilincs  csörgése!  — 
Dalaim,  mik  ilyenkor  teremnek. 
Fellegei  bánatos  lelkemnek. 

De  mit  tűr  a  szolgaságnak  népe? 
Mért  nem  kél  föl,  hogy  lánczát  letépje? 
Arra  vár,  hogy  isten  kegyelméből 
Azt  a  rozsda  rágja  le  kezéről?  — 
Dalaim,  mik  ilyenkor  teremnek, 
Villámlási  haragos  lelkemnek! 

(Pest.) 


Tedd  le,  bojtár,  a  subádat . . . 

Tedd  le,  bojtár,  a  subádat, 
Mennykő  szántsa  meg  a  hátad, 
Látod  már  a  patak  is  letette. 
Vele  a  langy  tavasz  letétette. 

Falu  végén  foly  a  patak, 
Fejér  keble  csak  ugy  dagad. 
Dagad,  dagad  széles  jó  kedvében. 
Hogy  az  ég  lenéz  megint  rá  kéken. 

Hová  szállott  a  czinege  ? 
Honnan  jöttél  fülemile  ? 
Akárhonnan,  semmi  gondom  rája, 
Csak  te  dalolj,  bokrok  furulyája. 

Kizöldült  a  kis  kert  fája. 
Mintha  toll  nőtt  volna  rája; 
El  ne  röpülj,  megtollasodott  fa. 
Hadd  üljek  rózsámmal  árnyékodba. 

Minek  mégy  a  boltba  kis  lyány, 
Pántlikát  akarsz  venni  tán  ? 
Nézd,  a  mező  szebb  pánthkát  árul. 
Szebbet,  ingyen,  sok  ezer  virágbul. 

(Pest.) 


Egy  barátom  az  ifjúság  . . , 

Egy  barátom  az  ifjúság, 

Maholnap  már  ez  is  itt  hagy, 

S  másra,  tudom,  helyébe  nem 

Akadok, 

Jaj  istenem,  be  magamra 

Maradok. 

Attól  tartok,  hogy  ezután 

Nem  szeret  már  engem  leány, 

Vagy  ha  szeret,  én  nem  tudom 

Szeretni, 

Kacsintanak,  de  hiába, 

Szemei. 

Attól  tartok,  hogy  ezután 

Nem  gyűlölök  már  igazán; 

Tán  magam  nem  leszek  roLz,  de 

Mi  haszna  ? 

Ha  hidegen  vállat  rántok 

A  roszra. 

Ha  már  ifjúságom  elmegy, 

Csak  e  kettő  maradjon  ni  cg: 

Legyek  képes,  a  ki  hogyan 

Érdemli, 

Teljes  szívből  szeretni  és 

Gyűlölni ! 

(Pest.) 


Kutyakaparó. 

Kivül-belül  szomorú  csárda  ez 

A  Kutyakaparó, 

Éhen-szomjan  szokott  itt  maradni 

A  jámbor  utazó. 

Mert  eledelt  nem  kap,  és  hogyha  csak 

Rá  pillant  borára, 

Megátkozza  Noét,  hogy  szőlőt  is 

Vett  be  a  bárkába, 

A  kis  szobán  hosszú  vékony  asztal 

Nyújtózkodik  végig. 

Feldőléstül  erőtlen  lábai 

Már  csak  alig  védik. 

A  mily  hosszú  az  asztal,  mellette 

Olyan  hosszú  a  pad, 

Közepe,  nem  a  sok  ülés,  hanem 

Vénség  miatt  horpad. 

Áttellenben  az  ágy.  Réges-régen 

Lehetett  megvetve, 

Lefeküdni  beléje,  nem  támad 

Senkinek  is  kedve. 

Fejét  egyik  vállára  bocsátá 

A  pufók  kemencze. 

Redők  gyanánt  tisztes  agg  homloka 

Meg  van  repedezve. 

Mogorva  vén  ember  itt  a  csaplár, 

Szavát  sem  hallani, 

Szájat  ő  csak  azért  tart,  hogy  legyen 

Mivel  ásítani. 

Ilyen  a  csaplár,  a  vén  Dömötör; 

Hát  a  felesége? 

Ez  takaros  menyecske  lehetett 

Annak  idejébe'. 


De  az  idő  a  szegény  jó  asszonyt 

Megviselte  rútul, 

Noha  ötven,  ötvenöt  esztendőn 

Még  nem  igen  van  túl. 

Boglyas  fakó  haja  beillenék 

Repcze-petrenczének, 

És  melléje  mingyárt  szörnyű  képe 

Madárijesztőnek. 

0  sem  igen  beszél;  s  ha  szól,  száját 

Szidalomra  nyitja, 

Hogy  a  vármegye  a  betyárokat 

Már  mind  kipusztítja: 

Még  mikor  a  világ  ezeké  volt, 

Ha  nem  csordult,  cseppent, 

De  ezek  híjával  a  kereset 

Egészen  megcsökkent.  — 

Odabenn  a  Kutyakaparóban 

így  forog  a  világ, 

Ily  szomorún,  s  az  ember  vidámabb 

Dolgot  kivűl  se  lát. 

Ablaka  csak  egy  van,  és  annak  is 

Üveg  csak  a  fele, 

Fele  pedig  ó  kalendárium 

Kitépett  levele. 

Pendelyes  gyerek  voltam  még,  mikor 

Az  az  eső  esett. 

Mely  falának  két-harmadrészéről 

Levitte  a  meszet, 

S  a  mi  rajta  imitt-amott  maradt. 

Az  egészen  sárga, 

S  korommal  írt  furcsa  figurákkal 

Van  tele  firkálva. 

Pózna  végén  abroncs  a  czégéro, 

Ha  véle  összevesz 

A  szellő,  mint  az  akasztott  ember, 

Oly  búsan  lengedez. 

Jószágból  a  csapiárnak  nem  jutott 

Egyéb  egy  kuvasznál; 

A  ház  végén  szundikál  naphosszat, 

Nem  árt,  nem  is  használ. 

És  a  milyen  maga  ez  a  csárda, 

Olyan  a  vidéke, 

Körülötte  a  homokbuczkáknak 

Se  hossza  se  vége. 

A  meztelen  homokban  alig  teng 

Egy-két  gyalogbodza, 

Mely  fekete  gyümölcsét  nyaranként 

Kedvetlenül  hozza. 

A  harangszó  a  távol  falukból 

Meghalni  jár  ide, 

S  az  eltévedt  madár  körülnéz  csak 

S  odább  megy  ízibe. 

Még  a  nap  sem  süt  itt  'igy,  mint  máshol ; 

Bágyadtabb   sugara, 

Mintha  szánakozva  tekintene 

Ez  árva  csárdára. 

A  csárdától  vagy  száz  lépésnyire, 

Kopár  dombtetőn  fent, 

Senki  által  meg  nem  látogatva, 

Áll  egy  régi  kőszent; 

Ennek  is  valaki  egy  kopott  tarisznyát 

Akasztott  nyakába, 

Mintha  mondta  volna:  menj  isten  hirévcl, 

Mit  álisz  itt  hiába! 

(Pest.) 


Vesd  meg,  kik  egy  jobb  falatért 
Eladják  magokat, 
»Koldúsbot  és  függetlenség!* 
Ez  légyen  jelszavad. 

Ha  férfi  vagy,  légy  férfi, 
Erős,  bátor,  szilárd; 
Akkor,  hidd,  hogy  sem  ember 
Sem  sors  könnyen  nem  á,rt. 
Légy  tölgyfa,  mit  a  fergeteg 
Ki  képes  dönteni, 
De  méltóságos  derekát 
Meg  nem  görbítheti. 

(Pest.) 


Szomorú  éj. 


Ha  férfi  vagy,  légy  férfi . , . 

Ha  férfi  vagy,  légy  férfi, 

S  ne  hitvány,  gyönge  báb, 

Mit  kény  és  kedv  szerint  lök 

A  sors  idébb-odább. 

Félénk  eb  a  sors,  csak  csahol; 

A  bátraktól  szalad, 

Kik  szembe  szállanak  vele  .  . . 

Azért  ne  hagyd  magad! 

Ha  férfi  vagy,  légy  férfi, 
S  ne  szád  hirdesse  ezt, 
Minden  Demosthenesnél 
Szebben  beszél  a  tett. 
Építs  vagy  ronts,  mint  a  vihar, 
S  hallgass,  ha  műved  kész, 
Mint  a  vihar,  ha  megtéve 
Munkáját,  elenyész. 

Ha  férfi  vagy,  légy  férfi, 
Legyen  elved,  hited, 
És  ezt  kimondd,  ha  mingyárt 
Véreddel  fizeted. 
Százszorta  inkább  éltedet 
Tagadd  meg,  mint  magad; 
Hadd  veszszen  el  az  élet,  ha 
A  becsület  maiad. 

Ha  férfi  vagy,  légy  férfi, 

Függetlenségedet 

A  nagy  világ  kincséért 

Áruba  ne  ereszd. 


Éjfél  lesz,  és  én  még  sem  alhatom, 
Mert  gondomat  el  nem  altathatom, 
Mi  fog  történni  vélem  s  a  hazával? 
E  kettős  kérdés  tépi  lelkemet. 
Ah,  nem  érem  be  a  magam  bajával, 
Még  te  is  gyötresz,  hazaszeretet! 

Ez  hát  a  költő  sorsa,  mindig  ez. 

Hogy  örök  vészű  tengeren  evez  ? 

S  mit  ér,  ha  őt  a  haragos  habokból 

Mentő  sajkával  partra  is  tevék. 

Ha  itt  az  bántja,  hogy  mi  lesz  azokból, 

Kik  ott  maradtak  a  hajóba'  m.ég  ? 

Apám,  apám,  mért  is  taníttatál. 
Miért  az  eke  mellett  nem  hagyál  ? 
A  könyvet  szép,  de  csalfa  tündér  lakja; 
Ha  fölnyitod,  megkapja  szívedet, 
És  fölvisz  a  legragyogóbb  csillagra. 
De  le  nem  hoz  ...  a  magasból  levet. 

Inkább  a  napba,  mint  a  könyvbe  nézz. 
A  napvilágtól  szemed  fénye  vész. 
Nem  így  a  könyvvel ;  oly  világ  van  ebben. 
Mely  erősíti  még  szemeidet,         [szebben 
S  közel  hoz  mindent . . .  s  minden  vajmi 
Tűnik  föi,  hogyha  távol  nézheted 

Miért  tanultam  ?  mért  nem  maradék 
Földmívelő,  a  minek  szánt  az  ég  ? 
Nem  töltenem  most  kínos  virasztással 
A  végtelenbe  nyúló  éjszakát; 
Lelkem  fölött  az  álom  víg  daliással 
Madár  módjá-a  ringatná  magát. 

Volnék  földmíves,  vagy  volnék  juhász! 
Ki  messze,  kint  a  pusztákon  tanyáz, 
S  mig  ellegelget  kolompolva  nyája, 
Ö  hűs  bokorba  vészi  bé  magát, 
S  nem  hallja  senki  sem,  ugy  fújdogálja 
Saját  kedvéért  a  kis  furulyát. 

Vasárnap  tisztát  venni  haza  jár, 
Hol  a  szerelmes  lyányka  várja  már. 
A  lyányka  jó,  fris,  szereti  a  dolgot, 
S  oly  szép,  mint  a  megszületett  tavasz; 
Csókot  kap  és  ád  a  juhász,  s  ő  boldog, 
Hiszi  tehát,  hogy  a  világ  is  az. 

(Pest.) 


Palota  és  kunyhó. 

Miért  vagy  oly  kevély,  te  palota  ? 
Uradnak  fényében  kevélykedel  ?  .  .  . 
Azért  van.  rajta  gyémánt,  hogy  szive 
Mezítelenségét  takarja  el. 
Szakítsd  le  a  czafrangokat, 
Mit  rá  szolgája  aggatott, 
S  nem  ismersz  isten  munkájára, 
Oly  nyomorúság  marad  ott. 

S  hol  vette  gazdád  ama  kincseket. 
Mik  semmiből  őt  mindenné  teszik? 
Ott,  hol  a  héja  a  kis  madarat, 
Mit  szétszakít,  melynek  vérén  hizik. 
A  héja  vígan  lakomáz, 
S  szomszéd  bokornak  fészkiben 
Madáríiúk  zokognak,  várván 
Anyjokra,  mely  meg  nem  jelen. 

Fitogtasd  csak,  te  gőgös  palota. 
Az  orzott  kincsek  ragyogásait, 
Ragyogj  csak,  ugy  sem  ragyogsz  már  soká, 
Meg  vannak  már  számlálva  napjaid. 
S  kívánom,  hogy  minél  elébb 
Láthassam  omladékokat, 
S  hitvány  lakóid  összezúzott 
Csontját  az  omladék  alatt! 

S  te  kis  kunyhó  a  magas  palota 
Szomszédságában,  mért  szerénykedel  ? 
Miért  bújtál  a  lombos  fák  mögé, 
Azért-e,  hogy  ínséged  födjed  el? 
Fogadj  be,  kis  sötét  szoba; 
Nekem  nem  kell  szép  öltözet, 
De  szép  szív . . .  s  a  sötét  szobákban 
Találni  fényes  szíveket. 


Szent  a  küszöb,  melyen  beléptem  én, 
Oh  szent  a  szalmakunyhók  küszöbe! 
Mert  itt  születnek  a  nagyok,  az  ég 
A  megváltókat  ide  küldi  be. 
Kunyhóból  jő  mind,  a  ki  a 
Világnak  szenteli  magát, 
S  a  nép  még  is  minden  felől  csak 
Megvetést  és  ínséget  lát. 

Ne  féljetek,  szegény  jó  emberek. 
Jön  rátok  is  még  boldogabb  idő; 
Ha  múlt  s  jelen  nem  a  tiétek  is, 
Tiétek  lesz  a  végtelen  jövő.  — 
A  földre  hajtom  térdemet 
E  szűk,  de  szent  födél  alatt: 
Adjátok  rám  áldástokat,  s  én 
Rátok  adom  áldásomat! 

(Pest.) 


A  XIX.  század  költői. 

Ne  fogjon  senki  könnyelműen 

A  húrok  pengetésihez ! 

Nagy  munkát  vállal  az  magára. 

Ki  most  kezébe  lantot  vesz. 

Ha  nem  tudsz  mást,  mint  eldalolni 

Saját  fájdalmad  s  örömed: 

Nincs  rád  szüksége  a  világnak, 

S  azért  a  szent  fát  félre  tedd. 

Pusztában  bujdosunk,  mint  hajdan 
Népével  Mózses  bujdosott, 
S  követte,  melyet  isten  külde 
Vezérül,  a  lángoszlopot. 
Ujabb  időkben  isten  ilyen 
Lángoszlopoknak  rendelé 
A  költőket,  hogy  ők  vezessék 
A  népet  Kánaán  felé. 

Előre  hát  mind,  a  ki  költŐ, 

A  néppel  tűzön-vízen  át! 

Átok  reá,  ki  elhajítja 

Kezéből  a  nép  zászlaját, 

Átok  reá,  ki  gyávaságból 

Vagy  lomhaságból  elmarad, 

Hogy,  míg  a  nép  küzd,  fárad,  izzad. 

Pihenjen  ő  árnyék  alatti 

Vannak  hamis  próféták,  a  kik 
Azt  hirdetik  nagy  gonoszan, 
Hogy  már  megállhatunk,  mert  itten 
Az  ígéretnek  földe  van. 

Hazugság,  szemtelen  hazugság, 
Mit  milliók  czáfolnak  meg, 
Kik  nap  hevében,  éhen-szomjan. 
Kétségbeesve  tengenek. 

Ha  majd  a  bőség  kosarából 
Mindenki  egyaránt  vehet, 
Ha  majd  a  jognak  asztalánál 
Mind  egyaránt  foglal  helyet, 
Ha  majd  a  szellem  napvilága 
Ragyog  minden  ház  ablakán: 
Akkor  mondhatjuk,  hogy  megálljunk. 
Mert  itt  van  már  a  Kánaán! 

És  addig  ?  addig  nincs  megnyugvás, 
Addig  folyvást  küzködni  kell.  — 
Talán  az  élet,  munkáinkért, 
Nem  fog  fizetni  semmivel. 
De  a  halál  majd  szemeinket 
Szelíd,  lágy  csókkal  zárja  be, 
S  virágkötéllel,  selyempárnán 
Bocsát  le  a  föld  mélyibe. 

(Pest). 


Egressy  Etelke. 

Ez  a  te  lyányod,  Gábor?  én  nem  hihetem. 
Barátom,  ember  lyánya  ilyen  nem  lehet. 
Csupán  a  képzelet  s  az  is  ritkán  teremt 
Ily  kedves  kis  leányt,  ily  tündér  gyermeket. 

[zelete 
Shakspeare,  kit  ugy  szeretsz,  Shakspeare  kép- 
Teremté  e  leányt  egy  boldog  percziben, 
S  megtestesíté  a  múzsa,  ki  téged  ugy 
Szeret,  s  ajándokúl  hagyá  ott  kebleden. 

Gyönyörrel  nézem  én  e  szép  kis  alakot. 
De  őt  illetni  kézzel  szinte  nem  merem, 
Még  csak  melléje  is  aggódva  lépek  én. 
Félvén,  hogy  őt  elfúja  majd  lehelletem. 

Oly  szellemi  e  lyány,  oly  tisztán  szellemi ! 
Eszembe  is  jut  róla  a  mesés  világ; 
Ily  lényekkel  lehettek  az  Olymp  körül 
Megnépesítve  a  források  és  a  fák. 

S  ha  ő  reám  tekint . . .  barátom,  mondd  neki, 
Mondd  meg  leányodnak :  ne  nézzen  én  reám  I 
Ki  gondolná,  milyen  fájó  emlékezet! 
Kél  bennem  e  szelíd  szemeknek  sugarán  ? 


Ha  ő  reám  tekint:  előttem  feltűnik 

Az  első,  gyermeki  ártatlanság  kora. 

A  mit  már  elveszték,  még  minden  megjöhet; 

Ez  egy,  mi  nem  jön  el  többé  soha,  soha!  — 


Boldog  vagy,  férfiú,  és  boldog  vagy  te.  no. 
Kik  azt  mondjátok  e  lyánykának :  gyermekein, 
Hanem  ti  nálatok  még  boldogabb  lesz  az. 
Ki  ekkép  fogja  majd  szólítni:  kedvesem! 

Öt  bírni,  mily  öröm,  mily  boldogság  leszen. 
Midőn  e  lyányka  a  világra  született, 
Az  isten  levevé  a  legszebb  csillagot 
Az  égről,  és  szívnek  tévé  keblébe  ezt. 

(Pest.) 


Ide,  kis  lyány  . . , 

Ide,  kis  lyány,  ide  hozzám,  egy  szóra, 
Vagy  ha  tán  jobb  nevén  veszed :  egy  csókra, 
Azt  sem  bánom,  ha  kettő  lesz  belőle, 
De  még  ez  is,  ha  ugy  tetszik,  pengőbe'. 


Jer  ide  már,  jer  ide  már,  ha  mondom. 
Ne  légy  olyan  akaratos,  galambom! 
Eszem  azt  a  képmutató  szivedet, 
Ugy  is  tudom,  hogy  a  csókot  szereted. 


Mit  beszélsz,  hogy  nem  értesz  te  hozzája  ? 
Kopasz  mentség!  megtanítlak  én  rája. 
Megtanítlak  amúgy  hirtelenében, 
Mert  nekem  ez  már  régi  mesterségem. 


Mestere  voltam  már  gyerek  koromba', 
Lesbe  álltam  amott  a  kis  ajtóba, 
Ha  jöttek  az  iskolából  a  lyányok, 
Kiugrottam,  csókkal  estem  utánok. 


Add  ide  hát  azt  a  piros  kis  szádat. 
Most  láttam  az  ólba  menni  anyádat, 
Tudod,  soká  szedi  össze  a  tojást, 
Addig  akár  agyon  csókoljuk  egymást! 

(Pest) 

A  kutyák  dala. 

Süvölt  a  zivatar 
A  felhős  ég  alatt, 
A  tél  iker  fia, 
Eső  és  hó  szakad. 

Mi  gondunk  rá?  mienk 
A  konyha  szöglete. 
Kegyelmes  jó  urunk 
Helyheztetett  ide. 

S  gondunk  ételre  sincs. 
Ha  gazdánk  jóllakék, 
Marad  még  asztalán, 
S  mienk  a  maradék. 

Az  ostor,  az  igaz, 
Hogy  pattog  némelykor, 
És  pattogása  fáj, 
No  de:  ebcsont  beforr. 

S  harag  multán  urunk 
Ismét  magához  int. 
S  mi  nyaljuk  boldogan 
Kegyelmes  lábait! 

(Pest.) 


A  farkasok  dala. 

Süvölt  a  zivatar, 
A  felhős  ég  alatt, 
A  tél  iker  fia, 
Eső  és  hó  szakad. 

Kietlen  pusztaság 
Ez,  a  melyben  lakunk; 
Nincs  egy  bokor  se,  hol 
Meghúzhatnók  magunk. 

Itt  kívül  a  hideg, 
Az  éhség  ott  belül, 
E  kettős  üldözőnk 
Kinoz  kegyetlenül; 

S  amott  a  harmadik: 
A  töltött  fegyverek. 
A  fehér  hóra  le 
Piros  vérünk  csepeg. 


Fázunk  és  éhezünk 
S  átlőve  oldalunk, 
Részünk  minden  nyomor. 
De  szabadok  vagyunk! 

(Pest.) 


Szent  sír. 

Messze,  messze,  messze, 
Honnan  a  madár  jő 
Tavasz  kezdetével, 
Messze,  messze,  messze, 
Hova  a  madár  megy 
Hűvös,  ködös  őszszel, 


Messze  tengerparton 
Áll  a  szent  sír.  a  zöld 
Tenger  sárga  partján; 
Vadbokor  fölötte, 
Rá  sötét  fátyolként 
Árnyékot  borítván. 


E  vadhokron  kívül 
Nem  gyászolja  senki 
A  dicső  halottat, 
Ki  a  zajos  élet 
Lejártával  itt  most 
Század  óta  hallgat. 


Végső  volt  honában, 
Ki  a  szabadságért 
Hősi  kardot  ránta. 
Ilogy  lett  volna  híve 
A  sors,  ha  hazája 
Sem  volt  hű  iránta  ? 


Számüzé  magát,  hogy 
Gyáva  nemzetét  ne 
Lássa;  mert  ha  látná: 
Megátkozná,  míg  a 
Messzeségből  néma 
Fájdalommal  néz  rá. 


Itten  nézte  a  hős 
A  szülőföldéről 
Ballagó  felhőket, 


Melyeken  az  estfény 
(Vagy  talán  honának 
Szégyenpírja  ?)  égett. 

Itten  űlt  a  parton, 
S  hallgatá  a  csendes 
Tenger  mormogását, 
S  gondola,  hogy  hallja 
Fölriadt  népének 
Távoli  zúgását. 

S  várta,  várta,  várta, 
Mikor  jön  már  a  hír. 
Hogy  szabad  hazája  ? 
S  addig  várt,  addig  várt. 
Míg  a  halál  jött  e 
Hír  helyett  hozzája. 

S  otthonn  már  nevét  is 
Alig  ismerik;  csak 
Egy  emlékszik  rája. 
Egyedül  csak  egy  ...  a 
Költő,  a  szabadság 
Ez  örök-lámpája. 

(Pest.) 


Csuklyában  jár  a  bai'át . , . 

Csuklyában  jár  a  barát. 
Szentnek  kell  lennie, 
ÍJenyecskéknél,  lyányoknál 
Nincs  ő  neki  helye. 

Kabátban  jár  a  deák. 
Ha  mozog  is  szive. 
Menyecskékhez,  lyányokhoz 
Korán  még  mennie. 

Mentében  jár  a  huszár,    . 
Trombita  megharsan, 
l\Icnyecskéktől,  lyányoktól 
Káplárhoz  fut  gyorsan. 

Subában  jár  a  juhász, 
Kutya  baja  néki. 
Menyecskékkel,  lyányokkal 
Szép  világát  éli! 

(Pest.) 

Arany  Jánoshoz. 

TOLDI  Írójához  elküldöm  lelkemet 
Meleg  kézfogásra,  forró  ölelésre!  .  .  . 
Olvastam,  költőtárs,  olvastam  művedet, 
S  nagy  az  én  szivemnek  ő  gyönyörűsége. 

Ha  hozzád  ér  lelkem,  s  meg  talál  égetni: 
Nem  tehetek  róla  ...  te  gyújtottad  ugy  fel! 
Hol  is  tehettél  szert  ennyi  jóra,  ennyi  [nyel  ? 
Szépre,  mely  könyvedben  csillog  pazar  fény- 
Ki  és  mi  vagy  ?  hogy  így  tűzokádó  gyanánt 
Tenger  mélységéből  egyszerre  bukkansz  ki. 
Más  csak  levelenként  kapja  a  borostyánt, 
S  neked  rögtön  egész  koszorút  kell  adni. 


De  felelt  a  fiú:  »apám,  el  kell  mennem, 
Háború  zajában  hirt-nevet  szereznem !« 
S  fölugrott  a  lóra,  kengyelben  két  lába. 
Sebes  vágtatva  ment  háború  zajába. 


Haza  jött  a  ló,  de  bezeg  üres  nyerge, 
Ott  áll  a  kapunál  kapálva,  nyerítve. 
Hová  lett  gazdája  ?  ellenség  leszúrta, 
Fejét  lenyiszálta  és  karóra  húzta.  — 


Szólt  az  édes  apa  középső  fiához, 
A  mint  ez  paripát  nyergel  és  kantároz: 
» Csapd  vissza,  fiam,  a  gyepre  paripádat. 
Ne  ülj  rá;  ne  hagyd  itt  szegény  vén  apádat !< 


Ki  volt  tanítód?  hol  jártál  iskolába? 
Hogy  lantod  ily  mesterkezekkel  pengeted. 
Az  iskolákban  nem  tanulni,  hiába, 
Ilyet ...  a  természet  tanított  tégedet. 

Dalod,  mint  a  puszták  harangja,  egyszerű. 
De  oly  tiszta  is,  mint  a  puszták  harangja, 
Melynek  csengése  a  rónákon  keresztül 
Vándorol,  s  a  világ  zaja  nem  zavarja. 

S  ez  az  igaz  költő,  ki  a  nép  ajkára 
Hullatja  keblének  mennyei  mannáját. 
A  szegény  nép!  olyan  felhős  láthatára, 
S  felhők  közt  kék  eget  csak  néhanapján  lát. 

Nagy  fáradalmait  ha  nem  enyhíti  más, 
Enyhítsük  mi  költők,  daloljunk  számára, 
Legyen  minden  dalunk  egy-egy    vigasztalás, 
Egy  édes  álom  a  kemény  nyoszolyára!  — 

Ezen  gondolatok  elmém  környékezték, 
Midőn  a  költői  szent  hegyre  jövék  fel; 
Mit  én  nem  egészen  dicstelenül  kezdek, 
Folytasd  te,  barátom,  teljes  dicsőséggel! 

(Pest.) 


De  felelt  a  fiú:  »apám,  el  kell  mennem. 
Minden  úton-módon  kincseket  szereznem!* 
S  fölugrott  a  lóra,  kengyelben  két  lába. 
Sebes  vágtatva  ment  erdők  vadonába. 


Haza  jött  a  ló,  de  bezeg  üres  nyerge, 
Ott  áll  a  kapunál  kapálva,  nyerítve. 
Hova  lett  gazdája?  rabla,  fosztogata, 
A  nemes  vármegye  végre  megsokalta. 


Egyszer  borozgatott  fényes  jó  kedvébe', 
Elfogták,  s  bevitték  tömlöcz-sötétségbe. 
Nedves  tömlöcz-falról  sok  víz  csorga  rája. 
Kivitték  száradni  az  akasztófára.  — 


Szólt  az  édes  apa  legkisebb  fiához: 
»Eredj,  fiam,  te  is,  nyergelj  és  kantározz; 
Szerezz  hírt  és  kincset,  kövesd  két  bátyádat, 
Menj  te  is,  menj,  hagyd  el  szegény  vén  apádat !« 


De  felelt  a  fiú:  »apám,  én  nem  megyek, 
Hírvágy,  kincsvágy  soha  nem  bántott  engemet. 
Gondolatom  sem  száll  falu  határán  tul; 
Ásó-kapa  választ  el  minket  egy  mástul. « 


Három    fiú. 

Szólt  az  édes  apa  legelső  fiához, 
A  mint  ez  paripát  nyergel  és  kantároz: 
»Csapd  vissza,  fiam,  a  gyepre  paripádat, 
Ne  ülj  rá;  ne  hagyd  itt  szegény  vén  apádat!* 


Állott  is  szavának,  szent  voit  fogadása. 
Nem  lett  híre,  kincse,  de  lett  boldogsága, 
S  apjával  fogadta  őt  be  egy  sírverem,- 
Rajta  zöld  pázsit  és  tarka  virág  terem. 

(Pest.) 

A   Tisza. 


Nyári  napnak  alkonyúlatánál 
Megállék  a  kanyargó  Tiszánál 
Ott,  hol  a  kis  Túr  siet  beléje, 
Mint  a  gyermek  anyja  kebelére. 


Boldog  órák  szép  emlékeképen 
Rózsafelhők  úsztak  át  az  égen. 
Legmesszebbről  rám  merengve  néztek 
Ködön  át  a  mármarosi  bérezek. 


A  folyó  oly  simán,  oly  szelíden 
Ballagott  le  parttalan  medrében, 
Nem  akarta,  hogy  a  nap  sugara 
Megbotoljék  habjai  fodrába'. 


Semmi  zaj.  Az  ünnepélyes  csendbe 
Egy  madár  csak  néha  füttyentett  be. 
Nagy  távolban  a  malom  zúgása 
Csak  olyan  volt  mint  szúnyog  dongása. 


Sima  tükrén  a  piros  sugárok 
(Mint  megannyi  tündér)  tánczot  jártak, 
Szinte  hallott  lépteik  csengése, 
Mint  parányi  sarkantyúk  pengése. 


Túlnan,  vélem  átellenben  épen, 
Pór  menyecske  jött.  Korsó  kezében. 
Korsaját  mig  tele  merítette, 
Rám  nézett  át;  aztán  ment  sietve. 


A  hol  álltam,  sárga  fövény-szőnyeg 
Volt  terítve,  s  tartott  a  mezőnek, 
Melyen  a  levágott  sarju-rendek. 
Mint  a  könyvben  a  sorok,  hevertek. 


Ottan  némán,  mozdulatlan  álltam. 
Mintha  gyökeret  vert  volna  lábam. 
Lelkem  édes,  mély  mámorba  szédült 
A  természet  örök  szépségétül. 


Túl  a  réten  néma  méltóságban 
Magas  erdő;  benne  már  homály  van, 
De  az  alkony  üszköt  vet  fejére, 
S  olyan,  mintha  égne  s  folyna  vére. 


Oh  természet,  oh  dicső  természet! 
Mely  nyelv  merne  versenyezni  véled  ? 
Mily  nagy  vagy  te !  mentül  inkább  hallgatsz, 
Annál  többet,  annál  szebbet  mondasz.  — 


Más  felől,  a  Tisza  túlsó  partján, 
Mogyoró  s  rekettye-bokrok  tarkán. 
Köztök  egy  csak  a  nyilas,  azon  át 
Látni  távol  kis  falucska  tornyát. 


Késő  éjjel  értem  a  tanyára, 
Fris  gyümölcsből  készült  vacsorára. 
Társaimmal  hosszan  beszélgettünk, 
Lobogott  a  rőzse-láng  mellettünk. 

Többek  között  szóltam  én  hozzájok: 
»Szegény  Tisza,  miért  is  bántjátok  ? 
Annyi  rosszat  kiabáltok  róla, 
S  ő  a  föld  legjámborabb  folyója. « 

Pár  nap  múlva  fél  szendergésemből 
Félrevert  harang  zúgása  vert  föl. 
»Jön  az  árviz!  jön  az  árviz!«  hangzék, 
S  tengert  láttam,  a  hogy  kitekintek. 

Mint  az  őrült,  ki  letépte  lánczát, 
Vágtatott  a  Tisza  a  rónán  át, 
Zúgva,  bőgve  törte  át  a  gátot, 
El  akarta  nyelni  a  világot! 


(Pest.) 


Magyar  vagyok. 


Magyar  vagyok.  Legszebb  ország  hazám 
Az  öt  világrész  nagy  területén. 
Egy  kis  világ  maga.  Nincs  annyi  szám, 
A  hány  a  szépség  gazdag  kebelén. 
Van  rajta  bérez,  a  mely  tekintetet  vét 
A  kaszpi  tenger  habjain  is  túl. 
És  rónasága,  mintha  a  föld  végét 
Keresné,  olyan  messze  messze  nyúl. 

Magyar  vagyok.  Természetem  komoly, 
Mint  hegedűink  első  hangjai; 
Ajkamra  fel-felröppen  a  mosoly, 
De  nevetésem  ritkán  hallani. 
Ha  az  öröm  legjobban  festi  képem; 
Magas  kedvemben  sírva  fakadok; 
De  arczom  víg  a  bánat  idejében, 
Mert  nem  akarom,  hogy  sajnáljatok. 

Magyar  vagyok.  Büszkén  tekintek  át 
A  múltnak  tengerén,  a  hol  szemem 
Egekbe  nyúló  kősziklákat  lát. 
Nagy  tetteidet,  bajnok  nemzetem. 
Európa  színpadán  mi  is  játszottunk, 
S  mienk  nem  volt  a  legkisebb  szerep; 
Ugy  rettegé  a  föld  kirántott  kardunk, 
Mint  a  villámot  éjjel  a  gyerek. 

Magyar  vagyok.  Mi  mostan  a  magyar? 
Holt  dicsőség  halvány  kísértete; 
Föl-föltünik  s  lebúvik  nagy  hamar 
—  Ha  vert  az  óra  —  odva  mélyibe* 
Hogy  hallgatunk!  a  második  szomszédig 
Alig  hogy  küldjük  életünk  neszét. 
S  saját  testvérink,  kik  reánk  készítik 
A  gyász  s  gyalázat  fekete  mezét. 

Petőfi  költeményei. 


Magyar  vagyok.  S  arczom  szégyenben  ég 
Szégyenlenem  kell,  hogy  magyar  vagyok 
Itt  mi  nálunk  nem  is  hajnallik  még. 
Holott  máshol  már  a  nap  úgy  ragyog. 
De  semmi  kincsért  s  hírért  a  világon 
El  nem  hagynám  én  szülőföldemet, 
Mert  szeretem,  hőn  szeretem,  imádom 
Gyalázatában  is  nemzetemet! 

(Pest.) 


Keserű  élet,  édes  szerelem. 

Másnak  szívem  mindig  jót  kívánt, 
S  engem  még  is  minden  ember  bánt. 
Szétszaggatják  rajtam  takarómat 
S  tüskékkel  tömik  meg  vánkosom; 
Reggelenként  aztán  kinevetnek, 
A  miért  rémekkel  álmodom. 
Cseppenj  bé  keserű  életem 
Poharába,  édes  szerelem! 

Meghasadt  lant  keblem;  húrjain 
Vad  kezekkel  nyargal  át  a  kín, 
S  olyan  a  dal,  melyet  rajta  penget, 
Mint  a  szélbe  zúgó  tűzharang. 
Néha  téved  a  harmóniátlan 
Hangzavarba  egy-két  tiszta  hang. 
Cseppenj  bé  keserű  életem 
Poharába,  édes  szerelem! 

Ez  az  egy,  mi  tépett  lelkemet 
Összeolvaszthatná  némileg ; 
Ez  az  egy  fa,  mit  kétségbesésem 
Vízözönje  még  el  nem  lepett. 
Melynek  ágán  bujdosó  reményem 
Még  lel  egy  kis  menedékhelyet. 
Cseppenj  bé  keserű  életem 
Poharába,  édes  szerelem! 

Lyánka,  tőled  egy  tekintetet, 
Milyet  a  nap  őszi  tájra  vet. 
Melynek  nincs  már  éltető  erője, 
S  mégis  olyan  kedves,  olyan  szép! 
Mert  meghozza  boldogabb  napoknak, 
A  tavasznak  emlékezetét. 
Cseppenj  bé  keserű  életem 
Poharába,  édes  szerelem! 


(Pest.) 

A  felhők. 


Ha  én  madár  volnék:  örökké 
A  felhők  közt  szállonganék. 
Ha  festő  volnék:  egyebet  sem, 
Csupán  felhőket  festenék. 

Ugy  kedvelem  én  a  felhőket! 
Megüdvözlöm  mindegyiket 
Érkeztekor,  s  elmondom  néki 
Távoztakor:  isten  veled. 

Oh  nékem  olyan  jó  barátim 

E  tarka  égi  vándorok. 

Ugy  ismernek  már,  hogy  talán  még 

Azt  is  tudják,  mit  gondolok. 


Oly  sokszor  néztem  én  őket,  ha 
Szép  halkan  szenderegtenek 
A  hajnal  és  az  alkony  keblén, 
Mint  ártatlan  kis  gyermekek. 

És  néztem  őket,  hogyha  jöttek 
Mint  haragos  vad  férfiak, 
Hogy  a  viharral,  e  zsarnokkal 
Élet-halálra  vívjanak. 

És  néztem,  hogyha  virasztott  a 
Beteg  ifjú,  a  holdvilág, 
S  ők  halvány  arczczal  ezt,  miként  hű 
Lyánytestvérek,  körűlfogák. 

Láttam  már  minden  változásban, 
Melyen  csak  általmentenek; 
S  akármikor  s  akárhogy  látom, 
Mindég  egyformán  tetszenek. 

Miért  vonzódom  úgy  hozzájok  ? 
Mert  ők  lelkemnek  rokoni, 
Mely  mindig  új  és  új  alakot  vált 
S  még  is  folyvást  az  egykori. 

Lehet  még  másban  szinte  hozzám 
A  felhőt  hasonlítani: 
Vannak  neki,  miként  szememnek, 
Könyűi  és  villámai. 

(Pest.) 


A  magyar  ifjakhoz. 

Lesz-e  gyümölcs  a  fán,  melynek  nincs  virága? 
Avvagy  virág  vagy  te,  hazám  ifjúsága  ?  . .  . 
Jaj  az  olyan  kertnek. 

Jaj  még  annak  is,  mert  megverte  az  isten, 
A  hol,  mint  ti  vagytok,  magyar  ifjak,  ilyen 
Virágok  teremnek ! 

Felhő  alakjába  lelkem  átöltözik, 

Ugy  száll  a  hon  fölött  nyugattól  keletig 

Sötéten,  csendesen ; 

Ha  volna  mennyköve,  mint  van  a  felhőnek, 

Gsapásitól,  ifjak,  sokan  hevernétek 

A  port,  élettelen. 

Mert  ti  az  életet  meg  nem  érdemiitek, 
Egész  nagy  csillagok  voltak  őseitek. 
És  ti  csak  parányok! 
Ne  adja  a  balsors,  hogy  e  szegény  haza 
Bajában  reátok  szoruljon  valaha  . . . 
Ti  meg  nem  ónátok. 

Szivetek  mindig  nyilt  ajtajú  palota: 
Tódulnak,  tódulnak  seregestül  oda 
Víg,  zajos  vendégek; 
Garázda  népséggel  telik  meg  a  terem, 
S  ezek  között  helye  nincs  az  örömtelen 
Honíiérzemény  nek . 

Sziveteknek  alig  marad  egy  szöglete, 

A  hol  titkon  magát  pók  gyanánt  szövi  be 

A  hazaszeretet, 

S  ez  is  csak  addig  van,  míg  jön  az  önérdek 

És  azt  javasolja,  hogy  lesöpörjétek, 

Mint  hitvány  szemetet. 


Oh  mily  gyöngék  vagytok!  kiknél  a  hazának 
Fénye  nem  ér  annyit,  mint  a  hiúságnak 
Mulandó  csilláma. 

Oh  mily  gyöngék  vagytok!  nap  süthetne  rátok 
S  e  helyett  kis  lámpa,  melyet  körülálltok. 
Nyomorú  kis  lámpa. 

Szent  hazaszeretet,  mibe  mártsam  tollam  ? 
Hogy  dicső  képedet  híven  lerajzoljam, 
Oly  híven,  oly  szépen. 

Hogy  megbűvöld,  ki  rád  szemét  fogja  vetni. 
Hogy  örök  tanyára  tégy  szert  valamennyi 
Magyar  kebelében. 

Ti  bálványimádók,  hiúság  rabjai! 

Jertek,  gyilkot  fogok  szivembe  mártani, 

Hadd  feccsenjen  vére 

Szét  fejeitekre  .  . .  tán  sikere  leszen. 

Tán  megtértek  tőle  .  . .  jertek  hozzám  ezen 

Uj  keresztelésre. 

(Pest.) 


A  szél. 

Ma  lágyan  suttogó,  szelíd  szellő  vagyok, 
Zöldelő  mezőkön  föl  s  alá  sétálok, 
Csókot  lehelek  a  bimbók  ajakára, 
Édes  meleg  csókom  hű  szerelmi  zálog. 
»Nyíljatok,  nyíljatok,  tavasz  szép  leányi«. 
Ezt  súgom  fülökbe  »nyí]jatok,  nyíljatok!* 
És  ők  szemérmesen  levetik  leplöket, 
S  én  szép  keblökön  a  kéjtől  elájulok. 

Holnap  süvöltő  hang,  vad  fuvalom  leszek, 
Reszket  előttem  a  bokor,  mert  fél  tőlem, 
Látja,  hogy  kezemben  kés  van,  köszörűit  kés, 
S  tudja,  hogy  lombjait  azzal  lemetélem. 
A  virágoknak  ezt  sziszegem  fülébe: 
*Balga,  könnyenhivő  lyányok,  hervadjatok!* 
Ök  hervadtán  hullnak  az  ősz  kebelére, 
S  én  rajtok  hidegen,  gúnyosan  kaczagok. 

Ma  lágy  szellő  vagyok,  csendes  folyó  gyanánt 
Úszom  át  a  léget  néma  nyugalomban, 
Létezésemet  csak  a  kis  méhe  tudja. 
Mely  haza  felé  tart  a  rétről  fáradtan; 
Ha  fáradtan  száll  a  kis  méh  a  tehertől. 
Melyet  oldalán  visz,  melyből  mézet  készít, 
Tenyeremre  veszem  a  kicsiny  bogarat, 
Úgy  segítem  elő  lankadt  röpülésit. 

Holnap  vihar  leszek,  zúgó  bÓgő  vihar, 
Szilaj  paripámon  a  tengert  bejárom, 
S  mint  a  tanító  a  csintalan  gyermeknek, 
Sötétzöld  üstökét  haragosan  rázom. 
Bejárom  a  tengert,  s  ha  hajót  találok: 
Szárnyát,  a  lobogó  vitorlát  kitépem, 
S  árboczávai  írom  a  habokba  sorsát, 
Hogy  nem  fog  pihenni  többé  kikötőben! 

(Pest.) 


Jőj,  drága  vendég,  s  hozz  virágokat, 
—  A  föld  most  olyan  rideg  puszta   rom 
Ha  már  virágtalan  volt   életem, 
Legyen  virágos  legalább  sírom! 

(Pest.) 


Újonnan  visszajött  a  régi  baj  . . . 

Újonnan  visszajött  a  régi  baj, 
A  mely  a  más  világnak  követe, 
S  hozzám  így  szól:  szedd  Össze  magadal. 
El  fogsz  utazni  a  föld  mélyibe.  — 
Eró'm  fut,  mint  a  gyáva  hadsreg, 
Itt  hagy  magamra,  gyöngén,  egyedül. 
És  vérem,  a  vég-búcsuzásra  tán. 
Elhagyván  arczomat,  szivembe  gyűl. 

Mit  tétovázol  úgy,  halál,  miért 

Meg  nem  halok,  vagy  mért  vagyok  beteg? 

Félsz  hozzám  nyúlni,  te  hatalmas  úr  ? 

Vagy  csak  ijesztesz  ?  . .  .  meg  nem  ijedek. 

Ki  az  élettel,  mint  én  szembeszállt, 

Az  bátorán  néz  a  halál  szemébe! 

Az  élet  rövid  béke  s  hosszú  harcz. 

És  a  halál  rövid  harcz,  hosszú  béke. 

De  még  kár  lenne  érettem  talán. 

Oh  keblemben  még  annyi  dal  szunyád. 

Egész  egy  erdő  magva,  mely  ha  felnő, 

Sok  fáradt  utasnak  hűs  árnyat  ad. 

S  eddig  csak  írtam,  hol  van  még  a  tett? 

Piros  betűk  az  ünnep  napjai, 

S  így  életemnek  nincs  még  ünnepe, 

Hogy  az  legyen,  vérem  kell  ontani! 

Megérem-s  ezt  én  ?  vagy  mielőtt 
Rivalgó  zaj  közt  harczi  paripára 
Pattanhatnék  föl:  tán  szép  csendesen 
Rá  fektetnek  majd  szent  Mihály  lovára? 
Ha  meg  kell  halnom,  hogyha  most  halok  meg, 
Jőj  el  sietve,  kedves  kikelet, 
Jőj  el  hamar,  hogy  láss  még  egyszer  engem, 
Hogy  lássalak  még  egyszer  tégedet. 

Kettőztesd  meg  lépésid,  szép  tavasz, 
A  déli  tájról  gyorsan  jőj  elő: 
Ha  már  az  élet  oly  borús  vaia, 
Legyea  halálom  napján  jó  idő. 


Első  esküm. 

Fiú  valék  még,  iskolás  fiú, 

Tizenöt  éves;  és  az  iskolázás 

Rám  nézve  nyűg  volt,  nagy,  nehéz  nyűg,  a  mely 

Rajtam  napestig  szomorún  csörömpölt, 

S  még  álmaimból  is  föl-fölriasztott. 

Lerázni  vágytam  e  nyűgöt  magamról, 

Lerázni  vágytam  minden  áron  azt. 

Már  akkor,  akkor  ugy  szerettelek. 

Olyan  világ-fölgyujtó  szenvedélylyel. 

Mint  most  szeretlek,  drága  szent  szabadság!  - 

Gondolkodám  a  mód  felől:  miként 

Szakíthatnám  le  rólam  a  bihncset  ?  . . . 

Színészek  jöttek,  s  elhatározám 

Közéjök  állni  és  elmenni  vélök. 

El,  habár  a  földhöz-ragadt  nyomor 

Mind  két  kezével  átölelne  is. 

Habár  apámnak  átka  és  anyámnak 

Könyűi  lesznek  útitársaim. 

Csak  hogy  szabad,  hogy  független  legyek. 

S  elmentem  volna,  ámde  megtudá 

E  lázadó  szándékomat  tanítóm, 

S  az  indulásnak  napján  elfogott, 

És  rám  csuka  szobámnak  ajtaját 

S  rab  voltam,  míg  a  színészlarsaság 

Határunkon  túl  messze,  messze  járt. 

Sírás,  könyörgés,  lárma,  mind  hiába!... 

Nem  az  fájt  már,  hogy  nem  leszek  színész. 

De  hogy  maradni  kényszerítenek, 

A  kényszerítés  égett  lelkemen, 

Mint  a  görögtűz,  olthatatlanul. 

Itt  tettem  első  esküvésemet, 

Nagy  és  szent  esküt  mondék  börtönömben 

Hogy  életemnek  egy  főczélja  lesz, 

S  ez:  a  zsarnokság  ellen  küzdeni. 

S  ez  eskü  most  is  olyan  szent  előttem, 

A  milyen  volt  az  első  pillanatban, 

S  verjen  meg  engem  a  hatalmas  isten, 

Verjen  meg  még  a  más  világon  is. 

Ha  valaha  ez  esküt  elfelejtem! 

(Pest.) 

ecskemét  városa 
Siralomházában 
Két  ifjú  legény  űl 
Nagy  szomorúságban. 

Hadd  üldögéljenek! 
Ugy  sem  ülnek  hónap, 
Hónap  ilyen  tájon 
Levegőben  lógnak. 


Előttük  étel,  bor, 
De  nem  kell  nekiek, 
Hisz  ők  éhen-szomjan 
Már  ugy  sem  halnak  meg. 

Elöltök  van  a  tál, 
Előttök  az  üveg  .  .  . 
Az  étel  meghűlt,  s  a 
Bor  megmelegedett. 


Csak  ugy  üldögélnek 
Hallgatag  kedvökben; 
Nagyot  sóhajtanak 
Egyszer  mind  a  ketten. 


Szeretőmhöz  küldöm 
Haldokló  lelkemet, 
Az  egyetlen  egyhez. 
Ki  engemet  szeret. 


Alig  vettem  észre, 
Hogy  meghalt  az  anyám. 
Szegény  jó  leányzó 
Ugy  gondot  viselt  rám. 


»Ki  után  sóhajtasz 
Édes  jó  pajtásom  ? 
—  » Szeretőmhöz  röpült 
Az  én  sóhajtásom. 


Széles  e  világon 
Senki   meg  se  látott, 
De  kipótolta  ő 
Az  egész  világot. 


Áldom  a  jó  lelkét, 
Áldja  meg  az  isten, 
Soha  életében 
Egy  könnyet  se  ejtsen! 

Hát  te,  czimborám,  te 
Kiért  sóhajtottál  ?« 
—   »Az  én  sóhajom  is 
Ott  jár  galambomnál. 

Galamb?  . . .  Majd  mit  mon- 
Kigyó,  mérges  kigyó.     [dok! 
Ö  volt  engemet  a 
Rósz  útra  csábitó. 

Miatta  elhagytam 
Jó  öreg  anyámat, 
Aztán  cserbe  hagyott, 
Szépen  odább  állott. 

Átkozom  —  rósz  lelkét 
Verje  meg  az  isten, 
Holtig  sírjon-ríjon, 
Mást  ne  is  tehessen. 

Váljék  pokolkővé 
Mindenik  könnycseppje, 
S  szivét  elevenen 
Hamuvá  égesse !« 

(Pest.) 


Kit  feledni  vágytam  .  .  . 

Kit  feledni  vágytam 
S  már-már  elfeledtem. 
Oh  leány,  mért  tűnsz  föl 
Újra  képzetemben  ? 
Miért  tűnsz  föl  újra 
Piros  orczáiddal, 
Fekete  szemeddel, 
Fekete  hajaddal  ? 
Miért  jut  eszembe 
Dús  lelked  kincstára, 
Mely  hét  színbe  játszik 
Szivárvány  módjára, 
Melynek  ellenállni 
Hasztalan  törekvés, 
Mert  bűvös  háló  az, 
Honnan  nincs  menekvés. 
Miért  jut  eszembe 
A  boldogság  képe, 
Mely,  míg  nálad  voltam, 
Szállt  szivem  fölébe, 
Mint  vándor  madár,  hogy 
Ottan  megpihenjen, 
S  megpihenvén,  róla 


Ismét  elröppenjen. 
Szép,  de  nem  jó  csillag 
Vitt  engem  te  hozzád! 
E  csillag  vezérli 
A  hajósok  sorsát, 
Kik  egy  ismeretlen 
Hang  után  eveznek, 
A  mely  vonja  őket. 
Míg  örvénybe  vesznek. 
Mit  használt,  mit  használt, 
Tégedet  találnom. 
Ha  megint  eltűnél. 
Mint  az  éji  álom, 
S  most  reményem  is,  e 
Vakmerő  kalandor. 
Addig  megy  csak,  hogy  tán 
Még  meglátlak  egykor. 
De  hogy  összeforraszt 
Véled  ölelésem. 
Oh  ezt  nem  igéri 
Még  a  reménység  sem.  — 
Űzött  a  lemondás 
A  bú  vadonába, 
S  hogy  ennek  határát 
Keresem  hiába, 
Könnyelműség  szárnyát 
Vállaimra  vettem, 
És  a  csapodárság 
Pillangója  lettem. 
Átröpűltem  már  nagy 
Hosszú  messzeséget, 
A  midőn  egyszerre 
Utolért  emléked, 
S  szárnyamat  kitépte, 
S  átadott  újonnan 
Régi  bánatomnak, 
Mely  gyötör  most  jobban 
Mint  a  börtön-őr  a 
Foglyot,  a  ki  tőle 
Elszökött  és  a  ki 
Újra  megkerűle. 
Csörög  lelkemen  a 
Fájdalom  bilincse; 
Lesz-e  kéz,  a  mely  ezt 
Róla  lefeszítse  ? 
Nyújtsd  kezed,  leányka. 
Mondd  ki,  hogy  szerettél. 
És  hogy  ott  vagy  még  a 
Régi  érzelemnél, 
Mondd  ki,  hadd  hulljon  le 
Fájdalmam  bihncse, 
A  szép  szabadságot 
Lelkem  hadd  köszöntse! 
És  ha  szeretél  s  ha 


Még  szeretsz:  mi  gátol, 
Elszakadnod  értem 
Az  egész  világtól? 
En  leszek  világod, 
És  te  istenem  lészsz  . . . 
Oh  jer  karjaimba  .  .  . 
Vagy  még  többet  remélsz  ?.. 
Vagy  ha  szembeszállni 
Nincs  erőd  a  vészszel. 
Melyet  egyesülő 
Szerelmünk  idéz  fel. 
Mondd,  hogy  a  boldogság 
Senki  mástól  nem  kell, 
S  bárha  tőlem  örök 
Elválás  rekeszt  el, 
Hidd,  hogy  leikeink  e 
Kínos  állapotját 
Még  a  boldogok  is 
Irigyelni  fogják! 

(Pest.) 


Hozzám  jösz-e  ? 

Csillagnak  születél 
Magasban,  fényesen. 
Belőled  itt  alant 
Kis  mécsvilág  leszen. 
Mely  csak  szűk  házamat 
Világosítja  meg; 
Leány,  hozzám  jösz-e  ? 

—  »Ifjú,  hozzád  megyek !« 

Hallod,  miket  beszél 
Felőlem  a  világ  ? 
Hallod,  mikép  reám 
Kigyót-békát  kiált? 
Ha  igaz  a  hir:  én 
Nagyon  rósz  lehetek; 
Leány,  hozzám  jösz-e  ? 

—  »Ifjú,  hozzád  megyek !« 

Apád  egyetlen  egy 
Örömsugára  vagy, 
Eljöttöd  kebliben 
Rideg,  vad  éjét  hagy, 
S  haragja,  búja,  mint 
Két  rém,  velünk  lebeg; 
Leány,  hozzám  jösz-e  ? 

—  »Ifjú,  hozzád  megyek !< 

(Pest.) 

ehéz  nekem  már  a  bocskor, 
Könnyű  nekem  már  az  ostor, 
Csizmát  húzok  a  lábomra, 
Kardot  fogok  a  markomba. 
Muzsika  szól,  verbuválnak, 
Fölcsapok  én  katonának,  hahaha  !c 


Ezt  az  egyet  bölcsen  teszed; 
Látom,  már  megjő  az  eszed. 
Arany  élet,  bizony  isten! 
Megpróbáltam,  párja  sincsen. 
Muzsika  szól,  verbuválnak, 
Csapj  föl,  öcsém,  katonának,  hahaha! 

Katonának  kutya-baja, 
Van  mit  enni  és  innia, 
Hogy  ne  volna?  öt  napra  jár 


Tizenhat  garas  két  krajczár. 

Muzsika  szól,  verbuválnak. 

Csapj  föl,  öcsém,  katonának,  hahaha! 

Csak  minden  harmadnap  strázsálsz, 
Akkor  is  csak  nyolcz  órát  állsz. 
Ha  hideg  van  is,  meg  nem  fagysz, 
Ott  a  körmöd,  bele  fujhatsz. 
Muzsika  szól,  verbuválnak, 
Csapj  föl,  öcsém,  katonának,  hahaha! 

Tisztogatás  sem  igen  kell, 

Minek  is  bajlódnál  ezzel? 

Ne  félj;  ha  poros  nadrágod, 

Kiporozza  a  káplárod. 

Muzsika  szól,  verbuválnak, 

Csapj  föl,  öcsém,  katonának,  hahaha! 

És  az  embert  hogy  szeretik! 

Visszaviszik,  ha  elszökik. 

És  az  alatt,  míg  vesszőzik, 

Sétál  vagy  fut,  a  hogy  tetszik. 

Muzsika  szól,  verbuválnak, 

Csapj  föl,  öcsém,  katonának,  hahaha! 

Ha  pedig  az  idő  lejárt. 

Obsitot  kapsz,  de  mekkorát 

S  tudod,  mért  kapsz  ilyen  nagyot? 

Hogy  legyen  itthonn  paplanod. 

Muzsika  szól,   verbuválnak, 

Csapj  föl,  öcsém,  katonának,  hahaha! 

(Pest.) 


A  szerelem. 


Csak  egy  nap  süt  melegen, 
S  ez  a  nap  nem  fönn  az  égen, 
Hanem  lenn  a  szív  mélyében 
Van,  s  e  nap  a  szerelem. 

Higyetek  nekem  ti,  a  kik 

Fáradoztok  kincsekér': 

A  föld  minden  gyémántjánál 

Egy  pár  szép  szem  többet  ér; 

S  higyetek  ti,  kiknek  lelke 

Hír-  dicsőségért  a  vér 

Vagy  virasztás  ösvényén  megy: 

Egész  babérerdőnél  egy 

Rózsabimbó  többet  ér. 

A  fukar  hadd  számítgassa 

A  gyűlő  aranyokat, 

Mást  számítok  én .  . .  a  kedves 

Hölgyektől  nyert  csókokat. 

S  nékem  a  sors  csak  virággal 

Ékesítse  kalapom, 

Nem  kérek  babért  ujabban, 

Sőt  a  mit  már  eddig  kaptam. 

Ha  kell,  azt  is  vissza'dom. 

(Székes-Fejérvái-.) 


Üljetek  föl  képzetemnek 
Csónakára  s  úszszatok, 
Úszszatok  szivem  taván  át, 
Szép  leányok  s  asszonyok. 
Mindnyájan,  kiket  szerettem, 
A  mióta  szeretek. 
Üljetek  föl  képzetemnek 
Csónakára;  jertek,  jertek. 
Hadd  mulassak  veletek. 

És  előjött  valamennyi, 

S  istenemre,  szép  sereg! 

És  közöttök  olyan  is  van, 

Kit  már  alig  ismerek. 

Pedig  őket  mind  egyenlőn, 

Mind  egy  hévvel  szeretem, 

De  hiába,  a  szerelmet. 

Még  mint  kicsi  gyönge  gyermek 

Régen,  régen  kezdtem  én. 

S  ez  mutatja  bölcseségem! 
Már  mint  gyermek  bölcs  valék, 
Tudtam  akkor  már,  a  mit  más 
Vén  korában  sem  tud  még, 
Tudtam  azt,  hogy  a  világra 


Az  erdőnek  madara  van . . . 

Az  erdőnek  madara  van, 
És  a  kertnek  virága  van, 
És  az  égnek  csillaga  van, 
S  a  legénynek  kedvese  van. 

Virítsz  virág,  dalolsz,  madár, 
És  te  ragyogsz,  csillagsugár, 
S  a  lyány  virít,  dalol,  ragyog 
Erdő,  kert,  ég,  legény  boldog. 

Hejh  elhervad  a  virágszál, 
Csillag  lehull,  madár  elszáll, 
De  a  leány,  az  megmarad, 
A  legény  a  legboldogabb. 

(Pest.) 


Mi  volt  nekem  a  szerelem? 

Mi  volt  nekem 

A  szerelem  ? 

Számos  ízben  könny  patakja, 

Gyönge  sajka  úszott  rajta, 

Benne  lelkem  volt  a  sajkás, 
Hajtó  szellőm  a  sóhajtás. 

Mi  volt  nekem 
A  szerelem  ? 
Aggodalmak  erdősége, 
Hangzott  sűrű  közepébe' 
Farkasoknak  ordítása, 
Denevérek  vijjogása. 

Mi  volt  nekem 

A  szerelem  ? 

Oktalan  kis  balga  gyermek, 

A  ki  pillangókat  kerget, 

Kergeti  lélek-szakadva, 

Mig  bebotlik  egy  árokba. 

Mi  volt  nekem 

A  szerelem  ? 

Holt  remények  szemfedője, 

Sötét  búbánatból  szőve, 

Vagy  piros  szekér,  a  melyen 

Vesztőhelyre  vittek  engem. 

Mi  most  nekem 

A  szerelem  ? 

Rózsafán  kis  madárfészek, 

Melyben  vígan  fütyörészek, 

S  ha  földúlja  a  fergeteg, 

Odább  szállok,  mást  épitek. 

(Pest.) 


Édes  öröm  ittalak  már . . . 

Édes  öröm  ittalak  már. 
És  hova  lett  az  a  pohár, 
A  melyből  ittalak  téged  ? 
Összetörött,  cseréppé  lett. 

Keserű  bú,  ittalak  már. 
És  hova  lett  az  a  pohár, 
A  melyből  ittalak  téged  ? 
Összetörött,  cseréppé  lett. 

Fényes  nap  a  szív  öröme, 
Sötét  felhő  takarja  be. 
Sötét  felhő  a  szív  búja. 
Szellő  jön  és  odább  fújja. 

Olyan  vagyok,  mint  az  árnyék, 
Mintha  temetőbe  járnék. 


Elmúlt  idő,  elmúlt  idő, 

Te  vagy,  te  vagy  a  temető. 

A  temető  éjjelében 
Bolygótűz  az  én  vezérem. 
Múlt  napjaim  sírja  felett 
Bolygótűz  az  emlékezet. 

Mozdulni  kezd  a  levegő, 
Halk,  de  hűvös  fuvalom  jő, 
És  tőlem  suttogva  kérdi: 
Nem  legjobb-e  soh'sem  élni  ? 

(Pest.) 


A  nép  nevében. 

Még  kér  a  nép,  most  adjatok  neki! 
Vagy  nem  tudjátok,  mily  szörnyű  a  nép. 
Ha  fölkel  és  nem  kér,  de  vesz,  ragad? 
Nem  hallottátok  Dózsa  György  hirét? 
Izzó  vas  trónon  őt  elégetétek, 
De  szellemét  a  tűz  nem  égeté  meg, 
Mert  az  maga  tűz;  ugy  vigyázzatok: 
Ismét  pusztíthat  e  láng  rajtatok! 

S  a  nép  hajdan  csak  eledelt  kívánt. 
Mivelhogy  akkor  még  állat  vala; 
De  az  állatból  végre  ember  lett, 
S  emberhez  illik,  hogy  legyen  joga. 
Jogot  tehát,  emberjogot  a  népnek! 
Mert  jogtalanság  a  legrútabb  bélyeg 
Isten  teremtményén,  s  ki  rá  süti: 
Isten  kezét  el  nem  kerülheti. 

S  miért  vagytok  ti  kiváltságosok  ? 

Miért  a  jog  csupán  ti  nálatok? 

Apáitok  megszerzek  a  hazát. 

De  rája  a  nép-izzadás  csorog. 

Mit  ér,  csak  ekkép  szólni:  itt  a  bánya! 

Kéz  is  kell  még,  mely  a  földet  kihányja, 

A  míg  föltűnik  az  arany  ere  . . . 

S  e  kéznek  nincsen  semmi  érdeme  ? 

S  ti,  kik  valljátok  olyan  gőgösen: 
Mienk  a  haza  és  mienk  a  jog! 
Hazátokkal  mit  tennétek  vajon. 
Ha  az  ellenség  ütne  rajtatok  ?  . , . 
De  ezt  kérdeznem!  engedelmet  kérek, 
Majd  elfeledtem  győri  vitézségtek. 
Mikor  emeltek  már  emlékszobort 
A  sok  hős  lábnak,  mely  ott  úgy  futott  ? 

Jogot  a  népnek,  az  emberiség 
Nagy  szent  nevében,  adjatok  jogot, 
S  a  hon  nevében,  egyszersmind,  a  mely 
Eldől,  ha  nem  nyer  új  védoszlopot. 
Az  alkotmány  rózsája  a  tiétek, 
Töviseit  a  nép  közé  vetetek; 
Ide  a  rózsa  néhány  levelét 
S  vegyétek  vissza  a  tövis  felét! 

Még  kér  a  nép,  most  adjatok  neki; 
Vagy  nem  tudjátok:  mily  szörnyű  a  nép, 
Ha  fölkel  és  nem  kér,  de  vesz,  ragad  ? 
Nem  hallottátok  Dózsa  György  hirét? 
Izzó  vas  trónon  őt  elégetétek, 
De  szellemét  a  tűz  nem  égeté  meg. 
Mert  az  maga  tűz . . .  ugy  vigyázzatok : 
Ismét  pusztíthat  e  láng  rajtatok! 

(Pest.) 


De  miért  is  gondolok  rá?.., 

De  mért  is  gondolok  rá  ? 
Mért  gyötrődöm  ?  . . .  hiszen 
Még  csak  hirét  sem  hallom, 
Még  csak  nem  is  izén. 

Hát  ily  hamar  felejt,  ily 
Hamar  felejthetett? 
Az  még  valószínűbb,  hogy 
Soha  sem  szeretett. 

Azt  tartják:  nem  a  nyelv,  de 
A  szem  mond  igazat. 
Én  hittem  ezt,  s  hitemnek 
Gyümölcse  kárhozat. 

Hittem  szemének,  a  mely 
Azt  monda,  hogy  szeret . . . 
Szegyeid  magad,  szegyeid,  te 
Könnyenhivő  gyerek! 

Most  már  egyéb  nincs  hátra, 
Mint  őt  felejteni. 
Ki  innen,  ki  szivemből, 
Emlékem  kincsei! 

Hajós  vagyok,  ki  vészkor 
Muident  tengerbe  vét, 
Hogy  az  üres   hajóban 
Megmentse  életét. 

(PdSt.) 


Háború  volt . . . 

Háború  volt  mindig  éltem 
Legszebb  gondola tj a, 
Háború,  hol  vérét  a  szív 
Szabadságért  ontja! 

Egy  szentség  van  a  világon, 
Melyért  fegyverünkkel 
Sírunkat  megásni  méltó. 
Melyért  vérzenünk  kell; 

Ez  a  szentség  a  szabadság! 
Örültek  valának 
Mindazok,  kik  más  egyébért 
Éltet  áldozának. 

Békét,  békét  a  világnak. 
De  ne  zsarnok  kénytől, 
Békét  csupán  a  szabadság 
Fölszentelt  kezéből. 

Majd  ha  így  lesz  a  világon 
Altalános  béke, 
Vessük  akkor  fegyverünket 
Tenger  fenekére. 

De  míg  így  nincs:  addig  fegyvert, 
Fegyvert  mind  halálig! 
Tartson  bár  a  háború  az 
ítélet  napjáig! 

(Pest.) 


Világosságot  f 

Sötét  a  bánya. 

De  égnek  benne  mécsek. 

Sötét  az  éj, 

De  égnek  benne  csillagok. 

Sötét  az  ember  kebele, 

S  nincs  benne  mécs,  nincs  benne  csillag, 

Csak  egy  kis  hamvadó  sugár  sincs. 

Nyomorú  ész, 

Ki  fénynek  hirdeted  magad, 

Vezess,  ha  fény  vagy, 

Vezess  csak  egy  lépésnyire! 

Nem  kérlek  én,  hogy  átvilágíts 

A  más  világnak  fátyolán, 

A  szemfedőn. 

Nem  kérdem  én,  hogy  mi  leszek  ? 

Csak  azt  mondd  meg,  hogy  mi  vagyok 

S  miért  vagyok  ?  .  .  , 

Magáért  születik  az  ember, 

Mert  már  magában  egy  világ  ? 

Vagy  ő  csak  egy  gyűrűje 

Az  óriási  láncznak, 

Melynek  neve  emberiség  ? 

Éljünk-e  önnön  öröminknek, 

Vagy  sírjunk  a  síró  világgal  ?  — 

Hány  volt,  ki  más  szivéből 

Kiszíta  a  vért 

Saját  javára, 

És  nem  lett  büntetése! 

S  hány  volt,  ki  más  javáért 

A  vért  kiontá 

Saját  szivéből, 

S  nem  lett  jutalma! 

De  mindegy;  a  ki  áldozatnak 

Od'adja  életét, 

Ezt  nem  dijért  teszi, 

De  hogy  használjon  társinak. 

S  használ-e  vagy  sem  ? 

A  kérdések  kérdése  ez, 

És  nem  a  »lenni  vagy  nem  lenni  ?« 

Használ-e  a  világnak,  a  ki  érte 

Föláldozá  magát? 

Eljő-e  a  kor, 

Melyet  gátolnak  a  roszak 

S  a  melyre  a  jók  törekednek, 

Az  átalános  boldogság  kora  ? 

S  tulaj  donképen 

Mi  a  boldogság  ? 

Hisz  minden  ember  ezt  másban  leli, 

Vagy  senki  sem  találta  még  meg  ? 

Talán  a  mit 

Mi  boldogságnak  nevezünk, 

A  miljom  érdek, 

Ez  mind  egyes  sugara  csak 

Egy  új  napnak,  mely  még  a  láthatáron 

Túl  van,  de  egykor  feljövend. 

Bár  volna  így! 

Bár  volna  czélja  a  világnak, 

Bár  emelkednék  a  világ 

Folyvást,  folyvást  e  czél  felé, 

A  míg  előbb-utóbb  elérné! 

De  hátha  ugy  vagyunk, 

Mint  a  fa,  mely  virágzik 

És  elvirit. 

Mint  a  hullám,  a  mely  dagad, 

Aztán  lesimúl. 

Mint  a  kő,  melyet  fölhajítnak, 

Aztán  lehull. 

Mint  a  vándor,  ki  hegyre  mászik, 

S  ha  a  tetőt  elérte, 

Ismét  leballag, 


S  ez  így  tart  mindörökké: 

Föl  és  alá,  föl  és  alá  .  .  . 

Irtóztató,  irtóztató  ! 

Kit  még  meg  nem  szállott  e  gondolat, 

Nem  fázott  az  soha. 

Nem  tudja  még:  mi  a  hideg? 

E  gondolathoz  képest 

Meleg  napsugár  a  kigyó. 

Mely  keblünkön  jégcsap  gyanánt 

Vérfagylalón  végigcsuszik. 

Aztán  nyakunkra  tekerőzik, 

S  torkunkba  fojtja  a  lélekzetet 

(Pest.) 


Szőke  asszony,  szőke  asszony 

Szőke  asszony,  szőke  asszony, 
Fejér  hattyú,  fejér  hattyú! 
Sorsod  olyan  fekete, 
Mint  a  holló,  mint  a  holló. 

Mért  adá  neked  az  isten 

E  szépséget  ?  vagyis  inkább 

Ezt  a  férjet  mért  adá, 

Ki  nem  tudja,  hogy  mi  a  szép  ? 

Kebeledbe  mért  tévé  az 
Isten  ezt  a  gazdag  szívet? 
Ezt  a  tündér  zongorát, 
Mit  nem  tud  pengetni  férjed. 

Oh  ha  én  bírnám  e  hangszert! . . . 
Pillanatra  érintem  csak. 
És  dalától  reszkedett 
Örömében  a  teremtés. 

Vége,  vége  már  e  dalnak, 
Elváltunk,  és  nem  tudom,  hogy 
Nézek-e  még  valaha 
Szép  szemed  kék  csillagára? 

Be-benéztem  elmerengve 
Gyönyörű  kék  szemeidbe, 
Mint  a  tenger  mélyibe 
Néz  a  sajkás  holdas  éjben. 

De  fölöttünk  sötét  felhő 
Támadott,  mely  elborítá 
A  holdfényes  éjszakát  .  ; , 
Férjed  jött  sötét  orczávaL 

Szörnyű  ember!  van  hatalma, 
Tőled  mindent  megtagadni, 
És  a  mellett  van  joga, 
Tőled  mindent  követelni. 

Meggyülöltem  őt,  meg;  mert  él 
Hatalmával  és  jogával: 
Tőled  mindent  követel 
És  nem  enged  semmit,  semmit. 

Volnál  képes  őt  szeretni  ? 
És  lehetnél  véle  boldog  ? 
Soha,  soha  sem  hiszem, 
Noha  mindig  oly  vidám  vagy. 

Mért  mosolygál  én  előttem  ? 
Engem  el  nem  ámítottál; 
Jól  tudom,  hogy  a  mosoly 
Gyakran  könnyek  álorczája. 

Jól  tudom,  hogy  éjjelenként, 
Hogyha  férjed  mélyen  alszik, 
Te  virasztasz,  mert  szobád 
És  a  város  bármi   csendes: 

De  szived  rémek  tanyája. 
Melyek  csengő  poharakba 
Töltik  és  iszszák  megölt 
Örömidnek  omló  vérét. 

Mit  tevő  légy  ?  mit  tevő  légy  ? 
Legalább  átkozd  meg  őket, 
Átkozd  meg,  kik  tégedet 
Ily  nyomorúságba  löktek; 

Mondj  megsemmisítő  átkot 
Hajlékukra,  ha  még  élnek. 
És  ha  már  meghaltanak, 
Mondj  átkot  koporsójukra!  .  .  . 

Szegény  asszony,  hogy  tennéd  ezt? 
Nem  szabad  megátkoznod,  sőt 
Tisztelned  s  szeretned  kell, 
Mert  hiszen  ezek  szülőid.  — 

Szőke  asszony,  szőke  asszony, 
Fejér  hattyú,  fejér  hattyú! 
Sorsod  olyan  fekete. 
Mint  a  holló,  mint  a  holló. 

(Pest.) 


Fölszedtem  sátorfám  ... 

Fölszedtem  sátorfám  és  világnak  mentem.  — 
Homályos  sejtések  munkálódtak  bennem, 
Hogy,  ha  elindulok,  találok  valamit, 
Találok,  hanem  a  sejtés  nem  mondta:   mit? 
Még  azt  se  mondta, hogy  mely  táj  felé  menjek? 
Csak  azt  mondta:  menjek,  menjek,  nepihenjek. 
Én  e  benső  szónak  engedelmeskedtem, 
S  az  apai  ház  ugy  elmaradt  mögöttem, 
Mint  az  álom  a  fölébredt  ember  mögött, 
Apámhoz,  anyámhoz  még  csak  hírem  se  jött. 
Apám  s  anyám  pedig  búbánatba  esek, 
De  a  jó  szomszédok  őket  fölkeresek, 
S  vigasztalásukra  voltak  ilyenformán: 
»Soh'se  búsuljanak  Sándor  íiok  sorsán! 
Ilyen  istentől  elrugaszkodott  gyerek 
Az  aggódást  ingyen  sem  érdemeli  meg. 
Viszi,  mig  viheti,  végre  pedétiglen 
Fölakasztják,  a  mit  adjon  is  az  isten, 
Mert  nem  vagyok  mai  legény  a  világban, 
De  kicsiny  mását  sem  láttam  gonoszságban.* 
Öreg  szülőimet  ekkép  vigasztalák, 
Szegény  jó  anyámmal  fölfordult  a  világ, 
Rá  borúit  fejjel  az  ágy  szélére,  s  ottan 
Elveszett  fiáért  sírt  szíveszakadtan. 
Édes  apám  csak  egy-két  könnyet  hullatott, 
De  azután  annál  többet  káromkodott, 
Kiczifrázta,  mint  a  szűcs  a  remek-bundát, 
S  kegyetlen  haraggal  ime  szókat  monda: 
>Hogy  tiszta  nevemnek  ilyen  foltja  vagyon! 
Ha  föl  nem  akasztják,  én  lövöm  őt  agyon. « 
Híre  ment  e  szónak,  hozzám  is  elére, 
Nem  is  tettem  lábam  apám  küszöbére. 
Mert  nagyon  jól  voltam  én  annak  tudója, 
Hogy  Ígéreteit  ő  híven  lerója. 
Kedvem  kerekedett  beszólni  sok  ízben 
Öregeimhez,  de  biz  én  be  se  néztem. 
Csak  akkor,  hogy  már  megleltem  a  valamit. 
Megleltem,  megleltem,  két  ország  tudja:  mit. 
Tudni  való  dolog,  hogy  nem  lőtt  meg  apám, 
Mikor  azután  az  ajtót  rajok  nyitám; 
Olyat  örült,  hogy  a  szíve  is  fájt  bele. 
Soha  sem  volt  szívvel  így  teli  kebele, 
S  bezcg  nem  mondja  most,  mint  egykoron  tévé 
Bezeg  nem  mondja,  hogy  beszennyeztemnevét. 
Hát  a  jó  szomszédok?  ők  most  ezt  beszélik: 
»Mondtam,  szomszéd  uram,  mondtam  én  min- 
Ne  bántsa  a  fiát,  a  szerencse  fordul,  [détig, 

Derék  ember  válik  abbul  a  Sándorbul!* 

(Pest.) 

Zöld  Marczi. 

Négy  ágú  épület,  a  mely  be  sincs  fedve, 
Mely  akasztófának  vagyon  keresztelve, 
Akasztófa  mellett  hollók  károgása, 
Nem  volt  Zöld  Marczinak  hét  országban  mása. 

Pej  csikó  szájában  fényes  aczélzabla, 
Hányta  a  szikrát,  ha  a  csikó  harapta. 
Rajta,  Zöld  Marczi,  te  futottál,  röpültél, 
Mint  a  lobogó  láng,  kit  elkapott  a  szél. 

Ugyan  csak  megteszi !  . . .  Marczi,  hol  vehetted, 
Lobogó  gályádat  lobogó  ingedet  ? 
Szép  menyecskék  varrták  fejér  patyolatból. 
Csók  lett  érte  díjok  piros  ajakadról. 

Szép  legény  volt  Marczi,  szerették  a  lyányok. 
Ha  én  utánam  is  annyian  volnának ! . . . 
A  merre  Marczi  járt,  volt  harang  szólása. 
Sok  szerelmes  szívnek  hangos  dobogása. 

Minek  volt  sarkantyú  kordován  csizmáján  ? 
A  szép  szó  is  fogott  sörény  paripáján. 
Nem  is  a  ló,  hanem  hát  a  táncz  számára 
Verette  a  csengőt  csizmája  sarkára. 

Rá  termett  a  tánczra  Marczi,  nem  tanulta; 
De  ő  tőle  sokan  tanulhattak  volna. 
Betért  a  csárdába,  ha  szólt  a  muzsika, 
S  szilaj  kedvvel  amúgy  magyarán  megrakta. 

Nem  kívánkozott  ő  Bakony  erdeibe, 
Oda  csak  a  félénk  tolvaj  rejtezik  be, 
Bokrok  közé  búvik,  onnan  ugrik  elő, 
Ugy  ragadja  torkon,  a  ki  arra  menő. 

Marczinak  Hortobágy  volt  rendes  tanyája, 
Hortobágy,  a  puszták  óriás  királya, 
Kiállt  az  országút  síkjára,  s  az  utas 
Száz  lépésről  látta,  hogy  majd  lesz  ne-mulass. 

Ha  gazdag  utas  jött,  Marczi  így  kiáltott: 
»Ide  az  erszénynyel,  ha  nem  kell  halálod !« 
Ha  szegény  utas  jött,  ezt  mondta   szívesen: 
»Nesze  az  erszényem,  s  áldjon  meg  az  isten !« 

Fegyverneki  puszta,  fegyverneki  puszta 
Szegény  jó  Zöld  Marczi  halálát  okozta, 
Négy  ágú  épület  volt  halálos  ágya 
S  temetési  dala  varjak  károgása. 

(Pest.) 


Az  árva  lyány. 

I. 

Csak  egy  lénynyel  van  kevesebb, 
Mint  tennap  volt, 
S  nekem  ugy  tetszik:  az  egész 
Világ  kiholt. 

Meghalt  anyám,  le  is  tevék 
A  sírba  őt; 

Lelkemből  varrtam  én  reá 
A  szemfedőt. 

Anyám,  miért  nem  vitted  el 

Eletemet, 

Ha  már  belőle  elvivéd 

Az  örömet  ? 

Te  nap  valál,  én  sugarad. 
Itt  mért  hagyál  ? 
Hisz  sugarát  elviszi  a 
Nap,  ha  leszáll. 

Beszélek  hozzád,  hallod-e 
A  bús  panaszt  ? 
Hiába  van  szóm,  te,  anyám, 
Nem  hallod  azt. 

Itt  állok,  a  hol  rajtad  a 

Sír  halma  kél, 

S  messzebb  vagy  még  is  a  világ 

Legvéginél. 

Midőn  koporsód  szögezek. 
Ezt  rebegem: 

»Ébredj  föl,  kedves  jó  anyám, 
Édes  szülém!* 

Fölkelt-e  a  föltámadás 

Majd  tégedet. 

Kit  gyermeked  siralma  sem 

Ébreszthetett?! 


n. 

Virasztánk  kínosan 
Anyám,  te  s  én; 
Kis  mécsünk  reszketett, 
Haldokló  éltedet 
Jelképezvén. 

Magam  valék  anyám 

Fájdalminál; 

De  nem  soká'  közénk 

Egy  vendég  érkezek  ,  . . 

Jött  a  halál. 

Anyácskám,  édesem, 
Jó  szivedet 
Keze  megérinté, 
S  verése  szűnt  belé 
S  Mdegedett. 

Midőn  közel  vala 
A  szörnyű  vég. 
Mint  hervadt  fára  le 
Az  ősz  esős  köde, 
Rád  borulék. 

Beléd  akartam  én 

Én  éltemet 

Csókolni ...  s  oh  szülém. 

Te  csókolád  belém 

A  tiédet! 


III. 

Virágot  ültettem 
Anyám  sírhalmára, 
Harmat  nem  is  kell,  mert 
Könnyem  csorog  rája. 

Még  holta  után  is 
Kedvét  keresem  én, 
Ezen  virágokat 
Csak  azért  ültetem. 

Kedvelője  volt  a 
Virágoknak  anyám, 
Szép  intését  mintha 
Még  most  is  hallanám: 

»Szeresd  a  virágot 
És  ne  féltsd  szívedet. 
Mert,  ki  ezt  szereti, 
Rósz  ember  nem  lehet; 

A  virág  s  az  erény 
Két  atyafi-gyermek, 
Egy  szívben  egymással 
Nem  ellenkezhetnek. 

Tudod,  mi  a  virág? 
A  földnek  jósága; 
Tudod,  mi  a  jóság  ? 
A  lélek  virága.*  — 


Virágot  ültettem 
Anyám  sirhalmára. 
Le  az  égből,  anyám. 
Tekintesz-e  rája  ? 

Látod-e  az  égből 
Viruló  sírodat, 
S  viruló  sírodnál 
Hervadt  leányodat  ? 

(Pest.) 


Mily  szép  a  világ ! 

Én  hittem-e  egykor 
Átoknak  az  éltet  ? 
Én  bolygtam  a  ^oidön, 
Mint  éji  kisértet? 
Elégeti  arczom 
A  szégyeni  láng!   — 
Mily  édes  az  élet, 
Mily  szép  a  világ! 

Vad  ifjúkoromnak 
Szélvésze  kitombolt, 
Kék,  tiszta  szemével 
Mosolyg  le  a  mennybolt, 
Mint  gyermekeikre 
Az  édes  anyák  — 
Mily  édes  az  élet. 
Mily  szép  a  világ! 

Minden  napom  egy  bút 
Gyomlál  ki  szivembül, 
Kert  újólag  e  szív, 
Mely  széltire  zöldül, 
És  benne  virít  a 
Sok  tarka  virág  . . . 
Mily  édes  az  élet. 
Mily  szép  a  világ  ! 

A  bizodalom,  kit 
Oly  rútul  elüzék. 
Két  karral  újonnan 
Lelkemre  fűződek. 
Mint  távoli  útról 
Jött  régi  barát .  .  . 
Mily  édes  az  élet, 
Mily  szép  a  világ! 

Jertek  közelembe. 
Jó  régi  barátok, 
Nem  néz  a  gyanúnak 
Kancsal  szeme  rátok, 


Elvertem  az  ördög 
Ez  atyjafiát .  . . 
Mily  édes  az  élet, 
Mily  szép  a  világ! 

Hát  még  ha  eszembe 
Jut  ifjú  virágom, 
A  barna  leány,  e 
Szép  hajnali  álom, 
Kit  én  ugy  imádok 
S  ki  engem  imád   — 
Mily  édes  az  élet, 
Mily  szép  a  világ! 

(Szalonta.) 


Te  az  enyim,  én  a  tied  . . 

Te  az  enyim,  én  a  tied, 
Nekünk  áll  a  világ! 
Magas  a  nap  fejünk  fölött, 
Messze  földet  belát. 
De  a  meddig  szeme  elhat, 
Nem  lát  nálunk  boldogabbat. 

Kicsiny  leány  az  én  rózsám, 
Elfér  az  ölembe'. 
Kicsiny  leány  az  én  rózsám, 
De  nagy  ám  a  lelke, 
Rózsám  lelke  egész  ország, 
Még  pedig  a  Tündérország. 

Ha  Juliskám  eszembe  jut, 

Sötétben  is  látok, 

Fényes  szeme,  fényes  lelke 

Hint  reám  világot; 

Ha  előttem  e  két  fáklya, 

Belátok  a  mennyországba.  — 

Tudod-e  még,  édes  anyám. 
Mikor  gyerek  voltam  ? 
Kinn  az  utczán  házunk  előtt 
Játszottam  a  porban. 
Már  ott  az  járt  a  fejembe'; 
Ha  belőlem  király  lenne! 

Kinevettél  akkor,  anyám, 

Jó  Ízűt  nevettél, 

Hogy  fiad  fejében  ilyen 

Balga  gondolat  kél. 

De  az  isten  meghallgatott, 

Megsegített,  király  vagyok. 

Király  vagyok  én,  mióta 
Bírom  Juliskámat, 
Nem  fejemen,  de  szívemen 
Hordom  koronámat, 
Eszemadta  Juliskája, 
Szivem  arany  koronája! 

(Nagy- Várad.) 


TŰZ. 

Nem  akarok  elrohadni, 
Mint  a  fűzfa  a  mocsárban; 
El  akarok  égni,  mint  a 
Tölgy  a  fellegek  lángjában. 

Tűz  kell  nékem;  víz  maradjon 
A  békának  és  a  halnak 
És  a  rósz  poétáknak,  kik 
Béka  módra  kuruttyolnak. 

Te  vagy  az  én  elemem,  tűz!  .  .  . 
Sokat  fáztam  életemben. 
Szegény  testem  sokat  fázott, 
De  meleg  volt  mindig  lelkem.  — 

Jer,  szeretlek,  szép  leányka, 
Jer,  szeretlek  szenvedélylyel: 
De  tüzes  légy!  más  különben 
Elmehetsz  isten  hírével. 

Hejh,  korcsmáros,  bort!  ihatnám. 
Tiszta  bort!  mert  ha  vizes  lesz: 
Megköszönhet'd,  ha  kancsód  a 
Falhoz  vágom,  nem  fejedhez.  — 

Csak  igy  élet  ez  az  élet. 
Tüzes  lyánynyal,  tüzes  borral .  . . 
És  —  a  mit  majd  elfeledtem  — 
Nem  maradhat  még  el  a  dal. 

Mondjatok  dalt,  de  tüzes  dalt, 
Mert  szakadjon  ki  a  nyelve, 
Ki  ugy  dalol,  hogy  dalától 
Nincsen  a  szív  feltüzelve. 

Nem  akarok  elrohadni. 
Mint  a  fűzfa  a  mocsárban; 
El  akarok  égni,  mint  a 
Tölgy  a  fellegek  lángjában  I 

(Pest.) 


F.  A,  emlékkönyvébe. 

Olvastad  úgy-e  bár  a  bibliába' 
Az  olajos-korsó  történetét? 
Az  van  megírva  róla,  hogy  hiá!)a 
Ömlött,  mert  újra  mindig  megtelek. 

Ez  olajos-korsó  az  élet  képe; 
Azért  kaczagom  a  bolondokat. 
Kik  alig  mártják  nyelvöket  beléje 
Eszély telén  gazdálkodás  miatt. 

A  bölcs  hosszú  kortyokban  hajtogatja 
E  korsó  édes  nedvét  untalan! 
Mért  gazdálkodnék  ?  a  midőn  jól  tudja. 
Hogy  minden  perczben  ismét  tele  van. 

(Pest.) 


A  majtényi  síkon. 

Mióta  elváltam  édes  szeretömtül, 
Velem  volt  emléke,  szüntelenül  velem; 
Valamint  a  három  napkeleti  királyt 
A  csillag,  úgy  kísért  engem  a  szerelem. 

Hagyj  el  most,  szerelem,  hagyj  el,  szép  csilla- 
Nem  neked  való  hely  ez,  a  hova  értem ;  [gom, 
Vagy  ha  el  nem  maradsz,  fátyolt  vetek  reád, 
Hogy  szembekötve  jőj  át  a  csatatéren. 

Csatatér  ez  a  sík,  szent  csatának  téré. 
Mert  a  szabadságért  harczolának  rajta, 
Oh  árva  szabadság,  haldokló  kezedből 
Undok  árulás  a  fegyvert  kicsavarta. 

És  a  hősök,  kik  itt  a  hazáért  vívtak, 
Hazátlan  bujdosók,  földönfutók  lettek, 
És  a  latrok,  kik  a  hazát  elárulták,      [meg!  — 
Urak  lőnek ...  oh  szív,    szívem,  ne    repedj 

Tavaszi  délután,  verőfényes  idő, 
Az  égen  kis  fejér  felhők  uszdogálnak; 
Hattyusereg  tán  e  felhőcsoport?  vagy  a 
Hősök  szellemei,  kik  itt  elhalának  ? 

Csend  van  körülöttem,  tűnődöm,  tűnődöm.  .  . 
De  mit  állok  még  itt?  mértodább  nem  megyek  ? 
Végzem,  amit  kellé:  elmondtam  legszörnyűbb 
Átkomat,  s  elsírtam  legszentebb  könnyemet. 

küszöbön  guggol  Sári  néni, 
Guggol  s  nem  áll;  nem  akar  már  nőni. 
Van  nyergelve  pápaszemmel  orra. 
Varrogat  .  .  .  tán  szemfedőjét  varrja. 
Sári  néni,  hejh  mikor  kendet  még  , 

Sárikámnak,  húgomnak  nevezték! 


A  mi  eddig  ott  lenn  volt  ruháján, 
Odafönn  van  most  a  ráncz  orczáján; 
Csak  ugy  líg-lóg  derekán  ruhája, 
Mintha  rá  villával  volna  hányva. 
Sári  néni,  hejh  mikor  kendet  még 
Sárikámnak,  húgomnak  nevezték! 


Haja  tél,  —  ha  látom,  szinte  fázom 
Fejér,  mint  a  fejérített  vászon, 
S  borzasán  űl  feje  tetejében, 
Mint  a  gólyafészek  a  kéményen. 
Sári  néni,  hejh  mikor  kendet  még 
Sárikámnak,  húgomnak  nevezték! 

Befelé  vette  az  útját  szeme 

Rá  únt  régi  születőhelyire, 

Ott  benn  pislog,  szomorún,  nem  vígan, 

Mint  a  lámpa  a  beroskadt  sírban. 

Sári  néni,  hejh  mikor  kendet  még 

Sárikámnak,  húgomnak  nevezték! 

Keble  róna,  puszta  s  csendes  róna, 
Mintha  már  alatta  szív  se  vóna; 
Ott  van  még  a  szív,  de  mozdulatlan, 
Csak  nagy  néha,  csak  elvétve  dobban. 
Sári  néni,  hejh  mikor  kendet  még 
Sárikámnak,  húgomnak  nevezték! 

Vad,  tékozló  fiú  az  ifjúság, 
Két  marokkal  szórja  gazdaságát, 
De  jön  apja,  a  zsugori  vénség, 
S  visszaszedi  elpazarlott  kincsét. 
Sári  néni,  hejh  mikor  kendet  még 
Sárikámnak,  húgomnak  nevezték! 

(Szalonta.) 


Mi  lárma  ez  megént? 

Mi  lárma  ez  megént  fülem  körül  ? 
Ki  háborítja  nyugtomat  megént  ? 
Hallgasson  el,  ki  jó  sorsán  örül! 
Majd  megtanítok  egy  pár  kócz  legényt. 

Ismét  fölkelt  a  kritikus-csapat, 
Ismét  veszettül  zúgnak  ellenem. 
Hagyjátok  el  kiabálástokat, 
Mig  engem  el  nem  hagy  a  türelem. 

Vagy  feledétek  már  a  múlt  időt? 
Nem  ég,  nem  viszket  többé  hátatok  ?  .  . 
Nem  árt  meggondolni,  hogy  ezelőtt 
Mi  történt?  s  húzzátok  meg  magatok. 

Tudjátok:  durván  bánom  veletek.  — 
Hiába  ez  már  az  én  modorom: 
Ha  férfi  bánt,  majd  karddal  felelek, 
De  a  kutyákat  csak  korbácsolom. 

(Pest.) 


Ha  én  kedvesemről  gondolkodom  .  .  , 

Ha  én  kedvesemről  gondolkodom, 
Egy-egy  virág  minden  gondolatom. 
Gondolkodom  rólad,  szép  kedvesem. 
Ezt  teszem  napestig,  egyebet  sem. 

Foly  a  lemenő  nap  arany  vére 
Violaszín  hegyek  tetejére. 
Még  messzebb  van  tőlem,  kit  szeretek, 
Mint  azok  a-  violaszín  hegyek. 

Miért  jár  a  nap  keletről  nyugatra? 
Ha  nap  volnék,  nem  járnék  én  arra. 
Nyugatról  járnék  én  kelet  felé, 
Mert  a  legszebb  lyány  ott  keleten  él. 

Feljött  az  égre  az  esti  csillag. 
Ma  megint  oly  különösen  csillog, 
Felöltözött  ünnepi  ruhába, 
Tán  azért,  mert  kedvesemet  látta. 

Mikor  látlak,  mikor  látlak,  rózsám  ? 
Mikor  leszesz  megint  közel  hozzám  ? 
Vajon  mikor  nézek  már  szemedbe. 
Szép  szemedbe,  hetedik  egem.be  ? 

(Pest.) 

Petőfi  költeményei. 


Röpül  az  üti  por  .  .  . 

Röpül  az  úti  por,  dobog  a  föld,  nyargal 
A  bőszült  paripa  egy  szegény  lovaggal. 
Kihányta  nyergéből  a  ló  a  lovagot. 
De  hajh  a  kengyelbe  akadt  egyik  lába  . . 
Talppal  az  ég  felé,  iszonyú  állapot, 
Fejével  pedig  ott  lenn  a  föld  porába', 
A  fakó  port  söpri  fekete  fürtével, 
S  köveket  pirosít  homloka  vérével. 

Csak  ugy  vagyok,  mint  e  szerencsétlen  lo- 
Kit  szilaj  paripa  hurczol  maga  után,  [vag, 
Hurczol  engemet  az  eszeveszett  harag, 
Még  agy  velőmet  is  széjjelloccsantja  tán. 
Bár  csak  szétszakadna  boldogtalan  fejem, 
Ugy  is  kopár  föld  az,  nem  süt  a  nap  rája, 
Csak  sötét  gondolat,  a  mi  benne  terem. 
Sötét  gondolatok  tövise,  dudvája. 

Sze  elem  rózsámat,  mint  az  ist'^n   maga, 
Ki  őt  teremtette  leányok  gyöngyének. 
Az  ő  nekem,  a  mi  a  csillag  az  éjnek, 
Szeretőm  a  hűség  tündöklő  csillaga. 
Köd  ereszkedett  rád,  csillagom  világa. 
Köd  ereszkedett  rád,  be  halovány  lettél ! 
Kértelek  apádtól,  kértelek  hiába, 
Nem  kaptam  egyebet  hideg  feleletnél. 

Elűztek  tőled,  szép  paradicsomkertem, 
De  nem  angyal,  a  ki  ott  őrt  áll  előtted; 
Ne  félj,  nem  örökre  váltunk  el!  te  érted 
Még  többet  is  merek,  ha  már  annyit  mer- 
Elvittelek  volna,  mint  nap  a  harmatot,  [tem. 
Mint  az  esti  szellő  a  rózsalevelet, 
De  most,  mint  a  nyílvesszővel  a  zaklatott 
Megsebzett  oroszlán,  ugy  megyek  el  veled ! 

(Erdőd.) 


Bányában. 

Ezer  ölre  vagyok  idelenn  a 

Föld  ölében, 

Hol  az  ősi  örök  éj  tanyázik 

Vadsötéten. 

A  kis  lámpa  reszkető  sugara 

Félve  néz  a  zordon  éj  arczára, 

Mint  a  sasra  a  galamb. 

Ezer  ölre  a  virágoktól  s  a 

Napvilágtól, 

Ezer  ölre!  tán  már  a  pokol  sincs 

Innen  távol; 

Vagy  már  benn  is  vagyok  a  pokolban  ? 

Benne,  mert  a  sátán  háza  ott  van, 

A  hol  az  arany  terem. 

Bányaszellem,  sátán,  kincs  királya, 

Mit  adsz  értem? 

Mennyit  adsz,  ha  szívemet  te  néked 

Elígérem  ? 

Alkudjunk  meg,  jöszte,  bányaszellem, 

Most  ez  egyszer  volt  lejőni  kedvem, 

Vagy  látsz  többé  vagy  soha.  — 

Vártam,  vártam,  és  hiába,  mert  a 

Kincs  királya 

Benn  maradt  a  sziklák  tömegében 

Ki  nem   álla. 

S  mért  nem  állt  ki?  miért  nem  jelent  meg  ? 

Csak  azért,  mert  tudta,  hogy  enyelgek, 

Hogy  szivem  nem  eladó. 

Nem,  szivem  nem  eladó,  e  szívnek 

Nincsen  ára, 

Nem  megy  az  be  a  hatalmasoknak 

Kincstárába . . . 

S/éjjelosztom  én  a  szegénységnek. 

Kik  kunyhóban  és  útfélen  élnek, 

Köztök  ingyen  osztom  szét. 

(Nagy-BinyaO 


Rongyos  vitézek. 

Föl  tudnám  én  is  öltöztetni 
Szép  rím-  s  mértékbe  versemet, 
A  mint  illő  meglátogatni 
A  társasági  termeket. 

De  eszméim  nem  henye  ifjak. 
Kik  élnek,  hogy  mulassanak, 
Hogy  felfürtözve,  kesztyűs  kézzel 
Látogatóba  járjanak. 

Nem  cseng  a  kard,  nem  dörg  az  ágyú, 
A  rozsda-álom  lepte  meg; 
De  tart  a  harcz  ...  a  kard  s  az  ágyú 
Helyett  most  eszmék  küzdenek. 

Ott  állok  én  is  a  csatában 
Katonáid  közt,  századom! 
Csatázok  verseimmel . . .  egy-egy 
Harczos  legény  minden  dalom. 

Rongyos  legények,  de  vitézek. 
Mind  bátran  harczol,  bátran  vág, 
S  a  katonának  bátorsága 
Teszi  díszét,  nem  a  ruhák. 

S  nem  kérdem  én,  hogy  költeményim 
Tulélnek-e  majd  engemet? 
Ha  el  kell  esniök,  talán  e 
Csatában:  ám  hadd  essenek. 

Még  akkor  is  szent  lesz  a  könyv,  hol 
Meghalt  eszméim  nyugszanak, 
Mert  hősök  temetője  az,  kik 
A  szabadságért  haltának. 

(Pest.) 


Hol  a  leány,  ki  lelkem  röpülését . . 

Hol  a  leány,  ki  lelkem  röpülését 
Követni  bírná  te  kívüled  ? 
És  hol  a  férfi,  a  ki  én  kivűlem 
Szived  mélyére  lemerülhet? 
Egymáshoz  illünk;  a  teremtés  napján 
Egymásnak  voltunk  már  rendelve  mi .  . . 
Isten  kötötte  össze  lelkeinket, 
Ember  nem  képes  elválasztani. 

Mint  törnek  ők  s  hadd  törjenek  reánk  az 
Önérdek  rozsdás  fegyverével; 
Elhárítjuk  mi  könnyen  a  csapást  a 
Szerelem  varázsvesszejével. 

A  szerelem  a  legnagyobb  hős,  ennek 
Valának  legtöbb  diadalmai .  . . 
Isten  kötötte  össze  lelkeinket, 
Ember  nem  képes  elválasztani. 

Szeretjük  egymást  égő  szerelemmel. 

Te  tiszta,  szent  vagy,  oh  leányka, 

S  az  én  szivemnek,  hogyha  volt  is  foltja, 

Leégeté  szerelmem  lángja. 

Mért  oltanátok  el  keblünk  tüzét?  mely 

Oltár  fölött  is  méltó  állani . . . 

Isten  kötötte  össze  lelkeinket, 

Ember  nem  képes  elválasztani. 

Tiéd  vagyok,  szép  angyalom,  tiéd,  és 
Te  az  enyém  vagy  mindörökre! 
Együtt  lépünk  az  élet  határáig 
Rózsákra,  tövisekre, 
S  ha  átörültük,  átbusúltuk  éltünk, 
Együtt  fogunk  a  sírban  porlani . . , 
Isten  kötötte  össze  lelkeinket, 
Ember  nem  képes  elválasztani. 

(Erdőd.) 


A  türelemről. 

Türelem,  te  a  birkák  s  a 
Szamarak  dicső  erénye. 
Tégedet  tanuljalak  meg  ?  ; 
Menj  a  pokol  fenekére! 

Hogyha  mint  koldus  járod  be 
A  földet  s  kérsz  menedéket: 
Kérj  akárhol,  csak  ne   tőlem. 
Szívem  nem  fogad  be  téged; 

S  ha  bejárod,  mint  hódító, 
Diadallal  a  világot: 
Lesz  egy  szikla,  s  ez  szivem  lesz, 
Melyre  nevedet  nem  vágod. 

Türelem,  kicsépelt  szalma, 
Melyet  a  bárgyú  világnak 
Telt  kalászokként  árulnak, 
Kik  magodból  jóllakának; 

Te  üres  fazék,  melyből  a 
Macska  a  tejfölt  kiette, 
S  a  szakácsné  most  szájtátva. 
Fejcsóválva  áll  mellette. 


Türelem,  te  , ,  .  nem  tudom,  mi  ? 
Mint  gyűlöllek,  mint  utáilak! 
Mert  ahol  van  kezdeted,  ott 
Vége  van  a  boldogságnak. 

Oh  a  föld  boldog  lehetne. 
Hogyha  rajta  te  nem  volnál 
S  míg  te  rajta  lészsz,  mindaddig 
Megmaradunk  a  nyomornál. 

El  veled,  te  élet  átka. 
El  veled,  le  a  pokolba! 
Nyeljen  el,  ki  rút  pofádat 
Erre  a  szép  földre  tolta! 

(Pest.) 


Múzsám  és  menyasszonyom. 

Kopogtatának,  Kérdem:  ki  van  ott? 

»Leány«,  felelt  kinn,  a  ki  kopogott. 

,Leány  ?  ah,  úgy  bocsánatot, 

Ajtómat  meg  nem  nyithatom; 

Mit  szólna  majd  menyasszonyom, 

Ha  megtudná  idővel, 

Hogy  hölgyet  fogadék  el. 

Mint  vőlegény  is  . . .  mert  házasodom.' 

»Epen  azért  jövék«,  felelt  megint 

Szomorú  hangon  a  lyány  odakint, 

»Epen  azért  jövék; 

Nyiss  ajtót,  áldjon  meg  az  ég, 

Számomra  csak  kinyithatod, 

Én  régi  szeretőd  vagyok. « 

,Mit  ?  régi  szeretőm  ?  ugy  annál 

Kevésbbé  jösz  be,  bármiként  akarnál. 

Aztán  nekem  nincs  régi  szeretőm; 

Rútul  hazudtam,  a  midőn 

Leánynak  azt  mondám,  hogy  szeretem  .  . 

Az  csak  költői  szalmaláng  vala. 

Mely  született  s  ellobbana. 

Ez  bennem  a  legeső  szerelem, 

Büntessen  isten  engemet,  ha  nem!' 

» Senkit  sem  szeretél?  az  nem  lehet. 

Egyet  szerettél,  egyet,  engemet; 

Ereszsz  be,  én  múzsád  vagyok. 

Vagy  még  most  is  hiába  kopogok, 

Midőn  megmondám  nevemet  ?« 

,Te  vagy,  galambom,  kedves  múzsám  ? 

Miért  nem  szóitál  ?  jer  be  hozzám, 

Jer,  nyitva  ajtóm  és  karom, 

Ölelj  meg,  édes  angyalom! 

Igen,  te  voltál  az   egyetlen, 

A  kit  szerettem  eddig  életemben, 

S  szeretni  foglak  síromig, 

Te  drága  szép  leány,  a  kit 

Mellém  a  jó  sors  rendele, 

Hogy  légyen  egy  lény,  melynek  kebele 

Hiven  ver  értem  akkor  is  még, 

Midőn  a  mondhatatlan  inség 

Korában  elhagy  az  egész  világ. 

S  ugy  lett.  Az  árva  ifjút  elhagyák 

Baráti,  ismerősei. 

Te  nem  tudád  csak  őt  felejteni, 

Te  voltál  hű  vigasztalója,  társa, 

Mig  tartott  hosszú,  kínos  bujdosása. 

És  mostan  téged  én  feledjelek, 

Kihez  csatolnak  oly  szent  kötelek  ? 

Nem,  nem,  örökre  itt  maradsz  szivemben, 

Ez  a  sziv  nagy,  megfértek  benne  ketten, 

S  hiszem,  tudom, 

Hogy  egymás  mellett  békességben  éltek, 

Mert  hisz  te  és  menyasszonyom 

Testvérek  vagytok  ti,  édes  testvérek: 

Együtt  születtetek  az  égben, 

A  csillagok  legszebbikében, 

S  onnan  le  együtt  szálltatok 

Szivárványból  szőtt  szárnyakon 

Egy  szép  tavaszi  hajnalon. 

Hogy  engem  boldogítsatok!' 

(Pest.) 


Arany  Laczinak. 

Laczi  te, 

Hallod-e  ? 

Jer  ide. 

Jer,  ha  mondom, 

Rontom-bontom, 

Ülj  meg  itten  az  ölemben. 

De  ne  mocczanj,  mert  különben 

Meg  talállak  csípni, 

így  ni! 

Ugy-e  fáj? 

Hát  ne  kiabálj. 

Szájadat  betedd, 

S  nyisd  ki  füledet, 

Nyisd  ki  ezt  a  kis   kapnt; 

Majd  meglátod,  hogy  mi  fut 

Rajta  át  fejedbe  . . . 

Egy  kis  tarka  lepke. 

Tarka  lejííce,  kis  mese. 

Szállj  be  Laczi  fejibe. 

Volt  egy  ember,  nagy  bajuszos. 
Mit  csinált  9  elment  a  kúthoz. 


De  nem  volt  víz  a  vederbe', 

Kapta  magát  tele  merte. 

És  vajon  minek 

Merítette  meg 

Azt  a  vedret? 

Tán  a  kertet 

Kéne  meglocsolnia? 

Vagy  ihatnék  ?  . . .  nem  biz'  a. 

Telt  vederrel  a  kezében 

A  mezőre  ballag  szépen. 

Ott  megállt  és  körülnézett; 

Ejnye  vajon  mit  szemlélhet  ? 

Tán  a  fényes  délibábot  ? 

Hisz  olyat  már  sokat  látott .  . . 

Vagy  a  szomszéd  falu  tarnyát  ? 

Hisz  azoH  meg  nem  sokat  lát . . . 

Vagy  tán  azt  az  embert, 

Ki  amott  a  kendert 

Áztatóba  hordja  ? 

Arra  sincsen  gondja. 

Mire  van  hát  ? 

Ebugattát! 

Már  csak  megmondom,  mi  végett 

Nézi  át  a  mezőséget, 

A  vizet  mért  hozta  ki  ? 

Ürgét  akar  önteni. 

Ninini : 

Ott  az  ürge, 

Hű,  mi  fürge, 

Mint  szalad! 

Pillanat, 

S  odabenn  van, 

Benn  a  lyukban. 

A  mi  emberünk  se  rest, 

Oda  nyargal  egyenest 

A  lyuk  mellé, 

S  bele  önté 

A  veder  vizet; 

Torkig  tele  lett. 

A  szegény  kis  ürge 

Egy  darabig  tűrte, 

Hanem  aztán  csak  kimászott. 

Még  az  inge  is  átázott. 

A  lyuk  száján  nyakon  csípték. 

Nyakon  csípték,  haza  vitték, 

S  mostan  .  . . 

Itt  van  . . . 

Karjaimban, 

Mert  e  fürge, 

Pajkos  ürge. 

Te  vagy,  Laczi,  te  bizony! 

(Szalonta.) 

Utazás  az  alföldön. 


Pompás  kis  utazás,  valóban! 
Alig  van  egy  arasznyira 
Fölöttem  a  felhő,  oly  terhes. 
Szakad  nyakamba  zápora. 
Bundám  dohányzacskómra  adtam, 
Hogy  az  maradjon  szárazon. 
Csuron  víz  vagyok.  Még  megérem, 
Hogy  végre  hallá  változom. 

Minő  az  út!...  De  vajon  út  ez? 
Vagy  fekete  kovász  talán  ? 
Mely  ha  kisül,  leszen  belőle 
Kenyér  az  ördög  asztalán. 
Ne  dögönyözze  kend  csikóit, 
Ne  dögönyözze  kend,  kocsis, 
Fölérünk  Pestre,  ott  leszünk  tán 
Már  az  Ítéletnapon  is.  — 

(Mezö-Túr.) 


Hejh,  alföld,  alföld,  nem  reméltem, 
Hogy  így  fizess  szerelmemért! 
Vagy  tán  e  zápor  és  ez  a  sár 
Épen  szerelmemért  a  bér  ? 
Csakugyan  az  lesz ...  a  záporban 
Bucsúkönyűid  ömlenek, 
S  karod  a  sár,  a  mely  helyettem 
A  kereket  öleli  meg. 

Szép  tőled,  kedves  alföldem,  szép, 
Hogy  engem  ennyire  szeretsz. 
Hogy  távozásom  így  megindít, 
Hogy  ilyen  bánatot  szerez; 
Örülök  rajta,  hogy  irántam 
Ily  érzékeny  szived  vagyon; 
De,  szó  a  mi  szó,  jobb  szeretném. 
Ha  nem  szeretnél  ily  nagyon. 


A  csonka  torony. 


Vén  torony  áll  a  rónaság  felett . . . 
Letűnt  századba  visz  a  képzelet. 

Kevélyen  néztek  hajdan  e  falak. 
Mert  ormukon  szent  jelt  tartottanak. 


A  szabadság  zászlója  volt  e  szent  jeli 
Csak  játszott  a  viaskodó  szelekkel. 

Piros  szárnyát  hivólag  lengeté, 

S  kiben  vér  volt,  elszántan  jött  elé. 

Gyűlt  a  toronyba  a  sok  ifjú  bajnok, 
Harcz-öltözetnek  csillogása  rajtok, 

De  fegyveröknél  sokkal  fényesebben 
Sugárzott  a  hős  bátorság  szemökben. 

» Markunkban  a  kard,  s  benne  lesz,  a  mig 
Szemfényünk  vagy  rablánczunk  megtörik !« 

Ezt  harsogák,  s  mely  ekkor  kinn  zúgott, 
A  mennydörgés  e  zaj  viszhangja  volt.  — 

A  sírba  dőlt  egy  századév  ezóta. 
Nincs  a  toronynak  többé  lobogója. 

A  szabadsági  zászló  lebukott, 
Ti  is  alusztok,  dicső  bajnokok. 

Kik  szabadon  inkább  elestetek, 
Semhogy  rabszolgaságban  éljetek. 

A  torony  áll  még  egyes-egyedül, 
Ez  is  maholnap  már  halomra  dűl. 

Idétlen  rom,  mogorva,  puszta  váz, 
Falai  között  senki  sem  tanyáz. 

Csak  a  holt  század  fekszik  odabent, 
Szemfödele  a  hosszú,  méla  csend. 

(Szalonta.) 


Bírom  végre  Juliskámat . . . 

Bírom  végre  Juliskámat, 
Mindörökre  bírom  őt. 
Az  enyémnek  vallhatom  már 
Isten  és  viíág  előtt. 

Megjött  már  jókedvem,  és  még 
Nem  hagyott  el  bánatom; 
Sírjak-e  vagy  mosolyogjak 
Örömömben?  nem  tudom. 

Én  vagyok  hát  az  az  ember, 
A  ki  annyit  szenvedek  ? 
A  kinek  szivén  a  hány  nap. 
Annyi  átok  feküvék. 

Én  vagyok  hát  az  az  ember, 
Ki  most  a  legboldogabb  ? 
Ki,  mig  a  világ  világ  lesz, 
Boldogságban  párt  nem  kap. 


Bár  csak  már  lehullanának 
A  virágok  s  levelek! 
Most  az  ősz  lesz  tavaszom,  mert 
Akkor  vőlegény  leszek  . . . 

De  nem  nézek  a  jövőbe, 
Bele  néznem  nem  lehet. 
Mert  az  olyan  fényes  nap,  hogy 
Megvakítná  szememet. 

Rád  tekintek,  holdvilágom, 
Rád  tekintek,  múlt  idő, 
Szinte  oly  szép,  de  szelídebb 
Sugaraddal  jőj  elő. 

Drága  nap,  mit  nála  tölték, 
Kedvesemnél,  drága  nap! 
Üdvességben  egy  öröklét 
S  futtában  egy  pillanat. 

Oda  vontam  őt  magamhoz, 
Halkan  vontam  őt  felén) ; 
Mint  égett,  midőn  legelső 
Csókomat  rá  lehelem! 

Mint  égett  arczátul   ajkam! 
Most  is  érzem  melegét. 
Mintha  bennem  egy  elolvadt 
Nap  tűz-árja  folyna  szét. 

Sőt  a  sírtól  sem  félek  már. 
Hogy  megiiűt  majd  engemet. 
Mert  e  láng  még  ott  is  fogja 
Melegítni  szívemet. 

CSzatmár.) 


Lennék  én  folyóvíz . . , 

Lennék  én  folyóvíz, 
Hegyi  folyam  árja, 
Ki  darabos  útját 
Sziklák  között  járja  . . , 
De  csak  ugy,  ha  szeretőm 
Kis  halacska  volna, 
Habjaimban  úszna  föl  s  le 
Vígan  lubiczkolva. 

Lennék  vad  erdő  a 
Folyó  két  oldalán, 
Fergetegekkel  a 
Harczot  kiállanám  . . , 

De  csak  ugy,  ha  szeretőin 
Kis  madárka  volna, 
Bennem  ütne  fészket  és  ott 
Ágamon  dalolna. 

Lennék  váromladék 
A  hegy  legtetején, 
Bús  pusztulásomat 
Venném  csak  könnyedén  .  , , 
De  csak  ugy,  ha  szeretőm 
Ott  a  repkény  volna, 
Elnyúló  zöld  karjaival 
Homlokomra  folyna. 

Lennék  kicsiny  kunyhó 
A  rejtett  völgybe'  lenn, 
Eső-vágta  sebbel 
Szalmafödelemen  .  .  . 
De  csak  ugy,  ha  szeretőm 
Bennem  a  tűz  volna, 
Tűzhelyemen  lassacskán,   de 
Nyájasan  lobogna. 

Lennék  felhődarab, 
Összetépett  zászló, 
A  vadontáj  fölött 
Fáradtan  megálló  .  .  . 
De  csak  ugy,  ha  szeretőm 
Az  alkonyat  volna, 
Búshalovány  arczom  körül 
Pirosan  ragyogna. 

(Szalonta.) 


Puszta  föld  ez,  a  hol  most  járok  . . 

Puszta  föld  ez,  a  hol  most  járok. 

Istenért  sem  látni  virágot. 

Rajta  bokor  sincsen,  a  hol  a 

Fülemile-madár  szólana. 

Az  este  is  felhős,  fekete. 

Nincs  a  csillagoknak  híre  se  .  . , 

Hogy  jutottál  mégis  eszembe. 

Barna  kis  lyány,  szívem  szerelme  ? 

Eszembe  jutoltál,  édesem, 

És  most  már  ugy  tetszik  én  nekem. 

Mintha  itten  a  szomszédomba' 

Fülemile-madár  szólana, 

S  mintha  virágok  közt  ballagnék, 

S  csupamerő  csillag  voln'  az  cg! 

(Körös-Ladiiny.) 


Kérdezd :  szeretlek-e  ? 

Kérdezd :  szeretlek-e  ?  s  megmondom  én,  hogy 

Szeretlek,  mert  ezt  mondhatom; 

De  oh  ne  kérdezd:  mennyire  szeretlek? 

Mert  én  azt  magam  sem  tudom! 

Azt  tudni  csak,  hogy  mély  a  tengerszem, 

De  milyen  mély?  nem  tudja  senki  sem. 

Mondhatnék  esküt,  hosszú  és  nagy  esküt, 

Az  ég  felé  tartván  kezem, 

Hogy  szívem  minden  dobbanása  érted 

És  egyei  ül  érted  leszen, 

Hogy  örök  lámpa  benne  a  hűség, 

Mely  még  ott  lenn  a  föld  alatt  is  ég. 

S  mondhatnék  átkot,  hosszú  és  nagy   átkot, 

Mely,  mint  a  villám,  érjen  el, 

S  égesse,  tépje  lelkemet  legmélyebb 

Pokolba  mártott  körmivel. 

Ha  elfeledlek  téged  kedvesem, 

Sőt  ha  rólad  csak  megfeledkezem. 

Nem  mondok  esküt  és  átkot.  Jaj  annak, 

Jaj,  a  kit  ez  tart  vissza  csak. 

Én  eskü  s  átok  nélkül  is  örökre 

Lelkem  lelkében  tartalak, 

Olt  fogsz  te  állni  magas-fényesen 

Mint  a  tejút  a  legmagasb  egén. 

S  örök  hűségem,  oh  ez  a  hűség  is 

Még  a  te  érdemed  csupán; 

Hogy  szerethetne  mást  többé,  a  kit  te 

Megszeretél,  dicső  leány  ? 

Ki  egyszer  már  a  mennybe  szállt  vala, 

Nem  látja  azt  a  föld  többé  soha! 


(Pest.) 


Bucsú-pohár. 


Hadd  támadjon  föl  még  egyszer  a  múlt, 
Hol  szivünk  és  poharunk  kicsordult. 
Kedv  s  bor  bennök  meg  nem  férve  már 
Koszorúnk  egy  levelét  veszíti, 
A  szél  épen  engemet  röpít  ki  .  ,  • 
Czimborák,  ez  a  bucsú-pohár! 

A  miért  a  sorshoz  úgy  esengtem, 
Bár  sokára,  de  megadta:  engem 
Házasélet  boldogsága  vár. 
Hányt-vetett  a  vad  hulh'ms  élet, 
S  végre,  végre  meglelem  a  révet  .  .  , 
Czimborák,  ez  a  bucsú-pohár! 

Nem  veszem  már  a  bort  gyógyszeremnek, 
Ha  a  kígyók  lelkemen  teremnek, 
Melyeket  a  bú  szivembe  zár; 
Barna  kis  lyány  ajka  mézet  árul, 
Mézzel  élek  édes  ajakárul  ,  .  . 
Czimborák,  ez  a  bucsú-pohár  ! 

Még  ez  este  vagyok  a  tiétek, 
Töltsétek  meg  poharam,  töltsétek! 
Kocczantgassunk,  míg  e  nap  lejár; 

(Pest.) 


Holnap  messze  járok,  más  vidéken, 
Üresen  fog  itten  állni  székem  .  .  . 
Czimborák,  ez  a  bucsú-pohár! 

S  mert  szeretlek  bennetek,  kívánom: 
Nyíljon  ily  út  nektek  is  utánam. 
Feleség,  föld  s  ég  közt  a  határ. 
Adja  isten  azt  az  áldást  rátok. 
Hogy  egyenként  ezt  kiálthassátok: 
Czimborák,  ez  a  bucsú-pohár! 


Az  Ítélet. 

A  történeteket  lapozám  s  végére  jutottam. 

És  mi  az  emberiség  története  ?  vérfolyam,  a  mely 

Ködbe  vesző  szikláibul  a  hajdannak  ered  ki, 

És  egy  hosszában  szakadatlan  foly  le  korunkig. 

Azt  ne  hi gyetek,  hogy  megszűnt  már.  Nincs  pihenése 

A  megeredt  árnak,  nincsen,  csak  a  tenger  ölében. 

Vértengerbe  szakad  majd  a  vér  hosszú  folyója. 

Rettenetes  napokat  látok  közeledni,  minőket 

Eddig  nem  látott  a  világ;  s  a  mostani  béke 

Ez  csak  ama  sírcsend,  a  mely  villámnak  utána 

A  földrendítő  mennydörgést  szokta  előzni. 

Látom  fátyolodat,  te  sötét  mély  titku  jövendő, 

És,  meggyújtván  a  sejtés  tündéri  tüzét,  e 

Fátyolon  átlátok,  s  attól,  a  mi  ott  van  alatta, 

Borzadok,  iszonyodom,  s  egyszersmind  kedvre  derűlök 

És  örülök  sziláján.  A  háború  istene  újra 

Fölveszi  pánczélját  s  kardját  markába  szorítván 

Lóra  ül  és  végigszáguld  a  messze  világon. 

És  a  népeket,  eldöntő  viadalra,  kihíja. 

Két  nemzet  lesz  a  föld  ekkor,  s  ez  szembe  fog  állni: 

A  jók  s  a  gonoszok.  Mely  eddig  veszte  örökké. 

Győzni  fog  itt  a  jó.  De  legelső  nagy  diadalma 

Vértengerbe  kerül.  Mindegy.  Ez  lesz  az  ítélet, 

Melyet  igért  isten,  próféták  ajkai  által. 

Ez  lesz  az  ítélet,  s  ez  után  kezdődik  az  élet, 

Az  örök  üdvösség;  s  érette  a  mennybe  röpülnünk 

Nem  lesz  szükség,  mert  a  menny  fog  a  földre  leszállni. 

(Pest.) 


Az  időhöz. 


Nem  a  terhes  szekér 

Alföld  fertőiben, 

Nem  a  vitorlátlan 

Hajó  a  tengeren, 

Nem  e  jő  lassan,  nem  e  jő: 

Te  jösz  lassan,  te  vén  idő. 


Ah,  hogy  megvénülél! 

Alig  bírod  magad, 

El  is  töréd  azon 

Fölül  még  lábadat. 

Mint  béna  koldus,  csúszsz  elé. 

Ki  mankóját  elveszité. 

Öledben  ásitó 

Fiaid,  a  napok; 

Ásitni  általuk 

Én  is  kedvet  kapok, 

Ásítok  olyan  nagyokat, 

Hogy  majd  elnyelem  magamat. 

Förtelmes  vén  idő. 

Rósz  lelkű  halalom. 

Mint  fogsz  te  futni  majd, 

Ha  én  nem  akarom, 

Mint  fogsz  te  futni  majd,   midőn 

Velem  lesz  édes  szeretőm. 

Akkor  megifjodol. 

Vén  bőröd  leveted, 

S  öltesz  sasszárnyakat 

Köszvényes  láb  helyett, 

És  messze,  gyorsan  szállasz  el 

Az  élet  örömeivel. 

Mostan  röpülj,  idő, 

Mig  távol  kedvesem; 

Midőn  együtt  leszünk, 

Midőn  őt  ölelem: 

Nem  bánom  én,  ha  mindenik 

Órád  eltart  egy  századig! 

(Pest.) 


Hires  szépség. 

Róla  és  csak  róla  szól 
Az  új  világ  krónikája; 
Tótágast  áll  az  esze. 
Ki  csak  egyszer  néz  is  rája. 

Oda  hagyja  aranyát 

A  fukar  s  boltját  a  kalmár 

S  a  poéta  rímjeit, 

Hogy  kövessék  őt,  a  hol  jár. 

Ha  látná  őt  a  király. 
Elfeledné  trónját  érte; 
Árnya  lenne  a  nap,  és 
Nem  kívánkoznék  az  égre. 

A  halálos  beteget 
Meggyógyítja  szemsugára, 
És  az  éhes  jóllakik 
Egy  futó  pillantatára,  — 


Jgy  irák  le  őt  nekem,, 

Így  beszéle  róla  minden. 

Mit  csináljak?  gondolám; 

Már,  mondok,  csak  megtekintem. 

S  megtekintem.  Eh,  bolond 
A  világ  s  az  lesz  örökre; 
Mi  a  szép  ?  úgy  tudja  csak, 
Mint  apám  bármelyik  ökre. 

Szó  sincs,  szó  sincs  róla,  hogy 
Szép  e  lyány.  Uram  kegyelmezz, 
Hogy  lehetne  szép  ?  hiszen 
Nem  hasonlít  kedvesemhez. 

(Pest.) 


Válasz,  kedvesem  levelére. 

Megjött,  megjött  az  óhajtott  levél! 
Elolvasám,  az  isten  tudja  hányszor, 
S  még  számtalanszor  olvasandom  el, 
Mindaddig,  a  míg  mindenik  betűje, 
Minden  vonási  válhatatlanúl 
Szivemhez  nőnek  csillagok  gyanánt; 
Legyen  számatlan  ragyogó  világot 
Magában  tartó  mindenség  szivem!  .  .  . 
Most  is  kezemben  e  levél,  s  remegve 
Érinti  ajkam,  félvén  hogy  talán 
Szentségtelenség  megcsókolnom  azt. 
Előttem  olyan  szentek  e  sorok!  .  .  . 
Oh  lyány,  ki  vagy  te  s  nem  tudod  magad  sem  ; 
Hadd  mondjam  én  meg,  hogy  ki  és  mi  vagy. 
Midőn  feljöttem  gyermekéveim 
Szűk  völgyéből  az  ifjúság  hegyére, 
S  láttam  körűlem  a  roppant  világot. 
Mely  szépségekben  olyan  gazdag,  és 
Gazdagságában  olyan  szép,  hogy  a  szem 
Egy  élten  át  elgyönyörködhetik 
Csak  egy  parányi  részén  is  .  .  .  midőn 
Ezt  a  világot  láttam,  fölkiálték; 
kDícső,  dicső  a  munka!  hol  keressem 
A  nagy  mestert,  ki  mind  ezt  alkotá  ? 
Oh  hol  vagy,  isten  ?  hadd  keresselek  föl, 
Hadd  térdeljek  le,  hadd  imádjalak !« 
S  utána  küldém  elmémet;  bejárta 
Minden  vidékét  a  bölcselkedésnek, 
Röpült  gyorsabban,  mint  az  üstökös, 
Röpütt,  a  merre  más  elméje  járt 
S  a  merre  nem  járt,  megfutá  nagy  útját, 
S  esztendők  múlva  Í)úsan  tért  haza. 

Búsan,  fáradtan.  Hasztalan  bolyongott. 
Ekkor  veled  volt  szép  találkozásom, 
Veled,  szép  lyányka,  s  megszerettelek, 
Te  megnyitád  előttem  kebledet, 
Mely  eddig  még  nem  nyílt  meg  senkinek, 
S  ott  láttam  én,  hogy  a  kit  úgy  kerestem, 
A  jó  s  nagy  isten  kebledben  lakik. 
Igen,  te  vagy  az  isten  lakhelye! 
Hol  volt  előtted  és  hol  lesz  utánad? 
Azt  nem  tudom,  de  most  benned  lakik. 
Hogy  érdemeltem  én,  meglátni  őt?  e 
Boldogság  épen  engemet  hogy  ért! 
Vagy  oh  igen,  megérdemeltem  én. 
Hogy  színről-színre  lássam,  mert  hiszen 
Ugy,  mint  én,  látni  senki  nem  kívánta. 
De  netalán  ha  méltatlan  v  a  1  é  k : 
Méltatlan,  oh  lyány,  nem  leszek  reá, 
Hogy  nékem  ád  az  isten  tégedet,  hogy 
Benned  nekem  megmutatá  magát. 
Tiéd  szerelmem,  osztatlan  tiéd. 
S  e  szerelem  nagy!  egykor  a  világot 
Borítá  el  gyűlölség  képiben; 
Most  téged  illet,  téged  egyedül 
E  szerelemmé  vált  nagy  gyűlölet, 
E  felhőktől  megvált  mennyboltozat. 
Tiéd  jövendőm,  parancsolj  vele. 
Lemondok  érted  minden  vágyaimról, 
Reményeimről ...  ez  még  mind  kevés. 
De  a  mi  több,  de  a  mi  sok,  mi  minden: 
Ha  úgy  kívánod,  elveimrül  is 
Lemondok  érted;  hordom  fejemen, 
Míg  élek,  s  ha  meghaltam,  síromon 
A  megvetés  s  gyalázat  bélyegét!  —  ... 
De  ezt  kívánni  tőlem  nem  fogod, 
Tudom,  hogy  nem ;  mert  a  kit  te  szeretsz. 
Annak  nevén  szégyenfolt  nem  lehet. 
Sőt  ösztönözni  fogsz,  hogy  úgy  haladjak, 
A  mint  megkezdem  pályázásomat. 
S  én  úgy  halok  meg,  a  mint  születem, 
Meg  nem  fordulva,  hajthatatlanul. 
E  névnek,  melyet  én  magara  teremték, 
Elpusztítója  nem  leszek  magam. 
A  név,  a  melyet  örököl  utódom, 
Ha  nem  nagy  is,  de  szép  és  tiszta  név  lesz... 
Lehetne  tán,  lehetne  tán  nagy  is. 
Ha  hozzá  adiiád  lelked  fénysugárit, 
Ha  vélem  egvütt  síkra  szállanál. 
Oh  mert  böcs'idbe  téged  is,  szerelmem, 
A  múzsa  tett,  a  múzsa  ringatott. 
De  te  erőd  nem  ismered,  s  ki  bízzék 
A  harczosban,  ha  maga  sem  bizik  ? 
Jobb,  jobb,  maradj  el  a  csaták  teréről, 
Hol  úgy  is  a  sors  többnyíre  azért 
Ád  csak  babért,  hogy  meggyilkoltatott 


Boldogságunknak  szemfedője  légyen. 
Maradj,  maradj  el  a  csaták  teréről; 
Nem  lészsz  kevésbbé  kedves  én  előttem 
Árnyas  magányodnak  homályiban. 
Mint  lennél  kinn,  bár  bámultatva,  a 
Nyilvánosság  napfényes  ormain; 
Sőt  kedvesebbé  tészen  a  tudat. 
Hogy  a  ki  mély  és  nagy  tenger  lehetnél. 
Csak  míntkicsiny  kis  harmatcsepp  ragyogsz 
A  szerénységnek  rózsalevelén. 

(Szatmár.) 


Koronázás. 

(Heine  után  németből.) 

Föl,  föl,  dalaim,  jó  dalaim! 

Föl,  fegyverkezzetek! 

Hangoztassátok  a  harsonákat, 

S  emeljétek  paizsra 

Ez  ífju  leányt, 

Ki  mátul  egész  szivemet 

Birandja  mint  királyné! 

Üdvöz  légy,  ífju  királyné! 

Ott  fönn  lerántom  a  napról 

A  piros  sugáru  aranyat, 

S  belőle  fölszentelt  fejedre 

Koronát  fonok. 

Az  égboriték  lobogó  kék  sely miből, 

A  melyen  az  égi  gyémántok  ragyognak, 

Egy  drága  darabot  lemetszek, 

S  koronázási  köpenyként 

Királyi  vállaidra  akasztom. 

Kíséretül  adok  neked 

Föl czif rázott  sonetteket,  kevély 

Terzínákat  s  udvarias  stanzákat; 

Elmésségem  leszen  kengyelfutód, 

Bohóczod  képzeletem, 

Heroldod  humorom, 

Nevető  könyűkkf^l  a  czímerem. 

Magam  pedig,  királyné. 

Letérdelek  előtted 

S  hódolva,  pirosbársony  párnán 

Átnyújtom  a  kis  darab  észt, 

A  mehet  elődöd 

Még  irgalomból  meghagyott 

(Szatmár.) 

Alkony. 


Olyan  a  nap,  mint  a  hervadt  rózsa, 
Lankadtan  bocsátja  le  fejét, 
Levelei,  a  halvány  sugárok, 
Bús  mosolylyai  hullnak  róla  szét. 


Néma,  csendes  a  világ  körűlem, 
Távol  szól  csak  egy  kis  estharang, 
Távol  s  szépen,  mintha  égbül  jönne 
Vagy  egy  édes  álomból  e  hang. 


Hallgatom  mély  figyelemmel.  Oh  ez 
Ábrándos  hang  jól  esik  nekem. 
Tudj'  isten,  mit  érzek,  mit  nem  érzek, 
Tudja  isten,  hol  jár  az  eszem.. 

(Diós-Győr.) 

A  gólya. 

Sokféle  a  madár,  s  egyik  ezt,  másik  azt 

Leginkább  kedveli, 

Ezt  ékes  szólása,  amazt  pedig  tarka 

Tolla  kedvelteti. 

Kit  én  választottam,  a  dal-mesterséghez 

Nem  ért  az  a  madár, 

S  egyszerű,  mint  magam  . ..  félig  feketében, 

Félig  fejérben  jár. 

Nekem  valamennyi  között  legkedvesebb 

Madaram  a  gólya, 

Édes  szülőföldem,  a  drága  szép  alföld 

Hűséges  lakója. 

Tán  azért  szeretem  annyira,  mert  vele 

Együtt  növekedtem; 

Még  mikor  bölcsőmben  sírtam,  ő  már  akkor 

Kerepölt  fölöttem. 

Vele  töltöttem  a  gyermekesztendőket. 

Komoly  fiú  valék. 

Míg  társim  a  haza-térö  tehéncsordát 

Estenként  kergetek: 

Én  udvarunkon  a  nádkúp  oldalánál 

Húztam  meg  magamat, 

S  némán  szemléltem  a  szárnyukat  próbáló 

Kis  gólyafiakat. 

Es  elgondolkodtam.  Jól  tudom,  az  gyakran 

Fordult  meg  fejembe': 

Miért,  hogy  az  ember  nincs  úgy,  mint  a  madár, 

Szárnyakkal  teremtve? 

Csak  a  messzeséget  járhatni  meg  lábbal 

S  nem  a  magasságot; 

Mit  ér  nekem,  mit  a  messzeség  ?  mikor  én 

A  magasba  vágyok. 

Fölfelé  vágytam  én.  Ah,  ugy  irigyeltem 

Sorsáért  a  napot, 

A  föld  fejére  ő  tesz  világosságból 

Szőtt  arany  kalapot. 

De  fájt,  hogy  estenként  megszúrják  . . .  mert 

Foly  keblébül  a  vér;  [hiszen 

Gondolám,  hát  így  van  ?  hát  a  ki  világít. 

Ilyen  jutalmat  nyer? 

Kivánt  időszak  az  ősz  a  gyermekeknek, 
Mint  anya  jön  elé, 
A  ki  fiainak  számára  kosarát 
Gyümölcscsel  terhelé. 


Én  ellenségeműi  néztem  az  őszt,  s  szólék, 

Ha  gyümölcsöt  hozott: 

Tartsd  meg  ajándékod,  ha  kedves  madaram, 


A  gólyát  elcsalod. 


Szomorodott  szívvel  láttam  gyülekezni, 

Midőn  távozának; 

Miként  most  eltűnő  ifjúságom  után, 

Ugy  néztem  utánok, 

S  milyen  bús  látvány  volt  a  házak  tetején 

A  sok  üres  fészek, 

Szellő  lehelt  reám,  sejtés  halk  szellője, 

Hogy  jövőmbe  nézek. 


Mikor  tél  multával  fejér  hó-subáját 

A  föld  levetette, 

S  virággal  zsinórzott  sötétzöld  dolmányát 

Ölté  föl  helyette: 

Akkor  az  én  lelkem  is  felöltözék  uj 

Ünnepi  ruhába, 

S  gólya-várni  néha  elballagtam  egész 

A  szomszéd  határba.   — 


Később,  hogy  a  szikra  lángra  lobbant,  a  hogy 

Ifjú  lett  a  gyermek: 

Talpam  alatt  égett  a  föld,  neki  esem, 

És  paripán  termek, 

S  megeresztett  kantár-szárral  vágtaték  ki 

A  puszták  terére  . . . 

Még  a  szél  is  ugyan  neki  gyürkőzött,  hogy 

Lovamat  elérje. 


Szeretem  a  pusztát!  ott  érzem  magamat 

Igazán  szabadnak, 

Szemeim  ott  járnak,  a  hol  nekik  tetszik, 

Nem  korlátoztatnak. 

Nem  állnak  körűlem  mogorva  sziklák,   mini 

Fenyegető  rémek, 

A  csörgő  patakot  hányva-vetve,  mintha 

Lánczot  csörgetnének. 

És  ne  mondja  senki,  hogy  a  puszta  nem  szép! 

Vannak  szépségei, 

De  azokat,  mint  a  szemérmes  lyány   arczát. 

Sűrű  fátyol  fedi; 

Jó  ismerősei,  barátai  előtt 

Leteszi  fátyolát, 

S  rajta  vesz  merően  a  megbűvölt  szem,  meri 

Tündér  kisasszonyt  lát. 


i 

Szeretem  a  pusztát!  be-bekalandoztam 

Tüzes  paripámon, 

S  midőn  már  ott  jártam,  a  hol  fizetésért 

Sincs  emberi  lábnyom: 

Lovamról  leszálltam,  gyepre  heveredtem. 

Egy  futó  pillanat 

A  tóra  mellettem,  s  benne  kit  látok  meg  ? 

Gólya  barátomat. 

Oda  is  elkísért.  Együtt  ábrándoztunk 

A  puszta  legmélyén, 

Ö  a  víz  fenekét,  én  a  délibábot 

Hosszasan  szemlélvén. 

Így  töltöttem  vele  gyermekségemet  és 

Ifjúságom  javát, 

Azért  kedvelem,  bár  se  tolla  nem  ragyog. 

Se  szép  hangot  nem  ád. 

Mostan  is  kedvelem  és  ugy  tekintem  én 

A  gólyamadarat. 

Mint  egyetlen  valót,  mely  egy  átálmodott 

Szebb  korból  fönnmaradt. 

Megérkezésedet  még  mostan  is  minden 

Esztendőben  várom, 

S  kivánok  szerencsés  utat,  ha  távozol, 

Legrégibb  barátom! 

(Szalonta.) 


Panyó  Panni. 

Panyó  Panni  hires  nevem, 
Pirulva  kén  említenem. 
De  lekopott  rólam  régen 
Piros  kendőm,  a  szemérem. 

Ilyen  magam  fajtájának 
Se  országa,  se  hazája, 
Vagyok  a  csárdák  lakosa, 
Keblem  betyárok  vánkosa. 

Tolvajnéppel  czimborálok. 
Én  vagyok  az  orgazdájok. 
Lopott  jószág  csengő  ára 
Hever  a  ládám  fiába. 

Tolvajoknak  én   danolok. 
Tolvajoknak  én  tánczolok. 
Mulassatok,  jó  betyárok. 
Van  muzsika:  varjú  károg. 

Hejh  sok  derék  ifjú  legény, 
Ki  nyakamon  függött  szegény, 


Ott  függ  most  az  akasztófán, 
Ördög  négy  ágú  villáján. 

Hát  magam  mi  véget  érek? 
Valahol  megesz  a  féreg; 
Ha  már  senkinek  sem  kellek, 
A  sövény  alatt  halok  meg. 

A  sövény  alatt  dűlök  el, 
A  czigánvok  temetnek  el 
Valami  vén  czigány  lök  be 
Dögkutyával  egy   gödörbe. 

Jaj  nekem,  de  neked,  anyám, 
Te  neked  még  inkább  jaj  ám! 
Téged  számoltat  meg  isten, 
Mert  miattad  lettem  ilyen. 

Szép,  jó  legény  kért  meg  engem, 
Ki  szeretett,  kit  szerettem. 
Az  anyám  lebeszélt  róla, 
Ez  volt  a  siralmas  óra! 

(Szerencs.) 


Amott  az  a  hegy  . . . 

Amott  az  a  hegy  tőlem 
Mi  messze,  messze  még! 
Kék  színe  csak  kevéssel 
Sötétebb,  mint  az  ég. 

Egészen  e  hegyig  kell 
Még  zarándoklanom, 
Vándorsarúimat  le 
Csak  ottan  oldhatom. 

Ott  vár  reám,  ott  vár  a 
Végezel,  a  jutalom, 
Az  én  szerelmes  édes 
Kedves  kis  angyalom. 

Tudom,  tudom  nagyon  jól, 
Hogy  örömet  hozok, 
Hogy  az  örömtül  szíve, 
Lelke  repdesni  fog; 

Csak  azt  szeretném  tudni, 
Vajon  most  sejti-e. 
Hogy  holnap  ilyentájban 
Oly  nagy  lesz  öröme. 

(Nagy-Peleske.) 

Látom  kelet  leggazdagabb  virányit . . . 

Látom  kelet  leggazdagabb  virányit, 
A  természetnek  virág-háremét, 
S  a  napnak  rózsaszínű  szempilláit: 
Hasadt  felhő  mosolygó  peremét; 
Látok  homályos  pálmaligetet, 
Hol  a  szellő  rejtélyesen  susog, 
És  énekel  fényes  madársereg  .  . . 
Madarak  ?  vagy  tán  zengő  csillagok  ?  — 

—  Látok  nagy  hegyről  egy  kék  szigetet 
A  tenger  és  a  messzeség  ölében; 
Körűlem  ősz  van,  amott  kikelet, 
Vándorló  darvak  úsznak  át  az  égen 

Az  őszbül  a  tavaszba,  és  utánok 

Elküldi  a  szív  minden  vágyait, 

S  e  vágy  talán  még  jobban  boldogít, 

Mint  ha  ott  volnék,  a  hol  lenni  vágyok.   — 

—  Látok  mesés,  holdfényes  éjszakát, 
Az  élet  alszik,  a  halál  viraszt: 

A  légen  szellemek  suhannak  át, 

Ruháiktól  megrezzen  a  haraszt; 

Nem  alvilági  rémes  szellemek: 

Boldog  halottak,  kik  lejöttenek 

A  holdsugárok  arany  fonalán 

Csillagjaidból,  mennyei  magasság, 

Hogy  kedveseiket  meglátogassák, 

S  hogy  ajkaikra  csókolják  talán 

Az  édes  álmát,  melyben  lelkeik 

Az  ég  üdvét  előre  erezik. 

Látok  mindent,  mi  soha  sem  a  szemnek. 

Csak  a  sejtésnek  látható  az  éjben  .  . . 

S  mind  ezt  két  szemben  látom:  kedvesemnek 

Sötét  világú,  ábrándos  szemében. 

(Szatmár.) 


Tompa  Mihálynál. 

így  vagyok,  itt  vagyok  testestül-lelkestül, 
Mit  bámulsz  ugy?  ne  szúrj  szemeddel  keresztül. 
Hunyd  be  a  szemedet,  ha  neki  nem  hiszesz, 
Ha  nem  hiszed,  hogy  itt  csakugyan  én  vagyok; 
S  kérdezd  meg  szívedet,  hiszen  majd  felel  ez... 
Hallod?  én  is  hallom,  oly  hangosan  dobog. 

Mit  gondoltál,  mikor  ráztam  a  kilincset: 
Vajon  ki  az  ördög  háborítja  csended  ? 
Akárkit  gondoltál,  tudom,  csak  nem   engem, 


De  azt  is  tudom,  hogy  jött  volna  akárki, 
Nem  fogadnál  senkit  nálam  szívesebben, 
S  nem  fognád  forróbban  karjaidba  zárni. 

Édes  barátom ! . . .  de  szólj  már  te  is  egyet, 
Bennem  a  gondolat  gondolatot  kerget, 
Ugy  vagyok,  mint  mikor  az  éhes  megrakott 
Asztalhoz  ^^etődik,  —  ugy  vagyok  valóban  — 
S nem  tudjamely  tálhozkapjon.  Nem  szólhatok, 
Hejh  pedig  olyan  sok  mondani  valóm  van. 

Uj  hivatalodban  hogy  éled  világod  ? 
Hogyan  vagy,  mióta  az  istent  szolgálod  ? 
Szépecskén  benőtt  az  udvarod;  semmi  a, 
Még  jó:  nem  vesz  éhen  múzsád  szárnyas  lova. 
Megfér-e  együtt  a  lant  és  a  biblia? 
Nem  vesz  össze  rajtad  Apolló  s  Jehova? 

S  te,  ki  annyinak  vagy  megnyugtatására, 
Száll-e  megnyugovás  lelked  hullámára? 
Vesd  ki,  jó  barátom,  vesd  ki  azt  a  férget, 
Mely  titkon,  de  folyvást  emészt  téged  belül; 
Hidd  el,  szép  a  világ,  hidd  el,  szép  az  élet 
Ha  vehetünk,  mért  ne  vennénk  örömibül  ? 

S  vehetünk.  Rajtunk  áll,hogy  boldogoklegyünk, 
Csak  akaratos  ne  legyen  természetünk,  [más 
Gyermek-dolog,  inkább  szomjazni,  mintsem 
Pohárból  inni,  mint  a  melyre  kedve  jött. 
A  bölcs  —  mert  nem  jogunk  a  sok  válogatás  — 
A  honnan  jut,  onnan  issza  az  örömöt. 

Mondjak-e  rá  példát  ?  példa  vagyok  magam ... 
De  im  harangoznak:  tiszteletes  uram, 
Vegye  hóna  alá  imádságos  könyvét, 
S  végezze  illendőn  a  szent  szolgálatot; 
Én  majd  addig  itt  a  kis  kertben  nézek  szét, 
S  isteníge  gyanánt  szívom  az  illatot. 

Mert  a  z  én  templomom  a  nyílt,  nagy  természet . . . 
Hanem  akkor  szóljunk,  ha  dolgodat  végzed, 
Akkor  mondom  el  csak,  hogy  s  mikép  találtam 
Homér-Árany  Jánost,  hazánk  uj  csillagát, 
S  az  én  csillagomtól,  rózsámtól  hogy  váltam, 
S  oltár  előtt  áldást  reánk  melyik  pap  ád. 

Te  fogsz  megesketni,  jó  Mihály  barátom  . . . 
De  ideje  végre  a  szót  ketté  vágnom, 
Eredj,  mert  a  harang  immár  elhallgatott, 
Menj,  ne  várakoztasd  jámbor  híveidet, 
S  vigyázz:  örömedben  egyik  bordalomat 
Ne  mondd  el  valahogy  a  mi-atyánk  helyett. 

(Beje.) 

Széphalmon. 

Te  a  nemzet-hálátlanság 

Égbekiáltó  némasága, 

A  nemzet-szégyen  Káin-bélyege, 

Oh  Széphalom! 

Azért  kellett-e  csak 

Hozzád  zarándokolnom, 

Hogy  egy  hajtásra  olyan  hosszút  igyam 

A  keserűség  poharából, 

A  milyet  eddig  még  talán  nem  ittam  ?  . . . 

Ez  volt  tehát 

A  múzsák  egykori   tanyája. 

Hol  most  haszonbérlő  zsidó  lakik  ? 

Azon  szobában, 

Melyben  Kazinczy  Ferencz 

Élt  s  kilehelte  tiszta  lelkét, 

Most  piszkos  nyávogó  porontyok 

Henteregnek, 

S  a  szentek  szentébó'l,  nejének 

Szobájából  ím  kamra  lett, 

Mely  ronda  lommal  van  tele. 

Ki  innen  e  falak  közül! 

Félek,  hogy  e  ház  rám  szakad, 

Mert  nagy  teher  nehézkedik  rá: 

Az  isten  átka 

Nagy  ég,  a  pompás  kert  mivé  lelt 

Még  mostan  is  mosolyg,  mosolyg, 

De  szívet-szaggatólag. 

Mint  a  megőrült  szép  leány. 

Elvadulának  a  gyümölcsfák, 

S  alattok  fű  terem  buján, 

Sűrűn  és  magasan; 

Tán  el  akarja  rejteni 

A  pusztulásnak  szellemét, 

Mely  itt  két  kézzel  dolgozik, 

Vagy  az  utat  akarja 

Elfödni,  mely  sír  mellé  vezet. 

Hogy  a  halottnak  nyugodalmát 

Ne  háborítsa  senki. 

Mert  nyugalomra  nagy  szüksége  van, 

Kit  hetven  évig  üldözött  az  élet. 

Itt  nyugszik  ő 

Vad  fák  és  vad  füvek  körében 

Fölötte  hófejér  szobor  . , . 

Miért  fejér?  miért  nem  fekete? 

Vegyétek  fel  s  tűzzétek  föl  helyébe 

Sötét  sorsának  zászlaját! 

Oly  bántó  e  fejér  hazugság.  — 

És  ezt  is  özvegye 

ÁUíttatá,  ez  oszlopot; 

De  könnyen  telt  ki  tőle, 

Mert  nem  maradt  több, 


Csupán  hét  árva  gyermeke. 

S  miért  tett  volna  oszlopot 

Sírjához  a  haza  ? 

Hiszen  mit  tett  ő  a  hazáért? 

Miatta  hét  esztendeig  szivá  csak 

A  börtönök  dögvészes  levegőjét, 

És  csak  fél  századig 

Tartá  vállán,  mint  Atlas  az  eget 

A  nemzetiségnek  ügyét. 

Magyar  nemzet,  most  nem  volnál  magyar, 

0  akkor  volt  az,  midőn  senki  sem    volt. 

Midőn  magyarnak  lenni 

Szégyen  vala. 

És  te,  hazám,  te  így  fizetted  őtl 

Míg  élt:  fázott  és  éhezett, 

S  most  sírja  olyan  elhagyott, 

Mint  számüzötté 

Ki  idegen  földön  vesz  el.  — 

Hálás  haza, 

A  szent  halott  nevében 

Vedd  forró  köszönetemet! 

Ha  gyermekem  lesz, 

Ki  arra  készül, 

Hogy  néked  éljen: 

Ide  fogom  majd  őt  vezetni 

E  sírhalomhoz  . . .  buzdításul. 

(Széphalom.) 


Meleg  dél  vaíi... 

Meleg  dél  van  itt  kinn  a  mezőben, 
Rakja  a  nap  a  tüzet  erősen. 
Meleg  dél  van,  meglippen  a  madár, 
A  fáradt  eb  kioltott  nyelvvel  jár. 

Két  lyány  gyűjti  ott  a  széna  rendét, 
Két  siheder  hordja  a  petrenczét, 
Hejh  de  nem  telik  nagy  kedvök  benne. 
Mert  ilyenkor  súlyos  a  petrencze. 

Legjobb  dolga  van  most  a  királynak, 
Vagy  ott  annak  a  gulyásbojtárnak; 
Király  pihen  aranyos  karszéken. 
Gulyásbojtár  kedvese  ölében. 

(Beregszász.) 

Kard  és  láncz. 

Földre  szállt  a  legszebb  angyal 
Isten  engedelmivel,  hogy 
Fölkeresse,  megtekintse 
A  legszebbik  szép  leányt. 
Megtalálta.  Megszerette. 
És  ezentúl  rája  nézve 
Szebb  volt  a  föld,  mint  a  menny, 
És  azért  is  minden  éjjel 
Le-lejárt  a  szép  leányhoz. 
Csillagról  csillagra  lépett, 
És  midőn  elérte  már 
A  legalsó  csillagot. 
Ottan  egy  hattyúra  űlt, 
Egy  fejér  hattyúra,  és  ez 
Hozta  őt  a  lyányka  mellé, 
A  ki  öt  kertébe  várta, 
S  szűz  mosolylyal  fogadá, 
Melytől  a  bimbók  kinyíltak 
És  az  elhervadt  virágok 
Újólag  föléledének. 
Ottan  ültek  és  beszéltek, 
Míg  a  hajnal  nem  hasadt, 
És  beszedők  mindenről  folyt, 
A  mi  szép  és  a  mi  szent. 
A  leányka  szemlesütve 
Hallgatá  a  fényes  angyalt 
S  a  hogy  egyszer  föltekintett, 
Annyi  bűbáj  volt  szemében. 
Hogy  az  angyal  térdre  omlott, 
És  egy  csókot  kére  tőle. 
És  a  lyány  meg  nem  tagadta. 
Milyen  csók  volt  ez! , .  .  midőn 
Összeért  az  angyal  ajka 
És  a  lyányé,  az  egész  föld 
Megrezzent  a  kéj  miatt, 
Mintha  az  csak  egy  szív  volna; 
S  odafönn  az  égen  minden 
Csillag  egy-egy  csengetyű  lett, 
Mely  varázshangon  csilingelt, 
S  e  még  nem  hallott  zenére 
A  virágok,  mint  megannyi 
Tündérek,  tánczolni  kezdtek. 
És  a  hold  —  mivel  talán  az 
Elpirult  lyány  bele  nézett  — 
Elpirúla  szinte,  s  tőle 
Rózsaszínű  lett  az  éj. 
És  az  angyal  csókja  szépen 
Megfogamzott:  a  leányka 
Anya  lett;  oly  gyermeket  szült 
Oly  dicsőét,  a  minő  csak 
Akkoron  születhetik,  ha 

Petőfi  kóUeményei. 


Föld  és  ég  ölelkezék. 

Kardot  szült  a  lyányka,  kardot. 

És  ez  a  kard  ...  a  szabadság. 


Feljött  a  legrútabb  ördög, 

Sátán  engedelmivel. 

Fel  a  földre,  hogy  meglelje 

A  legocsmányabb  boszorkányt. 

Megtalálta.  Megszerette. 

És  ezentúl  jobban  tetszett 

Néki  a  föld  a  pokolnál. 

És  azért  is  minden  éjjel 

Föl- följárt  a  boszorkányhoz. 

Tűzokádó  hegy  torkában 

Jöttek  össze  éjfelenként. 

Béka-fejü,  kigyó-farkú, 

Láng-sörényű,  sárkány-lábú 

Vad  fekete  paripa 

Hozta  föl  az  ördögöt, 

S  a  boszorkány,  denevérek 

És  baglyok  ki  sereiében, 

Hórihorgas  seprőnyélen 

Lovagolva  jött  elé  a 

Tűzokádó  hegy  torkába. 

Ottan  ültek  és  beszéltek 

Míg  megszólalt  a  kakas, 

És  beszedők  mindenről  folyt, 

A  mi  rút  s  szentségtelen. 

S  szólt  az  ördög:  » Fázni  kezdek, 

Jöszte  beljebb,  jöszte  beljebb. 

Le  a  hegy  legfenekére, 

A  tüzeknek  őshonába  . . . 

Hah,  még  itt  is  fázom,  fázom. 

Szinte  csattog  a  fogam  . .  . 

Jer,  ölelj  meg,  jer,  csókolj  meg!« 

S  ölelkeztek,  csókolóztak. 

Milyen  csók  volt  ez ! . . .  midőn 

Összeértek  ajkaik, 

A  boszorkány  s  ördög  ajka: 

Összeborzadott  a  föld, 

S  dörgött,  morgott,  mintha  vészes 

Felhőket  nyelt  volna  el, 

S  el  kezdett  okádni  a  hegy. 

És  okádta  ég  felé  a 

Tűzesőt,  tűzköveket, 

És  egy  láng  lett  a  világ, 

Csak  a  csillagok  s  a  hold 

Vontak  fátyolt  arczaikra. 

Sűrű  fátyolt,  feketét. 

Hogy  semmit  ne  lássanak. 

S  megfogant  az  ördög  csókja. 

Anya  lett  s  szült  a  boszorkány, 

Szült  oly  fortéimét,  minő  csak 
Akkoron  születhetik,  ha 
Föld  s  pokol  ölelkezék. 
Láncznak  híják  a  boszorkány 
Undok  kölykét,  láncznak  híják, 
És  e  láncz  ...  a  szolgaság. 


És  vajon  a  csillagokat 
Juliskám,  nem  te  gondoltad  ? 
Te  gondoltad  ki  ezeket, 
Mikor  szerelmed  született. 

(Szatraár.) 


*  *  ♦ 

És  a  mennynek  s  a  pokolnak 
Két  szülötte,  a  szabadság 
S  szolgaság,  a  kard  s  a  láncz, 
Harczot  űz  élet-halálra, 
Hosszú  harczot,  hosszú  harczot, 
Elfáradva,  nem  pihenve. 
Tompa,  csorba  már  a  kard, 
De  a  láncz  is  szakadoz. 
Várjunk,  várjunk  egy  kicsit, 
Megtudjuk  már  nem  sokára: 
Melyik  lészen  úr  a  földön  ? 
Melyiké  lesz  a  világ  ? 

(Szatmár.) 


Jó  ideje  lement  a  nap . . 

Jó  ideje  lement  a  nap. 
Le  is  szállott  már  a  harmat. 
Már  a  hold  is  magasan  van, 
Éjfél  is  lesz  innen-onnan. 

Mit  csinál  mostan  Juliskám  ? 
Összetetté  kis  kézit  tán 
S  imát  mond;  ha  imádkozik: 
Tudom.,  értem  imádkozik. 

Mit  csinál  mostan  Juliskám  ? 
Már  régen  el  is  alutt  tán  ; 
Ha  elalutt  és  álmodik: 
Tudom,  felőlem  álmodik. 

S  ha  Juliskám  se  nem  alszik, 
Se  pedig  nem  imádkozik. 
Hanem  csak  ugy  gondolkodik; 
Tudom,  rólam  gondolkodik. 

Gondolkozzál,  gondolkozzál, 
Gyönyörűséges  virágszál ! 
Gondolataid  olyanok. 
Mint  azok  a  szép  csillagok. 


Az  elhagyott  zászló. 

Megtépve,  megcsúfolva, 
Sivatag  közepén. 
Magában  áll  a  zászló, 
Melyet  szolgálok  én. 
Nagy  és  hosszú  vihar  volt, 
Mely  rajta  ennyit  tépe. 
De,  bármint  meg  van  rontva, 
Még  most  is  látszik  csonka 
Szárnyán  az  isten  képe. 

És  e  szent  jelnek  egyre 

Gyérülnek  hívei. 

Bálvány  elébe  mennek 

Térdet,  főt  hajtani. 

Hadd  menjenek!  nem  méltók 

Egy  sorban  állni  vélünk. 

Ha  a  fecskék  ledérek 

S  éghajlatot  cserélnek, 

Mi  sasok  nem  cserélünk. 

Mily  varázshatalmú  e 
Diszetlen  csonka  jel! 
A  legdicsőbbek  érte 
S  alatta  haltak  el. 
Mutatja  ez,  mutatja, 
Hogy  az  igazság  itt  van, 
S  ez  isten  oltáránál, 
Bár  a  világ  odább  áll. 
Megállok  a  siriglan! 

(Szatmár.) 


Már,  galambom,  engedj  meg . 

Már,  galambom,  engedj  meg,  de 
Ki  kell  mondanom: 
Legyen  vége  a  tréfának. 
Mert  nagyon  unom. 

Eddigi  szeszélyedet  csak 
Megbocsátom  még; 
Más  ennyit  sem  tűrne,  régen 
Mondta  voln':  elég. 

Vinné  el  az  Ördög  ezt  az 
Én  jó  szívemet! 
Boldogságom  ennek  mindig 
Áldozatja  lett. 

Kifog  rajtam  minden  gyermek 
És  minden  leány  . .  . 
De  fogadom,  hogy  máskép  lesz, 
Máskép  ezután. 

Azért  vége  a  tréfának, 
Szedd  össze  magad, 
És  hallgasd  meg  ünnepélyes 
Komoly  szavamat: 

A  mit  eddig  még  nem  tettél. 
Bármint  kértelek. 
Tedd,  ezennel,  tedd,  ha  mondom, 
Bögtön  csókolj  meg! 

(Szatmár.) 


A  mnnkácsi  várban. 

Itt  tüze  föl  piros  zászlaját  a 

Szabadságnak  Zrínyi  Ilona? 

A  szabadság  hősinek  tanyája 

Íme,  íme  most  rabok  hona. 

Semmi  más,  mint  dönthetetlen  kó'fal. 

Semmi  más,  mint  lánczcsörömpölések  — 

Bátran  tudnék  a  vérpadra  lépni. 

Oh  de  ez  a  börtön .  .  .  ettül  félek. 

Föl  s  alá  jár  magas  büszke  fővel 
Ott  a  sánczon  egy  ifjú  fogoly; 
Messze-szállott  lángtekintetével 
Vajon  hol  jár  gondolatja,  hol  ? 
Lépte  gyors  még;  uj  vendég  bizonynyal 
Erejét  az  éj  s  Ián  ez  nem  tőré  meg  — 
Bátran  tudnék  a  vérpadra  lépni, 
Oh  de  ez  a  börtön  .  .  .  ettül  félek. 

Ott  a  másik  sánczon  egy  öreg  rab. 
Nem  tekint  sem  ide  sem  oda. 
Lassan  hordja  könnyű,  száradt  testét . . . 
Nehezebb  már  láncza  mint  maga. 
Tört  szeméből  holt  sugár  búvik  ki. 
Mint  a  sírból  a  kisértő  lélek  — 
Bátran  tudnék  a  vérpadra  lépni, 
Oh  de  ez  a  börtön  .  .  .  ettül  félek. 


Ifjú  rab,  nézd,  mint  virít  az  erdő^ 
Akkor  is,  ha  kijösz,  zöld  lesz  az, 
Oh  de  téged,  téged  akkorára 
A  nyomor  s  bú  régen  behavaz. 
És  te  vén  rab,  tőled  már  talán  csak 
Itt  vesz  búcsút  a  láncz  és  az  élet  — 
Bátran  tudnék   a  vérpadra  lépni, 
Oh  de  ez  a  börtön  .  .  .  ettül  félek. 

Föld  alól  föl  halk  nyögés  jön;  mint  a 

Köszörült  kés,  metszi  szívemet. 

El,  el  innen!  fönn  vagyok,  és  még  is 

Környékez  már-már  az  őrület. 

Hátha  még  lenn  volnék,  hogyha  ott  lenn 

Híznék  rajtam  lelki-testi  féreg!  — 

Bátran  tudnék  a  vérpadra  lépni. 

Oh  de  ez  a  börtön  .  .  .  ettül  félek. 

(Munkács.) 


Ismét  könny ! 

Azt  hittem,  hogy  szemembül  a  sors 
Örökre  számüze, 
S  ismét  pillámon  vagy,  sötét 
Fájdalmak  fényes  követe! 

Alig  vidultam  a  boldogság 
Nyájas  napsugarán, 
Ismét  felhő  takarta  el, 
Mely  önti  záporát  reám. 

De  nem,  nem  zápor  ez;  csak  egy  könny. 
Egy  könnycseppecske  csak, 
És  még  is  kínosabb  talán, 
Mint  volna  egy  egész  patak. 

Oh  sírtam  én  már,  sokat  sírtam 
Miattad,  szerelem. 
És  siratálak  tégedet. 
Szegény  pusztuló  nemzetem; 

De  ennél  keserűbb  könyűt  még 
Nem  ejtettem  soha, 
Sem  érted,  égő  szerelem, 
Sem  érted,  hamvadó  haza. 

E  könny,  mint  a  tüzes  vas,  mint  a 
Pokolnak  lángja  süt  .  .  . 
Irtóztatón,  irtóztatón 
Orromba  ment  a  pipafüst! 


(Szatmár.) 

Levél  Arany  Jánoshoz. 

Meghaltál-e  ?  vagy  a  kezedet  görcs  bántja,  imádott 

Jankóm,  vagy  feledéd  végkép,  hogy  létezem  én  is  ? 

Vagy  mi  az  ördög  lelt?  ....  híred  sem  hallja  az  ember. 

Hogyha  magába  fogadt  az  öröklét  bölcseje,  a  sír: 

Akkor  béke  veled,  legyenek  szép  álmaid  ott  lenn, 

Feddő  kérdésem  nem  fogja  zavarni  nyugalmad, 

Hogy  mi  okért  hallgatsz  ?  mért  késel  szólni  levélben  ? 

Hogyha  pedig  görcs  bánt,  menj  a  patikába  s  iparkodj" 

Meggyógyulni,  fiam,  s  aztán  írj  rögtön,  azonnal. 

S  ha  feledél  engem  ?  ha  barátod  volna  feledve  ? 

Dejsz  ugy  öcsém,  veszsz  meg,  kívánom  tiszta  szivembül. 

Te  mikoron  nevedet  keblem  mélyébe  leírtad, 

Mit  tettél,  tudod  azt  ?  gránitsziklába  aczéllal 

Vágtál  életen  át  múlás  nélküli  betűket; 

Hát  én  ?  én  nevemet  karczoltam  volna  homokba. 

Melyet,  névvel  együtt,  egy  hó  szellője  is  elfúj  ? 

Megköszönöm,  ha  netán  így  van  ...  no  de  elhiszem  inkább, 

Hogy  rósz  verseim  is  vannak,  mint  hogy  te  feledtél. 

Lomha  vagy,  itt  a  bibéd;  restelsz,  mint  jó  magam,  írni. 

Kérlek,  hagyd  nekem  a  restséget,  légy  te  serényebb, 

Lásd,  nekem  úgy  illik  (s  oly  jól  esik!),  úgy-e  lemondasz 

Róla,  ha  én  kérlek  ?  —  Hah,  már  is  látlak  ugorni, 

Mint  ragadod  nyakon  a  tollat,  mint  vágod  az  orrát 

A  tintába,  miként  húzod  a  sok  hosszú  barázdát 

A  papíron,  ringy-rongy  eszméket  vetve  beléjök  .  .  . 

Mert  ne  is  írj  inkább,  hogysem  bölcs  gondolatokkal 

Terheld  meg  leveled  s  gyomrom,  mert  semmi  bolondabb 

Nincsen,  mint  az  okos  levelek,  s  én  iszonyuképen 

Irtózom  tőlök;  tán  mert  én  nem  tudok  olyat 

Komponálni,  azért.  Ez  meglehet.  Ámde  hogy  úgy  van, 

E&küsz  im.  erre  neked  túrós  tésztára,  dohányra 

És  nundenfélére,  mi  csak  szent  s  kedves  előttem.  — 

Drága  komámasszony,  kegyedet  kérem  meg  aláz'san, 

Üsse  agyon  férjét  és  szidja  meg  istenesen,  ha 

Még  eztán  sem  fog  nekem  írni  az  ilyen-amolyan. 

írjon  mindenről  hosszan,  de  kivált  ha  kegyedről 

ír  röviden,  haragudni  fogok  majd  hosszú  haraggal. 

El  ne  feledje  a  barna  Laezit  s  a  szőke  Julist,  e 

Kedves  gyermekeket.  Hát  a  kert  hogy  van,  a  melynek 

Rózsáin  szemeim  sokszor  függenek,  a  míg  a 

Messzeröpíilt  lélek  hívemhez  vitte  szerelmét  ? 

És  a  csonka  torony,  mely  a  harczoknak  utána 

Most  szomorún  hallgat  gyér  fű-koszorúzta  tejével, 

S  várja  jövendőjét,  mely  lábát  rá  teszi,  s  akkor 

Összeomol,  mint  a  koldus,  ha  kikapja  kezéből 

A  mankót  a  halál  ...  áll  még  a  gólya  fölötte, 

Méla  merengéssel  nézvén  a  messze  vidékbe  ? 

Mindenről  akarok,  mi  nekem  kedves  vala,  tudni. 

Jártam  azóta  dicső  szép  tájakon,  ámde  tiétek 

Mindig  eszemben  volt,  bár  nincs  mit  rajta  csodálni: 

A  veletek  töltött  kor  tette  szivemben  örökké. 

S  jártam  azóta  magas  fényes  paloták  körül,  a  hol 

Minden,  minden  nagy ;  gazdáik  lelke  kicsiny  csak  . . . 

Akkor  eszembe  jutott  alacsony  hajlékotok,  ebben 

Mind  kicsinyecske,  de  a  gazdának  lelke  nagy  és  szép!  — 

Ejnye,  mi  a  fene  lelt  engem,  hogy  szembe  dicsérek  ? 

Most  veszem  észre,  hohó!  mind,  a  mit  mondtam,  hazugság, 

Csúnya  hazugság  volt.  Le  akartam  csak  kenyerezni 

A  nőtáros  urat,  hogy  . . .  hogy  . . .  hogy  majd  beszerezzen 

Bakternek  vagy  kondásnak  falujába,  ha  e  szép 

Hivatalok  valamelyike  fneg  fog  ürülni  idővel. 

Hja,  nekem  is  hozzá  kell  látnom  végre,  barátom, 

Házasodom,  tudod  azt,  s  tudod  azt  is,  hogy  jövedelmet 

Dús  uradalmam  nem  hullat  zsebeimbe,  mióta 

Századik  édes  apám  eladá  vagy  meg  se  szerezte. 

S  így  az  eléléshez  nincsen  mód,  nincs!  hivatal  kell. 

Meghajtom  fejemet,  szépen  mosolyogni  tanulok, 

Nyájas  szófogadás,  kígyó-csúszásu  hízelgés 

Lesz  kenyerem  (s  zsíros  kenyerem) . . .  hah,  lesz  a  kutyának. 

Nem  pedig  én  nékem!  pusztán  a  gondolat  is  már 

Lángfelhőket  idéz  véres  szemeimnek  elébe, 

És  szívem  tombol,  mint  a  harmadfű  csikó,  ha 

A  pányvás  kötelet  legelőször  dobja  nyakába 

A  pásztor,  hogy  a  ménesből  kocsirúdho'  vezesse. 

Nem  a  tehertől  fél,  a  melyet  húznia  kell  majd, 

Nem!  hanem  a  hámtól,  mely  korlátozza  futását. 

És  a  mit  így  elveszt,  azt  nem  pótolja  sem  abrak. 

Sem  pedig  a  ragyogó  szerszám.  Mit  néki  az  étel 

S  a  hiu  fény!  megelégszik  ő  a  pusztai  gyeppel, 

Bármi  sovány,  s  a  záporesők  szabad  égnek  alatta 

Verhetik  oldalait  s  a  bozót  hadd  tépje  sörényét. 

Csak  szabadon  járjon,  csak  kergethesse  tüzében 

A  sivatag  viharát  s  a  villám  sárga  kígyóit 

Isten  hozzátok!  lelkem  múlatni  szeretne 

Még  veletek,  kedves  híveim,  de  az  elragadó  szél 

Képzeletem  százrétü  vitorlájába  belé  fújt. 

Szétszakad  a  horgony,  fut  gályám,  elmarad  a  part, 

S  ringat  habkarján  a  látkör  nélküli  tenger. 

És  mig  az  orkán  zúg,  s  a  felhők  dörgenek,  én  a 

Lant  idegébe  kapok,  s  vad  tűzzel  zengi  el  ajkam 

Harsány  hymnusodat,  százszorszent  égi  szabadság! 

(Szatmár.) 

Jó  költőnek  tartanak . . . 


Augusztus  5-dikén. 


Jó  költőnek  tartanak,  s  hogy 
Az  vagyok,  én  is  hiszem, 
De  azért  te  ne  magasztald 
Verseimet,  kedvesem. 

Te  előtted  elpirulok. 
Hogyha  dicsérsz  engemet. 
Oh  mert  érzem,  hozzád  képest 
Érzem  kicsinységemet. 

A  legkisebb  gondolatban, 
Mely  fejedben  tündököl, 
A  legkisebb  érzemény  ben, 
Mely  kebled  dagasztja  föl, 

Szemed  egy  pillantásában, 
Mely  titkon  felém  röpül. 
Egy  hangodban,  mely  futólag 
Csengi  lelkemet  körül, 

Egy  mosolygásodban  is  több 
Költészet  van,  kedvesem, 
Mint  az  ötszáz-ötven  versben, 
Melyet  írtam  összesen. 

(Szatmár.) 


Megbántott  a  rózsám  . . . 

Megbántott  a  rózsám  nagyon, 
Haraguttam  érte  nagyon, 
Haraguttam,  búslakodtam, 
Mint  az  effélékért  szoktam. 
Azt  gondoltam,  hogy  sebemet 
A  sirásó  gyógyítja  meg, 
Hogy  akkor  zárul  be  sebem. 
Ha  megnyílik  a  sír  nekem. 
S  meddig  tartott  ez  a  bajom  ? 
Míg  megcsókolt  az  angyalom, 
Mihelyt  megcsókolt  angyalom, 
Mingyárt  nem  lett  semmi  bajom. 
Éles,  hegyes  tőr  a  szava, 
S  édes  balzsam  az  ajaka. 
Ilyen  az  a  leányféle! 
Mit  tegyen  az  ember  véle? 

(Szatmár.) 


Itt  a  gyűrű,  itt  a  gyűrű, 
Itt  van  végre  ujjamon! 
Itt  van  ajka,  itt  van  ajka, 
Itt  van  végre  ajkamon! 

Oh  mi  édes,  oh  mi  édes 
A  csók  piros  ajakán! 
A  kerek  világnak  minden 
Édessége  itt  van  tán. 

Csókolj,  csókolj . . .  senki  sem  lát . 
Szíjad,  szíjad  ajkamat! 
S  ha  látnak  is  ?  jegyeseknek 
Csókolózni  már  szabad. 

Addsza  ajkad,  addsza  orczád, 
Homlokod,  szemeidet, 
Elborítom  csókjaimmal, 
Mint  a  hajnal  az  eget. 

Szédülök  .  .  .  fogj  meg  karoddal, 
Lágy  karoddal,  szép  leány! 
Csók-e  ez  vagy  bor  ?  biz  én  már 
Nem  is  tudom  igazán. 

Bor  lesz  ez,  bor!  ilyet  ittak 
Az  olympi  istenek, 
S  én,  az  ember,  nem  birom  meg, 
Fölforgatja  eszemet. 

Mámor  szállt  nehéz  fejemre, 
Oh  de  milyen  mámor  ez! 
Égbe  vitt ...  a  föld  alattam 
Végtelen  mélységbe  vesz. 

Túl  jutottam  már  a  felhők 
Tarka  vándor  táborán. 
Csillagok  között  röpülök, 
Mindenik  egy  csalogány. 

Mint  dalolnak,  mint  dalolnak! 
Ilyet  nem  hallott  fülem. 
S  milyen  fény!  százezer  villám 
Nyargalózik  körülem. 

Hát  a  szívem,  hát  a  szívem  ? 
Ott  van,  ott  van  még  a  baj . . . 
Fiu,  ugy  vigyázz  magadra: 
Örömödben  meg  ne  halj! 

(Erdöa.) 

Falu  végén  kurta  kocsma 


Falu  végén  kurta  kocsma, 
Oda  rúg  ki  a  Szamosra, 
Meg  is  látná  magát  benne, 
Ha  az  éj  nem  közelegne. 

Az  éjszaka  közeledik, 
A  világ  lecsendesedik, 
Pihen  a  komp,  kikötötték, 
Benne  hallgat  a  sötétség. 

De  a  kocsma  bezeg  hangos! 
Munkálódik  a  czimbalmos, 
A  legények  kurjogatnak, 
Szinte  reng  belé  az  ablak. 

»Kocsmárosné,  arany  virág, 
Ide  a  legjobbik  borát, 
yén  legyen,  mint  a  nagyapám, 
És  tüzes,  mint  ifjú  babám! 

Húzd  rá  czigány,  húzzad  jobban, 
Tánczolni  való  kedvem  van, 

(Szatmár,) 


Eltánczolom  a  pénzemet, 
Kitánczolom  a  lelkemet!* 

Bekopognak  az  ablakon: 
>Ne  zúgjatok  olyan  nagyon, 
Azt  üzeni  az  uraság, 
Mert  lefekütt,  alunni  vágy.« 

» Ördög  bújjék  az  uradba, 
Te  pedig  menj  a  pokolba! . . . 
Húzd  rá  czigány,  csak  azért  is, 
Ha  mindjárt  az  ingemért  is!« 

Megint  jőnek,  kopogtatnak: 
» Csendesebben  vigadjanak, 
Isten  áldja  meg  kendteket, 
Szegény  édes  anyám  beteg. « 

Feleletet  egyik  sem  ad, 
Kihörpentik  boraikat. 
Végét  vetik  a  zenének 
S  haza  mennek  a  legények. 

A  költészet. 

Oh  szent  költészet,  mint  le  vagy  alázva, 

Miként  tiporják  méltóságodat 

Az  ostobák,  s  ép  akkor,  a  midőn 

Törekszenek,  hogy  fölemeljenek. 

Azt  hirdetik  föl  nem  kent  papjaid, 

Azt  hirdetik  fennszóval,  hogy  terem  vagy, 

Nagyúri,  díszes,  tündöklő  terem, 

Hová  csupán  csak  fénymázas  czipőkben 

Lehet  bejárni  illedelmesen. 

Hallgassatok,  ti  ál,  hamis  próféták, 

Hallgassatok,  egy  szótok  sem  igaz. 

A  költészet  nem  társalgó  terem, 

Hová  fecsegni  jár  a  czifra  nép, 

A  társaság  szemenszedett  paréja; 

Több  a  költészet!  olyan  épület, 

Mely  nyitva  van  boldog-boldogtalannak, 

Mindenkinek,  ki  imádkozni  vágy, 

Szóval:  szentegyház,  a  hová  belépni 

Bocskorban  sőt  mezítláb  is  szabad. 

(Szatmár.) 


Az  én  Pegazusom. 

Nem  angol  ló  az  én  Pegazusom, 
Vékony  nyakkal,  hórihorgas  lábbal, 
Nem  is  német  teherhordó  állat, 
Széles  háttal,  medve-topogással. 

Magyar  csikó  az  én  Pegazusom, 
Eredeti  derék  magyar  fajta, 
Világospej,  sima  selyem  szőrrel, 
A  napsugár  hanyatt  esik  rajta. 

Nem  nevelték  benn  az  istálóban. 
Nem  is  igen  járt  az  iskolába; 
Kinn  született,  ott  kinn  fogtam  el  a 
Kis-kunsági  szép  nagy  pusztaságba'. 

Nem  bosszantom  a  hátát  nyereggel, 
Egy  kis  csótár  van  csak  rá  terítve, 
Ugy  ülök  rajt,  és  sebesvágtatva 
Ragad,  mert  ő  a  villám  testvére. 

A  pusztákra  visz  legörömestebb, 
Mert  a  puszta  születési  helye. 
Hejh,  ha  arra  fordítom  a  kantárt, 
Ugy  megugrik,  alig  bírok  vele. 


A  falukban  megállok  egy  szóra. 
Hol  a  lyányság,  mint  a  méhe-raj,  áll; 
A  legszebbtől  egy  virágot  kérek. 
Akkor  aztán,  akkor  újra  haj-rá! 

Visz  csikóm,  s  csak  szavamba  kerülne, 
Hogy  kivigyen  ebből  a  világból; 
Ha  szakad  a  tajték  róla:  ez  a 
Sok  tűztől  van,  nem  a  fáradságtól. 

Pegazusom  sohasem  fáradt  el. 
Hamarjában  még  el  sem  is  fárad. 
Biz  ezt  ne  is  tegye,  mert  még  messze 
Vagyon  utam,  vágyaim  határa. 

Vágtass,  lovam,  vágtass,  édes  lovam, 
Ha  követ  vagy  árkot  lelsz,  ugord  át, 
S  lábad  alá  ha  ellenség  botlik. 
Rúgd  agyon  az  ilyen-olyan  adtát! 

(Szatmár.) 


Ne  bántson  az  meg  . . . 

Ne  bántson  az  meg,  fényes  napvilágom. 
Ha  arczom  néha  elsötétedik; 
Nem  lehetek  én,  bármiként  kívánom. 
Még  előtted  sem  folyton-folyva  vig. 

Nyugtasson  meg,  hogy  ilyenkor  szivembe 
A  bánatot  nem  te  hozád  vala . .  . 
Hogyan  szereznél  bánatot  nekem  te, 
A  földnek,  égnek  legjobb  angyala? 

Egészen  más  az,  a  mért  engem  néha 
Kísértetes  halványság  színe  fed: 
Én  egy  szellemnek  vagyok  martaléka, 
Mely  meg-meglátogatni  nem  feled. 

Hiába  kérem,  hasztalan  esengek, 
Hogy  hagyjon  el,  hagyjon  magamra  már; 
Kérlelhetetlen,  siket  ő!  nem  enged, 
Talán  örökké  vissza-visszajár. 

Sokszor,  midőn  a  kéj  legédesb  nedve 
Érinti  már-már  szomjas  ajkamat, 
Megjelenik  . . .  kezem  megáll  ijedve 
És  földre  ejti  a  telt  poharat. 

E  szellem  a  múlt!  múlt  időm  emléke, 
A  legvadabb,  legborzasztóbb  alak. 
Mit  egy  pokoli  bor  hevétül  égve 
A  sors  viszályi  kigondoltanak. 


329    — 


Ezen  szellemnek  vagyok  oda  vetve; 
Fel-feltör  hozzám  sírja  mélyibül, 
S  mig  súgja  rémes  igéit  fülembe, 
Lelkem  lelketlen  sziklává  kövül. 

Ne  szólíts  ekkor,  ügy  sem  értenélek, 
Édes  hangod  sem  hatna  szivemig; 
Várd  el  békében,  míg  a  jelenésnek 
Irtóztató  órája  eltelik. 

Körüle  milyen  álom  fon  hideg  kart, 
S  miatta  még  is  mennyi  a  kínom! 
Alom  csupán ...  de  mit  használ  ?  a  mig  tart. 
Eszembe  nem  jut,  hogy  csak  álmodom. 

(Szatmár.) 


Tarka  élet. 

Szolgáltam  én  Mars  uramnál 
És  Thalia  kisasszonynál. 
Még  pedig  nagy  tiszteletben  . . . 
Ott  elcsaptak,  itt  elszöktem. 

Gyalogoltam  kutyamódon, 
S  jártam  négy  lovas  hintókon. 
Tisztítottam  más  czízmáját, 
S  tisztitá  az  enyimet  más. 

Kujtorogtam  szomjan-éhen, 
Egy  helyen  száraz  kenyéren 
Rágicsáltam,  más  helyen  meg 
Tejbe-vajba  fürösztöttek. 

Volt  már  ágyam  a  mezetlen 
Föld,  kietlen  rengetegben; 
Háltam  ismét  czífra  ágyon 
Finom  patyolat-párnákon. 

Megemeltem  a  sipkámat 
Szolgabíró  hajdújának, 
S  én  előttem  hajtogatták 
Magokat  a  szolgabírák. 

Szobalyány  is  szegyeit  volna 
Velem  jőni  karonfogva, 
Máskor  ismét  úri  hölgyek 
Pillantásomért  epedtek. 

Drága,  ékes  uj  ruhám  volt, 
S  volt  ruhámon  folt  hátán  folt, 
Zöldre  raktam  sárgát,  kéket . . . 
Szent  atyám,  be  tarka  élet! 

(Szatmár.) 


Homér  és  Oszián. 

Hol  vannak  a  hellének  és  hol  a  czelták? 

Eltűntének  ők,  valamint 

Két  város,  a  melyet 

A  tengerek  árja  benyel, 

Csak  tornyaik  orma  maradt  ki  a  vizből . . . 

E  két  torony  orma:  Homér  s  Oszián. 

Koldus  vala  az, 

Királyfi  emez.  Mi  különbségi 

De  egybe'  hasonlatosak: 

Mind  kelteje  vak  volt. 

Szemfényeiket  tán 

Leikök  lobogó  tüze,  önnön 

DicsŐségök  ragyogása  vévé  el  ? 

Nagy  szellemek  ők!  ha  varázskezeik 
Érintik  a  lant  idegét. 
Mint  isten  igéje,  világot 
Alkotnak  az  ember  elé, 
Mely  bámulatos  szép 
És  bámulatos  nagy.  — 

Halljátok  Hómért? 

Dalában  a  monnyei  bolt 

Egy  csöndes  örömnek  örök  mosolya, 

A  honnan  a  hajnali  bíbor 

S  a  déli  sugár  aranya 

Oly  nyájasan  ömlik  alá 

A  tengeri  szőke  habokra. 

És  bennök  a  zöld  szigetekre, 

Hol  istenek  űzik  az  emberi  nemmel 

Boldog  vegyülésben 

Játékidat,  oh  gyönyörű  szerelem! 

S  látjátok  amott  Osziánt? 

Az  éjszaki  tenger  örök  ködü  földén 

Vad  szikla  fölött  viharokkal  együtt 

Harsogja  dalát  az  alaktalan  éjben, 

És  feljön  a  hold, 

Mint  a  lemenő  nap, 

Oly  vérvörösen, 

S  zord  fénybe  borítja  a  rengeteget,  hol 

Bolygnak  seregestül 

A  harcz  mezején  elesett  daliák 

Bús  szellemei. 

Minden  mi  világos. 
Minden  mi  virágzó 
Dalodban,  oh  koldusok  őse,  Homér! 

Minden  mi  sötét, 
Minden  mi  sivár 
Dalodba',  királyi  utód.  Oszián! 

Csak  rajta,  daloljatok  egyre. 

Verjétek  a  lantot,  az  isteni  lantot, 

Homér  s  Oszián! 

Eljőnek  az  évek, 

Századjai  s  ezredei;  letipornak 

Mindent  könyöretlenül,  oh   de 

Ti  szentek  vagytok  előttök; 

Mindenre  a  sárga  halált  lehelik. 

Csak  ősz  fejetek  koszorúja  marad  zöld 

(Szatmár.) 


A  virágok. 

Ki  a  mezőre  ballagok, 
Hol  fű  között  virág  terem. 
Virágok,  szép  virágaim, 
Be  kedvesek  vagytok  nekem! 
Ha  látom,  mintha  lyányt  látnék, 
Szivem  reszket,  keblem  dagad.  — 
Siromra,  hogyha  meghalok, 
Ültessetek  virágókat. 

Leülök  a  virág  mellé 
És  elbeszélgetek  vele, 
Szerelmet  is  vallok  neki, 
S  megkérdem:  engem  szeret-e? 
Nem  szól,  de  ugy  hiszem,  hogy  ért. 
Hogy  érti  jól  szavaimat.  — 
Siromra,  hogyha  meghalok, 
Ültessetek  virágokat. 

S  ki  tudja:  az  illat  vajon 
Nem  a  virág  beszéde-e  ? 
Csak  hogy  nem  értjük,  nem  hat  át 
Testünkön  leikünk  fühbe; 
Szagolja  csak  s  nem  hallja  meg 
A  test  e  szellemhangokat.  — 
Siromra,  hogyha  meghalok, 
Ültessetek  virágokat. 

Igen,  az  illat  a  virág 
Beszéde,  annak  dala  ez, 
S  ha  lényem  durvább  része  a 
Sírban  rólam  lefejledez: 
Nem  szagolom  többé,  hanem 
Hallom  majd  e  szép  dalokat.  — 
Siromra,  hogyha  meghalok 
Ültessetek  virágokat. 


Virágillat,  virág  dala, 
Te  lészsz  majd  ott  bölcsődalom, 
Melynek  lágy  zengedelminél 
Tavaszonként  elaluszom, 
S  következendő  tavaszig 
Lelkem  szép  álmokkal  mulat.  — 
Siromra,  hogyha  meghalok, 
Ültessetek  virágokat. 

(Pest.) 


A  kisbéres. 

Nem  ül  kevélyebben  a  huszár  a  lovon. 
Mint  az  a  kisbéres  a  vendégoldalon, 
Behordta  a  szénát  gazda  padlására. 
Üres  szekerével  ballag  a  tanyára. 

Hat  czimeres  ökör  sétál  a  szekérrel, 
Legelői  a  hajszás  nagy   csengetyűjével. 
Ritka  egy  csengetyű,  oly  hangos  a  szava : 
Harangnak  illenék  holmi  kis  faluba. 

Kiált  a  kisbéres:  »Cselő,  csákó,  cselő!« 
S  a  szekérből  a  nagy  ostort  veszi  elő, 
Két  öles  a  nyele,  három  a  kötele. 
Irgalmatlanul  elkezd  pattogni  vele. 

Kati  ott  gyomlál  a  kis  kertben  serényen. 
Mikor  a  szekér  a  házok  előtt  mégyen, 
Még  ki  sem  pillantott,  és  már  rá  ismére 
Ostora  hangjáról  a  béres  legényre. 

Ugy  megörült  rajta,  hogy  nagy  örömébe' 
Nem  paréjt,  hanem  egy  szép  virágot  tépe; 
Ha  már  ki  van  tépve,  mit  csináljon  vele  ? 
Nyújtja  sövényen  át  a  kisbéres  fele. 

A  kisbéres  pedig  korán  sem  az,  a  ki 
Az  ajándékot  nem  szokta  elfogadni. 
Kivált  ha  neki  azt  szép  leány  kinálja. 
S  legkivált  ha  az  a  szép  leány  babája. 

Elfogadta,  föl  is  tűzte  kalapjára, 
S  fölugrott  megint  a  szekér  oldalára. 
És  közéje  vágott  szép  hat  tinajának, 
S  most  még  kevélyebben  tartott  a  tanyának. 

Mit  fejében  gondolt  s  erezett  szivében, 
Mit  el  nem  mondhata  ott  hirtelenében: 
Azt  útjában  olyan  szépen  elfütyölte, 
Hogy  a  pacsirták  is  tanulhattak  tőle. 

(Szatmáv.) 

A  vándor  legény. 


Hogyha  üres  az  embernek 
Zsebje:  üres  a  has  is. 
Zsebem  üres,  ennél  fogva 
Üres  az  én  hasam  is, 

Tennap  ettem  utójára, 
Az  igaz,  hogy  keveset, 
No  de  semmi!  van  elég,  ki 
tn  helyettem  is  evett.J 


S  holnap  újra  nap  lesz,  akkor 
Ehetem  majd  ...  ha  lesz  mit. 
Addig  reménység  anyámnak 
Szívom  édes  emleit. 

Hasam  üres,  de  helyette 
Teli  vannak  szemeim. 
Megtöltötték  a  hidegtől 
Kiszorított  könnyeim. 

Es  ez  jó,  hogy  ily  hideg  van, 
Legalább  sietnem  kell, 
S  így  a  csárdát,  mely  még  messze 
Szaporábban  érem  el. 

Gyi,  te  fakó,  gyi,  te  szürke, 
Gyi,  két  lábam,  fussatok!... 
Milyen  áldott  két  csikó  ez, 
Egyik  sem  kér  abrakot. 

Egyik  fakó,  másik  szürke, 
Mert  nadrágom  két  darab, 
Egyik  szárát  úgy  toldottam 
A  másikhoz  a  minap. 

Volt  nekem  jó  új  ruhám  is, 
Volt  nekem  szép  uj  ruhám  .  . . 
De  kimélni  kell  az  újat . . . 
Hogy  ne  kopjék,  eladám. 

S  hogy  kijátszam  a  haramját. 
Ki  megállit,  meglehet: 
A  legelső  korcsmárosnak 
Állaladtam  pénzemet, 


Most  a  mely'k  zsivány  nálam  csak 
Egy  fillérre  is  akad. 
Díjul  annak  én  azonnal 
Fizetek  száz  aranyat. 

Nincs  zsivány,  de  a  helyett  a 
Szél  kutatja  zsebemet. 
Szél  barátom,  ne  kutyálkodj', 
Megütöm  a  kezedet. 

Tréfa,  a  mi  tréfa,  de  ez 
Kriminális  egy  idő, 
Összeeskütt  ellenem  ma 
Szél,  hidegség,  hó,  eső. 

Az  az  egyetlen  szerencsém, 
Hogy  mezítláb  utazom; 
Teli  menne  vízzel  sárral 
A  csizmám  e  rósz  utón. 

Gúnykaczaj  gyanánt  süvöltöz 
Fölöttem  a  fergeteg. 
Hadd  gúnyoljon!  rajta  egykor 
Én  is  jókat  nevetek. 

Ad  az  isten  egy  kis  műhelyt, 
Ad  az  isten  majd  nekem, 
Benne  lesz  meleg  kandallóm, 
Feleségem,  gyermekem  ,  .  . 

Ott  ha  a  szél,  e  czudar  szél 
Ablakomnál  megjelen: 
Olyat  kaczagok  szemébe, 
Hogy  megpukkad  mérgiben! 

(Szatmár.) 


0.  B.  kisasszonyhoz. 

Szép  mulatság  téged  néznem. 

Szőke  kis  lyány, 

Te  kis  bimbó  az  ifjúság 

Rózsafáján! 

Elnézném  én  szemed  s  ajkad 

Untalan; 

Ajkadon  szived  s  szemedben 

Lelked  van. 

Szived,  lelked,  mind  meglátom. 

Ha  rád  nézek; 

Csendes  még  az,  mint  a  téli 

Madárfészek. 

Várj  csak,  várj,  ha  majd  eljő  a 

Kikelet, 

Mily  zajos  néppel  telik  meg 

Kebeled. 

És  az  szép,  legszebb  idője 

Életünknek, 

A  midőn  a  szív  először 

Népesül  meg, 

A  midőn  kíséretével 

Benn  terem 

A  hatalmas  nagy  király,  a 

Szerelem. 

Kisérői:  öröm,  bánat. 

Könny,  mosolygás. 

Kétség,  remény,  és  ki  tudja: 

Mi  minden  más  ? 

E  sok  vendég  ugy  megtölti 

A  szivet, 

Hogy  ez,  szegény,  szinte-szinte 

Megreped. 

És  ez  a  nép  egyre  lót-fut, 

Föl  s  le  nyargal, 

Nem  nyugosznak,  dörömböznek 

Éjjel-nappal. 


És  nekünk  e  zaj,  mely  soha 
Nem  szűnik. 

Oly  nagyon  fáj  és  oly  nagyon 
Jól  esik!  ... 

Mit  mosolygasz,  mit  mosolygasz, 

Csintalan  lyány  ? 

A  mit  itten  magyaráztam, 

Már  tudod  tán? 

Oh  nem,  ezt  még  nem  teszem  föl 

Felűled! 

De  ha  így  van  ?  .  .  .  annál  jobban 

Becsüllek. 

(Szatmár.) 


Valahogy. 

Várom,  várom  lakodalmam 

Nehezen, 

No  de  hiszen  ma-holnap  már 

Itt  leszen. 

Nem  a  világ  ez  az  egy  hét, 

Lemorzsolom  apródonként 

Valahogy. 

Szegény  ember  fia  vagyok. 

Az  apám 

Egy  kunyhót  sem,  egy  garast  sem 

Hagy  reám; 

Baj,  baj!  de  nem  olyan  nagy  baj. 

Azért  mi  csak  elélünk  maj' 

Valahogy 

Menyasszonyom  akaratos 

Kis  leány, 

Én  sem  hajtok  fejet  minden 

Szó  után, 

Tüzes  patak  a  mi  vérünk. 

Hanem  azért  csak  megférünk 

Valahogy. 

Ma  ő  enged,  holnap  meg  én 

Engedek, 

így  elejét  álljuk  szépen 

A  pörnek. 

És  ha  nappal  összeveszünk. 

Este  majd  csak  kibékülünk 

Valahogy. 

(Szatmár.) 


BU 


A  sivatag  lakói. 

Ott  a  zerge  a  kősziklán 

S  legelészi  a  mohot, 

Ott  van  a  sas,  fenn-röptében 

Közelíti  a  napot. 

Ott  a  liget  fái  közt  zeng 

Az  apró  madársereg, 

Ott  a  fák  alatt  a  kígyó 

Csúszik-mászik  és  sziszeg. 

Ott  van  a  strucz,  a  homokba 

Dugta  ostoba  fejit. 

Ott  a  krokodil  a  sásban 

Sírja  sátán-könnyeit. 

Ottan  ássa  a  hiéna 

A  halottak  lakhelyét, 

Ott  a  tigris,  üvöltözve 

Vérszemmel  néz  szerteszét  .  .  . 

Egy  hiányzik:  az  oroszlán; 

Hol  vagyon  ő  ?  hova  lett  ? 

Tán  megölték?  tán  eltévedt. 

Járván  messze  földeket? 

Messze  járt,  de  el  nem  tévedt, 

És  vadásztak  bár  reá, 

Meg  nem  ölték,  nem  ölhették, 

Mert  magát  ő  nem  hagyá. 

De  csatája  hosszú,  nagy  volt 

S  megviselte  erejét, 

S  hogy  ezt  ismét  összeszedje. 

Csendes  helyre  rejtezék. 

Nyugszik  a  fáradt  oroszlán 

Pálmafának  ernyején  .  .  . 

Nyugszom  én  fáradt  oroszlán 

Feleségem  kebelén. 

(Koltó.) 


Csak  ugy  omlanak  most  hozzám . , 

Csak  ugy  omlanak  most  hozzám 
A  szebbnél  szebb  levelek! 
Minap  egygyel  kedvesem  majd 
Szívem  repesztette  meg, 
Most  meg  arra  figyelmeztet 
Egy  nem  ismert  jó  barátom. 
Hogy  » vigyázzak  s  fussak  innen, 
Mert  közel  van  a   halálom, 

Fussak  innen!  orgyilkos  kéz 
Fenyegeti  éltemet.« 
Tréfa-e  ez  vagy  valóság  ? 
Egyik  s  másik  is  lehet. 


Jó  barátom,  hogyha  tréfáls2, 
Fordulnál  más  emberekhez, 
Mert  az  ily  kis  tréfácskával 
Engemet  meg  nem  ijesztesz. 

S  ha  nem  tréfa?  ha  valóban 
Tör  valaki  ellenem  ? 
Úgy  is  jól  van,  majd  bevárom 
És  megnézem  emberem. 
Tán  valami  rósz  poéta, 
Kinek  Pegazusom  lába 
Rá  hágott  a  tyúkszemére 
Hehkonra-ballagtába'  ? 

Vagy  valami  táblabíró  ? 
Kinek  úri  fejirül 
Leütöttem  a  parókát 
S  a  feje  is  leröpült? 
Vagy  valami  vetélytársam, 
Ki  miattam  kosarat  hord. 
Kit  lehánytam  a  nyeregből 
És  szemébe  rúgtam  a  port? 

Hah,  vagy  talán  mind  a  három 
Összeeskütt  ellenem  ? 
No  ha  ezek  megtámadnak. 
Mit  csináljak,  istenem! 
A  poéta  álkapczáját 
Leszakítom  fegyveremnek, 
S  ellenségimet,  mint  Sámson, 
E  szamárcsonttal  verem  meg! 

(Szatniár.) 


Ősz  elején. 

Üres  már  a  fecskefészek 
Itt  az  eszterhéj  alatt. 
Üres  már  a  gólyafészek 
Tetejében  a  kéménynek  .  .  , 
Vándor  népe  ott  halad. 

Ott  a  messzeség  homályin, 
Ott  az  égnek  magasán. 
Látom  még,  mint  kis  felhőket, 
Vagy  már  nem  is  látom  őket  ? 
Csak  ugy  képzelemtalán. 

Elröpülnek,  elröpültek, 
Tavasz  s  nyár  vendégei, 
És  őket  már  nem  sokára 
A  kertek  s  mezők  virága 
S  a  fák  lombja  követi. 

Mint  szeszélyes  hölgy,  a  mennybolt 
Majd  borul,  majd  kiderül. 
Ajka  még  mosolyg,  s  szemébe 
Könny  tolul . . .  ennek  sincs  vége, 
S  ajkán  újra  mosoly  űl. 

Bús  mosolygás  és  vidám  könny! 
Csodálatos  keverék. 
Észrevétlen  karon  fogja 
És  egy  más  világba  vonja 
A  merengés  emberét. 

Órahosszat  elmerengek, 

És  ha  egy  elejtett  tárgy 

Vagy  harang,  a  mely  megkondul, 

Fölriasztott  álmaimbul : 

Elmém,  nem  tudom,  hol  járt  ? 

(Szatmár.) 


A  csillagos  ég. 

Fekszem  hanyatt  a  föld  sötétzöld  szőnyegén, 
És  merengve  nézem  a  sötétkék  eget; 
Száll  reám  aranyos,  ezüstös  csillagfény 
És  koszorú  gyanánt  övezi  fejemet. 
Megfürösztém  lelkem  e  sugárözönben, 
Lemosott  magáról  minden  földi  szennyet, 
S  most  újjá  születve  a  magasba  röppen 
S  keresi  a  mennyet. 

Alszik  az  egész  föld;  mély  és  csendes  álma, 
Egyetlen  halk  dongás  érinti  fülemet, 
Tán  mellém  valami  kis  bogárka  szállá, 
Vagy  távoli  folyam  harsogása  lehet, 
Vagy  még  távoliabb  felhők  mennydörgése. 
Mely,  mig  hozzám  ér,  ily  parányivá   törpül. 
Vagy  talán  lelkemnek  hymnus-éneklése 
Le  a  csillagkörbül. 

Szállj,  lelkem,  oh  szállj  az  égi  testek  között, 
És  pillants  keresztül  rejtelmök  fátyolán, 
Melyet  az  istenség  titkos  ujja  szövött . . . 
Bölcseségből-e  vagy  csak  szeszélyből  talán  ? 
Nézd  meg,  lelkem,  mi  van  ott  a  csillagokon, 
És  nézd  meg,  mi  vagyon  a  csillagok  felett, 
Azután  röpülj  le  hozzám  gyors  szárnyadon, 
Hadd  beszéljek  veled. 

Hadd  kérdjem:  mit  láttál  ?  van-e  ott  is  élet  ? 
S  ha  van,  ily  gyötrelmes,  ily  bús,  mint  a  földi  ? 
Áll-e  az  a  kemény,  szigorú  Ítélet, 
A  mely  jutalmat  oszt  és  bosszúját  tölti  ?  . . . 


De  mi  közöm  ehhez!  egyet  szeretnék  én. 
Csak  egyet  megtudni,  arról  hozz  hírt  nekem : 
Vannak-e  ott  szívek,  és  a  szívek  mélyén 
Lángol-e  szerelem  ? 

Ha  ott  is  szeretnek,  ah  ugy  vágyok  oda, 
S  hogy  feljussak,  forrón  imádkozni  fogok. 
De  ha  a  szerelem  föl  nem  kísér  oda, 
Ugy  isten  hozzátok,  ragyogó  csillagok! 
Ugy  szebb  a  föld  minden  búbánata  mellett, 
S  enyészszem  el,  ha  a  sírba  fognak  tenni ! . .  . 
A  szerelem  mindent  pótol,  s  a  szerelmet 
Nem  pótolja  semmi. 

(Szatmáv.) 


Az  ember. 

Nincs  nevetségesebb  az  embernél. 
Oly  kevélységben,  olyan  gőgben  él! 
A  világot  fitymálják  ajkai, 
S  minth'  az  eget  akarná  szántani 
Orrával,  oly  magasra  tartja  fel. 
Kevély  ember,  miben  kevélykedel  ? 

Egy  szempillantásnál  mi  rövidebb  ! 
Ember  barátom,  a  te  életed. 
Rohanva  jő  az  idő  s  elrohan. 
Egy  kezében  bölcsőd  pólyája  van, 
S  másikba  koporsódra  szemfödel. 
Kevély  ember,  miben  kevélykedel  ? 

S  mit  végezhetsz  egy  pillantás  alatt  ? 
Hódítál  népeket,  országokat  ? 
Hódítani  csak  gyávákat  lehet, 
S  az  uralkodás  ilyenek  felett 
Dicsőség  ?  ezt  csak  szégyenelned  kell. 
Kevély  ember,  miben  kevélykedel  ? 

S  ha  dicsőséget  szerzel,  nagy  nevet  ? 
Veled  hal  meg  s  a  föld  alá  viszed, 
Vagy,  mint  hű  eb,  kísér  ki  sírodig, 
S  ott  őrzi  azt  egy  pár  kis  századig, 
S  előbb-utóbb  éhen-szomjan  vesz    el. 
Kevély  ember,  miben  kevélykedel  ? 

Dicsőséged,  neved  maradjon!  hol? 
A  nép  is  elvesz,  melyhez  tartozol. 
Az  ország,  melyben  most  él  nemzeted, 
Tenger  volt  egykor,  s  újra  az  lehet, 
S  e  föld  is  semmiségbe  oszlik  el. 
Kevély  ember,  miben  kevélykedel? 

(Koltó.) 

Azokon  a  szép  kék  hegyeken  túl  .  .  . 

Azokon  a  szép  kék  hegyeken  túl 
Fogsz  te  élni,  kedvesem,  ezentúl, 
Ott  fogsz  élni  boldog  férjed  mellett. 
Kit  boldoggá  egyedül  szived  tett; 
Napkeletről  messzebb  napkeletre 
Jösz  velem,  hogy  mulathass  kedvedre, 
Oda  viszlek,  szép  Erdélyországba, 
Láposvölgyi  regényes  magányba. 
Hiszem,  hiszem,  hogy  vidáman  élünk, 
Mert  ott  csak  a  természet  lesz  vélünk, 
A  dicső,  az  örökszép  természet, 
Kinek  arczát  oly  gyönyörrel  nézed, 
Mert  tudod,  hogy  leghívebb  barátom, 
Kit  soha  sem  kaptam  hazugságon, 
Ki  elűzi  a  lélek  kigyóit. 
Ki  soha  sem  sebesít,  de  gyógyit. 
Ottan  élünk  a  világtól  távol, 
Semmi  sem  jut  el  hozzánk  zajából. 
Csak  az  a  halk,  tengerféle  morgás. 
Mely  a  zajnak  csak  viszhangja,  nem  más, 
S  mely  meg  nem  zavarja  álmainkat. 
Sőt  még  költőibb  álmákba  ringat. 
Oda  viszlek,  egyetlen  virágom 
A  nagy  földön,  e  nagy  pusztaságon, 
Ott  gyakorlom  én  be  ezt  a  régen 
Óhajtott  szót:  kedves  feleségem! 

(Szatraár.) 


Áldozat  s  tett,  ez  a  két  tükör,  mely 

A  valódi  honfiút  mutatja. 

De  ti  gyáva  s  önző  szívek  vagytok, 

Tettre  gyávák  s  önzők  áldozatra. 

Hiszem  én,  hogy,  mint  a  fák  tavaszszal, 

Megifjodnak  a  vén  nemzetek, 

De  ti,  hernyók,  új  lombot  nem  adtok, 

Sőt  a  régit  is  leeszitek, 

S  oh  mi  vakság!  fölemelte  még  a 
Népszerűség  őket  paizsára, 
Az  elámult  sokaság,  miképen 
Megváltóit,  karjaikba  zárja. 
Megváltók?  ők  a  hon  eladói, 
Elveszünk  ez  ordítok  miatt . . . 
Rólok  tudja  ellenünk,  hogy  félünk. 
Mert  a  félénk  eb  mindég  ugat. 

Én  ugyan  nem  állok  a  sereghez. 
Mely  kiséri  őket  ujjongatva. 
És  ha  egykor  közibök  vetődöm, 
Nem  egyébért  lépek  e  csapatba, 
Csak  azért,  hogy  fölfordítsam  majd  ez 
Ál  nagyok  győzelmi  szekerét, 
S  haragomnak  ostorával  vágjam 
Arczaikra  a  bitó  jelét! 

(Szatmár.) 


Búcsú  a  nötlenségtöl. 


A  szájhősök. 

Meddig  tart  ez  őrült  hangzavar  még  ? 
Meddig  bőgtük  még  a  hon  nevében  ? 
Kinek  a  hon  mindig  ajkain  van. 
Nincsen  annak,  soha  sincs  szivében! 
Mit  használtok  kofanyelvetekkel  ? 
Évrül  évre  folyvást  tart  a  zaj, 
És  nem  ott-e,  a  hol  volt,  a  nemzet? 
Nincs-e  még  meg  minden  régi  baj  ? 

Tenni,  tenni!  a  helyett,  hogy  szóval 
Az  időt  így  elharácsoljátok; 
Várva  néz  rég  s  oly  hiába  néz  az 
Isten  napja  s  a  világ  reátok. 
Nyújtsátok  ki  tettre  a  kezet  már 
S  áldozatra  zsebeiteket, 
Tápláljátok  végre  a  hazát,  ki 
Oly  sokáig  táplált  titeket. 


Tőled  válok,  legrégibb  barátom, 
Nőtelenség,  tőled  válok  el; 
Majd  huszonöt  évi  bajtársam  vagy. 
Búcsú  nélkül  nem  hagyhatlak  el. 

Ne  neheztelj,  hogy,  ki  oly  hived  volt. 
Rajtad  most  ily  hirtelen  kiad. 
Megosztottam  véled  ifjúságom, 
Hagyd  magamnak  férfikoromat. 

Szeretetek,  mint  tán  senki  más  nem, 
Hogyha  intél,  én  szót  fogadék. 
Mentem  én,  a  regényes  kalandok 
Zászlaját  a  merre  lengeted. 

Messze  vittél,  sokfelé  ragadtál. 
Elfáradtam,  megpihenni  kell . .  . 
Nyoszolyám  lesz  kedvesem  két  karja, 
S  fejér  párnám  a  puha  kebel. 

Mosolyognak  ifjú  czimboráim, 
Gúnymosoly,  mely  ajkról  ajkra  jár, 
S  szánakozva  mennek  el  mellettem  .  .  . 
Savanyú  a  szőlő,  ugy-e  bár  ? 

Én  valóban  szánalomra  méltó, 
Szánalomra  oly  méltó  vagyok! 
Piszkosabbnál  piszkosabb  csárdákba 
Esténként  nem  barangolhatok. 

Nem  szabad  már,  csak  egyet  szeretnem, 
És  ez  is  csak  engemet  szeret. 
Nem  ugy,  mint  az  ő  jó  szeretőik. 
Kik  szeretnek  százat,  ezerét.  — 

Isten  hozzád,  nőtlenség  barátom! 
Haragszol  vagy  nem  haragszol  rám: 
Már  ezentúl  hátamat  látod  csak, 
Örömidd  el  végkép  jóllakám. 

Isten  hozzád,  vidd  el  tarka  zászlód 
Másfelé,  hogy  új  hivet  szerezz, 
Fejér  zászló  kell  nekem  már,  és  az 
Feleségem  fej  kötője  lesz. 

(Szatmái'.) 


Beszél  a  fákkal  a  bús  őszi  szél  .  .  . 

Beszél  a  fákkal  a  bús  őszi  szél. 
Halkan  beszélget,  nem  hallhatni  meg; 
Vajon  mit  mond  nekik?  beszédire 
A  fák  merengve  rázzák  fejőket. 
Dél  s  est  között  van  az  idő,  nyújtózom 
A  pamlagon  végig  kényelmesen  .  .  . 
Keblemre  hajtva  fejecskéjét,  alszik 
Kis  feleségem  mélyen,  csendesen. 

Egyik  kezemben  édes  szendergőm 
Szelídeden  hullámzó  kebele, 
Másik  kezemben  imakönyvem:  a 
Szabadságháborúk  története ! 
Minden  betűje  üstököscsillagként 
Nyargal  keresztül  magas  lelkemen  .  .  . 
Keblemre  hajtva  fejecskéjét,  alszik 
Kis  feleségem  mélyen,  csendesen. 

Arany  csal  s  ostor  kerget  tégedet 
A  zsarnokért  megvíni,  szolganép. 
És  a  szabadság  ?  egyet  mosolyog, 
S  mind,  a  ki  híve,  a  harcztérre  lép, 

Petőfi  költeményei. 


S  érette,  mint  a  szép  lyánytól  virágot, 
Sebet,  halált  oly  jó  kedvvel  vészen  .  .  . 
Keblemre  hajtva  fejecskéjét,  alszik 
Ki  feleségem  mélyen,  csendesen. 

Hány  drága  élet  hullt  már  érted  el, 
Oh  szent  szabadság!  és  mi  haszna  van? 
De  lesz,  ha  nincs;  tiéd  a  diadal 
Majd  a  csatáknak  utósóiban, 
S  halottaidért  bosszút  is  fogsz  állni, 
S  a  bosszúállás  rettentő  leszen!  .  .  . 
Keblemre  hajtva  fejecskéjét,  alszik 
Kis  feleségem  mélyen,  csendesen. 

Vérpanoráma  leng  előttem  el, 

A  jövendő  kor  jelenései. 

Saját  vérök  tavába  fúlnak  bé 

A  szabadságnak  ellenségei !  .  ,  . 

Egy  kis  mennydörgés  szívem  dobogása. 

S  villámok  futnak  által  fejemen, 

S  keblemre  hajtva  fejecskéjét,  alszik 

Kis  feleségem  mélyen,  csendesen. 

(Koltó.) 


A  mióta  én  megházasodtam  .  .  . 

A  mióta  én  megházasodtam. 
Valóságos  fejdelem  vagyok. 
Trónusom  a  karszék,  és  pipámnak 
Hosszú  szára  a  királyi  bot. 

Ekkép  ülök  szörnyű  méltósággal, 
S  elfogadom  kegyelmesen  itt 
—  A  kik  jőnek  audientiára  — 
Országomnak  jobbágy  népeit. 

Ott  egy  lyány  ka  rózsaszín  ruhában  .  .  . 
Mert  lyány  vagy  s  még  szép  is  a  felett. 
Legelőször  is  veled  beszélek. 
Jer,  hugám,  az  elsőség  tied. 

Kis  hamis  lyány!  mért  kerültél  eddig? 
Csak  nevedről  ismerhettelek. 
Azt  tudám  csak,  hogy  Örömnek  hínak, 
Kergetélek,  s  el  nem  értelek. 

Ámde  végre  birtokomba  estél, 
Meghódítám  tündér  szárnyadat. 
Kertészem  vagy,  te  növelsz  naponként 
Homlokomra  fris  virágokat. 

22 

Szép  virágok  színre  és  illatra, 
Milyeket  csak  tündérkéz  növel, 
És  közöttök  a  tövis  csiklandja 
Csak  fejemet  s  nem  karczolja  fel.  — 

Lépj  elő,  te  hosszú  száraz  ember, 
Mély  szemű  és  sápadt  arczu  Gond. 
Vagy  maradj  csak,  ajkad  mindig  olyan 
Prózai  históriákat  mond; 

Balgatag,  ki  ily  dicső  napokban 
Kenyeret  és  ruhát  emleget, 
Hordd  el  magad !  bár  rövid  az  élet, 
Beszélgethetünk  még  eleget.  — 

S  te  is  itt  vagy,  te  is  megjelentél  ? 
Dúlt  arczoddal,  sötét  Fájdalom  ? 
Nem  remeg  kend,  örök  ellenségem, 
Hogy  ezermel  fölakasztatom  ? 

Mély  sebeket  hasítál  szivembe, 
Melyek  néha  most  is  vérzenek; 
Mit  csináljak  most  veled  ?  .  .  .  ne  búsulj, 
Kegyelmesen  megkegyelmezek. 

Egymás  ellen  hosszú  harczot  vívtunk, 
A  diadal  hozzám  esküvék; 
Nagylelkű  leszek,  mert  a  győzőnek 
Dicsősége  a  nagylelkűség  —  — 

Mily  zaj  ez  kinn  ?  .  .  .  Pegazusom  tombol. 
Tán  megrúgta  valamely  szamár, 
Vagy  tán  azért  nyugtalankodik,  mert 
Engem  olyan  rég  nem  láta  már. 

Várj,  lovacskám,  majd  tiporhatod  még 
A  felhőket  jó  gazdád  alatt. 
Várj  egy  kissé,  hagyd  élvezni  mostan 
Fejedelmi  nyugodalmamat. 

(Koltó.) 


September  végén. 

Még  nyílnak  a  völgyben  a  kerti  virágok, 
Még  zöldéi  a  nyárfa  az  ablak  előtt, 
De  látod  amottan  a  téli  világot? 
Már  hó  takará  el  a  bérezi  tetőt. 
Még  ifjú  szivemben  a  lángsugarú  nyár 
S  még  benne  virít  az  egész  kikelet, 
De  íme  sötét  hajam  őszbe  vegyül  már, 
A  tél  dere  már  megüté  fejemet. 


Elhull  a  virág,  eliramlik  az  élet  .  .  . 
íílj,  hitvesem,  űlj  az  ölembe  ide! 
Ki  most  fejedet  kebelemre  tevéd  le, 
Holnap  nem  omolsz-e  sirom  fölibe  ? 
Oh  mondd:  ha  előbb  halok  el,  tetemimre 
Könnyezve  borítasz-e  szemfödelet  ? 
S  rá  bírhat-e  majdan  egy  ifjú   szerelme, 
Hogy  elhagyod  érte  az  én  nevemet? 

Ha  eldobod  egykor  az  özvegyi  fátyolt, 
Fejfámra  sötét  lobogóul  akaszd, 
Én  feljövök  érte  a  síri  világból 
Az  éj  közepén,  s  oda  leviszem  azt, 
Letörleni  véle  könyííimet  érted, 
Ki  könnyeden  elfeleded  hívedet, 
S  e  szív  sebeit  bekötözni,  ki  téged 
Még  akkor  is,  ott  is  örökre  szeret! 

(Koltó.) 


Elértem,  a  mit  ember  érhet  el  .  . . 

Elértem,  a  mit  ember  érhet  el: 

Boldogsággal  csordultig  e  kebel! 

Ölemben  kedves  ifjú  feleség. 

Milyenről  lelkem  annyit  álmodék, 

Midőn  virágaid  közt,  képzelet, 

Mint  mámoros  pillangó  repkedett; 

Ölemben  egy  oly  asszony,  a  kinek 

Tündérek  adják  a  testvér  nevet, 

Ölemben  a  legdrágább  földi  kincs  .  .  . 

Oly  boldog  vagyok,  hogy  reményem  sincs! 

Miért  is  volna  nékem  a  remény  ? 

A  nem-továbbat  már  elértem  én. 

Mi  volna  könnyebb  ?  mint   lemondanom 

Mostan  te  rólad,  honfi-aggalom, 

Te  rólad,  kínos  haza-szeretet. 

Ki  mindörökké  téped  a  szivet, 

S  magamnak  szedni,  mit  az  óra  ád, 

Istenre  bízván  más  búját,  baját ...  — 

De  el  nem  hagylak,  hazám,  tégedet, 

Múltat,  jövendőt  mindent  eltemet 

Boldogságomnak  tenger-özöne. 

Csak  szent  oltárodat  nem  önti  le. 

Veled  sóhajtok,  hazám,  mint  elébb, 

A  kedvezőbb,  a  szebb  idő  felé. 

Mely  töviskoronádat  leveszi, 

S  helyébe  a  dicskoszorút  teszi, 

Veled  sírok,  ha  fájnak  sebeid. 

Miket  rajtad  haramják  keze  nyit, 

Veled  sírok,  hogy  fázol,  éhezel, 

S  nincs  részvevőd  sem  távol,  sem  közel, 

Veled  sirok,  hogy  korcsok  fiaid, 

S  hivom  le  rajok  isten  átkait, 

S  veled  szégyenlem,  hogy  a  nagy  világ 

Téged,  szegény  hazám  te,  meg  se  lát. 

Hogy,  a  ki  rajta  egykor  úr  valál, 

És  reszketett  parancsod  hanginál, 

Most  rája  nézve  nem  is  létezel  .  .  . 

S  érted  teszek  majd,  hogyha  tenni    kell! 

(Koltó.) 


Egykor  és  most ! 

Egykor  és  most!  egykor  és  most!  . 
Ép  ilyen  volt  az  idő. 
Mint  most,  ily  hideg,  zimankós, 
így  szakadt  le  az  eső. 

Nagyon  jól  jut  az  eszembe, 
Még  a  napját  is  tudom: 
Ballagott  egy  ifjú  kinn  a 
Pocsétás  országúton. 

Bús  arczczal,  kopott  ruhában 
A  hogy  ottan  ballaga. 
Olyan  volt,  mint  egy  vándorló 
Leveletlen  őszi  fa. 

Csak  ment,  csak  ment,  s  ha  előtte 
Két  felé  tért  el  az  ut. 
Nem  kérdezte  senkitől  sem: 
Ezen  s  ezen  hova  jut  ? 

Mindegy  volt  ő  rája  nézve, 
Ha  jobbra,  ha  balra  ment; 
Sehol  sem  várt  rá  meleg  ház 
És  meleg  szív  odabent. 

Megmondjam-e,  feleségem, 
Hogy  ez  ifjúból  mi  lett  ? 
Ne  sajnáld  őt,  éli  már  ő 
A  mennyei  életet. 

Hanem  ebből  azt  ne  hidd,  hogy 
Elment  az  élők  közül; 
Annyiban  van  csak,  hogy  ő  már 
Itt  a  földön  üdvezűlt. 

Itt  van  e  meleg  szobában, 
S  ajka  forró  ajkadon, 
Kedves  drága  feleségem, 
Édes  szép  kis  angyalom. 

(Koltó.) 


Csendes  élet. 

És  vége  a  komédiának, 

A  fütty  s  a  taps  elhallgatott, 

A  nagy  függöny  szépen  legördült, 

S  én  ott  hagyám  a  színpadot. 

S  most  itt  vagyok  . . .  oly  messze,  messze, 
Száz  mérföld  tőlem  a  világ. 
Ki  egykor  azt  becsavarogtam, 
Mint  a  garabonczás  diák. 

Itt  ülök  feleségem  mellett 
Ebb'  a  csendes  kis  faluba'. 
Egykor  szűk  volt  a  föld,  s  imé  most 
Elég  tág  e  kicsiny  szoba. 

Itt  nézem  a  hajnalt  s  az  alkonyt 
És  feleségem  mosolyát, 
S  szemem  nem  kíván  többet  látni, 
Bármily  kevés  az,  a  mit  lát. 

Ki  tette  volna  föl  felőlem. 
Hogy  ilyen  furcsán  járok  még  ?  .  . . 
De  mikor  olyan  furcsa,  furcsa 
Portéka  az  a  feleség! 

(Koltó.) 


Az  utósó  virágok. 

Őszi  idő  a  javából, 
A  természet  homlokáról 
Minden  szépet  leragad. 
Nincsen  a  mezőkön  semmi, 
Még  a  kertben  is  keresni 
Kell  már  a  virágokat. 

Kis  Juliskám  összeszedte 
És  bokrétává  kötötte 
A  maradék  szálakat. 
Jól  tevéd,  kis  feleségem. 
Kedvet  szerzesz  evvel  nékem, 
S  tán  velők  sem  tészsz  roszat. 

Már  ha  úgy  is  halniok  kell, 
Haljanak  hát  legalább  el 
Itt,  hol  látják  szemeink; 
Könnyebb  lesz  talán  halálok, 
Hogyha  azok  néznek  rajok, 
A  kik  őket  szeretik. 


(Koltó.) 

Tíz  pár  csókot  egy  végbül    . 

Tíz  pár  csókot  e^j  végbül 

A  legédesebbjébül! 

Rádást  is, 

Feleség, 

Nekem  ennyi 

Nem  elég. 

Csak  ugy  virág,  ha  tarka, 

Csak  ugy  asszony,  ha  barna. 

Barna  kis 

Feleség! 

Szíved,  szemed, 

Ajkad  ég! 

Ölelj,  ölelj,  angyalom, 

Ha  ölelsz,  azt  gondolom. 

Hogy  én  még 

így  élve 

Felröpülök 

Az  égbe. 

Oltsuk  el  már  a  gyertyát, 

Mert  azt  ingyen  nem  adják. 

A  gyertya 

Derága, 

Minek  ég  itt 

Hiába. 

Házasodjunk,  hajahaj, 
Házasélet  kutyabaj, 
Mindig  szép, 
Mindig  a. 
Reggel,  délben, 
Éjszaka ! 


(Koltó.) 


Szivem. 


Isten,  alko tál-e 
Több  ily  szívet  is  már 
Mint  az  én  szivem  ? 
Volt-e  másban  is  már 
Ily  sokféle  és  ily 
Forró  érzelem  ? 

Hű  tanya  ez  a  szív, 
Nemesebb  barátság 
Hű  tanyája  ez. 
Elhagyott,  elaggott 
Szüleim  egyetlen 
Lágy  párnája  ez. 


Kert  e  szív,  a  hol  leg- 
Illatosb  virágid 
Nyílnak,  szerelem! 
Bánya  ez,  a  mely  a 
Szabadság  számára 
Kardvasat  terem. 

És  mi  szép,  mi  jó  van 
A  kerek  világon. 
Melyet  nem  ölel. 
Melyhez  imádása 
Ne  hajolna  le  vagy 
Nem  röpülne  fel  ?  .  .  . 

S  egykor  ez  a  szív  is 
Megszűnik  dobogni, 
Mint  a  többiek; 
Egykor  ez  a  szív  is 
Megszűnik  dobogni .  .  . 
Néma  lesz  s  hideg. 

Lenn  a  föld  porában 
Össze  fog  vegyülni 
Majd  a  többivel, 
S  tán  olyannal  épen. 
Kit  magasb  indulat 
Soh'  sem  gyujta  fel. 

Oh  nem!  szívemet  ne 
Bírja  másokéval 
Ugyanaz  a  hely  .  .  . 
Vegyétek  ki,  hogyha 
Meghalok,  barátim, 
S  égessétek  el. 

(Szatmár.) 


Ilyen  óriást,  mint  .  .  . 

Ilyen  óriást,  mint 
Én  vagyok,  ki  látott? 
Ölembe  tartom  az 
Egész  mennyországot! 
Borulj  rám,  borulj  rám. 
Édes  mennyországom. 
Felhőtlen  szép  egem, 
Fényes  napvilágom! 

Istenem,  istenem, 
Miért  is  teremted 
Olyan  parányinak 
Az  emberi  keblet? 


Boldogságom  nem  fér 
így  egészen  belé, 
El  kell  tékozolnom, 
El  kell  sírnom  felét. 

Megjövendöltem  én, 
Hogy  boldog  leszek  még. 
Hogy  a  bú  nálam  csak 
Átutazó  vendég. 
Elmentél,  messze  is 
Jársz  immár,  búbánat. 
Csak  eredj!  képpel  sem 
Fordulok  utánad. 

Nézd,  kedvesem,  nézd,  a 
Nap  még  le  sem  mene. 
Még  is  már  javában 
Szól  a  fülemile. 
De  hiszen  ez  nem  is 
Madár  danolása. 
Hanem  csókjaidnak 
El-elcsattanása. 

Mint  szelíd  tavaszi 
Eső  a  rónára, 
Ugy  hulldogál  csókod 
Ajkamra,  orczámra. 
Mindenik  cseppjéböl 
Egy-egy  virág  terem  .  .  . 
Csókzáporos  tavasz! 
Virágos  szerelem! 

(Szatmár.) 


Az  volt  a  nagy,  nagy  munka... 

Az  volt  a  nagy,  nagy  munka, 
Kicsiny  kis  feleség, 
Míg  megszereztelek,  mig 
Veled  eljöhetek. 

Ha  ilyen  drága  volna 
Minden  háznál  a  lyány. 
Be  kevés  pap  híznék  meg 
Az  esketés  diján. 

Igaz,  hogy  ily  leány  nem 
Minden  bokorban  no, 
S  uram  fia:  poéta, 
Rongyos  poéta-vö! 


Mi    - 


Meg  is  téve  dicsőén 
A  hat-vágást  apád, 
Hogy  ily  isten-csapástól 
Menekjék  a  család. 

És  a  midőn  hiába 
Volt  minden  izzadás, 
S  ég,  föld  daczára  meglett 
Az  asszony-elhozás : 

Eltört  ugyan  az  útban 
Kocsinknak  kereke, 
De  nem  hiszem,  hogy  a  nagy 
Áldás-súly  törte  le. 

Azon  áldásnak  súlya, 
A  melylyel  engemet 
Ipám  s  napám  magoktól 
Eleresztettenek. 

Azon  az  egyen  most  is 
Csodálkozom  nagyon, 
Hogy  az  ajtón  jövék  ki 
És  nem  az  ablakon. 

Mért  is  nem  dobtak  itt  ki  ? 
Tűrném  a  többivel; 
A  sok  közt  e  kis  tréfa 
Nem  is  tűnt  volna  fel. 

(Koltó.) 


Hintón  és  gyalog. 

Rég  eltemette  a  nyarat 
Az  ősz,  s  ez  is  haldoklik  már. 
Az  erdő  még  is  milyen  hangos! 
Hogy  fütyöl  benne  a  madár! 

E  füttyre  fölriadtak  az 
Álmos  merengésből  a  fák, 
S  a  meglepő,  nem-várt  örömtől 
Megrezzen  rajtok  minden  ág. 

Még  ott  fönn  a  nap  is,  a  ki 
Ködcsuklyájába  bújt  vala, 
Gondolva,  hogy  a  tavaszig  már 
Ugy  sem  leszen  mit  látnia. 

Még  fönn  az  égen  a  nap  is 
Kíváncsian  pillant  elé, 
Hogy  lássa  ezt  a  madarat,  mely 
A  bús  csendet  szétkergeté. 


Keres,  keres  szemeivel. 
Megnéz  az  erdőn  minden  fát, 
De  mind  hiába,  mind  hiába,' 
Madárfélét  sehol  se  lát. 

Jó  nap  barátom,  ne  keresd 
A  fákon  e  víg  madarat, 
Ott  ballag  a  mi  füttyösünk  a 
Gyalogúton  a  fák  alatt. 

Egy  ágról  szakadt  siheder, 
Kit  a  balsors  meghordoza, 
Keblén  kenyere,  hátán  háza, 
S  szivében  jó  kedv  tavasza. 

Hogy  megfütyöl,  hogy  megfütyöl, 
Hogy  harsog  az  erdő  bele. 
S  ím  fényes  úri  hintón  nyargal 
S  szemben  találkozik  vele. 

A  fényes  hintóban  belül 
Sötét  ur  ül  nagy  csendesen; 
Ah,  milyen  napfogyatkozás  van 
E  gazdag  úr  szemeiben! 

Meglátja  őt  a  siheder. 
És  sajnálkozva  távozik  .  .  . 
Ti  szegény  gazdagok,  kiken  ily 
Rongyházi  is  sajnálkozik! 

(Koltó.) 


Mi  a  szerelem? 

Süldő  poéták,  bikficzek, 
Ugyan  ne  csiripeljetek 
A  szerelemről!  kérlek  szépen 
Az  emberiség  szent  nevében. 
Melyet  kínpadra  vonni  vétek. 
Kérlek,  hogy  azt  ti  ne  tegyétek. 
Tudjátok  melyik  fán  terem, 
Milyen  madár  a  szerelem  ? 
A  kotyvasztok,  mit  fejetek 
Rósz  bögréjében  főztetek, 
A  sóhajtások  galuskája 
Pityergések  levébe  hányva, 
Epedéssel  megsáfrányozva 
Vagy  kakasdühhel  megborsozva, 
Oh  én  szerelmes  istenem. 
Ez  még  korán  sem  szerelem! 
Még  várjatok,  kis  bikficzek, 
Kissé  nagyobbat  nőjetek, 

Hogy  a  szerelmet  ismerjétek 
És  azt  megénekelhessétek.  — 
Viselni  hosszú  éven  át 
A  szívben  a  kétség  nyilát, 
Teremteni  legmelegebb 
Vérünkből  szép  reményeket. 
Csak  azért,  hogy  meghaljanak 
Hogy  minden  istenadta  nap 
Legyen  egy-egy  kedves  halottunk, 
Kit  kínosan  kell  megsiratnunk; 
A  rágalomnak  óriási 
Kigyófarkával  szembeszállni, 
Eltűrni  oly  bántalmakat, 
Mit  megtorolni  nem  szabad. 
Mert  kedvesünk  azé,  ki  bánt, 
S  aztán  elvenni  a  leányt, 
Eldobni  érte  szabadságunk. 
Mely  legimádottabb  sajátunk, 
S  fölvenni  a  könnyű  szabadság 
Helyett  az  élet  súlyos  gondját, 
Dolgozni  napok  s  éjeken, 
Hogy  ételünk  s  ruhánk  legyen; 
S  ha  feleségünk  tán  szeszélyes, 
Magunkat  szabni  szeszélyéhez. 
Hogy  már  ha  kell  örömtelennek 
Lenni  egyik  vagy  más  életnek, 
Mienk  legyen  örömtelen  .  .  . 
Lássátok,  ez  a  szerelem! 

(Koltó.) 


Ez  már  aztán  az  élet  .  . 

Ez  már  aztán  az  élet! 
Az  egész  éven  át 
Föl  és  alá  kószálom 
A  két  magyar  hazát. 

Vándorlok  Magyarország 
Dicső  térségein 
S  testvére,  a  szép  Erdély 
Regényes  bérczein. 

Rónákról  nézek  távol 
Hegyek  tetőire. 
És  hegytetőkről  nézek 
Távol  rónákra  le. 

Füvetlen  fátlan  puszta 
S  vad  erdős  rengeteg 
Szép  panorámaképen 
Előttem  ellebeg. 


Ott  városok  harangja, 
Itt  mezei  kolomp. 
Amaz  drámákat  és  ez 
Tündérregéket  mond. 

Itt  egy  sötét  nagy  kastély 
Taszít  magátul  el, 
Ott  egy  fejér  kis  kunyhó 
Barátként  üdvezel. 

Előre,  csak  előre. 
Nagy  messze  még  a  czél; 
Tovább,  tovább  mindegyre, 
Gyorsan  miként  a  szél. 

Mi  kéj,  így  kóborolni 
Hegyen  és  völgyön  túl, 
Mi  kéj!  mint  dagad  keblem! 
S  erszényem  mint  lapul! 

(Dézs.) 


El  innét,  el  a  városból .  .  , 

El  innét,  el  a  városból, 
Fogjatok  be  hamarjába, 
Hadd  rohanjak,  hadd  röpüljek 
Más  vidékre,  más  országba! 

Mint  kivánkozám  e  helyre. 
Lelkemet  mint  vonta  a  vágy! 
S  ugyanez  az  érzelem  most 
Von  tovább,  maradni  nem  hagy. 

Nevezetes  ez  a  város, 
Tekintetem  szerteszéjjel 
Mint  az  üstökös  kalandoz 
S  nem  telik  be  nézésével. 

Összevissza  tarkabarkán 
Állnak  új  és  régi  házak, 
Mintha  képviselve  volna 
Itten  minden  eltűnt  század. 

S  történetkönyv  ez  a  város, 
A  történetek  nagy  könyve, 
Minden  utcza  és  minden  kő 
Nagy  dolgokról  beszél  benne. 

S  a  magyar  szó  árad  itten 
Mindenütt,  a  merre  járok, 
Édes  hangok,  kedves  hangok, 
Illatoznak,  mint  virágok. 

S  még  is  mindezek  daczára 
El  innét,  sőt  ép  ezért  el, 
Hogy  a  megszokás  utol  ne 
Érjen  prózai  kezével. 

S  szemeimről  azt  a  fényes 
Rózsafátyolt  le  ne  tépje, 
Melyen  át  e  várost  nézem, 
Elmerülve  tündérkéjbe. 

így  maradj  meg,  szép  Kolosvár, 
így  maradj  te  emiékimben, 
Ily  kedvesen,  ily  dicsőén  .  .  . 
El  tehát,  el  gyorsan  innen! 

(Kolozsvár.) 


A  szerelem  országa. 

Álmodtam  a  minap  .  .  . 

Már  nem  tudom,  hogy  ébren-e  vagy  alva  ? 

Csak  azt  tudom,  hogy  álmodám. 

Ah,  milyen  szép  álom  vala! 

Most,  a  midőn  leírom. 

Kezem  még  most  is  reszket  ...  a  gyönyör- 

Ballagva  mentem  hosszú  úton,  [tői! 

Azaz,  hogy  nem  ballagva, 

Sőt  inkább  sebesen, 

Mert  puszta  volt  a  táj,  a  merre  jártam, 

Oly  puszta,  olyan  prózai, 

E  tájnak  csak  lakói  voltak 

Még  prózaibbak  .  .  . 

Oly  szenvedély  telén,  nyugott  pofák! 

Siettem  el,  siettem  el. 

Hogy  mentül  hamaralDb 

Mögöttem  hagyjam  e 

Boszantó  tájt  s  boszantóbb  arczokat. 

Elvégre  értem  egy  magas  kerítést, 

A  melynek  gyémánt  kapujára 

Ez  volt  fölírva  szivárvány-betűkkel: 

»A  szerelem  országa «. 

Vágy-szomj  asan 

Kaptam  meg  a  kilincset 

És  benyiték, 

S  mit  láttam!  égi  látomány! 

Előttem  állt  a  legdicsőbb  vidék, 

Minőt  a  festők  és  a  költők 

Művészi  mámorukban 

Teremteni  csak  képesek, 

A  milyen  tán  csak  a  paradicsom  volt. 

Virító  széles  hosszú  völgy 

Ezer  virággal  s  oly  nagy  rózsafákkal. 


A  mekkorák  másutt  a  tölgyek. 

Középütt  sétált  egy  folyó. 

És  vissza-visszafordult 

A  helyre,  melyet  egyszer  elhagyott   már, 

Mikéntha  fájna  nékie 

Végképen  elszakadni  tőle. 

A  láthatár  szegélye 

Regényes  kősziklák  valának. 

Melyek  fején 

Arany  felhők  lebegtek 

Fürtök  gyanánt. 

Elálmélkodva  néztem  e  vidéket, 

Feledve  még  az  ajtót  is  betenni, 

Midőn  beléptem. 

Sokáig  álltam  a  küszöbnél, 

Mig  végre  szinte  öntudatlanul 

Beljebb-beljebb  vont  a  vidék  varázsa. 

Először  is  virágos  réteken 

Mentem  keresztül.  Ifjú  emberek 

Jártak  körűlem,  mindegyik 

Lehajtott  fővel,  mintha  tűt  keresne. 

Kíváncsi  lettem  és  megkérdezem. 

Hogy  mit  keresnek  olyan  gondosan  ? 

S  felelt  egy,  hogy  mérges  füvet. 

Mérges  füvet  ?  s  mi  végre  ? 

»Hogy  kifacsarjam  s  megigyam  levét. « 

Megdöbbenek  s  gyorsan  tovább  haladtam, 

S  fáradva  értem 

Az  első  rózsafához, 

S  alája  ültem,  hogy  ott  megpihenjek, 

De  a  midőn  letelepedtem. 

Oh  borzalom!  fejem  fölött 

Egy  ifjú  lógott  fölakasztva. 

Elrohanék  a  másik  fához 

S  a  harmadikhoz  és  a  negyedikhez 

És  így  tovább,  mindig  tovább. 

De  nem  pihenhetek  sehol, 

Mert  mindenik  fán 

Függött  egy  ember. 

Túl  a  folyón,  túl  a  folyón! 

Gondoltam,  ott  a  boldog  szerelem. 

S  szaladtam  a  folyó. felé, 

Csónakba  ültem,  s  gyorsan  evezek, 

De  hunyt  szemekkel. 

Mert  a  habokban  egy-egy  holt  tetem 

Ütötte  föl  magát, 

S  a  partról,  mint  a  megriasztott  békák, 

Ugráltának  be  ifjak  és  leányok. 

Átértem  a  vizén, 

S  ah  itt  is  mindenütt 

A  régi  látomány! 

Méregpohár,  akasztott  emberek, 

Mindenhol  ez,  mindig  csak  ez, 

S  hátúi  a  sziklák  ormiról 

Vetek  le  mások  magokat, 

S  alant  a  völgynek  éles  kövein 

Kifeccsent  szívókból  a  vér 

S  fejőkből  a  velő. 

Kétségbeesve  nyargalék 

Minden  felé,  minden  felé, 

De  mindenütt  a  régi  látomány: 

Dúlt  arczok  és  öngyilkolás!  .  .  . 

Csupán  csak  a  táj  és  az  ég  mosolygott. 

(Koltó.) 


Kazinczy  Gáborhoz. 

Miijók  nevében  emelem  szavam. 

Miijók  nevében  mondom  el  neked 

A  köszönet,  a  hála  szavait. 

Hős  pályatársam,  lelkem  rokona: 

A  nép  nevében!  melynek  híve  vagy, 

Melyért  csatázol  bátran  és  vitézül. 

Szentebb,  mint  a  keresztes-háborúk. 

Szentebb  a  harcz,  a  melyet  vív  e  század. 

Melynek  te,  mint  én  katonája  vagy. 

Ott  fekszik,  mint  egy  új  Prometheus, 

Évezred  óta  a  bilincsre-vert  nép, 

És  rágja  máját  a  saskeselyű. 

És  vérzi  lábát  és  kezét  a  láncz. 

Le  fogjuk  rázni  róla  a  vasat, 

S  elűzzük  tőle  a  saskeselyűt! 

Mienk,  mienk  lesz  majd  a  győzelem, 

Mert  jó  az  ügy,  mely  fölfegyverze  minket, 

Mert  a  jó  ügynek  végre  győzni  kell. 

Az  ellenségé  még  a  hatalom. 

Kicsiny,  kicsiny  még  a  mi   seregünk,  de 

A  kik  vagyunk,  mind  elszánt  férfiak, 

S  ha  ott  a  többség,  itten  az  erő, 

Mert  a  mi  fegyverünk  az  élesebb, 

Mert  az  igazság  a  mi  fegyverünk. 

S  nem  volna  messze  már  a  diadal, 

Ha  minden  harczos  olyan  volna,  mint  te, 

Szavával  olyan  fél-mindenható! 

Föl,  fel,  barátom,  hangoztasd  szavad, 

Áraszd  ki  lelked  e  lángözönét. 

Hogy  föllobbantsd  a  rokon  szívekét,     . 

S  hogy  szétégesd  az  ellenség  hadát! 

Dörögd  a  gőgnek  és  a  butaságnak 

A  rá  jövendő  végítéletet. 

Föl,  föl,  barátom,  csüggedetlenűl 

S  nem  tántorogva  egy  pillanatig  sem! 

A  díj  a  melyet  egykor  aratunk, 

Küzdelmeinkhez  méltó  díj  leszen  .  .  . 

De  mit  beszélek  ?  mért  említem  ezt  ? 


Nem  fáradunk  mi  jutalom-reménynyel, 
Mint  a  hazugság  aljas  zsoldosi, 
De  önzés  nélkül,  isten-ihletésből, 
Mint  hajdanában  az  apostolok! 

(Koltó.) 


Menny  és  föld. 

Isten  hozzád,  gyönyörű  hazugság, 
Eszményképek,  ábrándok  világa! 
Már  kezemben  tartom  ajtód  kulcsát, 
Még  egy  perez,  s  örökre  zárva  lészsz. 

Túl  az  éjnek  fejér  szivárványán, 
A  tejúton  túl  röpültem  egykor, 
S  ott  az  égi  magasokban  járván 
Építelek,  szép  tündér  világ. 

Ott  töltöttem  ébren  álmodozva 
A  csapongó  ifjúság  időit, 
Álmaimnak  nem  volt  vége-hossza, 
S  szebbnél  szebbek  voltak  álmaim. 

De  az  álom  bármi  szép,  csak  álom, 
S  hogyha  ma  nem,  holnap  elmúlandó; 
Elment,  elment  pajkos  ifjúságom, 
Fölkeltett  a  komoly  férfikor. 

Isten  hozzád  ábrándok  világa! 
Miért  várjak,  a  mig  összeomlasz 
S  romjaidnak  eltemess  alája  ? 
Jobb,  leszállnom  innen  idején. 

Le  a  mennyből,  le  tehát  a  földre! 
Vígy  le,  vígy  le  képzeményim  szárnya, 
Mielőtt  lebuknám  összetörve, 
Mint  lebukott  egykor  Phaeton. 

Hogy  jön  e  könny  szemem  pillájára? 
Aggalom  s  bú,  hagyjatok,  hadd  menjek! 
Hisz  a  föld  az  emberek  hazája, 
Embereknek  csak  a  föld  való; 

S  ha  nem  is  oly  szép  ez,  mint  szeretnők  I 
Nem  is  oly  rút,  mint  az  ifjú  véli  .  .  . 
Nincs  itt  angyal,  ámde  nincs  is  ördög, 
S  ha  van  itt  tél,  van  kikelet  is. 

(Koltó.) 

int  vadállat,  mely  halálát  sejti, 
A  vén  koldus  puszták  közepébe 
Bujdosott,  és  élte  maradékát 
Ott  a  puszták  közepén  tévé  le. 

Holttestéhez  a  szegény  legények 
Elvetődtek,  néki  gödröt  ástak, 
Felköték  botjára  tarisznyáját, 
S  így  tűzék  le  a  botot  fejfának. 

Ott  a  fa  s  bokor  nélküli  rónán 
Áll  a  kis  domb  egyszerű  jelével, 
S  te  természet,  elhagyottak  gyám  a, 
Vad  virágok-  s  füvekkel  födéd  el. 

Ilyen  a  sors!  egykor,  életében 
Szennyes  rongyok  lengedeztek  rajta, 
S  íme  sírját  napkeletnek  minden 
Szőnyegénél  szebb  szőnyeg  takarja. 


De  az  mindegy;  ő  rá  nézve  a  fő, 
Hogy  elérte  végre  nyugodalmát .  .  . 
Ki  gondolná  ?  mily  zajos,  mi  vészes 
Volt  a  pálya,  melyen  ő  futott  át. 

Oh  ez  a  kéz,  a  mely  vénségében 
Ezt  a  száraz,  görcsös  ágat  fogta, 
Ifjúsága  teljes  erejében 
Harczok  fényes  kardját  villogtatta. 

Ott  forgott  ő  a  csaták  tüzében, 
Ott  adá  véréből  áldozatját 
Az  uraknak  birtoka-  s  jogáért, 
Kik  öt  később  éhenhalni  hagyták. 

Csak  hogy  elhalt!  most  feledve  minden, 
Nyomorúság  és  a  harczi  lárma. 
Csendes  néma  a  világ  körüle, 
Zavaratlan  földalatti  álma. 

Néha  száll  csak  egy-egy  kis  madárka 
Fejfájára  s  ábrándos  dalt  zeng  ott  .  .  . 
Mit  dalolhat  a  madárka  fejfán, 
Olyan  fejfán,  amely  koldusbot  volt? 

(Koltó.) 


T.    M.    kisasszonyhoz. 

Hogyan  vagy,  kedves  jó  leányka? 
Alig  hogy  hallom  híredet, 
Pedig  nagyon  szeretném  tudni 
Vidám-e  vagy  bús  életed? 

Ha  jól  van  dolgod,  hadd  örülnék, 
Mert  a  boldogság  úgy  egész, 
Sőt  kétszerezve  lesz  az  által, 
Ha  más  is  nyer  belőle  részt. 

S  ha  bánatod  van,  hadd  búsulnék 
Veled,  hadd  venném  át  felét. 
Másik  felével  a  harczot  csak 
Könnyebben  végigküzdenéd. 

Elmondanád,  mi  bántja  lelked. 
Mi  mérte  rája  a  csapást? 
S  ha  gyógyszert  nem  tudnék  is  adni, 
Adhatnék  tán  vigasztalást. 

Mint  szeretném  én,  mint  szeretném. 
Ha  el  lehetne  mondani: 
Mily  boldog  vagyok,  meddig  mennek 
Boldogságom  határai  .  .  . 

Sőt  nincs  is  annak,  nincs  határa, 
Ugy  nyúlik  által  lelkemen, 
Miként  a  föld  felett  az  ég,  mely 
Jelen  van,  mindenütt  jelen. 


S  e  nagy  kéjtengert,  melynek  minden 
Cseppjében  egy  gyöngy,  egy  öröm, 
—  Nem  csak  magam :  másod  magammal 
Nemes  szivednek  köszönöm. 

Tudd  ezt,  leányka,  és  ha  sorsod 
Nehéz:  enyhíti  e  tudat; 
Mert  a  boldogságnak  testvére: 
Boldoggá  tenni  másokat. 

(Szatmár.) 


A   rab. 

»Te  éretted  harczolék,  szabadság, 
S  lánczra  verve  lábam  és  karom  .  .  . 
Világosság,  téged  szomjazálak, 
S  mint  vakandok,  föld  alatt  lakom  .  .  . 

Mikor  üt  a  megváltás  órája, 
Mikor  üt  a  boldog  óra  már, 
Melyben  újra  szabad  léget  szívok, 
S  újra  rám  sütsz,  fényes  napsugár  ?« 

Lenn  az  élők  nagy  koporsajában, 
A  börtönben,  így  sóhajt  a  rab, 
S  már,  az  isten  tudná,  hányadikszor, 
Hiszen  olyan  régi,  régi  rab! 

Vagy  tán  még  csak  egy  pár  kurta  napja, 
Hogy  a  sírnak  testvérébe  bujt  ? 
Nagy  művész  a  fogság  szenvedése. 
Minden  órát  századokra  nyújt. 

Nem  napok,  nem!  évek  folytak  el  már. 
A  mióta  ide  vettetett, 
Hosszú  kínos  évek,  mik  fölvésték 
Homlokára  sötét  nevöket. 

És  fejét  már  régen  a  szegény  rab 
Bilincsével  zúzta  volna  szét. 
De  egyetlen  társa,  a  reménység, 
Megragadta  fölemelt  kezét .  .  . 

A  reménység,  hogy  ő  még  szabad  lesz! 
Múljék  itt  bár  éltének  fele. 
Hátralévő  megmaradt  felét  az 
Édes  szabadságban  tölti  le. 

És  ezért  várt,  és  ezért  nem  zúzta 
Bilincsével  szerteszét  fejét, 
Várva  várt,  s  a  lomha  évek  száma 
Feje  fölött  meggy ülekezék. 

S  jön  a  végén  e  hollóseregnek, 
Végre  jött  egy  szép  fejér  galamb, 
Jött  a  drága  hírnek  meghozója, 
Hogy  utószor  van  ma  ott  alant. 

Nyílik,  nyílik  ím  a  börtönajtó, 
Leveszik  kezéről  a  vasat  .  .  . 
Fölsikolt  és  összerogy  .  .  .   örökre 
Örömében  szíve  meghasadt. 

(Koltó.) 


Bölcselkedés  és  bölcseség. 

Teremtve  van-e  a  világ, 

Vagy  örök  idők  óta  áll  ? 

S  fog-e  örökké  állani, 

Vagy  egykor  semmiségbe  száll  ? 

Megírta  évmiljók  előtt 
A  sors,  mi  fog  történni  majd  ? 
Vagy  a  történet  gálya,  mit 
A  véletlen  fuvalma  hajt? 

Egy-e  a  lélek  és  a  test? 
Honnan  jövénk,  hová  megyünk  ? 
Elalszik-e  a  sírba\  vagy 
Uj  lángra  lobban  életünk  ?« 

Gunnyaszt  a  bölcs  magánosan, 
S  ezen  kérdések  lengenek 
Virasztó  szemei  előtt. 
Miként  rejtelmes  szellemek. 

Vizsgálja  őket  gondosan, 
Vizsgálja  fáradatlanul, 
Vizsgálja  hosszú  évekig, 
S  mi  haszna  benne  ?  mit  tanúi  ? 

E  szellemeknek  arczain 
Csak  egy  vonást  sem  fejte  meg, 
Midőn  feléje  a  halál, 
A  végső  szellem,  közeleg. 

S  te  balgatag  világ,  te  az 
Ily  dőrét  bölcsnek  nevezed, 
Ki  kincset  kivan  szerzeni 
S  eltékozolja  életét. 

Elég  hogy  élsz!  mi  gondod  rá: 
Mi  volt  és  mi  következik  ? 
Legbölcsebb,  sőt  csak  az  a  bölcs, 
Ki  soha  sem  bölcselkedik. 

(Koltó.) 


Szép  napkeletnek  .  . . 

Szép  napkeletnek 

Yiránya  lelkem, 

Örök  tavasznap  mosolyog  le  rá; 

Mit  csak  a  földre 

Ejtett  az  isten. 

Megterem  rajta  minden  szép  virág. 

Csak  egy  hiányzott, 

A  hit  virága, 

A  sírontúli  életnek  hite, 

S  ez  is  kikelt  már, 

Ez  is  virít  már. 

És  ezt  szerelmed  ülteté  ide. 

Miről  a  büszke, 

Az  elbízott  ész 

Egy  hangot  sem  bírt  mondani  nekem : 

Megmagyarázta, 

S  mi  könnyedén,  azt 

Édes  szerelmed,  kedves  hitvesem! 

Nem  sötét  a  sír: 

Szemünk  vakul  el, 

Ha  rá  tekintünk,  fényességitől, 

Mely  oly  szokatlan 

Varázsözönnel 

A  más  világból  arczainkra  dől. 

Nem  az  enyészet 

Rideg  tanyája 

A  koporsó;  de  vidám  sajka  ez, 

A  mely  velünk  e 

Szép  életből  egy 

Még  szebb  élet  partjára  átevez. 

Csak  azt  az  egyet 

Szeretném  tudni: 

Hol,  merre  terjed  ez  a  más  világ? 

És  mily  alakban 

Jutunk  majd  innen 

Ez  ismeretlen  más  világba  át? 

Mint  ágrul  ágra 

A  csalogánypár, 

Csillagrul  csillagra  szállunk,  te  s  én  ? 

Vagy  mint  két  hattyú 

Ringunk  szelíden 

Az  örökkévalóság  tengerén  ? 

(Pest.) 

Oh  ne  bántsd  a  költőt  .  .  . 

{Moore  után  angolból.) 

Oh  ne  bántsd  a  költőt,  ha  magányba  fut,  hol 
Fekszik  a  gyönyör,  a  hírrel  nem  törődve; 
Nagyra  született  ő,  s  lelke  lángolás! 
Szentebbek  volnának  boldogabb  időkbe'. 
A  húr,  mely  most  lantján  tágan  lankad,  tudna 
Harczi  dárda  ellen  íjt  feszíteni, 
És  ajkán,  a  mely  most  vágyakat  lehel  csak, 
Honfiszívnek  árja  ömledezne  ki. 

De  jaj  hazájának!  .  .  .  elmúlt  büszkesége, 

S  mely  volt  hajthatatlan,  megtört  szelleme; 

Romján  csak  titokban  sóhajt  népe,  mert  őt 

Árulás  szeretni  s  halál  védnie. 

Csak  az  árulónak  van  becse,  csak  annak, 

A  ki  szégyenlője  ősei  nevének; 

Az  a  fáklya  vezet  méltósághoz,  a  mely 

A  hazát-hamvasztó  máglyán  gyujtaték  meg. 

Hát  ne  bántsd  a  költőt,  ha,  mit  nem  gyógyíthat, 
Kéjek  közt  akarja  elfelejteni;  [gyogjon 

Oh  csak  egy  reményt  adj,  csak  egy  fény  ra- 
Honja  éjén,  s  meglásd,  mit  fog  érezni! 
És  azonnal  szíve  minden  szenvedélyt,  mit 
Táplált,  s  mindent,  a  mi  kedves,  messze  hajt, 
S  a  babér,  mely  fejét  hasztalan  övedzi: 
Mint  Harmodiusnak,  kardját  födi  majd. 


Nap  az  égre  emelkedik, 
Ifjú  feje  földre  esik, 
Nyaka  vére  fölfelé  fut  .  .  . 
Milyen  szép  piros  szökőkút! 

Holdvilágos  sárga  éjfél, 
Sírjából  az  ifjú  fölkél, 
Halomtalan  sírgödréböl, 
Az  akasztófa  tövéből. 

Fejét  veszi  jobb  kezébe, 
Kapaszkodván  üstökébe, 
Ugy  ballag  a  városba  bé, 
Birájának  háza  felé. 

>  Ártatlanul  ölettél  meg!« 
A  biró  ily  szókra  ébred, 
És  fölpattan  az  ajtaja, 
Véres  fej  röpül  be  rajta. 

És  ezután  minden  éjjel 
A  birót  e  hang  költé  fel, 
Jött  az  ifjú  éjfelenként, 
És  bedobta  véres  fejét. 

(Pest.) 


A  hold  elégiája. 


De  bár  dicsőséged  eltűnt  s  a  remény  is, 
Neved,  drága  Erin,  élni  fog  dalába', 
Még  az  órában  is,  melyben  legvidámabb, 
Emlékezni  fog  rád  s  sorsod  viszályára. 
Panaszod  meghallj'  az  idegen,  rónáin, 
Tengeren  túl  küldi  a  lant  sóhajod, 
Maga  zsarnokod  is,  mig  lánczod  szorítja. 
Rabja  dalán  megáll  majd  és  sírni  fog. 

(Pest.) 


Bíró,  biró,  hivatalod  .  .  . 

Bíró,  bíró,  hivatalod 

Nem  játék,  nem  tréfadolog. 

Jól  meggondold,  jól  meggondold, 

Ha  a  »halál«  szót  kimondod. 

Hallga,  hallga,  nyíhk  szája  .  .  . 
Szól  .  .  .  kimondja:  »halál  rája!« 
Elindulnak  az  ifjúér', 
Pallost  köszörűi  a  hóhér. 


Mért  vagyok  én  a  hold  ?  isten,  mit  vétettem, 
Hogy  a  legnyomorúbb  lénynyé  tettél  engem  ? 
Inkább  volnék  a  föld  utósó  szolgája, 
Mint  az  égen  az  éj  ragyogó  királya. 
Inkább  járnék  ott  lenn  koldus  bocskorában. 
Mint  itt  járok  ezüst  sarkant'^nís  csizmában. 
Inkább  színám  lenn  a  csapszékek  borszagát. 
Mint  itt  fönn  a  csillag  virágok  illatát. 
Oh  melyik  jó  lélek  ne  szánná  sorsomat? 
Minden  kutya,  minden  poéta  megugat! 
S  ezek  a  tollrágó,  versgyártó  pimaszok. 
Kiknek  nem  a  szíve,  csak  a  füle  mozog, 
Azt  hiszik,  hogy  velők  én  egy  követ  fújok, 
Rokonérzelemből  hogy  velők  búsulok. 
Sápadt  vagyok,  de  nem  ám  a  fájdalomtul, 
Hanem  a  méregtől,  a  mely  torkomon  dul. 
Hogy  ekkép  komáznak  én  velem  e  ficzkók. 
Mintha  együtt  vernénk  a  csürhére  disznót. 
Néha-néha  jön  egy  az  igazijából. 
Egy  kipattant  szikra  isten  homlokából, 
Egy  valódi  költő,  s  dala  hallatára 
Keblemet  megtölti  a  gyönyörnek  árja;  [nok, 
Csak  hogy,  csak  hogy  a  mig  jön  egy  ilyen  dal- 
Addig  hány  keserves  nyávogást  nem  hallok! 

Efféle  mákvirág  minden  bokorban  nő, 
Nincs  ezekre  soha,  nincs  sovány  esztendő. 
Minden  este  félve  kezdem  utazásom: 
Hol  akad  meg  fülem  olyan  nyikorgáson  ? 
Ahol  ni,  ott  is  egy!  hogyan  terpeszkedik, 
Hogy  meghányja-veti  parasztlőcs  kezeit, 
Mintha  el  akarná  messze  hajítani, 
Talán  mert  markába  nincs  mit  szorítani, 
S  ugy  megsohajtoz,  mint  a  kárvallott  czigány, 
Az  erek  is  csak  ugy  dagadnak  a  nyakán. 
S  mit  össze  nem  beszél!  s  váltig  engem  kérdez 
S  kér,  hogy  tekintsek  be  a  szeretőjéhez. 
Jól  van,  betekintek.  Hát,  öcsém,  a  Jutka 
Épen  most  búvik  be  a  kemenczelyukba, 
Sült  kolompért  szed  ki,  pofázza  befelé, 
Megégette  száját,  mert  hirtelen  nyélé. 
Jaj  be  gyönyörűen  rántja  félre  arczát! 
Ez  a  bájos  orcza  épen  méltó  hozzád.  — 
Megmondtam,  a  minek  nem-tudása  gyötrött. 
Most  menj  a  pokolba,  vigyen  el  az  ördög! 

(Koltó.) 


Hát  a  mente,  hát  a  nadrág, 
Ugy  megritkult,  olyan  ó. 
Hogy  szúnyoghálónak  is  már 
Csak  szükségből  volna  jó; 
Híni  kell  csak  a  szabót,  a 
Posztó  meg  van  véve  rég  .  .  . 
Közbe  vágott  Pató  Pál  úr: 
»Ejh,  rá  érünk  arra  még!« 

Eletét  így  tengi  által; 

Bár  apái  nékie 

Mindent  oly  bőven  hagyának. 

Soha  sincsen  semmije. 

De  ez  nem  az  ő  hibája; 

0  magyarnak  szülétek, 

S  hazájában  ősi  jelszó: 

»Ejh,  rá  érünk  arra  még!« 

(Pest.) 


Nézek,  nézek  kifelé 


Pató  Pál  úr. 

Mint  elátkozott  királyfi 
Túl  az  Óperenczián, 
El  magában  falujában 
Pató  Pál  úr  mogorván. 
Be  más  lenne  itt  az  élet, 
Ha  egy  ifjú  feleség  .  .  . 
Közbe  vágott  Pató  Pál  ur: 
»Ejh,  rá  érünk  arra  még!« 

Roskadó  félben  van  a  ház, 
Hámlik  le  a  vakolat, 
S  a  szél  egy  darab  födéllel 
Már  tudj'  isten  hol  szalad; 
Javítsuk  ki,  mert  maholnap 
Pallásról  néz  be  az  ég  .  .  . 
Közbe  vágott  Pató  Pál  úr: 
»Ejh,  rá  érünk  arra  még!« 

Puszta  a  kert,  e  helyett  a 
Szántóföld  szépen  virít. 
Termi  bőven  a  pipacsnak 
Mindenféle  nemeit. 
Mit  henyél  az  a  sok  béres  ? 
Mit  henyélnek  az  ekék  ?  .  .  . 
Közbe  vágott  Pató  Pál  úr: 
»Ejh,  rá  érünk,  arra  mégl« 


Nézek,  nézek  kifelé  az 

Ablakon, 

Ott  merengnek  szemeim  a 

Silbakon, 

Jár  a  faköpönyeg  mellett 

Föl  s  alá. 

Méltósággal,  mint  valami 

Kiskirály. 

Sétifikáltam  igy  én  is 

Valaha, 

Mert  hogy  voltam,  voltam  én  is 

Katona, 

Fekete-sárgára  festett 

Fák  előtt 

Villogtattam  a  hatalmas 

Gyíklesőt. 

Izzadtam  a  dicső  borju- 

Bőr  alatt, 

Bájos  bakancs  ékesíté 

Lábamat, 

Szájam  szörnyű  halberdókat 

Kiabált, 

És  söpörtem  a  kaszárnya 

Udvarát. 

Hősi  pálya,  hősi  pálya. 
Gyöngy  élet. 

Szégyen  rám,  hogy  számot  vetek 
Te  véled, 

Hogy  letettem  cserkoszorúd 

Fejemről, 

Elhajíték  puskát,  seprőt 

Kezemből. 

Hejh  de  meg  is  vert  az  isten 

Engemet, 

Hogy  elhagytam  a  vitézi 

Életet, 

Poéta  lett  belőlem,  csak 

Poéta  .  .  . 

Ott  talán  már  káplár  volnék 

Azóta. 

(Nagy-Várad.) 

Dicsérsz,  kedves  .  . 

Dicsérsz,  kedves,  hogy  olyan  jó  vagyok! 
És  meglehet,  hogy  az  vagyok  valóban, 
De  ne  köszönd  ezt  én  nekem  .  ,  .  szived 
Annak  forrása,  bennem  a  mi  jó  van. 

Avvagy  talán  a  földnek  érdeme, 
Hogy  úgy  terem  gyümölcsöt  és  virágot  ? 
Teremne-e  csak  egy  fűszálat  is. 
Ha  nem  sütnének  rá  a  napsugárok  ? 

(Nagy-Várad.) 

Arany  Jánosnál. 

Csendes  magányból  a  mézeshetek  után 
Újra  belépek  a  nagy  világ  zajába. 
Hol  annyi  sáros  láb  gonoszul  vagy  bután 
Kedélyemnek  fejér  köntösére  hága. 
Mielőtt  ott  lennék  a  nagy  kőhalomban, 
A  fővárosban,  hol  oly  hűsen  fuj  a  szél. 
Egyet  pihenek  még  kicsiny  hajlékodban. 
Leülök,  barátom,  meleg  tűzhelyednél. 

Üdvezlégy  másodszor!  ...  a  tavasz  tarkállott, 
A  midőn  először  látogattalak  meg, 
Most  bús  egyformaság  födi  a  világot. 
Bús  egyformasága  a  mogorva  ősznek; 
De  a  ború,  ámbár  eddig  egyetérzék 
A  természettel,  most  nem  sérti  kedvemet, 
Hisz  magammal  hordom  a  tavasz  egy  részét. 
És  a  legszebbik  részt,  kis  feleségemet. 

íme  feleségem  .  .  .  hejh  be  szép  az  élet, 
Mikor  az  ember  így  másod-magával  van, 
Akármit  huhognak,  akármint  Ítélnek 
A  magányos  baglyok,  szomorú  odvokban. 


Leestem  ugA,^an  a  szabadság  szárnyáról. 
Be  vagyok  kerítve  egy  kis  karikába, 
De  mért  kívánkoznám  ki  e  karikából. 
Mikor  minden  gyönyör  ide  van  bezárva  ? 

Én  azonban  vizet  hordok  a  Dunába 
Beszélvén  ilyetén  dolgokat  te  néked; 
Föl  van  írva  szintén  sorsod  csillagába 
Ragyogó  betűkkel:  boldog  házasélet .  .  . 
Itt  hitvesed,  amott  két  virgoncz  gyermeked! 
Gyűljünk  össze  s  üljünk  itt  körbe  mindnyájan, 
S  tartsunk  olyan  vidám  beszélgetéseket. 
Hogy  hallgatni  még  az  idő  is  megálljon. 

így  csaljuk  meg  ezt  a  vén  hajdút,  ki  engem 
Hejh  maholnap  megint  a  dologra  kerget  .  .  . 
Egykor  a  hírvágyat  hátamra  ültettem,    [get. 
S  most  le  nem  hányhatom  a  már  megunt  nyer- 
Nem  a  hír,  nem  a  hír  többé,  mi  ösztönöz, 
Hogy  munkába  öljek  napot  és  éjszakát! 
Mint  napszámos  nyúlok  íróeszközömhöz, 
A  ki  a  sátánnak  elalkudta  magát. 

Tudom,  a  feledés,  mint  az  éhes  kánya 
A  megölt  madárral,  elröpül  nevemmel. 
Tudom,  hogy  siket  a  magyarok  hazája, 
S  mégis  énekelek,  mert  énekelnem  kell. 
El  fogják  feledni  nevem  s  bár  felednék 
Hamar!  ugy  szeretném  túlélni  híremet; 
Akkor  aztán  ismét  a  magamé  lennék. 
Rózsáim  volnának  a  borostyán  helyett. 

Azt  kívánnám,,  hogy  itt  éljek  én  s  hitvesem 
Veletek,  barátom,  nem-zavart  magányban, 
Míg  nem  emlékezném  már  saját  magam  sem 
Arra,  hogy  divatban  voltam  hajdanában. 
Akkor  a  dicsőség  hozzád  el-eljövén. 
Egyszer  itt  találna  s  tán  reám  ismervén. 
Mint  régi  barátját  üdvözölne,  de  én 
Felelnék:    nem    tudom,    kihez    van    szeren- 

[csém  ?  .  .  . 

Eh,  balgatag  beszéd!  alig  ejtettem  ki, 
Nevetek,  magamat  kinevetem  érte; 
Az  isten  a  magányt  nem  nekem  teremti, 
Oda  való  vagyok  én  a  csatatérre. 
Dobják  le  testemmel  együtt  majd  nevemet 
A  sírba,  de  addig  ne  bántsa  senki  sem, 
Véglehelletemig  nem  hagyom  a  helyet, 
Ott  esem  el  bármily  sárosan,  véresen! 

(Szalonta.) 

Látod,  látod  .  .  .  vagy  hiszen  mit  látnál  ? 
Késő  éj  van,  s  ez  még  nem  elég: 
Éj  a  földön  és  felhők  az  éjen; 
Kétszeres  gyászt  vett  föl  a  vidék. 

És  a  szél,  ez  a  hazátlan  szellem, 
Kit  be  nem  fogad  se  ég  se  föld, 
Ég  és  föld  közt  elkárhozva  bujdos  ,  '.  ~. 
Hallod,  hallod,  hogy  nyög,  hogy  süvölt. 

Könnyű  nékünk,  feleségem,  könnyű, 
Pamlagon  te  és  karszékben  én, 
Idebenn  a  kényelmes  szobában 
A  meleg  kemencze  közelén. 

Oh  de  vannak,  kik  most  kinn  bolyongnak 
A  viharban  szabad  ég  alatt, 
Fürteiket  megczibálja  a  szél, 
A  midőn  mellettök  elszalad. 

Ablakokból  itt-ott  oly  hivólag 
Kandikál  ki  egy-egy  mécsvilág, 
De  ők  tovább  mennek  .  .  .  csavargónak 
Ki  nyitná  ki  háza  ajtaját  ? 

Hejh  pedig  ki  tudja,  hogy  mi  volt  az 
Ilyen,  vagy  mi  lesz  belőle  még  ? 
Hogy  tovább  ne  menjünk:  egykor  én  is, 
Én  is  ily  földönfutó  valék. 

Míg  kifáradt,  gyöngült  lábaimmal 
Gázolám  az  országúti  sárt: 
Lelkem  addig  csüggedetlen  szárnyán 
Magasan  fönn  az  egekben  járt. 

így  ballagtam,  ábrándozva:  egykor 
A  hazának  mily  kincset  hagyok. 
S  a  ki  láta,  mit  gondolt  felölem  ? 
Azt  hivé  tán,  hogy  tolvaj  vagyok. 

(Pest.) 


Rózsabokor  a  domboldalon  .  , 

Rózsabokor  a  domboldalon, 
Borulj  a  vállamra  angyalom, 
Súgjad  a  fülembe,  hogy  szeretsz, 
Hejh,  milyen  jól  esik  nekem  ezi 

Lenn  a  Dunában  a  nap  képe, 
Reszket  a  folyó  örömébe', 
Ringatja  a  napot  csendesen, 
Épen  mint  én  téged,  kedvesem. 


Mit  nem  fognak  rám  a  gonoszok, 
Hogy  én  istentagadó  vagyok! 
Pedig  mostan  is  imádkozom  . . , 
Szíved  dobogását  hallgatom. 

(Pest.) 


Meddig  alszol  még,  hazám  ? 

Meddig  alszol  még,  hazám  ? 
A  kakas  rég  felkelt. 
Kukorékolása  rég 
Hirdeté  a  reggelt. 

Meddig  alszol  még,  hazám  ? 
A  nap  is  föllépett, 
Beözönlő  sugara 
Nem  boszantja  képed  ? 

Meddig  alszol  még,  hazám  ? 
A  veréb  is  fenn  van. 
Telhetetlen  bendejét 
Tömi  asztagodban. 

Meddig  alszol  még,  hazám  ? 
A  macska  is  fenn  jár, 
S  tejes  köcsögöd  körűi 
Kotnyeleskedik  már. 

Meddig  alszol  még,  hazám  ? 
Kaszálód  füvére 
Csaptak  a  bitang  lovak, 
S  legelnek  szettére. 

Meddig  alszol  még,  hazám  ? 
íme  vinczelléred 
Műveli,  nem  szőlődet, 
Hanem  a  pinczédet. 

Meddig  alszol  még,  hazám? 
Szántanak  szomszédid, 
S  a  magokéhoz  oda 
Szántják  földed  szélit. 

Meddig  alszol  még,  hazám? 
Míg  rád  nem  gyúl  a  ház, 
Mindig,  míg  a  félrevert 
Harang  föl  nem  lármáz? 

Meddig  alszol  még,  hazám  ? 
Szép  Magyarországom  ? 
Föl  sem  ébredsz  már  talán, 
Csak  a  más  világon. 

(Koltó.) 

Állj  meg,  feleségein . . . 

Állj  meg,  feleségem, 
Mondok  valamit, 
Játszuk  el  a  múltnak 
Jelenéseit, 
Mert  illik  dologhoz 
Fogni  végre  már, 
Isten  drága  napját 
Egyre  lopni  kár. 

Eddig  csak  henyéltünk, 
Ennek  vége  lesz, 
Mert  ez  a  léleknek 
Fásulást  szerez. 
Munka,  tett  az  élet, 
Tegyünk  valamit, 
Játszuk  el  a  múltnak 
Jelenéseit. 

Képzeld,  hogy  leány  vagy, 
Az  a  lyányka  még, 
Kivel  ott  a  csendes 
Kertben  mulaték. 
Itt  a  kályha  lesz  a 
Nagy  fa,  mely  alatt 
Elmondám  szerelmi 
Vallomásomat. 

Támaszkodjál  hozzá, 
S  addsza  kezedet, 
És  figyelj,  elmondom 
Szép  beszédemet:  — 
»Nagysám,  én  nagysádat 
Sze  . . .  sze  . . .  szeretem ! 
Nagysádé  szerelmem, 
Lelkem,  életem! 

Oh  feleljen  nagysám. 
Hogy  viszont  szeret !« 
»»Szeretlek,  Sándorkám, 
Bírod  szívemet . . .«« 
Persze,  hát  hogy  is  ne. 
Mondtad  is  te  ezt! 
Mily  anachronismus ! 
Mondd,  hogy  nem  szeretsz, 

Mint  akkor  mondád.  »»Én 
Nem  szeretem  önt.«< 
Nem  szeretsz  galambom  ? 
Szépen  köszönöm. 

Petőfi  költeményei. 


Pár  hónapja  csak,  hogy 
Feleségem  lett, 
S  ím  nyíltan  bevallja 
Már,  hogy  nem  szeret. 

Hah !  —  vagy  úgy ...  ni  most 
Én  feledtem  el,  [meg 

Hogy  csak  játszunk,  hogy  a 
Multat  játszuk  el. 
Mennyi  galibával 
Jár  ez  a  dolog! 
Hagyjuk  abba,  jobb  lesz, 
Már  fáradt  vagyok. 

Elfáradtam.  Most  már 
Csak  pihenhetek. 
Ülj  le  itten,  majd  én 
Melléd  heverek, 
S  rád  hajlok  fejemmel, 
így,  kis  angyalom  . . . 
Munka  után  milyen 
Jó  a  nyugalom! 

(Pest.) 


Csendes  tenger  róna- 
ságán . . . 

Csendes  tenger  rónaságán 
Szelíden  reng  csónakom, 
Mint  tavaszszal  esti  szellő 
Kebelén  a  rózsafa. 
Nem  vagyok  rá  érdemetlen. 
Jó  lélekkel  mondhatom. 
A  folyó,  melyen  jövék 
Ide,  a  hol  most  vagyok, 
Hosszú  és  vészes  folyó  volt: 
Villám  futkosott  fölöttem, 
Jobbra-balra  éles  sziklák 
Fenyegettek  és  alattam 
Örvényeknek  torka  nyílt . . . 
Evezőm  minden  csapása, 
Szívem  minden  dobbanása 
Az  utósó  lehetett  vón. 
Én  eveztem,  csak  eveztem, 
S  a  mi  alegfő :  akkor  is  még, 
A  midőn  vezértüzem 
A  remény  is  kialutt. 
Még  akkor  sem  csüggedek. 
Csüggedetlené  a  díj!  — 


Díjam  oly  szép,  olyan  édes : 
Ringatózni  véghetetlen, 
Nyugodalmas  tengeren. 
Boldogságos  házasélet 
Nyugodalmas  tengerén. 
Félretettem  evezőmet. 
Mért  is  volna  az  kezemben? 
Hisz  mindegy,  akárhová  visz 
Vitorlámnak  játszótársa, 
A  kis  gyermek-fuvalom ; 
Mindegy  az,  mert  mindenütt 
Ég  vesz  engemet  körűi,  a  [az 
Fellegetlen,  tiszta  ég  . . . 
Úgy  ereszkedik  le  ez 
A  sík  tengernek  színére. 
Engem  úgy  kerít  be,  mint  egy 
Kék  virágokból  fűzött 
Óriási  koszorú. 
Mendegélek,  mendegélek. 
Ringatózom,   ringatózom. 
Gondtalan  nyújtózkodom; 
Fejem  édesen  pihen 
Hitvesemnek  lágy  ölében; 
Szemeim  szemébe  néznek, 
E  szemekbe,  mik  sötétek, 
Smég  is  ragyogóbbak,  mint  a 
Mennyország  arany  lakói ; 
És  kezemben  a  lant,  rajta 
Ábrándos  daítpengetek,  [dőlt 
Nem  szabályos,  nem  kigon- 
Mesterkélt  dalt . . .  ujjaimra 
Bízom,  hogy  mit  verjenek, 
S  futnak  ezek  a  húrok  közt 
Föl  s  le  öntudatlanul, 
Mintha  kedvesem  hajával 
Játszanának.  És  a  dal 
Még  is  szép,  mert  hallatára 
A  mennyből  leszállnak  a 
Csillagok,  hogy   közelebb 
Légyenek,  s  a  hold  kilép 
A  tengerbül  és  figyelmez.  — 
így  lantolva,  énekelve 
Vándorlok     kis     sajkámon, 
A  delfinen  Árion  . . .    [mini 
Néha  száll  csak  árboczomra 
Egy-egy  síró  vészmadár: 
Egy-egy  fájó  aggalom 
Jövendőd  miatt,  hazám; 
De  minél  beljebb  jutok 
A  tenger  végetlenébe, 
Annál  ritkábban  jön  ilyen 
Vészt  jövendölő  madár. 


(Pest.) 

Az   éj. 


Fekügyetek 

Kedvese  volt, 

ím,  sírjából 

Nem  is  volna 

Már  le, 

És  az 

A  hold 

Ezt  jó 

Emberek  I 

Meghala ; 

Feljőve : 

Tudnotok, 

Vagy  ha  jártok 

Azért  gyászol, 

Holt  kedvese 

Mert  e  beszéd 

Halkan 

Szegény 

Halvány 

Örök 

Lépjetek. 

Éjszaka. 

Szelleme. 

Nagy  titok. 

Lábujjhegyen 

Csendesen  a 

Találkoznak 

Csak  az  őrült 

Lassan 

Földre 

Édes 

Hallja, 

Járjatok, 

Leborul, 

Keservvel, 

A  midőn 

S  durva  zajt 

ne 

Hull  a  fűre 

Ölelkeznek 

Rá  a  lázas, 

Üssön 

Könnye 

Kínos 

Rémes 

Ajkatok. 

Szomorún. 

Gyönyörrel. 

Óra  jön; 

Tisztelni  kell 

Most  egyszerre 

És  beszélnek  . 

S  a  haldokló, 

A  gyászt, 

—  Vajon 

De  ki 

Ha  már 

Mert  az  szent 

Mi  dolog?  — 

Tudja,  mit? 

Csak  egy-két 

Éj,  a  gyászos 

Búsan  bár,  dí 

:> 

A  mit  senki 

Pókhálószál 

Ifjú,. 

Még  is 

Nem  sejt. 

Tartja 

Megjelent. 

Mosolyog. 

Nem  gyanít. 

Életét; 

Még 

egy  hallja, 

A  merengő 

De  nem  szólhat 

Még 

egy 

Költő 

Róla, 

Harmadik: 

Érti  még 

Ne  kérdezd  . . . 

A  költő,  ha 

Ama 

szellem- 

Elfelejti, 

Ébren 

Hangok 

Mire 

Álmodik. 

Rejtelmét. 

Fölébred. 

(Pest.) 


Kiapadsz-e,  harag, 
Te  zuhatagos 
Vad  bérezi  patak. 
Mely  zúgva  rohantál 
A  mélybe,  s  vetettél 
Szilaj  habokat . . . 
Kiapadsz-e,  harag, 
Szivembül  örökre  ? 
Hát  csendes  házimadár 
Lesz  az  erdei  sasból, 
Mely  körmeit  egykor 
A  bősz  zivatar 
Hátába  ütötte. 
És  rajta  lovagla 
Kevély  diadallal  ? 
Hát  vállatrántó 
És  fejbillentő 

(Pest.) 


A   haraghoz. 

És  hálósapkás 

Jó  békés  polgár 

Lesz  a  tüzes  ifjú  ? 

Ki  néha  magával 

Nem  bírt,  kinek  ez 

Volt  a  neve  egykor 

Mindenkinek  ajkán: 

Haragos  Petőfi! 

Mily  aggalom  ez,  mily 

Hiábavaló ! 

Nem  hagyhat  el  engem 

Nemes  indulatom, 

Az  ifju-harag; 

Nem  apadt  ki  szivembül 

E  zuhatagos 

Vad  bérezi  patak, 

S  nem  fog  kiapadni. 


Csak  csendesedett 
Most  némileg  árja, 
Mert  róna  mezőkön 
Megy  útja  keresztül, 
Mezőiden  hegy  s  völgy 
Nélküli  jelen. 
De  ott  a  jövendő 
Sziklás  vadona, 
Mélységeivel . . . 
Ha  majd  oda  ér 
Haragom  pataka! 
Megnőve  folyammá 
Ugy  fog  lezuhanni 
Elleneidre,  hazám, 
Mint  a  feneketlen 
Örvénybe  a  féktelen 
Niagara! 

Egy  apához. 

Mindent  tevéi,  a  mit  szabad 
És  a  mit  nem  szabad, 
Hogy  visszatartsad  ellened 
Szegült  leányodat; 
Bekéritek  őt  apai 
Tekintélyednek  falai, 

S  úgy  volt  ármányaid  között 

Mint  hálóban  a  hal, 

És  fenyegetted  haragod 

Gyilkos  villámival  .  .  . 

És  még  is  elment  gyermeked 

Az  iíiúval,  kit  szeret. 

Mi  volt  forrása  tetteid 

Sötét  folyóinak? 

Tán  a  szülői  aggalom 

A  jövendő  miatt? 

Ez  volt  a  szép  palást,  a  mely 

Rút  önzésed  takarta  el. 

Árúnak  tartád  gyermeked, 
S  rá  alkuval  is  már  .  .  . 
Szeretném  tudni:  mennyiért 
Kérték  s  mi  volt  az  ár  ?  .  . . 
Vásárra  vitted,  teheted, 
Mert  hisz  te  adtad  életét. 

Te  legalább  ezt  gondolod. 
Hah,  milyen  lázitó, 
Mily  iszonyú  tett  volna  ez, 
Ha  nem  voln'  olyan  ó. 
Ha  minden  istenadta  nap 
Meg  nem  történnék  újólag. 

Van  embervásár,  szinte  van 

Ott  túl  a  tengeren, 

De  az  adó-vevő  fehér 

S  az  áru  szerecsen, 

Míg  itt  mi  nálunk  az  apák 

Magzatjaikat  árulják. 

így  cselekvél  te  is  .  .  .  vagy  mondd 

Hazugnak  szavamat, 

Tégy  tanúságot  róla,  hogy 

Szeretted  lyányodat, 

Beszélj ! . .  .  egy  hangod  sem  lehet. 

Mely  megczáfolna  engemet. 


Midőn  ármányod  szétszakadt, 
S  leomlott  minden  gát, 
S  az  ifjú  végre  elvivé 
Magával  a  leányt. 
Annyit  se  mondái  nékiek: 
Vajon  lesz-e  mit  ennetek  ? 

Levontad  rólok  kezedet, 
Ugy  távozának  el. 
Bár  meggyőződésed  vala. 
Hogy  első,  a  kivel 
Találkoznak,  a  nyomor  lesz, 
S  majd  el  sem  hagyja  őket  ez. 

De  szép  hited,  tisztelt  apa, 

Tudd  meg,  nem  teljesült, 

S  ha  tán  a  szükség  egykoron 

Reájok  nehezül, 

Te  lészsz  utósó,  a  kinek 

Segélyeért  könyörgenek. 

S  ők  boldogok,  (érdemlik  is 

Sok  szenvedésökért !) 

Oly  véghetetlen   boldogok, 

Hogy  hozzájok  se  fér 

A  gyűlölség  és  a  harag. 

Hogy  néked  megbocsátanak; 

S  kívánják:  légy  boldog  te  is!  . 

De  bár  kívánjanak 

Neked  minden  jót,  hasztalan; 

Mert  ki  elhagyja  csak 

Egy  pillanatra  gyermekét, 

Örökre  elhagyj'  azt  az  ég. 

(Pest.) 


Okatootáia. 

Van  egy  ország,  úgy  híják,  hogy 

Okatootáia; 

Második  szomszédja  Chína, 

Az  első  Ausztrália. 

És  ez,  hogy  Ausztráliának 
Tőszomszédja,  vajmi  jó! 
Nem  lopózhatik  be  hozzá 
A  civilisatío. 

Oh  a  tántoríthatatlan, 
A  dicső  Ausztráha! 
Ö  magát  e  gonosztól  nem 
Hagyja  elcsábítania. 

0,  noha  már  China  is  kezd 
Mendegélni  csendesen, 
0  még  most  is,  mint  a  szikla, 
Áll  erősen  egy  helyen. 

Áldd  a  sorsot,  áldd  az  istent, 

Okatootáia, 

Hogy  Chínán  is  túl  vagy  még,  hogy 

Szomszédod  Ausztrália. 

Boldog  ország!  mert  bár   érzi 
A  szükség  sok  nemeit: 
Legalább  egy,  és  a  fő,  a 
Lelki  szükség  nincsen  itt. 

Szerény  állat  itt  a  lélek. 
Nem  kér  szénát,  abrakot; 
Mint  szamár  a  gazt:  zabálja 
A  kalendáriomot. 

A  minek  következtében 
Nem  nagy  számmal  lelhetők 
A  költők,  művészek  és  más 
Kapa-kaszakerülők. 

Az  pedig,  ki  bolond  fővel 
Arra  szánja  el  magát. 
Csináltasson  egy  szép  szekrényt 
S  zárja  bele  a  fogát, 

Minthogy  ezen  mesterségnél 
fölösleges  itt  a  fog; 
Harapnia  nem  leszen  mit, 
Legfölebb  csak  nyelni  fog. 

Megvan  itten  az  a  szép  is, 
Hogy  különvált  s  nem  vegyes 
A  bagarja  s  a  kutyabőr, 
A  paraszt  és  a  nemes. 

Kutyabőr!  ez  itt  a  fő-fő, 
Becsben  párja  nincs  neki, 
És  ezért  sok  űri  ember 
Saját  testén  viseli. 

De  habár  rangjával  kissé 
Nagyra  van  az  úri  rend, 
Nem  mondhatni,  hogy  nem  gondol 
A  köznéppel  odalent; 

»Nyisd  ki  markod,  mind  a  keltőt«, 
A  paraszthoz  ígyen  szól, 
»Nyisd  ki  markod,  jó  barátom. 
Nesze  semmi,  fogd  meg  jól.« 


Azzal  vagdalkoznak  némely 
Nem  fom  milyen  emberek. 
Hogy  ez  országban  nyilvános 
Épületek  nincsenek. 

Mit  ?  nyilvános  épület  nincs  ? 
Hát  az  akasztófa  mi  ? 
S  ezt  bizony  majd  minden  falu 
Határában  láthatni. 

Oh  e  nemzet  büszke  nemzet, 
Épen  erre  tart  sokat, 
S  ebben  talán  fölül  is  múl 
Minden  más  országokat. 

Virágozzál,  dicső  ország. 
Nagyra  termett  natio, 
S  még  soká  ne  háborgasson 
A  civilisatio! 

(Pest.) 


Mosolyogj  rám  .  .  . 

Mosolyogj  rám,  édes  feleségem! 
Nincs  virág  a  földön  és  az  égen 
Csillag,  a  mely  képviselhetné  a 
Kedvességben  mosolygásodat. 

Már  ha  rajta  arczodon  a  felhő, 
S  fuvalom,  mely  elröpítse,  nem  jő: 
Tedd  szelíddé,  aranyozd  meg,  kérlek, 
Mosolyodnak  hajnalával  azt.  — 

Puszta  télben  a  kert  puszta  fája 
Milyen  vágygyal,  mily  óhajtva  várja 
A  tavaszt,  mely  néki  majd  virító 
Lombot  ád  és  zengő  madarat! 

A  vándor,  ki  messze  földön  jára, 
S  éjjel  ér  be  falva  határára, 
Várja,  várja:  mikor  csillog  rá  már 
Házából  a  nyájas  mécsvilág? 

S  a  beteg,  ki  bús  ágyán  az  éji 
Sötétséget  hosszan,  hosszan  nézi 
S  egyedül:  mint  várja  epedőn  a 
Támadó  nap  első  sugarát! 

S  a  halottak,  koporsóba  zárva, 
Miként  várnak  a  föltámadásra! . . . 
Oh  de  hát  én,  én  meg  mindezeknél 
Jobban  várom  mosolygásodat. 

Mosolyogj  hát,  én  kérlek,  hű  férjed, 
A  kinek  ha  szíve  könyvét  érted. 
Tudhatod,  hogy  benne  mindenik  sor 
Egy  élet,  mely  érted  halni  kész. 

Tudhatod,  hogy  arczod  tükre  lelkem, 
És  pedig  nagyító  tükre,  melyben 
Hosszú  és  mély  tőrdöfés  az,  a  mi 
Kis  redő  csak  homlokod  fölött. 

Mosolyogj  hát,  üdvem  alkotója ! .  . . 
Ajkad,  kezed,  térded  csókolója, 
Álmaid  hiven-virasztó  őre. 
Életednek  árnya,  férjed,  kér. 

(Pest.) 


Honvágy. 

(Béranger  után  francziából.) 

Mondátok:  »Jer  Párizsba,  ifjú  pásztor, 
Használni  magas  tehetségedet. 
Pénzünk,   gondunk,  a  tanulás,  a  színház 
Feledtetik  majd  a  mezőt  veled. « 
Én  eljövék,  de  milyen  arczom!  a  sok 
Tűznél  tavaszomat  leégetem. 
Adjátok  vissza,  vissza  falumat 
És  a  hegyet,  hol  születem! 

Bús  és  hideg  láz  fut  rajtam  keresztül, 
Beteljesítvén  kivánságtokat. 
E  szép  bálokban,  a  hol  királynék  a 
Hölgyek,  haldoklóm  a  honvágy  miatt. 
Nyelvem  hiába  csínosítám,  és  a 
Művészet  fénye  hasztalan  vakit. 
Adjátok  vissza,  vissza  falumat 
És  vidám  vasárnapjait! 

Estéinket  s  a  vén  meséket  s  durva 
Danáinkat  méltán  lenézitek. 
Bűvészeinken  túltesz  Operátok, 
Mely  a  tündér  hont  közelíti  meg, 
A  szentek  szentének  hódolva,  a  menny 
HangversenytektóT  vészi  hangjait. 
Adjátok  vissza,  vissza  falumat 
És  esténkénti  dalait! 


Sötét  kunyhóink  s  dűlő  templomunkat 
Magam  is  kezdtem  én  csekélyleni. 
Itt  megragadnak  a  sok  emlékszobrok, 
Kivált  e  Louvre  s  díszes  kertjei. 
Pompás  kastélyok,  mint  légtűnemények, 
Miket  beszínez  a  napalkonyat. 
Adjátok  vissza,  vissza  falumat 
S  harangját  s  a  kis  házakat! 

Térítsétek  meg  a  bálványimádót; 
Haldokló  félben  istenéhez  tér. 
Kutyám  ott  lenn  vár  engem  a  tűzhelynél, 
S  anyám,  búcsúnkra  emlékezve,  sír. 
Százszor  látám  a  hófúvást,  vihart,  s  ha 
Vadállatok  nyájunkra  történek. 
Adjátok  vissza,  vissza  falumat 
S  botom  s  a  barna  kenyeret! 

Mit  hallok,  ég,  mily  nyugtalanná  lettem! 
Mondják:  »menj,  indulj  holnap,  ha  virad. 
Szülőfölded  letörli  könnyedet,  s  majd 
Éledni  fogsz  hazád  ege  alatt. « 
Isten  veled  szép  ragyogó  hely,  Párizs, 
Hol  elbájolva  áll  a  jövevény. 
Ah  újra  látom,  látom  falumat 
És  a  hegyet,  hol  születem! 

(Pest.) 


A  magyar  politikusokhoz. 

Lenézik  a  szegény  költőket 
Ez  elbízott,  kevély  urak, 
Kik  a  megyék  s  ország  gyűlésén 
Fényes  szerepet  játszanak. 
Pusztulj  az  útból,  jó  fiú,  ki 
Kopottan  ballagsz  ott  gyalog, 
Mert  eltiportat  ezen  úr,  ki 
Hintón  melletted  elrobog. 

Azért  vannak  tán  olyan  nagyra, 

Hogy  őket  paripák  viszik, 

S  mig  a  költő  tengődik  éhen, 

Az  ő  szolgájok  is  hízik  ? 

Vagy,  a  mi  még  szebb,  azt  gondolják 

Talán,  hogy  fontosabbak  ők 

Az  emberiség  mérlegén,  mint 

E  haszontalan  verseiők? 

Ti,  kik  ugy  fölfuvalkodátok. 
Tudjátok-e,  mik  vagytok  ti  ? 
Az  apró  napi  események 
Mulandó  pásztortüzei. 


Éjenként  lát  a  vándor,  a  mint 
Föl-föUobogtok  magasan, 
S  reggel  felé  a  nagy  tüzeknek 
Már  csak  hideg,  holt  hamva  van. 


Hozzátok  képest,  mikor  égtek, 
A  költők  kicsiny  csillagok, 
E  messze  csillámló  szikráknál 
Százszor  nagyobbak  lángitok; 
De  hamvatokat  is  midőn  már 
A  szellők  régen  elvivék. 
A  távolságban  a  kis  csillag 
Még  akkoron  is  egyre  ég. 

Czakó  temetésén. 

(t  öngyilkosság  által  deczeraber  14.  1847.) 

Könnyez  a  részvét ...  oh  még  a 
Gyűlölség  is,  ha  itt   vóna. 
Ejtene  egy  drága-gyöngyöt. 
Egy  könyűt  e  koporsóra. 

Magasan  röpülő  szellem 
Sűlyedt  a  mély  semmiségbe, 
Tavasz  dől,  az  ifjúságnak 
Tavasza,  a  sír  telébe. 


Tanuljátok  meg,  mi  a  költő. 
És  bánjatok  szépen  vele. 
Tanuljátok  meg,  hogy  a  költő 
Az  istenség  szent  levele, 
Melyet  leküld  magas  kegyében 
Hozzátok,  gyarló  emberek, 
A  melybe  örök  igazságit 
Saját  kezével  irta  meg. 

S  habár  más  nemzet  föl  se  venné 
A  költőket,  ti  magyarok, 
Költőitek  előtt,  ti  nektek 
Illő,  hogy  fejet  hajtsatok. 
Oh,  a  magyar  költőknek  vajmi 
Nagy  honfi-érdemök  vagyon  . . . 
Szégyen,  ha  elfelejtettétek! 
Még  nincsen  túl  fél  századon. 

Nyelvünk,  egyetlen  kincsünk,  melyet 

Apáink  örökségiből 

El  nem  rabolt  még  az  enyészet, 

Az  ellenünk  eskütt  idő, 

Nyelvünk  is  veszendőben  volt  már, 

Hozzája  közel  volt  a  vég, 

Az  országútra  kitaszítva 

Halálos  bajban  feküvék. 

Kevély  urak,  e  szent  betegnek 
Milyen  segélyt  nyújtottatok? 
Ha  hozzá  léptetek,  azért  volt, 
Hogy  rajta  egyet  rúgjatok! 
Költők  valának  ápolói, 
E  rongyos,  éhes  emberek, 
Ok  ápolák  s  menték  meg ...  és  ti 
Őket  még  is  lenézitek! 

(Pest.) 


Keresett-e  rokon  lelket, 
S  nem  talált  egy  jó  barátot  ? 
Vagy  ki  oda  lépé  hozzá, 
Eltaszítá  őt  magától  ? 

Nagy  a  világ,  nagy  a  világ. 
Benne  miljom  embertárs  van, 
S  ő  e  nagy  világban,  ő  e 
Milliók  közt  állt  magában. 

Végre  lelt  egy  jó  barátot. 
Jó  barátja  a  fegyver  lett, 
Mely  szivéről  lesegíté 
Az  életet,  e  nagy  terhet. 

Könnyez  a  részvét ...  oh  még  a 
Gyűlölség  is,  ha  itt  vóna. 
Ejtene  egy  drága-gyöngyöt, 
Egy  könyűt  e  koporsóra. 

(Pest.) 

Még  alig  volt  reggel 


Mé^ilig  volt  reggel,  már  megint  este  van. 
Még  alig  volt  tavasz,  már  megint  itt  a  tél. 
Még  alig,  Juliskám,  hogy    megismerkedtünk, 
S  már  feleségem  vagy,  már  rég  azzá  lettél. 

Még  alig  hogy  játszánk  apáink  térdén,  s  már 
Maholnap  ott  alszunk  nagyapáink  mellett .  . . 
Csak  annyi  az  élet,  mint  futó  felhőnek 
Árnya  a  folyón,  mint  tükrön  a  lehellet. 

(Pest.) 

Kinn  a  ménes,  kinn  a  pusztán . .. 

Kinn  a  ménes,  kinn  a  pusztán, 
A  betyárok  országútján. 
Benn  a  csikós  a  csárdában, 
Iszik  isten  igazában. 

Hadd  igyék,  ha  kedve  tartja, 
Ha  kiszáradott  a  torka, 
Nem  is  csoda  ily  melegben, 
Süt  a  nap  esze-veszetten. 


De  ha  beballag  kend,  bátya, 
Iszogatni  a  csárdába, 
Legyen  gondja  a  ménesre, 
Bizza  kelmed  jó  kezekre. 


Hát  amott  Kecskemét  felől 
A  homoktorlatok  megöl 
Ki  lépegett  szép  lassacskán 
Egy  szép  sötétpej  paripán  ? 


Ott  kinn  hagyott  három  bojtárt. 
Egy  sem  ér  egy  hajító  fát, 
Mind  a  három  azzal  mulat, 
Hogy  alszik  a  kalap  alatt. 

Hevernek  a  földön  hanyatt, 
Orczájok  a  kalap  alatt, 
Egyebökkel  nem  gondolnak, 
Ha  megpörköli  is  a  nap. 


Szép,  tüzes  ló,  de  még  rajta 
A  legény  tüzesebb  fajta, 
Bátorság  van  a  szemében, 
Karikás-ostor  kezében. 

Csak  jön,  csak  jön,  halk  lépést  tart. 
Egyszer  a  méneshez  ugrat. 
Kiszakít  egy  jó  nagy  falkát .  .  . 
Kis-Kunság,  most  isten  hozzád! 

Fárad  a  nap,  már  alant  jár, 
Egyre  nyargal  még  a  betyár 
És  előtte  a  paripák, 
Csattog-pattog  a  karikás. 

Jön  a  csikós  a  csárdából 
Gyógyulóban  mámorából, 
A  bojtárok  ébredeznek. 
Nagy  híja  van  a  ménesnek. 

El  az  egész  kerületbe 
Ló-keresni  szedtevette!  .  .  . 
De  hiszen  kereshetik  mán 
Kit  Szabadkán,  kit  Kikindán. 

(Pest.) 


Vas-uton. 

Tenger-kéj  vészen  körül. 
Közepében  lelkem  fürdik  .  .  . 
A  madár  röpült  csak  eddig, 
Most  az  ember  is  röpül! 

Nyílsebes  gondolatunk, 
Későn  indulánk  utánad. 
De  sarkantyúzd  paripádat, 
Mert  elérünk,  elhagyunk! 

Hegy,  fa,  ház,  ember,  patak 
És  ki  tudja,  még  mi  minden  ? 
Tünedez  föl  szemeimben 
S  oszlik  el,  mint  köd-alak. 

A  nap  is  velünk  szalad, 
Mint  egy  őrült,  a  ki  véli. 
Hogy  őt,  össze-visszatépni, 
Űzi  egy  ördögcsapat. 

Futott,  futott,  s  hasztalan! 
Elmaradt . . .  fáradva  dől  le 
A  nyugati  hegytetőre, 
Arczán  szégyen  lángja  van. 

S  még  mi  egyre  röpülünk. 
Egy  sziporkát  sem  fáradva; 
Ez  a  gép  tán  egyenest  a 
Más  világba  megy  velünk!  — 

Száz  vas-útat,  ezerét! 
Csináljátok,  csináljátok! 
Hadd  fussák  be  a  világot, 
Mint  a  testet  az  erek. 


Ezek  a  föld  erei, 
Bennök  árad  a  műveltség, 
Ezek  által  ömlenek  szét 
Az  életnek  nedvei. 

Miért  nem  csináltatok 
Eddig  is  már  .  .  .  vas  hiányzott  ? 
Törjetek  szét  minden  lánczot, 
Majd  lesz  elég  vasatok! 

(Pest.) 


Feleségem  nevenapján. 

Kis  Juliskám,  feleségem 
Neve  napja  vagyon  most! 
Adjatok  rám  ócska  mentét. 
Rókaprémest,  zsinorost. 

És  le  most  e  bugyogóval, 
Magyar  nadrágot  nekem! 
És  el  bajuszpödrőért  a 
Patikába  hirtelen! 

Mielőtt  elébe  lépek, 
így  csípem  ki  magamat, 
Legyen  újra  föltámasztva 
A  hajdankori  divat, 

Az  a  régi  idő,  melyben 
Még  roszúl  öltöztenek. 
De  a  mellett  jót  kívántak 
Egymásnak  az  emberek.  — 

Jót  kívánok  én  is  néked, 
Ez  természetes  dolog. 
Csak  hogy  a  jó  annyiféle, 
Hogy  alig  választhatok. 

Hogy  lehetne  valamennyit 
Egy  szóban  kimondani  ? 
Ne  legyenek  életednek 
Bánatai,  bajai? 

Eh,  ez  nem  is  jó  kívánság! 
Bánat  és  baj  kellenek; 
A  hol  árnyék  nincsen,  ott  a 
Fényt  sem  igen  látni  meg. 

Ifjúság!  ez  a  minden  jó, 
Éld  le  ifjúságodat .  .  . 
Ez  rövid,'  s  aztán  meghalni? 
Nem  nagyon  víg  gondolat. 

Érd  el  (persze  én  velem)  az 
Osz  hajak  késő  korát, 
Hanem  ez  ne  légyen  más,  mint 
Álarczban  az  ifjúság. 

(Pest.) 


Szilveszter  éje  1847-ben. 

I. 

Hejh,  vannak  ma  számadások! 
Házi  asszony,  házi  gazda. 
Mit  bevett  és  kiadott  az 
Év  folytában,  összeadja. 

Vizsgálják  a  pénzes  erszényt, 
Mennyi  volt  benn  s  mennyi  van  még, 
S  törlik  le  a  verítéket, 
Melylyel  azt  a  pénzt  szerezték. 

Feleségem,  lásd,  milyen  jó. 
Hogy  minékünk  nincsen  pénzünk: 
Nem  piszkoljuk  be  kezünket, 
S  nem  csorog  a  verítékünk. 

Amazoknak  a  ládáik, 
Mi  nekünk  szíveink  telvék  . . . 
Az  milyen  szegény  gazdagság! 
Ez  milyen  gazdag  szegénység! 

n. 

Még  csak  egy  magam  valék 
Tavaly  ilyen  tájban, 
Az  idén  már  kettecskén 
Vagyunk  a  szobában. 

B'urcsa  lesz,  ha  már  ez  egy 
Darabig  majd  így  mén: 
Esztendőre  hármacskán, 
Azután  négyecskén. 

Hl. 

De  félre,  féíre  a  tréfával 
Hisz  beteg  mellett  állunk! 
Beteg,  haldoklik  az  esztendő, 


Ez  a  mi  drága  kedves  jó  barátunk    . 
Fonjunk  áldásból  líliomfüzért, 
Megkoszorúzni  haldokló  fejét. 

0  adta  össze  kezeinket, 

Válhatlanúl  örökre, 

Ö  szállitá  föl  lelkeinket 

Nem  ismert  és  nem  sejtett  örömekre 

Fonjunk  áldásból  líliomfüzért, 

Megkoszorúzni  haldokló  fejét. 

Az  a  kevés  bú,  mit  koronként 

Szivünkre  rá  cseppente. 

Nem  keseríté  boldogságunk, 

Sőt  azt  még  sokkal  édesebbé  tette . . 

Fonjunk  áldásból  líliomfüzért, 

Megkoszorúzni  haldokló  fejét. 

Haldokhk  ő,  már  csak  néhány  halk 

Szívdobbanás  van  hátra, 

S  az  örök  éj  borúi  e  szemre. 

Mely  boldogságunk  hajnalfényét  látta  , 

Fonjunk  áldásból  líliomfüzért. 

Megkoszorúzni  haldokló  fejét. 


IV. 

Az  esztendőnek  a  halála 
Oly  ünnepélyes  egy  halál! 
Ilyenkor  minden  jobb  halandó 
Elzárkózik,  magába  száll. 

S  nem  hogy  barátnak,  hanem  még  az 

Ellenségnek  is  megbocsát. 

És  ez  valóban  nagyszerű,  szép; 

De  én  is  így  tegyek-e  hát? 

Csak  a  zsarnok  s  a  szolgaiélek, 
E  kettő  az  én  ellenem, 
S  én  zsarnokoknak  s  rabszolgáknak 
Bocsássak  meg  ?  . . .  nem,  soha  sem! 

Az  isten  ítélőszékénéi. 
Még  ott  sem  mondok  egyebet: 
» Hogysem  ezeknek   megbocsássak, 
Inkább  elkárhozott  legyek!* 

(Pest.) 


f- 

* 

A   téli  esték. 

ova  lett  a  tarka  szivárvány  az  égről  ? 
Hova  lett  a  tarka  virág  a  mezőkről  ? 
Hol  van  a  patakzaj,  hol  van  a  madárdal, 
S  minden  éke,  kincse  a  tavasznak  s  nyárnak  ? 
Oda  van  mind!  csak  az  emlékezet  által 
Idéztetnek  föl,  mint  halvány  síri  árnyak. 
Egyebet  nem  látni,  hónál  és  fellegnél; 
Koldussá  lett  a  föld,  kirabolta  a  tél. 


Olyan  a  föld,  mint  egy  vén  koldus,  valóban, 
Vállain  fejér,  de  foltos  takaró  van, 
Jéggel  van  foltozva,  itt-ott  rongyos  is  még. 
Sok  helyen  kilátszik  mezítelen  teste, 
Ugy  áll  a  hidegben  s  didereg ...  az  inség 
Vastagon  van  bágyadt  alakjára  festve. 
Mit  csinálna  kinn  az  ember  ilyen  tájban  ? 
Mostan  ott  benn  szép  az  élet  a  szobában. 

Áldja  istenét,  kit  istene  megáldott, 
Adván  néki  meleg  hajlékot  s  családot. 
Milyen  boldogság  most  a  jó  meleg  szoba, 
S  meleg  szobában  a  barátságos  család! 
Most  minden  kis  kunyhó  egy  tündérpalota, 
Ha  van  honnan  rakni  a  kandallóra  fát, 
S  mindenik  jó  szó,  mely  máskor  csak  a  légbe 
Röpül  tán,  most  beszáll  a  szív  közepébe. 

Legkivált  az  esték  ilyenkor  mi  szépek! 
El  sem  hinnétek  tán,  ha  nem  ismernétek. 
A  családfő  ott  fenn  űl  a  nagy  asztalnál 
Bizalmas  beszédben  szomszéddal  s  komával. 
Száj  okban  a  pipa,  előttök  palaczk  áll 
Megtelve  a  pincze  legrégibb  borával; 
A  palaczk  fenekét  nem  lelik,  akárhogy 
Iparkodnak  . . .  újra  megtelik,  ha  már  fogy. 

Kínálgatja  őket  a  jó  háziasszony, 

Ne  félj,  hogy  tisztjéből  valamit  mulaszszon, 

Hejh,  mert  ő  nagyon  jól  tudja,  mit  mikép  kell, 

A  kötelességét  ő  jól  megtanulta, 

Nem  bánik  könnyen  a  ház  becsületével, 

Nem  is  foghatják  rá,  hogy  fösvény  vagy  lusta. 

Ott  sürög,  ott  forog,  s  mondja  minduntalan : 

»Tessék,szomszéd uram, tessék, komám  uram !« 

Azok  megköszönik,  s  egyet  hörpentenek, 

S  ha  kiég  pipájok,  újra  rátöltenek, 

És  mint  a  pipafüst  csavarog  a  légben, 

Akkép  csavarognak  szanaszét  elméik, 

És  a  mi  már  régen  elmúlt,  nagyon  régen, 

Összeszedegetik,  sorra  elregélik. 

A  kitől  nincs  messze  az  élet  határa. 

Nem  előre  szeret  nézni,  hanem  hátra. 

A  kis  asztal  mellett  egy  ifjú  s  egy  lyány  ka. 
Fiatal  pár,  nem  is  a  múlt  időt  hányja. 
Mit  is  törődnének  a  múlttal  ?  az  élet 
Előttök  vagyon  még,  nem  a  hatok  megett; 
Leikök  a  jövendő  látkörébe  tévedt, 
Merengve  nézik  a  rózsafelhős  eget. 
Lopva  mosolyognak,  s  nem  sok  hangot  adnak, 
Tudja  a  jó  isten,  még  is  jól  mulatnak. 

Amott  hátul  pedig  a  kemencze  körűi 
Az  apró-cseprőség  zúgva,  zsibongva  űl, 
Egy  egész  kis  halom  kisebb-nagyobb  gyermek 
Kártyából  tornyokat  csinál .  . .  épít,  rombol .  .  . 
Űzi  pillangóit  a  boldog  jelennek, 
Tennapot  felejtett,  holnapra  nem  gondol.  — 
Lám,  ki  hinné,  mennyi  fér  el  egy  kis  helyen 
Itt  van  egy  szobában  múlt,  jövő  és  jelen! 


Holnap  kenyérsütés  napja  lesz,  szitál  a 
Szolgáló  s  dalolgat,  behallik  nótája. 
Csikorog  a  kútgém  ott  kinn  az  udvaron. 
Lovait  itatj'  a  kocsis  éjszakára. 
Húzzák  a  czigányok  valami  víg  toron, 
Távolról  hangzik  a  bőgő  mormogása. 
S  e  különféle  zaj  ott  ben  a  szobába' 
Összefoly  egy  csendes  lágy  harmóniába. 

Esik  a  hó,  mégis  fekete  az  utcza. 
Nagy  vastag  sötétség  egészen  behúzta, 
Járó-kelő  ember  nem  is  igen  akad. 
Egy-egy  látogató  megy  csak  haza  felé, 
Lámpája  megvillan  az  ablakok  alatt, 
S  fényét  a  sötétség  hirtelen  elnyelé. 
Eltűnik  a  lámpa,  a  bennlevők  pedig 
Buzgón  találgatják:  vajon  ki  ment  el  itt  ? 

(Pest.) 


Adorján  Boldizsárhoz. 

Mélységes  völgyben,  olyan  mélyben, 

Hogy,  a  mik  állnak  közelében, 

A  mozdulatlan  gránitbérczek, 

Ezen  vasnál  vasabb  falak. 

Még  ők  is,  a  mint  ott  lenéznek, 

Szédülni  látszanak  . . . 

E  mély  völgynek  legmélyebb  fenekén. 

Hová  a  napvilág  fél-feketén 

Jut  el  csak  a  sok  bujkálás  miatt, 

S  hol  a  hold,  ez  a  szép  fonóleány 

Olyan  kísérteties  szálakat 

Ereszt  éjenként  ezüst  guzsalyán, 

Mikéntha  fonna  szemfedőt  magának  . . . 

A  völgyben  ott,  egy  nagy  szomorfüzfának 

Tövén,  nyílt  egy  kicsiny  virág. 

Homály  és  lombok  takarák, 

Nem  volt  körüle  semmi,  semmi  fény. 

Csak  egy  fagyott  nagy  harmat  reszketett 

—  Egy  örökkévaló  könny  —  levelén, 

Mint  a  gyémánt  a  vérzős  eb  felett. 

Mert  a  virág  piros  volt . , .  nem  csoda. 

Egy  összetépett  szívből  támada. 

Kevés  vándor  fordult  meg  itt  e  tájon. 

Kevés  szem  akadott  meg  e  virágon. 

De  a  ki  látta  őt, 

Hamarjában  nem  mehetett  el, 

Ott  állt  csodálkozó  szemekkel, 

E  bű-növény  előtt, 

És  nézte,  nézte,  s  érzett  kínokat, 

Miktől  a  lélek  szerteszét  szakad. 

De  míg  igy  ölte  öt  az,  a  mit  láta, 
Szívott  bódítón-édes  illatot .  .  . 
Barátom,  ez  a  fájdalom  virága, 
Ez  a  virág  lantod  zenéje  volt.  — 

Miért  tiprád  el  ezt  a  szép  virágot? 

Mért  hallgatott  el  így  kezedben  a  lant? 

Nem  fájt,  nem  fájt,  midőn  a  földhöz  vágtad, 

S  mintegy  zokogva  húrja  ketté  pattant  ? 

Nem  kiáltott  rád  a  lelk'ismeret, 

Midőn  rá  tetted  gyilkos  kezedet? 

Mert  gyilkos  vagy,  megölted 

Nem  testedet. 

De  ennél  sokkal  többet. 

Jobb  részedet; 

A  lant  a  lelke  a  költőnek, 

S  te,  hah,  te  lelkedet  öled  meg! . . . 

Egy  költő-leiket  semmisítni  meg! 

Nem  ismered  tán  küldetésedet  ? 

Szent  és  nagy  ez  valóban, 

A  mely  föld  pusztulóban, 

Haldokló-félben  van,  a  melynek  már 

Nem  használ  sem  eső,  sem  napsugár: 

Az  a  költő  könnyhullatásitul 

S  mosolygásától  újra  fölvirul. 

Mivel  felelsz  majd,  hogyha  egykoron 

Az,  a  ki  küldött,  számadásra  von  ? 

Ha  mondja  majd:  »Nézz  arra  lefelé; 

A  merre  tetted  útadat, 

Jól  látszik,  hosszú  sivatag  .  . . 

A  rád  bízott  földet  nem  míveléd!« 

Föl,  föl,  barátom,  drága  minden  perez, 

A  föld  futócsillagjaí  vagyunk, 

Csak  addig  élünk,  míg  leszaladunk; 

Maholnap  a  biró  előtt  lehetsz. 

Föl,  föl,  barátom,  illeszd  össze  lantod, 

Leheld  beléje  búbánatodat. 

Hisz  a  költő,  ha  a  legfájóbb  hangot 

Sóhajtja,  akkor  a  legboldogabb. 

Dalold  el  mind,  mivel  szived  teli, 

S  minden  hang,  a  mely  ajkadon  kijő. 

Lelked  darabja  légyen  .  . .  Oly  dicső 

Kín  és  gyönyör  között  elvérzeni! 

(Pest.) 


Van-e  egy  marok  föld  . . . 

Van-e  egy  marok  föld  a  magyar  hazában, 
A  melyet  magyar  vér  meg  nem  áztatott  ? 
Hajh,  de  már  nem  látszik  a  nagy  ősök  vére, 
Fiaik  befestek  újra  feketére 
A  földet,  rá  kenték  a  gyalázatot! 


S  így  hazugság  itt  az  örök-igazság  is. 
Hogy  az  oroszlán  nem  szülhet  nyúlfiat, 
Ti  dicső  apák,  ti  bajnok  oroszlánok, 
Ha  ti  a  halálból  most  föltámadnátok, 
És  látnátok  satnya  maradéktokat ! 

S  ez  a  faj  dicsekszik  őse  érdemével, 
Híres  hajdanával  úgy  hetvenkedik  , . . 
Hát  majd  a  jövendő  fog-e  dicsekedni 
Mi  velünk  ?  vajon  nem  fogja  emlegetni 
Orczapirulással  e  kor  gyermekit  ? 

Erre  semmi  gondunk.  Tengünk,  mint  az  állat, 
Megelégszünk  azzal,  hogy  van  kenyerünk. 
Messze  elmaradtunk  a  világ  sorától. 
Kitöröltek  a  nagy  nemzetek  sorából. 
Élni  nem  tudunk  és  halni  nem  merünk. 

Szégyen,  szégyen!  egykor  mi  valánk  a  sorsnak 
Számadó  könyvében  a  legelső  szám, 
S  most  leghátul  állunk,  semmit  nem  jelentve . . . 
Kik  lábunk  ölelték  egykor  térdepelve,  [zám! 
Most  arczul  csapkodnak  . . .  szégyen  rád,  ha- 

S  jaj  nekem,  százszor  jaj,  hogy  szülőm  ellen 
Kart  emelnem,  hogy  megostorozzam  őt,    [kell 
Gyermek  a  szülőjét . . .  engem  jobban  éget 
A  seb,  melyet  rajta  vágok;  és  nagy  vétek, 
Jól  tudom,  az  ily  tett  ég  és  föld  előtt. 

S  én  ezek  daczára  sem  fogok  pihenni, 
Érezzék  bár  százszor  több  fájdalmakat, 
S  verjen  meg  bár  engem  a  nagy  isten  érte  . . . 
Addig  ostorozlak,  nemzetem,  mig  végre 
Földobog  szived,  vagy  szívem  megszakad! 

(Pest.) 


A  rab  oroszlán. 

A  végtelen  birodalom  helyett 
Adának  néki  egy  kis  ketreczet! 

Vas-rostélyos  kicsiny  ketreczben  áll 
Az  oroszlán,  a  sivatag-király. 

Hagyjátok  őt  békében  állani, 
Szentségtelenség  háborítani. 

Ha  elrablák  a  szabadságot  tőle. 
Hadd  gondolkozzék  legalább  felőle; 

Ha  el  nem  éri  a  fa  su darát, 
Hadd  lépjen  árnyékára  legalább. 

Ott  áll  merően,  méltóságosan, 

Még  mostan  is  mily  méltósága  van! 

Elvették  szabadságát,  mindenét, 
De  nem  vehették  hős  tekintetét. 

Merően  áll,  miként  a  pyramíd,  a  mely 
Sokszor  nézett  reá  komor  köveivel. 

Ott  járnak  kósza  gondolatjai, 
Magát  szülőföldére  képzeli, 

A  melynek  sivatagjait  vele 
Együtt  zuga  be  a  számum  szele. 

Ez  a  szép  föld,  ez  volt  a  szép  idő! . . . 
De  tömlöczének  őre  jő, 

S  merengésének  eltűnik  világa. 
Mert  vesszejével  őt  ez  főbe  vágta. 

Vessző  s  egy  ily  ficzkó  parancsol  néki, 
Oh  minden  égnek  minden  istenségi! 

Ilyen  mélyen  hajolt  magas  feje, 
Ilyen  gyalázatot  kell  tűrnie! 

S  a  bámuló  otromba  néptömeg 
Gyalázatán  még  egy  nagyot  röhög. 

Hogy  mersz  pisszenni,  léha  söpredék  ? 
Ha  szét  találja  törni  tömlöczét, 

Ugy  összetéphet,  ugy  széjjel  tagolhat. 
Hogy  lelked  sem  marad  meg  a  pokolnak! 

(Pest.) 


Szeretlek  én,  szeretlek  téged  . . . 

Szeretlek  én,  szeretlek  téged, 
Kedves  kis  angyalom, 
Csak  az  fáj,  hogy  szerelmemet  be 
Nem  bizonyíthatom. 

így  egyszerűen  a  szavamra, 
Ha  tetszik,  nem  hiszed. 
És  én  mikép  oszlassam  el,  ha 
Vannak,  kétségidet  ? 


Születtem  volna  gazdag  úrnak, 

Bizonyság-tételért 

Egy-egy  gyémántkövet  dobnék  el 

Minden  kis  szavadért. 

Ha  királynak  születtem  volna, 
Letenném  koronám 
Egy  kis  virágkoszorúért,  mit 
Kezecskéd  fűzne  rám. 

Volnék  szivárvány:  kérnélek,  hogy 
Színeimet  elfogadd, 
És  festess  bennök  szallagot,  mely 
Övezze  derekad. 

Ha  volnék  a  világlátó  nap: 

Ott  hagynám  az  eget, 

S  a  nagy  világ  helyett  nem  néznék 

Mást,  mint  szemeidet! 

(Pest.) 


Mit  csinálsz,  mit  varrogatsz  ott  ? 

Mit  csinálsz,  mit  varrogatsz  ott? 
A  ruhámat  foltozgatod  ? 
Rongyosan  is  jó  az  nékem  . . . 
Varrj  inkább  egy  zászlót,  feleségem! 

Sejtek,  sejtek  én  valamit, 
A  jó  isten  tudja,  hogy  mit. 
De  elég,  hogy  szól  sejtésem  . . . 
Varrd  meg  azt  a  zászlót,  feleségem! 

Nem  maradhat  igy  sokáig, 

Mi  hogyan  lesz,  majd  elválik, 

Elválik  a  csatatéren  . . . 

Varrd  meg  azt  a  zászlót,  feleségem! 

Drága  áru  a  szabadság, 
Nem  ingyen,  de  pénzen  adják. 
Drága  pénzen,  piros  véren  . . . 
Varrd  meg  azt  a  zászlót,  feleségem! 

Ha  ilyen  szép  kéz  varrja  meg, 
A  győzelem  belé  szeret, 
S  mindig  ott  lesz  közelében  . . . 
Varrd  meg  azt  a  zászlót,  feleségem ! 

(Pest.) 

A  puszta,  télen. 

ejh,  mostan  puszta  ám  igazán  a  puszta! 

Mert  az  az  ősz  olyan  gondatlan  rósz  gazda, 

A  mit  a  kikelet 

És  a  nyár  gyűjtöget, 

Ez  nagy  könnyelműen  mind  elfecséreli, 

A  sok  kincsnek  a  tél  csak  hűlt  helyét  leli. 


Nincs  ott  kinn  a  juhnyáj  méla  kolompjával, 

Sem  a  pásztorlegény  kesergő  sípjával, 

S  a  dalos  madarak 

Mind  elnémultanak, 

Nem  szól  a  harsogó  haris  a  fű  közül. 

Még  csak  egy  kicsiny  kis  prücsök  sem  hegedül. 


Leveles  dohányát  a  béres  leveszi 

A  gerendáról,  és  a  küszöbre  teszi, 

Megvágja  nagyjábul, 

S  a  csizmaszárábul 

Pipát  húz  ki,  rá  tölt  és  lomhán  szipákol, 

S  oda-oda  néz:  nem  üres-e  a  jászol? 


Mint  befagyott  tenger,  olyan  a  sík  határ, 

Alant  röpül  a  nap,  mint  a  fáradt  madár. 

Vagy  hogy  rövidlátó 

Már  öreg  korától, 

S  le  kell  hajolnia,  hogy  valamit  lásson  . . . 

így  sem  igen  sokat  lát  a  pusztaságon. 


De  még  a  csárdák  is  ugyan  csak  hallgatnak, 

Csaplár  és  csaplárné  nagyokat  alhatnak, 

Mert  a  pincze  kulcsát 

Akár  elhajítsák, 

Senki  sem  fordítja  feléjök  a  rudat. 

Hóval  söpörték  be  a  szelek  az  utat. 


Üres  most  a  halászkunyhó  és  a  csőszház; 

Csendesek  a  tanyák,  a  jószág  benn  szénáz; 

Mikor  vályú  elé 

Hajtják  este  felé, 

Egy-egy  bozontos  bús  tinó  el-elbődül, 

Jobb  szeretne  inni  kinn  a  tó  vizébül. 


Most  uralkodnak  a  szelek,  a  viharok. 

Egyik  fönn  a  légben  magasan  kavarog, 

Másik  alant  nyargal 

Szikrázó  haraggal, 

Szikrázik  alatta  a  hó,  mint  a  tűzkő, 

A  harmadik  velők  birkózni  szembe  iő. 


367    ^ 


Alkonyat  felé  ha  fáradtan  elülnek, 

A  rónára  halvány  ködök  települnek, 

S  csak  félig  mutatják 

A  betyár  alakját, 

Kit  éji  szállásra  prüsszögve  visz  a  ló 

Háta  mögött  farkas,  feje  fölött  holló. 

Mint  kiűzött  király  országa  széléró'l, 

Visszapillant  a  nap  a  föld  pereméről. 

Visszanéz  még  egyszer 

Mérges  tekintettel, 

S  mire  elér  szeme  a  túlsó  határra, 

Leesik  fejéről  véres  koronája. 

(Pest.) 


Minek  nevezzelek  ? . . . 

Minek  nevezzelek, 

Ha  a  merengés  alkonyában 

Szép  szemeidnek  esti-csillagát 

Bámulva  nézik  szemeim, 

Mikéntha  most  látnák  először  . . , 

E  csillagot, 

A  melynek  mindenik  sugara 

A  szerelemnek  egy  patakja. 

Mely  lelkem  tengerébe  foly  — 

Minek  nevezzelek  ? 

Minek  nevezzelek, 

Ha  rám  röpíted 

Tekinteted, 

Ezt  a  szelíd  galambot, 

A  melynek  minden  tolla 

A  békesség  egy  olajága, 

S  a  melynek  érintése  oly  jó! 

Mert  lágyabb  a  selyemnél 

S  a  bölcső  vánkosánál  — 

Minek  nevezzelek  ? 

Minek  nevezzelek, 

Ha  megzendülnek  hangjaid, 

E  hangok,  melyeket  ha  hallanának 

A  száraz  téli  fák, 

Zöld  lombokat  bocsátanának, 

Azt  gondolván. 

Hogy  itt  már  a  tavasz. 

Az  ő  régen  várt  megváltójok, 

Mert  énekel  a  csalogány  — 

Minek  nevezzelek  ? 


Minek  nevezzelek. 

Ha  ajkaimhoz  ér 

Ajkadnak  lángoló  rubintköve, 

S  a  csók  tüzében  összeolvad  lelkünk. 

Mint  hajnaltól  a  nappal  és  az  éj, 

S  eltűn  előlem  a  világ, 

Eltűn  előlem  az  idő, 

S  minden  rejtélyes  üdvességeit 

Árasztja  rám  az  örökkévalóság  — 

Minek  nevezzelek  ? 

Minek  nevezzelek, 
Boldogságomnak  édes  anyja, 
Egy  égbe  rontott  képzelet 
Tündér  leánya. 
Legvakmerőbb  reményimet 
Megszégyenítő  ragyogó  valóság, 
Lelkemnek  egyedűü, 
De  egy  világnál  többet  érő  kincse, 
Édes  szép  ifjú  hitvesem, 
Minek  nevezzelek  ? 

(Pest.) 


Olaszország. 

Megunták  végre  a  földöncsuszást. 
Egymás  után  mind  talpon  termének, 
A  sóhajokból  égiháború 
Lett,  sláncz  helyett  most  kardok  csörgenek. 
S  halvány  narancs  helyett  a  déli  fák 
Piros  vérrózsákkal  lesznek  tele  — 
A  te  dicső  szent  katonáid  ők. 
Segítsd  őket,  szabadság  istene! 

Nos,  elbízott  hatalmas  zsarnokok, 
Orczáitokrul  a  vér  hova  lett  ? 
Orczátok  olyan  kisértetfejér, 
Mikéntha  látnátok  kísértetet; 
Azt  láttatok,  valóban  megjelent 
Előttetek  Brutusnak  szelleme  — 
A  te  dicső  szent  katonáid  ők. 
Segítsd  őket,  szabadság  istene! 

Alutt  Brutus,  de  már  fölébrede, 
S  a  táborokban  lelkesítve  jár, 
Mondván:  »ez  a  föld,  honnan  elfutott 
Tarquin  s  a  melyre  halva  hullt   Caesar; 
Előttünk  meghajolt  ez  óriás, 
S  ti  a  törpéknek  meghajoltok-e  ?«  — 
A  te  dicső  szent  katonáid  ők. 
Segítsd  őket,  szabadság  istene.' 

Eljü,  eljő  az  a  nagy  szép  idő, 
A  mely  felé  reményim  szállanak, 
Mint  őszszel  a  derültebb  ég  alá 
Hosszú  sorban  a  vándormadarak; 
A  zsarnokság  ki  fog  pusztulni,  és 
Megint  virító  lesz  a  föld  szine  — ■ 
A  te  dicső  szent  katonáid  ők, 
Segítsd  őket,  szabadság  istene! 

(Pest.) 


Egy  könyvárus  emlékkönyvébe. 

Az  életczél  boldogság,  de  elébb 
Fáradni  kell,  hogy  ezt  a  czélt  elérd, 
Ugy  ingyen  ahhoz  senki  sem  jut  el, 
Ahhoz  nagyon  sok  mindenféle  kell: 
A  becsülettől  soha  el  ne  térj 
Sem  indulatból,  sem  pedig  dijért, 
Szeresd  hiven  felebarátidat, 
Ne  vond  föl  közted  s  más  közt  a  hidat, 
A  hon  nevét,  a  drága  szent  hazát 
Szivednek  legtisztább  helyére  zárd, 
S  imádd  az  istent,  s  mindenek  felett 
Áruld  erősen  költeményimet. 

(Pest.) 


A  jó  tanító. 

Van  biz  ott  a  sok  rósz  között, 
Van  jó  tanító  is; 
Volt  nekem  sok  rósz  tanítóm, 
Volt  nekem  egy  jó  is. 

Meg  is  maradt  a  fejemben, 
Ugy  emlékszem  rája. 
Mintha  vén  kopasz  fejével 
Most  is  itten  járna. 

Kopasz  volt  az  istenadta, 
Nem  tehetek  róla; 
Vén  legény  volt,  ifjúsága 
Régen  elvirúla. 

Elhervadtak  virágai, 
Egy  maradt  meg  épen, 
Egy  nagy  bazsarózsa  nyílott 
Az  orra  hegyében. 


Talán  minden  reggel  újra 
Kivirult  az  orra, 
De  nem  csoda,  mert  gondosan 
Táplálgatta  borral. 

Már  hiába,  ha  ez  olyan 
Különös  plánta  volt, 
Hogy  nem  sziveit  egyebet,  mint 
Pinczei  harmatot. 

Ez  alatt  az  orr  alatt  egy 
Nagy  bajusz  ácsorga, 
Egyik  rúdja  égbe  készült, 
Másik  le  a  porba. 

A  bajusz  alatt  szája  volt, 
Szájában  pipája, 
Lapátnak  is  beillett  vón 
Köpczös  szopókája. 

Zrínyijét  még  valamikor 
Árpád  idejében 
Készítették,  semmi  szín  sem 
Volt  már  a  színében. 

Gombok  voltak  akkorák  rajt. 
Mint  egy-egy  pogányfej. 
Használták  is  tán  a  török 
Hadban  buzogány  helytt. 

Mindenféle  zsinórral  úgy 

Ki  volt  kanyargatva, 

Hogy  a  mennydörgős  mennykő  is 

Eltévedett  rajta. 

A  szabó  jó  szűkecskére 
Szabta  a  nadrágot, 
De  azért  egy  kicsit  még  is 
Pötyögősen  állott.  — 

Hosszan  bajlódtam  tán  vele. 

De  megérdemelte. 

Mert  szörnyen  jó  ember  volt  az 

Istenteremtette. 

Olyan  jó  tanító  volt  ő, 
A  milyen  csak  kellett. 
Esztendőn  át  asztal  alatt 
Hevertek  a  könyvek. 

Ha  leczkémből  fél  betűt  sem 
Tudtam  felmondáskor. 
Azzal  vigasztalt,  hogy  se  baj. 
Megtanulom  máskor. 

Ki  is  mutattam  iránta 

Jószívűségemet, 
Vittem  neki  ajándékot, 
Mikor  csak  lehetett. 

Lelopkodtam  sonkát,  kolbászt 
Saját  kéményébül, 
Ez  volt  ajándékom,  s  ő  még 
Meg  is  hitt  vendégül! 

(Pest.) 


Szerelemnek  rózsafája  .  . 

Szerelemnek  rózsafája  .  .  . 
Árnyékában  heverek. 
Hulldogálnak  homlokomra 
Illatozó  levelek. 

Szerelemnek  fülmiiéje 
Csattog  a  fejem  fölött, 
Képzetemben  minden  hangja 
Egy-egy  isten-álmat  költ. 

Szerelemnek  poharában 
Ajkamat  fürösztgetem. 
Nem  oly  édes  másból  a   méz, 
Mint  ebből  a  gyötrelem. 

Szerelem  fejér  felhői 
Erre  felé  lengenek, 
Mintha  engem  látogatni 
Jőne  egy  angyalsereg. 

Szerelemnek  holdvilága 
Rám  arany  palástot  vet, 
Eltakarja,  felejteti 
Vélem  szegénységemet. 

(Pest.) 


Te  foglald  egyedül  el 
Egészen  lelkemet! 
Száműzve  a  jövő  s  múlt, 
Remény  s  emlékezet. 

Mi  is  az  a  jövő  s  múlt  ? 
Ha  zordon  vagy  ha  szép, 
Az  mindegy,  így  is  úgy  is 
Tolvajnál  nem  egyéb. 

Két  tolvaj  a  jövő  s  múlt, 
Incselkednek  veled. 
Hogy  szép  szerén  magokra 
Vonják  figyelmedet, 

S  míg  jobbra  balra  nézesz 
Ellopják  hirtelen 
A  szép  virágot,  melyet 
Eléd  tett  a  jelen. 

Nem  fogtok  most  ki  rajtam, 
Zsebmetsző  czimborák, 
Pusztuljatok  szemembül, 
Lóduljatok  tovább. 

Te  állj,  te  állj  előttem, 
Barátságos  jelen. 
Jó  ízűen  merengek 
Mosolygó  képeden. 

Nem  vagy  merész  kalandor, 
Regényes  vad  legény, 
Kinek  fél  vállán  mente, 
Sastoll  a  süvegén. 

Fejeden  házisapka. 
Rajtad  hálóruha. 
Kezedben  egy  pohár  bor, 
Szádban  török  pipa. 


Hideg,  hideg  van  ott  kinn 

Hideg,  hideg  van  ott  kinn, 
Arról  nem  tehetek. 
Nem  is  törődöm  véle,    . 
Szobám  elég  meleg. 

Egykor  ...  de  mi  közöm  most 
A  múlthoz  én  nekem  ? 
Nem,  nem  leszek  hálátlan 
Irántad,  jelenem. 

Petőfi  költeményei. 


Hadd  rázzam  meg,  kedélyes 
Barátom,  kezedet, 
Egy  nagy  karszékben  töltöm 
Estém  szemközt  veled. 

Füstöljünk,  iddogáljunk  .  .  . 
Vidáman  ránk  ragyog 
A  lámpa,  feleségem 
Szeme  s  a  csillagok. 


(Pest.) 

Rózsavölgyi  halálára. 


Vén  muzsikus,  mit  vétettem  én  neked, 
Hogy  mindig  csak  szomorítasz  engemet  ? 
Keseregtem,  mikor  szólt  a  hegedűd, 
Hejh  nem  szól  már,  s  ez  nekem  még  keserűbb, 
Ez  nekem  még  keserűbb! 

Régi  sorsa  magyaroknak  a  bánat, 
E  nélkül  már  tán  élni  sem  tudnának, 
Ha  már  igy  van,  ébredj  föl,  vén  barátom. 
Hadd  búsuljunk  legalább  a  nótádon, 
Hadd  búsuljunk  nótádon! 

Czudar  nemzet  biz  a  magyar,  hiába, 
Nem  igen  néz  se  előre  se  hátra, 
Elfeledte,  a  mi  történt  ezelőtt, 
A  jövő  meg?  bánja  is  ez  a  jövőt, 
Bánja  is  ez  a  jövőt! 

Egyszer  ember  csak  a  magyar,  mikor  a 
Fülét  szivét  megtölti  a  muzsika. 
Könnybe  lábbad  a  két  szeme  ilyenkor. 
Eszébe  jut  a  siralmas  hajdankor, 
A  siralmas  hajdankor. 

Sirathatjuk  is  a  multat.  Mohácsot, 
Kiket  ott  a  török  fegyver  levágott; 
Ha  őket  eltemették  vón  rendesen, 
Húsz  ezer  sír  állna  ottan  egy  helyen, 
Húsz  ezer  sír  egy  helyen! 

(Pest.) 


És  mikor  már  kibusúltuk  magunkat, 
Megfeszítjük  lelkünket  és  karunkat, 
És  ha  akkor  ott  volna  az  ellenség, 
Ha  még  annyi  volna  is  mind  elesnék, 
Mind  egy  szálig  elesnék! 

Akkor  aztán  bízni  kezdünk  magunkba', 
Hogy  telik  még  mi  tőlünk  is  nagy  munka, 
Hogy  kivirít  még  a  magyar  nép  fája. 
S  lombjait  majd  isten,  ember  csodálja. 
Isten,  ember  csodálja!  — 

Ébredj  föl,  vén  muzsikus,  vén  barátom. 
Hadd  búsuljunk,  lelkesedjünk  nótádon, 
Olyan  isten  igazában  tudtad  te, 
Hogy  hol  fekszik  a  magyarnak  a  szive, 
A  magyarnak  a  szive. 

Mért  hagytál  el  ?  hiszen  mi  rád  nem  untunk, 
Pedig  veled  ötven  évet  mulattunk, 
Gyere  vissza,  áldom  azt  az  istened. 
Kezd  el  újra,  kezd  el  azt  az  ötvenet, 
Kezd  el  azt  az  ötvenet  !  —  — 

Addig  híttam,  hogy  sírjából  megjelent, 
Megjelent,  de  csak  addig  volt  idefent, 
Míg  kezével  hajlékára  mutatott .  .  . 
Mi  van  benne  ?  hegedű  és  koldusbot, 
Hegedű  és  koldusbot! 


Egy  emlék  a  kórházlDan. 

(2Ioreau  után  francziából.*) 


E  durva  ágyon  végvonaglásomban 

Még  szánakozó  könnyeket  lelek. 

Mert  a  dicsőség  és  lángész  illatja 

Árasztja  el  e  fájdalom-helyet. 

Itt  énekelt  ő,  itt  imádkozott  és 

Halt  meg,  reményeinek  özvegye, 

S  én  ismétlem,  számlálva  szenvedésim: 

Szegény  Gilbert,  mennyit  nem  szenvcde! 


»Bátorság,  költő !«  így  beszeltek  hozzám, 
»Gondunk  leszen  lantodra  és  reád.« 
Tennap  mondák,  s  ma  a  vészben  nekem  csak 
Az  irgalom  nyitá  meg  ajtaját. 
Reszkess,  gonoszság!  végdalom  megpendül, 
S  ha  meghalok,  rajtad  lesz  bélyege  .  .  . 
Ah,  kiesik  az  irótoU  kezembül; 
Szegény  Gilbert,  mennyit  nem  szenvedő! 


*  Hégésippe  Moreau,  Francziaország  egyik  legszebb  lelkű  és  legszerencsétlenebb  költője. 
Született  Párizsban  l«10-ben  s  meghalt  1838-ban  sok  évig  tartó  koldus-nyomor  után  egy  kórházban, 
isten  és  embertől  elhagyatva.  Költeményeit  halála  előtt  nem  rég  adta  ki,  s  dicsősége  még  jókor 
érkezett  .  .  .  temetésére.  Nyolcz  évi  koplalásának  dija  pompás  temetés  volt.  —  Gilbert,  kiről  o 
dalának  végsorai  szólnak,  elötte-élt  franczia  költő  volt  s  szinte,  mint  ő,  nyomorban  és  kórházban 
halt  meg.  —  És  ezek  Francziaországban  történtek,  a  nagy  és  fényes  Francziaországban  !  .  .  .  mit 
mondj(tn,  mit  tegyen  a  magyar  költő  ?  hallgasson  és,  ha  lehet  ily  azomoru  vigasztalástól,  vigasz- 
talódjék. A  költő  mindenütt  édes  gyermeke  uz  iuséguek. 

Ha  hosszú  sóhajtásaim  után  egy 

Vigasztaló  szó  hangzanék  nekem, 

Ha  volna  itten  egy  haráti  kéz,  mely 

Megmelegítné  reszkető'  kezem! 

De  a  barátok  nem  hallják  keservem,- 

Estéjük  lakomában  foly  ma  le, 

S  nem  veszik  észre  társok  távollétét . . . 

Szegény  Gilbert,  mennyit  nem  szenvede! 

Megátkozom  én  születésem  napját; 
De  a  természet  olyan  gyönyörű. 
De  minden  este  erdők  illatával 
Lebeg  a  szellő  ablakom  körül. 
Sétálni  párosan  virágos  fűben, 
Bent  a  fák  közt  merengve  ülni  le: 
Oh  mily  boldogság,  milyen  szép  az  élet! . . . 
Szegény  Gilbert,  mennyit  nem  szenvedő! 

(Pest.) 


A  völgy  s  a  hegy. 

Ha  én  hegy  volnék!  (sóhajtott  a  völgy) 
Ha  én  hegy  volnék!  milyen  isteni 
A  csillagok  szomszédságábul 
A  nagy  világra  letekinteni. 

Az  a  boldog  hegy,  ott  uralkodik 
Királyi  széke  dicső  magasán, 
Körűlövedzi  hódolattal 
Fejét  a  felhő  tömjénfüst  gyanánt. 

A  kelő  nap,  első  sugáriból, 
Tesz  homlokára  arany  koronát, 
S  a  lemenő  palástul  adja 
Rá  végsugárainak  bíborát. 

Ha  én  hegy  volnék!  Itt  elbújva  kell 
Áttengenem  homályos  éltemet, 
A  szomszédig  sem  láthatok,  s  a 
Szomszédból  sem  láthatnak   engemet.  — 

Ha  én  völgy  volnék!  (sóhajtott  a  hegy) 
Ha  én  völgy  volnék!  oh  milyen  rideg 
Ez  a  magasság,  e  dicsőség 
A  melyet  tőlem  úgy  irígylenek. 

Engem  talál  az  első  napsugár 

Es  az  utósó  is  rajtam  ragyog, 

És  még  is  mindig  olyan  puszta 

És  még  is  mindig  oly  hideg  vagyok. 


Pillangó,  harmat,  csalogány,  virág  . . 
Hiába  hívom,  egyik  sem  szeret, 
S  mi  oda  lenn  enyelgő   szellő, 
Az  ide  fönn  csatázó  fergeteg. 

Ha  én  völgy  volnék!  élnék  ott  alant 
A  nagy  világtól  mélyen  rejtve   el, 
S  cserélgetném  a  boldogságot 
A  szép  tavasz  kedves  szülöttivei! 

(Pest.) 


Feleségek  felesége, 

Feleségek  felesége, 
lielkemadta  kicsikéje ! 
Jer  ide  már  az  ölembe. 
Mulassak  veled  kedvemre. 

Szerettelek  lyány  korodban, 
Szeretlek  most  százszor  jobban, 
Nem  százszor,  de  ezerszerte, 
Ha  meg  nem  haragszol  érte. 

Nem  is  tudja  a  nőtelen, 
Mi  az  igazi  szerelem; 
Hogy'  tudná  az  istenadta? 
Még  csak  akkor  tanulgatja. 

Nőtelen  ember  szerelme 
Csak  virág  a  kalap  mellett; 
S  most  a  szerelem  én  nékem 
Lélekzetem,  szívverésem. 

De  boldogok  is  vagyunk  ám, 
Ugy-e,  lelkem  kis  JuHskám? 
Meg  se  várjuk  a  halálunk. 
Elevenen  égbe  szállunk! 

(Pest.) 


Ne  feledd  a  tért . , . 

(Moore  után  angolból.) 

Ne  feledd  a  tért,  hol  ők  elestek. 
Az  utósó  s  a  legjobb  vitézek; 
Mind  elmentek  és  kedves  reményink 
Yelök  mentek,  egy  sírban  enyésznek. 

Oh,  ha  visszanyernők  a  haláltól 
A  sziveket,  mik  előbb  dobogtak. 
Újra  víni  a  szabadság  harczát 
Színe  előtt  a  magas  roennyboltnak ! 

pillanatra  ha  lehullna  lánczunk, 
Melyet  ott  ránk  a  zsarnok  szoríta: 
Nincsen  ember,  nincsen  isten,  a  ki 
Minket  újra  megkötözni  bírna! 

Vége  van  ...  de  bár  a  történetben 
Ottan  áll  a  győző-név  ragyogva, 
Átkozott  az  a  dicsőség,  a  mely 
A  szabadok  szíveit  tapodja. 

Sokkal  drágább  a  sír  és  a  börtön, 
Melyet  honfi-névnek  fénye  tölt  meg, 
Mint  a  győzedelmi  oszlop,  a  mit 
A  szabadság  romjain  emeltek. 

(Pest.) 


Az  országgyűléshez. 

Sokat  beszéltek,  szépet  is  beszéltek, 

Jót  is,  de  ebbül  a  hon  még  nem  él  meg, 

Mert  nincs  rendében  eljárásotok, 

Ti  a  dolgok  végébe  kaptatok. 

És  így  tevétek  már  rég  óta  mindig; 

Látják,  kik  a  multat  végigtekintik. 

Ki  képzel  olyan  templom-építőt. 

Ki  a  tornyot  csinálja  meg  előbb  ? 

És  azt  a  levegőbe  tolja,  hogy 

Ott  fönn  maradjon,  míg  majd  valahogy 

Alája  rakja  szépen  a  falat, 

S  legeslegvégűl  jőne  az  alap. 

Ti  vagytok  ilyen  mesteremberek! 

Ezért  ad  a  hon  nektek  kenyeret, 

Ezért  fizet  szivének  vérivel! 

Jobbat  tesz,  a  ki  semmit  sem  mivel. 

Időt,  erőt  eltékozoltok,  és  ha 

Sükert  mutattok  is  föl  néha-néha, 

Csak  olyan  az,  mint  hogyha  engemet 

A  szomjúság  bánt,  s  adnak  víz  helyett 

Ételt,  s  talán  még  épen  olyan  ételt, 

Mitől  szomjuságom  csak  jobban  éget. 

Ha  ez  siker,  ha  ez  jótétemény: 

Elmémet  a  bölcsőben  hagytam  én. 

Hiába  minden  szép  és  jó  beszéd, 

Ha  meg  nem  fogjátok  az  elejét, 

Ha  a  kezdetnél  el  nem  kezditek . . . 

Sajtószabadságot  szerezzetek. 

Sajtószabadságot,  csak  ezt  ide! 

Ez  oly  nagy,  oly  mindenható  ige 

A  nemzetben,  mint  az  isten   »legyen«-je, 

A  melylyel  egy  mindenséget  teremte. 


Hol  ez  nincs  meg,  bár  máskép  mindenek 
Eláradó  bőségben  termének, 
S  bár  az  utósó  szolga  és  a  pór 
Zsebébül  aranyat  marokkal  szór: 
Azon  nemzetnek  még  sincs  semmije. 
Azon  nemzetnek  koldus  a  neve. 
S  hol  ez  megvan,  bár  rongyban  jár  a  nép, 
Nyomorg,  tengődik  mindenfélekép: 
Azon  nemzet  gazdag  végetlenűl, 
Mert  a  jövendőt  bírja  örökül. 
Haladni  vágyunk;  de  haladhatunk? 
Én  istenem,  milyen  golyhók  vagyunk! 
Lábunk  szabad,  de  a  szemünk  bekötve, 
Hová  megyünk?  . .  ,  meglássátok,  gödörbe. 
Szemünk  bekötve,  fogva  szellemünk. 
Az  égbe  szállnánk,  s  nem  röpülhetünk, 
A  szellem  rab,  s  a  ronda  légbe  fúl, 
Mely  dögvészes  már  önnön  átkitúl. 
A  szellem  rab;  mint  a  hitvány  kutyát. 
A  ház  végére  lánczba  szoriták, 
S  lánczát  harapva  tördeli  fogát, 
A  melylyel  védni  tudná  a  hazát . .  . 
A  szellem  rab,  s  mi  fönn  tartjuk  nyakunkat, 
S  szabad  nemzetnek  csúfoljuk  magunkat! 
Szolgák  vagyunk,  rabszolgánál  szolgábbak 
Megvetésére  a  kerek  világnak! 

(Pest.) 


Anyám  tyúkja. 

Ejh  mi  a  kő!  tyúk  anyó,  kend 
A  szobában  lakik  itt  bent? 
Lám,  csak  jó  az  isten,  jót  ád! 
Hogy  fölvitte  a  kend  dolgát! 

Itt  szaladgál  föl  és  alá. 
Még  a  ládára  is  fölszáll, 
Eszébe  jut,  kotkodákol, 
S  nem  verik  ki  a  szobából. 

Dehogy  verik,  dehogy  verik I 
Mint  a  galambot  etetik. 
Válogat  a  kendermagban, 
A  kiskirály  sem  él  jobban. 

Ezért  aztán,  tyúk  anyó,  hát 
Jól  megbecsülje  kend  magát, 
Iparkodjék,  ne  legyen  ám 
Tojás  szűkében  az  anyám.  — 

Morzsa  kutyánk,  hegyezd  füled, 
Hadd  beszélek  mostan  veled, 
Régi  cseléd  vagy  a  háznál, 
Mindig  emberül  szolgáltál. 

Ezután  is  jó  légy,  Morzsa, 
Kedvet  ne  kapj  a  tyúkhusra. 
Élj  a  tyúkkal  barátságba' . . . 
Anyám  egyetlen  jószága. 

(Pest.) 


A  tél  halála. 

Durva  zsarnok,  jégszivü  tél. 
Készülj  . . .  készülj,  a  halálra! 
Jármodat  megunta  a  föld. 
És  ledobja  valahára; 
Szabadság  lesz,  ím,  az  ég  is 
Ide  szegődött  a  földhöz. 
Fegyvertárából,  a  napbul, 
Tűznyilakkal  rád  lövöldöz. 

Meg  fogsz  halni,  vad,  bitor  tél! 
Addig  él  csak  minden  zsarnok, 
Míg  magok  alattvalói 
Szabadságot  nem  akarnak; 
Hogyha  egyszer  a  raboknak 
Akaratja  ki  van  mondva. 
Összeomlik  börtön  és  Ián  ez, 
S  elenyészik  híre,  hamva. 

Harczolj,  harczolj,  föld,  a  téllel, 
Ne  félj,  megbírod,  levágod, 
S  szabadságodat  kivívod, 
Tavasz  a  te  szabadságod. 
Eljön,  eljön  a  szép  tavasz, 
S  hoz  virágokat  kebledre, 
És  szivárványt  diadalmi 
Koszorúnak  a  fejedre! 

Nézd,  a  melynek  rabja  voltál, 
A  tél  maga  érzi  vesztét. 
Dúlt  arczán  megtört  szemébül 
Sűrű  könnyek  omlanak  szét. 
Hah,  ki  eddig  csupa  jég  volt, 
Most  hogy  olvad,mily  gyáván  hal ! . 
Nem  csoda,  hiszen  testvér  a 
Gyávaság  a  zsarnoksággal. 

(Pest.) 


Beaurepaire. 

Hogy  kitelt  a  francziáknál 
A  király  becsülete: 
(Mint  ezernyolczszázharminczban 
S  most  valami  két  hete) 

Fölberzenkedett  a  német, 
S  esküvék,  hogy  bosszút  áll, 
Megöli  a  szabadságot 
És  megmenti  a  királyt. 

S  vitte  zsoldos  seregét  és 
Longwy  már  meghódola. 
Megy  tovább,  Verdunön  a  sor, 
Elkezdó'dik  ostroma. 

Verdun  gyáva  népé  reszket, 
S  reszkető  félelmiben 
Térd-  s  fejethajtást  határoz. 
Hogy  hántása  ne  legyen. 

De  az  őrség  kapitánya 
Beaurepaire  mást  beszél: 
»Hódolásról  nem  lehet  szó, 
Még  nem  oly  nagy  a  veszély. 

Ha  az  ellen  fegyverünkbe 
Szerelmes,  jól  van,  tehát 
Hadd  vegye  ki  kezeinkből. 
Mi  magunk  ne  adjuk  át.« 

A  ki  gyáva,  siket  is,  nem 
Hallgatott  rá  a  tanács. 
Tollat  nyújtanak  neki,  hogy 
írj'  alá  a  hódolást. 

Beaurepaire  elhajítja 
A  tollat,  s  fegyvert  ragad, 
S  lelkesülten  és  elszántan 
Mondja  ki  e  szavakat: 

» Éljétek  túl  hát  a  szégyent, 
A  gyalázatot,  de  én 
Az  ellennek  csak  holttestet 
Adni  át  megesküvém. 

Bátraink  előtt  halálom 
Majd  mint  vonzó  példa  áll .  . . 
Én  betöltöm  esküvésem  .  . . 
Végszavam:  szabad  halál. « 

Neki  szegzé  kebelének 
S  elsütötte  fegyverét, 
S  ez  szivébül  kiszakítcí 
Életének  gyökerét. 

(Pest.) 


Megint  beszélünk  s  csak  beszélünk 

Megint  beszélünk  s  csak  beszélünk, 
A  nyelv  mozog  s  a  kéz  pihen; 
Azt  akarják,  hogy  Magyarország 
Inkább  kofa,  mint  hős  legyen. 

Dicsőségünknek  kardja!  csak  most 
Készültél  s  már  a  rozsda  esz, 
Meglássátok,  maholnap  minden 
Az  ó  kerékvágásba'  lesz. 

Úgy  állok  itt,  mint  a  tüzes  ló. 
Mely  föl  vagyon  nyergelve  már, 
S  prüsszögve  és  tombolva  ott  benn 
Fecsegő  gazdájára  vár. 

Nem  a  tettek  terén  fogok  hát 
Mint  egy  csillag  lehullani  ? 
Megfojtanak  majd  a  tétlenség 
Lomhán  ölelő  karjai? 

» 
S  nem  lenne  baj,  ha  magam  volnék, 
Hisz  egy  ember  nem  a  világ, 
De  ezer  és  ezer  van,  a  ki 
A  zabián  tépelődve  rág. 

Óh  ifjaink,  óh  én  barátim. 
Ti  megkötött  szárnyú  sasok, 
Láng  a  fejem,  jég  a  szívem,  ha 
Végig  tekintek  rajtatok! . . . 

Föl,  föl  hazám,  előre  gyorsan, 
Megállni  fél  utón  kivánsz  ? 
Csupán  meg  van  tágítva  rajtad, 
De  nincs  eltörve  még  a  láncz! 

(Pest.) 


Nemzeti  dal. 

Talpra  magyar,  hí  a  haza! 
Itt  az  idő,  most  vagy  soha! 
Rabok  legyünk  vagy  szabadok? 
Ez  a  kérdés,  válaszszatok!  --' 


A  magyarok  istenére 

Esküszünk, 

Esküszünk,  hogy  rabok  tovább 

Nem  leszünk! 


Rabok  voltunk  mostanáig, 
Kárhozottak  ős  apáink, 
Kik  szabadon  éltek  haltak, 
Szolgaföld  ben  nem  nyughatnak. 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 


Sehonnai  bitang  ember, 

Ki  most,  ha  kell,  halni  nem  mer, 

Kinek  drágább  rongy  élete, 

Mint  a  haza  becsülete. 

A  magyarok  istenére 

Esküszünk, 

Esküszünk,  hogy  rabok  tovább 

Nem  leszünk! 


Fényesebb  a  láncznál  a  kard, 

Jobban  ékesíti  a  kart. 

És  mi  még  is  lánczot  hordtunk! 

Ide  veled,  régi  kardunk! 

A  magyar  istenére 

Esküszünk, 

Esküszünk,  hogy  rabok  tovább 

Nem  leszünk! 

A  magyar  név  megint  szép  lesz, 

Méltó  régi  nagy  híréhez; 

Mit  rá  kentek  a  századok, 

Lemossuk  a  gyalázatot! 

A  magyarok  istenére 

Esküszünk, 

Esküszünk,  hogy  rabok  tovább 

Nem  leszünk! 

Hol  sírjaink  domborulnak, 
Unokáink  leborulnak. 
És  áldó  imádság  mellett 
Mondják  el  szent  neveinket. 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

(Pest.) 

15-ik  márczius  1848. 

Magyar  történet  múzsája, 
Vésőd  soká  nyugodott, 
Vedd  föl  azt  s  örök  tábládra 
Vésd  föl  ezt  a  nagy  napot! 

Nagyapáink  és  apáink 
Míg  egy  század  elhaladt, 
Nem  tevének  annyit,  mint  mink 
Huszonnégy  óra  alatt. 

Csattogjatok,  csattogjatok, 
Gondolatink  szárnyai. 
Nem  vagytok  már  többé  rabok, 
Szét  szabad  már  szállani. 

Szálljatok  szét  a  hazában, 
Melyet  eddig  lánczotok 
Égető  karikájában 
Kínosan  sirattatok. 

Szabad  sajtó!  .  .  .  már  ezentúl 
Nem  féltelek,  nemzetem, 
Szívedben  a  vér  megindul, 
S  éled  a  félholt  tetem. 

Ott  áll  majd  a  krónikákban 
Neved,  pesti  ifjúság, 
A  hon  a  halálórában 
Benned  lelte  orvosát. 

Míg  az  országgyűlés  ott  fenn, 
Mint  szokása  régóta. 
Csak  beszélt  nagy  sikeretlen: 
Itt  megkondult  az  óra! 

Tettre,  ifjak,  tettre  végre. 
Verjük  le  a  lakatot. 
Mit  sajtónkra,  e  szentségre, 
Istentelen  kéz  rakott. 

És  ha  jő  a  zsoldos  ellen. 
Majd  bevárjuk,  mit  teszen; 
Inkább  szurony  a  szivekben, 
Mint  bilincs  a  kezeken! 

Föl  a  szabadság  nevében, 
Pestnek  elszánt  ifjai  !  .  .  . 
S  lelkesülés  szent  dühében 
Rohantunk  hódítani, 


És  ki  állott  volna  ellen  ? 

Ezren  és  ezren  valánk, 

S  minden  arczon,  minden  szemben 

Rettenetes  volt  a  láng. 

Egy  kiáltás,  egy  mennydörgés 
Volt  az  ezerek  hangja, 
Oda  tört  a  sajtóhoz  és 
Zárját  lepattantotta. 

Nem  elég  .  .  .  most  föl  Budára, 
Ott  egy  író  fogva  van. 
Mert  nemzetének  javára 
Czélozott  munkáiban. 

S  fölmenénk  az  ős  Budába, 
Fölrepültünk,  mint  sasok, 
Terhünktől  a  vén  hegy  lába 
Majdnem  összeroskadott. 

A  rab  írót  oly  örömmel 
S  diadallal  hoztuk  el, 
A  minőt  ez  az  öreg  hely 
Mátyás  alatt  ünnepelt!  — 

Magyar  történet  múzsája, 
Vésd  ezeket  kövedre. 
Az  utóvilág  tudtára 
Ottan  álljon  örökre. 

S  te,  szivem,  ha  hozzád  férne 
Hogy  kevély  légy,  lehetnél! 
E  hős  ifjúság  vezére 
Voltam  e  nagy  tetteknél. 

Egy  ilyen  nap  vezérsége, 
S  díjazva  van  az  élet  .  .  , 
Napóleon  dicsősége, 
Te  veled  sem  cserélek! 

(Pest.) 


Rákóczi. 

Hazánk  szentje,  szabadság  vezére. 
Sötét  éjben  fényes  csillagunk. 
Oh  Rákóczi,  kinek  emlékére 
Lángolunk  és  sírva  fakadunk! 

Az  ügy,  melynek  katonája  voltál. 
Nem  sokára  diadalmat  űl. 
De  te  nem  léssz  itt  a  diadalnál, 
ííem  jöhetsz  el  a  sír  mélyibűl, 

Hamvaidnak  elhozása  végett 
Elzarándokolnánk  szívesen, 
De  hol  tettek  le  a  földbe  téged, 
Hol  sírod?  nem  tudja  senki  sem! 

Számkiűzték  nemzeted  körébül, 
Számkiűzve  volt  még  neved  is, 
S  bedőlt  sírod  a  század  terhétül, 
Mely  fölötte  fekszik,  mint  paizs. 

Oh  de  lelked,  lelked  nem  veszett  el, 
Ilyen  lélek  el  nem  veszhetett; 
Szállj  le  hozzánk  hősi  szellemeddel, 
Ha  kezdődik  majd  az  ütközet. 

Vedd  a  zászlót,  vedd  szellemkezedbe, 
S  vidd  előttünk,  mint  hajdan  vivéd, 
S  másvilági  hangon  lelkesítve 
Erősítsd  meg  seregünk  szivét! 

S  rohanunk  az  ellenség  elébe, 
S  ha  utánunk  nyúl  száz  drága  kéz, 
S  lesz  előttünk  száz  halálnak  képe: 
Nem  lesz  köztünk,  a  ki  visszanéz. 

S  majd  ha  eljön  győzedelmünk  napja, 
A  szabadság  dicső  ünnepe, 
így  kiált  fel  millióknak  ajka: 
A  ki  kezdte:  az  végezte  be. 

(Pest.)     . 


Kemény  szél  fúj  . . . 

Kemény  szél  fúj,  lángra  kap  a  szikra. 
Vigyázzatok  a  házaitokra, 
Hátha  mire  a  nap  lehanyatlik, 
Tűzben  állunk  már  tetőtül  talpig. 

Édes  hazám,  régi  magyar  nemzet, 
Alszik-e  csak  a  vitézség  benned, 
Vagy  apáink  halálával  elhalt  ? 
Illik-e  még  oldaladra  a  kard? 

Magyar  nemzet,  ha  rád  kerül  a  sor, 
Lészsz-e  megint,  a  mi  voltál  egykor  ? 
Oly  hatalmas  harczos,  ki  szemével 
Jobban  ölt,  mint  más  a  fegyverével! 

A  világot  védtük  hajdanában 
A  tatár  és  a  török  világban; 
Vajon  most,  ha  eljön  a  nagy  munka, 
Meg  bírjuk-e  védni  min  magunkat? 


Oh  magyarok  istene,  add  jelit, 
Ha  a  kenyértörés  elközelít, 
Hogy  az  égben  uralkodói  még  te 
A  magad  s  néped  dicsőségére! 

(Pest.) 


A  királyokhoz. 

Azt  adok,  mit  vajmi  ritkán  kaptok. 

Ti  királyok,  nyílt  őszinte  szót, 

A  hogy  tetszik,  köszönjétek  meg,  vagy 

Büntessétek  a  fölszólalót; 

Áll  még  Munkács,  áll  az  akasztófa, 

De  szivemben  félelem  nem  áll . . . 

Bármit  mond  a  szemtelen  hízelgés, 

Nincsen  többé  szeretett  király ! 

Szeretet . . .  hah,  ezt  a  szép  virágot 
Tövestől  kitéptétek  ti  rég, 
S  kidobtátok  azt  az  országútra, 
S  ott  átment  rajt  a  szekérkerék, 
A  mely  megtört  esküvésitekkel 
Megterhelten  világszerte  jár  .  . . 
Bármit  mond  a  szemtelen  hízelgés. 
Nincsen  többé  szeretett  király ! 

Csak  tűrnek  már  titeket  a  népek. 
Csak  tűrnek,  mint  szükséges  roszat, 
S  nem  szeretnek . . .  odafönn  az  égben 
Megszámlálták  napjaitokat. 
Majd  halljátok  a  nagy  ítéletszót 
Attól,  a  ki  mindenkit  bírál . . . 
Bármit  mond  a  szemtelen  hízelgés, 
Nincsen  többé  szeretett  király ! 

Föllázítsam  a  kerek  világot, 
Föilázítsam-e  ellenetek, 
Hogy  a  dühnek  Sámson-erejével 
Milliónként  nektek  essenek? 
Megkondítsam  a  halálharangot, 
Hogy  borzadjatok  hangjainál  ?  .  .  . 
Bármit  mond  a  szemtelen  hízelgés. 
Nincsen  többé  szeretett  király ! 

Nem  lázítok,  mert  nincs  erre  szükség; 
Mért  ráznám  meg  erőszakosan 
Azt  a  fát,  a  melynek  a  gyümölcse 
Már  túlérve,  rothadásba^  van. 
Ha  megérik  a  gyümölcs,  fájárul 
Magától  a  földre  hull  alá  , . . 
Bármit  mond  a  szemtelen  hízelgés. 
Nincsen  többé  szeretett  király! 

(Pest.) 

Föltámadott  a  tenger 

Föltámadott  a  tenger, 
A  népek  tengere; 
Ijesztve  eget  földet, 
Szilaj  hullámokat  vet 
Rémítő  ereje. 

Látjátok  ezt  a  tánczot? 
Halljátok  e  zenét? 
A  kik  még  nem  tudtátok, 
Most  megtanulhatjátok, 
Hogyan  mulat  a  nép. 

Reng  és  üvölt  e  tenger, 
Hánykódnak  a  hajók, 
Sülyednek  a  pokolra, 
Az  árbocz  és  vitorla 
Megtörve,  tépve  lóg. 

Tombold  ki,  te  özönvíz, 
Tombold  ki  magadat, 
Mutasd  mélységes  medred. 
S  dobáld  a  fellegekre 
Bőszült  tajtékodat; 

Jegyezd  vele  az  égre 
Örök  tanúságúi: 
Habár  fölül  a  gálya, 
S  alul  a  víznek  árja, 
Azért  a  víz  az  úr! 

(Pest.) 


Van-e  mostan  olyan  legény  . . . 

Van-e  mostan  olyan  legény, 

A  ki  fél, 

Ha  a  mennykő  jár  is  ott  a 

Fejénél  ? 

Takarodjék  el   közülünk 

A  gyáva, 

Bújjék  bele  a  kemencze 

Lyukába! 

Testvéreim  a  szabadság 

Nevében, 

Álljuk  meg  a  helyet  amúgy 

Keményen, 

Mutassuk  meg,  hogy  mik  vagyunk : 

Olyanok, 

A  kiken  a  veszedelem 

Ki  nem  fog  ! 


A  legelső  jeladásra 

Kiállunk, 

Ha  elesünk,  új  sor  áll  föl 

Utánunk ; 

Ha  két  magyar  marad  is  a 

Világon : 

(Csak  e  kettő  szabad  legyen) 

Nem  bánom! 

Háromszínű  magyar  zászló. 

Dicső  jel! 

Védelmezünk  megfeszített 

Erővel, 

Kiemeltük  a  porból  szent 

Szárnyadat, 

Röpül  előttünk  a  magas 

Ég  alatt! 

Háromszínű  magyar  zászló 

Vezérelj, 

Egyikünk  sem  fösvénykedik 

Vérével ! 

Ellenséged  előbb  meg   nem 

Taposhat, 

Míg  vérünkkel  be  nem  festett 

Pirosra ! 

(Pest.) 


Készülj,  hazám ! 

Készülj,  hazám. 

Készülj,  boldog  haza! 

Oly  ünnep  vár  reád,  a  milyet 

Még  nem  pipázott  magyar  ember, 

A  mely  majd  hét  országra  szól, 

Mint  a  lőcsei   kalendáriom. 

Készülj,  hazám! 

A  bécsi  német 

Egytől  egyig  mind  megveszett, 

Isteniül  elrugaszkodott  az. 

Ördögnek  adta  lelkét. 

És  mostan  e  bélpoklosok 

Ezt  kurjogatják: 

i>Mi  nékünk  a  szabadság 

Árnyéka  nem  kell, 

Maga  a  szabadság  kell  mi  nékünk. 

Teljes  szabadság  minden  áron!« 

így  kurjogatnak 

E  sátán  czimborái, 

S  mi  lesz  9,  vége  e  históriának? 

Az  lesz  a  vége,  hogy  császárjokat, 

Kegyelmes  jó  császárjokat 

Elkergetik, 

Családostul  elkergetik, 

Isten  Jehova  úgyse' 

Elkergetik ! 

De  ez  lesz  a  magyarra  nézve  a 

Szerencse  napja, 

A  boldogságnak  égi  ünnepe! 

Közénk  fog  jőni 

A  császár  és  családja, 

A  fölséges  család! 

így  fognak  hozzánk  szólani: 

»Hű  magyarok, 

Mi  mindig  bíztunk  bennetek, 

Mindig  szerettünk  titeket. 

Legjobban,  legatyaiabban 

Szerettünk  népeink  között; 

lm  kebletekre  borulunk, 

Öleljetek  meg. 

Kedves  hű  fiaink!* 

És  kell-e  több  mi  nékünk, 

Nékünk  hű   magyaroknak  ? 

Letérdelünk  eló'ttök, 

Vándor  saruikról  a  port 

Lenyalják  csókjaink 

S  a  hála  és  öröm  könyűi, 

Melyek  majd,  mint  egv  második  Duna, 

Fognak  keresztülfolyni  a  hazán 

És  egy  kiáltás  lesz  a, nemzet: 

(Egy  olyan  óriás  kiáltás. 

Melytől  a  csillagok  potyognak) 

»Vitam  et  sangvinem 

Pro  rege  nostro!« 

Mint  hajdanában 

Bó'gtek  dicső  apáink.  — 

S  ha  lesz  közöttünk  olyan  vakmerő, 

Kinek  eszébe  jut. 

Hogy  három  század  óta  úr 

Hazánkon  a  Habsburg-család, 

S  azóta  a  hazának 

Nem  volt  egy  gondolatja. 

Nem  volt  egy  érzeménye. 

Mely  édesebb  a  kárhozatnál, 

Az  ilyen  vakmerőt, 

Az  ilyen  szemtelent. 

Az  ilyen  háládatlant 

Honárulónak  declaráljuk 

És  nyársra  húzzuk! 

Készülj,  hazám,  ez  ünnepélyre. 
Készülj  és  örvendj,  oh  boldog  haza! 


S  ti  elcsapott  királyok 

Itt  Európában  valamennyien, 

Jertek  mi  hozzánk, 

A  jó  magyar  nép  szívesen  lát, 

Dicsőségének  tartja,  ha 

Hizlalhat  bennetek. 

Jertek  mi  hozzánk! 

Kosztot,  kvártélyt  adunk, 

S  az  elvesztett  királyi  czímek 

Kárpótlása  végett 

Majd  táblabírákká  teszünk  1 

(Pest.) 


Bordal. 

Egyik  kezemben  fegyverem, 
A  másikat  sem  hevertetem. 
Jobb  kezemben  tartom  kardomat. 
Bal  kezembe  veszek  poharat. 

A  ki  mostan  nem  tart  én  velem. 
Verje  meg  azt  az  én  istenem, 
Vigyék  el  a  körmös  angyalok  . . . 
A  hazáért  iszom,  igyatok! 

Igyunk,  jó  barátim,  mostanság. 
Bor  a  megtestesült  bátorság. 
Pedig  nekünk  ez  kell,  nem  egyéb, 
Ontsuk  hát  magunkba  hevenyén. 

Ki  tudja,  hogy  mit  hoz  a  holnap  ? 
Mire  virad,  tán  már  dobolnak. 
Akkor  aztán  ki  a  csatára 
Édes  magyar  hazánk  javára! 

Koszorús  a  haza  homloka! 
Szabadságból  fontuk  azt  oda. 
Ott  is  marad  örök  mindétig. 
Azt  ugyan  le  róla  nem  tépik. 

Egyszer  volt  csak  rabnép  a  magyar. 
Többé  lenni  nem  fog,  nem  akar, 
Most  már  meg  van  vetve  a  lába, 
S  az  úristen  sem  hajt  igába. 

Szabadságunk,  a  ki  hozzád  nyúl, 
Elbucsúzhatik  a  világiul, 
Szivében  vér  s  élet  nem  marad. 
Kiürítjük,  mint  e  poharat! 

(Pest.) 

A  király  és  a  hóhér. 

Ul  a  király  nagy  kevélyen 
A  fényes  királyi  széken, 
Magas  urak  (aljas  szolgák!) 
Körülveszik,  kezét  nyalják. 

De  a  trónus  inogni  kezd  . . . 
Földindulás  okozza  ezt? 
Földindulás:  néplázadás! 
Gyarapodik  szemlátomást. 

Mint  a  folyóvíz  a  gátot, 
Eltépte  a  nép  a  lánczot, 
S  békójának  töredéke 
Fegyver  mostan  a  kezébe! 

Ing  a  trónus  egyre  jobban, 
Sompolyognak  alattomban, 
Sompolyognak  el  az  urak, 
A  királynál  csak  egy  marad. 

Tudjátok-e  ki  ez  az  egy, 
A  ki  maradt,  a  ki  nem  megy  ? 
Orczája  hó,  ruhája  vér, 
Keze  halál,  neve  hóhér. 

Szól  a  király:  mind  elhagyott! 
Csak  másod  magammal  vagyok. 
Te  vagy  tehát,  te  vagy  nekem 
Egyetlen  egy  hű  emberem !« 

» Azért,  hogy  én  itt  maradok, 
Híved,  király,  én  sem  vagyok «, 
Szólt  a  hóhér  előlépve, 
^Királyoknak  nincsen  híve. 

Kik  a  trónus  körül  járnak, 
Nem  egyebek  ők,  mint  árnyak. 
Tart  az  árnyék,  míg  süt  a  nap, 
Ha  ez  elmegy,  vége  annak. 

Itt  maradtam  én  te  veled, 
Mert  nekem  te  adsz  kenyeret, 
Együtt  lenni  kell  mi  nekünk, 
Egymás  nélkül  nem  élhetünk.* 

(Pest.) 


A  szabadsághoz. 

Oh  szabadság,  hadd  nézzünk  szemedbe! 
Oly  sokáig  vártunk  rád  epedve, 
Annyi  éjen  által,  mint  kisértet. 
Bolygott  lelkünk  a  világban  érted. 


Kerestünk  mi  égen,  földön  téged 
Egyetlenegy  igaz  istenséget, 
Te  vagy  örök,  a  többi  mind  bálvány. 
Mely  leroskad,  egy  ideig  állván. 

S  még  is  s  még  is  számkivetve  voltál, 
Mint  a  gyilkos  Kain  bujdokoltál, 
Szent  nevedet  bitóra  szögezték, 
Érkezésedet  hóhérok  lestek. 

Megszűnt  végre  hosszú  bujdosásod. 
Sírba  esett,  ki  neked  sírt  ásott. 
Bevezettünk,  s  uralkodás  végett 
Elfoglaltad  a  királyi  széket. 

Te  vagy  a  mi  törvényes  királyunk, 
Trónusodnál  ünnepelve  állunk, 
Körülötted  miljom  s  miljom  fáklya 
Meggyúlt  szíveink  lobogó  lángja. 

Oh  tekints  ránk,  fönséges  szabadság! 
Vess  reánk  egy  éltető  pillantást. 
Hogy  erőnk,  mely  fogy  az  örömláztól, 
Szaporodjék  szemed  sugarától. 

De,  szabadság,  mért  halvány  az  orczád  ? 
Szenvedésid  emléke  szállt  hozzád  ? 
Vagy  nem  tettünk  még  eleget  érted  ? 
Koronádat  a  jövötül  félted  ? 

Ne  félj  semmit,  megvédünk . . .  csak  egy  szót, 
Csak  emeld  föl,  csak  mozdítsd  meg  zászlód, 
S  lesz  sereged  ezer  és  ezernyi, 
Kész  meghalni,  vagy  diadalt  nyerni! 

S  ha  elesnénk  egy  szálig  mindnyájan. 
Feljövünk  a  sirbul  éjféltájban, 
S  győztes  ellenségednek  megint  kell 
Küzdeni...  kisértő  telkeinkkel! 

(Pest.) 


A  magyarok  istene. 

Félre,  kislelkűek,  a  ki  mostan  is  még 
Kételkedni  tudtok  a  jövő  felett. 
Kik  nem  hiszitek,  hogy  egy  erős  istenség 
Őrzi  gondosan  a  magyar  nemzetet! 

Él  az  a  magyarok  istene,  hazánkat 
Átölelve  tartja  atyai  keze; 
Midőn  minket  annyi  ellenséges  század 
Ostromolt  vad  dühhel:  ő  védelmeze. 


^  m  -^ 


Az  idők,  a  népek  éktelen  viharja 
Elfujt  volna  minket,  mint  egy  porszemet, 
De  ő  szent  palástja  szárnyát  ránk  takarta, 
S  tombolt  a  vihar,  de  csak  fejünk  felett. 

Nézzetek  belé  a  történet  könyvébe. 
Mindenütt  meglátni  vezérnyomdokát, 
Mint  a  folyóvízen  által  a  nap  képe, 
Áthúzódik  rajta  arany  híd  gyanánt. 

így  keresztüléltünk  hosszú  ezer  évet; 
Ezer  évig  azért  tartott  volna  meg. 
Hogy  most,  a  midőn  már  elértük  a  révet, 
Az  utósó  habok  eltemessenek  ? 

Ne  gondoljuk  ezt,  ne  káromoljuk  őtet, 
Mert  káromlás,  tőle  ilyet  tenni  fel. 
Nem  hogy  egy  isten,  de  még  ember  sem  űzhet 
Ily  gúnyos  játékot  gyermekeivel! 

A  magyar  nemzetnek  volt  nagy  és  sok  vétke, 

S  büntetéseit  már  átszenvedte  ő; 

De  erénye  is  volt,  és  jutalmat  érte 

Még  nem  nyert . .  .  jutalma  lesz  majd  a  jövő. 

Élni  fogsz,  hazám,  mert  élned  kell . . .  dicsőség 
És  boldogság  lészen  a  te  életed  , . . 
Véget  ér  már  a  hétköznapi  vesződség, 
Várd  örömmel  a  szép  derült  ünnepet! 

(Pest.) 


A  ledőlt  szobor. 

Állt  egy  szobor  magas  hegy  tetején. 
Olyan  magas  volt  e  hegy,  hogy  neki 
A  fellegek  szolgáltak  öv  gyanánt, 
S  vállán  pihent  meg  nyári  délben  a  nap. 

E  hegytetőn  állott  az  érczszobor, 
Egy  méltóságos  óriás-alak, 
Egyik  kezében  háborúi  kard. 
Másik  kezében  győzedelmi  zászló. 

Mikép  jutott  e  hegyre  e  szobor? 
A  földrül  vitték  őt  oda,  vagy  az 
Égből  esett  le  ?  . . .  így  szentebb,   de  úgy 
Magasztosabb,  ha  emberkéz  emelte. 

Az  ég  s  a  föld  közös  munkája  volt. 
Isten  segített,  ember  fáradott; 
Sok  száz  esztendő  múlt  el,  mialatt 
Sok  miljom  kéz  bevégezé  a  munkát. 


De  végre  meglett.  Fönn  állt  a  szobor. 
Európa  látta  s  nézte,  s  mindenik 
Térd  meghajolt,  lenyomta  őket  a 
Fél  tisztelet,  fél  rettegés  előtte. 

Áll  még  a  hegy,  de  orma  bús  rideg. 
Hol  a  szobor,  mely  koronája  volt? 
Tán  megirigylé  a  földtől  e  diszt 
Az  ég,  s  magához  fölragadta  ?  ...  oh  nem! 

Földindulás  jött,  mely  lerombolá, 

Megingatá  alapján  őt  e  vész, 

A  magasból  a  mélybe  dőlt  alá, 

S  alant  a  völgyben  elnyelé  a  posvány. 

Hazám,  hazám,  te  szent  dicső  szobor, 
E  posványban  kellett  fetrengened. 
Ott  henteregtél  három  századig 
A  sárrá  rothadt  zöld  hullámok  alján. 

S  fejed,  mit  egykor  koszorú  gyanánt 
Öveztek  fönn  a  szomszéd  csillagok. 
Az  ingoványnak  undok  férgei 
Borították  el  ronda  testeikkel. 

Oh  én  hazám,  oh  én  szegény  hazám! 
Minek  nevezzem  azt  az  érzeihényt. 
Mely  mint  egy  sötét  felhőszakadás 
Omlik  szivembül  multad  emlékére  ? 

De  félre,  bú,  de  félre,  gyász,  el,  el! 
Nincs  a  mocsárban  már  a  szent  szobor, 
Fertő-ágyábul  kiemeltük  őt, 
Kihoztuk  őt  a  tiszta  levegőre. 

Oh  jertek,  jertek,  mossuk  tagjait. 
Legyen,  mint  volt,  olyan  szeplőtelen, 
Jőjön,  segítsen  mosni  mindenik. 
Az  asszony  könynyel  és  a  férfi  vérrel. 

Ha  régi  fényében  ragyogni  fog, 
Akkor  menjünk  pihenni,  társaim  . . . 
Akkor  se  még,  nem!  még  azon  kivííl 
Uj  kötelesség  fáradalma  vár  ránk. . 

Föl  kell  emelnünk  a  szobrot  megint 
A  hegyre,  melyen  egykor  tündökölt, 
A  melyrül  olyan  méltóságosan 
Nézett  alá  a  iDámuló  világra. 

Föl,  nemzetemnek  apraja,  nagyja, 
Szégyen  reá,  ki  lomhán  vesztegel, 
Dicsőség  arra,  a  ki  dolgozik . . . 
Válaszszatok  inost:  szégyen  vagy  dicsőség! 

(Pest.) 

Már  mi  nékünk  ellenségünk  . . 

Már  mi  nékünk  ellenségünk 
Egész  világ,  látom  én; 
Szegény  magyar,  beh  maga4  vagy 
Ezen  a  föld  kerekén! 

A  kivel  mi  megosztottuk 
Asztalunknak  ételét. 
Ruháinkat,  hajlékunkat: 
Éhenkórász  volt  elég. 

A  ki  hozzánk  jőne  mostan, 
Bajainkat  osztani, 
A  ki  velünk  kezet  fogna: 
Nincs  barát,  nincs  atyafi. 

No  de  semmi,  jó  az  isten, 
Ugy  lesz,  a  hogy  lenni  kell; 
Hagyjanak  el!  csak  magunkat 
Mi  magunk  ne  hagyjuk  el. 

És  mi  nem  hagyjuk  magunkat, 
Mig  lesz  egy  kéz  és  egy  kard; 
Fogadom  azt,  hogy  megbánja, 
A  ki  bántja  a  magyart! 

Hosszú  a  mi  türelmünk,  de 
Ha  egyszer  kifakadunk. 
Akkor  aztán  hosszú  ám  és 
Rettentő  a  haragunk. 

Tudhatják  az  ellenségink, 
Mint  viselünk  háborút, 
Ha  pedig  már  elfeledték, 
Jól  van,  majd  eszökbe  jut. 

Ugy  elütjük- verj  ük  őket, 
Ha  türelmünk  megszakad, 
Hogy  magunk  is  megsajnáljuk 
Szegény  nyomorultakat! 

(Pest.) 


Ilyen  asszony  való  nékem  . . . 

Ilyen  asszony  való  nékem, 
Mint  az  én  kis  feleségem, 
Eszemadta  kis  barnája. 
Te  vagy  a  világ  rózsája. 


Nem  vagyok  az,  a  ki  voltam, 
A  ki  annyit  szomorkodtam; 
Csillagos  ég  az  életem, 
Ezt  is  neked  köszönhetem. 

Édes  szemed  mosolygása 
Örömömnek  kútforrása, 
Többet  ér  egy  tekinteted. 
Mint  a  tavasz,  mikor  legszebb. 

Meg  is  érem  minélelőbb, 
Megérem  én  azt  az  időt. 
Hogy  a  hová  lépsz,  kedvesem, 
Lábad  nyomán  virág  terem. 

Ha  dicsérni  akarnálak, 
Sokfélének  mondhatnálak. 
Nem  mondalak  én  egyébnek. 
Csak  az  isten  remekének! 

(Pest.) 


Kis  fiú  halálára. 

Alig  hogy  kivettek  a  bölcsőbül, 
Kis  fiúcska,  koporsóba  tettek; 
Volt-e  méltó  a  világra  jó'nöd  ? 
Mi  haszna  volt  rövid  életednek  ? 

Balga  kérdés!  te  eleget  éltél. 
Bármi  hamar  végezed  be  pályád; 
Hány  nem  érte  meg,  a  mit  te  ?  ámbár 
Késő  vénség  görbítette  vállát. 

Te  megérted  kurta  életedben 
A  magyar  nemzet  föltámadását, 
Te  hallottad  e  szent  zajt,  s  magad  is 
Kiáltottad:  éljen  a  szabadság! 

(Pest.) 


Bánk  bán. 

Ügyefogyott  király  volt  az 
A  második  Endre, 
Papucs  alatt  szuszogott  az 
Isten-teremtette; 
Felesége  tartotta  az 
Ország  gyeplőszárát. 
Őgyelgett  is  ám  a  szekér 
Majd  tüled  majd  hozzád. 

Gyönge  kéz  az  asszony  keze, 
Nem  való  kormányra, 
Hátha  még  a  gyöngeségnek 
Gonoszság  a  párja! 
Endre  király,  gonosz  asszony 
A  te  feleséged. 
Szive  gonosz,  neve  Gertrúd, 
Születése  német. 


Bánk  bánnak  a  feleséget 

A  királyné  öcscse 

Erőszakos  lator  móddal 

Megszeplősítette. 

Szép  az  asszony,  ifjú  és  szép, 

Asszonyok  virága! 

S  eltiporva,  bele  dobva 

Fertőzet  sarába! 


Gertrúd  a  jó  magyarokat 

Kutyába  se  vette, 

Hivatalrul,  méltóságrul 

Le-letevegette, 

A  helyökbe  meg  a  maga 

Perepútyát  rakta, 

Maradtak  vón,  vesztek  vóna 

Ott  a  hazájokba! 

Ilyen  sértést  szenvedtenek 

A  nagy  uraságok, 

A  szegény  nép  meg  szenvedett 

Húzzavonjaságot, 

Szenvedett  az  istenadta 

Árva  magyar  népe. 

Mint  a  Krisztus  a  keresztfán, 

Olyan  volt  a  képe; 

ügy  fizette  a  sok  adót, 
Hogy  a  szeme  dűledt. 
Nem  volt  irgalom  számára, 
Nem  volt  könyörűlet. 
A  királyi  udvarból  ily 
Nyájas  szavak  jöttek: 
»Dolgozz,  paraszt,  dolgozz,  fizess, 
Azután  dögölj  meg!« 

Néhányan  az  efféléket 

Megsokalták  végre, 

Szövetkeztek  rettenetes 

Összeesküvésre, 

Azt  mondották:  ^Söpörjük  ki 

A  királyi  házat. 

Annyi  benne  a  szemét,  hogy 

Igazán  gyalázat!* 

Csak  Bánk  bán,  a  nádorispán. 

Tartóztatta  őket, 

Nem  remélt-e  sikert?  vagy  tán 

Remélt  jobb  időket  ? 

De  mikor  a  feleségét .  . . 

Iszonyú  történet!  .  .  . 

Hogyan  kezdjem?  hogy  végezzem  ? 

No  jaj  neked,  német! 

Petöfl  költeményei. 


»Föl,  barátim !«  ordit  a  férj 
Kínja  nagy  voltában, 
i>Lelkemen  a  bosszúállás, 
Kardomon  halál  van; 
Föl,  barátim,  egyenesen 
A  királyi  házba  .  .  . 
Királyi  ház?  bordélyház  és 
Zsiványok  tanyája !« 

És  bementek  egy  csoportban 

A  királyi  lakba. 

Ott  a  német  urak  épen 

Dőzsöltek  kaczagva. 

Akkor  is,  míg  a  magyarnak 

Borát,  étkét  falták, 

A  szegény  magyar  nemzetet 

Veszettül  csúfolták. 

Megálltak  ám  a  magyarok 
A  ház  közepében, 
Mendegyiknek  egy-egy  mennykő 
Villogott  szemében; 
Meg  is  hökkent  a  németség 
Egy  keveset  ekkor, 
A  ki  ivott,  gégéjében 
Eczetté  vált  a  bor. 

Kezdte  pedig  a  beszédet 
Mag'  a  nádor,  Bánk  bán, 
Királynénak  s  udvarának 
Jó  estét  kívánván: 
»Jó  estét,  jó  mulatságot, 
Fölséges  személyek!  .  ,  .« 
A  királyné:  »Mit  akartok, 
Hívatlan  vendégek  ?« 

>Azt  azonnal  tudni  fogod, 
Nem  soká  váratlak«, 
Felelt  Bánk  bán,  » elbeszélem 
Neked  s  ez  uraknak. 
Tiszteletet  parancsolok! 
Mert  nemzet  áll  itten. 
Egy  megbántott  nemzet  és  a 
Bosszúálló  isten. 

Mi  vagyunk  a  vendégek  itt  ? 
És  nem  ti  lenné  (ok? 
Ti  vagytok  itt  a  hivatlan 
S  hálátlan  vendégek! 
Befogadtunk  titeket  s  ti 
Kivertetek  minket, 
És  eszitek  és  iszszátok 
Testünket,  vérünket. 

De  csak  ettétek  .  . .  mert  ez  az 

Utósó  falattok, 

A  mi  most  van  szájatokban 

Ettül  megfuladtok! 

Először  is  te  halsz  meg,  te 

Gertrúd,  német  szajha! 

Te  királyné  s  kerítőné 

Egy  személyben!  ,  .  .  rajtalc 

Bánk  bán  kardja  a  királynét 

Át  meg  átal járta, 

S  magyarság  a  németséget 

Hányta  mind  kardjára. 

A  ki  bírta,  megszökéssel 

Életét  elorzá; 

Meghalt,  a  ki  nem  szökhetett . 

Kitisztult  az  országi 

(Pest.) 


Ausztria. 

Miként  elpusztult  Jeruzsálem, 

El  fogsz  pusztulni  Ausztria, 

S  mint  Jeruzsálemnek  lakói. 

Földönfutók  lesznek  császárjaid, 

Földönfutók  és  üldözöttek! 

Készüljetek, 

Ti  fölfuvalkodott  félistenek, 

Az  óra  kondul  s  futnotok  kell, 

Hogy  el  ne  zúzzanak 

Az  omló  trónus  romjai  .  .  . 

Ott  veszni  nem  szabad  ti  nektek. 

Ti  nektek  élni,  hosszan  élni  kell  a 

Bukás  után 

Nyomorban,  végetlen  nyomorban! 

Hiába  mossátok  kezeiteket 

Ti  Pontius  Pilátusok, 

Ámíthatjátok  a  világot, 

De  Iát  az  isten  s  ismer  bennetek, 

S  nincs  számotokra  többé  kegyelem; 

Vagy  érdemeltek-e 


Csak  annyit  is  az  ég  kegyéből, 
A  mennyitől  egy  hajszál  meghajol  ? 
Nem!  —  Birodalmatok 
A  szabadság  kálváriája, 
Uralkodás  volt  minden  vágyatok. 
Ezért  emeltetek  Munkácsokat, 
Hogy  a  szellem  világát,  melegét, 
A  rabbilincsek  e  fölolvasztóját 
Elrejtsétek  mélységes  föld  alá, 
S  fölötte  a  sötétségben  buján 
Tenyészhessek  a  zsarnokok  virága, 
A  test  s  lélekzsibbasztó  butaság  . . . 
Elrablottátok  a  népek  jogát, 
És  elloptátok  kincseit, 
Ti  bíboros  haramják. 
Ti  koronázott  tolvajok! 

De  a  lopott  vagyont 

El  ne  viszitek  magatokkal; 

Félmeztelen 

Fognak  kiverni  titeket 

A  fölemelkedett  alattvalók. 

Mint  a  lűzkardos  angyal 

Ádámot-Évát  a  paradicsombul. 

Kolduljatok,  miként 

Koldultak  milliók  miattatok! 

Koldulni  fogtok  és 

Nem  nyertek  alamizsnát. 

Mert  a  kihez  fordultok,  az  mind 

Gazságitoknak  áldozatja  volt, 

Rátok  köp,  elrúg  bennetek, 

És  undorodva  fordul  el! 

S  ha  ekkép  éhen  vesztetek. 

Dögtestetekre  hollók  szállanak, 

Mert  nem  lesz  és  ne  légyen  ember  az 

Utálat  miatt,  a  ki  eltemessen; 

A  hollók  gyomra  lesz  majd  sírotok. 

És  szemfedőtök  a  népeknek  átka! 

(Pest.) 


A  tavaszhoz. 

Ifjú  lánya  a  vén  télnek, 
Kedves  kikelet, 

Hol  maradsz  ?  mért  nem  jelensz  meg 
A  világ  felett? 

Jöszte,  jöszte,  várnak  régi 
Jó  barátaid; 

Vond  föl  a  kék  ég  alatt  a 
Fák  zöld  sátrait. 

Gyógyítsd  meg  a  beteg  hajnalt, 
Bi4eg  most  szegény, 
Oly  halványan  üldögél  ott 
A  föld  küszöbén; 

Áldást  hoz  majd  a  mezőre, 
Ha  meggyógyítod: 
Édes  örömkönnyeket  sír, 
Édes  harmatot. 

Hozd^magaddal  a  pacsirtát, 
Nagy  mesteremet, 
A  ki  szép,  szabad  dalokra 
Tanít  engemet. 

S  ne  feledd  el  a  virágot, 
S  ne  feledd  el  ezt, 
Hozz  belőle,  a  mennyit  csak 
Elbír  két  kezed. 

Nagyobbodtak  a  halálnak 

Tartományai, 

S  bennök  sokan  a  szabadság 

Szent  halottai; 

Ne  legyenek  szemfedőllen 
Puszta  sír  alatt: 
Hintsd  reájok  szomfedőül 
A  virágokat! 

(Pest.) 


Föl! 

Elcg  soká  voltunk  fajankók, 
Legyünk  végtére  katonák! 
Elég  volt  már  a  furulyából, 
Riadjatok  meg,  harsonák! 

Elől  pofoznak,  hátul  rúgnak. 
Hazám,  tovább  is  tűrsz-e  még? 
Nem  lobbansz  föl,  míg  menny  kövével 
Föl  nem  gyújt  a  haragos  ég? 

Oh  nemzetem,  hát  bírnak  téged 
Örökké  féken  tartani 
A  nagyfejűek  s  kisszivűek 
(A  táblabírák)  szavai  ? 

Vagy  úgy  van,  a  mint  ők  beszélik, 
Hogy  elfajult  már  a  magyar, 
Hogy  gyöngeségből,  gyávaságból 
Harczolni  nem  bír,  nem  akar? 


Hazugság,  szennyes  gaz  hazugság 
S  mint  a  nyelvelek,  akkora; 
Nem  pezsg,  nem  habzik  a  magyar  nép 
Csendes,  de  tüzes,  mint  bora. 

Csak  volna  harcz,  csak  öntenek   már 
Vérünket,  bár  csak  öntenek! 
Majd  meglátjátok,  holtrészeg  lesz 
Mmden  csepptől  egy  ellenség. 

Siess,  hazám,  napfényre  hozni 
Világraszóló  híredet. 
Mit  német  járom,  német  ármány 
Elrablott  és  eltemetett. 

Jőjön  ki  kardod  a  hüvelyből, 
Mint  fellegek  közííl  a  nap, 
Vakuljanak  meg  s  megvakulnak, 
A  kik  reá  pillantanak. 

Elég  soká  voltunk  fajankók. 
Legyünk  véglére  katonák! 
Elég  volt  már  a  furulyából, 
Riadjatok  meg,  harsonák! 

(Pest.) 


Utón  vagyok,  s  nem  vagy  velem . . 

Utón  vagyok,  s  nem  vagy  velem, 

Jó  angyalom,  szép  kedvesem, 

De  jól  tudom,  lépésimet 

Híven  kiséri  szellemed. 

Csak  azt  tudhatnám,  édesem. 

Minő  alakban  jársz  velem  ? 

Tán  e  szellő  vagy,  mely  illattal 

Röpül  hozzám  s  játszik  hajammal  ? 

Az  alkony  pírja  vagy  talán 

Amott  az  ég  boltozatán  ? 

Vagy  tán  az  esti  csillag,   rnely 
Reám  ezüst  sugárt  lövel  ? 
Vagy  a  madárka  vagy,  ki  ottan 
Ugy  megdalolgat  a  bokorban  ? 
Vagy  a  kicsiny  virág  vagy  itt,   • 
Ki  úgy  veti  rám  szemeit, 
Mikéntha  mondaná:  oh  törj  le, 
És  vígy  magaddal,  tégy  szivedre!... 
Mondd  meg  nekem,  súgd  meg  nekem 
Melyik  vagy,  édes  kedvesem  ? 


(Nagy-Kőrös.) 

A  király  esküjö. 


Megeskütt  a  király 
Hunyadi  Lászlónak: 
*  Esküszöm  az  égre, 
Az  ég  istenére, 
Bántani  nem  foglak. 


Készül  föl  Budára 

Jó  Hunyadi  László. 

Ne  menj  fel,  ne  menj  fel, 

Ne  légy  életeddel 

Könnyelműen  játszó! 


Vermed  lesz  Budavár, 
Bele  esel,  ha  mégysz. 
Maradj  lenn  Belgrádban, 
Vagy  bujdoss  hazátlan, 
Szép  fiatal  vitéz. 

Kora  még  te  iiéked 
Sírba  fekünnöd  le, 
Éktelen  halotti 
Szemfedőt  boritni 
Ékes  szemeidre. 

Hazám  szép  vitéze, 
Ne  menj  föl  Budára! 
Látod  mi  villog  ott? 
Nem  a  te  csillagod  . . . 
Hóhérbárd  sugara! 

»Ba]ga  aggódástok 
Nem  ijeszt  el  engem; 
Köszönöm  tanácstok, 
De  reá  nem  állok, 
Megyek,  föl  kell  mennem. 

Vén  Budavárban  van 
Ifjú  menyasszonyom; 
Érted  száz  halálba 
Mennék  meg  sem  állva. 
Szerelmes  angyalom! 

De  halálrul  ottan 
Szó  sincs,  nem  is  lehet, 
Megesküttél  nekem 
Királyom,  s  én  hiszem 
Szent  esküvésedet.« 

Nemes  bizalommal 
László  Budán  termett. 
Ássák  a  zsiványok, 
Ássátok,  ássátok 
Alája  a  vermet! 

Menyasszonya  keblén 
Meg  sem  pihenhetett, 
Szerelme  egébül 
Mély  pokolba  szédül: 
Tömlöczbe  vettetett. 

» Miért  dobtok  engem 
Fekete  tömlöczbe  ?« 

»Mert  királyod  ellen 
Van  szándék  szivedben; 
Hűséged  megszegve.* 

>Én  királyom  ellen! 
Én  hűséget  szegő! 
Emelj  szót  ellenem, 
Lelkiismeretem, 
Légy  bíróm,  lépj  elő. 


Ez  hallgat,  ez  alszik. 
Mint  csecsemő  gyermek 
Anyja  lágy  ölében, 
S  engemet,  oh  szégyen! 
Itt  bilincsre  vernek. 

Vegyétek  le  rólam 
Ezt  a  rozsdás  vasat, 
S  adjátok  helyébe 
Hazám  védelmére 
Tündöklő  kardomat  !€ 

Beszélhetsz  jó  vitéz, 
Senki  sem  hallgat  rád, 
Tömlöczöd  becsukták. 
Halld  fordulni  kulcsát, 
Csikorogni  a  zárt. 

Nem  sokáig  hagyták 
Hogy  magát  emészsze 
Nagy  Magyarországnak 
Legszebbik  virága. 
Legnagyobb  vitéze. 

»Kelj  föl  és  jöszte  ki!« 

ii>Szabad  vagyok  tehát?* 
»  Szabad  lészsz,  oly  szabad, 
Hogy  egy  óra  alatt 
Ott  vagy,  a  hol  apád.« 

»Mit,  megöltök  engem, 
Apám  szent  nevére. 
Ez  őrült  merészség ! . . . 
Ki  sem  hallgatva  még. 
És  már  elitélve. 

Hunyadi  Jánosnak 
Vagyok  én  gyermeke: 
Velem  így  tennetek 
Nem  rettent  bennetek 
E  félisten  neve  ? 

De  volnék  akárki. 
Én  ártatlan  vagyok, 
S  a  király  végtére 
Esküvel  Ígérte, 
Hogy  bántani  nem  fog! 

Halld  meg,  egész  világ. 
Te  hozzád  kiáltok: 
így  add  rá  hitedet, 
Ha  esküvések et 
Tesznek  a  királyok !« 


Szép  vitéz  Hunyadit 
Föl  Szent-György  terére 
Hurczolták  a  latrok  . . . 
Többet  is  akartok 
Tudni?  kifolyt  vére! 

Háromszor  csapott  a 
Hóhér  a  fejéhez, 
S  László  vitéz  még  él, 
Él,  s  halljátok,  beszél, 
Ekkép  szól  a  néphez: 

»Én  ártatlan  vagyok; 
Ha  volna  is  vétkem. 
Bűnhődtem  már  érte 
S  törvény  értelmébe' 
Szabad  már  személyem  !c 

S  föláll  László  vitéz. 
De  megbotlik  lába, 
S  estében  negyedszer 
Sújt  hozzá  a  mester 
És  fejét  levágja. 

Lemenőben  volt  a 
Nap,  piros  volt  arcza, 
Vad  haraggal  vetett 
Végső  tekintetet 
A  véres  piaczra. 

Azért  volt  a  nap  oly 
Haragos  kedvében, 
Hogy  a  nép  csak  állt  ott, 
S  merőn  szájat  tátott 
Tehetetlenségben. 

Mért  nem  éltem  akkor! 
Mért  nem  voltam  ottan! 
Kiáltottam  vón  a 
Gyáva  bámulókra 
Veszett  fájdalmamban: 

»Föl,  ha  istened  van, 
Föl  magyar  nép,  és  e 
Gaz  királyt  legottan 
Fojtsuk  az  ártatlan 
Áldozat  vérébe!* 

(Pest.) 


Galamb  van  a  ház^n, 
Csillag  van  az  égen, 
Az  én  ölemben  van 
Kedves  feleségem; 
Ugy  tartják  szelíden 
Ringató  karjaim, 
Mint  a  harmatot  a 
Rezgő  fa  lombjai. 

Ha  már  megöleltem. 
Mért  meg  ne  csókolnám? 
Csókokban  nem  szegény, 
Nem  is  fösvény  a  szám. 
Beszélgetünk  is,  de 
Az  csak  félig  beszéd, 
A  másik  fele  már 
Csókokba  olvad  szét. 

(Pest.) 

Nagy  a  mi  örömünk, 
Nagy  a  mulatságunk, 
Gyöngynek  is  beillik 
Fényes  boldogságunk! 
De  az  én  kardomnak 
Ez  sehogy  sem  tetszik. 
Ránk  szemét  a  falról 
Mogorván  mereszti. 

Mit  nézesz,  öreg  kard, 
Olyan  mérgesen  ránk  ? 
Vén  golyhó,  talán  a 
Szerelemféltés  bánt? 
Hagyd  el  ezt  te,  bajtárs. 
Nem  való  ez  néked, 
Ha  férfi  vagy,  ne  Gzz 
Asszonymesterséget. 


De  meg  nincs  is  okod 
Engemet  féltened, 
Hiszen  ismerhetnéd 
Már  feleségemet. 
Ismerheted  lelkét, 
Ezt  a  ritka  lelket, 
A  minőt  az  isten 
Nem  sokat  teremtett. 

Ha  szüksége  van  a 
Hazának  karomra, 
Téged  saját  keze 
Köt  fel  oldalamra. 
Oldatomra  köt,  és 
Búcsúját  így  veszi: 
Menjetek,  legyetek 
Egymásnak  hívei! 


Fekete-piros  dal. 


Hagyjátok  el  azt  a  piros-fehér-zöld  színt. 

Lejárt  az  ideje! 

Más  szín  illeti  most  a  magyar  nemzetet; 

Piros  és  fekete. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Kicsiny  sziget  vagyunk  tenger  közepében, 

Erős  vihar  támad, 

Minden  felöl  jőnek  és  megostromolják 

A  habok  hazámat. 

Fessük  zászlainkat  fekete-pirosra. 

Mert  gyász  és  vér  lesz  a  magyar  nemzet  sorsa. 

Készül  az  ellenség;  és  mi  készülünk-e? 

Mit  csinál  a  kormány  ? 

A  hely tt, hogy  őrködnék, mélyen,  mélyen  alszik 

Fönn  a  haza  tornyán. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Fönn  a  kormány  alszik,  mi  pedig  itt  alant 

Vígadunk,  dőzsölünk, 

Mintha  mind  a  három  isten  nem  gondolna 

Mással,  csak  mi  velünk. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

(Pest.) 


Eszembe  jut  Mohács,  az  a  szomorú  kor! 

Akkor  is  így  tettünk, 

Teritett  asztalnál  telt  poharak  körül 

Bút  és  bajt  feledtünk. 

Fessük  zászlainkat  fekete-pirosra. 

Mert  gyász  és  vér  lesz  a  magyar  nemzet  sorsa. 

Mohács,  Mohács ! . . .  tarka  lepke,  gondatlanság 

Röpködött  előttünk, 

Azt  űztük,  pedig  már  a  török  oroszlán 

Elbődült  mögöttünk. 

Fessük  zászlainkat  fekete-pirosra. 

Mert  gyász  és  vér  lesz  a  magyar  nemzet  sorsa 

Hol  lesz  az  uj  Mohács  ?  hol  megint  húszezer 

Magyar  vitéz  vész  el. 

Mérföldekre  nyúló  rónát  borítva  el 

Kiomló  vérével. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Hol  lesz  az  uj  Mohács  ?  a  hol  megint  lemegy 

Majd  a  haza  napja, 

S  háromszáz  évig  vagy  talán  soha  többé 

Arczát  nem  mutatja! 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Mit  nem  beszél  az  a  német... 

Mit  nem  beszél  az  a  német, 
Az  isten  nyila  ütné  meg! 
Azt  követeli  a  svábság: 
Fizessük  az  adósságát. 

Ha  csináltad,  fizesd  is  ki, 
Ha  a  nyelved  öltöd  is  ki. 
Ha  meggebedsz  is  beléje, 
Ebugatta  himpellére ! . . . 

Ha  pediglen  nem  fizetünk, 
Aszondja,  hogy  jaj  mi  nekünk, 
Háborút  küld  a  magyarra. 
Országunkat  elfoglalja. 

Foglalod  a  kurvanyádat, 
De  nem  ám  a  mi  hazánkat! . . . 
Hadat  nekünk  ők  izennek, 
Kik  egy  nyúlra  heten  mennek. 

Lassan  német,  húzd  meg  magad, 
Könnyen  emberedre  akadsz; 
Ha  el  nem  férsz  a  bőrödbe, 
Majd  kihúzunk  mi  belőle! 

Itt  voltatok  csókolózni  ? 
Mostan  jöttök  hadakozni  ? 
Jól  van  hát,  jól  van,  jőjetek, 
Majd  elválik,  ki  bánja  meg. 

Azt  a  jó  tanácsot  adom, 
Jőjetek  nagy  falábakon, 
Hogy  hosszúkat  léphessetek, 
Mert  megkergetünk  bennetek. 

Fegyverre  nem  is  méltatunk, 
Mint  a  kutyát  kibotozunk, 
Ugy  kiverünk,  jobban  se  kell, 
Még  a  pipánk  sem  alszik  el! 

(Pest.) 


Miért  kisérsz . . , 

Miért  kisérsz  minden  lépten-nyomon, 

Te  munkás  hazaszeretet? 

Éjjel  nappal  mért  mutatod  nekem 

Gonddal  borított  képedet? 

Örökké  itt  vagy,  itt  vagy  én  velem. 

Úgy  is  látlak,  ha  behunyom  szemem. 


Tudom,  kevés,  mit  a  honért  tevék. 
De  megtevém,  a  mennyi  telt; 
Van,  a  kinek  nagyobb  az  ereje, 
S  mégis  kevesebbet  mi  veit; 
Kérlek,  fordítsd  el  tőlem  képedet 
Csak  egy  időre,  hazaszerelet! 

Oh  hadd  feledjem,  hogy  polgár  vagyok! 

Itt  a  tavasz,  virít  a  föld, 

Virágillat  s  a  zengő  madarak 

Dala  eget  földet  betölt, 

Arany  felhők,  e  nyájas  szellemek, 

Fejem  fölött  vidáman  lengenek. 

Oh  hadd  feledjem,  hogy  polgár  vagyok! 

A  költészetnek  istene 

Olyan  kegyes  hozzám;  iránta  én 

Hálátlanságba  essem-e  ? 

Ott  vesztegelni  hagyjam  lantomat, 

Mig  a  bútól  majd  húrja  szétszakad  ? 

Oh  hadd  feledjem,  hogy  polgár  vagyok! 
Van  ifjúságom  s  kedvesem. 
Gyöngyökbe  foglalt  órákkal  kinál 
Az  ifjúság  s  a  szerelem, 
És  minden  óra,  mit  el  nem  vevék, 
Egy  elpazarlott  örök  üdvösség. 

Hah,  mennyi  tündér  együtt:  ifjúság, 

Tavasz,  költészet,  szerelem! 

El  hagyjam  őket  tőlem  szállani  ? 

ütánok  vágyva  nyúl  kezem  .  .  . 

Jertek  hozzám  . .  .  nyújtsátok  karotok  . . . 

Öleljetek  meg,  tietek  vagyok! 

(Pest.) 


Szülőföldemen. 

Itt  születtem  én  ezen  a  tájon 
Az  alföldi  szép  nagy  rónaságon, 
Ez  a  város  születésem  helye, 
Mintha  dajkám  dalával  vón  tele, 
Most  is  hallom  e  dalt,  elhangzott  bár: 
» Cserebogár,  sárga  cserebogár!* 

Ugy  mentem  el  innen,  mint  kis  gyermek, 
És  mint  meglett  ember  úgy  jöttem  meg. 
Hejh  azóta  húsz  esztendő  telt  el 
Megrakodva  búval  és  örömmel . . . 
Húsz  esztendő...  az  idő  hogy  lejár! 
»Cserebogár,  sárga  cserebogár. « 

Hol  vagytok,  ti  régi  játszótársak? 
Közületek  csak  egyet  is  lássak! 
Foglaljatok  helyet  itt  mellettem, 
Hadd  felejtsem  el,  hogy  férfi  lettem, 
Hogy  vállamon  huszonöt  év  van  már  . .  . 
^Cserebogár,  sárga  cserebogár.* 

Mint  nyugtalan  madár  az  ágakon, 
Helyrül  helyre  röpköd  gondolatom, 
Szedegeti  a  sok  szép  emléket, 
Mint  a  méh  a  virágról  a  mézet; 
Minden  régi  kedves  helyet  bejár  . , , 
» Cserebogár,  sárga  cserebogár !« 

Gyermek  vagyok,  gyermek  lettem  újra, 
Lovagolok  fűzfasípot  fújva, 
Lovagolok  szilaj  nádparipán, 
Vályúhoz  mék,  lovam  inni  kivan. 
Megitattam,  gyi  lovam,  gyi  Betyár... 
» Cserebogár,  sárga  cserebogár!* 

Megkondul  az  esteli  harangszó, 
Kifáradt  már  a  lovas  és  a  ló. 
Haza  megyek,  ölébe  vesz  dajkám, 
Az  altató  nóta  hangzik  ajkán. 
Hallgatom,  s  fél  álomban  vagyok  már  . , . 
^Cserebogár,  sárga  cserebogár*  ... 

(Félegyháza.) 


Két  ország  ölelkezése. 

És  az  idő  eljött,  bár  nem  hamar, 

De  nem  is  késó'n  még,  midőn 

A  szent  imádság  meghallgatva  ló'n. 

Midőn  egygyé  lett  mind  a  két  magyar!  . . . 

Ki  eddig  a  porban  hevertél. 

Légy  üdvözölve  kebelünkön,  Erdély! 

Oh  nemzetemnek  drága  szép  testvére, 

Simulj,  simulj  testvéred  kebelére, 

A  melyben  a  szív,  most  oly  édesen  ver  . , . 

Légy  üdvözölve  százszor,  százezerszer! 

Mi  jól  esik  ölelkezésünk, 
S  még  is  milyen  sokáig  késtünk ! . . . 
De  mindegy,  mindegy,  feljött  végre 
A  győzedelmes  nap  az  égre, 
Mely  összesimult  arczainkra  süt. 
S  örömkönyűket  szárit  mindenütt. 
Oh  nap,  ne  bántsd  e  könnyeket, 
Melyek  most  pilláinkon  rengenek, 


A  melyeket 

Öröm  csepegtetett; 

Hagyd  a  világnak  végeiglen 

Ottan  ragyogni  szemeinkben. 

Hagyd  ott  ragyogni  mindég!  . . . 

Magyar  szemében  ez  oly  ritka  vendég. 

Együtt  vagyunk  és  együtt  maradunk 

Nincs  isten  és  nincs  ördög,  a  ki 

Ismét  széjjel  birná  szakítni 

Ölelkező  karunk. 

Egy  volt  a  bölcsőnk,  koporsónk  is  egy  lesz, 

Ha  majd  leszállunk  a  holt  nemzetekhez  . . . 

De  én  nem  félek  többé  a  haláltul; 

Viselje  bármilyen  csalárdul 

A  változékony  sors  magát. 

Sebet  kapunk  talán,  de  nem  halált. 

Jöhetsz;,  most  már  jöhetsz,  vihar, 

Nem  rettegjük  már  haragod, 

Két  ország  egygyé  olvadott. 

Két  élü  kard  lett  a  magyar. 

Mely  jobbra  is  vág,  balra  is  vág. 

És  jobbra-balra  majd  érzik  csapását! 

S  te,  lelkem,  szállj  a  Királyhágón  által 

Érzelmeimnek  tündérvilágával, 

És  szórd  el  ott  e  kincseket, 

Ajándékozz  meg  ifjat,  öreget, 

Hadd  gazdagodjék  mindenik   meg, 

De  legszebb  részét  add  a  székelyeknek! 

Csókold  meg  a  székely  fegyvereket, 

Azok  csókodtul  tündököljenek, 

S  azoktól  nyerj  te  hős-erőt. 

Mely  ugy  tündöklik  a  világ  előtt! 

S  ha  bejárad  a  völgyeket, 

Röpülj  föl  s  állj  meg  bérczeik  felett, 

S  hogy  megismerjék  a  rónák  fiát. 

Játszál  szemökkel,  mint  a  délibáb. 

(Pest.) 


Kis-Kúnság. 

Hova  szívem,  lelkem  [gyoltí 

Mindig,    mindenhonnan    vissza-visszavá- 

Ujra  láttam  végre  születésem  földét, 

A  szép  kis-Kunságot! 

Bejártam  a  rónát, 

Melyet  átölel  a  Tisza-Duna  karja, 

S  ölében,  mint  kedves  mosolygó  gyermekét 

Az  anya,  ugy  tartja. 

Itt  vagyok  megint  a 

Nagyvárosi  élet  örökös  zajában, 

Oh  de  képzeletem  most  is  oda  lenn  az 

Alföld  rónáján  van; 

Testi  szemeimet 

Behunyom,  és  lelkem  szemeivel  nézek, 

S  előttem  lebegnek  szépen  gyönyörűn  az 

Alföldi  vidékek. 

Forró  nyárközép  van, 
Kapaszkodik  a  nap  fölfelé;  sugara 
Mint  a  lángeső  oly  égető  özönnel 
ömlik  a  pusztára  .  . . 
Puszta  van  körülem, 

Széles  hosszú  puszta,  el  is  látok  messze, 
Egész  odáig,  hol  a  lehajló  ég  a 
Földdel  olvad  össze. 

Gazdag  legelőkön 

Visz  az  út  keresztül;  ott  hever  a  gőböly, 

Rekkenő  a  hőség,  azért  nem  fogyaszt  most 

A  kövér  mezőből. 

Cserény  oldalánál 

Szundikál  a  gulyás  leterített  subán. 

Kutyái  is  lomhák,  nem  is  pillantanál^ 

Az  utazó  után. 

Itten  a  lapályon 

Egy  ér  nyúlik  végig,  meg  se  mozdul  habja. 

Csak  akkor  loccsan,  ha  egy-egy  halászmadár 

Szárnyával  megcsapja; 

Szép  fövény  az  alja, 

Egészen  lelátni  sárga  fenekére, 

A. lusta  pióczák  s  a  futó  bogarak 

Tarka  seregére. 

Szélén  a  sötétzöld 

Káka  közt  egy-egy  gém  nyakát  nyújtogatja, 

Közbe  hosszú  orrát  üti  víz  alá  a 

Gólyafiak  anyja. 

Nagyot  nyel,  és  aztán 

Fölemeli  fejét  s  körülnéz  kényesen, 

A  vízparton  pedig  töméntelen  bíbicz 

Jajgat  keservesen. 

Amott  egy  nagy  ágas 

Áll  szomorún,  egykor  kútágas  lehetett. 

Mellette  a  gödör,  hanem  már  beomlott, 

Be  is  gyepesedett; 

Elmerengve  nézi 

Ez  a  kútágas  a  távol  délibábot, 

Nem  tudom,  mit  nézhet  rajta  ?  hisz  affélét 

Már  eleget  látott. 


Ott  van  a  délibáb 

A  láthatár  szélén  .  . .  nem  kapott  egyebet, 

Egy  ütöttkopott  vén  csárdát  emelt  föl,  azt 

Tartja  a  föld  felett. 

Emerre  meg  gyérül 

A  legelő,  végre  a  nyoma  is  elvész. 

Sárga  homokdombok  emelkednek,  miket 

Épít  s  dönt  a  szélvész. 

Nagy  sokára  egy-egy 

Tanya  tünedez  fel,  boglyák  és  kazalok. 

Rajtok  varjú  károg,  itt-ott  egy  mogorva 

Komondor  csavarog. 

Tenger  szántóföldek 

Terjednek  szerteszét,  rajtok  áldott  búza, 

Lefelé  hajlanak,  kalászaikat  a 

Nehéz  mag  lehúzza. 

A  zöld  búza  között 

Piros  pipacsok  és  kék  virágok  nyílnak, 

Imitt-amott  sötét-vörös  tüskerózsa, 

Mint  egy  vérző  csillag. 

Közeleg  az  este, 

Megaranyosodnak  a  fejér  fellegek. 

Szép  felhők !  mindenik  ugy  megy  el  fölöttünk 

Mint  egy  tündérrege. 

Végre  ott  a  város. 

Közepén  a  templom,  nagy  komoly  tornyával, 

Szanaszét  a  város  végén  a  szélmalmok 

Széles  vitorlákkal. 

Ugy  szeretek  állni 

A  szélmalmok  előtt!  elnézem  ezeket, 

A  mint  vitorlájok  hányja,  egyre  hányja 

A  czigánykereket. 

(Pest.) 


A  nemzetgyűléshez. 

Ott  álltok  a  teremnek  küszöbén. 
Melyből  a  nemzet  sorsa  jön  ki  majd, 
Megálljatok,  ne  lépjetek  be  még, 
Hallgassátok  ki  intő  szózatom  .  .  . 
Egy  ember  szól,  de  milliók  nevében! 

Az  a  hon,  melyet  őseink  szereztek 
Verítékökkel  s  szívok  vérivel, 
Az  a  hon  többé  nincs  meg,  csak  neve 
Bolyong  közöttünk,  mint  a  temetőbül 
Éjféli  órán  visszajött  kisértet  .  .  . 
Az  a  hon  többé  nincs  meg,  falait 

Elmorzsolák  a  múlt  kor  férgei, 

S  az  uj  vihar  szétfújta  födelét, 

S  lakói  most  az  ég  alatt  tanyázn-k, 

Mint  a  vadállat  és  mint  a  madár. 

Mit  őseink  egy  ezredév  előtt 

Tevének,  azt  kell  tenni  most  ti  neklck 

Bármily  erővel,  bármily  áldozattal, 

Bár  mind  egy  szálig  elvesztek  belé, 

Hazát  kell  nektek  is  teremteni! 

Egy  új  hazát,  mely  szebb  a  réginél 

És  tartósabb  is,  kell  alkotnotok, 

Egy  új  hazát,  ahol  ne  légyenek 

Kiváltságok  kevély  nagy  tornyai, 

Sötét  barlangok,  denevértanyák, 

Egy  új  hazát,  hol  minden  szögletig 

Eljusson  a  nap  s  tiszta  levegő, 

Hogy  minden  ember  lásson  s  ép  legyen. 

Nem  mondom  én:  a  régi  épületnek 

Dobjátok  félre  mindenik  kövét. 

De  nézzetek  meg  minden  darabot,  mit 

Alapnak  vesztek,  s  a  mely  porhalag  már, 

Vessétek  azt  el  kérlelhetlenűl, 

Bármily  szent  emlék  van  csatolva  hoz/á. 

Mert  jaj  a  háznak,  mely  alapba'  gyönge, 

Mert  fáradástok  akkor  hasztalan  lesz, 

Egy  perez  jöhet,  s  az  épület  ledől, 

S  rósz  gazda,  a  ki  mindig  újra  épít, 

S  ma  vagy  holnap,  de  végre  tönkre  jut. 

Számot  vetett-e  mindenik  magával, 

Minő  dologra  szánta  el  magát  ? 

Nagy  a  dicsőség,  melyet  mindegyik 

Szerezhet  itten,  de  tudjátok-e. 

Csak  nagy  munkáért  jár  ez  a  dicsőség! 

A  kit  nem  égő  honíiérzelem 

És  tiszta  szándék  vezetett  ide, 

Kit  a  hiúság  vagy  silány  önérdek 

Csábít  e  helyre,  az  szentségtelen 

Lábbal  ne  lépjen  e  szentelt  küszöbre. 

Mert  hogyha  egyszer  átlép  és  kijő  majd, 

Átok  s  gyalázat  lesz  kísérete, 

Melylyel  haza  s  később  a  sírba  megy.  — 

Ti,  kik  szivébül  bálványistenek 

Ki  nem  szőri ták  az  igaz  nagy  istent, 

Kiknek  szivében  a  honszeretet 

Mint  szentegyházi  oltárlámpa  ég, 

Eredjetek  be  és  munkáljatok, 

Legyen  munkátok  oly  nagy,  oly  szerencsés. 

Hogy  bámultában,  majd  ha  látni  fogják, 

Megálljon  rajta  a  világ  szeme, 

A  bennlakókat  vallja  boldogoknak 

És  istenítse  a  kik  építették! 

(Pest.) 


Miért  zárjátok  el  az  utamat? 

Miért  zárjátok  el  az  utamat  ? 
Bocsássatok ! 

Előre  vonnak  vágyaim,  de  én 
Használni  s  nem  rag^^ogni  akarok. 

Veszélyben  a  hon,  s  tettre  híja  föl 
Minden  fiát, 

S  reményeim  szikláin  állok  én, 
Lelkemre  százszoros  viszhang  kiált. 

Szilárd  reményem,  mint  a  sziklakő. 
Mely  nem  remeg. 

Hogy  helyemen  majd  becsület  marad. 
Hogy  a  hazáért  sokat  tehetek. 

A  tettek  vágya,  tettek  ereje, 
Mint  vad  patak, 

Foly  rajtam  át,  a  melynek  habjai 
Szilaj  morajjal  mélybe  omlanak. 

Fölnézek  a  nyárdéli  napba  és 
Nem  fáj  szemem. 
Lenézek  örvény  fenekére  és 
Lenézek  bátran,  nem  szédül  fejem. 

Közönséges  napokban  csak  megáll 
Más  is  helyén, 

De  majd  ha  minden  ember  tántorog, 
Ottan  leszek  majd,  s  nem  tántorgok  én! 

És  jőni  fognak  rettentő  napok, 
A  milyeket 

Csak  álmodik  most  holdas  éjeken 
Az  örülésig  rémült  képzelet. 

Nem  várok  én  dicsőséget  s  dijat 
Munkáimért .  .  . 
Kötelességet  ingyen  tenni  kell, 
S  kötelesség  munkálni  a  honért; 

És  a  dicsőség?  isten   hírivei 
Tovább  mehet. 

Nem  kell  nekem  kaczér  leány,  midőn 
Ölelhetem  hű  feleségemet. 

Miért  zárjátok  el  az  utamat? 

Bocsássatok; 

Előre  vonnak  vágyaim,  de  én 

Használni  s  nem  ragyogni  akarok. 

(Pest.) 

A  gyáva  faj,  a  törpe  lelkek  . . . 

A  gyáva  faj,  a  törpe  lelkek, 
Kik  nem  szégyenlik  magokat 
Sápadni,  ha  kezemben  a  lant 
Egy-egy  merészebb  hangot  ad, 
Ha  a  közelgető  viharnak 
Megérint  hírmondó  szele, 
S  dalom,  mint  elkapott  madár,  a 
Földről  magasra  száll  vele. 

A  vész  csak  készülőben  van  még, 
És  nem  szakít  le  egyebet, 
Mint  ajkamról  egy-egy  hangos  szót, 
A  fákról  egy-egy  levelet;        • 
Hah,  majd  ha  minden  erejével 
Fog  dúlni  és  üvölteni, 
S  szivem  mélyét  forgatja  föl  s  a 
Fát  gyökerestül  tépi  ki! 

Mit  mondotok,  mit  tesztek  akkor, 
Ha  a  világnak  sarkai 
Földinduláslul,  mennydörgéstül 
Tőből  meg  fognak  ingani, 
Ha  összevesz,  mint  négy  vadállat, 
És  pusztít  mind  a  négy  elem 
S  én  vérbe  mártott  lantomat  majd 
Véres  kezekkel  pengetem! 

(Pest.) 


A  márcziusi  ifjak. 

Szolgaságunk  idejében 
Minden  ember  csak  beszélt, 
Mi  valánk  a  legelsők,  kik 
Tenni  mertünk  a  honért! 

Mi  emeltük  föl  először 
A  cselekvés  zászlaját. 
Mi  riasztók  föl  zajunkkal 
Nagy  álmából  a  hazát! 

A  földet,  mely  koporsó  volt 
S  benn  egy  nemzet  a  halott, 
Megillettük,  és  tizennégy 
Miljom  szív  földobogoLt. 

Egy  szóvá  s  egy  érzelemmé 
Olvadt  össze  a  haza, 
Az  érzelem  »lelkesülés«, 
A  szó  »szabadság«  vala. 


Oh  ez  ritkaszép  látvány  volt, 
S  majd  ha  vénül  a  világ, 
Elmondják  az  unokáknak 
Ezt  a  kort  a  nagyapák. 

És  mi  becsben,  hírben  álltunk. 
Míg  tartott  a  küzdelem, 
De  becsünknek,  de  hírünknek 
Vége  lett  nagy  hirtelen. 

Kik  nem  voltak  a  csatán,  a 
Diadalhoz  jöttének, 
S  elszedek  a  koszorúkat, 
Mert  a  szóhoz  értenek. 

E  sereg,  mely,  míg  a  harcz  folyt, 
El  volt  bújva  vagy  alutt, 
így  zúgott  a  diadalnál: 
Mi  viseltünk  háborút! 

Legyen  tehát  a  tiétek 

A  dicsőség  és  a  bér, 

Isten  neki . . .  nem  küzdénk  mi 

Sem  dicsőség,  sem  dijért. 

És  ha  újra  tenni  kell  majd, 
Akkor  újra  ott  leszünk. 
És  magunknak  bajt  s  tinektek 
Koszorúkat  szerezünk. 

Viseljétek  a  lopott  hírt, 
A  lopott  babérokat. 
Nem  fogjuk  mi  fejetekről 
Leszaggatni  azokat. 

Abban  lelünk  mi  jutalmat, 
Megnyugoszunk  mi  a/.on: 
Bárkié  is  a  dicsőség, 
A  hazáé  a  haszon! 

(Pest.) 


Ismét  magyar  lett  a  magyar . 

Ismét  magyar  lett  a  magyar, 
Mert  ekkorig  nem  volt  a. 
Hogy  is  lett  volna?  szolga  volt, 
S  nem  magyar,  a  ki  szolga! 

Ismét  magyar  lett  a  magyar, 
Bilincsét  összetörte, 
Mint  őszszel  a  száraz  levél, 
Csörögve  hull  a  földre! 

Ismét  magyar  lett  a  magyar, 
Kardot  ragad  kezébe, 
Kardján  a  napsugár  ragyog 
S  a  bátorság  szemébe'! 

ismét  magyar  lett  a  magyar, 
Lángol,  piroslik  arcza, 
Kitűzött  zászló  mindenik, 
A  mely  jelt  ád  a  harczra! 

Ismét  magyar  lett  a  magyar, 
Egy  szív  miijók  keblében, 
És  dobbanása  rémület 
Az  ellenség  fülében! 

Ismét  magyar  lett  a  magyar, 
A  síkra  állt  vitézül, 
Es  a  világ,  a  nagy  világ, 
Csodákat  látni  készül! 

Ismét  magyar  lett  a  magyar, 
S  világ  végéig  az  lesz, 
Vagy  iszonyúan  és  dicsó'n 
Mind,  mind  egy  szálig  elvesz! 

(Pest.) 


Dobzse  László. 

Dobzse  László  ő  felsége 
Magyarok  királya 
Nem  hiába  hogy  cseh  volt,  de 
Hejh  csehül  is  álla. 

Parancsolni  nem  szeretett. 
Nem  is  értett  hozzá, 
S  hogyha  értett  vón  is,  szavát 
Nem  fogadt'  az  ország. 

Üres  volt  a  feje  néki, 
Üresebb  a  zsebje, 
Egy  keserves  polturáért 
Könyökig  vájt  benne. 

Ruháján  a  moly  s  az  idő 
Megrágta  a  prémet, 
Mely  szinű  volt?  nem  lehetett 
Tudni,  csak  ugy  rémlett. 

Parasztfolttal  csapta  pofon 
Csizmáját  a  varga. 
Rozsdás  volt  a  sarkantyúja, 
Ferde  volt  a  sarka. 


Kamrájában  az  egerek 
Semmi  kárt  sem  tettek, 
Mert  biz  ott  a  legjobb  szándék 
Mellett  sem  tehettek. 

Pinczéjében  oly  bőséggel 
Állott  a  sok  jó  bor, 
Hogy  egy  gyüszűnyi  sem  telt  a 
Legnagyobb  hordóból. 

Ha  éhezni  méltóztatott 
Király  ő  felsége, 
Egyik  másik  alattvaló 
Hítta  meg  ebédre. 

De  nem  bánta  ám  meg,  a  ki 
Meghivá  ebédre, 
Ö  felsége  kegyelmesen 
Gróffá  tette  érte. 

Szegény  király,  szegény  király  . , 
De  vigasztalódjál, 
Még  szegényebb  királyok  is 
Lesznek,  mint  te  voltál.  — 

Dobzse  László  ő  felsége 
Magyarok  királya 
Nem  hiába  hogy  cseh  volt,  de 
Hejh  csehül  is  állal 

(Pest.) 


A  magyar  nép. 

Szabad  a  magyar  nép,  szabad  valahára. 
Kinek  lánczot  vertek  kezére  lábára, 
S  görbedt  derekával  a  rabigát  vonta, 
Mintha  csak  állat  és  nem  ember  lett  volna. 

Szabad  a  magyar  nép,  fejét  föltarthatja, 
Kénye-kedve  szerint  kezeit  mozgatja, 
S  mely  előbb  mint  bilincs  őtet  szorította, 
A  vasat  mint  kardot  ő  szorítja  mostan. 

Szabad  a  magyar  nép  . .  .  lejárt  napod,  német! 
Nem  tánczoltatod  te  többé  ezt  a  népet, 
S  piócza  módjára  nem  szívod  a  vérét, 
Megfizette  isten  gonoszságod  bérét. 

E  földön  legyen  úr  a  tót  vagy  a  német  ? 
E  földön,  hol  annyi  vitéz  magyar  vérzett! 
Magyar  vér  szerezte  ezt  a  dicső  hazát, 
És  magyar  vér  ezer  évig  oltalmazál 

Nincs  itt  urasága  csak  az  egy  magyarnak, 
S  kik  a  mi  fejünkre  állani  akarnak, 
Azoknak  mi  állunk  feje  tetejére, 
S  vágjuk  sarkantyúnkat  szíve  közepébe ! 

Vigyázz,  magyar ,vigyázz,  éjjel  is  ébren  légy, 
Ki  tudja,  mikor  üt  rajtad  az  ellenség? 
Ha  eljön,  ugy  jőjön,  hogy  készen  találjon. 
Még  a  félhalott  se  maradjon  az  ágyon! 

Haza  és  szabadság,  ez  a  két  szó,  melyet 
Először  tanuljon  dajkától  a  gyermek. 
És  ha  a  csatában  a  halál  eléri, 
Utószor  e  két  szót  mondja  ki  a  férfi! 

(Pest.) 


Kun  László  krónikája. 

Fene  gyerek  volt  az  a  Kun  László, 
Magyarország  egykori  királya! 
Kun  Lászlónak  azért  híták  őt,  mert 
A  kunokkal  volt  czimboraságba'. 

Az  igaz,  hogy  torkára  forrt  az  a 
Kun  barátság,  benntörött  bicskája  . . . 
De  ez  már  a  vége;  kezdjük  elől, 
Ne  hágjunk  rá  a  szép  rend  nyakára. 

A  mit  mondtam,  újra  csak  azt  mondom 
Fene  gyerek  volt  biz  ő  kegyelme; 
Az  ördög  se  tudja,  hogy  mi  volt  több. 
Emberség-e  vagy  kutyaság  benne? 

A  koronát  még  kölyök  korában 
Nyomintották  a  fejére  néki, 
S  már  csatázott  siheder  korában, 
És  vala  nagy  az  ő  vitézségi. 

Ottokárral,  híres  cseh  királylyal, 
Keveredett  kemény  háborúba. 
És  pediglen  Ottokár  alól  e 
Háborúban  a  gyékényt  kihúzta. 

A  cseheknek  nagy  királya  ott  a 
Csatatéren  a  fűbe  harapott, 
Lászlót  pedig  nem  tekintek  máskép, 
Hanem  csak  úgy,  mint  egy  új  csillagot. 

Haza  ment  ám,  hanem  otthonn  bezeg 
Fenekestül  fölfordult  az  ország, 
Olyan  volt,  mint  a  Csáki  szalmája, 
És  e  bajt  a  nagy  urak  okozták. 


Természetes,  hogy  mikor  a  macska 
Nincs  otthonn,  az  egerek  tánczolnak  . . . 
A  nagyurak  kapták  magokat  hát. 
Egymással  mind  rútul  hajba  kaptak. 

László  király,  szerelmetes  öcsénk. 
Már  most  aztán  fogj  erősen  hozzá  . . . 
Dehogy  fogott,  dehogy  fogott!  kisebb 
Gondja  is  nagyobb  volt,  mint  az  ország. 

Neki  lódul,  becsap  a  kunokhoz, 
S  haza  gondját  eltemeti  szépen 
Kun  legények  telt  kupái  mellett, 
Kun  menyecskék  dagadó  ölében. 

És  a  midőn  hites  felesége 
Szót  emelne  e  miatt  előtte, 
Egy  szikrát  sem  teketóriázott, 
Azon  módon  elkergette  ó'tet. 

S  melege  lett  pap  uraiméknak 
Kegyetlenül  szorult  a  kapczájok, 
László  király  a  pogány  kunokat 
Fosztogatni  uszította  rajok. 

Meghallja  ezt  a  szentséges  pápa, 

S  haragjában  adtateremtettéz. 

És  meghagyja  egyik  püspökének: 

>  Rendcsinálni  magyarokhoz  elmégysz!* 

És  el  is  jött  azonnal  a  püspök, 
S  oda  vitte  jó  móddal  a  dolgot, 
Ugy  szivére  beszélt  a  királynak, 
Hogy  elméje  javuláson  forgott. 

Meg  is  javult,  istenes  szándékból 
Megtéríté  papok  veszteségét, 
A  kunoknak  sátorát  elhagyta, 
S  visszavette  elvert  feleségét. 

De  egyszerre  más  jutott  eszébe  . . . 
Gyűléseztek  a  papok  Budában  . . , 
Megunta  a  locsogást  fecsegést, 
S  szétzavarta  őket  hamarjában. 

Fenyegeti  a  pápa  követe, 

A  püspök,  hogy  majd  átkot  vet  rája  . .  . 

Bánja  is  ő!  galléron  csípeti, 

A  szent  embert  és  tömlöczbe  zárja. 

És  a  régi  tivornyázó  élet 
Alvó  zaját  újra  fölkeltette. 
Fölkereste  a  kún  czimborákat, 
S  ott  virított  rózsaszínű  kedve. 

Megcsóválta  fejét  a  nemzet,  és 
Szólt:  »A  mi  sok,  az  csak  sok,  hiába! 
Ha  ez  így  tart,  belénk  üt  a  mennykő.* 
S  László  komát  betelték  fogságba. 

Nem  sokáig  üldögélt  a  hűsön, 
Kinyitották  tömlöczét  és  szóltak: 
»Lángban,  vérben  áll  a  haza,  király, 
Jer  és  győzd  le  a  kún  lázadókat !« 

»Rajta  tehát !«  fölkiálta  László, 

»E1,  utánam  élet  és  halálra! 

Rég  vagy, kardom, a  homályban. . .  mostan 

Vess  homályt  a  nap  koronájára!* 

És  vezette  hadát  a  kunokra,  - 
S  ránczba  szedte  őket  nagy  csúnyául, 
Kit  levert  a  harczmezőn  közűlök, 
Kit  pedig  kiűzött  a  hazábul. 

S  megragadta  a  kormányt  erősen, 
Megmutatta,  hogy  ő  milyen   férfi, 
Hogy  ő  nem  csak  a  korhelykedést,  de 
A  nemzetnek  ügyeit  is  érti. 

A  gonoszok  meghuny  ászkod  ának 
S  a  királyra  reszketéssel  néztek, 
A  jók  szivét  pedig  seregestül 
Szállták  meg  a  mosolygó  remények. 

De  alig  hogy  elmosolyodott  a 
Nemzet,  újra  lebigyedt  a  szája, 
Mert  azt  vette  észre,  hogy  istentől 
Újra  elrugaszkodott  királya. 

El  bizony,  de  mennyire!  naponként 
Veszellebbül  sűlyedt  a  piszokba... 
De  még  egyszer  fölemelte  fejét. 
Fölgyúlt  szíve,  és  égett  lobogva. 

A  berontott  kunok  és  tatárok 
Meggörnyedtek  karja  erejétül, 
Meg  egy  cserfa-koszorút  hozott  az 
Ifjú  király  a  harcz  mezejérül, 

Akkor  azlán  jó  éjszakát,  erkölcs! 
Bele  mászott  nyakig  a  mocsárba, 
És  valódi  szent  volt  ekkoráig 
Ahhoz  képest,  a  hogy  mostan  járta. 

Egy  tivornya  a  másikat  érte. 
Sátor  alatt  élt,  mint  a  czigányok. 
Véle  régi  korhely  czimborái 
S  véle  a  kún  és  tatár  leányok. 


Ihmem  egyszer  ilyen  szókat  hallott: 
»Laczi  pajtás,  meghalálozik  kend!« 
S  három  ember  úgy  oldalba  szúrta 
0  felségét,  hogy  még  meg  se  nyekkent. 


(Pest.) 


Respublica. 


Respublica,  szabadság  gyermeke 
S  szabadság  an's^a,  világ  jótevője, 
Ki  bujdosol,  mint  a  Rákócziak, 
Köszöntelek  a.  távolból  előre! 

Most  hódolok,  midőn   még  messze  vagy, 
Midőn  még  rémes  átkozott  neved  van. 
Midőn  még,  a  ki  megfeszíteni 
Kész  tégedet,  azt  becsülik  legjobban. 

Most  hódolok,  most  üdvözöllek  én, 
Hisz  akkor  úgy  is  hódolód  elég  lesz. 
Ha  a  magasból  ellenidre  majd 
A  véres  porba  diadallal  nézesz. 

Mert  győzni  fogsz,  dicső  respublica. 
Bár  vessen  ég  és  föld  eledbe  gátot. 
Miként  egy  új,  de  Szent  Napóleon, 
Elfoglalod  majd  a  kerek  világot. 

Kit  meg  nem  térít  szép  szelíd  szemed. 
Hol  a  szeretet  oltárlángja  csillog, 
Majd  megtéríti  azt  szilaj  kezed, 
Melyben  halálos  vésznek  kardja  villog. 

Te  lészsz  a  győző,  a   diadal-ív 
Ha  elkészül,  a  te  számodra  lészen, 
Akár  virágos  tarka  pázsiton, 
Akár  a  vérnek  vörös  tengerében! 

Szeretném  tudni,  ott  leszek-e  én 
A  győzedelmi  fényes  ünnepélyen  ? 
Vagy  akkorára  már  tán  elvnsz  az 
Enyészet  s  ott  lenn  tart  a  sírba'  mélyen?— 

Ha  meg  nem  érem  e  nagy  ünnepet. 
Barátim,  emlékezzetek  meg  rólam  . . . 
Republicanus  vagyok  s  az  leszek 
A  föld  alatt  is  ott  a  koporsóban! 

Jertek  ki  hozzám,  s  ott  kiáltsatok 
Síromnál  éljent  a  respublicára, 
Meghallom  én  azt,  s  akkor  béke  száll 
Ez  üldözött,  e  fájó  szív  porára, 
(Pest.) 


399     — 


N"^  *>N  k 


Lenkei  százada. 


oszorút  kölöUem 
Cserfa-levelükbül, 
Harmat  csillog  rajta 
Örömkönnyeimbüi . .  . 
Kinek  adnám  én  ezt, 
Kinek  adnám  másnak, 
Mint  vitéz  Lenkei 
Huszárszázadának  ? 

Ez  ám  csak  a  század, 
E/ek  a  legények! 
Ősapáink  mellé 
Oda  illenének, 
Romlatlan  bennök  a 
Regi  jó  magyar  vér  . . . 
Bár  adhatnék  nekik 
E  dalnál  nagyobb  bért! 


Dicső  fiak  ők!  s  ha 
Én  nekem  nem  hisztek, 
Ám  nézzetek  oda, 
Hogy  mit  cselekesznek. 
Én  elhallgatok,  az 
Ö  tettök  beszéljen  . . . 
Százszor  kiáltjátok 
Majd  rajok  az  éljent. 

A  Dniesler  vizén 
Túl  Mariampolban, 
Lengyelország  földén 
Egy  huszárezred  van. 
Szép  magyar  huszárok, 
Fiatal  legények. 
Kutya  bajuk  . . .  vígan 
Miért  ne  lennének  ? 

Vigan  vannak,  össze- 
Verik  bokáikat; 
De  van  ott  egy  század, 
A  melyik  nem  vigad. 
Míg  világát  éli 
A  vidám  ezered, 
Közűlök  egy  század, 
Búbánatnak  ered. 

Miért  búslakodtok, 
Jó  magyar  huszárok  ? 
Némelyik  szeméből 
Könny  miért  szivárog  ? 
»Hogy  ne  búslakodnánk, 
Hogy  ne  búslakodnánk. 
Mikor  veszélyben  van 
Édes  magyar  hazánk? 

Rútul  feni  fogát 
Rája  tót,  rácz,  német, 
Hogy  az  istennyila 
Őket  ott  ütné  meg! 
S  minket,  kik  a  hazát 
Védeni  szeretnénk, 
Itt  idegen  földön 
Tart  a  kötelesség.* 

Így  emészti  őket 
A  bú  és  a  méreg  . . . 
Usszesúgnak-búgnak ... 
Vajon  mit  beszélnek  ? 
Hangjaik  suttogok, 
Arczuk  titokteljes  . . . 
Egy  nagy  szándékjok  van. 
Nagy  és  veszedelmes. 

Milyen  gonoszságot 
Forralnak  magokban. 
Hogy  nem  beszélnek   fönn- 
Szóval,  csak  titokban  ? 
Mily  istentelenség 
Forog  elméjökben, 
Hogy  alattomban  kell 
Eljárniok  ebben? 

Nem  istentelenség, 
A  mit  ők  akarnak: 
Segítséget  vinni 
A  bántott  magyarnak, 
Segítségül  menni 
Hazájok  földére, 
Melyre  immár  foly  a 
Gazda-nemzet  vére. 


Ez  a  jó  huszárok 
Szívbeli  szándoka, 
És  hogy  ezt  titkolják. 
Van  annak  nagy   oka . 
Oda  jutottunk  már, 
Hogy  csak  titkon  lehet 
Tégedet  érezni, 
Szent  hazaszeretet! 

Éjnek  éjszakáján 
Kiállott  a  század 
Od'  a  partra,  melyet 
A  Dniester  áztat . . . 
E  folyónál  pihent 
Egykor  vitéz  Árpád 
Mielőtt  bevette 
Attila  országát. 

E  szent  helyen  álltak 
A  derék  huszárok, 
Itten  nyílt  ama  szent 
Esküvésre  száj  ok, 
Hogy  meg  fogja  őket 
Látni  Magyarország, 
Hogy  Magyarországot 
Védelmezni  fogják! 

És  midőn  az  esküt 
Elmondották  vóna, 
Belé  ugrattak  a 
Dniester  folyóba, 
S  jó  paripáik  az 
Éji  sötétségben 
Általusztak  velők 
Szépen  szerencsésen. 

S  jöttek  haza  felé, 
Jöttek,  jövögettek, 
Hát  egyszer  mögöttök 
Kit  pillantanak  meg  ? 
Lenkei  kapitány. 
Az  ő  kapitányok, 
Ez  iparkodott  nagy 
Sebesen  utánok: 

>  Állj  átok,  legények, 
Forduljatok  vissza, 
A  generális  küld. 
Hogy  híjalak  vissza !« 
Hanem  a  huszárok 
Nem  fordultak  vissza, 
Sőt  a  kapitánynak 
így  feleltek  vissza: 


>Kapitány  uram,  mi 
Engedelmeskedünk 
Ugy,  ha  előre  megy, 
És  nem  hátra  velünk. 
Vitéz  kapitány  úr, 
Legyen  a  vezérünk. 
Ilyen  ember  kell,  mint 
Kapitány  úr,  nékünk! 

Annyi  szent,  hogy  minket 
Vissza  nem  visz  innen 
Sem  a  generális 
Sem  pedig  az  isten. 
Kötelességünkről 
Ne  beszéljen  nékünk. 
Szentebb  a  haza,  mint 
A  kötelességünk!* 

Tőről  vágott  magyar 
Ember  a  kapitány, 
Nem  igen  téríté 
Seregét  ezután. 
Ment  velők,  nem  hátra, 
De  szépen  előre. 
És  elértek  édes 
Hazájok  földére. 

Itt  a  haza  földén, 
Hová  vont  szívetek, 
Forró  öleléssel 
Üdvözlünk  titeket, 
Vitéz  jó  testvérek. 
Üdvözlünk  ezerszer  . . . 
Beszéljen  akármit 
A  hadügyminister! 

(Pest.) 


Ma  egy  éve . . . 

Ma  egy  éve  .  . .  ma  egy  éve . . . 
Akkor  lettél  jegyesem. 
Ma  egy  éve,  hogy  először 
Csókoltál  meg  kedvesem. 

Édes  volt  a  csók,  a  mely  ott 
Ajkaidról  rám  esett. 
De  ki  hinné,  de  ki  hinné  ? 
Csókod  most  még  édesebb. 

Száll  az  idő,  mint  a  pille, 
Melyet  a  szél  ragad  el. 
Szemlátomást   fogy  az  élet. 
Szemlátomást  hervad   el. 

Ám  hervadjon,  isten  néki, 
Érte  nem  is  búsulok; 
Nem  vesz  kárba,  mit  az  élet 
Fájáról  lehullatok. 

A  mi  elhal  életembül, 
Föltámad  mint  szerelem  .  . . 
Oly  mértékben  nő  szerelmem, 
A  milyben  fogy  életem! 

(Pest.) 


Forradalom. 

Haloványul  a  gyáva  szavamra  .  .  .  dalom 
Viharodnak  előjele,  forradalom! 

Szomorúk  az  idők,  a  napok  feketék, 
Odahagytak  atyáid,  o  nemzet,  onép! 

Csak  azért  szakitád  le  bilincseidet. 
Hogy  ujabb  nehezebb  vas  emészsze  kezed. 

Födi  még  beteg  arczod  az  egykori  por, 
S  ime  sorsod  újonnan  a  porba  tipor. 

Nem  a  sors,  nem  a  sors,  de  saját  fiaid 
Akaratja,  mi  újra  lealacsonyít. 

Ez  a  vétek,  a  mily  czudar  és  iszonyú, 
Iszonyúbb  legyen  érte  az  égi  boszú! 

Lealázod-e,  oh  haza,  szent  fejedet  ? 
Piszok  ülje  a  hír  koszorúja  helyett? 

Mielőtt  az  erőszak  igába  fogat. 
Kaszabold  le,  hazám,  nyakadat  te  magad. 

Tegye  lánczra  a  zsarnok  a  holttetemet, 
Diadalma  legyen  temetői  menet. 

Hol  elásnak,  a  domb  neki  trónja  legyen 
S  gyakoroljon  erőt  siri  férgeiden ! 

De  te,  oh  haza,  nem  hagyod  el  magadat. 
Haragod  tüze.  arczaidon  kigyuladt. 

Kezed  ott  van  a  kardon,  a  markolaton  . . . 
Ki  fog  élni,  ha  nem  te,  dicsőn,  szabadon  ? 

Szaporán  ide,  kedvesem,  ajkaidat, 
S  te. fiú,  szaporán  ide  a  poharat! 

Petőfi  költeményei. 


Mire  elfogy  a  bor,  mire  csattan  a  csók. 
Jeladásra  emelhetik  a  lobogót. 

Haloványul  a  gyáva  szavamra  . . .  dalom 
Viharodnak  előjele,  forradalom! 

(Pest.) 


Három  madár. 

Három  madár  van,  a  kit  szeretek. 
Három  madárról  mondok  éneket. 
Ha  oly  szép  lenne  rólok  énekem, 
A  mily  nagyon  én  őket  szeretem, 
A  mennyi  boldogságot,  örömet 
Ezen  madarak  nékem  szerzenek! 

Az  első  madár  egy  kis  czinege. 
Nem  sérti  őt  a  télnek  hidege. 
Nem  háborítja  őt  meg  semmi  vész, 
Télben,  viharban  vígan  fütyörész. 
Vígan  ugrál  a  száraz  ágakon. 
Mint  a  pillangó  a  virágokon, 
Ugrál,  miként  a  gyermek,  gondtalan, 
Jön  és  megyén,  máshol  van  untalan. 
Alig  képes  kisérni  őt  a  szemx.   — 
Kedélyed  e  czinege,  kedvesem! 

A  második  madár  egy   csalogány, 
Elrejtve  él  a  lombok  alkonyán. 
Nem  látja  más  ottan  s  mást  ő  se  lát. 
Kis  fészke  néki  az  egész  világ, 
Ebben  dalolgat,  s  ha  dalolni  kezd, 
Elfojt  az  alkony  mindennemű  neszt, 
Hogy  meg  ne  háborítsa  énekét. 
Hogy  gyönyörködjék  a  föld  és  az  ég. 
Gyönyörködjék  e  dalban,  a  minő 
Hozzánk  csak  legszebb  álmainkba  jő, 
A  melynek  minden  hangja  eltemet 
Egy  bánatot  és  szül  egy  örömet. 
Mert  mindenik  hang  egy  szent  szerelem 
Ez  a  csalogány  szíved,  kedvesem! 

A  harmadik  madár  egy  ifjú  sas. 
Szárnyának  röpte  merész  és  magas, 
A  villámokkal  egy  tanyán  lakik 
S  tekintetét  fölküldi  a  napig. 
Nyugott  időben  alszik,  elvonul, 
De  ha  vihar  jön  és  üvölt  vadul, 
Fölébred  a  sas  szendergésiből, 
És  a  viharnak  karjaiba  dől. 

És  vinni  hagyja  magát  általa, 
Mint  viszi  a  lovast  a  paripa 
Rémítő  bátran,  szörnyű  sebesen.  — 
Ez  a  sas  a  te  lelked,  kedvesem! 

Kedélyed  gyermek,  szíved  asszony  és 
A  lelked  férfi,  te  csodás,  mesés 
Teremtmény!  s  én  valóban  nem  tudom, 
Mi  több:  szerelmem  vagy  csodálatom? 

(Pest.) 


A  nemzethez. 

Konduljanak  meg  a  vészharangok! 
Nekem  is  egy  kötelet  kezembe! 
Reszketek,  de  nem  a  félelemtől; 
Fájdalom  és  düh  hangzik  szivembe'! 

Fájdalom,  mert  düledék  hazámra 

Uj  viharnak  közeledtét  látom. 

És  düh,  és  düh,  mert  tétlenkedünk,  mert 

Nem  szakad  le  szemünkről  az  álom. 


Haljunk  meg,  ha  nem  szabad  már  élníinR. 
Haljunk  meg  oly  szépen,  oly  vitézül, 
Hogy  azok  is  megsirassanak,  kik 
Eltörölnek  a  földnek  szinérül! 

Legyen  olyan  minden  ember,  mintha 
Zrínyi  Miklós  unokája  volna, 
Harczoljon  ugy  minden  ember,  mintha 
Egyedül  rá  támaszkodnék  honja! 

Oh  de  akkor,  akkor  nem  veszünk  el, 
Akkor  élet  és  dicsőség  vár  ránk. 
Akkor  saját  örök  birtokunk  lesz, 
A  mi  után  eddig  csak  sovárgánk. 

Föl  hazám,  föl  nemzetem,  magyar  népi 
Lépj  a  síkra  gyorsan  és  egyszerre, 
Mint  a  villám,  oly  váratlanul  és 
Oly  erővel  törj  ellenségedre. 

Hol  az  ellen,  kérdezed  ?  ne  kérdezd, 
Mindenütt  van,  a  hová  tekintesz, 
S  legnagyobb  és  legveszélyesebb  az, 
Ki  mint  testvér  simul  kebleinkhez. 


Pillanatra  fölriadt  e  nemzet, 

S  szétnézett,  mi  zaj  van  a  világban  ? 

És  a  másik  oldalára  fordult, 

S  mostan  újra  aluszik  javában. 

Ébredj,  ébredj,  istenverte  nemzet, 
A  ki  ott  az  elsők  közt  lehetnél, 
S  kárhozatos  lomhaságod  által 
Mindig  hátul  és  alant  hevertél! 

Ébredj,  hazám!  mert  ha  most  nem  ébredsz. 
Soha  többé  nem  lesz  ébredésed, 
S  ha  ébredsz  is,  annyi  időd  lesz  csak, 
Míg  nevedet  sírkövedre  vésed! 

Föl,  hazám,  föl!  százados  mulasztást 
Visszapótol  egy  hatalmas  óra, 
»Mindent  nyerni,  vagy  mindent  veszítni!* 
Ezt  írjuk  föl  ezer  lobogóra. 

Oly  sokáig  tengődtünk  mi  úgy,  hogy 
Volt  is  nem  is  a  mienk  az  ország; 
Valahára  mutassuk  meg  már,  hogy 
Senkinek  sincs  semmi  köze  hozzánk. 

Vagy  ha  végzés,  hogy  el  kell  enyésznünk, 
Irtsanak  ki  hát  ezen  világból!  ..." 
A  haláltól,  nem  tagadom,  félek. 
De  csupán  a  becstelen  haláltól. 


Közlünk  van  a  legnagyobb  ellenség, 
A  czudar,  az  áruló  testvérek! 
S  egy  közűlök  százakat  ront  el,  mint 
A  pohár  bort  az  egy  cseppnyi  méreg. 

A  halálos  Ítéletet  rajok! 
Százczerszer  sújtson  bár  a  hóhér, 
Bár  a  házak  ablakán  foly  is  be 
Az  utczáról  a  kiáradó  vér! 

Könnyű  bánni  külső  elleninkkel, 
Ha  kivesznek  e  belső  bitangok  .  .  . 
Félre  most,  lant  .  .  .  futok  a  toronyba. 
Megkondítom  azt  a  vészharangot! 

(Pest.) 


Hány  hét  a  világ? 

Pesten  járt  kend,  bátya,  ugyan  mondja  meg. 
Mit  csinálnak  odafönn  a  követek  ? 
Mondja  el  a  sok  szép  jó  hírt  felölök, 
Hadd  buzduljon  a  szívem,  hadd  örülök. 

»Nem  örülsz  a  pesti  hírek  hallatán. 
Ríva  fakadsz,  kedves  öcsém,  mint  a  lyány. 
Ríva  fakadsz,  hogyha  magyar  a  hited. 
Ha  hazádat  s  szabadságod  szereted. 

Jertek  ide,  jertek  ide,  legények, 
Elbeszélem  azt  az  uj  hírt  ti  néktek, 
Nem  akar  az  országgyűlés  egyebet. 
Csak  az  egyet,  hogy  katonák  legyetek.* 

Ejnye  bátya,  eb  a  lelki,  mi  lelte. 
Hogy  ezt  olyan  gonosz  hírnek  képzelte? 
Melyikünket  tartja  olyan  gyávának, 
Hogy  ne  menne  szívesen  katonának? 

Egytül  egyig  mind  ott  leszünk,  a  hol  kell, 
Mind  kiállunk  bátor,  elszánt  lélekkel. 
Alig  várjuk,  hogy  azt  mondják:  ide  hát 
Védelmezni  bajában  a  szent  hazát! 

»A  szavamba  vágtatok,  jó  legények, 
Nem  ottan  van  ám  vége  a  beszédnek, 
Az  a  vége,  hogy  katonák  legyetek, 
És  pedig  nem  magyarok,  de  németek. 

Belebújtok  majd  a  német  ruhába, 
Német  szóval  vezetnek  a  csatába. 
Német  zászló,  az  a  feketesárga, 
Avval  mentek  szegény  Olaszországra !« 

Huh  még  azt  is  a  ki  áldja,  teremti! 
De  már  abból  csakugyan  nem  lesz  semmi. 
Ilyenek  hát  követeink,  ilyenek  ? 
Isten  őket  érdem  szerint  áldja  meg. 

Olaszország  minket  soha  nem  bántott, 
Egyet  akar  velünk:  a  szabadságot. 
Ezért  minket  oda  vinni  nyakára? 
Soh'  se  lépünk  mi  arra  a  határra. 

Itt  maradunk  mi  a  magyar  hazában, 
Ezt  megvédjük  mind  halálig  mindnyájan, 
De  magyar  ruhában  és  magyar  szóval 
És  a  magyar  háromszínű  zászlóval. 

Katonának  valamennyin  fölcsapunk, 
De  a  magyar  hazát  védi  csak  hadunk, 
Magyar  hazánk  pedig  ott  van   valóban, 
Hol  a  háromszínű  magyar  zászló  van! 

(Pest.) 


Itt  benn  vagyok  a  férfikor  nyarában 

Itt  benn  vagyok  a  férfikor  nyarában. 
Az  ifjúságnak  eltűnt  tavasza, 
Magával  vitte  a  sok  szép  virágot, 
A  sok  szép  álmot,  a  melyet  hoza. 


Magával  vitte  a  zengő  pacsirtát. 
Mely  fel-fel  költött  piros  hajnalon  . . . 
Milyen  sötét  vón  a  világ,  az  élet. 
Ha  nem  szeretnél,  fényes  angyalom! 

Elszállt  az  égről  a  piros  sugár  és 

Elszállt  a  földről  a  dalos  madár, 

Üres  fészkébe  énekelni  a  bús 

Szellő  vagy  a  haragos  vihar  jár; 

Ábrándaimnak  száraz  erdejében 

Csörög,  csörög  már  s  nem  susog  a  lomb  .  . 

Milyen  sötét  vón  a  világ,  az  élet, 

Ha  nem  szeretnél,  fényes  angyalom! 

Az  ég  arany  hajnalcsillagja  s  a  föld 
Ezüst  harmatja  mmd,  mind  elvesze, 
Letörlé  őket  kérlelhetíenűl  a 
Rideg  valóság  szigorú  keze; 
Felhők  borongnak,  s  rekkenő  meleg  van, 
A  gondok  fojtó  levegője  nyom  . . . 
Milyen  sötét  vón  a  világ,  az  élet, 
Ha  nem  szeretnél,  fényes  angyalom! 

Regényes  bérezek  kősziklái  közt  folyt 
Csengő  morajjal  egy  tündér  patak, 
Dicsvágy  patakja!  ajkaim  belőle 
Sok  boldogító  mámort  ittanak. 
Foly  még  ma  is,  de  más  igyék  vizéből. 
Én  nem  iszom,  többé  nem  szomjazom  .  .  . 
Milyen  sötét  vón  a  világ,  az   élet, 
Ha  nem  szeretnél,  fényes  angyalom! 

Ha  elfordulok  en  magamtul  és  mint 
Polgár  végigtekintem  a  hazát. 
Szemem  megromlott  satnya  ivadékot, 
Egy  pusztulásnak  indult  népet  lát. 
Karom  feszül,  szivem  tombol!  mi  haszna? 
Mást  nem  tehetek,  csak  sirathatom . .  . 
Milyen  sötét  vón  a  világ,  az  élet. 
Ha  nem  szeretnél,  fényes  angyalom! 

Szeress,  szeress,  mint  én  szeretlek  téged, 
Oly  lángolón,  oly  véghetetlenül. 
Áraszd  reám  a  fényt  s  a  melegséget, 
Mely  isten  arczárói  szivedbe  gyűl; 
Az  a  te  szíved  egyetlen  világom, 
Nappal  napom  és  éjjel  csillagom  . . . 
Milyen  sötét  vón  a  világ,  az  élet, 
Ha  nem  szeretnél,  fényes  csillagom! 


(Pest.) 

Vérmező. 


Magas  hegy  tetején  régi  Buda  vára, 
Merőn  állva  néz  a  ballagó  Dunára. 
Talán  azért  néz,  hogy  leszédüljön  végre. 
És  a  mélybe  essék,  a  víz  fenekére. 
Jobb  is  lenne  már  ő  néki  ott  a  mélyben. 
Sok  gyászdolgot  látott,  hosszú  életében. 
Sok  gyászdolgot  látott,  megirtózott  tőle. 
Azért  várja,  várja,  hogy  már  mikor  dől  le? 

Látta  gonosz  Zsigmond  király  idejében 
Kont  levágott  fejét  a  hóhér  kezében. 
Vitéz  Hédervári  Kont  Istvánnak  fejét, 
S  véle  egyetemben  sok  jó  társaiét. 
Látta  a  hitszegő  László  király  alatt. 
Vérpadra  idősebb  Hunyadi  mint  haladt, 
Szép  Hunyadi  László,  fiatal  levente, 
Öt  pallos-suhintás  fejét  leütötte. 

Martinovicsot  is  látta  négy  társával 
Összeölelkezni  a  véres  halállal, 
Látta  nyakaiknak  fölfeccsenő  vérét 
S  lemetszett  fejeik  rémes  fejérségét 
Hát  ezután  kit  lát  ?  .  . .  elgondolom  olykor : 
Ki  tudja,  hát  ha  most  én  rajtam  van  a  sor  ? 
Talán  engem  is,  mint  őket,  lefejeznek  — 
Ha  meghalok,  hazám,  te  érted  halok  meg. 

Budán  ne  járjatok,  ne  járjatok  éjjel, 
Mert  találkoztok  a  megöltek  lelkével. 
Hónok  alatt  tartják  levágott  fejőket, 
Ugy  nyögnek,  ugy  járják  be  a  vesztőhelyet. 
Kont  s  Hunyadi  László    fönn    Szent-György 
Tölti  bolyongva  és  nyögve  az  éjszakát,  [piaczán 
Martinovics  pedig  társaival  együtt 
Éjféli  tanyát  ott  lenn  a  vérmezőn  üt. 

Vérmező,  vérmező!  nagyon  megszomjaztál, 
Egy  hajtásra  olyan  sok  vért  inni  tudtál, 
A  sok  jó  igazi  magyar  vért  megivád, 
S  német  csaplár  adta  neked  az  áldomást. 
Vendégül  fogadtuk  hozzánk  a  németet, 
Hanem  a  vendégből  csakhamar  gazda  lett, 
S  hejh  be  roszul,  hejh  be  csúful  gazdálkodott, 
Bút  hozott  fejünkre,  bút  és  gyalázatot. 

Martinovics  apát,  Hajnóczi,  Zsigrai, 
Laczkovics  és  a  szép  ifjú  Szentmarjai, 
Ezek  és  több  mások  összeszövetkeznek, 
Széttörni  rablánczát  a  magyar  nemzetnek : 


Összeszövetkeztek  élet  és  halálra. 
Szabadságot  hozni  a  magyar  hazára, 
A  magyar  hazának  elnyomott  népére, 
Az  elnyomott  népnek  sóhajtó  lelkére. 

»Tovább  is  csak  sóhajts,  szép  magyar  nem- 
zetem ? 
Tovább  is  csak  szolgálj?  nem,  istenemre,  nem! 
Nem  szolgálsz  te  többé  idegen  nemzetet, 
Legeslegkevésbbé  pedig  a  németet. 
Szabadítóidat  mi  bennünk  tekintsed, 
Leszakítjuk  rólad  a  szolga-bilincset, 
S  a  szégyenfoltot,  mely  fejedet  fődé  el, 
Lemossuk  a  zsarnok  tulajdon  vérével!* 

Az  összeesküdtek  így  beszéltek  bátran, 
S  haladtak  naponként  a  titkos  munkában, 
Jaj  de  mielőtt  a  gyümölcs  megért  volna. 
Egy  istentelen  kéz  azt  leszakította. 
Elárulta  őket  egy  rósz,  egy  gaz  czudar, 
Elfogdosták  őket  egymásután  hamar, 
S  börtönbe  vetették  nehéz  vasba  verve. 
Dugába  dőlt  a  nagy  hazamentés  terve. 

Csakhamar  kihítták  a  börtönbül  őket, 
Bírák  elé  vitték  kihallgatás  végett. 
És  szólt  a  bíró:  »nem  maradtok  életben, 
Összeesküdtetek  a  szent  haza  ellen. « 
És  ők  így  feleltek  nagy  rendíthetetlen: 
»Nem  a  haza  ellen,  csak  a  király  ellen! 
Ha  a  király  s  haza  egy  utón  nem  járnak, 
Egyiknek  veszni  kell,  veszni  a  királynak !« 

Nagy  és  szent  igazság!  de  ez  igazságot 
Még  most  is  egészen  ki  nem  mondhatjátok 
Csak  ugy  féligmeddig  lehet  azzal  élni. 
Különben  az  ember  vele  magát  sérti; 
Annál  kevesebbé  volt  még  akkor  szabad. 
Tisztán  és  kereken  mondani  igazat . .  . 
Ha  egyéb  vétségök  nem  lett  volna  nekik, 
Már  azért  magáért  a  nyakukat  szegik. 

A  nyakukat  szegték.  A  vérmezőn  Budán 
Mind  az  öt  elvérzett  egy  nap  egymásután 
A  szegény  magyarok  leverve  zokogtak, 
A  németek  pedig  gőgösen  kaczagtak. 
Ök,  az  elitéltek  bátran  léptek  oda 
A  hóhér  elébe,  a  szörnyű  vérpadra . .  . 
Május  hónapja  volt,  hajnal  volt  az  egén, 
Bózsa  a  kertekben,  vér  a  vesztőhelyen. 


—      4:05      — 


Szabadságért  elhullt  dicső  áldozatok, 
Hol  vannak,  hol  vannak  a  ti  sírjaitok? 
Hová  temettek  el?  szent  hamvaitokat 
Hol  találjuk  meg,  hogy  tiszteljük  azokat? 
Olyan  sokáig  volt  átkozott  nevetek, 
Megemlíteni  sem  volt  szabad  bennetek. 
De  már  annak  vége  .  . .  megadhatjuk  a  bért, 
Áldozhatunk  könnyet  a  kiontott  vérért  I 

(Pest.) 


A  székelyekhez. 

Köröskörül  sötét  felhő  az  égen. 
Egy  magányos  csillag  ragyog  középen. 
Az  a  csillag  ott  a  magyar  nép  képe, 
Kit  idegen  népek  vettek  középre. 

Nagy  a  világ,  és  testvérünk  nincs  benne, 
Nincsen,  a  ki  bajainkban  részt  venne. 
Dehogy  testvér  a  magyarhoz  a  világ! 
Ellensége  minden  ember,  a  kit  lát. 

Ha  a  magyar  is  elhagyja  a  magyart. 
Nem  lesz  akkor  olyan,  a  ki  vele  tart, 
Ugy  eltűnik,  mint  az  égről  a  csillag, 
Ha  a  sötét  felhők  reá  borulnak. 

Föl,  székely,  föl,  közös  az  ellenségünk. 
Ti  nektek  is  az  árt,  a  ki  mi  nékünk, 
Az  vert  vasra  titeket,  a  ki  minket. 
Együtt  törjük  szét  a  közös  bilincset! 

Mert  végtére  szabadokká  kell  lennünk; 
Hadd  legyen  az  egész  világ  ellenünk! 
Bennünket  az  még  kétségbe  ne  ejtsen. 
Hisz  velünk  van  az  igazság  s  az  isten. 

Mutassuk  meg:  a  magyar  nem  olyasmi. 
Mint  a  gyertya,  mit  el  lehet  oltani! 
A  magyarnak  élnie  kell  örökké, 
És  nem  szabad  rabnak  lennie  többé! 

Föl,  székely,  nézz  szembe  az  ellenséggel; 
Ki  néz  vele  szembe,  ha  nem  a  székely  ? 
Hisz  a  székely  ősapja  volt  Attila, 
Kit  ugy  hittak,  hogy  az  isten  ostora! 

Hiába,  Bécs,  hiába  van  gazságod, 
^Ktítdheted:  ránk  a  ráczot,  a  horvátot ; 
Állani  fog,  állani  fog  Magyarhon, 
Élni  fogunk,  élni  fogunk  szabadon! 

(Pest.) 


HaUod-e  szív,  szivem ! 

Hallod-e  szív,  szívem,  hallod  e  beszédet  ^ 
Gyávaság  vádjával  kit  illetnek?  téged! 
Te  reád  merik  azt  mondani,  hogy  »gyáva« 
Te  reád,  hogy  nem  mersz  menni  a  csatába! 

Tudom,  hogy  kik  vagytok,  ti  nyomorú  férgek 
Kik  a  hátam  mögött  vakmerőn  beszéltek-    ' 
Egy  időben  szemközt  állottam  veletek,      ' 
Es  pillantásomtól  akkor  reszkettetek. 

De  miért  tőlem  e  figyelem   irántok  ?  . . . 
Nyújtogassátok  rám  a  kigyófulánkot, 
Marjátok,  marjátok,  ti  csúszók,  sarkamat, 
Hátra  sem  fordulok,  hogy  eltiporjalak! 

Csendesedjél,  szivem,  minek  ez  indulat? 
Miért  pazarolnod  nemes  haragodat? 
Ha  épen  kedved  van  lázas  indulatra, 
Válaszsz  érdemesebb  tárgyat  haragodra. 

Csendesedjél,  szivem,  parancsolj  vérednek, 
Melyet  fölzaklatott  viharok  kergetnek. 
Mutasd  meg  azzal  is  a  te  nagyságodat, 
Hogy  békén  tűröd  a  czudar  rágalmakat. 

Czudar  gaz  rágalom!  bebizonyítom  ezt. 
Csak  azt  restelem,  ha  bebizonyítva  lesz. 
Azok  is,  kik  most  ugy  ócsárolnak  engem, 
Éljenezni  fognak  győző-ünnepemben. 

Ily  hitvány  az  ember,  ily  hitvány   valóban! 
Csak  miljomad  része,  a  mi  közte  jó  van. 
Menjetek!...  kívánom,  hogy  boldoguljatok. 
Küzdök  is  érte,  de  nem  kell  jutalmatok. 

(Pest.) 


Mit  daloltok  még,  ti  jámbor  költök? 

»Mit  daloltok  még  ti  jámbor  költők. 
Ily  időkben  minek  az  a  dal  ? 
Ugy  sem  hallgat  a  világ  reátok, 
Hangotok  csaták  zajába  hal. 

Félre  mostan,  jó  fiúk,  a  lanttal. 
Szép  zenétek  hasznot  nem  hozó. 
Tudhatnátok  azt,  hogy  elenyészik 
Mennydörgésben  a  pacsírtaszó.« 

Meglehet.  De  a  madár  nem  nézi, 
Hallgatják-e  őtet  odalent  ? 
A  pacsirta  fönn  a  kék  magasban 
Istenének  és  magának  zeng. 

Ön  magától  száll  a  dal  szivünkből, 
Ha  bú  vagy  kedv  érintette  meg, 
Száll  a  dal,  mint  szállanak  a  szélben 
A  letépett  rózsalevelek. 

Énekeljünk,  társak,  sőt  legyen  most 
Hangosabb,  mint  eddig  volt,  a  lant. 
Hadd  vegyüljön  e  zavaros  földi 
Zajba  egy  két  tiszta  égi  hang! 

Romba  dőlt  a  fél  világ  . .  .  kietlen 
Látomány,  mely  szemet  s  szivet  bánt! 
Hadd  boruljon  a  rideg  romokra 
Dalunk,  lelkünk  zöld  repkény  gyanánt. 

(Pest.) 


A  hegyek  közt. 

Ott  alant,  alant,  a  mélyben, 

A  kék  messzeség  ködében. 

Ott  a  város  . .  .  csak  ugy  rémlik, 

Mint  a  múlt,  a  melyet  félig 

Átadott  immár  a  lélek 

A  felejtés  éjjelének. 

Kinn  vagyok  a  természetben. 

Fönn  magasra  nőtt  hegyekben; 

Magas  e  hely,  itt  pihen  meg 

Koronként  a  vándor  felleg, 

S  ha  itt  volnék  éjjelenként, 

Csillagokkal  beszélgetnék. 

Lenn  a  völgyben,  lenn  a  mélyben, 

A  kék  messzeség  ködében, 

A  város  távol  zajában 

Hagytam  gondod,  hazám  s  házam ! 

Ott  lenn  hagytam  minden  gondol, 

Mely  szívem  fölött  borongott. 

Melynek  sötét  árnyékában 

Mint  rideg  kőszikla  álltam. 

Ne  bántsatok,  ne  bántsatok, 

Ha  egy  rövid  napot  lopok 

A  magam  mulatságának, 

Hisz  eleget  élek  másnak ! . . . 

Minden  lenn  marad,  a  mi  bánt, 

Nem  hoztam  föl  magammal  mást. 

Csak  a  mi  boldogságot  ad, 

Kedvesemet  és  lantomat. 


Kedvesem,  ki  egy  személyben 
Asszony  s  gyermek,  örömében 
Jön  és  megyén,  pillangót  üz, 
Virágot  szed,  koszorút  fűz, 
Majd  eltűnik,  majd  előjön; 
Úgy  lebeg  a  hegytetőkön. 
Mint  egy  álom  tüneménye, 
Mint  e  rengeteg  tündére. 
Én  merengve,  oh  természet, 
Örök  szépségidre  nézek, 
S  szemeimnek  bámultában 
Néma,  de  szent  imádság  van. 
Mint  felém  repeső  szívek 
Rezgenek  a  falevelek, 
S  ábrándos  suttogásukban 
Mennyi  kedves,  szép  titok  van! 
Fáktól  vagyok  körülvéve, 
S  mint  édes  fia  fejére 
Áldó  keze  az  atyának, 
Ugy  hajolnak  rám  az  ágak. 
Istenem,  beh  boldog  vagyok: 
Majd  hogy  sírva  nem  fakadok. 

(Zugliget.) 


Hideg  idő,  hüs  őszi  éj  . . . 

Hideg  idő,  hűs  őszi  éj. 

Ott  kandallómon  ég  a  tűz. 

De  hasztalan,  nem  melegít, 

Mert,  kedvesem,  te  mellettem  nem  ülsz. 

Itten  didergek  egyedül, 
Várom,  hogy  elálmosodom, 
Mint  várja  mélaszomorún 
Leroskadását  a  magányos  rom. 

Még  gondolkodni  sem  tudok, 

Lelkemnek  szárnya  összefagy. 

Mert  te,  virágos  tavaszom, 

Te  hő  nyaram,  te  messze  messze  vagy. 

Csak  már  ne  volna  ily  borús, 
Ilyen  sötétfelhős  az  ég; 
Hajolva  ablakom  fölé 
Talán  egy  kissé  elmerengenék. 

Ha  már  szemed  nem  láthatom, 
Ha  már  nem  lehetek  veled : 
Hadd  látnék  egy  szép  csillagot, 
A  mely  pótolna  téged  némileg! 

(Debreczen.) 

Tudod,  midőn  először  ültünk  . . , 

udod,  midőn  először  ültünk 
E  tó  fölött,  e  fák  alatt? 
Röpül  a  gyors  idő  fölöttünk, 
Azóta  két  év  elhaladt. 


Uy  ősz  volt  akkor  is,  ilyen  szép 
Mosolygó  őszi  délután, 
Szelíd  fuvalmak  így  rezgették 
A  sárga  lombokat  a  fán. 

így  tükrözé  vissza  a  tónak 
Vize  a  tiszta  kék  eget, 
I?y  ringatózott  ama  csónak 
Ábrándosan  a  víz  felett. 


De  akkor  még  csak  gondolatban 
Élveztem  mennyországomat, 
Mert  akkor  még  nem  csókolhattam, 
Mint  mostan,  édes  ajkadat. 

Két  éve  annak  . . .  sokat  elvitt 
Az  idő  tőlem  azalatt, 
De  nem  panaszlok,  mert  a  menn;. it 
Elvitt,  sokkal  többet  hozott. 

Téged  hozott  meg  nékem,  téged, 
Reményim  fényes  gyöngysora, 
Kiért  az  örök  üdvességet 
Ezerszer  adnám  én  oda. 

Maradjunk  még  itt,  légy  mellettem. 
Hol  úgy  búsultam  egykoron. 
Hagyj  engem  itt  most  elmerengnem 
Végetlen  boldogságomon ! 

(Erdőd.) 


A  bokor  a  viharhoz. 

Lassabban, haragos  lelkek  testvére,  vihar,hogy 
Lombjaim  árnyékát  szét  ne  zilálja  dühöd! 

Szentegyház  vagyok  én,  e  fészek  bennem  az  ol- 
És  ezen  oltárnak  papja  a  kis  csalogány,  [tár, 

Hadd  dicsérje,  ne  bántsd,  éneklésével  az  istent, 
A  természetet,  a  szent  közös   édes  anyát. 

(Zugliget.) 


Jőj  el  végre  valahára . 


Jőj  el  végre,  valahára. 
Te  határzó,  te  nagy  óra. 
Melyben  e  hon  sorsa  fordul 
Akár  rosszra,  akár  jóra. 
Folyamodjunk  ahhoz,  a  mi 
Hozzánk  illik,  merészséghez, 
Dobjuk  el  már  azt  a  koczkát, 
Ha  fekete,  ha  fehér  lesz! 

yárjatok.  Még  csak  néhány  perez, 
És  koczkánk  eldobva  lészen, 
S  vagy  olajág  vagy  pedig  kard 
Lesz  a  magyar  nép  kezében. 
Kardot  és  nem  olajágat. 
Kardot  a  nemzet  kezébe! 
Legyen  szabadság  először. 
És  azután  legyen  béke. 

Eljött  végre  az  idő,  hol 
Megmutatjuk  a  világnak: 
Hogy  méltók  vagyunk-e  élni 
Vagy  megértünk  a  halálnak  ? 


(Pest.) 


Ha  életrevalók  vagyunk, 
Nem  fog  a  vész  birni  vélünk. 
És  ha  élhetetlenek,  nem 
Érdemeljük,  hogy  megéljünk. 

Vedd  elő  és  köszörüld  ki, 
Magyar  nemzet,  régi  kardod. 
Melyet  eddig  a  zsarnokság 
Veled  együtt  fogva  tartott; 
Vedd  elő,  és  mosd  le  róla 
A  szennyet  hír-dicsőséggel, 
Mosd  le  róla  hevenyén  a 
Vörös  rozsdát  vörös  vérrel! 

De  mielőtt  síkra  szállunk. 
Mondjunk  el  egy  imádságot, 
És  mi  légyen  az  imádság  ? 
Egy  nagy  átok,  egy  vad  átok! 
Átkozzuk  ki  őseinket 
A  nyugtató  föld  öléből. 
Miért  hagytak  fiaiknak 
Szolgaságot  örökségül! 


Béranger  legújabb  dala.  * 


Oh  Manuel,  fölkelt  im  Francziaország ! 
Szabadságának  nincs  többé  ellensége. 
Ilyennek  álmodtuk,  ilyennek  mi  őtet! 
Ez  az  óriás  nép  nem  hagy  semmit  félbe. 
Mért  nem  hagyott  téged  közöttünk  az  isten, 
Ha  már  elérhetjük  a  megígért  földet,  [zes  ?  . . . 
Mit  vétettél,  hogy  ugy  haltál  meg,  mint  Mó- 
Szegény  barátom,  hogy  meg  nem  ölelhetlek! 


A  magasztos  harcznak  győzedelmes  végén 
Kicsiny  kis  kunyhómról  megemlékeznél  te. 
Az  ilyen  nagyszerű  láznak  napjaiban 
Van  egynek  a  másra  leginkább   szüksége. 
Sokáig  hallgatnánk  hosszan  ölelkezve, 
Aztán  lecsókolnók  árját  könnyeinknek, 
És  elkiáltanánk:  >Vive  la  République!«  .  .  . 
Szegény  barátom,  hogy  meg  nem  ölelhetlek ! 


*  Sietek  lefordítani  e  költeményt,  mely  megbecsülhetetlen  érdekű  talán  nem  csak  én  reám, 
hanem  minden  olvasóra  nézve,  mert  a  dicső  Béranger  irta  és  irta  a  februáriusi  forradalom,  a  köztársaság 
kikiáltása  után  és  irta  hatvannyolcz  éves  korában  i  és  végre,  mert  ez  legszebb  költeményei  között  talin 
a  legszebbik.  (Petöli  jegyzete.) 

Tudjátok,  tudjátok?  a  Jeu-de-Paume  óta, 
Hol  az  új  korszak  nyílt,  melyben  a  győztes  nép 
Ide  befolyatta  a  mi  szép  hazánkba 
Az  egész  világot,  mint  a  szívbe  a  vért, 
A  magasztos  és  bölcs,  véres  aranykönyvben, 
A  melyet  minden  év  uj  fénynyel  töltött  meg, 
A  Negyvennyolczadik  év  a  legdicsőbb  lap !  .  .  . 
Szegény  barátom,  hogy  meg  nem  ölelhetlek ! 

Soványnyá  tette  a  királyság  a  hazát, 
S  leveté  horgonyát  e  futó  homokba, 
Jött  a  villám  és  fölfordította  a  trónt, 
S  kerestem  ezt,  de  nincs  se  híre  se  hamva; 
Helyette  találok  termékeny  országot, 
Melyet  majd  a  nemes  vér  termékenyit  meg, 
Dicsőséges  föld,  mely  egy  világot  táplál!... 
Szegény  barátom,  hogy  meg  nem  ölelhetlek! 

A  respublica  nagy  és  állandó  marad, 
Betelvék  vágyaink  ...  de  én  szeretélek, 
Emlékszem  keserves  fölkiáltásodra: 
»A  holtak  örökké  alusznak,  szegények!* 
Alunni,  midőn  fölkél  Francziaország, 
Midőn,  hogy  kivívja  a  nagy  győzedelmet. 
Szüksége  van  neki  szellemre  és  kardra! .  . . 
Szegény  barátom,  hogy  meg  nem  ölelhetlek! 

Dicsőség  reád,  nép,  e  gyors  sikeredre! 
Jobban  szeretlek  én,  ha  ő  eszemben  van. 
Az  én  nyílt  karjaim  nem  lesznek  üresen: 
A  ki  csak  franczia,  mind  testvér  az  mostan. 
Ti  fegyvert  fogtatok,  s  görnyedt  aggastyánnak, 
Nekem,  mint  halottnak,  itt  pihennem  kellett! 
Hideg  a  vérem  és  forrók  a  könnyeim. 
Oh  franczia  nép,  hogy  meg  nem  ölelhetlek! 

(Pest.) 

Milyen  lárma,  milyen  vígadalom ! 

Milyen  lárma,  milyen  vígadalom! 
Mi  légyen  ez  ?  talán  lakodalom  ? 
Nem  a  biz  a;  fiatal  vitézek 
Látogatták  meg  ezt  a  csapszéket. 

» Kocsmárosné  maga  nem  jót  forral, 
Minek  késik  oly  soká  a  borral? 
Tudja,  hogy  nincs  pénzem  ?  majd  lesz  nekem 
A  harcz  után,  akkor  megfizetem.* 

» Kocsmárosné,  szép  leánya,  rózsám, 
Jőjön  ide,  jőjön  ide  hozzám! 
Csókoljon  meg,  kérem  igen  szépen, 
A  harcz  után  feleségül  vészem. « 


S  iddogálnak,  csókolóznak  nagyba. 
Minden,  a  mi  gond,  oda  van  hagyva. 
Mintha  nem  is  várnának  csatára. 
Mintha  még  vagy  száz  év  volna  hátra. 

»E1  azért  a  nagyobbik  kancsóért !« 
Ma  piros  bor,  holnap  majd  piros  vér  . 
>Eszem  azt  a  szádat,  beh  csókra  á]l!< 
Ma  meleg  csók,  holnap  hideg  halál . . . 

(Debreczen.) 


Hogy  volna  kedvem... 

Hogy  volna  kedvem,  örömem  nekem, 
Midőn  távol  vagy,  édes  kedvesem! 
Hiszen  sötét  van,  ha  a  nap  lemén. 
De  emléked  velem  jött  és  marad, 
Az  vet  reám  bús  halvány  sugarat; 
Emléked  a  hold,  sorsom  éjjelén. 

NyíHk  körülem  itt-ott  egy  virág. 
Nézek  búsulva,  szívszakadva  rá. 
Mert  harmat  reszket  mindenik  felett, 
Nézek  búsulva,  szívszakadva  rá. 
Azt  gondolván:  a  harmatos  virág 
Felém  tekintő  könnyező  szemed. 

Tudom,  tudom,  hogy  sokszor  megsiratsz, 
Könnyektül  ázik  az  a  kedves  arcz, 
A  melyet  annyiszor  csókoltam  én. 
Most  víz  van  ott,  hol  egykor, tűz  vala! 
így  áll  a  záporfelhők  fátyola 
Az  elenyészett  csillagok  helyén. 

Sirass,  sirass,  egy  kis  vigasztalás 
A  bús  sziveknek  a  könnyhullatás. 
Sírj,  s  könnyeid  megkönnyebbítsenek. 
Miért  ne  sírnál?  férfi  vagyok  én, 
S  véres  csatáknak  állok  küszöbén. 
És  még  is  néha  én  is  könnyezek. 

Miért  szégyelném  én  megvallani. 
Hogy  folynak  olykor  könnyem  árjai, 
Ha  bennem  elválásunk  kínja  dúl; 
Azért,  hiszem,  megállok  a  csatán! 
Az  oroszlán  legrettentőbb  talán, 
Midőn  elvesztett  párjáért  busúl. 

(Debreczen.) 


A  vén  zászlótartó. 


ut  Bécs  felé  Jellasics,  a  gyáva, 
Seregének  seregünk  nyomába', 
Megrémülve  fut  a  magyar  hadtól; 
Magyar  hadban  egy  vén  zászlótarló. 


Ki  az  a  vén  zászlótartó  ottan 
Olyan  tüzes  lelki  állapotban  ? 
Szemem  rajta  kevélyen  mereng  el: 
Az  én  apám  az  az  öreg  ember! 


Vállait  egy  kínos  élet  gondja, 
Belegség  és  ötvennyolcz  év  nyom.ja, 
S  ő  feledve  minden  baját,  bújúl. 
Ifjak  közé  hadi  bajtársul  állt. 


Az  én  apám  e  vén  zászlótarló. 
»Vészben  a  hon!«  elhatott  a  nagy  szó, 
Elhatott  kórágyához,  fülébe, 
S  mankó  helyett  zászlót  vett  kezébe. 


S  kit  eddig  az  asztaltól  az  ágyba 
Alig  alig  birt  elvinni  lába. 
Ellenséget  űz  mostan  serényen 
Ifjúsága  régi  erejében. 

Mi  vitte  öt  háború  zajába  ? 
Hiszen  neki  nincsen  gazdagsága, 
Mit  féltene,  mit  védnie  kéne, 
Hogy  ne  jusson  ellenség  kezére. 

Annyi  földet  sem  mondhat  övének, 
Melyben  egykor  koporsója  fér  meg, 
S  még  is,  még  is  viszi  lobogóját 
Azok  előtt,  kik  a  hazát  óják. 

Ép  azért  ment,  mert  semmivel  sem  bír; 
Küzd  a  gazdag,  de  nem  a  hazaér', 
Védi  az  a  maga  gazdaságát . . . 
Csak  a  szegény  szereti  hazáját. 

Édes  apám,  én  voltam  te  néked 
Ekkoráig  a  te  büszkeséged; 
Fordult  a  sors,  megfordult  végképen, 
Te  vagy  mostan  az  én  büszkeségem . 

Érdemes  vagy  a  cserkoszorúra! 
Alig  várom,  hogy  lássalak  újra, 
S  megcsókoljam  örömtől  reszketve 
Kezedet,  mely  a  szent  zászlót  vitte. 

És  ha  többé  nem  látnálak  téged  ? 
Látni  fogom  fényes  dicsőséged; 
Könnyem  leszen  sírodnak  harmatja, 
S  híred  a  nap,  mely  azt  fölszárítja! 

(Erdőd.) 


Élet  vagy  halál ! 

A  Kárpátoktul  le  az  al-Dunáig 

Egy  bősz  üvöltés,  egy  vad  zivatar! 

Szétszórt  hajával,  véres  homlokával 

Áll  a  viharban  maga  a  magyar. 

Ha  nem  születtem  volna  is  magyarnak, 

E  néphez  állanék  ezennel  én, 

Mert  elhagyott,  mert  a  legelhagyottabb 

Minden  népek  közt  a  föld  kerekén. 

Szegény,  szegény  nép,  árva  nemzetem  te. 
Mit  vétettél,  hogy  így  elhagytanak, 
Hogy  isten,  ördög,  minden  ellened  van. 
És  életed  fáján  pusztítanak  ? 
S  dühös  kezekkel  kik  tépik  leginkább 
Gazul,  őrülten  a  zöld  ágakat? 
Azok,  kik  eddig  e  fa  árnyékában 
Pihentek  hosszú  századok  alatt. 


Te  rácz,  te  horvát,  német,  tót,  oláhság. 
Mit  marjátok  mindnyájan  a  magyart? 
Török  s  tatártól  mely  titeket  védett, 
Magyar  kezekben  villogott  a  kard. 
Megosztottuk  ti  véletek  hiven,  ha 
A  jó  szerencse  nékünk  jót  adott, 
S  felét  átvettük  mindig  a  tehernek, 
Mit  vállatokra  a  balsors  rakott. 

S  ez  most  a  hála ! . . .  vétkes  vakmerénynyel 
Reánk  uszít  a  hűtelen  király, 
S  mohó  étvágygyal  megrohantok  minket, 
Miként  a  holló  a  holttestre  száll. 
Hollók  vagytok  ti,  undok  éhes  hollók, 
De  a  magyar  még  nem  halotti  test. 
Nem,  istenemre  nem!  s  hajnalt  magának 
Az  égre  a  ti  véretekkel  fest. 

Legyen  tehát  ugy,  mint  ti  akartátok. 

Élet-halálra  ki  a  síkra  hát. 

Ne  légyen  béke,  míg  a  magyar  földön 

A  napvilág  egy  ellenséget  lát. 

Ne  légyen  béke,  míg  rossz  szívetekből 

A  vér  utósó  cseppje  nem  csorog  . .  . 

Ha  nem  kellettünk  nektek  mint  barátok. 

Most  mint  bírókat,  akként  lássatok. 

Föl  hát,  magyar  nép,  e  gaz  csorda  ellen, 

Mely  birtokodra  s  életedre  tör. 

Föl  egy  hatalmas,  egy  szent  háborúra, 

Föl  az  utósó  ítéletre,  föl! 

A  századok  hiába  birkozának 

Velünk,  és  mostan  egy  év  ölne  meg  ? 

Oroszlánokkal  vívtunk  hajdanában, 

És  most  e  tetvek  egyenek-e  meg? 

F'öl  nemzetem,  föl!  jussanak  eszedbe 

Világhódító  híres  őseid. 

Egy  ezredév  néz  ránk  ítélő  szemmel 

Attilától  egész  Rákócziig. 

Hah,  milyen  múlt!  ha  csak  félakkorák  is 

Leszünk,  mint  voltak  e  nagy  ősapák, 

El  fogja  lepni   árnyékunk  a  sárba 

És  vérbe  fúlt  ellenség  táborát! 

(Erdőd.) 


Ti  ákáczfák  e  kertben... 

Ti  ákáczfák  e  kertben, 
Ti  szép  emlékű    fák, 
A  melyeken  szivemnek 
Oly  drága  minden  ág, 

Kedves  fák,  üdvezelve 
És  áldva  legyetek, 
Áldom  még  azt  is,  a  ki 
Titeket  ültetett. 

Harmatnak  s  napsugárnak 
Áldása  rajtatok. 
Vidám  dalosmadártól 
Reszkessen  ágatok. 

Örök  tavasz  lakozzék 
Zöld  fürteiteken, 
Hogy  éltetek,  miként  az 
Enyém,  oly  szép  legyen. 

Itt  láttam  én  először 
Kedves  galambomat, 
Itt  láttam  őt  először 
Ez  ákáczfák  alatt. 

Itt  űlt  e  lombok  alján, 
Itt  űlt  szemközt  vélem. 
Itten  röpült  szeméből 
Szivembe  szerelem. 

Tudom  még,  hogy  ne  tudnám  ? 
Habár  régen  vala, 
Az  órát,  hol  kigyúladt 
Szerelmem  hajnala. 

Ez  volt  a  hajnal!  ilyen 
Nem  ékesite  még 
Téged,  te  véghetetlen, 
Te  rég  teremtett  ég. 

Letűnt  immár  e  hajnal, 
Megértem  a  delet, 
S  ez  tán  nem  oly  regényes 
De  sokkal  melegebb. 

Mikor  jön  majd  az  alkony, 
Szerelmem  alkonya? 
Ettől  ne  félj,  szivemnek 
Imádott  asszonya! 

Eljő  ez  is,  de  későn; 
Azért  jő  majd,  ha  jő. 
Hogy  légyen  arczainkon 
Szép  arany  szemfedő. 

S  a  földbe  ha  letesznek, 
Majd  csillag  képiben 
Ragyog  le  zöld  sirunkra 
Sötétkék  éjeken. 

(Nagy-Károly.) 


Búcsú. 

Alig  viradt,  már  újra  alkonyul, 
Alig,  jövék,  s  megint  elmegyek,  el. 
Még  csak  alig  hogy  üdvezeitelek. 
És  már  búcsúzni,  már  elválni  kell. 
Isten  veled,  szép  ifjú  hitvesem. 
Szivem,  szerelmem,  lelkem,  életem! 

Kardot  fogék  kezembe  lant  helyett. 
Költő  valék  és  katona  vagyok; 
Arany  csillag  vezérelt  eddig,  s  most 
Utamra  piros  éjszakfény  ragyog. 
Isten  veled,  szép  ifjú  hitvesem, 
Szivem,  szerelmem,  lelkem,  életem! 

Nem  a  dicsvágy  von  engem  tőled  el . . . 
Fejemre  nem  is  férne  a  babér 
A  boldogság  teljes  rózsáitól, 
És  én  le  nem  hajítom  ezt  azér\ 
Isten  veled,  szép  ifjú  hitvesem. 
Szivem,  szerelmem,  lelkem,  életem! 

Nem  a  dicsvágy  von  engem  tőled  el. 
Tudod:  belőlem  az  régen  kihalt. 
Hazámért  ontom  véremet,  ha  kell, 
Hazámért  vívok  véres  viadalt. 
Isten  veled,  szép  ifjú  hitvesem. 
Szivem,  szerelmem,  lelkem,  életem! 

Ha  senki  nem  védné  is  a  hazát, 
Magamnak  őtet  védni  kellene; 
S  mostan,  midőn  mindenki  síkra  szállt, 
Magamban  én  itthonn  maradjak-e  ? 
Isten  veled,  szép  ifjú  hitvesem, 
Szivem,  szerelmem,  lelkem,  életem! 

Nem  mondom  én:  gondolj  férjedre,   míg 
Ö  a  honért  s  érted  harczolni  fog; 
Ismerlek  én,  nagyon  tudom,  hogy  egy 
Gondolatod  van,  és  az  én  vagyok. 
Isten  veled,  szép  ifjú  hitvesem. 
Szivem,  szerelmem,  lelkem,  életem! 

Tán  megcsonkítva  térek  vissza  majd. 
De  akkor  is  szeretsz  te  engemet, 
Mert  istenemre,  a  mint  elviszem, 
Épen  hozom  meg  hű  szerelmemet. 
Isten  veled,  szép  ifjú  hitvesem. 
Szivem,  szerelmem,  lelkem,  életem! 

(Erdőd.) 

Itt  alszik  a  költő  . . . 

(Moore  után  angolból.) 

Itt  alszik  a  költő,  a  kinek  kezében 
Appolónak  lantja  zenge  olyan  szépen, 
Kinek  dala  omlott,  mint  vad  folyam  árja, 
Vagy  elhalt  távoli  kis  patak  módjára. 
Aludj',  néma  költő .  . .  most  észrevétlenül 
Jár  vihar  és  szellő  holt  homlokod  körül, 
yihar,  mely  harsog,  mint  harczdalod  harsogott, 
És  szellő,  mely  elhal,  mint  szerelmi  dalod. 

(Debreczen.) 


Ha  megtérnek  csonkán  a  csatákból, 
Koldusbotot  ád  a  haza  nékik, 
S  ha  elesnek,  a  felejtés  árja 
Foly  sírjukon  s  neveiken  végig. 
És  ők  még  is  neki  mennek  bátran 
Az  ellenség  kardjának,  tüzének!   — 
Tiszteljétek  a  közkatonákat. 
Nagyobbak  ők,  mint  a  hadvezérek, 

(Debreczen.) 


1848. 


Tiszteljétek  a  közkatonákat ! 

Tiszt  vagyok  ...  ha  lát  a  közlegénység, 
Tiszteikedve  megyén  el  mellettem; 
Én  pirulok,  gondolván  magamban: 
Nincs  igazság,  nincs  igazság  ebben. 
Nekünk  kéne  köszönteni  őket. 
Mert  mi  nálunk  sokkal  többet  érnek.  — 
Tiszteljétek  a  közkatonákat, 
Nagyobbak  ők,  mint  a  hadvezérek. 

Velők  állunk  a  csaták  tüzében, 

De  mi  tudjuk,  hogy  miért  csatázunk, 

Mert  van,  a  mi  győzelemre  buzdít. 

Vagyon  elvünk,  van  tán  gazdaságunk, 

S  von  előre  csábító  varázsa 

A  dicsőség  ragyogó  szemének.    — 

Tiszteljétek  a  közkatonákat. 

Nagyobbak  ők,  mint  a  hadvezérek. 

Ók  az  elvet  hírből  sem  ismerik, 
És  a  haza  ?  kemény  mostohájok, 
Izzadásuk  díjában  nekik  csak 
Kenyeret  vet  s  rongyokat  dob  rajok, 
S  zászlajához  hogyha  oda  állnak, 
Nyomorért  csak  új  nyomort  cserélnek.  — 
Tiszteljétek  a  közkatonákat, 
Nagyobbak  ők,  mint  a  hadvezérek. 

S  mit  tudják  ők,  mi  az  a  dicsőség  ? 
S  ha  tudnák  is,  mi  hasznuk  van  benne  ? 
Nincsen  lap  a  történet  könyvében, 
A  hol  nevök  feljegyezve  lenne, 
Ki  is  győzné  mind  fölírni,  a  kik 
Tömegestül  el-elvérezének  ?  — 
Tiszteljétek  a  közkatonákat. 
Nagyobbak  ők,  mint  a  hadvezérek. 


Ezernyolczszáznegyvennyolcz,  te  csillag, 

Te  a  népek  hajnalcsillaga! .  .  . 

Megviradt,  fölébredett  a  föld,  fut 

A  hajnaltól  a  nagy  éjszaka. 

Piros  arczczal 

Jött  e  hajnal, 

Piros  arcza  vad  sugara 

Komor  fényt  vet  a  világra; 

E  pirulás:  vér,  harag  és  szégyen 

A  fölébredt  nemzetek  szemében. 

Szégyeneljük  szolgaságunk  éjét. 

Zsarnokok,  rátok  száll  haragunk, 

S  a  reggeli  imádság  fejében 

Istenünknek  vérrel  áldozunk. 

Almainkban 

Alattomban 

Megcsapolták  szíveinket. 

Hogy  kioltsák  életünket, 

De  maradt  még  a  népeknek  vére 

Annyi,  a  mi  fölkiált  az  égre. 

ÁH  a  tenger  nagy  elbámultában, 

Áll  a  tenger  és  a  föld  mozog. 

Emelkednek  a  száraz  hullámok. 

Emelkednek  rémes  torlaszok. 

Reng  a  gálya  . . , 

Vitorlája 

Iszaposán  összetépve, 

A  kormányos  szíve  képe, 

A  ki  eszét  vesztve  áll  magában. 

Beburkolva  rongyos  bíborában. 

Csatatér  a  nagy  világ.  A  hány  kéz. 
Annyi  fegyver,  annyi  katona. 
Mik  ezek  itt  lábaim  alatt?  . . .  hah, 
Eltépett  láncz  s  eltört  korona. 
Tűzbe  véle!  .  .  . 
No  de  még  se. 

Régiségek  közé  zárjuk, 
De  nevöket  írjuk  rájuk, 
Különben  majd  a  későn-születtek 
Nem  tudnák,  hogy  ezek  mik  lehettek. 

Nagy  idők.  Beteljesült  az  írás 

Jósolatja:  egy  nyáj,  egy  akol. 

Egy  vallás  van  a  földön:  szabadság! 

A  ki  mást  vall,  rettentőn  lakol. 

Régi  szentek 

Mind  elestek, 

Földúlt  szobraik  kövébül 

Uj  dicső  szentegyház  épül, 

A  kék  eget  veszszük  boltozatnak, 

S  oltárlámpa  lészen  benne  a  nap, 

(Debreczen.) 


Itt  van  áz  ősz,  itt  van  újra... 

Itt  van  az  ősz,  itt  van  újra, 
S  szép,  mint  mindig,  én  nekem. 
Tudja  isten,  hogy  mi  okból 
Szeretem  ?  de   szeretem. 

Kiülök  a  dombtetőre. 
Innen  nézek  szerteszét, 
S  hallgatom  a  fák  lehulló 
Levelének  lágy  neszét.    ' 

Mosolyogva  néz  a  földre 
A  szelíd  nap  sugara. 
Mint  elalvó  gyermekére 
Néz  a  szerető  anya. 

És  valóban  őszszel  a  föld 
Csak  elalszik,  nem  hal  meg; 
Szeméből  is  látszik,  hogy  csak 
Álmos  ő,  de  nem  beteg. 

Levetette  szép  ruháit. 
Csendesen  levetkezett; 
Majd  felöltözik,  ha  virrad 
Reggele,  a  kikelet. 

Alugyál  hát,  szép  természet, 
Csak  alugyál  reggelig, 
S  álmodj'  olyakat,  a  mikben 
Legnagyobb  kedved  telik. 

Én  ujjam  hegyével  halkan 
Lantomat  megpendítem. 
Altató  dalod  gyanánt  zeng 
Méla  csendes  énekem.  — 


Kedvesem,  te  űlj  le  mellém, 
Ulj  itt  addig  szótlanul, 
Míg  dalom,  mint  tó  fölött  a 
Suttogó  szél,  elvonul. 

Ha  megcsókolsz,  ajkaimra 
Ajkadat  szép  lassan  tedd. 
Föl  ne  keltsük  álmából  a 
Szendergő  természetet. 

(Erdőd.) 


Csatadal. 

Trombita  harsog,  dob  pereg, 

Lés :  a  csatára  a  sereg. 

Előre! 

Süvít  a  golyó,  cseng  a  kard. 

Ez  lelkesíti  a  magyart. 

Előre ! 

Föl  a  zászlóval  magasra, 

Egész  világ  hadd  láthassa. 

Előre ! 

Hadd  lássák  és  hadd  olvassák, 

Rajta  szent  szó  van:  szabadság. 

Előre! 

A  ki  magyar,  a  ki  vitéz, 

Az  ellenséggel  szembenéz. 

Előre ! 

Mingyárt  vitéz,  mihelyt  magyar, 

0  s  az  isten  egyet  akar. 

Előre ! 

Véres  a  föld  lábam  alatt, 

Lelőtték  a  pajtásomat. 

Előre! 

Én  se  leszek  rosszabb  nála. 

Berohanok  a  halálba. 

Előre! 

Ha  lehull  a  két  kezünk  is. 

Ha  mindnyájan  itt  veszünk  is, 

Előre ! 

Hogyha  el  kell  veszni,  nosza, 

JNIi  veszszünk  el,  ne  a  haza, 

Előre! 

(Debreczen.) 

iölpusztuló  kert  ott  a  vár  alatt , , 

ipusztuió  kert  ott  a  vár  alatt. 
Elpusztuló  vár  ott  a  kert  felett  ... 
Rajtok  borong  homályos-szomorún 
Az  őszi  köd  és  az  emlékezet. 


Eszembe  jut  rólok,  mit  a  haza 
Veszített  egykor  s  a  mit  szívem  nyert; 
Elhunyt  vitézek  sírja  az  a  vár, 
S  élő  szerelmem  bölcseje  a  kert. 


Itt  lenn  ringattam  én  ölemben  őt, 
Itt  lenn  öleltem  én  galambomat, 
S  ott  fönn  tanyáztak  hajdan  a  sasok, 
Ott  fönn  tanyáztak  a  Rákócziak. 

Dicső  vitézség!  édes  szerelem! 
Bejárom  egyszer  még  e  helyeket, 
Ma  itt  vagyok  még  s  holnap  távozom, 
S  tán  vissza  többé  nem  is  jöhetek. 

Lesz-é  ezentúl,  oh  kert,  a  ki  majd. 
Édes  gyönyörrel  jár  e  fák  alatt  ? 
Lesz-é  ezentúl,  oh  vár,  a  ki  majd 
Szent  tisztelettel  nézi  tornyodat  ? 

(Erdőd.) 


Fejét  a  szörny  ismét  fölemeli, 
S  akkor  megint  elől  kell  kezdeni. 
Hiába  lenne  ennyi  áldozat  ?  — 
Akaszszátok  föl  a  királyokat! 

Mindenkinek  barátság,  kegyelem. 
Csak  a  királyoknak  nem,  soha  sem! 
Lantom  s  kardom  kezembül  eldobom, 
A  hóhérságot  majd  én  folytatom, 
Ha  kívülem  rá  ember  nem  akad  — 
Akaszszátok  föl  a  királyokat! 

(Debreczen.) 


Akaszszátok  föl  a  királyokat ! 

Lamberg  szivében  kés,  Latour  nyakán 
Kötél,  s  utánok  több  is  jön  talán, 
Hatalmas  kezdesz  lenni  végre,  nép! 
Ez  mind  igen  jó,  mind  valóban  szép, 
De  még  ezzel  nem  tettetek  sokat  — 
Akaszszátok  föl  a  királyokat! 

Kaszálhatd  a  fűt  világ  végéig, 
Holnap  kinő  az,  ha  ma  lenyesik; 
Tördelheted  le  a  fa  lombjait, 
Idő  jártával  újra  kivirit; 
Tövestül  kell  kitépni  azokat  — 
Akaszszátok  föl  a  királyokat! 

Vagy  nem  tanultad  még  meg,  oh  világ, 

Gyűlölni  méltóképpen  a  királyt  ? 

Oh,  hogyha  szétönthetném  köztetek 

Azt  a  szilaj,  veszett  gyűlöletet. 

Mitől  keblem,  mint  a  tenger,  dagad!  — 

Akaszszátok  föl  a  királyokat! 

Szivöknek  minden  porczikája  rósz, 

Már  anyja  méhéből  gazságot  hoz. 

Vétek,  gyalázat,  teljes  élete, 

Szemétől  a  levegő  fekete, 

S  megromlik  a  föld,  melyben  elrohad  — 

Akaszszátok  föl  a  királyokat! 

Ezer  felé  bús  harczmező  a  hon. 

Arat  rajt  a  halál  irtóztatón, 

Itt  egy  falu,  amott  egy  város  ég, 

Százezerek  jajától  zúg  a  lég; 

S  halál,  rablás  mind  a  király  miatt  — 

Akaszszátok  föl  a  királyokat! 

Hiába  ömlik,  hősök,  véretek, 
Ha  a  koronát  el  nem  töritek. 


Itt  a  nyilam !  mibe  löjjem  ? 

Itt  a  nyilam!  mibe  lőjjem  ? 

Királyi  szék  áll  előttem. 

Bele  lövöm  bársonyába, 

Hogy  csak  ugy  porzik  kínjába'. 

Éljen, 

Éljen  a  köztársaság! 

A  korona  nagyon  drága, 

Nem  való  az  a  királyra; 

A  királyra!  ugyan  minek 

Szamáron  a  bársony  nyereg  ? 

Éljen, 

Éljen  a  köztársaság! 

Piros  bársony  köpenyege, 

Ide  vele,  hamar  ide, 

Lesz  belőle  lótakaró, 

Ugy  is  épen  arravaló. 

Éljen, 

Éljen  a  köztársaság! 

Arany  pálcza  a  markában, 

Csavarjuk  ki  hamarjában; 

Ásót,  kapát  a  kezébe, 

Ássa  meg  a  sírját  véle! 

Éljen, 

Éljen  a  köztársaság! 

Ez  egyszer  csak  annyit  mondok: 

Jó  soká  voltunk  bolondok. 

Legyen  egy  kis  eszünk  végre, 

Mászszunk  a  király  képére. 

Éljen, 

Éljen  a  köztársaság! 

(Debveczen.) 

Kont  és  társai. 

Édes  hazám,  Magyarország, 
Mi  a  bajod  ?  bús  az  orczád. 
Az  orczád  bús,  a  könnyed  hull, 
Alig  vagy  a  fájdalomtul. 

»Mi  volna  más  bajom  nékem, 
Mint  hogy  a  királyi  széken 
Ember  helyett  vadállat  űl, 
Uralkodik  kegyetlenül. 

Zsigmond  király,  te  vadállat, 
Ne  nyomjad  úgy  a  vállamat, 
Alig  bírja  már  a  lábam, 
El  kell  dőlnöm  itt  hosszában. 

Azért  tettelek  királynak. 
Világ  első  királyának. 
Hogy  így  csúffá  tégy  engemet. 
Kiszakítsd  az  életemet  ? 

Én  istenem,  hová  nézzek  ? 
Mindenütt  csak  bús  enyészet, 
Minden  tagom  zsibbad  és  fáj. 
Átkozott  légy,  Zsigmond  király! 

Lelkem,  testem  nagyon  beteg, 
Gyermekeim,  segítsetek, 
Hol  vagytok  ti,  jó  vitézek, 
Merre  jártok,  merre  késtek  ?« 

Szegény  haza,  fiaidat 
Hasztalanul  hívogatod; 
Az  egyik  rész  gaz  áruló, 
A  másik  rész  földönfutó. 

Bakony  erdő  sötétsége 
Zsiványoknak  volt  a  fészke, 
De  most  benne  űzött  vadak 
Laknak,  igaz  hazaíiak. 

Közöttök  van  —  hogy  ne  volna  ? 
Kont  István  is  a  vadonba', 
Feje  fölött  sötét  ágak, 
Szíve  fölött  sötét  bánat. 


»Beh  összeolvad  a  számunk! 
Szegény  jó  Magyarországunk, 
Csupán  harmincz  ember  maradt 
Védeni  szabadságodat. 

Nincs  mit  tennünk,  kicsiny  a  szám, 
Isten  veled,  kedves  hazám!  .  .  . 
Barátim,  csak  egy  van  hátra, 
Készüljünk  el  a  halálra. 

Föl  Budára  a  királyhoz, 
Tegyük  kardunkat  lábához, 
Hadd  vegye  el  életünket, 
Csak  ne  bántsa  gyermekinket. « 

Egynek  sem  volt  kifogása. 
Mind  készen  volt  a  halálra. 
Fölnyergeltek,  lóra  kaptak, 
Buda  felé  lovagoltak. 

Mentek  együtt  egy  csoportban, 
Mentek  némán,  mentek  lassan, 
Némán,  lassan  és  sötéten. 
Mint  a  felhő  megy  az  égen. 

Budavárba  följutának. 
Király  előtt  megállának, 
A  legbölcsebb  közöttök  Kont, 
Királynak  ily  beszédet  mond: 

»Itt  vagyunk,  király,  előtted, 

Kiirthat'd  a  pártülőket, 

Vedd  el  a  mi  életünket. 

Csak  kíméld  meg  gyermekinket.* 

S  leoldozták  kardjaikat, 
Kezök  reszket,  keblök  dagad; 
Kardjoktól  kell  elszakadni! 
Mintha  leikök  szakadna  ki. 

De  csak  még  is  leoldozták, 
Király  előtt  le  is  rakták, 
Oda  rakták  őket  sorba. 
Szegényeket,  od'  a  porba. 


Gondolkodik  jó  sokáig, 
Összehíja  czimboráit, 
Csendesen  előre  lépett, 
És  így  kezdte  a  beszédet: 

Petőfi  költeményei. 


A  hazának  képe  volt  ez, 
Ottan  hevert,  mint  a  holttest 
A  haza  is,  megalázva, 
Rajta  a  gaz  király  lába. 

Zsigmond  király  nagy  kevélyen 
Végignéz  a  vitézségen, 
Szemeit  félig  behunyja, 
És  így  kezdi  czudar  gúnynyal: 

»Nos  hát,  nagy  jó  uraimék, 
Elég  már  a  tréfa,  elég  ? 
Meglapulunk  valahára 
Megkorbácsolt  eb  módjára. 

Hát  ezek  a  vad  vitézek, 
A  kik  a  királyi  széket 
S  koronámat  fenyegetek  ? 
Kiktől  szinte  megijedek. 

Hisz  ezek  jámbor  koldusok!  .  .  . 
Szegény  golyhók,  mit  búsultok  ? 
Jól  van;  a  mért  koldulátok, 
Az  életet  megiíapjátok.^ 

A  harmincz  vitéz  föllobban 
Irtóztató  bősz  haragban. 
Láng  a  szivök,  láng  a  szemök, 
Fölfordult  a  világ  velők. 

Kont  a  bajuszán  egyet  ránt, 
Megereszti  vastag  hangját, 
S  a  beszéd  végét  se  várva 
Reá  dördül  a  királyra: 

2>Állj  meg,  a  ki  istened  van! 
Többet  nem  szólsz  bosszulatlan  . . . 
Koldus  vagy  ám  te!  vagy  volnál, 
Ha  más,  ha  zsivány  nem  volnál. 

Gyermekink  s  nem  magunk  végett 
Jöttünk  ide  kérni  téged  .  .  . 
Gyermek  ide,  gyermek  oda! 
Most  a  koczka  el  van  dobva. 

Zsivány  voltál,  vagy  és  maradsz, 
És  minden  ivadékod  az, 
Vér  rajtad  a  piros  bársony, 
Süssenek  meg  tüzes  nyárson! 

Gyilkoltass  meg  mindnyájunkat, 
Ez  te  hozzád  illő  munka  .  .  . 
De  mit  álltam  szóba  véled  ? 
Haramjával  nem  beszélek.* 

Némán  néz  a  király  rája, 
Habot  túr  dühében  szája, 


Int  kezével,  s  a  vitézek 
Hóhérkézre  kerülének. 

És  a  hóhér  sújtana  már  .  .  . 
s> Megállj,  mester*,  szól  a  király, 
s>Halljátok,  a  ki  letérdel 
S  kegyelmet  kér,  életet  nyer.« 

Nincs  a  harmincz  között  egy  se, 
A  ki  térdét  meggörbítse. 
Egy  se  mozdul,  egy  se  térdel. 
Állnak  néma  megvetéssel. 

»Sujts!«  ordít  a  veszett  király, 
>Sujts,  bakó,  sújts,  mig  egy  fej  áll! 
Sújt  az,  s  hullanak  a  fejek, 
Mint  őszszel  a  falevelek. 

Iluszonkilencz  fej  hever  már, 
Car-Tiadában  a  vérpadnál, 
Huszonkilencz  ember  vére 
Száradt  a  piacz  kövére. 

Most  Kont  István  következik, 
A  végső,  a  harminczadik! 
Ö  volt  akkor  a  hazába' 
A  szabadság  végsugára. 

Hogy  föllépett  a  vérpadra 
Megreszketett  az  alatta; 
Ott  áll  bokáig  a  vérben 
Társai  elfolyt  vérében. 

Összegörnyed  Zsigmond  király, 
Az  elítélt  egyenest  áll, 
Olyan  az  ő  tekintete. 
Mint  az  isten  ítélete. 

Szólna  Zsigmond:  » végezd  mester!« 
De  szólani  nem  tud,  nem  mer: 
Körmét  a  mellébe  vágta. 
Fogaival  ajkát  rágta. 

Iszonyú  csend  .  .  .  Kont  lehajlott, 
A  kiomlott  vérbe  markolt, 
S  a  piros  vért  oda  vágja 
Zsigmond  fejér  orczájára. 

Ordítozás,  dob  pergése! 
De  hallik  Kont  mennydörgése: 
»Zsigmond  király,  gyilkos  király. 
Vérünk,  átkunk  fejedre  száll!* 

A  hóhérbárd  villan,  suhan, 
Kont  feje  is  a  porba'  van, 
Ügy  esett  le  a  válláról, 
Mint  a  nap  az  ég  boltjáról. 

(Debreczen.) 


Vesztett  csaták,  csúfos  futások! 

Vesztett  csaták,  csúfos  futások! 
Bár  merre  nézek,  mást  nem  látok. 
Miként  a  sár,  a  melybe 
Követ  hajítanak  be, 
Ugy  feccsen  szét  a  harczok  mezejérül, 
Oh  nemzetem,  képedre  a  gyalázat. 
S  a  hit  már-már  sokak  szivébe  gyérül. 
Hogy  mindörökre  jármodat  lerázod. 
Ki  ismer  engem  csüggedőnek  ? 
Kislelküséggel  engemet  ki  vádol? 
De  aggodalmak  néha  rám  is  jönek 
Most  a  jövő  rejtélyes  távolából, 
■   Jőnek,  miként  az  éji  denevérek 
S  el-elvisítják  itten  magokat, 
Hogy  rá  szivemben  hidegséget  érzek 
Es  lélekzésem  szinte  elakad. 
Hazám,  hazám,  magyar  haza. 
Elátkozott  föld  vagy  hát? 
Ki  volt,  ki  igy  megátkoza? 
Hogy  rajtad  a  szabadság 
Örökké  csak  földönfutó  legyen, 
Ki  pillanatra  hozzád  menekül, 
De  a  mint  jön,  megint  megyén, 
Elűzik  kérlelhetlenűl! 
Hányszor  kelénk  fel  három  század  óta 
Lerázni  hősleg  a  bilincseket! 
S  kardunk  mindig  bohullt  a  vérfolyóba, 
Mely  meghasított  keblünkből  eredt, 
S  ájulva  a  mint  a  földön  feküttünk, 
Kaczagva  tombolt  a  zsarnok  fölöttünk. 

Most  talpon  állunk  ujolag  .  .  . 

Azért  állottunk  volna  fel. 

Hogy  újra  földhöz  sújtsanak? 

Nem,  nem,  most  győzni  vagy  meghalni  kell! 

Csatára,  nemzetem, 

Halál  vagy  győzelem! 

Föl,  föl,  te  jobban  nem  szeretheted 

A  szép  halálnál  a  csúf  életet. 

Te  inkább  sírba  fekszel,  mint  mocsárba  . . . 

De  a  ki  kész  a  hős  halálra, 

Az  diadalmaskodni  fog. 

Induljatok 


Százezerével,  miljomjával 
A  szolgaság  Egyiptomábol 
A  szabadsági  Kánaánba' 
Mint  Mózes  népe  hajdanába, 
Nekik  volt,  van  nekünk  is  istenünk, 
0  fog  vezetni  tűzoszlop  képében, 
S  az  ellenség  kiomló  vére  lészen 
A  vörös  tenger,  melyen  átmegyünk! 

(Debreczen.) 


Fiam  születésére. 

Ide,  ide  fiamat  kezembe. 
Hadd  szorítsam  a  szivemhez  őt! 
Mintha  volnék  újonnan  teremtve. 
Hogy  éltemnek  ifjú  lombja  nőtt! 

Üd  vezetlek,  lelkem  szép  kis  ága, 
Ud vezetlek,  édes  magzatom! 
Sírásodnak  bánatos  zajába 
Beleolvadt  örvendő  dalom. 

Kis  parányom,  milyen  nagy  örömmel 
Állok  itt  és  nézem  képedet! 
Kell-e  még  pap  ?  örömkönnyeimmel 
Keresztellek  én  meg  tégedet. 

Csillagász  lett  végre  is  belőlem, 
Itten  állok  csillagom  előtt, 
Arczvonásit  hosszasan  szemlélem, 
S  találgatom  a  távol  jövőt. 

A  reménynek  nagy  virágos  fája, 
Mit  e  csillag  fénye  fölmutat; 
Csak  ne  szálljon  kora  dér  reája, 
Mely  leszedné  e  virágokat. 

Oh  halál,  te  nem  lészsz  oly  kegyetlen, 
Hogy  magaddal  rántsd  idő  előtt; 
Nem  enyém  lesz  ő  —  tartsd  ezt  eszedben 
A  hazának  nevelem  fel  őt. 

Úgy-e,  úgy-e,  kis  fiam,  ha  majdan 
Én  a  sorbul  kiöregedem. 
Iparkodni  fogsz  túltenni  rajtam. 
Vagy  betöltöd  legalább  helyem? 

Vajha  egykor  ekkép  szólanának 
Nem-busulva  sírom  szélinél: 
»Meghalt!  de  nincs  kára  a  hazának, 
Nincs,  mert  lelke  a  fiában  él.« 


(Dobreczen.) 

Az  év  végén. 


Indulsz,  pályavégezett  év, 
Menj ...  de  várj,  ne  menj  magad, 
Sötét  van  a  más  világba', 
Jó  lesz  egy  kis  égő  lámpa: 
Vidd  magaddal  dalomat. 

Megpendítem,  régi  lantom, 
Megpendítem  húrjaid; 
Már  régóta  vagy  te  nálam, 
Sokat  szóltál  .  .  .  megpróbálom, 
Tudnál-e  még  valamit? 

Ha  valaha  szépen  szóltál, 
Most  legyen  szép  éneked; 
Légy  méltó  neved  híréhez, 
Tedd  még  ünnepibbekké  ez 
Ünnepélyes  perczeket. 

És  ki  tudja  ?  tán  utósó, 
Legutósó  lesz  e  dal; 
Tán  ha  téged  most  leteszlek, 
Többé  majd  föl  sem  vehetlek, 
Hangod,  életed  kihal. 

A  hadistenhez  szegődtem, 
Annak  népéhez  megyek; 
Esztendőre  hallgat  a  dal, 
Vagy  ha  írok,  véres  karddal 
írok  költeményeket. 

(Debreczen.) 


Zengj  tehát,  zengj,  édes  lantom. 
Zengd  ki,  a  mi  benned  van. 
Szólj  vadul,  és  szólj  szelíden, 
Ragyogóan  és  sötéten, 
Szomorúan  és  vígan. 

Légy  vihar,  mely  haragában 
Osi  tölgyeket  szakít, 
Légy  szellő,  mely  mosolyogva 
Csendes  álomba  ringatja 
A  mezők  fűszálait. 

Légy  tükör,  melyből  reám  néz, 
Egész,  egész  életem. 
Melynek  legszebb  két  virága 
A  mulandó  ifjúság  s  a 
Múlhatatlan  szerelem. 

Adj  ki  minden  hangot,  lantom, 
A  mi  benned  még  maradt  .  .  . 
A  nap  is  midőn  lemégyen, 
Pazarolva  földön,  égen 
Szétszór  minden  sugarat. 

S  szólj  erősen,  lantom,  hogyha 
Már  utósó  e  dalod; 
Hirtelen  ne  haljon  ő  megi 
Zengjék  vissza  az  időnek 
Bérczei,  a  századok. 

Pacsírtaszót  hallok  megint . . . 

Pacsírtaszót  hallok  megint! 
Egészen  elfeledtem  már. 
Dalolj,  tavasznak  hírmondója  te, 
Dalolj,  te  kedves  kis  madár. 

Oh  istenem,  mi  jól  esik 
A  harczi  zaj  után  e  dal, 
Mikéntha  hérczi  hűs  patak  füröszt 
Égő  sebet  huUámival. 

Dalolj,  dalolj,  kedves  madár, 
Eszembe  hozzák  e  dalok, 
Hogy  nemcsak  gyilkos  eszköz,  katona, 
Egyszersmind  költő  is  vagyok. 

Eszembe  jut  dalodrul  a 
Költészet  és  a  szerelem, 
Az  a  sok  jó,  mit  e  két  istennő 
Tett  és  még  tenni  fog  velem. 

Emlékezet  s  remény,  ez  a 
Két  rózsafa  ismét  virit 
Dalodra,  és  lehajtja  mámoros 
Lelkem  fölé  szép  lombjait. 

És  álmodom,  és  álmaim 
Oly  kedvesek,  oly  édesek  . . . 
Te  rólad  álmodom,  hív  angyalom, 
Kit  olyan  híven  szeretek. 

Ki  lelkem  üdvessége  vagy, 

Kit  istentől  azért  nyerek. 

Hogy  megmutassa,  hogy  nem  odafönn. 

De  lenn  a  földön  van  az  ég. 

Dalolj,  pacsirta,  hangjaid 

Kikeltik  a  virágokat! 

Szivem  mily  puszta  volt,  és  benne  már 

Milyen  sok  szép  virág  fakad. 

(Bethlen.) 


Petet  bátya. 

Tíz  katona  esett  a  helységre. 
Nem  volt  szükség  fogdosó  kötélre. 
Húsz  legény  ment  maga  jó  szántából 
Zászló  alá  az  eke  szarvától. 

»Hogy  ne  mennék  örömest,  mikor  kell! 
A  ki  nem  megy,  hitvány,  gyáva  korhely. 
Nem  királyért  hadakozunk  mostan, 
A  hazáért  fogunk  állni  sorban. 

Nem  királyért,^  sőt  a  király  ellen, 
A  kit  isten  mindörökké  verjen! 
Verje  meg  úgy,  a  mint  ő  akarta, 
Hogy  igába  jussunk  mi  s  nyomorba. 

Te  éretted  megyünk  a  csatába. 
Nemzetünknek  drága  szabadsága! 
Megyünk  húszan  tíz  helyett,  és  ha  kell 
Utánunk  még  kétszer  annyi  jön  el.« 

S  összeálltak  indulásra  készen 
Az  ujonczok  falu  közepében. 
Körülöltök  fiatalok,  vének 
Gyülekeztek  búcsúvétel  végett. 

Az  anyák  (ez  a  természet  rendé, 
Isten  őket  már  igy  teremtette, 
Ök  szegények  erről  nem  tehetnek) 
Hát  az  anyák  szörnyen  keseregtek. 

Sírtak-rítak,  mint  az  őszi  felleg, 
Fiaiknak  hogy  elmenni  kellett, 
Elmenniök,  és  még  oda  pedig, 
A  hol  a  halál  vendégeskedik. 

A  mint  mondom,  volt  sok  sírás-rívás, 
Hejh  hanem  úgy  csak  korán  se  rítt  más, 
Egynek  se  volt  oly  nedves  köténye, 
Mint  kelmédnek,  szegény  Panna  néne. 

ílogy  ne  sírna  ?  három  fia  vagyon, 
Mind  a  három  szép  szál  legény   nagyon, 
S  mind  a  három  be  vagyon  sorozva 
Katonának  s  ottan  áll  a  sorba'. 

»Hagyd  el,  anyjok,  hagyd  el  már,«  szólt 
Péter  bátya,  Panna  néni  férje,        [kérve 
>Hagyd  el.  anyjok,  elég  ebbül  ennyi, 
Nem  is  illik  ennyit  keseregni. 

Nékem  is  ugy  fiaim,  mint  néked, 
Azért  még  sem  siratom  ám  őket, 
Sőt  örülök,  hogy  nevemmel  hárman 
Lesznek  ott  a  szabadság  harczában. 

Menjetek  el,  szeretett  cseléd im; 

Ha  megjöttök  a  háború  végin, 

Nagy  kedvem  lesz ...  és  ha  oda  vesztek, 

Fáj  a  szivem  majd,  de  nem  reped  meg. 

Szép  halál  a  szabadságért  halni, 
A  hogy  én  azt  el  tudom  gondolni, 
Legszebb  halál  az  a  csatatéri, 
A  hogy  azt  az  én  eszem  föléri. 

Menjetek  hát  életbe,  halálba, 
Fegyveritek  legyenek  megáldva, 
Hogy  szabadság  ragyogjon  majd  rajtok, 
Különben  jobb,  hogy  ha  ott  maradtok. « 

Az  ujonczok  utra  kerekedtek. 
Jó  kedve  volt  a  jó  gyerekeknek; 
Ugy  mentenek  a  halál  útjára, 
Mintha  mentek  volna  lakomára. 

Péter  bátya,  hát  kendet  mi  lelte  ? 
Olyat  sóhajt,  majd  kiszáll  a  lelke. 
Néz  utána  az  ujoncz-seregnek, 
S  íme,  íme  könnyei  peregnek. 

E  hát  vége  a  sok  czifra  szónak  ? 
Addig  beszélt  máshoz  biztatólag, 
Addig  köpte  a  markát,  míg  aztán 
Tyúkmadár  lett  a  vitéz  oroszlán. 

Csúfolták  az  öreget  keményen. 
Hogy  hát  ő  csak  szóval  győzte  légyen. 
De  az  öreg,  bár  nagyon  is  unja, 
Egy  sziporkát  sem  felel  a  gúnyra. 

A  mit  szólott  azt  csak  ugy  magában 
Mormogta  el  haza  ballagtában; 


»Mennek  ők  és  maradni  kell  nékem I 
Itthonn  maraszt  göthös  öregségem. 

Szabadságot  vesznek  drága  áron, 
S  én  ne  legyek  a  véres   vásáron. 
Én  itthonn  csak  kész  portékát  lessek. 
Ne  legyek  ott,  hogy  én  is  fizessek! 

Jól  esik,  hogy  megértem  ezt  a  kort, 
Hol  nemzetem  láncz  helyett  fegyvert  hord, 
S  még  is  vesztem  vón  el  eddig  inkább, 
Mint  hogy  most  csak  nézzem  e  szent  munkát! 

Elvágnám  a  két  kezem,  két  lábam. 
Ha  tudnám,  hogy  nem  vágom  hiában, 
Ha  helyette  más  erős  új  nőne. 
Hogy  mehetnék  majd  a  harczmezöre!« 

(Szalonta.) 


Európa  csendes,  ujra  csendes . . . 

Európa  csendes,  ujra   csendes, 
Elzúgtak  forradalmai . . . 
Szégyen  reá!  lecsendesült  és 
Szabadságát  nem  vívta  ki. 

Magára  hagyták,  egy  magára 

A  gyáva  népek  a  magyart; 

Láncz  csörg  minden  kézen,  csupán  a 

Magyar  kezébe  cseng  a  kard. 

De  hát  kétségbe  kell-e  esnünk. 
Hát  búsuljunk-e  e  miatt  ? 
Ellenkezőleg,  oh  hon,  inkább 
Ez  légyen  a  mi  lelket  ad. 

Emelje  ez  föl  lelkeinket. 
Hogy  mi  vagyunk  a  lámpafény, 
Mely  a  midőn  a  többi  alszik. 
Ég   a  sötétség  éjjelén. 

Ha  a  mi  fényünk  nem  lobogna 
A  véghetetlen  éjen  át. 
Azt  gondolhatnák  fönn  az-  égben, 
Hogy  elenyészett  a  világ. 

Tekints  reánk,  tekints  szabadság, 
Ismerd  meg  mostan  népedet: 
Midőn  más  könnyet  sem  mer  adni, 
Mi  vérrel  áldozunk  neked. 

Vagy  kcll-e  még  több,  bogy  áldásod 
Ne  érdemetlen  szálljon  ránk  ? 
E  hűtlen  korban  mi  utósó 
Egyetlen  híveid  valánk! 

(Debreczen.) 


Az  erdélyi  hadsereg. 

Mi  ne  győznénk  ?  bisz  Bem  a  vezérünk, 
A  szabadság  régi  bajnoka! 
Bosszúálló  fénynyel  jár  előttünk, 
Osztrolenka  véres  csillaga. 

Ott  megy  ő,  az  ősz  vei;ér;  szakálla 
Mint  egy  fejér  zászló  lengedez; 
A  kivívott  diadal  utáni 
Békességnek  a  jelképe  ez. 

Ott  megy  ő,  a  vén  vezér,  utána 
A  hazának  ifjúsága  mi, 
így  kisérik  a  vén  zivatart  a 
Tengerek  szilaj  hullámai. 

Két  nemzet  van  egyesülve  bennünk, 
S  mily  két  nemzet!  a  lengyel  s  magyar! 
Van-e  sors,  a  mely  hatalmasabb,  mint 
E  két  nemzet,  ba  egy  czélt  akar? 

Egy  a  czélunk:  a  közös  bilincset 
Összetörni,  melyet  hordozánk, 
S  összetörjük,  esküszünk  piros,  mély 
Sebeidre,  megcsúfolt  hazánk! 

Küldd  elénk,  te  koronás  haramja, 
Légionként  bérszolgáidat. 
Hogy  számodra  innen  a  pokolba 
Holttestökbül  építsünk  hidat. 

Mi  ne  győznénk  ?  hisz  B  e  m  a  vezérünk 
A  szabadság  régi  bajnoka! 
Bosszúálló  fénynyel  jár  előttünk 
Osztrolenka  véres  csillaga. 

(Bánfi-Hunyad.) 


Bizony  mondom,  hogy  győz  most 
a  magyar . . . 

Bizony  mondom,  hogy  győz  mosta  magyar, 
Habár  ég  s  föld  ellenkezőt  akar! 
Azért  nem  győzött  eddig  is  e  hon, 
Mert  soha  sem  volt  egy  akaraton; 


Most  egy  a  lélek,  egy  a  szív,  a  kar .  .  . 
Mikor  győznél,  ha  most  sem,  oh  magyar? 
Egy  ember  a  haza,  s  ez  halni  kész, 
S  ezért,  oh  népem,  ép  ezért  megélsz, 
S  dicső  lesz  élted,  boldog  és  szabad, 
A  milyen  senkié  a  nap  alatt! 
S  én  bátran  állom  a  csaták  tűzét, 
Tudom,  hogy  a  golyó  nekem  nem  vét, 
Tudom,  hogy  a  sors  őriz  engemet, 
Hogy  engemet  megölni  nem  lehet. 
Mert  én  leszek,  nekem  kell  lenni,  ki 
Ha  elleninket  mind  a  föld  fedi, 
Megéneklem  majd  diadalmadat, 
Szabadság,  és  a  szent  halottakat, 
A  kiknek  vére  volt  keresztvized 
S  halálhörgése  bölcsőéneked; 
Meg  kell,  hogy  érjem  azt  a  szép  napot, 
Midőn  áldásodat  reánk  adod, 
S  mi  annyi  átokteljes  év  után 
Sirunk,  mosolygunk  az  öröm  mián, 
Midőn,  mit  eltört  lánczunk  ád,  a  nesz 
Egy  szabad  nemzet  imádsága  lesz! 
Meg  kell,  hogy  érjem  azt  a  nagy   napot, 
A  melyért  lantom  s  kardom  fáradott! 

(Maros-VáSilrhely.) 


A  székelyek. 

Nem  mondom  én:  előre  székelyek! 
Előre  mentek  úgy  is,  hős  fiúk; 
Ottan  kíván  harczolni  mindegyik, 
Hol  a  csata  legrémesebben  zúg. 
Csak  nem  fajult  el  még  .a  székely  vér! 
Minden  kis  cseppje  drágagyöngyöt  ér. 

Ugy  mennek  a  halál  elébe  ők, 

A  mint  más  ember  menyegzőre  mén; 

Virágokat  tűznek  kalapjaik 

Mellé,  s  dalolnak  a  harcz  mezején. 

Csak  nem  fajult  el  még  a  székely  vér! 

Minden  kis  cseppje  drágagyöngyöt  ér. 

Ki  merne  nékik  ellenállani  ? 
Ily  bátorságot  szívében  ki  hord  ? 
Mennek,  röpülnek,  mint  a  szél,  s  űzik 
Az  ellenséget,  mint  a  szél  a  port! 
Csak  nem  fajult  el  még  a  székely  vér, 
Minden  kis  cseppje  drágagyöngyöt  ér! 

(Karánsebes.) 

Vajda-Hunyadon. 
I. 


ogadjatok  be,  ti  dicső  falak, 
Fogadj  magadba,  híres  ősi  vár! 
Légy  üdvezelve .  .  .  hol  a  hős  lakott, 
A  költő  ottan  lelkesedve  jár. 

Mily  hős  lakott  itt,  a  nagy  Hunyadi! 
Mily  lelkesülés  éget  engemet! 
Szivemnek  hangos  dobbanásai, 
Beszéljetek  ti  ajkaim  helyett. 

Itten  lakott,  tán  olykor  épen  itt 
Gondolkodok  e  bástya  tetején. 
Innen  tekintett  a  jövőbe  ő, 
A  honnan  most  a  múltba  nézek  éix 

Itt  pihené  ki  fáradalmait, 
Midőn  elzúgtak  a  kemény  csaták, 
Melyek  Konstantinápoly  tornyain 
A  büszke  félholdat  megingaták. 

Jó  pihenő  hely . . .  csendes  szép  magány 
Mélyen  lehajló  völgynek  zöld  ölén  . . . 
Itt  len  a  vár ;  nem  éri  a  vihar 
Még  a  zászlót  sem  tornya  tetején. 

El  van  rejtezve  a  világ  elől 
E  szent  magány;  beléje  más  nem  lát, 
Csak  messziről  fehér  fejével  a 
Hegyek  nagyapja  a  vén  Retyezát. 


II. 


Szólott  Hunyadvár  bámuló  gyönyörrel: 
»Kit  látok?  oh  kit  látok?  Hunyadit! 
Megjöttél  hát,  oh  hősök  hőse,  végre, 
Kit  vártalak  négy  hosszú  századig. 

Én  hittem  azt,  hogy  vissza  fogsz  tejőni, 
Ez  a  hitem  volt,  mi  erőt  adott, 
Hogy  el  ne  dőljek,  hogy  viselni  bírjam 
A  négy  száz  éves  gyászt  és  bánatot. 

És  megjövél . . .  légy  hévvel  üdvezelve, 
Hosszan  várt  vendég,  óh  hős,  oh  apám! 
Csak  az  fáj  most,  hogy  nem  tud  sirni  a  kő . . . 
Örömkönyűimet  hogy  ontanám!* 

Felelt  a  vendég:  » Sajnállak,  szegény  vár, 
Hogy  örömedet  el  kell  rontani . . . 
Csalatkozol;  nem  az  jött,  a  kit  vártál, 
Az  én  nevem  Bem,  és  nem  Hunyadi.* 


Ki  gondolná,  ki  mondaná,. , 

Ki  gondolná,  ki  mondaná, 
Hogy  e  hely  csatatér  ? 
Hogy  néhány  rövid  hét  eloLl 
Ilt  folyt  el  annyi  vér? 

Itt  harczolánk,  itt  vett  körűi 
Az  ellenség  hada. 
Elől  halál,  hátul  halál, 
Ez  rémes  nap  vala! 

Akkor,  miként  a  férfigond. 
Mogorva  volt  az  ég. 
Most,  mint  a  kis  gyermek  szeme, 
Szelíd  és  tiszta  kék. 

Akkor,  mint  aggastyán  feje, 
Hófejér  volt  a  föld. 
Mostan,  miként  az  ifjúnak 
Reménye,  olyan  zöld. 

A  légben  akkor  itt  zúgó 
Golyók  röpültek  el, 
A  légben  most  fejem  fölött 
Pacsirta  énekel. 

Láttunk  itt  akkor  a  sikoB 
Véres  halottakat, 
S  hol  a  holtak  feküttenek, 
Most  ott  virág  fakad. 

Ki  gondolná,  ki  mondaná, 
Hogy  e  hely  csatatér  ? 
Hogy  néhány  rövid  hét  előtt 
Itt  folyt  el  annyi  vér? 

(Szászsebes.) 


Szólt  vissza  a  vár:  »En  azzal  törődjem, 
Mi  volt  akkor  s  mi  mostan  a  neved  ? 
A  név  mulandó,  változékony;  a  mi 
Örök,  azt  nézem  én,  a  szellemet. 

Nem  a  nevedről,  hanem  szellemedrül 
S  annak  müvéről  ismerek  reád: 
Az  vagy,  ki  voltál,  négy  száz  év  előtt  s  most 
Te  mentetted  meg  a  magyar  hazái! « 

(Vajda-Hunyad.) 


Föl  a  szent  háborúra! 

Itt  a  próba,  az  utósó 

Nagy  próba: 

Jön  az  orosz,  jön  az  orosz. 

Itt  is  van  már  valóba. 

Eljött  tehát  az  utósó 

7^élet, 

De  én  attól  sem  magamért, 

Sem  hazámért  nem  félek. 

Miért  félnénk  az  Ítélet 

Napjátul  ? 

Féljenek  ők,  kik   viselik 

Magokat  oly  galádul, 

Kik  rá  törtek  az  ártatlan 

Magyarra, 

Most  veri  meg  az  úristen 

Mindenható  haragja! 

Föl  hazámnak  valamennyi 

Lakója, 

Ideje,  hogy  tartozását 

Minden  ember  lerója; 

Ki  a  házból,  ki  a  síkra 

Emberek, 

Most  az  egész  Magyarország 

Legyen  egy  nagy  hadsereg! 

Ki  is  megyünk,  szó  sincs  róla, 

Mindnyájan, 

Meghalni,  vagy  gyó'zed elmet 

Nyerni  a  szent  csatában. 

Szent  a  csata,  nem  harczolunk 

Királyért : 

Király  ellen  szabadságunk 

Istenünk  és  hazánkért! 

Átkos  király,  érezted  hát 
Vesztedet, 

Az  ördögnek,  hogy  megmentsen, 
Eladtad  a  lelkedet. 
'  De  hiába  volt  a  vásár 
Elhiherd: 

Kit  az  isten  elhagyott,  azt 
Az  ördög  nem  menti  meg. 

Sok  az  orosz,  nagy  a  száma, 

Mi  haszna? 

Több  lesz  ott  a  magyar;  talán 

Száz  is  jut  egy  oroszra. 

És  ha  volnánk  kevesebben, 

Mint  azok: 

Hála  isten,  minket  hí  ugy 

A  világ,  hogy  magyarok! 

Ne  féljetek,  gyermekink,  ne 

Féljetek, 

Nem  szúr  által  dárdájával 

A  vad  kozák  titeket; 

Feleségink,  kedvesink,  ne 

Sírjatok, 

Idegenek  ölelése 

Nem  tesz  csúfot  rajtatok. 


S  ti  apáink,  anyáink,  szent 

Halottak, 

Sírotokon  ellenség  ne 

Tapodjon,  nem  tapodhat; 

Inkább  veszszen  ki  nemzetünk 

Egy  szálig, 

S  dagadjon  föl  kifolyt  vérünk 

Árja  az  ég  boltjáig! 

Minden,  a  mi  szent  előttünk, 

Koczkán  van, 

Ha  a  világ  támad  is  meg, 

Győznünk  kell  e  csatákban; 

Ha  miljomnak  el  kell  veszni, 

Veszszen  el! 

Ki  fogna  most  fukarkodni 

Eletével,  vérivel  ? 

És  te  isten,  magyarok  nagy 

Istene, 

Légy  népeddel,  hű  népeddel, 

Jó  népeddel,  légy  vele! 

Tedd  hatalmad  fiaidnak 

Lelkére, 

Világdöntő  haragodat 

Fegyvereink  élére! 

(Pest.) 


Szörnyű  idő  . . . 

Szörnyű  idő,  szörnyű  idő! 
S  a  szörnyűség  mindegyre  nő. 
Talán  az  ég 
Megesküvék, 
Hogy  a  magyart  kiirtja. 
Minden  tagunkból  vérezünk, 
Hogy  is  ne?  villog  ellenünk 
A  fél  világnak  kardja. 

És  ott  elől  a  háború 

Csak  a  kisebb  baj;  szomorúbb. 

Mi  hátul  áll, 

A  döghalál. 

Beh  kijutott  a  részed, 

Isten  csapásiból,  o  hon, 

Folyvást  arat  határidon 

Két  kézzel  az  enyészet. 

Egy  szálig  elveszünk-e  mi? 
Vagy  fog  maradni  valaki, 
Leírni  e 
Vad  fekete 

Időket  a  világnak  ? 
S  ha  lesz  ember,  ki  megmaraJ, 
El  tudja  e  gyászdolgokat 
Beszélni,  mint  valának  ? 

S  ha  elbeszéli  úgy,  a  mint 
Megértük  ezeket  mi  mind: 
Akad-e  majd, 
Ki  ennyi  bajt 
Higyjen,  hogy  ez   történet? 
És  e  beszédet  nem  veszi 
Egy  őrült,  rémülésteli, 
Zavart  ész  meséjének  ? 

(Mezö-Berény.) 


Négy  nap  dörgött  az  ágyú . , 

Négy  nap  dörgölt  az  ágyú 
Vizakna  s  Déva  közt. 
Ott  minden  talpalatnyi 
Földet  vér  öntözött! 

Fehér   volt  a  világ,  szép 
Fejér  hó  este  be, 
Úgy  omlott  a  piros  vér 
A  fejér  hóra  le. 

Négy  hosszú  nap  csatáztunk 
Rettentő  vad  csatát. 
Minőt  a  messzelátó 
Nap  csak  nagynéha  lát. 

Mindent  megtettünk,  a  mit 
Kivánt  a  becsület . . . 
Tízannyi  volt  az  ellen, 
Győznünk  nem  lehetett. 

Szerencse  és  az  isten 
Tőlünk  elpártola. 
Egy  pártfogó  maradt  csak 
Velünk:  ez  Bem  vala. 

Oh  Bem,  vitéz  vezérem. 
Dicső  tábornokom! 
Lelked  nagyságát  könnyes 
Szemekkel  bámulom. 

Nincsen  szóm  elbeszélni 
Nagy  hősiségedet. 
Csak  néma  áhítattal 
Szemléllek  tégedet, 


S  ha  volna  ember,  kit  mint 
Istent  imádanék. 
Meghajtanék  előtted 
Térdem,  meghajtanék. 

S  nekem  jutott  a  vészes 
Dicsőség,  hogy  veled 
Járjam  be,  oh  vezérem, 
A  csatatéreket. 

Te  melletted  lovaglók 
A  harcz  veszélyiben, 
A  hol  az  élet  pusztul 
És  a  halál  terem. 

Sokan  elhagytanak,  te 
Rendíthetetlen  agg. 
De  úgy-e  téged,  úgy-e 
Én  el  nem  hagytalak? 

S  lépésid  mind  halálig 
Követni  is  fogom, 
Oh  Bem,  vitéz  vezérem 
Dicső  tábornokom! 

(Debreczen.) 


Csatában. 

A  földön  is  harag, 
Az  égen  is  harag! 
Kifolyt  piros  vér  és 
Piros  napsugarak! 
A  lemenő  nap  oly 
Vad  bíborban  ragyog! 
Előre,  katonák. 
Előre,  magyarok! 

Komoly  felhők  közül 
Bámul  reánk  a  nap, 
Rettentő  szuronyok 
Füstben  csillámlanak, 
A  sűrű  lomha  füst 
Sötéten  gomolyog, 
Előre,  katonák, 
Előre,  magyarok! 

Ropog,  hosszan  ropog 
Csatárok  fegyvere. 
Ágyúk  bömbölnek,  hogy 
Reng  a  világ  bele; 

Te  ég,  te  föld,  talán 
Most  összeomlótok! 
Előre,  katonák, 
Előre  magyarok! 

Szilaj  lelkesedés 
Foly  bennem,  mint  tüzár, 
A  vérszag  és  a  füst 
Megrészegíte  már, 
Előre  rontok  én. 
Ha  élek,  ha  halok! 
Utánam,  katonák. 
Utánam,  magyarok! 

(Medgyes.) 


Szeretlek,  kedvesem ! 

Szeretlek,  kedvesem, 
Szeretlek  tégedet, 
Szeretem  azt  a  kis 
Könnyű  termetedet, 
Fekete  hajadat. 
Fejér  homlokodat, 
Sötét  szemeidet. 
Piros  orczáidat. 
Azt  az  édes  ajkat, 
Azt  a  lágy  kis  kezet, 
Melynek  érintése 
Magában  élvezet. 
Szeretem  lelkednek 
Magas  röpülését, 
Szeretem  szivednek 
Tengerszem-mélységét, 
Szeretlek,  ha  örülsz 
És  ha  búbánat  bánt, 
Szeretem  mosolyod 
S  könnyeid  egyaránt, 
Szeretem  erényid 
Tiszta  sugárzását. 
Szeretem  hibáid 
Napfogyatkozását, 
Szeretlek,  kedvesem, 
Szeretlek  tégedet, 
A  mint  embernek  csak 
Szeretnie  lehet. 
Kivííled  rám  nézve 
Nincs  élet,  nincs  világ, 
Te  szövődöl  minden 


Gondolatomon  át. 
Te  vagy  érzeményem 
Mmd  alva,  mind  ébren, 
Te  hangzói  szivemnek 
Minden  verésében, 
Lemondanék  minden 
Dicsőségrül  érted, 
S  megszereznék  érted 
Minden  dicsőséget. 
Nekem  nincsen  vágyam, 
Nincsen  akaratom. 
Mert  a  mit  te  akarsz, 
Én  is  azt  akarom. 
Nincs  az  az  áldozat 
Mely  kicsiny  ne  lenne 
Éretted,  hogyha  te 
Örömet  lelsz  benne, 
S  nincs  csekélység,  a  mi 
Gyötrelmesen  nem  sért, 
Hogyha  te  fájlalod 
Annak  veszteségét. 
Szeretlek  kedvesem. 
Szeretlek  tégedet. 
Mint  ember  még  soha, 
Soha  sem  szeretett! 
Oly  nagyon  szeretlek. 
Hogy  majd  bele  halok, 
Egy  személyben  minden, 
De  mindened  vagyok, 
A  ki  csak  szerethet, 
A  ki  csak  él   érted: 
Férjed,  fiad,  atyád. 
Szeretőd,  testvéred. 
És  egy  személyben  te 
Vagy  mindenem  nekem: 
Lyányom,  anyám,  húgom, 
Szeretőm,  hitvesem! 
Szeretlek  szivemmel, 
Szeretlek  lelkemmel, 
Szeretlek  ábrándos 
Örült  szerelemmel ! . . . 
És  ha  mindezért  jár 
Díj  avvagy  dicséret, 
Nem  engem  illet  az, 
Egyedül  csak  téged, 
A  dicséretet  és 
Díjat  te  érdemled, 
Mert  tőled  tanultam 
Én  e  nagy  szerelmet! 

(Debreczen.) 

Szüleim  halálára. 


Végre  megtörtént  a 

Rég  várt  viszontlátás! 

Nincs  köszönet  benne, 

Nincsen  istenáldás. 

Láttam  jó  atyámat . . .  vagy  csak  koporsóját, 

Annak  sem  látszott  ki  csak  az  egyik  széle, 

Ezt  is  akkor  láttam  kinn  a  temetőben, 

Mikor  jó  anyámat  tettük  le  melléje. 


Itt  hagytak,  elmentek, 

Nem  is  jőnek  vissza  I 

Omló  könnyeimet 

Sírjok  halma  iszsza. 

Folyjatok,  könnyeim,  folyj,  te  forró  patak, 

Szivárogj  le  hideg  orczáikra  halkan, 

Hadd  tudják  meg  rólad:  árva  gyermeköknek 

Elhagyott  lelkén  mily  égő  fájdalom  van! 


Sem  atyám,  sem  anyám 

Nincs  többé,  nem  is  lesz, 

Kiket  szoríthatnék 

Dobogó  keblemhez, 

A  kiknek  csókolnám  még  lábok  nyomát  is, 

Mert  engemet  szivök  vérén  neveltek  fel. 

Mert  körülöveztek,  mint  a  földet  a  nap 

Lángoló  sugári,  szent  szeretetökkel! 


De  nem,  de  nem,  inkább 
Eltávozom  innen. 
Hogysem  könnyem  árja 
Hozzájok  lemenjen; 
Mentsen  isten  tőle  . .  .  édes  jó  szülőim 
Hogyha  megéreznék  fiuknak  keservét, 
Szerető  szivök  a  sírban  sem  pihenne, 
Egy  bú  lenne  nékik  a  hosszú  öröklét. 


Oh  atyám,  oh  anyám. 

Miért  távozátok? 

Tudom,  hogy  áldás  a 

Sír  nyugalma  rátok, 

De  mi  nektek  áldás,  az  átok  én  nékem,  [meg ! 

Melytül  szegény  szivem  csakhogy  nem  reped 

Ha  így  bántok  velem,  ti,  kik  szerettetek. 

Mit  várjak  azoktul,  a  kik  nem  szeretnek  ? 


Isten  veletek  hát . . . 

Csak  egyszer  még,  egyszer 

Ölelkezem  össze 

Sírkeresztetekkel  .  .  . 

Olyan  a  két  ága,  mint  két  ölelő  kar. 

Mintha  apám  s  anyám  nyújtaná  ki  karját 

Tán  fölemelkedtek  halotti  ágyokból, 

Fiokat  még  egyszer  ölelni  akarják! 


(Pest.) 


A  honvéd- 


Isten  után  legszebb  és  a  legszentebb  név 

A  honvéd-nevezet! 

Hogy  ne  iparkodnám  hát  megérdemelni 

Ezt  a  szép,  nagy  nevet? 

Iparkodom  teljes  szivembül,  oh  hazám, 

Megvédeni  téged, 

Védni,  fölemelni  téged,  s  lesújtani 

A  te  ellenséged! 


Ti  vagytok,  zsiványok,  kik  országunk  földét 

Kipusztítottátok, 

Fekvén  rajta  három  száz  esztendeig  mint 

Nehéz  istenátok. 

Hanem  hiszen  ezt  a  földet  ti  teszitek 

Újra  termékeny ny é : 

Véreteket  iszsza  most,  mint  eddig  itta 

Saját  népe  könnyét! 


Sokat  lesújtottunk  mi  már,  de  meglehet. 

Hogy  még  sok  van  hátra; 

Hadd  legyen,  mit  bánjuk  ?  akárki,  akárhány, 

Karunk  készen  várja. 

lőjetek,  szabadság  hóhérlegényei, 

Nem  jöttök  egyébért. 

Csak  hogy  elvegyétek,  a  mit  érdemeltek, 

A  véres  halálbért. 


Jőjetek!  Ismerjük  már  egymást;  ti  futtok, 

Mi  űzünk  titeket. 

Űzünk,  mint  a  szélvész  a  széjjelszaggatott 

Rongyos  fellegeket. 

Jőjetek,  hadd  szúrjuk  szíveiteket  a 

Szuronyunk  hegyére, 

Emlékezzetek  a  más  világon  is  a 

Honvédek  nevére! 

Honvéd  vagyok;  mikor  nevemet  kimondom 

—  Mi  tagadás  benne  ?  — 

Egy  kis  büszkeségnek  ragyogó  szikrája 

Szökken  a  szemembe, 

Egy  vagyok  a  végre  föltámadt  magyar  nép 

Győző  seregébül, 

Én  is  segítettem  koronát  leütni 

A  király  fejérül! 

Hejh  te  király,  hol  van  régi  szép  sereged, 

Hol  van  régi  fényed  ? 

Hejh  be  tönkre  tették  a  szegény  honvédek, 

E  rongyos  legények. 

Rongyos  vagyok,  mint  az  ágrul  szakadt,  csak- 

Mezítláb  nem  járok,  [hogy 

De  több  becsületem  van  még  is,  mint  nektek, 

Czifra  uraságok. 

Van  bizony -én  nékem  becsületem,  de  nagy, 
Ország-világ  előtt, 

Még  azok  előtt  is,  kit  szuronyom  leszúrt, 
Kit  fegyverem  lelőtt  i 

(Pest.) 


Még  az  ellenség  is  a  kit  csak  magasztal 
Egy  szívvel  egy  szájjal, 
Hogyne  becsülné  azt  tulajdon  nemzete, 
Tulajdon  hazája  ? 

Rajta  is  leszek,  hogy  jó  hírem-nevemet 

Megtartsam  halálig, 

Vagy  ha  visszamék  majd  az  otthonvalókhoz, 

Elvigyem  hazáig. 

Az  lesz  ám  az  öröm,  ha  majd  visszatérek 

Az  én  enyéimhez, 

És  ide  szorítom  rendre  valamennyit 

Dobogó  szivemhez! 

Hejh  az  lesz  ám  a  nap! ...  és  még  sem  tudom, 

Mit  szeretnék  jobban:  [hogy 

Haza  menni-e  majd  a  harcz  végén  vagy  itt 

Elesni  a  hadban  ? 

Társaim  arczárói,  a  kik  elhullanak, 

Én  arról  azt  látom: 

A  hazáért  halni  legnagyobb  boldogság 

Ezen  a  világon! 


ry 


TOLDALÉK. 


*  *  * 


IFJÚKORI  kísérletek. 

A  hűtelenhez. 


Esküszegle  lyányka!  emlékezzél 
Arra,  a  midőn:  »ah  meg  ne  vessél* 

így  imádva  téged  kértelek,  — 
Légy  kegyelmes  én  irántam,  s  szíved 
Add  nekem,  ki  csak  te  néked  híved 

Voltam  és  leszek,  míg  létezek. 

Akkoron  kérő  keblemre  dűlve, 
Szerelem  tüzétől  fölhevülve, 

Ezt  rebegték  csalfa  ajkaid: 
»Hő  szívem  tiéd  csak,  drága  lélek; 
Esküszöm,  hogy  csak  te  néked  élek; 

Szűnjenek  könnyűid,  bánátid.* 

Én  ez  által  istenülve  lettem, 
És  keserves  sorsom  elfeledtem, 

Emma,  gyönge  karjaid  között. 
Édenek  nyilának  én  előttem. 
Nem  borultak  fellegek  fölöttem, 

Tőlem  a  bú  mind  elköltözött. 

(Selmecz;.) 


Ámde  mily  rövid  volt  boldogságom, 
Mily  korán  eltűne  mennyországom, 

Én,  ah,  nem  gondoltam  volna  azt! 
Estem  édenből  nagy  pusztaságra. 
És  juték  keserves  árvaságra. 

Marja  a  bú  szívem,  és  hervaszt. 

Hő  imádód  s  kedvelőd  elhagytad, 
Szívedet  te  ismét  másnak  adtad. 

Engem  elfeledve,  csalfa  lény ! ,  . . 
Jól  van!  én  lemondok  mindenről  már, 
Engemet  kietlen  puszta  hely  vár 

Éjszak  hó-födözte  bús  ölén. 

Isten  veled  hát  örökre,  édes 
Tárgya  hő  szivemnek,  ah  negédes 

Csalfa  Emma,  isten  véled  hát! 
Majd  ha  egykor  értem,  szinte  árva, 
Eljösz,  éjszaknak  havát  bejárva, 

Megleled  hű  múzsafid  porát. 

*  * 


Szeberényi  Lajos  emlékkönyvébe. 

Kegy  telén  a  végzet;  nem  hagy  sok  időig  örülni 
Minket  együttlétünk  édeni  napjainak. 

Ámde  az  a  földnek  bármely  részére  ragadhat, 
Érted  ezen  kebel  ég,  s  lészen  örökre  híved. 

(Selmecz.) 

*  * 


Lenke  sírján. 

Ádáz  koporsó  zordon  éjjele! 
Mivé  tevéi  te  oly  sok  örömet? 
Mivé  tevéi  te  annyi  szép  reményt? 
Mely  zsenge  a  szülői  szív  felett, 

Mely  egy  kéjparadicsomot  igért, 
Rózsás  jövendő  boldog  karjain; 
Kegyetlenül  mind  elragadtad  ezt, 
Csak  romja  áll  még:  a  keserv,  akin! 

Oh  a  szülők!  ha  sorsok  vészt  zúdít 
Keblökbe  dúlni  és  pusztítani: 
Ki  fog  miként  egy  égnek  angyala 
Bút  űzve  rajok  felmosolygani  ? 

Nyugodjatok  meg,  szerető  anya! 
S  te  bús  atyának  gyászló  kebele! 
Kedves  Lenkétek,  ah,  nem  lészen  ő 
Temetve  itt  e  sírnak  mélyibe. 

Hol  a  teremtő  széke  tündököl 
Felhők  felett  a  csillagezreden: 
Tekintsetek  fel,  egy  szelíd  sugár 
Leng  onnan  rátok  csendes  éjeken. 

És  e  sugár  az  ő  szép  szelleme! 
Az  angyalok  között  ott  múlat  ő, 
Imádva  istent,  hogy  boldog  legyen 
A  kor,  mely  a  kedves  szülőkre  jő. 

S  örvend  előre  a  jövő  felett: 
Midőn  az  alkotó  székéből  int, 
S  a  drága  magzat  s  a  kedves  szülők 
Egymást  vigadva  ölelik  megint. 


Erdő  szélén. 

Erdő  szélén  puszta  csárda, 
Hejh  mért  sietsz  oda,  sárga? 
Fordulj  vissza,  szép  paripám, 
Nincs  benne  már  kedves  babám. 

Csárda,  csárda,  gonosz  csárda, 
Sülyedj  fenékig  a  sárba! 
Befogadtad  a  rossz  legényt. 
Megölte  kincsemet,  szegényt! 


Pórnak  esti  dala. 

(Claudius  után  németből.) 

Az  ékes  nappali  csillagzat 

Pályáját  végezé. 
Jer,  és  törüld  le  izzadásom., 

S  teríts  fel,  drága  nő. 

Csak  itt  a  földön  is  teríthetsz, 

Gyümölcsfánkhoz  közel: 
Itt  jóizű  az  étel  este, 

S  legtágasabb  a  hely. 

Aprócska  vendéginket  is  hidd. 

Mert  ugy  kiéhezem; 
A  legkisebb  is  hagyja   fészkét, 

Ha  álom  nincs  szemén. 

Sokat  tálalnak  a  királynak, 

0,  a  mint  hírlelik. 
Mindennap  sültet,  meg  lepényt,  meg 

Pástétomot  eszik. 

S  egy  ember  van  mellé  rendelve. 

Más  dolga  nincs  neki, 
Asztalneműjét  rendezi  csak, 

S  szolgálatát  teszi. 

Adj'  isten  ő  egészségére! 

Mert  mennyi  dolga  van: 
Hogy  minket  békében  tarthasson,. 

Éj-  s  nappal  nyugtalan. 

Ha  úri  mód  nem  élhetünk  is, 

Van  mégis  kenyerünk, 
Van  tiszta,  szép,  és  fris  tej  és  vaj; 

S  hát  kell-e  több  nekünk? 

Elég  ez  untig  póri  népnek. 

Vedd  hálánk  érte,  ég! 
S  ma  estelink  szabadban  tartjuk, 

Hol  annyi  csillag  ég. 

A  hold  ezüstlő  sugarakkal 

Leszen  velünk  jelen. 
És  áldást  hintve  tálainkba 

Fog  tündökölni  fen. 

Nos,  gyermekink,  együnk  vidáman, 

S  a  mennyek  áldjanak! 
Oh  én  irigylendő,  szegény  és 

Mégis  gazdag  vagyok! 

(Pápa.) 


Kuruttyó. 

I. 

»Hogy  fejedre  pusztaságot  hozzon 
Isten  átka,  csalfa,  bűnös  asszony! 
A  ki  által  oly  sötét  gyalázat 
Vonta  éjbe  a  Kuruttyóházat. 

Hittem  asszony  esküvő  szavának 
De  hiszek  már  inkább  karcsú  nádnak, 
Hogy  kerengő  forgószél  viharja 
Lenge  szálát  földre  nem  csavarja. 

Szűzeséged  a  manó  elhordta. 
Nem  köllesz  már,  hűtelen  rósz  borda! 
Nem  köllesz,  maradj  magadra,  s  engem  — 
Vagy    látsz  többé  vagy  sem  életemben.* 

Dörg  Kuruttyó  s  üllőt,  kalapácsot 
És  szöget,  mit  izzadván  kovácsolt, 
Hány  a  sátor  minden  szögletébe, 
S  nagy  szitokkal  ajakán  ki  lépé. 

Útnak  indul,  úgy  ragadja  lába, 
Hogy  fejér  ló  sem  jutna  nyomába. 
Sír  az  asszony,  a  szegény  ártatlan. 
Messze  a  férj  bujdos  már  távolban. 


II. 


^^  Barna  csapszékben  Kuruttyó 
Ül  sötéten. 

Űzni  vágyván  szíve  kínját, 
Bor  kezében. 

S  korty  után  korty,  hajh,  de  kínja 
Végtelen  hív, 

Semmikép  sem  szabadulhat 
Tőle  a  szív. 

S  jő  toborzó  víg  legények 
Czifra  serge, 

S  énekelnek  sarkantyújuk 
Összeverve : 

Petőfi  költeményei. 


»Jöszte,  pajtás,  közénk,  csapj  föl 
Katonának, 

Szép  szolgálni  a  királynak 
És  hazának. 

Életünk  vidor,  mosolygó 
Szép  halálunk, 
Ha  riadtan  trombitának 
Harczra  szállunk. 

Itt  a  markunk,  csapj  belé,  jcf 
Katonának, 

Szép  szolgálni  a  királynak 
És  hazának !« 

S  űzi  ének,  táncz  Kuruttyó 
Nagy  bánatját. 
A  garatra  önt  néhányszor, 
S  —  parolát  ád. 


III. 


Zajos  órák  mámora 
Hogyha  széjjellebben, 
Dúl  a  régi  fájdalom 
Annál  dühösebben. 

Nyugszik  a  táncz,  hallgat  a  víg  zeneszó, 
És  buvában  újra  sorvad  Kuruttyó. 

Tarka,  foltos  fegyvere. 
Rajt  virít  a  rozsda, 
S  fényesítni  oly  nehéz 
Az  istenátkozta. 

i-Hejh,  jobb  volna  most  koholni  vasszeget, 
Vagy  heverve  nyújtózkodni  zug  megett.« 

Nézd,  Kuruttyó,  nézd,  ki  jő 
Látogatni  téged? 
Isten  engem,  oly  alak. 
Mint  a  feleséged. 

Ö  az,  ő!  az  ártatlan  férjhagyta  nő. 
Karján    mosolyg  nyájas  barna  csecsemő. 

»Ez  Kuruttyóivadék!« 
Mond  a  kisded  apja, 
És  a  rajkót  és  a  nőt 
Kebelére  kapja, 

S  vége  nélkül,  hossza  nélkül  pityereg. 
Jókat  kaczag  rajt  a  víg  ujonczsereg. 


(Pápa.) 

Irigyen  a  sors  boldogságom  ellen, 
Pozsony!  körödből  ismét  messze  hí; 
Megyek  —  de  dúlva  van  búcsúzó  mellem. 
Miként  váradnak  puszta  termei. 
Utánam  intesz  még  Dunád  ködébül, 
S  arczomra  keserű  köny  árja  gördül. 

Nem  hosszú  volt  tebenned  múlatásom, 
S  az  órák  mint  a  nyíl  röpültének, 
De  ily  órákat  a  nagy  mennyországon 
Angyalnak  adnak  csak  az  istenek. 
Édenben  éltem  üdvözűlöttképen 
Barátaimnak  nyájas,  hű  körében. 


A  messze  távol  kéklő  fátyolába 
Takarja  már  szép  képedet,  Pozsony, 
Nem  lágyul  a  vad  végezet,  hiába 
Nyögel  panasz  kesergő  ajkamon: 
Mennem  kell!  —  s  tán  örökre  szakadátok 
]\lár  tőlem  el,  ti  szeretett  barátok  ? 

Vegyétek  hát  a  bujdosó  kebelnek 
A  zúgó  szélben  hangzó  végszavát: 
Szerencse  kényei  akár  emelnek, 
Akár  nyomor  s  Ínségbe  döntnek  át, 
Mig  a  koporsó  nyugtomat  nem  adja, 
Érettetek  gyúl  szívem  indulatja. 


(Pozsony,  január  21.) 


Elégia. 


Meddig  dúlsz,  szerelem  pusztító  lángja,  szümön,  mint 

A  menny  verte  Prometh  keblin  az  éhes  ölyü  ? 
Meddig  nyűgöz  Ámor  kínos  láncza?  Endymionnal 

Meddig  jajgat  húrom  búskeseregve  panaszt  ? 
Féktelen  érzetnek  vad  hevű  szikrája,  lohadj  el. 

Hullj  le  bilincs,  szűnjön,  lant,  szomorú,  árva  jajod. 
Végihez  ér  nagy  fáradozása  a  Danaidáknak, 

Fölteszi  a  sziklát  hegy  tetejére  Sysiph, 
Nem  forog  Ixion,  Tantálnak  szomja  csilapszik: 

De  hidegen  marad  a  lánynak  örökre  szive. 
S  érette  ah  boldogtalan  én,  mindegyre  hevülök. 

Keblem  Vestatüzét  nincsen  eloltni  erőm. 
Égj,  szivem,  hát  égj,  mint  forró  Hyperiona  nyárnak, 

Melynek  ölő  sugarán  gyönge  virágcsa  fonyad. 
Hervadok  én  is  majd,  s  hervadván,  enyhre  találok, 

Ha  tova  szállt  lelkem  Lethe  özönébe  merül. 

(Duna-Vecse,  június  22.) 

Galgapartihoz. 


Üdvözöllek  messze  bércztetőkről, 

Szent  helyek! 

Hol  a  Galga  lassú  andalgással 

Hempelyeg. 

Hol  pályája  éden  volt  a  gyermek- 

Tfjunak, 

Hol  az  életüdv  örömvirági 

Nyíltanak. 


Lángszerel  meni  szép  viszonozója, 
Barna  lány, 

Emlékezve  küldsz-e  még  sóhajt  a 
Szív  után. 

Melyet  annyi  kéjnek  bölcsejében 

Ringatál, 

Melynek  első  éneket  lantjára 

Te  csalál? 


Ah,  rád  vissza  bús  könyhuUatással 

Néz  szemem: 

Vesztve  téged,  vésze  boldogságom, 

Mindenem! 


Grécz,  május  1.) 

Hazatérés. 

{Heine  után  németből.) 

Te  szép  halász  leányka, 
Hajtsd  partra  csolnakod; 
Jőj,  s  ülj  le  oldalamhoz, 
És  nyújtsd  nekem  karod. 

Fejecskéd  tedd  szivemre, 
S  ne  félj,  ne  oly  igen, 
Hisz  gondtalan  naponként 
Jársz  a  vad  tengeren. 

Tengerhez  szűm  hasonló, 
Van  rajt  vész,  ár,  apály; 
És  mélyen  fenekében 
Nem  egy  szép  gyöngy  is  áll. 

(Pápa.) 


Boszú. 

Kecses  tavasz  virúla; 
Vidám  tekintete 
Berkemnek  kebelébe 
Rózsákat  ültete. 

Mosolygtak  a  tavasznak 
Bájgyermeki  felém, 
S  én  a  bibor  bimbókat 
Enyelgve  tördelem. 

De  látta  a  leányka 
Könnyelmii  tettemet, 
S  testvéreit  boszúlva  — 
Kitépte  szívemet. 

Azóta  létem  árva, 
Kietlen  pusztaság, 
Mint,  melynek  elraboltam 
Díszét,  a  rózsaág. 


Elválás. 

Vert  az  óra. 
Halnak  a  remények, 
Kik  szivembe 
Hajnalfényt  hintenek; 


Szebb  jövendő' 
Tiszta  hajnalfényét, 
Mely  keblemnek 
Éjjelét  üzé  szét. 

Vert  az  óra! 
A  szörnyű  Ítélet: 
»  Elszakadni 
Mindörökre  tőled. 
Lány!  szerelmem 
Nyájas  tavaszában!* 
Zuga  hozzám 
Rémes  kongásában. 

Szűm  nyugalmát 
Ismét  hol  találja. 
Messze  tőled 
Keblem  ideálja? 
Honnan  int  a 
Csendes  béke  réve, 
Honnan  int  a 
Bujdosó  elébe  ? 

A  mosol ygva 
Kedvező  szerencse 
Pályád  édes 
Örömekkel  hintse. 
Míg  én  búban 
A  széles  világot 
Alfutom,  nem 
Lelve  boldogságot. 


Vendég. 

Kerepel  a  szarka 
Házam  tetején: 
Vendég  jön.  Vendégnek 
Vajh,  kit  várjak  én  ? 

Messze  föld  határán 
Jár  a  szerető, 
Csalfa  volt  szerelme, 
Vissza  nem  jön  ő. 

Tán  te  lesz  vendégem. 
Óhajtott  halál; 
Úgy  siess,  ne  késsél, 
Ajtóm  nyitva  áll. 

(Duna-Vecse,  jiiu.  5.) 


Csal. 

Völgy  homályán,  fák   luisében, 

Kert  megett, 

Zeng  a  lantos  hév  s:'.orelmi 

Éneket. 

Zeng,  ha  gyúl  a  rózsahajnal 

Keleten, 

Ha  nyugodni  bérez  megé  a 

Nap  megyén. 

S  szép  tavaszszal,  nyár  hevén 
Őszön  át  [hüs 

Pengeti  a  szerelemnek 
Hév  dalát. 

S  édes  díja  zengzetének, 

A  leány 

Ha  kacsingat  által  a  kert. 

Ajtaján. 

Jő  a  tél,  és  megnyit  a  kert 

És  ragad 

Kebelére  a  leány  —  más 

Boldogot. 

A  csalódott  megy  kinok  bús 

Éjjelén, 

S  hallgat  a  dal  lantja  néma 

Idegén. 

(Duna-Vecse,  máj.  27.) 


Ál 


om. 


Kór  valék,  fájdalmaimnak 
Szenvedem  nagy  kínjait; 
Jött  az  éj  szelíden  végre, 
S  könyörülve  békességre 
Álmaim  karába  vitt. 

És  láttam  ott 
A  szőke  lányt, 
Nem  hidegen 
Már  szűm  iránt; 

Hozzám  voná 
A  szerelem, 
S  eget  lele 
E  kebelen, 

S  én  piruló 
Lángajakán, 
Mézcsókjait 
Lecsókolván. 

És  újra  csók, 
S  meg  annyi  csók, 
S  oly  édesek! 
S  oly  lángolók! 

Ily  álmákat  adjatok,  isteneim, 
És  marhat  a  fájdalom,  a  fene  kín; 
Én  tűrni  fogok,  valahára  talán 
Majd  égi  való  jön  az  álmok  után. 


Örök  bú. 

Tódul  a  felleg;  barna  éjbe  vonja 
A  látkört,  búsul  a  sötét  vidék. 
Sötét  e  szív  is,  hű  szerelmem  honja, 
Reá  a  bú  gyászfátyla  szövetek. 

Nem  bírva  terhét,  a  felhő  könyekre 
Fakadt,  s  a  rózsa  gyűjti  gyöngyeit. 
Megtelt  e  szív  is,  könyeim  peregve 
Áztatják  arczom  hervadt  díszeit. 

Színekkel  tarkaékesen  szivárvány 
Ragyog  keletről,  szép  derű  jele. 
Borúm  örök,  hajh,  lánykám  nem  mosolyg  rám 
Szivárványként,  hogy  földerítene. 

(Duna-Vecse,  április  24.) 


Újság. 

Figyeljetek,  derék  história! 

>Halljuk!  Tovább!  Na  s  aztán !«  A  minap 

Szent  elragadtatás  tüzével  egy 

Költő  merészen  mászta  Helikon 

Bérczét,  öröklétű  hírkoszorút 

Tűzendő  fűrtibe  a  fénytetőn. 

Mármár  magos  czéljához  ért,  midőn 

Rémületes  mennydörgés  hallatik. 

»»Védj,  szent  Apolló !««  Újra  mennydörög. 

Megborzad  a  költő,  s  uramíia! 

A  mélybe  henterűl.  »Hahahaha!« 

S  ugyan  mi  dörge  ?  »A  boszús  01ymp.« 

Nem.  »Halljuk!  Halljuk !«  Hát  a  Múzsafi 

Nem  legbővebben  abrakolt  —  hasa. 


Vándordalok. 

L 

Távol  szeretteimtől 
S  tőled,  te  drága  hon! 
Vándorlom  a  világot 
Végetlen  utakon. 

És  lábam  a  nagy  úton 
Fáradva  lépdegel. 
Mert  vállaim  tetézvék 
Bútornak  terhivel. 

Eldobtam  én  a  terhet, 
Nincs  többé  vállamon; 
És  mégis  vajh  mi  csüggeszt  ? 
És  mégis  vajh  mi  nyom  ? 

Boldogtalan  fiú  te! 

Mely  tégedet  lever. 

Nem  válladon  .  .  .  szivedben 

Az  óriás  teher. 


n. 


Hová,  hová  az  égi  úton, 
Darusereg  ? 

Azért  hagyjátok-é  a  tájat, 
Mert  nem  meleg? 

Vándorlok  én  is,  ámde  pályám 

Ellenkező: 

A  szerelem  forró  hónából 

Jégsír  felé. 


(Pápa.) 


Változás. 


Míg  a  földet  gyász  temette, 
Dúlván  förgeteg  felette 
Pusztaságnak  vad  telén, 
Mért  virúla  bájos  éden 
Kebelemnek  belsejében  ? 
Mert  rózsámat  ölelem. 

Most,  midőn  a  szép  tavasznak 

Uj  virányi  illatoznak 

A  mosolygó  tereken. 

Mért  vagyon  tél  kebelemben. 

Puszta,  gyászos,  véghetetlen  ? 

Mert  rózsám  nem  ölelem. 


(Vadas,  május  16.) 


(Vadas,  május  23.) 

Epigrammok. 
1. 
Szende  szerény  ibolyák  völgyén  füzögetve  bokrétát, 

Szökdele  berkének  kedvesem  árnyai  alatt, 
Jött  és  látta  Eos  bájait;  irigyelve  pirula, 
S  a  fák  lombi  fölé  könnyeket  ejtve  futott. 
(Ostíi-Asszonyfa,  május  29.) 

2. 
Hasztalanul  vágyasz,  vad  sors,  kínozni.  Nem  érzem: 
Nincs  szivem.  A  haza  s  a  lyányka  s  barátnak  adám. 
(Ostfi-Asszonyfa.,  június  4.) 

3. 

Újra  mosolyg  a  táj  aranyos  sugarakba  fürödve, 
A  hanyatló  Phoebus  ha  nyugalomra  megyén. 

Engemet,  hajh,  szeretőm  búcsúzó  pillanatával 
Holdtalan  éjfélként  bánat  homálya  takar. 
(Duna-Vecse,  június  23) 

4;. 

(Martial  után.) 

Pompej  magzatjait  Ázsia  és  Európa  temette, 
Ót  pedig  Afrika;  hant  ha  bizonyára  födi. 

Hogy  szanaszét  ekkép  hever  elszóródva,  mit  ámulsz  ? 
Hogy  bírhatott  volna  a  föld  egy  helye  annyi  romot? 
(Duna-Vecse,  június  23.) 

5. 

(Martial  után.) 

Zápor  zápor  után,  a  szüret  szünetlenül  ázik. 
Bár  akarod,  nem  jő  szűz  bor  iczédbe,  csaplár. 
(Duna-Vecse,  június  23.) 

6. 
Rákosnak  szomorú  mezején  járván,  magyar,  hallod 

Fái  között  a  szél  mily  keseregve  nyögel  ? 
Oh  nem  szél  nyögel  ott,  ősid  féhsteni  lelke 
Sír  unokáinak  elkorcsosodása  fölött! 
(Rákos,  április  30.) 

7. 
A  szerelem  jelené;  múlté  s  jövőé  a  barátság. 
(Duna-Vecse,  június  23.) 

Az  őrágyhoz. 

Égig  emeljen  bár  a  játszi  szerencse  kegyelme, 

És  legyen  első  rang  rangom  az  isten  után; 
S  bár  csak  azért  szüljön  két  India  kincset  özönnel, 

Hogy  büszkén  ajakam  mondani  tudja:  enyém! 
Durva  faalkotmány!  emléked  nem  leszen  irtva 

Szűmből  s  akkoron  is  hajlik  öledbe  fejem; 
Hisz  te  az  Ínségnek  mikor  éje  boronga  körűlem, 

S  hervasztott  a  bú:  balzsamos  enyhet  adál. 
Enyhet  adál!  az  ölő  vad  kínok  örömtelen  ifja 

Leggyönyörűbb  almit  kebleden  álmodozá. 

Zivatar. 

Mit  nekem  hab  ?  mit  nekem  vész  ? 
Én  nem  félem  haragát; 
Kebelemnek  pusztaságán 
Száz  sirokkó  rohan  át? 

Rajta,  gyorsan  evezőhöz, 
Talpra  reszkető  legény, 
Bár  toronynyá  nő  a  hullám, 
A  túlpartra  szállok  én. 

Köd  borong  ott,  sűrű  ködnek 
Kétségbarna  éjjele, 
Lány,  temetve  mindörökre 
Légyen  emléked  bele, 

Mely  az  égő  szerelemmel 
Enyelegve  játszhatál. 
Mely  hűséget  esküvél,  és 
Ah  mely  még  is  megcsalál. 

Rajta,  bajtárs,  csüggedetlen ! 
Nincsen  messze  már  a  part; 


Bár  izzadva  férfiszívvel 
Mi  kiálljuk  a  vihart. 

lm,  mi  kép  leng  a  ködéjben? 
Bájoló,  mint  a  tavasz, 
Szőke  fürttel  —  kék  szemekkel 
Hütelen  lány!  képed  az. 

Hajh,  nélküle  nincsen  élet! 
Vissza,  izzadó  legény, 
Bár  Mátrává  nő  a  hullám. 
Vissza  —  hozzá  —  szállok  én. 

(Duna-Vecse,  lUiijus  8.) 


Fürge  méh  .  . . 

Fürge  méh,  te  bejárod  a  ligetet, 
Hogy  szedhessed  virágokrul  mézedet; 
Az  én  babám  nem  jár  fűre  s  virágra, 
Hejh  mézednél  mégis  édesebb  csókja. 


18  4  2. 


*  * 


Dalforrás. 


Költőnek  lenni  isteni, 
Én  is  költő  leszek! 
Varázserővel  szívemet 
E  vágy  szállotta  meg. 

S  e  vágy  nem  szűnő  lángiban 
Mindegyre  égtem  én ; 
Ragadtam  végre  a  kobozt 
Nagy  tűzzel,  hevenyen. 

S  hogy  énekem  röpűlete 
Fellengezőbb  legyen, 
Telt  hordóhoz  vcvém  magam, 
Pinczének  mélyiben. 

Mig  fejtörés  közölt  időm 

Itt  lassan  mendegélt: 

A  —  nem  mondhatnám  szűk  — 

S  a  csap  nem  vesztegelt. 


torok 


De  bár  mint  törjem  fejemet, 
S  levek  borral  tele: 
Hiába!  a  csigázott  ész 
Egy  kukkot  sem  szüle. 

Vég  pontra  szállt  a  türelem! 
Még  egyszer  jót  iszom, 
S  manó  vigye,  ha  éneket 
Úgy  sem  zeng  kobozom. 

S  a  csapnak  estem  nagy  mohón, 
Gondolva  ezeket; 
De  oh  hallatlan  bosszú  !  a 
Csap  már  nem  csepegett. 

Zajló  kebellel  álltam  ott, 
Bennem  harag  gyuladt. 
És  megragadlaní  s  vágtam  a 
Hordóhoz  lantomat. 

Felhangozott  a  kiürült 
Hordónak  kebele, 
S  oh  üdv,  oh  kéj!  a  fejtörő 
Titok  kulcsot  lele. 

Belőlem  —  végre  rá  jövék  — 
Költő  miként  leszen: 
lm,  telve  hallgatott,  s  konog 
A  hordó  üresen. 

Éhezni  kell,  éhezni  hát. 
Ki  költő  lenni  vágy; 
Éheztem  én  is,  s  folyt  a  dal 
S  enyém  a  myrtuság. 

(Pápa.) 


Változó  Ízlés. 

ívjjnt  szerettem  a  cseresznyét 
Gyermekéveimben  én! 
Csak  cseresznye  kellé  nékem. 
Nem  volt  szebb  szín,  édesebb  nem 
Terme  á  föld  kerekén. 

Nem  kellett  cseresznye  többé, 
Gyermekéveim  után: 
Mert  az  ajak  édesebb  volt. 
Mert  az  ajkon  szebb  pír  lángolt, 
Melyet  nyujta  szép  leány. 

És  az  évek  ballagának, 
És  fejembe  ért  az  ész, 
S  jóra  jöttem  valahára! 
Most  szemem  a  lyány  ajkára 
Szinte  egykedvűleg  néz. 

Mert  a  rózsanedvhez  képest, 
Mely  Ménesnek  bérczfokán 
Omlik  kéjes  kedvet  adva, 
A  lyány  édes  bájos  ajka 
Keserű  és  halavány! 

(Pápa.) 


Tűnődés. 

Ifjú  koromnak  ébredése 
Ah!  oly  tündéri  szép  vala, 
Miként  a  koszorús  tavasznak 
Varázst  mosolygó  hajnala. 


Hű  lyányka  dűle  karjaimba 
Hű  lyányka  csókja  égete, 
S  mennynek  röpíté  képzeményim 
Hespertüzű  tekintete. 

S  az  érzemény,  mely  lelkesítve 
Dagasztá  e  meleg  kebelt. 
Rózsás  berek  lombsátorában 
Szelíden  ömlő  dalra  kelt. 

Lejárt  az  év,  s  a  fáradatlan 
Idő  uj  évet  alkota; 
A  kellemgazdag  ifjúságnak 
ElhuUa  báj  virúlata. 

S  nincs  már  a  lyányka  karjaimban. 
És  hervadt  a  phantasia; 
Az  istenítő  boldogságnak 
Ekkép  ki  kellé  halnia! 

Ti  fönn  a  menny  kék  tengerében 
Mosolygva  fürdő  csillagok. 
Trónjához  a  szent  végezetnek 
Olyan  közel  kik  állótok. 

Melyik  ragyog  reményt  szivembe, 
Melyik  ragyog  közületek  ? 
Hogy  egykor  még  örömre  kelni 
Nem  lészen  tiltva  véletek, 

Akár  a  lyányka  hű  ajkáról 
Szedvén  uj  édes  csókokat, 
Akár  ha  szárnya  képzetemnek 
Dicsőbb  világokhoz  ragad. 

(Pápa.) 


líju  a  pataknál. 

(Sciiiller    után.) 

Forrás  mellett  űlt  a  gyermek, 
Koszorúkat  kötözött, 
S  látta  őket  elragadtan 
Tűnni  a  habtáncz  között. 
Éltem  így  röpül  miként  a 
Forrás  fáradatlanul, 
S  mint  a  koszorúk  sietve, 
Ifjúságom  elvirul. 

Ne  kérdjetek,  mért  búsongok 
Éltem  rózsa-idején ; 
Minden  örvend  és  reményei 
A  tavasznak  jövetén ; 

Ámde,  az  uj  természetnek 
Ébredő  hangezrede 
Kebelemnek  rejtekében 
Csak  nehéz  bút  költhete. 

Nem  vidítnak  a  vigalmak, 
Melyeket  nyújt  szép  tavasz; 
Egy  köt  engem  csak:  közel  van 
S  mégis  messze  tőlem  az. 
A  kedvelt  árnykép  elébe 
Vágyva  nyújtom  karomat, 
Hajh!  nem  érem  el  s  ez  érzet 
Csillapítatlan  marad. 

Jőj  le,  jőj,  oh  szép  leányka! 
Hagyd  kevély  lakod  falát, 
Majd  virágit  a  tavasznak 
Kebeledre  hintem  át; 
íme  dal  zeng  a  berekben 
S  tiszta  zajjal  jár  az  ér: 
Egy  boldog  szerelmi  szívpár 
Kis  kunyhóban  is  megfér. 

(Pápa.) 


Szín  és  való. 


L 


Némul  a  hangszerek  zenéje, 
A  függöny  fölrepül, 
S  az  arczokon  kíváncsiságnak 
Csendes  figyelme  űl. 

És  ékes  színpadon  a  múzsa 
Kegyelt  papnéja  áll, 
Bájlóbb  a  kikelet  kertének 
Minden  vir áginál. 

És  oh,  midőn  szavak  születnek 
Az  ajkak  bíborán! 
Nem,  így  nem  énekel  tavaszszal 
Pacsirta  s  csalogány. 

S  mit  benne  látsz  megtestesülve: 
Erény  és  szerelem; 
S  a  néptömeg  varázslatánál 
Kéj  tengerré  leszen. 

Hódolva  a  dicső  művészet 
Magasb  hatalminak, 
Éljen-zaj  és  örömkiáltás 
És  tapsok  hangzanak. 


De  a  zajongó  nép  között  áll 
Az  ifjú  mereven. 
Ah!  érzeményi  zavarának 
Nyelvet,  szót  hol  vegyen? 

Egy  új  világ  nyilik  szivében, 
Egy  új  édenvilág, 
És  benne  lángoló  szerelme 
Az  illatos  virág. 


II. 

A  barna  leples  éj 
Nyugalmat  osztogat, 
De  ah!  az  ifjúnak 
Nyugalmat  az  nem  aJ. 

Zajló  küzdés  szivén, 
Szerelmi,  égető. 
Mely  tarka  gondolat- 
Füzért  tűnődve  sző. 

»E1,  el!  meglátni  őt, 
Az  égi  szép  szemet, 
A  melynek  e  kebel 
Imádó  rabja  lett; 

Meglátni  a  szelíd 
Angyalvonásokat, 
Melyeknek  bájain 
Szív  és  ész  elakad; 

S  a  tündér-termetet, 
S  a  hullámzó  kebelt. 
Hol  a  kecs  istene 
Két  rózsatrónt  emelt; 

Meglátni,  asszonyok 
Legszebbje,  tégedet. 
Minőt  az  ég  csupán 
Egyszer  teremthetett!* 

S  az  ifjú  elsiet, 
Szerelme  vágyiban, 
A  kedves  hely  felé, 
Hol  istennője  van. 

3>Ti  ablakai  fölött 
Irigy  őr-kárpitok! 
Pillantanom  reá, 
Oh  kérlek,  hagyjatok!* 

Rejtsétek  a  szobát 
Híven,  oh  kárpitok! 
Szívszaggató,  miket 
Az  ifjú  látni  fog: 

Csók  és  édes  szavak, 
S  szerelmi  jelenet. 
Oh  bűn,  oh  förtelem ! 
Szerelmet  pénzt  veheti 

III. 

Színházba  sergesen  tódul  a  nép, 
Csodálni  a  művésznő  érdemét; 
S  míg  hangja  lelkesült  szivekbe  hat, 
Uj  és  uj  érdemkoszorút  arat. 

S  az  ifjú  ?  ...  az  ifjú  tetszés-zaja 
Fel-felzeng  bájoló  játékira; 
De  ah!  titkon  folyó  könyűiben 
Kihalt  a  néma  kínos  szerelem! 

(PápaO 


Ideál. 

Küzdő  gerjedelmek,  fény,  homály,    csapongó 
Vágyak  és  remények  tarka  serege! 
Melyek  majd  borongva,  majd   derengve  kel- 
Indulat-csatáit  a  zajló  kebelnek  [nek, 

Ah  ki  festi  le? 

Mért  e  láng,  e  hullám  dagadó  eremben? 
Honnan  e  feszítő  érzet  keblemen  ? 
S  szomjazó  hevükben  a  zajongó  vágyak 
Lenge  képzeletnek  karján  merre  szállnak, 

Merre  szüntelen  ? 

Mely  varázserőnek  bűvös  ihletése, 
Ah,  mi  készti  zengő  dalra  lantomat? 
És  a  dal  ha  fölzeng,  újra  vaj'  mi  némít? 
Mert  a  hur  beszélni  szívem  érzeményit 

Nem  lel  hangokat. 

Messze,  messze  szállnak   érzeményim  innen, 
Oh,  a  puszta  föld,  ez  nem  az  én  hazám; 
Itt  a  bús  valónak  hervatag  körében 
Bájoló  alakkal  édesen,  szelíden 

Mi  mosolygna  rám  ? 


Fenn,  elérhetetlen  égmagas  tetőkön 
Isten-szép  alakkal  rózsafényben  áll, 
Mely  után  epedve  küzd  a  hév  indulat, 
Mely  után  e  szívnek  dobbanása  gyúlad. 

Ott  az  ideál. 

Ott  lebegsz  előttem  tündér  fátyolodban 
A  hajnal  bíborszín  leplén,  szép  alak! 
Ott  lebegsz  az  alkony  elhaló  tüzénél, 
S  szende  félhomályán  a  merengő  éjfél 

Holdsugárinak. 

És  ha  zúg  a  szélvész  romboló  csatája, 
És  ha  nyögve  sír  a  berki  csalogány, 
És  te  lengsz  élőmbe,  hogyha  sújt  a  bánat, 
S  hogyha  keblem  éjén  kéj  koránya  támad 

Kíncsaták  után. 

Lelkesült  idegről  száll  feléd  az  ének, 
Forró  érzeményim  szállanak  vele; 
Oh.  ki  élsz  ragyogva  túl  a  földhomályon. 
Halld  meg  a  sóvár  szűt,  égi  ideálom 

Tiszta  kebele. 

Jőj  le  bájaidnak  szép  gazdagságában, 
Jőj  egy  pillanatra,  túlvilági  lény! 
Jüj,  ez  árva  lét  hogy  elfeledve  légyen. 
Hogy  szelíd  ölednek  enyhe  édenében 

Üdvezűljek  én. 

Hervadok,  te  érted  hullanak  vírágim. 
Mint  a  gyenge  rózsa  nyári  hév  alatt; 
Légy  keserveimnek  édes  égi  bére, 
Hintsd  e  sorvadó  ajk  égető  tüzére 

Szellemcsókodat! 

Vagy  ha  zárva  tőled  e  világ  határa. 
Oh  ha  karjaimba  jőnöd  nem  szabad: 
Ints,  ragadj  fel  hozzád  egy  varázserővel! 
Ints,  hagyj  összeforrni  fényed  szépségével! 
Nélküled  hajh  éltem  kín  és  kárhozat! 

(Pápa.) 


Kolmár  József  emlékkönyvébe. 

Magas  trónján  a  sors  ül,  titkos  könyv  kezében, 
Az  életkönyv  ez,  benne  két  lap  a  mienk, 
Az  egyiken  borongó  gyász  vonul  sötéten, 
A  másik  hajnalodva  rózsaként  dereng. 
Óhajtom  én:  legyen  hű  kedveződ  a  végzet. 
Hogy  általolvasnod  ne  kelljen  a  sötétet. 

(Pápa.) 

Tolvaj  huszár. 


ó  dobog,  por  kél  az  úton, 
Zeng  a  harsány  trombita. 
^Kvártélyt,  kisbíró!  huszárok 
Szállanak  a  faluba.* 

És  hogy  jöttek,  hogy  megálltak 
^/„Í7^;/.^^  /      A  vitézi  seregek, 

%^ lí^    Aggalom  s  öröm  vegyülve 
A  lakókat  szállta  meg. 

Aggalom  s  öröm  szivökben 
Nem  hiába  lakozik: 
A  huszárok  csinosak,  de 
Kissé  hosszuk  ujjaik. 

»Jól  vigyázz  mindenre,  lyányom, 
—  Mondd  az  aggódó  anya  — 
Nehogy  ez  vagy  az  házunktól 
Vélök  elvándorlana.« 


■—     443     — 


ii|Í: 

i.jl  I  1  ■). 


brcd  a  hajnal  sugara, 

ébred  a  huszár, 
Lóra  pattan,  induló  zeng. 
S  messze  föld  fogadja  már. 

És  merengő  fájdalommal 
Néz  utánok  a  leány; 
Könny  pereg  le  szép  szeméről 
Mély  fohász  kel  ajakán. 

,Mért,  leányom,  e  busongás? 
Szólj,  mi  történt  vaj'  veled?' 
»Jó  anyácskám,  meglopának, 
Egy  elvitte  szívemet.* 

(Pápa.) 

Elégia  egy  várrom  felett. 

{Jlaithisson  után  németből.) 


Nyugszik  esti  szürkület  fátylában 
A  halk  táj,  s  a  berki  dal  kivesz, 
Még  csak  itt,  az  agg  falak  körében 
Egy  tücsök  búsongva  zengedez; 
Csend  lebeg  le  fellegetlen  égről. 
Lassan  mén  a  csorda  mezejéről, 
Es  a  fáradt  földmives  halad 
Megnyugodni  ős  fedél  alatt. 

Itt  az  erdőkoszorús  tetőkön, 
Az  enyészet  töredékiben, 
Hol  reám  a  múltból  borzalom  száll, 
Bánat!  e  dalt  néked  szentelem. 
Búval  gondolom,  hogy  mik  valának 
Hajdanán  e  porló  maradványok: 
E  tornyos  vár  állt  fenségesen, 
A  hegyeknek  szirttetőiben. 

Ott,  hol  oszlopok  sötét  kövére 
Bút  susogva  hajlik  a  repkény, 
És  a  puszta  ablak  üvegén  át 
Csillog  szomorún  az  esti  fény, 
Az  atyának  ott  talán  könyűje 
Áldva  perge  bátor  gyermekére, 
Kinek  hírsovárgó  kebele 
Vágyva  néze  harcznak  ellene. 

»Béke  véled !«  szólt  az  őszült  bajnok, 
Átövezve  hősi  karddal  őt, 
»Soha  többé,  vagy  térj  győzve  vissza, 
Érdemeld  meg  őseid  nevét !« 
És  a  nemes  ifjúnak  szemébe 
Rémítő  láng  szállá,  arcza  ége, 
Rózsáknak  virító  kerteként, 
Melyre  bíbor  hajnal  hinte  fényt. 

És  arszlánszivű  Richárdként  harczba 

Akkoron  röpült  a  dalia, 

S  mint  erdőnek  a  viharban,  kellett 

Ellenének  meghajolnia; 

S  mint  virágos  partu  ér  szelíden 

Szállt  meg  sziklavára  teremében, 

Az  örömkönyűt  siró  atyát 

És  ölelve  szép  menyasszonyát. 

Ah,  gyakorta  a  szorongó  kedves 
Erkélyéről  néz  a  völgy   felé: 
Vért,  pajzs  csillog  estnek  aranyában, 
A  paripa  nyargal,  híve  jő; 


Hallgatólag  jobbját  néki  nyújtja, 
S  áll  majd  halványan,  majd  elpirulva, 
De  mi  szende  szemeiből  szól, 
Olyat  Petrark'  s  Sappho  sem  dalol. 

Hol  bagolyfészkek  fölött  terülnek 
Durván  összebonyolult  füvek, 
Ott  a  billikom  vidáman  csenge, 
Míg  a  csillagok  kiégtenek, 
Terhesen  vitt  harczok  diadalma 
És  a  szent  csaták  szörnyű  kalandja 
Míg  emlékezetben  újra  kelt. 
Kedvvel  tölte  a  zord  hőskebelt. 

0  mi  változás!  most  borzadályos 

Éj  takarja  a  dicső  helyet, 

S  esti  szél  nyög  búsan,  hol  erősek 

Vígadának  áldomás  felett; 

Ott  magányos  kórok  lengedeznek. 

Hol  lándsát  és  pajzsot  kért  a  gyermek, 

Ha  riadván  a  harcztrorabita, 

Csataménre  pattant  az  apa. 

Elhamvadtak  a  hatalmas  csontok 
Immár  a  borongó  föld  alatt, 
Félig  sülyedt  kő  alig  mutatja, 
Hol  találták  vég  nyugalmokat. 
Mennyi  lett  játéka  a  szeleknek! 
Sírjaikkal  emlékeik  is  vesztek, 
A  vitézkor  fénytettei  felett 
Feledés  űz  barna  fölleget. 

így  enyész  az  élet  dicsősége 

S  hatalomnak  álomképzete, 

így  merül  a  gyors  idő  röptével 

Égbe  minden,  a  mit  föld  szüle: 

Hamvveder,  szánt  az  emlékezetnek, 

Halhatatlanság-igérő  ének, 

Győztes  főt  koszorúzó  babér, 

S  tett,  a  melyet  érez,  márvány  dicsér. 

Minden,  a  mi  bájol  s  vágygyal  tölti 
Itt  a  porban  a  nemes  kebelt, 
Eltűnt  mint  az  őszi  nap  sugara. 
Hogyha  vész  a  láthatárra  kelt. 
Kik  vigan  ölelkezének  este, 
A  korány  arczukra  már  bút  feste, 
A  barátság  is,  s  a  szerelem 
Kéje  vész  a  földről  jegytelen. 

Édes  szerelem,  rózsás  ösvényed 
Pusztaság  tövisével  határ, 
S  te,  barátság  actheri  világa, 
Egy  rögtön  vihar  homályba  zár. 
Kábaság  a  hír,  fenség,  hatalmak! 
A  koporsók  egyaránt  takarnak 
Éjbe  büszke  föld-uralkodót 
S  reszketeg  fejű  zarándokot. 

(Pápa.) 


Ideál  és  való. 

Dalra,  dalra,  néma  húrok! 
Lengj  élőmbe,  ideál; 
Hagyd  hevülni  képzeményim 
Égi  fényed  bajinál. 

S  száll  egéből  ideálom, 
És  az  ott  —  mely  rózsaszál  ? 
Ah  a  lyányka  ablakából 
Ablakomra  kandikál. 


A  bujdosó. 

Mit  nekem  hab!  mit  nekem  vész! 
Én  nem  félem  haragát, 
Kebelemnek  pusztaságit 
Száz  vihar  rohanja  át. 

Rajta  !  gyorsan  evezőhöz, 
Talpra,  reszkető  legény! 
Bár  toronynyá  nő  a  hullám, 
A  túlpartra  szállok  én. 

Éj  borong  ott,  sűrű  ködnek 
Kétségbarna  éjjele; 
Lyány!  temetve  mindörökre 
Légyen  emléked  bele, 

Ki  ez  égő  szerelemmel 
Enyelegve  játszhatál. 
Ki  hűséget  esküvél,  és 
Oh!  ki  még  is  megcsalál. 

Messze  tűnnek  már  a  partok, 
Messze  tűn  a  gyászvidék. 
Hol  szivemnek  béke,  csöndé 
Romhalomba  döntetek. 

Tűnjön  is  nagy  messze  tőlem, 
Hogy  ne  légyen  semmi  jel. 
Mely  a  multat,  érzeményim' 
Háborítni,  költse  fel. 

Hah !  mi  kép  leng  a  ködéjben  ? 
Bájoló,  mint  a  tavasz  .  .  . 
Szőke  fürttel  .  .  .  kék  szemekkel  . , 
Hűtelen  lyány,  képed  az! 

Nincs  tehát  a  nagy  világon, 
Nincs  hely,  csalfa  szép  alak! 
Hol  sebemre  ír  csepegjen, 
Hol  feledni  tudjalak? 


S  ideál  és  szép  leányka 
Engemet  hevítenek. 
Kit  tekintsek,  kit  daloljak? 
Mondjátok  meg,  istenek! 

Képzetem  varázsalakja! 
Tűnj  egedbe,  tűnj  tova; 
Való  kell  a  föld  fiának, 
S  költő  nem  a  föld  fia  ? 

(Pápa.) 


Lehel. 

A  kürtkebelbe  fú  Lehel, 

S  a  kürt  riadva  énekel 

Vad  éneket  csatára; 

S  szilaj  szikrát  ezer  szem  hány, 

És  nyúl  kifent  aczél  után 

Ezer  kéz,  hallatára. 

A  kürtnek  harsogó  szava 
Még  egyszer  szóla  tétova, 
És  összeütközének: 
Hadúr  világduló  fia 
S  a  boszuló  Germania, 
Mind  harczszomjas  legények. 

Iszony  terhes  Ion  a  csata. 
Vérnek  patakja  árada 
Mezők  tiport  füvében, 
És  por  közé  a  hadfiak 
Sűrűn  omolva  huUtanak, 
Mint  gabna  jégesőben. 

Még  dúl  soká  az  ütközet, 
S  még  diadal  nem  nyújt  kezet 
Sem  ennek  sem  amannak; 
Még  a  koromsetét  halál 
Hónába,  kard  csapásinál, 
Ezren  s  ezren  rohannak. 

A  sors  koczkája  vetve  van, 
És  hajh!  serege  csúfosan 
Leverve  nyög  Lehelnek; 
S  kiket  nem  ére  a  halál, 
Kardok  dúló  csapásinál, 
Rablánczon  vesztegelnek. 

»Hogy  többé  ránk  ne  törjetek. 
Bitóra  tüstént  véletek, 
Rablók  gonosz  csapatja!* 
Kihez  hajolt  a  gyó'zelem, 
Parancsszavát  a  fejdelem 
Ily  büszke-durván  adja. 

»Elő,  vezér,  elő  veled! 
Elsó'ség  illet  tégedet, 
Hadd  lássuk  szörnyű  képed. 
Olyan  magasra  emel-e 
A  magyarok  nagy  istene, 
Mint  én  emellek  téged  ?« 

S  a  porba  tipratott  kebel 
Fojtott  dühérzeményivel 
A  hős  előbbre  lépett, 

(Pápa.) 


És  szóla:  »Fejdelem!  kegyed. 
Látom,  határtalan;  egyet 
Engedj  hát  kérni  tőled, 

A  kürt  éltem  hű  társa  volt, 

0  annyi  vért  és  viadalt 

Karom  között  szemléié; 

Ez  óra  tőle  elszakaszt: 

Hagyd  még  egyszer  megfúnom  azt, 

Hagyj  elbúcsúzni  tőle!« 

És  zúg  dörögve  rémitőn 
A  kürt  ismét  Lehel  kezén; 
S  hogy  harsogtatta  szerte, 
Rá  szent  hevület  lángja  száll, 
A  győző  fejdelemnek  áll 
És  véle  őt  leverte! 

»Te  fölmagasztalsz  —  e  szavak 
A  hősi  ajkon  hangzanak  — 
És  én  a  porba  váglak. « 
S  megy  bátran,  míg  önérzete 
Arczára  kéjsugárt  vele, 
Elébe  a  halálnak. 

Kit  a  dal  istene 
Szent  csókjával  füröszt, 
Első  vagyok,  hazám, 
Színházad  népe  közt. 

Zengjen  tehát  a  lant! 
S  legelső  énekem, 
Pályámnak  társai, 
Tinéktek  szentelem. 

Az  érzet  kútfeje 
A  dagadó  kebel; 
Dalomnak  hangjai 
Onnan  szakadtak  el. 

S  mint  szívnek  gyermeki 
A  szívbe  vágynak  ők; 
Engedjétek  nekik 
Honokba  menniök.  —  — 


Az    első    dal. 

Ki  a  művészet  e 
Szent  templomába  lép. 
Az,  illő,  hogy  legyen 
Fejben,  kebelben  ép; 

Az  elme  éjjele 
S  a  megromlott  kebel 
E  fának  ágain 
Gyümölcsöt  nem  nevel. 

Két  csillag  sugara 
Derengje  át  egünk: 
Hon  és  erény  legyen 
E  két  csillag  nekünk. 

Nem  kell  a  színpadot 
Tekinteni  csak  úgy. 
Mint  hol  mindennapi 
Kenyérhez  nyílik  út; 


A  színpad  czélja  nagy, 
A  színpad  czélja  szent: 
Ez  a  szív  pariagán 
Erkölcsöt  fejt,  teremt. 

Azért  érzelmeink' 
Gyullaszsza  tiszta  tűz, 
l^'oly  minden  szennyet  a 
Kebelbül  számkiűz; 

Mert  várni  lehet-e, 
Hogy  romlott  föld  alatt 
A  mag  termő  legyen 
Gazdag  kalászokat  ! 

Föl  hát!  és  míg  a  szem 
Csak  egy  sugárt  lövel, 
Előle  a  magas, 
Szont  czél  ne  veszszen  el 

S  ha  ez  lesz  életünk: 
Édes  jutalmat  ad 
A  hon  áldó  szava 
S  a  nyúgott  öntudat. 

(Kecskemét.) . 


Népdalok. 

I. 

Jön  az  ősz,  megy  a  gólya  már, 
Hideg  neki  ez  a  határ; 
Röpül,  röpül  más  országba, 
Hol  jobban  süt  a  nap  rája. 

Hejh  van  oka  a  gólyának. 
Hogy  más  hazát  néz  magának; 
De,  galambom,  hogy  elhagytál. 
Nem  rom  mi  okot  találtál. 

Hív  voltam  én  hozzád  mindig, 
Elejétől  utójáig. 

Nem  volt  szivemben  ősz,  tavasz. 
Erted,  mint  a  nyár,  égett  az. 

S  vájjon  a  kihez  röpültél, 
Nem  lesz-e  annak  szivén  tél  ? 
Megeshetik,  szép  galambom, 
Noha  nekod  nem  kivánom. 

Mert  a  gólya,  ha  visszaszáll, 
Virító  szép  tavaszt  talál; 
Hejh  de  mire  te  visszaszállsz, 
Csak  puszta  sírhalmot  találsz. 


II. 


Kakasszóra  hajnal  ébred, 
Én  lányokkal  nem  beszélek, 
Mert  ha  szólok  ő  hozzájok, 
Hajnal  lesz  a  két  orczájok. 

így  valaki  azt  gondolná, 
En  is  kakas  vagyok  talán; 
S  hejh  a  kakas  hamis  madár, 
Untalan  más  fészekhez  jár. 

Pedig  én  kakas  nem  vagyok, 
Hanem  íilemile  vagyok, 
Egy  a  fészkem,  egy  a  párom, 
Egyért  élek  a  világon. 


Könyeim. 

I. 

Áldás  reátok,  ligetemben 
Odább  iramló  csermelyek! 
Utaitokon  a  szép  tavasznak 
Hímes  virági  termének. 

Ez  arcz  fölött  is  két  patak  foly, 
Folytok,  szerencsétlen  könyek; 
De  halvány  pályátok  körében 
Virágok  ah  nem  zsengének! 

n. 

Forró  sugárokat 
Lövel  a  nyári  nap; 
Sugári  lánghevén 
Patak,  folyó  apad. 

0  forró  nyári  nap, 
0  lángoló  sugár, 
Könyűmnek  árjait 
Apasztanád  ki  bár! 


III. 

Eljött  az  ősz;  a  part  virága 
Hervadva  hull  a  csermelyár  habjába. 

Eljött  a  bú;  az  élet  kéje 
Kihalva  ful  a  könyek  özönébe. 


IV. 


0  télnek  dermesztő  hidegje! 
Mely  a  folyókat  lebihncseléd; 
0  télnek  dermesztő  hidegje. 
Bilincseld  le  szememnek  csepkönyét! 

V. 

Fuss,  oh  patakcsa, 
Fuss  csüggedetlen; 
Megnyűgoszol  majd 
A  tengerekben. 

Hullasz  könyűm,  hullj, 
0  a  halálban. 
Számomra  is  tán 
Megnyúgovás  van. 


("Kecskemét.) 


(Kecskemét.) 

Víz    ós   bor. 


Le  a  tenger  fenekére 

Merül  a  halász, 

Lent  a  tenger  fenekében 

Gyöngyöket  halász. 

Nékem  a  boros  pohárnak 

Öble  tengerem, 

S  gyöngy  ha  van  tán  dalaimban, 

Az  csak  ott  terem. 

Bűnnek  éje  űlt  a  földön. 

Jött  a  vízözön, 

A  víz  által  a  bűn  éje 

Elseperve  lön. 

Búnak  éje  ül  szivembon; 

A  bú  éjjelét 

—  Bennem  a  víz  tehetetlen!  — . 

Csak  bor  mossa  szét. 

(Pozsony.) 


Nyári  hévben  a  virágszál 
Sanyarogva  nő; 
A  virágot  uj  életre  ' 
Kelti  langy  eső. 
Csüggedésben,  tikkadásban 
Langy  esőm  a  bor; 
Permetegje  enyhe  csöpjén 
Vérem  újra  forr. 

Tettetés-e,  vagy  belösztön, 

Vagy  akármi  más, 

Csak  hogy  a  halottra  könyet 

Ejteni  szokás; 

Engemet  víz  ott  se  érjen, 

S  már  ha  sírni  kell, 

Sírja  hát  hideg  poromra 

Könyét  borkehely. 


-vOíS)fíoí<i- — 


n. 

A  KÖLTŐ  ÁLTAL  GYŰJTEMÉNYEIBŐL 

KIHAGYOTT   KÖLTEMÉNYEK. 

18  4  4. 


Színházban. 


Nézz  le  immár,  nézz  le,  lelkem! 
Nézz  le  kissé  páholyodból, 
Nézz  reám  szép  szemeiddel. 
Egy  perczig  csak,  irgalomból. 

Ha  te  tudnád  —  ah,  ha  tudnád 
Elbájoltál  véghetetlen ! 
Itten  állok  minden  este, 
Mint  bálvány  merevedetten. 

Ma  sem  volt  csak  egy  forintom, 
Melyet  vacsorára  szántam: 


S  jegyet  vettem  rajta  .  . :  még  sincs, 
Nincs  sympathiád  irántam  ? 

Még  sem  nézesz  rám?  ...  oh  nézz  le! 

Itten  állok  közeledben, 

S  akkorákat  sóhajtok,  hogy 

Még  a  kárpit  is  meglebben. 

Nézd,  a  bú  mint  fintorítja 
Sentimentális  pofámat  .  .  . 
Úgy  de  bánod  is  te  mind  ezt! 
'Sz  az  malheuröm,  hogy  nem  bánod. 


(Pest.) 

Irtóztató  csalódás. 

A  lelkem  is  sirt !  és  miért  ? 

Oh  mert  roppant  búbánat  ért! 

Fogalmatok  sincs  róla,  mi 

Gyászos  költőnek  hallani, 

Hogy  verse  hitvány,  verse  rósz, 

S  egy  kukk  dicsőséget  se  hoz. 

És  én  hallottam  ezeket, 

És  szívem  ketté  nem  repedt; 

Mi  több:  mely  verseim  felett 

Mondának  ily  Ítéletet? 

Szép  bordalok,  jó  bordalok! 

Ti  rólatok,  ti  rólatok 

Hallottam  ezt;  pedig  hivém, 

Hogy  a  hir  kakasüllején 

Anakreon,  Vitéz  Mihály 

S  Béranger  már  alattam  áll, 

Alattam  áll  általatok, 

Szép  bordalok,  jó  bordaloki 

S  im  szép  hitem  tündérhona 
A  magasból  lepottyana. 

Ámen  hát!  ...  a  mint  van,  legyen, 
Meghajtom  a  sorsnak  fejem, 
És  tűrök  töredelmesen; 
Nem  zengem  többé  sohasem, 
Nem  zengem  én  a  bort,  csupán 
Torkomba  öntöm  ezután. 

(Pest.) 


Miénk  a  hatalom 
Az  emberszív  felett: 
Idézni  egyaránt 
Mosolyt  vagy  könnyeket. 
Mi  szép,  mi  szép,  mi  szép 
A  mi  föladatunk! 
Legyünk  büszkék  reá, 
Hogy  színészek  vagyunk. 

Apostolok  vagyunk 
Az  erkölcs  mezején. 
Apostoli  szavunk 
Téged  kiált:  erény! 
Mi  szép,  mi  szép,  mi  szép 
A  mi  föladatunk! 
Legyünk  büszkék  reá, 
Hogy  színészek  vagyunk. 

De  a  mit  színpadon 
A  népnek  hirdetünk, 
Ne  hazudtolja  meg 
A  cselekedetünk. 
Ha  meg  nem  teszszük  azt, 
A  mi  föladatunk: 
Akkor  gyalázat  ránk. 
Színészek  nem  vagyunk! 


így  ni . . , 


Színészdal. 

Minden  művészetnek 
Fején  a  korona; 
A  mi  művészetünk 
Ellen  ki  mondana  ? 
Mi  szép,  mi  szép,  mi  szép 
A  mi  föladatunk! 
Legyünk  büszkék  reá, 
Hogy  színészek  vagyunk. 

Csak  árny,  a  mit  teremt 
A  költőképzelet! 
Mi  adjuk  meg  neki 
A  lelket,  életet. 
Mi  szép,  mi  szép,  mi  szép 
A  mi  föladatunk! 
Legyünk  büszkék  reá, 
Hogy  színészek  vagyunk. 

Petőfi  költeményei. 


így  ni,  látod,  eanyi  az  egész. 
Mi  van  ebben  ?  .  .  .  nemde  megy  ? 
No  de  hogy  páratlan  ne  legyen, 
Nesze  hát  még  ez  az  egy. 

Jaj !  te  kis  csík,  már  elsiklanál  ? 
A  világért  sem  szabad! 
Három  a  táncz  s  minden,  a  mi  jó! 
S  így  vedd  három  csókomat. 

Ráadásul  még  a  többihez 
Tedd  el  a  negyediket! 
Bizony  isten  örömest  adom. 
Édes  örömest  neked! 

Végre  —  azt  mondják  —  úgy  jó  a  pénz, 
Hogyha  megszámlálva  van; 
Hanem  a  csók  csak  nem  pénz  talán?... 
Hadd  legyen  hát  számtalan. 


(Pest.) 

^Zsuzsikához. 

Kicsinké  szőke  kis  leányka, 
Az  én  szerelmem  nagy! 
És  tárgya  e  nagy  szerelemnek 
Kis  szőke  lány,  te  vagy. 

Mit  mondasz  erre,  szőke  kis  lány  ?  .  , 
De  ez  csak  fele  még. 
Azon  volnék  én,  hogy  te  lennél 
Én  nékem  feleség! 

Eljösz-e  hozzám  ?  el  ?  .  .  .  szépséges 
Szép  fejkötőt  veszek, 
S  csak  azt  mondom:  kimondhatatlan 
Hűséges  férj  leszek. 

Őrzöm  szemem  fényét,  de  téged 
Még  jobban  őrzelek, 
Hogy  drága  egészségednek  ne 
Ártson  hideg,  meleg. 

Ott  fenn  lakunk  Pest  városában^ 
Az  élet  ott  vig  ám! 
De  az  atyushoz  is  lejárunk. 
Kivált  pénzfogyatán. 

Hogy  suttogják  majd,  ha  az  utczán 
Végig  megyek  veled: 
Petőfi  felesége  .  .  .  erről 
Csinál  szép  verseket. 

Csinálok  ám,  teringettét  is. 
Hogy  bámulnak  bele! 
Maholnap  egész  Magyarország 
Nevemmel  lesz  tele. 

Ugy  estenként  csak  neki  ülök, 
Te  meg  majd  azalatt 
Lefekszel  szépen  s  melegíted 
Előre  ágyamat. 

S  ha  elkészül  egy-egy  dicső  vers, 
Én  is  levetkezem, 
Hozzád  simulok  és  azt  mondom: 
Menj  beljebb,  gyermekem! 

így  éldegélnénk  .  .  .  hát  csak  ennyit 
Akartam  mondani. 
Mit  szólsz  rá  szőke  kis  lány,  lesz-e 
Belőle  valami  ? 

(Duna-Vécse.) 


Virít  a  kikirics  . . . 

Virít  a  kikirics  — 
Csak  viríts,  csak  viríts  .  . 
Én  ugy  is  hervadok, 
Hervadok,  száradok, 
Csak  viríts,  kikirics! 

Süt  a  nap  sugara 
Halovány  orczámra; 
Sütni  fog  maholnap 
Alacsony  síromnak 
Kis  keresztfájára. 

Anyám,  édes  lelkem! 
Mért  zokogsz  mellettem? 
Ki  annyit  szenvedett, 
Mint  szegény  gyermeked, 
Jobb  annak  oda  lenn. 


V.  Ferdinándhoz. 

Igaz-e,  királyom, 
A  mit  mondogatnak? 
Nálad  híre  sincs  a 
Szabad  akaratnak. 

Megtennél  te  mindent 
A  magyar  javára; 
Csakhogy  titkos  önkény 
Korlátokba  zára. 

S  nem  csak  közdolgokban 
Vagy  te  korlátozva; 
E  gyalázatos  kény 
Elhat  ten  lakodba. 

A  mi  örömednek 
Volna  kútforrása. 
Elzárják  előled. 
Hogy  szemed  se  lássa. 

És  kinek,  kinek  vagy 
Ilyen  szolgarabja? 
Szolgádnak,  királyom, 
Ki  sajátod  lopja!  — 

Ha  ez  így  van:  sorsod 
Szívemből  sajnálom  .  . , 
Ugy  nézz  a  szemembe 
Jó  öreg  királyom. 

(Pest.) 

Batthyány  és  Károlyi  grófnék. 


Nekem  nincs  semmim,  semmim  e  hazában, 
De  én  egészen  az  övé  vagyok; 
Bánat-  s  örömkönny  forr  szememben,  a  mint 
Sötétül  napja  avvagy  fölragyog. 

ÖrömkÖnyűim,  oh  ti  gyér  vendégek 
Mi  nálunk  a  hű  honfiszem  felett! 
Ha  föl  nem  törtök  most  a  telt  kebelből, 
Édes  terhétől  szívem  megreped. 

—  Láttátok-é  a  két  tündérvirágot  ? 
Borús  hazánknak  két  sarkcsillagát  ? 
Evezhetsz  bátran,  nemzetem  hajója! 
Nem  veszthet  az  czélt,  a  ki  ilyet  lát. 

Én  láttam,  láttam!...  megmutatta  őket 
Szent  vágyaimnak  a  szövétnekfény  ; 
Hanem  mi  volt  e  fény  a  lánghoz  képest, 
Mely  ekkor  égett  keblem  belsején! 


Ott  álltak  ők,  mint  égi  jelenések. 
Szokatlan  köztünk  ilyen  látom  ány: 
Hahogy  sokáig  néztem  volna  őket, 
Szemfényemet  vesztettem  volna  tán. 

S  hallottam  édes  ajkaik  zenéjét; 
Hallottam  őket  halkan  mondani. 
Mit  tetteik  rég  fennszóval  beszélnek. 
Hogy  ők  a  honnak  hű  leányai. 

Miért  nem  voltam  a  lég  ajkaiknál? 
Hogy  vittem  volna  szét  e  hangokat, 
Mint  napvilágot,  mindenegy  magyarhoz. 
Kit  éj  környékez  honfibú  miatt. 

Ragyogjatok  ti  ébredő  hazámban 
Hajnalsugárral,  testvér  csillagok! 
Sugárotokra.  Memnon  szobraképen, 
A  nemzetáldás  zengedezni  fog. 


(Pest.) 


A  királyok  ellen. 


Tudjuk,  hogy  játék  kell  a  gyermekeknek; 
Midőn  a  népek  gyermekek  valának, 
Magoknak  czifra,  ragyogó  játékszert, 
Bibor  karszéket  s  koronát  csináltak. 
S  rá  nyomták  ezt  egy  fajankó  fejére, 
S  felültették  e  fajankót  a  székre. 

S  itt  a  királyság,  ezek  a  királyok, 
S  ők,  a  hol  ülnek,  a  hol  fejők  szédül. 
Azt  gondolják  a  kábitó  magasban, 
Hogy  uralkodnak  isten  kegyelmébül. 
Gsalatkozásban  éltek,  jó  királyok. 
Nem  uraink,  csak  bábjaink  valátok. 


De  nagykorú  lett  a  világ,  s  a  férfi 
Nem  gondolt  többé  gyermekjátékával, 
Le  hát  a  bíborszékekről,  királyok, 
És  fejetekről  le  a  koronával! 
Ha  nem  teszitek  azt  le  fejetekriil, 
Leütjük,  s  majd  a  fej  is  véle  gördül. 

így  lesz,  s  nem  máskép.  A  bárd,  mely  Lajosnak 

Párizs  piaczán  lecsapott  nyakára. 

Első  villáma  volt  a  zivatarnak, 

Mely  rátok  készül,  s  kitör  nem  sokára; 

Igen,  ma-holnap  meglesz  érkezése, 

Nem  én  vagyok  már  első  mennydörgése! 


Egy  rengeteg  lesz  a  föld  kereksége, 
S  e  rengetegben  vadak  a  királyok, 
Kergetjük  őket,  és  fegyvereinket 
Szilaj  gyönyörrel  sütögetjük  rajok, 
S  verőkkel  fogjuk  ezt  az  égre  írni: 
Hogy  nem  gyermek  már  a  világ,  de  férfi. 

>E  verset  még  1844-ben  irtam  ;  nem  szükséges  megmagyaráznom,  miért  hevert  mindeddig  író- 
asztalomban, annak  is  a  fenekén. «  Jegyzi  meg  Petőfi  1848-ban,  midőn  e  költeményét  a  »Martius  tizen- 
ötödike«  czímű  lapban  kiadta. 

18  45. 


*  * 


Lehel.* 

Melyik  szerelmes  nem  választ  magának 
A  számtalan  közül  egy  csillagot  ? 
És  melyik  költő  nem  választ  magának 
A  számtalan  közül  egy  bajnokot  ?  ,  . . 
Ezt  Toldy  Miklós,  azt  Kont  lelkesíti; 
Ki  a  vitéz,  ki  engem  föltüzel  ? 
Ki  e  vitéz  ?  . .  .  a  kürtharsoglatással 
Országokat  reszkettető  Lehel! 


Ez  volt  a  hős,  ez  volt  a  kürt! . 
Halála  egy  nagy  égzengés  vala; 
Kilencz  száz  év  múlt,  és  ez  égzengésre 
Most  kél  a  viszhang:  lantomnak  dala. 
Ti  jászok  és  ti  kunok,  hallgassátok. 
Mert,  ugy  hiszem,  legjobban  érdekel 
Titeket,  ő,  a  kürtharsogtatással 
Országokat  reszkettető  Lehel. 

Mi  a  legjobb  köszörűkő?  a  bosszú; 
Ez  fente  meg  a  magyar  kardokat. 
Mi  a  leggyorsabb  fergeteg  ?  a  bosszú ; 
Ez  hordja  mostan  a  magyarokat. 
Éles  kardokkal,  szélvészr^hanással 
A  németek  földére  érnek  el; 
Elöl  száguld  a  kürtharsogtatással 
Országokat  reszkettető  Lehel. 

Hiába  fented  kardodat,  magyarság! 
Felsőbb  hatalom  eskütt  ellened. 
Harczod  koporsó,  óriás  koporsó, 
A  melybe  dicsőséged  temeted. 
Nagy  lakomája  volt  ez  a  halálnak, 
S  kit  el  nem  költe:  mint  rab  vesztegel. 
Ezek  között  a  kürtharsogtatással 
Országokat  reszkettető  Lehel. 

»Akasztófára!«  dörg  a  német  császár, 
» Akasztófára  e  zsiványokat! 
Haha,  hittétek-e  ti  száraz  fák,  hogy 
Teremni  fogtok  még  virágokat? 


e  hősnek 


Lám,  kivirultok  újólag,  —  Mivelhogy 
A  vezér  elsőséget  érdemel: 
Előre  hát,  te  kürtharsogtatással 
Országokat  reszkettető  Lehel!* 

Kilépe  a  hős:  »Isten  néki,  császár, 
Függjek  koszorúként  ez  oszlopon.  — 
Német  vagy,  nem  t'om :  lesz-e  emberséged  ? 
Meghallgatod-e  végkivánatom  ? 
Szeretnék  egyszer  még  kürtömbe  fújni. 
Vén  bajtársamtól  hadd  búcsúzzak  el!« 
Ekkép  beszélt  a  kürtharsogtatással 
Országokat  reszkettető  Lehel. 

Megkapta  kürtjét  s  úgy  megfújta  a  hős, 
Hogy  a  császár  megsiketült  bele, 
Megsiketűlt  és  eldőlt . . .  innen-onnan 
Kilenczszáz  éve,  s  még  föl  nem  kelé. 
Nem  is  kel  ő  fel  többé.  —  Jászberényben 
Még  megvan  a  kürt  csorba  élivel. 
Mit  megcsorbított  a  császár  fején  a 
Győzötten  is  még  győzelmes  Lehel. 


Álmos    vagyok  és  még   sem  alhatom 

1845.  vagy  1846. 

Álmos  vagyok  és  még  sem  alhatom; 
Ébren  vagyok  és  mégis  álmodom. 
Gyertyám  pislog  komorhomályosan, 
Mint  a  lidércz,  mely  temetőbe'  van; 
S  ki  nem  merem  kezemet  nyújtani: 
Elvenni  hamvát  vagy  eloltani. 
Ágyamban  fekszem  mozdulatlanul. 
Előttem  el  rém  rém  után  vonul. 
Hiába  hunyom  be  szemeimet. 
Látom  még  akkor  is  e  rémeket. 
És  milyen  rémek,  milyen  alakok! 
Arczomról  hideg  izzadás  csorog. 
Ott  mély  árokban  egy  koldus  halott, 
Fölkél  és  rágja  a  koldusbotot. 


*  Ezen  s  a  következő  három  költeményt  Kovács  Mihály  túrkevei  reform,  tanító  küldte  be  a 
Petőfi-kiadás  számára.  A  három  elsőt,  Petőfi  költeményeinek  tizenhat  ívre  terjedő  kéziratával.  Fazekas 
Lajos  volt  nagykörösi  tanár  ajándékozta  1858-ban  a  beküklőnek.  E  három  költemény  is  azok  közül  való, 
melyeket  a  költő  gyűjteményeiből  kihagyott;  a  negyedik:  az  *Ez  a  világ«  kezdetű,  nincs  az  emiitett 
kéziratokban  s  csak  később  jutott,  mint  Petőfiének  vélt  költemény,  a  közlő  birtokába. 

Kemény.  Beléje  törnek  fogai, 

Látom  szájából  a  vért  omlani. 

Itt  egy  öreg  czigány  a  deresen, 

Ütik,  verik  kinoskeservesen. 

Vernek  le  róla  húsdarabokat; 

Fájdalmában,  mint  a  kutya,  ugat. 

Hát  az  mi  ott  ?  torony  vagy  óriás  ? 

S  mit  mivel  ?  kutat  vagy  sirgödröt  ás  ? 

Nem  sír  lesz  az,  nem.  Kút;  mert  ott  hever 

Mellette  a  nagy  százakós  veder; 

Most  leereszti  a  roppant  vedért  .  .  . 

Nem  víz,  de  vér,  mit  a  kútból  kimert. 

Itt  egy  ifjú,  ki  lenyaka-ztaték, 

Viszi  fejét,  markolva  üstökét, 

S  szólván:  »nem  én,  de  te  vagy  a  zsivány!* 

Bedobja  azt  a  bíró  ablakán. 

Ott  akasztófa,  rajta  csecsemő; 

A  csecsemőnek  anyja  oda  jő, 

Megfogja  lábát,  s  húzza,  húzza  le, 

S  körültánczolja  a  bitót  vele. 

Itt  egy  leány,  két  béka  űl  szemén. 

Nyúzott  patkány  van  orrának  helyén, 

Hosszú  férgekből  vannak  fürtéi, 

S  őt  félkigyó-félember  öleli.  —  — 

Ily  szörnyeket  lát  lázas  képzetem. 

Elkergetném  s  el  nem  kergethetem. 

Mindenki  alszik,  csak  magam  vagyok 

Nem  alvó.  Csend  van,  csak  fogam  vaczog. 


Távozol  hát   ifjúságom? 

Távozol  hát  ifjúságom? 
Oh  bízvást  távozhatol. 
Nem  siratlak.  Búcsúm  tőled: 
Keserű,  hideg  mosoly. 

Nem  valánk  mi  jó  barátok. 
Úr  voltál  te,  én  kutyád; 
Korbácsoltál,  uszítottál 
Egyre  tüskén-bokron  át. 

Néha  dobtál  irgalomból 

Száraz  csontokat  nekem; 

S  akkor  büszkébb  voltam,  semhogy 

Alamizsnád  elvegyem. 

Távozzál  hát,  ifjúságom, 
S  halld  hozzád  végszavamat: 
Vidd  magaddal  emléked,  vagy 
Vidd  magaddal  átkomat! 


Ez  a  világ  egy  nagy  kocsma,  jó  áros 

(Nem  hiteles  szövegű.) 

Ez  a  világ  egy  nagy  kocsma,  jó  áros, 
Benne  a  Sors  az  örökös  kocsmáros, 
Éjjel,  nappal  tele  van  az  vendéggel: 
Öreg,  ifjú,  gazdaggal  és  szegénynyel. 

Ez  utósók  között  vagyok  magam  is; 
De  a  kocsmáros  goromba  s  nagy  hamis: 
Nem  tudom  mivel  keveri  italom, 
Olyan  keserű,  hogy  meg  nem  ihatom. 

És  ha  néha  úgy  elszánom  magamat. 
Hogy  fejéhez  vágom  a  poharamat, 
Hozzám  simul  szép  leánya:  a  Kemény, 
Megcsókol  és  ekkép  bíztat:  »oh  szegény, 

Jó  fiú!  csillapítsd  le  nagy  haragod, 
Csókjaimtól  édesül  majd  italod  .  .  .< 
En  ekkor  egy  jobb  jövő  reményiben 
Poharamat  fenékig  kiürítem! 


A  hegyoldalt  venyigesor  takarja 

A  hegyoldalt  venyigesor  takarja, 
Megvert  engem  az  úristen  haragja. 
Avval  vert  meg  engemet. 
Hogy  venyigét  teremtett. 
Venyigére  gerezdet,  gerezdet. 

Apám  után  szép  vagyonhoz  jutottam, 
Vagyonomat  egy  fillérig  elittam; 
Most  napszámra  dolgozom, 
Ha  napszámom  kikapom. 
Kocsmába  mék,  eliszom,  eliszom. 


Védegyleti  dal. 

Van-e  szebb  láncz  a  világon, 
Mint  mely  minket  összefűz  ? 
Bűvös  karikába  gyú'jte 
Minket  a  szent  honfitűz. 

Sír  volt  keblünk,  és  halottja 
Volt  a  hazaszeretet; 
Nagyszerűen  üljük  e  föl- 
Támadási  innepetü 

Nemzetünk,  e  nagy  folyó,  mely 
Mindig  száz  felé  szakadt, 
Egyesítse  innepénél 
A  különvált  ágakat. 

Millió  és  millió  száj 
És  egyetlen  hang  legyen. 
Mely  kiáltsa  lelkesedve 
A  magasztos  innepen: 

» Elfogadjuk,  bármi  durva, 
A  mit  a  hon  méhe  szül; 
Bármi  lágy  és  bármi  pompás, 
Semmit,  semmit  e  kivül!<c 

És  ne  szóljon  áldozatról. 
Lemondásról  senki  sem; 
Kötelesség!  mit  az  ember 
Hon  jólléteért  teszen. 

S  a  király,  a  honnak  atyja, 
Mint  valóban  jó  atyánk, 
Karjait  kiterjesztendi. 
És  az  áldást  mondja  ránk. 

(Pest.) 


A  magyar  nemzet. 

Oh  ne  mondjátok  nekem,  hogy 
Hajnallik  hazám  felett! 
Látom  én:  az  ő  számára 
Sző  a  sors  szemfödelet. 
S  kérni  istent  nem  merem,  hogy 
Nemzetem  gyógyítsa  fel. 
Mert  e  nemzet,  elhigyétek, 
Életet  nem  érdemel. 

Figyelemmel  átforgattam 

A  történet  lapjait, 

S  fontolóra  vette  lelkem, 

A  mit  e  hon  végbe  vitt. 

S  mit  találtam  ott  fölírva 

Századok  bötűivel  ? 

Azt  találtam,  hogy  e  nemzet 

Életet  nem  érdemel. 

Jóra  termett  nép  honában 
Egy  a  szív,  az  akarat. 
A  közérdek  mellett  minden 
Különérdek  elmarad. 


Itten  oltárt  minden  ember 
Ön  bálványaért  emel  — 
És  az  ilyen  önző  nemzet 
Életet  nem  érdemel. 

Voltak  egyesek  közöttünk, 
Tiszta,  hű,  nagy  szellemek, 
A  kik  mindent,  a  mit  tettek 
A  hazáért  tettének. 
Hány  volt  köztök,  kiket  a  hon, 
Maga  a  hon  veszte  el! 
És  az  ily  hálátlan  nemzet 
Életet  nem  érdemel. 

Más  hazában  híven  őrzik 
Mind  azt,  a  mi  nemzeti; 
Ösi  kincsét  a  magyar  nép 
Megveti  és  elveti, 
A  magyar  magyarnak  lenni 
Elfeled  vagy  szégyenei. 
És  az  ily  elkorcsult  nemzet 
Életet  nem  érdemel. 

Oh  de  mért  elősorolnom 
E  szegény  hon  vétkeit  ? 
Lesz-e  sors,  oh  lesz-e  isten, 
A  ki  minket  megsegít? 
A  nagy  isten  szent  kegyéből 
Jő-e  megváltási  jel  ? 
Lesz-e  még  e  nemzet  olyan, 
Hogy  halált  nem  érdemel? 

(Pest.) 


Sorshúzás  előtt. 

Kétszázezer  forint!  reá 
Gondolni  is  alig  merek. 
Nagy  úr  leszek,  mennykő  nagy  úr. 
Föltéve  persze:  ha  nyerek. 

Vajon  hová  teszem  e  pénzt? 
Mindenh'á,  csak  ládámba  nem! 
Meg  nem  penészedik  az  én 
Ládámba,  hiszem  istenem. 

A  mint  nyerek:  elnyargalok 
Tóth  Gáspárhoz  nagy  hirtelen, 
És  e  jó  urnái  eddigi 
Kontóm  szépen  lekvittelem; 

Aztán  (most  már  kész  pénzemért!) 
Jó  téli  öltönyt  varratok; 
Mert  közel  a  tél,  s  mostani 
Ruhámban  meg  is  fagyhatok. 

Mily  jól  esik  majd:  ha  fogat 
Vicsorgat  én  rám  a  hideg, 
Haha!  mily  jól  esik:  fügét 
Mutatni  ő  kegyelminek, 

Ugy  ám,  de  hátha  nem  nyerünk  ? 
Ha  nem  nyerünk:  isten  veled. 
Jó  téli  öltöny!  —  de  se  baj, 
Megszoktam  már  a  hideget. 

(Pest.) 


Oh,  mi  szép ... 

Oh  mi  szép  a  vándorélet ...  oh  az 
Irigylendő  vándormadarak! 
Nem  tudják  ők,  nem  tudják:  mi  a  tél? 
Egy  tavaszból  másba  szállanak. 

Vándorolni . . .  vándorolni,  mint  a 
Fecske,  mint  a  gólya,  szabadon: 
Add  e  sorsot  én  nekem  teremtőm, 
Hajdan  ez  volt  a  kivánatom. 

Oh  mi  szép  a  házi  élet ...  oh  az 
Irigylendő  házi  madarak! 
Mit  törődnek  ők  téllel,  tavaszszal  ? 
Fészkeikben  olyan  boldogak. 

Házasodni,  házasodni . . .  élni, 
Halni  a  szerelmi  lánczokon: 
Add  e  sorsot  én  nekem  teremtőm! 
Mostan  ez  az  én  kivánatom. 


Egy  kritikushoz. 

Nagyságos  úr!  ismer  engem, 
Tudja  azt  a  rósz  szokásom, 
Hogy  az  igazságot  isten 
És  ember  szemébe  vágom. 

Nagyságos  úr!  ön  nem  isten. 
Még  nem  is  nagy  ember  ám, 
Önnek  hát  az  igazságot 
Mért  hogy  ki  nem  mondanám  ? 


Nagyságos  úr!  eh,  kimondom, 
Ön  nékem  már  nem  árthat, 
Censurázni  nem  akarok, 
S  igy  nem  rejiciálhat. 

Nagyságos  úr!  szükséges  hogy 
A  költőnek  lelke  légyen, 
Önnek  pedig  lélek  helyett 
Spongyia  van  a  szivében. 

Nagyságos  úr!  a  spongyia 
Lángot  nem  vet,  szikrát  nem   ád, 
Mind  hiába  ütik- verik; 
Minek  üti-veri  tehát? 

Nagyságos  úr!  valahányszor 
Az  ön  verseit  olvasám,! 
Tudja,  mi  jutott  eszembe? 
Az,  hogy:  asinus  ad  lyram. 

Nagyságos  úr!  Kecskeméten 
Az  ön  atyja   csizmadia; 
Jobb  lett  volna  önnek  is  e 
Mesterséget  folytatnia. 

(Pest.) 


Legenda. 

>Megint  panasz,  hát  már  megint  panasz! 
És  a  kiről  szól,  mindig  csak  pap  az. 
Tart  a  panasz  estétől  hajnahg, 
Az  ember  még  csak  nem  is  alhatik!« 
így  szólt  az  úristen  nagy  bosszúsan. 
5>Már  megtekintem,  ott  alant  mi  van.« 
Felkelt  az  ágyról,  gyertyát  gyújtatott. 
Felöltözék  és  útra  kelt  legott. 
A  mint  elérte  volna  a  kaput. 
Szent  Péter  mint  a  bunda  úgy  alutt: 
Mert  tennap  egy  uj  vendég  érkezek, 
S  ily  alkalomkor  lakmát  tart  az  ég. 
Mivel  mostanság  úgy  áll  a  világ. 
Hogy  új  lakó  a  mennyben  ritkaság. 
Ilyenkor  aztán  Péter  bácsinak 
Kezében  a  kancsók  jól  forganak. 
>Keljen  már  kend  fel,  Péter!  hallja  kend  ?< 
így  szólt  az  úr,  a  midőn  oda  ment, 
Hosszan  czibálván  üstökét,  fülét. 
»Kelj  föl,  hogy  a  mennykő  üssön  beléd!* 
Fölébredt  végre  s  nyitja  a  kaput, 
S  az  úr  egy  hulló  csillagon  lefut, 

S  a  földre  ép  oda  ereszkedett, 
A  honnan  a  panasz  fölérkezett. 
Egy  ifjú  ember  monda  a  panaszt; 
S  az  isten  ekkép  szólitá  meg  azt, 
S  megsz31itása  hangzott  nyájasan: 
^Beszélj,  no,  mondd,  mi  a  bajod,  fiam  ?« 
»Hejh,  JÓ  atyám,  de  nagy  az  én  bajom! 
Kapaszkodjék  csak  föl  az  ablakon, 
S  kit  ott  a  pap  ágyában  látni  fog, 
A  menyecskének  férje  én  vagyok, « 
Az  úr  nagy  halkkal  fölkapaszkodott, 


S  nagy  istentelenséget  láthatott: 
Mert  a  mint  aztán  leereszkedék, 
Igen  furcsán  csóválá  meg  fejét, 
liy  szavakban  törvén  ki  sóhaja: 
»Biz  e,  fiam,  kurucz  história! 
Segitnék  rajta  édes  örömest; 
De  már  késő,  mert  minden  megesett. 
Hanem  vigasztalásul  mondhatom, 
Hogy  a  papot  pokolba  juttatom. 
Bár  eddig  is  már  a  pokol  fele. 
Sőt  több  felénél,  pappal  van  tele.c 


Visegrád  táján. 

Ki  mondja  meg . . .  Visegrád  táján 

A  bágyadt  alkony 

Nem  Zách  Klárának  megtört  szelleme? 

Ki  mondja  meg  . . .  Visegrád  táján 

A  vad,  sötét  éj 

Nem  Zách  Bódognak  bosszús  szelleme  ?  . . . 


A  Honderüliöz.* 


Oh  Honderű,  te  Lázárok  Lázára, 
Te  csak  nevednek  két  bötűje  vagy. 
Nevednek  vagy  csak  két  végső  bötűje  . . . 
Húzd  meg  magad,  nehogy  tovább  ragadj. 
E  két  bötű  elől,  hátúi  olvasva 
Egyformán  mondja  meg  mi-létedet. 
De  én  becsüllek!  mert  hisz  aranyával 
Fizetted  egykor  költeményimet. 

Oh  Honderű,  te  olyan  szemtelen  vagy, 
Mint  Kecskemétnek  piaczán  a  légy; 
Egyébiránt  alávalóbb  a  légynél: 
Az  még  röpül,  te  csúszva,  mászva  mégy. 
De  minden  ember  nem  néz  láb  alá,  majd 
Elgázolnak  .  . .  vigyázz,  mondom  neked ! 
Javad  kivánom!  mert  hisz  aranyával 
Fizetted  egykor  költeményimet. 

(Pest.) 


Oh  Honderű,  mi  aztán  a  jutalmad 
E  sok  jeles  tulaj donságidért? 
Hiába,  olyan  a  világ,  mint  régen 
Az  érdem  becsűléséhez  nem  ért. 
Lám  annyi  utál  tégedet,  ki  a  hont 
Ha  nem  deríted  is,  de  dőrited. 
Szegény !  Sajnállak . . .  mert  hisz  aranyával 
Fizetted  egykor  költeményimet. 

De,  Honderű,  te  vélem  összetűztél, 
Te  általad  váltig  karmoltatom  . . . 
Mióta  van,  hogy  meri  ingerelni 
A  hős  oroszlánt  a  hitvány  majom  ?  .  . . 
...  Demegbocsátok,hogymuzsámatmostan 
Oly  irgalmatlanul  becsméreled; 
Hisz  aranyával  fizeted,  s  fizetnéd 
Most  is  (ha  adnám)  költeményimet. 


*  A  Honderű  engem  legközelebb  többek  közt  arrogantiával  vádol ;  bizony  ha  csak  oly 
parányi  arrogantia  volna  is  bennem,  mint  benne  jóravalóság,  ő  rája  nem  is  hedérítenék,  nem 
hogy  még  megénekelném. 

Legszebb  versem. 

(Nem  hiteles  szövegű.) 

Sok  verset  írtam  én  már  össze, 
S  nem  mindenik  haszontalan; 
De  a  mely  hírem  megszerezze, 
A  legszebb  vers  még  hátra  van. 

Legszebb  lesz  az,  ha  majdan  Bécscsel 
Hazám  boszúja  szembe  száll, 
S  én  villogó  kardom  hegyével 
Száz  szívbe  ezt  irom:  halál! 

(Ér-Mihályfalva.) 


Kovács  Jánosné  emlékkönyvébe. 

Jellemtelenség  e  kor  bélyege; 

Pedig  csak  egy,  csak  egy:  a  jellem  az, 

A  mi  az  embert  emberré  teszi. 

E  nélkül  hitvány,  Öntudatlan  tárgyak, 

Vagy  legfölebb  is  állatok  vagyunk. 

Oh  hölgy!  könyörgök  hozzád,  a  haza 

S  az  emberiség  kettős  szent  nevében: 

Ha  gyermekekkel  áld  meg  majd  az  isten, 

Olts  gyermekid  szivébe  jellemet, 

Szeplőtelent  s  megtán  tori  Ihatatlant. 

És  nem  szükség,  hogy  mást  is  adj  nekik, 

Mindent  adál,  ha  jellemet  adál. 

(Debreczen.) 


Emlékversek  T.  M.  kisasszonynak. 

A  szerelemnek  asztaláról 

Nem  ittunk  mi  közös  pohárból; 

Még  is,  ha  egy  hosszú  öröm  lesz  életem, 

Azt  én  leányka,  csak  neked  köszönhetem. 

S  ha  meg  fogom  siratni  a  napot, 

A  melyben  életem  fogantatott, 

Ha  nem  lesz  a  világon  többé  örömem, 

Azt  is  leányka, csak  neked  köszönhetem.  — 

Csodálkozol?  ezt  föl  nem  foghatod? 

Gondolkozzál  csak  . . .  kitalálhatod. 

(Nagy-Kárdly.) 


18  4  6. 


Száműztem  magamat. 

Száműztem  magamat  az  emberek  közül. 
Magányba  mentem  és  mélyen  rejteztem  el; 
Magam  voltam  csak  ott  és  még  sem  egyedül, 
Együtt  valék  a  múlt  ezer  emlékivei. 
Es  minden  emlék  oly  gyász  dolgokat  beszélt, 
Mik  fölforgathatnák  a  szív  s  ész  tengelyét. 

Yégig  tekintettem  tulajdon  sorsomon 
Es  a  világ  sorsán.  Az  és  ez  oly  sötét! 
S  az  éjben,  mely  minket  homályával  bevon, 
Nem  látjuk  már  az  ég  vezérlő  jobb  kezét; 
Csak  ugy  botorkálunk  majd  ide  majd  oda. 
Ha  botlunk  s  elesünk,  valóban  nem  csoda. 

így  van.  S  e  gondolat,  ez  oly  engesztelő, 
Nagy  úr  ez,  mely  minden  megbán tást  eltemet; 
E  gondolat,  miként  varázsvessző,  elő- 
idézi ama  mély  rejtekből  lelkemet, 
A  melybe  zárkozék,  midőn  az  emberek 
Olyan  sokszor  s  olyan  nagyon  sértettének. 

Megengesztelt  szivem  egy  zöld  olajfa-ág!,.. 
Minden  tőled  kapott  sebem  felejtve  van; 
Megbékülő  jobbom  fogadd  el,  oh  világ, 
Nem  volnál  rossz,  ha  nem  volnál  boldogtalan, 
Boldogtalan  vagy,  s  én  sajnállak  tégedet, 
S  a  kit  sajnálunk,  azt  gyülöhiünk  nem  lehet. 


Júliához. 

Piros  orcza,  piros  ajkak, 
Barna  fürtök,  barna  szem. 
És  ez  arczon  és  e  szemben 
Mennyi  lélek,  istenem! 

Oh  ha  bírhatnám  e  lelket. 

Ezt  a  lelkes  kis  leányt! 

Szólj,  leányka,  mondd,  hogy  téged 

A  szerelem  még  nem  bánt. 

Nem,  nem!  Azt  mondd,  hogy  szeretsz  már. 
Mondd,  hogy  engemet  szeretsz, 
És  ez  a  szó  életemnek 
Egy  új  teremtője  lesz. 

En  szeretlek,  és  szerelmem, 
E  végetlen  áradat, 
Mint  a  földet  az  özönvíz, 
Eltemette  multamat. 

Nem  tudom,  mi  voltam  eddig, 
Ámde  azt  sem,  mi  leszek; 
Tőled  függ,  hogy  sötét  árnyék, 
Vagy  fényes  sugár  legyek. 


Mit  határzasz  ?  . . .  már  látásod 
Megépité  mennyemet; 
Oh  leányka,  ezt  a  mennyet 
Nem  szabad  ledöntened! 

lm  letérdelek  előtted 
S  esdve  nyújtom  föl  karom; 
Vonj  föl  engem  kebeledre, 
Vagy  borulj  rám,  angyalom! 


18  4  7. 


*  * 


Haza  tértem. 

Haza  tértem  és  letettem 
A  vándorbotot  kezembül, 
S  veszem  a  lantot  helyébe, 
Mely  sokáig  félre  téve 
Hallgatott,  most  újra  zendül. 

Melyik  a  leglélekrázóbb, 
A  legfájóbb  húr  e  lanton? 
Azt  veszem,  hogy  ujjaimtól 
A  húr  s  ennek  hangjaitól 
Bennem  a  szív  megszakadjon. 

Messze  jártam,  sokat  láttam; 
Sokat?...  oh  nem,  csupán  egyet: 
Azt,  hogy  e  hon  ereje  fogy. 
Hogy  meghalni  készülünk,  hogy 
Elfajult  a  magyar  nemzet. 

Alkotmányunk  egy  vásártér, 
Melyen  lelket  adnak-vesznek, 
Adnak-vesznek  olcsó  pénzért. 
Egy  kis  czímért,  egy  ebédért . . . 
Jó  éjszakát  ily  nemzetnek! 

Elmegyünk  a  más  világra . . . 
Nem  a  magasból  esünk  le. 
Mint  madár,  melyet  lelőnek 
Közeléből  a  felhőnek 
S  onnan  hull  a  mély  tengerbe. 

A  pornak  vagyunk  szülötti, 
Az  alacsony  úti  pornak. 
Nincsen  emberméltóságunk, 
Mint  a  féreg  csúszunk-mászunk, 
Mint  a  férget  eltipornak. 


Jaj  azoknak,  jaj  azoknak, 
Kiket  magyar  anyák  szültek, 
Kik  hazájok  pusztulását, 
Nemzetök  vég  vonaglását 
Nem  nézhetik  egykedvuleg! 

(Pest.) 


Mint  megfogamszott  átok  . . , 

Mint  megfogamszott  átok,  az  őszi  köd 
Sötéten  űl  a  puszta  világ  fölött. 

Mi  sötétebb,  mint  e  ködborulat? 
Az  ifjúnak  arcza,  ki  benne  halad. 

Megy  a  komor  ifjú,  ragadja  lova. 
Száguldó  paripán,  komor  ifjú,  hova? 

»Mit  tudta,  hová  megyén  ősapánk,  midőn 
A  paradicsomból  kiűzve  Ion  ? 

Mit  tudja,  hová  megyén  az,  ki  szerelmet 
Nem  nyerve,  a  lyány tul  örökre  búcsút  vett?« 

S  így  czéltalanúl  az  ifjú  halad. 
Előtte,  utána  ködborulat. 

Minden  komor,  minden  sötét, 

Csak  két  dolog,  a  mi  kis  csillámot  vét: 

Egy  sárga  tövisfa,  a  reggeli  dértül 

S  az  ifjú  halvány  arcza  szeme  könyétül. 

S  nagy  a  csend,s  a  csendben  nem  hallani  mást. 
Mint  egy  sóhajt  és  varju-károgást. 

Oda  járok,  hova  .  . . 

Oda  járok,  hova  senki  nem  megyén, 
Hogy  a  világ  szeme  észre  se  vegyen. 
Neki  adom  ott  magam  a  bánatnak, 
Szememből  a  könnyek  csak  úgy  szakadnak. 

Soha,  soha  ilyen  őrült  szerelem! 
Nem  tudom  én  mit  fog  tenni  én  velem! 
Mérföldekre  belátom  a  világot, 
Szerelmemben  egy  lépésre  sem  látok. 

Örökös  bujdosásban  van  a  lelkem, 
Egyre  űzi  nyughatatlan  szerelmem, 
Hol  lesz,  hol  lesz  az  én  megpihenésem  ? 
Öledben-e,  lyány,  vagy  a  sír  ölében  ? 


Várady  Antalhoz. 

Hát  megtörtént  a  párbaj  ?  élsz-e  még  ? 

Ha  főbe  lőttek:  tudósíts  felőle; 

írd  meg  tüstént,  hogy  Pestre  felrohanjak, 

És  bosszút  álljak  éretted,   barátom! 

Szó  a  mi  szó,  de  nekem  igazán 

Nem  tetszik,  hogy  te  minden  balgaságért 

Kész  vagy  koczkára  tenni  éltedet. 

Azt  gondolod :  lelked-tested  szakái  ?  s  ha 

Leborotválnak,  újólag  kinősz  ? 

Csalódol!  mert  az  élet  csizmatalp, 

S  ez  nem  lesz  új,  ha  egyszer  elkopott; 

Azért  kiméld  a  drága  csizmatalpat, 

A  melyet  nem  szab  kétszer  senkinek 

Az  ég  vargája,  a  kőszívű  sors. 

S  azt  gondolod  tán:  annyi  a  barátom, 

Mint  fönn  az  égen  a  csillag  ?  ha  egy 

Lehull  közűlök,  észre  sem  veszem  ? 

Hiszen  tudod  jól:  mily  kis  számotok  van 

Nektek,  kik  engem  őszintén  szerettek. 

Kik  föntartjátok  szívem  melegét. 

Mért  e  kis  számot  megfogyas^tani  ?  . .  . 

És  Ida,  Ida,  e  kedves  leány. 

Ha  téged  elveszt  ő,  mivé  lesz  ?  ő, 

Kinek  kívüled  nincsen  senkije!? 

Te  vagy  világa  .  .  .  lennél  oly  kegyetlen, 

Reá  szakadni  hagynád  a  világot  ? 

S  van  még  egy  —  a  hon !  Vagy  már  elfeledted? 

Feledhető-e,  a  miről  beszéltünk 

A  lelkesülés  lángóráiban  ? 

Ki  tudja,  mit  hoz  a  kétes  jövendő, 

Mely  álmahiknak  legkedvesbike, 

S  akkor  hazánknak  ránk  szüksége  lesz. 

Látod,  barátom,  élted  mily  becses, 


Azt  a  világhoz  mennyi  láncz  köti, 

S  te  még  is  könnyelműn  koczkáztatod. 

Ha  még  nem  tértél,  térj  eszedre  már, 

S  ne  légy,  mint  voltál,  olyan  balgatag, 

Vagy  igazabban:  oly  kétségbesett. 

Kétségbe  esni!  milyen  gyávaság! 

Kinek  van  erre  több  s  nagyobb  oka. 

Mint  én  nekem  ?  de  én  szégyenleném  ezt. 

A  szenvedésnek  lángjában  szivem 

Szét  fog  pattanni,  mint  a  porczellán, 

De,  mint  a  jégcsap,  szétoivadni  nem! 

Megállj,  ha  Pestre  ismét  fölmegyek, 

Majd  megtanítlak  én  kétségbeesni, 

Hogy  unokád  is  megemlegeti! 

Vásárra  ott  benn  termek  nálatok, 

S  viszek  portékát,  de  nem  holmi  gyapjút, 

Vagy  bőrt,  vagy  posztót  s  effélét,  azért 

Nagyon  hiszem,  hogy  nem  lesz  keleté. 

Mert  hajh!  jó  gazda  ám  a  magyar  ember! 

A  mit  kutyákon,  kártyán  s  más  egyében 

Eltékozol,  meggazdálkodja  könyvön. 

A  könyvvel  úgy  van,  mint  hajdan  zsinóros 

Nadrágjával  s  prémes  mentéivel  volt. 

Melyet  nagyapja  s  édes  apja  vett. 

Az  szolgált  még  az  ő  fiának  is. 

Hazám!  még  sem  vagy  oly  boldogtalan. 

Minőnek  első  pillanatra  látszol, 

A  lelki  szükség  nem  bánt  tégedet; 

Minden  szükséged  van,  de  lelki  nincs, 

Ettől  az  egytől  megmentett  az  isten  .  .  . 

A  mint  mondottam:  a  vásárra  majd 

Meglátsz,  barátom;  akkor  fölmegyek, 

S  te  rám  sem  ismersz,  úgy  megváltozám; 

A  szép  természet  megváltoztatott. 

Beteg  kedélyek  e  hű  orvosa; 

Beteg  valék  én  ott  ti  nálatok, 

A  pesti  utczák  holthideg  kövén. 

Hosszú,  sötét  árnyként  vonult  utánam 

A  csüggedés,  az  életunalom. 

Újjá  születtem!  a  falusi  lég,  a 

Sötét  erdőknek  zúgó  lombjai, 

Lombok  fölött  a  csattogó  madár, 

A  fák  alatt  a  hallgatag  virágok 

Fölélesztek  elájult  lelkemet; 

Nem  gyűlölöm,  mint  eddig,  a  világot; 

Már  csak  haragszom  rája,  csak  haragszom, 

Hogy  olyan  gyáva,  hogy  föl  nem  kiált. 

Elzárt,  elorzott  boldogságaért,  hogy 

Meg  nem  torolja  kincse  elrablóin 

Évezredeknek  szenvedéseit. 

De  hinni  kezdem,  hogy  dicső  napoknak 

Érjük  maholnap  fényes  hajnalát, 

Midőn  a  népek  mind  fölemelik 

A  föld  porába  gázolt  fejüket, 

S  végigmennydörgik  a  föld  kerekén: 
»Legyünk  rabokból  ismét  emberek !« 
Ez  nagyszerű,  de  véres  kor  leszen, 
És  úgy  is  illik,  hogy  véres  legyen! 
Már  vízözön  volt,  most  egy  vérözön  kell, 
Hogy  megtisztuljon  a  világ  a  szennytől, 
A  mely  fölötte  meggyülekezék ; 
Egy  vérözön  kell!  és  ha  az  lefolyt  majd, 
A  megmosdott  föld  tiszta,  szép  leend, 
És  lakni  fognak  emberek  fölötte, 
Hasonlítók  az  isten  képihez. 

(Dömsöd.) 


Erdőd,  május  17.  1817. 

Nevezetes  a  tennapi  napom, 
Furcsa  dolgokat  kellett  hallanom. 
Szerencséje,  hogy  az  bánt  ugy  velem, 
A  kinek  a  leányát  szeretem. 

Mondott  volna  csak  felényit  is  más, 
Majd  megtudná,  mi  a  bosszúállás, 
Majd  kiálltunk  volna  a  mezőre, 
Zöld  mezőre  folyna  piros  vére. 

De  még  hagyján,  hogy  én  nekem  esnek, 
Hejh  van,  a  mi  jobban  fáj  szivemnek, 
Az  még  sokkal  jobban  fáj  én  nekem, 
Hogy  téged  is  bántanak,  kedvesem. 

Sokat  szenvedsz,  édes  lelkem,  szenvedsz. 
És  csak  azért,  mert  engemet  szeretsz. 
Tűrj  galambom,  tűrj  még  egy  keveset, 
Maj'  megszakasztom  szenvedésedet. 

Légy  csak  egyszer  az  én  feleségem. 
Nem  lesz  párod  a  földkerekségen, 
Nem  lesz  párod  boldogság  dolgába, 
Még  csak  nem  is  vágysz  a  más  világra. 


A  gyüldei  ifjakhoz. 

(Nem  hiteles  szövegű.) 

A  honnak  egy  igaz  zászlója  van. 

Ezt  mi  álljuk  körül. 
S  ti  elhagyatok  a  hon  zászlaját,  ■ 

Elhagyatok,  oh  ifjak,  hűtlenül! 

Szégyen,  gyalázat!  Hát  az  oroszlán 

Rókák  fészkébe  tér  ? 
Silány  rongyot  hogy  cserélhettetek 

A  haza  szentséges  zászlójaér'  ? 


Hol  van  szabadság,  ott  van  a  haza. 

S  ti  elválhattatok 
E  két  szentségtől,  és  olyan  korán. 

Mert  hisz'  fiatalok  vagytok,  fiatalok! 

Nem  jó  idők!  A  féreg  eddig  a 

Vén  fákat  rágta  csak; 
Ti  ifjak  vagytok,  ifjú  csemeték, 

S  a  férgek  már  belétek  hullanak. 

Hát  a  férgest  mi  várja?  Rothadás. 

S  a  rothadás  halál. 
Minket  levágnak,  tűzre  tesznek  tán; 

De  lelkünk  lesz  a  láng,  mely  égbe  száll. 

(Pest.) 


Fölösleges  aggalom. 

Világdöntő  kaczajra 

Nyilnék  meg  ajakam. 

Ha  olyan  ^zörnyüképen 

Nem  szegy  élném  magam: 

Mindeddig  azt  hittem,  hogy  én 

Okos  emberként  ragyogok. 

Pedig  nem  volt  s  nincs  s  nem  leszen 

Oly  tökfilkó,  mint  én  vagyok! 

Előre-hátra  engem 
Az  élet  hányt- vetett, 
Epedve  szomj azám  már 
A  nyúgott  életet; 
S  mit  tettem  ?  megházasodám, 
Hogy  kipihenjem  magamat .  .  . 
Házasság  s  nyugalom!  van-e 
Ennél  bolondabb  gondolat  ? 

S  barátaim  miattam 

Aggódtak  rémesen. 

Hogy  vélem  együtt  szépen 

Majd  lantom  is  pihen, 

Mivel  szélnek  kell  fújnia, 

Hogy  zúgjon  a  fák  levele, 

S  szélcsendben  ugy  hallgat,  miként 

A  fák,  az  ember  kebele. 

Kérlek,  kedves  barátim, 

Hogy  ne  aggódjatok, 

Mint  eddig  nem  hallgattam. 

Eztán  sem  hallgatok, 

Sőt  még  majd  nem  is  győzitek 

Végig  hallgatni  lantomat .  .  . 

Házasság  s  nyugalom!  van-e 

Ennél  bolondabb  gondolat? 


419^ 

18  4  8. 

A  raág-násoklioz. 

(Nera  hiteles  szövegű.) 


Dicsőséges  nagy  urak !  hát  hogy  vagytok  ? 
Viszket-e  úgy  egy  kicsit  a  nyakatok  ? 
tij  divatú  nyakravaló  készül  most 
Számotokra,  nem  czifra,  de  jó  szoros. 

Tudjátok-e,  mennyit  kértünk  titeket? 
Hogy  irántunk  emberiek  legyetek, 
Vegyetek  be  az  emberek  sorába  . . . 
Rimánkodott  a  szegény  nép,  s  hijába! 

Állatoknak  tartottátok  a  népet: 
Hátha  most  mint  állat  fizet  ti  néktek  ? 
Ha  megrohan  mint  vadállat  bennetek. 
S  körmét,  fogát  véretekkel  festi  meg  ? 

Ki  a  síkra  a  kunyhókból,  miljomok! 
Kaszát,  ásót,  vasvillákat  fogjatok! 
Az  alkalom  maga  magát  kinálja, 
Ütött  a  nagy  bosszúállás  órája. 

Ezer  évig  híztak  rajtunk  az  urak, 
Most  rajtok  a  mi  kutyáink  hízzanak  I 
Vasvillára  velők,  aztán  szemétre. 
Ott  egyék  a  kutyák  őket  ebédre! 


Hanem  még  se!...  atyafiak,  megálljunk, 
Legyünk  jobbak,  nemesebbek  ő  náluk; 
Isten  után  legszentebb  a  nép  neve. 
Feleljünk  meg  becsülettel  nékie! 

Legyünk  nagyok,  a  mint  illik  mi  hozzánk, 
Hogy  az  isten  gyönyörködve  nézzen  ránk; 
S  örömében  mindenható  kezével 
Fejeinkre  örök  áldást  tetézzen. 

Felejtsük  az  ezer  éves  kínokat. 
Ha  az  úr  most  testvérének  befogad. 
Ha  elveti  kevélységét,  czímerit 
S  teljes  egyenlőségünk  elismeri. 

Nemes  urak,  ha  akartok,  jőjetek! 
Itt  a  kezünk,  nyújtsátok  ki  kezetek, 
Legyünk  szemei  mindnyájan  egy  láncznak. 
Szüksége  van  mindnyájunkra  hazánknak. 

Nem  érünk  rá  várakozni,  szaporán! 
Ma  jókor  van,  holnap  késő  lesz  talán. 
Ha  bennünket  még  mostan  is  megvettek, 
Az  úristen  kegyelmezzen  ti  nektek! 


Vörösmartyhoz. 

(Midőn  a  nemzetgyűlésben  aug.  21-én  ő  a  hadügyben  a  többséggel  szavazott.*) 


Hallgassak-e,  mivel  szeretlek, 
Miként  atyámat  szeretem  ? 
Hallgassak-e,  mert  te  neked  sem 
Fáj  majd  ugy  a  szó,  mint  nekem  ? 
Hogy  is  tehetted,  a  mit  tettél. 
Az  isten  szent  szerelmeért!  — 
Nem  én  tépem  le  homlokodról, 
Magad  tépted  le  a  babért. 

Azért  hagyád  el  a  múzsákat. 
Azért  tevéd  le  lantodat. 
Hogy,  földre  szállván  az  egekből, 
Tüstént  besározd  magadat. 


Sarat,  sarat  kell  látnom  rajtad! 
Inkább  szeretnék  látni  vért  — . 
Nem  én  tépem  le  homlokodról, 
Magad  tépted  le  a  babért. 

íme  a  sas,  ha  itt  alant  van 
A  földön,  milyen  nagy  madár, 
S  olyan  kicsiny,  hogy  alig  látszik, 
Midőn  a  fellegekben  jár. 
Te  fönn  valál  nagy,  s  lenn  kicsiny  vagy; 
Az  ember  ily  csodát  nem  ért,  — 
Nem  én  tépem  le  homlokodról, 
Magad  tépted  le  a  babért. 


*  Én  ha  verset  irok,  nem  irom  a  magam  mulatságára,  hanem  irom  azért,  hogy  kiadjam,  hogy 
mások  gyönyörködjenek  benne  vagy  okuljanak  rnjta.  (Elérem-e  czélomat  vagy_nem?  az  nem  tartozik 
ide.)  Sokan  voltak,  kik  e  költeményem  kiadását  ellenezték.  Nem  tehetek  róla.  Én  érzem  a  legnagyobb 
fájdalmat,  hogy  erre  kényszerülve  vagyok,  mert  én  szerettem,  és  tiszteltem  legjobban  Vörösmartyt 
mind  azok  közt,  kik  őt  valaha  szerették,  de  elveimet  még  sokkal  jobban  szeretem  és  tisztelem  mint 
őt.  Szivem  sajog  és  vérzik,  de  kérlelhetetlen  maradnék,  ha  elvérezném  is  belé.  Brutus  talán  sirva 
szúrta  le  jóltevőjét,  apját,  Caesart,  de  leszúrta.  Hogy  Vörösmartyt  elitélem,  nagy  áldozat,  melyet 
szivem  tesz  elveimért ;  de  bár  mily  nagy  ez  áldozat,  kész  vagyok  és  mindenkor  kész  leszek  sokkal 
nagyobbakat  is  tenni  értetek,  szentséges  elveimi 

Megunta  azt  a  szennyes  pályát 
A  nemzet,  melyen  eddig  ment, 
Kiküzködé  magát  belőle, 
S  uj  czélt  tűzött  ki  odafent, 
S  ti  visszahurczoljátok  őt  a 
Mocsárba,  honnan  már  kiért.  — 
Nem  én  tépem  le  homlokodról, 
Magad  tépted  le  a  babért. 

Mit  bánom  én,  hogy  nem  magad  vagy, 
Hogy  ott  száz  és  száz  van  veled? 
Habár  ott  volna  valamennyi, 
Itt  kéne  lenni  te  neked. 
Ha  a  költő  is  oda  hagyja. 
Ki  küzd  aztán  a  jó  ügyért?  — 
Nem  én  tépem  le  homlokodról. 
Magad  tépted  le  a  babért. 

Te  voltál  a  nemzet  költője? 

Te  Írtad  azt  a  szózatot, 

Mely  szólt  egy  országnak  szivéhez  ?  . .  . 

Azt  most  már  szétszakíthatod. 

Mert  hieroglif  lett  belőle, 

A  melyet  senki  meg  nem  ért. 

Nem  én  tépem  le  homlokodról, 

Magad  tépted  le  a  babért. 

Ki  hitte  volna?  én  nem  hittem, 
Hogy  neved  is,  e  fényes  név, 
Hazánk  egén  csak  rövidlétü 
Futócsillag  volt,  nem  egyéb. 
Omoljatok,  szemem  könyűi, 
E  lehullott  szép  csillagért!  — 
Nem  én  tépem  le  homlokodról, 
Magad  tépted  le  a  babért. 

(Pest.) 


Egész  világ . . . 

Egész  világ  a  harczmezőn, 
Csak  én  nem  vagyok  ottan, 
Ki  harczi  vágyat  annyiszor 
Ereztem  és  daloltam. 

S  a  vágy,  a  láng  még  most  is  ég, 
Még  most  se  halt  ki  bennem. 
Rohannék  és  maradni  kell, 
És  nem  lehet  elmennem. 

A  szégyen  és  a  fájdalom, 
Kettős  könyűje  áztat. 
Szivemre  szállt  a  fájdalom. 
Nem,  nem  az:  a  gyalázat. 

Oh  gyermekem,  oh  gyermekem, 
Még  meg  se  vagy  születve, 
S  sé;ivemre  már  is  kínt  hozál 
S  gyalázatot  nevemre! 

Ha  megleszesz,  ha  élni  fogsz, 
Úgy  fogsz-e  majdan  élni, 
Hogy  nevünkről  elvész  e  szenny. 
Mely  azt  miattad  éri? 

De  az  soká  lesz,  addig  én 
Leszállhatok  a  sírba  . . , 
Fejfámra  ne  legyen  nevem 
Sötét  betűkkel  írva! 

Jőjön  csak  a  tavasz!  a  fák 
Zöldelni  fognak  akkor, 
Az  én  híremnek  fája  is 
Kizöldül  a  tavaszkor! 

(Debreczen.) 


18  4  9. 
Újév  napján,  1849. 


Megérte  ezt  az  évet  is. 

Megérte  a  magyar  haza; 

A  vészes  égen  beborult. 

De  nem  esett  le  csillaga. 

Meg  van  vagdalva,  vérzik  a  kezünk, 

De  azért  még  elbírja  fegyverüfik', 

S  a  merre  vág 

Ott  hagyja  fájó  vérnyomát. 


Ott  hagyja  fájó  vérnyomát, 
Haramja  csorda,  képeden! 
Hogy  majd  az  ítéletnapon 
E  bélyeg  vádolod  legyen. 
Vádolod  az  isten  szine  előtt. 
És  gyújtsa  rettentő  haragra  őt. 
Te  ellened, 
Ki  ránk  veszett  fogad  fened! 

De  mit  az  ítélet  nekünk? 

Ha  lesz  is  az,  sokára  lesz! 

És  a  mi  több,  és  a  mi  fő  — 

Az  isten  könyörületes. 

Még  majd  kegyelmet  adna  nékik  ő... 

Ne  várakozzunk!  E  vérengező 

Kutyák  felett 

Tartsunk  magunk  Ítéletet  i 

Tartsunk  oly  véritéletot, 

Hogy  elborzadjon  a  világ; 

Majd  addig  szórjuk  rajok  a 

Szörnyű  halálos  nyavalyát, 

A  míg  hírmondónak  marad  csak  egy, 

Ki  majd  otthonn  reszketve  mondja  meg, 

Hogy  jaj  neki, 

Ki  a  magyart  nem  tiszteli! 

Nekünk  most  az  isten  kevés. 

Mert  ő  nem  eléggé  kemény; 

Hozzád  imádkozom,   pokol! 

Az  új  esztendő  reggelén: 

Öntsd  szíveinkbe  mJnden  dühödet, 

Hogy  ne  ismerjünk  könyörületet, 

Míg  e  gazok 

Közül  a  földön  egy  mozog! 


Oh  hazám,  oh  nemzetem,  magyar  nép, 
Nem  döbbent  meg,  nem  riaszt  föl  e  kép  ? 
E  rettentő  gondolatra  föl  kell 
Állanod,  habár  a  sírban  fekszel. 

Azt  hiszem,  hogy  a  mi  most  levágott. 
Balsorsod  volt  és  nem  gyávaságod, 
S  ha  a  balsors  csüggedést  nem  hoz  rád, 
Elszegődik  a  szerencse  hozzád. 

Uj  erővel  és  uj  bátorsággal 
Álljunk  szembe  ama  haramjákkal, 
Szent  az  ügyünk,  velünk  van  az  isten. 
Vagy  velők  sincs,  ha  mi  velünk  nincsen. 

Dobogjatok  szíveink  kevélyen, 
Diadalmunk  előérzetében ! 
Pirulj  arczunk,  pirulj  zsarnok-vértül, 
És  ne  saját  szívünk  szégyenétül! 

(Debreczen.) 


Jött  a  halál. 


Buda  várán  újra  német  zászló  ! . . . 

Buda  várán  újra  német  zászló! 
Hova  legyek  lelkem  haragjától  ? 
Arczunk  piros,  de  nem  zsarnok-vértül. 
Hanem  saját  szivünk  szégyenétül! 

Egy  kezünkön  rajt  van  a  láncz  ismét, 
Várjuk-e,  hogy  amazt  is  lekössék  ? 
Hogy  megint  a  régi  nóta  járja, 
En  kínunkra,  világ  csúfságára. 

Kár  azoknak  a  szabadság  kardját 
Kézbe  venni,  kik  csak  azért  tartják, 
Hogy  a  zsarnok  a  porig  alázza, 
S  száradjon  rá  vér  helyett  gyalázat. 

Tedd  le  azt  a  fegyvert,  magyar  nemzet, 
Téged  isten  nem  arra  teremtett. 
El  onnan  a  csatatérriil,  lódulj. 
Messziről  nézz  csak  rá  a  kuczkóbul! 

Ha  urad  jön,  térdepelj  le  szépen, 
S  csókold  meg  a  korbácsot  kezében, 
S  várd  el  békén  míg  reád  halált  szól, 
És  kirúg  a  nemzetek  sorából! 


Jött  a  halál,  hogy  elsöpörjön  minket 

A  föld  színéről,  jött  a  döghalál, 
Reánk  leheke  rothadó  lelkéből 

Azt  sátándühhel  a  gonosz  király. 
Tombolt  a  vész  irtóztató  erővel 

A  végitélet  végórájaként. 
És  ím,  mi  élünk  még  és  nem  hálánk  meg, 

Csak  meghajoltunk,  de  el  nemtörénk! 

Él  a  magyar,  még  áll  a  hon,  s  hol  egykor 

Olyan  halotti  volt  a  hosszú  csend. 
Minő  zajt  üt  most  ott  a  harczoló  kard! 

Minden  csengése  egy  világra  cseng! 
Oh  népem,  eddig  önmagad  se  tudtad. 

Hogy  létezel,  most  tudja  a  világ; 
Utósó  voltál,  s  íme  a  legelsők. 

Most  még  ők  is  bámulva  néznek  rád. 

Melyik  magyar  nem  szégyenlé  előbb,  hogy 

Sors  átkából  magyarnak  született  ? 
S  melyik  nem  büszke  most  reá,  hogy  isten 

Kegyelméből  e  nemzet  tagja  lett? 
]\Iéltóbb  vagy  a  legdrágább  koszorúra 

Mint  bárki  más,  méltóbb  vagy  igazán ! 
Oh  hol  keressek,  hol  lelek  virágot, 

Dicső  fejedre  illőt,  szent  hazám! 

De  befejezve  nincsen  még  a  munka, 

A  melyet  néked  befejezni  kell; 
Csak  félig  van  még  a  csomó  elvágva, 

Mit  szét  kell  vágnod  kardod  élivel. 
Majd  akkor  illet  a  koszorú  téged, 

Ha  e  munkát  végkép  bevégezed, 
S  ekkor  nem  én  foglak  megkoszorúzni, 

Hanem  az  egész  nagy  emberiség! 


Előre  hát,  oh  nemzetem,  ne  állj  meg! 

Hogy  állanál  meg  pályád  közepén  ? 
Fél  útadón  vagy,  fölértél  a  hegyre, 

S  könnyű  már  annak,  a  ki  völgybe  mén. 
Elő,  elő  a  zászlóval  kezedben! 

Egész  Európa  te  utánad  jő; 
Te  vagy,  hazám,  most  a  világ  vezére, 

Mily  nagy  szerep,  milyen  lelkesítő! 


(Pest.) 


Szegény  legény  vagyok, 
Nincs  semmi  vagyonom 
Szivem  sem  az  enyém, 
Rég  birja  galambom. 

(Szalonta.) 


A  huszár. 

Eletemet  pedig, 
Hazám,  te  szent  hazám. 
Kész  áldozat  gyanánt 
Te  néked  áldozám. 


Nyakravaló. 


A  mi  még  megmaradt. 
Te  szűz  becsületem, 
Magammal  viszlek  el, 
Te  sírba  szállsz  velem. 


Nyakravaló  nélkül  akarod  megvédni  hazádat  ? 

Oh  te  szamár  te,  minő  ostoba  képzelet  ez  ? 
Honszeretet,  bátorság  s  más,  mind  kóíicz,  az  a  fő 

A  katonában,  hogy  nyakravalója  legyen. 
Mészáros  Lázár,  a  kitől  én  ezt  tanulám,  s  ő 

Tudja,  hogy  a  legfő  hősben  a  nyakravaló, 
Mert  hisz  az  ő  hada,  mely  oly  hősleg  megfutamúlt  volt, 

Egytül  egyig  mind,  mind  nyakravalóba'  vala. 
Nyakravalótalanok,  takarodjatok  a  csatatérrül . . . 

Éljen  Mészáros  s  éljen  a  nyakravaló! 

(Debreczen.) 


Egy  goromba  tábornokhoz.* 


Tábornok  úr,  én  nem  tartom  magam 
Nagy  embernek,  de  akkorácska  csak 
Vagyok,  hogy  oly  parányok,  a  minő  ön, 
Levett  kalappal  szóljanak  velem. 
S  ön  engemet  gorombaságival 
Elhalmozott,  hogy  két  orczám  pirult. 
Igen,  pirultam,  de  nem  magamért. 
Pirultam  a  nlagyar  sereg  miatt. 
Hogy  annak  egy  ily  tábornokja  van. 
Tábornok  úr,  van  ellenség  elég, 
Gorombáskodjék  azzal,  ott  szabad, 
De  bánjék  szépen  a  jó  honfiakkal, 
Különben  azt  hiszszük,  hogy  őket  el 
Szándékszik  ön  kergetni  a  seregből. 
És  ez  kemény  vád  lenne  majd,  kemény  vád. 
S  gorombaságit  épen  rajtam  űzi! 

•  E  tábornok  nem  Mészáros  Lázár  volt. 


Nem  fél-e  ön,  hogy  tollamnak  hegyére 
Tűzöm  fel  önt?  ez  a  toll,  istenemre, 
Hegyesb  a  tőrnél  s  lelkiismeretnél, 
S  a  kit  megszúrok  véle,  fáj  neki 
Még  akkor  is,  ha  a  sír  férgei 
Czirógatják  ott  lenn  a  föld  alatt. 
Kiírnám  önt  itt  név  szerint,  de  a  mit 
Saját  kardjával  tenni  képtelen, 
Tollammal  tenni  én  nem  akarom, 
Nem  fogom  önt  megörökíteni. 
Csak  azt  ajánlom,  hogyha  még  leszen 
Szerencsétlenségünk  egymáshoz,  akkor 
Beszéljen  vélem  emberségesen; 
Mert  én  ugyan  nem  tartom  magamat 
Nagy  embernek,  de  akkorácska  csak 
Vagyok,  hogy  oly  parányok,  a  minő  ön, 
Levett  kalappal  szóljanak  velem. 

A  mágnásokhoz 461 

A  magyar  ifjakhoz    ,..  291 

A  magyar  nemes  (kép) 222 

A  magyar  nemzet 279 

A  magyar  nemzet 454 

A  magyar  nép   396 

A  magyar  politikusokhoz 357 

A  magyarok  istene    382 

A  majtényi  sikon  303 

A  márcziusi  ifjak  395 

A  mióta  én  megházasodtam    337 

A  mióta  szerelembe  233 

A  munkácsi  várban  323 

A  nap  204 

A  nap  házas  élete 175 

A  naphoz     174 

A  négy  ökrös  szekér  (kép)  221 

A  nemes 145 

A  nemzetgyűléshez    393 

A  nemzethez  402 

A  nép  265 

A  nép  nevében  297 

A  puszta,  télen  (kép)     366 

A  rab  346 

A  rab  oroszlán  364 

A  régi  jó  Gvadányi  168 

Lap 

A  sivatag  koronája  (kép) 241 

A  sivatag  lakói  ." 334 

A  sorshoz    202 

A  szabadsághoz 382 

A  szájhősök    336 

A  székelyek    423 

A  székelyekhez  405 

A  szél  291 

A  szerelem 296 

A  szerelem,  a  szerelem    141 

A  szerelem  országa  343 

A  szerelmes  tenger    257 

A  szeretőm  nyalka  gyerek  218 

A  szökevények    249 

A  táblabíró  (Töredék)   117 

A  tavaszhoz    386 

A  tél  halála    373 

A  téli  esték  (kép)  362 

A  természet  vadvirága 182 

A  tintás  üveg 184 

A  Tisza  (kép) 288 

A  XIX.  század  költői    284 

A  toronyban  delet  harangoznak 200 

A  türelemről   307 

A  vándorlegény  (2  kép)    331 

A  varró  leány    208 

A  vén  zászlótartó  (kép)    410 

A  világ  és  én 200 

A  világtól  elvonulva 232 

A  virágnak  megtiltani  nem  lehet  ...  143 

A  virágok 330 

A  völgy  s  a  hegy 371 

A  zsiványság  vége     224 

Ablakodból 228 

Adorján  Boldizsárhoz    363 

Akaszszátok  föl  a  királyokat   416 

Alacsony  kis  ház  ...  232 

Alkony  (kép)  315 

Alku  (kép)  223 

Állj  meg,  feleségem  (kép) 353 

Álltam  sírhalma  mellett   ..  194 

Álmaim    242 

Álmaimban  gyakran 231 

Álmodom-e  ?  154 

Álmodtam  szépet,  gyönyörűt  273 

Álmos  vagyok  és  még  sem  alhatom  452 

Álom    435 

Ambrus  gazda  (kép) 165 

Amott  a  távol  kék  ködében     250 

Amott  az  a  hegy  317 

Amott  fönn  egy  csillag  ragyog   192 

Annyit  sem  ér  az  élet  250 

Anyám,  anyám  198 


Lap 

Anyám  tyúkja     372 

Apám  mestersége  s  az  enyém     190 

Arany  Jánoshoz 287 

Arany  Jánosnál 350 

Arany  Laczinak 308 

Arczképemmel     235 

Árvalyányhaj  a  süvegem  bokrétája  150 

Átok  és  áldás 257 

Augusztus  5-én  326 

Ausztria   386 

Avvagy  én  már  soha    236 

Az  alföld  (kép)  167 

Az  álom  256 

Az  apostol  (4  kép) 77 

Az  árva  lyány    301 

Az  éj    354 

Az  elhagyott  zászló  322 

Az  első  dal 446 

Az  ember    335 

Az  ember  ugyan  hova  lesz 254 

Az  én  képzeletem  nem 270 

Az  én  mátkám  127 

Az  én  pegazusom  328 

Az  én  szerelmem  179 

Az  én  szívem 254 

Az  én  torkom  álló  malom  162 

Az  erdei  lak  (kép) 207 

Az  erdélyi  hadsereg  423 

Az  erdőnek  madara  van  296 

Az  év  végén   420 

Az  időhöz    312 

Az  Ítélet  312 

Az  országgyűléshez    372 

Az  öreg  úr 184 

Az  őrágyhoz   437 

Az  őrült  246 

Az  özvegy   256 

Az  utánzókhoz    172 

Az  utósó  alamizsna  138 

Az  utósó  ember 217 

Az  utósó  virágok    339 

Az  volt  a  nagy,  nagy  munka...  ...  ...  340 

Azokhoz  az  én  jó  pesti  pajtásaimhoz  206 

Azokon  a  szép  kék  hegyeken  túl   ...  336 

Azt  hivém,  hogy    236 

Bánk  bán   384 

Bányában     306 

Barátaim  megölelének  255 

Barátim,  csak  vigasztalással    194 

Barátim  vagvtok    253 

Barátimhoz 132 

Barna  menyecskének    ,  260 

Lap 

Batthyány  és  Károlyi  grófnék 451 

Be  szomorú  az  élet  én  nekem    195 

Beaurepaire 378 

Befordultam  a  konyhára  (kép)    140 

Béranger  legújabb  dala    408 

Beszél  a  fákkal  a  bús  őszi  szél 337 

Betegségemben    152 

Biró,  bíró,  hivatalod 348 

Birom  végre  Juliskámat    310 

Bizony  mondom,  hogy  győz  most  a 

magyar     423 

Boldog  éjjel     182 

Boldog  pestiek    166 

Boldogtalan  voltam    155 

Bolond  Istók  (kép)     62 

Bordal 380 

Borús,  ködös  őszi  idő  (kép)     269 

Boszú   435 

Bölcselkedés  és  bölcseség     347 

Búcsú  412 

Búcsú  434 

Búcsú  a  nőtlenségtől     336 

Búcsú  a  színészettől 166 

Búcsú  1844-től   188 

Búcsú  Kún-Szent-Miklóstól 214 

Bucsú-pohár    811 

Buda  várán  újra  német  zászló   463 

Búm  és  örömem    219 

Busúkiak  a  virágok  ...  ^ 277 

Carmen  lugubre     161 

Czakó  temetésén    858 

Cs.  E.  kisasszony  emlékkönyvébe  ...  187 

Csak  úgy  omlanak  most  hozzám   ...  334 

Csal 485 

Csalogányok  és  pacsirták     266 

Csatában 427 

Csatadal  414 

Csendes  élet    339 

Csendes  tenger  rónaságán   353 

Csokonai  (kép)   177 

Csuklyában  jár  a  barát    286 

Daczos  leány 252 

Dalaim ...  281 

Dalforrás 488 

Dáridó  után    178 

De  már  nem  tudom,   mit   csináljak  162 

De  mért  is  gondolok  rá   298 

Deákpályám     159 

Dicsérsz,  kedves     350 

Dínomdánom  131 

Disznótorban  126 


Lap 

Dobzse  László 396 

Drága  orvos  úr 229 

E  gazdag  úr  256 

E.  R.  kisasszony  emlékkönyvébe    ...  278 

E  szobában  küzködött  196 

Ebéd  után   153 

Édes  öröm,  ittalak  már    297 

Eger  mellett    147 

Egész  világ 462 

Egressy  Etelke    285 

Egressy  Gáborhoz 171 

Egri  hangok    147 

Egy  apához     855 

Egy  asszonyi  állathoz   220 

Egy  barátom  az  ifjúság    281 

Egy  bölcs  hajdan  252 

Egy  emlék  a  kórházban  370 

Egy  estém  otthon  152 

Egy  fiatal  iróhoz    209 

Egy  gondolat  bánt  engemet     280 

Egy  goromba  tábornokhoz   464 

Egy  hajfürthöz   212 

Egy  könyvárus  emlékkönyvébe  368 

Egy  kritikushoz 455 

Egy  pár  rövid  nap    274 

Egy  szép  hölgy  emléke     204 

Egy  telem  Debreczenben 171 

Egykor  és  most 339 

Éj  van 228 

Éjjel 154 

Éjszakáim    172 

El  innét,  el  e  városból     342 

Elégia  434 

Elégia  egy  várrom  fölött 444 

Elértem  a  mit  ember  érhet  el    838 

Élet,  halál   172 

Élet,  halál:  nekem  már  mindegy  ...  179 

Élet  vagy  halál 411 

Életem  most   234 

Elfojtott  könyek 200 

Elhagytam  én  a  várost    258 

Elmém  ezen  sokat  gondolkodik  258 

Elmondanám  144 

Elmondom,  mit  eddig  190 

Elnémult  a  fergeteg  285 

Élő  halott    136 

Elpusztuló  kert  ott  a  vár  alatt  (kép)  415 

Első  esküm     292 

Első  szerelmem 168 

Első  szerepem     125 

Elválás     435 

Elváltam  a  lyánykától 250 

Lap 

Elvándorol  a  madár "...  248 

Elvennélek  én  csak  adnának  158 

Emlékezet    250 

Emlékversek  T.  M.  kisasszonynak...  457 

Én     183 

Én  és  a  nap  219 

Én  vagyok  itt     1^2 

Epigrammok    437 

Erdélyben    275 

Erdő  szélén     432 

Erdőben   259 

Erdőd,  május  17.  1847 460 

Ereszkedik  le  a  felhő    270 

Érik  a  gabona    127 

Esik,  esik,  esik  183 

Est  (kép) 169 

Etelkéhez     186 

Európa  csendes,  újra  csendes 422 

Ez  a  világ  a  milyen  nagy  164 

Ez  a  világ  egy  nagy  kocsma 453 

Ez  már  aztán  az  élet   342 

1848 413 

Ezrivel  terem  a  fán  a  megy   163 

F.  A.  emlékkönyvébe  303 

F.  L.  kisasszony  emlékkönyvébe    ...  260 

Fa  leszek,  ha 233 

Falu  végén  kurta  kocsma  (kép) 327 

Falun  (kép) 213 

Farkaskaland  (kép)    390 

Fejemben  éj  van   257 

Fekete  kenyér     211 

Fekete-piros  dal 390 

Feleségek  felesége  371 

Feleségem  és  kardom   390 

Feleségem  nevenapján 360 

Felhő  és  csillag 219 

Felköszöntés    125 

Félre  mostan  228 

Félre  mostan  237 

Felsülés   220 

Fényes  csillag 182 

Fiam  születésére     419 

Forrás  és  folyam 224 

Forradalom 401 

Föl!  387 

Föl  a  szent  háborúra    425 

Földét  a  földmives     253 

Fölösleges  aggalom    460 

Fölszedtem  sátorfám 300 

Föltámadott  a  tenger  (kép) 379 

Fönséges  éj 255 

Fövényszem,  harmatcsepp    257 


Lap 

Fresco-ritornel     211 

Furcsa  történet  (kép)     124 

Furfangos  borivó    173 

Futó  folyam  hullámai  ■ 253 

Függ  már  a  lant    199 

Fürdik  a  holdvilág    148 

Fürge  méh  438 

Füstbe  ment  terv  155 

Fütty    145 

Galgapartihoz     434 

Gazdálkodási  nézeteim 160 

Gyalázatos  világ     212 

Gyere  lovam  181 

Gyermekkori  barátnémhoz   220 

Gyermekkori  emlékek    259 

Gyertyám  homályosan 252 

Gyors  a  madár,  gyors  a  szélvész  (kép)  203 

Gyönge  vagyok  156 

Ha   174 

Ha  az  isten     235 

Ha  a  sírban    252 

Ha  ébren  meg  nem  látogatsz 191 

Ha  én  kedvesemről  gondolkodom  ...   305 

Ha  életében     196 

Ha  férfi  vagy,  légy  férfi   283 

Ha  jőne  oly  nagy  fergeteg  251 

Ha  szavaid  megfontolom 271 

Háború  volt    298 

Háborúval  álmodám 234 

Hajamnak  egy  fürtjét  levágom   250 

Halálom  175 

Halálvágy    129 

Halhatlan  a  lélek  278 

Hallod-e  szív,  szívem"  405 

Halvány  katona 147 

Hány  csepp  van     253 

Hány  hét  a  világ  "  402 

Három  fiú    287 

Három  madár     401 

Három  szív  története    215 

Hatalmas  orvos  az  idő     195 

Hattyúdalféle  161 

Haza  tértem    458 

Hazámban    122 

Hazatérés     435 

Hazugság,  a  mit     194 

Hegyen  ülök    224 

Hejh  Büngözsdi  Bandi 163 

Hejh  nekem  hát  vigasztalást  143 

Hideg  ellen  a  tél   254 

Hideg,  hideg  van  ott  kinn  369 

Lap 

Hideg  idő,  hűs  őszi  éj  4;06 

Híjába  várlak  hát 198 

Hintón  és  gyalog   341 

Hir    200 

Hires  szépség 313 

Hirös  város  az  aafődön    Kecskemét  162 

Hogy  van,  hogy  azt  a  sok  gazembert  240 

Hogy  volna  kedvem 409 

Hol  a  leány,  ki  lelkem  röpülését    ...  306 

Hol  vagy  te,  régi  kedvem    193 

Hol  van  oly  nagy  pusztaság    229 

Holdvilágos  éj     210 

Homér  és  Oszián   329 

Honfidal  144 

Honvágy  357 

Hortobágyi  kocsmárosné  125 

Hová  lesz  a  kaczaj    253 

Hová  levél 190 

Hozzá    176 

Hozzám  jösz-e    294 

Hull  a  levél  a  virágról 189 

Ide,  kis  lyány    285 

Ideál     441 

Ideál  és  való  445 

Ifjú  a  pataknál  439 

Ifjúság 217 

Igazság!  alszol? 256 

így  is  jó  199 

így  ni  449 

Igyunk 175 

Ilyen  asszony  való  nékem   384 

Ilyen  óriást  mint    340 

Imádságom 218 

Irtóztató  csalódás  449 

Ismerjetek  meg  218 

Ismét  könny   323 

Ismét  magyar  lett  a  magyar   395 

Isten  csodája  246 

István  öcsémhez     160 

Itt  a  nyilam !  mibe  lőjjem  ?     416 

Itt  állok  a  rónaközépen   (kép) 251 

Itt  alszik  a  költő    413 

Itt  benn  vagyok  a  férfikor  nyarában  403 

Itt  van  az  ősz,  itt  van  újra    414 

Ivás  közben     154 

Jaj,  be  bús  ez  a  harangszó!  191 

János  gazda    184 

János  vitéz  (7  kép)    5 

Járnak,  kelnek  sokan    126 

Játszik  öreg  földünk 196 

Javulási  szándék    148 


Lap 

Jó  ideje  lement  a  nap 322 

Jó  költőnek  tartanak     326 

Jókai  Mórhoz 239 

Jőj  el  végre  valahára   408 

Jőj  tavasz,  jőj!    194 

Jött  a  halál     463 

Jövendölés  (kép)    129 

Júliához   457 

K  . . .  Vilmos  barátomhoz    122 

K,  J.  kisasszony  emlékkönyvébe     ...  278 

Karácsonkor    277 

Kard  és  láncz  (kép)  321 

Katona  barátomhoz    164 

Katona  vagyok  én     180 

Katonaélet  (kép)     295 

Kazinczy  Gáborhoz    344 

Kedves  vendégek    164 

Kéket  mutatnak  még     196 

Kellemetlen  őszi  reggel     ...  277 

Kemény  szél  fúj     377 

Képzelt  utazás    264 

Képzetem     214 

Kérdezd,  szeretlek-e  ?    311 

Kerényi  Frigyeshez    158 

Kereszt     256 

Keresztúton  állok   141 

Keserű  élet,  édes  szerelem   289 

Készülj,  hazám! 379 

Két  ország  ölelkezése    392 

Két  sóhaj  (kép)  293 

Két  testvér  189 

Két  vándor 123 

Ki  a  szabadba!  208 

Ki  fogja  vajon  megfejteni    254 

Ki  gondolná,  ki  mondaná    425 

Ki  vagyok  én,  nem  mondom  meg  ..  139 

Kicsapott  a  folyó   202 

Kik  a  föld  alacsony  porából    254 

Kinn  a  kertben  voltunk    270 

Kinn  a  ménes,  kinn  a  pusztán  (kép)  359 

Kis  fiú  halálára 384 

Kis  furulyám  szomorúfűz  ága  (kép)  142 

Kis-KÚHság 392 

Kis  menyecske,  szép  kis  menyecske  163 

Kit  feledni  vágytam  294 

Kivágom  én    257 

Kolmár  József  emlékkönyvébe     441 

Kont  és  társai    417 

Koronázás    ...  314 

Kovács  Jánosné  emlékkönyvébe 457 

Költő  lenni  vagy  nem  lenni    201 

Költői  ábránd  volt,  mit  eddig  érzék  272 

Könnyeim    4;47 

Kördal 136 

Kún  László  krónikája   397 

Kuruttyó  433 

Kutyakaparó    282 

L né 132 

Lánggal  égő'  teremtettel    141 

Lant  és  kard  (kép)    187 

Látom  kelet    leggazdagabb    virányit  318 

Láttam  két  hosszú  nap     193 

Le  az  égről  hull  a  csillag    193 

Legenda  455 

Legszebb  versem    457 

Lehel    452 

Lehel    445 

Lehel  vezér.  Töredék  (kép)  110 

Lenke  sírján    432 

Lenkei  százada  (kép)     399 

Lennék  én  folyóvíz    310 

Levél  Arany  Jánoshoz 324 

Levél  egy  színész  barátomhoz     183 

Liliom  Peti 211 

Lopott  ló  (kép)  137 

Lyányka,  mikor 232 

M.  E.  kisasszony  emlékkönyvébe  ...  223 

Ma  egy  éve     400 

Magány    154 

Magyarország  212 

Magyar  vagyok  289 

Már,  galambom,  engedj  meg 322 

Már  mi  nékünk  ellenségünk    384 

Már  sokszor  énekeltem     255 

Matildhoz 131 

Meddig  alszol  még,  hazám  351 

Még  alig  volt  reggel 358 

Meg  ne  ítélj     230 

Megbántott  a  rózsám     326 

Megfagy  a  szív,  ha  nem  szeret  265 

Megint  beszélünk  s  csak    beszélünk  374 

Megpendítem  237 

Megteremted  lelkem  új  világát    228 

Megunt  rabság    134 

Megvallom,  hogy    231 

Megy  a  juhász  szamáron  (2  kép)  ...  149 

Meleg  dél  van    319 

Mely'k  a  legvígabb  temető  252 

Menny  és  föld    344 

Meredek  a  pinczegádor     163 

Merengés 139 

Mért  nem  születtem  ezer  év  előtt  ...  180 

Mért  vagyok  én  még  a  világon 248 


Messze  estem 

Messze  vándoroltam  

Mi  a  dicsőség     

Mi  a  szerelem     

Mi  bűvös-bájos  hang 

Mi  foly  ott  a  mezőn 

Mi  haszna,  hogy  a  csoroszlya     

Mi  kék  az  ég 

Mi  lárma  ez  megént 

Mi  lelt 

Mi  nagyobb  a  nagy  S.-Gellért-hegynél 

Mi  szebb  mint    

Mi  vagy,  keblem    

Mi  van  innen  távol  

Mi  volna  különös  azon     

Mi  volt  nekem  a  szerelem  

Midőn  a  földön 

Midőn  nagyon  bánt  ... 

Miért  hogy  láthatatlanok 

Miért  kisérsz   

Miért  tekintesz  be  szobámba  

Miért  zárjátok  el  az  utamat    

Mihelyest  megláttalak    

Mikor  a  láncz  lehull 

Mily  szép  a  világ  

Milyen  furcsa  álmám    

Milyen  lárma,  milyen  vígadalom    ... 

Minden  virágnak    

Minek  nevezzelek  

Mint  felhők  a  nyári  égen     

Mint  lót-fut  a  boldogság  

Mint  megfogamzott  átok  

Mintha  a  nagy,  nehéz  

Mit  csinálsz,  mit  varrogatsz  ott 

Mit  daloltok  még,  ti  jámbor    költők 

Mit  ettél,  föld 

Mit  nem  beszél  az  a  német    

Mit  nem  tettem  volna  érted     

Mit  szól  a  bölcs     

Mivé  lesz  a  föld     

Mondom,  ne  ingerkedjetek  velem   ... 

Mondják,  hogy  mindenikünk  

Mosolygjatok  rám  

Mosolyogj  rám    

Most  kezdem  én  csak  még   ismerni 

Mögöttem  a  múlt   

Mulandóság     

Mulatság  közben     

Múzsám  és  menyasszonyom    


Lap 
236 
199 
252 
341 
196 
156 
126 
204 
305 
175 
156 
250 
271 
276 
194 
296 
256 
198 
255 
391 
193 
394 
232 
277 
302 
236 
409 
247 
367 
259 
256 
458 
251 
365 
405 
252 
391 
190 
185 
254 
162 
252 
253 
356 
263 
248 
255 
201 
307 


Nagy  Károlyban    266 

Nála  voltam    228 

Ne  bántson  az  meg  326 

Lap 

Ne  feledd  a  tért     371 

Négy  nap  dörgött  az  ágyú  427 

Nehéz,  nehéz  a  szívem     268 

Nem  csak  mi  vénülünk    253 

Nem  csoda,  ha  újra  élek     274 

Nem  ért  engem  a  világ    278 

Nem  háborítom-é  nyugalmad 192 

Nem  megyek  én  innen  sehova!  143 

Nem  nézek  én,  minek  néznék  ?  az  égre  158 

Nem  sírok  én 247 

Nem  sülyed  az  emberiség    253 

Nem  tesz  föl  a  lyány  magában  egyebet  170 

Nem  ver  meg  engem  az  isten 159 

Nemzeti  dal  (kép)  374 

Népdalok 447 

Nézek,  nézek  kifelé    349 

Nincs  jogom,  hogy    230 

Nő  szerelmem 229 

Nyakravaló 464 

O.  B.  kisasszonyhoz 333 

Oda  járok,  hova 459 

Oda  nézzetek! 254 

Oh,  lyány!  szemed 251 

Oh,  mi  szép    455 

Oh  ne  bántsd  a  költőt 348 

Oh  szerelem    255 

Okatootáia   355 

Olaszország 367 

Orbán ...  204 

0,  a  kedves  drága  kis  leány  194 

Örök  bú  436 

Örök  ölelkezés    225 

V.  Ferdinándhoz    450 

Ösz  elején   334 

Őszi  éj 351 

Őszi  reggel  járok    234 

P  .  .  .  y  Vilma  kisasszonyhoz 206 

Pacsirtaszót  hallok  megint   421 

Pál  mester  ■ 185 

Pálnapkor    131 

Palota  és  kunyhó  284 

Panaszkodám  hát?    195 

Panyó  Panni  317 

Paripámnak  az  ő  szine  fakó   208 

Pató  Pál  úr     349 

Pest 202 

Péter  bátya 421 

Pinty  úrfi 173 

Piroslik  a  kecskerágó    202 

Piroslik  már  a  fákon  a  levél  (kép)    ...  210 


Lap 

Poharamhoz     159 

Pórnak  esti  dala    432 

Puszta  föld  ez,  a  hol  most  járok   ...   311 

Pusztai  találkozás  (kép)    243 

Pusztán  születtem  156 

Rabhazának  fia 186 

Rabság  (Töredék)   264 

Rákóczi    376 

Rég  elhúzták  az  esteli  harangot  (kép)  262 

Rég  veri  már  a  magyart  a  teremtő  211 

Remény   240 

Respublica   398 

Részegség  a   hazáért 186 

Reszket  a  bokor,  mert 279 

Rongyos  vitézek 306 

Rósz  verseimről 204 

Rózsabokor  a  domboldalon 351 

Rózsavölgyi  halálára ...  370 

Röpül  az  úti  por    305 

Rövidre  fogtam  a  kantárszárat  276 

S.  K.  emlékkönyvébe    224 

S.  Zs.  kisasszony  emlékkönyvébe  ...  223 

Salgó  (kép) 50 

Sári  néni  (kép)  304 

September  végén    338 

Sikos  a  hó,  szalad  a  szán    141 

Sirba  tették 221 

Sírom   159 

Soha  sem  volt  az  szerelmes    233 

Sok  embert  ismerek  252 

Sors,  nyiss  nekem  tért 260 

Sorshúzás  előtt   454 

Sovány  ősz 176 

Sz.  J.  kisasszony  emlékkönyvébe  ...  268 

Száll  a  felhő  261 

Szállnak  reményink  250 

Száműztem  magamat     457 

Száz  alakba    231 

Szeberényi  Lajos  emlékkönyvébe   ...  431 

Szécsi  Mária   72 

Szeget  szeggel 133 

Szemek,  mindenható  szemek! 179 

Szemere  Pálhoz 244 

Szemfájásomkor 174 

Szemrehányás     136 

Szent  sír 286 

Szép  kedvesem  255 

Szép  napkeletnek   347 

Szép  vidéknek  szépséges  leánya 227 

Széphalmon 319 

Lap 

Szerelem  átka 44 

Szerelem  és  bor 186 

Szerelem-  és  pipadal 152 

Szerelem,  szerelem     184 

Szerelem  vándorai 175 

Szerelemnek  lobogója    231 

Szerelemnek  rózsafája   369 

Szerelemnek  rózsákkal 268 

Szerelemvágy  201 

Szerelmem  zúgó  tenger     178 

Szerelmes  vagyok  én     268 

Szerelmes  vagyok  én    268 

Szeretek  én 264 

Szeretlek  én,  szeretlek  téged   365 

Szeretlek,  kedvesem!     428 

Szeretném  itt  hagyni    ^ 250 

Szeretője-e  vajon   254 

Szeretsz  tehát 275 

Szilaj  Pista  (kép)   57 

Szilveszter  éje  1847-ben   361 

Szin  és  való    440 

Szinbirálat   159 

Színészdal    449 

Színházban 448 

Szívem,  te  árva  rabmadár  180 

Szivem 340 

Szobámban 170 

Szomjas  ember  tűnődése  (kép)    146 

Szomorú  éj 283 

Szőke  asszony,  szőke  asszony 299 

Szörnyű  idő     426 

Szüleim  halálára    429 

Szülőföldemen     391 

Szülőimhez  181 

T.  M.  kisasszonyhoz 346 

Takarékosság  174 

Tarka  élet   329 

Távolból  127 

Távozol  hát  ifjúságom  453 

Te  a  tavaszt  szereted    270 

Te  az  enyim,  én  a  tied    302 

Te  ifjúság    254 

Te  szivemnek  szép  gyönyörűsége    ...  162 

Te  vagy,  te  vagy,  barna  kis  lyány  271 

Te  voltál  egyetlen  virágom 192 

Tedd  le,  bojtár,  a  subádat  281 

Tél  végén    144 

Téh  éj 244 

Téli  világ  (kép)  205 

Temetésre  szól  az  ének    141 

Temetőben  (kép)     135 

Természet!  még  te  is  gúnyolódol?...  192 


Lap 

Ti  ákáczfák  e  kertben  411 

Tiszteljétek  a  közkatonákat!     413 

Tizenkettőt  ütött  az  óra   198 

15-ik  márczius  1848 376 

Tíz  pár  csókot  egyvégbül 340 

Tolvaj  huszár  (2  kép)    442 

Tompa  Mihályhoz  172 

Tompa  Mihálynál  318 

Tudod,  midőn  először  ültünk  (kép)     407 

Tündérálom  (kép)  46 

Tűnődés   439 

Tűz    303 

Újév  napján  1849 462 

Újonnan  visszajött  a  régi  baj 292 

Ujság    436 

Utazás  az  alföldön  (kép)  309 

ütőn  vagyok,  s  nem  vagy  velem   ...  387 

V.  S.-né  emlékkönyvébe 188 

Vachott  Sándorhoz    199 

Vadonban    125 

Vadon  erdő  a  világ   230 

Vaj da-Huny adón  (kép)  424 

Vajda  Péter  halálára 248 

Vajon  mi  ér  ? 255 

Valahogy 333 

Válasz  kedvesem  egy  levelére 313 

Változás   240 

Változás   436 

Változó  ízlés   439 

Van  a  nagy  alföldön  csárda  sok  (kép)  209 

Van-e  egy  marok  föld  364 

Van-e  mostan  olyan  legény     379 

Vándorélet  (kép) 151 

Vándordalok    436 

Várady  Antalhoz    459 

Vasárnap  volt 229 

Vasúton    360 

Védegyleti  dal     453 

Végszó  ***-hez   145 

Vendég 435 

Véres  napokról  álmodom 276 

Vérmező  404 

Verseim    176 

Vesztett  csaták,  csúfos  futások!  419 

Világgyűlölet   263 

Világos-kék  a  csillagos  éjszaka   278 

Világosságot!  298 

Virágos  kert  a  költő  szive   224 

Virít  a  kikirics   450 

Visegrád  táján    456 

Viseld  egyformán  250 

Lap 

VÍZ  és  bor  .! 448 

Vizén    155 

Vizet  iszom 160 

Volnék  bár 178 

Volt  egy  szegény  fiú 273 

Voltak  barátim   249 

Voltak  fejedelmek  256 

Voltak  sokkal  jelesebbek 230 


Laf 

Vörösmartyhoz   461 

Zárjátok  be  már  azt  a  koporsót 191 

Zivatar     438 

Zöld  leveles,  fehér  (kép)  261 

Zöld  Marczi    301 

Zsuzsikához     154 

Zsuzsikához     450 


A  KAJZOK  JEGYZÉKE. 


Lap 

A  költő  arczképe   2 

Barahds  Miklóstól : 

Vándorélet  151 

Benczúr  Gyulától : 

A  vén  zászlótartó  410 

Lenkei  százada  399 

Böhm  Páltól : 

A  helység  kalapácsa  ...   29,  35,  37,  42 

Szomjas  ember  tűnődése 146 

Téli  világ 205 

Greguss  Jánostól : 

A  csárda  romjai     238 

A  hó,  a  holt  föld  téli  szemfedője  197 

A  puszta,  télen  366 

A  vándorlegény     331,  332 

Befordultam  a  konyhára  140 

Csokonai 177 

Elpusztuló  kert  ott  a  vár  alatt    ...  415 

Est    • 169 

Falu  végén  kurta  kocsma    327 

Gyors  a  madár,  gyors  a  szélvész  203 

Kinn  a  ménes,  kinn  a  pusztán  ...  359 

Rég  elhúzták  az  esteli  harangot ...  262 

Tudod,  midőn  először  ültünk  407 

Utazás  az  alföldön     309 

Jankó  Jánostól : 

A  bilincs 267 

A  magyar  nemes   222 

Petőfi  költeményei. 


Lap 

A  négy  ökrös  szekér 221 

A  téh  esték 362 

Alku 223 

Ambrus  gazda    165 

Itt  állok  a  rónaközépen    251 

János  vitéz  ...  6,  9,  13,  15,  19,  23,  27 

Katonaélet   295 

Két  soha,j     293 

Megy  a  juhász  szamáron    ...    149,  150 

Sári  néni 304 

Van  a  nagy  alföldön  csárda  sok ...  209 

Zöld  leveles,  fehér 261 

Keleti  Gusztávtól : 

A  felhők  290 

A  sivatag  koronája    241 

A  Tisza    288 

Az  alföld 167 

Az  erdei  lak    207 

Falun    213 

Temetőben   135 


Liezenmayer  Sándortól : 
Piroslik  már  a  fákon  a  levél 


210 


Lotz  Károlytól: 

A  faluban  utcza  hosszat  157 

Kard  és  láncz 320 

Szilaj  Pista 59 

Mészöly  Gézától : 
Alkony 315 

30a 

Raiischer  Lajostól: 

Kis  furulyám  szomorúfűz  ága... 
Lant  és  kard  


Lap 

142 
187 


Szélcely  Bertalantól : 

A  király  esküje  388 

Állj  meg,  feleségem  352 

Az  apostol 96,  100,  104,  106 

Bolond  Istók    70 

Lehel  vezér 110 

Salgó    50 

Tündérálom     ,  48 


Wagner  Sdndotiói  ,* 
Lopott  ló 


Lap 

Pusztai  találkozás  243 

Tolvaj  huszár 442,  443 

Weber  Ferencztöl : 

A  koldus  sírja    345 

Furcsa  történet  124 

Vaj  da-Huny adón     424 


137 


Zichy  Mihálytól : 

A  király  és  a  hóhér . 
A  költő  s  a  szőlővessző 
Borús,  ködös  őszi  idő 

Farkaskaland  

Föltámadott  a  tenger 

Jövendölés  

Nemzeti  dal    


381 
226 
269 
130 
378 
128 
375 


I 


